
U ltimis his temporibus tot Manualia Theologiae moralis eaque aptis- 
sima usui scholarum in omnibus fere terris lucem aspexerunt, ut 
quis forte dixerit novum Manuale nihil aliud praestare nisi noctuas 
portare Athenas. Itaque non abs re erit paucis indicare scribendi ra- 
tiones. — Prima ratio est promissio facta in Manuali meo iuris cano- 
nici iam edito. Tunc enim temporis promisi me editurum esse Ma- 
nuale Theologiae moralis tamquam supplementum Manualis iuris 
canonici. Promissis autem stare pro viribus, honoris est. Altera ratio 
est petitio multorum discipulorum mihi identidem manifestata. Enixe 
enim petierunt ut typis vellem mandare compendium praelectionum, 
quas per complures annos habui in Universitate Friburgensi Helvetio- 
rum. — Praeter has duas rationes externas me movit ad scribendum 
praesertim tertia ratio eaque interna. Etenim nemo vel paulum versatus 
in rebus theologicis negabit Theologiam moralem nonnumqam nimis 
declinasse in puram Casuisticam. Namque sunt nonnulli Moralistae 
qui neglecta seria perscrutatione principiorum ac virtutum totos ita 
se dedunt enumerandis, distinguendis, ponderandis, mensurandis pec- 
catis, ut eorum Theologia moralis iam nihil sit nisi elenchus seu codex 
peccatontm. Quidam Casuistae — ut verbis B. Thomae Mori utar — 
id unum conantur ostendere, quam prope ad peccatum sine peccato liceat 
accedere. Qui quidem agendi modus haud parvam contulit Theologiae 
morali invidiam. Non is quidem sum, qui parvi faciam Casuisticam 
debitis limitibus circumscriptam, quippe quae sit prorsus necessaria in 
omni disciplina practicam vitam spectante. Hinc non solum Theologia 
moralis, sed etiam scientia medica, iuridica, scientia rerum natura- 
lium etc., si desit illis omnis Casuistica, mancae sunt. Attamen Casui- 
stica in nulla vera scientia, et praesertim non in Theologia morali, 
primas debet partes sibi arrogare. Etenim Casuistica nihil aliud est 
nisi applicatio principiorum ad casus particulares. Quapropter recta 
methodus vehementer postulat, ut imprimis enucleentur atque perspi- 
ciantur ipsa principia. Quibus clare perspectis secura facilisque evadit 
applicatio in casibus singularibus. — Quae cum ita sint, quantum potui, 
statuere ac explicare solida principia Theologiae moralis conatus sum. 
Itaque fideliter secutus sum methodum S. Thomae, Angelici Doctoris, 
qui in parte morali Summae suae theologicae parce agit de singulis 
peccatis, latissime autem de singulis virtutibus. Si quis enim cognoverit 
naturam et exercitium singularum virtutum, perquam facile quoque 
feret iudicium de singulis pectatis oppositis. Accedit quod cognitio 

virtutum sacerdoti proderit non solum in tribunali poenitentiae, sed 
etiam in catechesi, in praedicatione, in propria vita spirituali. 

Quae cum ita sint, omnibus viribus studui explicare singulas vir- 
tutes. Quibus explicatis disserui de vitiis oppositis. Auctoritate et 
rationibus Angelici Doctoris ita fulsi doctrinam propositam, ut mihi 
videar revera dedisse Theologiam moralem thomisticam. Forte in nullo 
alio Manuali moderno Theologiae moralis tam numerosae citationes ex 
diversis operibus Aquinatis inveniuntur quam in hoc libro. — Praeter 
S. Thomam, Doctorem Angelicum, inspexi in omnibus fere quaestionibus 
opera S. Alphonsi de Liguorio, Doctoris Ecclesiae, cuius auctoritas in 
rebus moralibus perquam magna est. Insuper saepe adii veteres auctores 
magni nominis, e. gr. Hugonem de S. Victore, S. Raymundum de Penna-, 
forte, B. Albertum Magnum, S. Bonaventuram, S. Antoninum etc. Hi 
enim auctores veteres mihi visi sunt dignissimi, qui in Theologia morali 
frequentius allegentur, quam id hodie fieri solet. Ex altera autem parte 
adduxi etiam multos auctores modernos (et quidem non solum theo- 
logos), si tractantur quaestiones hodie agitatae. Non est cur specia- 
liter adnotem me inspexisse etiam recentissimas Curiae Romanae de- 
cisiones. Quo quidem agendi modo conatus sum haurire doctrinam 
sanam ex fontibus limpidis, amice coniungendo nova et vetera. — 
Faxit Deus, ut hoc meiim opus cedat in sui gloriam atque in legen- 
tium utilitatem. 

Scribebam Friburgi Helvetiorum, die 15 Octobris 1914. 

AUCTOR. 

OCTAVAE EDITIONIS PRAEFATIO. 

In hac octava editione omnia attuli, quae ultimis annis a Curia Ro- 
mana decreta sunt. Tum propter defectum temporis tum praesertim 
propter difficultates technicas non erat possibile litteraturam moralem 
recentissimam explicitius adducere. Quod reservari debet proximae 
editioni, in qua etiam diversae mutationes ampliores apponentur. 

Donet Deus, ut haec nova editio lectoribus aeque placeat atque eae, 
quae praecesserunt, et sit praecipue studiosis in magnam utilitatem. 

Duesseldorf , in festo S. Alphonsi 1935. 


PRAEFATIO AD EDITIONEM XIII 

Viginti quinque ante annos clarissimus P. Magister Dominicus M. 
Priimmer diem subiit supremum. Sed influxus eius in re morali et cano- 
nica durat ultra mortem eius. Magnus numerus editionum huius operis 
Manuale Theologiae moralis certissimum est signum auctoritatis prae- 
clarissimi defuncti. 

Tamen nemo mirari potest, si post tot annos opus P. Priimmer indi- 
geat novo labore, qui ultimis annis variis ex causis fieri non potuit. Ideo 
desiderantur tum decisiones Curiae Romanae, quae post annum 1936 
prodierunt, tum discussiones super quaestiones morales, quae ultimis de- 
cenniis exortae sunt. Cum autem editio nova citius necessaria erat quam 
tota renovatio operis erat possibilis, pro hac vice damus textum inva- 
riatum praecedentis editionis (una exceptione nempe tom. III, n. 703) 
et addimus Supplementum, in quo continentur recentiores decisiones Ro- 
manae. Electio harum dependebat ab indole operis P. Priimmer. In textu 
addidimus ad numeros, pro quibus in Supplemento habetur additio*. Hoc 
Supplementum etiam utile videtur pro iis, qui possident editiones an- 
tiquiores. In sequenti editione conabimus opus P. Priimmer sic elaborare, 
ut decet tantum auctorem et congruit exigentiis hodiernis. 

Walberbergii, die 21 septembris 1956. 

BREVIS CATALOGUS AUCTORUM 

QUI DE THEOLOGIA MORALI SCRIPSERUNT. 


Praenotamen. Quamvis hic catalogus neque valeat neque velit afferre omnes 
auctores qui de theologia morali scripserunt, tamen non mediocris utilitatis erit 
pro lectoribus nostri Manualis. Etenim quam plurimi auctores atque eorum opera 
citabuntur ad fulciendas sententias propositas. lamvero licet sententia aliqua 
proposita nondum evadat certe probabilis aut in praxi tuta, ex ea sola ratione, 
quod quinque vel sex auctores illam tuentur, tamen exinde gignitur vehemens 
praesumptio talem sententiam niti rationibus quoque gravibus intrinsecis. Quare 
minime spernenda est auctoritas doctorum in theologia morali. Non eadem 
autem est auctoritas omnium; sunt enim alii qui nimiae laxitati, alii qui nimiae 
severitati indulgent. — Scopus catalogi praesentis est triplex; i. praebetur supple- 
mentum eorum quae infra (Introduct. c. 4) de historia theologiae moralis dicen- 
tur; ibi enim, brevitate exigente, non possunt singuli auctores singulaque opera 
accurate recenseri; 2. offertur lectori iudicium sobrium de valore cuiusque auc- 
toris citati; 3. afferuntur tituli completi operum, quae in decursu nostri Manualis 
non potuerunt nisi abbreviato modo allegari. 


A. 

Abelly, Lud. (1604—1691), episc. Ruthenensis (Rodez), scripsit complura opera, 
praesertim ascetica. S. Vincentio a Paulo fuit familiaris, cuius etiam vitam 
conscripsit. A S. Alphonso vocatur: auctor gravis et probabilista classicus. 

Eius opus morale: Medulla theologica, saepissime editum est. et etiam Ratis- 
bonae 1839» 3 tomi in 8°. 

Aegidius, de Praesentatione (Fonseca), Lusitanus, O. S. Aug. (1539—1626), 
scripsit amplissima commentaria in Sum. theol. S. Thom. (1, 2, quaest. 1 — 5). 

Deinde duo volumina de voluntario et involuntario. 

Aertnys, Ios., C. SS. Redempt., Neerlandicus (f 1918), plura opuscula et opera 
de theologia morali et pastorali edidit, e. gr. De occasionariis et recidivis. 

De usu matrimonii. Eius opus: Theologia mor. iuxta doctrinam S. Alphonsi 
de Lig., claritate et brevitate eminens, saepe editum est (post mortem auctoris 
a C. A. Damen C. SS. R.) atque pro usu scholarum valde commendatur. Simi- 
liter eius opus: Theologia pastoralis, saepius iam editum est. 

Alberti, Ios., Italus, Auditor S. Rotae, complures tractatus de theologia mo- 
rali et pastorali edidit, qui amice coniungunt claritatem et brevitatem, 
e. gr. Compendium theologiae moralis, Theologia pastoralis, etc. i 

B. Albertus Magnus (t 1280), Germanus, O. Pr., episc. Ratisbonensis, scripsit 
de omni fere re scibili. Quid docuerit in theologia morali in singulis operibus 
optime ostendit Herm. Lauer, Die Moraltheologie Alberts des GroBen, 8°, 
Freiburg i. Br. 19 11. 

Alexander Natalis (1639 — 1724), Gallus, O. Pr., homo acris ingenii, erudi- 
tionis vastissimae, laboris indefessi, pietatis eximiae, scripsit historiam ec- 
clesiasticam valde celebrem. Aliud eius opus praecipuum est Theologia dog- 
matica et moralis secundum ordinent Catechismi Tridentini, in quo strenue 
impugnat Probabilismum. Scripsit complura alia opera, quae indicantur a 
Qudtif et Echard (Scriptores Ord. Praed. II 8n sqq.). 

S. Alphonsus Maria deLiguorio (1696 — 1787), Ecclesiae Doctor, episc. S. Agathae 
Goth., fundator inclytae Congregationis SS. Redemptoris, fecundissimus scrip- 
tor. Inter eius scripta eminent opera moralia: Theologia moralis, Homo 
apostolicus. Examen ordinandorum. Editionem criticam operis Theologiae 
moralis procuravit, 4 vol. in 4 Romae 1905 — 1912, Leon. Gaude C. SS. R. 

Maximam auctoritatem S. Alphonsi in theologia morali nedum omnes theologi, 
verum etiam S. Poenitentiaria proclamant. 

Alvarez, Didacus, O. Pr., Hispanus, archiepisc. Tranensis in Apulia (f 1635), 
clarissimus theologus, convocatus ad sic dictam ..Congregationem de auxiliis", 
scripsit praeter alia opera: De auxiliis divinae gratiae. Disputationes theo- 
logicae in primam secundae S. T hornae. (Cf. Qu£tif et Echard, Scriptores 
Ord. Praed. II 482.) 

Amicus, Franc., S. J., Italus (1578 — 1651), edidit opus, cui titulus: Cursus 
theologicus, scholasticus et moralis (9 tomi in fol.), Antverpiae 1650. Pro- 
posuit nonnullas sententias, quae postea damnatae sunt ab Alexandro VII et 
Innocentio XI. (Cf. Hurter, Nomenclator litt. 3 III, 933.) 

Amort, Eusebius, Can. Reg. Lateran., Germanus (1692 — 1775), iam ante S. Al- 
phonsum docuit systema Aequiprobabilismi. Complura opera moralia edidit; 
eius opus: Theologia eclectica moralis et scholastica, sub auspiciis Bene- 
dicti XIV edita est Augustae Vindelic. a. 1752, 4 t. in fol. 

Anacletus vide Reiffenstuel. 

Angelus de Clavasio vide Carleti. 

D’AnnibaIe, Ios., Italus, Cardinal., episc. Caristens. (1815 — 1892), scripsit praeter 
optimum Commentarium (Reatinum) in bullam „Apostolicae Sedis" opus, 
cui titulus: Summula theologiae moralis, et quod eminet subtilitate et solidi- 
tate doctrinae (ed. V, Romae 1908, 3 volumina). 

Antoine, Paul. Gabr., S. J., Gallus (1679 — 1743), scripsit opera: Theologia uni- 
versa speculativa et dogmatica (Mussiponti 1723 et saepius), Theologia mo- 
ralis universa. Hoc ultimum opus saepissime editum cum additamentis, a 
Benedicto XIV pro alumnis collegii de Propaganda Fide tamquam manuale 
praescriptum est. Teste S. Alphonso (Hom. ap. tr. 16, 108) Antoine est auctor 
valde rigidae sententiae. 

Antonelli, Ios., Italus, scripsit Medicinam pastoralem, 3 vol., Romae 19x2, pluries 
editam. Est opus utile in quaestionibus moralibus, quae tangunt physiologiam 
humanam. 

S. Antoninus, O. Pr. (1389 — 1459). archiep. Florent., scripsit praeter alia: 

1. Summam theologicam, quae vicesies integra edita est et sexies secundum 
partem. Melior (sed non accuratior) editio huius operis est illa, quam curavit 
Petrus Ballerini a. 1740, 4 vol. in fol., Veronae. 2. Summulam confessionis, 
dictam Summam „Defecerunt“ , saepe editam et translatam. 1 vol. in 4 °, Vene- 
tiis 1538. Inter auctores moralistas sui temporis S. Antoninus videtur primum 
locum obtinere, neque constat ipsum favisse Probabilismo. 

Antonius a Spiritu Sancto, O. Carm. discalc., Hispanus (f 1677), episcopus 
Angolensis, scripsit 1. Directorium confessoriorum, 2 vol. in fol., Lugduni 
1668 — 1671. 2. Consulta varia theologica, iuridica et regularia, 2 vol. in fol., 

Lugduni 1675. 3. Directorium spirituale, in quo de iure regularium tractat, 

1 vol. in fol., Lugduni 1661. 4. Directorium mysticum, cui etiam titulus est: 

Cursus theologiae mystico-scholasticae, 2 vol. in fol., Hispali 1724. Nova editio 
satis mendosa huius operis apparuit, 2 tomi in 8°, Parisiis 1904. Antonius a 
Spiritu Sancto est auctor aliquando nimis benignus in rebus moralibus. 

Arauxo, Franciscus de, O. Pr., Hispanus, episc. Segobiensis, consiliarius 
Philippi IV (1580 — 1664), scripsit in omnes fere partes Summae Theologicae 
commentarios, qui tamen cum aliqua cautione sunt legendi, cum sint ab aliena 
manu interpolati (cf. Qubtif et Echard, Scriptores Ord. Praed. II 610 sq.). 

| 

i 


Arregui,- Ant., S. J., Hispanus, scripsit stylo valde claro et conciso Sum- 
marium Theol. mor. ad recentem codicem iur. can. accommodatum, Bilbao 
1918, opus valde divulgatum et commendandum et iam saepe editum. 

Arriaga, Rodericus de, S. J., Hispanus (1592— 1667); scripsit: Disputationes 
theol. in Summam S. T hornae, 8 vol. in fol., Antverpiae 1664 et Lugduni 
1647—1669. Tractatus de iure et iustitia deest in eius operibus. Alia eius opera 
videsis apud Hurter (Nomenclator 3 IV 1 sqq.), qui de illo dicit: ..Eminet 
Arriaga in suis operibus ingenii subtilitate, subinde forte nimia, sagacitate 
ac profunda speculatione." 

Aversa, Raphael, O. Theatin., Italus (1589—1657). Fuit quinquies praepositus 
generalis sui ordinis, cuius erat magnum decus, dicendi perspicuitate et 
ingenii acumine praeditus; edidit Theologiam scholasticam universam ad men- 
tem S. Thomae, in sex partes et novem tomos distributam, qui seorsim variis 
locis et variis inscriptionibus intra annos 1631 — 1642 prodierunt. 

Azor, Ioannes, S. J., Hispanus (f 1603), edidit Institutiones morales, 3 vol. 
in fol., Romae x6oo, opus saepissime a S. Alphonso citatum, atque iterum 
iterumque impressum. 

Azpilcueta vide Navarrus. 

B. 

Bail, Ludovicus, Gallus (1610 — 1669), Doctor sorbonicus, praeter alia opera 
edidit: La thtologie affective ou St. T hornas en meditation, opus utile pro 
meditatione, saepe editum et in alias linguas translatum. Praeterea conscripsit 
opus, cui titulus : De triplici examine ordinandorum , confessoriorum et poeni- 
tentium, praemissis monitis de vocatione. 1 vol. in 8°, Parisiis 1651. 

Ballerini, Anton., S. J-, Italus (1805 — 1881), praeter complura opuscula mo- 
ralia scripsit notas doctas ad compendium Gury. Quae quidem notae produnt 
singularem iudicii sagacitatem et saluberrime promoverunt solidum theologiae 
moralis studium, sed aliquando sunt nimis acres et potius subtiles quam 
verae. Quare impugnatae sunt ab opere, cui titulus: Vindiciae Alphonsianae , 
Romae 1873, Bruxellis 1874, editio aucta. Sed Ballerini conatur has impugna- 
tiones refellere in sequentibus editionibus compendii Guryani. Posthumum 
eius Opus theologicum morale cura Dom. Palmieri S. J. editum et auctum 
superat quantum ad molem omnia opera moralia moderna et claret vasta 
eruditione. 

Ballerini, Petrus, Italus (1698 — 1769), habuit in suis operibus semper fere 
socium fratrem germanum Hieronymum (1702 — 1781), quare isti auctores 
solent citari „fratres Ballerini". Sunt auctores valde fecundi et optime meriti 
tum de patrologia, tum de iure canonico, tum de theologia morali, tum de 
apologia. Plura opera veterum Patrum et theologorum iterum idque optime 
ediderunt, e. gr. opera S. Leonis Magni, S. Zenonis episc. Veron., S. Antonini, 
Summam S. Raymundi de Pennaforte, etc. Strenue pugnaverunt contra Proba- 
bilismum in diversis opusculis editis; a S. Alphonso vocantur „rigidae sen- 
tentiae moderati sectatores" (cf. de aliis eorum operibus Hurter, Nomenclator 3 
V iob sqq.). 

Bancel, Ludov., O. Pr., Gallus (1628 — 1685), magna eruditione praeditus, 
scripsit opus, cui titulus: Theologia moralis D. Thomae ex omnibus ipsius 
operibus exacte deprompta, 2 tom. in 4 0 , Avenione X677. Ordine alphabetico 
procedit sicuti antiqui Summistae. Scripsit quoque Cursum universae theo- 
logiae scholasticae, in 7 tomos in 12 0 divisum, Avenione 1682 ad 1692. Bancel 
favet probabilismo. 

Bannez, Dominicus, O, Pr., Hispanus (1528 — 1604), scripsit commentaria in 
Sum. theol. S. Thomae (in P. 1 usque ad q. 64; in P. 2, 2 usque ad q. 78), 
3 tomi in fol., Salmanticae 1584—1594. Favet probabilismo. 

Baptista, Ioan. Ildephonsus, O. Pr., Hispanus (t 1648), edidit ex mandato 
Capituli Generalis 1644 Romae celebrati commentarios in 1 2 ne S. Thomae 

usque ad quaest. 48, Lugduni 1648. Quia nimis favet Probabilismo, valde 
impugnatus est a compluribus theologis. (Cf. Quetif et Echard, Scriptores 
Ord. Praed. II 558.) 

Baronius, Vincentius, O. Pr., Gallus (1604—1674). vehementer impugnavit Tam- 
burini, Caramuel aliosque auctores nimis laxos, sed nonnulla eius opera, inter 
quae etiam eius Theologiae moralis summa bipartita, a S. Officio d. 15 Iun. 
1672 proscripta sunt et adhuc recensentur in Indice librorum prohibitorum. 
Bartholomaeus a S. Fausto, O. Cist., Siculus (1571—1636), cuius exstant: 
j. Theologia moralis, 3 vol. in fol. 2. Speculum confessoriorum et poent- 
lentium, in 40, Lugduni 1621, 3. De Eucharistiae sacramento, Neapoli 163S- 
4. De horis canonicis, Neapoli 1634- 

Bartholomaeus de Pisa (de sancto Concordio), O. Pr., Italus (t >34/)> 
scripsit summam casuum notissimam, quae vocatur: Pisanella, Bartholo- 
maea, M agistruccia, et quae imitatur Summam confessorum Ioannis rribur- 
gensis O. Pr. 

Bassaeus, Eligitis, O. Cap., Belga (1585—1670), scripsit: Flores totius theo- 
logiae practicae, 2 vol. in fol., Venetiis 1666. Non raro citatur a S. Alphonso. 
Bauny, Stephanus, S. J., Gallus (1564-1649). auctor nimis benignus, scripsit 
complura opera moralia in lingua sive gallica sive latina, quorum quaedam in 
Indicem sunt redacta, et quae plus iusto impugnantur a Pascal. 

Becanus, Martinus, S. J., Belga (1561-1624), cuius opera excellunt claritate 
et brevitate. Auctor circiter 50 opuscula edidit praecipue ad fidem catholicam 
et Ecclesiam defendendam. Pro theologia morali utiles sunt Tractatus ae ture 
et iustitia atque Tractatus de sacramentis. 

Beccaria, Antonius, O. Pr., episcopus Scutarensis in Dalmatia (t 1543). Poe- 
ter plura alia opera scripsit Commentaria in secundam partem Summae 
theologicae; pariter Declarationes quorundam casuum conscienttae. (Cf. Quetit 
et Echard, Scriptores Ord. Praed. II 120.) 

S. Bellarminus, Robertus, S. J., Italus, archiep. Capuan. et Cardinalis (1542 
ad 1621). Eius opera sunt praesertim polemica et optime impugnant enores 
Protestantium. Insuper edidit egregia opuscula de ascesi. Pro theologia 
morali eius Tractatus de sacramentis in genere et in specie utiles sunt. 
Benedictus XIV, antea Prosper Card. de Lambcrtini (1675— >758), complura 
opera edidit soliditate doctrinae praecellentia praesertim in iure canonico. 
In opere eius vere aureo De synodo dioecesana tangit quoque complures quaestio- 
nes ad theologiam moralem pertinentes, pariter in opere De sacrificio Missae. 
Benger, Michael, C. SS. Red., Germanus (1823—1870), scripsit opus, cui titulus: 
P astor altheologie, Ratisbonae 1858-1863, 3 tom., opus utile, practicum copio- 
sum, sed disserendi ratio forte minus amoena atque limata. (Cf. Hurter, 
Nomenclator 3 V, 1804.) 

Berardi, Aemilius, Italus, complura opera de theologia morali edidit, inter quae 
eminet eius Praxis confessariorum seu moralis theologia theoretico-prachca, 

4 (5) vol. Faventiae pluries edita. Praeterea edidit opuscula De sollicitatione 
et absolutione complicis, De recidivis et occasionariis , Theologiam pasto- 
ralem, etc. Auctor videtur aliquando nimis casuistico et forte etiam nimis 
benigno modo procedere. 

Beringer, Franc., S. J., Germanus (t 1909),. scripsit opus utilissimum et a 

5 Indulg. et postea a S. Officio approbatum, cui titulus: Die Ablasse, ihr 
Wesen und Gebrauch; editio 15, Paderbornae 1921, procurata est a Pet. Stei- 
nen S. J. 

Besombes, lac., Gallus, Congr. doctr. christianae, scripsit Moralem chnstianam 
ex Scriptura Sacra, Traditione, Conciliis, Patribus ep insignioribus theologis 
excerptam. Melior editio prodiit Venetiis 1764, 2 tomi in 4 Besombes est 
auctor rigidus eiusque opus videtur aliquem influxum exercuisse in S. Alphon- 
sum, qui tamen illud numquam citare videtur. . 

Billot, Ludovicus, S. J., scripsit subtiles dissertationes de tota fere theologia. Pro 
theologia morali mentione dignissimi sunt eius tractatus tres, nempe De sacra- 
mentis, De natura et ratione peccati personalis sive Introductio ad tractatum dc 
poenitentia, De virtutibus infusis. 

Billuart, Carolus Renatus, O. Pr., Belga (1685—1757), suo aevo forte princeps 
in universa theologia. In theologia morali, teste Gury, est probabiliorista 
moderatus, perspicuitate, doctrina, soliditate, eruditione inter probatissimos 
theologos recensendus; scripsit : Summa S. Thomae hodiernis academiarum mori- 
bus accommodata. Quod quidem opus saepe editum est usque ad nostros dies. 

Bishop, Ioel, scripsit: New commentaries on marriage, divorce, and separation, 
Chicago 1891, Commentaries on the Law of contracts, 2 n<l ed. by Marion 
C. Early, Chicago 1907, opera utilia pro iure Americae septentrionalis. 

Blanchis, Paulus, O. Pr., Italus (t 1622), collegit casus conscientiae in opere, 
cui titulus est: Disceptationes de difficilioribus materiis casuum et dubiorum 
occurrentium in conscientia: de poenitentia, de negotiatione, de bello publico 
et privato, 1 vol. in fol., Venetiis 1622 et iterum ib. 1630. 

Bonacina, Martin., Italus, episcopus Uticensis (f 1631), scripsit de theologia 
morali complura opera quae saepissime prodierunt. Speciali mentione dignus est 
eius tractatus De horis canonicis. 

S. Bonaventura, O. Min., Italus, Doctor seraphicus, Cardinalis et episc. Alba- 
nensis (J221 — 1274), in Commentariis in Sententias et in pluribus opusculis 
excellenter scripsit de rebus moralibus. 

Bordonus, Franc., Italus, praefectus generalis Tertiar. O. S. Franc. (f 1671), 
scripsit complura opera de theologia morali et de iure regularium; eius Opera 
omnia iuridico-regularia et moralia prodierunt (7 tomi, in fol.) Lugduni 1665. 
Fuit acerrimus propugnator probabilismi. 

Bosco, Ioannes, O. Min., Belga (1613—1684), inter Scotistas eminentem locum 
obtinet; scripsit Theologiam sacramentalem ...ad mentem Doctoris subtilis 
Ioannis Duns Scoti, 5 vol. in fol., Lovanii 1665—1678. Sextum volumen post- 
humum editum est Antverpiae 1685. 

Bossius, loann. Angelus, Barnabitar. praepos. general., Italus (1590 — 1665), 
plenissime egit De matrimonii contractu, 5 (6) vol. in fol. Scripsit etiam opus, 
cui titulus: Moralia varia, cuius ter-tia pars, nempe de conscientia scrupulosa, 
separatim edita in Indicem redacta est d. 4. Dec. 1674, „donec corrigatur". 

Bouquillon, Thom. Ios., Belga (1840—1902), theologiae moralis professor 
Brugis, Insulis et demum in Universitate Washingtonensi, egregie scripsit 
De theologia morali fundamentali, ed. 2, Brugis 1890. Pariter scripsit De 
virtutibus theologicis (ed. 2, 1900), De virtute religionis (1880). 

Brancatius, Laurentius, de Lauria (quod est oppidum Lucaniae), O. Min. Conv., 
Italus, Cardinalis (1612 — 1693), scripsit Commentaria in III et IV libr. Sen- 
tentiarum Ioannis Duns Scoti, 8 tomi in fol., Romae 1653 ad 1682. Fuit 
homo tum scientia tum pietate insignis. (Cf. Hurter, Nomenclator 3 IV 351). 

Brocardus a S. Nicolao, Ord. Carm., Germanus (saec. VIII), praeter alia scripsit 
complura opera valde commendanda de theologia morali, e. gr. Theologia mor. 
fundamentalis, De conscientia, Alphabetum, morale etc. Quidam eius tractatus 
iterum impressi sunt a Migne, Curs. tlieol. XI 65 sqq. 

Bucceroni, Ianuar., S. J., Italus (1841 — 1918), prof. in Rom. Univ. Gregoriana, 
complura opera de theologia morali edidit, e. gr. Institutiones theologiae 
moralis, ed. sexta, 4 vol., 2913 sqq.; Commentarios de casibus reservatis, de 
censuris, de constitutione ,. Apostolicae Sedis", de constitutione „Sacramentum 
poenitentiae", de absolutione danda, differenda, deneganda. Quantum ad in- 
genium et modum scribendi satis similis est Antonio Ballerini S. J. 

Busembaum, Herman., S. J., Germanus (1600 — 1668), scripsit opus celeberrimum, 
cui titulus est : Medulla theologiae moralis, et quod nactum est tum innumeras 
editiones tum praeclaros commentatores, inter quos sunt Lacroix, S. Alphon- 
sus, Ant. Ballerini. 

c. 

Cabassutius, Ioan., Congr. Orat., Gallus (1604—1685), vir maximae eruditionis 
et pietatis. A S. Alphonso magni habitus est in theologia morali; scripsit 
opus, cui titulus: Theoria et praxis iuris canonici ad forum tam sacramentale 
quam contentiosum, saepius editum. 

Cabrera, Petrus de, Ord. S- Hieron., Hispanus (flor. 1602), scripsit Commen- 
tarios et disputationes in diversas partes Summae theologicae S. Thomae, 
praesertim de sacramentis in genere. 

Cagnazzo, Ioan., O. Pr., vide Tabiena. 

Caietanus, vide de Vio. 

Camargo, Ign., S. J., Hispanus (1650—1722), acerrime impugnavit Probabilis- 
mum in opere, cui titulus: Regula honestatis moralis, Neapoli 1702, 1 vol. 
in fol. 

Candidus, Vine., O. Pr., Italus, Magister S. Palatii (1573—1654), scripsit Illu- 
striores disquisitiones morales, 4 tom. in folio (1637 — 1643)- Testibus Quetif et 
Echard (Scriptor.Ord.Pracd.il 580) Candidus aliquando suffragatur opinio- 
nibus laxioribus. 

Canus, Melchior, O. Pr., Hispanus, episcop. Canariensis (1509 — 1560), praeter 
opus notissimum De locis theologicis edidit Relectiones de sacramentis in 
genere et de poenitentia. Eius commentaria in Summam thcol. S. Thomae 
non sunt typis impressa, sed partialiter continentur in Bibi. Vatie, cod. 4648. 
Canus est auctor acutissimus, sed aliquando tuetur opiniones prorsus singulares 
aut etiam falsas. 

Cappello, Felix, S. J., Italus, scripsit inter alia Tractatus canonico-morales de 
sacramentis (3 vol.); de censuris. Est auctor magnae eruditionis et per- 
spicacitatis. 

Capreolus, Ioan., O. Pr., Gallus (f 1444), qui honoris causa vocatur „princeps 
Thomistarum' 1 , scripsit egregios Commentarios in libros Sententiarum, qui 
nitide iterum editi sunt his ultimis annis. 

Caramuel (de Lobkowitz), Ioan., O. Cist. (1606— r6S2), Matriti natus ex patre 
germanico et matre bohemica, episcopus Campaniensis et dein Vigevanensis, 
vir ingenii vere mirandi, scripsit 77 volumina in folio. In rebus moralibus 
a S. Alphonso haud immerito vocatus est „princeps laxistarum". Eius opus 
principale ad Theologiam moralem pertinens est: „Theologia moralis fun- 
damentalis Diversae editiones valde inter se differunt. Usi sumus editione 
Romana a. 1656. Est opus volante -calamo conscriptum et est in nonnullis 
partibus rudis indigestaque moles, carens omni ordine logico. 

Cardenas, Ioan. de, S. J., Hispanus (1613—1684), opus praecipuum eius est: 
Crisis theologica sive disputationes selectae ex morali theologia, in fol., Lug- 
duni 1670 et pluries editum postea. Vocatur hoc opus Crisis theologica, quia 
continet iudicium de compluribus opinionibus et quaestionibus a Caramuel pro- 
positis. 

Carleti, Angelus (de Clavasio), O. Min., Italus (f 1493), scripsit Summam cele- 
brem casuum conscientiae ordine alphabeiico digestam et saepe editam, quae 
solet vocari Summa angelica (a Luthero vocata est summa plus quam diabo- 
lica et publice combusta est); nititur Summa pisana. 

Carolus, S., Borromaeus, Cardinalis et archiepiscopus Mediolanensis (1538 ad 
1584). Inter eius opera valde utilia sunt Instructiones pro confessoriis et 
Instructiones pastorum. 

Carratinus, Thomas, O. Pr., Italus (flor. 1743), scripsit adversus Concinam 
librum, cui titulus: Vita claustralis . . . praesertim de voto paupertatis, 
Veronae 1743. 

Carriere, Ios., Gallus, Congr. S. Sulpicii (1795— 1864), scripsit Praelectiones de 
matrimonio (2 vol.), de iustitia et iure (3 vol.), de contractibus (3 vol.), quae 
sunt satis eruditae, et quas pro usu scholarum postea in compendium redegit. 

Castro, Alphons., O. Min., Hispanus (+ 1558), scripsit complura opera, inter quae 
pro theologia morali est alicuius momenti Tractatus de potestate legis poenalis. 
Opera eius omnia simul edita sunt Parisiis 1771 — 1778. 

Castropalaus, Ferd., S. J., Hispanus (1581 — 1633), clare et erudite tractat uni- 
versam theologiam moralem in opere, cui titulus Opus morale, 7 tomi in fol., 
Lugduni 1631 et saepius. 

Catechismus Romanus, iussu Concilii Tridentini editus et perfectus a Leonardo 
de Marinis O. Pr., Aegidio Fuscarario O. Pr., Francisco Forerio O. Pr., 
Mutio Calini, est maximae auctoritatis pro tota theologia. Dividitur in quattuor 
partes, sed subdivisio harum partium non est eadem in omnibus editionibus. 
Adhibuimus editionem ab Adolpho Buse (1867) procuratam. 

Catharinus, Ambrosius, O. Pr., Italus (1487 — 1553), fuit vir singularis ingenii, 
sed etiam (haud semel) singularium et falsarum opinionum; complura opera 
scripsit, quorum ad theologiam moralem spectant illa quae tractant de sacra- 
mentis et notanter De intentione ministri sacramentorum. 

Cathrein, Victor, S. J., Helvetus, scripsit erudite et concinne complura opera, 
inter quae speciali mentione digni sunt libri saepe editi: Moralphilosophie, 
2 vol., et Philosophia moralis. 

Chokier, Erasmus, Beiga (1569 — 1625), advocatus, morum probitate et eruditione 
clarus, scripsit inter alia De iurisdictione Ordinarii in exemptos. Coloniae 
1620, in 4 °- 

de Clavasio vide Carleti. 

Clericatus, Ioan., Congr. Orat., Italus (1633 — 1717), scripsit Decisiones sacra- 
mentales . . ., Venetiis 1727, 9 vol. in 4 0 . 

Collectanea de Propaganda Fide (Romae 1907, 2 vol. in 4 0 ). Haec collectio 
decretorum a diversis Congregationibus Romanis emanatorum non est quidem 
authentica, sed tamen utilissima pro usu practico. 

Collet, Petrus, Congr. Miss., Gallus (1C93 — 1770), plura scripsit, inter quae: 
Institutiones theologicae, 2 vol. in 4°, et Continuatio praelectionum theolog. 
II. Tournely. A S. Alphonso saepe vocatur „continuator Tournely". Est 
auctor rigidus. 

Comitolus, Paulus, S. J., Italus (1544 — 1626), inter alia scripsit Respo?isa 
moralia in septem libros digesta. Probabilismum impugnavit, unde dicitur 
a Ballerini „vir ingenii anomali et zeli ad strictiora propensi". (Cf. Hurter, 
Nomenclator 3 III 888). 

Concina, Daniel, O. Pr., Italus (1687 — 1756). acerrimus impugnator Probabilismi 
et auctor multorum librorum ad theologiam spectantium, inter quos eminet 
Theologia christiana dogmatico-moralis, 12 tomi in 4«, Venetiis 1740 — 1751. 
Bona editio aucta huius operis apparuit Romae 1773. Ibi addita sunt complura, 
nempe Apparatus ad Theologiam Christianam (de locis theologicis, de con- 
scientia, de historia Probabilismi), vita auctoris et elenchus omnium operum 
eius. S. Alphonsus (Theol. mor. 1 . 3, n. 547) dicit de Concina: „ipse doctus 
Rev. P. Concina (quamvis rigidarum sententiarum celebris fautor) in suo 
eruditissimo opere Theologiae dogmatico-moralis me instruit, quod hominibus 
imponenda sub culpa gravi non sunt, nisi evidens ratio id suadeat". — Concina 
in controversiis cum suis adversariis aliquando excedit limites lenitatis et 
aequitatis, sed magni habitus est a Benedicto XIV neque meretur parvi- 
pensionem ipsi a compluribus auctoribus modernis exhibitam. Eius opera 
revera cum magno fructu consuli possunt. 

Confettius, Ioan. Bapt., Italus (flor. 1596), compilavit Collectionem privilegiorum 
Ordinum FF. Mendicantium et non Mendicantium, Florentiae 1598. 

Coninck, Aegid, S. J., Beiga (1571—1633). Opera eius ad theologiam moralem 
spectantia sunt: 1. Commentarii ... in universam doctrinam D. Thomae de 
sacramentis et censuris, 1 vol. in fol. (2 tomi) Antverpiae 1616 (et pluries 
postea). 2. De mor alitate, natura et effectibus actuum sup ematur alium in 
genere, et fide, spe ac caritate speciatim, 1. vol. in fol., Antverpiae 1623. 3. Re- 

sponsio ad dissertationem impugnantem absolutionem moribundi sensibus desti- 
tuti, Antverpiae 1625. 

Contenson, Vine., O. Pr., Gallus (1641 — 1674), scripsit opus, cui titulus: Theo- 
logia mentis et cordis, saepius editum. Ultima editio apparuit, 4 vol. in 4 0 , 

Parisiis 1875. Contenson est quidem acutissimi ingenii, sed aliquando in 
theologia morali nimis inclinat in opiniones rigidas. | 

Corduba, Antonius de, O. Min., Hispanus (t 1578), complura opera scripsit de 

theologia morali, e. gr. Quaestionarium theologicum, 1 vol. in fol., Venetiis | 

1604. Tratado de casos de concienda, 1578. 

Corradus, Ioan. Bapt., O. Pr., Italus (f 1606), praesertim excoluit Casuisticam 
scribens: Responsio ad cuiuscumque paene generis casus conscientiae et 
Quaesita 400 pro examinandis qui ad animarum curam vel confessiones audien- 
das promovendi sunt. Ambo opera pluries edita sunt, e. gr. Perusiis 1596, 

Venetiis 1607. 

Corradus, Pyrrhus, Italus (f ca. 1656), scripsit De praxi dispensationum apo- 
stolicarum et De praxi beneficiaria, opera saepe edita et mentione digna. 

Costantini, Victor, Italus, scripsit clare et breviter Institutiones Theologiae 
moralis (3 tomi in 8°), saepe editas. 

Covarruvias, Did., Hispanus, episc. Segov. (1512 — 1577), celeber iurista saepe 
citatus a S. Alphonso. Eius opera omnia iterum iterumque edita sunt et cum 
utilitate consuli possunt praesertim in tractatu de iustitia. 

Cuniliati, Fulgentius, O. Pr., Italus (1685 — 1759), scripsit complura opera de as- 
cesi, hagiographia. Eius Universae theologiae moralis accurata complexio, quae 
iam usque ad a. 1786, i. e. viginti annis post primam editionem, duodecies 
edita est, constat 2 vol. in 4 0 ; eodem fere modo processit, sicut Gury fecit postea. 

Curiel, Ioan. Alph., Hispanus (f 1609), magnum decus Universitatis Sal- 
manticcnsis, scripsit Lecturas seu Quaestiones in D. T hornae Aquin. primam 
secundae. In fol., Duaci 1618. 

D. 

Damen vide Aertnys. 

De Becker, Belga, prof. in Univ. Lovaniensi, scripsit egregium tractatum De 
sponsalibus et matrimonio, ed. 2, Lovan. 1903. 

De Cocq, Florentius, O. Praeni., Belga (f 1683), compendiose collegit Principia 
theologiae moralis et speculativae, Coloniae 1682, 3 vol. in 8°. Item scripsit 
De iure, iustitia et annexis tractatus quattuor . . . maxime iuri Belgico accom- 
modatos, in 4 0 . Bruxellis 1687. i 

Decreta authentica S. Rituum Congregationis. Haec collectio continet omnia 
decreta S. R. C. emanata usque ad annum 1926 numeris successivis distincta. 

Decreta authentica S. Congregationis Indulgentiarum. Romae 1883. 

De la Cruz, Ioan., O. Pr., Hispanus (f 1624), scripsit De statu religionis et 
de privilegiis Regularium, Matriti 1613 et pluries postea editum (est parvulum 
voltnnen in 8°). Item edidit Directorium conscientiae in duas partes divisum, 
nempe 1. de praeceptis Decalogi; 2. de sacramentis, Matriti 1624 et pluries 
postea (cf. QuStif et Echard, Scriptores Ord. Praed. II 433). 

Delama, Dion, (t 1896), Austriacus, edidit Institutiones theologiae mor., Tridenti 
1895, et Tractatus de iustitia et iure praecipue Austriaco, ed. 3, Tridenti 1889. 

Delbene, Thom., Cler. reg. Theat., Italus (f 1673), scripsit (inter alia) Tractatus 
morales (de conscientia, de radicibus restitutionis , de iuramento etc.). 

De Smet, Alois., Belga, prof. Brugensis, egregie scripsit De sponsalibus et matri- 
monio, ed. 4, Brugis 1907; De casibus reservatis, Brugis 1914, de Sacramentis. 

Diana, Antonin., Cler. reg. Theat., Siculus (1585 — 1663), teste S. Alphonso 
(Theol. mor. 1. 6, n. 257) „in seligendis sententiis ut plurimum in partem 
benignam declinat et non raro plus declinat, quam par est"; edidit Resolu- 
tiones morales, 12 tomi in fol. Quod quidem opus sine claro ordine com- f 

positum, a Martino de Alcolea O. Carthus. in meliorem ordinem redactum 
est, io tomi in fol., Venetiis 1698. Hac sola editione usi sumus. 


Brevis catalogus auctorum. XXIII 

Dicastillus, Ioan., S. J-, Hispanus (1585—1653), complura scripsit de theologia 
morali, e. gr. De iustitia et iure ceterisque virtutibus cardinalibus, in fol., 
Antverpiae 1641; De sacramentis, 3 tomi in fol., ib. 1646 sqq.; De iuramento, 
periurio et adiuratione, necnon de censuris et poenis ecclesiasticis, ib. 1662. 

Dionysius Carthusianus de Rickel, Belga (1402 — 1471), est salutatus „Doctor 
ecstaticus". Innumera fere reliquit opera et opuscula, quae nostris temporibus 
iterum eduntur Monstroli, 48 tomi in 4°. Ad theologiam moralem partialiter 
spectant eius commentarii in libros Sentent., contra vitia superstitionis, contra 
avaritiam, ambitionem etc. 

Donatus, Hyacinthus, O. Pr., Italus (f 1661), vir consultissimus casuum con- 
scientiae concionatorque insignis, scripsit opus valde bonum et pro Theologia 
morali et pro iure canonico, cui titulus: Rerum regularium praxis resolutoria 
(4 tomi in fol., Neapoli 1652 et Coloniae 1675). 

Drouven (Drouin), Renatus Hyacinthus, O. Pr., Gallus (f 1742), scripsit opus 
valde eruditum sed continens nonnullas sententias minus rectas De re sacra - 
mentaria libri jo, 2 vol. in fol., Venetiis 173 7. Prodiit iterum Venetiis 1756 
notis Patuzzi, et Parisiis notis L. Richardi auctum. Complures ex modernis ex- 
scripserunt Drouven, quin tamen eius mentionem faciant. 

Du Hamel, Ioan. Bapt., Gallus (1623 — 1706), inter alia scripsit stilo nitido et 
eleganti opus, cui titulus: Theologia speculatrix .et practica. Sequitur fere 
ordinem Summae S. Thomae. 

Durandus de S. Porciano, O. Pr., Gallus, Magister S. Palatii, episc. Meldensis 
(t J334). vocatus „Doctor resolutissimus", scripsit praeter alia Commentaria 
in libros Sent. Est quidem acuti ingenii, sed etiam fautor sententiarum singu- 
larium et plus minusve falsarum. 

Duval, Andreas, Gallus (1564—1638), scripsit praeter alia Commentaria in 
primam secundae, 2 vol. in fol., Parisiis 1636. 

E. 

Ehrentreich, Adam, S. J., Germanus (f 1708), scripsit plura opuscula ad im- 
pugnandum purum Probabilismum, e. gr. Principia et conclusiones ...de usu 
probabilis opinionis, ed. 6, Romae 1699. 

Elbel, Beniamin., O. Min., Germanus (1690 — 1756), merito enumeratur inter 
primarios scriptores de theologia morali, quamvis videatur interdum nimis 
declinare ad Casuisticam. Scripsit per modum conferentiarum Theologiam 
decalogalem et sacramentalem, quam denuo et nitide edidit Iren. Bierbaum, 
O. Min., 1891 sqq., ed. 3 1903. 

Elizalde, Michael, S. J., Hispanus (1616 — 1678), scripsit sub nomine ana- 
grammatico Anton. Cellades opus, cui titulus: De recta doctrina morum, et 
quod post eius mortem prodiit auctum Friburgi 1684. Elizalde strenue im- 
pugnavit Probabilismum (cf. Dollinger-Reusch, Geschichte der Moral- 
streitigkeiten 51 ff.). 

Engel, Ludov., O. S. B., Austriacus (t 1674). praesertim scripsit de iure cano- 
nico. Ad theologiam moralem pertinet eius opus saepissime editum: Manuale 
parochorum. 

Escobar y Mendoza, Ant., S. J., Hispanus (1589 — 1669), scripsit: 1. Universae 
theologiae moralis ... disquisitiones, 7 vol. in fol., Lugduni 1652 — 1663. 
2. Liber theologiae moralis 24 S. J. doctoribus reseratus, saepissime editus. 
Omnibus notum est, quam vehementer et iniuste impugnaverit hunc auctorem 
Pascal (Lettres provinciales). 

Esparza, Mart., S. J., Hispanus (1606 — 1689). Praecipuum eius opus est Cursus 
theologicus (secundum ordinem Summae S. Thomae), 2 vol. in fol., Lugduni 
1666. In sequentibus editionibus additi sunt tractatus de virtutibus theologicis 
et moralibus atque de usu licito opinionis probabilis. 

\Guilelmus, Belga (1542 — 1613), scripsit praeter notis- 
?mnes D. Pauli et septem catholicas apostolorum epi- 
\os in 4 libros Sentent., 2 tomi in fol., Duaci 1615 


iispanus (t 1399), vir sua aetate celeberrimus, qui 
jchard (Scriptores Ord. Praed. I 709 sqq.) 36 opera 
ralem aliqualiter pertinet eius Directorium inquisi- 


F. 

^ agnanus. Prosper, Italus (1587 — 1678), anno 44 aetatis suae factus est caecus, 
quare vocatus est „doctor caecus oculatissimus", scripsit commentarium vere 
classicum in Decretales Gregorii IX. Scripsit quoque opusculum De opinione 
probabili. Generatim tuetur sententias rigidas; quare a S. Alphonso (Theol. 
mor. 1. 3, n. 669) vocatur „M agnus 1 i gor istarum princeps ". 

Fagundez, Stephan., S. J., Lusitanus (1577 — 1645), scripsit: 1. In 10 praecepta 
Decalogi, 2 vol. in fol., Lugduni 1640; 2. In 5 praecepta Ecclesiae, in fol., ib. 

1626; 3. De iuslitia et contractibus, in fol., ib. 1641. I 

Feije, Henr., Belga, prof. Lovaniensis (1820 — 1894), inter alia scripsit opus excel- 
lens De impedimentis et dispensationibus matrimonialibus, Lovanii 1867, ed. 4, 

1893- J 

Ferraris, Lucius, O. Min., Italus (f ca. 1760), scripsit opus utilissimum et omni- 
bus notum: Prompta bibliotheca canonica, iuridica moralis, theologica. . . . 

Optima est editio a Migne procurata (1860). Supplementum huius operis edidit 
Bucceroni a. 1899. 

Ferreres, I. B., S. J., Hispanus, optimis additamentis auxit opera Gury (Com- 
pendium theol. mor. et Casus conscientiae). Insuper complura opera moralia 
et canonica edidit, quae sunt praeclara et valde utilia notanter pro populis, qui 
utuntur linguis hispana et lusitana. 

Filliucci, Vine., S. J., Italus (1566 — 1622), scripsit Quaestiones morales, 2 tomi 
in fol., Lugduni 1622 et pluries postea editas. 

S. Franciscus Salesius, Gallus, episc. Genevensis, Doctor Ecclesiae (1567 — 1622), 
qui in suis operibus asceticis utilissima tradidit pro praxi confessariorum. 

Franzoja, Angelus, Italus (•}- 1760), scripsit: Theologia morum ab II. Busenbaum 
primum tradita, tum a cl. Lacroix et Fr. Ant. Zaccaria eiusdem sociis aucta, 
nunc demum iuxta saniores et praesertim D. T hornae Aq. doctrinam ad tru- 
tinam revocata, Bononiae 1760. Auctor est valde rigidus. 

Frassen, Claudius, O. Min., Gallus (1620 — 1711), insignis Scotista, praeter alia 
scripsit opus famosum : Scotus academicus , seu universa Doctoris subtilis theo- 
logica dogmata, 4 tomi in fol., Parisiis 1672 — 1677. Adhuc 1900 sqq. nova editio 
huius operis facta est Romae, constans 12 voluminibus in 8°. 

Friburgo, de, loannes, vide Ioannes. 

Frins, Viet., S. J., Germanus (1840 — 1912), scripsit diffuse De actibus humanis, 

3 vol. in 8°, Friburgi Brisgoviae 1897 sq. 

Fumus, Barthol., O. Pr., Italus (-j* 1545), scripsit Summam theologiae moralis, f 

quae dicitur Aurea armilla et saepe edita est, e. gr. Venetiis 1596. Ordine 
alphabetico tractat de rebus moralibus. 


Garda, Franc., O. Pr., Hispanus (-{- 1583), scripsit: Tratado utilisimo de todos 
los contratos, cuantos en los negocios humanos se pueden ofrecer, 2 vol. in 8°, 
Valentiae 1583. Quod quidem opus in linguam italicam versum est. Multum 
etiam insudavit Garcia ad emendandum textum Summae S. Thomae, sed non 
sempercum felici eventu. (Cf. QuStif et Echard, Scriptores Ord.Praed.il 267.) 

Gasparri, Petr., Italus, Card., scripsit complura opera vere egregia : De matrimonio 
(2 voi. in 8°; ed. 2, 1904), De eucharistia (2 vol. in 8°; 1897), De s. ordinatione 
(2 vol. in 8°; 1893). 

Gatticus, Ioan. Bapt., Can.Reg. Lateran., Italus (1704 — 1754), scripsit opus doctum 
et eruditum: De oratoriis domesticis et de usu altaris portatilis, in fol., Ro- 
mae 1746. 

Gaume, los., Gallus (1802 — 1879), optime collegit salutaria monita pro confes- 
sariis in opere, cui titulus: Manuel des confesseurs, ed. 10, 1872. 

Gavanti, Barth., O. Barn., Italus (1569— 1638), insignis et notissimus auctor 
liturgicus, cuius Thesaurus sacrorum rituum saepe editus est. 

Genicot, Eduard., S. J., Belga (1856 — 1900), edidit Theologiae moralis institu- 
tiones claro et succincto ordine compositas, editio 6 (1909) ab J. Salsmans est 
procurata. Pariter edidit Casus conscientiae, in quibus tamen haud raro se 
nimis benignum ostendit. 

Gennari, Casim., Card., Italus (1839 — 1914). scripsit: Consultationi morali- 
canoniche-liturgiche, 1 vol., Romae 1902; Consultazioni canoniche-liturgiche, 
1 vol.; Breve commento della nuova legge sugli Sponsali e sui Matrimonio, et 
complura alia opera et opuscula valde commendanda. 

Gerson (Charlier), Ioan,, cancellarius Parisiensis (1363 — 1429), opera eius omnia 
pluries edita sunt: omnium optima videtur esse editio procurata a Du Pin, 
5 vol. in fol., Antverpiae 1706. Valde utilia scripsit de theologia mystica, in 
aliis autem materiis aliquando tuetur falsas opiniones. 

Gerstcr, P. Thomas Villanova, O. Capuc., Germanus, praeter multa alia scripsit: 
Katholische Sittenlehre, ed. 3, 1927, opus breve sed clarum et valde utile pro 
praxi. 

Gobat, Georg., S. J., Helvetus (1600 — 1679), scripsit complura opuscula mo- 
ralia, in quibus etiam aliquae propositiones damnatae inveniuntur. Opera mo- 
ralia omnia huius auctoris edita sunt Monachii 1681, 3 tom. in 2 vol. in fol., et 
pluries postea. Gobat est purus Casuista et eius opera hodie sunt parvae utili- 
tatis practicae (cf. Theol. Zeitschr., Innsbr. 1915). 

Goepfert, Adam Franc., Germanus, prof. Wirceburgensis (1849 — 1913). edidit 
tractatum de iuramento (Der Eid), Moguntiae 1883; deinde opus ab I. B. Ren- 
ninger incohatum „PastoraItheologie", 1893, et demum opus, cui titulus: Mo~ 
raltheologie. Editio octava 1920 procurata est a Carolo Staab. Est auctor 
clarus, utens simplici stilo, dilucido ordine et solida doctrina. 

Gonet, Ioan. Bapt., O. Pr., Gallus (1616 — 1681), acerrime impugnavit Probabilis- 
mum, principale eius opus est: Clypeus theologiae thomisticae, 5 tomi in fol., 
Coloniae Agrippinae 1671. Complures editiones huius operis exsistunt. 

Gonzalez, Thyrsus, S. J., Hispanus (1624 — 1705). fuit praepositus generalis Socie- 
tatis Iesu; conatus est introducere Probabiliorismum in totam Societatem 
lesu; scripsit praeter alia: 1. Fundamentum theologiae moralis, id est tractatus 
de recto usu opinionum probabilium, Romae 1694; 2. Selectae disputationes ex 
universa theologia scholastica, Salmanticae 1680 — i6S6, 4 vol. in fol. — In 
controversiis de Probabilismo haud raro laesus est rectus modus caritatis, 
immo et iustitiae a pluribus auctoribus. 

Gotti, Vine., O. Pr., Italus, Card. et patriarcha Hierosolym. (1664 — 1742), scripsit 
praeter opera apologetica: Theologia scholastico-dogmatica iuxta mentem 
D. Thomae Aq., tomi 16 in 4 0 , Bononiae 1725 — 1735. Pluries postea editum 
est hoc opus, quod emicat claritate, soliditate et nitore. 

Gousset, Theod., Gallus, Card. et archiepisc. Rhemensis (1792 — 1866), scripsit 
opus notissimum et saepe editum: Theologie morale d 1’usage des cures et des 
confesseurs, Paris. 1845. 

Graffius, lac., abbas titularis Cassinensis, ltaius (1548 — 1620), complura opera 
moralia casuistica valde utilia composuit, e. gr. Decisiones aureae casuum 
conscientiae, 2 vol. in 4 0 , Venetiis 1609; De arbitrariis confessariorum, in 4 0 , 
Neapoli 1613. 

Granada, Ludovicus de, O. Pr., Hispanus (f 1588), et vitae sanctitate et doc- 
trinae amplitudine perspicuus. Eius opera saepissime edita sunt. Praestat prae 
ceteris editionibus illa, quae facta est a Iusto Cuervo O. Pr., 14 vol. in 4 0 , 

Matriti 1906. Pro theologia morali magni momenti sunt illa, quae scripsit de 
virtutibus et vitiis. 

Grossi, Phll., O. Pr., Italus (f 1704), scripsit Tractatus in universam theologiam 
moralem secundum doctrinam Angelici Praeceptoris, S. T hornae Aq., 4 tomi in 
fol., Mutinae 1694. 

Gury, Ioan. Petr., S. J., Gallus (x8oi — 1866). Forte non exsistunt opera moralia 
saeculo XIX ita vulgata ut: Compendium theologiae moralis et Casus con- 
scientiae, a Gury claro et succincto modo conscripta. 

H. 

Habert, Ludov., Gallus (1635 — 1718), scripsit: Theologiam dogmaticam et mo- 
ralem, 7 vol. in 12 0 , Lugduni 1709. Quod quidem opus a labe lanseniana non 
est omnino immune. 

Haine, I. F., Belga (1815 — 1900), praeter alia scripsit opus clarum et solidum: 

Theologiae moralis elementa ex S. Thoma aliisque probatis auctoribus, Lo- 
vanii 1881, 4 tomi in 8°. Post eius obitum editionem quintam curavit 1906 
I. Bund C. SS. C. Haine est auctor benignus et sincere conatur assequi men- 
tem S.Thomae. 

Halensis, Alexander, O. Min. (f 1245), cognominatus Doctor irrefragabilis, est 
magnum decus Ordinis Minorum. Incoepta est editio critica eius Com- 
mentariorum in libros Sententiarum. 

Henno, Franc., O. Min., Belga (ca. 1713). scripsit Theologiam dogmaticam et 
scholasticam, opus pluries editum, e. gr. 2 vol. in fol., Coloniae 1718. Est 
Scotista satis subtilis et in compluribus materiis vehemens adversarius Tho- 
mistarum. Haud semel impugnatur a Billuart. 

Henricus a S. Ignatio, O. Carm., Belga (1631 — 1720), scripsit opus satis notum, 
cui titulus: Ethica amoris, et quod damnatum est a S. Officio die 21 Aug. 1714, 
quia non satis cavet errores Baii et Iansenii. 

Henriquez, Henricus, S. J., Hispanus (1536 — r6o8), scripsit Summam theologiae 
moralis, Salmanticae 1591 et pluries postea. Saepissime allegatur a S. Alphonso. 

Herinckx, Guilelmus, O. Min., Belga, episcopus Yprensis (f 1678), scripsit Sum- 
mam theologiae scholasticae et moralis ad mentem Scoti, 4 tomi in fol,, Ant- 
verpiae 1660. Continet nonnullas propositiones damnatas, quae retractatae sunt 
a sodali van Goorlaeken in editione 1702 — 1704 procurata. 

Hilarius a Sexten, O. Cap., Austriacus (t 1900), conscripsit complura opera 
moralia stilo claro, e. gr. Compendium theologiae mor., 2 tomi in 8°, Merani 
1889; Tractatus pastor alis de sacramentis, ib. 1895; De censuris. Moguntiae 1898. 

Hollweck, Ios., prof. Eistett., scripsit vel edidit opera valde commendanda et 
eruditione referta: Die kirchl. Strafgesetze, Mainz 1899; Das kirchl. Biicher- 
verbot, ed. 2, 1897; (Hergenrother) Lehrbuch des kathol. Kirchenrechts (1905). 

Holzmann, Apollonius, O. Min., Germanus (t 1748), scripsit Theologiam moralem, 

2 vol. in fol., Campidoniae 1737 — 1742, opus utile cum propter claritatem 
doctrinae tum propter casus practicos additos. 

Hurtado, Gaspar., S. J., Hispanus (1575 — 1646), complura scripsit de theologia mo- 
rali, e. gr. De fide, spe et caritate, De iustitia et iure, De sacramentis et cen- 
suris etc., Matriti 1632 sqq. 

I- 

Ildephonsus, Ioan. Bapt., O. Pr., vide Baptista. 

Illsung, lac., S. J., Germanus (t 1695), edidit opus inscriptum: Arbor scientiae 
boni et mali, sive Theologia practica universa de bono et malo morali, in fol., 

Dillingae 1693. 


Ioannes Rumsik, Lector de Friburgo, O. Pr., Germanus (f 1314)1 totam vitam 
devovit theologiae morali practicae et complura opera de hac re edidit, inter 
quae eminet eius Summa confessorum, quae est fundamentum omnium fere 
similium operum postea ab aliis theologis editorum; primum apparuit Reut- 
lingae 1487 in fol., et postea saepissime. Alia opera loannis de Friburgo vi- 
desis apud Qu6tif et Echard (Scriptores Ord. Praed. I 523 sqq.). 

Ioannes a S. Thoma, O. Pr., Hispanus (1589 — 1644), eminet inter commentatores 
S. Thomae, docet probabilismum moderatum. Eius opera Cursus philosophicus 
et Cursus theologicus pluries edita (editio ultima 1867 et 1888 Parisiis) 
dignissima sunt commendatione. 

Ione, Heribert, Ord. Cap., Germanus, scripsit inter alia: Kathol. Moraltheo- 
logie, Paderborn 1930, opus breve quidem, sed excellens claritate, et solida 
doctrina, utilitate practica. 

Juenin, Gaspar, Congr. Orat., Gallus (1640—1713), est auctor rigidus. Eius In- 
stitutiones theologicae a S. Officio d. 22 Maii 1708 proscriptae adhuc inveniun- 
tur in Indice librorum prohibitorum. 

K. 

Kazenberger, Kilian., O. Min., Germanus (t 1750), continuator Theologiae mo- 
ralis tum a Sporer tum a Sargar editae. 

Kenrick, Patrie., archiepisc. Baltimor. (1797—1863), scripsit praeter alia Theo- 
logiam moralem, 2 vol. in 8°, Moguntiae 1860, valde practicam. 

Koch, Ant., prof. Tiibing., Germanus, scripsit Lehrbuch der Moraltheologie, Fri- 
burgi Brisgov. 1905 et postea pluries editum. Est opus evitans scopulos Ca- 
suisticae, dans solidam et claram doctrinam. 

Konings, A., Congr. SS. Red., Belga (f 1884), theologiam S. Alphonsi in com- 
pendium redegit, ed. 5, Neo-Eboraci 1882, opus utile praesertim pro America. 
Concinnavit quoque Commentarium in facultates apostolicas ad usum ven. cleri 
Americani, cuius editionem tertiam auctam curavit eius sodalis Ios. Putzer, in 
8°, Ilcestriae 1893, opus item valde utile praesertim pro America. 

Kugler, Ioan., S. J., Bohemus (1654—1721)- Opus eius principale est: Tractatus 
theologico-canonicus de matrimonio, pluries editum, e. gr. Wratislaviae 1728, 
in fol. 

Kutschker, Ioan. Rud., Austriacus (18x0 — 1881), Card. et archiepisc. Viennensis, 
concinnavit magna cum diligentia: 1. Das Eherecht der kath. Kirche nach 
seiner Theorie und Praxis, 5 vol., Wien 1856; 2. Die gemischten Ehen, Wien 
1838; 3. Die Lehre vom Schadenersatz, Olmiitz 1851, et compltira alia. 

L. 

Lacroix, Claud., S. J., Belga (1652 — 1714). Eius Theologia moralis saepe edita 
est tum ante tum post mortem auctoris; quae est excellens commentarium 

, „Medullae“ Busembaum ; ultima editio apparuit Parisiis 1874, 4 vol, in 4 0 . 

Ljambertini, Prosper, vide Benedictus XIV 

Larraga, Franc., O. Pr., Hispanus (f 1715), scripsit Prontuario de teologia 
ntoral in 8°, saepe editum et recognitum etiam nostris diebus, Avila 1919. 

Laymann, Paul,, S. J., Germanus (1574 — 1635), aeque in theologia morali ac in 
iure canonico peritus, scripsit opera perspicuitate et soliditate insignia. Praeter 
eius magnum opus Theologia moralis auctor fuit multorum tractatuum de iure 
canonico, qui collecti et redacti sunt sub titulo: Ius canonicum R. P. Laymann, 
3 vol., Dillingae 1663. ; 

Leander a SS. Sacramento, O. SS. Trinit., Hispanus (1591 — 1663), est auctor 
nimis benignus in re morali, scripsit: Quaestiones morales theol., in 8 part. 
distributas, quae simul collectae post eius mortem prodierunt Lugduni 1669 sqq., 
8 vol. in fol. 

Ledesma, Barthol. de, O. Pr., Hispanus, episcopus Oaxacensis (Antequcrensis) 
in Mexico (t 1604), scripsit collectionem casuum conscientiae sub titulo Una 
suma de casos de concienda o de los sacramentos, Mexici 1560, aucta et re- 
cognita Salmanticae 1585. 

Ledesma, Martinus de, O. Pr., Hispanus (+ 1574), scripsit Commentarios in 4""’ 
Sententiarum, 2 vol. in fol., Conimbricae 1555 — 1560. 

Ledesma, Petrus de, O. Pr., Hispanus (t 1616), in theologia doctor perceleber, 
scripsit inter alia: De magno matrimonii sacramento, 1 vol. in 4 0 , Venetiis 
1595; Summa seu theologia moralis de sacramentis. Opus est hispanice scrip- 
tum et postea latine redditum, 2 vol. in fol., Salmanticae 1614 et Ulyssipone 
1617. 

Lehmkuhl, Aug., S. J., Germanus (1834 — 1917)» valde eminentem locum merito 
obtinuit inter scriptores de theologia morali. Scripsit praeter alia multa Theo- 
logiam moralem, 2 vol. in 8°, iam duodecies impressam. Pariter Casus conscien- 
tiae, 2 vol. in 8°, ed. 4; Probabilismus vindicatus, Friburgi 1906. Dolendum 
est, quod eius stilus aliquando caret limpida claritate. 

Lessius (Leys), Leon., S. J., Belga (1554 — 1623), scripsit opus celeberrimum 
De iustitia et iure ceterisque virtutibus cardinalibus, in fol., Lovanii 1605, 
saepe editum. Minus noti sunt eius Tractatus de beatitudine, de actibus huma- 
nis, de sacramentis, de censuris, in fol., Lovanii 1645. Omnibus autem notum 
est, quam acerrimae lites exarserint propter Lessii opera de gratia efficaci, de 
praedestinatione et reprobatione, de libero arbitrio etc. ; sed haec potius perti- i 

nent ad Dogmaticam. 

Lezana, Ioan. Bapt. de, O. Carm., Hispanus (1586 — 1659), scripsit complura opera 
de theologia et de iure Regularium, e. gr. Summam theologiae ex Angelico 
Doctore, 3 vol. in fol., Romae 1651 sqq.; Summam quaestionem regularium, 

5 vol. in fol,, Romae 1634; Consulta varia theologica, in fol., Venetiis 1651. 

S. Liguori vide S. Alphonsus. 

Linsenmann, Franc. Xav., Germanus (1835—1898), inter alia scripsit: Lehrbnch 
der Moraltlieologie, Friburgi Brisg. 1878, opus clarum — , sed non semper 
rectum. 

Lopez, Ludov., O. Pr., Hispanus (t 1596), scripsit: Instructorium conscientiae 
in 4 0 , Salmanticae 1585, opus saepissime editum et etiam in linguam italicam 
versum. Notant Quetif et Echard (Scriptores Ord. Praed. II 316): „In casibus 
conscientiae decidendis laxior a viris eruditis censetur." Idem auctor scripsit: 

Tractatum de contractibus..., in fol., Salmanticae 1592. 

Lorea, Petrus de, O. Cist., Hispanus (1554 — 1606), scripsit doctissima Commen- 
taria in s am 2“ e S.Thomae, 2 vol. in fol., Compluti 1609, et in 2 a,n 2° e S.Tho- 
mae, in fol., Matritj 1614. 1 

Loth, Ludov. Bertr., O. Pr., Belga (f 1662), scripsit praeter alia: Resolutiones J 

theologicas illustrium difficultatum contingentium in Belgio, in fol., quod opus 
post mortem auctoris editum est Brugis 1687. 

Lugo, Franc. de, S. J., Hispanus (1580 — 1652), scripsit Tractatum de septem 
sacramentis, in 4 0 , Venetiis 1652, et Decursum praevium ad theologiam mo- 
ralem, in 4®, Mantuae Carpentanorum 1642. 

Lugo, Ioan.de. S.J., Hispanus, Cardinalis (1583 — 1660), frater Francisci de Lugo, 
acuto ingenio praeditus, permagni aestimatus a S. Alphonso (Theol. mor. III, 

552), scripsit complura opera, quorum ad theologiam moralem pertinent Trac- 
tatus de fide, de iustitia et iure, de contractibus, de sacramentis, Responsa mo- 
ralia. Nitida editio operum Lugonis procurata est ab I. B. Fournials, 8 vol. 
in 4 3 , Parisiis 1868. \ 

Luydl, Corbin., O. Min., Augustanus (1718 — 17 78), acer antiprobabilista, scripsit 

opus doctum quidem sed nimis prolixum Institutiones theologiae moralis j 

Christianae et evangelicae, quod continuavit eius sodalis Bonif. Schneiden- 
bach, Campi donae, 20 tom. in 12 1771 — 1784. 

Maeratius, Ludov., S. J., Gallus (f 1664), reliquit Disputationes in Summam 
theol. (universam) 5. T hornae, 3 vol. in fol., Lutetiae Paris. 1633. 

Malderus, Ioan., Belga, episcopus Antverpiensis (1561 — 1633), scripsit Com- 
mentaria in i am 2* c S. Thomac, in fol., Antverpiae 1623; insuper De virtutibus 
theologicis, de iustitia, de religione, in fol., Antverpiae 1616; demum edidit 
Tractatum de sigillo confessionis sacramentalis, in 8°, ib. 1626. 

Many, S., Gallus, complura opera valde solida et utilia scripsit praesertim ius 
canonicum spectantia, e. gr. Praelectiones iuris canonici, nempe 1. de Missa, 
2. de SS. Eucharistiae sacramento, 3. de locis sacris, 4. de sacra ordinatione , 
Parisiis 1904 sq. 

Mare, Clem., C. SS. Red., Gallus (1831 — 1887), scripsit opus claritate et soliditate 
doctrinae eminens, cui titulus est: Institutiones morales Alphonsianae, et quod 
iam 18 editiones nactum est usque ad a. 1928, 2 vol. in 8°. 

March, Acatius, O. Pr., Hispanus, episc. Oriolensis (t 1665), scripsit in lingua 
hispanica Resoluciones morales, 2 vol. in fol., Valentiae 1656 — 1658. Ordine 
alphabetico procedit sicuti omnes fere summulae tunc temporis compilatae. 

Marchant, lac., Belga (1648), scripsit opus vulgatissimum: Hortus pastorum, 
Coloniae 1635. Scripsit quoque Opuscula pastoralia, Coloniae eodem anno. 

Marchant, Petr., O. Min., Belga (1585 — 1661), est insignis probabilista, qui 
scripsit opus satis curiosum: Tribunal sacramentale ct visibile animarum in 
hac vita mortali, 2 tomi in fol., Gandavi 1642. Pro aliis eius operibus minoris 
momenti videsis Hurter, Nomenclator 3 III 1203. 

Margarita confessorum videtur esse edita a quodam religioso conventus 
S. Pauli Hispalensis, O. Pr., 1 vol. in 8°, Hispali 1526 

Marres, P. H., Hollandicus, scripsit opus valde utile pro Neerlandia, nempe; 
De iustitia secundum doctrinam theologicam et principia iuris reccntioris, 
speciatim vero Neerlandici, ed. 2, Ruraemundae 1889. 

Martin, Conr., episc. Paderbornensis (1812 — 1879), praeter plura alia opera 
scripsit: Lehrbuch der Moral, Mainz 1850, pluries editum. 

Martinez, Gregor., O. Pr., Hispanus (1575 — 1637), scripsit amplissimos Com- 
mentarios in i am 2 ae S. Thomae, 3 vol. in fol., Valisoleti 1617 — 1637. 

Martinez, Ioannes de Prado, O. Pr., Hispanus (f 1668), est auctor fecundus, qui 
complura et solida opera edidit de theologia morali, e. gr. Theologiae moralis 
quaestiones praecipuae, 2 voi. in fol., Compluti 1654 — 1656; Dubitationes mo- 
rales de sacramentis in genere et in specie, in fol., ib. 1660; De poenitentiae 
sacramento, ib. 1669, opus posthumum in fol. 

Mas, Vine., O. Pr., Hispanus (t 1772), scripsit opera, quibus tituli: Propo- 
sitionum canonice damnatarum praedamnatio Augnstino-thomistica, 2 tomi 
in 4°, Valentiae 1761; Incommoda probabilismi, in 4 0 , ib. 1765. 

Mastrius, Barth., O. Min.. Italus (1673), inter primarios Scotistas omnino nume- 
randus, scripsit (praeter Disputationes theol. in 4 libros Sententiarum) Theo- 
logiam moralem ad mentem DD. Seraphici et Subtilis concinnatam, in fol., 
Venetiis 1671. 

Matharan, Mauritius, S. J., Gallus (f 1894), scripsit opus clarum et utile: Casus 
de matrimonio fere quingenti, Parisiis 1896 ed. ait.; concinnavit quoque Com- 
pendium theologiae moralis (Parisiis 1893), saepe dein editum. 

Mausbach, los., Germanus (1861 — 1931), edidit complura opera moralia pulchro 
stilo et solida doctrina praedita, e. gr. Thomae Aq. de voluntate et appetitu 
sensitivo doctrina, Die Ethik des hl. Augustinus, Katholische Moraltheologie etc. 

Mayol, los., O. Pr., Gallus (f 1704), scripsit Summam moralis doctrinae tho- 
misticae, Avenione 1704. Pars huius operis in Theologiae cursu completo a 
Migne compilato iterum impressa est (tom. 13, 715 — 962). 

Mayr, Anton., S. J., Germanus (1673 — 1749)» scripsit Theologiam scholasticam, 
8 tomi in 8°, Ingolstadii 1729, ubi Aequiprobabilismum defendit iam ante.S.AI- 
phonsum. 

Mazzotta, Nicol., S. J., Italus (1669 — 1746). Eius Theologia moralis saepe lau- 
data a S. Alphonso edita est post mortem auctoris Neapoli 1748 et postea 
pluries. 

Medina, Barth., O. Pr., Hispanus (1528 — 1581), vocatur pater Probabilismi, 
scripsit Commentarios in i a ”‘ 2 « et in 3™ S. Thomae, 2 tomi in fol., Salman- 
ticae 1577» et deinde pluries. Pariter edidit: Breve instruccidn de cdmo se ha 
de administror el Sacramento de la PenitenCia, in 8°. Salmanticae 7580. Quod 
quidem opus latine translatum a Raphael de Cesare saepe editum est. 

Medina, loan., Hispanus (1490 — 1546), magni habetur in theologia morali, quam- 
vis nonnulla erronea propugnaverit. Eius opera pluries edita sunt. In editione 
Ingolstadii 1581, quae videtur esse melior et quam nos adhibuimus, haec est 
series tractatuum : de sacramento poenitentiae, de ieiunio, eleemosyna, oratione 
(tomus 1), de restitutione et contractibus (tomus 2). 

Mendo, Andreas, S. J., Hispanus (1608 — 4684). „Ex iis auctoribus est, quorum 
nomen vix alias inter allegationes apparet, quam ubi anomala quaedam opinio 
producitur." Ita Ballerini (not. ad Gury I, n. 414). Scripsit longissimam 
Elucidationem in Bullam S. Cruciatae , in fol., Lugduni 1668; Epitome opinio- 
num moralium, in 8°, Venetiis 1676; Statera opinionum benignarum. Hoc 
ultimum opus adhuc invenitur in Indice librorum prohibitorum. 

Meratus, Caiet., O. Theat., Italus (1668 — 1774), est auctor classicus in re liturgica, 
edidit et auxit Thesaurum sacr. rituum a Barth. Cavanti compilatum. 

Mercado, Thom., O. Pr., Hispanus (1575), scripsit Summa de iratos y contratos , 
in 4 0 , Salmanticae 1569, opus pluries editum et etiam in linguam italicam 
versum. — 

Mercorus, Iui., O. Pr., Italus (f 1669), scripsit opus, cui titulus: Basis totius 
theologiae moralis, in fol., Mantuae 1658. Impugnat laxas opiniones ab Esco- 
bar, Caramuel, Pasqualigi aliisque propositas. Hinc factum est, ut postea plura 
alia opuscula edere debuerit ad se defendendum contra impugnationes adver- 
sariorum. 

Milante, Pius Thom., O. Pr., Italus, episc. Stabiensis (Castellamare) (f 1749), 
discipulum habuit S. Alphonsum; scripsit inter alia de re morali: Exercita- 
tiones dogmatico-morales in propositiones proscriptas, 3 vol. in 4°, Nea- 
poli 1738 — 1740. Contra Concinam scripsit: Vindiciae Regularium in causa 
monasticae paupertatis, in 4 °, Neapoli 1740. 

Minderer, Sebaldus, O. Min., Germanus (1710 — 1784), scripsit tamquam supple- 
mentum theologiae moralis ab Elbel concinnatae tractatum egregium : De 
indulgentiis et iubilaeo, in 8°, Augustae 1763. 

Molina, Lud., S. J., Hispanus (1536 — 1600). Pro theologia morali mentione 
dignus est eius tractatus amplissimus De iustitia et iure. Melior omnium 
videtur esse editio procurata tomis s in 2 vol. in fol., Moguntiae 1733. 

Montesinos, Lud. de, Hispanus (1553 — 1621), vir perspicuitate ingenii ex- 
cellens, reliquit Commentaria in j am 2° e S. Thomae Aq., 2 vol. in fol. 
Compluti 1622. 

Moran, Ios., O. Pr., Hispanus, scripsit lingua hispanica : Teologia moral, 3 vol. 
in 4 0 , Madrid 1883, opus solidum et commendandum. 

Morinus, loan., Congr. Orat., Gallus (1591—1659), insignis archaeologus. Pro 
theologia morali mentione digna sed cum aliqua circumspectione legenda sunt 
eius opera: De disciplina in administratione sacramenti poenitentiae 13 primis 
saeculis, in fol., Parisiis 1651; Commentarius ...de sacris Ecclesiae ordi- 
nationibus, in fol., Parisiis 1655. 

Moya, Matth. de, S. J., Hispanus (1610 — 1684), non est auctor commendandus. 
Scripsit sub ficto nomine Amadei Guimenii Opusculum singularia universae 

iere theologiae moralis complectens adversus quorumdam expostulationes, Lug- 
duni 1664. Qui quidem liber non solum in Indicem redactus, sed etiam per 
Breve Innocentii XI d. 16 Sept. 1680 proscriptus est. Aliud opus Moyae: 
Quaestiones selectae in praecipuis theologiae mor. tractatibus, in fol., 'Matriti 
1670, item in Indicem redactum est. 

Mulier, Ern., Austriacus, episc. Linciensis (1822 — 1888), elaboravit Theologiam 
moralem, saepius editam (etiam post mortem auctoris). In hoc opere non 
solum habetur solida et clara doctrina, sed etiam concinne uniuntur scientia 
et pietas, ita ut ex co hauriri possint instructio simul et aedificatio propria. 

N. 

Naldus, Antonius, Ord. Theat., Italus (f 1645), compilavit Summani seu re- 
solutiones pract. casuum conscientiae, alphabetica serie . . . digestas, Romae 
1635 et saepe editam. 

Navarrus. Ita vulgo vocatur Martinus Azpilcueta, Hispanus (1493 — 1586), ca- 
nonicus regul. ~Suo tempore notissimus, diu implevit Romae munus Poeniten- 
tiarii. Opera eius omnia prodierunt, 5 vol. in fol., Lugduni 1594 et pluries. 

Nazarius, loan. Paul., O. Pr., Italus (1556—1646), scripsit amplissimos Com- 
mentarios in Summam S. Thomae, 6 vol. in fol. comprehensos. Insuper edidit 
septimum volumen continens complura opuscula, quorum nonnulla ad theo- 
logiam moralem spectant, e. gr. Responsiones ad quaedam quaesita casuum 
conscientiae, de statu et obligatione religiosorum etc. 

Nider, loan., O. Pr., Germanus (t 1438), vir omnino egregius, reliquit com- 
plura opera valde divulgata. Ad theologiam moralem pertinent e. gr. Fornti- 
carius, opus saepe editum; Praeceptorium divinae legis, i. e. tractatus de 
decem praeceptis, Basilcae 1473 et saepius postea saltem decies septies editum 
usque ad annum 1500 (cf. Hain, Repert. II, n 780); Tractatus de contractibus 
mercatorum, Parisiis 1514; Consolatorium timoratae conscientiae, Parisiis 
1487 etc. 

Noldin, Hicronym., S. J., Austriacus (1838 — 1922), scripsit inter alia opus, cui 
titulus Summa theologiae moralis, 3 vol. in 8°, ed. 20 Oeniponte 1930 (procu- 
rata a Schmitt), et quod merito recensetur inter optima huius temporis propter 
claritatem, solidam doctrinam et modum concinnum tractandi omnes quaestio- 
nes practicas. 

O. 

Ojetti, Bcncd., S. J. Italus, scripsit opera valde commendanda: Synopsis rerum 
moralium et Utris pontificii alphabctico ordine digesta, in 4 0 , ed. 3, Romae 1912; 
In ius antepianum et pianum ex decreto „Ne temere" . . . commentarii. 

Ostiensis, (Ilenricus de Segusia), Italus (t 1271), celeberrimus canonista, 
scripsit Summam super titulis decretalium, saepissime editam, quae ob eius 
praestantiam dicta est aurea. 

Oviedo, Franc. de, S. J., Hispanus (1602 — 1651), scripsit Commentarios in l am 2“* 
S. Thomae, 1 vol. in fol., Lugduni 1646, et Tractatum de virtutibus theologicis, 
1 vol. in fol., ib. 1651. 

P. 

Palmieri, Dom., S. J-, Italus (1829 — 1909), complura opera conscripsit, e. gr. 
De matrimonio Christiano, De poenitentia. Edidit quoque opus magnum morale 
Antonii Ballerini, ed. 3, Romae 1898 — 1901, et Compendium a Gury exaratum, 
ed. 15, ib. 1907. 

Paludanus, Petrus, O. P., Gallus (t 1342), patriarcha Hierosolymit., scripsit 
praeter multa alia opera (cf. Quetif et Echard, Scriptores Ord. Praed. 1 
603 sqq.) Commentarios in 3 et 4 libr. Sentent. a Vine, de Haerlem dili- 
gentissime recognitos, 2 vol. in fol., Parisiis 1514. 

Pasqualigo, Zachar., Ord. Theat., Italus (1600—1664), est auctor aliquando 
nimis benignus. Nonnulla eius opera sunt in Indicem redacta, e. gr. Decisiones 
morales, in fol., Veronae 1641; Sacra moralis doctrina, in fol., Venetiis 1650. — 
Opus eius classicum est: De sacrificio novae legis quaestiones theologicae, 
morales, iuridicae, 2 vol. in fol., Lugduni 1662 et pluries postea. 

Passerinus de Sextula, Petr., O. P., Italus (1594—1677), recensetur inter opti- 
mos canonistas sui temporis. Eius opera vide in nostro Man. iur. can. p. xxxvi. 

Patuzzi, Vine., O. Pr., Italus (1700 — 1769), est Concinae apologeta et collega in 
impugnando Probabilismo. Impugnavit quoque S. Alphonsum. Scripsit com- 
plura opera. Ad theologiam moralem spectat: Ethica christiana sive theologia 
moralis, 3 tomi in fol., Bassani 1760, quae in compendium redacta pluries 
edita est, e. gr. 4 tomi in 8°, Laude Pompeia 1833. 

Pauwels, los., O. Min. (ca. 1759), scripsit tractatus valde notos: De casibus 
reservatis, 3 tomi in 8°, Lovanii 1750—1756, et Magnum matrimonii sacra- 
mentum reductum in casus, 2 tomi in 8°, Lovanii 1750. 

Pellizarius, Franc., S. J., Italus (1596—1651), est auctor notissimus in iure 
Regularium. Cum priores editiones operum eius sint in Indicem redactae, 
adhibendae sunt editiones iuxta editionem Romanam 1755 correctae. 

Pennacchi, los., Italus (t 1898), amplos et eruditos Commentarios edidit in 
Constitutionem „Apostolicae Sedis" (2 vol. in 8°, Romae 1883) et vi Con- 
stitutionem „ Officiorum ac munerum" (1 vol. in 8°, Romae 1898). 

Peraldus, Guil., O. Pr., Gallus (f ca. 1250), scripsit opus egregium: Summa 
de vitiis et virtutibus saepissime editum, e. gr. Parisiis 1519. 2 vol. in 8°. 

Petrocorensis, i. e. Theologia moralis ad usum seminarii Petrocorensis, 6 vol. 
in 12 0 , Patavii 1735. Est opus haud raro a S. Alphonso allegatum. 

Piscetta, Alois., Italus, scripsit opus nitidum et solidum: Theologiae moralis 
elementa pluries editum Augustae Taurinorum 1908, ed. 3, 3 vol. in 8° 
Quartum volumen: Elementa theologiae sacramentariae, additum est a Dante 
Munerati. 

Pontas, Ioan., Gallus (1638— 1728), conscripsit: Dictionarium casuum conscientiae. . 
Hoc opus prius est scriptum in lingua gallica, postea autem latine versum et 
saepe editum et recognitum, e. gr. a Concina et a Collet. Bona est illa editio, 
quam procuravit Migne 1847, 2 tomi in 4 °- Pontas est auctor rigidus. 

Pontius, Basii., O. S. Aug., Hispanus (1569—1629), scripsit opera valde bona 
De sacramento matrimonii (in fol., Salmanticae 1624 et saepius postea), 
Tractatus de impedimentis matrimonii (in 4 0 , Salmanticae 1613)- Pontius 
strenue pugnavit pro Thomismo conservando in Academia Salmanticensi. 

Portel, Laur., O. Min., Hispanus (ca. 1630), scripsit complura opera casuistica, 
e. gr , Dubia regularia, in 4 0 , Venetiis 1641; Responsiones ... casuum moralium, 
2 tomi in 4 0 , Venetiis 1645- 

Prado O. Pr. vide Martinez. 

Prickartz, los., O. Praem., Bohemus (t 1757), scripsit Theologiam moralem, 
7 tomi in 8®, Coloniae 1752 sqq. Quod quidem opus tunc temporis fuit satis 
vulgatum in Germania. 

Prierias, Sylvester (Sylvester Mazolinus de Prierio), O. Pr., Italus, Magister 
S. Palatii (t 1523), est auctor celeberrimus et fecundissimus. Elenchum 
operum eius videsis apud Qu&if et Echard (Scriptores Ord. Praed. II 55 sqq ). 
Pro theologia morali mentione dignissima est: Summa Summarum, quae 
Silvestrina dicitur, in qua in articulis 7*5 alphabetice dispositis tota theologia 
moralis pertractatur, 2 vol. in 4 °- Plus quam 49 editiones huius operis 
exsistunt. 

Pruner, Ioan. Evang. (1825—1907), Germanus, professor Eistettensis, vir vere 
apostolicus, edidit opera valde bona: Katholische Moraltheologie, ed. 3, 
Friburgi Brisg. 1903; Pastoraltheologie, ed. 3 comparata a J. Seitz, Pader- 
bornae 1920; Die Lehre vom Recht und der Gerechtigkeit, 1857. 

Q. 

Quarti Paul. Maria, Ord. Theat., Italus (f ca. 1655), scripsit, praeter egregia 
opera de liturgia, librum cui titulus: Matura discussio casuum episcopalium, 
in 4 0 , Neapoli 1668. 

Quintanaduenas, Ant. de, S. J., Hispanus (f 1651), aliquando allegatur a S. Al- 
phonso; scripsit 1. Singularia theologiae moralis ad septem Ecclesiae sacra- 
menta, in fol., Hispali 1645; 2. Ad quinque Ecclesiae praecepta necnon ad 
ecclesiasticas censuras et poenas , in fol., Matriti 1652. 

R. 

Rassler, Christoph., S. J., Germanus (1654 — J723), proposuit Aequiprobabilis- 
mum iam ante S. Alphonsum in opere: Norma recti seu tractatus theo- 
logicus ... de regula honestatis ac de recto usu opinionum probabilium, in 
fol., Ingolstadii 1713. Rassler est quoque auctor operis anonymi: Vindiciae 
Gcbatianae, in 4°, Ingolstadii 1706. 

Raus, J. B., C. SS. R., Luxemburgensis, denuo edidit Institutiones Mor. Alphonsian. 
a cl. Mare elaboratas. Edidit quoque opus solidum De sacrae obedientiae 
Virtute et voto, Lugduni 1923. 

S. Raymundus de Pennaforte, O. Pr., Hispanus, poenitentiarius Papae, magister 
generalis Ord. Praed. (1175 — 1275), est celeber compilator decretalium Gre- 
gorii IX et auctor Summae de poenitentia et matrimonio; quem librum egre- 
gium commentariis illustrarunt complures, e. gr. Guilelmus Rhedonensis, Ioan- 
nes de Friburgo. 

Raynaudus, Theophil., S. J., Gallus (1582—1663), est auctor fecundissimus, 
scribens 20 volumina in fol. Nonnulla eius opera in Indicem redacta sunt, 
donec corrigantur. Ex tota mole horum operum nihil fere mentione dignum 
est pro theologia morali nisi eius tractatus: De aequivocatione et mentali 
restrictione. (Habetur in tomo 14 operum.) 

Reding, Augustin., O. S. B., Helvetus (1625 — 1692), fuit abbas Einsidlensis 
et scripsit summa eruditione (non autem semper claro stilo) Theologiam 
scholasticam universam, 13 tomi in fol., Einsidliae 1687. Sequitur ubique 
scholam thomisticam. 

Reginaldus (Renaud), Valerius, S. J., Gallus (1543 — 1623), scripsit complura opera 
ad theologiam moralem spectantia, quae sunt commendata a S. Carolo Borro- 
maeo, S. Francisco Salesio et S. Alphonso. Principale eius opus est: Praxis 
fori poenitentialis, 2 tomi in fol., Lugduni 1616 et deinde saepius editum. 

Reiffenstuel, Anaclct., O. Min., Germanus (1641 — 1703), scripsit non solum opus 
classicum: Ius canonicum universum, sed etiam Theologiam moralem tri- 
gesies editam. Editio septima cum additionibus Massaei Kresslinger apparuit 
Mutinae 3745, in fol. 

Reuter, Ioan., S.J., Germanus (1680 — 1762), scripsit Theologiam moralem pluries 
recusam (4 vol. in 8°). Magis notum et utile est eius opus cui titulus: 
Neoconfessarius, adhuc nostra aetate Parisiis, Ratisbonae et Friburgi Brisg. 
iterum editum. 

Rodriguez, Emanuel, O. Min., Hispanus (t 1613), canonista praeclarus et 
moralista, notissimus ex opere: Quaestiones regulares et canonicae, fi vol. 
in 4 0 , saepe edito, e. gr. Salmanticae 1604 — 1606. Scripsit quoque Summam 
casuum conscientiae, pluries editam, e. gr. Venetiis 3628, in 4®. 

Roncaglia, Constant., Congr. Matr. Dei, Italus (1677 — 1733), scripsit praeter 
alia: Universam moralem theologiam, 2 tomi in fol., Lucae 1630, saepe editam 
et multum laudatam a S. Alphonso. Ab eo scriptus est quoque: Consiliorum 
moralium liber singularis, in fol., Lucae 1729. 

Rosella vide Trovamala. 

Roskovany, Aug. de, Hungarus, episc. Nitriensis (1807 — 1892), indefessus com- 
pilator, scripsit inter multa alia De matrimoniis in Ecclesia catholica, 2 tomi 

PrCmmeb. Man. Theol. mor. I. C 

in 8°, Agriae 1837; De matrimoniis mixtis, Quinqueecclesiis 1842 1882, 

7 tomi cum Supplemento 1888. . 

Rosset, Michael, Gallus, episc. Maurian. (Maurienne, 1830—1902), scripsit 
De sacramento eucharistiae, 1 vol. in 8°, ChambSry 1876; De sacramento 
matrimonii, 6 vol. in 8», Parisiis 1895—1896, opus valde prolixum, in quo 
tamen historiae non satis habetur ratio. 

Rumsik, loannes, O. Pr., vide Ioannes de Friburgo. 

s. 

Sa, Eman., S. J., Hispanus (1530—1596), scripsit opusculum Aphorismi confes- 
soriorum, 1 vol. in 12 0 . in Indicem redactum 1603, sed postea correctum. 

Sabetti, Alois., S. J., Italus (1838—1898), Compendium theologiae moralis a 
Gury et Ballerini compositum redegit in novam formam praecipue pro America 
aptam, Neo-Eboraci 1884; editio 28 procurata a Tim. Barret apparuit 1922. 

Saettler, Gasp., Germanus (t I779))> probabiliorista moderatus, scripsit Theo- 
logiam moralem universam, 4 vol. in 8«, quam selectis et copiosis annotationi- 
bus illustravit I. Rousselot 1840. . 

Salas, loan. de, S. J., Hispanus (1553—1612), scripsit Commenlartos tum in 
jam gae Summae theologicae S. Thomae (3 vol. in fol.), tum tn 3 am opus 
posthumum de contractibus, 1 vol. in 4 0 , Lugduni 1617. 

Salesius vide S. Franciscus. ~ 

Salmanticenses vocantur Ord. Carm. notissimi auctores operum: 1. Lursus 
theologicus . . . Summam theologicam complectens, saepius editus et quidem 
adhuc nostris temporibus, 20 tomi, Parisiis 1870. 2. Cursus theologiae mo- 
ralis, opus saepe editum (e. gr. Venetiis 1714, 6 tomi in fol.) et maximi 
aestimatum a S. Alphonso. Interdum tamen apud Salmanticenses non recte 

allegantur singuli auctores. . 

Salon, Mich., Ord. Erem. S. Aug., Hispanus (153^-1620), scripsit _Coniro- 
versias de iustitia et iure atque de contractibus, 2 tomi in fol., Venetus 1008. 
Est fidelis discipulus S. Thomae Aq. . . „ f , , A 

Sanchez, loan. (Sanctius), Hispanus (t ca. 1624), scripsit Selectas et practicas 
disputationes de rebus in administratione sacramentorum ... possim occur- 
rentibus, in fol., Matriti 1624. Hoc opus est in Indicem redactum propter 
laxas opiniones in eo contentas. 

Sanchez, Thomas, S. J, Hispanus (1550-1610), scripsit: 1. Opus morde tn 
praecepta Decalogi , 2 vol. in fol., Matria 1613; 2. Consilia seu opuscula mo- 
ralia, 2 vol. in fol., Lugduni 1634; 3- De s. matrimonii sacramento, 3 tomi in. 
fol., Genuae 1602. Hoc ultimum opus est valde eruditum; ab aliquibus tamen 
carpitur, quia nimis descendit in singularia actus coniugalis. In primo opere 
supra citato Sanchez non semel propugnat sententias nimis benignas. 

Sasserath, Reiner., O. Min. Conv., Germanus (t <*. WS). scripsit Cursum theo- 
logiae moralis, in quattuor partes divisum, 4 vol. in 8 , Augustae Vindel. 77 
et postea saepissime editum. Est opus praestans claritate et soliditate doc- 

Sayrus^Saye), Gregor., O. S. B., Anglus (1560-1602), scripsit complura 
et egregia opera moralia, e. gr.: Clavis regia sacerdoticm, casuum conscien- 
tiae ... locos omnes aperiens, in fol, Venetiis 1605, decies edita usque 1659; 
Thesaurus casuum conscientiae de censuris ecclesiasticis, in fol., Venetus 1001, 
et septies postea. Praeterea Sayrus nonnulla similia opera moralia redegit ex 
operibus Navarri. Opera Sayri semper fuerunt magnae auctoritatis apud omnes 
theologos, et mirum est quod iste vir, qui aetate 42 annorum ex hac vita 
decessit, potuit tot volumina eaque gravissima absolvere. 

Scarpazza, Faustinus, O. Pr., Italus (1720-1793), scripsit praeter alia opus 
clarum solidumque atque saepe editum, cui titulus: Teologia morale ossia com- 
pendio di etica cristiana, 12 tomi (4 vol.) in 8°, Palermo 1843- 

Scavini, Petrus, Italus (1790 — 1869), scripsit opus egregium et vulgatissimum, 
cui titulus: Theologia moralis universa ad mentem S. Alphonsi, 4 tomi in 8° 
Novariae 1847, Mediolani 1902 apparuit editio 16. 

Scheichcr, los., Austriacus, est auctor fecundissimus, scripsit: Allgemeine Moral- 
theologie, 1885; Binders Handbuch des Eherechtes bearbeitet, ed. 3 et 4 
1887/91; Compendium theologiae moralis, ed. 3 1904. 

Schilling, Otto, Germanus, scripsit inulta de sociologia; praeterea Moraltheologie, 
opus parvae molis sed abundantis solidaeque doctrinae, quod opus postea am- 
pliavit in Lehrbuch der Moraltheologie, Miinchen 1927, 2 vol. in 8°. 

Schindler, Franc., Austriacus (1847 — 1922), scripsit praeter complura de socio- 
logia: Lehrbuch der Moraltheologie, 3 vol, Vindobonae 1914 ed. 2. 

Schiich, Ignat., O. S. B., Austriacus (f 1893), scripsit librum utilem et notis- 
simum: Handbuch der Pastoraltheologie, Oeniponte 1910, ed. 15 cur. Polz. 

Schwane, los., Germanus (1824 — 1892), inter alia complura scripsit: Die theo- 
logische Lehre uber die Vertrage, Monasterii 1871; Spezielle Moraltheologie, 
ed. 2, Friburgi Brisg. 1885; Allgemeine Moraltheologie, ib. 1885. 

Scotus, loan. Duns, O. Min., Anglus (1265—1308), vocatus Doctor subtilis, 
magnam auctoritatem sibi comparavit, sed nonnullas opiniones evidenter falsas 
propugnavit. Opera omnia eius apparuerunt, 12 vol. in fol, Lugduni 1639; 
26 vol. in 4 0 , Parisiis 1891 sqq. 

Silvius, Franc., Belga (1581 — 1649), scripsit notissimos Commentarios in totam 
Summam theologicam S. Thomae; et insuper nonnulla opuscula, 6 vol. in 
fol., Venetiis 1726 et pluries. 

Simar, Hub., Germanus, irchiepisc. Colonensis (1835 — 1902), scripsit de theologia 
moraii: Lehrbuch der Moraltheologie, ed. 3, Friburgi Brisg. 1893; Die Lehre vom 
WesendesGewissens, ib. 1885, pars I et unica; Der Aberglaube , Coloniae 1893, ed. 3. 

Sinnigh, loan., Hibernus (t 1666). Est auctor nimis rigidus, lansenismo favet, 
et propugnasse videtur propositionem ab Alexandro VIII postmodum damna- 
tam: „Non licet sequi opinionem vel inter probabiles probabilissimam." Elen- 
chum eius operum (quorum nonnulla sunt proscripta in Indice) videsis apud 
llurter, Nomenclator 3 IV 100 sq. 

Slater, Thomas, S. J., Anglus, auctor notus in Anglia et in America septen- 
trionali, edidit, praeter Tractatum de iustitia et iure: Principia theologiae mo- 
ralis, 1 vol. in 8°, Londini 1912: A Manual of Moral Theology for English 
speaking Countries, 2 vol, ed. 4, New York 1918, opera succincta et clara. 

Soto, Dominicus de, O. Pr., Hispanus (1494 — J560), ingentis animi vir, theologus 
in Concilio Tridentino, scripsit praeter multa alia: Relatio de ratione tegendi 
et detegendi secretum, Salmanticae 1552 et pluries postea; De iustitia et iure, 
libri 10, ib. 1556 et saepius postea. 

Soto, Petrus de, O. Pr., Hispanus (f 1563), scripsit inter alia: Tractatus de 
institutione sacerdotum, qui sub episcopis animarum curam gerunt, in 4°, 
Dilingae 1558 et pluries postea. 

Sporer, Patritius, O. Min., Germanus (t 1714)» scripsit Theologiam moralem 
decalogalem et sacramentalem, quae aucta est supplemento a Kiliano Kazen- 
berger confecto, 2 vol. in fol, Venetiis 1731, et noviter edita est ab Iren. 
Bierbaum, 1897 et 1902. Sporer est auctor omnino gravis licet aliquando 
nimis benignus. 

Stoz, Matthaeus, S. J., Germanus (f 1678), scripsit Tribunal poenitentiae, quod 
quidem opus perfecit et edidit eius frater loannes Stoz, 1 vol. in 4 0 , Dilingae 
1684. 

Suarez, Franc., S. J., Hispanus (1548 — 1617), opera omnia, in fol, 23 tomi, 
Venetiis 1740 — 1757, et Parisiis (Vives) 1856 — 1861, 28 vol. in 4 Suarez 
merito enumeratur inter maximos theologos inclytae Societatis lesu. Eius 
Tractatus de virtute et statu religionis est vere classicus. 

Summa confessorum vocantur complures libri pro usu confessariorum brevi, 
dilucido et (semper fere) alphabetico ordine digesti. Vide S. Raymundum 

de Pennaforte, Ioannem de Friburgo, Sylvestrum parieti, Trova- 

malam, Toletum etc. 

Surbled, Georg., Gallus (medicus), scripsit opus valde utile, vulgatum et trans- 
latum in alias linguas: La Morale dans ses rapports avec la mddecme e 
V hygiene, 4 vol. in 12 ed. 12, Parisiis 1921. 

Sylvester Prierias vide Prierias. 

T. 

Tabiena, i. e. Ioan. Cagnazzo de Tabia, O. Pr., Italus (t 1521), scripsit notissi- 
mam Summam casuum conscientiae, quae breviter vocatur Sumina 1 abiena 
et saepissime edita est. Bona editio apparuit Venetiis 1602, in 4 0 . 

Tamburini, Thomas, S. J. Siculus (1591—1675). scripsit complura opera moralia, 
e. gr. Explicatio Decalogi, Methodus expeditae confessionis. Opera moralia 
omnia huius auctoris prodierunt saepius, praesertim autem curante Ani Zac- 
caria, 3 tomi in fol., Venetiis 1755- Tamburini est quidem doctissimus, sed 
nimis indulgens, ac proinde cum cautela legendus (cf. S. Alphonsi Theol. mor 
1. 3, n. 645). Aperte docet licitum esse sequi opinionem, quae probabiliter tan- 
tum probabilis est (Explicat. Decalogi 1. 1, c. 3. § 3. n. 8). . 

Tanner, Adam, S. J., Germanus (1572-1632), scripsit Universam theologiam 
scholasticam, speculativam, practicam ad methodum D. Thomae, 3 vol. in 

fol., Ingolstadii 1626. , . . 

Tanquerey, Ad., Gallus, scripsit praeter Synopsim theologiae dogmaticae 
etiam Synopsim theologiae moralis et pastoralis, 3 vol. in 8 . Hoc opus com 
plures novas editiones habet et praestat solida doctrina et modo magis scicn- 
tifico tractandi res morales. 

Tappehorn, Ant., Germanus (1823—1908), scripsit complura opera valde utilia 
et commendanda, e. gr. Die Idtiliche Siinde, Dulmen 1883 ; Der Pncster am 
Krankenbett , ed. 5 cur. Heinekamp, Paderborn 1910; Die Ver-waltung des 
Butisakr ament es, ed. 5 cur. Rich. Heinrichs, Diilmcn 1908. 

Terillus, Ant., S. J., Anglus (1623-1676), est unus ex principalioribus defen- 
soribus Probabilismi; scripsit t. Fundamentum totius theologiae moralis seu 
Tractatum de conscientia probabili, in 4 °. Leodii 1668. 2. Regulam morum, 
in fol., ib. 1678, opus posthumum. 

Texeda, Franc. Lopez dc, O. P., Hispanus (ca. 1640), scripsit: Controversiae 
theologiae moralis omnes status concernentes, 2 vol. in fol., Neapoli 1632—1646. 

Theodorus a Spiritu Sancto, O. Carni., Italus (t 1764), scripsit tractatus 
valde bonos De indulgentiis, 2 vol. in fol., Romae 1743. et De iub.laeo, in fol., 

Thesaurus resolutionum S. Congregationis Concilii ab anno 1718— 1909, 167 
tomi in 4°, dein in folio. Rarissime invenitur ista collectio completa in biblio- 
thecis. _ „ , . 

S Thomas Aquinas, O. Pr. f Italus (1226—1274), Doctor Ecclesiae, merito 
’ vocatur princeps theologiae scholasticae. Eius principale opus, nempe 
Summa theologica, continet non solum Dogmaticam, sed etiam Moralem et 
quidem utramque perfectissimam. 

Toletus, Franc., S. J., Hispanus (1532—1596). Cardinalis, scripsit Instructionem 
sacerdotum ac De septem peccatis, quod quidem opus saepissime editum est 
et aliquando etiam sub tirulo: Summa casuum conscientiae sive instructio 
sacerdotum in libros VIII distincta. S. Franci. :us Salesius hoc opus valde 
commendavit ciero suo. Reliquit praeterea Toletus complura scripta inedita, e 
quibus los. Paria S.J edidit: In Summam theologicam S. Thomae enarratio, 
4 tomi in 4 0 , Romae 1869. 

Torre, Raphael de la, O. Pr., Hispanus (t 1612), scripsit Commentaria in 2“’" 2“ 
S. Thom. Aq., nempe De religione et eius actibus a q. 80 ad q. 91, in fol, 
Salmanticae 1611; 2. De vitiis oppositis religioni a q. 92 ad q. 100, in fol.. 


Brevis catalogus auctorum. XXXVII 

ib. 1612. Tertius tomus (de reliquis iustitiae partious, ubi de oboedientia agens 
tractatum copiosum de statu religionis adiunxit) prelo paratus erat, ut ipse 
auctor testatur, sed nondum impressus est. 

Tournely, Honorat., Gallus (1658 — 1729), scripsit Praelectiones theologicas, 
quae completae a Collet saepe editae sunt, e. gr. Coloniae 1752 — 1765, 10 tomi 
in fol. 

Trovamala (Novamala), Baptista, O. Min., Italus (t 1495), scripsit Summam 
casuum alphabetico ordine digestam, quae vocatur Summa Baptistiniana vel 
Rosella casuum, saepissime edita saeculis XV et XVI, e. gr. Norimbergae 1484. 

Trullench, Ioan. Aegid., Hispanus (t 1644). satis frequenter allegatur a S. Al- 
phonso et Salmanticensibus; reliquit complura opera ad theologiam moralem 
spectantia, e. gr. Opus morale sive in 10 Decalogi et 5 Ecclesiae praecepta ... 
expositio, 2 tomi in fol., Valentiae 1640; Praxis sacramentorum, in fol., ib. 
1646; De iure parochi, in 8°, ib. 1647* 

Turrianus, Ludov. (Luis de Torres), S. J., Hispanus (1552 — 1635), complura 
opera theologiam moralem spectantia edidit, e. gr. Disputationes in 2 »>« z ae 
S. Thomae, 2 tomi in fol., Lugduni 1617; Summam theologiae moralis, in fol., 
ib. 1634; Disputationes de poenitentia, 2 tomi in fol., Matriti 1628. 

u. 

Ulricus, Engelbcrtus de Argentina, O. Pr., Germanus (t ca. 1277), discipulus 
B. Alberti Magni, reliquit Summam theologicam, qua saepe usus est Ioannes 
de Friburgo in Summa confessorum, sed quae eheu nondum typis impressa est. 

V. 

Valentia. Gregor, de, S. J, Hispanus (1549—^603). Opus eius principale sunt 
Commentarii theologici in totam Summam S. Thomae Aq., saepe editi, e. gr. 
Lugduni 1600, 4 vol. ir. fol. 

Van de Burgt, E. P., .Neeriandicus (t 1883), scripsit tractatum egregium De 
matrimonio, Silvae Ducis 1859, in 8°. Nova editio procurata est a Schaepman. 

Van der Velden, Pius, O. Min., Belga (t 1857), scripsit Principia theologiae 
moralis theoreticc et practice exposita. Quod ‘quidem opus pluribus adnota- 
tionibus locupletatum iterum editum est a Fr. Piat, Capucino, 3 vol. in 8°, 
Parisiis 1875- 

Vasquez, Gabriel, S. J., Hispanus (155 1 — 1604), scripsit Commentarios in Sum- 
mam 5. Thomae, et opuscula moralia De eleemosyna, de scandalo, restitu- 
tione etc. Haud semel tuetur opiniones singulares et minus tutas. Opera omnia 
edita sunt Lugduni 1630 — 1631, 0 vol (10 tomi) in fol. 

Vega, Andreas, O- Min., Hispanus (f 1560), scripsit praeter alia opus cui titulus: 
De iustiiicatione doctrina universa, Venetiis 1548 et postea saepe editum. Est 
auctor valde doctus, sed nonnullae eius opiniones sunt minus rectae, prae- 
sertim circa necessitatem fidei supernaturalis. 

Vertneersch, Arthur., S. J., Belga, est auctor gravis et fecundus, qui complura 
opera solidae doctrinae edidit, e. gr. Quaestiones de iustitia, in 8° (ed. 2 
1904), Brugis 1901: De religiosis institutis et personis, ed. 4, ib. 1909, cui 
operi adduntur periodica supplementa; De castitate et vitiis contrariis, Romae 
1919; theologiae moralis principia, responsa, consilia, ed. 2, Romae 1927. 

Victoria (Vitoria), Franc. de, O. Pr., Hispanus (1480 — 1546), est celeber- 
rimus theologus, qui scripsit opera omnino egregia: Relectiones theologiae, 
in 8°, Lugduni 1557 et saepius postea: In 2° m 2 at commentaria, in.4 0 , Parisiis 
1512. Complura opera Francisci Victoriae nondum sunt typis impressa. (Cf. 
Ehrler in „Katholik“ i 834 , 505 sqq. et Getino in „La Ciencia Tomista" 1910 , 1 sqq.) 

Vidal, Franc., O. Pr., vide Wigandt. 

Villada, Paul., S. J., Hispanus, scripsit Casus conscientiae his praesertim tem- 
poribus accommodatos et resolutos , 3 vol. in 8°, Brtixellis 1884 sqq. 

Villalobos, Henr. de, O. Min. (f ca. 1637), scripsit opus saepe editum: Suma 
de la teologla moral y candnica, 2 tomi in fol., Salmanticae 1623. 

Vincentius Bellovacensis, O. Pr., Gallus (t 1264). Sub eius nomine im- 
pressum est Speculam morale, quod tamen videtur esse compilatio alterius 
auctoris. (Cf. Qudtif et Echard, Scriptores Ord. Pracd. I 213 sqq-) 

Vio, 'Thomas de (Caietanus), O. Pr., Italus, Cardinalis (1469—1534)» homo 
acutissimi ingenii et indefessi laboris, scripsit praeter notissimos Commen- 
tarios in Summam theologicam: Peccatorum summulam ordine alphabetico, 
in 8 °, Romae 1525 et alias pluries, et quam plurima opuscula de rebus morali- 
bus tractantia. In opinionibus eligendis Caietanus solet esse auctor valde 
benignus aliquando propugnans opiniones immo falsas. 

Viva, Dominicus, S. J., 'Italus (1648-- 1726 [r/io]), scripsit opus satis notum: 
Damnatae theses ab Alexandro VII, Innocentio XI..., 3 vol. in 4 0 , Neapoli 
1708 et postea saepius; opera eius omnia theologico-moralia cum animad- 
versionibus Francisci Zaccaria edita sunt, 8 vol. in 8°, Ferrariae 1757. 

Vlaming, Th. M., Neerlandicus, scripsit doctas et claras Praelectiones de iure 
matrimonii, 2 vol. in 8°, ed. 3 Bussum ipi9- 

Vogler, Ios., S. J., Germanus (t 1708), scripsit praesertim: De restitutione, in 
4 o, Ingolstadii 1705; luris cultor theologus circa obligationes restitutionis ... 
instructus, in 8°, ib. 1733- 

Vogt, Ios., Germanus, scripsit stilo succincto opus vere egregium: Das kirch- 
liche Eherecht, in 8«, 3. ed., Coloniae 1910. Insuper scripsit Kirchenvermdgens- 
recht, in 8°, ib, 1903. 

W. 

, Walfelaert, G. J., Belga, episc. Brugensis, complura opera moralia plena 
solidae doctrinae et magnae eruditionis edidit, e. gr.: Tractatus theologici de 
virtutibus cardinalibus, 3 vol. in 8°, Brugis 1885—1889; Annotationes in trac- 
tatum de virtutibus theologicis, in 8°, ib. 1900; De la Science socicile, in 8°, 
ib. 1894; Sur la malice dn mcnsonge .... in 8°, ib. 1884; Sur l' obii gation en 
conscience des lois civiles, in 8°, Tournai 1884. 

Walsh, G. J., Hibernus, archiepisc. Dublin., scripsit opus doc.tum et solidum 
De actibus humanis, Dublinii 1880. 

Wernz, Franc. Xav., Generalis S. J., Germanus (t 1914), scripsit opus prorsus 
egregium et etiam pro theologia morali valde utile: Ius Decretalium, 6 vol. 
in 8°, Romae 1898 sqq. Novae editiones procurantur a Vidal. 

Wigandt, Martin., O. Pr., Germanus (t 1708), scripsit opus valde notum, utile 
et clarum: Tribunal confessor iorum et ordinandorum, in 4 0 , Augustae Vin- 
delicorum 1703, quod quidem opus saepissime editum, postea recognitum et 
auctum est a Francisco Vidal, O. Pr., in fol., Venetiis 1754- 

Wiggers, loan., Belga, Professor Lovaniensis (1571—1639), scripsit stilo claro et 
brevi: Commentarios in totam Summam theologicam S. T hornae Aq. 

Wirceburgenses vocantur theologi ex S, J. : Thomas Holtzclau, Henr. Kilber, 
Ulr. Munier, Ign. Neubauer; ediderunt theologiam dogmaticam ... et mo- 
ralem 1766 — 1771. Nova editio apparuit Parisiis 1879 — 1880 in 10 vol. Pars 
moralis invenitur in vol. 5 — 10. 

Wirthmiiller, loan. Bapt., Germanus (t 1905), scripsit praeter alia: Uber das 
Sittengesetz, Wiirzburg 1878; Die moralische Tugend der Religion, Frei- 
burg 1881. Hoc ultimum opus est valde commendabile. 


Ysambert, Nicol., Gallus (1642), insignis professor Sorbonicus, scripsit Com- 
mentarios in Summam theol. S. Thomae Aq., 6 vol. in fol., Parisiis 1639. 

z. 

Zaccaria, Franc. Anton., S. J., Italus (1714 — 1795), est auctor indefessi laboris 
et forte nimis fecundus, cum praeter opera eius nondum edita enumerentur 161 
opera typis impressa. Etiam aliorum auctorum, e. gr. Tamburini, Busenbaum, 
Lacroix, Natalis Alexander, opera denuo cum adnotationibus edidit. Pro theo- 
logia morali mentio facienda est eius dissertationis: De casuisticae theologiae 
originibus, locis ac praestantia. Quae quidem dissertatio, rogante S. Alphonso 
scripta, agit de locis theologiae moralis. 

Zanardi, Mich., O. Pr., Italus (1570 — 1642), scripsit praeter alia Directorium 
theologorum ac confessoriorum, 3 vol. in 8°, Cremonae et Venetiis 1612 — 1614. 
Videtur esse auctor in re morali nimis benignus. 

Zaninetti, I. Steph., Italus, compilavit magna cum eruditione Theologiam mo- 
ralem seminariorum usui accommodatam, Novariae 1908 sq. 

Zenner, Fr. Xav., Austriacus (f j86i), scripsit brevem et claram Instructionem 
praetteam confessorii, ed 6, Viennae 1867. 

Zumel, Franc., O. de Mere., Hispanus (f ca. 1607), scripsit pro theologia 
morali Commentarios in i am 2"< Summae S. Thomae Aq., 3 vol. in fol., Sal- 
manticae 1595. Zumel est fidelis Thomista. 


INTRODUCTIO IN THEOLOGIAM 
MORALEM. 


Litteratura. Franc. Zacharia S.J., Prolegomena de casuisticae theologiae ori- 
ginibus, locis atque praestantia, quam quidem dissertationem S. Aipbonsus aliqui- 
bus prioribus editionibus suae Theologiae moralis addidit, sed postea omisit. Vine. 
Paiuzzi O. Pr., Prodromus ad universam morum theologiam (ap. Migne, Theol. 
curs. tom. XI). Ios. Bouquillon, Theol. moralis fundamentalis (Brugis 1903, 
Beyaert). Noldin S.J., Sum. theol. mor. de principiis (Oeniponte 1924, Rauch). 
Otto Schilling, Lehrbuch der Moraltheologie (Miinchen 1927, Huber). 

In hac introductione agemus: r. de notione et fine Theologiae moralis; 
2. de eius fontibus; 3. de eius methodo; 4. de eius historia. 

CAPUT I. 

De notione et fine Theologiae moralis. 

Definitio nominalis. Theologia moralis, si ipsum nomen inspicitur, 1 
nihil aliud est nisi theologica consideratio morum, i. e. actuum mo- 
ralium seu humanorum. Mores autem humani possunt multis modis 
considerari, qui tamen diversi modi ad duas principaliores categorias re- 
duci valent, scii, ad philosophicam et theologicam considerationem eorum. 

Philosophice considerantur mores humani, si solo ductu et lumine rationis 
naturalis iudicantur atque diriguntur in ultimum finem naturalem, i. e. beati- 
tudinem terrestrem. Quod quidem praestat disciplina, quae solet vocari Phi- 
losophia moralis vel Ethica. Ad rem scribit S. Thomas Aquinas 1 : ..Moralis 
philosophiae ... proprium est considerare operationes humanas, secundum 
quod sunt ordinatae ad invicem et ad finem Subiectum 2 3 * moralis philo- 

sophiae est operatio humana ordinata in finem vel etiam homo, prout est 
voluntarie agens propter finem.“ — Brevius adhuc dici potest: Ethica est 
scientia liciti et illiciti, vel scientia regularum humanae activitatis ad finem 
ultimum 8 . Philosophiae morali duplex praecipue munus incumbit: 1. lumine 
naturali indicare et indicare, quid sit licitum quidve illicitum in actibus 
humanis; 2. praecipere auctoritate naturalis rationis, quid sit agendum quidve 
omittendum, postquam iudicium de liceitate vel de illiceitate latum est. Cum 
istud munus totam activitatem liberam hominis complectatur, ilico sequitur, 
ut Ethica naturalis vastum campum operationum excolere debeat. Proinde 


1 Lect. 1 in 1 . x Ethic. 

2 Quod Angelicus vocat subiectum alicuius scientiae, moderni auctores solent 
vocare eius obiectum. 

3 Ita Bouquillon, Theol. mor. fund. n. 8. 

illi adiunguntur complures scientiae subalternae, e. gr. sociologia, quae con- 
siderat actiones humanas, scii, obligationes et iura, in ordine ad societatem 
humanam; scientia oeconomica (in sensu aristotelico), quae considerat iura 
et obligationes cuiuslibet societatis domesticae seu familiae; scientia politica , 
quae sub respectu morali considerat activitatem sive singulorum sive com- 
munitatum in gubernatione reipublicae etc. 

Theologice considerantur mores humani, si non tantum ratio humana con- 
sulitur atque finis naturalis intenditur, verum etiam si a) tamquam regula 
suprema statuitur fides divinitus revelata, atque b) finis supernaturalis, scii, 
beatitudo aeterna seu unio cum Deo in coelo intenditur. Ex quibus dictis 
patet, cur optime describatur Theologia moralis iuxta definitionem nomi- 
nalem theologica consideratio morum. Ab illa enim mores humani omnes 
(sive boni sive mali) omnesque actus liberi (sive merita sive demerita) 
considerantur sub ratione Dei, scii, prout, edocente divina revelatione, ad 
Deum ducunt vel a Deo abducunt. Quare optime, succincte et profunde 
Angelicus Doctor* docet: „Omnia pertractantur in sacra doctrina [in Theo- 
logia] sub ratione Dei, vel quia sunt ipse Deus, vel quia habent ordinem 
ad Deum ut ad principium et Unem. Unde sequitur, quod Deus vere sit sub- 
lectum huius scientiae." Deus est principium, quia eius revelatio est prima 
regula moralitatis; est autem finis, quia omnium actionum moralium ultimus 
finis est coniunctio cum Deo in aeterna beatitudine. Hinc Theologia moralis 
vera necessario est theistica seu theocentrica non autem deistica neque 
autonoma in sensu Kantiano. 

2 Definitio realis. Ex dictis de definitione vel explicatione nominali 
Theologiae moralis iam sternitur via ad definitionem realem. Vix 
reperitur apud antiquos definitio realis Theologiae moralis. Definitiones 
autem a modernis datae non raro sunt obscurae vel incompletae. Se- 
quens definitio videtur esse sat bona; Theologia moralis est scientiae 
theologicae illa pars, quae diiudicat atque dirigit actus humanos in 
ordine ad finem supernaturalem iuxta principia revelata. 

Dicitur 1°: est pars scientiae theologicae. Theologia a modernis multi- 
pliciter dividitur: Theologia dogmatica, mystica, ascetica, exegetica, patri- 
stica, symbolica, liturgica, catechetica, positiva, speculativa, scholastica, 
polemica etc. Veteres doctores de his divisionibus non solent loqui, immo 
Angelicus Doctor 8 expresse docet Theologiam esse unam scientiam, quia 
non habet nisi unum obiectum formale, quod est Deus ut principium et finis. 
Attamen idem S. Thomas 0 admittit, non obstante unitate Theologiae, illam 
esse speculativam et practicam; quod quidem secundum ipsum in hoc loco 
significat dogmaticam et moralem. — Quidquid est de Theologiae partibus. 
Dogmatica et Moralis intime coniunguntur nec possunt ab invicem separari. 
Dogmatica enim semper debet Morali facem praeferre, et Moralis tenetur 
conformiter ad veritates a Dogmatica illuminatas iudicare et dirigere opera- 
tiones humanas. Ergo etiam Theologia dogmatica est practica, scii, illuminans 
rationem. Quia ipsa tamen versatur praecipue circa mysteria divina (attri- 
buta divina, Trinitatem, Redemptionem etc.), Moralis autem circa actiones 
hum<tnas, hinc congruenter Dogmatica et Moralis distinguuntur ab invicem 
tamquam speculativa et practica scientia, et Moralis potest vocari pars Theo- 


4 S. theol. i, q. i, a. 7. 


6 Ib. a. 3. 


0 Ib. a. 7. 

logiae. Notanter et consulto dictum fuit „scientiae theologicae"; nam 
Moralis est scientia proprie dicta aeque ac Dogmatica. Scientia enim definiri 
solet: cognitio rerum per causas. Porro Theologia moralis non nude ct 
crude statuit regulas agendi, sed illas ex principiis altissimis eruit illarum- 
que causas inquirit neque insuper est mere casuistica, sed ex veris prin- 
cipiis theoreticis singulos casus practicos solvere tenetur. 

Dicitur 2 0 : quae diiudicat et dirigit actus humanos... Quibus verbis de- 
claratur huius scientiae obiectum materiale quod sunt actus humani. Theo- 
logia moralis autem non est scientia mere descriptiva actuum humanorum, 
qualis e. gr. est psychologia, sed est scientia practica et normaiiva. Etenim 
sicut cardinalis virtus prudentiae, ita etiam Theologia moralis triplicem 
actum habet, et generaliter fere idem dicendum est de morali scientia, quod 
de virtute prudentiae, saltem si Theologia moralis consideratur, prout est 
habitus in mente exsistens. Porro S. Thomas 7 docet actus seu functiones 
prudentiae esse tres: bene consilium capere, iudicare et imperare. Sic simi- 
liter officium Theologiae moralis est primo bene consilium capere, scii, magna 
cum diligentia inquirere de principiis et de nexu conclusionis cum principiis. 
Minime sufficit (uti non raro factum est a morali Casuistica inferioris notae) 
congerere opiniones nonnullorum auctorum et tunc aliquam sententiam ab 
istis propositam admittere tamquam probabilem, sed omnino oportet semper 
recurrere ad principia indubitata, ut appareat, utrum sententia aliqua sit 
recta necne. Quali recursu adhibito alterum munus Theologiae moralis est: 
diiudicare de liceitate vel illiceitate actuum. Ast hic non debet sistere, sed 
ultei ius illius munus est, praecipere vel prohibere actus humanos in parti- 
culai i seu illos dirigere in ultimum finem ad normam praesertim legis divinae. 

Dicitur 3 0 : in ordine ad Unem supernaturalem, ad indicandum obiectum 
formale seu respectum, sub quo actus humani (obiectum materiale) conside- 
rantur. Quidquid enim docet, ad melius securiusque obtinendum finem super- 
naturalem disponere debet haec scientia. Deus enim, ut est ultimus finis, 
obiectum proprium Theologiae moralis est. Hinc apparet, quare in sacramento 
poenitentiae, in quo homo peccator cum Deo denuo (vel magis) coniungitur, 
tam fertilis campus laboris praebeatur Theologiae morali. 

Cum homo nequeat assequi finem supernaturalem nisi exercitio virtutum 
et impletione officiorum, hinc non incongrue definiri quoque potest Theologia 
moralis: doctrina de virtutibus et officiis Christianis, quae homo adimplere 
debet ad Unem supernaturalem assequendum. Dicitur autem : debet, quia non 
tam ad Theologiam moralem quam ad Theologiam asceticam pertinet in- 
struere de virtutibus libere et in perfectissimo gradu exercendis. 

Dignitas et necessitas Theologiae moralis. Ut ex supra dictis con -3 
stat, finis principalis Theologiae moralis est dirigere actus humanos 
ad finem ultimum seu ad merendam vitam aeternam. Qui quidem finis 
sane est altissimus. Ex quo patet tum dignitas tum necessitas huius 
disciplinae 8 . Insuper Theologia moralis est medium omnino necessarium 
ad fructuose exercendum regimen animarum, quod merito vocatur a 
S. Gregor io „ars artium" 9 . Non enim omnes sacerdotes laborantes pro 

7 S. theol. 2, 2, q. 47, a. 8. 

8 Cf. S. theol. 1, q. 1, a. 5; Bouquillon, Theol, mor. fund. n. 20. 

. 0 Regula past. officii c 1 ( Migne , Patr. lat. 77, 14). In stricto sensu ipsa 

Theologia moralis nequit dici ars, quia eadem res sub eodem respectu non potest 

salute animarum oportet esse magnos oratores, praeclaros doctotes, 
eruditos historicos; omnes tamen in Theologia morali debent esse bene 
instructi. Quomodo enim secus poterunt fructuose administrare sacra- 
mentum poenitentiae et salutis scientiam edocere christianum populum. 
Proinde merito doctus Mabillonius 10 monet: „Moralis Theologiae stu- 
dium prae aliis excolendum; ... huic, quamdiu vivitur, omnino danda 

erit opera." 

4 Corollarium. De relatione Theologiae moralis ad scientias affines. Ex 
dictis facile erui potest, qualem relationem Theologia moralis habeat cum 
aliis disciplinis affinibus, et quidem: 

1 Cum Ethica. In praesenti rerum condicione totum genus humanum ad 
ordinem supernaturalem elevatum est, ac proinde omnis actio ethice bona 
vel mala est etiam moraliter bona aut mala, i. e. habet ordinem ad finem 
supernaturalem. Quare non datur aliquid ethice malum (sic dictum peccatum 
philosophicum), quod non sit simul theologice malum». Licet igitur Ethica 
et Theologia moralis intime sint connexae et nuito modo oppositae, nihilo 
nus in multis differunt, scii, a) ratione amplitudinis obiecti: Ethica non con- 
siderat nisi veritates practicas naturales, Theologia moralis vero is supe . - 
addit veritates practicas supernaturales; b) ratione medn cognitionis Ethic 
omnia cognoscit mediante naturali ratione, Theologia autem moralis etiam 
mediante fide supernaturali; c) ratione finis: Ethica considerat hominem ut 
creaturam Dei quam dirigit ad finem et felicitatem naturalem, Theolog a 
vero moralis considerat hominem ut filium Dei atque ipsum dirigit ad finem 

et felicitatem supernaturalem. . 

2 Cum Dogmatica. Magni veteres theologi non distinxerunt i. e. non 

secaratim tractaverunt Dogmaticam et Moralem, ut lam supra dictum est. 
Quodsi a modernioribus Moralis separatur a Dogmatica tamen Dogmat.ca 
semper debet remanere eius fundamentum et principium. Dogmat.ca emm ex 
fide theologica deducit conclusiones credendas, quas quidem conclus.ones cre- 
dendas Moralis supponit illasque applicat ad actus humano» ^«endos. 
Dogmatica igitur est quasi radix, Moralis autem quasi arbor du cibus fructi 
bus plena! quae suum sucum e radice sugere debet, et quae statim aresceret, 
si a radice avelleretur; vel Dogmatica est quasi fundamentum solidum, Moralis 
vero quasi palatium splendidum structum super hoc fundamentum. 

3 Cum Theologia pastorali, quae est instructio de cura ^ 

exercenda, et quae proinde agit de officio pastoris animarum Theolog a 
pastoralis ut disciplina specialis et distincta ab aliis, non fuit m usu ante 
saeculum XVIII. nunc autem solet esse disciplina specialis, quae super T 
logia morali tamquam fundamento solido agit de P»*" 

infersunt pastoris animarum, eumque recte instruit in officio fructuose 

peragendo. 

esse simul scientia et ars. Iamvero Theologia moralis est scientia proprie dicta 
rrS est, cuius ob lectum est veritas, scii, ventas de moratote 
actionum humanarum. Cum autem ad artem regiminis animarum Theologi 
, necessaria sit ut istud regimen fere nihil aliud sit quam applicatio 
Theologiae moralis, hinc 'ipsa Theologia moralis aliquando (sed minus proprie) 

vocatur „ars artium". 

10 De studiis monast. pars 3, c. 2. 

11 Cf. infra de moralitate actuum hum. n. 99 sqq- 

4. Cum iure canonico et civili. Utrumque hoc ius continet leges, quae 
(debitis condicionibus vestitis) obligant in conscientia. Quapropter Theologia 
moralis debet attendere recteque explicare obligationes morales ortas ex 
legibus ecclesiasticis et civilibus 13 . Interpretatio autem iuristica istarum 
legum non pertinet ad Theologiam moralem, sed ad disciplinas iuris eccle- 
siastici vel civilis. 

CAPUT II. 

De fontibus Theologiae moralis. 

Fontes exsistendi 14 alicuius scientiae vocantur loci seu promptuaria, 
ex quibus ipsa desumit argumenta sua. Theologia moralis non habet 
alios fontes ac Theologia dogmatica, scii. S. Scripturam, Traditionem, 
SS. Patres, decisiones Romanorum Pontificum, Concilia generalia, 
auctoritatem theologorum, rationem naturalem. Pauca tantum licet hic 
tangere, quae specialius ad Theologiam moralem pertinent. 

i. De usu S. Scripturae in re morali. Sacra Scriptura, quae profecto 5 
nihil aliud est ac Verbum Dei scriptum, vel ut pulchre dicit S. Augu- 
stinus 10 , „litterae a Deo hominibus missae, quae nos hortantur, ut bene 
vivamus", limpidissimus est fons Theologiae moralis. Unde S. Paulus 10 
docet: „Omnis scriptura divinitus inspirata utilis est ad docendum, ad 
arguendum, ad corripiendum, ad erudiendum in iustitia, ut perfectus 
sit homo Dei, ad omne opus bonum instructus — Ex quibus patet 
quemlibet sacerdotem studentem Theologiae morali teneri S. Scripturam 
frequenter legere et scrutari. Idcirco in Corpore iuris 17 habetur: igno- 
rantia, mater cunctorum vitiorum, maxime in sacerdotibus Dei vitanda 
est, qui docendi officium in populis susceperunt. Sacerdotes enim legere 

S. Scripturas frequenter admonet Paulus apostolus Sciant igitur 

sacerdotes Scripturas sanctas et canones, et omne opus eorum in praedi- 
catione et doctrina consistat." Audiatur quoque S. Bonaventura 1 ” haec 
scribens: ,,Cum secundum B. Gregorium sit ars artium regimen ani- 
marum et occultiora sint vulnera cogitationum quam viscerum, horren- 
dum profecto est videre quosdam sacerdotes nostri temporis, qui 
S. Scripturam, in qua praefati regiminis ars sufficientissime traditur, ... 
vel per torporem legere negligunt vel per ignorantiam nesciunt. Et 
tamen cordis medicos inaudiendis confessionibus se profiteri impudenter 
non metuunt." — Sane neque requiritur neque sufficit pro Theologia 
morali studium Bibliae sic dictum philologicum vel criticum modernorum. 
Longe quidem absit, ui aliquid detrectemus huiusmodi studio, quod 

13 Recte dicit Em. Card. D’Annibale: „Iuri nullatenus operam dare et theo- 
logum moralem se polliceri, desipere est" (Summula Theol. mor. Proemium 
n. 16). 

14 Praeter fontes exsistendi distinguuntur fontes cognoscendi, i. e. media 
cognoscendi aliquam scientiam. Theologiae moralis fontes cognoscendi sunt re- 
velatio divina nobis manifestata per magisterium Ecclesiae et ratio naturalis. 

16 In Ps. 90 ( Migne , Patr. lat. 37, 1159). 10 2 Tim. 3, 16 — 17. 

17 Dist. 38. c. 1 ex Concilio Toletano IV. 18 In Prol. sui Confess. 

intra iustos limites castigatum, certo valde utile esse potest; sed pro 
Theologia morali perquam aridum atque infructiferum est, saltem si 
ipsum solum habeatur. Requiritur econtra studium vere theologicum 
S. Scripturae ad hauriendas inde vividas veritates fidei et morum. 

In Vetere Testamento distingui solent praecepta caeremonialia, iudicialia 
et moralia 18 . Praecepta caeremonialia (e. gr. de circumcisione, de sacrificiis) 
neque amplius obligant neque nunc licite possunt observari in Nova Lege. 
Praecepta iudicialia (e. gr. de redditione bonorum in anno iubilaei, de 
usura etc.) iam amplius non obligant, sed possunt a potestate ecclesiastica 
vel civili dentio praescribi, et sic aliquando factum est; e. gr. quaedam im- 
pedimenta matrimonii Veteris Testamenti ab Ecclesia iterum sancita sunt. 
Praecepta vero moralia, e. gr. praecepta Decalogi, adhuc vigent, utpote quae 
sunt praecepta legis naturalis. — Quae continentur in Novo Testamento, 
omnia vigent et obligant; quaedam quidem ut praecepta, e. gr. susceptio 
Eucharistiae, quaedam vero ut consilia, e. gr. sic dicta consilia evangelica. 
Consuetudine tamen sublata est prohibitio ab apostolis (Act. 15, 20) lata de 
sanguine et suffocato non manducandis. Haud pauca loca in S. Scriptura 
indigent recta interpretatione de officiis moralibus, e. gr. illa quae ibi dicuntur 
de prohibitione iuramenti (Mattii. 5, 34), de communione sub utraque specie 
(Matth. 26, 28), de divortio (Matth. 5, 32) etc. 

2. De usu Traditionis in Theologia morali. ,, Sacrosancta oecumenica 
et generalis Tridentina Synodus 20 ., orthodoxorum Patrum exempla 
secuta, omnes libros tam Veteris quam Novi Testamenti, cum utriusque 
unus Deus sit auctor, necnon Traditiones ipsas tum ad fidem tum ad 
mores pertinentes, tamquam vel oretenus a Christo vel a Spiritu Sancto 
dictatas et continua successione in Ecclesia catholica conservatas pari 
pietatis affectu ac reverentia suscipit ac veneratur. “ Ergo S. Scriptura 
non est sola regula infallibilis tam fidei quam morum, sed pari modo 
Traditio continua successione conservata. In Theologia morali Traditio 
maxime est attendenda. Sunt enim complura, quae nonnisi Traditione 
(divina vel apostolica vel ecclesiastica) nobis innotescunt nosque obli- 
gant, e. gr. materia et forma confirmationis, ordinis, extremae unc- 
tionisetc. Traditio manifestatur, si fas est ita loqui, per vitam Ecclesiae, 
scii, actionibus (e. gr. liturgicis), signis et doctrinis (e. gr. catecheticis), 
universali consuetudine in ipsa admissis, licet haec omnia non sint 
explicite declarata ab eius infallibili magisterio. Dico autem universali 
consuetudine admissis. Nam consuetudo particularis vel doctrina ali- 
cuius doctoris particularis quamvis magni, non est testis irrefragabilis 
Traditionis, et proinde non ita stricte obligat. Ad rem S. Thomas 21 
docet: Utitur theologia ..auctoritatibus aliorum doctorum Ecclesiae quasi 
argbendo ex propriis, sed probabiliter", i. e. unius aut paucorum doc- 
torum aliquid asserentium, ceteris tacentibus, auctoritas ex se nonnisi 
probabilis est. Optime hoc exprimit S. Augustinus 22 . „Neque quorum- 

1® Cf. S. Thom., S. theol. 1, 2, q. 99. 

2° Scss. 4, Decr. de can. Script. (Dene. n. 783). 

21 S. theol. 1, q. 1, a. 8 ad 2. 

22 Ep. 148 ad Fortunatianum n. 15 ( Migne , Patr. lat. 33, 628). 


libet disputationes, quamvis catholicorum et laudatorum hominum, 
velut Scripturas canonicas habere debemus, ut nobis non liceat salva 
honorificentia, quae illis debetur hominibus, aliquid in eorum scriptis 
improbare atque respuere, si forte invenerimus, quod aliter senserint, 
quam veritas habet, divino adiutorio vel ab aliis intellecta vel a nobis. 
Talis ego sum in scriptis aliorum, tales volo esse intellectores meorum." 
Ergo nec S. Augustini, nec S. Thomae, nec S. Alphonsi sententia, si 
sola eorum auctoritas attendatur, facit aliquid moraliter certum et 
stricte obligatorium in Theologia morali, neque ullus theologus solus 
est testis sufficiens Traditionis ecclesiasticae. Nihilominus magnae 
protervitatis esset, contradicere tantis doctoribus sine efficacissima 
ratione. 

Auctoritas S. Alphonsi. Quaedam hic subnectuntur de auctoritate S. AI - 7 
phonsi de Ligorio, Doctoris Ecclesiae, in Theologia morali. Pluries Summi 
Pontifices et Congregationes Romanae Theologiam moralem huius S. Doctoris 
maximis laudibus extulerunt 28 . Brevitatis causa nonnisi principaliora hic 
expendamus: Primo loco venit decretum S. R. C. 18 Maii 1803 super revi- 
sione et approbatione operum Ven. Alphonsi in ordine ad eius beatificationem: 
„Facta plena relatione tam praefatorum operum impressorum quam aliorum 
manuscriptorum omnium nihil in eis censura dignum repertum fuit. 

Tale vel simile decretum semper requiritur et datur, quando agitur de sol- 
lemni beatificatione alicuius auctoris, qui libros edidit. Unde ex huiusmodi 
decreto specialis commendatio erui non potest. Quod etiam exinde patet, 
quia hoc decretum non tantum de Theologia morali S. Alphonsi, sed etiam 
de aliis eius operibus loquitur. Porro inter alia huius Sancti opera inveniuntur 
quaedam (e. gr. eius doctrina de gratia), quae certo nullam specialem com- 
mendationem S. Sedis habent. Generaliter docet Benedictus XIV 2 *, „num- 
quam posse dici a S. Sede approbatam servi Dei doctrinam, sed ad summum 
dici posse non reprobatam, si revisores retulerunt nihil in eius operibus 
reperiri quod adversetur decretis Urbani VIII". 

Altero loco venit responsum S. Poenitentiariae 5 Iulii 1831 ad archiep. 
Vesontion. Rohan-Chabot datum. Duae quaestiones propositae erant: I.„Utrum 
S. Theologiae professor opiniones, quas in sua Theologia morali profitetur 
beatus Alphonsus a Ligorio, sequi tuto possit ac profiteri?" II. „An sit in- 
quietandus confessarius, qui omnes beati Alphonsi a Ligorio sequitur opi- 
niones in praxi S. Poenitentiae tribunalis hac sola ratione, quod a S. Sede- 
Apostolica nihil in operibus illius censura dignum repertum fuerit?" S. Poeni- 
tentiaria respondendum censuit: Ad. I: ..Affirmative, quin tamen inde re- 
prehendi censeantur, qui opiniones ab aliis probatis auctoribus traditas se- 
quuntur." Ad II: „Negative habita ratione mentis S. Sedis circa approba- 
tionem scriptorum servorum Dei ad effectum canonizationis." Quod -quidem 
responsum approbatum fuit a Gregorio XVI; sed ut Bouquillon 28 dicit. 
„Luce meridiana clarius apparet hanc responsionem non esse nisi consequen- 
tiam et applicationem praecedentis decreti," Nam inde nihil aliud sequitui, 
ac ut licitum sit sequi S. Alphonsi opinionem sicuti cuiuslibet auctoris 
canonizati. ___ 

23 Haec encomia videsis apud Mare, Inst. moral., in initio operis, 

24 De beatif. et canoniz. Sanet, lib. 2, c. 34, n. 12. 

26 Theol. mor. fund. n. 81. 

Tertio loco veniunt alia encomia a S. Sede S. Doctori tributa, e. gr.: „Con- 
sulat probatos auctores, praesertim S. Alphonsum de Ligorio lib. VI, n. 321 
et Benedictum XIV eorumque sententiis se conformet." 28 — ,,S. Alphonsus 
obscura insuper dilucidavit dubiaque declaravit, cum inter implexas theo- 
logorum sive laxiores, sive rigidiores sententias tutam straverit viam“; ita 
Pius IX, Litt. apost. de S. Alphonso, Ecclesiae Doctore. Pius X in litteris 
d. 12 Iun. 1905 ad Leonardum Gaude datis vocat S. Alphonsum Doctorem, 
„quem tuto omnes in morum doctrinis sequi possunt" (in initio vol. I novae 
editionis Theol. mor. S. Alphonsi). — Sane etiam ex istis vel similibus verbis 
nihil aliud sequitur, nisi S. Alphonsum esse auctorem valde probatum eius- 
que doctrinam in suo complexu spectatam esse prorsus eminentem, at non 
sequitur etiam singulas sententias huius S. Doctoris esse aliis praeferendas 
vel etiam esse veras. Etenim quantum ad eius sententias ius canonicum spec- 
tantes, non raro Sacrae Congregationes illas non admiserunt, e. gr. de con- 
fessario complicis confessionem audiente, sed illum non absolvente 27 , de 
matrimoniis mixtis probabiliter permissis sine dispensatione Summi Ponti- 
ficis 28 . Sed etiam in nonnullis quaestionibus mere moralibus opinio S. Al- 
phonsi haud sine ratione impugnatur a multis theologis, e. gr. de excusato 
a restitutione damnificatore, qui incendit domum Caii loco domus Titii (Theol. 
mor. 3, n. 629). Quae cum ita sint, approbamus illa quae dicit Bouquillon 29 : 
„Haec sincere proponenda videbantur solo nempe veritatis studio. Tanta 
enim est S. Alphonsi auctoritas, ut necesse non sit eam gratuita laude augere. 
Nobis autem iustos laudis limites excedere videntur qui ex allatis documentis 
deducunt, S. Alphonsum esse inter moralistas maximum, eum ceterorum loco 
esse posse, cum octingentos legerit, discusserit etc.; tanti valere in Morali 
S. Alphonsum, quanti valet in Dogmatica S. Thomas (quasi Angelicus in 
utraque scientia aeque non emineret) ; item qui concludunt ex allegatis appro- 
bationibus, omnes sententias S. Alphonsi esse omnino fundatas, eminentes, 
probabiles, communes; vix possibile esse, ut aliqua S. Alphonsi opinio aliter 
amittat suam probabilitatem quam per S. Sedis iudicium etc." 30 
g 3. De usu rationis in Theologia morali. Recta ratio in Theologia 
morali numquam nimis adhibetur; dummodo sit revera recta ratio. 
Profecto Theologia moralis est scientia, quae primario quidem innititur 
fide revelata, sed cum inter fidem et rectam rationem numquam possit 
vera contradictio oboriri, — ut definivit Concilium Vaticanum, et ut 
facile etiam ostendi potest, cum unus idemque Deus verax et infallibilis 
sit auctor et fidei et rationis, — sequitur, ut ratio totis viribus possit 
de obiectis Theologiae moralis inquirere. Optimus dux hac in re est 
S. Thomas Aquinas, qui vel altissima mysteria religionis conatur rationi- 
bus explicare, in quantum hoc est possibile. Hunc Angelicum Doctorem 
ducem pro viribus sequi conabimur et singularum fere nostrarum affir- 
mationum etiam rationem internam indicabimus. Sic enim et perfectior 
erit cognitio et firmior assensus. Non est cur expresse notemus — per 


28 S. C. C. 29 Aug. 1860. 

27 Lib. 4, n. 556; cf. S. Poenit. 1 Mart. 1878; S. Offic. 5 Dec. 1883. 

28 Lib. 6, n. 56; cf. S. Offic. 3 lan. 1871. 20 L. c. n. 85. 

30 c. 1366, § 2. Cf. Mausbach, Die kath. Moral I* (1913); Koch , Lehrb. der 
Moralth. § 8; Pruiter, Lehrb. der Moral th. 17, et alios. 

se enim patet — nos prorsus repudiare conamina complurium moder- 
norum, qui scientiam moralem volunt esse omnino independentem a fide 
et patrocinantur sic dictae ,,voraussetzungslose Ethik", i. e. Ethicae, 
quae prorsus independens sit a religione. Finis enim scientiae moralis 
est ducere ad finem supernaturalcm seu nos religare cum Deo. Ergo 
scientia moralis sine religione est prorsus impossibilis. 

Scholion. De aliis fontibus Theologiae moralis. Hic omittimus quaestio- 
nem, quomodo decreta Summorum Pontificum, SS. Congregationum Roma- 
narum et Ius canonicum sint fontes pro scientia morali. Melius de hac 
materia tractabitur, quando sermo erit de obligatione legum. In praesenti 
tamquam regula generalis esto; Leges ecclesiasticae certae inducunt obliga- 
tionem moralem pro christianis, i. e. rite baptizatis, et proinde sunt fontes 
scientiae moralis. 

CAPUT III. 

De methodo adhibenda in Theologia morali. 

Methodus Theologiae moralis hic intelligitur modus et forma, quae 9 
in tradenda et addiscenda scientia morali adhibetur. Solet autem 
triplex methodus distingui: 

1. Methodus scholastica seu speculativa, quae veritates morales 
omnes accuratius et profundius considerat, illustrat, comparat inter se 
et cum aliis, probat atque defendit contra adversarios, quin tamen 
praxiin negligat. Hac methodo usi sunt praeter magnos scholasticos 
medii aevi S. Thomam, S. Antoninum praeprimis Caietanus, de Lugo, 
Suarez, Billuart aliique. 

2. Methodus casuistica, quae casus particulares sive veros sive 
fictos maximo numero congerit et de illis iudicat, quid sit licitum quid 
vero illicitum (graviter vel leviter tantum). Profundior doctrina saepe 
non adest. Ista methodus ab aliquibus haud imbelle vocata est: Patho- 
logia spiritualis seu etiam scientia peccatorum (Sundenlehre), quia 
maxime insudat in dignoscendis peccatis. Qua quidem methodo usi 
sunt complures sic dicti „Summistae“ medii aevi, et praeter illos: 
Diana 81 (vocatus est: „Casuistici mundi Atlas"), Escobar, Busembaum 
aliique (ex modernis Bcrardi inter Casuistas forte est numerandus). 

3. Methodus ascetica (mystica), quae imprimis considerat virtutes 
et gratiam divinam atque hominem impellit ad perfectionem Christianam 
in triplici via, scii, purgativa, illuminativa et unitiva. Qua methodo 
usi sunt S. Bernardus, doctor mellifluus, S. Bonaventura, doctor sera- 
phicus. Thomas a Kempis, Henricus Suso O. Pr., Tauler O. Pr., 
S. Franciscus Salesius, Scaramelii S. J., Contenson O. Pr. in sua 
celebri Theologia mentis et cordis, Valgornera O. Pr., Ludovicus 
Blosius O. S. B., Philippus a SS. Trinitate Ord. Carm., alliique multi. 

Sane unaquaeque istarum methodorum bona et licita est, neque Ec- 


81 Cf. Concina, Apparatus ad Theol. christ. 1 . 3, diss. 1, q. 2. 

clesia ullam determinatam methodum praescripsit. Ad discernendum 
autem, quaenam sit praeferenda, ratio habenda est tum finis tum 
circumstantiarum temporis et locorum. Finis obiectivus Theologiae 
moralis est, iudicare atque dirigere actus humanos ad finem super- 
naturalem. Finis subiectivus merito vocatur illud, quod quisque intendit 
in studio Theologiae moralis. Si quis imprimis intendit fieri bonus con- 
fessarius et audire multas confessiones, tunc certo debet excolere 
casuisticam methodum; si quis intendit esse bonus praedicator vel 
instructor, debet excolere asceticam methodum; si quis intendit fieri 
bonus apologeta contra impugnatores moralis Theologiae catholicae, vel 
si vult habere profundam cognitionem veritatum moralium, debet 
laborare in methodo scholastica. Optima sane est methodus ea, quae 
simul scholastica, casuistica et ascetica est, ac propterea quidam auc- 
tores (licet rari) conati sunt has tres methodos consociare; atque 
quo melius, simplicius et brevius hoc revera factum est, eo perfectior 
est methodus. Consulto dixi: quo simplicius et brevius hoc factum 
est; nam ut plurimum quaelibet methodus prolixior efficit Manualia 
nimis ampla, quae potius obsunt quam prosunt studio discipulorum. 
Quae cum ita sint conabor et ego pro viribus consociare hanc triplicem 
methodum, et quidem maiore qua potero simplicitate et brevitate. 

CAPUT IV. 

De historia Theologiae moralis. 

Dolendum est quod in scholis non aeque tractatur de historia Theo- 
logiae moralis atque de historia Dogmatum et de historia Philosophiae. 
Etenim historiae cognitio perfectiorem cognitionem ipsius Theologiae 
moralis certo produceret. Brevis saltem et succinctus Theologiae mo- 
ralis conspectus historicus hic praebeatur. Tres periodos claritatis 
causa distinguimus, scii. i am usque ad saeculum xiii, 2*” usque ad 
finem Concilii Tridentini, 3“" usque ad nostros dies. 

§ i. 

Theologia moralis usque ad saeculum XIII. 

10 Tribus prioribus saeculis non invenitur Theologia moralis scholastico et 
systematico modo tradita. Potius adhibetur methodus ascetica. Patres apo- 
stolici veteresque scriptores suis epistulis, sermonibus atque tractatibus ex- 
hortantur fideles ad virtutes excolendas atque ad vitia vitanda. Antiquis- 
sima autem scripta, quae ad nos pervenerunt, potius agunt de rebus moralibus 
quam de Dogmatica. Primum locum obtinet opus quod vocatur Aibaxfi seu 
„Doctrina duodecim Apostolorum ", et quod probabilius exeunte saeculo primo 
ab auctore ignoto conscriptum est 83 . In hoc opere, quod saepius a Patribus 
citatur (etiam sub titulo: Duae viae, scii, via vitae et via mortis), invenitur 


compendiosa Theologia moralis : mandatum amoris Dei et proximi inculcatur, 
tamquam peccata graviora enumerantur homicidium, fornicatio, adulterium, 
idololatria, furtum et blasphemia; etiam de officiis erga pauperes, familiam. 
Ecclesiam etc. sermo est. Admonitiones morales continentur item in epistula 
Barnabae, in S. Clementis Papae prima epistula ad Corinthios et in opere 
cui titulus „P astor Hermae " 33 . — Clemens Alexandrinus in suis libris, qui 
inscribuntur ,, , Paedagogus" et „Stromata", fere completam ethicam Christia- 
nam tradit; in nonnullis materiis tamen minus recte locutus est, e. gr. de 
peccato originali, de libertate, de philosophia graeca; ideoque in Martyrologio 
romano non invenitur 81 . — Tertullianus in rebus moralibus sententias aliquanto 
rigidiores protulit, e. gr. de spectaculis, de monogamia, de cultu femina- 
rum etc.; non satis distinxit inter consilia et praecepta. Circa liceitatem 
secundarum nuptiarum erravit. — Optimas exhortationes de virtutibus dedit 
quoque S. Cyprianus disserens de habitu virginum, de opere et eleemosynis, 
de bono patientiae, de zelo et livore. Eius libellus „De lapsis" pro Theologia 
morali magni momenti est, quia ibi pluries et praesertim cap. 29 35 habetur 
clarum testimonium de necessitate confessionis sacramentalis; scribit enim 
S. Cyprianus: ..Confiteantur singuli, quaeso vos, fratres dilectissimi, delictum 
suum, dum adhuc qui deliquit in saeculo est, dum admitti confessio eius 
potest, dum satisfactio et remissio facta per sacerdotes apud Dominum grata 
est." — Lactantius quoque non pauca de Morali scripsit. 

A quarto usque ad sextum saeculum opera moralia non solum numero 
plura, sed etiam doctrina profundiora eduntur. SS. Patres enim Christianos 
fideles non solum admonebant ad virtutum exercitium et ad vitiorum fugam, 
verum etiam doctrinam catholicam debebant defendere contra impugnationes 
adversariorum. Non nisi principaliores auctores hic enumerare vacat 30 . Inter 
Graecos de morali tractantes floruerunt tres sic dicti Cappadoces: S.Basilius 
Magnus 97 , S. Gregarius Nyssenus 38 et S. Gregoritis N azianzenus 30 , deinde 
S. Cyrillus 40 , S. Iohannes Chrysostomus, S. Ephrem 4i . Inter Latinos praeter 
ceteros eminent: 1. S. Ambrosius (f 397), qui ad instar ethicae a Cicerone 
in libro „De officiis" traditae multo altiorem ethicam christianam scripsit 
in tribus libris quibus titulus „De officiis ministrorum" 12 . 2. S. Augustinus 
(f 430), merito vocatus „Doctor gratiae"; qui non tantum doctrinam catho- 
licam de gratia et praedestinatione rectissime et profundissime contra Pela- 
gianos explicavit, sed etiam complures tractatus optimos edidit de re morali, 
e. gr. Enchiridion ad Laurentium sive de fide, spe et caritate; de moribus 
Ecclesiae catholicae, de mendacio, de sancta virginitate, de bono matri- 
monii etc.. Eius opus notissimum „De Civitate Dei" tractat de duplici cari- 
tate, scii, de amore Dei usque ad contemptum sui, qui aedificat civitatem 

33 Hermas vixit circa a. 140. 

31 Cf. Benedict. XIV, Const. „Postquam intelleximus" n. 19 — 36, d. 1 Iui. 1748. 
Speciales dissertationes de ethica ve) morali Clementis Alexandrini scripserunt 
plures, e. gr. Winter, Die Ethik des Clemens von Alexandrien; Ernesti (idem 
titulus); Capitaine, Die Moral des Clemens von Alexandrien (1903). 

33 Migne, Patr. lat. 4, 503. 

86 Enumerationem perfectiorem, licet non adaequatam, videsis apud Bouquillon, 
Theol. mor. fund. n. 130 sqq. 

37 Ethica, Epist. canonicae. 88 De perfectione, De virginitate. 

39 Carmina, orationes. 40 Catecheses. 41 Orationes et hymni. 

42 Cf. Bittner, Commentatio de Ciceronianis et Ambrosianis offic. libris, Bruns- 
bergae Boruss. 1849. 


32 Cf. Punk, Patres apostolici I * 2 — 37. 

Dei, et de amove sui, qui ducit usque ad contemptum Dei ac civitatem 
Babylonis, i. c. terrenae voluptatis, aedificat. S. Augustinus totis viribus, 
et quidem in omnibus suis operibus, caritatem Dei praedicat. ,,A caritate 
exorditur vita spiritualis atque cum ea crescit. Caritas ergo inchoata inchoata 
iustitia est, caritas provecta provecta iustitia est; caritas magna magna 
iustitia ; caritas perfecta perfecta iustitia est.*' 43 S. Augustinus merito vocatur 
pater totius Theologiae scientifkae. Omnes enim posteriores illum venerantur 
tamquam maximam auctoritatem, et quidem tam in Theologia morali quam 
in Theologia dogmatica. 3. S. Gregorius Magnus (f 604) in 45 lib. Moralium 
in lob dat amplissimum tractatum moralem. Allegorice exponit librum Iob. 
lob est typus Christi et Ecclesiae; uxor designat homines carnales; tres 
amici sunt figura haereticorum; Leviathan designat diabolum. Hoc S. Gre- 
gorii opus per totum medium aevum fuit primarius fons, ex quo scriptores 
ascetici hauserunt opera sua. Pro sacerdotibus curam animarum gerentibus 
scripsit idem S. Gregorius librum regulae pastoralis, quae haud immerito 
vocata est prima Theologia pastoralis et casuistica, et quam Synodus Mogun- 
tina (806) omnibus ad usum praescripsit. 

Pro Theologiae moralis studio et praxi magni momenti fuere etiam di- 
versae collectiones Canonum et „Libri poenitentiales ", quorum ordinationes 
praecipue quidem pro foro externo valebant; aliqualiter tamen serviebant 
in foro interno 44 . Iluiusmodi libros ediderunt inter Graecos Ioannes Ieiuna- 
tor, Theodorus Studita, Nicephorus Constantinopolitanus 40 etc. Ioannes 
leiunator completum dat modum interrogandi et absolvendi poenitentem et 
insuper instruit, quales poenitentiae pro diversis peccatis sint imponendae. 
Inter Latinos vero complures auctores huiusinodi libros scripserunt, e. gr. 
S. Columbanus 40 , Egbertus 47 , Rabanus Maurus 48 . 

§ 2 . 

Theologia moralis ab a. 1200 usque ad a. 1564. 

11 lam ante annum 1200 apparent quaedam tentamina integri systematis 
theologici (scii, dogmatici et moralis). Opera ista solent inscribi: libri sen- 
tentiarum, summae. Materia tractanda in omnibus fere eodem modo dis- 
tributa apparet et plus minusve sequitur ordinem Symboli apostolici. Con- 
sideratur nempe Deus in sua natura et in suis operibus, praesertim salvificis 
respectu generis humani. Huiusmodi opera ediderunt e. gr. S. lsidorus His- 
palensis (f 636) 40 , Hugo a S. Victore (*}* 1141) BC et celeber Petrus Lom- 
bardus. Cuius quidem opus (Sententiarum libri quattuor), etsi non est 
undequaque perfectum, immo ab erroribus non liberum, per complura saecula 
tamquam classicum habebatur atque innumeris commentariis est explicatum. 
Petrus Lombardus (t 1164), de cuius vita pauca sunt certe nota, propter 
suum opus ab omnibus antiquis vocari solebat „Magister sententiarum". — 

48 De natura et gratia ( Migne , Patr. Jat. 44, 290). 

44 Cf. Sdgmuller, Kirchenrecht I, § 37; Schmits, Die BuBbiicher und die 
BuBdisziplin der Kirche (Mainz 1883). 

45 Migne, Patr. graec. 88, 1889 — 1918; 99, 1721— 1734. 

Migne, Patr. lat. 80, 228 — 230. 47 Ib. 89, 401 — 436. 

48 Ib. 102, 1334 — 1424. 

48 Sententiarum libri tres, apud Migne, Patr. lat. 83, 537 sqq. 

50 Summa sententiarum, Migne, Patr. lat. t. 176. Denifle (Archiv f. Lit. u. 
Kirchengesch. III 634 sqq.) putat, hoc opus non esse adseribendum Hugoni. 

Saeculum XIII ut artis architectonicae ita scientiarum est aurea aetas. Hoc 
enim felici saeculo notissimae et splendidissimae ecclesiae cathedrales gothici 
stili aedificari coeptae sunt, e. gr. Parisiis, Rhemis, Coloniae, Londini etc. 
Hoc saecuio philosophia aristotelica maximos triumphos in universitatibus 
Parisiensi, Neapolitana, Bononiensi duxit; hoc saeculo ius canonicum magno- 
pere excultum est collectionibus authenticis Gregorii IX et Bonifatii VIII; 
hoc saeculo Theologia universa magistros nacta est certe nobilissimos, 
e. gr. B. Albertum Magnum, Alexandrum Alensem, S. Thomam Aquinatem, 

S. Bonaventuram aliosque. Longum est enumerare omnia opera horum 
auctorum. Inter omnes autem 'facile princeps est Thomas Aquinas (f 1274), 
qui veterum doctorum (praesertim S. Augustini) doctrinas velut alicuius 
corporis membra dispersa in unum collegit, miro ordine digessit et magnis 
incrementis auxit. Non separavit Dogmaticam a Morali. In sua Summa 
theologica primo de Deo agit, ac quidem ut est in se et ut est omnium rerum 
principium. Deinde tractat de motu creaturae rationalis in Deum; et haec 
est pars moralis, quae vere aurea est neque satis commendari potest cum 
confessariis tum praedicatoribus. Tertia pars agit de Christi Incarnatione 
et de sacramentis tamquam de via perveniendi ad Deum. S. Thomas adhibet 
in sua Morali methodum scholastico-speculativam, parce loquitur de casuistica 
et de ascesi. 5 . Bonaventura, doctor seraphicus, coaevus et amicus S. Thomae, 
in multis operibus morum doctrinas non minore eruditione atque profunditate, 
quam pietate et unctione explanavit, ita ut lectorem et doceat et moveat. 
Mentione quoque dignus est Guilelmus Peraldus (Peraltus) O. Pr., S. Thomae 
coaevus, qui scripsit opus prorsus insigne de virtutibus et vitiis, quod saec. XV 
saepissime editum est. — Theologiam casuisticam primus excoluit tunc tem- 
poris 5 \ Raymundus de Pennaforte O. Pr. (f 1275). scribens Summulam pro 
confessariis, paulo postquam iussu Gregorii IX Collectionem Decretalium 
disposuit. Quae quidem Summula Raymundiana valde divulgata est propter 
eius practicam utilitatem, atque a Guilelmo Rhedonensi et a loanne de Fri- 
burgo O. Pr. est commentariis illustrata et aucta. Complures auctores 
S. Raymundi exemplum secuti Summulas Theologiae moralis vel tractatus 
de modo confitendi confecerunt; tales sunt e. gr. Summa Monaldina, Summa 
Astesana, Summa Pisanella, Summa Angelica, Summa Rosella, Summa sum- 
marum (quae Silvestrina dicitur a Silvestro Prierias O Pr., f 1523, et quae 
plus quam 41 vicibus edita est), S. Ioan. Capistrani Instructio seu directio 
simplicium confessariorum, Savonarolae Manuale confessionum. — Inter 
moralistas post saeculum XIII florentes magnam auctoritatem et celebritatem 
adeptus est S. Antoninus O. Pr., f 1495 » archiepiscopus Florentinus, per suam 
Theologicam Summam. — Methodus quoque mystica hacepocha floruit. Opera 
mystica ediderunt Magister Eckart O. Pr. (f 1327), Ioannes Tauler O. Pr. 

(f 1361), B. Henricus Suso O. Pr. (+ 1365)» Ioannes Gerson (f 1429), 
Thomas a Kempis (t 1470 aliique. 

§ 3 - 

Theologia moralis a Concilio Tridentino usque ad nostra tempora. 

Concilium Tridentinum saluberrimum influxum habuit pro tota vita chri- 12 
stiana. Non tantum ab illo veritates fidei clarius explicatae, sed etiam mo- 
ralia et ecclesiastica praecepta intensius commendata sunt. Petri Lombardi 
Sententiarum libri a scholis paulatim removebantur et loco iliorum fere unice 


14 


Introductio in Theologiam moralem. 


Caput IV. De historia Theologiae moralis. 


15 


Summa theologica S. Thomae explicabatur subtilibusque commentariis auge- 
batur. Quasi antesignanus huius epochae est cardinalis T.homas de Vio O. Pr., 
qui non tantum profundissima commentaria in Summam theologicam Aqui- 
natis confecit, sed etiam pro confessariis scripsit ..Summulam peccatorum" 
ordine alphabetico digestam; quae quidem Summula, licet sit satis parvae 
molis, adaequatam tamen et pro illis temporibus prorsus sufficientem Casu- 
isticam praebet, immo non raro paucissimis verbis tangit profundam rationem 
solutionis casuum. 

Ex Ordine Praedicatorum praeter Caietanum celebres moralistae inde a 
Concilio Tridentino floruerunt: Franciscus de Victoria (f 1546) Bi ; Bartholo- 
maeus de Medina (f 1581) M , qui habetur ut pater probabilismi moderati; 
Dominicus Soto (f 1560) 63 ; Petrus Soto (f 1563)“; Bartholomaeus de 
Ledesma (f 1604) 05 ; loannes a S. Thoma (f 1644), qui eximias dissertationes 
in Summam theologicam edidit; Vincentius Candidus (f 1654), qui scripsit 
Disquisitiones morales; Ioh. Bapt. Gonet (•{• 1681), acumine ingenii praeclarus, 
sed aliquo modo inclinatus in sententias rigidiores 66 ; Natalis Alexander 
(t T 72 4 )> scientia et eruditione praestans, sed item aliquanto rigidus, qui 
edidit Theologiam dogmaticam et moralem; Drouven (f 1742), qui scripsit 
opus valde eruditum „De re sacramentaria", quod pluries editum et a non- 
nullis auctoribus satis ample exscriptum est; Carolus Renatus Billuart 
(t 1757 )) aeque celeber in Theologia dogmatica ac in morali, qui mira 
dexteritate coniungit in Theologia morali methodum scholasticam cum casui- 
stica, ita ut eius opera, etsi amplioris molis, usque ad nostros dies saepissime 
edita sint, et ipse iure merito inter optimos moralistas censeatur; Wigandt 
(f 1708) 67 , Daniel Concino (f 1756) et Vincentius Patuzzi (f 1769), qui 
magna vehementia impugnaverunt probabilismum laxiorem indeque effece- 
runt, ut S. Alphonsus in posterioribus editionibus suae Theologiae moralis 
nonnullas quaestiones reformaret, magis magisque relinqueret purum pro- 
babilismum 68 , Fulgentius Cuniliati (f 1759 ). qui bonam Theologiam moralem 
casuisticam scripsit; quae intra viginti annos 12 editiones nacta est. — In 
lingua Hispanica optimi libri manuales Theologiae moralis editi fuerunt a 
Larraga („Prontuario de Teologia moral", opus saepissime editum, etiam post 
mortem auctoris, e. gr. a Juan Sanchez, Madrid 1919), Moran (Teologia 
moral, Madrid 1883). In lingua italica edidit Faustinus Scarpazza opus 
solidum: Teologia morale, Palermo 1843. 

Ex Ordine Carmelitarum prodiit celeberrimus tum „Cursus theologicus " 
tum „Cursus theologiae moralis Salmanticensis “ (1665 — 1724), a compluri- 
bus auctoribus clare et concinne elaboratus; solent breviter citari „Sal- 
manticenses” . Aliquanto benigniores sententias non raro amplectuntur. 
Antonius a Spiritu Sancto scripsit Directorium confessariorum, 2 vol. in fol., 
Consulta varia, 3 vol. in fol.; Angelus a S. Maria edidit Breviarium morale 
Carmelitarum, 5 vol. in fol. 

81 Relectiones theologiae. Opus istud pluries est editum. Ceteris melior editio 
apparuit Ingolstadii 1580. Plura opera Franc. de Victoria nondum sunt typis 
expressa. Cf. Ehrle in „KathoIik“ 1884 II 505 sqq. 

o» Commentaria in Summam thologiae S. Thomae. 

53 De iustitia et iure, aliaque opera valde bona. 

8« Opus classicum de institutione sacerdotum. 

88 Summa casuum conscientiae. 8® Clypeus Thomislicus. 

67 Tribunal confessariorum, saepissime editum. 

68 De morali systemate S. Alph. videsis Aertnys-Damen, Theol. mor. 1 . 1, n. 85 sqq. 


In Ordine S.Francisci complures celeberrimi Moralistae inde a Concilio 
Tridentino floruerunt, e. gr. Petrus Marchant (f 1661); Bartholomaeus 
Mastrius (f 1673); Sporer (f 1683) 6 »; Anacletus Reiffenstuel (f 1703)» 
qui quidem non solum inter optimos canon istas merito enumeratur, sed etiam 
Theologiam moralem perspicuam et solidam scripsit; Franciscus Henno, qui 
scripsit valde subtilem Theologiam dogmaticam et moralem, et praecipue 
Beniamin Elbel (f 1756), qui scripsit Theologiam moralem per modum 
conferentiarum 0O , quod opus merito recensetur inter optimos libros qui de 
hac materia umquam scripti sunt; Guilelmus Herinckx (f i 677 ) cl ; Francis- 
cus Bordonus (t 1671) 62 ; Corbinianus Luydl (y 1778) 83 ; Reinerius Sasserath 
(+ \ 7 TCF qui scripsit „Cursum Theologiae moralis adnexis casibus practicis", 
opus saepius editum et valde clarum; Pius van der V elden (f 1857), qui 
scripsit ..Principia theologiae moralis theoretice et practice exposita", quod 
opus iterum edidit ac notis egregiis illustravit Piat Capucinus; Hilarius a 
Sexten (Gatterer; f 1899), qui scripsit ..Compendium theologiae moralis 
iuxta probatissimos auctores". 

Ex Societate Iesu quamplurimi et clarissimi auctores scripserunt de Theo- 
logia morali; quos omnes hic non possumus afferre. Nominamus inter ceteros 
Suarez, Azor, Castropalaus, Laymann, Escobar, Busembaum, Lacroix, Reuter, 
Lugo, Gury, Lehmkuhl, Ballerini, Bucceroni, Genicot, Noldin, Ferrer es, 
Sabetti, Ojetti, Slater, Arregui, Vermeersch, Ubach. 

Ex Ordine S. Benedicti opus egregium edidit Babenstuber: ..Ethica super- 
naturalis seu cursus Theologiae moralis Salisburgensis, 2 vol. in fol. 

Ex Ordine Cisterciensi mentione dignus est loannes Caramuel de Lob~ 
kowitz (f 1682), qui vocatur a S. Alphonso ..princeps laxistarum". Fuit 
homo plane mirabilis ingenii et per omnes omnino disciplinas exercitati, 
24 linguas calluit, scripsit 77 volumina in fol. De illo quidam dixit: „Ca- 
ramuel habet ingenium ut octo, loquentiam ut quinque, iudicium ut duo." 
Nihilominus eius opera moralia parvae sunt utilitatis atque continent non- 
nullas propositiones damnatas 64 . 

Ex Congregatione SS. Redemptoris prodiit tamquam princeps moralistarum 
modernorum S. Alphonsus de Ligorio, Doctor Ecclesiae, fundator Congrega- 
tionis SS. Redemptoris et episcopus S. Agathae Gothorum (1696 — 1787)* 
Multa opera, etiam ascetica, scripsit. Opera autem eius moralia omnibus 
notissima sunt: Theologia moralis, Homo apostolicus (Praxis confessarii), et 
Examen Ordinandorum. Inter iuniores interpretes S. Alphonsi recensentur 
A. Konings, Clem. Mare, los. Aertnys, Franc. Ter Haar, I. B. Raus, C. A. Da- 
men, qui omnes scripserunt valde utilia et solida opera Theologiae moralis. 

Inde a temporibus S. Alphonsi fere innumeri auctores scripserunt de 
Theologia morali, sive de universa sive de aliqua parte eius. Praeter eos 
quos supra citavimus ex diversis Ordinibus religiosis mentione digni sunt 
ex clero saeculari los. Carriere, Scavini, Ernestus Mulier, los. d’Annibale, 
Thomas Bouquillon , F. Haine , Aemilius Berardi, Simar , Linsenmann, 


8® Noviter editus cum additionibus ab Irenaeo Bierbaum. 
eo Pluries edita etiam nostris temporibus ab Irenaeo Bierbaum. 

61 Summa theol. schol. et mor., 4 vol. in fol. 

82 Opera eius omnia iuridico-regularia et moralia collecta sunt 6 vol. in fol. 
(Lugduni 1665). 

03 Theologia moralis Christiana et evangelica, 20 tom. in 12°. 

64 Cf. Hurter, Nomenclator litt. IV 8 604 sqq. 

Pruner, Koch, Mausbach, Gopfcri, Schindler, Schilling, Delama , Gennari, 
Tanquerey, Constantini, Piscetta etc. 

13 Conclusio. Ex hoc brevi historico conspectu licet inferre Theologiam 
moralem habuisse in tribus periodis quattuor epochas magni floris, quae 
sunt: i a epocha patristica tempore S. Augustini usque ad Gregorium Ma- 
gnum; 2* epocha scholastica saeculo XIII, cum S. Thomas suam immortalem 
Summam theologicam scripsit et Raymundtts de Pennaforte suam Summulam 
pro confessariis; 3 a epocha incepit immediate post Concilium Tridentinum, 
quando auctores diversorum Ordinum religiosorum quasi certatim excolebant 
totam Theologiam; 4 a epocha incepit tempore S. Alphonsi et durat usque 
ad nostros dies. Sane quidem ab anno 1800 ad r86o, ut tota fere vita scien- 
tifica languebat, ita nec tunc habentur magna opera Theologiae moralis. Sed 
nunc inde a quinquaginta annis studium Theologiae moralis floret in catho- 
lico orbe. Praesertim his ultimis annis Theologia moralis nacta est defen- 
sores strenuos contra malevolas impugnationes; insuper tentamina valida 
facta sunt hanc disciplinam tradendi modo inagis scientifico. 

Divisio totius tractatus Theologiae moralis. 

14 Convenienter dividitur tractatus Theologiae moralis considerando 
divisim singulas partes definitionis datae: Theologia moralis est scientiae 
theologicae illa pars, quae iudicat et dirigit actus humanos in ordine 
ad finem supernaturalem. Ergo duplex est munus Theologiae moralis: 
r. iudicare, i. e. perfecte cognoscere actus humanos non quidem prout 
sunt in ordine psychologico, sed prout in ordine morali sunt ordinati 
ad finem supernaturalem; 2. dirigere istos actus ad finem supernatu- 
ralem. Et ideo etiam tota Theologia moralis in duas partes convenienter 
est dividenda: scii, i" pars de omnibus quae pertinent ad hanc perfectam 
cognitionem actuum humanorum, 2 a pars de mediis proximis ad finem 
supernaturalem assequendum. Quae quidem media in praesenti rerum 
statu sunt gratia sanctificans et gratia actualis, quae nobis praecipue 
conferuntur vel augentur in sacramentis Novae Legis. — Ad perfectam 
cognitionem actuum humanorum praeprimis pertinet cognitio ultimi 
finis, ex quo actus moralitatem accipiunt et propter quem omnes nostri 
actus fiunt. Deinde considerandi sunt ipsi actus humani prout inserviunt 
ad hunc finem obtinendum. Moralitas actuum humanorum mensuratur 
a duplici regula: altera remota et objectiva, scii, lege (aeterna), altera 
proxima et subiectiva, scii, conscientia. Unde post tractatum de actibus 
humanis prius agendum est de legibus et deinde de conscientia. Actuum 
humanorum causae sunt habitus sive boni sive mali. Unde consequenter 
agendum est de habitibus bonis scu de virtutibus et de habitibus malis 
seu de vitiis; et quidem primo in genere et deinde in specie. Et sic 
finitur prima pars Theologiae moralis. — Altera pars erit, ut iam supra 
dictum est, de mediis 66 proximis, sine quibus impossibile est pervenire 

88 Praeter medium proximum salutis, nempe gratiae, exsistunt quoque media 
remota sive naturalia, e. gr. potentiae intellectivae, res creatae,, societas humana 
etc.. sive supernaturalia, e. gr. Ecclesia, revelatio etc. 

ad finem supernaturalem, i, e. de gratia, quae nobis confertur in sacra- 
mentis. Agendum est igitur de sacramentis in genere et in specie. 

Perspicienti apparet hanc materiae divisionem fere quadrare cum 
divisione Summae theologicae S. Thomae. Adest tamen haec differen- 
tia: S. Thomas tractat de sacramentis in Dogmatica; nos econtra in 
Morali, quia administratio sacramentorum ita ad quotidianam praxim 
sacerdotis pertinet, ut Theologia moralis, quae de hac praxi non perfecte 
instrueret, esset prorsus manca. 

Totius, igitur Theologiae moralis divisio sequenti brevi conspectu 
comprehenditur. 

PARS I. 

r. De ultimo fine et beatitudine. 

2. De actibus humanis; subnectitur tractatus de passionibus, in 
quantum influunt in actus humanos. 

3. De legibus. 

4. De conscientia. 

5. De peccatis in genere. 

6. De virtutibus in genere. 

7. De fide et vitiis oppositis. 

8. De spe et vitiis oppositis. 

9. De caritate et vitiis oppositis. 

10. De prudentia et vitiis oppositis. 

11. De iustitia et vitiis oppositis. — Adicitur tractatus de con- 
tractibus. 

12. De fortitudine et vitiis oppositis. 

13. De temperantia et vitiis oppositis. 

PARS II. 

1. De sacramentis in genere et de sacramentalibus. 

2. De baptismo. 

3. De confirmatione. 

4. De eucharistia. 

5. De poenitentia, ubi adicitur tractatus de censuris et indulgentiis. 

6. De extrema unctione. 

7. De ordine. 

8. De matrimonio. 


PbDmmbk, Man. Theol. mor. I. 


PARS I. 

TRACTATUS I. 

De fine ultimo hominis. 

Cf. 5. Thomas, S. theol. i, 2, q. i— 6: Contra gent. a, i sqq.; Billuart Sum. 
S.Thomae, tract. de ultimo fine; L. Uhu, Phil. mor. I, De fine uluroo; V.Cath- 
rein, Moralphil. I, Von der Bestimmung des Menschcn. 

Praenotamen. Iam philosophi veteres pagani monuerunt: ..Quidquid agis, 
prudenter agas et respice finem." Psalmista docet nos orare: „Notum fac 
mihi, Domine, finem meum" 1 , et econtra increpat illos, qut declinant a proprio 
fine: „Omnes declinaverunt, simul inutiles facti sunt ." 2 In Novo Testamento 
finis humanae vitae vocatur unicum necessarium. „Martha, Martha, sollicita 
es et turbaris erga plurima. Porro unum est necessarium. Hinc patet, 
quanti momenti sit vivida cognitio veri finis humanae vitae. Hinc etiam 
facile intelligitur, quare homines omnium temporum sibi proposuennt quae- 
stiones: Unde veni? et quo vadam? Veteres pagani se in Elysium ituros 
esse putabant, moderni rationalistae se ignorare finem vitae humanae non 
raro confitentur. Unde de illo dixit Du Bois-Reymond: Ignoramus et igno- 
rabimus. — Antequam S. Thomas in parte morali Summae theologicae 
tractat de actibus humanis, i. e. de obiccto materiali Theologiae moralis, prius 
agit de ultimo fine et de beatitudine. Simili modo et in Exercitus sic dictis 
spiritualibus solet initium meditationum sumi a consideratione ultimi hms, 
et in catechismis in scholis usitatis prima quaestio solet poni: Quid est 
finis vitae humanae? vel ad quid es in terra?“ Quibus omnibus luculentissime 
apparet, brevem de ultimo fine dissertationem convenientissime in initio 
Theologiae moralis poni. Praemittendae sunt quaedam notiones. 

15 Definitio finis. Finis „est id cuius gratia aliquid fit“S vel „id prop- 
ter quod agens operatur". Vocatur autem finis, quia illo obtento 
operatio finitur vel cessat, atque operans quiescit; e. gr. fims medici 
operantis est sanitas aegroti efficienda; sanitatis recuperandae gratia 
medicus praescribit medicinam, facit incisiones etc., sanitate autem 
recuperata cessat actio medici. Proinde finis potest considerari dup 1 - 
citer: i. ut principium volendi (finis in intentione): Ad sanitatem pro- 
curandam medicus incipit laborare; 2 . ut terminus actionis (finis m 
exsecutione) : Sanitate adepta cessat medicus laborare. Quare breviter 

1 Ps. 38, 5. 2 Ps. 13, 3- 3 Luc - IO > 4i—42. 

« Aristot., Ethic. Eudem. 1. 3 , c. n: mo<; V dori to o& dvexa. 

dicit S. Thomas: „finis comparatur ad actum ut principium vel ter- 
minus" 6 . 

Divisiones. Praetermissis pluribus divisionibus (quas videsis apud 
Billuart 0 ) pro nostro scopo sequentes divisiones notandae videntur: 

a) Finis operis seu intrinsecus et obiectivus, et finis operantis seu 16 
extrinsecus et subiectivus. Finis operis est illud, ad quod opus vel 
actio directe ct immediate tendit ex natura sua, sive fiat ab hoc vel 
ab alio agente, e. gr. largitio eleemosynae tendit ex natura sua ad 
sublevandam necessitatem proximi. Ergo proximi necessitas sublevanda 
est finis operis seu obiectivus eleemosynae 7 . — Finis operantis est illud, 
quod agens operando intendit sive principaliter sive secundario. Finis 
operantis potest quidem coincidere cum fine operis, ut si largiens elee- 
mosynam explicite intendit subsidium pauperis; potest vero etiam 
prorsus discordare a fine operis, e. gr. si largiens eleemosynam inten- 
deret vanam gloriam vel seductionem pauperis 8 . Finis operantis 
materialiter est idem quod motivum morale actionis. 

b) Finis principalis vel primarius, et finis secundarius vel minus 17 
principalis. Haec divisio potius est subdivisio finis operantis (licet 
etiam possit locum habere in fine operis) et magni momenti est in 
discernenda moralitate actuum. Finis principalis est ille, qui maxime 
et principaliter intenditur, et qui prae ceteris impellit agentem ad 
agendum. Finis secundarius est ille, qui coniungitur cum aliquo fine 
principali et propterea non ratione sui solius intenditur neque per se 
solum movet agentem ad agendum. E. gr. finis principalis sacerdotis 
dicentis Missam debet esse colere Deum, finis eius secundarius potest 
esse: recipere stipendium seu eleemosynam pro applicatione Missae; 
vel aliud exemplum : finis principalis (saltem implicitus) Christiani debet 
esse in qualibet actione gloria Dei; finis autem secundarius potest esse 
quodlibet bonum honestum. 

c) Finis ultimus et finis medius. Finis simpliciter ultimus (End - 18 
zweck) est ille, qui ita appetitur, ut in nullum alium referatur, econtra 
autem alii omnes in ipsum referantur. Finis medius (qui etiam ali- 
quando proximus vocatur) est ille, qui ratione sui quidem appetitur, 
sed tamen cum relatione et dependentia ab ultimo fine 0 . 

Nota 1. Finis principalis potest simul esse ultimus, sed non semper 
necesse est sic esse. Ita finis principalis eius, qui in gratia sanctificante 
exsistens scienter committit peccatum veniale, est aliquod bonum creatum 

B S. theol. 1, 2, q. 1. a. 3 ad 1. e Tract. de ultimo fine diss. I, a. 1. 

7 Finis operis est idem ac obiectum morale actionis. Quod quidem notandum 
est praesertim in voluntario indirecto. Cf. infra n. 57. 

8 Cf. S. theol. 2, 2, q. 141, a. 6 ad 1. 

0 Cf. S. theol. 1, 2, q. 1, a. 3 ad 3, ubi Angelicus valde sapienter docet, „quod 
idem actus numero, secundum quod semel egreditur ab agente, non ordinatur nisi 
ad unum finem proximum, a quo habet speciem". — Nonnulli theologi immerito 
affirmant finem intermedium non esse vere et proprie finem, sed medium tantum 
ad obtinendum verum finem. Cf. Billuart, De ult. fine a. 1. 

inordinate amatum; finis vero ultimus huius peccatoris remanet Deus. Sit 
exemplum : homo iustus, qui scienter dicit parvum mendacium, eo quod in 
aliqua angustia versatur, habet in hoc actu pro fine principali liberationem 
ex angustia, sed nihilominus non vult a Deo ut suo fine ultimo averti. 

19 Nota 2. Finis et bonum sunt idem materialiter, quia voluntas non potest 
moveri neque allici nisi a bono (vero vel apparente); seu aliis verbis: omnes 
actus, qui producuntur ab humana voluntate, sunt propter aliquem finem seu 
propter aliquod bonum obtinendum. Hinc etiam suicida, qui intendit suam 
annihilationem, intendit cum isto fine aliquod bonum (sane reapse falsum), 
scii, liberationem a malis ipsum prementibus. Ergo nemo potest velle malum 
ut malum, sed si intendit scienter malum, nihilominus vult illud sub ratione 
boni. Ideo scholastici breviter quidem sed verissime dicebant: „M alum non 
est appetibile", et ad rem optime scribit Angelicus Doctor 10 : «Impossibile 
est, quod aliquod malum, in quantum huiusmodi, appetatur nec appetitu 
naturali, nec animali, nec intellectuali, qui est voluntas." — Consulto autem 
dictum est bonum esse finem actuum, qui a voluntate producuntur. Etenim 
sunt aliqui actus producti ab homine, sed non ab eius voluntate, e. gr. actus 
sic dicti „primo primi", qui subito et ante voluntatem deliberatam fiunt, ut 
puta quando aliquis inopinate dolore percussus exclamat subito. Huiusmodi 
actus solent vocari actus hominis, sed non actus humani. Etiam isti actus 
fiunt materialiter propter bonum et finem, sed non propter bonum et finem 
cognitum u . — Licet autem finis et bonum materialiter conveniant, formaliter 
tamen differunt, seu conceptus boni differt a conceptu finis. Bonum enim 
concipitur ut aliquid conveniens appetitui, finis autem ut aliquid obtinendum 
mediis adhibitis. 

20 Propositio x. Deus est finis ultimus hominis eiusque actuum, ita 
ut homo teneatur tendere ad Deum emnque glorificare. 

Prob. Praesupponimus cum ex sana philosophia tum ex fide catho- 
lica Deum personalem, infinite perfectum exsistere illumque Ubere 
creasse mundum et hominem. Quibus praesuppositis facile potest pro- 
bari enuntiata propositio. Etenim homo omnisque creatura debent in 
illum finem ultimum tendere, quem Deus creando voluit obtinere, secus 
enim Deus non esset supremus et omnipotens Dominus creaturae. 
Porro finis, quem Deus creando sibi proposuit, non potest esse aliquid 
extra ipsum, sed ipsemet est suus finis. Omnis enim finis extra operan- 
tem positus intenditur tamquam aliquod bonum nondum habitum. 
Quare operans intenderet aliquid extraneum, si illud iam in se 
haberet? — Ergo Deus in omnibus suis operationibus et proinde etiam 
in creatione hominis non potest aliquid extra se intendere, quia est 
infinite perfectus, in se continens omnia bona. „Universa propter semet- 
ipsum operatus est Dominus." 12 Sequitur igitur, ut Deus ipse, 
i. e. manifestatio gloriae suae sit finis creationis hotninis et totius 
mundi; ac proinde omnes creaturae debent intendere tamquam ultimum 
finem gloriam Dei. Hinc S. Thomas dicit: „Totum universum cum 
singulis suis partibus ordinatur in Deum sicut in finem, in quantum 
in eis per quandam imitationem divina bonitas repraesentatur in 

gloriam Dei" 13 . Creaturae irrationales istum finem intendunt neces- 
sitate coactae; sunt enim quasi vestigia divinitatis 14 atque perfectiones 
pulchritudinesque in eis resplendentes necessario manifestant maiestatem 
Dei creatoris. Unde Psalmista 15 exclamat : „Coeli enarrant gloriam 
Dei , et opera manuum eius annuntiat firmamentum ." Creaturae vero 
rationales, ut homo et angelus, tenentur Deum glorificare libere; sunt 
enim non solum vestigia, sed etiam imagines divinitatis 16 atque pollent 
libero arbitrio. Creaturae rationales glorificare debent Deum, in quan- 
tum eius maiestatem libenter cum subiectione et laude agnoscunt, et 
venerantur et amant. Sane haec glorificatio a creaturis Deo praestita 
non auget eius beatitudinem, nam Psalmista 17 ait: „Deus metis es 
tu, quoniam bonorum meorum non eges." Deus enim est infinite 
perfectus et infinite beatus. Merito igitur Concilium Vaticanum 18 
docet, ,,Deum bonitate sua et omnipotenti virtute non ad augen- 
dam suam beatitudinem, nec ad acquirendam, sed ad manifestandam 
perfectionem suam per bona, quae creaturis impertitur, liberrimo 
consilio simul ab initio temporis utramque de nihilo condidisse 
creaturam"; anathema autem dicit ei, qui mundum ad Dei gloriam 
conditum esse negaverit. Cum autem homo sit immortalis, debet 
etiam in alia vita Deum glorificare, quod quidem fit a damnatis 
per manifestationem divinae iustitiae atque omnipotentiae; a iustis 
autem beatis per manifestationem divinae misericordiae atque bonitatis. 
Per totam aeternitatem beati glorificabunt Deum per intimam unionem 
cum ipso. Ergo Deus sicut est principium, ita est et finis ultimus 
hominis, seu ut metaphorice dicitur Deus est A et Q. 

Homo tenetur Deum glorificare omnibus actibus suis, serviendo et 
oboediendo illi atque amando et venerando illum. Dico omnibus actibus 
suis. Ergo si vel unico actu deliberato hoc non faciat, peccat. In hoc 
sensu monet apostolus S. Paulus 19 : „Sive ergo manducatis, sive bibitis, 
sive aliud quid facitis: omnia in gloriam Dei facite " — Non requiritur 
autem, ut homo in omnibus suis actibus explicite et expresse intendat 
gloriam Dei, sed sufficit, ut aliquando eliciat actum caritatis, et ut eius 
reliqui actus virtualiter ordinentur in ultimum finem seu Deum. Sin 
vero homo eliciat actus, qui non possunt referri in ultimum finem, 
peccat, et quidem graviter, si huiusmodi actus prorsus adversentur 
ultimo fini seu Deo; venialiter vero, si in actibus elicitis non habetur 
aversio, sed tantum aliqualis deflexio ab ultimo fine propter inordina- 
tum affectum ad bonum temporale. 

Propositio 2 . a) In assecutione huius finis ultimi consistit beatitudo 21 
humana; b) et quo perfectior est assecutio, eo maior est beatitudo; 
c) in nulla autem alia re beatitudo hominis vera exsistit aut exsistere 
potest. 

18 S. theol. 1, q. 65, a. 2. 14 Iob. n, 7; S. theol. 1, q. 93, a. 2. 

1S Ps. 18, 2. 10 Gen. 1, 26 sq.; S. theol. 1, q. 93, a. 1 sqq. 

17 Ps. 15, 2. 18 Const. „Dei Filius" cap. 1, can. 5. 19 1 Cor. 10, 31. 


10 S. theol. 1, q. 19, a. 9. 


“ Cf- infra n. 26 sqq. 


12 Prov. 16, 4 - 

Praenotamen. Ante probationem huius assertionis in memoriam revocan- 
dum est factum cotidiana experientia confirmatum, homini innatum esse 
desiderium beatitudinis 20 . Omnes quotquot sunt in mundo volunt esse beati, 
neque quisquam vult esse infelix et miser. Cum autem istud desiderium 
sit innatum, est etiam naturale et necessarium, ita ut homo nequeat illud 
expellere. Ita docent omnes 'incipiendo ab Aristotele et Platone usque ad 
nostros coaevos. Immo pessimista Schopenhauer 21 hoc admittit. Desiderium 
autem naturale non potest esse inane 22 ; ideoque oportet aliquid exsistere, 
quod revera potest satiare hoc desiderium. Secus enim auctor naturae ir- 
rationabiliter, immo et crudeliter egisset. — Solet distingui beatitudo 
obiectiva et formalis; beatitudo obiectiva est ipsa res beatificans; beatitudo 
vero formalis est usus seu fruitio istius rei beatificantis. Sic e. gr. beatitudo 
obiectiva avari sunt divitiae, beatitudo vero formalis fruitio divitiarum. 
Attamen haec distinctio obiectivae et formalis beatitudinis non designat duas 
distinctas beatitudines, sed duas formalitates seu duas partes integrantes 
eiusdem beatitudinis. Non enim homo est beatus ex sola re, sed ex fruitione 
rei. Nos insimul tractamus de beatitudine obiectiva et formali hominis. 
Quibus praenotatis probatur prima pars propositionis. 

Prob. a) Beatitudo convenienter definitur: stabilis, i. e. interminabilis 
possessio boni perfecti, quod totaliter quietat desiderium nostrum 25 . 
Atqui huiusmodi possessio habetur in assecutione ultimi finis. Ergo in 
assecutione ultimi finis consistit beatitudo humana. Declaratur maior : Ad 
perfectam beatitudinem requiritur stabilis seu interminabilis possessio 
boni; nam si bonum amatum perditur, immo si amitti potest, iam non 
adest beatitudo; bonum enim perditum vel timor perdendi bonum ob- 
stant perfectae beatitudini. Insuper requiritur possessio boni unde- 
quaque perfecti, quod totaliter quietat desiderium. Nam si bonum 
possessum est imperfectum neque totaliter quietat desiderium, remanet 
beatitudo necessario imperfecta. Ratio est, quia desiderium non satia- 
tum causat infelicitatem. Quare breviter et tamen adaequate S. Thomas 24 
describit beatitudinem: „Nihil aliud sub nomine beatitudinis intelligitur 
nisi bonum perfectum intellectualis creaturae, cuius est suam sufficien- 
tiam cognoscere in bono quod habet.“ — Minor syllogismi patet ex pro- 
positione prima, quae asseruit Deum esse ultimum finem hominis. Deum 
esse bonum omnino perfectum per se patet. Nulla autem ratio adest, 
quare Deus unionem creaturae cum semetipso semel habitam iterum 


2» S. Thomas dicit: „Non ad liberum arbitrium pertinet, quod volumus esse 
felices, sed ad naturalem instinctum" S. theol. 1, q. 19, a. xo. 

21 Die beiden Grundprobleme der Ethik II 196, § 14. Quapropter Hilty (Das 
Gliick I 179) recte dicit: „Das Gluck ist eigentfich der Schliissel aller unserer 

Gedanken Es ist der letzte Grund alles Lernens, Strebens, aller staatlichen 

und kirchlichen Einrichtungen. Man mag das Eudamonismus schelten, wenn man 
will; es ist aber das Lebensziel der Mensehen, glticklich wollen sie sein um jeden 
Preis." 

22 S. theol. x, q. 75, a. 6. 

22 Cf. S. theol. 1, 2, q. 5, a. 3 et 4. „Beatitudo, cum sit perfectum et sufficiens 
bonum, omne malum excludit et omne desiderium implet." 

2 * Ib. x, q. 26, a. 1. 


dissolvere velit. Ergo haec unio erit interminabilis seu aeterna, et in 
unione cum Deo bono infinito satiatur perfectissimo modo desiderium 
humanum 25 atque consistit beatitudo hominis. Quare Benedictus XII 
d. 29 lan. 1336 declaravit: „ Auctoritate apostolica definimus, ... quod 
animae sanctorum . . . divina essentia perf ruuntur, nec non quod ex tali 
visione et fruitione eorum animae, qui iam decesserunt, sunt vere beatae 
et habent vitam et requiem aeternam." 20 — Cum Deus sit spiritus 
purus, cumque homo secundum suam meliorem partem, i. e. secundum 
animam sit item spiritus, hinc unio hominis cum Deo erit spiritualis, 
eaque maxime intima. Unio spiritualis fit per cognitionem et amorem. 
Erit igitur homo unitus cum Deo ultimo fine atque proinde beatus, 
si clare cognoscit Deum et perfecte illum amat. Dum in hac vita homo 
peregrinatur a Deo, cognoscit Deum valde imperfecte, aenigmatice et 
quasi per speculum; in coelo autem videbit Deum facie ad faciem. Licet 
autem adiuvante lumine gloriae beati in coelo clare intueantur maies- 
tatem Dei, tamen non possunt perfecte comprehendere Deum, quippe 
qui sit incomprehensibilis et infinitus. Nulla autem finita potentia 
intellectiva potest comprehendere ens infinitum. Cognitio seu visio 
Dei erit primum et essentiale constitutivum beatitudinis (formalis) in 
coelo; seu beatitudo formalis est optima operatio optimae potentiae 
humanae respectu optimi obiecti. Cum ista tamen visione seu contem- 
platione divinae essentiae intime coniunctus est perfectus amor Dei 
super omnia 27 . 

b) Altera pars propositionis datae: Quo perfectior est assecutio ul- 22 
timi finis, eo maior est beatitudo, facile probari potest. Nam ultimus 
finis est Deus infinite perfectus atque beatus. Quo perfectius autem hoc 
bonum infinitum possidetur, eo perfectior sit beatitudo possidentis 
necesse est. Quod clarescit exemplis diversis: Quo propius quis ad 
ignem accedit, eo maiorem calorem ab igne accipit. Quo propius lumini 
quis exsistit, eo maiorem illuminationem accipit. Modo quidem valde 
imperfecto Deus possidetur in hac terra a iustis, quia cognitio Dei in 
hoc statu est valde imperfecta, et quia tot pericula amittendi Deum 
adsunt. In coelo autem beatitudo est perfectior; attamen non est aequa- 
lis pro omnibus sanctis. „In domo Patris mei mansiones multae sunt” 25 , 
dixit Christus. Omnes quidem sancti vident Deum facie ad faciem seu 
habent visionem beatificam, non autem omnes vident Deum aequali 
modo. Ratio est, quia „ lumen gloriae”, quo mediante visio beatifica fit 
possibilis, non ab omnibus sanctis eodem gradu habetur. Lumen enim 


26 S. theol. 1, 2, q. 5, a. 4. 20 £) enz _ n . 530. 

22 Multum et acriter disputatum est inter theologos, in quo beatitudo aeterna 
essentialius et formalius consistat : an in visione an in amore, an in aliquo habitu 
deificante essentiam animae an in aliqua transfusione Dei in animam beati. (De 
quibus omnibus videsis Billuart, De beatitudine a. 2.) S. Thomas (S. theol. I, 
2, q. 3, a. 5) scribit: „Ultima et perfecta beatitudo, quae exspectatur in futura 
vita, tota principaliter consistit in contemplatione." 

28 Io. 14, 2. 

gloriae correspondet gratiae sanctificanti habitae in hac vita terrestri. 
Porro sicuti a diversis hominibus non habetur idem gradus gratiae 
sanctificantis tempore mortis, ita post mortem beati non habent eundem 
gradum luminis gloriae iri coelo. Unde sancti in coelo comparantur 
a S. Paulo stellis in firmamento. Et sicut stella differt a stella, ita unus 
sanctus differt ab alio. Veteres scholastici hanc veritatem solent bre- 
viter et nervose exprimere hoc modo: Omnes sancti vident idem obiec- 
tum, scii. Deum, sed non eodem perfectionis gradu 28 . 

23 c) Tertia pars propositionis: In nulla autem alia re hominis vera 
beatitudo exsistit aut exsistere potest, tum ab antiquis tum a modernis 
rationalistis prorsus negatur. Quidam illorum putant beatitudinem ho- 
minis consistere in voluptate seu optima fruitione omnium bonorum 
vitae. Ita Epicurei antiqui et moderni. Alii beatitudinem ponunt in 
virtute et in aequanima dolorum tolerantia. Ita Stoici. Alii putant 
supremam beatitudinem consistere in destructione mundi utpote om- 
nium malorum receptaculo. Ita Schopenhauer, Hartmann et generatim 
pessimistae. Alii alias opiniones excogitaverunt. Iam Lactantius 80 
decem opiniones de beatitudine enumerat: „Epicurus summum bonum in 
voluptate animi esse censet; Aristippus in voluptate corporis; Callipho 
et Dinomachus honestatem cum voluptate iunxerunt; Diodorus cum 
privatione doloris. Summum bonum posuit Hieronymus in non dolendo; 
peripatetici autem in bonis animi et corporis et fortunae; Herilli sum- 
mum bonum est scientia; Zenonis cum natura congruenter vivere; 
quorundam Stoicorum, virtutem sequi; Aristoteles in honestate ac vir- 
tute summum bonum collocavit." Moderni adhuc alias opiniones ex- 
cogitaverunt, quas non vacat hic enumerare. Sed omnes insimul esse 
falsas demonstratur hoc evidenti argumento: Omnes istae opiniones 
contrariae ponunt summam beatitudinem in aliquo bono creato et finito. 
Atqui nullum bonum creatum et finitum, quodcumque demum sit, potest 
esse beatitudo perfecta hominis. Ergo omnes opiniones contrariae sunt 
falsae. Maior huius syllogismi patet discurrendo per singulas opiniones 
adversariorum. Minor probatur: Nullum bonum creatum durat perpetuo, 
sed lapsu temporis transit. Porro nihil, quod sic transitorium est, 
potest perfecte satiare appetitum humanum, ut iam supra dictum et 
probatum est. Praeterea etiamsi ista bona creata essent stabilia, nihilo- 
minus non possent perfecte satiare appetitum humanum, quia, experien- 
tia testante, quo plus abundant, eo plus desiderium incendunt, iuxta 
illud tritum adagium: „Quo plus sunt potae, plus sitiuntur aquae." 
Praeterea historia praebet multa exempla hominum, qui licet omnibus 
bonis terrenis revera cumulati, tamen se esse beatos negabant. Testis 
est Salomon ditissimus, sapientissimus et omnibus voluptatibus satiatus, 


20 Cf. 5. Thom. 1. c. i, q. 12, a. 6. 

30 De instit. 1. 3, c. 7 ( Migne , Patr. lat. 6, 364); Immo S. Augustinus (De civ. 
Dei 19, 1 [Migne 1. c. 41, 621}) dicit, iuxta Marcum Varronem posse statui 288 di- 
versas philosophorum sententias de summo bono hominis. 


De fine ultimo hominis. 

qui nihilominus exclamavit: „Vanitas vanitatum , et omnia vanitas" 51 , 
et: „Vidi cuncta , quae fiunt sub sole, et ecce universa vanitas et afflictio 
spiritus" 82 . Ratio autem intrinseca huius insufficientiae est, quia obiec- 
tum voluntatis et desiderii nostri est universale et omne bonum 8a . Porro 
nulla res creata est universale bonum, sed bonum particulare vel deter- 
minatum et proinde non est obiectum adaequatum voluntatis humanae. 
Quod quidem S. Augustinus 84 intime sentiens exclamat: „Inquietum 
est cor nostrum, donec requiescat in te, Deus." S. Bernardus 86 autem 
dicit: „ Anima rationalis ceteris omnibus occupari potest, repleri non 
potest. Capacem Dei, quidquid Deo minus est, non implebit"; et S. Tho- 
mas 80 affirmat: „Nihil finitum desiderium intellectus quietare potest, 
quod exinde ostenditur, quod intellectus quolibet finito dato aliquid 
ultra molitur." 

Propositio 3 . Finis ultimus hominis (i. e. beatitudo perfecta) obti-24 
neri nequit sine gratia supernaturali, quae quidem omnibus sufficienter 
datur propter Christi redemptionem. 

Prob. Prima pars huius propositionis facile probatur. Nam supra 
probatum est beatitudinem perfectam consistere in visione divinae 
essentiae atque in intima coniunctione cum Deo. Porro solis naturalibus 
viribus sine adiutorio supernaturali homo non valet se elevare ad hanc 
intimam Dei coniunctionem neque ullus intellectus creatus potest videre 
essentiam Dei 87 . Cognitio enim contingit secundum quod obiectum 
cognitum est in facultate cognoscitiva, ut scholastici recte docent. Iam- 
vero intellectus humanus nequit ex naturali sua virtute in se recipere 
essentiam divinam cognoscendam, quippe quae excedat eius modum 
essendi. Oculus enim intellectus creati est respectu essentiae Dei sicut 
oculus noctuae, quae solem aspicere nequit. Ergo requiritur ad beatitu- 
dinem obtinendam aliquod adiutorium supernaturale, quod est gratia 
et lumen gloriae. Quid sit haec gratia et quid sit hoc lumen gloriae, 
pertinet potius ad Dogmaticam investigare. 

In secunda parte propositionis affirmatur, hanc gratiam supernatu-25 
ralem omnibus sufficienter dari. Deus enim indidit animae ineluctabile 
desiderium beatitudinis verae et perfectae. Ergo esset inconveniens, si 
idem Deus non dedisset sufficientia media ad istud desiderium satian- 
dum atque ad beatitudinem perfectam consequendam. — Praeterea 
Christus pro omnibus mortuus est et omnibus gratias sufficientes 
meruit, ut salvi fieri possent. 

Non est huius loci intimius perscrutari essentiam et exsistentiam istius 
gratiae sufficientis, quia hoc potius pertinet ad Dogmaticam. Duo tamen 
notanda sunt: 

31 Eccle. 1, 2. 32 Ib. v. 14. 33 Cf. S. theol. 1, 2, q. 2, a. 8. 

33 Confess. 1. 1, c. 1 (Migne, Patr. lat. 32, 661). 

36 Declamationes de colloquio Simonis cum lesu (Migne, Patr. lat. 184, 455)- 
'• 80 Contra gent. 3, 50; cf. S. theol. 1, 2, q. 2, a. 8. 

37 Cf. S. theol. 1, q. 12, a. 4 et Comment, Caietani in hunc articulum. Insuper 
S. theol. 1, 2, q. 62, a. 1. 

1. Infantibus baptizatis et omnibus illis, qui usum rationis non adepti 
decedunt in statu gratiae sanctificantis, datur beatitudo tamquam hereditas, 
adultis vero usum rationis habentibus tamquam merces. Proinde adulti 
homines tenentur bonis actibus suis mereri vitam aeternam, et quidem bene 
cooperando cum gratia accepta. 

2. Solent omnes theologi distinguere inter ordinem naturalem et ordinem 
supernaturalem. Ordo naturalis intelligitur ille, qui propriis viribus natura- 
libus observari potest, et in quo ratio naturalis est suprema regula et norma 
actuum humanorum. Ordo supernaturalis est ille ordo, qui excedit vires 
humanas naturales, et in quo actiones humanae regulantur etiam secundum 
fidem theologicam. Ordo pure naturalis, seu ut etiam vocari solet, status 
naturae purae, possibilis quidem est, sed revera numquam exstitit. Deus 
enim statim ab initio elevavit primos parentes et in illis totum genus huma- 
num ad ordinem supernaturalem; immo iuxta S. Thomam 88 primus homo 
statim creatus est in gratia sanctificante et proinde in ordine supernaturali. 
Aliis verbis: Inde a creatione Deus praestituit homini finem supernaturalem, 
ita ut omnes actus humani dirigi debeant saltem implicite in finem super- 
naturalem. Quodsi eo dirigantur, sunt boni, secus sunt mali. Ex quibus 
sequuntur duo corollaria magni momenti: i., non dantur actus humani in- 
differentes in individuo, ut infra n. 129 latius probabitur; 2. non datur 
peccatum pure philosophicum, i. e. actus humanus, qui quidem esset contra 
rectam rationem naturalem, non autem contra finem supernaturalem. Non 
dari peccatum philosophicum nunc certum est, cum contraria sententia dam- 
nata sit ab Alexandro VIII d. 24 Aug. 1690: ..Peccatum philosophicum seu 
morale est actus humanus disconveniens naturae rationali et rectae rationi; 
theologicum vero et morale est transgressio libera divinae legis. Philosophi- 
cum, quantumvis grave, in illo qui Deum vel ignorat vel de Deo actu non 
cogitat, est grave peccatum, sed non est offensa Dei neque peccatum mortale 
dissolvens amicitiam Dei, neque aeterna poena dignum." Declarata fuit haec 
propositio „scandalosa, temeraria, piarum aurium offensiva et erronea" 39 . 
Ioan. de Lugo fl0 ante damnationem huius propositionis acriter propugnavit 
peccatum philosophicum, e. gr. adulterium philosophicum. 

TRACTATUS II. 

De actibus humanis. 

Cf. . 9 . Thomas, S. theol. 1, 2, q. 6 — 48; Billuart, Sum. S. Thom., tract. de 
actibus hum.; G. IValsh, Tract. de actibus hmn. 2 (Dublinii 1891); V. Frins, De 
actibus hum. (Friburgi 1897 sqq., Herder); Noldin, De principiis n. 40 — 105. 

Praenotamen. Finis supernaturalis non obtinetur ab homine adulto nisi 
tamquam merces actibus suis bonis debita, ut supra dictum est. Hinc con- 
venienter post tractatum de ultimo fine sermo est de actibus humanis. Mens 
autem nostra non est scribentes de Theologia morali practica discutere 


33 S. theol. 1, q. 95, a. 1. 80 Dens. n. 1290. 

«o De incarn. disp. 5, sect. 5 (ed. Paris. 1868 t. II, p. 338 — 356, praesertim 
352 — 353). Pariter Maes, Musnier, Caramuel aliique admittebant peccata philo- 
sophica. Cf. Hurter, Nomenclator 3 IV 407. 

omnes subtilitates, quas scholastici de actibus humanis excogitaverunt, sed 
potius ea tradere intendimus, quae sunt magis utilia et praxi accommodata, 
sequendo doctrinam et methodum S. Thomae in sua Summa theologica 1, 2, 
q. 6 — 21. Dividimus autem totum tractatum de actibus humanis in quattuor 
capita, scii. 1. de natura et divisionibus actus humani, 2. de eius principiis, 

3. de eius moralitate, 4. de eius merito. Inde a secundo articulo subdivisiones 
faciendae erunt, ut infra patebit. 

CAPUT I. 

De natura et divisionibus actuum humanorum. 

Definitio. Actus humanus definiri potest: actus, qui procedit ex 2 fi 
deliberata hominis voluntate, seu : qui procedit a ratione cognoscente 
et voluntate movente, seu: cuius homo est dominus. 

Ad rem scribit optime Angelicus Doctor 1 : „ Actiones, quae ab homine 
aguntur, illae solae proprie dicuntur humanae, quae sunt propriae homini, 
in quantum est homo. Differt autem homo ab irrationalibus creaturis in hoc, 
quod est suorum actuum dominus; unde illae solae actiones vocantur pro- 
prie humanae, quarum homo est dominus. Est autem homo dominus suorum 
actuum per rationem et voluntatem. Unde et liberum arbitrium esse dicitur 
facultas voluntatis et rationis. Illae ergo actiones proprie humanae dicuntur, 
quae ex voluntate deliberata procedunt. Si quae autem aliae actiones homini 
conveniunt, possunt quidem dici hominis actiones, sed non proprie humanae, 
cum non sint hominis, in quantum est homo." — Actus hominis solent vocari 
ii actus, qui quidem procedunt ab homine ut homo, sed sine interventu ratio- 
nis aut voluntatis, ut actus infra sub n. 2 3 4 indicati. 

Ex data definitione patet sequentes actus non esse actus proprie 
humanos:. 

1, Omnes actus naturales et omnes actus vegetativae potentiae in 
homine, e. gr. nutritio, digestio ciborum, motus cordis, excitationes 
corporales provenientes ex affluxu humorum vel ex causis extrinsecis 
a voluntate non libere admissis. Propter intimam autem coniunctionem 
inter animam et corpus voluntas in istos actus aliqualem influxum 
exercere potest; e. gr. voluntas potest vivide excitare phantasiam et 
mediante phantasia sic excitata valet producere palpitationes cordis 
vel motus sensualitatis. In istis casibus huiusmodi actus sensualitatis 
profecto sunt actus humani et morales, non autem si proveniant sine 
interventu voluntatis. 

2. Omnes actus eliciti a perfecte amentibus, a dormientibus , ab in- 
fantibus usu rationis carentibus, a personis hypnotismo sopitis, ab 
ebriis (si tamen hypnosis vel ebrietas sunt perfectae et actus patrati 
non potuerunt praevideri ante hypnosim aut in statu sobrietatis) . Ratio 
est, quia huiusmodi actus procedunt sine usu rationis et proinde non 
producuntur ab homine ut animali rationali. 


1 S. theol. 1, 2, q. i, a. 1. 

3. Omnes actus sic dicti „primo primi” 2 , qui producuntur quidem 
ab homine usum rationis habente, sed ita subito fiunt, ut antecedant 
omnem usum rationis et voluntatis, e. gr. instantanei et improvisi 
motus irae ex offensione gravi inopinata. Tales actus non sunt humani 
neque morales, sed amorales. Motus autem sic dicti „secundo primi”, 
qui fiunt cum semiplena deliberatione et advertentia, sunt actus humani, 
adeoque morales quamvis imperfecti. 

4. Omnes actus coacti, i. e. qui fiunt sub influxu vis seu violentiae. 
Hinc stuprum violentum non est virgini actus neque humanus neque 
moralis, sed mere physicus. Virgo enim non est domina huius actus, 
qui est prorsus contra eius voluntatem. 

27 Scholion. De amore felicitatis et amore beatifico. Disputant auctores, 
utrum amor felicitatis in hac terra et amor beatificus in coelo sit actus huma- 
nus necne. Pro parte negativa stant Suarez, Sylvius, Billuart, Haine aliique. 
Pro parte affirmativa sunt Wiggers 3 , Verineersch *\ Videtur esse lis de verbis. 
Amor felicitatis in hac terra sicuti amor beatificus est psychologice necessa- 
rius, ast non est actus, sed habitus (vel innatus vel infusus). Singuli autem 
actus, qui ex hoc habitu necessario quidem, sed non coacte eliciuntur 8b , sunt 
prorsus secundum et nullo modo contra voluntatem; sunt insuper proprii ho- 
mini, in quantum est homo ac propterea nihil obstat, quominus vocentur actus 
humani 80 . Unde merito Wiggers 4 * dicit: „Nimis absonum videtur perfectissi- 
mas hominis operationes et ad quas potissimum conditus est spoliare nomine 
et dignitate humanae actionis." Ideo nonnulli theologi actum amoris beatifici 
non vocant humanum, sed superhumanum. Sed de verbis non est disputandum. 

28 Nota. S. Thomas 6 ait: „Idera sunt actus morales et actus humani." Non 
est tamen eadem utriusque ratio; nam actus dicitur humanus eo quod pro- 
cedit a ratione et voluntate, dicitur autem moralis, quatenus est conformis 
vel difformis rectae rationi et legi divinae (cf. infra de notione morali- 
tatis n. 99). 

29 Divisiones. Actuum humanorum alius est: 

1. Actus elicitus et actus imperatus. Haec divisio saepissime oc- 
currit in Theologia morali, sed non ab omnibus eodem modo ex- 
plicatur. Nos vocamus actum elicitum, qui ab aliqua potentia vel habitu 
immediate et formaliter producitur; actum vero imperatum, qui ab una. 
potentia vel ab uno habitu elicitur, sed ex imperio alterius potentiae 

2 De controversia, utrum primi motus sensualitatis sint peccatum veniale, 
videsis Billuart, De peccatis diss. IV, a. 2, § 1. Negativa sententia videtur esse 
longe verior. 

s Coram, in 1, 2, q. 1, a. 1. 36 Theol. mor. I, n. 38. 

ab S. Thomas (De malo q. 6, a. unie.) dicit: Beatitudinem appetere est homini 
necessarium „quantum ad actus determinationem, quia non potest velle oppositum ; 
non autem quantum ad exercitium actus, quia potest aliquis non velle tunc cogi- 
tare de beatitudine, quia etiam ipsi actus intellectus el voluntatis particulares sunt". 

80 Si actus ceteroquin necessarius non posset esse actus humanus, tunc Chri- 
stus in hac terra non elicuisset actus humanos observando praecepta divina, quia 
non potuit transgredi ista praecepta. 

4 Comm. in z, 2, q. x, a. 1. 

6 S. theol. x, 2, q. 1, a. 3. Haec sententia Angelici Doctoris multo verior est quam 

sententia opposita propugnata a nonnullis, e. gr. a Noldin, De princip. n. 63 in fine. 

vel habitus. Actus eliciti voluntatis sunt e. gr. amare, odio habere, 
consentire etc. Actus elicitus habitus fidei est credere, actus elicitus 
virtutis iustitiae est reddere unicuique quod suum est 0 . Actus imperatus 
est ieiunium peractum ex motivo poenitentiae; elicitur namque a vir- 
tute temperantiae, sed imperatur a virtute poenitentiae. Omnis quidem 
actus est elicitus, sed non omnis actus est imperatus. 

Etiam altissimae potentiae hominis non raro agunt sub imperio alterius. 
Sic ipsa voluntas potest elicere actus imperatos, ut expresse docet Angelicus 
Doctor: „Actus voluntatis potest esse imperatus." 7 Excipiendus est tantum 
primus actus voluntatis, scii, simplex volitio finis, qui non est ex imperio 
rationis, sed ex instinctu naturae aut superioris causae 8 . Experientia testante 
passiones inordinatae in nonnullis hominibus prorsus imperant tum voluntati 
tum rationi. — Per transennam iatn licet hic animadvertere, casu quo unus 
idemque actus eliciatur ab uno habitu et imperetur ab altero, illum suam 
moralitatem potius desumere ex habitu imperante quam ex habitu eliciente, 
e. gr. virtus misericordiae elicit actum succurrendi pauperi, sed iste actus 
misericordiae factus est ex motivo seu imperio amoris Dei. In hoc casu actus 
sic perfectus potius pertinet ad virtutem caritatis Dei. Latius de hoc infra, 
ubi de moralitate actuum ex fine (n. 99 sqq.). 

2. Actus internus, actus externus. Iterum auctores non eodem modo 
hac divisione utuntur. Iuxta aliquos actus interni sunt soli actus eliciti 
a voluntate, ut amare; sunt enim et remanent in voluntate. Actus vero 
externi sunt omnes actus imperati a voluntate; quippe qui sint extra 
voluntatem et eliciti sint a potentiis internis (actus interior, ex. gr. 
intelligere) vel externis (actus exterior, ex. gr. ambulare). Iuxta alios 
in sensu communiori et clariori actus interni illi vocantur, qui nullo 
signo externo manifestantur, ex. gr. actus fidei, meditationes, delec- 
tationes morosae, pravi gaudii, pravi desiderii etc.; actus vero externi 
illi sunt, qui per externa corporis organa exercentur, ut furari, forni- 
cari, genuflectere, psalmodiam canere etc. 

Nota, a) Actus exterius perceptibilis remanet externus, licet per accidens 
a nemine percipiatur; quod quidem bene attendendum est in materia de cen- 
suris. Censura enim non incurritur, nisi praeter alia requisita sit commissus 
actus externus. Hinc si quis interius fidem negaverit, non est excommuni- 
catus; sin autem suam abnegationem scripto mandaverit vel elocutus sit, 
quamvis nemo alius hoc cognoscat, censuram incurrit. 

b) Sunt auctores, qui praeter actus externos et internos etiam actus mixtos 
distinguunt, qui scii, a potentiis externis et internis simul exercentur; sed 
haec distinctio supervacanea, ne dicam, erronea est, cum omnis actus hu- 
manus externus debeat simul procedere ab actu interno, secus enim iam non 
est actus humanus. Concedimus tamen alicui actui externo coniungi posse 
plures actus interiores, e. gr. deambulationi potest coniungi oratio mentalis, 
studium etc. 

e Multi auctores, ut veteres Scholastici et Noldin, Tanquerey, Aertnys-Damen, 
sumunt actum elicitum pro illo, qui est immanens voluntati, a qua perficitur ac 
consummatur, ut volitio, electio etc. Actus autem imperatos vocant illos, qui ex 
i imperio voluntatis producuntur ab aliis potentiis, e. gr. cogitare, ambulare. 

| 7 S. theol. 1, 2, q. 17, a. 5. 8 Cf. ib. ad 3. 

31 3. Actus bonus, actus malus, actus indifferens, prout rectae rationi 
ut normae moralitatis vel est conformis, vel est difformis, vel est in- 
differens ad rectam rationem. E. gr. actus bonus est oratio ad Deum, 
actus malus est mendacium, actus indifferens est deambulatio (obiective 
considerata). Infra (n. 129 sqq.) probabimus non dari actus indifferen- 
tes nisi in abstracto sumptos, in concreto autem omnem actum esse aut 
bonum aut malum propter finem vel circumstantias adiunctas. Actus 
bonus aut indifferens vocatur actus licitus in quantum nulla lege pro- 
hibetur; actus autem malus est idem ac actus illicitus. 

32 4. Actus naturalis et actus supernaturalis, prout elicitur solis viri- 
bus naturalibus (e. gr. cogitare, loqui) vel producitur auxilio gratiae 
supernaturalis (e. gr. elicere actum contritionis, fidei etc.). Actus non 
est supernaturalis ex eo, quod versatur circa obiectum supernaturale, 
sed ex eo quod elicitur a principio supernaturali. Hinc si quis solo 
lumine rationis naturalis considerat mysterium Trinitatis, non elicit 
actum supernaturalem; econtra si quis auxilio gratiae resistit tentationi 
carnali, peragit actum supernaturalem. — Omnes actus supernaturales 
in hac vita eliciti sunt meritorii® (vel de condigno vel saltem de con- 
gruo proprie aut late dicto). 

33 5. Actus validus et actus invalidus, prout necessariis condicionibus 
a lege positiva praescriptis ad aliquem certum effectum producendum 
vel gaudet vel caret. Haec distinctio saepe usu venit in sacramentis et 
contractibus. Sic e. gr. validus est actus baptizandi, si observantur 
omnia ad essentiam baptismi pertinentia; secus est invalidus. Actus 
invalidus non est confundendus cum actu rescindibili, quippe qui sit in 
se validus, sed a competenti auctoritate annullari possit. 

34 Scholion. De genesi actus humani. Hic breviter subiungere licet seriem 
actuum tum intellectus tum voluntatis, qui secundum S. T hornam 10 con- 
currere debent ad quodlibet opus morale externum. Sunt duodecim, scii, sex 
ex parte voluntatis, quinque ex parte intellectus et unus ex parte potentiarum 
exsecutivarum. Sunt igitur primo sex actus a voluntate eliciti, quorum tres 
circa finem et tres circa media ad finem versantur. Circa finem: simplex 
volitio, intentio et fruitio. Circa media ad finem: consensus, electio et usus 
activus. Quibus sex actibus voluntatis respondent quinque actus ex parte 
intellectus, et ex parte potentiarum exsecutivarum unus dumtaxat actus. 
Ex parte intellectus duo sunt circa finem, scii, simplex apprehensio et indi- 
cium, tres circa media , scii, consilium, iudicium discretivum et imperium. 
Ille actus, qui a potentiis exsecutivis elicitur, a scholasticis vocatur usus 
passivus. Ordo autem horum actuum omnium est sequens: Primus actus est 
ex parte intellectus, scii, cognitio seu simplex apprehensio finis obtinendi, 
e. gr. sanitas corporis recuperanda. Quem actum intellectus sequitur in 
voluntate simplex volitio, quae est nuda complacentia vel amor boni habendi. 
Hic actus per se est inefficax, est enim solummodo velleitas; disponit tamen 
intellectum ad considerandum, num bonum amatum haberi possit. Accedit 
igitur tertius actus, et quidem ex parte intellectus, scii, iudicium, finem 

9 Cf. infra de merito n. 139. S- theol. 1, 2, q. 8 — 17. 

amatum posse obtineri, e. gr. sanitatem perditam esse revera recupera- 
bilem. Post hunc actum intellectus sequitur in voluntate intentio efficax 
finem propositum et possibilem reapse per media obtinendi 11 . Quibus 
quattuor actibus positis circa ipsum finem intellectus attente inquirit de aptis 
mediis adhibendis ad finem obtinendum; qui quidem actus vocatur consilium 
seu consultatio de mediis. In exemplo allato hoc consilium esset deliberatio 
aegroti vel medici, quo modo sanitas esset obtinenda. Tali consilio habito 
sequitur < ex parte voluntatis actus, qui vocatur consensus, quo utilitatem 
mediorum approbat et appetit. Vi huius consensus intellectus applicatur ad 
discernendum in particulari, quaenam media sint adhibenda; quae quidem 
discretio vocatur iudicium discretivum. Quo habito voluntas revera eligit 
vel appetit media sic in particulari ab intellectu proposita, qui actus vocatur 
electio seu appetitus praeconsiliati 12 ; e. gr. omnibus perpensis aegrotus eligit 
operationem chirurgicam ad sanitatem recuperandam. Electione particulari 
perfecta intellectus imperat exsecutionem mediorum electorum, qui actus 
vocatur imperium; cui imperio ex parte voluntatis respondet applicatio 
potentiarum exsecutivarum ad opus, qui actus vocatur usus activus. Potentiae 
exsecutivae oboediunt huic applicationi voluntatis et revera exsequuntur opus 
externum, qui actus vocatur usus passivus ; e. gr. aegrotus vadit ad hospitale 
et omnia praeparat pro operatione chirurgica. Tandem his omnibus actibus 
praemissis obtinetur finis intentus et voluntas gaudet et quiescit in illo, qui 
quidem actus vocatur fruitio in fine possesso; e. gr. operatione chirurgica 
feliciter peracta sanitas recuperatur, et homo, qui prius fuit aegrotus, gaudet 
nunc sanitate perfecta. — Haec omnia latius explicantur ab Angelico Doctore 
in 1. c. Mentionem illorum fecimus non quidem propter immediatam practi- 
cam utilitatem, cum iste duodenarius numerus actuum soleat tam cito peragi, 
ut agens non fiat conscius illorum omnium, sed ad ostendendum, quam accu- 
rate et sapienter scholastici fecerint analysim actuum humanorum. 

CAPUT II. 

De principiis intrinsecis actus humani. 

Principia intrinseca actus humani vocantur eae causae intrinsecae, 
quae producunt actum. Ex definitione autem actus humani data iam 
apparent illius principia intrinseca, scii, intellectus et voluntas. Non 
enim adest actus humanus, nisi processit ex deliberata voluntate, 
i. e. praemissa cognitione et voluntate agente. Cognitio autem necesse 
est ut praecedat actum voluntatis iuxta axioma: „Nil volitum, nisi 
praecognitum.'* Hinc convenienter subdividitur caput praesens in duos 
articulos, scii. 1. de cognitione requisita ad actum humanum, et 2. de 
voluntario quod requiritur ad actum humanum. 

11 Distinguitur intentio a simplici volitione eo quod simplex volitio habet pro 
obiecto bonum ut sic; intentio autem bonum ut assequi bile per media necessario 
adhibenda (cf. S. theol. 1, 2, q. 12, a. 1 ad 4). Unde proprie loquendo Deus vult 
quidem suam bonitatem, sed eam non intendit, cum non egeat mediis ad eam 
habendam. 

12 S. theol. 1, 2, q. 14, a. i. De relatione inter consensum et electionem videsis 
ib. q. 15, a. 3. 


32 


Pars L Tract. II. De actibus humanis. 


Caput II. De principiis intrinsecis actus humani. Art. I. 


33 


ARTICULUS I. 

De cognitione ad actum humanum requisita. 

85 Cognitio est primum fundamentum actus humani, ita ut absque suf- 
ficienti cognitione actus vere humanus sit prorsus impossibilis. Cognitio 
autem potest versari circa duplex praecipue obiectum, scii. i. circa actum 
ipsum,, et 2. circa moralitatem actus. Quantum ad primum, agens debet 
esse sibi conscius ipsius actionis quam elicit, seu debet habere suf- 
ficientem advertendam ad ipsam actionem 1 . Si haec advertentia adest, 
actus elicitus est vere humanus. Sed insuper requiritur, ut agens atten- 
dat moralitatem actionis. Sic e. gr. homo manducans carnes feriaVI ad- 
vertit ad actum manducandi; potest autem totaliter oblivisci moralitatis 
huius actionis, quia non advertit esse feriam VI. — Inadvertentia differt 
ab ignorantia, eo quod est privatio cognitionis actualis, dum ignorantia 
communiter sumitur pro privatione cognitionis habitualis. Unde ubi- 
cumque est ignorantia, ibi etiam est inadvertentia, sed non econtra. 
Potest enim ille, qui aliquid scit habitualiter, ex actuali distractione ad 
illud non attendere. Claritatis causa separatim dicendum est i. de 
advertentia, 2. de ignorantia, 3. de influxu ignorantiae vel inadvertentiae 
in actus humanos. 

§ 1. 

De advertentia ad actum humanum requisita. 

Divisiones. Advertentia quae est actus quo mens ad aliquid attendit 
distinguitur: 

36 1. Plena et semiplena. Pieria illa est, qua homo usus rationis capax 
perfecte animadvertit ea, quae agit. Semiplena vocatur ea, in qua 
propter aliquod obstaculum mens non plene advertit ad actum vel eius 
moralitatem. Sic e. gr. cum semiplena advertentia solent fieri actiones 
durante somnolentia. 

2. Distincta et confusa. Prima est ea, qua homo clare et distincte 
peicipit actum eiusque moralitatem, e. gr. si committens incestum clare 
cognoscit duplicem malitiam in hoc actu includi. Altera ea est, qua 
homo advertit se quidem male vel bene agere, sed non clare distinguit 
moralitatem actus. 

3. Actualis et virtualis. Prima est illa, qua homo actu attendit 
tum ad actum physicum tum ad eius moralitatem. Altera est illa, 
quae quidem non adest actu, sed potuit et moraliter debuit adesse, 
propter obstaculum autem mens non plene advertit ad actum. 

37 Principium. Advertentia virtualis (quae a quibusdam minus recte 
vocatur interpretativa) certe sufficit, ut aliquis actus possit revera vo- 
cari humanus. 


1 Moderni philosophi hoc vocant apperceptionem. 


Ratio est, quia licet advertentia virtualis physice sit inadvertentia 
actualis, moraliter tamen (vi advertentiae et intentionis actualis prae- 
habitae) revera influit in actum eumque causat ita ut fiat iuxta inten- 
tionem liberam agentis. Ex quo sequuntur tria: 

1. Advertentia virtualis sufficit ad constituendum peccatum veniale. 
Ita omnes. 

2. Advertentia virtualis sufficit ad validam administrationem sacra- 
mentorum. Ita iterum omnes; saltem si excipiatur sacramentum matri- 
monii, in quo haud incongrue a quibusdam requiritur advertentia ac- 
tualis in contrahentibus, qui sunt ministri huius sacramenti. 

3. Advertentia virtualis sufficit ad veram orationem et notanter ad 
officium divinum. Ita etiam omnes. — Tamquam regula generalis 
haberi potest: Ceteris paribus ex gradu advertentiae mensuratur gradus 
moralitatis actus. Unde quo minor est advertentia, eo minus volun- 
tarius est actus sic ortus. Et de moralitate actuum cum inadvertentia 
actuali commissorum valet id, quod Angelicus Doctor scribit de igno- 
rantia — inadvertentia enim nihil aliud est ac ignorantia actualis: 
„Quia omne peccatum est voluntarium, intantum ignorantia potest 
diminuere peccatum, inquantum diminuit voluntarium. Si autem volun- 
tarium non diminuat, nullo modo diminuet peccatum." 2 

Disputatum est inter Patuzzi et S. Alphonsum, utrum virtualis advertentia 
sufficeret etiam ad peccatum mortale an requireretur advertentia actualis 3 . 
Videtur tamen non esse tantum discrimen reale inter concertantes. Apud omnes 
enim constat, ad peccatum mortale requiri cognitionem perfectam et Uber- 
tatem perfectam, ac proinde alterutra deficiente non adesse peccatum mortale. 
Restat igitur quaestio, num advertentia virtualis sit adhuc cognitio sufficienter 
perfecta. Theoretice loquendo negativa responsio danda est, cum virtualis 
advertentia sit revera actualis inconsideratio et distractio mentis, quae sane 
sunt cum cognitione perfecta incompatibiles. Practice autem loquendo prius 
investigandum est, utrum inadvertentia actualis sit indirecte volita et graviter 
culpabilis necne, e. gr. propter culpabilem negligentiam aut passionem aut 
pravum habitum. Quodsi est indirecte volita et culpabilis, profecto sufficit 
ad peccatum mortale. Hinc e. gr. ille, qui habet habitum (non retractatum) 
blasphemandi, etsi hic et nunc blasphemans non attendit ad malitiam huius 
actus, nihilominus graviter peccat. Ratio est, quia ille, qui scienter non 
impugnat pravum habitum blasphemandi, cum morali certitudine praevidet, 
se saepius cum vel sine advertentia actuali in blasphemias esse erupturum! 
Quodsi hoc non impediat, omnes actus blasphemiae sequentes sunt revera 
peccata mortalia, quia sunt indirecte voliti. Econtra bonus catholicus qui 
solet diligenter observare leges ecclesiasticas, si ex inadvertentia manducat 
carnes fer. VI nullo modo peccat. 

Nota. Pro diversa mentis advertentia actuali distingui solent triplicis 38 
generis actus: 1. actus primo primi,. qui antecedunt omnem advertentiam 4 ; 

2 S. theol. 1, 2, q. 76, a. 4. Totam hanc quaestionem de inadvertentia optime 
tractat Billuart, De peccat, diss. 5, a. 6. 

3 Cf. Patuszi, Eth. christ. tract. 2, c. 3, et 5 . Alph., Theol. mor. 1 . S, n, 4, qui 

optime explicat veram doctrinam. 4 Cf. supra n. 26. 

PBiiMJiKR, Man. Thool. mor. I. 

2. actus secundo primi, qui procedunt cum semiplena advertentia, 
e. gr. actus, qui fiunt in somnolentia, quando homo neque perfecte dor- 
mit neque perfecte vigilat; 3. actus secundi , qui procedunt ex perfecta 
advertentia. 

§ 2. 

De ignorantiae notione et divisionibus. 

89 Notiones. Cognitioni circa moralitatem actus opponitur ignorantia. 
Ignorantia latius sumitur pro quacumque carentia cognitionis in sub- 
iecto capaci, strictius autem (et melius in theologia morali) accipitur 
pro: carentia cognitionis debitae. Distinguitur ergo in hoc sensu igno- 
rantia a simplici nescientia, quae est carentia cuiuslibet scientiae sive 
debitae sive non 5 . Sic e. gr. pro confessario in Europa vivente nescire 
linguam iaponicam est nescientia; nescire vero Theologiam moralem 
est ignorantia. Insuper ignorantia distinguitur ab errore, nam ,, error", 
ut docet S. Thomas 5 , „est approbare falsa pro veris; unde addit actum 
aliquem super ignorantiam. Potest enim esse ignorantia sine hoc quod 
aliquis de ignotis sententiam ferat; et tunc ignorans est et non errans. 
Sed quando iam falsam sententiam fert de his, quae nescit, tunc proprie 
dicitur errare". At in praxi ignorantia accepta in sensu supra ex- 
plicato est mater erroris; ignorantia enim habitus est, error autem est 
actus seu iudicium procedens ex habitu ignorantiae. Insimul agimus 
de ignorantia et errore. 

40 Divisiones. 1. Ratione obiecti distinguitur ignorantia facti et iuris. 
Prima adest, quando quis ignorat aliquod factum substantiale aut ac- 
cidentale, e. gr. quando quis ignorat, hunc librum, quem legit, esse 
haereticum. Altera est ignorantia legis, et adest, quando quis ignorat, 
aliquam legem 7 vel praecipientem vel prohibentem, e. gr. quando quis 
legens librum haereticum ignorat legem ecclesiasticam punientem libro- 
rum haereticorum lectionem. 

41 2. Ratione subiecti, i. e. hominis ignorantis, ignorantia distinguitur 
invincibilis et vincibilis. Prima est, quae morali adhibita diligentia vinci 
seu depelli non potest. Altera est, quae morali diligentia depelli posset, sed 
ex negligentia vel mala voluntate non depellitur. — Moralis diligentia 
censetur illa, quae ab hominibus prudentibus et timoratis in talibus cir- 
cumstantiis adhiberi solet. Dico autem: in talibus circumstantiis ; non 
enim semper eadem diligentia adhibenda est. Nam si agitur de re gravi, 
e. gr. de validitate sacramenti, requiritur diligentia maior quam si trac- 
tatur de re levi, e. gr. de narratione alicuius historiolae innoxiae, quae 
forsan non est vera. Numquam tamen requiritur diligentia summa seu 
extrema. Nam neque divinus neque humani legislatores sunt censendi 
tyranni, volentes obligare, ut subditi cum extrema diligentia addiscant 

8 S. theol. 1, 2, q. 76, a. 2. 0 De malo q. 3. a. 7 - 

7 Ad ignorantiam iuris videtur reduci ignorantia quoque poenae infligendae 
transgressoribus legis. Etenim talis poena est sanctio legis eiusque pars integralis, 
ac proinde ignorantia poenae est partialis ignorantia legis seu iuris. 


omnes minutissimas legis obligationes. — Cum ignorantia vincibilis 
oriatur ex negligentia culpabili vel ex mala voluntate, et ipsa est culpa- 
bilis 8 ; ignorantia autem invincibilis est inculpabilis. 

Ignorantia vincibilis solet subdividi secundum diversos gradus negli -42 
gentiae et culpabilitatis occurrentis: 

a) In simpliciter vincibilem, quando solummodo levis negligentia 
depellendi illam adfuit. 

b) In crassam vel supinam, quando fere nulla fuit diligentia, sed 
gravis negligentia in depellenda ignorantia opposita. Ignorantia crassa 
seu supina in re gravi est graviter culpabilis; est autem leve peccatum 
in re levi. Ignorantia igitur crassa seu supina non semper est eadem 
ac ignorantia graviter culpabilis (ut a quibusdam auctoribus docetur), 
sed tunc tantum, quando agitur de re gravi. 

c) In ignorantiam affectatam, quae est ignorantia studiose volita 
ab eo, qui vult habere vel excusationem aliqualem a peccato, vel 
non retrahi a peccando, e. gr. aliquis dubitans, num liber sit in 
Indice, non interrogat, quamvis facile interrogare possit, ne forte 
debeat desistere a lectione istius libri. Qui huiusmodi ignorantia labo- 
rant quasi dicunt Deo: „Recede a nobis et scientiam viarum tuarum 
nolumus"* Ut patet, ista ignorantia oritur ex affectu ad peccatum. 
Talis affectus varius est: ,, Alii ad legem attendere nolunt, ut pro libitu 
agant; qui ab agendo retraherentur reverentia legis notae; alii, ut pro 
libitu liberius et sine remorsu agant; qui legem notam violare parati 
sunt, aliquam tamen eius reverentiam retinuerunt; alii, quia legem 
ipsam et auctoritatem, a qua editur, contemnunt, qua ratione multi 
nostrae aetatis apostatae nihil curant, quid Ecclesia doceat, quidve 
praecipiat." 10 — Haec ignorantia affectata pessima est ac non tantum 
non excusat a peccato commisso in transgressione legis, sed etiam 
illud auget, cum talis homo ignorans medium malum adhibeat ad 
liberius peccandum. Quare valde convenienter etiam statutum est a 
Codice iuris can. c. 2229, § 1 : „A nullis latae sententiae poenis igno- 
rantia affectata sive legis sive solius poenae excusat." 

3. Ratione actus voluntatis ignorantia distinguitur antecedens, 43 
concomitans, consequens Ignorantia antecedens est illa, quae prae- 
cedit omnem actum voluntatis, ita ut nullatenus sit volita vel voluntaria; 
est autem causa (negativa) volendi seu faciendi id quod non fieret, si 
scientia adesset; e. gr. aliquis occidit in venatione amicum putans in- 
vincibiliter se occidere cervum. Numquam occidisset amicum, si rem 
scivisset. Ignorantia antecedens est semper invincibilis ac proinde 
inculpabilis, sed non vice versa omnis ignorantia invincibilis est ante- 


8 Illi auctores, qui docent ignorantiam vincibilem posse esse inculpabilem, 
sumunt ignorantiam pro. nescientia, non autem in stricto sensu pro carentia 
scientiae debitae. 

8 lob. 21, 14. S. theol. 1, 2, q. 6, a. 8 et q. 6, a. 3. 

10 Bouquillon, Theol. mor. fund. n. 164. 11 Cf. S. theol. i, 2, q. 6, a. 8. 

cedens. Addit enim ignorantia antecedens supra invincibilem, quod 
sit causa actionis; quae non fieret, si abesset ignorantia, ut patet in 
exemplo allato 12 . 

Ignorantia concomitans est ea, quae item praecedit omnem actum 
voluntatis ipsam, intendentis neque est volita ac proinde est invincibilis 
sicuti antecedens, a qua tamen differt eo quod non est causa operis. 
Locum habet in illo, qui ita dispositus est, ut opus seu actionem poneret, 
etiamsi sciret id quod revera hic et nunc nescit; e. gr. aliquis, qui est 
dispositus ad occidendum inimicum suum, vult in venatione occidere 
cervum. Attamen casu inopinato occidit loco cervi inimicum suum. 
Quo in casu occisor manet semper reus homicidii interni propter malam 
voluntatem occidendi inimicum, et hoc praecipue, si veritate rei inspecta 
gaudet de occisione patrata. Nihilominus, ut recte animadvertit Billuart 18 , 
excusatur ab homicidio externo et a poenis ac censuris, quae nonnisi 
pro actu externo infliguntur. In praxi ignorantia concomitans non 
raro fit ignorantia crassa, immo et affectata. 

Ignorantia consequens 14 illa est, quae sequitur ex aliquo actu volun- 
tatis volentis vel directe vel indirecte illam. Si voluntas directe vult 
eam, est ignorantia affectata, de qua supra iam dictum est. Sin autem 
eam indirecte vult, est ignorantia simpliciter vincibilis vel etiam crassa. 
Ignorantia igitur consequens et ignorantia vincibilis idem sunt realiter, 
etsi differunt secundum conceptum. Vocatur enim consequens, quia 
sequitur actum voluntatis; vocatur vero vincibilis, quia voluntas eam 
vincere potest. Utraque ignorantia coincidit etiam cum ignorantia 
culpabili, saltem si ignorantia sumitur in stricto sensu pro carentia 
scientiae debitae. 

Pro sublevanda memoria ponimus sequentia duo schemata: 

Ignorantia 


I, antecedens consequens 

. » ■ L. 

invincibilis vincibilis 

11 11 . . 

inculpabilis culpabilis 


. . ..... v , = antecedens 

invincibilis) antecedens = concomitans 

i. e, reapse, quamvis non formaliter, a) ignorantia antecedens idem est 
quod ignorantia invicibilis et inculpabilis; b) ignorantia consequens 
idem est quod ignorantia vincibilis et culpabilis. Ignorantia invin- 
cibilis tamen latius se extendit, quam ignorantia antecedens (quod in 
schemate exprimitur signo }) quoniam insuper includit ignorantiam 
concomitantem. 


12 Cf. Billuart, De act. hum. diss. 1, a. 9. 13 Ib. 

1* Haec ignorantia a S. Thoma et Aristotele vocatur quoque ignorantia malae 
electionis (S. theol. 1, 2, q. 6, a. 8). 


II. Ignorantia antecedens 

actus voluntatis ignorantia concomitans 

4 ' 

Ignorantia consequens 

V, 

Nota. Etsi enumeravimus insimul hanc triplicem ignorantiae divisionem, 44 
tamen ignorantia non vocatur antecedens, concomitans et consequens respectu 
eiusdem rei, sicut quis posset facile suspicari. Vocatur enim antecedens et 
consequens respectu interioris actus voluntatis, quae vel numquam voluit 
ignorantiam (ignorantia antecedens), vel aliquando illam voluit aut saltem 
ex negligentia permisit (ignorantia consequens). Vocatur autem ignorantia 
concomitans respectu non tam interioris actus voluntatis, quam potius ex- 
terioris actionis, quam ignorantia antecedens praecedit et causat, ignoran- 
tia autem concomitans quasi parallelo modo comitatur nihil per se influens 
in eius moralitatem 1S . Unde optime dicit Caietanus 16 : „Quidquid imputa- 
retur agenti sine illa ignorantia (concomitante), imputatur agenti cum illa: 
ac per hoc, nec excusat, nec accusat." Haec omnia clarescunt in exemplo 
allato: Si venator laborans ignorantia antecedente occidit amicum, haec igno- 
rantia praecedit non solum exteriorem actionem occisionis, sed etiam et prae- 
cipue quemcumque actum voluntatis volentem aut permittentem illam. Volun- 
tas enim numquam voluit hanc ignorantiam neque occisionem. Sin autem 
venator paratus ad occidendum inimicum suum, illum hic et nunc revera, 
sed ignoranter occidit, haec ignorantia nullo modo fuit volita et proinde est 
invincibilis et antecedit actum voluntatis desiderantis illam hic et nunc; comi- 
tatur vero praecedentem et non retractatam voluntatis intentionem occidendi 
et insuper actionem externam occisionis, in cuius autem moralitatem per se 
nullo modo influit. Unde talis non occidit propter ignorantiam, sed occidit 
ignorans seu cum ignorantia. Sin autem venator occidit aliquem hominem 
cum ignorantia consequente, haec ignorantia concomitatur quidem externam 
actionem, sed sequitur aliquem priorem actum voluntatis, quae sive directe 
sive indirecte eam voluit 17 . — Eadem doctrina potest etiam sic breviter 
enuntiari: Omnes tres species ignorantiae concomitantur externam actionem; 
immo antecedens et consequens ignorantia causant hanc actionem, quippe 
quae secus non fieret. Ignorantia antecedens et concomitans sunt invincibiles; 
ignorantia vero consequens est vincibilis. 

§ 3 - 

De influxu ignorantiae et inadvertentiae in actus humanos. 

Praenotamen. Ad ignorantiam referendae quoque sunt oblivio et in- 
advertentia, quae si sunt perfectae, aequivalent ignorantiae invincibili; sin 
vero sunt imperfectae, eundem influxum in moralitatem actus exercent ac 
ignorantia vincibilis. Duo igitur principia sequentia eodem modo valent de 
ignorantia et de inadvertentia et de oblivione. 


16 Ita videtur etiam intelligendus textus 5 . Thomae, S. theol. i, 2, q. 6, a. 8. 
In aliquo tamen sensu ignorantia concomitans concomitatur etiam actum volun- 
tatis, in quantum sc. concomitatur praecedentem et non retractatam voluntatis 
intentionem. 16 Comm. in x, 2, q. 76, a. 3. 

17 Cf. Billuart 1 . c. diss. 1, a. 9, et S. theol. 1, 2, q. 76, a. 1. 

45 Principium i. Ignorantia invincibilis (antecedens) tollit voluntarium 
et proinde etiam imputabilitatem cuiuslibet actus, qui ex illa produc- 
tus est 18 . Auctores breviter solent dicere: Ignorantia antecedens ex- 
cusat a peccato. 

Ratio est, quia ille qui ex ignorantia invincibili operatur, caret incul- 
pabiliter cognitione moralitatis actus. Iamvero nihil volitum nisi praecog- 
nitum. Quare ab Alexandro VIII damnata est propositio iansenistica (2) : 

Tametsi detur ignorantia invincibilis iuris naturae, haec in statu 
naturae lapsae operantem ex ipsa non excusat a peccato formali." 19 
S. Augustinus autem diserte dicit: „Non tibi imputatur ad culpam, si 
invitus ignoras". 20 

Resolves: a) Non peccat qui manducat carnes feria VI putans invinci- 
biliter esse feriam V. 

b) Non peccant infantes ante usum rationis aliquid contra legem naturalem 
vel divinam perpetrantes. 

c) Peccat juvenis invincibiliter ignorans aliquem librum esse in Indice 
librorum prohibitorum, si legit illum et postea, quando percipit prohibitionem, 
gaudet de lectione, dicens librum se lecturum fuisse, etiamsi prohibitionem 
scivisset. Peccat non quidem ipsa lectione, quippe quae facta sit cum igno- 
rantia invincibili, sed gaudio postea habito. 

46 Principium 2. Ignorantia vincibilis a) non tollit voluntarium ; 
b) minuit tamen, nisi c) sit affectata. 

Ratio primi est, quia non obstante ignorantia vincibili actus po- 
tuerunt ac debuerunt praevideri et cognosci. Cum enim ipsa ignorantia 
vincibilis sit voluntaria, effectus quoque ex illa sequentes sunt voluntarii. 
Contrarium videtur docuisse Petrus Abaelard, quare damnata est eius 
propositio: „quod non culpae adscribendum est quidquid fit per igno- 
rantiam" 21 . 

Ratio secundi est, quia hic et nunc revera deest cognitio perfecta, quae si 
adesset, actio non fieret. Deficiente autem perfecta cognitione etiam deficit 
perfectum voluntarium, seu voluntarium est diminutum. Nihilominus 
ignorantia vincibilis (saltem si est crassa) non solet eo usque diminuere 
voluntarium, ut actus secus mortaliter malus evadat peccatum veniale. 

Ratio tertii est, quia ignorantia affectata solet oriri vel ex mala 
voluntate causante illam ad liberius peccandum 22 , vel ex contemptu legis. 

Resolves: a) Confessarius, medicus, advocatus etc., qui ex valde im- 
perfecta scientia ipsorum officio necessaria errant in casibus particularibus, 
peccant, quia potuerunt et stricte debuerunt sibi procurare scientiam suffi- 
cientem. Eorum enim ignorantia est vincibilis et culpabilis. 

b) Fideles, qui negligunt addiscere veritates fidei et praecepta morum, 

is Cf. S. theol. i, 2, q. 76, a. 3 et q. 6, a. 8. 18 Denz. 1292, cf. quoque ib. 1068. 

29 De lib. arb. 3, c. 19 ( Migne , Patr. lat. 32, 1297). 21 Denz. 377. 

22 Cf. S. theol. 1, 2, q. 76, a. 4: „Ignorantia (affectata) videtur augere volun- 
tarium et peccatum: ex intensione enim voluntatis ad peccandum provenit, quod 
aliquis vult subire ignorantiae damnum propter libertatem peccandi." Cf. etiam 
De malo q. 3, a. 8. 


peccant, si ex ignorantia errant circa fidem vel transgrediuntur praecepta 
moralia. Nihilominus eorum peccatum minus est, quam si ipsi eadem prae- 
cepta scienter transgrederentur. 

c) Fideles tenentur acquirere sufficientem cognitionem veritatum fidei et 
morum, ne ex ignorantia errent in rebus, quae ad salutem animae pertinent. 

•* 

Duo principia enuntiata etiam sic breviter exprimi possunt: 

1. Ignorantia antecedens causat simpliciter involuntarium. Igno- 
rantia consequens causat simpliciter voluntarium et secundum quid 
involuntarium. 

2. Ignorantia concomitans causat quidem non voluntarium, sed non 
involuntarium 28 (De distinctione inter involuntarium et non-volun- 
tarium vide infra n. 56). 

3. Ignorantia antecedens excusat; ignorantia consequens accusat; 
ignorantia concomitans neque excusat neque accusat. 

Scholion x. De inadvertentia peccatoris consuetudinarii. Accidere potest, 47 
ut homo pravis habitibus ita sit innodatus, ut actus pravos eliciat sine ulla 
actuali advertentia ad malitiam et habitus illi fiant sicut altera natura. Quod 
quidem evenire potest e. gr. ex habitu blasphemandi, fornicandi, mentiendi. 

In istis casibus opus est distinctione: Vel pravus habitus est efficaciter re- 
tractatus per sinceram contritionem, et tunc actus sine advertentia producti 
sunt involuntarii ac proinde inculpabiles; vel habitus pravus non est retrac- 
tatus, et tunc singuli actus non carent culpa, quia debuerunt praevideri et 
praecaveri; immo tales actus sunt graviora peccata, cum procedant ex habitu 
inveterato libere admisso 2 *. Nihilominus in confessionali huiusmodi pec- 
catores consuetudinarii non sunt nimis torquendi, ut numerum singulorum 
actuum edicant. Investigatio enim accurati numeri est impossibilis, et rudes 
poenitentes solent confessario quaerenti respondere, quidquid in eorum 
buccam venit, ut dicit S. Alphonsus. Sufficit igitur, si confessarius quaerit, 
per quodnam tempus poenitens in tali habitu vixerit, et quot actus circiter 
quolibet die commiserit. 

Scholion 2. De ignorantia legum et poenarum ecclesiasticarum. Quamvis 
ignorantia legum irritantium aut inhabilitantium (e. gr. impedimentorum 
matrimonii, irregularitatum) ab iisdem non excuset, nisi aliud expresse di- 
catur (c. 16, §1), tamen ..Violatio legis ignoratae nullatenus imputatur, si 
ignorantia fuerit inculpabilis; secus imputabilitas minuitur plus minusve pro 
ignorantiae ipsius culpabilitate" (c. 2202, § 1). Quotiescumque autem propter 
ignorantiam (aliamve causam) transgressio legis non fuit graviter culpabilis, 
nulla poena ecclesiastica incurritur (c. 2218, § 2). Non autem requiritur 
semper gravis culpa, si agitur de infligendis poenitentiis vel remediis poenalibus. 

Quantum ad ignorantiam poenarum eccelgiasticarum haec statuta sunt: 
a) Ignorantia solius poenae imputabilitatem delicti non tollit, sed aliquantum 
minuit (c. 2202, § 2) ; b) Ignorantia affectata sive legis sive solius poenae 
excusat a nulla poena; ignorantia vero crassa et supina excusat a solis poenis, 
si lex habet verba: praesumpserit, ausus fuerit, scienter, studiose, temerarie, 
consulto egerit, aliave similia; c) Ignorantia alia excusat quidem a poenis 
medicinalibus, non autem a vindicativis (c. 2229). 

23 Cf. S. theol. 1, 2, q. 6, a. 8. 

24 S. theol. 1, 2, q. 78, a. 2; cf. etiam infra n. 90. 

ARTICULUS II. 

De voluntario quod requiritur ad actum humanum. 

Istum articulum cum sit paulo amplior simulque pro praxi perquam 
necessarius perspicuitatis gratia dividimus in tres paragraphos, scii, de 
quidditate et divisione voluntarii et involuntarii, de voluntario in- 
directo, de hostibus voluntarii. 

§ i- 

De quidditate et divisione voluntarii. 

48 Definitio. Voluntarium (i. e. voluntarius actus vel effectus) est id, 
quod procedit a principio intrinseco cum cognitione finis seu id „cuius 
principium est intra cum additione scientiae". Ita cum S. Thoma 26 
omnes theologi. 

Explicatur haec definitio. Dicitur i°: voluntarius actus vel effectus est 
id quod procedit a principio intrinseco. Quod quidem principium seu causa 
est voluntas vel appetitus. Ergo actus non est voluntarius, si producitur 
a) a principio extrinseco, b) a principio quidem intrinseco, sed sine influxu 
voluntatis aut appetitus. Hinc voluntarium distinguitur: a) a violento, quippe 
quod producatur a causa extrinseca, et quod solet definiri a scholasticis: 
„Violentum est, cuius principium est extra, nihil conferente vim passo." 20 
Talis actus violentus (non autem voluntarius ac proinde non imputabilis) 
e. gr. est virgini coacta violatio. Distinguitur p) a volito, quod est quidem 
obiectum, sed non semper effectus voluntatis. Hinc omne voluntarium est 
quidem volitum, sed non omne volitum est voluntarium. Sic e. gr. pluvia 
potest esse quid volitum pro agricola, sed non voluntarium, quoniam agri- 
cola valet quidem desiderare, sed non producere pluviam. — Ceterae internae 
potentiae hominis possunt quidem aliquando producere actus humanos ac 
proinde esse subiectum peccati, ut e. gr. ratio, vires inferiores animae, sed 
tales actus non sunt vere voluntarii, nisi in quantum voluntas movet istas 
potentias ad agendum 27 . 

Dicitur 2°: cum cognitione finis, i. e. inquantum finis cognitus allicit et 
movet ad agendum. Cognitio hic sumitur in stricto sensu, i. e. pro cognitione 
intellectuali; unde non sufficit perceptio sensibilis (saltem si sermo est de 
voluntario perfecto). Etenim etiam animalia bruta sensibiliter et instinctive 
percipiunt finem in actionibus suis. Sic e. gr. hirundo percipit ut finem nidum 
faciendum et ut media ad hunc finem lutum colligendum. Attamen haec 
omnia non constituunt veram perfectamque cognitionem finis, ac proinde 
hirundo lutum colligens et nidum faciens non elicit actus voluntarios (saltem 
perfecte voluntarios) 28 . Propter hanc finis cognitionem requisitam volun- 
tarium distinguitur: a) a naturali actu, qui procedit quidem a principio 
intrinseco, sed cui deest cognitio finis. Tales actus naturales, qui non sunt 
voluntarii, sunt e. gr. actus vegetativae virtutis, ut dormire, digerere 

25 S. theol- i, 2, q. 6, a. i. In lingua germanica voluntarium potest reddi: das 
Willentliche, das Selbstgewollte. 

28 Cf. Aristot, Eth. Nic. 3, 1. 

2? Cf. S. theol. 1, 2, q. 74, a. 1 2 3. 

cibos etc. b) a spontaneo actu, i. e. ab actu primo-primo, qui quidem pro- 
cedit a principio intrinseco, sed qui praecedit omnem cognitionem seu ad- 
vertentiam. 

Nota. A principio intrinseco i. e. a vi cognoscitiva et appetitiva possunt 
procedere non solum actus effectusque positivi, sed etiam negativi i. e. 
omissiones voluntariae earumque effectus. Quare etiam ista pertinent ad 
voluntarium. Sic e. gr. voluntarium est, si parentes omittunt bonam edu- 
cationem indeque pueri committunt peccata. 

Divisiones. Voluntarium praecipue distinguitur; 

1. Necessarium et liberum. Primum est illud, quod necessario a 49 
voluntate producitur, ita ut desit libertas istum actum omittendi. 
Huiusmodi voluntarium est desiderium felicitatis in hac terra et amor 
beatificus in coelo. — Voluntarium liberum est illud, quod non tantum 
immune est a coactione, a naturali instinctu et determinatione ad unum 
sine potentia ad alterum, sed quod ita producitur a voluntate, ut ipsi 
remaneat potentia agendi vel non agendi. Huiusmodi voluntarium li- 
berum sunt omnes actus proprie et perfecte humani praeter duos neces- 
( sarios supra citatos. — Ex quibus declarationibus datis sequitur, ut 

omne liberum sit voluntarium, sed non vice versa omne voluntarium 
sit liberum. Ad hoc enim, ut voluntarium sit liberum, omnino requiri- 
tur, ut accedat libertas indifferentiae. 

Non est huius loci penitius investigare naturam actus liberi. Non datur 
forsan quaestio magis difficilis in tota Theologia quam illa de natura actus 
liberi. Aegre enim valet mens nostra percipere, quomodo libertas consistere 
possit cum immutabilitate Dei; et tamen sic est certissime. Actus divini „ad 
extra“ sunt liberi, immo in maximo gradu libertatis, et tamen sunt immu- 
tabiles. Deus perfecte scit omnes et singulos actus liberos omnium homi- 
num ab aeterno. Ergo cum scientia Dei sit infallibilis, quilibet actus cuius- 
que hominis infallibiliter producitur, et quidem accurate eo modo, sicuti 
Deus ab aeterno praevidit. Non obstante hac certitudine, omnes actus isti 
sunt liberi. De natura libertatis inde a temporibus S. Augustini quam- 
plurimae sunt ortae haereses et controversiae. Haereticas opiniones de natura 
actus liberi protulerunt praesertim Iansenistae, Lutherani, Calvinistae. 
Nostris temporibus libertas negatur a plurimis, e. gr. a Deterministis et 
Fatalistis. Contra illos pauca hic dicenda sunt de notione et exsistentia 
liberi arbitrii 20 . 

Definitio liberi arbitrii. Liberum arbitrium optime definitur a S. Thoma 30 : 50 
„vis electiva mediorum servato ordine finis". Dicitur a) vis electiva me- 
diorum, quia liberi arbitrii est eligere media sine ulla coactione externa. 
Dicitur b) servato ordine finis, quia minime pertinet ad liberum arbitrium, 
ut possit finem ultimum reicere, vel ut possit eligere malum; secus enim 
Deus, angeli et sancti non haberent liberum arbitrium, quia non possunt 
declinare a fine ultimo neque eligere malum. 

Ad veram libertatem requiritur a) libertas a coactione; in coactione enim 
seu violentia omnis electio aufertur; b) libertas contradictionis, i. e. facultas 

20 De libertatis vera et falsa notione egit modo vere excellenti Leo XIII Encycl. 
„Liberta9“ d. 20 lun. 18S8. 

so S. theol. 1, q. 83, a. 4. 


28 Cf. infra n. 52. 

agendi ve! non agendi, agendi hoc vel non agendi hoc. Ratio est eadem, 
quia secus iam nulla electio exsistit. Minime autem requiritur: a) libertas 
contr arietatis, i. e. facultas eligendi contraria in rebus moralibus, nempe 
bonum et malum. Ratio est quia talis electio non conducit ad finem, sed 
econtra saepe abducit ab eo. Ergo posse eligere peccatum minime pertinet 
ad libertatem; secus enim neque Deus neque angeli essent liberi; ($) libertas 
specificationis , i. e. facultas eligendi obiecta specie diversa. Sane haec 
facultas competit Deo et angelis, sed non necessario requiritur ad libertatem, 
cum etiam sine illa sit sufficiens facultas eligendi. Ceterum haud raro 
libertas contrarietatis et specificationis confunduntur et habentur pro facul- 
tate eligendi malum. Supra autem dictum est, ad essentiam libertatis minime 
requiri facultatem eligendi malum. — Quibus explicatis probatur: 

61 Exsistentia liberi arbitrii, quam negant Stoici, Manichaei, Lutherani, Cal- 
vinistae et fere omnes moderni Atheistae, Materialistae et Pantheistae, qui 
communi nomine solent vocari Deterministae 31 . 

a) Ex S. Scriptura: „Ad quod volueris, porrige manum tuam; ante 
hominem vita et mors, bonum et malum, quod placuerit ei, dabitur illi. u 3 * 
,>Optio vobis datur, eligite hodie quod placet ," 33 

b) Ex definitionibus Ecclesiae: „S. q. d. liberum hominis arbitrium a Deo 
motum et excitatum nihil cooperari assentiendo Deo excitanti atque vocanti, 
... A. S.“ 34 — „Si quis liberum hominis arbitrium post Adae peccatum 
amissum et exstinctum esse dixerit, aut rem esse de solo titulo, immo titulum 
sine re, figmentum denique a satana invectum in Ecclesiam, A. S.“ 36 

c) Ex ipsa natura hominis. Anima humana est ens spirituale habens et 
intellectum, cuius obiectum est verum universale, et voluntatem, cuius ob- 
iectum est bonum universale. Atqui tale ens necessario liberum est. Ergo 
anima humana habet liberum arbitrium. Maior huius syllogismi supponitur 
satis superque probata in psychologia. Minor vero patet vel ex ipsis ter- 
minis. Voluntas enim, quae ducitur ab intellectu omne verum cognoscente 
et quae non tendit necessario in hoc vel illud bonum, sed in bonum univer- 
sale, consequenter habet facultatem eligendi inter diversa bona, ac proinde 
est libera. 

d) Ex conscientiae testimonio, u) Quilibet homo sanae mentis intime et 
certissime sibi conscius est, se posse agere hoc vel hoc atque habere liber- 
tatem electionis. Atqui tale testimonium tam universale ac tam certum non 
potest esse falsum, quia secus iste error deberet imputari ipsi Creatori, qui 
ita creavit naturam humanam, p) Quilibet homo voluntarie committens pec- 
catum patitur remorsus conscientiae. Atqui remorsus conscientiae essent in- 
explicabiles, si peccator non esset intime convictus, se potuisse et debuisse 
aliter agere. Nemo enim habet remorsus conscientiae de re necessaria et 


81 Pro sententiis modernorum videsis Cathrein, Moralphilosophie 5 i. Tl., 

i. Buch, 2. Kap., § 2. 

32 Eccli. 15, 17 sq. 

33 los. 24, 15. Cf. etiam Ps. 94, 8; Prov. 8, 10; Is. 66, 3 — 4; Matth. 19, 17; 
1 Cor. 7, 37; 1 Thess. 5, 21. 

34 Cone. Trid. sess. 6, can. 4 de iustif. {Dem. 814). 

85 Ib. can. 5 {Dem. 815). Cf. etiam plures propositiones damnatas Baii, Ques- 
nelli et lansenii, e. gr. prop. 66 Baii: „Sola violentia repugnat libertati hominis 
naturali" {Dem. 1066); prop. 67: „Homo peccat, etiam damnabiliter, in eo quod 
necessario facit" {Dens. 1067). 

inevitabili, licet possit de illa dolere. Sic e. gr. filius dolet vehementer de 
morte inopinata patris, sed non habet remorsus conscientiae, nisi causaverit 
aliqualiter voluntarie mortem patris. Remorsus conscientiae agniti fuere non 
solum a Christianis, sed vel ab ipsis paganis, qui sub nomine Furiarum vel 
Erinnyum illos finxerunt. 

Ampliora argumenta pro libero arbitrio sicuti etiam obiectiones contra 
illud videsis apud Bittuart 30 aliosque auctores, qui hominis liberum arbitrium 
ex professo defendunt. 

2. Perfectum et imperfectum. Perfectum est, quod procedit ex per - 52 
fecta et formali cognitione finis; imperfectum econtra, quod oritur ex 
imperfecta cognitione finis. Haec igitur divisio desumitur ex parte 
cognitionis et advertendae. Perfecta et formalis cognitio finis habetur, 
quando non solum apprehenditur res quae est finis, sed etiam ratio finis 
atque mediorum proportio ad finem intellectualiter cognoscuntur 37 . Talis 
cognitio non invenitur nisi in creaturis rationalibus, quae cum plena 
advertentia et cognitione agunt. Si talis advertentia et perfecta cognitio 
deest, voluntarium est imperfectum, vel, ut dici solet, actus est imper- 
fectus, e. gr. omnes actus secundo primi, ut actus semidormientis, actus 
producti sub influxu vehementis passionis etc. — Voluntarium imper- 
fectum convenit etiam brutis; ista enim agunt ex principio intrinseco 
cum aliqua materiali perceptione finis et mediorum ad finem 38 . 

3. Voluntarium simpliciter et secundum quid. Sicuti praecedens di- 53 
visio desumpta est ex parte cognitionis, sic praesens divisio at tenditur ex 
parte volitionis. Voluntarium simpliciter seu purum solet dici illud, in quod 
fertur voluntas sine omni prorsus repugnantia, e. gr. in delectationem 
honestam et undequaque convenientem. Voluntarium autem secundum 
quid illud est, in quod quidem voluntas fertur, sed cum quadam reluc- 
tantia; bono enim volito admiscetur aliquod malum, e. gr. aegrotus ad 
recuperandam sanitatem vult medicinam, quam tamen, quia est valde 
amara, cum aliqua reluctantia sumit 80 . Hoc voluntarium secundum 
quid solet etiam vocari voluntarium mixtum, eo quod commixtum est 
ex voluntario et involuntario; ideoque nonnulli auctores malunt loqui 
de involuntario secundum quid. Est lis de verbis. 

Nota. Etiam voluntarium secundum quid est vere voluntarium in casu 
particulari ac proinde perfectus actus humanus et moralis. Quare si tale 
voluntarium comparatur cum involuntario adiuncto, solet vocari voluntarium 
simpliciter et involuntarium secundum quid. E. gr. pro aegroto sumere medi- 
cinam amaram est voluntarium simpliciter et involuntarium secundum quid; 
mereri gehennam est pro peccatore voluntarium simpliciter et involuntarium 
secundum quid. Etenim licet ire in gehennam sit prorsus involuntarium, 
tamen peccator non vult desistere a peccato, quocum coniuncta est poena 

39 De act. hum. diss. 2, a. 1 vel apud Cathrein 1 . c. 

37 Cf. S. theol. 1, 2, q. 6, a. 2. 

88 Cf. ib. et Billuart, De act. hum. diss. 1, a. 1. 

89 Ita explicant hanc distinctionem 5 . Alphonsus (Theol. mor. c. 5, tract. 
praeamb. IX) et complures moderni scriptores. Alii, e. gr. Lthmkuhl (Theol. mor. 

I 57; Frins, De act. hum. I 282), aliam dant explicationem. 

gehennae, et sic per accidens fit, ut ire in gehennam sit simpliciter volun- 
tarium. 

54 4. Voluntarium directum et voluntarium indirectum. Primum (quod 
a nonnullis vocatur voluntarium in se^est illud, quod in se ipso inten- 
ditur et est immediatum obiectum intentum, e. gr. furtum a fure. 
Alterum (quod aliquando vocatur voluntarium in causa) est illud, quod 
non intenditur immediate et ratione sui, sed ideo quia est inseparabiliter 
(tamquam effectus vel accessorium vel aliter) coniunctum cum aliquo alio, 
quod efficaciter appetitur, e. gr. in periculo naufragii navigatores pro- 
iciunt merces in mare ad salvandam vitam. Proiectio mercium est volun- 
tarium indirectum; non enim intenditur, sed potius evitaretur, si esset 
possibilis. Quia vero salvatio vitae, quae prae ceteris omnibus inten- 
ditur, haberi nequit sine proiectione mercium in hoc casu, hinc indirecte 
a navigantibus etiam intenditur proiectio mercium in mare. Cum casus 
voluntarii indirecti saepissime occurrant, immo fere totam Theologiam 
moralem pervadant, at haud raro sint difficilis solutionis, in paragrapho 
sequenti specialius de hac re tractabitur. 

55 5. Voluntarium positivum et negativum. Primum procedit a volun- 
tate per actum positivum et directe elicitum, e. gr. aliquis rem 
alienam aufert. Alterum consistit in omissione voluntaria actus 
debiti, e. gr. aliquis administrator bonorum videt bona sibi com- 
missa auferri, sed omittit impedire tale furtum. Id quod ex tali omis- 
sione sequitur, voluntarium indirectum a S. Thoina vocatur 41 . 

Sunt adhuc aliae divisiones voluntarii, e. gr. voluntarium expressum, 
tacitum, explicitum, implicitum, actuale, virtuale, habituale, interpreta- 
tivum etc., quae quidem omnia explicabuntur propriis locis, quando 
occurrent, et praesertim quando sermo erit de intentione necessaria in 
contractibus, votis, sacramentis etc. 

56 Scholion. De involuntario. Involuntarium distingui oportet a non-volun- 
tario. Involuntarium est actus vel effectus, qui accidit contra voluntatem; 
non-voluntarium autem accidit sine voluntate agentis. Quare Angelicus 
Doctor dicit: „Non-voluntarium dicitur per solam remotionem actus volun- 
tatis, sed involuntarium dicitur per hoc quod voluntas contrariatur ei quod 
fit; unde ad involuntarium sequitur tristitia, quae tamen non semper sequitur 
ad non-voluntarium. Contingit enim quandoque, quod aliquis accedens ad 


40 Complures theologi recte cum S. Thoma distinguunt voluntarium directum 

et indirectum a voluntario in se et in causa. En verba Angelici Doctoris: «Ali- 
quid potest esse voluntarium vel secundum se, sicut quando voluntas directe in 
ipsum fertur; vel secundum suam causam, quando voluntas fertur in causam et 
non in effectum, ut patet in eo qui voluntarie inebriatur; ex hoc enim quasi volun- 
tarium ei imputatur, quod per ebrietatem committit Aliquid dicitur volun- 

tarium directe vel indirecte: directe quidem id in quod voluntas fertur; indirecte 
autem illud quod voluntas potuit prohibere, sed non prohibuit" (S. theol. 1, 2, 
q- 77> a. 7)- Sed quia haec distinctio non videtur esse magni momenti pro praxi, 
eam omittimus. Eadem enim in praxi valent de moralitate voluntarii indirecti et 
voluntarii in causa. 

41 S. theol. 1, 2, q. 6, a. 3. 

non suam, quam credit suam (uxorem) esse, quamvis non velit actu ad non 
suam accedere, quia nescit eam esse non suam; tamen vult habitu, et vellet 
actu, si sciret; unde cum postea percipit eam non fuisse suam, non tristatur, 
sed gaudet, nisi mutaverit voluntatem." 4 * Theologi solent dicere: Ignorantia 
concomitans non causat involuntarium , sed non-voluntarium 4S . 

Cum involuntarium contrarie opponatur voluntario cumque ad voluntarium 
essentialiter requirantur consensus voluntatis et cognitio intellectus, hinc 
quidquid tollit aut consensum aut cognitionem, causat involuntarium. Propter 
defectum consensus involuntaria sunt omnia quae fiunt coacte; propter de- 
fectum cognitionis autem involuntaria sunt, quae fiunt ex ignorantia ante- 
cedente, ut iam supra dictum est. 

Involuntarium dividitur: in perfectum (quod alii vocant involuntarium 
simpliciter) et imperfectum (quod etiam solet vocari secundum quid). Primum 
est illud, quod nullo modo a voluntate appetitur et cui voluntas omni conatu 
resistit, e. gr. martyr, qui per externam violentiam ad immolandum idolo 
cogitur, exercet actionem perfecte involuntariam. Alterum est illud, cui vo- 
luntas non omni conatu, sed languide resistit, immo propter aliud bonum 
habendum id admittit, c. gr. proiectio mercium a mercatore facta propter peri- 
culum naufragii ad salvandam vitam est involuntaria secundum quid seu 
imperfecto modo. 

§ 2 . 


De voluntario indirecto seu in causa. 

Praenotamen. Doctrina de voluntario indirecto seu in causa est maximi 
momenti pro praxi et quasi clavis, qua complures iique difficiles casus solvi 
debent, e. gr. de cooperatione, de scandalo, de damnificatione etc. Cum autem 
haec potissimum usu veniant in effectibus malis, qui sunt indirecte voluntarii, 
nunc brevitatis causa agimus de solo malo indirecte voluntario. Si enim 
indirecte voluntarium est quid bonum, tunc aut a) coniungitur cum alio effectu 
bono, et sic uterque effectus remanet bonus et augetur bonitas totius, aut b) 
coniungitur cum alio effectu (principali) malo, et sic totum, non obstante 
bono effectu secundario, fit malum iuxta adagium: Bonum ex integra causa, 
malum ex quocumque defectu. — Actiones humanae, licet sint singulares, 
saepe habent plures effectus; sunt etenim ad instar motus alicuius rotae in 
machina artificiosa. Si una rota movetur, aliae quoque influxum recipiunt. 
Sic e. gr. paterfamilias diligenter laborans sibi procurat mercedem, honorem 
apud concives, amorem apud uxorem, internam pacem etc.; econverso pater- 
familias se inebrians sibi causat damna materialia, rixas in familia, scan- 
dalum pro filiis etc. Hinc luce clarius est, quanti momenti sit doctrina de 
moralitate plurium effectuum ex una causa sequentium. 

Principium. Licet ponere actionem in se bonam aut indifferentem. ,57 
cuius duplex aut multiplex est effectus, scii, unus alterve bonus et unus 
alterve malus, si: 

1. bonus effectus est immediatus; 

2. finis agentis est honestus; 

3. adest causa proportionate gravis**. 


42 S. Thom., Quaest. disp. de malo q. 3, a. 8. 43 S. theol. 1, 2, q. 6, a. 8. 

44 Cf. S'- Thom., S. theol. 2, 2, q. 64, a. 7. 

Idem principium hoc quoque modo enuntiari potest: 

Quattuor condiciones requiruntur, ut voluntarium indirectum malum 
sit licitum: i. actio in se bona aut saltem indifferens; 2. effectus im- 
mediatus bonus; 3. finis honestus; 4. causa proportionate gravis**. 

Explicatur: 1. Requiritur ante omnia, ut actio posita in se sit bona 
aut saltem indifferens. Quapropter numquam licet facere actiones in 
se malas, ut e.gr. mentiri, blasphemare, fornicari etc., quamvis optimus 
effectus inde speretur. Ratio est, quia non sunt facienda mala, ut veniant 
bona. — Ad theoretice iudicandum autem, num actio sit in se bona 
aut indifferens, oportet imprimis respicere finem operis seu obiectum 
morale, ad quod actio ex propria natura et immediate ordinatur. Actus 
enim, ut docent scholastici, specificantur ex obiecto morali. Dico autem 
obiectum morale et non physicum, quia unus idemque actus physicus 
a diversis personis perpetratus potest habere diversum obiectum morale, 
non autem physicum. Sic e. gr. occidere hominem est actus, cuius 
obiectum physicum est violenta destructio vitae humanae; quod quidem 
obiectum non specificat moraliter actum humanum, sed potest esse aut 
moraliter bonum, si e. gr. occisio facta est a milite in bello iusto; aut 
moraliter malum, si e. gr. homo occiditur iniusto modo. — Ad iudi- 
candum in praxi, utrum aliqua actio sit in se bona aut indifferens, iuvat 
inspicere, num agens habeat absolute loquendo ius hanc actionem ponendi 
neque laedat ius alterius. Sic e. gr. caupo habet ius propinandi vinum, 
proprietarius habet ius locandi domum suam, ac proinde istae actiones 
sunt bonae, quamvis per accidens sint coniunctae cum effectu malo 
ebrietatis aut meretricii. 

58 2. Deinde requiritur, ut bonus effectus sit immediatus, i. e. ut malus 

effectus non praecedat, sed sequatur illum. Patet ex textu S. Pauli: 
„Non faciamus mala, ut veniant bona ." 46 Quam ob rem non licet furari 
pecuniam ab homine ditissimo ad dandam eleemosynam pauperi; non 
licet occidere infantem in utero materno ad salvandam matris vitam; 
puella ex delicto gravida non potest licite abortum procurare ad sal- 
vandum suum honorem. Ceterum haec condicio videtur fere coincidere 
cum prima. Nam si effectus primus est moraliter malus, etiam ipsa actio, 
quae hunc effectum producit, est moraliter mata in se. Etenim actio 
specificatur ex obiecto seu fine operis, ut infra probabitur. Iamvero 
finis operis est id, quod opus primo producit, seu est primus effectus 
actionis. 

Quodsi complures auctores doceant sufficere, ut bonus effectus sit aeque 
immediatus ac malus effectus, hoc videtur esse impossibile, saltem in praxi, 
quia immediatus effectus est finis operis. Iamvero finis operis est unus et 
non duplex, sicuti una est essentialis forma uniuscuiusque rei et non duplex. 
Neque ullum exemplum ab istis auctoribus affertur, in quo revera bonus et 
malus effectus sint aeque immediati. Econtra bonus effectus semper prae- 


45 Cf. Marc-Raus, Inst. mor. I, n. 315; Noldin, De principiis n. 83. 
48 Rom. 3, 8. 

cedit aut praeceditur. Hinc Angelicus Doctor fortiter praedicat: „idem actus 
numero, secundum quod semel egreditur ab agente, non ordinatur nisi ad 
unum finem proximum, a quo habet speciem" 47 . Quae cum ita sint, melius 
mihi videtur hoc modo exprimere alteram condicionem, si quae exprimenda 
est: requiritur, ut bonus effectus sequatur per se et quasi necessario, malus 
vero effectus solummodo per accidens ex tali actione, scii, propter particu- 
lares circumstantias, quae agenti contra suam voluntatem ocurrunt. Sic 
e. gr. caupo potest ex gravi ratione vendere vinum illi, qui iamiam se 
inebriaturus est. Cur? Quia effectus, qui per se et necessario sequitur ex 
venditione vini, est commercium licitum et honestum lucrum; quod vero in 
his circumstantiis, quae non pendent a caupone, sequatur aliquod malum, 
scii, inebriatio potantis, hoc est prorsus per accidens, nec necessario est 
coniunctum cum venditione vini, licet hic et nunc infallibiliter producatur 
iste malus effectus. 

3. Insuper requiritur, ut finis agentis sit honestus. Quamvis enim 59 
bonus finis non cohonestet mala media, tamen malus finis deturpat 
omnia quaecumque demum media adhibita sunt 48 . Agens igitur tenetur 
solum finem bonum intendere, potest autem permissive se habere ad 
effectum malum praevisum. E. gr. confessarius audiens turpissima pec- 
cata in confessionali sentit graves tentationes et motus carnales in- 
honestos. Nihilominus licite audit huiusmodi confessiones, dummodo 
tamen bonum finem intendat, scii, salutem animae, honorem Dei etc. 
et tantum permissive se habeat ad effectus istos malos, quos nedum 
non appetit, sed detestatur. Econtra non est licitum fodere foveam 
in proprio fundo cum (inordinata) intentione, ut inimicus in eam cadat 
et graviter laedatur. Etenim quamvis fodere foveam in proprio fundo 
sit actio bona aut indifferens, tamen finis intentus est inhonestus, 

4. Ultimo requiritur, ut adsit causa proportionate gravis agendi et 60 
permittendi effectum malum. Malus enim effectus, licet sit praeter in- 
tentionem coniunctus cum opere agentis, semper remanet peccatum 
materiale; immo haud raro inducit grave periculum peccati formalis. 
Porro non licet efficere peccata materialia et praesertim non licet se 
exponere periculo formalis peccati sine causa proportionate gravi. Dico 
proportionate gravi; nam quo maior est malitia effectus, eo maior re- 
quiritur causa excusans. Quaenam autem causa in particulari casu sit 
revera proportionate gravis, non ex uno puncto pensandum est. Con- 
siderare oportet circumstantias. Imprimis videndum est, num ex omis- 
sione actionis, quae producit duos effectus: alterum bonum, alterum 
malum, sit revera secuturum notabile damnum. Si non, actio est omit- 
tenda, e. gr. bibliopola, qui aliquem librum periculosum in suo em- 
porio non offert, perdit quidem parvum lucrum, sed damnum nota- 
bile non patitur. In hoc casu mercator debet desistere a tali venditione. — 
Econtra si ex omissione actionis magnum damnum sequeretur, licet 
perficere actionem, e. gr. confessarius experitur vehementes tentationes; 
nihilominus non tenetur desistere ab audiendis confessionibus, quia 

47 S. theol. 1, 2, q. 1, a. 3 ad 3. 


48 Cf. infra n. 121 sqq. 

secus ipsi magnum damnum oriretur. — Deinde videndum est, utrum 
causa producat proxime an tantum remote malum effectum. In causis 
proxime influentibus requiritur maius motivum quam in remote agenti- 
bus. Sic e. gr. requiritur valde urgens causa, ut ancilla valeat servitium 
exercere in aliqua domo, in qua a filiofamilias ad peccatum saepe alli- 
citur; multo autem minus motivum sufficeret, si non filiusfamilias, sed 
aliquis extraneus haud ita frequenter in hanc domum veniens solli- 
citaret illam ad peccatum. Generatim dici potest: Eo maior requiritur 
causa excusans, quo 

1. gravius est malum indirecte volitum; 

2. propinquius actio influit in hoc malum; 

3. certius malum revera sequitur; 

4. maior est obligatio ex officio impediendi hoc malum sequens. 

61 Resolves: 1. Milites, qui in bello iusto oppugnant urbem, licite explodunt 
tormenta bellica, etsi inde homines privati innocentes pereant. Ratio est, 
quia actio, nempe explosio, est iusta; finis agentis est bonus, nempe punitio 
hostis, et demum adest causa proportionate gravis. 

2. Sacerdos, qui ex sola confessione scit aliquem hominem esse in statu 
peccati mortalis, licite illi petenti porrigit communionem. Ratio est, quia 
porrigere communionem est actio bona; finis sacerdotis est bonus, sicuti 
etiam adest causa proportionate gravis, nempe servatio sigilli sacramentalis. 

3. Medicus, qui curando mulierem aegrotam patitur graves tentationes 
et motus carnales, licite potest continuare curam, exsistente proportionata 
causa. Ratio est, quia actio curativa est honesta, finis est honestus et pro- 
portionata causa adest. Pariter medicus potest ex proportionata causa pro- 
pinare medicinam necessariam ad obtinendam sanitatem mulieris gravidae, 
quamvis praevideat per accidens secuturum esse abortum. Sunt eaedem 
rationes. Nunquam autem licet directe procurare abortum, cum hoc sit 
directa occisio hominis innocentis ideoque actio intrinsecus mala. 

4. Testis nequit peierare ad salvandam vitam accusati. Ratio est, quia 
peierare est actio intrinsecus mala. 

5. Uxor nequit reddere debitum coniugale marito onanistae, nisi adsit 
gravis causa. Ratio est, quia quamvis reddere debitum coniugale sit actus 
bonus et finis uxoris sit rectus, tamen sine gravi causa non licet materialiter 
tam proxime cooperari ad peccatum alterius. 

6 ‘2 Scholion. Complures auctores loquentes de effectu malo indirecte volun- 
tario alias condiciones addunt, scii, agentem tunc tantummodo teneri ad 
vitandum effectum malum, vel tunc tantummodo illi imputari pravum effec- 
tum, si a) praeviderit (saitem in confuso) malum effectum; b) si potuerit 
causam non ponere; c) si debuerit causam non ponere. Sed prima et se- 
cunda condicio verificantur non solum in voluntario indirecto, sed in quo- 
cumque actu ab homine facto. Etenim numquam imputatur agenti aliquis 
effectus, quem non praevidit aut cuius causam non valuit evitare. Ratio est, 
quia in utroque casu deest voluntarium liberum. Tertia autem condicio est 
praecise punctum quaestionis. Nam de hoc solo versatur nostra indagatio, 
quandonam homo teneatur non ponere causam, ex qua sequatur duplex 
effectus: alter bonus, alter malus. Quae cum ita sint, istae tres condiciones 
melius omittuntur in explicatione voluntarii indirecti. 

De hostibus voluntarii. 

Praenotamen. Ut ex supra dictis n. 49 apparet, voluntarium non est idem 
quod liberum. Brevitatis causa insimul agimus hic de iis quae impugnant vo- 
luntarium et liberum. Cum autem ad actuin voluntarium perfectum duo principia 
requirantur: cognitio intellectus et consensus voluntatis, propterea quidquid 
alterutrum aut tollit aut minuit, tollit aut minuit etiam voluntarium ac solet 
vocari hostis voluntarii. Huiusmodi hostes voluntarii enumerantur sex: 

1. ignorantia, 2. violentia, 3. metus, 4. passio, 5. habitus, 6. quidam morbidi 
status coiporis. D£ singulis singulatim agendum est; attamen omittitur 
ignorantia, de qua iam supra sufficienter dictum est. — Passio et habitus 
non semper sunt hostes voluntarii, ut in suis locis infra dicetur. 

I. De violentia. 

Notio. Violentia (coactio, vis) seu violentum est id, quod procedit 68 
a principio extrinseco, repugnante omnino eo, qui vim patitur 481 . Ex 
hac definitione sequitur, ut ad actum violentum duo requirantur, nempe 
1. ut procedat a principio extrinseco; 2. ut fiat cum repugnantia omni- 
moda, i. e. externa et interna, eius, qui vim patitur. Hinc nemo 
sibimetipsi violentiam inferre valet; non enim est sibi principium ex- 
trinsecum. Aliquando etiam vehemens metus vocatur violentia secun- 
dum quid, sed hic loquimur de violentia physica et absoluta seu de 
violentia in stricto sensu, de qua valent sequentia principia: 

Principium 1. Actus internus voluntatis per nullam violentiam ex- 64 
ternam extorqueri potest. 

Ratio est, quia voluntas est facultas spiritualis, cuius essentialis 
operandi modus est libertas. Repugnat autem, ut idem actus sit simul 
liber, utpote a voluntate elicitus, et simul coactus, utpote a principio 
externo violento causatus. Quare violentia potest quidem impugnare, 
sed non expugnare voluntatem invitam. 

Hinc vetus ius romanum breviter statuit: „coacta voluntas, voluntas est"; 
et concinne dicit S. Anselmus 49 : „Velle non potest invitus, quia velle non 
potest nolens velle, nam omnis volens ipsum suum velle vult." S.Thomas 50 
docet: „Violentia directe opponitur voluntario sicut etiam et naturali ... sicut 
in rebus, quae cognitione carent, violentia aliquid facit contra naturam, ita 
in rebus cognoscentibus facit aliquid esse contra voluntatem. Quod autem 
est contra naturam, dicitur esse innaturale, et similiter quod est contra 
voluntatem, dicitur esse involuntarium; unde violentia involuntarium causat." 
Immo S. Bonaventura 51 docet, nec ab ipso Deo violentiam posse inferri 
voluntati. ..Voluntas igitur induci potest ab agente creato; mutari vero ab 
alio non potest, risi ab agente increato; cogi vero ab aliquo non potest." 
Idem, dicit S. Thomas 69 : „Deus potest immutare voluntatem de necessitate, 
non tamen potest eam cogere." Neque id plenq dominio Dei detrahit; etenim 
etsi Deus nequit violentiam inferre voluntati humanae, siquidem hoc re- 

48a De differentia inter violentum, coactum, necessarium, involuntarium videsis 
Billuart, De act. hum. diss. 1, a. 5. 

49 De lib. arbitr. c. S ( Migne , Patr. lat. 158, 496). 80 S. theol. r, 2, q. 6, a. 5. 

01 In 2, dist. 25, pars 2, a. un., q. 5. 62 Quaest. disp. de verit. q. 22, a. 8. 

pugnat (sicuti gener atim Deus nihil facere potest, quod intrinsece repugnat), 
tamen variis modis valet infallibiliter movere etiam rebelles nostras volun- 
tates atque illas immutare ad nutum suum. 

65 Principium 2. Actus externi voluntatis, i. e. omnes actus, qut a 
voluntate imperari valent, ex violentia extrinseca causari possunt . 

Ratio est, quia isti actus (saltem si excipias proprium actum intel- 
lectus) exercentur mediante organo sensibili. Iamvero principium ex- 
trinsecum potest violenter agere in organum sensibile, quantumvis 
interius repugnet voluntas. Sic e. gr. oculi cogi possunt ad videndum, 
aures ad audiendum, non obstante renisu voluntatis. In psychopathico 
statu homo pronuntiat quaedam verba, peragit quosdam motus, quam- 
vis voluntas renitatur (Zwangsreden, Zwangshandlungen) . Sic pariter 
delectatio luxuriosa violenter produci potest ab agente externo, 
quantumvis repugnet voluntas. Hinc etiam diabolus potest violenter 
producere imagines obscoenas in phantasia et mediantibus istis phantas- 
matibus indirecte movere (non autem cogere) tum voluntatem tum 
praesertim intellectum. Directe autem movere nequit diabolus intellec- 
tum humanum neque eius cogitationes cognoscere sine consensu hominis. 
Solus Deus potest cogere directe intellectum hominis ° 8 . 

66 Corollaria. Ex dictis sequitur: 

1. Actus interni moraliter imputantur, quantumvis homo sit violentiam 
passus; remanent enim voluntarii. E. gr. peccat homo, qui sub vehemen- 
tissima tentatione diabolica consentit in delectationem morosam. 

2. Actus externi per violentiam causati non imputantur 54 , dummodo homo 
internum consensum cohibuerit et suam displicentiam etiam exterius mani- 
festaverit. Ratio est, quia tales actus sunt prorsus involuntarii. Hinc e. gr. 
mulier, quae violenter opprimitur impudice, non peccat, dummodo interius 
ne consentiat et suam displicentiam etiam exterius serio manifestet. — Auc- 
tores solent hic quaerere, num mulier in hoc casu teneatur potius mortem 
pati quam sui violationem. Mulierem in his circumstantiis posse mortem 
potius eligere quam sui violationem omnes docent, tum quia ob magnam 
delectationem ex actu libidinoso sequentem adest aliquod periculum interioris 
consensus, tum quia integritas corporalis est magnum bonum, quod a quibus- 
dam aequiparatur vitae. — Mulierem teneri tunc praeferre mortem alii ne- 
gant, alii affirmant. S. Alphonsus 66 de hac re dicit: „Prima sententia (nempe 
negativa) speculative loquendo sua probabilitate carere non videtur. Non 
tamen negandum, secundam sententiam affirmativam in praxi omnino sua- 
dendam esse; saltem ob periculum consensus, quod in illa permissione facile 
adesse potest." Mihi videtur hunc casum potius pertinere ad metum quam 
ad violentiam. Nam mulier sub metu mortis solet induci ad permittendum 
stuprum. Ceterum sententia negans est tuta in praxi; nam non videtur ad- 
esse tantum periculum proximum consensus peccaminosi, cum mulier (inter- 
ius totis viribus abhorrens istum actum) tam tristissima futura sit ob ne- 
fandum opprobrium, ut nullam delectationem carnalem sit perceptura, sicut 
ostendit exemplum mulieris vel paganae Lucretiae oppressae a Tarquinio. 

os Cf. S. theol. 1, q. 57. a. 4 et 1, 2, q. 80, a. 2. 

e* Cod. iur. can. c. 103, § 1, et c. 2205, § 1. 68 Theol. mor. 1. 2, n. 368. 

Praeterea metus et perturbatio spiritus erit tam enormis in istis circum- 
stantiis, ut usus rationis censeatur valde diminutus. Unde nulla stricta obli- 
gatio exsistit malendi mertem quam violentam oppressionem 58 . 

2. De metu. 

Notio. Metus definiri solet „mentis trepidatio instantis vel futuri 67 
periculi causa" 67 . Dicitur: mentis trepidatio ad significandum metum 
non pure sensibijem, prout est passio timoris, sed metum qui mente 
percipitur et voluntatem afficit. Metus in hoc sensu acceptus proprie 
movet voluntatem ad aliquid agendum omittendumve propter malum 
imminens. Malum autem, quod causat metum, nondum praesens est; 
narn si actu praesens est, causat tristitiam et non metum ; adest tamen 
periculum instantis vel futuri mali et quidem ardui, quod non potest 
facile vitari. Etenim si tale malum potest facile vitari, non causat metum. 
Non autem necessario requiritur ut malum immineat ipsi personae 
agentis, sed sufficit ut immineat etiam coniunctis personae agentis. 
Hinc e. gr. pater potest esse gravi metu perculsus propter malum quod 
imminet filio. 

Divisiones. Inter multiplices divisiones timoris seu metus sequentes sunt 68 
principaliores: 

1. Metus ab intrinseco vel ab extrinseco incussus. Prior causatur a 
causa homini intrinseca aut a causa naturali, e. gr. ex morbo, tempestate, 
contagione ete Alter causatur a causa extrinseca libera, e. gr. ab homine, 
daemone etc. 58 

2. Metus gravis et levis. Metus gravis oritur ex instante periculo gravis 
mab, e gr. mortis, mutilationis, gravis verberationis, gravis infamiae, amis- 
smms notabilis quantitatis bonorum etc., atque dicitur cadere in constantem 
virum", 1. e. non tantum movet mulieres et homines timidos, sed etiam con- 
stantem virum. — Metus gravis est vel absolute vel tantum relative gravis 
Tamquam absolute gravis censetur ille metus, qm solet omnem hominem 
movere et cuius obiectum est revera grave. Tamquam relative gravis cen- 
setur ille metus, cuius obiectum est quidem in se leve, quod tamen nihilo- 
minus vehementer movet personam determinatam propter eius speciales 
qualitates; e. gr. filia timida vehementer timet patris castigationem, quae 
tamen obiective sumpta non est ita grave malum. — Metus levis ille est 
quo vel timetur leve malum, vel adest leve periculum gravis mali, e. gr. si’ 
quis robustus ob metum pluviae, pulveris, luti omitteret Miss am die festo. 

56 Ita etiam Billuart, De act. hum. diss. t, a. 6. 

Ita Utyianus (Ad edict. Praetoris L. 1, D. IV, 2), quae quidem definitio 
secundum sensum lam invenitur in Aristotele, Rhetor. 1. 2, c. 5 : <D<$po<; X(mn ft 
Tapaxq 4k tpavracfia? pdXXovxo? k<xkoO cpeaptucoO f\ XwrqpoO. 

58 Ita explicant Laymann (Theol. mor. 1. 1, tract. 2, c. 6, n. 3), D’Annibale 
(Summula Theol. mor. I 138), Aertnys-Damen (Theol. mor. I, n. 19), aliique hanc 
divisionem. Alii auctores aliter eandem divisionem intelligunt, appellantes metum 
ab extrinseco incussum illum, qui a quacumque causa extrinseca incutitur. Sic 
e. gr. Noldin (De principiis n. 55) vocat metum mortis ex naufragio metum ab 
extrinseco. De verbis non est quidem disputandum, sed confusiones sedulo vitan- 
dae sunt. Ceterum omnes consentiunt metum causatum a causa externa naturali 
vel necessaria assimilari metui incusso ab intrinseco. 

Nota. Ad metum levem reduci solet (saltem in foro externo) metus re- 
verentialis, quo subditus timet offensam vel indignationem superioris, e. gr. 
filius timet offensam patris 89 . At in foro interno metus reverentialis aliquando 
evadit gravis, si nempe offensa superioris tamquam grave malum habetur, 
e. gr. si offensa superioris est diuturna, si minae et rixae valde importunae 
merito timentur. Ad hoc autem, ut metus reverentialis habeatur gravis, etiam 
tn foro externo, requiritur stricta probatio, nempe metum reverentialem esse 
qualidcatum, i. e. offensam et indignationem superioris causare gravia mala; 
qui quidem casus accidere potest, si validitas matrimonii impugnatur ob 
defectum consensus causatum ex metu reverentiali e0 . 

3. Metus iuste et iniuste incussus. Metus iuste incutitur, quando causatur 
a persona legitima et modo debito. Sic e. gr. iustum metum incutit de- 
fioratori filiae pater, si minatur, ut illum iudici tradat. Metus iniuste in- 
cutitur, quando aliquis alteri malum minatur sine sufficienti causa vel etiam 
prorsus iniuriose. Sic e. gr. esset iniustus timor, si idem pater defloratori 
filiae minaretur mortem, nisi vellet ducere in uxorem filiam defloratam; 
magis adhuc est iniustus timor, quem inicit latro dicens viatori: Aut vitam 
aut marsupium! 

4. Metus antecedens et concomitans. Prior antecedit actionem atque 
causat illam; movet enim voluntatem ad agendum. Unde qui talem metum 
patitur, agit ex metu, e. gr. viator ex metu antecedente movetur ad dandam 
latroni pecuniam. — Alter metus concomitatur actionem, quam nedum non 
causat, sed potius impediret, si esset possibile. Sic in exemplo allato latro 
accipit pecuniam a viatore cum timore seu metu; timet enim, ne a iudice 
capiatur ac puniatur. De metu concomitante iam non loquemur in sequentibus. 

69 Qualem influxum in actus humanos exercet metus? 

Principium 1 . Metus (antecedens) tollit voluntarium, si sit ita vehe- 
mens, ut impediat usum rationis; secus solet illud tantum minuere. 

Explicatur: a) Experientia constat aliquando metum esse ita gravem, 
praesertim in hominibus timidis, ut usus rationis penitus tollatur; immo 
mulieres ex subitaneo metu haud raro animus relinquit. Per se patet 
in his casibus actum voluntarium non subsistere. 

b) Sepositis istis casibus nullus metus penitus tollit voluntarium. Ratio 
est, quia sub influxu metus persistit sufficiens cognitio intellectus et vo- 
luntas libera manet. Si enim nec ipsa violentia physica voluntatem cogere 
valet, ut supra dictum est, a fortiori hoc non potest metus quantumvis 
gravis. Hinc illud notum adagium: ,, Qui mavult, vult.“ Conceditur tamen 
metum diminuere voluntarium; etenim metu absente actio non fieret et 
homo sub influxu metus agit quidem, sed cum interna repugnantia. 
Qua ex causa scholastici breviter et vere dicebant: Actus ex metu pro- 
ductus est voluntarius simpliciter et involuntarius secundum quid 81 . 

60 Cf. Act. Ap. Sed. IV (1912) 647 in causa Lugdun. 

60 Cf. infra in tract. de matrim. impedimentum defectus consensus. De di- 
versis acceptionibus metus reverentialis videsis D’Annibale 1 . c. In praxi istae 
controversiae sunt parvae utilitatis. 

ei S. Thomas dicit, ea quae ex metu operamur „esse simpliciter voluntaria et 
involuntaria secundum quid" (S. theol. 1, 2, q. 6, a. 6). Quodsi idem Angelicus 

Sed iidem scholastici huic propositioni statim adiecerunt clausulam, 
scii.: Tunc solum causat metus involuntarium secundum quid, quando 
opus productum propter timorem est malum secundum se acceptum , 
e. gr. proicefe merces in mare, non vera quando est malum sub aliquo 
particulari respectu tantum, in se autem bonum, ut deponere affectum 
ad peccatum propter metum gehennae est opus in se bonum, quamvis 
appareat malum peccatori nondum poenitenti. Quae quidem clausula 
videtur esse prorsus necessaria. Nam ille, qui ex metu gehennae obser- 
vat mandata Dei et declinat a peccatis, non agit cum voluntario imper- 
fecto et indirecto, quasi observantia mandatorum illi esset secundum 
quid involuntaria. Tunc enim (ex metu pure servili agens) adhuc 
haberet pravum affectum ad res prohibitas, neque posset esse Deo 
gratus. Ratio autem est, quia observantia mandatorum, etsi forte 
primitus incepta metu gehennae, est tamen in se aliquid bonum; ac 
potest, immo et debet intendi, etiamsi gehenna non esset. Unde sequi- 
tur, ut operationes bonae, quae ex metu gehennae (non tamen ex metu 
pure servili) fiunt, non sint minus voluntariae, neque amittant suam 
bonitatem moralem 62 . 

Corollarium. Ex principio sic stabilito deducitur, peccatum, quod ex obiecto 
est mortale seu id quod est intrinsecus graviter malum numquam fieri veniale, 
quantumvis fiat ex metu; remanet enim semper sufficienter voluntarium 08 . 
Hinc si quis fidem negat ex metu mortis, aut si quis fornicatur ex gravi 
metu, graviter peccat. Aliter est de iis, quae non sunt intrinsecus mala, 
sed mala, quia a lege positiva prohibita, ut statim dicetur. 

Principium 2 . Leges positivae (sive divinae sive humanae) non 10 
solent obligare sub gravi metu, vel, ut dicitur, non obligant cum gravi 
incommodo 84 . 

Explicatur: Actus ab istis legibus praescripti non sunt ita boni, 
ut eorum omissio sit intrinsecus mala, ac proinde legislatores non cen- 
sentur habuisse intentionem obligandi subditos suos ad observationem 
legis etiam in tantis angustiis. Hinc e. gr. nemo tenetur audire Missam 
diebus de praecepto, si rationabiliter timet grave damnum corporale 
aut materiale; nemo tenetur satisfacere positivo praecepto confitendi 
omnia peccata mortalia, si adest grave periculum alicuius magni in- 
commodi, quod est per accidens et extrinsece coniunctum cum con- 
fessione 09 . Custos capsae pecuniariae qui a latronibus sub metu mortis aut 
vulnerationis adigitur ad tradendam capsae elavem, potest eam tradere. 

Doctor alibi (ib. 2, 2, q. 142, a. 3) dicit, ea quae ex metu fiunt, „non esse simpli- 
citer voluntaria, sed mixta", non sibi ipsi contradicit, sed sumit verbum „simpli- 
citer" in alio sensu, scii, pro „pure“ vel „omnino“ vel „ex omni parte". 

02 Optime de hac re satis difficili, quae est magni momenti pro recta intelli- 
gentia attritionis, disserunt Billuart, De act. hum. diss. 1, a. 7, et loannes a 

S. Thoma, Com. in S. theol. 1, 2, q. 6 in fine. 

68 Cf. Cod. iur. can. c. 2205, § 3. 

64 Cod. iur. can. c. 2205, § 2 statuit : „Metus gravis etiam relative tantum . . , 
plerumque delictum, si agatur de legibus mere ecclesiasticis, penitus tollit." 

06 Cf. infra De integritate confessionis III 378. 

Dixi autem: Leges positivae non solent obligare sub gravi metu; nam 
quandoque leges positivae obligant etiam cum periculo vitae, scii, 

a) quando bonum commune secus periclitaretur — quapropter miles 
tenetur in excubiis remanere, quamvis maximum periculum mortis 
timeat — ; b) quando transgressio legis cederet in contemptum fidei aut 
potestatis ecclesiasticae aut in damnum animarum 6B \ Hinc Machabaei, 
quibus tyrannus minabatur mortem, nisi manducarent carnes porcinas 
in contemptum legis, maluerunt mortem subire, quam mandatum legis 
Mosaicae violare. In hoc ultimo tamen casu obligatio provenit potius 
a lege naturali, i. e. ab obligatione vitandi scandalum, quam a lege 
positiva. 

71 Principium 3. a) Actus et contractus initi ex metu gravi iniuste 
incusso ad extorquendum consensum sunt quidem per se validi; b) pos- 
sunt tamen postea rescindi; c) immo nonnulli contractus (vel actus) 
ex metu initi declarantur a lege positiva per se invalidi. Hoc prin- 
cipium stabilitum est quoque a Codice iur. can. c. 103, § 2. 

Explicatur: a) Metus non solet tollere voluntarium, ut dictum est. 
Iamvero ad validitatem actus vel contractus nihil aliud requiritur per 
se quam consensus voluntarius contrahentium et res apta 66 . 

Sunt nonnulli auctores, e. gr. Billuart u7 , qui putant illos contractus, 
quorum obiectum est sola liberatio seu a vexatione seu a metu inhisto, esse 
iure naturae invalidos, quia haec liberatio a vexatione seu a metu iniusto 
iam debetur ex iustitia ac proinde non potest vendi. Sed haec ratio non 
videtur esse sufficiens, quia secus omnes contractus ex iniusto metu initi 
essent invalidi; quod tamen non est verum. Et revera ille, qui propter metum 
gravem aliquem contractum init, semper vult se liberare ab iniusta vexatione. 
Hinc is, qui latroni minitanti mortem dedit summam pecuniae, validum 
contractum init, sed postea potest latronem cogere ad restitutionem. 

b) Qui ex gravi metu iniuste incusso contractum init, passus est 
gravem iniuriam, a qua se liberare potest per rescissionem contractus, 
ut recte quoque statuunt iura positiva 68 . Latius de hac re tractabitur 
infra II n. 258. 

c) Quidam contractus vel actus invalidantur a iure positivo eccle- 
siastico, eo ipso quod sunt initi sub gravi metu, e. gr. vota ingressus 
vel admissio in novitiatum et professio religiosa 70 , matrimonium con- 
tractum ex metu gravi iniuste incusso 71 ; suffragium in electione ec- 
clesiastica 78 ; absolutio a censuris aliisque poenis ecclesiasticis 73 ; renun- 
tiatio officiorum ecclesiasticorum 74 . 

658 Cod. iur. can. c. 2205, § 3. 

68 Billuart, De contractibus diss. 1, a. 4 5". Alphonsus (Theol. mor. 1. 3, n. 716) 
vocat hanc sententiam probabiliorem et’ communissimam. Contrarium autem 
docent multi, e. gr. Laymann (Theol. mor. 1. 1, tract. 2, c. 6). 

07 L. c. 68 Cf. Cod. iur. can. c. 1684. 60 Ib. c. 1307, § 3- 

7« Cone. Trid. sess. 25 de regular. c. 19; Cod. iur. can. c. 542, n. 1; c. 572, § 1, 
n. 4. 

71 Cod. iur. can. c. 1087. 72 C. 3 in VI 1, 6; Cod. iur. can. c. 169. 

78 Cod. iur. can. c. 2238. 74 Cod. iur. can. c. 185. 

3. De passione seu concupiscentia. 

Notio. Passio diversimode sumi potest 76 . Ad nostrum scopum sufficit 72 
duas acceptiones indicare: 

1. Iuxta Aristotelem passio est motus appetitus sensitivi ex imagi- 
natione boni vel mali proveniens cum transmutatione corporali. Dici- 
tur a) motus , i. e.*- actus seu operatio, quia in sensu Aristotelico 
passiones non sunt habitus, sed commotiones seu actus, qui tamen 
vocantur passiones, quia producuntur ab imaginatione et perturbationes 
corporales inferunt 76 , ut statim dicetur. Dicitur b) appetitus sensitivi, 
quia neque intellectus neque voluntas istos actus proprie elicit, sed 
appetitus aut concupiscibilis aut irascibilis. Dicitur c) ex imaginatione 
boni vel mali, quia passiones oriuntur per aliquod bonum aut malum 
obiectum vivide per imaginationem repraesentatum. Dicitur d) cum 
transmutatione corporali; addit Aristoteles: „praecipue circa cor“, quia 
passiones sunt vehementes commotiones corporales, quae praecipue sen- 
tiuntur in corde: palpitationes cordis, citior fluxus et refluxus sanguinis, 
calor aut frigus etc. Experientia enim constat, hominem sub influxu 
passionis habere intensissimas commotiones corporales. — Passiones in 
hoc sensu Aristotelico acceptae sunt actus pure sensitivi (Regungen des 
sinnlichen Strebevermogens, Gemutsbewegungen, emotions) ; sunt neque 
bonae neque malae et inveniuntur in omni homine 77 . Ergo etiam in 
Christo fuerunt passiones, qui dixit: „Tristis est anima mea usque ad 
mortem “ 78 , et de quo evangelista narrat: „Circums pexit cum ira/" 10 
Passiones possunt esse valde utiles in actibus arduis perficiendis; unde 
laudatur zelus et indignatio Phinees 80 . 

2. Iuxta Stoicos, Platonem et communem usum modernorum pas- 
siones sunt actus aut habitus inordinati appetitus sensitivi. Unde 
vocantur morbi animi et alliciunt homines ad multa peccata 81 . Tales 
passiones melius appellarentur vitia 62 , sic e. gr. nimius amor divitiarum 
vocatur avaritia, nimia inclinatio ad iram dicitur iracundia. 

Concupiscentia sumitur in triplici sensu: 1. prout est passio specialis, 
scii, desiderium; 2. prout est idem ac passio in genere; in hoc secundo 
sensu loquimur hic de concupiscentia; 3. prout est prava inclinatio 
appetitus (inferioris et superioris) vitiati per peccatum originale. In 
hoc sensu dicit S. Paulus: „Peccatum (originale) operatum est in me 
omnem concupiscentiam” (Rom. 7, 8). S. Iacobus (1, 14) ait: , Unus- 
quisque tentatur a concupiscentia stia abstractus et illectus.” 

76 Cf. S. theol. 1, 2, q. 22, a. 1. 

78 Hinc S. Augustinus (De civ. Dei 9, 4) dicit: „Motus animi, quos Graeci 
ira9q, nostri autem quidam, sicut Cicero: perturbationes; quidam: affectiones 
vel affectus; quidam vero, sicut in Graeco habetur, expressius passiones vocant." 

Cf. S. theol. 1, 2, q. 22, a. 2. 

77 S. theol. i, 2, q. 24, a. 1. 78 Mare. 14, 34. 7 » Mare. 3, 5. 

88 Num. 25, 7 sqq. si cf. S. theol. x, 2, q. 24, a. 3. 

82 S. theol. 1, 2, q. 45, a. 1 ad 1. 

78 Divisiones. Praeeunte Aristotele 83 distinguit S. Thomas 84 undecim 
passiones, quarum sex ad appetitum concupiscibilem et quinque ad 
appetitum irascibilem spectant. 


In appetitu concupiscibili 86 . 


Circa bonum. 
+ 

amor 

+ 

desiderium 

delectatio 


Circa malum. 
4- 

odium 

4 " 

fuga (horror) 

. * 

tristitia 


In appetitu irascibili. 

Circa bonum. Circa malum. 
+ + 
spes audacia 


desperatio 

4- 


timor 

4- 

ira. 


Cum passiones omnes sint motus, ut supra dictum est, vivide appe- 
tunt fugiuntve aut bonum aut malum; qui quidem motus significatur 
parvis sagittis ad quamque passionem hic appositis. 

De singulis pauca dicenda sunt: 

74 i. Amor (prout est passio, non autem prout est actus voluntatis 
aut virtus) est prima propensio seu inclinatio in bonum secundum se, 
abstrahendo num sit praesens an absens, seu est mera complacentia 
in bono per imaginationem repraesentato. Unde ab Angelico Doctore 86 
breviter definitur „complacentia appetibilis” (W ohlgef allen) . Appetibile 
enim triplicem efficit immutationem in potentia appetitiva: primo causat 
in ea quamdam boni complacentiam quae est ipse amor stricte sumptus; 
secundo causat motum in hoc bonum consequendum qui est desiderium: 
tertio quietem in bono possesso, quae est gaudium vel delectatio 87 . 
Amor igitur est pater omnium aliarum passionum, sicut desiderium 
felicitatis in genere est pater omnium humanorum actuum. Quare 
S. Thomas 88 dicit: „Ex amore causatur et desiderium, et tristitia, et 
delectatio, et per consequens omnes aliae passiones; unde omnis actio, 
quae procedit ex quacumque passione, procedit etiam ex amore sicut 
ex prima causa." Passio amoris versari potest circa quodcumque bonum 
sensitivum. Sic e. gr. datur amor divitiarum, delectationis carnalis etc. 
Quae quidem passio amoris, si est bene ordinata, optimum ac fortissi- 
mum adiutorium praebet animae; sin autem est deordinata, etiam pes- 
simos effectus producit et animam prorsus redigit in servitutem. De 
causis amoris eiusque effectibus infra sermo erit in tractatu de caritate. 
Amori opponitur odium. 

76 2. Odium, prout passio, est aversio a malo, ut disconveniente et 

nocivo (Mi^f allen). Odium est passio valde vivida atque vehementer 


88 Ethic. Niconi. I. 2, c. 5. 84 S. theol. 1, 2, q. 23, a. 4. 

88 A Platone, Aristotele, scholasticis distinguebantur in appetitu sensitivo duae 
potentiae sc. concupiscibilis (t 6 diri6upqTiKdv), cuius obiectum est bonum vel ma- 
lum sensibile simpliciter acceptum; irascibilis (t6 0upoabdq), cuius obiectum est 
bonum vel malum, in quantum est arduum. Cf. S. theol. 1, 2, q. 23, a. t. 

88 Ib. q. 26, a. 2. 

87 S theol. i, 2, q. 25, a. 2 et q. 26, a. 2. 88 Ib. q. 28, a. 6 ad 2. 


sentitur 89 , quae quidem si bene est regulata, optime adiuvat animam, 
quia facit hominem horrere totis viribus omne verum malum; sin 
autem haec passio est inordinata, parit omnia facinora mala. Sicuti 
enim fortis est, ut mors, dilectio, ita durum est, ut infernus, odium. De 
pravo odio sermo erit, quando tractabitur de peccatis contra caritatem 
et de inordinata vindicta. 

3. Desiderium est tendentia in bonum absens. Quare differt et 76 
a delectatione, quae est de bono praesenti, et ab amore, qui est de 
bono secundum se, ut abstrahit a praesenti vel absenti 90 . S. Thomas 
hanc passionem non nominat desiderium, sed concupiscentiam 91 ; mo- 
derni autem auctores sub nomine concupiscentiae intelligere solent 
totum appetitum per peccatum originale corruptum, ut iam dictum est. 

4. Fuga, quae etiam vocatur horror (Abscheu, Schauder), est aversio 77 
et recessus a malo futuro. E. gr. puero imminent castigationes corpo- 
rales, quas statim fugit. Si quis abhorret ab omni fere defatigatione 
corporali omnique nisu forti in exercitio religionis et laborum sui 
status, haec fuga est passio inordinata facile inducens peccatum capitale 
desidiae seu acediae. 

5. Delectatio (Lust), prout hic sumitur, est quies appetitus in bono 78 
sensibili possesso et praesenti. Quies autem hic non intelligitur priva- 
tive seu mera cessatio ab&pere, sed positive seu illa iucunda sensatio, 
quae habetur, si bonum amatum et desideratum tandem aliquando ob- 
tentum est. Delectatio non est idem ac gaudium, sed latius illo patet. 
Etenim delectatio versatur circa obiecta tum sensibilia tum spiritualia; 
gaudium vero potius est de obiecto spirituali, ac propterea non invenitur 
in brutis, quae tamen delectationis capacia sunt. Immo delectatio et 
gaudium possunt esse opposita secundum diversos respectus. Quando- 
que enim aliquis sentit delectationem secundum corpus, de qua tamen 
non gaudet secundum rationem." 02 . Passio delectationis deordinatione 
facillime deturpatur ac ad plurima peccata inducit; inordinatae enim 
delectationes sensibiles sunt frequentissimae et vehementissimae. At 
vero bene ordinata delectatio multum conducit et ad strenue laboran- 
dum et ad omnia mala irruentia fortiter superanda aut saltem tole- 
randa 03 . Delectationi opponitur tristitia. 

6. Tristitia (Trauer) est affectus causatus in appetitu sensitivo ex 79 
apprehensione mali praesentis. Passio igitur tristitiae est quidam 
dolor internus atque raro est bona, nisi breviter durat. Tristitia enim 
longe durans solet pessimos effectus habere: reddit hominem, ut di- 
cunt, apathicum et ineptum ad laborem strenuum, aggravat animam, 
impedit motus animi, immo et quandoque motus corporis, saepe nocet 
sanitati corporali 94 . Sin autem tristitia breviter durat, est optima; re- 
frenat enim hominem a concupiscentia et delectatione inordinata. — 


80 Ib. q. 29, a. 3. 80 Ib. q. 30, a. 2. 01 Ib. q. 31, a. 3 ad 2. 

03 Ib. 1, 2, q. 31, a. 3. 03 Ib. q. 33, a. 4. 04 Ib. q. 37, a. 1— -4 

Quae S. Thomas de remediis tristitiae disserit 86 , sunt experientiae 
conformia et notatu digna. Assignat autem Angelicus Doctor tamquam 
remedia efficacia contra tristitiam: i) convenientes delectationes, 
2) fletum, suspiria aliaque signa exteriora tristitiae; interior enim 
dolor diminuitur, quando ad extra diffunditur, 3) compassionem ami- 
corum, 4) contemplationem veritatis, 5) somnum et balnea. 

Hae sex passiones sunt in appetitu concupiscibili; in appetitu vero 
irascibili inveniuntur quinque passiones, quae bonum et malum non 
simpliciter, sed ut arduum respiciunt, quod non sine strenuo appetitu, 
superatis difficultatibus, adipisci valemus. 

80 1. Spes est tendentia in bonum futurum, difficile et arduum , ad- 
eptu tamen possibile. Differentiam inter spem et alias passiones S. Tho- 
mas 08 breviter assignat: „Circa obiectum spei quattuor condiciones 
attenduntur : primo quidem quod sit bonum ; non enim proprie loquendo 
est spes nisi de bono; et per hoc differt spes a timore, qui est de 
malo; secundo, ut sit futurum; non enim spes est de praesenti iam 
habito; et per hoc differt spes a gaudio, quod est de bono praesenti; 
tertio requiritur, quod sit aliquod arduum cum difficultate adipiscibile; 
non enim aliquis dicitur aliquid sperare minimum, quod statim est in 
sua potestate ut habeat; et per hoc differt spes a desiderio 87 vel cu- 
piditate, quae est de bono futuro absolute; unde pertinet ad concupisci- 
bilem, spes autem ad irascibilem; quarto, quod illud arduum sit pos- 
sibile adipisci ; non enim aliquis sperat id, quod omnino adipisci non 
potest; et secundum hoc differt spes a desperatione." — Spes est ordi- 
narie bona passio, quae multum adiuvat operationes nostras; causat 
enim quandam delectationem et vires nostras acuit 88 . Spei opponitur 
desperatio. 

81 2. Desperatio est motus appetitus sensitivi recedens a bono arduo, 
quod apparet adeptu impossibile. Sic e. gr. aegrotus cognoscens aegri- 
tudinem esse incurabilem, desperat de sanitate recuperanda. Desperatio 
est passio valde periculosa et causat multa mala. De desperatione, 
prout est peccatum contra virtutem theologicam spei, infra n. 548 sermo 
redibit. Sicut homo peccare potest defectu, ita etiam exaggeratione 
spei. S. Thomas 88 concinne adnotat, in iuvenibus et in ebriis aliisque, 
qui non utuntur magna deliberatione, haud raro abundare spem, quia, 
non satis consideratis difficultatibus, facile aestimant, se valere con- 
sequi quod volunt. 

82 3. Audacia est actus insurgens contra malum terribile, praesens, 
ad ipsum superandum. Audacia non est quidem pars spei, sed eius 
effectus 100 atque cum illa crescit et decrescit. Aliquando audacia oritur 


68 S. theol. q. 38, a. 1 — 5. 00 Ib. q. 40, a. x. 

07 Suarez (De passion. disp. 1, sect. 8) putat spem et desiderium non differre 
nisi accidentaliter; verior est sententia S. Thomae. 

08 S. theol. 1, 2, q. 40, a. 8. 00 Ib. a. 6. 

100 Ib. q. 45, a. 2 ad 3. 

ex dispositione corporali, quare S. Thomas citans Aristotelem dicit 101 : 
„Illi qui habent parvum cor secundum quantitatem, sunt magis audaces ; 
et animalia habentia magnum cor secundum quantitatem, sunt timida, 
quia calor naturalis non tantum potest calefacere magnum cor, sicut 

parvum Habentes pulmonem sanguineum sunt audaciores propter 

caliditatem cordis exinde consequentem Vini amatores sunt magis 

audaces propter caliditatem vini." 

4. Timor est motus appetitus sensitivi consequens apprehensionem 83 

mali futuri difficilis, cui resisti non potest, vel brevius: est deiectio 
animi victi gravitate periculi. Timor solet efficere magnas mutationes 
corporales, e. gr. pallorem vultus, tremorem vocis et membrorum, erec- 
tionem capillorum, faucium ariditatem, immo quandoque subitaneam 
canitiem, perturbationem mentis et mortem. Timoris assignantur com- 
plures species, e. gr. erubescentia et pudor, verecundia, stupor etc. 102 
Timor moderatus est valde bonus et ducit ad veram humilitatem; timor 
excessivus potest causare desperationem et impedit hominem a magnis 
operibus perficiendis. Illa quae supra dicta sunt de metu in ordine 
ad influxum in voluntarium, possunt etiam applicari passioni timoris 
(saltem aliqualiter). ^ 

5. Ira est appetitus vindictae cum fervore sanguinis circa cor. Dif- 84 
fert ira ab odio. Nam qui odit, vult alteri malum ut sic, iratus vero 
vult alteri malum in vindictam iniuriae acceptae 108 . Odium proximi 

i. e. odium inimicitiae numquam licitum est, quippe quod directe ad- 
versetur virtuti caritatis 104 ; ira autem aliquando licita est, quando scii, 
est appetitus iustae vindictae. Item odium, prout passio, licitum esse 
potest, nempe si est aversio ordinata a vero malo nocivo. — Parvipensio 
et despectio sunt praecipua motiva irae 106 ; solet enim homo valde irasci, 
quando proximus illum scienter et deliberate offendit, cum hoc ex 
parvipensione et despectione oriatur; econtra facilius condonat offensam 
factam ex inadvertentia aut ex passione transeunte. Ira potest nefastos 
effectus producere in corpore atque etiam perturbare animam. De hac 
re dicit S. Gregorius 100 : ,,Irae suae stimulis accensum cor palpitat, cor- 
pus tremit, lingua se praepedit, facies ignescit, exasperantur oculi, et ne- 
quaquam recognoscuntur noti; ore quidem clamorem format, sed sensus 
quid loquatur, ignorat." Ira est vehementissima passio, ac proinde valde 
eget directione rationis. — Ira non habet passionem oppositam sicut 
ceterae passiones hucusque recensitae. Etenim obiectum irae est malum 
arduum praesens. Ergo passio opposita deberet versari circa bonum 
arduum praesens. Bonum vero praesens nequit esse arduum, ideoque 
nec passio potest circa illud versari. 


101 Ib a. 3. 1« Ib. q. 41, a. 4. 

108 Ib. q. 46, a. 6. 104 Cf. infra n. 564. 

105 S. theol. 1, 2, q. 47, a. 2. 

100 Lib. Moralium 5, 45. — Infra in tractatu de vitiis capitalibus sermo redibit 
de ira eiusque remediis. 

Hae sunt omnes passiones ab Angelico Doctore enumeratae. Quodsi 
moderni auctores alias passiones addunt, illae vel non sunt verae pas- 
siones vel reducuntur ad undecim enumeratas. 

Influxus passionum in voluntarium. 

85 Praenotamen. Antequam determinatur influxus passionum in actus vo- 
luntarios, iuvat animadvertere passiones posse dupliciter se habere ad vo- 
luntatem et rationem: antecedenter et consequenter 107 . Passio antecedens 
oritur ex causis a voluntate independentibus, e. gr. ex dispositione corporali, 
ex hereditate naturali, ex subitanea et improvisa commotione etc. Passio 
vero consequens oritur dupliciter: a) Per modum redundantiae ; quando enim 
voluntas vehementer appetit aliquid, oriuntur ilico motus in appetitu sensi- 
tivo; „non enim potest voluntas intense moveri in aliquid, quin excitetur 
aliqua passio in appetitu sensitivo" 108 ; e. gr. sancti intensissime amantes 
Deum experti sunt extases aliasque mutationes corporales; sponsus intensius 
amans sponsam sentit motus carnales. — b) Per modum electionis, quando 
homo deliberate eligit affici aliqua passione, ut promptius ac fervidius operari 
valeat, cooperante ipsa passione. E. gr. aliquis volens vindictam sumere 
de inimico suo, prius in memoriam revocat omnem iniuriam toleratam, vivide 
sibi praesentat gaudium de inimico humiliato, ad sanguinem magis stimu- 
landum bibit vinum generosum; quibus omnibus vehemens passio irae pro- 
ducitur per modum electionis. Ad hunc modum electionis non semper re- 
quiritur positivus actus voluntatis, ut in exemplo allato, sed sufficit quoque 
voluntaria permissio, ut si homo voluntarie permittit e. gr. delectationem 
veneream. 

86 Principium i. Passio antecedens minuit voluntarium perfectum 
et liberum 1 ™; immo si est ita vehemens , ut tollat usum rationis, tollit 
omne voluntarium. 

Ratio est, quia passio antecedens aliqualiter obnubilat rationem, 
vehementer impellit ad actionem ideoque aliqualiter minuit voluntarium 
perfectum et liberum ac proinde etiam peccatum. Unde peccata, quae 
sub influxu passionis perpetrantur, sunt (ceteris paribus) minora atque 
solent vocari peccata infirmitatis. — Sin autem passio est ita vehemens, 
ut absorbeat usum rationis, destruit quoque voluntarium. Ubi enim 
deest usus rationis, deest etiam voluntarium. In praxi raro passio est 
ita vehemens, ut totaliter auferat usum rationis, nisi tamen oriatur ex 
aegra qualitate corporis. 

87 Principium 2. Passio consequens per modum electionis auget volun- 
tarium. 

Ratio est obvia; etenim voluntas agens ex passione consequente non 
tantum vult actum, verum etiam imperat appetitui sensitivo, ut ipsam 
mediante passione adiuvet in agendo. Sicut autem voluntas est intensior, 

107 S. theol. 1, 2, q. 24» a. 3 ad 1. 108 Ib. q. 77, a. 6. 

100 Ut infra n. 89 latius dicitur, concupiscentia seu desiderium boni sensitivi 
auget quidem voluntarium simpliciter dictum (quia ea adiuvante et impellente, 
voluntas fertur maiore impetu in obiectum), sed minuit voluntarium perfectum et 
liberum, quia minuit indifferentiam voluntatis. Cf. S. theol. 1, 2, q. 6, a. 7, et 
Billuart, De act. hum. diss. 1, a. 8. 

quae non solum actum internum, sed etiam actum externum producit, 
ita etiam est in casu. 

Principium 3. Passio consequens per modum redundantiae non 88 
quidem auget voluntarium, sed est signum intensioris voluntatis. 

Ratio est iterum obvia; nam si actus voluntatis est tam vehemens, ut 
non solum commoveat animam, sed etiam redundet in appetitum sensi- 
tivum, hoc profecto ostendit appeti intensissime obiectum. 

Doctrinam his principiis propositam sic complectitur Angelicus Doctor 110 : 
„Passiones animae dupliciter se possunt habere ad iudicium rationis: uno 
modo antecedenter; et sic cum obnubilent iudicium rationis, ex quo dependet 
bonitas moralis actus, diminuunt actus bonitatem. Laudabilius enim est, quod 
ex iudicio rationis aliquis faciat opus caritatis quam ex sola passione miseri- 
cordiae. Alio modo se habent consequenter, et hoc dupliciter: uno modo 
per modum redundantiae, quia scii, cum superior pars animae intense mo- 
vetur in aliquid, sequitur motum eius etiam pars inferior; et sic passio ex- 
sistens consequenter in appetitu sensitivo est signum intensioris voluntatis; 
et sic indicat bonitatem moralem maiorem. Alio modo per modum electionis, 
quando scii, homo ex iudicio rationis eligit affici aliqua passione, ut promptius 
operetur, cooperante appetitu sensitivo; et sic passio animae addit ad boni- 
tatem actionis." — Eandem doctrinam in praxim quoque canonisticam intro- 
duxit Codex iur. can. c. 2206 de influxu passionis statuens: „Passio, si fuerit 
voluntaria et deliberate excitata vel nutrita, imputabilitatem actionis potius 
auget; secus eam minuit plus minusve pro diverso passionis aestu; et omnino 
tollit, si omnem mentis deliberationem et voluntatis consensum praecedat 
et impediat." 

Scholion 1. De concupiscentia antecedente. Quae dicta sunt, valent de 89 
omnibus passionibus. De concupiscentia autem, prout est passio appetitus 
sensitivi prosequentis bonum, et prout distinguitur a motu sensitivo re- 
fugiente malum, qualis est timor, quaedam specialia notanda sunt. Saepe 
enim occurrit sermo de concupiscentia carnis, de concupiscentia oculorum etc. 
Est autem quaestio de sola concupiscentia antecedente, cum palam sit, con- 
cupiscentiam consequentem nihil agere, circa voluntarium aut involuntarium, 
quia ad ipsum sequitur, sed non esse nisi signum intensi voluntarii m . Con- 
cupiscentia autem antecedens auget voluntarium, sed solet minuere liberum, 
ac proinde etiam peccatum ex concupiscentia perpetratum. Haec propositio, 
quae prima fronte considerata videtur esse paradoxa, est tamen verissima. 
Etenim concupiscentia antecedens efficit, ut bonum apprehensum appareat 
maius et voluntas illud intensius appetat. Quod quidem quotidiana ex- 
perientia comprobatur. Ideoque videmus eos, qui amore aliquod obiectum 
prosequuntur, in illud ferri maiore impetu, quam si hac passione non affice- 
rentur; e. gr. homo sub influxu concupiscentiae carnalis intensissime agit 
ad libidinem satiandam. Libertas autem agendi diminuitur per concupis- 
centiam antecedentem. Voluntarium enim liberum procedit ex principio in- 
trinseco cum cognitione finis sub indifferentia positi. Iamvero concupiscentia 
antecedens minuit magnopere hanc indifferentiam, quia offuscat rationem, 
exaggerando appetibilitatem. obiecti et minuendo malum forsitan cum obiecto 


S. theol. 1, 2, q. 24, a. 3 ad 1; cf. q. 77, a. 6 7 8. 
111 Billuart, De act. hum. diss. 1, a. 8. 

coniunctum. Hinc ista concupiscentia quasi deaurat res in se viles, et unus- 
quisque dicitur tentari a concupiscentia sua abstractus et illectus 112 . Cum 
autem peccatum essentialiter consistat in actu liberi arbitrii et non in solo 
voluntario, concupiscentia antecedens solet diminuere peccatum inde com- 
missum 113 . 

90 Scholion 2. De influxu habituum in voluntarium. Quae hucusque dicta 
sunt de influxu passionum in voluntarium, eadem fere asseri possunt de 
influxu habituum. Est autem habitus, prout hic sumitur, constans inclinatio 
iteratis actibus comparata ad similes actus producendos. 

a) Habitus voluntarius , i. e. causatus ac praevisus ex liberis actibus et 
nondum efficaciter retractatus, auget voluntarium neque minuit liberum. 

Ratio est, quia praebet voluntati facilitatem et propensionem ad agendum; 
voluntas autem libere consentit in eius influxum. Hinc habitus boni pro- 
ducunt actus valde bonos, e. gr. actus virtutum; habitus vero mali non 
retractati producunt actus valde malos; quapropter Angelicus Doctor 11 * 
asserit eum, qui ex habitu voluntario peccat, ex certa malitia peccare. Ex 
quibus apparet, e. gr. peccata alicuius hominis ex habitu inveterato et num- 
quam retractato blasphemantis non esse levia ex eo, quod iste homo iam 
nihil cogitat huiusmodi blasphemias proferendo. Libere enim retinet habitum, 
qui est causa tot peccatorum. Proinde omnia peccata reapse secuta illi 
imputantur. 

b) Habitus involuntarius, i. e. causatus quidem ex actibus liberis, sed 
sincero actu contritionis retractatus, minuit vel etiam tollit voluntarium. 

Minuit quidem voluntarium, si advertentia actualis ad actum est imperfecta; 
tollit voluntarium, si haec advertentia est totaliter sublata. Quod quidem 
patet, e. gr. in homine, qui contraxit habitum se inebriandi aut blasphemandi. 

Si iste homo, gratia Dei adiuvante, actum verae contritionis elicuerit, ita ut 
iterum in statu gratiae sanctificantis versetur et omnes habitus suos pravos 
retractaverit, nihilominus autem propter propensionem acquisitam iterum in 
eadem peccata relabatur, haec peccata sunt minus voluntaria ac proinde 
minus gravia; immo si antevertunt omnem rationis advertentiam, non sunt 
nisi peccata materialia. — Per se patet, peccatorem habituatum vel con- 
suetudinarium stricte teneri ad remedia efficacia adhibenda pro exstirpatione 
pravi habitus, ut infra in tractatu de poenitentia explicabitur. 

4. De quibusdam statibus pathologicis corporalibus. 

91 Praenotamen. Ex intima coniunctione, quae inter corpus et animam inter- 
cedit, facile intelligitur exsistere etiam efficacissimum influxum mutuum inter 
has duas partes coniunctas. Anima influit in corpus et corpus influit in 
animam. Corpus bene castigatum optime servit animae, dum econtra corpus 
rebelle aut vitiis deditum aggravat animam. Accedit, quod ex peccato ori- 
ginali perturbationes lugendae in potentiis corporalibus irrepserunt, quae 


112 lac. 1, 14. i 

113 Cf. S. theol. 1, 2, q. 77, a. 6. Quia complures auctores non satis distinguunt 
voluntarium a libero neque diversas significationes verbi concupiscentiae, hinc 
dissensiones et confusiones oriuntur. 

114 Ib. q. 78, c. 2: „Peccatum ex certa malitia dicitur esse, quod est ex electione 

mali. Sed unicuique est eligibile id ad quod inclinatur per proprium habitum. I 

Ergo peccatum, quod est ex habitu, est ex certa malitia." j 

quidem adhuc augeri solent ex atavismo i. e. ex hereditaria ac nativa disposi- 
tione particulari a parentibus transmissa. Haec omnia constant cotidiana ex- 
perientia et a nemine negantur. Ast non eo usque est procedendum cum com- 
pluribus modernis incredulis, ut libertas hominis ac imputabilitas actionum 
prorsus negetur, quasi homo necessario agere deberet iuxta propensiones suas 
nativas et dispositiones hereditarias cerebri. Si enim ita esset, tunc etiam pes- 
simi malefactores haberent semper fere excusationes suorum facinorum. Pos- 
sent enim recte dicere, se non libere, sed ex necessaria dispositione hereditaria 
scelera commisisse. Non essent puniendi, sed commiserandi. Quae quidem 
falsa sunt ideoque nostris temporibus etiam a nonnullis medicis psychiatris 
rationalistis admittitur non tantum libertas hominis, verum etiam maximus 
influxus animi in corpus, non obstante propensione nativa corporali. Qua- 
propter illi medici solent adhibere sic dictam „suggestionem“, i. e. persua- 
sionem moralem in morbis mentalibus; atque, licet rationalistae, agnoscunt 
beneficum influxum sacerdotis confessarii in huiusmodi morbis. Ex alia 
autem parte confessarii quam maxime interest, aliqualem notitiam habere 
horum statuum aegrorum mentalium, idque ob duas rationes: 1. propter 
utilitatem poenitentis; si enim confessarius recte iudicat de statu poenitentis, 
efficacius illum adiuvare potest; 2. propter utilitatem ipsius confessarii; 
nam haud raro confessarii ignorantes huiusmodi status aegros periculose 
errant, nimia credulitate putantes ea omnia esse vera obiective, quae poeni- 
tentes, e. gr. de miraculosis visionibus habitis, de diabolicis invasionibus etc., 
narrant. Hinc oriuntur derisiones malevolorum, perturbationes fidelium, de- 
tractiones ipsius confessarii etc. — Quae cum ita sint, quasdam breves 
regulas de hac materia indicamus, remittentes pro ampliore doctrina ad opera 
quae ex professo de hac re tractant et quae solent vocari ..medicina pasto- 
ralis", ,,psychiatria pastoralis" aliisque nominibus similibus 116 . 

Regula i. I11 extraordinariis et portentosis factis numquam sup-M 
ponendae sunt vires supernaturales vel diabolicae, nisi cum morali 
certitudine sint prius probatae. Si vel minimum dubium manet, in- 
vestigatione peracta, effectus producti adseribi debent naturalibus viribus. 

Secus enim maximae illusiones atque gravia incommoda certo orirentur. 
Hinc phaenomena somnambulismi, telepathiae etc. non sunt ordinarie prae- 
dicanda tamquam effectus diabolici, cum non certo constet, illos non posse 
produci vel ex viribus naturalibus vel ex vaferrima astutia hominum. Exinde 
tamen non licet concludere, quemlibet christianum posse licite assistere socie- 
tatibus seu circulis, in quibus talia phaenomena monstrantur. Haud raro 
enim inde oriuntur gravia pericula contra religionem et bonos mores 110 . 

113 Cf. Surbled, La morale dans ses rapports avec la mMecine et l’hygi£ne, 6d. 

10, Paris 1905. A. Ronier, Psychiatrie und Seelsorge (Berlin 1899). Iste auctor 
est quidem protestanticae religionis, sed optime tractat materiam istam. 6". Weber, 
Zwangsgedanken und Zwangszustande in pastor al-psychiatrischer Beurteilung 
(Paderborn 1903). Ios. Antonelli, Medicina pastoralis, ed. 3 (Romae 1906). 
Ig. Familler, Pastoral-Psychiatrie (Freiburg 1898). Raymond O. P., Le guide 
des nerveux et des scrupuleux (Paris 1911). Bergmann, Die Seelenleiden der 
Nervosen (Freiburg i. Br. 1923). Gemelli O. M., Skrupulositat und Psychasthenie 
(Regensburg 1915). Pierre Janet, La mddecine psychologique (Paris 1923). 
Eymieu, Le gouvernement de soi merne (Paris 1910). 

119 Cf. infra de superstitione (II 520 sqq.), ubi latius agetur de hac re et ubi 
etiam afferentur decisiones S. Sedis contra spiritismum et magne tismum. 

93 Regula 2. Voluntarium et liberum tolli potest non tantum in per- 
fecta amentia, sed etiam in hypnotismo et in quibusdam pathologicis 
statibus mentis. Sin autem dubium est, utrum actus commissus in 
huiusmodi statibus sit voluntarius ac liber necne: in malis operibus 
(in odiosis ) pro involuntario vel saltem pro non gravi peccato est 
habendus; in favorabilibus vero quod actum est, censetur rite factum 

Voluntarium tolli in perfecta amentia omnes admittunt; voluntarium tolli 
etiam in hypnotismo (saltem aliquando), experientia constat; persona enim 
hypnotizata aliquando agit ea, quae extra statum hypnotismi certe ageret num- 
quam. In aliis pathologicis statibus mentis interdum tolli voluntarium etiam 
experientia constat, ut patet e. gr. durante epilepsia, melancholia, quae causat 
aliquando sic dictam abuliam seu incapacitatem efficaciter volendi; durante 
hallucinatione et in nonnullis phaenomenis hysteriae. In dubio autem de 
libertate actus obiective malus non imputatur moraliter tamquam grave pec- 
catum, quia nemo censetur malus, nisi probetur. Porro in his casibus nequit 
probari gravis malitia voluntaria. Hinc confessarius debet esse iudex valde 
mitis in huiusmodi circumstantiis. Sin autem de actu bono dubie voluntario 
et libero agitur, nihil obstat, quominus praesumatur libere et voluntarie 
factus, donec contrarium probetur. 

94 Regula 3. Voluntarium, si non totaliter aufertur, tamen certe valde 
minuitur in diversis multisque aegris condicionibus nervorum, inter 
quas praeprimis enumerandae sunt sic dictae obsessiones, ideae fixae 
(Zwangsvorstellungen) et hysteria. 

95 Ideae fixae 117 seu obsessiones multos homines ceteroquin sanae mentis 
valde cruciant et versantur circa infinitas fere materias, ita ut ad hunc diem 
nondum potuerint a peritis medicis in determinatas categorias reduci. 
E. gr. unus habet ideam fixam, se debere lavare manus suas fere centies 
in die; alius in omnibus rebus, etiam sanctissimis, videt semper res obscoenas; 
tertius laborat idea fixa, se omnino non posse transire per locum vastum 
(agoraphobia, Piatzangst), et sic deinceps. Experientia ostendit, ideas fixas 
ad tempus prorsus evanescere et post intervallum plus minusve longum 
iterum apparere. Quaenam sint causae idearum fixarum, nondum certo scitur. 
Verisimile esse videtur, illas causari aliquando ex dispositione haereditaria, 
aliquando ex certis transmutationibus cerebri, aliquando ex neurasthenia et 
saepissime ex vehementi timore passo, quare et solent vocari phobiae. Ideae 
fixae multum diminuunt voluntarium, ita ut vix et ne vix quidem in illis 
possit esse peccatum mortale.- Ad summum est peccatum veniale et aliquando 
est nullum peccatum. 

Contra ideas fixas non datur efficacius medium quam (praeter sapientem 
curam sanitatis corporalis) stricta oboedientia erga prudentem, strenuum et 
praesertim patientem confessarium seu directorem. Ex tali enim oboedientia 


117 Cf. Familler, Pastoral-Psychiatrie 21; A. Ziehen, Psychiatrie (Berlin 1894) 
120 sqq. Terminologia in hac materia minime est uniformis inter diversos auc- 
tores. Quantum ad nostrum scopum sufficit, ut sub ideis fixis comprehendamus 
omnia, quae ab aliis vocentur: phobiae, obsessiones, psychasthenia, dementia 
lucida etc. In omnibus enim istis statibus hoc commune est, ut homo, quantumvis 
cognoscat ideam istam vel impulsionem non esse sufficienter fundatam, tamen 
eam expellere non valet. 


atque ex personali influxu confessarii ideae fixae, si non omnino cessant, 
saltem relinquunt vitam magis tolerabilem, quae secus vix ferri potest. 
Tempore elapso a medicis aliquando ope hypnotismi demptae sunt ideae 
fixae; hodierna vero praxis iam minus frequenter adhibet hypnotismum 
propter incommoda inde aliquando sequentia, sed potius recurrit ad sic dictam 
psychotherapiam seu persuasiones morales, quas vix ullus facere potest 
melius quam confessarius bene instructus. Ante omnia autem confessarius 
tunc conetur sibi conciliare perfectam fiduciam illius, qui fixis ideis laborat. 
Dicat illi, adesse non magnum periculum peccandi in istis phantasmatibus 
et obsessionibus; inducat illum ad laborem levem qui distrahat animum ad 
alias cogitationes; numquam autem acerbe dicat: Tu es amens! ineptiae et 
stultitiae sunt tuae ideae, aut alia similia verba dura. Sed strenue simul et 
fortiter suaviterque admoneat illum ad patientiam; praecipiat, ne quid 
insolitum agat, e. gr. insolita exercitia pietatis, neve adeat alias personas 
pro consilio petendo, neve praesertim legat libros tractantes de tentationibus, 
de nervorum perturbationibus, de ideis fixis etc. Experientia enim constat, 
lectione talium librorum ideas fixas nedum non curari, sed potius confirmari 
aut in alias peiores transformari. — Confessarius sit quoque valde cautus 
quoad sic dictam psychoanalysim inventam a Freud et ab aliis excultam, cum 
ex temptamentis psychoanalyti&s haud raro oriantur effectus valde nefasti. 

Hysteria, si nomen inspicias (fuTTepa), est infirmitas muliebris, sed hoc 96 
nomen hodie adhibetur ad significandum morbum nervorum specialem, qui 
invenitur tam in mulieribus quam in viris. Fatendum tamen est, hysteriam 
saepius inveniri in feminis quam in viris 118 ; forte eam ob causam, quia 
systema nervosum in viris firmius est quam in mulieribus. Imprimis animad- 
vertendum est, istum morbum nequaquam semper esse quid probrosum vel 
semper oriri ex luxuria. Etenim experientia constat, viros et mulieres 
piissimas hysterico morbo aliquando laborare. Nihilominus etiam compertum 
est, illos qui laborant hysteria, facilius et vehementius pati tentationes contra 
castitatem. Nam cum systema nervosum ipsorum est perturbatum, et notanter 
nervi genitales, tum voluntas eorum est debilitata. Quid sit causa hysteriae, 
quidve sit ipsa, nos adhuc latet. Videtur esse saltem principaliter auio- 
suggestio morbida quae vocatur quoque pylhiatismus (Babinski). Forte non 
est morbus organicus, sed functionalis, uti dicunt medici; i. e. hysteria non 
causat laesiones organicas, sed functiones physiologicas aut psychologicas plus 
minusve impedit. Symptomata hysteriae sunt fere infinita et semper variabilia, 
ita ut quidam recte dixerit „in hysteria nihil esse constans quam illius incon- 
stantiam". Id tamen apud omnes constat, tum rectum iudicium, tum sensum 
moralem, tum voluntarium valde diminui ex hysteria. Confessarius maxima 
prudentia et cautione agat cum hominibus hysteria laborantibus, quia secus et 
ipse et illi facile magna damna habebunt 119 . Cum non sit ita facile discernere, 
num revera morbus hysteriae adsit, operae pretium est, hic afferre quaedam 
signa characteristica istius status, quae vocantur stigmata hysteriae 120 : 


118 Cf. A. Aub, Die Hysterie des Mannes, Munchen 1911. 

119 Cf. Capellmann-Bergmann, Pastoralmedizin 18 122: „t)berhaupt ist dem 
Geistlichen im Verkehr mit Hysterischen groBte Vorsicht und Zuriickhaltung zu 
empfehlen." Familler 1 . c. 67 sqq. ; Ziehen 1 . c. 243 sqq. 

120 Omittimus stigmata mere corporalia, ut e. gr. defectus reflexus conjuncti- 
valis, pharyngei etc. 

1. Egoismus prorsus exaggeratus et morbosus. Persona hysterica solet 
omnia ad seipsam referre. Quapropter continuo lamentatur, alios homines 
ipsam non satis considerare vel ipsam offendere multigenis iisque reapse 
futilibus rebus. Exinde etiam conatur, ut alii ipsi commisereantur. Magnam 
satisfactionem persentit, si alii homines eius dolores, angores, labores agno- 
scunt vel admirantur. Sin autem alii ipsam negligere videntur, tunc omnibus 
viribus, etiam exaggerationibus et mendaciis obtrudit se suumque statum. 
De proximo non curat nisi propter egoismum. Hinc etiam saepe offendit 
proximum, non quidem factis gravibus, sed quasi ictibus acus, ita ut cohabi- 
tantes aut saepe conversantes, cum illa tolerare debeant multa incommoda. 
Uno verbo: persona hysterica, quidquid agit, quidquid patitur, omnia ad 
suum honorem aut utilitatem aut satisfactionem refert. Non abhorret etiam 
magnos dolores tolerare, dummodo ab aliis agnoscatur ut alter Iob. 

2. Inconstantia abnormis 121 in affectibus iisque valde vehementibus est 
alterum signum characteristicum hysteriae. Persona hysterica nunc exsultat 
mentis iubilo, postea propter futiles rationes tristatur usque ad mortem 122 ; 
hodie cum magna fiducia accedit ad confessarium vel medicum eorumque 
mandata fidelissime observat, cras conqueritur de confessario et medico tam- 
quam de hominibus sine corde et intelligentia. 

3. Defectus veritatis et veracitatis (pseudologia phantastica vel mytho- 
mania) est tertia eaque tristissima et periculosissima dos hysteriae. Qui qui- 
dem defectus se manifestat tum in actionibus tum in verbis. Persona hysterica 
decipit se, decipit alios, licet id non faciat semper scienter aut ex malitia. 
Hinc apud illam inveniuntur aliquando actiones, quae prima fronte con- 
sideratae apparent miraculosae, e. gr. visiones coelestes, apparitiones diaboli- 
cae, ieiunium per complures hebdomadas protractum (clam autem ipsa man- 
ducat), immo et stigmata sanguinea in manibus, pedibus et latere. Haud raro 
etiam putida mendacia narrat hystericus de rebus et factis aliorum, immo 
pessime denigrat honorem confessarii, ipsique causat multa incommoda. 

4. Peccata contra temperantiam haud consueta aliquando item sunt 
signum hysteriae. lam supra diximus, hystericum morbum non semper 
oriri ex excessibus luxuriae, ut nonnulli falso putant; experientia tamen 
constat, hysteriam facile ducere ad inordinatas delectationes carnales, et 
quidem fere aequali intensitate ad inordinatas delectationes ciborum et potus 
ac ad delectationes venereas. Hinc hysterici saepe committunt excessus 
in Venere et Baccho. Quae quidem phaenomena sponte intelliguntur, si 
animadvertatur iudicium morale personae hystericae esse obnubilatum propter 
eius appetitum sensitivum exaggeratum. Eo usque iste morbus aggravari 
potest, ut persona alias pudica omnem pudorem abiciat et aperte tentet, 
immo et cogat alias personas ad impudicitiam. Cum insuper persona affecta 
hoc morbo defectum sit passa in veritate iudicii et in veracitate locutionis, 
haud raro falso accusat alios de luxuria secum commissa. Qua de causa 
sacerdos extra confessionem ne loquatur solus cum sola, ut calumnia in 
illum postea fieri nequeat. Eheu! non unus sacerdos innocens propter im- 
prudentiam suam hoc modo falso accusatus et condemnatus est. 

07 Moralitas actuum in hysteria commissorum. Actus a persona hysterica 
commissi non possunt dici prorsus involuntarii; nisi satis raro, quando scii. 

121 GroBe Labilitat der Vorstellungen und Stimmungen. 

i2 - „Himmelhoch jauchzend, zu Tode betriibt", das sog. Lachweinen. Cf. 
Surbled 1. c. t. IV, cap. 4. 

constat de absentia cognitionis et volitionis; debent tamen censeri imperfecte 
voluntarii ac proinde mitius iudicari in confessionali. Ideo saepe accidit, 
ut actus a persona hysterica commissus non sit peccatum mortale, qui, si 
commissus fuisset a persona sana, esset absque omni dubio gravis culpa. 
Juod quidem praesertim attendendum est in cogitationibus et desideriis im- 
puris, immo aliquando etiam in actibus externis turpibus. 

Cura morbi hysterici . Alia remedia petenda sunt ex arte medica, alia 98 
ex theologia morali. Apud omnes quidem constat, hysteriam non raro ortum 
ducere ex morbo nervorum aliisque indispositionibus corporalibus. Prius 
igitur ope periti medici morbus corporalis, si qui exsistat, tollendus est. 
Attamen non semper morbus corporalis organicus apud personas hystericas 
inveniri potest. Tunc confessarius vel sacerdos imprimis omnimodam con- 
fidentiam et oboedientiam personae hystericae sibi procurare conetur; quod 
quidem est res haud facilis. Quibus vero comparatis, omni prudentia, omni 
patientia omnique firmitate satagat, ut abnormalis egoismus personae hyste- 
ricae abstergatur; suadeat distractiones et delectationes honestas; nimia 
exercitia pietatis et mortificationis ne permittat; praecipiat autem imprimis 
opera misericordiae et caritatis erga proximum. Huiusmodi vivendi ratione 
ac agendi paulatim hysteria cesfcabit vel saltem tolerabilior evadet. 


CAPUT III. 

De moralitate actuum humanorum. 

Conexio materiae. Quoniam sufficienter dictum est de natura, divisione, 
principiis, impedimentis actuum humanorum, nunc tractare oportet de eorum 
moralitate et de merito supernaturali. Actibus enim nostris non obtinebimus 
finem nostrae vitae, nisi sunt non solum moraliter boni, sed etiam super- 
naturaliter meritorii. Quare primo agendum est de moralitate actuum huma- 
norum et deinde de eorum merito. Caput primum de moralitate actuum 
humanorum subdividimus in tres articulos: 1. de natura et divisione moraii- 
tatis; 2. de principiis seu fontibus moralitatis; 3. de extensione moralitatis. 


ARTICULUS I. 


De natura et divisione moralitatis. 

Natura moralitatis. In omni actu humano distingui potest duplex 99 
esse: physicum et morale. Esse physicum actus humani est eius entitas 
physica, e. gr. in occisione hominis esse physicum huius actus includit et 
vires physicas, quae causaverunt occisionem, et ipsum effectum physi- 
cum occisionis. Esse morale 1 actus humani est illa essentialis proprie- 
tas, quae reddit actum physicum vel bonum seu licitum vel malum seu 


4- • -4 V- uc dCEiuus numams. bed per analogiam 

. ttributioms muitae aliae res vocantur morales, in quantum habent ordinem ad 
actus humanos. Sic loquimur de causa morali, quae non physice, sed moraliter 
1. e. consulendo, imperando etc., producit actus; de lege morali, quae dirigit actus 
humanos; de virtutibus moralibus, quae fadlitant actus humanos; de obiecto 
morali, quod attingitur ab actu humano; de scientia morali, quae tradit conclu- 
tu 7 tTZr n T tS m ° ralil \ US deductas ’ de obligatione morali, quae nos adstringit 

perfect? fr manUm; * 6 Certitudine moraIi > <Jmdem non est certitudo 
pertecta, sed sufficiens, attentis moribus humanis. 

illicitum. Sic in exemplo allato occisionis actio physica recipit diversum 
esse morale, secundum quod iuste facta est a legitima auctoritate vel 
iniuste a quocumque. Omnes fere admittunt esse morale actus humani 
superaddere aliquid ad esse physicum, sed quidnam hoc sit, non est una 
sententia. 

Moralitas actionum humanarum definiri potest: transcendentalis 
relatio actus humani ad normam moralitatis. Actus, qui est conformis 
huic regulae, est rectus seu licitus seu bonus; qui vero est difformis, 
est illicitus seu malus. Oportet igitur ut exsistat aliqua regula, iuxta 
quam omnes actus humani mensurari et regulari debent. Sicut enim 
in rebus physicis cognoscitur rectitudo aut obliquitas curvitasve ali- 
cuius obiecti, si illud comparatur cum regula recta, ita in rebus morali- 
bus actus humanus iud icatur rectus aut perversus, secundum quod con- 
sonat aut discrepat cum regula morum. 

100 Falsae sententiae circa normarn moralitatis. Non possumus in nostro 
Manuali omnes sententias falsas de norma moralitatis adducere; sunt enim 
fere innumerae. Pro ampliore doctrina consulendi sunt auctores de Ethica 
aut Apologetica tractantes. Circa essentiam seu ultimam normam moralitatis 
erraverunt et errant complures auctores acatholici immo et catholici. Inter 
acatholicorum auctorum errores hi videntur esse praecipui: 1. utilitarismus; 
2. rationalismus; 3. subiectivismus. 

101 1. Utilitarismus (vocatur etiam hedonismus a verbo fjbovfi seu eudaemonis- 
mus a verbo eObatpovia) ponit ultimam normam moralitatis in felicitate 
terrestri, assequenda, ita ut illae actiones bonae dicendae sint, quae con- 
sideratae tum in se tum in suis effectibus plus afferunt voluptatis quam 
doloris. Suprema regula huius systematis est: Voluptas expetenda, dolor 
fugiendus. Duplex distinguitur utilitarismus: alter individualis, alter socialis. 
Prior intendit felicitatem hominis individui; posterior vero felicitatem socie- 
tatis humanae. Utilitarismi individualis praecipui fautores fuerunt a) apud 
antiquos: Aristippus Cyrenaicus, Epicurus, Democritus, Lucretius; b) apud 
moderniores: Helvetius, de la Mettrie, Diderot, Feuerbach 2 3 . — Socialem 
utilitarismum propugnaverunt R. Cumberland, Fr. Baco, Aug. Comte, Stuart 
M ili, I.Bentham aliique. Non ita certo tamen constat de quibusdam auctori- 
bus citatis, quemnam docuerint utilitarismum, utrum individualem an socia- 
lem. Id valet praecipue de I. Bentham, qui a quibusdam habetur fautor 
utilitarismi individualis, ab aliis autem defensor utilitarismi socialis. Princi- 
pium fundamentale istius auctoris est: Homo debet totis viribus in sua vita 
sibi procurare „Maximisationem voluptatis et Minimisationem doloris", 
i. e. debet curare ut voluptas fiat quam maxima, dolor quam minimus, ideo- 
que debet pensare delectationes et dolores (secundum intensitatem, duratio- 
nem, extensionem, puritatem et fecunditatem), quos quilibet actus producturus 
est. Actus, qui producent plus voluptatis, sunt boni; qui vero causabunt plus 
doloris, sunt mali 3 . 


2 Cf. Tanquerey, Synopsis Theol. mor. 8 II, n. 93 sqq., et V.Cathrein, Moral- 

philosophie I 5 266 sqq., qui latius haec systemata explicant et refutant. 

8 Jerem. Bentham, Introduction to the principies of Moral and Legislation 

(1789). Utilitarismum magna cum eruditione describit L. Carrau, La morale 

utilitaire, Paris 1874; eius sententia de Bentham habetur p. 167 — 217. 


2. Rationalismus docet, supremam normam moralitatis esse vivere se- 102 
eundum rationem sine ullo respectu ad felicitatem. Huic rationalismo fave- 
bant Stoici putantes summum bonum esse facere virtutem propter seipsam, 
seu vitam sibi concordem ducere 4 . Verus sapiens hanc regulam in tota vita 
sua sequitur: „Sustine, abstine." Sustine animo imperturbato omnia in- 
commoda; abstine ab omnibus gaudiis; sis quasi impassibilis, ita ut nullo 
doloris aut voluptatis influxu perturbari possis 6 . Hunc Stoicismum aliqua- 
liter secuti sunt Th. Reid (1710 — 1796) et praesertim Immanuel Kant 
(1724 — 1804), qui docuit bonum esse adimplendum, non quia aliquid utili- 
tatis nobis affert, sed quia est nostrum officium. Unde lex non imperat modo 
condicionato (si velis esse beatus, fac hoc), sed modo absoluto et categorico, 
scii, fac hoc. Unde celeber ortus est „Imperativus categoricus Kantianus". 

3. Subiectivismus (qui haud immerito etiam scepticismus moralis vocatur) 108 
hodie late grassatur apud acatholicos. Iam vetus philosophus graecus Theo- 
dorus Cyrenaicus dixit, nihil esse ex natura sua bonum aut malum, ideoque 
vel ipsum adulterium et furtum posse aliquando esse actus bonos 6 . Saeculo 
XVI Montaigne (1533 — 1592), quem secutus est Th. Hobbes (1588 — 1679), 
negavit exsistentiam alicuius normae obiectivae et constantis pro actibus 
moralibus hominis. Nostris temporibus idem docent R. v. Jhering 7 , Fr. Paul- 
sen 8 , Fr. Iodi 0 , Ed. Westermarck 10 et multi alii. Modo prorsus crudo hunc 
subiectivismum usque ad verum nihilismwn moralem logice perduxerunt 
M. Stirner et Fr. Nietzsche, qui totam moralem esse arrogantem faisifi- 
cationem effutiit hominemque aristocraticum esse extra limites boni et mali. 
Subiectivismus negans omnem obiectivam normam constantem et invaria- 
bilem moralitatis et asserens subiectivum iudicium vel potius sentimentum 
(subjektives Gefiihl, sentiment subjectif, moral sense) esse unicam normam 
moralitatis logice ducit ad absurditates a Nietzsche propugnatas et destruit 
totum ordinem socialem, qui profecto conservari nequit sine normis obiectivis 
constantibus 14 . 

Breviter enuntiatis falsis de norma moralitatis opinionibus acatholicorum, 
afferendae remanent sententiae minus rectae catholicorum auctorum: 

i. Positivismus moralis docet ultimam normam moralitatis esse liberam 104 
voluntatem divinam, quae potuisset libere statuere moralem prorsus diversam 
ab illa, quae nunc exsistit; immo posse adhuc libere mutare moralem ex- 

4 Principium Stoicismi fuit: 6poXoyoup^vuji; tP| (ptiaci £f[v, quod quidem prin- 
cipium non eodem modo a diversis auctoribus explicatur (cf. Cathrein 1 . c. 226). 

6 De Stoico videntur esse dicta ab Horatio (Od. 3, 3, 8) : 

„Si fractus illabatur orbis, 

Impavidum ferient ruinae." 

6 Diogen. Laert. 9, 61 101 : 0 £»k dpa 4 <jti cp6a€i d.yo.Qdv f( KctKdv. 

7 Jhering (Idealistische und positivistische Ethik [1882] 222) dicit; „Es gibt 
keine Handlung, die an sich bose ware. Der Unterschied von gut und bose liegt 
nicht in den Dingen an sich, sondern ergibt sich erst aus der Beziehung der 
Dinge und Handlungen auf die Zwecke der Menschen." 

8 Paulsen (System der Ethik I 7-8 19) dicit: „Wie ein Englander ein anderer 
ist ais ein Chinese oder ein Neger und auch ein anderer sein will und soli, so gilt 
fur jeden unter ihnen auch eine audere Moral." In aliis tamen locis idem auctor 
videtur admittere normam obiectivam stabilem moralem (cf. Cathrein 1 . c. 263). 

9 Religion, Moral und Schule (1892) 9. 

10 Ursprung und Entwicklung der Moralbegriffe I, c. x ; cf. etiam ib. p. 13 — 14. 

11 Optime refutat hunc errorem Cathrein 1 . c. 168 — 179. 

sistentem. Haec sententia hodie est obsoleta et iam refutata est a S. Thoma 12 . 
Sunt enim quaedam actiones intrinsecus malae et quidem independenter a 
voluntate divina, e. gr, blasphemare, occidere innocentem, peierare etc., 
neque Deus potest illas licitas reddere. 

2. Catholici alii auctores admittentes quidem normam moralitatis esse 
quid obiectivum, immutabile, ad finem supernaturalem hominis pertinens, 
intimius perscrutati sunt, quid sit illud praecise, quod primo et per se reddit 
actus humanos morales. In diversas sententias abierunt, quarum praecipuae 
sunt sequentes: 

105 a) Moralitas consistit in sola denominatione extrinseca, seu est purum ens 
rationis. Vocatur enim actus moralis, quia refertur aut ad legem aut ad 
naturam rationalem hominis. Ita praesertim Vasquez 13 . Idem docuisse 
dicuntur etiam Mastrius et de Coninck 14 . Haec sententia est certo falsa. 
Etenim aliqua species moralitatis est bonitas moralis. Iamvero bonitas mo- 
ralis certo non est pura denominatio extrinseca et ens rationis, quoniam 
actibus moraliter bonis meremur vitam aeternam. Non est autem consen- 
taneum rationi asserere, nos mereri vitam aeternam aliquo ente rationis 15 . 

106 b) Moralitas consistit in libertate actus. Ita Durandus 16 , Scotus 17 , 
Tanner 18 et forte etiam Suarez 19 . Sed haec sententia item admittenda non 
est, quia libertas requiritur quidem ad moralitatem, cum nullus actus sit 
moralis, qui non sit liber 20 , attamen moralitas non consistit formaliter in 
libertate. Etenim liberum esse pertinet ad ordinem physicum; eo namque 
distinguuntur entia libera ab agentibus non liberis. Insuper, etiamsi ordo 
moralis ac proinde ipsa moralitas non esset, tamen adhuc remaneret libertas 
in actionibus hominis 21 . 

107 c) Moralitas consistit in advertentia rationis ad obiecti honestatem. Ita 
Syl, Maurus 22 , Scheeben 23 et pauci alii, qui opinantur, vel ipsum actum 
amoris beatifici, quippe qui, licet necessarius, sit tamen perfecte rationalis, 

12 Summa c. gent. 3, 129. Hunc Positivismum moralem proposuisse dicuntur 
Guill. Occam (In 2 sent. q. 19 ad 3 et 4), loan. Gerson (De vita spir. lect. 1, coroll. 
10 et 11), Descartes (Meditationes de prima philos. resp. 6, 6). 

13 In 1, 2, disp. 73, c. 9, n. 42sqq.; disp. 95, c. 10. 

14 Apud Frins, De act. hum. II, n. 9. 

16 Cf. Billuart, De act. hum. diss. 4, a. 1, ubi clare et breviter tota haec quaestio 
de essentia moralitatis discutitur. 

16 2, dist. 38, q. 1 et 3; cf. etiam 3, dist. 23, q. 3. 

17 In Sent. lib. 2, dist. 40, q. un., § „De secundo dico". — Ceterum non ita 
constat, quaenam sit accurata sententia Scoti. Cf. Frins 1. c. 

18 In 1, 2, disp. 2, dub. 2, n. 36. 

19 Ita saltem putat Frins 1. c. n. 6 citans septem diversa loca in operibus Sua- 
rezii pro hac sententia. Ipse Frins (1. c. n. 22) etiam putat libertatem actus non 
solum praesuppositive, sed formaliter et constitutive esse moralitatis essentiam. 

29 Multum disputant scholastici, num et quaenam libertas requiratur ad actum 
humanum et moralem. Controversia praeprimis versatur circa actum visionis 
beatificae, qui non est liber, sed necessarius. Alii volunt hunc actum utpote ca- 
rentem libertate non esse humanum neque moralem, at merito, ait Billuart (1. c. 
diss. 1, a. 2) : „Amor beatificus est intime et inseparabiliter coniunctus regulae 
(rationis), ideoque est humanus et moralis eminentiori modo et semotis imper- 
fectionibus." 

21 Cf. Salmant., Curs. theol. mor. tract. 20, c. 1, punct. 3. 

22 Opus theol. II, lib. 5, q. 22, n. 7. 

23 Handb. der kath. Dogmatik I, lib. 2, n. 594 sqq. 

i. e. dictamini rectae rationis plane conformis, esse perfecte et proprie mo- 
ralem. Haec sententia non quidem absolute falsa, sed manca esse videtur; 
etenim ad veram moralitatem actus non solum requiritur advertentia rationis 
ad honestatem actus, sed etiam interventio voluntatis. Praeterea essentia 
moralitatis non potest unice oriri ex ratione et voluntate humana, sed in- 
super ex relatione ad normam moralitatis obiectivam eamque divinam. 

Sunt adhuc complures sententiae de essentia moralitatis, quas longum est 
hic afferre, et quae pro praxi parvae aut nullius sunt utilitatis 24 . 

Sententia vera de essentia et norma moralitatis. Moralitas con - 108 
sistit formaliter in tendentia (seu relatione transcendentali) ad 0 biec- 
tum, quatenus istud praecise substat regulis morum. Regulae autem 
morum sunt lex aeterna et omnia, quae derivantur a lege aeterna, 
ut sunt omnes aliae leges iustae et conscientia. Ita explicant essen- 
tiam moralitatis omnes fere Thomistae, e. gr. Ioannes a S. Thoma 20 , 
Gonet 20 , Salmanticenses 27 , Billuart 28 . Ratio autem huius sententiae est, 
quia actus formaliter constituitur per tendentiam ad suum obiectum; 
tota enim ratio actus est ^eius obiectum. Quod quidem in ordine 
physico ab omnibus admittitur et per se patet; sic e. gr. actus visionis 
formaliter constituitur per tendentiam ad obiectum visum. Ergo a pari 
actus moralis esentialiter constituitur per suam tendentiam in obiectum 
morale. Obiectum autem est morale, in quantum subicitur regulis 
seu normis morum. 

1. Norma suprema obiectiva moralitatis est lex aeterna seu ratio di- 
vinae sapientiae, prout est directiva omnium actionum humanarum. 
Nam homo tenetur omnibus suis actibus tendere in ultimum finem, 
qui est Deus, ut supra probatum est. Proinde omnes actus humani 
debent habere rectum ordinem ad hunc ultimum finem, seu ut Angelicus 
Doctor dicit: „rectitudo voluntatis est per debitum ordinem ad ultimum 
finem." 20 Si illum ordinem habent, sunt moraliter boni, secus sunt 
moraliter mali. Cum autem iste ordo stabilitus sit a lege aeterna, recte 
dicitur: Moralitas actuum humanorum consistit formaliter in conformi- 
tate vel difformitate cum lege aeterna. Res explicatur exemplo. Actus 
furti est moraliter malus. Cur? Quia Deus id prohibuit. — Quare 
Deus id prohibuit? Quia per furtum perturbatur ordo socialis et sic 
gloria Dei laeditur. Sin autem gloria Dei laeditur ab homine, laeditur 
etiam lex aeterna, neque homo suum finem ultimum assequetur. 

2. Norma proxima obiectiva moralitatis est ratio humana, i. e. dic- 
tamen rationis rectae, non quidem per se, sed in quantum est partici- 
patio legis aeternae 80 . Etenim ratio est primum principium actuum 


24 Cf. Frins 1. c. n. 4 — 10. Valde erudite de diversis modis loquendi hac in re 
agit L. Lehu, Philos. mor. et soc. (Paris. 1914) n. 145 sqq. 

25 Cursus theol. in 2, 2, q. 21, disp. 8, a. 1, n. 23. 

26 Clypeus in 1, 2, disp. 1, n. 1 8. 27 L. c. punct. I. 

28 L. c. diss. 4, a. 1. 29 s. theol. 1, 2, q. 4, a. 4. 

30 Ib. q. 19, a. 4. „In omnibus causis ordinatis effectus plus dependet a causa 
prima quam a causa secunda, quia causa secunda non agit nisi in virtute causae 

humanorum et moralium. Ratio autem iudicat de conformitate actus 
cum lege aeterna. Unde Angelicus Doctor 31 loquens de duplici specie 
moraiitatis dicit: „Bonum, j n quantum est secundum rationem, et malum, 
in quantum est praeter rationem, diversificant speciem moris.“ Alibi 
dicit idem S. Doctor 32 : „Bonum per rationem repraesentatur voluntati 
ut obiectum, et in quantum cadit sub ordine rationis , pertinet ad genus 
moris et causat bonitatem moralem in actu voluntatis." Doctrina pro- 
posita potest declarari exemplo lucentis lunae et solis. Sicuti enim luna 
plena non splendet, sed resplendet lumen solis, ita dictamen rectae ratio- 
nis non est norma moraiitatis, nisi inquantum resplendet legem aeter- 
nam. — Hucusque sermo fuit de moralitate obiectiva actuum humanorum. 

3. Norma subiectiva moraiitatis est conscientia. Quare homo debet 
actiones suas conformare conscientiae praecipienti aut prohibenti; secus 
male agit, ut infra n. 307 latius dicetur. Lex aeterna inscripta est in 
cordibus nostris (in conscientia) vel directe a Deo ipso, auctore naturae 
nostrae rationalis, vel mediantibus iustis legibus positivis. Propterea 
breviter dici potest: Lex aeterna est norma ultima obiectiva, conscientia 
autem norma proxima subiectiva moraiitatis actuum humanorum 88 . 

109 Divisiones vel species moraiitatis. Tres species moraiitatis assig- 
nantur, scii, bonitas, malitia et indifferentia moralis. Bonitas moralis 
nihil aliud est quam tendentia seu ordo realis transcendentalis actus 
humani ad obiectum conforme cum lege aeterna. Malitia moralis est 
tendentia ad obiectum dissonum regulis morum, vel secundum alios 
auctores: est privatio consonantiae et rectitudinis. Quod ad has duas 
species moraiitatis attinet, nulla fere est difficultas, quippe quae et 
satis facile intelligantur et ab omnibus catholicis admittantur. Certo 
enim dantur actus moraliter boni, ut amare Deum, reddere iustitiam 
unicuique etc., et actus moraliter mali, ut mentiri, blasphemare etc. 
Quantum autem ad tertiam speciem moraiitatis, scii, ad indifferentiam, 
auctores non concordant. Quidam docent indifferentiam non esse 
proprie moraiitatis speciem, sed moraiitatis negationem M . Sententia 
autem communior et verior docet, indifferentiam esse veram, sed in- 
completam speciem moraiitatis. Est quidem vera species, quia exsistunt 
actus, qui, consideratis solis ipsorum obiectis in se, non sunt neque 
boni neque mali, e. gr. deambulare, ligna caedere etc., est autem in- 
completa species moraiitatis, quia reapse non exsistit actus indifferens 


primae. Quod autem ratio humana sit regula voluntatis humanae, ex qua eius 
bonitas mensuretur, habet ex lege aeterna, quae est ratio divina." Hinc damnata 
est propositio (3) Syllabi Pii IX: «Humana ratio, nullo prorsus Dei respectu 
habito, unicus est veri et falsi, boni et mali arbiter" (Detiz. n. 1703). 

31 S. theol. i, 2, q. 18, a. 5 ad 1. 32 Ib. q. 19, a. 1 ad 3. 

33 «Regula voluntatis humanae est duplex: una propinqua et homogenea, scii, 
ipsa humana ratio; alia vero est regula prima, scii, lex aeterna, quae est quasi 
ratio Dei" (ib. q. 71, a. 6; cf. q. 19, a. 4). 

34 Ita Tanquerey 1. c. de actibus hum .» n. 185, Bouquillon, Theol. fund. n. 348 
et ex antiquioribus Salmanticenses, Gonet aliique. 


in individuo. De hac re infra in articulo 3 sermo uberior redibit, 
interim sufficit afferre verba S. Thomae 80 dicentis: „Sunt autem tres 
differentiae actuum humanorum, nam quidam actus sunt boni ex genere 
suo; ... et respectu horum ponitur legis actus praecipere vel imperare. 
Quidam vero sunt actus mali ex genere suo, sicut actus vitiosi; et 
respectu horum lex habet prohibere. Quidam vero ex genere suo sunt 
actus indifferentes; et respectu horum lex habet permittere." „Si 
loquamur de actu morali secundum suam speciem, sic non omnis actus 
moralis est bonus vel malus, sed aliquis est indifferens." 80 

ARTICULUS II. 

De principiis seu fontibus moraiitatis. 

Postquam in articulo praecedenti dictum est de natura moraiitatis in 110 
communi, seu de causa formali moraiitatis, nunc tractandum est de 
moralitate in particulari seu in concreto. Aliis verbis: nunc quaeritur, 
quaenam sint elementa, quae in quolibet actu humano efficienter causant 
determinatam moralitatem. Quae quidem elementa vocantur principia 
seu fontes moraiitatis. Principia enim seu fontes moraiitatis intelli- 
guntur ea omnia, ex quibus in concreto derivatur moralitas in actus 
humanos, i. e. sunt ea, quae realiter efficiunt actum humanum aut 
bonum aut malum aut indifferentem. S. Thomas 87 tria assignat prin- 
cipia seu fontes moraiitatis, scii. 1. obiectum, 2 . circumstantias, 

3. finem. Quamvis enim iste finis, de quo hic agitur, scii, finis subiec- 
tivus, sit etiam circumstantia actus 38 , quia tamen maxime influit in 
moralitatem actus, et quia speciales difficultates de illo exsistunt, ideo 
specialiter de fine tractant Angelicus Doctor et cum eo communiter 
omnes theologi. Claritatis causa dividimus hunc articulum in tres 
paragraphos tractando separatim de obiecto, circumstantiis, fine. 

§ i- 

De obiecto. 

Praenotamen: Actus humanus est quidam motus procedens a deliberatalll * 
voluntate. Iamvero omnis motus ex natura sua in aliquid tendit, quo obtento 
terminatur. Illud in quod actio humana ex natura sua tendit, et quo obtento 
terminatur est finis intrinsecus operis et vocatur obiectum actus. Sic e. gr. 
actus videndi habet pro obiecto res videndas, actus intelligendi res intelli- 
gendas etc. Obiectum autem, prout est principium moraiitatis, non est ipsum 
obiectum physicum, quod actus humanus attingit, sed obiectum morale, prout 
subest normae moraiitatis, de qua in articulo praecedenti sermo fuit. Hinc 
e. gr. in actione furandi obiectum morale non est ipsa res aliena ablata in se 
considerata, sed quatenus ratio vetat ne auferatur, domino rationabiliter in- 
vito. Deinde obiectum morale non omnia illa comprehendit, quae actio humana 


35 S. theol. 1, 2, q. 92, a. 2. 36 De malo q. 2, a. 5. 

37 S. theol. 1, 2, q. 18, a. 2, 3, 4. 38 Ib. q. 7, a. 4. 

intendit et comprehendit; sic enim attinguntur etiam circumstantiae et finis. 
Sed obiectum morale illud vocatur, in quod actio humana ex natura sua primo 
et per se tendit et quod propterea semper est finis ipsius operis. E. gr. fur 
aufert in ecclesia centum francos ad luxuriose vivendum hac pecunia adhibita. 
Obiectum morale huius actus est res aliena iniuste ablata; circumstantia est 
furtum commissum in loco sacro; finis vero est luxuria satianda. Obiectum 
morale in se consideratum est triplex, scii. i. bonum, si rationi et legi aeter- 
nae consentaneum est, e. gr. amare Deum, colere castitatem etc.; 2. malum, si 
econtra est dissentaneum istis regulis, e. gr. odio habere Deum, mentiri etc.; 
3. indifferens , si in se et abstracte consideratum neque concordat neque dis- 
cordat cum istis regulis, e. gr. induere vestem albam aut nigram. 

Deinde notandum est hoc obiectum morale dupliciter spectari posse: 
a) materialiter/ quatenus consideratur in se cum sola relatione ad regulam 
remotam morum, scii, ad legem aeternam aut ad alias leges iuste derivatas 
a lege aeterna; b) formaliter, quatenus eius moralitas percipitur a conscientia 
agentis hominis. Quae quidem duplex consideratio obiecti moralis saepe, 
sed non semper coincidit in eodem agente. Sic e. gr. homo committetis 
fornicationem et sciens hunc actum esse grave peccatum eligit obiectum tam 
materialiter malum (est enim contra remotam regulam morum, scii, contra 
legem naturalem, quae est participatio legis aeternae) quam formaliter malum, 
quia agit contra conscientiam suam, quae est proxima regula morum. Econtra 
si idem homo malitiam fornicationis invincibiliter ignorans fornicaretur, 
eligeret obiectum morale, quod quidem est materialiter malum, quippe quod 
sit revera contra legem naturalem et aeternam, sed non committit malitiam 
formalem, quia laborat conscientia invincibiliter erronea, et non agit contra 
proximam regulam morum. Ex hac duplici consideratione obiecti moralis 
theologi solent distinguere peccata materialia , quae laedunt remotam, sed 
non proximam regulam morum, et peccata formalia, quae laedunt proximam 
regulam morum, i. e. conscientiam agentis, sive haec conscientia sit recta 
sive sit erronea 30 . 

112 Principium. Prima et essentialis moralitas actus humani desumitur 
ab obiecto moraliter considerato. Ita sententia communissima cum 
S. Thoma 40 . 

Probatur. „Prima et essentialis bonitas aut malitia actus ea est, 
quae ante omnem aliam in eo concipitur, sine qua concipi non potest 
[alia moralitas actus], et quae aliis mutatis invariabilis permanet. Atqui 
bonitas vel malitia, quae est ex obiecto in actu, concipitur inesse ante 
bonitatem, vel malitiam quamcumque aliam ex circumstantiis; sine ea 
concipi non potest; et mutatis circumstantiis extrinsecis et fine non 
mutatur: sic adulterium, hoc ipso quo est accessus ad uxorem alienam, 
intelligitur primo et essentialiter malum sine ordine ad alias circum- 
stantias; sine hac malitia non potest concipi; et mutatis circumstantiis 

38 Cf. infra in tractatu de conscientia n. 306 sqq. 

40 S. theol. 1, 2, q. 18, a. 2: „SiCut res naturalis habet speciem ex sua forma, 
ita actio habet speciem ex obiecto; sicut et motus ex termino. Et ideo sicut prima 
bonitas rei naturalis attenditur ex sua forma, quae dat speciem ei, ita et prima 
bonitas actus moralis attenditur ex obiecto convenienti. ... Et sicut in rebus 
naturalibus primum malum est, si res generata non consequitur formam speci- 
ficam ... ita primum trialum in actionibus moralibus est, quod est ex obiecto." 


Caput III. De moralitate actuum humanorum. Alt. II. 7 5 

aut fine invariabilis permanet. Ergo." Ita optime Billuart 41 . — Neque 
quis obiciat, priorem esse respectum ad finem quam ad obiectum, atque 
ideo primam moralitatem desumendam esse ex fine. — Nam finis est 
vel obiectivus seu finis operis 42 , et tunc est idem ac obiectum morale; 
vel est finis subiectivus seu finis operantis, et tunc iam praesuppomt 
moralitatem ex obiecto, ac proinde non dat primam moralitatem, sed 
secundam. 

Moralitas, quam actus humanus ex obiecto morali desumit, vocatur 
moralitas obiectiva seu substantialis. Obiectum autem morale est vel 
bonum vel malum vel indifferens, ut ex supra dictis patet. 

Scholion. De perceptione et intentione moralitatis. Moralitas subiectiva 113 
et formalis nequit ex obiecto (et idem valet de circumstantiis et fine) oriri, 
nisi sit aliqualiter percepta ab agente. Quapropter, si agens inculpabiliter 
ignorat bonitatem vel malitiam obiecti, non adest moralitas formalis, sed 
tantum materialis seu aliis verbis: actus humanus est materialiter bonus 
vel malus, non autem formaliter, ut iam dictum est. Non autem requiritur 
ut agens explicite intendat hanc moralitatem, sed sufficit, ut illam implicite 
velit. Hinc e. gr. ille, qui committit grave furtum vel adulterium, sciens hoc 
esse illicitum, revera graviter peccat, etsi interius exteriusve dicat, se nolle 
peccatum committere. 

§ 2 * 

De circumstantiis. 

Notio. Circumstantia, de qua hic loquimur, est condicio moralis, quae 114 
ad substantiam moralem actus iam constitutam accedit eamque modificat; 
seu est accidens actus humani ipsum in esse morali iam constitutum 
moraliter afficiens. Sic e. gr. circumstantia moralis loci sacri potest ac- 
cedere ad substantiam actus furti, quod inde mutatur in furtum sacri- 
legum. Concinne explicat Angelicus Doctor 4 * notionem circumstantiae 
moralis: „Nomen circumstantiae ab his quae in loco sunt, derivatur ad 
actus humanos. Dicitur autem in' localibus aliquid circumstare, quod 
quidem est extrinsecum a re, tamen attingit ipsam vel appropinquat eam 
secundum locum. Et ideo quaecumque condiciones sunt extra substan- 
tiam actus, et tamen attingunt aliquo modo actum humanum, circum- 
stantiae dicuntur." — Notanter dicitur in definitione data: circumstan- 
tiam moralem esse condicionem modificantem substantiam actus moralis; 
nam si quae circumstantia nullo modo attingit moralitatem actus, est 
mera circumstantia physica et non moralis. Sic e. gr. furari vestem 
albam vel nigram est circumstantia physica, sed non moralis. 

Numerus. Iam ab antiquissimis temporibus solebant enumerari septem 115 
circumstantiae 44 , quae hoc versiculo exprimuntur: 

„Quis, quid, ubi, quibus auxiliis, cur, quomodo, quando." 


41 De act. hum. diss. IV a. 3, § 1. Loquitur autem iste auctor de sola bonitate 
et malitia, non vero de indifferentia obiecti, quia obiectum indifferens ex fine 
semper trahitur ad moralitatem bonam aut malam. 

42 Cf. supra n. 16. 43 S. theol. 1, 2, q. 7, a. 1. 44 Ib. q. 7. a. 3. 

Quis denotat specialem qualitatem personae agentis. E. gr. modificatur 
moralitas fornicationis, si facta fuit a persona libera aut matrimonio iuncta. 

Quid designat obiecti qualitatem aut quantitatem, quatenus influunt in 
moralitatem actus. E. gr. furtum fuit commissum in parva aut in magna 
quantitate, in bonis laicis aut ecclesiasticis. 

Ubi denotat loci qualitatem influentem in moralitatem. E. gr. luxuria 
commissa in loco profano aut sacro, in loco occulto aut publico. 

Quibus auxiliis significat media specialia ad actum perficiendum adhibita, 
quatenus modificant moralitatem. E. gr. aliquis coactione physica adhibita 
stupravit virginem. 

Cur exprimit finem operi extrinsecum, ob quem actus perpetratus est 
E. gr. furari ad se inebriandum. De hac circumstantia morali in paragrapho 
sequenti specialis sermo habebitur. 

Quomodo significat specialem modum moralem, quo opus patratum fuit. 
E. gr. cum vehementi passione, ex plena deliberatione, sine completa ad- 
vertentia etc. 

Quando denotat temporis quantitatem aut qualitatem. E. gr. utrum diu 
an breviter, tempore sacro an ordinario etc. opus fuerit factum. 

Omnes istae circumstantiae in moralitatem actus saepe non influunt nisi 
leviter; et tunc non sunt necessario declarandae in confessione peccatorum. 
Aliquando prorsus nullo modo influunt in moralitatem actus, e. gr. utrum 
quis mane an sero blasphemaverit; utrum quis percusserit alium manu 
dextera an sinistra; et tunc confessarius ne permittat, ut huiusmodi circum- 
stantiae actus peccaminosi in confessione narrentur. Solent enim esse inutiles 
fabulationes et potius obesse quam prodesse integritati confessionis. 

* 116 Principium i. Actus humanus desumit quoque aliquam moralitatem 
ex circumstantiis moralibus. Ita omnes 48 . 

Probatur: a) Bonitas et malitia actuum humanorum comparari potest 
cum bonitate aut malitia alicuius rei physicae. Iamvero alicuius rei 
physicae valor non tantum desumitur ex substantia eius, sed etiam ex 
eius accidentibus. E. gr. valor alicuius equi non tantum desumitur ex 
eo, quod sit in specie equina, sed etiam ex eo, quod sit equus talis 
magnitudinis, fortitudinis, pulchritudinis, aetatis etc. Ergo a pari valor 
moralis alicuius actus humani non tantum desumendus est ex eius ob- 
iecto, sed etiam ex eius accidentibus seu circumstantiis, quae habent 
specialem conformitatem vel difformitatem cum norma moralitatis. — 
b) Christus ipse declaravit donum viduae pauperis mittentis duo mi- 
nuta in gazophylacium esse maioris valoris quam largitiones divitum 46 . 
Et tamen ex solo obiecto largitionis haec differentia non potuit pro- 
venire, ut per se patet. Ergo id debuit accidere ex aliqua circumstantia, 
quia scii, pauper vidua de penuria sua omnia quae habuit dando 
maiorem amorem exercuit. — c) Concilium Tridentinum 47 definivit, in 
confessione declarandas esse circumstantias speciem peccati mutantes. 
Ergo Concilium supponit, quasdam circumstantias ita influere in actum 
humanum, ut species moralis mutetur. 


46 S. theol. q. 18, a. 3. 40 Mare. 12, 41 — 44- 

47 Sess. 14, cap. 5 et can. 7 de sacr. poenit. {Dem. n. 899 et 917)' 

Nota. Ut circumstantiae revera influant in moralitatem actus humani, 
requiritur: 

1.. ut sint circumstantiae morales, i. e. habentes speciales conformi- 
tatem aut difformitatem cum ratione (cf. supra) ; 

2. ut haec conformitas aut difformitas ab agente aliqualiter co- 
gnoscatur; 

3. ut circumstantia obiective bona non solum cognoscatur, sed 
etiam ut intendatur sub ratione honesti 48 ; circumstantia autem obiective 
mala influit in moralitatem actus, si est cognita, licet non sit intenta 
aut etiam in se displiceat. Hinc ille, qui pecuniam dat propter poeni- 
tentiam impositam et nullo modo intendit sublevamen pauperis, exercet 
quidem actum iustitiae, sed minime actum misericordiae; qui vero 
publice pronuntiat verba obscoena, committit praeter peccatum contra 
castitatem etiam peccatum scandali, licet non intenderit pervertere 
proximum. 

Principium 2. Circumstantiae quaedam totaliter mutant speciem mo- 
ralitatis; quaedam autem solum mutant gradum moralitatis, i. e. augent 
minuuntve bonitatem aut malitiam intra eandem speciem. 

Probatur pars 1. Omnis moralitas oritur ex conformitate vel 117 
difformitate cum recta ratione, ut supra dictum est. Ergo ubi est 
specialis conformitas aut difformitas, ibi etiam est specialis moralitas. 
Porro aliquando circumstantiae alicui actui adiectae habent omnino 
specialem et specificam conformitatem aut difformitatem cun; ratione. 
Ergo tunc istae circumstantiae mutant specifice moralitatem actus vel 
novam aliquam diversam moralitatem addunt 40 . Res melius clarescit 
exemplo. Si quis furatur rem alienam, committit actum, qui habet unam 
determinatam speciem moralitatis, scii, facit peccatum contra iustitiam. 

Si quis autem furatur rem, quae est Deo consecrata, e. gr. calicem conse- 
cratum, tunc haec circumstantia rei sacrae specialem et specificam 
moralitatem inducit, scii, malitiam sacrilegii, quia in isto furto est 
specialis difformitas cum recta ratione. Non enim laeditur sola virtus 
iustitiae, sed etiam virtus religionis. 

Probatur pars 2. Aliquando circumstantiae non habent specialem 
et propriam conformitatem aut difformitatem cum recta ratione, sed 
augent minuuntve moralitatem actus iam ex obiecto provenientem. 

E. gr. auferre rem alienam invito domino est actus, qui ex obiecto habet 
moralitatem furti. Utrum autem aliquis auferat 1000 an 100 francos, 
non essentialiter mutat moralitatem furti. Utrumque est et manet 
furtum et nihil aliud. Nihilominus nemo non statim videt, auferre 
maiorem summam pecuniae esse obiective maius peccatum quam furari 
minorem summam 60 . 

49 S. Thomas hanc doctrinam exprimit his verbis: „Ad hoc quod sit voluntas 
bona, requiritur quod sit boni sub ratione boni, i. e. quod velit bonum, et propter 
bonum" (S. theol. 1, 2, q. 19, a. 7 ad 3). 

«o Ib. q. 18, a. 10. 60 Ib. a. n. 

118 Corollarium. Ex duobus principiis enuntiatis sequitur, ut circumstantiae 
possint quadruplici modo influere in moralitatem actus humani. 

1. Auus ex obiecto indifferens fit bonus vel malus propter circumstantiam 
influemem. Sic e. gr. ex obiecto indifferens actus deambulandi evadit bonus, 
si fit ex rationabili studio sanitatis; malus vero, si fit peccandi causa. 

2. Actus ex obiecto bonus fit malus. E. gr. dare eleemosynam est actus 
ex obiecto bonus; dare eleemosynam unice ob vanam gloriam vel ex bonis 
alienis est actus malus. Circumstantia graviter mala destruit bonitatem 
actus cui adiungitur, e. gr. punitio subditi delinquentis est actus bonus, 
cui si accedat gravis crudelitas, fit actus simpliciter malus. Circumstantia 
autem leviter mala non aufert, sed diminuit bonitatem actus, e. gr. tepiditas 
in oratione non aufert totam bonitatem in oratione, sed illam diminuit 51 . 

3. Actus ex obiecto bonus aut malus fit magis bonus aut malus. E. gr. 
ieiunare est actus bonus; ieiunare in pane et aqua est actus magis bonus. 
Se inebriari est actus malus; se inebriari cotidie est actus magis malus 
(saltem si fit ex habitu non retractato). 

4. Actus ex obiecto bonus aut malus recipit novam et specifice diversam 
bonitatem aut malitiam. E. gr. castitatem servare est actus bonus, scii, vir- 
tutis temperantiae; servare castitatem propter votum emissum est insuper 
actus virtutis religionis. Iniuste percutere proximum est peccatum contra 
iustitiam; iniuste percutere parentes est insuper peccatum contra pietatem. 

119 Nota. In duobus primis casibus circumstantiae transeunt in condicionem 
obiecti moralis ac proinde primam moralitatem actui dant reapse; in duobus 
autem sequentibus casibus circumstantiae retinent characterem accidentis, 
quod vel auget moralitatem iam exsistentem vel moralitati iam exsistenti et 
remanenti novam aliam specificam addit. In ultimo igitur casu unus actus 
humanus est in pluribus speciebus moris, quod nullum est inconveniens, ut 
dicit Angelicus Doctor”. 

120 Divisio circumstantiarum. 1. Quantum ad influxum in morali- 
tatem actus distinguuntur circumstantiae speciem mutantes et speciem- 
non mutantes. Priores sunt eae, quae in Corollario supra adducto sub 
n 13 1 2 4 descriptae sunt; immo si loquimur de specie theologica, etiam 
circumstantiae sub 3 indicatae possunt speciem mutare. Posteriores, 
scii, circumstantiae speciem non mutantes, vocantur eae, quae actus 
moralitatem iam exsistentem vel augent vel minuunt, quin aliquid aliud 
efficiant, e. gr. furari 100 vel 150 francos. 

2. Circumstantiae speciem mutantes mutant speciem vel moralem 
vel theologicam. Mutant quidem speciem moralem, si obiectivae mo- 
ralitati actus novam et diversam moralitatem addunt, e. gr. laesio voti 
coniuncta cum laesione castitatis. Mutant autem speciem theologicam, 
si ex peccato levi faciunt peccatum mortale, vel econtra ex peccato 
mortali reddunt peccatum veniale, e. gr. furtum unius oboli est pec- 
catum leve; idem furtum millies repetitum tandem aliquando con- 
stituendo gravem materiam causat peccatum grave. Cogitatio obscena 
est peccatum mortale, quae si cum solo imperfecto consensu admittitur, 
est peccatum leve. 

51 Cf. tamen infra n. 122. ~ 

59 Cf- s. theol. 1, 2, q. I, a. 3 ad 3; q. 18. a. 7 ad 1; a. 10 ad 3. 

3. Circumstantiae speciem non mutantes subdividuntur in aggra- 
vantes et minuentes, prout specificam malitiam alicuius actus augent 
vel minuunt. Circumstantiae autem aggravantes malitiam iterum sub- 
dividuntur in a) leviter aggravantes, b) notabiliter aggravantes, c) in 
infinitum aggravantes. Primae leviter, secundae graviter, tertiae in 
infinitum augent malitiam peccati. Dicitur autem malitia peccati in 
infinitum aucta, quando ex peccato levi factum est peccatum grave. 
Utrumque enim peccatum in infinitum distat in malitia. Circumstantiae 
in infinitum aggravantes sunt simul speciem theologicam mutantes. 

§ 3- 

De fine. 

Praenotamen. Iam supra n. 15 sqq. sufficienter egimus de notione et 
divisionibus finis. Finis, qui hic recensetur tertium principium moralitatis, 
non est finis intrinsecus cuiuslibet operis, quippe qui coincidat cum obiecto 
morali 5S , de quo supra n. 1 1 1 sqq. dictum est, sed est finis extrinsecus seu 
finis operantis. E. gr. actus orandi habet pro fine operis et simul pro obiecto 
morali venerationem Dei, a qua proinde suam primariam moralitatem, immo 
et specificationem moralem desumit. Idem autem actus orandi potest produci 
ex motivo poenitentiae et mortificationis. Tunc accedit finis extrinsecus ac- 
cidentalis seu finis operantis, qui actui orandi addit novam moralitatem 54 

Principium 1. Finis quoque extrinsecus seu operantis est fons 121 
moralitatis. 

Prob. 1. Finis extrinsecus seu operantis est circumstantia moralis, quae 
exprimitur verbo „cur“. Iamvero circumstantiae morales sunt fontes morali- 
tatis, ut supra n. 1 16 sqq. probatum est. Ergo. 

Prob. 2. Finis extrinsecus seu operantis est motivum, immo aliquando 
unicum motivum inducens ad agendum. Atqui motivum actionis vel con- 
cordat vel discordat cum recta ratione et lege aeterna ac proinde habet 
specialem moralitatem. Ergo finis extrinsecus dat actui aliquam moralitatem. 

Prob. 3. Christus monet 55 : „Attendite ne iustitiam vestram- faciatis coram 
hominibus, ut videamini ab eis; alioquin mercedem non habebitis apud Patrem 
vestrum — Ex quibus verbis elucet finem extrinsecum vanae gloriae detur- 
pare opera iustitiae ac proinde eis novam moralitatem dare ce . 

Principium 2. Finis extrinsecus seu operantis potest a) actionem 122 
ex obiecto indifferentem reddere bonam vel malam; b ) actionem ex 


53 Cf. 2, dist. 36, a. 5 ad 5. 

64 Finis intrinsecus vocatur etiam finis proximus, finis specificans, forma actus 
extrinseca; finis vero extrinsecus appellatur etiam finis remotus, finis non specifi- 
cans, sed movens tantum. Quae quidem locutiones non sunt ita clarae ac proinde 
melius vitantur. 

55 Mattii. 6, 1. 

56 S. Thomas quadruplicem bonitatem in actu humano distinguit: 1. bonitatem 
physicam; unusquisque actus enim est aliquod ens; 2. bonitatem specificam, quae 
oritur ex obiecto morali actus; 3. bonitatem accidentalem, quae oritur ex circum- 
stantiis moralibus; 4. bonitatem finis, quae oritur ex bono fine extrinseco (S. theol. 
1, 2, q. 18, a. 4). 

obiecto bonam reddere magis vel minus bonam, immo et malam; 
c) actionem ex obiecto malam reddere quidem magis vel minus malam, 
sed numquam bonam. 

Probantur et explicantur singulae partes. 

Ad a) Deambulatio est actio ex obiecto indifferens, quae tamen redditur 
moraliter bona, si e. gr. exercetur ex oboedientia religiosa vel propter 
rationabilem curam santitatis. Eadem actio redditur mala si fit propter malum 
finem, e. gr. propter vanitatem, propter culpabilem curiositatem etc. Ratio 
autem est, quia isti fines intenduntur, prout concordant vel discrepant cum 
norma moralitatis, ac proinde causant (et quidem primario) vel bonitatem 
vel malitiam actionis obiective indifferentis. 

Ad b) Actio ex obiecto bona est eleemosyna; qui hanc actionem facit ex 
voto, opus magis bonum praestat. Etenim praeter actum virtutis miseri- 
cordiae et caritatis facit etiam actum virtutis religionis. . Quapropter ista 
actio habet simul duas bonitates, alteram essentialem, alteram accidentalem 67 . 
Ita doctrina communis theologorum, cui solus Vasquez 6e contradicit. — 
Difficultas autem exsistit in explicando influxu mali finis in opus ex obiecto 
bonum. Distinctione opus est; Finis malus potest esse causa totalis, unica 
et adaequata, cur opus ex obiecto bonum eligatur, e. gr. dare eleemosynam 
pauperi unice ad eum avertendum a fide vel ad eum inducendum in peccatum; 
vel causa partialis, ita ut opus bonum eligatur etiam propter propriam hone- 
statem, e. gr. aliquis sincere vult sublevare miseriam pauperis, sed simul 
intendit vanam gloriam, ex largitione eleemosynae. Differentia inter utrum- 
que influxum mali finis est haec; In primo casu opus bonum est purum 
medium et instrumentum ad malum finem obtinendum; in altero autem casu 
opus bonum non est purum medium, sed revera finis partialis et inter- 
medius 60 . Qua distinctione praemissa dico: 

123 Bonitas moralis actionis ex obiecto bonae totaliter destruitur per finem, qui 
est causa adaequata et unica actionis, non autem per solum finem, qui est 
causa non adaequata et non totalis actionis. Quod etiam ita a nonnullis 
theologis exprimitur: Finis extrinsecus malus, si est primarius et adaequatus, 
destruit bonitatem obiectivam actionis; sin autem est finis secundarius et in- 
adaequatum motivum agendi, facit actionem alias ex obiecto bonam non tota- 
liter malam. 

Prima pars huius propositionis fere ab omnibus admittitur. In hoc quoque 
sensu dicit S. Paulus 90 : , Modicum fermentum totam massam corrumpit ." 


97 Cf. Billuart, De act. hum. diss. 4, a. 3, § 4. 

98 Coram, in 1, 2, disp. 51, c. 3. 

90 Angelicus Doctor hunc diversum influxum finis videtur vocare intentionem 
praecedentem et concomitantem (consequentem). „Intentio dupliciter se habere 
potest ad voluntatem: uno modo ut praecedens; alio modo ut concomitans. Prae- 
cedit quidem causaliter intentio voluntatem, quando aliquid volumus propter in- 
tentionem alicuius finis; et tunc ordo ad finem consideratur ut ratio quaedam 
bonitatis ipsius voliti, puta cum aliquis vult ieiunare propter Deum; habet enim 

ieiunium rationem boni ex hoc ipso quod fit propter Deum Consequitur autem 

intentio voluntatem, quando accedit voluntati praeexsistenti; puta si aliquis velit 
aliquid facere, et postea referat illud in Deum; et tunc primae voluntatis bonitas 
non dependet ex intentione sequenti, nisi quatenus reiteratur actus voluntatis cum 
sequenti intentione" (S. theol. 1, 2, q. 19, a. 7 iuxta editionem Leonianam). 

90 1 Cor. S, 6. 


Per fermentum enim potest intelligi prava intentio, quae est causa totalis 
actionis humanae. — Ratio autem intrinseca huius doctrinae est obvia. 
Etenim homo eligens opus ex obiecto bonum unice propter malum finem 
obtinendum nullo modo appetit honestatem eiusdem operis, sed illud ut solum 
medium et instrumentum adhibet ad pravum finem suum obtinendum; quod 
profecto est contra rectam normam moralitatis, ac proinde est intrinsece malum. 

Altera pars propositionis 01 hodie communissime ab omnibus fere theologis 
admittitur; fuerunt tamen theologi magni nominis docentes finem pravum 
etiam inadaequatum destruere totam bonitatemobiectivam actionis, e. gr. Sal- 
manticenses 62 , Ioannes a S.Thoma 98 , Gonet 04 aliique. Quamvis isti auctores 
citent pro sua sententia S. Thomam 06 , conformior tamen menti Angelici 
Doctoris esse videtur propositio supra propugnata. En verba S.Thomae 00 : 
„Nihil prohibet actioni habenti unam praedictarum bonitatum deesse aliam. 
Et secundum hoc contingit actionem, quae est bona, secundum speciem suam 
vel secundum circumstantias ordinari ad finem malum, et e converso. Non 
tamen est actio bona simpliciter, nisi omnes bonitates concurrant, quia qui- 
libet singularis defectus causat malum; bonum autem causatur ex integra 
causa." Adhuc explicitius loquitur Angelicus Doctor 07 in alio loco: „Cum 
aliquis vult dare eleemosynam propter inanem gloriam (en causa totalis et 
adaequata!), hic est unus actus voluntatis; et hic actus totus malus est, licet 
non omne id quod in eo est, malitiam habeat; unus enim particularis de- 
fectus sufficit ad hoc, quod aliquid simplicitef malum dicatur. Sed verum 
est, quod si vellet hoc quod est dare eleemosynam, ut rem quandam non 
in ordine ad talem finem (en causa inadaequata et secundaria!), actus ille 
voluntatis esset bonus, et esset alius actus voluntatis ab eo quo vult vanam 
gloriam." Ex quibus verbis S. Thomae elucet etiam intrinseca ratio doctrinae 
propositae. Etenim eleemosyna in hoc casu non eligitur ut medium ad vanam 
gloriam obtinendam, sed revera intenditur ut aliquid honestum in se. Proinde 
retinet suam bonitatem obiectivam, licet per alium actum ei adiungatur ex- 
trinsecus intentio vanae gloriae. 

Confirmatur proposita sententia ex inconvenientibus secus orientibus: Si 
levis inordinatio finis totam bonitatem actionis aliunde bonae destrueret, 
vix ulla bona actio perficeretur etiam a viris sanctis. Etenim ,, paucissima 
sunt opera etiam in viris sanctis attente vigilantibus, quibus in hac vita vel 
non deest aliqua debita circumstantia, vel non immiscentur aliqua mala, puta 

vanae gloriae, amoris proprii, nimiae complacentiae Sic paucissimi sunt 

poenitentes, quorum poenitentiam non comitetur aliquis excessus aut de- 
fectus; paucissimi superiores, qui in correptionibus aliquem excessum zeli 
aut irae non patiantur; paucissimi concionatores, qui, quamvis gloriae Dei 
zelo ducti, inter auditorum applausus alicuius complacentiae titillatione non 
moveantur." Ita recte Billuart 08 , qui optime, clare et succincte hanc quae- 


01 Illam tenent Caietanus, Com. in 1, 2, q. 18, a. 8; Billuart, De act. hum. diss. 
4, a. 4. 

82 Curs. theologicus tract. XI. De bonitate et malitia disp. 6, dub. I. 

03 Q. 2i, disp. 9, a. 4. Clare et profunde iste auctor rem tractat. 

64 Clypeus : De act. hum. tr. 3, disp. 4, a. 1. 06 S. theol. i, 2, q. 18, a. 5. 

00 Ib. a. 4 ad 3. 

07 2, dist. 38, q. 1, a. 4 ad 4, Editio Parmensis et Vives habent paulo difte 
rentem, sed non ita bonam lectionem. Cf. S. theol. 1, 2, q. 12, a. 4. 

68 De act. hum. diss. 4, a. 4, § 2. 

•'■kUmmer, Man. Theol. mor. I. 

stionem tractat prae pluribus auctoribus, qui aeque diffuse ac confuse hanc i 

materiam sane difficilem tradunt. Constat igitur unam actionem posse esse 
virtualiter multiplicem ideoque simul esse bonam et malam ex diverso capite, 
nempe bonam ex obiecto, malam ex circumstantia, aut fine, dummodo tamen 
finis malus ne sit adaequata et totalis causa actionis. 

Nonnulli auctores, ut Lehmkuhl 69 , Noldin 70 , Marc-Raus 71 , Schindler 72 
putant totum opus vitiari, si finis partialis sit graviter malus; esset enim im- 
possibile, ut placeat actio, qua homo totaliter a Deo avertitur. Sed haec vi- 
dentur esse illogice dicta nec sunt satis probata. Etenim etiamsi finis partialis 
est leviter malus, illa pars actionis, quae ex hoc fine procedit, Deo non placet. 

E. gr. vana gloria coniuncta cum eleemosynae elargitione profecto non placet 
Deo; et tamen isti auctores docent hanc elargitionem eleemosynae habere 
duplicem moralitatem: alteram bonam ex obiecto, alteram malam ex vana 
gloria. Quapropter probabilius esse videtur, absolute nullum finem partialem, 
dummodo revera sit partialis et inadaequatus, destruere actionis bonitatem 
obiectivam 724 . E. gr. si quis sincere et principaliter vult assistere sacrificio 
Missae, simul autem secundario durante Missa turpiter concupiscere mulie- 
rem visam, committit quidem peccatum mortale contra castitatem propter 
desiderium pravum secundarium, sed assistentia ipsius Missae non est effecta 
totaliter mala. — Neque dicat quis hominem tali assistentia nihil mereri nisi 
gehennam; nam aliud est meritum, aliud est bonitas moralis, et quantumvis 
devote assistat Missae homo in peccato mortali exsistens, nullum praemium 
aeternum apud Deum meretur. Damnatum est autem in Baio et lansenio 
asserere, hominem peccatorem non valere agere opera moraliter bona 78 . 

124 Ad c) Actio ex obiecto mala evadit accedente malo fine magis mala. 

Hinc qui committit furtum ad habendam pecuniam pro se inebriando, facit 
maius peccatum, quam si solum furtum commisisset. Ratio est, quia hic 
habetur duplex malitia: altera ex obiecto, altera ex fine subicctivo. 

Actio ex obiecto mala accedente bono fine potest quidem fieri minus mala, 
sed numquam totaliter bona. Hinc qui committit furtum ad dandam eleemo- 
synam, minus quidem, sed verum peccatum perpetrat. Hoc peccatum esse 
minus patet ex eo, quia minor est affectus ad malum, quippe quod voluntas 
non appetat propter se, sed ex amore alicuius veri boni moralis. Quare 
S. Augustinus 74 dicit: „Pcior est, qui concupiscendo, quam qui miserando 
furatur" et S. Thomas 76 : , .Quanto bonum intentum est melius, tanto magis 
minuitur culpa mendacii." Licet autem peccatum minuatur ex bono fine, re- 
manet tamen verum peccatum et quidem grave peccatum, si gravis culpa 
commaculat obiectum. Quare valet adagium: Finis bonus numquam potest 
iustificare mala media. Ideoque S. Paulus 70 docet: „Et non (sicut blasphema- 
mur, et sicut aiunt quidam nos dicere) faciamus mala, ut veniant bona; quo- 
rum damnatio iusta est." S. Thomas dicit: „ Nullum malum bona intentione 
factum excusatur." 77 Scholastici vocantes appetitum; mediorum electionem 
et appetitum finis intentionem hoc modo doctrinam propositam exprimere 
solent: Bona intentio vitiatur ex mala electione; et mala electio non cohone- 


00 Theol. mor. 1 ioo. 70 De principiis n. 77. 71 Inst. mor. I 306. 

72 Lehrbuch der Moraltheol. I, 2. Abschn., § 3. 

72a Ita quoque Vermeersch, Theol. mor. I, n. 118. 73 Cf. Billuart 1. c. obi. 4. 

74 Contra mendacium c. 8 ( Migne , Patr. lat. 40, 529). 

76 S. theol. 2, 2, q. 110, a. 2. 70 Rom. 3, 8. 

77 Opusc. 4 (3) Expositio in duo praecepta caritatis et in decem legis praecepta, c. 6 

statur ex bona intentione. Ita docent omnes auctores catholici. Solus Cassia- 
nus 78 videtur contrarium asseruisse, cui accesserunt pauci alii docentes licei- 
tatem mendacii officiosi in casu necessitatis 70 . Non nisi summa cum iniuria 
infertur calumnia lesuitis, quasi propugnarent in doctrina et in praxi adagium : 
„Finis iustificat media." Econtra complures auctores acatholici expresse ad- 
mittunt hoc principium; iramo debent admittere omnes illi, qui falsas doctrinas 
de suprema norma moral itatis propugnant. Etenim si e. gr. suprema norma 
moralitatis est utilitas individualis aut socialis, tunc facile accidere potest, 
ut actus moraliter malus, e. gr. mendacium officiosum, magis serviat utilitati 
quam omissio huius actus 80 . Ratio autem intrinseca, cur numquam liceat 
eligere malum medium ad bonum finem obtinendum, est, quia homo secus 
approbaret et assumeret malum morale, quod certo illicitum est. 

Contra hanc doctrinam obiciuntur tum verba S. Scripturae tum quaedam 
exempla Sanctorum. S. Scriptura dicit: „Si oculus tuus fuerit simplex, totum 
corpus tuum lucidum erit; si autem oculus tuus fuerit nequam , totum corpus 
tuum tenebrosum erit." 61 Sub figura oculi solent intelligere interpretes bonam 
intentionem, ita ut sensus sit: Si habes in actibus tuis pravam intentionem, 
omnes actus tui sunt tenebrosi et moraliter mali; econtra si habes bonam 
intentionem, quidquid egeris, lucidum et moraliter bonum est. Respondetur, 
sub nomine oculi non posse intelligi intentionem in sensu tam illimitato. 
SS. Patres per oculum intelligere solent cor; quod si mundum fuerit et a 
terrenorum cupiditate liberum, totum corpus reliquorum affectuum lucidum 
et immaculatum erit. —Obiciuntur Abraham, Iacob, ludith, obstetrices 
Aegypti, quae mendacia feruntur adhibuisse ad bonum finem obtinendum; 
obicitur Moyses, qui propria auctoritate occidit Aegyptium, Samson, qui 
suicidium commisit, S. Apollonia, quae se in ignem proiecit etc. Respondetur 
ad haec et similia facta: Aut sunt explicanda ita, ut iam non sint intrinsece 
mala; e. gr. mendacia enumerata non sunt vera mendacia, sed restrictiones 
mentales, aut si hoc fieri nequit, isti homines ceteroquin dignissimi ita agendo 
revera peccaverunt saltem materialiter. Nullus enim homo, quantumvis 
sanctus, est impeccabilis in hac terra 89 . 


isvwrn; non 


iionibus finem honestum, qui saltem implicite refertur 
autem licet agere ob solam voluptatem. 

Principium enuntiatum respondet ad quaestionem, quaenam intentio in 
agente sit necessaria, ut eius opera sint bona. Doctrina autem proposita 
medium locum tenet inter duas alias extremas. 








70 Cf. infra in tractatu de mendacio II 169. 

de . haC T * Cathrei *> Moralphilosophie 1« 326 sqq., ubi p. 329 citantur pro 
hoc falso adagio Jhenng, Sigwart, Paulsen, Ziegler, Gallwitz. — G. Ulrich scribit 

S:! ” Verd ‘“ s ‘ .&»<*“: „Die No.Kige, die gesellschaftliche u„d 
honventionelle Luge, sie erschemen, mit Verstand gebraucht, vollig unbedenklich • 
denn immer der Zweck allein ist es, der ein Mittel heiligt oder zum Unrechi 

■' m ^ end mUSt juStify the means - He only sins who ili 

Svnons' twi e A ° f l EngiiS \ P0ets ILondon 18x0] X i 5S ; cf. Tanquerey, 
oynops. theol. mor. de act. hura. 152). H y 

81 Matth. 6, 22 — 23. 

83 Cf. Billuart, De act. hum. obi. 4, ubi etiam aliae obiectiones clare solvuntur. 

Prima extrema doctrina requirit, ut omnes actus humani referantur actua- 
liter vel saltem virtualiter in Deum. Baius, Ianscnius eorumque sequaces 
putantes naturam humanam esse per peccatum originale penitus corruptam 
docuerunt hominem debere semper actualiter referre in Deum actiones suas, 
secus illum sequi naturam suam vitiatam proindeque peccare. Non enim 
iuxta istos auctores datur aliquid medium inter caritatem coelestem et cupi- 
ditatem vitiatam. Ex hac falsa doctrina sequitur, ut opera omnia infidelium 
et impiorum quippe qui actiones suas non referant in Deum, sint peccata. 
Quod quidem S. Pius V damnavit: „Omnia opera infidelium sunt peccata, 
et philosophorum virtutes sunt vitia.“ 83 Virtualem relationem ad Deum 
esse necessariam in actibus nostris videtur docuisse S. Alphonsus 84 . Sunt 
tamen, qui aliter explicent mentem S. Doctoris 86 . 

Altera sententia extrema docet ad honestatem actus sufficere, ut fiat iuxta 
praescripta rationis et qua talis apprehendatur et appetatur. Proinde actus 
remanet bonus, etsi voluntas non bonum honestum seu motivum virtutis, sed 
delectationem (non in se malam) vel commodum intendat, quin de ulteriore 
fine cogitet. Ita Noldin 80 , qui pro hac sua sententia citat Ballerini, Genicot, 
Pesch aliosque; immo vocat hanc sententiam hodie communem inter auctores. 

In praxi quidem haec controversia non videtur esse magni momenti, quare 
fideles non sunt inquietandi de moral itate actuum suorum, dummodo sequantur 
dictamen propriae conscientiae; theoretice autem loquendo sententia requirens 
actualem relationem actuum in finem ultimum est nimis rigida et hodie 
obsoleta. Immo etiam virtualis relatio actuum nostrorum non est eo sensu 
urgenda, quasi esset verum peccatum, si homo non eliceret explicitum pro- 
positum, e. gr. quolibet mane, omnia faciendi ad gloriam Dei. Nam de tali 
obligatione non constat. Ultima autem sententia non videtur esse satis tuta, 
nisi in sano sensu explicetur. 

Probatur, i. Ex propositionibus damnatis ab Innocentio XI die 2 Mart. 
1679: „Licet comedere et bibere usque ad satietatem absque necessitate ob 
solam voluptatem, modo non obsit valetudini, quia licite potest appetitus 
naturalis suis actibus frui“ (prop. 8). — „Opus coniugii ob solam voluptatem 
exercitum omni penitus culpa caret et defectu veniali" (prop. 9) 87 . Ergo 
etiam in actibus obiective licitis oportet intendere aliquid aliud quam vo- 
luptatem, seu voluntatis finis tion potest esse voluptas sola, licet ista voluptas 
non directe repugnet rationi. Non enim dici potest, manducare ob solam 
voluptatem absque detrimento valetudinis directe repugnare naturali rationi, 
si praescindatur ab ordinatione Creatoris. 

2. Ex S. Scriptura. Ait enim Dominus 89 : „Dico autem vobis, quoniam 
omne verbum otiosum, quod locuti fuerint homines, reddent ratione m de eo 

93 Prop. 25 Baii {Dem. n. 1025). 

99 En verba S. Doctoris: „Homo tenetur omnes actus suos ad Deum referre, 
quando agit cum deliberatione et propter aliquem finem. Inquit enim apostolus 
1 Cor. 10, 31: Sive ... manducatis, sive bibitis, sive aliud quid facitis: omnia in 
gloriam Dei facite. Si ergo ad Deum refert saltem per intentionem virtualem, 

actus erit bonus; si non refert, erit malus: nullus igitur indifferens Hinc pro 

praxi colligimus: Oportet saepius in die, saltem mune, generaliter offerre Deo 
omnes actus suos, ut sic adimpleatur praeceptum apostoli, saltem intentione vir- 
tuali omnia faciendi in gloriam Dei“ (I. 5, tract. praeamb., n. 44). 

96 Aertnys-Damen, Theol. mor. 1. 1, n. 35, nota; Vindiciae Alphonsianae P. 2, 
q. 1, t. 1, p. 149—157, ed. 2. 86 Prine. Theol. mor. n. 88sqq. 

87 Dem. n. 1158 et H59- 88 Matth. 12, 36. 

in die iudicii.“ Iamvero si verbum otiosum est malum, a fortiore opus otio- 
sum est malum, ideoque S. Hieronymus 80 exclamat: „Si de verbis otiosis 
redditur ratio, quanto magis de operibus!" — Verbum autem et opus di- 
cuntur otiosa, non quia habent malum finem, tunc enim iam non essent 
otiosa, sed mala, sed quia non ordinantur ad finem suum connaturalem. 
Hinc etiam pueri vocantur otiosi, non quod nihil vel quid mali agant, sed 
quod non agunt ea, quae debent, e. gr. inutiliter ludendo. Porro homini 
praestitutus est a Creatore finis ultimus, ad quem tendere debet omnibus 
actibus suis 00 . Quidquid igitur homo agit, debet referre in istum finem; non 
quidem actualiter et explicite, sed implicite, in quantum scii, percipit omnem 
actum ut rectae rationi ac legi aeternae convenientem. Sane Creator an- 
nexuit quibusdam actionibus aliquam specialem delectationem, e. gr. actioni- 
bus manducandi, bibendi, generandi etc. ea intentione, ut homines ferventius 
et perfectius peragerent has actiones tam necessarias pro vita individuali et 
sociali, sed haec delectatio non est finis, sed solum medium ad finem. Qui 
ergo voluptatem ut finem et non ut medium appetit, contra intentionem 
Creatoris agit ac proinde peccat. Hinc sequitur, ut homo nequeat delecta- 
tionem positive intendere et quaerere, adeo ut proprium motivum et ratio 
volendi actionem sit ipsum commodum vel ipsa delectatio, quin necesse sit 
de ulteriore fine honesto cogitare. 

3. Auctoritate doctorum. Sententia proposita longe communior est inter 
doctores, et quidem non tantum inter Thomistas, sed etiam inter ceteros theo- 
logos. Sic praeter S. Thomam 01 illam tenent Caietanus ® 2 , Billuart 83 , Sylvius 04 , 
Haine 05 , Marc-Raus 0n , Aertnys-Damen 07 , Tanquerey 08 aliique multi. — lo- 
annes Sanchez 09 videtur primus fuisse, qui explicite contrarium docuit scribens: 
..Deficiente nocumento comedere et bibere absque necessitate solum ob de- 
lectationem captandam, scii, ob frigiditatem potus vel suavitatem cibi, neuti- 
quam contra rationem erit; sed talis comestio aut potatio libere fit, ut appetitus 
naturalis suis fruatur actibus. At velle appetitum delectari suis operationibus, 

quae contra rationem non sunt, nullatenus peccatum est Ergo nec gustus 

sensum, ex eo quod appetat cibum ob solam eius delectationem, damnare 
erit fas." Merito dubitatur, num recte allegentur tamquam fautores sen- 
tentiae Ioannis Sanchez S. Bonaventura 100 et quidam Scotistae * 01 . 

4. Ex ratione. S. Thomas 102 recte docet: ..Delectatio est propter opera- 
tionem et non e converso." Etenim delectatio est velut sal et condimentum 
quoddam, quod inservit ad cibi appetibilitatem et meliorem digestionem. 
Sicut autem est incongruum manducare, unice propter sal aut condimentum, 
ita etiam est inordinatio, agere propter solam voluptatem. Quapropter licet 
quidem agere cum delectatione vel etiam intendere delectationem tamquam 

80 Habetur inter opera apocrypha S. Hieronymi: Breviarium in Psalmos Ps. 16 
{Migne, Patr. lat. 26, 910). 

00 Cf. supra n. 20. 01 Contra gent. 3, c. 26; Suppi, q. 49, a. 6. 

02 Comm. in 1, 2, q. t, a. 6 . 

03 De act. hum. diss. 4, a. 6. et De ultimo fine diss. 1, a. 5. 

04 Comm. in 1, 2, q. 100, a. 10. 09 Theol. mor. De act, hum. q. 59. 

09 Inst. mor. 1, n. 307. 07 Theol. mor. 1. 1, n. 35. 

09 De act. hum.®, n. 203. 

00 Select. disp. 2, n. 14, quod opus in Indicem redactum est d. d. 6 Dec. 1642. 

100 Comm. in 2, dist. 41, a. 1, q. 3. 

101 Cf. Ballerini-Palmieri, Opus theol. I, n. 170. 102 Contra gent. 3, c. 26. 

finem intermedium cum subordinatione ad alium finem ulteriorem, sed num- 
quam licet agere propter solam voluptatem. Idcirco S. Augustinus breviter 
sed verissime dicit: „Non licet uti f ruendis aut frai utendis/' 10 * De delec- 
tatione quaesita in cibis notat S. Alphonsus 104 : „Quamvis aliquis accedens 
ad mensam non cogitet de conservatione vitae, sed solum de cibi delectatione, 
non propterea peccat, quia talem delectationem, saltem virtualiter, vult propter 
conservationem vitae; sicque non inordinate illam appetit." 

126 Ex dictis videtur sufficienter probatum esse, hominem in omnibus actibus 
suis tendere debere in finem honestum et mediate in finem ultimum, i. e. in 
Deum. Unde apostolus monet: „Sive manducatis , sive bibitis , sive aliud 
quid facitis: omnia in gloriam Dei facite." 105 Quibus verbis non merum con- 
silium, sed verum praeceptum contineri docent communiter auctores cum 
S. Thoma 105 * et S. Alphonso. Quod quidem praeceptum non est durum; nam 
non requiritur, ut homo explicite referat omnes et singulas suas actiones in 
Deum, sed sufficit implicita relatio, quae abundanter habetur, si homo debitis 
temporibus eliciat actum fidei et caritatis, qui quidem actus omnibus homini- 
bus necessarii sunt necessitate medii, ut infra dicetur in tractatu de virtutibus 
theologicis. In praxi fideles adhortandi quidem sunt, ut saepe intentionem 
eliciant operandi omnia propter gloriam Dei, sed non sunt arguendi de pec- 
cato commisso, si hanc intentionem explicitam non elicuerint. Unde incongrue 
in nonnullis sic dictis „speculis conscientiae" seu schematibus examinis con- 
scientiae invenitur quaestio: „Numquid elicuisti saepius bonam intentionem?" 
Non est enim peccatum, si fideles non elicuerint explicite bonam intentionem 
agendi omnia propter Deum. 

ARTICULUS III. 

De extensione moralitatis. 

Ex dictis de natura et fontibus moralitatis facile deducitur, quous- 
que se extendat moralitas in singulis actibus. Cum autem a theologis 
specialiter disputetur de duabus huc spectantibus quaestionibus, scii, 
utrum detur actus indifferens non tantum in specie, sed etiam in indi- 
viduo; et utrum actus externus et eventus secutus ex actu interno 
habeant specialem moralitatem, et nos hanc methodum sequentes in 
duabus paragraphis ad has duas quaestiones respondebimus. 

§ i- 

De actuum indifferentia. 

127 Praenotamen. i. Hic loquimur de actibus vere humanis, non autem de 
actibus primo-primis, qui fiunt sine deliberatione. Constat enim huiusmodi 
actus primo-primos nullam prorsus moralitatem habere, seu esse amorales 10Q . 

103 Quid sit usus et fruitio, supra n. 34 dictum est. 

104 Theol. mor. I. 5, tract. praeamb., n. 44. 105 1 Cor. 10, 31. 

1054 II Sent. Dist. 40, q. t, a. 5 ad 7. 

106 Aliquando actus primo-primi vocantur etiam moraliter indifferentes, sed 
tunc indifferentia moralis sumitur in sensu prorsus negativo. Ad rem scribit 
Angelicus Doctor: „Necesse est omnem actum hominis a deliberativa ratione 
procedentem, in individuo consideratum, bonum esse vel malum. Si autem non 
procedit a ratione deliberativa, sed ex quadam imaginatione (sicut cum aliquis 

2. Hic unice loquimur de actibus humanis in ordine ad moralitatem, non 
autem in ordine ad meritum supernaturale. Actus enim moraliter bonus non 
est eo ipso meritorius in stricto sensu (seu de condigno), cum ad meritum 
proprie dictum requiratur gratia habitualis 107 . 

3. Actus humanus considerari potest dupliciter: a) in abstracto secundum 
speciem et ex parte obiecti tantum; sicut etiam homo considerari potest 
secundum speciem tantum, sub qua consideratione est animal rationale et 
nihil aliud. Sic e. gr. in abstracto considerari possunt actus deambulandi, 
pingendi, scribendi etc. sine relatione ad circumstantias actus et intentionem 
agentis; — b) in concreto seu in individuo, prout talis homo in talibus circum- 
stantiis cum tali intentione actum ponit, e. gr. Petrus ex labore fatigatus facit 
deambulationem ad vires restaurandas. 

Principium 1. Dantur actus humani indifferentes ex sua specie, 128 
1. e. qui abstracte considerati neque sunt moraliter boni neque mora- 
liter mali. Ita sententia communissima, contra paucos Scotistas loa . 

Ratio est, quia actus humani abstracte considerati desumunt morali- 
tatem suam ex solo obiecto morali. Iamvero sunt quaedam obiecta 
moraliter prorsus indifferentia, ut obiecta ambulandi, pingendi, come- 
dendi etc. Quare S. Thomas docet: „Si ergo loquamur de actu morali 
secundum suam speciem, sic non omnis actus moralis est bonus vel 
malus, sed aliquis est indifferens ." 100 

Principium 2. Nullus est nec esse potest actus indifferens in individuo. 

Ita S. Thomas, S. Alphonsus 110 , omnes Thomistae et fere omnes auctores 
recentiores, ut Mulier 111 , Simar 113 , Bouquillon 113 , Pruner 114 , Noldin 118 , 
Lehmkuhl 110 , Frins 117 . Econtra actus humanos etiam in individuo et 
concreto aliquando remanere indifferentes, sive ex conscientia erronea, 
sive quia versantur circa solum commodum naturae aut circa 110I itionem 
maioris perfectionis, docent Scotus 118 , S. Bonaventura 110 , Vasquez 120 , 
Reuter 121 , Viva 123 , quamplurimi Scotistae et ex modernis Walsh 123 . 

Probatur. S. Thomas 124 nervose dicit: „Oportet, quod quilibet indi- 


fricat barbam vel movet manum aut pedem), talis actus non est proprie loquendo 
moralis vel humanus, cum hoc habeat actus a ratione; et sic erit indifferens, quasi 
extra genus moralium actuum exsistens" (S. theol. I, 2, q. 18, a. 9). 

107 Attamen non possum admittere sententiam P. Lehmkuhl (Theol. mor. 11 I 
106) dicentis: „In ea sententia prorsus sum esse posse actus, qui neque mali, 
neque ullo modo supernaturaliter boni vel meritorii sint." Etenim cum homo sit 
elevatus ad ordinem supernaturaiem, omnis actus vere humanus aliquid meretur 
vel demeretur saltem de congruo late dicto (cf. infra n. 137). Nobis consentit 
Vermeersch, Theol. mor. I, n. 142. 

108 Scotus ipse videtur docuisse sententiam communissimam (loco infra cit.). 

100 De malo q. 2, a. 5. 110 Theol. mor. 1 . 5, tract. praeamb., n. 44. 

111 Theol. mor. I, § 97. 112 Moraitheologie § 56. 

118 Theol. mor. fund. n. 377. 114 Lehrbuch der kath. Moraitheologie n. 66. 

110 Prine. Theol. mor. 1 . 7, n. 92 sqq. 110 Theol. mor. 1 11 106. 

117 De act. hum. II, n. 498 sqq. 118 2, dist. 41 quaest. unie. Corollaria. 

110 2, dist. 41, a. 1, q. 3. Nota etiam in edit. Quaracchi Scholion in h. loc. 

120 1, 1, disp. 52, c. 3 4. 121 Theol. mor. pars I, tract. x, n. 55. 

122 Curs theol. II, disp. 7, q. 3. 123 De act. hum. n. 558. 

134 S. theol. 1, 2, q. 18, a. 9; cf. etiam 2 dist. 40, q. 1, a. 5. 

vidualis actus habeat aliquam circumstantiam, per quam trahatur ad 
bonum vel ad malum, ad minus ex parte intentionis finis. Cum enim 
rationis sit ordinare, actus a ratione deliberativa procedens, si non 
sit ad debitum finem ordinatus, ex hoc ipso repugnat rationi et habet 
rationem mali; si vero ordinetur ad debitum finem, convenit cum ordine 
rationis; unde habet rationem boni. Necesse est autem, quod vel ordi- 
netur vel non ordinetur ad debitum finem. Unde necesse est omnem 
actum hominis a deliberativa ratione procedentem in individuo con- 
sideratum bonum esse vel malum." Idem argumentum etiam sub hac 
forma proponi potest: Quoties homo deliberate agit, tenetur agere ut 
homo, i. e. secundum dignitatem et exigentiam naturae rationalis, et 
prout distinguitur a brutis. Ergo in omni actu debet quaerere finem 
honestum et rationi convenientem, non autem puram delectationem, 
sicuti bruta faciunt. Porro si homo in quolibet actu intendit talem 
finem honestum, bene agit, secus peccat. Ergo non datur actus in- 
differens in concreto. — Billuart 125 adhuc sequens argumentum affert, 
quod tamen non differt a probationibus allatis, nisi secundum formam: 
„Finis actus humani, in quo agens quiescit, vel est Deus (sive actualiter 
sive explicite sive implicite intentus) vel est creatura; sub his enim 
duobus finibus omnes fines continentur. Si primum, est bonus, si secun- 
dum, est malus, quia hoc est uti fruendis et frui utendis, in quo sita est 
tota vitae perversitas, ut alicubi S. Augustinus dicit." 

Ex his argumentis luculenter apparet hanc sententiam de impossibili- 
tate actus indifferentis in concreto logice sequi ex principio tertio 
paragraphi praecedentis. Praeterea sequitur, ut illi auctores, qui negant 
hoc principium tertium, illogice procedant, si nihilominus docent, 
nullum actum humanum esse indifferentem in concreto. 

130 Obiectiones. Non vacat solvere omnes obiectiones a Scotistis allatas 
contra sententiam thomisticam. Videsis Billuart 1 . c. Unam alterainque 
obiectionem sat speciosam praestat solvere. Potest quis reputare sententiam 
Scoti probabiliorem et ignorare invincibiliter se debere cuilibet actioni prae- 
figere finem honestum et saltem implicitam relationem in Deum. Si talis homo 
agat opus ex obiecto indifferens et propter finem indifferentem, eius actus non 
erit bonus, quia ex obiecto et fine est indifferens; neque etiam est malus, 
quia ratione ignorantiae invincibilis excusatur. Ergo iste actus in concreto 
est indifferens. — Respondeo: Quidam auctores 120 existimant, in hoc casu 
posse revera exsistere etiam in concreto actum indifferentem, sed hoc esse 
per accidens et ex ignorantia invincibili; proindeque sententiam S.Thomae 
esse intelligendam per se et ex natura rei. Sed melius esse videtur negare 
possibilitatem ignorantiae invincibilis circa obligationem praefigendi suis ac- 
tionibus finem honestum atque relationem saltem implicitam in Deum. Ratio 
est, quia nemo rationis compos potest invincibiliter ignorare se teneri agere 
ut hominem, i. e. secundum rationem. Ita enim dictat synderesis, quae in 
quolibet homine rationis compote viget 127 . 

126 De act. hum. diss. 4, a. 5. 

120 a Frins (De act. hum. II 519) citantur Suarez, Valentia, Marinus, Salman- 
ticenses, Mayr. 127 Cf. Billuart I. c. a. 6, obi. 4. 


Obicit Elbel-Bierbaum 128 : „Probabilitas huius [scotisticae] opinionis vel 
ex eo clarissime suaderi potest : quia si in die feriali, quo non obligor, volun- 
tarie nolim audire sacrum, talis nolitio est actus humanus; atqui non malus, 
utpote nulli legi contrarius, neque etiam bonus positive, quia non conformis 
legi, nisi permittenti; ergo non est bonus, praesertim si non intendam boni- 
tatem positivam, sicut licite possum non intendere; ergo est et manet in 
individuo indifferens." — Facile solvitur ista obiectio. Haec nolitio profecto 
est actus humanus, sed tamen non est indifferens. Etenim si talis nolitio 
causatur ex taedio laboris, ex pruritu libertatis exercendae, ex aliis similibus 
causis, est actus malus; sin autem causatur ex ratione sufficienti, e. gr. propter 
curam sanitatis, laboris nimii vitandi, propter aliud rationale motivum, talis 
nolitio est actus moraliter bonus. 

Scholion. De influxu doctrinae propositae in ascesim. Doctrina tho - 131 
mistica de moralitate bona vel mala cuiuslibet actionis nostrae deliberatae 
valde consolatoria est pro hominibus bonae voluntatis. Nam homo, qui habi- 
tualiter sequitur ductum rationis et non voluptatis, etiam in minimis actioni- 
bus deliberatis bene agit; immo si est in statu gratiae sanctificantis, iisdem 
actionibus minimis meretur de die in diem augmentum gratiae et gloriae. 

Haec tamen eadem doctrina excludit etiam sic dictas imperfectiones" , 
quae iuxta nonnullos auctores sunt actus neque boni neque mali (seu pec- 
cata). Sub nomine talis imperfectionis moderni scriptores ascetici solent 
intelligere praecipue voluntariam et a ratione non comprobatam omissionem 
operis boni, quod est de mero consilio, e. gr. sine ullo prorsus ratione 
sufficienti nolle assistere Missae diebus ferialibus. Si revera nullus exsistit 
actus indifferens in individuo — ut probatum est — sequitur ut talis omissio 
sine ulla prorsus sufficienti ratione facta actus sit malus seu peccatum 
veniale. Per se igitur talis omissio esset materia sufficiens confessionis; 
cum autem in praxi satis difficulter percipi possit, illam revera esse factam 
sine ulla prorsus ratione sufficienti, auctores moderni communiter docent, 
sic dictas ..imperfectiones" non esse materiam sufficientem absolutionis sacra- 
mentalis (cf. infra III 324). Talis omissio facta ex ratione sufficienti est 
actus bonus, quamvis forte sit melius praestare opus et in casu audire Missam. 
Ordinarie enim melius est praestare opus de consilio, quam illud omittere. 

Sic e. gr. testante S. Paulo I Cor. 7, 25 : „Qui matrimonio iungit virginem 
suam, bene facit, et qui non iungit melius facit." 

§ 2 . 

De moralitate actus externi et eventus sequentis. 

Praenotamen. Actus externi hic in latiore sensu sumuntur; sunt non 132 
solum, qui organis externis perficiuntur, ut ambulare, loqui etc., sed etiam 
omnes actus imperati a voluntate, sive sint intellectus, sive appetitus sensi- 
tivi, sive membrorum corporis 129 : „Non quaerimus, utrum actus exterior sit 
bonus vel malus; ita esse pro certo supponimus; hoc ipso enim, quo est volun- 
tarius, conformis vel difformis rationi, habet totum, quod requiritur, ut sit 
bonus vel malus. Insuper de actibus externis sunt octo praecepta Decalogi. — 

128 Theol. mor. per modum conferentiarum I, conf. 3, n. 86. 

120 Cf. Caieianus, Com. in 1, 2, q. 20, a. l, qui valde subtiliter hanc quaestionem 
tractat. Billuart 1 . c. a. 8 autem putat actum externum esse solum actum membro- 
rum externorum. 

Sed quaerimus, utrum actus exterior sit bonus vel malus bonitate vel malitia 
formali distincta a bonitate vel malitia actus interioris, quam ei superaddat. 
Et est quaestio de actu exteriore, ut est mera exsecutio interioris. Si enim 
actui exteriori esset accidentaliter et ab extrinseco annexa aliqua bonitas, 
v. g. specialis gratia susceptioni exteriori sacramentorum, aut gratia indul- 
gentiae, eleemosynae seu orationi exteriori, certum est, quod actus exterior 
hanc bonitatem accidentalem adderet actui interiori." Ita Billuart 1. c. — 
Status quaestionis adhuc magis clarescit exemplo. Petrus vult dare cen- 
tum francos eleemosynae et revera dat; alia vice idem Petrus vult dare 
eandem summam eleemosynae, sed inopinato casu fur abstulit centum 
francos destinatos pro eleemosyna, ita ut Petrus suum propositum iam ex- 
sequi nequeat. Quaeritur, utrum Petrus in primo casu actum maioris boni- 
tatis moralis posuerit quam in secundo, quo propositum revera exterius 
non perfecit. 

138 Principium. Actus externus per se non auget moralitatem actus 
interni, sed tantum aliquando per accidens. Ita S. Thotnas 181 , omnes 
Thomistae, S. Alphonsus 132 aliique theologi communissime contra Sco- 
tum 188 et complures Scotistas 184 . 

Probatur pars i. i. Ex Scriptura, in qua passim non minus 
laudatur aut redarguitur, remuneratur aut punitur perfecta volitio, ac 
si illa opere fuisset completa. E. gr. Abraham aeque remuneratur pro 
voluntate sacrificii, ac si revera filium suum immolasset. Ideoque an- 
gelus illi dicit: „Quia fecisti hanc rem, et non pepercisti filio tuo uni- 
genito propter me, benedicam tibi" 1 ** Christus 136 dicit: „Omnis qui 
viderit mulierem ad concupiscendum eam, iam moechatus est eam in 
corde suo.“ De quibus verbis S. Chrysostomus 187 dicit: „Non opus, sed 
voluntas est, quae remuneratur, sive bona in bonis sive mala in malis; 
opera autem sunt testimonia voluntatis." 

2 . Ex ratione . a) Quod non habet libertatem propriam et distinctam, 
nec etiam habet moralitatem propriam et distinctam, quoniam libertas 
est prima condicio totius moralitatis. Iamvero actus externus non habet 
propriam et distinctam libertatem, sed totam, quantam habet, habet 
ex interiore actus voluntatis, cuius est complementum. Ergo actus 
externus, si seiunctus consideratur, nullam moralitatem habet ac proinde 
neque augere neque minuere per se valet moralitatem actus interioris, 
a quo procedit. Habet autem actus externus eandem numero morali- 
tatem, quam habet actus internus voluntatis. — b) Probatur deinde ab 
inconvenienti : Si actus exterior adderet distinctam moralitatem, sequere- 
tur, quod quis possit alterum invitum privare bonitate morali; potest 

enim quis alterum invitum impedire ab actu exsterno, ut si fur auferat 
. / 

131 S. theol. i, 2, q. 20, a. 4, et 2, dist. 40, q. 1, a. 3. 

i 33 Theol. mor. 1. 5, tract. praeamb., n. 40. 

183 2, dist. 42, q. 4, n. 2, et Quodlib. q. 18, n. 12. 

184 Elbel-Bierbaum (1. c. n. 70) dicit: „Probabilissime superaddit [actus ex- 
ternus moralitatem]. Ita tenet Scotus, quem sequuntur Scotistae, paucis exceptis." 

136 Gen. 22, 16 sq. 130 Matth. 5, 28. 

187 Hom. 19 in Matth. ( Migne , Patr. graec. 37, 274). 

pecuniam destinatam pro eleemosyna, aut si euntem ad ecclesiam vi 
detineat. Haec autem videntur esse absurda. Ergo actus externus per 
se non auget moralitatem actus interni 188 , et non est moralis, nisi per 
quandam analogiam seu denominationem desumptam ab actu interno. 
Quare S. Thomas 189 dicit: „Sicut a sano quod est in corpore animalis, 
derivatur sanum ad medicinam et urinam; nec alia est sanitas medi- 
cinae et urinae, quam sanitas animalis, quam medicina facit et urina 
significat. Et hoc modo a bonitate voluntatis derivatur bonitas actus 
exterioris et e converso, sc. secundum ordinem unius ad alterum." 

Probatur pars 2 . Per accidens augetur moralitas per actum ex- 
ternum, et quidem: 

a) Ratione maioris intensitatis, quatenus voluntas cum maiore vehe- 
mentia in obiectum fertur, e. gr. fornicatio desiderata per actum inter- 
num non tam intense solet procurare voluptatem inordinatam quam 
fornicatio reapse perpetrata. 

b) Ratione maioris durationis, quatenus exsecutio operis solet re- 
quirere maiorem durationem deliberatae volitionis quam simplex actus 
internus, e. gr. aliquis vult devote dicere totum Rosarium; alter revera 
dicit devote totum Rosarium. Volitio secundi hominis longius durat 
quam simplex actus internus primi hominis. 

c) Ratione multiplicationis, quia actus volitionis saepe repetitur in 
externa exsecutione. 

,, Praeterea per actum externum magis hebetantur sensus, et potentiae 
exteriores proniores redduntur ad malum; scandala pariuntur; ali- 
quando excommunicatio incurritur vel irregularitas vel obligatio ad 
restitutionem, quae per actum interiorem non incurruntur." 140 

Scholion. De declarando actu externo in confessione. Licet autem actus 134 
externus per se non mutet moralitatem actus interioris, tamen semper de- 
clarari debet in confessione, utrum peccatum sit factum solum interne an 
etiam externe, quia secus confessarius non valet sufficienter iudicare de con- 
dicione et obligatione poenitentis. E. gr. alter vehementi desiderio vult furari 
centum francos; alter reapse centum francos furatur. Sane utriusque furis 
peccatum est aequale (ceteris paribus), sed confessarius tenetur secundum 
poenitentem inducere ad restitutionem rei ablatae, dum econtra primum 
tenetur tantum deterrere a suo desiderio pravo. Latius de hac re tracta- 
bitur in capitulo de integritate confessionic. 

Eventus seu effectus praevisus et aliquo modo intentus auget boni-136 
tatem aut malitiam actus, sive per se sequatur sive per accidens. Ratio 
est obvia. Etenim eo melior vel peior est actus, quo melior aut peior 
est voluntas hunc actum producens. Iamvero melior vel peior est volun- 
tas illius qui praevidens et intendens bonos aut malos eventus ex suo 
opere secuturos id facit, quam si nihil horum praevideret et intenderet. 

138 Cf. Billuart, De act. hum. diss. 4, a. 8, ubi haec materia abundanter tractatur 
et obiectiones Scotistarum perfecte solvuntur. 

130 S. theol. 1, 2, q. 20, a. 3 ad 3. 

140 Ita S. Alph., Theol. mor. 1. 5, tract. praeamb., n. 40. 

Ergo eventus sequens aliqualiter praevisus et intentus auget morali- 
tatem actus 141 . — Minime requiritur, ut eventus seu effectus sit semper 
directe intentus, sed sufficit ut sit indirecte intentus i. e. ut potuerit 
et debuerit praevideri. Quare e. gr. homo, qui, quamvis potuerit et 
debuerit praevidere scandalum oriturum ex suis lubricis sermonibus, 
nihilominus tales sermones facit, non solum incurrit reatum sermonis 
lubrici, sed etiam scandali causati. 

Sin autem eventus (praesertim malus) est quidem praevisus, sed 
non intentus, tunc applicandae sunt regulae supra n. 57 sqq. datae pro 
voluntario indirecto. 

CAPUT IV. 

De merito supernaturali actuum humanorum. 

Praenotamen. Ut supra n. 20 sqq. dictum est, in praesenti generis humani 
dispositione a Deo inducta non exsistit ordo pure naturalis actuum humano- 
rum, sed homo tenetur omnes suas actiones (saltem implicite) ordinare ad 
finem supernaturalem, scii, ad beatitudinem aeternam. Iste autem finis super- 
naturalis — ut per se patet — non potest obtineri per vires mere naturales; 
idque eo vel magis, quia ab adultis hominibus acquiri debet merito proprie 
dicto 1 . Quam ob rem homo indiget adiutorio supernaturali ad assequendum 
suum finem proprium supernaturalem. Quod quidem adiutorium omnibus 
hominibus praebetur per gratias vere sufficientes, quas Christus nobis meruit 
sua passione. — Cum tractatus de gratia supernaturali et de merito iuxta 
modernam praxitn soleat in Dogmatica haberi, hic breviter tantum attingimus 
ea, quae pertinent ad actus supernaturales et meritorios. 

Notiones diversarum gratiarum. Gratia qua indiget homo ad per- 
ficiendos actus vere supernaturales et meritorios est duplex: habitualis 
et actualis. Quamvis enim homo in statu peccati mortalis exsistens 
possit sine gratia supernaturali propriis viribus naturalibus et cognos- 
cere aliquod verum morale et velle peragereque aliquod ethice bonum 2 , 
tamen nequit se praeparare ad gratiam neque mereri vitam aeternam 0 . 

Gratia actualis est supernaturale auxilium Dei seu motio divina, qua 
homo transeunter adiuvatur ad aliquem actum supernaturalem. Haec 
gratia vel illuminat intellectum vel movet voluntatem vel generaliter 
adiuvat in operibus peragendis; semper autem est donum gratuitum 
et supernaturale ideoque distinctum a concursu divino, qui etiam ad 
naturalem, immo et ad malam causarum secundarum operationem est 
necessarius. 

Gratia actualis subdividitur a) in operantem et cooperantem. Gratia 
dicitur operans respectu illius effectus, in quo mens nostra est mota et 


141 Cf. S. theol. 1, 2, q. 20, a. 5, et Billuart 1. c. a. 9. 

1 Infantibus baptizatis, qui ante usum rationis adeptum mortui fuerint, fmi9 
ultimus seu beatitudo aeterna obvenit non tamquam meritum, sed tamquam here- 
ditas illis liberaliter concessa propter merita Christi. 

2 S- theol. 1, 2, q. 109, a. 1 — 3. 3 Ib. a. 5 et 6. 

non movens, solus autem Deus movens 4 ; cooperans vero in ordine ad 
illos effectus, in quo mens nostra et movetur et movet. Gratia operans 
vocatur quoque praeveniens vel excitans; gratia vero cooperans ali- 
quando appellatur subsequens vel adiuvans. Haec divisio gratiae m 
operantem et cooperantem proprie pertinet ad gratiam actualem, potest 
tamen aliquo modo accommodari etiam gratiae habituali, ut docet 
S. Thornas 5 . Vocatur autem gratia habitualis operans, in quantum 
formaliter animam sanctificat; dicitur vero cooperans, in quantum est 
principium operis meritorii, quippe quod a gratia simul et libero 
arbitrio producatur; b) in sufficientem et efficacem. Gratia sufficiens 
ea est, quae dat posse operari; efficax vero illa est, quae causat ipsam 
operationem. — Relinquimus Theologiae Dogmaticae illam acerrimam 
controversiam, unde proveniat efficacia gratiae, utrum nempe ex se et 
ab intrinseco, an ex consensu liberae voluntatis. 

Gratia habitualis est qualitas supernaturalis essentiae animae in- 
haerens, per quam non solum omnia peccata remittuntur, sed etiam vere 
efficimur adoptivi filii Dei divinaeque naturae consortes Cum hac 
gratia habituali simul infunduntur omnes virtutes omniaque dona 
Spiritus Sancti; sine ea homo nihil mereri potest de condigno. 

Notio meriti. Meritum latius sumptum significat quandam digni- 136 
tatem rei, ob quam ipsi aliquid competit. Sic e. gr. solet dici de eleganti 
pictura, quod mereatur videri. Meritum autem proprie dictum com- 
petit solis actibus humanis, quorum est proprietas quaedam reddens 
illos dignos retributione. Et quidem bonus actus meretur praemium, 
malus vero actus meretur poenam. Attamen meritum potius de bonis 
quam de malis actibus dicitur; mali enim actus habent demeritum. 
Meritum igitur in strictissimo sensu definitur: proprietas boni actus, 
qua dignus est praemio; vel in concreto: est ipse actus bonus praemio 
dignus. Itaque causa meriti est bonitas actus; effectus autem meriti 
est praemium. Meritum theologicum, de quo hic sermo est, est opus 
bonum coram Deo dignum praemio. 

Divisiones. 1. Duplex imprimis distinguitur meritum: alterum 137 

de condigno, alterum de congruo 6 . 

Meritum de condigno est opus bonum, cui debetur praemium ex iustitia 
vel saltem ex promissione facta. Solum hoc meritum de condigno est pro- 
prie et simpliciter meritum; ideoque, nisi aliqua clausula addatur, semper 
intelligitur meritum de condigno, quoties theologi simpliciter loquuntur 
de merito. — Meritum de congruo est opus bonum, cui debetur praemium 
neque ex stricta iustitia neque ex promissione facta, sed ex quadam 
congruitate seu decentia vel ex amicitia et liberalitate praemiantis 68 . 
Exemplum utriusque meriti habetur in servo fideli, qui non tantum 


4 S. theol. c. 111, a. 2. 5 L. c. 

6 Germanice meritum de condigno vocari potest: Verdienst nach Recht, meri' 
tum de congruo : Verdienst nach Billigkeit. 

Cf. 5. Thotnas , In II Sent., dist. 27, q. 1, a. 3 sol. 

debitum officium implet, sed etiam libere praestat quaedam opera super* 
erogatoria. Iste servus meretur de condigno mercedem contractu de- 
terminatam; de congruo autem meretur quaedam specialia dona heri sui. 

2. Meritum tum de condigno tum de congruo subdividitur in stricte 
et minus stricte dictum. 

Meritum de condigno strictum seu de stricta iustitia est actus, qui 
prorsus aequivalet praemio obtento, quod proinde recusari nequit sine 
manifesta laesione iustitiae. Tale meritum de condigno stricte dictum 
est merces congrua et stipulata pro servo fideli. In ordine supernaturali 
solius Christi actus habuerunt meritum stricte dictum de condigno. 
Actiones enim Christi, qui fuit Deus et homo, fuerunt prorsus dignae 
praemio infinito. — Meritum de condigno latius dictum competit operibus 
bonis in statu gratiae sanctificantis factis. Hoc modo e. gr. homo 
iustus meretur vitam aeternam, quia est quaedam condignitas et paritas 
(non autem omnimoda) inter opera ex gratia facta et vitam aeternam. 

Meritum de congruo stricte dictum includit veram congruitatem inter 
opus et praemium, e. gr. de congruo aliquis iustus potest mereri pro 
peccatore conversionem; „quia enim homo in gratia constitutus implet 
Dei voluntatem, congruum est secundum amicitiae proportionem, ut 
Deus impleat hominis voluntatem in salvatione alterius" 7 . — Meritum 
de congruo late dictum competit omnibus operibus et fere nihil aliud 
est quam impetratio quaedam 8 . Sic homo peccator ex operibus bonis 
cum gratia actuali factis de congruo late dicto mereri potest statum 
gratiae sanctificantis 0 . 

138 Scholion. De praemio m coelo. Merito actuum supernaturalium respon- 
det praemium in coelo, quod praemium solet dividi in essentiale, consistens 
in visione beatifica, et in accidentale, continens omnia bona, quae beatis 
praeter visionem beatificam secundario obveniunt, e. gr. tres aureolae (mar- 
tyrum, doctorum, virginum), gaudium de consortio angelorum, aliorum bea- 
torum, de veneratione ab hominibus in terra adhuc viventibus accepta etc. 

139 Condiciones requisitae ad meritum supernaturale. Sex condiciones 
requisitae ad meritum supernaturale solent enumerari, nempe tres ex 
parte operis, duae ex parte merentis et una ex parte Dei remunerantis. 
Requiritur namque: 

1. Ut opus sit liberum . Est de fide. Quare ut haeretica damnata est 
tertia propositio Iansenii: „Ad merendum et demerendum in statu na- 
turae lapsae non requiritur in homine libertas a necessitate, sed sufficit 
libertas a coactione." 

2. Ut opus sit bonum. Per se patet, cum neque malum neque 
indifferens opus sit praemio aeterno dignum. Non quaecumque bonitas 
sufficit, sed requiritur bonitas supernaturalis, quae scii, provenit ex 
gratia supernaturali, immo iuxta nonnullos auctores, quae procedit ex 
motivo fidei supernaturalis. Quo sensu videtur dicere Angelicus Doctor 10 : 

7 S. theol. x, 2, q. 114, a. 6. a Cf. Billuart l. c. a. 5 in initio. 

» S. theol. q. 114, a. 9. Ib. 2, 2, q. x6, a. 1 ad 1. 


„Fides est necessaria ut principium spiritualis vitae." Et dicimur salvari 
per fidem u . Sunt tamen alii auctores 12 , qui ad actum supernaturalem 
nihil aliud requirunt, quam ut actus sit ethice bonus et ex gratia seu 
ex principio supernaturali. Pro praxi haec controversia est parvi 
momenti, cum illud motivum facillime adsit, saltem virtualiter in quo- 
libet bono opere hominis iustificati. 

3. Ut opus fiat in obsequium praemiantis, i. e. Dei 18 . Per se patet. 
Deus enim praemium non dabit nisi pro operibus in sui obsequium 
perfectis; quod quidem obsequium iam sufficienter habetur, si quis ob- 
servat mandata Dei ex timore filiali vel saltem initiali. Aliquis enim 
influxus caritatis videtur esse necessarius, ut opera reddantur meritoria. 
Quapropter Angelicus Doctor 14 docet: „Vita aeterna in Dei fruitione 
consistit. Motus autem humanae mentis ad fruitionem divini boni est 
proprius actus caritatis, per quem omnes actus aliarum virtutum ordi- 
nantur in hunc finem, secundum quod aliae virtutes imperantur a cari- 
tate. Et ideo meritum vitae aeternae primo pertinet ad caritatem, ad 
alias autem virtutes secundario, secundum quod earum actus a caritate 
imperantur." Sufficit autem vel minimus influxus; unde in praxi est 
fere inutilis theologorum controversia de qualitate et gradu istius in- 
fluxus 10 . Ideoque dicit S. Thomas 10 : „Cum aliquis se ipsum ordinat 
in Deum sicut in finem in omnibus, quae propter se ipsum facit, manet 
virtute intentio ultimi finis, qui Deus est: unde in omnibus mereri 
potest, si caritatem habeat", et: „non potest esse aliquis actus a de- 
liberata voluntate procedens in habente gratiam, qui non sit merito- 
rius" 17 . Quare breviter et vere dici potest: Quicumque in statu gratiae 
sanctificantis exsistens et debito tempore actum caritatis eliciens mere- 
tur quolibet opere bono libere patrato. 

4. Status viatoris. Post mortem enim homo nequit amplius mereri, 
ita volente Deo, iuxta verba Christi 13 in sensu spirituali intellecta: 
, } V enit nox [i. e. mors], quando nemo potest operari [scii, meritorie]." 

5. Status gratiae sanctificantis. Sequitur ex verbis Christi 10 : „Sicut 
palmes non potest ferre fructum a semetipso, nisi manserit in vite ; sic 
nec vos, nisi in me manseritis .“ Cum Christo autem coniungitur homo 
per gratiam sanctificantem, quae reddit illum consortem divinae na- 
turae 20 . — Idem patet ex propositionibus damnatis 21 : „Ratio meriti 
non consistit in eo, quod qui bene operatur, habeat gratiam et 

11 Rom. 5, x. 

12 E. gr. Noldin, Prine. Theol. mor. n. 97. Cf. de hac re Bouquillon, Theol. 

mor. fund. n. 396. 13 S. theol. 1, 2, q. 21, a. 4. 14 Ib. q. 114, a. 4. 

16 Cf. Billuart, Dissert. de merito a. 4; Noldin , De prine, n. 103 sq. et infra 

n. 559. Schol 2. 

De caritate q. unie. a. 11 ad 2; cf. De malo q. 2, a. S ad 7 et ad 11. 

17 2 dist. 40, q. 1, a. 5. 

18 Io. 9, 4. — In Catena aurea S. Thomas citat pro hoc loco verba S. Augustini: 

„Erit nox, ubi nemo potest operari, sed recipere, quod operatus est. Cum vivis, 
fac si quid facturus es : ultra enim neque fides est neque labores neque poenitentia." 

10 Io. 15, 4. 30 Cf. 2 Petr. 1, 4. 31 Dene. a. 1012 et 1015. 


96 


Pars I. Tract. II. De actibus humanis. 


inhabitantem Spiritum Sanctum, sed in eo solum, quod oboedit 
divinae legi" (prop. 15 Baii). — „Pelagii sententia est: opus 
bonum, citra gratiam adoptionis factum, non est regni coelestis 
meritorium" (prop. 12 Baii). — Necessitas gratiae sanctificantis 
pro omni opere vere meritorio de condigno potest facile probari 
etiam rationibus theologicis: a) Impossibile est, quod homo ini- 
micus et exosus Deo, qualis est peccator, faciat opera grata et meri- 
toria, cum Deus prius respiciat offerentem quam munera oblata. — 
b) Ad meritum de condigno requiritur quaedam aequalitas proportio- 
nalis inter opus factum et praemium propositum. Porro nulla est 
aequalitas proportionalis inter opera facta ab homine in statu peccati 
mortalis, et gratiam sanctificantem vel gloriam aeternam, quoniam ista 
opera sunt ordinis naturalis, gratia autem et gloria ordinis super- 
naturalis. Ergo homo in statu peccati mortalis non potest mereri 
gratiam et gloriam 22 . 

6. Ordinatio seu promissio Dei 2S . Ratio est, quia per meritum de 
condigno acquirimus verum ius ad mercedem supernaturalem. Iamvero 
creatura nullum ius erga Deum acquirere potest, nisi adsit specialis 
promissio Dei. Nam homo, utpote creatura et habens totum esse ac 
agere a Deo, tenetur omnibus viribus suis servire Deo, quin ullum 
strictum ius retributionis habeat. Unde Christus 24 monet: „Cum 
feceritis omnia, quae praecepta sunt vobis, dicite: Servi inutiles sumus, 
quod debuimus facere, fecimus " Ergo Deus ex iustitia non tenetur dare 
praemium pro operibus nostris, quippe quae ipsi debeantur ex tot 
titulis. Oportet igitur accedat promissio Dei ad hoc, ut opus ab homine 
praestitum mereatur de condigno mercedem supernaturalem. Qua- 
propter a Concilio Tridentino 26 proponitur: „Vita aeterna ... tamquam 
merces ex ipsius Dei promissione bonis ipsorum [scii, iustorum] operi- 
bus et meritis fideliter reddenda." 

140 Obiectum meriti vocari potest illud, quod homo actibus suis mereri 
potest apud Deum. Longiorem dissertationem de hac re relinquimus 
Theologiae dogmaticae indicantes solummodo sequentia: 

1. De condigno homo iustus mereri potest: a) augmentum gratiae 
sanctificantis; b) vitam aeternam; c) augmentum gloriae. — Quae qui- 
dem omnia clare deducuntur ex Concilio Tridentino 28 . „S. q. d., ho- 
minis iustificati bona opera . . . non vere mereri augmentum gratiae, 
vitam aeternam et ipsius vitae aeternae, si tamen in gratia decesserit, 
consecutionem, atque etiam gloriae augmentum, A. S.“ Sane Concilium 
non definivit, haec tria cadere sub merito de condigno; cum tamen 
dicat hominem vere mereri ista tria, et solum meritum de condigno 

22 Pro ampliore explicatione huius condicionis videsis Billuart, Dissert. de 
merito iusti a. 1. 

23 Cf. S. theol. 1, 2, q. 114, a. 1 ad 3. 24 Luc. 17, 10. 

23 Sess. 6, cap. 16 (Dem. n. 809). 

20 Sess. 6, can. 32 de iustif. ( Dem . n. 842). 

sit verum meritum, videtur esse fide certum, haec tria cadere etiam 
sub merito de condigno. — Homo in statu peccati mortalis exsistens 
nihil mereri potest de condigno, quia caret gratia sanctificante, quae est 
principium omnis meriti de condigno, ut iam dictum est. 

2. De congruo (late dicto) homo iustus mereri potest: a) perse- 
verantiam finalem. Quidam tamen theologi docent, donum perse- 
verantiae nullo modo mereri, sed tantum oratione impetrari posse 27 . 
Est lis de verbis. — b) Reparationem post peccatum mortale, si futurum 
fuerit, iuxta illud: „Cum defecerit virtus mea, ne derelinquas we.“ 28 — 
De congruo stricte dicto homo iustus mereri potest: a) Bona tem- 
poralia; in quantum autem sunt auxilia conducentia ad vitam aeternam, 
cadunt simpliciter sub merito 20 . — b) Gratias actuales pro se aliisque 
hominibus, imrao et conversionem pro peccatore 80 . Sic dicitur S. Ste- 
phanus obtinuisse conversionem Sauli; S. Monica conversionem sui 
filii Augustini. 

Homo in statu peccati mortalis exsistens potest de congruo mereri 
non quidem primam gratiam actualem 31 , sed cum gratia actuali miseri- 
corditer a Deo accepta ulteriores gratias actuales, imrno et gratiam 
sanctificantem 82 . In hoc sensu intelligendum est adagium a theologis 
saepe adhibitum: ,, Facienti quod in se est, Deus non denegat gratiam." 
Etenim homo ex puris viribus naturalibus, sine auxilio gratiae super- 
naturalis, non valet vincere omnia obstacula gratiae. Si namque homo 
peccator ex puris viribus naturalibus faciendo quod in se est posset 
mereri de congruo primam gratiam actualem, a fortiori mereretur se- 
cundam et tertiam gratiam et tandem aliquando gratiam sanctificantem. 
Ergo homo posset propriis viribus peragere saltem initium suae salutis 
supernaturalis; quod est haeresis semipelagiana. Unde certum esse 
videtur, ne dicam de fide, hominem peccatorem nullo modo, ne de 
congruo late dicto quidem posse mereri primam gratiam actualem 33 . 

TRACTATUS III. 

De legibus. 

Cf. Cod. iur. can. c. 8—30 et c. 63—86; S. T hornas (S. theol. 1, 2, q. 90—106); 
S.Alphonsus (Theol. mor. 1, 99—208); S. Antoninus (S. theoi. I, tit. 11— 18); Dom. 
Soto (De iust. et iur. 1. 1 et 2) ; Suarez (De legibus; est tractatus copiosissimus, 
sed haud semel discrepans a doctrina S. Thomae) ; Mart. Bonacina (De legibus in 

27 Cf. S. theol. x, 2, q. 114, a. 9. 

28 Ps. 70, 9. S. Thomas loquens de merito congrui stricte dicto docet: „Nullus 
potest sibi mereri reparationem post lapsum futurum neque merito condigni, neque 
merito congrui" (S. theol. 1, 2, q. 1x4, a. 7). 

29 S. theol. 1, 2, q. 114, a. 10. 3 *> Ib. a. 6. 

31 Cf. S. theol. 1. c. a. 7 et Billuart, De gratia diss. 8, a. 5. 

82 In hoc sensu dicitur: „Peccata tua eleemosynis redime" (Dan. 4, 24). 

38 Cone. Trid. sess. 6, cap. 568. 

PrDmmer, Man. Theol. mor. I. 7 

gener, et in particul.; est tractatus valde commendandus). Ex modernis cum fructu 
leguntur inter alios Bouquillon (Theol. fundam, de lege) ; D' Annibale (Summul. I, 
tr. 3). A. Vermeersch (Theol. mor. tom. I, tr. 3). 

141 Praenotamen. Consideratis actibus humanis oportet tractare de normis 
mor alitatis eorum. Norma moralitatis actuum humanorum est lex aeterna 
et applicatio illius in creatura rationali, scii, conscientia 1 , vel aliis verbis: 
Norma suprema, iuxta quam omnes actus humani dirigi debent, est lex 
aeterna a Deo ordinata. Deus est enim finis noster ultimus ac in eius con- 
iunctione consistit nostra beatitudo, ad quam omnes actus humani tendere 
debent 2 * . Vi supremi dominii sui Deus praescripsit nobis viam, qua ad ipsum 
et nostram beatitudinem pervenire possimus. Quam viam indicant leges 
ab ipso latae. Non omnes quidem leges immediate et directe a Deo latae 
sunt, sed quaedam solummodo indirecte et mediate (scii, mediante auctoritate 
legitima creata) nobis imponuntur. Omnes autem leges, quotquot iustae sunt, 
aliquo modo a lege aeterna derivari necesse est 8 . Unde sequitur, ut non valea- 
mus assequi beatitudinem nostram ultimam, nisi oboediendo iustis legibus sive 
divinis sive humanis. — Norma proxima (subiectiva) actionum nostrarum 
est conscientia nostra seu dictamen rectae rationis; quae quidem norma con- 
cordare et subordinari debet legibus a Deo latis. Ex istis duabus normis 
regulandi sunt omnes actus humani, qui si illis concordant, sunt moraliter 
boni; sin autem discordant, sunt moraliter mali seu peccata. Convenienter 
igitur post tractatum de actibus humanis subiungitur tractatus de normis 
moralitatis, et quidem primo de norma suprema et obiectiva scii, de lege 
aeterna aliisque legibus inde deductis ; et deinde de norma proxima et sub- 
iectiva, i. e. de conscientia 4 * . Totum tractatum de legibus, qui aeque neces- 
sarius est in Theologia morali ac in Iure ecclesiastico, dividimus in tria 
capita: 

1. De notione et divisionibus legis in genere; 

2. De lege a Deo lata seu de lege divina; 

3. De lege humana. 

CAPUT I. 

De notione et divisionibus legis. 

142 Notio. Legis nomen videtur esse derivatum a ligando 6 . Ligantur 
enim creaturae ad quasdam agendi normas, quas observare debent pro 
bono universi mundi; ideoque omnes omnino creaturae legibus a Deo 
latis ligantur atque illis subduntur. Creaturae autem irrationales (sive 
animatae sive inanimatae) subduntur necessario legibus physicis. Itaque 
stellis in firmamento coeli aeque ac vermibus in terra Creator leges 
physicas praestituit; omniaque entia oboediunt ad nutum gubernatoris 
aeterni. De istis legibus physicis, de quibus scientiae naturales tractant, 
non loquimur in Theologia morali. 


1 Cf. supra n. 108. 2 Cf. supra n. 24. 8 S. theol. 1, 2, q. 93, a. 3. 

“ In opere «Philosophia moralis et socialis" (I, n. 341) cl. L. Lehu bene probat, 

secundum ordinem logicum tractatum de legibus esse ponendum ante tractatum 

de conscientia. 

n Alii derivant nomen legis a legere, alii ab eligere. 


Caput I. De notione et divisionibus legis. 

Aliae sunt leges, quae solas creaturas rationales obstringunt prae- 
scribentes normas, iuxta quas ordinandae sint actiones liberae relate 
ad finem ultimum. Vocantur leges morales atque de istis solis nunc 
sermo est. Lex autem moralis tripliciter considerari potest: 1. Se- 
cundum quod exsistit in legislatore ut in regulante et secundum quod 
praeexigit tres actus, scii, a) actum rationis deliberantis et statuentis, 
quid sit utile pro bona gubernatione communitatis ; b) actum voluntatis 
determinantis, talia statuta obligare subditos; c) actum promulgationis 
legis in communitate. — 2. Secundum quod est in subditis ut in 
regulatis. Subditi enim debent cognoscere legem eiusque obligationem 
atque secundum illam dirigi in actionibus suis. — 3. Secundum quod est 
in signo exteriore, e. gr. in libro legum (Burgerliches Gesetzbuch, 
Strafgesetzbuch, Code civil etc.) aut in consuetudine vim legis habente. — 
Nunc sumimus legem secundum primam considerationem et in hoc 
sensu lex definitur a S. Thoma 0 : 

Definitio. Lex est „quaedam rationis ordinatio ad bonum commune 143 
ab eo, qui communitatis curam habet, promulgata". 

Quae quidem definitio quasi classica et magistralis ac fere ab omni- 
bus auctoribus approbata paucis verbis est explicanda. 

Dicitur i°: quaedam rationis ordinatio 7 , quibus verbis designatur 
causa proxima efficiens legis, scii, ratio. Ratio enim practica et non 
voluntas (ut docent nonnulli post Suarez) proprie causat legem. Etenim 
rationis et non voluntatis est, ordinare ad debitum finem per media pro- 
portionata, normas agendi invenire atque imperare*. Sane in condenda 
lege etiam voluntas intercedere debet, sed illa non est causa propria 
et proxima, quia movet solummodo rationem ad agendum et, lege 
statuta, eius applicationem exsequitur. Cum ab Angelico Doctore lex 
vocetur quaedam ordinatio, innuitur non omnem rationis ordinationem 
esse legem, quoniam etiam praeceptum et consilium sunt ordinationes 
rationis. Ordinatio igitur, quae causat legem, debet esse verum 
iussum, ideoque habere nonnullas qualitates sc. oportet ut sit 

a) efficax et praeceptiva inducens veram obligationem; unde e. gr. con- 
silium, licet sit etiam quaedam ordinatio rationis, tamen non est lex; 

b) firma, stabilis et perpetua hoc scii, sensu, quod non desinat post 
breve tempus aut per mortem legislatoris nec feratur ad homines 
praesentes tantum, sed etiam ad futuros subditos. Inde tamen nihil 
obstat, ne lex ex diversis causis cessare possit, ut infra dicetur. Qua 
quidem perpetuitate lex praecipue distinguitur a simplici praecepto 
communi i. e. communitati dato, quod solet non ita diu obligare. Sunt 
tamen etiam aliae differentiae inter legem et praeceptum commune. 

6 S. theol. 1, 2, q. 90, a. 4. ~ 

7 In lingua germanica dicitur: Verordnung, Anordnung; in lingua gallica: 
ordonnance. Verbum: ordinatio hic active et non passive sumendum est. Atta- 
men ordinatio legislatoris causat in subditis optimam ordinationem passivam seu 
ordinem. 

8 S. theol. 1, 2, q. 90, a. 1. Iam Tertullianus dixit: „In ratione lex constat." 

Ceterum in praxi non semper clare constat, utrum aliqua obligatio 
moralis imposita subditis sit vera lex an solum praeceptum seu sta- 
tutum. Obligatio autem alicuius praecepti communis aut statuti potest 
esse aeque vel etiam magis gravis quam alicuius legis. Unde pro Theo- 
logia morali saepe parum refert, utrum aliqua obligatio oriatur ex lege 
an ex solo praecepto communi. — Praeceptum particulare, quod datur 
alicui particulari personae vel familiae, distingui a lege per se patet. 

Dicitur 2°: ad bo7tum commune 9 , quibus verbis designatur finis 
necessarius cuiuslibet legis. Ergo superioris ordinatio, quae vergit in 
malum vel in detrimentum communitatis, non est vera lex aut cessat 
esse Jex. Hinc tamquam proprietas necessaria cuiuslibet legis assi- 
gnatur utilitas pro bono communi, quod omnis lex intendere debet. 
Itaque tyrannorum praecepta, quae in solum bonum aliquod privatum 
vergunt, non sunt leges 10 . — Bonum autem commune per leges obtineri 
potest dupliciter: directe scii, et indirecte. 

Directe procurat lex bonum commune, in quantum actiones praescriptae 
immediate communitati prosunt et indirecte tantum personis subditis; e. gr. 
leges tributorum directe inserviunt pro re publica, quae tamen pecuniam 
ex tributis obtentam erogare debet in utilitatem subditorum. Indirecte lex 
aliqua bonum commune importat, in quantum immediate et prius causat 
bonum privatum et mediante bono privato conducit ad bonum commune; 
e. gr. privilegia religiosis concessa sunt verae leges, quae quidem immediate 
et prius conducunt ad bonum privatum religiosorum, sed indirecte etiam 
bono communi totius Ecclesiae magnam utilitatem afferunt, quoniam religiosi 
tenentur sua privilegia adhibere in honorem et emolumentum Ecclesiae. 
Idem valet de sic dicto privilegio „canonis“ omnibus clericis concesso. 

Dicitur 3 0 : ab eo, qui communitatis curam habet. Quibus verbis 
designatur auctor legis seu legislator. Nemo enim leges proprie dictas 
condere valet nisi ille, qui habet curam totius communitatis, sive ille 
sit princeps, sive aliquod corpus legislativum 11 . Nam esset usurpatio 
illicita, si quis vellet imponere toti communitati aliquam obligationem, 
nisi haberet curam istius communitatis. Hinc leges ex consuetudine 
introductae non sunt verae leges antequam accesserit saltem implicitus 
consensus legislatoris, ut infra n. 278 dicetur. Communitas autem, quae 
est capax suscipiendi leges, debet esse communitas perfecta, i. e. sui 
iuris, habens in se media sufficientia ad finem proprium perveniendi et 
independens in suo ordine a qualibet alia societate. Hinc e. gr. cum 
familia domestica non sit communitas perfecta, paterfamilias valet 

e S. tbeol. a. 2. Hoc bonum commune est cum temporale tum spirituale sc. 

ultimus finis (cf. S. Thomas 1, 2, q. 91, a. 4). 

10 Cum lex necessario procuret bonum commune, necessario quoque habet 
quasdam proprietates, quae hoc modo enumerantur in Decreto Gratiani (c. 2, D. 4) : 
„Erit autem lex honesta, iusta, possibilis, secundum naturam, secundum patriae 
consuetudinem, loco temporique conveniens, necessaria, utilis, manifesta quoque, 
ne aliquid per obscuritatem in captionem contineat, nullo privato commodo, sed 
pro communi civium utilitate conscripta." 

11 Infra n. 185 dicetur, quinam leges ferre valeant. 


quidem statuta et praecepta ferre, sed non leges proprie dictas. In iure 
ecclesiastico et civili expresse designantur illae communitates, quae 
sunt autonomae, i. e. quae possunt sibi leges praestituere. 

Dicitur 4 : promulgata. Promulgatio est publica legis intimatio pro 
subditis facta a legislatore. Nulla ordinatio superioris potest actu obli- 
gare subditos, nisi sit promulgata. Quandonam autem adsit sufficiens 
promulgatio, dicetur infra de singulis legibus. Num promulgatio sit 
de essentia an tantum condicio legis, disputatur inter auctores 12 . 

Corollarium 1. Ex data definitione sequitur, legem moralem inducere 144 
quidem obligationem moralem, sed non destruere libertatem. Etenim libertas 
minime consistit in licentia agendi quaecumque volita, sed est facultas eli- 
gendi media, servato ordine finis. Porro aliquando pro homine privato 
difficillimum est proprio ingenio invenire media apta ad finem ultimum asse- 
quendum. Iamvero si quis observat leges iustas (siye civiles sive ecclesia- 
sticas), certus est, se adhibere recta media ad finem suum ultimum assequen- 
dum. Quaelibet enim iusta lex reddit subditos bonos illosque secure ducit 
ad ultimum bonum. Quae cum ita sint, etiamsi homo non peccasset, adhuc 
lata fuisset lex moralis pro genere humano. 

Corollarium 2. S. Thomas 18 enumerat quattuor actus legis, scii, prae - 145 
cipere, prohibere, permittere, punire. Lex enim instituitur ad dirigendos 
actus humanos in bonum communitatis. Porro ad bonum communitatis ob- 
tinendum actus boni sunt faciendi, qui proinde praecipiuntur; actus mali 
sunt omittendi, qui ideo prohibentur. Nonnulli autem actus sunt permittendi, 
i. e. neque praecipiendi neque prohibendi, quia secus libertas subditorum 
nimis coarctaretur. Demum transgressores legis et malefactores sunt pu- 
niendi; hoc enim pertinet ad sanctionem legis. Nam sancitur lex ex eo 
quod constituitur sancta i. e. inviolabilis; quod quidem fit puniendo trans- 
gressores vel etiam praemiando observatores. — - Quidam moderni auctores ad- 
huc quintum actum legis ponunt, scii, irritare; exsistunt enim leges irritantes, 
ut infra explicabitur; sed iste actus irritandi reducitur ad actum puniendi, 
quia revera actus irritatus est aliqua punitio pro illo, qui posuit actum istum. 

Divisiones. Quamplurimae afferuntur divisiones legis, quas non 146 
vacat omnes hic enumerare. Praecipuae divisiones sunt: 

1. Ratione auctoris: Lex divina et lex humana, prout vel ipse Deus 
vel homo fuit immediatus legislator. Lex autem divina subdividitur: 

a) in legem aeternam, quae est ratio divinae sapientiae, secundum 
quod est directiva omnium creaturarum ad finem ultimum; 

b) in legem naturalem, quam Deus indidit creaturis rationalibus et 
quae nihil aliud est quam lumen naturalis rationis ostendens, quia sit 
agendum pro fine ultimo obtinendo; 

12 S. tbeol. 1, 2, q. 90, a. 4 et Billuart, De leg. diss. 1, a. 3. Promulgatio verius 
non pertinet ad legis essentiam quae in eo consistit, quod sit regula morum. lam- 
vero promulgatio neque est regula morum, neque pars regulae, sed solummodo 
manifestatio istius regulae. Neque obstat huic sententiae Codex iur. can. c. 8, § 1 
statuens post Gratianum : „Leges- instituuntur cum promulgantur." Etenim promul- 
gatione leges quidem instituuntur perfecte et quoad actum secundum, possunt 
autem iam antea esse institutae in actu primo a legislatore. 

13 S. theol. 1, 2, q. 92, a. 2; cf. L. 7, Dig. 1, 3 in vetere iure romano. 

c) in legem positivo-divinam, quae speciali revelatione divina pro- 
mulgata est et continetur in Vetere et Novo Testamento. 

Lex autem humana subdividitur: 

a) in ecclesiasticam, quae lata est a legislatore ecclesiastico; 

b) in civilem, quae facta est a legislatore civili. 

2 . Ratione obiecti: Lex affirmativa et lex negativa distinguuntur 14 , 
in quantum prior directe dat praecepta de bonis faciendis, e. gr. Deus 
colendus est; proximus amari debet; — altera vero prohibet quosdam 
actus pravos, e. gr. ne furtum facias, mendacium ne dicas. 

Notandum est adagium: „Lex affirmativa obligat semper, sed non 
pro semper, lex vero negativa obligat semper et pro semper “ Sensus 
huius adagii est: Lex affirmativa non exigit, ut quolibet momento actus 
praescripti ponantur; lex autem negativa postulat, ut quolibet momento 
omittatur actus prohibitus; e. gr. lex affirmativa amoris erga proximum 
exigit, ut quidem amemus proximum, sed minime tenemur quolibet mo- 
mento elicere actus amoris; lex autem negativa non furandi postulat, ut 
semper et quolibet momento abstineamus a furto; numquam enim licet 
furari. 

Alias divisiones non habent locum nisi in legibus humanis, e. gr. lex 
irritans, lex poenalis, lex fundata in falsa praesumptione etc., ac proinde 
illas nunc omittimus, postea in propriis locis de eis tractaturi. 

147 Scholion. De nomine legis in S. Scriptura. Nomen legis saepissime in 
S. Scriptura usurpatur, sed non in uno eodemque sensu. Sic e. gr. lex ali- 
quando significat incluiationem seu propensionem: „Video aliam legem in 
membris meis, repugnantem legi mentis meae"™ Aliquando significat opus 
ipsum a lege praescriptum: „Nemo ex vobis facit legem."™ — Aliquando 
significat librum, qui continet legem; et sic liber Pentateuchi solet vocari 
lex. Attendendum est igitur ad sensum particularem, in quo verbum legis 
adhibetur in unoquoque loco 17 . 

CAPUT II. 

De lege divina. 

Lex divina est triplex, ut supra dictum est, scii, aeterna, naturalis, 
positivo-divina. De singulis singulatim agendum est. 

ARTICULUS I. 

De lege aeterna. 

148 Exsistentia. De lege aeterna iam antiqui pagani locuti sunt, in 
quantum cognoscebant, mundum esse factum a diis 1 . Praesertim 


14 Germanice: gebietende und verbietende Gesetze. 

is Rom. 7, 23. 10 Io. 7, 19. 17 Videsis Billuart, De leg. diss. 1, a. 1. 

1 Cf. complura testimonia allata ab Ernesto Seydl, Das ewige Gesetz in seiner 
Bedeutung fur die physische und sittliche Weltordnung (Wien 1902). 


Caput II. De lege divina. Alt. I. jqj 

Cicero 2 magna cum eloquentia praedicavit legem aeternam dicens: 
„Hanc igitur video sapientiss imorum fuisse sententiam, legem nequit 
hominum ingenio excogitatam nec scitum aliquod esse populorum, sed 
aeternum quidquam, quod universum mundum regeret imperandi prohi- 
bendique sapientia. Ita principem illam legem et ultimam mentem esse 
dicebant omnia ratione aut iubentis aut vetantis Dei, ex qua illa lex, 
quam dii humano generi dederunt, recte est laudata. . . . Quamobrem lex 
vera atque princeps apta ad iubendum et ad vetandum ratio est recta 
summi Iovis.“ — Omnes autem Christiani, qui credunt in unum Deum, 
creatorem et gubernatorem totius mundi, debent consequenter admittere 
legem aeternam, quae nil aliud est nisi ratio gubernationis totius mundi 
in mente divina exsistens. Inter SS. Patres eminet S. Augustinus 8 de 
hac re in multis locis tractans et Ciceronis vestigia fere sequens. — 
Econtra omnes, qui negant unum Deum personalem, creatorem et guber- 
natorem totius mundi, quales sunt Atheistae, Pantheistae, Materialistae, 
Monistae etc., prorsus reiciunt legem aeternam, quae sit vera lex moralis. 

Essentia. Communiter adducuntur duae definitiones legis aeternae: 149 
altera S. Augustini, altera S. Thomae. Definitio augustiniana haec est: 
„Lex aeterna est ratio divina vel voluntas Dei ordinem naturalem 
conservari iubens, perturbari vetans Suarez 0 merito notat, in hac 
definitione verbum „vel“ sumi pro „et“. Definitio thomistica haec 
est 6 : „Lex aeterna ... est ratio 7 divinae sapientiae, secundum quod 
est directiva omnium actuum et motionum ." — Antequam Deus con- 
didit mundum, habuit perfectissimam ideam totius ordinis omnium crea- 
turarum. Statuit ordinem istum, et omnia, quaecumque in tempore 
creata sunt, subduntur huic ordini, qui est pulcherrima harmonia prae- 
stabilita. Entia materialia et irrationabilia, e. gr. stellae, plantae, ani- 
malia etc., necessario exsequuntur hunc ordinem stabilitum; entia autem 
rationalia, ut homo et angelus, libere peragunt ea quae lex aeterna 
statuit. Ad rem scribit Angelicus Doctor 8 : ,, Duplex est modus, quo 
aliquid subditur legi aeternae: uno modo in quantum participatur lex 
aeterna per modum cognitionis; alio modo per modum actionis et pas- 
sionis, in quantum participatur per modum interioris principii motivi. 

Et hoc secundo modo subduntur legi aeternae irrationales creaturae. 
Rationalis natura . . . secundum utrumque modum legi aeternae sub- 
ditur: quia et notionem legis aeternae aliquo modo habet et iterum 
[quia] unicuique rationali creaturae inest naturalis inclinatio ad id quod 
est consonum legi aeternae." Ex quibus verbis sequitur, ut lex aeterna 
comprehendat ordinem tum physicum tum moralem mundi; principalius 
autem attingit ordinem moralem cum naturalem tum supernaturalem. 

2 De leg. 1 . 2, c. 4, § 8. 

8 De ordine 2, 4, 1 1 ; De libero arb. 1, 6, 15; De civ. Dei 19, 12 13; Contra 
Faustum 22, 27. 

4 Contra Faustum 1 . c. ( Migne , Patr. lat. 42, 418). 

5 De leg. 1 . 2, c. b, n. 13. 6 S. theol. 1, 2, q. 93, a. I. 

7 Ratio est idem quod : Plan. « 3. theol. j, 2, q. 93, a. 6. 

Ex his dictis facile intelligitur, quomodo lex aeterna, idea divina et pro- 
videntia divina (quae sunt realiter idem in Deo utpote simplicissimo et ex- 
perte omnis compositionis) distinguantur secundum nostrum modum con- 
cipiendi. 

Idea divina est conceptus omnium entium creatorum, immo et possibilium 
in mente divina exsistens. Sicut enim architectus facit delineationem (vulgo 
Plan), antequam domum aedificat, ita Deus libere elegit aliquam ideam ex 
multis, iuxta quam mundum universum constructurus esset. Ideae divinae 
sunt multae, lex aeterna est una. 

Lex aeterna est ratio gubernationis omnium entium ad finem a Deo pro- 
positum, scii, ad gloriam Dei (Weltregierungsplan). 

Providentia divina est exsecutio legis aeternae in singulis creaturis. Unde 
S. Thomas® dicit: „In Deo lex aeterna non est providentia, sed providentiae 
quasi principium; unde et convenienter legi aeternae attribuitur actus pro- 
videntiae." 

Lex aeterna est lex proprie dicta 10 , cum illi competat perfecto modo 
definitio data de lege. Est enim ordinatio rationis divinae ad bonum 
totius universi ab eo, qui communitatis curam habet, scii, a Deo ipso, 
promulgata. Promulgatio legis aeternae sane non adfuit a tota aeterni- 
tate (nisi in Verbo divino), cum tunc non exsisterent creaturae nisi in 
sola mente divina; sed promulgatio actualis non est de essentia legis 11 . 
Ceterum videtur etiam in lege aeterna adfuisse sufficiens promul- 
gatio. Etenim promulgatio necessaria est ad inducendam obligatio- 
nem legis. lamvero ab aeterno Deus determinavit per legem aeternam 
omnes obligationes, quibus creaturae in tempore futuro obstringendae 
sint, nec ulla mutatio harum obligationum umquam advenit, cum Deus 
sit prorsus immutabilis 1Z . 

IBO Derivatio omnium aliarum legum a lege aeterna. Merito dicit 
S. Augustinus 18 : „Nihil esse iustum atque legitimum, quod non ex 
aeterna lege homines sibi derivaverint." Triplici autem modo omnes 
aliae leges derivari debent a lege aeterna: 

1. Tamquam a causa exemplari. Nulla enim lex iusta rectaque est, 
nisi sit conformis legi aeternae, i. e. ordini a lege aeterna constituto. 

2. Tamquam a causa efficiente. Nam Dei ordinatione constituta est 
potestas legifera inter homines. Quare dicitur 14 : „Per me reges regnant, 
et legum conditores iusta decernunt .“ 

3. Tamquam a causa dirigente. Etenim lex aeterna, mediante fide 
aut etiam ratione cognita, dirigit legislatores, ut videant, quae et 
quales leges sint condendae pro diversitate temporum, locorum et per- 
sonarum 16 . 

® De verit. q. 5, a. 1 ad 6; cf. Contra Gent. III 97 115 121. 

10 Legem aeternam non esse legem proprie dictam docent 5 . Alphons. (Theol. 
mor. I, de conscientia 75), Cl. Marc-Raus (Instit. Alphons. I 116) aliique. 

11 Cf. S. theol. 1, 2, q. 90, a. 4. 

12 Ib. q. 91, a. 1 ad 2. 

13 Sermo 81, n. 2 ( Migne , Patr. lat. 38, 400). 

14 Prov. 8, 15. 15 S. theol. 1, 2, q. 93, a. 3. 


Caput II. De lege divina. Art. II. 

ARTICULUS II. 

De divina lege naturali. 

:. Notio. Essentia legis naturalis non eodem modo a diversis auctori - 151 
bus explicatur. Quidam dicunt, legem naturalem esse ipsam naturam 
rationalem, prout illi quidam actus conveniunt aut disconveniunt. Alii 
asserunt, legem naturalem esse habitum naturalem, quo unusquisque 
homo cognoscat officia sibi secundum naturam imposita. Alii existimant, 
legem naturalem esse dictamen actuale rationis naturalis. Alii tandem 
dicunt, legem naturalem esse ipsam legem aeternam, ac proinde de- 
finitionem augustinianam in articulo praecedente datam promiscue ap- 
plicant legi tum aeternae tum naturali. Quibus omnibus sententiis re- 
lictis, quas non vacat singulatim refutare 16 , dicimus cum S. Thoma 17 : 
„Lex naturalis nihil aliud est quam participatio legis aeternae in 
creatura rationali “ Loquimur autem de sola lege naturali morali, 
non autem de lege naturali physica, ut iam supra monuimus. 

Explicatur: Deus ab aeterno cognoscit et ordinat, quidquid naturae ratio- 
nali consentaneum est; quae quidem ordinatio in mente divina exsistens 
vocatur lex aeterna. In tempore vero Deus creavit genus humanum iliique 
indidit hanc suam ordinationem ab aeterno conceptam. Statim igitur quo 
homo nascitur, etiam subditus est huic legi naturali. Haec participatio legis 
aeternae seu ordo moralis a Deo constitutus est lex naturalis obiective con- 
siderata. Quando autem homo assequitur usum rationis, cognoscit saltem 
prima principia legis naturalis, e. gr. bonum esse faciendum et malum 
morale vitandum. Et non solum cognoscit hanc legem exsistere, sicut e. gr. 
aliquis cognoscit exsistentiam legis antiquae Romanae, sed etiam intime per- 
cipit, hanc legem naturalem sibi esse stricte impositam. Quae quidem parti- 
cipatio legis aeternae est lex naturalis subiective considerata. 

Haec lex vocatur naturalis ex duplici ratione: 1. Quia non complectitur 
nisi praecepta, quae ex ipsa natura hominis deducuntur. Sic autem distin- 
guitur ab omnibus aliis legibus et notanter a lege divina positiva, quae con- 
tinet praecepta ex sola voluntate divina obligantia, e. gr. obligatio suscipiendi 
sacramenta. Aliquando tamen lex positiva divina pro maiore inculcatione 
adhuc expresse praecipit ea, quae iam a lege naturali statuta sunt, e. gr. 
praecepta Decalogi. Distinguitur quoque a lege aeterna, quippe quae magis 
late se extendat insuper continens ordinem supernaturalem. — 2. Quia lex 
naturalis cognoscitur vel saltem cognosci potest ex solo lumine naturali 
rationis, quin requiratur revelatio divina aut magisterium humanum. Nihilo- 
minus, accedente revelatione divina aut magisterio humano, facilius et 
clarius cognoscitur lex naturalis, ut per se patet. 

2. Exsistentia legis naturalis negatur non tantum ab Atheistis, 152 
Materialistis, Pantheistis etc., sed etiam ab omnibus iis, qui non ad- 
mittunt supremam normam obiectivam moralitatis 18 ; praesertim etiam 

16 Has refutationes videsis apud Billuart, De leg. diss. 2, a. 2. 

17 S. theol. 1, 2, q. 91, a. 2. Germanice: Das Naturgesetz ist die Ausstrahlung 
oder der Abglanz des ewigen Gesetzes in den verniinftigen Geschopfen. Gallice: 

La loi naturelle est le reflet de la loi ^ternelle dans la creature raisonnable. 

1 18 Cf. supra n. 100 sqq. 

ab asseclis sic dictae „Scholae historicae" 10 , qui nullam aliam legem 
proprie dictam admittunt nisi legem positivam, luxta hos auctores 
res publica est suprema legislatrix, et sine illa nulla lex obligationem 
iuridicam inducit. Contra hos omnes facile probatur exsistentia legis 
naturalis: 

1. Ex S. Scriptura. S. Paulus 20 dicit: „Cum enim gentes , quae legem 
[Mosaicam] non habent, naturaliter (cpucet) ea, quae legis sunt, faciunt, 
eiusmodi legem non habentes ipsi sibi sunt lex: Qui ostendunt opus legis 
scriptum in cordibus suis, testimonium reddente illis conscientia ipsorum, 
et inter se invicem cogitationibus accusantibus aut etiam defendentibus in 
die, cum indicabit Deus occulta hominum, secundum Evangelium meum per 
Iesum Christum ." — Ex quibus verbis clare apparent sequentia: a) gentiles, 
qui lege Mosaica carebant, quaedam tamen praecepta legis naturalis cogno- 
visse atque observavisse; b) hanc legem esse inscriptam cordi uniuscuiusque 
hominis; c) in die indicii Deum iudicaturum esse homines iuxta hanc legem. 
— Leo XIII 21 similia exprimit his verbis: „Talis est princeps omnium 
lex naturalis, quae scripta est et insculpta in hominum animis singulorum, 
quia ipsa est humana ratio recte facere iubens et peccare vetans." 

2. Ratione multiplici, a) Lex naturalis nihil aliud est quam participatio 
legis aeternae in creatura rationali. Iamvero lex aeterna exsistit, immo 
debet exsistere, cum sine lege aeterna non esset neque providentia neque 
gubernatio mundi; ac proinde totus mundus periret. Ergo etiam lex natu- 
ralis exsistit et exsistere debet in creatura rationali. — b) Toti mundo a 
Creatore praestitutus est tamquam finis gloria Dei. Atqui unaquaeque crea- 
tura ad hunc finem debet cooperari, et quidem secundum indolem suae 
naturae, scii, creaturae irrationales sequendo regulas physicas mundo im- 
positas; creaturae autem rationales libere observando regulas morales sa- 
pienter impositas a Creatore pro conservatione ordinis moralis ac pro bono 
societatis humanae. Istae autem regulae morales sunt lex naturalis. — 
c) Tertium idque apodicticum argumentum eruitur ex conscientia unius- 
cuiusque. hominis. Intime enim et cum indubia convictione dictat unicuique 
conscientia, bonum esse faciendum, malum esse omittendum, quasdam actio- 
nes esse intrinsecus malas, ut blasphemare, occidere innocentem etc. ; econtra 
quasdam alias actiones esse intrinsecus bonas, ut e. gr. honorare parentes, 
colere Deum etc. Iamvero conscientia non solum intime percipit bonitatem 
malitiamve harum actionum, sed etiam sibi persuadet has actiones esse 
faciendas aut omittendas. Proinde post transgressionem huius obligationis 
oriuntur vividi remorsus conscientiae, dum econtra post fidelem observantiam 
istorum praeceptorum conscientia est tranquilla dulcemque pacem internam 
homini conciliat. — Exsistentiam huius conscientiae punientis aut remune- 
rantis iam veteres pagani agnoverunt, ut Aeschylos 23 , Cicero 88 , Horatius 84 , 
Tacitus 25 , Iuvenalis 26 etc. Quae quidem omnia manifeste demonstrant, ad- 

K. v. Savigny, F. Stahl, Puchta, R. v. Jhering etc. 

20 Rom. 2, 14 — 16. 21 Encycl. „Praestantissimum" d. 20 lunii 1888. 

20 Agamemnon 179. 28 De leg. 1. 1, c. 14. 

2 « Ep. x, x, 60. 25 Annal. 6, 6. 

28 Satyr. 13, 196. En verba huius poetae: 

Poena autem vehemens ac multo saevior illis, 

Quas et Caeditius gravis invenit aut Rhadamantu? 

Nocte dieque suum gestare in pectore testem. 

esse in corde uniuscuiusque hominis legem a Creatore inscriptam et prorsus 
indelebilem ac independentem ab omnibus statutis positivis. Quae quidem lex 
vocatur lex naturalis. — d) Idem constat ex testimonio omnium populorum. 
Historia et ethnographia comprobant, omnes populos etiam barbaros, quan- 
tumvis de nonnullis praeceptis moralibus diverse sentiant, tamen consentire 
in generalibus praeceptis moralibus, e. gr. bonum esse faciendum, parentes 
esse honorandos, divinitatem esse colendam etc. Admittunt etiam omnes 
populi, huiusmodi praecepta generalia non oriri ex placitis alicuius regis 
vel senatus vel plebisciti, sed ab ipsa natura seu a divino numine esse 
imposita 37 . 

3. Subiectum legis naturalis est omnis homo omnium temporum 153 
et locorum. Quare etiam pueri et amentes subditi sunt legi naturali 

ac proinde materialiter peccant, quando committunt actus a lege na- 
turali prohibitos, e. gr. impudice agendo, blasphemando etc. Licet autem 
isti propter defectum usus rationis nequeant formaliter peccare, tamen, 
cum peccatum etiam materiale sit quid malum ac proinde vitandum, 
nemo potest licite inducere illos ad transgressionem legis naturalis. 

4. Obiectum legis naturalis. Ut ex supra n. 151 dictis patet, lex 
naturalis continet omnia praecepta, quae ex ipsa natura hominis de- 
ducuntur et solo lumine rationis cognosci possunt. Obiectum igitur istius 
legis est naturalis ordo moralis necessario observandus et naturaliter 
cognitus. Cum S. Thoma distinguitur triplex obiectum legis naturalis: 

1. principia prima et universalissima, quae necessario cognoscuntur 
vi syndereseos scii, bonum est faciendum; malum est vitandum 28 ; 

2. principia secundaria, quae ex primis principiis ilico deducuntur 
atque facillime cognoscuntur ab omni homine ratione utente; ad haec 
principia pertinent omnia praecepta Decalogi 29 ; 

3. conclusiones remotae, quae per diligens ratiocinium deducuntur 
ex principiis primariis et secundariis, e. gr. matrimonium est omnino 
indissolubile, duellum semper est illicitum, abortus est illicitus etc. 

28 Lactantius (Instit. 6, 8 [Migne, Patr.lat. 6, 660—661}) sequentia pulcherrima 
verba ex Cicerone affert: „Est quidem vera lex recta ratio, naturae congruens, 
diffusa in omnes, constans, sempiterna; quae vocet ad officium iubendo, vetando 
a fraude deterreat; quae tamen neque probos frustra iubet aut vetat nec improbos 
iubendo aut vetando movet. Huic legi nec abrogari fas est neque derogari ex hac 
aliquid licet, neque tota abrogari potest; nec vero per senatum aut per populum 
solvi hac lege possumus; neque est quaerendus explanator aut interpres eius alius; 
nec erit alia lex Romae, alia Athenis, alia nunc, alia posthac, sed et omnes gentes 
et omni tempore una lex et sempiterna et immutabilis continebit, unusque erit 
communis quasi magister et imperator omnium Deus, ille legis huius inventor, 
disceptator, lator; cui qui non parebit, ipse se fugiet ac naturam hominis asper- 
natus hoc ipso luet maximas poenas, etiamsi cetera supplicia, quae putantur, 
effugerit." 

28 S. theol. 1, 2, q. 94, a. 2. Alii theologi et auctores tamquam principium 
primum legis naturalis posuerunt: Vivere et agere oportet iuxta rectam rationem; 
vel: Ama Deum ut finem omnium rerum, cetera autem propter Deum. — Sen- 
tentia Angelici Doctoris est multo verior, clarior et communior. 

29 Tertium Decalogi praeceptum pertinet ad legem naturalem, in quantum 
praecipit cultum externum Dei, non autem quantum ad determinationem diei. 

* m 5. Proprietates legis naturalis. Lex naturalis est 1. universalis; 
2. immutabilis; 3. non admittit neque dispensationem proprie dictam 
neque epikeiam. 

1. Lex naturalis est universalis , i. e. obligat omnes homines sine 

ulla exceptione. Ergo obligat etiam infantes et amentes, licet non 
valeant illam formaliter transgredi, ut iam supra dictum est! 

2. Lex naturalis est immutabilis , ita ut nihil illi subtrahi liceat. 
Etenim lex naturalis fundatur in ipsa natura humana et in ipso ordine 
morali, quibus nihil essentiale licet subtrahi. Unde certum est, legem 
naturalem non posse mutari ab intrinseco, e. gr. non potest cessare, 
quia non est lata ad tempus, sed in perpetuum; non potest fieri iniusta 
cum nihil praecipiat, quod non sit essentialiter bonum, nihilque prohi- 
beat, quod non sit essentialiter malum. 

Nonnulli auctores admittunt aliquam mutationem impropriam iuris naturalis, 
scii, a) per modum additionis ; b) in conflictu duarum legum. Nihil obstat, 
quominus legi naturali addantur quaedam iusta statuta legis positivae sive 
humanae sive divinae. Et sic revera leges positivae sunt additiones ad legem 
naturalem, quae tamen inde sarta tecta manet 30 . In conflictu autem duarum 
legum potior lex est observanda. Sic e. gr. una lex naturalis dictat, de- 
positum esse reddendum; alia autem lex naturalis eaque potior praecipit, 
ut proximus diligatur eiusque grave damnum praecaveatur. In casu igitur, 
quo e. gr. homo furiosus exigeret gladium suum apud me depositum ad 
occidendum hominem innocentem, deberem observare legem naturalem potio- 
rem, scii, amoris erga proximum, postposita lege minore de reddendo de- 
posito. Deberem igitur retinere gladium depositum, usque dum innocens 
homo posset se salvare 31 . 

3. Lex naturalis non admittit dispensationem proprie dictam neque 
epikeiam. Dispensatio legis est aliqua mutatio legis ab externo, scii, 
a competenti auctoritate facta; unde idem est quaerere, utrum lex na- 
turalis sit dispensabilis, et utrum lex naturalis sit ab externo mutabilis. 
Pauci antiqui auctores, ut Occam, Gerson, Petrus de Alliaco etc. 82 , 
opinati sunt, Deum posse absolute dispensare in omnibus praeceptis 
legis naturae, immo totam legem naturalem abolere, ita ut vel odium 
Dei iam non sit peccatum. Quae quidem sententia non solum est fal- 
sissima, sed etiam hodie prorsus obsoleta. Scotus 88 autem cum com- 
pluribus Scotistis (aliis contradicentibus) 84 docet, Deum posse vere 
dispensare saltem in aliquibus praeceptis legis naturalis et notanter in 
praeceptis Decalogi secundae tabulae, ita ut e. gr. licita esset fornicatio, 
si Deus dederit dispensationem. Contra hos omnes statuitur 


30 Concinne dicit B. Albertus Magnus (4, dist. 26, a. 14 ad q. 1) : „Lex naturae 
comitatur omnem legem et ideo haec manet in omni lege." 

31 S. theol. I, 2, q. 94, a. 4 5. 

32 Cf. Billuart, De leg. diss. 2, a. 4. 

33 3, dist. 37. Refutationem Scoti videsis apud Caietanum, Comm. in S. theol. 
1, 2, q. ioo ; a. 8; eius autem defensionem apud Caramuel, Theol. fundam, n. 566 sqq. 

34 Cf. Elbel, Theol. mor. Pars I. Conferentia XVI, n. 444. 

Thesis : Lex naturalis etiam ab externo est immutabilis neque admittit 156 
dispensationem proprie dictam; fieri tamen potest, ut, mutata materia, 
desinat aliqua obligatio legis naturalis, quae secus exsisteret. 

Ita docent S. Thomas et omnes fere theologi moderni, licet nonnum- 
quam in modo loquendi aliqualiter discrepent. Angelicus Doctor 33 dicit 
simpliciter et sine ulla limitatione; „Praecepta Decalogi sunt omnino 
indispensabilia." Praecepta autem Decalogi pertinent ad legem natu- 
ralem, ut supra dictum est. — Ratio vero, quare lex naturalis est 
indispensabilis, provenit ex eo quod est participatio legis aeternae. 
Lex enim aeterna est omnino immutabilis et indispensabilis, cum sit 
ipsa ratio sapientiae divinae. Ergo idem dicendum est de eius 
participatione seu de lege naturali. — Deinde lex naturalis moralis 
fundatur in ipsa condicione essentiali naturae humanae. Ergo cum 
essentialis condicio naturae humanae sit immutabilis, etiam lex naturalis 
remaneat immutabilis oportet. 

Fieri autem potest, ut, mutata materia, desinat aliqua obligatio legis 
naturalis, ut patet ex his exemplis: Lex naturalis prohibet occisionem 
innocentis, ablationem rei alienae, copulam carnalem cum persona 
soluta, polygamiam etc. Deus autem, qui est supremus et absolutus 
dominus omnium rerum et personarum, potuit iubere, ut Abraham 
occideret filium Isaac, ut Israelitae assumerent spolia Aegyptiorum, ut 
propheta Oseas coiret cum femina fornicaria, ut polygamia fuerit licita 
in Vetere Testamento. Etenim sicut Deus quotidie millenis hominibus 
mittit mortem, ita potuit sine laesione iuris naturalis causare mortem 
Isaac ope Abrahae; a fortiori potuit distribuere spolia Aegyptiorum; 
pariter potuit concedere, ut illa mulier hucusque fornicaria potuerit 
legitime copulari cum propheta Osea 80 . Ceterum de hoc facto prophetae 
Oseae sunt plures aliae explicationes 87 . Potuit quoque Deus permittere 
polygamiam, quippe quae non sit contra primarium finem matrimonii. 

Ex dictis apparet, Deum numquam proprie dispensasse in lege natu- 
rali, sed solummodo improprie i. e. mutasse materiam actus. — Sin 
autem nec ipse Deus valet proprie dispensare in lege naturali, a fortiori 
id non valet ulla auctoritas creata, ut Ecclesia aut princeps civilis. 
Quodsi Ecclesia dispensat super matrimonio rato vel etiam super 
matrimonio consummato infidelium, non obstante indissolubilitate matri- 
monii ex iure naturali introducta, istae dispensationes non sunt dispen- 
sationes proprie dictae, sed potius impropriae et quidem in rebus, quae 
ceteroquin non pertinent ad primaria principia legis naturalis et quae 
fundantur super aliquo facto humano, quod subiacet jurisdictioni Ec- 
clesiae. Ceterum auctores, etsi admittunt Summum Pontificem posse 
revera huiusmodi concessiones facere, tamen minime concordant in 
modo explicationis. Alii dicunt Deum eiusque vicesgerentem Summum 


35 S. theol. 1 . c. 36 Os. 1, 2. 

37 Cf. Billuart, De leg. diss. 2, a. 4; S. Bernardus, De praecepto et dispensatione 
c. 3 (Migne, Patr. lat. 182, 864). 

Pontificem posse dispensare non quidem in principiis primariis et 
secundariis iuris naturalis, sed in remotioribus conclusionibus eiusdem. 
Alii explicant hoc modo: Indissolubilitas matrimonii, obligatio obser- 
vandi votum emissum etc. oritur ex libera voluntate hominis huiusmodi 
contractum ineuntis. Iamvero Deus, et ex eius delegatione etiam Ec- 
clesia, potest remittere homini obligationem ortam ex libera promis- 
sione, sicuti herus potest remittere servo contractum iibere initum. 
Post hanc remissionem homo evadit liber, ita ut e. gr. novum matri- 
monium inire queat. Sed quidquid est de his explicationibus, nulla 
auctoritas creata potest concedere dispensationes proprie dictas in lege 
naturali. 

16G Etiam epikeia proprie dicta nequit adhiberi in lege naturali, quia 
epikeia est benigna interpretatio legis iuxta mentem legislatoris, ubi 
deficit lex. Ergo ubi non est lex deficiens, ibi locum habere nequit 
epikeia. Legislator creatus non potest praevidere omnes singulares 
casus omnesque circumstantias, ac proinde nequit condere legem, quae 
in omnibus casibus occurrentibus est iusta et utilis. In casu igitur, 
quo lex ab ilio lata evadat iniusta aut nociva, licet adhibere epikeiam, 
i. e. iuxta praesumptam legislatoris mentem licet legem interpretari aut 
etiam praetermittere. Porro haec omnia non possunt accidere in lege 
naturali, quippe quae numquam sit deficiens, sed semper conveniens 
naturae humanae. Insuper non potest evenire casus a legislatore divino 
legis naturalis non praevisus, cum ille sit omniscius. Infra n. 231 uberior 
sermo redibit de epikeia. 

167 6 . Cognitio legis naturalis facillime ab omnibus habetur, saltem 

quoad primaria et secundaria principia. Quare Scholastici docebant ex- 
sistere in homine habitum primorum principiorum practicorum seu syn- 
deresim qua cognoscuntur ista principia iuris naturalis. Disputant autem 
theologi, num et quousque possibilis sit ignorantia invincibilis legis 
naturalis, e. gr. malitiae pollutionis, fornicationis, mendacii officiosi etc. 

Possibilem esse ignorantiam legis alicuius humanae vel divinae positivae, 
omnes admittunt et per se patet. Sic e. gr. ipsa lex divina fidem suscipiendi 
potest invincibiliter ignorari ab illis, quibus fides numquam praedicata est. 
In quo casu haec infidelitas negativa non esset peccatum, ut etiam patet ex 
propositione 68 Baii damnata: „Infidelitas pure negativa in his, quibus Chri- 
stus non est praedicatus, peccatum est." 88 Non ita clarum est, num quis 
possit invincibiliter ignorare legem naturalem. Inter omnes quidem con- 
venit: a) generalissima legis naturae praecepta non posse ignorari ab adultis 
usum rationis habentibus 30 . Talia praecepta sunt: Bonum est faciendum, 
malum est omittendum, et etiam praecepta Decalogi quantum ad substantiam; 
b) conclusiones remotas deductas ex principiis legis naturalis posse ignorari 
invincibiliter, e. gr. matrimonium esse ex iure naturali indissolubile. Dispu- 
tant autem theologi, num sit possibilis ignorantia inculpabilis praeceptorum 
secundariorum legis naturalis. Sententia verior, experientiae conformior et 
inter theologos communior est haec: 

Praecepta secundaria legis naturae in particularibus circumstantiis pos- 158 
sunt inculpabiliter ignorari saltem ad tempus. 

Probatur haec sententia: 

1. Ex S. Augustino 50 , qui postquam narravit factum mulieris Antiochenae, 
quae, consentiente immo et iubente marito, copiam sui corporis fecerat alteri, 
ut ab eo auri libram acciperet, qua maritum a captivitate et iniusta morte 
liberaret, non audet definire, quod isti coniuges peccaverint, et cuique per- 
mittit aestimare quod voluerit, quia isti coniuges „nullo modo iudicaverant 
sub istis circumstantiis actum illum esse adulterium". Porro si nulla possit 
dari ignorantia inculpabilis legis naturalis, clarum et certum est istos con- 
iuges graviter peccavisse. Ergo S. Augustinus censuit, adulterium, quod cer- 
tissime a lege naturali prohibetur, posse in aliquibus circumstantiis putari 
licitum ac proinde ignorantiam inculpabilem legis naturalis esse possibilem* 1 . 

2. Ex ratione. Etsi lex naturalis est inscripta a Creatore in cordibus 
hominum, tamen propter obnubilationem rationis (tum ex peccato originali 
tum non raro ex moribus alicuius populi ortam) facile accidit, ut in casu 
particulari, praesertim in conflictu duarum legum iuris naturae, sit moraliter 
impossibile certo cognoscere, quid faciendum sit. Sic e. gr. lex naturalis 
praecipit, ut innocens non condemnetur. Pariter lex naturalis praecipit, ut 
iudex in tribunali assidens iudicet iuxta clara et certa testimonia testium. 
Quid autem iudex agere debet, si ex privata scientia certo cognoscit aliquem 
accusatum esse innocentem, ex testimoniis autem plurium testium habetur 
eundem accusatum esse reum?* 2 S.Thomas docet, in hoc casu iudicem teneri 
sententiam ferre iuxta testimonia testium; S. Bonaventura autem affirmat, in 
hoc casu iudicem teneri accusatum absolvere a culpa. Patet ergo etiam 
sanctissimos et doctissimos viros non concordare de aliquo praecepto legis 
naturae in quibusdam circumstantiis. Apud rudes vero multo facilior erit 
dubitatio et inculpabilis ignorantia. Quod patet in diversis casibus, e. gr. de 
liceitate craniotomiae, quando secus vita tum matris parturientis tum infantis 
nascituri in certissimo maximoque discrimine versaretur; de copula maritali 
imperfecta etc. — Quibus omnibus luculenter apparet aliquando posse legem 
naturalem inculpabiliter ignorari 48 . 

Diximus autem: saltem ad tempus. Nam si agitur de praeceptis sat claris 
iuris naturae, ista ignorantia non potest diu perdurare, quin saltem aliquod 
dubium exsurgat. Quod quidem dubium debet solvi consulendo viros doctos. 
Sin autem negligatur talis consultatio, ignorantia exsistens iam non erit in- 
culpabilis. Huiusmodi casus facile evenire potest quantum ad pollutionis 
seu mollitiei peccatum, quod ab adulescentibus ad tempus quidem potest 
ignorari, non autem perpetuo. Pariter quantum ad malitiam actuum inter- 
norum, scii, cogitationum et desideriorum pravorum praesertim inefficacium. 

Casu quo quis ex ignorantia inculpabili transgreditur praeceptum legis 
naturalis, non committit peccatum formale, ut patet ex propositione dam- 
nata ab Alexandro VII 7 Sept. 1690: „Tametsi detur ignorantia invincibilis 
iuris naturae, haec in statu naturae lapsae operantem ex ipsa non excusat 
a peccato formali." ** Contrarium falso docuerunt Lutherus, Calvinus, Baius, 
lansenistae * 8 . Huiusmodi transgressio est tamen peccatum materiale. 

40 Lib. 1 de serm. Dom. in monte c. 16 ( Migne , Patr. lat. 34, 1254). 

41 Apud Billuart, De pecc. diss. 5, a. 4. 42 Cf. infra II, n. 158. 

«s Cf. Bouquillon, Theol. mor. fund. n. 78 sq. 44 Dene. n. 1292. 

* c Cf. Billuart, De pecc. diss. 5, a. 4. 


38 Dene. n. 1068. 


38 Cf. S. theol. 1, q. 79, a. 12, et i, 2, q. 94, a. 6. 

ARTICULl/S III. 

De lege divina positiva. 

159 Necessitas. Praeter legem natp-falem necessaria est lex divina posi- 
tiva libere benignissimeque condita, et quidem propter duas rationes: 

1. Quia nonnulla principia degis naturalis, praesertim secundaria, facile 
obnubilantur pravis passionibus, moribus et exemplis ideoque non observantur. 
Historia enim paganorum ostendit, complures res quae certe repugnant legi 
naturali (ut occisio privata inimici, polygamia etc.), habita fuisse licita. 

2. Quia genus humanum rion tantum ad felicitatem naturalem, sed etiam 
ad beatitudinem supernaturalem destinatum est 46 . Impossibile est autem 
pervenire ad -beatitudinem supernaturalem per modum meriti, nisi observando 
normas seu leges supernaturales, quae a Deo datae sunt. — Quibus ex causis 
Deus tum in Vetere tum in Novo Testamento non tantum legem naturalem 
expresse inculcavit, verum etiam novis praeceptis positivis auxit. Sic in Vetere 
Testamento legem naturalem determinavit in Decalogo 47 . Insuper quam- 
pltirima praecepta tulit de cultu, quae vocantur praecepta caeremonialia; de 
sociali conversatione Iudaeorum (praesertim de iudiciis, de matrimoniorum 
impedimentis, de familia etc.), quae vocantur praecepta iudiciaiia. — In Novo 
Testamento Deus suas positivas leges non scripsit in tabulis lapideis, sed in 
cordibus fidelium 48 ; quare solet vocari lex indita et non scripta. Id enim 
quod est potissimum in lege Novi Testamenti et in quo tota virtus eius con- 
sistit est gratia Spiritus Sancti , quae datur per fidem Christi. Habet tamen 
Lex Nova a) quaedam sicut dispositiva ad gratiam Spiritus Sancti, e. gr. 
praecepta de fide in humanitatem et divinitatem Christi; b) quaedam ad usum 
huius gratiae pertinentia, e. gr. praecepta de virtutibus exercendis. Ista duo 
sunt quasi secundaria in Lege Nova; de quibus oportuit instrui fideles et verbis 
et scriptis. Hinc Lex Nova principaliter est lex indita, secundario lex scripta 48 *. 

160 Excellentia Legis Novae. Lex Nova valde antecellit Legi Veteri: 

a) Quia est magis spiritualis. 

In Vetere Lege sanctio, i. e. coactio, fuit potius temporalis et materialis. 
Illis enim qui observabant Legem, promittebantur divitiae, longa vita, nume- 
rosa progenies etc.; qui vero praevaricabant Legem, minis mortis, pauper- 
tatis, opprobrii etc. deterrebantur. In Nova vero Lege promittuntur praemia 
spiritualia et aeterna, transgressoribus autem imminens gehenna denuntiatur. 
„N olite timere eos qui occidunt corpus, animam autem non possunt occidere; 
sed potius timete eum, qui potest et animam et corpus perdere in gehen- 
nam. “ 40 — Hinc etiam beati proclamantur illi, qui sunt pauperes spiritu, 
qui lugent, qui persecutionem patiuntur propter iustitiam. 

b) Quia magis promovet cultum internum. 

„V enit hora, et nunc est, quando veri adoratores adorabunt Patrem_in 
spiritu et veritate." 60 Cultus externo minime neglecto Nova Lex omnes adhor- 
tatur, ut offerant Deo bona opera propter Deum et non propter vanam gloriam 
facta: „Attendite ne iustitiam vestram faciatis coram hominibus, ut videamini 
ab eis; alioquinmercedemnon habebitis apud Patremvestrum.quiincoelis est.“ 61 

40 S. theol. i, 2, q. 91, a. 4. 47 Ex. c. 19— -20. 

48 Cf. 2 Cor. 3, 3. 48a S. Thomas, S. theol. 1, 2, q. 106, a. 1. 

49 Matth. 10, 28. «° Io. 4, 23. «1 Matth. 6, 1. 

c) Quia est lex caritatis, quae est vinculum perfectionis. 

Vetus Lex fuit et vocata est Lex timoris magis cohibens manum quam 
animum. Deus appellabatur Deus exercituum, Deus omnipotens, Dominus 
Deus etc. In Novo autem Testamento Deus vocatur dulci nomine patris: 
„Non enim accepistis spiritum servitutis iterum in timore, sed accepistis spi- 
ritum adoptionis filiorum, in quo clamamus Abba, pater." 62 Quare etiam tota 
Nova Lex contrahitur in duobus praeceptis: Ama Deum ut patrem et proxi- 
mum sicut teipsum. „Diliges Dominum Deum tuum ex toto corde tuo, et in 
tota anima tua, et in tota mente tua. Hoc est maximum et primum mandatum. 
Secundum autem simile est huic: Diliges proximum tuum sicut teipsum. In 
his duobus mandatis universa lex pendet et prophetae " 63 Christus vocavit 
quidem mandatum fraternae caritatis novum, dicens: „ Mandatum novum do 
vobis, ut diligatis invicem, sicut dilexi vos." 84 Sed hoc mandatum quoad 
substantiam iam continebatur in lege naturali; novum autem est in Nova 
Lege quoad modum eius perfectum, qui saepe defuit in Vetere Lege. 

Praecepta Novae Legis. Praecepta, quae in Nova Lege continentur, 161 
possunt reduci ad tres classes: 

a) Ad sanctificationem propriae vitae. Quare incitamur ad omnes 
virtutes, immo et ad perfectam sequelam ipsius exempli Christi: 
„Christus passus est pro nobis, vobis relinquens exemplum, ut sequa- 
mini vestigia eius “** Et Christus ipse monet: „Si quis vult post me 
venire, abneget semetipsum et tollat crucem suam et sequatur me."™ 

Et: „Discite a me, quia mitis sum et humilis corde." 61 . 

b) Ad officia vitae domesticae et socialis. Ita filii iubentur honorare 
parentes eisque oboedire, quia vices gerunt Dei G8 . — - Servi et famuli 

dominis honorem et oboedientiam praestare debent, sicut Christo 8e . 

Domini vero servos suos habere debent ut fratres in Christo 60 . 

c) Ad cultum et praecipue ad sacramenta et sacrificium peragenda. 
Huc spectant imprimis illa, quae Christus de eucharistia mandavit: 

„ Arnen, Arnen dico vobis, nisi manducaveritis carnem Filii hominis et 
biberitis eius sanguinem, non habebitis vitam in vobis " 61 ; et: „Hoc 
facite in meam commemorationem." 02 — Quantum ad baptismi sacra- 
mentum iussit Salvator: „Euntes docete omnes gentes, baptizantes eos 
in nomine Patris et Filii et Spiritus Sancti ." 08 „Nisi quis renatus fuerit 
ex aqua et Spiritu Sancto, non potest introire in regnum Det." 6 * 

Consilia evangelica. Praeceptis, quae observare oportet ad vitam aeternam 162 
merendam, praesertim in Nova Lege 64 addita sunt quaedam consilia sic 
dicta evangelica de operibus supererogatoriis 66 , quibus expeditius et per- 
fectius vita aeterna atque perfectio christiana obtineri potest. Enumerantur 

62 Rom. 8, 15. 63 Matth. 22, 37—40. « Io. 13, 34. 

64 x Petri 2, 21. es Matth. 16, 24. «r Matth. 11, 29. 

48 Eph. 6, 1. 60 Eph. 6, 5—6. eo Eph. 6, 9. Coi. 4, 1, 

64 lo. 6, 54 . 62 Luc. 22, 19. 1 Cor. n, 24. 68 Matth. 28, 19. 

64 lo. 3, 5. y 

65 Etiam in Vetere Lege exsistebant quaedam consilia particularia, e. gr. oblatio 

hostiae pacificae (Lev. 3, x sqq.), votum nasireatus (Num. 6, 2 sqq.). Cf. S. Tho- 
mas, S. theol. x, 2, q. 108, a. 4. 66 Werke der Obergebiihr. 

praecipue tria consilia evangelica. exercitium voluntariae paupertatis, ob- 
oedientiae et perfectae castitatis. Diversis in locis Christus commendat haec 
consilia. Voluntaria paupertas commendatur his verbis: „Si vis ad vitam 
ingredi , serva mandata; ...si vis perfectus esse, vade, vende quae habes et 
da pauperibus, et habebis thesaurum in coelo, et veni sequere me ." 07 — - 
Castitas seu continentia perfecta commendatur his verbis: „Sunt eunuchi, qui 
seipsos castraverunt propter regnum coelorum ." 08 „De virginibus autem 
praeceptum Domini non habeo, consilium autem do." 60 — Tamquam ex- 
hortationem ad perfectam oboedientiam solent theologi considerare sequentia 
verba Christi: „Si quis vult post me venire, abneget semetipsum et tollat 
crucem suam et sequatur me; qui enim voluerit animam suam salvam facere, 
perdet eam; qui autem perdiderit animam suam propter me, inveniet eam." 70 
Quamvis perfectio Christiana non consistat in observatione istorum con- 
siliorum, sed in perfecta caritate; tamen haec consilia sunt optima media 
ad Christianam perfectionem obtinendam. Etenim removent efficaciter obsta- 
cula in via salutis; quae quidem obstacula sunt triplex inordinata con- 
cupiscentia, scii, carnis, oculorum et superbiae 71 . 

163 Subiectum legis divinae positivae. Praecepta caeremonialia et iudi - 
cialia Veteris Legis non obligabant nisi Iudaeos eorumque Proselytas 
iustitiae seu advenas 72 . Praecepta autem moralia, utpote etiam ad legem 
naturalem pertinentia, obligabant et adhuc obligant omnes. — Quando 
in morte Christi velum templi scissum est, Lex Vetus cessavit quantum 
ad praecepta caeremonialia et iudicialia 78 . Quae quidem praecepta post 
mortem Christi vocantur mortua; attamen eadem praecepta non statim 
tunc effecta sunt mortifera seu graviter illicita. Sic e. gr. S. Petrus 
adhuc permisit ritus iudaeos 74 , et S. Paulus fecit Timotheum circum- 
cidi 75 ; quod quidem certo non fecisset, si circumcisionem graviter illici- 
tam esse putavisset. Theologi non concordant, quandonam praecepta 
caeremonialia et iudicialia Veteris Legis effecta sint mortifera seu 
graviter illicita. Probabile est, hoc evenisse, quando evangelium Christi 
fuit sufficienter promulgatum in populo iudaeo, i. e. post destructionem 
urbis Ierusalem 70 . 

Lex divina Novi Testamenti obligat usque ad finem mundi 76R omnes 
homines, sive baptizatos sive non baptizatos. Dicit enim Christus: 
„Data est mihi omnis potestas in coelo et in terra; euntes ergo docete 
omnes gentes, baptizantes eos in nomine Patris et Filii et Spiritus 
Sancti, docentes eos servare omnia quaecumque mandavi vobis ." 77 Sicut 
igitur Christus est redemptor omnium hominum, ita etiam est eorum 


07 Matth. 19, 17 et 21. 08 Matth. 19, 12. 08 1 Cor. 7, 25- 

Matth. 16, 24—25. Cf. S. theol. 1, 2, q. 108, a. 4 ad 3, 

71 Cf. S. Thomas, S. theol. 2, 2, q. 186, a. 7, et Contr. Gent. 1. 3, c. 130. 

72 Cf. Gen. 9, 4. — De diversis obligationibus proselytarum videsis W etzer et 
Welle, Kirchenlexikon 2 s. v. „Proselyten". 

73 Ita docet sententia communis cum S. T horna, S. theol. 1, 2, q. 103, a. 3 ad 2. 

73 Gal. 2, 4- 75 Act. 16, 3. 

70 Cf. S. theol. 1, 2, q. 103, a. 4 ad I. 79a Ib. q. 106, a. 4. 

77 Matth. 28, 18—20. 

legislator universalis 78 . Quamobrem leges de prohibitione polygamiae, 
libelli repudii etc. obligant omnes homines, etiam paganos. — Attamen 
pagani non formaliter, sed materialiter tantum peccarent transgrediendo 
praecepta Legis evangelicae, antequam sufficientem notitiam eorum 
habent. — Sicuti theologi non concordant, quandonam Lex Vetus facta 
fuerit mortua et mortifera, ita nec etiam consentiunt, quandonam Lex 
Nova stricte obligare coeperit. Alii putant hanc obligationem coepisse 
in morte Christi aut saltem die Pentecostes; alii autem opinantur, eam 
obligare coepisse post sufficientem eius promulgationem inter populos, 
scii, quando apostoli in omnem terram dispersi sunt evangelium praedi- 
caturi, i. e. circa annum 40 post Christum. Nihil certi de hac re dici 
potest 79 . 

Dispensatio in lege positiva divina. Absque omni dubio Christus 164 
potuisset concedere auctoritati alicui creatae potestatem dispensandi 
etiam in lege divina positiva. Nam ille qui tulit legem positivam, potest 
etiam in hac lege dispensare sive per seipsum sive per delegatum* suum. 
Quaestio autem est, num revera Christus hanc dispensandi facultatem 
dederit Summo Pontifici. Quoniam Summo Pontifici collatum est magi- 
sterium infallibile, ipse certo potest authentice declarare et interpretari 
legem divinam, sicuti etiam interpretatur articulos fidei divinae. Sed 
potestne Summus Pontifex etiam dispensare in lege divina positiva seu 
illam in casu particulari relaxare? 80 . Antiqui theologi communissime 
docuerunt, Papam non posse proprie dispensare in lege divina positiva. 

Sic e. gr. S. Thomas 81 dicit: „Circa ea vero, quae sunt iuris divini vel 
iuris naturalis, dispensare non potest [Papa] “ Quae tamen verba sunt 
mtelligenda cum grano salis. Nam certum est, Papam posse dispensare 
in matrimonio rato 82 , certum est pariter, matrimonium ratum Christia- 
norum, utpote verum sacramentum, esse indissolubile de iure divino. 
Quidam auctores malunt vocare hanc solutionem matrimonii rati ali- 
quam annullationem actus, vel relaxationem, vel remissionem debiti, vel 
licentiam etc. 83 Porro de nominibus non vacat disputare. 

Moderni theologi communiter sic respondent ad quaestionem propo- 
sitam: 1. Papa non potest dispensare in lege divina absoluta, e. gr. circa 
essentiam sacramentorum aut eorum numerum. 2. Papa potest dispen- 
sare in lege divina fundata super aliquo actu libero humano. Sic e. gr. 
oritur indissolubilitas matrimonii ex actu humano liberi consensus. Iam 
vero iste consensus non est penitus irrevocabilis, nisi in matrimonio 


78 „S. q. d. nihil praeceptum esse in Evangelio praeter fidem, cetera esse indiffe- 

rentia neque prohibita, sed libera ... A. S.“ (Cone. Trid. sess. 6, can. 19 de iustif.: 
Dem. n. 829). ' 

79 In longum et latum de hac re disserit Suarez, De leg. 1. 10, c. 4. 

80 Optime tractat hanc quaestionem vere difficilem Suarez 1 . c. c. 6 

81 Quodl. 4, a. 13. 

82 Cf. supra n. 155 et infra III, 665. 

83 Cf. Bouquillon, Theol. mor. fund. n 101; 5. Thom., S. theol. 2, 2, q. 88 
a. 10 ad 2. 

christianO supervenerit copula maritalis. Proinde Summus Pontifex 
potest solvere matrimonium ratum, non autem matrimonium consum- 
matum Christianorum 84 . 

CAPUT III. 

De lege humana. 

Tractatus de legibus humanis potius pertinet ad ius ecclesiasticum vel 
civile quam ad theologiam moralem. Unde hic attingimus tantum summaria 
capita quae scitu utilia sunt sacerdoti curam animarum exercenti. Sub- 
dividimus autem hunc longissimum tractatum in novem articulos: i. de 
auctore legis humanae; 2. de eius obiecto; 3. de eius subiecto; 4. de eius 
promulgatione et acceptatione; 5. de eius obligatione; 6. de modo adimplendi 
hanc obligationem; 7. de eius interpretatione; 8. de eius cessatione; ubi 
sermo erit de dispensatione, privilegio et consuetudine; 9. de iege civili 
eiusque obligatione morali. 

ARTICULUS I. 

De auctore legis humanae. 

165 Praesupponimus ut certum et ex Apologetica notum, Ecclesiae com- 
petere veram et perfectam potestatem legislativam. Ecclesia enim est 
societas perfecta, sui iuris et prorsus independens ab alia quacumque 
societate. Quare Pius IX in Syllabo damnavit propositionem 19: „Ec- 
clesia non est vera perfectaque societas plane libera, nec pollet suis 
propriis et constantibus iuribus sibi a divino suo fundatore collatis, 
sed civilis potestatis est definire, quae sint Ecclesiae iura ac limites, 
intra quos eadem iura exercere queat." 1 — Quibus praepositis, dicen- 
dum est, quaenam personae in Ecclesia habeant potestatem legislativam. 
Sunt autem sequentes: 

166 1. Summus Pontifex potestatem legislativam exercere potest pro 
universa Ecclesia et qualibet parte eius, ac quidem independenter ab 
episcopis aut oecumenico concilio aut alia quavis auctoritate humana 2 . 
Nam Christus contulit Petro omnibusque legitimis eius successoribus, 
i. e. Romanis Pontificibus, potestatem regendi totam Ecclesiam, his 
verbis: „Tibi dabo claves regni coelorum" 6 , et: „Pasce oves meas."* — 
Nostris temporibus hanc potestatem legislativam Summus Pontifex 
exercere solet mediantibus SS. Congregationibus Romanis, quae sunt 
undecim: 1. Congregatio S. Officii; 2. Congregatio Consistorialis; 
3. Congregatio de disciplina Sacramentorum; 4. Congregatio Concilii; 
5. Congregatio negotiisReligiosorum Sodalium praeposita; 6. Congregatio 
de Propaganda Fide; 7. Congregatio Sacrorum Rituum; 8. Congregatio 
caeremonialis; 9. Congregatio pro negotiis ecclesiasticis extraordinariis; 


8» Cf. 5 ". Alphons., Theol. mor. VI, 1119. 

1 Dem. n. 17:9. Cf. quoque nn. 1504 1505 1866 — 1888. 

2 Cod. iur. can. c. 218. 3 Matth. 16, 19. * Io. 21, 17. 

10. Congregatio de seminariis et Universitatibus studiorum; 11. Con- 
gregatio pro Ecclesia Orientali. — Quibus Congregationibus accedunt: 

1. tria tribunalia, scii. S. Poenitentiaria, S. Rota, S. Signatura; 2. quin- 
que officia, scii. Cancellaria Apostolica, Dataria Apostolica, Camera 
Apostolica, Secretaria Status, Secretaria Brevium ad principes et 
epistularum latinarum. Longiorem et profundiorem tractatum de omni- 
bus istis relinquimus iuri ecclesiastico. Quae scitu necessaria sunt pro 
theologo moralista videntur esse sequentia: 

a) Iuxta praesentem disciplinam nulla ex recensitis Congregationi- 
bus (Tribunalibus et Officiis) leges universales ferre potest, nisi acce- 
dat expressa approbatio Summi Pontificis 6 . 

b) Decreta et responsa particularia habent vim praecepti pro iis 
solis, ad quos diriguntur 6 . Nihilominus etiam ex decretis particularibus 
potest mens legislatoris intelligi, ac proinde talia decreta particularia 
tamquam normae directivae etiam in aliis regionibus prudenter haberi 
possunt, nisi tamen hoc sit specialiter interdictum. 

De competentia singularum Congregationum haec brevissime no- 
tantur : 

1. Congregatio Sancti Officii, quae ante Constitutionem „Sapienti consilio" 16 ? 
d. 29 lunii 1908 etiam appellabatur Congregatio S. Inquisitionis, est suprema 
inter omnes Congregationes et ipse Summus Pontifex est eius praeses. Ad 
eius competentiam praecipue pertinent a) tutari doctrinam fidei et morum, 

ac proinde iudicare de crimine haeresis vel de suspicione huius criminis; 
ferre censuram librorum, et concedere licentiam legendi libros prohibitos; 
b) dare dispensationem super impedimentis mixtae religionis et disparitatis 
cultus; c) tractare ea, quae a sic dicto ..privilegio Paulino" requiruntur; 
d) ad ipsam quoque devoluta est ea res de indulgentiis, quae doctrinam 
spectet, quae vero earum usum et concessiones respiciat, spectat ad S. Poeni- 
tentiariam; e) ipsa una competens est circa ea omnia, quae ieiunium eucha- 
risticum pro sacerdotibus Missam celebrantibus respiciunt 7 . 

2. Congregatio Consistorialis, cuius item ipse Summus Pontifex est prae - 168 
fectus, tractat fere de omnibus, quae ad episcopos praelatosque saeculares 
atque ad dioecesium regimen pertinent, e. gr. eius est fundare novas dioe- 
ceses, dioeceses iam constitutas dividere, eligere aut confirmare novos epi- 
scopos, instituere administratorem dioeceseos, iudicare de obligationibus epi- 
scoporum, relationes episcoporum de suis dioecesibus accipere etc. In locis 
tamen, quae subduntur S. Congregationi de Propaganda Fide, haec omnia 
reservantur huic Congregationi 8 . 


5 „In omnibus autem et singulis superius recensitis Congregationibus, Tribuna- 
libus, Officiis hoc in primis sollemne sit, ut nihil grave et extraordinarium agatur, 
nisi a moderatoribus eorundem Nobis Nostrisque pro tempore successoribus fuerit 
ante signatum. Praterea sententiae quaevis, sive gratiae via, sive justitiae, ponti- 
ficia approbatione indigent, exceptis iis pro quibus eorundem Officiorum, Tribuna- 
lium et Congregationum moderatoribus speciales facultates tributae sint, exceptis- 
que semper sententiis tribunalis S. Rotae et Signaturae de ipsarum competentia 
latis" (Const. ..Sapienti consilio" d. 29 lunii 1908). Idem statuit Cod. iur. can. 
c. 244, § 2. 

0 Cod. iur. can. c. 17, § 3. 7 Ib. c. 247. 8 Ib. c. 248, § 2. 

169 3. Congregatio de disciplina Sacramentorum noviter fundata est a Pio X 
per Constitutionem „Sapienti consilio" d. 29 Iunii 1908 iliique commissa est 
universa legislatio circa disciplinam sacramentorum, e. gr. dispensationes 
matrimoniales (praeter duas supra enumeratas ad S. Officium pertinentes), 
dispensationes pro ordinibus suscipiendis, dummodo agatur de clericis sae- 
cularibus; nam clerici religiosi omnes dispensationes obtinere debent a Con- 
gregatione negotiis Religiosorum praeposita. — Illa, quae pertinent ad 
caeremonias in sacramentis administrandis, demandata sunt Congregationi 
S. Rituum; quae vero attinent ad dogmaticam doctrinam sacramentorum, 
e. gr. utrum ipsa sint valida necne, a S. Officio tractantur. 

170 4 - Congregatio Concilii curat de universa disciplina cleri saecularis populi- 
que christiani. Quamobrem ipsius est curare, ut Ecclesiae praecepta ser- 
ventur, cuius generis sunt ieiunium (excepto eucharistico ieiunio, quod ad 
Congregationem de disciplina Sacramentorum vel ad S. Officium pertinet), 
abstinentia, decimae, observatio dierum festorum cum facultate relaxandi 
fideles ab his legibus; moderari ea, quae ad parochos et canonicos spectant, 
item quae ad pias sodalitates, confraternitates, Missarum stipendia, ad bene- 
ficia, officia, bona ecclesiastica, tributa dioecesana, aliaque huiusmodi attin- 
gunt. Ad eandem pertinent ea omnia, quae ad conciliorum provincialium et 
plenariorum celebrationem et recognitionem atque ad episcoporum coetus seu 
conferentias referuntur. 

171 5. Congregatio negotiis Religiosorum Sodalium praeposita dicitur 
,, occupatissima", quia ad illam pertinent negotia totius status religiosi utrius- 
que sexus cum votis sive sollemnibus sive simplicibus; pariter negotia Ter- 
tiorum Ordinum, et eorum coetuum, qui sine votis ducunt vitam religiosam 
in communi. Quare huic Congregationi reservata est concessio omnium 9 
dispensationum et facultatum, quas Religiosi Sodales pro seipsis petunt, 
e. gr. ab interstitiis, a votis emissis, saecularisationis, appellationis contra 
mandata superiorum etc. Patet autem Religiosum confessarium, qui e. gr. 
petit facultatem absolvendi ab aliquo casu reservato poenitentem suum, debere 
adire S. Poenitentiariam et non hanc Congregationem. — Item haec Con- 
gregatio controversias dirimit tum inter episcopos et religiosos, tum inter 
ipsos religiosos, tum inter religiosas familias. Sin autem huiusmodi negotia 
sunt tractanda in foro contentioso, tunc pertinent ad S. Rotam. 

172 6. Congregatio de Propaganda Fide habet maximas potestates, sed in terris 
Missionum tanlum. Omnia negotia ecclesiastica istarum terrarum subiacent eius 
iurisdictioni, attamen ad alias peculiares Congregationes ipsa debet deferre, 
a) quae ad fidem; b) ad causas matrimoniales; c) ad generales normas circa 
s. rituum disciplinam 98 ; d) quae ad Religiosos missionarios, in quantum sunt 
Religiosi (non autem in quantum suntmissionarii), pertinent 10 . Eidem Congre- 
gationi pariter subsunt societates ecclesiasticorum ac seminaria, quae exclusive 
fundata sunt eo fine, ut in eis instituantur missionarii pro exteris missionibus. 

0 Cf. Decretum d. 24 Mart. 1919 (Act. Ap. Sed. XI, 251), Sola videtur esse ex- 
cepta dispensatio super ieiunio eucharistico pro sacerdotibus Missam celebrantibus. 
Haec enim dispensatio non conceditur, nisi a S. Officio (Cod. iur. can. c. 251, § 3). 

08 Cod. iur. can. c. 252, § 4. Non obstante isto statuto S. C. de Propoganda 
Fide videtur iterum obtinuisse ampliores facultates. 

10 Nonnullae autem religiones Missionarium e.gr. Congregatio Cord. Imma- 
culati B. M. V. obtinuerunt privilegium ut etiam qua religiones subjacerent Con- 
gregationi de Propaganda Fide. 

7. Congregatio Sacrorum Rituum tractat de omnibus ad liturgiam perti -173 
nentibus; elargitur insignia et privilegia honorifica ad ss. ritus vel cere- 
monias pertinentia; peragit processus beatificationis et canonizationis. De 
sectione historica pro causis antiquis cf. Act. Ap. Sed. XXII 67. Anno 1903 

d. 7 Sept. editus est novus catalogus continens facultates huic congregationi 
concessas 

8. Congregatio caeremonialis providet de caeremoniis in Sacello Aulaque 174 
Pontificali peragendis et etiam de sacris functionibus, quas Cardinales extra 
Pontificale Sacellum peragunt; item cognoscit de praecedentia Cardinalium 

et Legatorum, quos variae nationes ad S. Sedem mittunt 12 . 

9. Congregatio pro negotiis ecclesiasticis extraordinariis praecipue 175 
occupatur in negotiis, quae inter Ecclesiam et diversa gubernia. civilia inter- 
sunt, e. gr. in Concordatis faciendis vel mutandis, aliquando quoque in 
dioecesibus constituendis aut dividendis et in episcopis nominandis 13 . 

10. Congregatio de Seminariis et Universitatibus studiorum regit ea 176 
omnia, quae ad disciplinam, temporalem administrationem et studia semina- 
riorum pertinent 14 ; item moderatur studia in universitatibus catholicis, etiam 

iis quae a Religiosis administrantur; dat facultatem conferendi academicos 
gradus; potest etiam ipsa dare alicui viro docto titulum „doctor honoris causa." 

11. Congregatio pro Ecclesia Orientali tractat de omnibus negotiis, quae 177 
sive ad personas, sive ad disciplinam, sive ad ritus Ecclesiarum orientalium 
referuntur; quare haec Congregatio pro Ecclesiis ritus orientalis potitur 
omnibus facultatibus, quas Congregationes supra allegatae pro Ecclesiis ritus 
latini obtinent, incolumi tamen competentia S. Officii 15 . 

Hae sunt undecim Congregationes nunc in Curia Romana exsistentes. 

Le Tribunalibus et Officiis Curiae Romanae non vacat hic agere. Cf. no- 
strum Manuale iuris canonici q. 104 sq. De solo Tribunali S. Poenitentiariae, 
quod aliquando confessarius adire debet, pauca notentur. Iuxta vigentem dis- 
ciplinam S. Poenitentiaria (ordinarie) iam nullas dispensationes pro foro ex- 
terno concedit, sicut antea fieri solebat. Pro foro autem interno habet amplas 
potestates etiam pro orientalibus (Act. Ap. Sed. XXII 394): largitur absolu- 
tiones a censuris et peccatis reservatis, dat condonationes bonorum ecclesiasti- 
corum, sanationes, dispensationes matrimoniales etc.; insuper iudicat de 
omnibus, quae spectant ad usum et concessiones indulgentiarum 10 . 

2. Concilia oecumenica, quae sunt conventus episcoporum ex toto 176 
orbe convocatorum ad iudicandum et statuendum de rebus ecclesiasticis 
sub auctoritate Romani Pontificis, habent amplissimam facultatem 
ferendi leges. Episcopi in concilio oecumenico congregati non sunt 
meri consiliarii Papae, sed veri legislatores; unde etiam quilibet solet 
subscribere Actis concilii: „Definiens subscripsi". Ad hoc autem ut 
Concilium oecumenicum revera habeat potestatem legiferam, requiritur, 


11 Cf. Acta Pont. I 391 sqq. 12 Cod. iur. can. c. 254. 

13 Ib. c. 255 et Litt. Pii XI d. S Iui. 1925 (Act. Ap. Sed. XVIII 89). 

14 Ex Motu proprio Benedicti XV d. 4 Nov. 1915 (Act. Ap. Sed. VII 493 sqq.) 

et ex Cod. iur. can. c. 256. Cf. Act. Ap. Sed. XIX 329 et 393 et XXII 93 sqq. 

i® Cod. iur. can. c. 257 et Act. Ap. Sed. IX (1917) 529 sqq. 

is Benedict. XV, Motu proprio d. 25 Mart. 1917 (Act. Ap. Sed. IX 167). 

Cf. Act. Ap. Sed. XXVII 97. 

ut sit rite convocatum, rite celebratum et rite confirmatum. Praesertim 
requiritur ultimum, scii, vera confirmatio Summi Pontificis, quae si 
desit, decreta concilii non sunt verae leges 17 . Latius de his omnibus 
tractatur in iure ecclesiastico 18 . Cum Papa tamquam supremus legis- 
lator ecclesiasticus sit supra omne concilium, potest etiam mutare 
omnes leges iuris ecclesiastici latas ab aliquo concilio oecumenico. Sic 
e. gr. Pius X mutavit legem clandestinitatis latam a Concilio Tridentino. 

179 3. Episcopi leges ferre possunt pro propria dioecesi, et quidem sive 

immediate per seipsos, sive mediantibus conciliis plenariis, provinciali- 
bus 1 , aut synodis dioecesanis. Ratio huius legiferae potestatis est, 
quia episcopi a Spiritu Sancto positi sunt „r egere Ecclesiam Dei " 20 . 
Circa hanc potestatem legiferam notandum est: a) in synodis dioece- 
sanis soli episcopo competere potestatem legislativam, non autem pa- 
rochis aliisque ad illas convocatis 21 ; b) decreta concilii plenarii vel pro- 
vincialis obligare in singulis dioecesibus illius regni vel provinciae; 
c) episcopos posse quidem propria auctoritate dispensare in legibus, 
quae latae sunt in synodo dioecesana; non autem in legibus con- 
ciliorum provincialium et plenariorum, nisi in casibus particularibus et 
iusta de causa 22 . 

Ratio est, quia episcopi sunt supra synodum dioecesanam, sed sunt 
subiecti concilio tum provinciali tum plenario rite approbato vel reviso; 
possunt autem in casu particulari dispensare in statutis talium con- 
ciliorum 28 . 

De aliis legislatoribus ecclesiasticis. Praeter legislatores recensitos ex- 
sistunt adhuc complures alii in Ecclesia, e. gr. legati a latere, nuntii apo- 
stolici,. vicarii capitulares, superiores regulares, capitula generalia, seu con- 
gregationes ir institutis religiosis etc. De quibus omnibus non possumus 
hic in Theologia morati agere, cum haec materia pertineat ad ius ecclesia- 
sticum et eorum potestas legislativa saepe pendeat a delegatione prorsus 
speciali. 

Abbatissae aliaeque superiorissae religiosae possunt quidem ferre prae- 
cepta et statuta (obligantia etiam in conscientia), non autem leges proprie 
dictas; carent enim vera et perfecta iurisdictione ecclesiastica. 

180 De potestate legifera civili. In societate civili exsistere veram 
potestatem legiferam eamque in suo ordine independentem, non est 
cur probemus 24 . Societas enim civilis est etiam societas perfecta ac 


17 Cod. iur. can. c. 227. «* Cf. nostrum Manuale iur. can. q. 21. 

10 Cf - S - ° fCc - d - 10 (3o) Sept. 1896 apud Collect. de Prop. Fide n. 1952; cf. 
etiam ib. n. 2013. 

-° Act. 20, 28. Hunc textum intelligendum esse de episcopis constat ex Cone. 
Trid. sess. 6, c. 4 de ord. 

21 Bened. XIV, De syn. dioec. 1 . 2, c. 5, n. 6 8; Cod. iur. can. c. 362. 

22 Cod. iur. can. c. 291. 

33 Cf - Bonacina, De Ieg. disp. 1, q. 2, punct. 1, n. 14 et Act. Cone. plen. Americae 
latin. (a. 1899) n. 995. 

24 Cf. Leo XIII encycl. «Diuturnum" d. 20 lunii 1881, de civili principatu, et 
encycl. «Immortale Dei" d. 1 Nov. 1885. 


proinde habet veram potestatem legislativam, Judiciariam et coercitivam. 
Quisnam vero in diversis regnis leges condere valeat, dependet a forma 
regiminis, seu sic dictae ,,Constitutionis“. In paucis hodiernis regnis 
solus supremus princeps (sive masculus sive femina) leges condere 
potest; in aliis autem compluribus regnis supremus princeps ratas 
habet leges conditas a corpore legislativo, e. gr. a Parlamento. Etiam 
regina, si est revera princeps, leges ferre potest, nam femina est capax 
iurisdictionis civilis. 

ARTICULUS II. 

De obiecto legis humanae. 

Extensio. Obiectum legis est omne id, quod legislator valet statuere 181 
pro bono communitatis, cuius curam habet. Itaque obiectum legis eo 
usque se extendit, quod est necessarium ad bonum communitatis. «Quid- 
quid igitur est in rebus humanis quoquo modo sacrum, quidquid ad 
salutem animarum cultumve Dei pertinet, sive tale sit natura sua, sive 
rursus tale intelligatur propter causam ad quam refertur, id est omne 
in potestate arbitrioque Ecclesiae." Ita Leo XIII 28 . Quibus sapientibus 
verbis circumscribitur materia seu obiectum legis ecclesiasticae, quae 
proinde se extendit ad omnia ea, quae religionem Christianam et salutem 
animarum attingunt sive directe sive indirecte. Quapropter Ecclesia 
leges ferre potest, e. gr. de sacramentorum adfninistratione et recep 
tione, de ecclesiis, oratoriis, caeremoniis, beneficiis, de tota vita reli- 
giosa et morali Christianorum etc. Per se autem patet, neque Ecclesiam 
neque ullam potestatem creatam aliquid praecipere posse, quod sit 
contra legem divinam aut naturalem, quia legislator inferior nequit 
aliquid praecipere, quod sit contra legem altiorem. 

Iuxta S. Thomam 28 obiectum legis humanae tres condiciones habere 
debet scii: 

1) Quod religioni congruat, in quantum scilicet est proportionata legi 
divinae positivae. 

2) Quod disciplinae conveniat, in quantum est proportionata legi 
naturae. 

Leges humanae, quae adversantur legi divinae vel naturali, non possunt 
licite observari. Hinc e. gr. legibus iniquis latis contra religionem vel fo- 
ventibus duellum opponenda est sic dicta resistentia passiva; obedire enim 
oportet Deo magis quam hominibus. 

3) Quod saluti proficiat, in quantum est proportionata utilitati hu- 
manae. Ad has tres condiciones omnes aliae reducuntur, quae post 
Isidorum de Sevilla ab auctoribus solent requiri pro obiecto legis 
humanae, e. gr. ut sit honestum, iustum, possibile, utile communitati, 
loco temporique conveniens etc. 

33 Const. «Immortale Dei“ d. 1 Nov. 1885. 

26 S. theol. 1, 2, q. 95, a. 3. Angelicus Docto.r hoc loco pulchre explicat omnes 
condiciones legis humanae. 

Specialiter solent hic quaerere auctores, num lex humana possit prae- 
cipere a) actus internos; b) actus heroicos. 

182 Actus interni vocantur illi, qui ab intellectu et voluntate produ- 
cuntur; vocantur mere interni, si in intellectu et voluntate sistunt, ita 
ut aut nullo modo aut tantum per accidens cum actu externo con- 
iungantur; vocantur autem mixte interni, si quidem ab intellectu et 
voluntate producuntur, sed cum actu externo coniunguntur atque ad 
illum referuntur sive ex natura sua sive ex certa lege morali. Actus 
mere interni sunt e. gr. meditatio, intentio specialis, applicatio Missae; 
actus mixte interni sunt e. gr. advertentia in oratione vocali, quia ad- 
vertentia ex ipsa natura orationis requiritur, quippe quae sit elevatio 
mentis ad Deum; contritio in confessione, quia ex lege morali confessio 
non potest vera exsistere sine contritione interna. 

1. Apud omnes constat, legem humanam (sive ecclesiasticam sive 
civilem) posse praescribere actus mixte internos. Ratio est, quia lex 
humana potest praecipere actus vere humanos ac proinde omnia illa, 
quae requiruntur ad actum vere humanum, scii, cognitionem et inten- 
tionem. Actus enim externus, qui fieret sine interna cognitione et inten- 
tione, potius machinalis quam humanus diceretur. Sic e. gr. Ecclesia 
praecipit dignam communionem paschalem, fructuosam susceptionem 
sacramenti poenitentiae. Potestas civilis legitime exigens iuramentum 
potest imperare internam intentionem revera iurandi, quando exterius 
verba iuramenti proferuntur. 

2 . Apud omnes pariter constat, potestatem civilem non posse prae- 
cipere actus mere internos, quippe qui ad finem societatis civilis, scii, 
ad salutem terrenam, directe parum conferant. Hinc etiam potestas 
civilis de facto numquam solet praecipere actus mere internos, sed 
solummodo externam observantiam legum. 

183 3. Acerrime disputant theologi, num Ecclesia possit praecipere actus 
mere internos. Negare videntur S.Thomas 27 et Catechismus Romanus 29 ; 
expresse negant Caietanus 29 , Suarez 30 , Schmalzgrueber 31 , Billuart 32 , Be- 
nedictus XIV 33 , TanqUerey 34 ,Aertnys-Damen 3B , Vermeersch 360 ; S.Alphon- 
sus 3e vocat sententiam negantem probabiliorem. Affirmant Sylvius 37 , 

27 S. theol. 1, 2, q. 91, a. 4; q. 100, a. 9; 2, 2, q. 104, a. 5. In hoc ultimo loco 
Angelicus Doctor dicit simpliciter: „In his quae pertinent ad interiorem motum 
voluntatis, homo non tenetur homini oboedire, sed solum Deo." 

28 Aliqualiter favent sententiae neganti verba Catechismi Romani (De nono et 
decimo praec. q. 4) : „Hocque inter divinas et humanas leges interest, quod hae 
rebus tantum externis contentae sunt, illae vero, quoniam animum Deus intuetur, 
ipsius animi puram sinceramque castitatem atque integritatem requirunt." 

28 Comm. in 2, 2, q. n, a. 3. 

80 De leg. 1 . 4, c. 12. Docet Suarez, Christum potuisse quidem dare Ecclesiae pote- 
statem leges ferendi de actibus internis, sed de facto non dedisse talem potestatem. 

31 Comm. in Decretal. de const. n. 21. 82 De leg. diss. 4, a. x. 

33 De syn. dioec. 1 . 9, c. 4, n. 4. 34 Synopsis Theol. mor. De leg. n. 288. 

86 Theol. mor. 1 , x, n. 142. 85a Theol. mor. I 254. 

80 Theol. mor. 1 . x, n. 100. 37 Comm. in S. theol. 1, 2, q. 94, a. 4. 

Elbe! 88 , Concina 89 , Holzmann 40 , Ballerini-Palmieri 41 , Noldin 42 , et prae- 
sertim Bouquillon 43 . — Omnia argumenta sententiae negantis redu- 
cuntur ad sequentia verba S. Thomae 44 : „De his potest homo legem 
facere, de quibus potest iudicare; iudicium autem hominis esse non 
potest de interioribus motibus, qui latent, sed solum de exterioribus 
actibus, qui apparent. Et tamen ad perfectionem virtutis requiritur 
quod in utrisque actibus homo rectus exsistat: et ideo lex humana non 
potuit cohibere et ordinare sufficienter mteriores actus, sed necessarium 
fuit, quod ad hoc superveniat lex divina. “ — Sententia autem affirmans 
fulcitur praecipue his argumentis: a) Ecclesia omnia illa praecipere 
potest, quae necessaria sunt ad suum proprium finem obtinendum. 
Iamvero finis Ecclesiae (scii, salus animarum), est in se spiritualis et 
internus. Ergo Ecclesia potest praecipere etiam actus mere spirituales 
et internos, b) Ecclesia revera praecipit nonnullos actus mere internos, 
e. gr. pro clericis orationem mentalem, discussionem conscientiae, exer- 
citia spiritualia 46 , applicationem Missae pro parochis aliquibus diebus; 
confessarius potest in foro sacramentali piam meditationem imponere 
tamquam salutarem poenitentiam; Ecclesia praecipit actum contritionis 
ad lucrandam indulgentiam plenariam. Nefas autem est dicere, Ec- 
clesiam praecipere aliquid, quod eius competentiam excedit. 

Pro praxi haec controversia non est ita magnae utilitatis. Etenim, 
quando Ecclesia actum internum exigit pro aliquo opere, sicuti fit in 
lucrandis indulgentiis vel in officio paroeciali, tunc certo iste actus 
internus ponendus est; unde absque dubio parochus peccaret morta- 
liter, si non applicaret Missam pro populo diebus praescriptis. Utrum 
autem ista gravis obligatio oriatur vi legis ecclesiasticae (uti volunt 
patroni sententiae affirmantis) an vi contractus (quod malunt defen- 
sores sententiae negantis), scii, muneris paroecialis libere suscepti, 
parum refert. Sane obligatio aliquoties applicandi Missam pro populo 
sibi commisso incumbens parochis oritur ex ipso iure divino 40 , sed 
hanc applicationem esse faciendam omnibus diebus dominicis et festivis, 
determinatur a iure ecclesiastico. 

Sat communiter auctores hodie concedunt actus mere internos posse 
praecipi in casibus sequentibus: 

a) In foro interno a confessario. Hinc confessarius potest imponere 
meditationem faciendam, ut supra iam dictum est. 

b) Quando Ecclesia determinat seu explicat ius divinum. Tales 
determinationes seu explicationes iuris divini sunt: applicatio Missae 
imposita certis diebus; digna susceptio confessionis annuae et com- 
munionis paschalis. Quare proscripta est ab Alexandro VII thesis 14 


s® Theol. mor., de leg. n. 332. 80 De leg. hum. c. 2, n. 14. 

«® Theol. mor., de leg. n. 314. 41 Opus theol. I, de leg. n. 308. 

42 De principiis n. 138. 43 Theol. mor. fund. n. 114. 

44 S. theol. 1, 2, q. 91, a. 4. 45 Cod. iur. can. c. 125 126 xoox. 

86 Cone. Trid. sess. 23, c. 1 de reform. 

errorum iansenistarum: „Qui facit confessionem voluntarie nullam, 
satisfacit praecepto Ecclesiae . “* 7 . Et ab Innocentio XI damnata est 
thesis 55: „Praecepto communionis annuae satisfit per sacrilegam 
Domini manducationem." 48 

c) Quando superiores religiosi legitima praecepta dant subditis vi 
voti oboedientiae ligatis. Itaque superior religiosus potest subdito pro- 
fesso praecipere e. gr. meditationem faciendam, exercitia spiritualia per- 
agenda 49 etc., nisi tamen oboedientia ex alicuius ordinis constitutionibus 
non eo usque se extendere videatur. 

iM Actus heroici ordinarie nequeunt praecipi a lege humana, quia 
sunt nimis difficiles, immo pro maiore parte populi impossibiles. Lex 
autem praecipiens ordinarie nimis difficilia aut etiam impossibilia non 
est lex bona et utilis ac proinde cessat. Nihilominus actus heroici 
possunt praecipi in duobus casibus, scii. 1. si id stricte exigat bonum 
commune; 2. si quis libere se obligaverit etiam ad actus heroicos. 
Sic dux belli fert legem, ut milites etiam cum certo periculo vitae 
custodiam peragere debeant. Sic Ecclesia praecipit, ut parochus etiam 
cum gravi periculo infectionis administret sacramenta necessaria leproso 
moribundo. — Si quis libere se obligavit ad actus heroicos, per se 
patet superiorem posse illos ei imponere. Sic e. gr. sorores, quae libere 
fecerunt professionem in aliqua congregatione religiosa ad inserviendum 
aegrotis instituta, possunt adigi ad serviendum infirmis, licet inde in 
certum periculum vitae cadant. 

ARTICULUS III. 

De subiecto legis humanae. 

185 Praenotamen. Subiectum legis vocantur illae personae pro quibus legis- 
lator legem tulit. Scite autem animadvertit S. Alphonsus 00 , aliud esse: ad 
legem noti teneri; et aliud: a lege excusari. Qui ad legem non tenetur, seu 
— quod idem est — qui legi non subicitur, libere et absolute agere potest, 
quin ullo modo curet de lege. E contra, qui a lege solum excusatur, ordi- 
narie debet legem observare, sed propter circumstantias extraordinarias hic 
et nunc non peccat agendo contra praecepta legis. E. gr. homo carens actuali 
usu rationis excusatur a praecepto cuiusque legis, ita ut non possit forma- 
liter peccare transgrediendo illam; sed minime desinit esse subiectum legis 
naturalis, divinae aut humanae. Hinc etiam licet inducere aliquem non- 
subiectum legi ad actum a lege prohibitum; e. gr. licet dare carnes mandu- 
candas feria VI puero nondum septenni. Econtra non licet eundem puerum 
inducere ad aliquid obscoenum agendum, quia, tametsi ille non peccet forma- 
liter propter defectum usus rationis, peccat tamen materialiter transgrediendo 
legem naturalem, cui est subiectus. 

Supra n. 153 et 163 dictum est subiectum legis naturalis et legis positivo- 
divinae Novi Testamenti esse omnem prorsus hominem. De subiecto legis 

47 Dens. n. 1114. 49 Ib. n. 1205. 

Cod. iur. can. c. 595. Cf. nostrum Man. iur. can. q. 231 (2). 

00 Theol. mor. 1 . 1, n. 153. 

humanae civilis non est cur specialiter inquiramus. Tali enim legi subiacent 
omnes, qui ab ipsorum legislatore legitime designantur. Remanet igitur sola 
quaestio, quodnam sit subiectum legis ecclesiasticae. 

Principium. Legibus mere ecclesiasticis subiciuntur omnes et soli 186 
homines baptiaati habitualiter usu rationis gaudentes idque post septi- 
mum aetatis annum 01 . 

Explicatur. Dicitur i°: Omnes homines baptizati subiciuntur legi- 
bus ecclesiasticis. Etenim Concilium Tridentinum 52 definivit: „S. q. d. 
bapeizatos liberos esse ab omnibus sanctae Ecclesiae praeceptis, quae 
vel scripta vel tradita sunt, ita ut ea observare non teneantur, nisi 
se sua sponte illis submittere voluerint, A. S.“ Ratio autem est, quia 
homo per baptismum valide susceptum fit membrum Ecclesiae, ac 
proinde ipsius legibus oboedire tenetur. — Quae cum ita sint, etiam 
omnes haeretici et schismatici valide baptizat i subiacent legibus Ec- 
clesiae catholicae (saltem per se loquendo). Idcirco in Decretalibus 03 
habentur complures leges de haereticis, schismaticis et apostatis; id- 
circo etiam pluries declaratum est 64 , haereticos ligari impedimentis 
matrimonialibus iur is ecclesiastici (excepto nunc impedimento dispari- 
tatis cultus). Dixi autem: per se loquendo haereticos ligari legibus ec- 
clesiasticis; nam per accidens aliquando non subiacent, scii, quando Ec- 
clesia catholica explicite aut implicite non vult eos obligare. Sic e. gr. 
Codex iur. can. c. 1099, § 2 haereticos eximit expresse ab obligatione 
contrahendi matrimonium coram parocho quantum ad validitatem sacra- 
menti. Non desunt graves auctores BB , qui censeant, in omnibus rebus, 
quae individualem sanctificationem imprimis spectant, e. gr. in ieiunio, 
abstinentia, assistentia Missae etc., Ecclesiam nolle obligare haereticos, 
saltem illos, qui in secta acatholica sunt nati et educati. Nihilominus 
non licet directe inducere haereticos ad transgressionem talium manda- 
torum ecclesiasticorum, e. gr. ad manducandas carnes diebus prohibitis; 


01 Aliqui scii. Antinomistae et Quietistae falso intelligentes quosdam textus 
S. Scripturae e. gr. qui spiritu ducuntur non esse sub lege (Gal. 5, 18); iusto legem 
non esse positam (1 Tim. 1, 8), docebant legibus ecclesiasticis, immo et moralibus 
non esse subiectos homines perfectos ac spirituales. Eorum sententiae pluries 
damnatae sunt ab Ecclesia e. gr. a Clcmente V, qui damnavit propositiones : „Quod 
ieiunare non oportet hominem, nec orare, postquam gradum perfectionis fuerit 
assecutus . . quod illi, qui sunt in praedicto statu perfectionis et spiritu libertatis, 
non sunt humanae subiecti oboedientiae, nec ad aliqua praecepta Ecclesiae obli- 
gantur; quia, ut asserunt, ubi spiritus, ibi libertas" (c. 3, I. 5, tit. 3 in Clement.). 
Innocentius XI damnavit Quietismum Michaelis de Molinos (Const. „Coelestis 
Pastor"; Dens., Enchir. n. 1221 sqq.). Cf. Wetser et Welte, Kirchenlexikon s. v. 
„Antinomismus“ et „Quietismus“. 

07 Sess. 7, can. 8 de bapt. {Dens. n. 864). 

03 Cf. tit. 7 et tit. 9 l. 5 Decretalium Gregorii IX. 

04 Cf. Bened. XIV , const. ..Singulari nobis" § 14, d. 9 Febr. 1749; S. Offic. d. 
20 Mart. 1860. 

00 Cf. Bouquillon, Theol. mor. fund. n. 154. n. 4; Marc-Raus, Inst. mor. n. 190: 
Pruner, Moraltheol. n. 105; Noldin, De principiis n. 144; Lehmkuhl, Theol. mor. 
I 228; Ginicot, Casus conscientiae I 22. 

licet autem ex iustis causis materialiter cooperari ad huiusmodi trans- 
gressionem praecepti ecclesiastici. Itaque e. gr. licet dic vetito in mensa 
ponere carnes, quas manducare praevidetur haereticus, dummodo in 
eadem mensa habeantur etiam alii cibi sufficientes, ita ut haereticus 
manducaturus non cogatur, sed sua sponte sumat carnes. Sin 
autem haereticus inde ab initio exigit explicite aut implicite carnes 

manducandas, non est amplius necessarium ponere in mensa cibos 
esuriales. 

187 Dicitur 2°: Soli homines baptizati subditi sunt legibus ecclesiasticis. 
Quapropter Concilium Tridentinum 66 docet Ecclesiam in neminem iudi- 
cium exercere, qui non prius in ipsam per ianuam fuerit ingressus. Immu 
Pontifices expresse agnoscunt 67 illos, qui baptismum non receperunt, legi- 
us mere ecclesiasticis non teneri. Ratio autem est, quia ecclesiasticarum 
legum finis est ducere fideles ad salutem aeternam. Iamvero nemo ad salu- 
tem aeternam pervenire potest, nisi sit prius regeneratus in Christo 
per baptismum (fluminis, flaminis aut sanguinis). Ergo Ecclesia non fert 
leges in homines nondum regeneratos seu nondum baptizatos; ac 
proinde infideles, iudaei, mahometani, aliique non baptizati legibus ec- 
clesiasticis minime tenentur (saltem per se). Possunt igitur isti omnes 

tuA f ™ anducare ca ™ es feri * VI et tota Quadragesima, possunt 
valide contrahere matrimonium, etsi nupturientes sint consanguinei aut 
affines in tertio aut etiam in secundo gradu; opera servilia facere die- 
bus dominicis et festivis (dummodo alio die colant Deum e< ne per 
turbent publice festivam requiem). - Per accidens tamen aliquando 
etiam infideles tenentur legibus ecclesiasticis; scii, quotiescumque rela- 
tionem ineunt cum aliqua persona baptizata. Sic e. gr. paganus contra 
hens matrimonium cum muliere catholica, tenetur observare legem ec- 
clesiasticam circa impedimentum dirimens disparitatis cultus; ac proinde 
tale matrimonium est irritum, nisi prius fuerit obtenta dispensatio 
super hoc impedimento 68 . ^ 

Habiiualiter usu ™tionis gaudentes. Etenim si quis 
caret habituali usu rationis, ut perpetuo amentes, infantes, nullum actum 
vere humanum elicere potest. Porro lex ecclesiastica non praecipit 
nisi actus vere humanos et deliberatos. Econtra qui habitualiter rationis 
est compos, quamvis hic et nunc careat usu rationis, sicut ebrius dor- 
miens, subxacet legi ecclesiasticae. Cfr. tamen, quae supra in indicta 

Doctrina exposita confirmatur ex Codice iur. can. c. I2 - Legibus 
mere ecclesiasticis non tenentur, qui baptismum non receperunt, nec 
bapnsah, qui sufficienti rationis usu non gaudent, nec qui, licet rationis 
usum assecuti, septimum aetatis annum nondum expleverunt, nisi aliud 
ture expresse caveatur.' 1 

" c - z ; " «• <:■ 8. x 4 . 19 . Cod. iur. can. c. ,2. 

Di. infra m tractatu de matrimonio III 825. 

Propter specialia dubia orientia etiam specialiter respondendum est 
ad quaestiones: Quomodo subiciuntur legi humanae 1. infantes et im- 
puberes; 2. ipse legislator; 3. peregrini et vagi? 

§ I- 

De infantibus et impuberibus ut legi subditis. 

Notiones. Ante primum septennium completum homo vocatur infans 188 
seu puer vel parvulus; a septennio usque ad pubertatem legalem adep- 
tam (i. e. usque ad completum aetatis annum decimum quartum, si est 
masculus, et usque ad completum aetatis annum duodecimum, si est 
femina) homo vocatur impuber 69 ; deinde usque ad maiorennitatem 
(quae solet concedi vigesimo primo aetatis anno completo) appellatur 
minor seu minor ennis 60 ; postea autem maior seu maiorennis. Infans 
et impuber vocantur etiam communi nomine pupilli. Pupillo datur tutor; 
minorenni autem datur curator. 

Principium 1. Infantes non tenentur (nisi aliud iur e expresse cavea- 189 
tur) legibus humanis , etiamsi usum rationis reapse iam adepti sunt. 

Ita sententia hodie certa 61 . Ratio est, quia infantes ante primum 
septennium completum censentur nondum habitualiter usu rationis gau- 
dentes, ac proinde legibus humanis non subiacent, ut dictum est. 
Quodsi in casu exceptionali iam ante primum septennium completum 
infantes sufficientem usum rationis obtinuerint, sane optimum est, ut 
inducantur ad observantiam legis ecclesiasticae suo ipsorum statui pro- 
portionatae, e. gr. assistendi Missae, abstinendi a carnibus; attamen 
stricta obligatio observandi has leges non exsistit. Quare Angelicus 
Doctor docet 62 : „Legislator attendit id quod communiter habetur et in 
pluribus accidit." Est etiam commune adagium: „Ea quae raro ac- 
cidunt, contemnunt legislatores." 

Nota. Praecepta confitendi peccatum mortale et suscipiendi s. commu- 
nionem non sunt praecepta mere ecclesiastica, sed etiam divina. Quapropter 
infans, qui est certo conscius peccati mortalis commissi, tenetur confiteri; 
pariter debet infans, qui sufficientem discretionem habet, sumere euchari- 
stiam, attamen in rigore iuris non tenetur servare ieiunii eucharistici prae- 
ceptum, quippe quod sit mere ecclesiasticum. 

Principium 2. Impuberes tenentur legibus humanis et praesertim 190 
ecclesiasticis suo statui convenientibus, dummodo tamen revera sint 
usum rationis adepti neque specialis exemptio sit illis concessa ex iure 
scripto aut consuetudinario . 

89 In ordine ad delicta complures scriptores nullam seriam rationem per- 
cipiunt, cur pubertas in puellis sit ponenda maturius quam in pueris; ideoque 
exigunt aetatem 14 annorum et pro pueris et pro puellis. Ita quoque Vermeersch, 
Theol. mor. I, n. 283. 

60 Cod. iur. can. c. 88. 

Ib. c. 12. Valde raro ius expresse ohligat infantes, e. gr. vetat eorum ingres- 
sum in clausuram, c. 598 et 600. « 3 S. theol. 2, 2, q. 147, a. 4. 

Ratio est, quia impuberes censentur habere sufficientem usum habi- 
tualem rationis. Si tamen in casu exceptionali homo post primum 
septennium non habeat expeditum usum rationis, non obligatur legi- 
bus humanis. 

Sunt nonnullae leges tum ecclesiasticae, tum civiles, quibus impuberes 
non subiacent, e. gr. lex ieiunii ecclesiastici, complures leges poenales 
Quare impuberes excusantur a poenis latae sententiae, et potius puni- 
tionibus educati vis, quam censuris aliisve poenis gravioribus vindi- 
cativis corrigantur 88 . Ab incurrendis vero casibus episcopalibus reser- 
vatis impuberes non eximuntur ex iure communi; non raro autem ex 
iure particulari nonnullarum dioecesium. 

§2. 

De ipso legislatore ut subiecto propriis legibus. 

Distinctio duplex est praemittenda: i. Vis legis alia est praeceptiva, 
alia est coactiva. Vis praeceptiva legis causat observantiam legis; v*s 
autem coactiva transgressorem legis punit poenis statutis. 2. Legis- 
lator aut est persona singularis, ut Papa, episcopus etc. aut aliquod 
collegium legislativum, e. gr. concilium provinciale, capitulum generale 
alicuius ordinis religiosi, parlamentum etc. 

191 Principium z. Singula membra alicuius collegii legislativi t enent w 
legibus ab hoc collegio latis, sicut ceteri subditi. 

Ita omnes, et per se patet. Sic e. gr. praelatus religiosus tenetur legi- 
bus latis in capitulo, cuius ipse fuit membrum; membra parlamenti 
tenentur legibus a parlamento latis; episcopi tenentur legibus latis 
a concilio provinciali etc. Quomodo autem episcopi et praelati religiosi 
valeant dispensare in huiusmodi legibus, determinatur in iure ec 
clesiastico ° 4 . 

192 Principium 2. Legislator , qui tamquam persona singularis leges 
tulit, tenetur suis legibus quoad vim directivam tantum, idque modo 
indirecto; non autem quoad vim coactivam. 

Ita S. 1 hornas 65 , S. Alphonsus 60 aliique theologi communiter. A11 
gelicus Doctor dicit: „Princeps dicitur solutus a lege quantum ad vim 
coactivam legis: nullus enim proprie cogitur a seipso; lex autem non 
habet vim coactivam nisi ex principis potestate, .. sed quantum ad 
vim directivam legis princeps subditur legi propria voluntate.... Unde 
quantum ad Dei iudicium (i. e. in foro conscientiae) princeps non est 
solutus a lege quantum ad vim directivam eius; sed debet voluntarius 
non coactus legem implere." 67 Et revera esset indecens, si ipse legis- 

68 Cod. iur. can. c. 2230. 

64 Cf. nostrum Man. iur. can. 29. Cum Papa sit supra concilium oecumenicum 
et non solummodo eius membrum, non est subditus legibus a concilio oecu- 
menico latis. 

e* S. theol. I, 2, q. 96, a. 5 ad 3. eo Theol. mor. i, 154. 

67 Cf. Caietanum in h. art., qui recte putat hanc obligationem oriri ex lege 
aeterna et naturali, a qua omnis lex humana derivari debet. 


I29 

lator non observaret leges, quas tulit; atque suis transgressionibus ex- 
citaret subditos ad spernendam legem latam. — Num autem legislator 
teneatur ad observantiam suae legis sub gravi an sub levi? Respondet 
S. Alphonsus 08 . „Probabile est, praeciso scandalo, tantum teneri sub 
levi; quia tantum ex honestate obligatur ad legem." Facile autem 
scandala aliaque incommoda oriuntur, si legislator sine sufficienti 
ratione propriam legem transgreditur. Sic enim nervus disciplinae pau- 
latim disrumpitur in subditis. 

Legislator, qui est persona singularis, non tenetur suis legibus quoad 
vim coactivam, cum nemo cogatur a seipso. Hinc e. gr. si episcopus 
(sive intra sive extra synodum dioecesanam) tulit suspensionem in 
clericos theatrum visitantes, ipse tale delictum committens non incurrit 
hanc censuram. 

Per se patet, legislatorem posse ex rationabili causa secum ipso 
dispensare in observantia legis, sicut cum suis subditis. 

§ 3 - 

De peregrinis et vagis, prout subiciuntur legibus localibus. 

Notiones. Quantum ad commorationem distinguuntur iuxta Codi-193 
cem iur. can. c. 91 quattuor genera personarum: 1. peregrini; 2. vagi; 

3. incolae; 4. advenae. 

1 . Peregrinus dicitur ille, qui quidem habet domicilium aut saltem 
quasi-domicilium in aliquo loco, sed nunc extra hunc locum versatur, 
e. gr. itineris causa, cum animo tamen post breve tempus redeundi ad 
domicilii aut quasi-domicilii locum. 

2. Vagus seu vagabundus (Wohnsitzloser) proprie dicitur ille, qui 
nullibi domicilium aut quasi-domicilium habet, sive quia relicto suo 
proprio domicilio aut quasi-domicilio, nondum novum acquisivit, sive 
quia numquam habuit verum domicilium aut quasi-domicilium. Sic 
e. gr. tamquam vagi habentur illi artifices vel mendicantes, qui circum- 
cursant diversa loca nullibi fixam habitationem eligentes. Status vagi 
censetur in iure canonico aliquid extraordinarium et odiosum ac proinde 
non est praesumendus, sed stricte probandus 69 . 

3. Incola dicitur, qui versatur in loco domicilii sui. Domicilium in 
loco aliquo acquiritur commoratione quae est vel a) coniuncta cum 
animo perpetuo (vel saltem indefinito tempore) ibi permanendi, vel 
b) protracta ad decennium completum 70 . Animus vel intentio perpetuo 
manendi debet in foro externo probari, quod quidem fieri potest diver- 
sis modis, e. gr. iuramento, translatione magnae partis bonorum, diu- 
turna habitatione etc. Quando autem iste animus adest, domicilium 
acquiritur statim ut incipit habitatio 71 . Unde e. gr. aliquis ludimagister, 

68 Theol. mor. 1. 1, n. 154. 

Z ?*/*. R ° ta d ' 4 Mart * 9 l6 (Act. Ap. Sed. VIII 373 ). 

Cod. mr. can. c. 92. 7! C f. S. Alphons., Theol. mor. 1. 6, n. 778. 

PKtlMHBR, Man. Theol. mor. I. 

qui pro indefinito tempore acceptavit munus suum in aliquo loco, inde 
primo die habitationis acquirit domicilium in hoc loco. — Domicilium 
difficilius amittitur quam acquiritur, cum quia in dubio de relicto 
domicilio eius conservatio praesumenda est, tum quia domicilium cen- 
setur pro fidelibus aliquid favorabile et eius amissio aliquid odiosum. 
Quare domicilium semel habitum non amittitur, nisi per renunciationem 
aut per acquisitionem alterius veri domicilii. 

4. Advena dicitur is qui commoratur in loco quasi-domicilii sui. 
Quasi-domicilium autem in loco aliquis acquirit, quando in illo habitat 
per maiorem partem anni vel saltem cum animo ibi permanendi per 
maiorem partem anni. Maior pars anni censetur certe tempus excedens 
sex menses; quare per 181 dies protracta commoratio in aliquo loco 
semper sufficit ad acquirendum quasi-domicilium, quin inquisitio 
facienda sit de animo ibi permanendi per maiorem partem anni 72 . Nec 
est necessarium, ut ista commoratio sit ininterrupta; parva enim inter- 
ruptio nun destruit animum in illo loco commorandi. Quasi-domicilium 
solent habere, e. gr. studiosi extra patriam versantes in academiis, 
milites in campis (vulgo Garnison), famuli in domicilio heri etc. 

Divisiones Domicilii. 1. Domicilium vel quasi-domicilium distin- 
guitur paroeciale vel dioecesanum , prout obtinetur vel in aliqua paroecia 
aut quasi-paroecia, vel solummodo in dioecesi, vicariatu apostolico, 
praefectura apostolica 7S . Ideo aliquis potest habere domicilium (quasi- 
domicilium) diocesanum sine domicilio paroeciali; omnis autem qui 
habet domicilium (quasi domicilium) paroecianum, eo ipso habet 
quoque domicilium dioecesanum. 

2. Domicilium distinguitur voluntarium, quod propria electione ac- 
quiritur secundum duos modos supra indicatos; et necessarium seu 
legale, quod alterius electione acquiritur ex dispositione legis: Sic 
uxor (a marito non separata legitime) habet domicilium mariti; 
amens domicilium curatoris, filius minorennis illius, cuius potestati 
subiicitur (c. 93). 

194 Principium 1. Peregrinus non tenetur legibus particularibus stricte 
territorialibus sui domicilii aut quasi-domicilii, nisi tamen earum trans- 
gressio in proprio territorio noceat 74 . 

Ratio est obvia. Etenim tales leges sunt territoriales et non obli- 
gant nisi illos, qui reapse in tali territorio versantur. Hinc e. gr. in- 
cola Hispaniae, qui die 25 Iui. extra Hispaniam degit, non tenetur 
Missam audire, ad quam esset obligatus in Hispania exsistens propter 
festum Apostoli Iacobi. — Immo auctores communiter docent, aliquem 
incolam posse e loco domicilii aut quasi-domicilii exire praecise eam 
ob causam, ut sit a lege particulari sui loci exemptus 76 . E. gr. si ieiunium 
est in aliqua paroecia, quia ecclesia paroecialis crastina die est con- 

Cod. iur. can. c. 92, § 2. 73 lb. § 3. 74 Ib. c. 14, § 1. 

f» Contrarium asserit, sed non sufficienter probat Concina (De iur. nat. et gent. 
lib. 1, diss. 4, c. 7, q. 8). 

secranda, paroecianus posset exire e limitibus paroeciae eo fine, ut ad 
ieiunium non obligaretur. Nulla enim lex stricte territorialis prohibet 
egressum ex ipso territorio, cum unusquisque liber maneat degendi in 
suo territorio, vel non 78 . — Dixi autem, peregrinum non teneri legibus 
particularibus stricte territorialibus. Etenim si qua lex alicuius loci 
non est stricte territorialis, sed potius personalis, tunc obligat subditos 
ubique terrarum eosque ubique sequitur sicut umbra sequitur corpus. 
Sic e. gr. leges de militia subeunda obligant subditos etiam in alia terra 
viventes, nisi tamen legitimam expatriationem obtinuerint. Haud raro 
satis difficulter discernitur, utrum aliqua lex particularis sit stricte ter- 
ritorialis, an personalis. Sic leges et poenae a nonnullis episcopis latae 
pro clericis suis de cauponis et spectaculis non adeundis, de chartis 
non ludendis etc. non clare cognoscuntur ut territoriales vel ut per- 
sonales; ac proinde tunc non clare constat, num clericus transgrediens 
huiusmodi leges extra propriam dioecesim contrahat speciales poenas 
ab episcopo determinatas. Si solidum dubium manet de mente legisla- 
toris, poena lata non incurritur, cum sit strictae interpretationis 77 . Immo 
generaliter statuitur in iure: „Lex non praesumitur personalis, sed ter- 
ritorialis, nisi aliud constet." 78 

Peregrinus tenetur observare leges particulares sui domicilii aut 
quasi-domicilii, si earum transgressio in proprio territorio noceat, e. gr. 
si lex dioecesana omnibus incolis recte vetat, ne subsidium praestetur 
alicui nocivo instituto in dioecesi exsistenti, tunc incola etiam extra 
dioecesim peregrinans non potest licite tale subsidium praestare. 

Principium 2. Peregrinus non obligatur legibus particularibus loci, 195 
ubi extra suum domicilium aut quasi-domicilium degit, nisi in tribus 
casibus: 1 . si secus scandalum aliudve detrimentum oriretur incolis ; 

2. si agitur de contractibus ineundis; 3. si agitur de poenis inflictis 
propter delictum commissum 19 . 

Declaratur: Peregrinus generatim non obligatur legibus particu- 
laribus loci, ubi degit, quia non est subditus legislatori istius loci; sub- 
ditur enim legislatori non ex eo quod per breve tempus in eius terri- 
torio degit, sed ex eo quod ibi domicilium aut saltem quasi-domicilium 
acquirit 80 . Quare si e. gr. episcopus praescripsit diem festum in sua 
dioecesi, neque potuit neque voluit obligare nisi subditos suos. 

Excipiuntur autem tres casus recensiti, in quibus non iam lex posi- 
tiva particularis, sed potius ipsa lex naturalis obligationem inducit. 
Quod quidem facile apparet singulos casus inspiciendo. Etenim 1. si 


70 S. Alphons., Theol. mor. 1 . 1, n. 157. 

77 Ita quoque GHicot, Cas. consc. I 21 (de leg. cas. 1). 

78 Cod. iur. can. c. 8. 

78 Hoc modo enuntiatur istud principium in Cod. iur. can, c. 14, § 1, n. 2: 
,,Peregrini non adstringuntur legibus particularibus territorii, in quo versantur, 
m exceptis, quae ordini publico consulunt, vel actuum sollemnia determinant/' 

86 Cf. S. Alphons., Theol. mor. 1 . 3, 332. 

peregrinus non observando publice diem festum particulari praes- 
criptum lege verum scandalum praeberet, teneretur illud observare w . 
Pariter 2. si ex sua transgressione causaret incolis aliud detrimentum; 
nam lex ipsa naturalis prohibet aliis causare scandalum aut detrimen- 
tum. — Eadem ratio valet de contractibus aliisque actibus sub speciali 
forma iuridica ineundis. Hinc illud adagium: Locus regit actum 82 . Nam 
si peregrinus non observaret leges particulares de valore actuum et 
contractuum latas, actus vel contractus esset invalidus et peregrinus 
posset semper resilire ab actu vel contractu inito, quod causaret grande 
detrimentum incolis. Unde si e. gr. quis vult facere contractum emp- 
tionis in aliquo loco extraneo, tenetur adimplere condiciones requisitas 
a lege particulari huius loci. Quoad civilem contractum matrimonialem 
valent speciales stipulationes internationales. — 3. Tertia exceptio, scii, 
quantum ad poenas ex delicto publico contractas, sequitur tum ex iure 
canonico statuente 88 : „Reus sortitur forum in loco patrati delicti"; tum 
ex iure naturali. Nam si peregrinus delinquens in alio loco non posset 
puniri a legitima auctoritate istius loci, saepe impunis evaderet, vel 
saltem eius castigatio evaderet valde difficilis. Unde etiam ius inter- 
nationale hanc exceptionem admittit. Si enim e. gr. Gallus commisit 
crimen in Helvetia et captus est, condemnatur a tribunali Helvetico 
iuxta leges Helveticas, non autem iuxta leges Galliae**. 

196 Principium 3. Peregrinus tenetur legibus communibus, quae in loco 
suae actualis commorationis observantur, licet in loco sui domicilii 
aut quasi-domicilii istae leges dispensatione legitima sint abolitae aut 
suspensae 8B , vel brevius: Peregrini nequeunt uti privilegiis sui 
territorii. 

Ratio est, quia tales dispensationes nullam vim liberativam exercent 
extra territorium pro quo concessae sunt. Quare e. gr. incola alicuius 
regionis, in qua viget Indultum manducandi carnes feriis Quattuor 
Temporum, nequit hoc Induito uti, si versatur in alio loco, ubi viget lex 
communis. — Per se autem patet talem incolam posse manducare carnes 
ubique terrarum, si obtinuit Indultum personale. 

81 In hoc casu non solum consulitur, sed vere praecipitur illud: 

Si fueris Romae, Romano vivito more, 

Si fueris alibi, vivito sicut ibil 

82 Cf. Cod. iur. can. c. 1565. 

88 Cf. c. 3 et 20, X 2, 2; Cod. iur. can. c. 1565- 

8* In Codice civili Hispanico habetur expresse: „Las leyes penales, las de 
policia y las de seguridad publica obligan a todos los que habiten en territorio 
espanol" (a. 8). Similia statuit idem codex de forma et sollemnitate contractuum 
( a- IX ). _ Aliquando peregrini ex speciali statuto tenentur observare alias leges 
particulares territoriales. Sic ex statuto Summi Pontificis e. gr. sacerdos dicens 
Missam in aliena ecclesia tenetur observare directorium istius ecclesiae, si ibi 
celebretur festum duplex et supra. Omnes sacerdotes etiam peregrini et exempti 
debent recitare Collectas (orationes) imperatas ab episcopo loci. (S. C. R. d. 
5 Mart. 1898. Decret. auth. 3985.) 

88 Cod. iur. can. c. 14, § n - 3- 

Principium 4. Peregrinus uti potest privilegiis et induitis vigentibus 19 ? 
in territorio illo, in quo hic et nunc versatur 86 . 

Ratio est, quia privilegium seu Indultum territoriale censetur datum 
pro omnibus sive incolis sive peregrinantibus, qui in tali territorio ver- 
santur (nisi tamen contrarium sit expresse statutum, ut e. gr. Pius X 
fecit in Const. „Provida"). Hinc e. gr. Italus peregrinans in Helvetia 
potest uti privilegiis ibi vigentibus circa ieiunium et abstinentiam. — 
Econtra propter eandem rationem peregrinus nequit uti privilegiis 
particularibus vigentibus in loco sui proprii domicilii aut quasi-domi- 
cilii, ut patet ex Principio 3. 

„Vagi obligantur legibus tam generalibus quam particularibus, quae 198 
vigent in loco in quo versantur." Ita expresse statuit Codex iur. can. 
c. 14, § 2 ac proinde finita est controversia olim de hac re exsistens. 

In nonnullis materiis, et praesertim quoad celebrationem matrimonii 
latae sunt speciales leges pro vagis, ut infra in tractatu de matri- 
monio dicetur. 

Scholion. De nonnullis casibus particularibus. Si quis praeceptum legis 199 
communis iam adimplevit in uno loco, non tenetur illud iterum implere, si 
advenit in alium locum, ubi nunc obligat hoc praeceptum. Non enim est 
aequum, unum idemque praeceptum causare duplicem obligationem et debere 
bis impleri. Unde e. gr. si incola Hollandiae ieiunavit die 14 Augusti in 
Vigilia festi Assumptionis B. M. V., non tenetur iterum ieiunare sabbato 
sequente, quando celebratur Vigilia huius festi in Borussia, si tunc temporis 
versatur in Borussia. Econtra nimis formalistica (etsi probabilis) videtur esse 
sententia plurium theologorum docentium, e. gr. incolam Hollandiae, qui die 
14 Augusti versatur in Borussia, non teneri ieiunare in Borussia, quia hoc 
die ibi non est ieiunium; neque etiam teneri ad ieiunium sabbato sequente, 
quando tunc redux est in Hollandia, quia isto die non est ieiunium in 
Hollandia, cum festum Assumptionis iam celebratum sit. 

Sunt complures materiae, in quibus principia supra allata debent appli- 
cari; notanter in absolutione casuum reservatorum, e. gr., utrum poenitens 
qui commisit peccatum reservatum in suo domicilio, possit absolvi extra 
suum domicilium a quocumque confessario? — Sed melius in propriis locis 
agetur de singulis illis casibus. 

ARTICULUS IV. 

De promulgatione et acceptatione legis. 

Notio. Promulgatio legis est eius manifestatio authentica facta 200 
a legislatore. Promulgatio distinguitur tum a divulgatione tum a 
notitia legis. Etenim promulgatio est publica legis denuntiatio facta 
iussu legislatoris cum aliqua sollemnitate secundum usum receptum; 
divulgatio autem est declaratio ipsius promulgationis facta per privatos 
fide dignos* 7 . Notitia vero vel cognitio legis est quid subiectivum, scii. 


88 Cod. iur. can. ib. ; 5 1 . Alphons., Theol. mor. 1 . 1, n. 161. 
87 Cf. Billuart, De leg. diss. 3, a. 2. 

lex, quamvis sufficienter promulgata, immo et divulgata sit, nihilo- 
minus potest ignorari ab aliquibus subditis. Per se patet, divulgatio- 
nem non requiri ad obligationem legis inducendam; econtra notitiam 
legis requiri, ut lex obliget in actu secundo, seu ut eius transgressio 
sit formaliter peccaminosa. Sed quaeritur, num etiam promulgatio sit 
necessaria pro obligatione legis inducenda. 

201 Necessitas promulgationis. Quamvis promulgatio verius non per- 
tineat ad ipsam essentiam legis, ut supra dictum est 88 , tamen nulla lex 
humana actualiter obligat, antequam sit authentice promulgata. Etenim 
esset vera tyrannis, si legislator humanus vellet observantiam alicuius 
legis urgere, antequam subditi vel possent pervenire in authenticam noti- 
tiam legis. Iamvero authentica notitia legis haberi nequit sine authentica 
promulgatione. Unde dicitur in Decretalibus 8 ®: „Non est necessarium, 
cum constitutio sollemniter editur aut publice promulgatur, ipsius no- 
titiam singulorum auribus per speciale mandatum vel litteras inculcare, 
sed id solum sufficit, ut ad eius observantiam teneatur, qui noverit 
eam sollemniter editam aut publice promulgatam/' — Quibus verbis 
non solum indicatur necessitas promulgationis, sed etiam quando ad- 
esse censeatur sufficiens promulgatio. Non enim ad sufficientem pro- 
mulgationem necesse est, ut lex unicuique subdito manifestetur aut 
actu sit nota, sed requiritur et sufficit, ut unusquisque subditus possit 
(mor aliter loquendo) notitiam legis habere. 

202 Modus promulgationis, a) Modus promulgationis pro legibus 
civilibus nec fuit nec est idem in omnibus regionibus. Hodie solent 
leges civiles promulgari in aliquo sic dicto folio officiali. 

b) Leges Summi Pontificis olim affigebantur in valvis Basilicarum, 
aut „in acie campi Florae" 80 et sic aliquando praesumebantur esse suf- 
ficienter promulgatae. Aliquando etiam transmittebantur ad singulos 
episcopos aliosve superiores ecclesiasticos. Nunc autem istae leges 
pontificiae promulgantur per editionem in Actorum Apostolicae Sedis 
commentario officiali, nisi in casibus particularibus alius promulgandi 
modus fuerit praescriptus; vim autem suam exserunt tantum expletis 
tribus mensibus a die, qui Actorum numero appositus est, nisi ex 
natura rei (e. gr. declaratio iuris divini) ilico ligent aut in ipsa lege 
brevior vel longior vacatio specialiter et expresse fuerit statuta 91 . Hinc 
e. gr. si Periodicum Actorum Apostolicae Sedis editum est die 1 Ian. 
omnes leges in eo publicatae ordinarie non obligant, nisi a die 1 Aprilis 
incipiente, quamvis forte latae sint ante diem 1 Ian. 

c) Leges episcopales statim a promulgatione obligare incipiunt, nisi 
aliud in ipsis caveatur; modus autem promulgationis ab ipsomet epi- 
scopo determinatur 92 . Iuxta nunc communiter vigentem praxim leges 

a» n. 143 nota. 89 c. 1, X I, 5; cf. Cod. iur. can. c. 8, § 1. 

09 Cfi nostrum Man. iur. can. q. 19 : „in acie campi Florae", i. e; „am Eingang 
des Blumenmarktes". 

91 Cod. iur. can. c. 9. De computatione temporis vide c. 34. § 3 - 

02 Cod. iur. can. c. 335, § 2. 


episcopales solent promulgari litteris sic dictis pastoralibus vel in folio 
periodico dioecesano officiali. — Quantum ad leges aliorum praelatorum 
attendenda sunt statuta particularia. 

Acceptatio a) ex parte populi non est necessaria, ut leges humanae 203 
inducant obligationem. Quod quidem pro legibus ecclesiasticis per se 
patet, quia potestas legislativa Ecclesiae minime dependet a populo, sed 
ab ipso Christo. Idem quoque valet de lege civili, saltem si istae leges 
sunt iustae et si non requiritur sic dictum plebiscitum, ut adhuc non- 
numquam usu venit in Helvetia. Ratio autem est, quia secus corrueret 
omnis legum auctoritas et subversio ordinis socialis sequeretur. Hinc 
AlexanderVII damnavit propositionem (28) : „Populus non peccat, etiamsi 
absque ulla causa non recipiat legem a principe promulgatam," 98 — 

Per se patet populum neque debere neque posse acceptare leges hu- 
manas, quae laedunt ius naturale aut positivo-divinum, e. gr. leges, quae 
persequuntur Ecclesiam. Oportet enim Deo magis oboedire quam ho- 
minibus; ideoque huiusmodi legibus iniquis opponenda est sic dicta 
resistentia passiva, ut iam supra n. 181 dictum est. Sed etiam quando 
aliae leges promulgantur, quae saniori parti populi videntur non con- 
venientes rerum adiunctis, appellatio ad legislatorem fieri potest et 
interim obligatio legis ex praesumpto consensu legislatoris suspenditur. 

b) Leges Summi Pontificis nec etiam dependent ab acceptatione epi- 
scoporum; nam Papa habet suprematiam non solum honoris, sed etiam 1 
iurisdictionis in tota Ecclesia. Nihilominus, si quando episcopus ratio- 
nabiliter putat, in sua dioecesi ob singulares circumstantias ibi ex- 
sistentes aliquam novam legem pontificiam causare verum nocumen- 
tum, potest ad tempus supersedere a publicatione istius legis; tunc 
autem debet quantocius in Curia Romana quaerere authenticam expli- 
cationem. „Neque", ut ait Benedictus XIV ® 4 , „Romani Pontifices um- 
quam renuerunt inferiorum rationibus aurem praebere; et quoties has 
satis validas esse agnoverunt, minime recusaverunt, aliquas provincias 
aut dioeceses a generalium Constitutionum suarum lege, quoad disci- 
plinae genus illud de quo nunc agimus eximere." — Cum quilibet bonus 
episcopus unionem habens cum Sede Apostolica non praesumendus sit 
filius inoboediens Ecclesiae, sacerdotes et fideles dioecesis excusantur 
ab observatione alicuius novae legis pontificiae, quam episcopus in sua 
dioecesi nondum publicavit. Quod quidem praesertim locum habere 
potest in iure liturgico; e. gr. in aliquibus locis adhuc cantantur cantica 
in lingua vernacula durante Missa vel Benedictione sacramentali, licet 
hoc sit prohibitum de lege communi. 

c) Demum nullae leges ecclesiasticae (neque pontificiae neque epi -204 
scopales) indigent acceptatione ex parte gubernii civilis. Ecclesia enim 
est societas perfecta, autonoma et a gubernio civili prorsus independens. 

03 Late et bene disserit de acceptatione legis Billuart (diss. 3, a. 3). Cf. etiam 
S. Alphons., Theol. mor. 1 . 1, n. 138. 

9 * De syn. dioec. 1 . 9, c. 8, n. 3. 

Unde Concilium Vaticanum 96 strenue edixit: „Damnamus ac repro- 
bamus illorum sententias, qui hanc supremi capitis cum pastoribus et 
gregibus communicationem licite impediri posse dicunt aut eandem 
reddunt saeculari potestati obnoxiam, ita ut contendant, quae ab Apo- 
stolica Sede vel eius auctoritate ad regimen Ecclesiae constituuntur, 
vim ac valorem non habere, nisi potestatis saecularis placito confirmen- 
tur." Itaque „Placet regium" neque pro promulgatione neqiie pro ac- 
ceptatione legis ecclesiasticae requiritur. Nonnumquam autem in Con- 
cordatis initis cum guberniis civilibus Ecclesia potestati reipublicae 
concessit aliquod ius interveniendi etiam in rebus ecclesiasticis, e. gr. in 
electione episcoporum, in administratione bonorum ecclesiasticorum etc. 

ARTICULUS V. 

De obligatione legis humanae. 

205 Exsistentia obligationis. Legem iustam humanam sive ecclesiasticam 
sive civilem inducere obligationem (eamque aliquando gravem) in 
conscientia certum est. Nam Deus dicit: „Per me reges regnant et 
legum conditores iusta decernunt ” 66 ; et: „Qui vos spernit, me spernit ” 01 
S. Paulus 98 quoque monet: „Omnis anima potestatibus sublimioribus 
subdita sit; non est enim potestas nisi a Deo: quae autem su 7 it, a Deo 
ordinatae sunt. Itaque qui resistit potestati, Dei ordinationi resistit. 
Qui autem resistunt, ipsi sibi damnationem acquirunt Ideo neces- 

sitate subditi estote, non solum propter iram, sed etiam propter con- 
scientiam.” Quos quidem textus S. Scripturae adducens S. Congregatio 
de Prop. Fid. d. 23 Iun. 1830" ad Vic. Apost. Siami scribit: „Christia- 
nos teneri ad observantiam civilium legum, etiamsi istae latae fuerint 
a principibus infidelibus, dummodo istae Christianae religioni et morali 
evangelicae doctrinae non opponantur, nullus est dubitandi locus." Con- 
cilium Tridentinum 100 definivit: „S.q. d. baptizatos liberos esse ab omni- 
bus sanctae Ecclesiae praeceptis, ... ita ut ea observare non teneantur, 
nisi se sua sponte illis submittere voluerint, A. S." 101 — Ratio huius obli- 

86 Sess. 4, c. 3 (Dens. n. 1829). Cf. Pii IX encycl. „Quanta cura" d. 8 Dec. 
1864; prop. 28 Syllabi: „Episcopis sine gubernii venia fas non est vel ipsas apo- 
stolicas litteras promulgare" (Dens. n. 1728). 

80 Prov. 8, 15. 87 Lue. 10, 16. 08 Rom. 13, 125. 

09 Collectan. de Prop. Fid. n. 815. 

199 Sess. 7, can. 8 de bapt. (Dens. n. 864). 

191 Nullam legem ecclesiasticam qua talem in conscientia obligare docuerunt 
complures haeretici, ut Waldenses, Wicleffitae, Lutherus (De captiv. Babylon, c. 
de bapt.), Calvinus (Inst. 1. 4, c. 10) et ex catholicis Gerson, qui audet dicere: 
„Omissio horarum canonicarum, transgressio ieiuniorum ecclesiasticorum et gene- 
raliter omnium statutorum et regularum et canonum numquam est peccatum 
mortale, nisi pro quanto divinae legi praeceptivae dissonans invenitur ; et ita quan- 
tum lex aliqua habet admixtum de lege divina praeceptiva, tantundem et non 
amplius est eius transgressio mortaliter vitiosa" (Tract. de vita spirituali animae 
lect. 4, coroll. 4). 

gationis non solum est positiva Dei ordinatio, quae eruitur ex textibus 
supra allegatis, sed etiam, quia secus non potest sufficienter arceri a so- 
cietate humana anarchia, quae profecto est monstrum cane peius et angue. 

Qualitas obligationis. Obligatio legem observandi potest esse 206 
1. gravis vel levis; 2. directa vel indirecta. Quaenam autem obligatio 
in singulis legibus imponatur, utrum gravis an levis, non potest determi- 
nari regula generali, sed hoc pendet tum ex adiunctis materiae et finis, 
tum aliqualiter etiam ex intentione legislatoris, quippe qui materiam 
ex se gravem praecipere possit sub levi. Legislatorem posse praeci- 
pere sub levi materiam de se gravem docet sententia longe verior et 
communior 102 . Etenim omnis lex est aliquod vinculum, quod non debet 
esse strictius, quam sit necessarium. Iamvero accidit, ut legislator 
obtineat in re gravi finem legis cum vinculo levi. Ergo tunc non solum 
potest, sed debet praecipere materiam gravem sub levi obligatione. Ad 
gravem igitur obligationem legis requiruntur duo, nempe gravis 
materia et voluntas legislatoris graviter obligandi. Legislator autem 
non valet praecipere materiam undequaque levem sub gravi. Hoc 
namque imponeret onus intolerabile subditis; et talis lex iam non esset 
in veram utilitatem communitatis. — In praxi licet mensuram obli- 
gationis perspicere: 

a) Ex ipsis verbis legis, quae si severe praecipiunt, indicant gravi- 
tatem obligationis. Sic e. gr. formulae sequentes indicant obligationem 
gravem: sub interminatione divini iudicii mandamus; praecipimus in 
virtute sanctae oboedientiae etc. 

b) Ex gravitate poenae, quam legislator minatur transgressoribus. 
Gravis enim poena nequit infligi pro levi culpa. Unde e. gr. si aliqua 
lex imponitur sub poena excommunicationis vel sub privatione bene- 
ficii etc., signum evidens habetur, istam legem sub gravi obligare. 

c) Ex interpretatione doctorum atque ex praxi subditorum. Sic 
e. gr. doctores communiter docent, sacerdotem celebrantem Missam 
teneri sub peccato mortali infundere quasdam guttulas aquae in vinum 
consecrandum; pariter docent, esse peccatum grave, si quis ante sump- 
tionem Eucharistiae manducet vel quid minimum cibi. 

Scholion. De contemptu formali legis. Si quis transgreditur quamcum- 207 
que legem (etiam per se sub levi taritum obligantem) ex contemptu formali, 
peccat mortaliter los . Contemptus autem formalis adest, si quis contemnit 
ipsam auctoritatem legitimam et praecise ex tali contemptu transgreditur 
legem. Ratio, cur contemptus formalis in transgressione cuiuslibet legis 
iustae semper sit peccatum mortale, desumitur ex gravi rebellione contra 
legitimam auctoritatem, quae semper includitur in contemptu formali. Non 
vero adest contemptus formalis, a) si quis ex alio motivo, e. gr. ex passione, 

102 Gf. S. theol. 2, 2, q. 105, a. 2; Gonet, Clypeus theol. thom. disp. 5, a. 3: 
Btlluart, De leg. diss. 4, a. 5; S. Alpho)ts., Theol. mor. 1. x, n. 143. 

193 Cf. S. theol. 2, 2, q. 186, a. 9 ad 3; Sylvius, Comm. in 1, 2, q. 96, a. 4; 
r* Alphons. 1. c. n. 142. „In quacunque materia contemptus formalis legis aut 
legislatoris . . . semper est peccatum mortale." 

ex debilitate etc., legem non observat; b) si quis contemnit aut parvi facit 
rem quidem praeceptam in se, non autem praecise ut praeceptam; c) si quis 
contemnit superiorem non ut superiorem, sed ut personam privatam propter 
eius vilitatem, imbecillitatem aliasve imperfectiones. In praxi satis raro 
accidit contemptus vere formalis. Sermo redibit de hac re infra II n. 579- 

Extensio obligationis legis. Lex obligat: 

1 . Ad sui cognitionem. Per se patet. Etenim quomodo lex rite 
promulgata potest recte observari, quae nec cognoscitur a subditis? 
Unde sequitur, ut quilibet subditus pro sua capacitate et pro suo 
munere debeat sibi comparare sufficientem cognitionem legum huma- 
narum. — Cognitio legum ecclesiasticarum non solum necessaria est 
praelatis, sed aliqualiter etiam omnibus sacerdotibus; ideoque iam Papa 
Coelestinus 104 statuit: „Nulli sacerdotum liceat canones ignorare." Et 
Daniel Concina 106 merito dicit: „Necessaria igitur theologis est et 
magno usui profutura canonum scientia, . . . quam si theologus ignoret, 
suo officio erit ineptus." — Etiam simplices fideles debent cognoscere 
saltem principaliores leges ecclesiasticas et civiles. 

2 . Ad adhibenda media ordinaria, quae ad ipsius observationem 
proxime sunt necessaria. Qui enim tenetur ad finem obtinendum, 
tenetur etiam media adhibere, quae necessaria sunt pro fine obtinendo. 
Dico autem: a) ad media ordinaria. Non ergo praecipiuntur media 
extraordinaria, cum eorum procuratio sit nimis onerosa. Dico: b) quae 
sunt proxime necessaria; nam media remote necessaria ordinarie non 
praecipiuntur a lege humana. Unde e. gr. lex ecclesiastica praecipiens 
recitationem Breviarii etiam praescribit media ordinaria ad hanc recita- 
tionem necessaria, e. gr. librum Breviarii, librum Directorii; non autem 
praescribit, ut clericus habeat duo exemplaria Breviarii ad hoc scii, ut 
si casu perderet unum exemplar, haberet adhuc alterum pro satis- 
factione suae obligationis. — Obligatio adhibendi media includit ob- 
ligationem ditandi impedimenta adimpletionis. Unde non licet sine 
proportionata causa facere aliquid, quod proximam adimpletionem legis 
impediret, e. gr. non licet mane die dominica facere venationem vel 
deambulationem, quae impediret auditionem Missae; non licet sine causa 
proportionata in die ieiunii aliquem laborem extraordinarium facere, 
qui ieiunium redderet impossibile. Ad iudicandum autem in praxi, 
quandonam liceat apponere impedimentum observationis legis humanae, 
oportet attendere tum ad gravitatem legis tum ad utilitatem trans- 
gredientis, et generatim observandae sunt regulae supra n. 5 7 datae 
de voluntario indirecto. 

Nota. Supra in initio huius articuli dictum est, omnem legem iustara 
parere aliquam obligationem in conscientia, ita ut transgressor legis peccet 
coram Deo. Haec tamen obligatio non est semper directa, i. e. vi ipsius legis, 
sed aliquando indirecta i. e. vi adiunctorum; si scii, agitur de lege poenali, 
aut irritante, aut fundata in falsa praesumptione. De singulis istis legibus 
specialiter agendum est. 

104 Decret. Gratiani c. 4, D. 38. 108 Theol. christ. I, 1. I, diss. 3, c. 14. 

§ I- 

De lege poenali. 

Notio. Lex poenalis ea dicitur, quae directe et immediate non obligat 209 
sub aliqua culpa morali, sed sub poena tantum. Huiusmodi leges poe- 
nales censentur statuta complurium institutorum religiosorum, com- 
plures ordinationes gubernii civilis ; e. gr. talis lex poenalis est illa, quae 
statuit, ut ille qui deprehensus fuerit in automovente machina nimis 
cito currente, solvat mulctam pecuniariam. 

Divisiones. Solent distingui leges poenales pure et mixte poenales. Lex 
pure poenalis non eodem modo ab omnibus explicatur. Iuxta D’Annibale 108 
aliosque lex pure poenalis ea est, quae disiunctive imponit praeceptum aut 
poenam, ita ut in arbitrio nostro sit positum aut rem praeceptam peragere 
aut poenam subire, e. gr. modernae leges circa vectigalia statuunt: nemo 
introducat tabacum in Galliam; quodsi autem facit, debet solvere talem sum- 
mam pecuniae. Est igitur in arbitrio hominis positum aut non introducere 
tabacum aut solvere taxam impositam. — Alii auctores, ut Billuart 107 , 
Koch 108 etc., rectius dicunt legem pure poenalem esse illam, quae quidem 
vere praecipit aliquid faciendum omittendumve atque transgressoribus legis 
minatur poenam, sed non vult ligare sub culpa morali. Sola igitur culpa 
iuridica ex transgressione talis legis statuitur et deinde punitur. In hoc 
sensu nonnullae leges civiles modernae sunt pure poenales. Sic in exemplo 
allato de machina automovente legislator non dicit: Estis liberi; aut nimia 
celeritas vitetur aut mulcta solvatur. Econtra statuit: Nimia celeritas istius 
machinae omnino vitetur propter magna incommoda secus orientia; si quis 
autem nihilominus nimia vectus celeritate deprehensus fuerit, solvito mulctam 
pecuniariam. — Lex mixte poenalis imponit simul directam obligationem 
vere moralem et poenam temporalem transgressoribus. E. gr. clerici bene- 
ficiati debent dicere Officium divinum, et si non dicunt, non solum peccant, 
sed etiam puniuntur privatione bonorum beneficialium. — Praeter has leges 
pure et mixte poenales exsistunt insuper humanae leges simpliciter praeceptivae 
vel mere morales, quae inducunt obligationem moralem, quin ullam poenam 
temporalem statuant, e. gr. lex audiendi Missam diebus dominicis et festivis. 

De tribus speciebus legum supra indicatis breviter dici potest: 

1 . Lex pure poenalis directe inducit solam poenam terrenam, supposita 
culpa iuridica. 

2 . Lex mixte poenalis directe inducit et culpam moralem et poenam terrenam. 

3 . Lex simpliciter praecepti-Oa directe inducit solam culpam moralem et 
poenam aeternam. 

Exsistentia legum poenialium. Omnes admittunt, exsistere leges 210 
humanas mixte poenales. Res est enim evidens. Pariter omnes fere 
admittunt, legislatorem humanum posse ferre leges pure poenales. Nam 
qui potest plus, potest minus, ut fert commune adagium. lamvero 


108 Summula Theol. mor. I, n. 207. Citat pro sua sententia Salmanticenses et 
Laymann. Eandem explicationem dat Antoine, Theol. mor. unhr. de Ieg. C. 8, 
q. I, resp. 2. 

107 De Ieg. diss. 4, a. 4, § i. Optime agit de hac re. 

108 Lehrb. der Moraltheol. § 26. Iste auctor pluries agit specialiter de lege poenali. 

legislator potest obligare subditos suos ad culpam moralem. Ergo a for- 
tiori potest illos obligare ad solam culpam iuridicam et poenam tempo- 
ralem, ut vitetur peccatorum multitudo. Possibilitatem legum poenalium 
negant pauci auctores 109 , qui leges illas, quae expresse dicunt se non 
obligare ad culpam moralem, sed ad solam poenam subeundam, vocant 
statuta aut constitutiones 110 , non autem leges proprie dictas. Sed de 
verbis solis non vacat disputare. Ceterum nihil obstat, quominus leges 
pure poenales sint leges in stricto sensu, cum inducant indirectam obli- 
gationem in conscientia et omnes condiciones verae legis habere possint; 
sunt enim ordinatio rationis ad bonum commune ab eo, qui communi- 
tatis curam habet, promulgata. — Admissa igitur possibilitate legis pure 
poenalis, ulterius quaeritur: exsistuntne de facto leges pure poenales? 
Respondetur: 

Propositio. Exsistunt leges pure poenales tum civiles tum ecclesiasticae. 

a) Leges civiles pure poenales exsistere, communissime docent auc- 
tores et fert communis aestimatio populi. Sic e. gr. leges civiles politiae 
(vulgo Polizeiverordnungen) solent haberi ut leges pure poenales. 
Notandum tamen est non posse deduci exsistentiam legum pure poe- 
nalium ex eo, quod haud pauci legislatores moderni iam non curant 
de obligatione morali legum in conscientia. Tunc enim omnes leges 
civiles istarum regionum essent pure poenales; quod est falsum. Esset 
enim contra legem naturalem et contra bonum civitatis, si nulla prorsus 
lex humana veram et directam obligationem moralem in conscientia 
induceret, cum sit impossibile in populo conservare pacificum ordinem 
per minationem solius poenae temporalis. 

b) Exsistunt etiam leges pure poenales ecclesiasticae, licet paucae. 

Ita sententia hodie communis. Sic tamquam leges pure poenales habentur 

constitutiones complurium institutorum religiosorum, in quibus expresse 
statuitur, ut subditi non sub culpa morali, sed sub poena tantum obligentur 
ad observantiam istarum constitutionum. — In Codice iur. can. non inveniun- 
tur leges mere poenales. 

Ad dignoscendas leges poenales possunt adhiberi sequentia criteria. 
Lex praesumitur poenalis i. si legislator expressis verbis dicit legem 
non obligare ad culpam moralem, sed ad solam poenam; 2. si talis 
est communis interpretatio sapientum; 3. si lex solam poenam indicat 
e. gr. qui hoc loco immunditias deponit, debet solvere 10 francos. Hoc 
ultimum tamen criterium non est nimis urgendum. 

Obligatio legis poenalis. Licet leges poenales non directe obligent sub 
culpa morali, tamen dupliciter oriri potest culpa moralis indirecto modo 
ex earum transgressione: 1. Si transgressio earum coniuncta est cum 
culpabili negligentia aut cum passione inordinata aut cum contemptu 111 
Sic e. gr . etsi frangere silentium praescriptum a constitutionibus alicuius 


100 E. gr. Linsenmann, Koch; cf. A. Koch, Zu der Lehre von den sog. Ponal- 
gesetzen, in „Tiib. Theol. Quartalschr." 1900, 204 sqq.; 1902, 574 sqq. 

110 Ita Concina 1. c. diss. 5, De leg. hum. c. 3. 111 Cf. S. theol. 2,2, q. 186, a. 9 ad 1. 

ordinis religiosi non est per se aliqua culpa moralis, tamen, quia haec 
transgressio constitutionum solet procedere ex inordinato affectu, saepe 
constituit culpam moralem. — 2. Si transgressor legis pure poenalis 
renuit acceptare poenam iustam, cum hoc sit manifesta inoboedientia, 
immo et rebellio contra legitimum superiorem, quod profecto est pec- 
catum. Praeterea si transgressor legis in conscientia nec etiam teneretur 
acceptare iustam poenam, lex poenalis careret omni sanctione morali 
et esset nihil aliud quam mera coactio externa; quod videtur esse ab- 
sonum. Caietanus 112 quidem videtur docere contrarium dicens: „Sicut 
non peccat [religiosus] frangendo silentium, ita non peccat omittendo 
poenam taxatam et impositam." — Ratio autem pro hac sententia allata 
videtur esse potius speciosa quam solida. En ratio: si transgressio in 
operando, i. e. in frangendo silentio, excusaretur a culpa, non autem 
omissio poenitentiae impositae, iam lex ista non esset universaliter 
poenalis, sed partialiter tantum, scii, esset poenalis respectu agendorum; 
esset autem moralis respectu poenae patiendae. Ad quam rationem 
respondetur, nullum inconveniens sequi, si lex poenalis reapse in hoc 
sensu vocetur partialiter, i. e. indirecte moralis; concedimus enim etiam 
legem pure poenalem inducere obligationem moralem indirecto modo. 

Sin autem nec ipsa poena iuste imposita transgressorem obligaret nisi 
iterum sub sola poena, haberetur processus in infinitum; ipsa vero lex 
poenalis revera nullam sanctionem haberet; vel, ut recte dicit 
Billuart 118 : „Si nulla esset obligatio neque ad actum neque ad poenam, 
non foret proprie lex, de cuius ratione est, quod obliget; sed foret salu- 
tare monitum aut exhortatio vel consilium de eo quod expediret in 
communitate." 

Solet hic subnecti quaestio : Num poena a lege transgressoribus imposita 212 
sit subeunda ante sententiam iudicis? Agitur autem non solum de poenis 
legis pure poenalis, sed etiam de poenis statutis a quacumque lege humana. — 
Praenotanda sunt duo: 1. In iure ecclesiastico distinguuntur poenae ferendae 
et latae sententiae. Ferendae sententiae vocantur illae poenae, quae post 
delictum patratum infligendae sunt per aliquam specialem sententiam com- 
petentis iudicis, e. gr. confessarius, qui commisit crimen sollicitationis ad 
turpia, plectendus est poena suspensionis; sed non nisi post sententiam iudicis 
ecclesiastici. Latae sententiae poenae eae sunt, quae ipso facto absque spe- 
ciali sententia iudicis incurruntur. Solent exprimi his vel similibus verbis: 
„Prohibemus sub poena excommunicationis ipso facto incurrendae." Talis 
poena est e. gr. excommunicatio contra duellantes. — 2. Poenae aliae sunt 
negativae, quae scii, impediunt reum a bono acquirendo; sic irregularitas 
ex delicto impedit reum a suscipiendo ordine. Aliae sunt privativae, quae 
scii, privant reum aliquo bono iam possesso, e. gr. privatio officii, suspensio 
ab exercitio ordinum etc. Aliae demum sunt activae seu positivae , quae scii, 
requirunt positivam actionem a reo praestandam, e. gr. mulcta solvenda, in- 
carceratio, verberatio etc. Quibus praemissis hoc modo responderi potest 
ad quaestionem positam: 


112 Comm. in 2, 2, q. 186, a. 9. 112 De leg. diss. 4, a. 4, § 1. 

1. Si agitur de poenis ferendae sententiae, illae numquam incurruntur ante 
specialem sententiam iudicis competentis. Ita omnes et per se patet ex ipsa 
notione poenae ferendae 

2. Si agitur de poenis latae sententiae, tunc verius et communius docetur 
nullam poenam activam esse subeundam ante specialem sententiam iudicis, 
sed solummodo quasdam poenas negativas et privativas 114 . Ratio primae 
partis est, quia leges debent proportionari communi debilitati hominum. 
Porro communis debilitas hominum ita magna est, ut inter sexcentos vix 
unus libere sine coactione externa sibi infligeret poenam activam. Ergo mens 
legislatoris non potest esse cogere subditos suos ad sibi ipsis infligendas poenas 
activas ante sententiam iudicis 110 . Unde e. gr. lex ecclesiastica 110 praecipit, 
ut episcopus electus infra tres menses a receptis litteris Apostolicis suscipiat 
consecrationem; quam si neglexit per sex menses, ipso iure sit privatus suo 
episcopatu. Inde tamen non sequitur, ut talis electus episcopus post sex 
menses nondum consecratus sit ipso facto obligatus ad abdicandum suum 
officium; sed requiritur adhuc sententia iudicis superioris 117 . — Ratio se- 
cundae partis est, quia verba legis debent explicari sicut sonant, nisi aut 
magnum inconveniens sequatur aut interpretatio doctrinalis vel usualis aliter 
illa intelligat. Porro verba legis sonant clare et expresse, e. gr. omnes duel- 
lantes sunt ipso facto excommunicati. Ergo cum consuetudo et doctores verba 
haec intelligant in sensu obvio, sequitur, ut omnis, qui duellum perpetravit, 
sit ipso facto excommunicatus, quin ulterius sententia iudicis sit neces- 
saria 110 . Ceterum in praxi maxime attendendae sunt explicationes doctorum 
in singulis materiis. — In omni casu post iustam sententiam iudicis prae- 
varicator legis tenetur in conscientia poenam inflictam sive activam sive 
privativam acceptare. Saltem non potest licite resistere potestati legitime 
punienti. Num autem reus condemnatus ad mortem aut ad carcerem possit 
fugere aut etiam effringere carcerem, infra dicetur, quando sermo erit de 
obligationibus rei. 

Quomodo ignorantia excuset a poenis ecclesiasticis, dictum est supra n. 47. 
Oportet autem notare ex benignitate Ecclesiae delinquentem non incurrere 
ullam poenam ecclesiasticam, si eius delictum ipsi non fuit graviter im- 
putabile li9 . 

§ 2. 

De lege irritante. 

Praenotamen. Non solum leges humanae, sed etiam lex naturalis et 
positivo-divina possunt esse leges irritantes. Sic e. gr. matrimonii impedi- 
menta dirimentia, quae sunt iuris naturalis (vis, consanguinitas lineae rectae 
in primo gradu etc.) aut iuris positivo-divini (ligamen) sunt verae leges 
irritantes. Cum tamen istae leges suum effectum irritantem statim et semper 
producant, quin ullus homo dispensare valeat, non egent speciali explicatione. 
Sermo igitur erit de solis legibus irritantibus humanis. 


114 Cf. Billuart, De leg. diss. 4, a. 4, § 2. 

115 Cf. .9. Alphons., Theol. mor. i. 1, n. 149- 110 Cod. iur. can. c. 333. 

117 Aliter res se habet de fructibus beneficii receptis, quos episcopus debet etiam 
ante sententiam iudicis restituere, si non est consecratus tribus mensibus post 
confirmationem. Cod. iur. can. c. 2398. 

118 Cf. Cod. iur. can. c. 2232, §1. 112 Cod. iur. can. c. 2218, § 2. 

Notio. Lex irritans humana ea dicitur, quae statuit aliquem actum 218 
aut contractum (ex natura sua quidem validum) esse irritum vel saltem 
rescindibilem propter aliquem defectum determinatum 120 . 

Differt ergo lex irritans a lege prohibente. Lex enim prohibens reddit 
actus oppositos illicitos, dum lex irritans tales actus reddit iuridice 
invalidos aut saltem invalidandos. Ita saltem per se, nam in praxi com- 
plures leges irritantes sunt simul prohibentes. — Ratio, quare legis- 
lator nonnumquam ferat leges irritantes, est bonum commune. Libertas 
enim subditorum nimis coarctaretur, si legislator non vellet alias ferre 
nisi vere praeceptivas et directe obligantes in conscientia. Ideoque alios 
actus praecipit, alios prohibet, alios tantum irritat. Nihilominus tales 
leges sunt valde efficaces, cum actus oppositos reddant prorsus inva- 
lidos. Leges irritantes praecipue versantur circa diversos contractus, 
e. gr. circa contractum sponsalitium, matrimonialem, circa profes- 
sionem religiosam, circa testamenta, alienationem bonorum ecclesiasti- 
corum, beneficia ecclesiastica etc. 

Lex irritans potest actum annullare dupliciter: 1. ipso iure, quando 
scii, actus ab initio redditur nullus; sic e. gr. omnia impedimenta diri- 
mentia matrimonii sunt leges irritantes ipso iure; 2. post sententiam 
iudicis, si scii, actus valet donec a iudice rescindatur. In primo casu 
actus vocatur et est invalidus; in secundo vero casu actus est quidem 
validus, sed rescindibilis. 

Aliquando lex non est mere irritans, sed simul etiam poenalis, 
i. e. irritat aliquem actum in poenam alicuius delicti commissi; sic e. gr. 
beneficiarius non recitans Officium divinum non acquirit fructus bene- 
ficii, et si acquisierit, actus acquisitionis est irritus atque beneficiarius 
tenetur restituere fructus perceptos. — In praxi non est semper facile 
discernere, utrum lex aliqua irritans sit simul et quidem principaliter 
poenalis necne, ut e. gr. demonstrat controversia de impedimento cri- 
minis. Complures enim theologi ante novum Codicem putabant hoc 
impedimentum esse principalius legem poenalem ac proinde illud non 
incurri ab ignorantibus. Econtra canonistae communiter et recte 
docebant hoc impedimentum esse principalius legem irritantem ac 
proinde ignorantes non excusari 121 ; quae quidem doctrina nunc est certa. 

Lex irritans affinis quidem est legi inhabilitanti, sed non est prorsus 
eadem. Lex enim inhabilitans directe respicit personam, quam reddit in- 
habilem ad aliquos actus perficiendos; sic e. gr. mulier est ex iure divino 
inhabilis ad ordines suscipiendos; religiosus post professionem sollemnem 
est prorsus inhabilis ad quemcumque actum dominii. Lex autem irritans 
directe respicit actum (quem annullat), et indirecte tantum personam 
agentem. Nonnulli tamen auctores 132 legem inhabilitantem putant esse partem 
legis irritantis. 


120 Cf. Cod. iur. can. c. 11. 

121 Cf. infra tractatum de matrimonio III, n. 860. 

122 Ita Bottquillon, Theol. mor. fund. n. 148. 

214 Effectus legis irritantis in foro externo. Lex mere irritans semper 
et ubique irritat actum contra illam positum, quin ullus respec- 
tus habeatur bonae intentionis aut metus aut ignorantiae 128 in agente 124 
aut epikeiae 125 . Quapropter e. gr. omnia impedimenta dirimentia (etiam 
impedimentum criminis) reapse dirimunt matrimonium, etiamsi quis 
cum bona intentione vel cum ignorantia impedimenti matrimonium 
contraxerit 126 . Si lex irritans annullat actum ipso iure, actus inde ab 
initio nullum effectum legalem in foro externo habet; sin autem lex 
irritans declarat actum solummodo rescindibilem, actus habetur vali- 
dus ab initio et effectus annullationis non incipit nisi post declarationem 
competentis auctoritatis, ut iam dictum est. 

215 Effectus legis irritantis in foro interno, i. Leges mere irritantes 
civiles non videntur causare directam obligationem in foro interno 
msi allud certo constet ex materia aut ex verbis legis. Ratio est, quia 
quamvis legislator civilis certe habeat potestatem ferendi leges irri- 
tantes etiam pro foro conscientiae, tamen ordinario recte praesumitur 
illum non imponere talem obligationem in conscientia, quoniam finem 
suae legis obtinere valet per solam irritationem civilem (et non mo- 
ralem) . Post sententiam autem latam iuxta leges civiles irritantes 
oritur etiam irritatio moralis, i. e. obligatio in conscientia; idque non 
solum ex oboedientia aut lustitia legali, sed aliquando etiam ex vera 
mstitia commutativa, si nempe agitur de translatione dominii 128 . Unde 
e. gr. si quis ex testamento informi, quod est invalidum coram iudice 
civili propter defectum formae requisitae, aliqua bona recepit, potest 
illa retinere, donec iudex civilis contrarium statuerit. Vicissim heres, 
qui cognoscit aliquod testamentum esse invalidum ex defectu formae le- 
galis, potest illud recusare eiusque statuta non observare. Excipiuntur 
solummodo testamenta facta pro causis piis, quae probabilius conside- 
rantur in foro interno ut valida, licet careant formis legalibus .uris 
civilis. Cf. infra II, n. 277 et Act. Ap. Sed. XX 196. 

2. Leges irritantes ecclesiasticae, si tantummodo statuunt actum esse 
rescindibilem, relinquunt illum actum validum in foro interno, donec 
a legitima auctoritate irritetur; sin autem statuunt actum esse ipso facto 
invalidum, reddunt hunc actum invalidum in utroque foro atque etiam 
in foro interno eius obligationem annuilant. Ratio est, quia verba legis 
interpretanda sunt sicut sonant, nisi secus aliquod absurdum aut in- 
commodum irrationabile oriatur. Atqui leges irritantes ecclesiasticae 

123 Cod. iur. can. c. 16, § 1. 

IU ( De , ieg ' 1 s > c ■ 22 > n - 7 sq.) vocat hanc sententiam indubitatam. 

Cf. Suarez 1. c. c. 23 et D’Annibale, Summul. 1, 2x6. 

T . * rr ‘ tan . s nec et * am cessat in casu gravissimi incommodi privati. 

Ita sententia longe verior. Lex irritans autem certo cessat, si secus gravissimum 
incommodum commune oriretur. 

127 Cf. van Gestet, De iust. et lege civili LXV et LXXXVI. 
cond 6^ SOt °’ DC IUSt ' 1 4 ’ q ' 5 ’ 3 ‘ 3 ' SylviuSt Com - in 2 ’ 2 ’ a- 66 > a- 2, quaer. 5, 


Caput III. De lege humana. Art, V 


H5 


simpliciter et sine ulla restrictione quosdam actus annuilant. Ergo isti 
actus in utroque foro, scii, in interno et externo considerandi sunt ut 
invalidi, nisi inde sequeretur certum quid contra rationem. Porro in 
nulla lege ecclesiastica tale inconveniens invenitur. Quapropter tam- 
quam regula generalis iure merito haberi potest: Lex ecclesiastica, 
quae irritat ipso iure aliquem actum, illi omnem valorem et obliga- 
tionem adimit in foro tum interno tum externo. Ita sententia com- 
munior et verior. Hinc e. gr. sponsalia, quae non sunt inita iuxta 
formam a lege praescriptam, sunt prorsus invalida ac proinde neque in 
foro externo neque in foro interno ullam obligationem pariunt (nisi 
tamen inde ex dissolutione sponsalium iniustum damnum materiale 
causatum fuerit) 129 . 

Nota. „ Leges etiam irritantes et inhabilitantes in dubio iuris non 
urgent; in dubio autem facti potest Ordinarius in eis dispensare, dum- 
modo agatur de legibus, in quibus Romanus Pontifex dispensare solet. “ 

Ita Codex iur. can. c. 15. Quare episcopus potest dispensare e. gr. in 
omnibus impedimentis matrimonii dubiis, si Papa dispensare solet. 

§ 3 - 

De lege fundata in falsa praesumptione. 

Notio. Praesumptio sumitur in diversis sensibus, ut infra in trac -216 
tatu de spe latius explicabitur. Praesumptio autem, prout nunc de ea 
sermo est, definiri potest: „rei incertae probabilis coniectura“ 180 ; vel 
latius: „Praesumptio est quoddam probationis genus, scii, rationabilis 
coniectura vel probatio rei dubiae collecta ex argumentis et indiciis, 
quae per rerum circumstantias frequenter eveniunt. “ 181 De praesump- 
tionibus, in quantum constituunt quoddam genus probationis in iudiciis 
ecclesiasticis, late tractant canonistae et existit speciale caput in Codice 
iur. can. 182 Nos breviter sequentia notamus: 

Divisiones. 1. Ratione auctoritatis qua fit, distinguitur praesumptio 217 
hominis et wris. Praesumptio hominis ea est, quae in nullo iure scripto 
reperitur, sed ex rationabilibus indiciis colligitur ab homine. Sic e. gr. iudex 
condemnat accusatum propter indicia ita fortia, ut moralem certitudinem 
reitatis producant, licet non adsit stricta probatio. Hanc praesumptionem 
hominis dividunt canonistae in levem, gravem et gravissimam, prout indicia 
sunt levia, gravia aut gravissima. — Praesumptio iuris ea est, quae ex 
ipsius iuris auctoritate et praecepto procedit. Complures praesumptiones in 
iure habentur, e. gr. quilibet praesumitur bonus, nisi probetur malus; „semel 
malus semper praesumitur esse malus“* 33 (inte llige in eodem genere mali). 

T. C ° d .' 1 “ n „ can - c - I0I 7. § i- Specialiter egi de hoc casu in „Linzer Theol. 
prakt. Quartalschr. 1914, 140— 145. 

130 Cod. iur. can. c. 1825, § 1. 

m p erraris, Prompta Bibi., verbum „Praesumptio‘‘ ; Cod. iur. can. c. 1825, § 1. 
n mgua germamca praesumptio vocatur „Rechtsvermutung ,< ; in lingua gallica 
„pr£somption ; cf. Cod. civ. Gall. 1349 sqq. 

132 Lib. 4, tit. 10, cap. 6. «a Regula iuris 8 in VI' 1 . 

PrCmheb, Man. Theol . mor. I. ^ 

Praesumptio iuris subdividitur in praesumptionem turis simpliciter et jn 
praesumptionem iuris et de iure. Prima est illa, cui quidem ius innititur, 
sed quae admittit probationem contrarii tum directam tum indirectam e. gr. 
verus consensus matrimonialis praesumitur conformis verbis externis, quae 
in celebratione matrimonii sunt prolata. Infantes parentum catholicorum 
praesumuntur legitime baptizati. Altera est ea, quae in iure pro plena 
veritate habetur, donec manifeste constat de contrario; ideoque contra talem 
praesumptionem admittitur sola indirecta probatio, hoc est contra factum, 
quod est praesumptionis fundamentum 134 . Talis praesumptio iuris et de 
iure stat e. gr. pro sententia iudicis, quae transit in rem iudicatam 185 ; pro 
validitate matrimonii, quod utroque coniuge vivente non fuerit accusatum i8a . 

2. Ratione obiecti distinguitur praesumptio communis periculi et parti- 
cularis facti. Prima adest, quando legislator praesumit in quibusdam circum- 
stantiis adesse periculum commune aut culpam, e. gr. legislator praesumit 
ex lectione librorum haereticorum oriri commune periculum perversionis, ac 
proinde prohibet lectionem huiusmodi librorum. — Altera praesumptio locum 
habet, quando legislator praesumit aliquod factum particulare, licet hoc certo 
probari nequeat, e. gr. in ordine ad matrimonium baptismus dubius prae- 
sumitur validus, licet hoc in casu particulari probari nequeat. 

218 Principium i. Lex fundata in praesumptione communis periculi 
obligat, etiamsi periculum praesumptum in casu particulari revera non 
adsit. Ita expresse quoque statuit Cod. iur. can. c. 21. 

Ratio est, quia lex nondum cessat, etsi eius finis in aliquo casu 
particulari cessat, ut infra latius explicabitur. Et revera multis et per- 
niciosis illusionibus daretur ansa, si lex cessaret, quoties aliquis sub- 
tus putat, legem sibi esse inutilem. Hinc e. gr. lex ecclesiastica pro- 
hibitionis librorum pravorum obligat etiam illum, pro quo in aliquo 
casu particulari non adest periculum perversionis; lex bannorum matri- 
monialium observari debet, etsi in aliquo casu particulari iam inde ab 
initio moraliter constat, nullum impedimentum matrimonio obstare. 

219 Principium 2. Lex fundata in praesumptione facti obligat in foro 
externo, donec falsitas facti probata sit ; in foro autem interno huius- 
modi lex non obligat. 

Ratio primae partis est, quia praesumptio non ex levi motivo orta 
est ideoque recte tamdiu pro veritate habetur in foro externo, quamdiu 
eius falsitas non est probata. — Ratio secundae partis est commune 
adagium: „Praesumptio debet cedere veritati." Hinc dura conflictio 
inter forum externum et internum oriri potest; e. gr. si quae mulier in 
facie Ecclesiae matrimonio iuncta est, praesumitur in foro externo vera 
uxor et cogitur cohabitare cum viro, donec nullitas matrimonii mani- 
feste probata sit; sin autem ipsa mulier certo sciat, putativum matri- 
monium esse invalidum propter aliquod impedimentum dirimens, non 
potest se gerere tamquam veram uxorem ac proinde non potest licite 

134 Cod. iur. can. c. 1826. 

133 Ib. c. 1904, res iudicata germanice: rechtskraftigesUrteil; gallice: jugement 
d^finitif et ex6cutoire. «0 ib. c. 1972. 

debitum coniugale petere aut reddere. Quomodo autem in toU 

ARTICULUS VI. 

De modo adimplendi legem. 

Postquam dictum est de ipsa obligatione diversarum legum auaedam 
dicenda remanent de modo adimplendi leges obHgantes SdZmodo 
autem generalia principia afferimus reservantes' 'amp iorem “ 
ta tonem, quando de singulis legibus et praeceptis sermo "it T„ 
gehcus Doctor de hac re traetat in duobus articulis, quaerens- t Utrum 

principia: P P Se ’ uentes vesti 8 ia Thomae ponimus haec 

R atio est, quia ad non transgressionem sufficit nihil agere contra 
gem, dum pro impletione legis requiritur verus actus humanus Lex 
enim essentialiter est obligatio moralis. Iamvero obligationi morali ne- 

quit satisfieri per actum physicum vel amoralem vel non-humanum 
sed per actum moralem et humanum. Sic e „ " numanum, 

6St aCtUS Vere humani; sed nibilominusTn tans! 

greditur legem humanam, ut patet. Pariter, qui coacte nihil manducat 

1 S. theol. i, 2, q. 100, a. 9 et 10. 

222 Principium 2. Ad legis adimpletionem non requiritur, ut opus prae- 
ceptum dat ex habitu virtutis aut ex caritate a , seu aliis verbis: sufficit 
substantia actus, non autem requiritur modus virtuosus. 

Quamvis bonus legislator valde desideret, ut subditi perducantur ad 
virtutes et ad sanctitatem, tamen solum praecipit opus externum, quod 
impleri potest etiam sine virtute et caritate; seu aliis verbis: virtus et 
caritas sunt quidem finis praecepti, sed non ipsum praeceptum. „Finis 
autem praecepti non cadit sub praecepto", ut fert commune adagium. 
Quare a S. Pio V damnata est Baii propositio 16: „Non est vera 
legis oboedientia, quae fit sine caritate." 8 Sunt solummodo duo prae- 
cepta, quae cum virtute fieri debent, scii, praeceptum annuae con- 
fessionis et communionis paschalis, quoniam sunt determinationes legis 
divinae et secus grave sacrilegium committeretur. Quare Alexander VII 
proscripsit sequentem propositionem (prop. 14) : „Qui facit confes- 
sionem voluntarie nullam, satisfacit praecepto Ecclesiae." 2 3 4 * Innocen- 
tius XI damnavit propositionem (55) : „Praecepto communionis annuae 
satisfit per sacrilegam Domini manducationem." 6 — Aliae autem leges 
adimplentur, etsi actus impletionis est vitiatus per circumstantiam pec- 
caminosam. Sic, qui ieiunat ex vana gloria, qui assistit Missae ad 
concupiscendam mulierem, satisfacit praecepto legis humanae, quamvis 
peccet propter pravum motivum adiunctum. 

228 Principium 3. Ad legis adimpletionem non requiritur intentio satis- 
faciendi praecepto, dummodo adsit intentio saltem implicita perficiendi 
ipsum opus praescriptum, vel brevius : Ad impletionem legis non requi- 
ritur oboedientia formalis, sed sufficit materialis. 

Ratio primae partis est, quia intentio satisfaciendi praecepto est 
actus mere internus, quem legislator humanus forte non potest et certo 
non vult praecipere. Opus enim praescriptum externum, quod praecipue 
intenditur a legislatore, potest rite fieri sine hac intentione. Unde 
subditus debet quidem velle ipsum opus externum, sed non stricte 
requiritur, ut velit hoc opus reduplicative ut praescriptum. Quapropter 
auctores communiter docent, etiam eum satisfacere praecepto, qui habet 
explicitam intentionem non satisfaciendi praecepto, dummodo tamen 
ipsum opus scienter et voluntarie praestiterit. Ratio autem est, quia 
obligatio legis pendet a voluntate legislatoris et non a voluntate subditi. 
Ergo cum legislator nihil aliud praescribat quam opus ipsum, semel hoc 
opere praestito lex impleta est, quidquid demum subditus intendit. Ita 
sententia quam S. Alphonsus vocat probabiliorem et communissimam: 
„Ratio“, ait S. Doctor fl , „quia qui sponte implet opus praeceptum, vere 
exsequitur id quod a superiore praecipitur; ad implendum enim prae- 
ceptum non requiritur, ut quis habeat animum implendi, sed sufficit, 

2 Ita Billuart, De leg. diss. 4, a. 2 post S. Thom., S. theol. 1, 2, q. 100, a. 9 et 10. 

3 Dene. n. 1016. 4 Dene. n. 1114. 0 Dene. n. 1205. 

6 Theol. mor. 1. 4, n. 176. S. Doctor ibi quidem loquitur de lege recitandi horas ca- 

nonicas, sed eius doctrina est generalis et valet pro omni lege humana. Cf. 1. l,n. 164. 

ut actum praeceptum ->onat." Intentio igitur satisfaciendi praecepto non 
requiritur ad impletionem legis, sed necessaria est intentio saltem im- 
plicita perficiendi ipsum opus praescriptum, seu ut dicit S. Thomas 
ipsum opus praeceptum debet fieri scienter et voluntarie 7 . Ratio est, 
quia sine hac scientia et voluntate opus factum non est actus vere 
humanus, qui tamen pro impletione legis requiritur, ut supra in prin- 
cipio primo dictum est. — Haec tamen doctrina nequit extendi ad obli- 
gationem, quae oritur ex sola voluntate agentis, ut e. gr. in impletione 
voti aut promissionis. Sicut enim pendet a voluntate libera agentis 
facere votum aut promissionem, ita etiam pendet ab eadem volun- 
tate determinare modum satisfaciendi obligationi susceptae. Quare, 
si quis e. gr. vovit audire Missam, et nunc audiendo Missam expresse 
statuit, se non hac sed alia Missa satisfacturum esse obligationi voti, 
revera non satisfacit audiendo primam Missam. 

Resolves. 1. Si quis mane die dominica audiens Missam expresse statuit, 
se non hac, sed altera postea audienda Missa velle implere praeceptum do- 
minicale, nihilominus satisfecit huic praecepto, etiamsi revera alteram Missam 
non audiet. Ratio est, quia scienter et voluntarie praestitit opus praescriptum, 
nempe revera audivit Missam die dominica. 

2. Qui dormivit durante tota Missa, non satisfecit praecepto. Ratio est, 
quia non praestitit opus praescriptum neque revera audivit Missam. Econtra 
qui ignorans esse festum de praecepto assistit Missae, satisfecit prrecepto; 
praestitit enim revera opus praescriptum. 

4 3* Qui pergit ad ecclesiam ob unicum motivum audiendi musicam, vel 
videndi amasiam, vel vitandi poenas patris aliusve superioris secus infligen- 
das, non satisfacit praecepto. Ratio est, quia non vult audire Missam. 

4. Milites, qui gregatim ducuntur ad Missam audiendam, satisfaciunt 
praecepto dominicali, licet, non exsistente coactione, omisissent auditionem 
Missae, dummodo tamen nunc volunt audire Missam. Ratio est, quia non 
quaeritur, quid factum fuisset, sed quid factum sit. 

Nota. Opus a lege praescriptum, si est personale, debet impleri 
ab ipso subdito; sin autem est opus primario reale, potest etiam prae- 
stari per yicesgerentem. Sic e. gr. ieiunium est opus personale ac 
proinde ieiunium a lege praescriptum debet impleri ab ipso subdito 
et non ab eius vicesgerente; econtra tributum solvendum est opus pri- 
mario reale, ideoque aliquis potest satisfacere legi tributorum non solum 
per semetipsum, sed etiam per vicesgerentem. 

Principium 4. Eodem actu satisderi potest pluribus praeceptis de 224 
eadem materia non f ormaliter sed tantum materialiter diversis. 

Praecepta censentur f ormaliter diversa, si sunt lata propter motiva 
prorsus specialia et diversa, seu ex titulis prorsus particularibus et 
completis; secus praecepta habentur solum materialiter diversa. Ad 
discernenda praecepta formaliter et materialiter diversa attendere opor- 
tet ad legislatoris mentem, quae quidem innotescit aut eius expressa 
manifestatione aut interpretatione doctrinali vel usuali. — Hinc ille qui 

7 Cf. S. theol. 1, 2, q. 100, a. 9. 

horas canonicas recitare debet ratione tum ordinis sacri tum beneficii 
ecclesiastici, satisfacit duobus praeceptis per unam recitationem ; qui 
tempore paschali sumit Viaticum satisfacit hac una communione et prae- 
cepto divino sumendi Viaticum et praecepto ecclesiastico sumendi 
communionem paschalem. Ratio est, quia ista praecepta sunt 
solummodo materialiter diversa utpote lata ex eodem motivo, scii, 
in primo casu est Officium recitandum et in altero casu est com- 
munio recipienda. — Econtra in sequentibus casibus unico actu 
nequit satisfieri diversis praeceptis: Si quis debet ieiunare a) propter 
legem ecclesiasticam ; b) propter impositam poenitentiam sacramentalem ; 
c) propter votum emissum, non potest unico ieiunio satisfacere triplici 
praecepto. Si quis debet Petro centum francos propter damnum iniuste 
causatum et insuper propter contractum initum, non potest una so- 
lutione duabus obligationibus satisfacere, ut per se patet. Ratio autem 
est, quia huiusmodi obligationes sunt formaliter diversae, quia oriuntur 
ex titulis seu motivis prorsus particularibus ab invicem independentibus. 

226 Principium 5. Eodem tempore pluribus praeceptis de diversis 
materiis satisfieri potest, a) si opera praecepta sunt compossibilia; 
b) si legislator id non prohibuerit . 

Quaenam opera sint revera compossibilia, oportet discernere ex 
prudenti iudicio et communi aestimatione. Sic opera compossibilia sunt 
audire Missam, recitare Breviarium aut implere poenitentiam sacra- 
mentalem, quae consistit in aliquibus orationibus. Num econtra sint 
opera compossibilia audire Missam et, durante illa, sacramentalem con- 
fessionem instituere, non ita constat 8 . — Si legislator expresse prohi- 
buerit eodem tempore duo opera praescripta perficere, uti solet accidere 
in operibus praescriptis pro lucrandis indulgentiis, sane observanda est 
talis prohibitio. 

226 Scholion. De tempore obligationis implendae. Leges solent determinare 
non solum ipsum opus praestandum, sed etiam nonnullas circumstantias 
operis. Inter istas circumstantias invenitur tempus obligationis implendae. 
Si tempore praefixo lex impleta non est, distinctione opus est: 1. Si tempus 
determinatum est ad finiendam obligationem , extra hoc tempus (i. e. neque 
ante neque post) lex neque debet neque potest impleri. Hinc e. gr. is qui 
non assistit Missae die dominica neque debet neque potest satisfacere prae- 
cepto dominicali aut sabbato aut fer. II. 2. Si tempus determinatum est 
ad urgendam obligationem , non solum durante hoc tempore, sed etiam postea 
debet lex impleri. Proirfde elapso tempore praefixo obligatio legis nedum 
non cessat, sed magis urget et quantocius est implenda. Hinc e. gr. is 
qui tempore paschali non sumpsit communionem (sive culpabiliter sive in- 
culpabiliter) debet postea quantocius hoc facere. — Utrum tempus ad finien- 
dam, an vero ad urgendam obligationem determinatum sit, pendet ex legis- 
latoris intentione, quae quidem dignoscitur ex recta interpretatione legis. 

Si tempus obligationis legis iam coepit et si tunc aliquis praevidet se 
postea fore impeditum, tenetur legem implere antequam impedimentum ad- 

venturum sit. E. gr. si sacerdos mane praevidet, se post meridiem non 
posse recitare Officium debet mane totum Officium recitare. Econtra si 
sacerdos praevidet, se crastina die non posse recitare Officium, hodie post 
meridiem non tenetur anticipare Matutinum et Laudes. Hodie enim non- 
dum coepit obligatio, et nemo tenetur uti privilegio anticipandi Matutinum 
et Laudes. 

ARTICULUS VII. 

De interpretatione legis. (Hermeneutica iuristica.) 

Interpretatio legis necessaria est ob duplicem rationem: 1. quia lex 227 
(saltem humana) aliquando obscura est, nec constat de mente legis- 
latoris; 2. quia dubium oriri potest, num lex se extendat etiam ad 
casus extraordinarios forte non praevisos a legislatore. In primo casu 
locum habet interpretatio simplex; in altero vero usu venit epikeia. 
Claritatis causa de utraque separatim agendum est. 

De simplici interpretatione. 

Definitio. Interpretatio est genuina legis explicatio, vel aliis verbis: 
explicatio voluntatis legislatoris seu expositio obligationis legalis 8 . 
Interpretatio igitur proprie dicta nil novi per se statuit, sed tantum 
clarius manifestat, id, quod iam in lege continebatur. Hinc interpreta- 
tiones extensivae vel restrictivae (de quibus infra) sunt potius modifi- 
cationes quam interpretationes legis. 

Divisiones. Interpretatio potest dividi a) ratione auctoris et b) ra- 228 
tione indolis. 

a) Ratione auctoris distinguitur: 

1. Interpretatio authentica seu legalis, quae data est ab ipso legis- 
latore, eiusve successore vel ab eo, cui potestas interpretandi fuit ab 
iisdem commissa 10 . 

2. Interpretatio usualis, quae procedit a consuetudine legitime in 
populo introducta. In hoc sensu habetur tritum adagium: „Consuetudo 
est optima legum interpres 11 . Postea quidem redibit sermo de con- 
suetudine, sed iam nunc praelibare oportet, non aliam nisi consuetu- 
dinem, quae est secundum aut praeter legem posse vere interpretari 
legem; consuetudinem autem, quae est contra legem iam non inter- 
pretari, sed abolere legem. — Interpretationi usuali similis est inter- 
pretatio iudicialis, quae vocatur quoque iurisprudentia seu auctoritas 
rerum similiter iudicatarum. 

3. Interpretatio doctrinalis, quae datur a viris doctis et timoratis. 


8 „Aus!egung des Gesetzesinhaltes". 

10 Cf. Cod. iur. can, c. 17, § 1; c. 31, X, 5, 39: „Unde ius prodiit, interpretatio 
quoque procedat/' L. 12, Cod. 1, 14: „Eius est legem interpretari, cuius est 
condere." 

11 L. 37, Dig. I, 3; Cod. iur. can. c. 29. 


8 Cf. infra in tractatu de satisfactione praecepti dominicalis II, n. 481. 

b) Ratione indolis solet distingui: 

1. Interpretatio comprehensiva vel declaratoria, quae declarat illud, 
quod revera in lege lata continetur, e. gr. lex de Missa in aliena ec- 
clesia, lata erat pro omnibus sacerdotibus et ecclesiis; cum nihilominus 
dubium exortum fuerit, utrum in hac lege etiam regulares exempti 
comprehenderentur, responsum est per interpretationem comprehen- 
sivam: regulares comprehendi. 

2. Interpretatio extensiva, vel ampliativa, quae legem latam latius 
extendit quam hucusque obligavit 12 . Sic e. gr. Pius X extendit excom- 
municationem contra „cogentes clericos ad tribunal saeculare" etiam ad 
personas privatas, declarando ita sensum bullae „Apostolicae Sedis". 

3. Interpretatio restrictiva, quae legem latam restringit arctius quam 
hucusque vigebat 18 . Sic S. C. Inquis, d. 23 Ian. 1886 eandem excom- 
municationem modo citatam per interpretationem restrictivam limita- 
verat ad legislatores aliasque auctoritates. 

229 Principium. Interpretatio authentica vim legis habet ac proinde 
obligat sicut ipsa lex; interpretatio autem usualis et doctrinalis, quae 
tacente ipso legislatore (qui facile reclamare potest) in praxim de- 
ducitur, admittenda et observanda est. 

Ratio primae partis est obvia; nam sicut legislator potuit condere 
legeniV ita potest legem conditam authentice declarare. De hac re 
statuit Codex iur. can. c. 17, § 2 et 3: „ Interpretatio authentica, per 
modum legis exhibita, eandem vim habet ac lex ipsa; et si verba legis 
in se certa declaret tantum, promulgatione non indiget et valet retror- 
sum; si legem^Coarctet vel extendat aut dubiam explicet, non retrotra- 
hitur et debet promulgari. — Data autem per modum sententiae 
iudicialis aut rescripti in re peculiari, vim legis non habet et ligat 
tantum personas atque afficit res, pro quibus data est." — Summus 
Pontifex non tantum universam legem ecclesiasticam authentice decla- 
rare potest, verum etiam legem divinam et naturalem. Ratio est, quia 
Summus Pontifex, utpote Vicarius Christi, habet plenitudinem potes- 
tatis regendi et dirigendi populum ad finem supernaturalem, qui quidem 
obtineri nequit nisi recte intelligendo et observando legem naturalem 
et divinam. Hinc Papa authentice interpretatus est legem naturalem 
et divinam de divortio, scii, divortium completum non esse licitum ob 
adulterium, uti innuere saltem videbatur ille Evangelii textus : „Quicum- 
que dimiserit uxorem suam nisi ob fornicationem et aliam duxerit, 
moechatur .” 14 — Vicissim declaravit Summus Pontifex divortium com- 
pletum matrimonii rati esse licitum ob professionem sollemnem et ob 
dispensationem Pontificiam 16 . — Authentica interpretatio Codicis iur. 
can. demandata est speciali Commissioni Cardinalium institutae a 
Benedicto XV d. 15 Sept. 1917 (Act. Ap. Sed. IX 584). — Episcopus 


13 Cf. L. 195, Dig. 50 , 16. 13 Cf. L. 3, § x, Dig. 26, 1. 

14 Matth. 19, 9. 16 Cf. infra in tractatu de matrimonio III, n. 681. 


potest quidem authentice interpretari leges dioecesanas, non autem 
leges Concilii provincialis, nisi hoc ipsi expresse commissum fuerit. 

Ratio secundae partis principii enuntiati est, tum quia consuetudo 
secundum legem est optima legum interpres, tum quia viri docti et 
timorati apprime possunt verum sensum legis percipere; eorumque con- 
cors sententia est magni ponderis, ita ut incongruum sit aliter sentire. 

Regulae observandae in interpretatione doctrinali sunt praecipue 280 
quinque: 

1. Leges intelligendae Sunt secundum propriam verborum significa- 
tionem in textu et contextu consideratam 16 . 

Per se patet. Verba clara legis non admittunt interpretationem nec volun- 
tatis coniecturam; verba generalia generaliter sunt intelligenda; Ubi lex non 
distinguit, neque nos debemus distinguere; indefinita locutio aequipollet Uni- 
versali. Cum in iure ecclesiastico, sicut in qualibet scientia, reperiantur 
formae loquendi et scribendi a communi usu alienae solisque iuris peritis 
cognitae, vulgo „termini technici", sedulo consideranda est verborum signi- 
ficatio. 

2. Si verba legis sunt dubia vel obscura, recurrendum est ad locos 
parallelos Codicis, si qui sunt, deinde ad legis finem proximum ac 
circumstantias et ad mentem legislatoris 17 , 

Finis proximus legis est quasi anima eius. Unde dicit S. Scriptura 19 : 

„ Littera occidit, spiritus autem vivificat.” — Finis proximus legis ac mens 
legislatoris cognoscuntur tum ex manifestatione explicita legislatoris, tum 
ex obiecto, circumstantiis et motivo legis. 

3. Odia restringi et favores convenit ampliari™. 

Aliis verbis: Lex odiosa stricte, lex vero favorabilis late interpretanda 
est. Quaenam autem lex sit odiosa et quaenam sit favorabilis, non semper 
facile distingui potest. Tamquam bonum signum distinctivum habetur: Lex 
est odiosa, quando eius immediatus effectus est grave onus et potius amara 
medicina quam alimentum. Sic leges poenales generatim habentur ut odiosae, 
quia immediatus earum effectus est grave onus; pariter censurae habentur ut 
leges odiosae ac proinde sunt strictae interpretationis. Lex favorabilis illa 
est, quae continet gratiam et nihil statuit contra strictum ius tertii. Talis 
lex favorabilis est e. gr. lex exemptionis regularium, quia non solum con- 
ducit ad bonum regularium, sed etiam ad bonum totius Ecclesiae, neque 
est contra strictum ius episcopi. Accidit aliquando, ut lex, quae uni est 
favorabilis, alteri sit odiosa, ut sunt e. gr. complura privilegia. Tunc specialia 
statuta sunt attendenda. 

4. In obscuris minimum est sequendum 20 . 

Solet haec regula etiam ita exprimi: Lex dubia non obligat. De sensu 
tamen huius ultimi adagii sermo redibit in tractatu de conscientia. Ratio 
autem huius regulae est, quia lex censetur esse ligatio libertatis. Porro 
nulla ligatio moralis dubia, incerta et obscura admitti debet. Unde e. gr. 


16 Cod. iur. can. c. 18. 17 Ib. 18 2 Cor. 3, 6. 

16 Ita Regula iuris 15 in VI° ; cf. Cod. iur. can. c. 19. 

80 Ita Regula iuris 30 in VI°. 


154 


Caput III. De lege humana. Art. VII. 


155 


Pars I. Tract. III. De legibus. 

cum non sit omnino clarum, Socialistas machinantes contra regnum et sacer- 
otium cadere sub illa censura: „Nomen dantes sectae massonicae, aliisVe 
eiusdem generis associationibus, quae contra Ecclesiam vel legitimas civiles 
potestates machinantur../', in praxi Socialistae non incurrunt hanc cen- 
suram. 

5. Lex specialis posterior legi generali anteriori derogat ; non autem 
vice versa lex generalis posterior derogat legi speciali anteriori, nisi 
tamen hoc specialiter et clare statuatur 21 . 

Ratio primae partis est, quia lex specialis censetur esse exceptio a lege 
communi. Ratio autem secundae partis est, quia lex communis non cen- 
se ur erogare legibus particularibus, quippe quae tamquam privilegia et 
favores habeantur. Unde e. gr. lex specialis data pro Seminariis Italiae 
derogat legibus communibus de hac re latis; econtra lex generalis de inter- 
stitiis servandis in susceptione SS. Ordinum non derogat privilegiis plurium 
ordinum religiosorum circa hanc materiam. Sin autem legislator per legem 
generalem vult abrogare leges particulares, solet has vel similes formulas 
adhibere: „ Abrogatis omnibus privilegiis et legibus particularibus contrariis 
quibUscumque, etiam speciali mentione dignis." 23 


§ 2 . 


De epikeia. 

231 Notio. Epikeia (£mcfai« = aequitas) est benigna et aequa inter- 
pretatio non ipsius legis, sed mentis legislatoris, qui praesumitur in 
aliquo casu particulari extraordinario suspendere legem latam 28 , ex 
cuius stricta observatione aliquid nocivum vel nimis onerosum se- 
queretur. 

Explicatur. „Quia humani actus, de quibus leges dantur, in singu- 
laribus contingentibus consistunt, quae infinitis modis variari possunt, 
non fuit possibile aliquam regulam legis institui, quae in nullo casu de- 
ficeret; sed legislatores intendunt ad id, quod in pluribus accidit, se- 
cundum hoc legem ferentes, quam tamen in aliquibus casibus servare 
est contra aequalitatem iustitiae et contra bonum commune, quod lex 
intendit: sicut lex instituit, quod deposita reddantur, quia hoc ut in 
puri us mstum est; contingit tamen aliquando esse nocivum, puta si 
furiosus deposuit gladium et eum reposcat, dum est in furia; vel si 
aliquis reposcat depositum ad patriae impugnationem. In his ergo et 
similibus casibus malum est sequi legem positam; bonum autem est, 
praetermissis verbis legis, sequi id quod poscit iustitiae ratio et com- 


21 Cf. Cod. iur. can.-c. 22. 

-2 Latius agit de interpretatione legum et privilegiorum Ioan. Crus O. Pr., De 
statu rehg. et de privilegiis, Venetiis 1620, 1. 2, c 2 

. " Ab ****&. (V Ethic. c. 10, n. 6) definitur' epikeia: „Directio legis, ubi 
deficit propter universale. Profundam explicationem huius definitionis dat Cate - 

X ( SV” 2 ’ 2) * IZO ’ a ' l) • Infra n > n - 6l ? : de virtute aequitatis sermo 
Ep *- keia ’ S ^“. aeqmtas ' de qua hic agitur, non est virtus, sed actus et 
quidem pertinens ad lustitiam legalem. 


munis utilitas. Et ad hoc ordinatur epikeia, quae apud nos dicitur 
aequitas." Ita S. Thomas 24 . Ex dictis sequitur, ut epikeia sit actus 
iustitiae legalis, quae inducit hominem ad observandas leges ad bonum 
commune necessarias. Licet enim epikeia non observet litteram legis, 
tamen attingit eius spiritum, qui intendit bonum subditorum 28 . 

Epikeia differt a simplici interpretatione legis. Etenim a) simplex 
interpretatio recte illustrat legem obscuram ; epikeia autem legem mani- 
festam praetermittit ex praesupposita mente legislatoris; b) inter- 
pretatio comprehendit omnes casus alicuius legis, epikeia autem nonnisi 
casum singularem. — Quomodo epikeia differat a dispensatione legis 
dicetur infra n. 238. Epikeia differt a licentia praesumpta, quia per epi- 
keiam iudicamus talem actum non comprehendi sub lege; per licentiam 
autem praesumptam putamus, superiorem dispensaturum fore a lege, si 
petitio fieret 

Nota. Ad recte adhibendam epikeiam requiritur exquisitum iud ici um, 
matura prudentia (quam antiqui vocabant gnomen), animi candor, 
iustitiae amor. In epikeia enim homo se constituit arbitrum legis et 
quasi proprium legislatorem. Quare epikeia est raro adhibenda. Verum 
plerumque quo indoctiores et imperitiores sunt homines, eo audacius 
adhibent epikeiam. Patet talem abusum non effugere culpabilem trans- 
gressionem legis. 

Regulae pro usu epikeiae. 282 

1. Epikeia locum habere potest, „quoties lex redderetur nociva aut 
valde onerosa et observatu difficilis Ita S. Alphonsus 28 . 

In casibus supra a S. Thoma allatis lex evaderet nociva, et habetur con- 
flictus inter duas leges, scii, inter legem praecipientem depositi redditionem, 
et inter legem praecipientem boni communis aut magni boni privati tuitionem. 
Porro in conflictu duarum legum lex potior est observanda. — Idem valet, 
quando lex evaderet valde onerosa et observatu nimis difficilis, dummodo 
tamen agatur de legibus positivis et non de lege naturali. Lex enim positiva 
non solet obligare cum magno incommodo. Hinc e. gr. si sacerdos per 
totum diem laboravit in confessionali aut in pulpito, ita ut non potuerit 
recitare Breviarium, et nunc vespere hora XI est valde fatigatus, potest 
adhibere epikeiam interpretando mentem legislatoris, qui noluit exigere reci- 
tationem Breviarii post tantam defatigationem. 

2. Epikeia non potest licite adhiberi: 288 

a) Si superior, qui dispensationem legis concedere valet, facile adiri 

queat. 

Ratio est obvia. Etenim epikeia periculorum plena est, cum homo in 
propria causa nimis cito in benigniorem partem inclinare soleat et tunc prae- 
sumat mentem legislatoris, qualis revera non est. Quando autem dispensatio 
legitimi superioris concessa est, tunc periculum illusionis fere deest. Unde 
in casu modo citato sacerdos talis non posset licite epikeiam adhibere, si 
episcopus aut superior regularis habens dispensandi facultatem facile adiri 
posset ad obtinendam dispensationem a recitatione Breviarii. 

24 S. theol. 2, 2, q. 120, a. 1. 26 Ib. ad 1. 20 Homo apost., de leg. n. 77. 

b) Si agitur de clara lege naturali et probabilius etiam si agitur de 
lege irritante (ecclesiastica) 27 . 

Ratio primae partis est, quia lex clara naturalis semper obligat et qui- 
dem etiam cum magno incommodo; quoniam ipsius obiectum est in se bonum 
vel malum; neque Deus legislator legis naturalis dicendus est non prae- 
vidisse aliquem casum particularem illumque voluisse exemptum a lege. 
Hinc e. gr. non licet epikeiam adhibere ad dicendum mendacium vel ad 
permittendam fornicationem, etiamsi quis ift maximis angustiis versatur 29 . — 
Sin autem ageretur de lege naturali haud ita clara propter speciales circum- 
stantias adiectas, et praesertim si adesset conflictus duarum legum, ut in 
exemplis supra a S. Thoma adductis, licet adhibere epikeiam late dictam. 

Ratio secundae partis est, quia lex irritans ferri solet ob urgentissimum 
onum commune atque legislator valde stricte et accurate determinat con- 
diciones, sub quibus validitatem actus agnoscit. Non potest igitur rationa- 
biliter dici, mentem illius fuisse in hoc vel illo casu ob necessitatem ali- 
cuius privati hominis 20 obligationem non urgere. Epikeia autem nihil aliud 
est, nisi benigna interpretatio mentis legislatoris. Unde, e. gr. in impedi- 
mentis matrimonialibus, quae sunt leges irritantes, non licet adhibendo 
epikeiam declarare matrimonium esse validum, quod in magnis angustiis 
initum fuit cum aliquo impedimento dirimente. — Quae autem nonnulli 
auctores 31 congerunt ad probandam Hceitatem epikeiae etiam in legibus ir- 
ritantibus et notanter in impedimentis dirimentibus matrimonii, unice pro- 
bant, in magnis angustiis posse coniuges relinqui in bona fide, etiamsi matri- 
monium est invalidum propter impedimentum dirimens; aut episcopum eiusve 
delegatum habere tunc dispensandi facultatem. Quod sane verissimum est 
et extra dubium positum, cum vel ipsa S. Poenitentiaria non semel respon- 
derit, putativos coniuges posse relinqui in bona fide 32 . Signum autem haud 
obscurum, quod etiam isti auctores non multum fidunt sua ipsorum sententia, 
in hoc perspici licet, quia et ipsi praescribunt, tale matrimonium cum im- 
pedimento dirimente initum ex epikeia adhibita quantocius esse convalidan- 
dum mediante dispensatione Pontificia. Quomodo autem in praxi agendum 
sit, quando omnia parata sunt ad nuptias et inopinato detegitur impedi- 
mentum dirimens, cuius dispensatio iam non potest tempestive obtineri, 
dicetur infra in tractatu de matrimonio, quando solvetur sic dictus „casus 
perplexus" 33 . 

ARTICULUS VIII. 

De cessatione legis. 

234 Praenotamen. Lex cessare potest dupliciter: a) quantum ad solam ob- 
ligationem in aliquo vel in paucis casibus particularibus, ita ut ipsa lex 


27 Cf. D’Annibale, Summula Theol. mor. I, n. 216; Suar es, De leg. 1 . 5, C..23 
et 1. 3, c. 30, n. 13; Aertnys-Damen 1 . c. I, n. 176. 

29 Lehmkuhl (Thtol mor. I 195) recte dicit: „De epikeia loqui in lege naturali 
logice implicat. 

29 Auctores passim admittunt epikeiam in lege ecclesiastica irritante ob ur- 
gentem necessitatem ordinis publici. 

31 Praesertim Balljtrini-Palmieri, Opus theol. I, de leg. n. 143 sqq. 

82 Cf. infra de convalidatione matrimonii invalidi III 632. 

88 Cf. infra III; n. 731. 


sarta tecta maneat; b) quantum ad obligationem et substantiam simul, ita 
ut iam nihil de lege remaneat. De utroque modo cessandi singulatim agen- 
dum est. 

Obligatio legis in casu particulari, manente lege ipsa, cessare potest: 
a) propter ignorantiam subditi; b) propter impotentiam subditi; c) propter 
dispensationem superioris; d) propter privilegium contrarium concessum. 

De ignorantia excusante (non a materiali, sed a sola formali transgressione 
legis) iam dictum est supra in tractatu de actibus humanis n. 45 sqq. Restat 
dicendum 1. de impotentia, 2. de dispensatione, 3. de privilegiis. 

Lex ipsa cum quoad obligationem tum quoad substantiam cessare potest 
ex triplici causa: a) per revocationem factam a legitimo superiore; b) per 
cessationem finis totalis; c) per consuetudinem contrariam. Cum valde paiica 
sint dicenda de revocatione legis, simul comprehendimus primam et secun- 
dam causam cessationis ipsius legis, et sic totus articulus dividitur in quin- 
que paragraphos, quarum tres priores pertinent ad cessationem obligationis 
et duae sequentes ad cessationem ipsius legis, nempe 1. de cessatione ob- 
ligationis propter impotentiam; 2. de cessatione obligationis propter dispen- 
sationem; 3. de cessatione obligationis propter privilegium; 4. de cessatione 
ipsius legis a) propter revocationem; b) propter cessationem finis totalis; 

5. de cessatione legis propter consuetudinem contrariam. 

§ I- 

De cessatione obligationis propter impotentiam. 

Notiones. Impotentia altera est absoluta seu physica , altera moralis. 236 
Absoluta impotentia legem adimplendi adest, quando homo est prorsus 
incapax servandi illam, e. gr. clericus, qui sine culpa amisit Breviarium 
nec aliud habere potest, versatur in absoluta impotentia observandi 
legem de recitatione Breviarii. — Impotentia moralis vocatur ea, quae 
iuxta prudens iudicium viri discreti reddit opus a lege praescriptum 
non quidem absolute sed moraliter impossibile; vel impotentia moralis 
tunc adest, quando opus praescriptum fieri nequit, nisi adhibendo la- 
bores prorsus extraordinarios. E. gr. clericus, qui per totum fere diem 
laborare tenetur ex officio suo, versatur in morali impotentia recitandi 
Breviarium. Consulto autem dixi: iuxta prudens iudicium discreti viri 
esse stabiliendam impotentiam moralem in singulis casibus, quia non 
datur norma generalis adhibenda in omnibus materiis. Considerandae 
sunt igitur in quolibet casu omnes circumstantiae tam operis praecepti 
quam virium hominis obligati. 

Principium. Impotentia absoluta excusat ab omni lege ; impotentia 236 
autem moralis- solet excusare ab omni lege positiva , non autem a lege 
naturali. 

Ratio primae partis est, quia iuxta tritum adagium „ad impossibile 
nemo tenetur". In Concilio autem Tridentino 81 dicitur verbis S. Au- 
gustini: „Deus impossibilia non iubet, sed iubendo monet et facere, 


34 Sess. 6, cap. 11. 

quod possis, et petere, quod non possis, et adiuvat, ut possis. Cuius 
mandata gravia non sunt, cuius iugum suave est et onus leve.“ 

Ratio secundae partis est, quia impotentia moralis reddit actum 
praescriptum ita difficilem, ut maior pars hominum talem actum (cetero- 
quin non ex natura sua necessarium) numquam vel saltem rarissime 
sit praestitura. Si igitur legislator praevidens tantas praevaricationes 
legis, nihilominus illam urgeret, iam talis lex non esset bono communi 
utilis, sed nociva; ac proinde non esset vera lex. Quare communis- 
sime dicitur; „Nulla lex positiva obligat cum magno incommodo Z' 34 * 
Quod quidem valet non solum de lege humana, sed etiam de positiva 
lege divina. Hinc e. gr. poenitens excusatur a divina lege integritatis 
in confessione, si adest grave incommodum externum (cf. infra de inte- 
gritate confessionis). Homo non tenetur ad legem ecclesiasticam ieiunii 
aut Missae dominicalis, si exinde grave damnum pati deberet. — Per 
accidens tamen (praecipue propter adiunctam legem naturalem) ali- 
quando lex positiva obligat etiam cum gravissimo incommodo, si scii. i. 
eius violatio in odium religionis aut in contemptum Dei cederet. Sic non 
licet, manducare carnes die vetito, si tyrannus hoc exigit in odium 
religionis, sicut ostendit exemplum Eleazari; 2 . si secus magnum dam- 
num oriretur bono communi. Hinc miles debet in excubiis manere, 
etiamsi inde sibi mors imminet; legislator humanus potest, exigente 
bono communi, praescribere actus heroicos 88 ; leges irritantes ecclesiasti- 
cae, e. gr. de impedimentis dirimentibus matrimonii solent obligare 
etiam cum magno incommodo. 

Lex naturalis, dummodo sit clare cognita, semper obligat neque 
ullam excusationem admittit. Ratio est, quia laesio legis naturalis est 
intrinsecus mala. Iamvero numquam licet aliquid agere quod est intrin- 
secus malum. Quapropter si quis etiam vitam deberet perdere, nisi 
mentiretur aut fornicaretur nihilominus non posset mentiri aut forni- 
cari, Notandum tamen, legem naturalem non esse sumendam mere 
theorice, sed practice, i. e. prout hic et nunc cum omnibus circumstan- 
tiis se praesentat. Etenim facile evenire potest, ut lex theoretica natu- 
ralis in casu particulari non obliget propter conflictum cum alia lege 
potiore, e. gr. lex naturalis dictat non esse furandum; nihilominus 
licitum est in casu particulari propter speciales circumstantias res 
alienas auferre, sicut si quando quis in extrema necessitate versatur, aut 
si dux belli permisit militibus, ut praedam hostium caperent. Videndum 
est igitur in praxi, utrum actus vestitus omnibus circumstantiis adhuc 
sit contra legem naturalem necne. Ad huiusmodi iudicium facilitandum 
valde conducunt regulae supra datae de voluntario indirecto 88 . 

84 a Cf. Cod. iur. can. c. 2205, § 2. 

38 Cf. supra n. 184. Quae Caietanus de obligatione legis humanae, quamvis adsit 
periculum mortis, docet in Com. super 1, 2, q. 96, a. 4 et 2, 2, q, 125, a. 3, sunt cum 
grano salis intelligenda. Recte, clare et breviter agit BiUuart (De leg. diss.4, a. 6) 
de quaestione: „Utrum lex humana obliget cum certo periculo vitae, aut alterius 
gravis damni. 39 cf. supra n. 57 sqq. 

Scholion. De causa eximente et causa excusante. Solent hic subnectere 237 
auctores quaestionem, num liceat aliquando voluntarie apponere causas pro- 
ducentes impotentiam physicam aut moralem observandi legem. Oportet 
primo distinguere causas eximentes (vocantur etiam extrahentes) et causas 
excusantes. Causa eximens est egressus e territorio aut e dominio legis. 
Causa excusans nihil aliud est ac impotentia physica aut moralis observandi 
legem. 

1 . Ordinarie licet libere apponere causas eximentes. Ratio est, quia nemo 
tenetur (saltem ordinarie) remanere sub iurisdictione legis humanae. Sic 
e. gr. licet egredi e territorio ad evitandas leges particulares istius ter- 
ritorii 87 . Antiquis temporibus quidem in aliquibus materiis, e. gr. in cele- 
bratione matrimonii, non licuit „in fraudem legis", i. e. praecise ad vitandam 
legis obligationem, in alias regiones se conferre, sed hodie haec disciplina 
ecclesiastica multum mutata est, ita ut semper fere sit liber ab obligatione 
legis etiam ille, qui in fraudem legis e territorio abierit 88 . Leges tamen 
nonnullae civiles non permittunt, ut quis causam eximentem apponat. Sic 
e. gr. lex civilis non permittit, ut iuvenis, qui iamiam adscribendus est ser- 
vitio militari, e patria exeat. 

2 . Quantum ad causas excusantes solent afferri diversae regulae, quibus 
discernitur, quandonam liceat voluntarie causare huiusmodi impotentiam 
physicam aut moralem. Quidam auctores distinguunt inter causas directe 
et indirecte, proxime et remote impedientes observantiam legis. Sed haec 
omnia videntur esse sat arbitraria. In hac materia unice applicandae vi- 
dentur regulae de voluntario indirecto. Etenim hic ponitur causa, ex qua 
sequitur duplex effectus: alter bonus, alter malus. Bonus effectus est ille, 
qui intenditur, malus effectus est impossibilitas observandi legem. Qui 
quidem malus effectus licite nequit directe intendi, sed solummodo permitti. 
Tunc igitur licet huiusmodi causam impedientem apponere, quando finis est 
bonus et ratio proportionate gravis adest. Quaenam autem ratio sit pro- 
portionate gravis, iudicandum est a) ex gravitate legis transgrediendae et 
b) ex utilitate coniuncta cum hac transgressione. Sic e. gr. aliquis opifex, 
qui per totam hebdomadam laborare debet in officina insalubri, potest ali- 
quando die dominica mane excursionem facere in silvas ad vires reficiendas, 
etsi inde non potest assistere Missae dominicali; econtra homini diviti eadem 
excursio cum omissione Missae non est licita, quia non ita indiget ea, aut 
illam alia die facere potest. 

§ 2 . 

De cessatione obligationis legis per dispensationem. 

Notio dispensationis 89 . Iuxta. primitivam notionem dispensatio 238 
(obcovopia) est aequa distributio rei communis in singulos iuxta cuiusque 


87 Cf. supra n. 194 de peregrinis. 

38 Cf. infra de absolutione casuum reservatorum III, 429; de loco matrimonii 
celebrandi III, 757. 

38 Tum antiquis tum modernis temporibus sat multa scripta sunt de notione 
dispensationis, sed nihilominus haud parvae ambiguitates et confusiones de hac 
notione adhuc exsistunt. Quod quidem inde provenire videtur, quod dispensatio in 
diversis materiis non semper in eodem sensu accipitur neque anteactis temporibus 
accepta fuit. Uno eodemque tenore auctores loquuntur de dispensatione in ieiunio, 

necessitatem *°. Cum autem ad prudentem administrationem pertineat 
aliquando ex benignitate aliquid alias debitum remittere, hinc dispen- 
satio solet significare aliquam remissionem obligationis. Dispensatio 
autem legis definiri potest: relaxatio legis vel solius eius obligationis 
in casibus particularibus facta a competenti auctoritate ex causa 
speciali et sufficienti 41 . Effectus igitur dispensationis est auferre in 
casibus particularibus aut ipsam legem aut saltem eius obligationem. 
Dispensatio proprie dicta semper est actus iuris dictionis et non domina- 
tionis neque solius scientiae; ideoque qui caret iurisdictione eccle- 
siastica, ut e. gr. superiorissa, nequit proprie largiri dispensationem ec- 
clesiasticam. Ad clarius declarandam notionem dispensationis iuvat illam 
comparare actibus similibus. Differt ergo dispensatio: 

1. ab epikeia , quippe quae non fiat a superiore legitimo, sed ab ipso 
subdito ludicante aliquem actum non comprehendi sub lege; 

2. a licentia, quae multo ampliorem significationem habet quam 
dispensatio. Licentiam concedere potest quicumque libere disponit de 
illa re, cuius usus petitur. Sic herus dat licentiam iter faciendi famulo; 
sic pater filio dat licentiam utendi aliqua re etc.. Datur licentia prae- 
sumpta, sed non datur dispensatio praesumpta; nisi tamen quis sensu 
improprio vellet epikeiam vocare dispensationem praesumptam; 

3 - a declaratione, qua superior vel alius homo doctus declarat, in 
aliquo determinato casu legem non obligare. Ad licitam enim declara- 
tionem requiritur et sufficit scientia apta; ad licitam autem dispen- 
sationem insuper requiritur iurisdictio; 

4 - ab irritatione, qua superior aliquam obligationem subditi ex potes- 
tate dominativa aut annullat aut suspendit, e. gr. maritus potest quidem 
irritare, sed non dispensare vota uxoris. 

5. a privilegio, quod quidem de se perpetuum est atque veram 
egem privatam constituit, dum econtra dispensatio (ordinarie saltem) 
est temporaria et caret charactere legis. 

239 Divisiones. Sunt complures divisiones dispensationis, quas tamen 
non omnes adducimus brevitatis causa. Pro ampliore doctrina adiri 
possunt canonistae. Praecipue distinguuntur: 

1. Dispensatio valida et invalida, prout effectum intentum revera 
producit, vel non. 

ma ! rimon , ia l ibus - matrimonio rato, in irregularitatibus, in 
s etc., et tamen luce clarius est, e. gr. dispensationem matrimonii rati esse 

InlV* * qU3m dlspensationem vel abstinentiae. Etenim, mediante 

dispensatione matrimonium ratum omnino destruitur et tollitur, ita ut uterque 
comux novum matrimonium libere possit inire, mediante autem dispensatione 
lex leiunu aut abstinentiae minime tollitur, sed, ea subsistente, sola eius obligatio 
m casu particu ari suspenditur. Cf. Corradus Pyrrhus, Praxis dispensationum 
Thomassinus, Vetus et nova disciplina P. II, !. 2 , c . 72; Stiegler, Dispensations- 
wesen, Dispensationsrecht, Mainz 1901. 

40 Cf. Gen. 43. 16—19; Luc. 12, 42. 


41 Cf. Cod. iur. can. c. 80. 

2. Dispensatio licita vel illicita, prout est vestita omnibus, etiam 
accidentalibus condicionibus a iure requisitis, vel prout illi desunt quae- 
dam accidentaliter et non essentialiter requisita. 

3. Dispensatio subrepticia et obrepticia, prout in petitione dispen- 
sationis aliquid verum manifestandum celatum, aut etiam aliquid falsum 
declaratum fuit 42 . A nonnullis autem antiquis auctoribus dispensatio 
subrepticia et obrepticia promiscue sumuntur pro omni dispensatione, 
quae non sincero modo obtenta est 48 . 

4. Dispensatio expressa et tacita , prout claris verbis exprimitur, vel 
ex aliquo facto deducitur. Tacitam dispensationem alii auctores vocant 
implicitam dispensationem. 

Cum praesens materia dispensationis in praxi ecclesiastica saepe 
usu veniat, paulo fusius disseremus, omittentes tamen complura, quae 
ad dispensationes matrimoniales pertinent, de quibus infra in tractatu 
de matrimonio sermo erit. 

Auctor dispensationis. „Dispensatio ... concedi potest a conditore 240 
legis, ab eius successore vel superiore, necnon ab illo, cui iidem facul- 
tatem dispensandi concesserint." 44 Ipse legislator vel eius delegatus 
dispensationes concedere valet; nam ille qui libere tulit legem, potest 
etiam in casu particulari legis obligationem remittere sive per semet- 
ipsum sive per delegatum suum 4B . Per se patet legislatoris successorem 
vel superiorem eadem potestate pollere. Legislator vel eiu~ successor 
aut superior dicitur dispensare auctoritate propria. Omnes autem alii 
non valent dispensare nisi auctoritate delegata; quae quidem si per 
legem aut consuetudinem legitimam adnexa est alicui muneri, solet 
vocari auctoritas vel potestas vel iurisdictio quasi-ordinaria. Sic e. gr. 
parochus dicitur dispensare auctoritate quasi-ordinaria in legibus leviori- 
bus ecclesiasticis, ut in abstinentia observanda aliquo determinato die. 

Summus Pontifex dispensare potest 1. in omnibus omnino legibus eccle- 241 
siasticis; 2. in lege divina, in qua ius divinum quasi oritur a voluntate 
humana, ut sunt vota, iuramentum promissoriunj, matrimonium ratum. 

Summum Pontificem posse dispensare in omnibus legibus ecclesiasticis, 
est certum; etenim „Papa habet plenitudinem potestatis in Ecclesia, ita scii, 
quod quaecumque sunt instituta per Ecclesiam vel Ecclesiae praelatos, sunt 
dispensabilia a Papa" 40 . — Antiquis temporibus aliqui putabant, Papam 
non esse supra Concilium oecumenicum; sed haec doctrina falsa est, et iam 
Sixtus IV damnavit propositionem Petri de Osma: „Papa non potest’ dispen- 
sare in statutis universalis Ecclesiae." 47 

Papam non posse proprie dispensare in aliqua lege divina, a multis as- 
seritur. Sic etiam S.Thomas 48 dicit: „Circa ea vero, quae sunt iuris divini 

47 Cf. Cod. iur. can. c. 42. 

40 Cf. Ferraris, Prompta Bibi., verbum ..Rescriptum" n. 29. 

44 Cod. iur. can. c. 80. 40 Cf. 5. Thom., S, theol. 1, 2, q. 67, a. 4. 

48 S. Thom., Quodlib. 4, a. 13. « Dens. n. 731. 

48 Quodlib. 1. c. Ferraris (Prompta Bibi., verbum ..Dispensatio" n. 19) vocat 
fere communem hanc sententiam, pro qua citat complures graves auctores. Cf. 
etiam 6'. Alph., Theol. mor. 1. 1, n. 189. 

vel iuris naturalis, dispensare non potest [Papa]." — Nihilominus certum 
est, Papam dispensare et dispensare posse in matrimonio rato; certum est 
pariter, matrimonium ratum esse verum sacramentum et de iure divino 
indissolubile. Ergo Papa dispensat in lege divina. Quae cum ita sint, auctores 
nunc hoc modo loquuntur de potestate Summi Pontificis: Papa non potest 
dispensare in lege divina absoluta, e. gr. circa numerum, materiam et formam 
sacramentorum, et de hac lege absoluta intelligendus est S. Thomas, si cum 
multis veteribus auctoribus negat dispensandi facultatem in lege divina. 
Papa autem aliquando potest dispensare in iure divino, quod fundatur super 
aliquo facto humano, e. gr. super consensu matrimoniali dato, super voto 
emisso 49 . 

242 Episcopi aliique locorum Ordinarii dispensare possunt: 

1. In omnibus legibus et statutis particularibus sui territorii. Etenim 
episcopus solus est proprius legislator istarum legum, etiamsi in synodo 
dioecesana latae erant. Iam vero legislator valet propria auctoritate dispen- 
sare in lege propria. Sane si quae lex dioecesana a Summo Pontifice appro- 
bata fuerit, et quidem non in forma communi, sed in forma specifica, iam 
nequit in, illa dispensari ab episcopo, quia adepta est specialem sanctionem 
Papae. — Leges autem Concilii plenarii aut provincialis habentur tamquam 
superiores respectu episcoporum, qui proinde in illis non valent dispensare 
nisi in casu particulari, vel si id ipsis concessum est expresse vel tacite 60 . 

2. Etiam in legibus Ecclesiae communibus, quae solent dispensari a S. Sede, 
dummodo agatur a) de casu particulari urgentis necessitatis in qua recursus 
praevius ad S. Sedem est difficilis 61 ; vel b) de casibus frequenter occur- 
rentibus in materiis non ita gravibus, ut e. gr. in lege ieiunii et abstinentiae; 
vel c) de lege dubia, si est dubium facti. In dubio autem iuris lex iam non 
obligat 51 *. 

3. In omnibus illis legibus communibus, in quibus ab ipso iure conceditur 
episcopis facultas dispensandi, e. gr. in irregularitatibus et suspensionibus 
ex delicto occulto provenientibus, excepta ea, quae oritur ex homicidio volun- 
tario, et exceptis aliis deductis ad forum contentiosum 52 . 

Non solum ordinaria, sed etiam propria auctoritate episcopus valet dis- 
pensare in particularibus legibus suae dioecesis; dispensat enim tunc in lege 
propria. In legibus autem communibus Ecclesiae episcopus nequit dispensare 
auctoritate propria, ut per se patet; dispensat tamen potestate quasi-ordinaria 
in casibus sub n. 2 et 3 indicatis, quia ex ipso iure scripto aut consuetudi- 
nario illi talis dispensandi facultas concessa est. De singulis illis casibus 
sermo redibit in suis locis. — Episcopum posse simpliciter dispensare suos 
dioecesanos in omni lege ecclesiastica docuerunt Gallicani et Febroniani, 
sed hoc falsum est, cum careat solido fundamento et repugnet constanti 
doctrinae praxique S. Sedis 83 . 

Auctoritate specialiter delegata possunt episcopi aliquando exercere amplis- 
simas facultates dispensandi. Quousque autem se extendant istae facultates, 
videndum est ex particularibus rescriptis pontificiis. 

243 Superiores religiosi in institutis clericalibus exemptis auctoritate ordinaria 
possunt dispensare in legibus et statutis proprii instituti. Videnda sunt statuta 

49 Cf. supra n. 164. 00 Cod. iur. can, c. 291, § 2. 

81 Ib. c. 81. «■ Ib. c. 15. 

88 Cf. Cone. Trid. sess. 24, c. 6 de reform. Cf. Cod. iur. can. c. 990 1043 1045 
1245 2237. 83 Cf. epist. Pii VI ad episc Trevirensem a. 1782. 

approbata uniuscuiusque instituti. Quantum ad leges ecclesiasticas communes 
generatim dici potest, istos superiores religiosos exemptos (etiam locales), 
cum respectu propriorum subditorum habeant iurisdictionem quasi-episcopalem", 
pollere pro subditis suis eadem potestate ordinaria (non autem delegata) 
dispensandi, qua episcopi fruantur pro suis dioecesanis. Quantum autem ad 
observantiam festorum, abstinentiae, ieiunii superiores isti non possunt in- 
simul omnes subditos, sed solum singulos dispensare 84 . 

Parochi auctoritate ordinaria nullam dispensationem in lege ecclesia- 244 
stica largiri valent 88 . Cum tamen habeant iurisdictionem quasi-ordinariam, 
eis ius ecclesiasticum tribuit facultatem dispensandi in singulis casibus levio- 
ribus, e. gr. in ieiunio, in abstinentia, in operibus servilibus prohibitis die 
festo singulos sibi subditos fideles, immo et singulas familias, non autem 
totam paroeciam insimul 80 . Ambitus istius facultatis solet determinari vel ex 
consuetudine legitima vel ex statutis dioecesanis. Urgente mortis periculo 
vel in alio casu urgenti parochi habent etiam amplam facultatem dispensandi 
in impedimentis matrimonialibus, ut dicetur infra III, n. 859 860. 

Confessarii possunt dispensare in casibus occultis urgentioribus, in quibus 245 
Ordinarius adiri nequit et periculum imminet gravis damni vel infamiae: 

1 super omnibus irregularitatibus ex delicto provenientibus, excepta a) ir- 
regularitate, quae orta est ex voluntario homicidio aut ex procuratione ab- 
ortus; b) irregularitate deducta ad forum iudiciale. Haec autem dispensatio 
limitatur ad exercitium ordinis suscepti ideoque non se extendit ad suscipien- 
dos ordines 87 ; 2. super observatione poenae vindicativae 88 , cum onere tamen 
intra mensem recurrendi ad competentem superiorem. Quodsi iste recursus 
est moraliter impossibilis confessarius potest absolute dispensare; 3. super 
omnibus impedimentis matrimonialibus ex iure ecclesiastico introductis, ex- 
ceptis duobus, sc. iis, quae oriuntur ex s. presbyteratus ordine et ex affini- 
tate in linea recta, si ista affinitas orta est ex matrimonio consummato 89 . 
Immo urgente mortis periculo confessarius potest pro foro interno in actu 
confessionis sacramentalis dispensare etiam ab impedimentis publicis et a 
forma in matrimonii celebratione servanda ut infra III 859 latius dicetur. 

In casibus urgentioribus confessarii habent quoque amplam facultatem 
absolvendi a censuris ut in tractatu de censuris dicetur. At hoc non est 
dispensatio, sed absolutio. 

Confessarii religiosi, qui habent privilegia Mendicantium ordinum, aucto- 
ritate delegata insuper dispensare possunt: 1. In omnibus votis, exceptis 
a) votis sollemnibus aut etiam publicis, i. e. omnibus publicis votis emissis 00 
in aliquo ordine vel in aliqua congregatione religiosa approbata; b) votis 
principaliter emissis in favorem tertii; c) duobus votis sequentibus : perfectae 
castitatis, et ingrediendi in religionem approbatam cum votis sollemnibus. 
Notandum tamen est, dispensationem horum duorum votorum tunc solum- 
modo esse reservatam, si sint vota omnino absoluta, certa, perfecta et post 
completum t 8 annum aetatis emissa 01 . Quare si sint condicionata, poenalia 
vel non ita certa, possunt a confessariis regularibus dispensari. Hinc e. gr. 
si puella in infirmitate vovit se ingressuram esse ordinem Clarissarum, si 

64 Cod. iur. can. c. 1245, § 3. m ib. c . 83. 60 Ib. c. 1245, § 1. 

67 Ib. c. 990, § 2. 68 Ib. c. 2290. 88 Ib. c. 1045. 

00 Si quis religiosus privata vota fecit, e. gr. recitare quotidie Rosarium, potest 
dispensari a confessario regulari. 

01 Cod. iur. can. c. 1309. 

sanitatem recuperaverit, potest ab hoc voto ex rationabili causa dispensari 
a confessario regulari, cum istud votum dependeat a condicione sanitatis 
recuperandae 62 . — 2. In iuramento promissorio, et quidem sive sit con- 
junctum cum voto, sive non 0s . — Etiam in voto simplici perfectae casti- 
tatis, quando immediate ante matrimonium unus alterve sponsorum istud 
votum in confessione declarat, neque tempus suppetit dispensationem ob- 
tinendi a competenti auctoritate. Ita sententia hodie certa, cum in tali casu 
urgenti omnis confessarius possit dispensare ab isto impedimento matri- 
monii. 

246 Nota 1. Quicumque habet potestatem ordinariam (aut quasi-ordinariam) 
dispensandi, illam subdelegare aliis valet, nisi aliud expresse iure caveatur. — 
Ampla facultas dispensandi conceditur confessariis omnibus in sic dicta 
„Pagella S. Poenitentiariae", quae sat facile obtineri potest. 

Nota 2. Exsistente iusta dispensationis causa non solum potest, sed etiam 
aliquando debet superior dispensationem concedere. Id enim exigere potest 
vel lex, vel iustitia vel caritas. Sic e. gr. episcopus debet dispensare ab 
interstitiis, si magna est penuria sacerdotum et secus bonum commune lae- 
deretur; '(hoc exigit iustitia legalis). Debet pariter episcopus dispensare in 
votis, si secus vovens in gravi periculo salutis versaretur; (id exigit caritas); 
debet dispensare in bannis matrimonialibus, si secus magnum damnum aut 
scandalum oriretur; (id exigit iustitia). 

247 Subiectum dispensationis sunt omnes ii, qui aliquo saltem modo 
subditi sunt iurisdictioni dispensantis. Dispensatio enim, ut supra 
dictum est, est actus iurisdictionis, quae exerceri nequit nisi in subditos 
(quibus accensentur vagi) 04 . Hinc e. gr. episcopus (vel parochus) potest 
dispensare cum suis subditis etiam extra proprium territorium ad 
tempus versantibus. Manent enim isti aliqualiter subditi et nihil obstat, 
ne dispensatio concedatur absentibus 68 . — Dicitur autem: qui aliquo 
modo subditi sunt iurisdictioni dispensantis. Nam non requiritur plena 
subiectio; hinc e. gr. superior in religione clericali exempta potest in 
ieiunio et abstinentia dispensare etiam omnes eos qui in sua domo reli- 
giosa diu noctuque degunt ut famulos, discipulos etc. Specialis difficultas 
oritur de dispensatione largienda peregrinis, religiosis exemptis et ipsi 
dispensanti. Iuxta omnes autem auctores pro dispensationibus obtinen- 
dis vagi debent recurrere ad superiorem loci, in quo hic et nunc ver- 
santur. 

248 Peregrini nequeunt in legibus communibus dispensari a superiore loci, 
ubi degunt. Non enim proprie sunt subditi. Ita saltem per se. In compluribus 
autem casibus peregrini possunt accipere dispensationes legis communis, 
sicut incolae, ut dicetur in propriis locis. Hinc generatim: In casibus mino- 


62 Nonnulli auctores, inter quos praecipue est Concino (Theol. christ. 1 . 4 in 
Decal. diss. 3 > c. xx, n. 16) negant confessarios regulares posse dispensare in Votis. 
Solummodo concedunt, illos posse commutare vota. Optime refutat hanc senten- 
tiam erudito modo Ger. Oesterle O. S. B. in „Theologie und Glaube" 1911, 389 sqq. 
et ostendit sententiam oppositam esse tutam in praxi. (Cf. S. Alph., Theol. mor. 
1 . 4, n. 257, et infra in tractatu de votis XI, 423). 

63 Cf. Noldin, De praecept. n. 253. Cod. iur. can. c. 94, § 2. 

65 Ib. c. 201, § 3. 

ribus, e. gr. in ieiunio, in observantia festorum, in abstinentia etc., episco- 
pus, parochus vel etiam confessarius (ex delegatione episcopi) potest ex 
rationabili causa dispensare peregrinos 66 . 

Religiosi exempti iuxta praesentem Ecclesiae disciplinam fere possunt 249 
dispensari ab Ordinario loci sicut ceteri in territorio viventes 67 . Ratio est, 
quia secus isti religiosi essent in peiore condicione, quam communes fideles; 
atque ipsorum exemptio non in commodum, sed potius in detrimentum illis 
verteretur. Quod quidem est contra Regulam 61 luris in VI 6 : „Quod ob 
gratiam alicuius conceditur non est in eius dispendium retorquendum." 69 
Notandum tamen est, religiosos exemptos non posse petere dispensationes ab 
Ordinario loci, nisi praehabita licentia proprii superioris. Etenim ille qui petit 
dispensationem, se ponit (pro hoc casu saltem) sub jurisdictione dispensantis. 
Porro religiosus exemptus prohibetur, sine praevia licentia legitima, se 
ponere sub jurisdictione Ordinarii localis. 

Ipse dispensans, nisi habeat potestatem dispensandi limitatam ad certum 260 
modum certasve personas, etiam secum ipso dispensare valet. Ita sententia 
communis. Ratio est, quia dispensatio est iurisdictionis voluntariae et gra- 
tiosae actus, quem quis ordinarie potest exercere in seipsum. Hinc e. gr. 
superior, qui potest suos subditos dispensare in ieiunio, etiam semetipsum 
dispensare valet. Si tamen dispensandi facultas in solo tribunali poenitentiae 
exercenda concessa fuerit, tunc profecto dispensans non valet secum ipso 
dispensare, quia nemo potest esse sui ipsius iudex in tribunali poenitentiae. — 

In praxi consulendum est, ut pro foro interno quilibet, etiam ipse legislator, 
petat dispensationem ab alio confessario, iuxta illud: „Nemo iudex in propria 
causa." 68 

Nota. Cum iurisdictio exerceri queat etiam in absentem, ignorantem et 
invitum, nihil obstat, ne dispensatio concedatur alicui subdito absenti, aut 
ignoranti, aut etiam invito. Et ita reapse conceditur aliquando dispensatio 
in sic dicta ..sanatione in radice" 70 . 

Condiciones ad dispensationem requisitae. Ex Concilii Tridentini 71 261 
iure, quod deinde non est mutatum, tres condiciones ad legitimam 
dispensationem requiruntur: 1. sufficiens causa; 2. cognitio istius 
causae; 3. gratuita concessio dispensationis. 

1. Causa sufficiens dispensationis. Solent distingui causae internae et 
externae, causae motivae seu finales et impulsivae. 

Causae internae oriuntur ex difficultate ipsius legis observandae in casu 
particulari; e. gr. difficultas observandi legem ieiunii ob graves labores. 

Causae externae oriuntur non ex ipsa lege, sed ex bono communi, cui 
magis consulitur, si in hoc casu particulari dispensatio legis conceditur. 

66 Cf. S. Alph. 1 . c. 1 . 1, n. 158; Cod. iur. can. c. 1245. 

07 Cod. iur. can. c. 620. 

69 Ita docent etiam Vermeersch, De relig. instit. I, n. 382; Noldin, De prine, 
n. 183; Lehmkuhl, Theol. mor. I 261. 

68 Cf. S. theol. 2, 2, q. 185, a. 8. 7 » Cf. infra III, 887. 

71 ..Sciant universi, sacratissimos canones ab omnibus, et quoad eius fieri po- 
terit, indistincte observandos. Quod si urgens iustaque ratio et maior quandoque 
utilitas postulaverit, cum aliquibus dispensandum esse, id, causa cognita, ac summa 
maturitate atque gratis a quibuscumque ad quos dispensatio pertinebit, erit prae- 
standum: aliterque facta dispensatio subrepticia censeatur" (sess. 25, c. x8 de 
reform.). 

Tales causae externae sunt dignitas petentis aut superioris dispensantis, 
solutio pecuniae in utilitatem Ecclesiae. Sic e. gr. ob causam externam 
conceditur principi dispensatio alicuius impedimenti matrimonialis, quia scii, 
hoc modo princeps magis devincitur Ecclesiae aut quia elargitur magnam 
summam pecuniae pauperibus. Tales dispensationes vocantur aliquando datae 
„sine causa", i. e. sine causa interna, non autem sine causa externa. Etiam 
istae causae externae sunt iustae et sufficientes pro dispensatione obtinenda. 
Etenim legislator leges ferendo imprimis intendit bonum commune. lam- 
vero utilius esse potest pro bono communi, si, quamvis deficiat causa in- 
terna, ob dignitatem petentis dispensatio conceditur, quam si recusatur. Ergo 
tunc legislator aut eius delegatus licite concedit dispensationem. 

Causae motivae seu finales vocantur illae, quae per se solae sufficiunt 
ad obtinendam dispensationem. Solent etiam vocari canonicae, quia ius 
canonicum illas ut sufficientes admittit 73 . 

Causae impulsivae illae sunt, quae quidem solae non sufficiunt, sed tamen 
adiuvant ad dispensationem obtinendam. Distinctio causarum motivarum et 
impulsivarum saepe usuvenit in dispensationibus matrimonialibus. 

252 Principium, Dispensatio concessa sine sufficienti causa est a) illicita, 
si data fuit ab ipso legislatore (aut eius successore vel superiore); est 
autem insuper b) invalida, si data fuit ex auctoritate delegata 73 . 

Omnis igitur dispensatio sine sufficienti causa concessa est semper illicita 
et aliquando etiam invalida. Ratio primae partis est, quia dispensatio merito 
vocatur „vulnus legis". lamvero sicut non licet vulnus infligere homini sine 
sufficienti ratione, ita nec licet vulnus infligere legi absque proportionata 
causa. — Insuper sicut legislator nequit pro libitu suo condere legem, ita 
nec etiam debet legem conditam sine sufficienti ratione relaxare per dispen- 
sationem. Sin autem secus ageret, rectum ordinem societatis perturbaret, 
nervum disciplinae laxaret, esset acceptor personarum atque dispensator 
infidelis; iramo esset potius dissipator, quam dispensator. Gravitas peccati 
commissi a tali infideli dispensatore non tam pensanda est ex gravitate legis 
frivole dispensatae quam ex detrimento inde secuto sive pro aliquibus mem- 
bris communitatis sive pro tota communitate. 

Ratio secundae partis principii enuntiati est manifestus excessus, qui com- 
mittitur a dispensante contra voluntatem superioris, quippe qui non prae- 
sumatur concessisse dispensandi facultatem nisi adsint sufficientes rationes. 
Excessit igitur delegatus limites facultatis obtentae ac proinde non tantum 
illicite, sed etiam invalide dispensavit. 

Gravitas causae. Causa ad licite dispensandum requisita non est neces- 
sario tanta, quanta iam ex seipsa a legis observatione excusat. Sufficit ea 
causa, quae, omnibus circumstantiis legis et personae consideratis, digno- 
scitur rationi conveniens, ita ut ex dispensatione concessa et bonum com- 
mune non laedatur et bonum personae dispensatae augeatur. Quaenam autem 
causae sint in singulis casibus revera sufficientes, nequit regula generali 
determinari. Attendendi sunt imprimis boni et mali effectus, qui ex dispen- 
satione concessa probabiliter sequentur. Numquam licet concedere dispen- 
sationem, quae vergeret in praeiudicium boni communis. Immo per dispen- 


72 Cf. infra in tractatu de matrimonio causas canonicas ad dispensationes 
super impedimentis obtinendas III, 871. 

73 Cod. iur. can. c. 84, § 1. 

sationem debet bonum commune proficere 7 *. Solent enumerari tres causae 
legitimae dispensandi, nempe: necessitas, caritas, utilitas (communis vel 
privata). — Si est dubium non quidem utrum exsistat causa, sed an causa 
allata sit sufficiens atque istud dubium post diligentem deliberationem per- 
sistit, nihilominus dispensatio potest valide liciteque peti et concedi 78 ; quia 
secus multae anxietates orirentur, et insuper, quia legislator in his circum- 
stantiis recte praesumitur licentiam dispensandi concedere. Quando subditus 
candide et veraciter exposuit superiori omnes suas dispensandi causas, et 
tunc dispensationem petitam obtinuit, iam potest tuta conscientia uti dispen- 
satione sic obtenta, nisi tamen manifeste constet superiorem frivole dispen- 
sasse sine sufficienti ratione. 

Nota. Non solum is, qui sine sufficienti causa dispensat, peccatum com- 
mittit, verum etiam ille, qui scienter tali dispensatione utitur. 

2 . Cognitio causae dispensationis. Non solum revera adesse debet suffi- 258 
ciens causa, sed etiam illa debet cognosci a dispensante, quippe qui secus 
irrationabiliter ageret. In foro externo, praesertim si agitur de dispensatione 
publici impedimenti matrimonii, modus huius cognitionis habendae solet ac- 
curate determinari et vocatur „verificatio precufn"; in foro autem interno 
sufficit, ut dispensans habeat quocumque modo moralem certitudinem de ex- 
sistentia sufficientis causae dispensandi. Disputant auctores, utrum haec 
cognitio causae praescripta sit de valore an tantum de liceitate dispensationis 
impertiendae. S. Alphonsus 76 vocat probabiliorem sententiam quae docet, 
valorem dispensationis non pendere a cognitione, sed ab exsistentia causae 
sufficientis. Quae quidem sententia est tuta in praxi, nisi tamen ex ipsis 
verbis facultatis dispensandi concessae clare appareat, cognitionem causae 
requiri tamquam condicionem sine qua non 77 . 

3 . Gratuitas dispensationis. Esset pura et putida simonia, si pro ipsa 264 
dispensatione in legibus ecclesiasticis aliquid materiale tamquam merces ex- 
igeretur. Nihilominus licitum est aliquam remunerationem exigere pro ex- 
pensis Cancellariae; valde enim congruit, ut ille, qui petit dispensationem, 
solvat expensas pro scriptore et expeditione dispensationis necessarias. 
Praeter hanc pecuniae summam, quae solet vocari taxa (cui accedit etiam 
„agentia”), aliquando imponitur sic dicta „componenda“ , quae est pecunia 
solvenda in pios usus vel in mulctam propter vulnus, quod per dispensationem 
legi infligitur 78 . Ordinarii eorumve Officiales, qui occasione dispensationis 
concessae ullum emolumentum exigunt, tenentur ad restitutionem 79 . 

Vitia dispensationis. Sunt quidem multa 80 , quae possunt vitiare 255 
dispensationem acquisitam, tum ex parte dispensantis, tum ex parte 
dispensati, sed de pluribus iam supra sermo fuit. Restat dicendum 
de duobus vitiis, scii. 1 . de errore et 2 . de metu. 

1. Error seu deceptio oritur in dispensante vel ex eo quod aliquid falsi 266 
ipsi narratur, vel ex eo quod aliquid veri manifestandum reticetur in peti- 


74 S. theol. 1, 2, q. 97, a. 4 ad 1. 78 Cod. iur. can. c. 84, § 2 . 

78 Theol. mor. 1 . 1, n. 181. 77 Cf. infra in tractatu de matrimonio, III, 881. 

78 Cf. infra de dispensationibus matrimonialibus III, 876. 

78 Cod. iur. can. c. 1056. 

88 Omnia vitia dispensationis possunt ad tres species reduci, nempe ad defectum 
iurisdictionis, iustitiae (si deest iusta causa dispensandi) et voluntatis (si adest 
error vel metus in dispensante). 

tione dispensationis. Error potest versari circa dispensationis obiectum, sub- 
iectum, motivum et modum. Dispensatio obtenta per narrationem alicuius 
falsi motivi vocatur obrepticia; sin autem obtenta fuerit per reticentiam ali- 
cuius veri necessario manifestandi, appellatur subrepticia 81 . Dispensatio 
sive obrepticia sive subrepticia generatim est invalida et irrita 82 . Ratio est, 
quia generatim loquendo, legislator eiusve delegatus non praesumitur 
velle dispensare cum deceptione aut errore. Unde e. gr. si concessa est 
dispensatio super impedimento dirimente consanguinitatis in secundo gradu, 
quia asserebatur, prolem conceptam esse legitimandam, haec dispensatio 
est invalida et irrita, si assertio fuit falsa. Aliqua species subreptionis 
videtur quoque adesse, si quis gratiam quandam ab uno superiore denegatam 
petit ab alio superiore eiusdem fere auctoritatis, Hinc Codex iur. can. c. 43 
et 44 statuit: „Gratia ab una S. Congregatione vel Officio Curiae Romanae 
denegata invalide ab alia S. Congregatione vel Officio aut loci Ordinario, 
etsi potestatem habente, conceditur sine assensu S. Congregationis vel Officii 
quocum vel quibuscum agi coeptum fuit, salvo iure S. Poenitentiariae pro 
foro interno. Nemo gratiam a proprio Ordinario denegatam ab alio Ordi- 
nario petat, nulla facta denegationis mentione. — Gratia a Vicario Generali 
denegata et postea, nulla facta huius denegationis mentione, ab episcopo 
impetrata invalida est; gratia autem ab episcopo denegata nequit valide, 
etiam facta denegationis mentione, a Vicario Generali, non consentiente epi- 
scopo, impetrari." 

In sequentibus autem casibus dispensatio remanet valida, etiamsi obreptio 
aut subreptio adhibita fuerit: 

a) Si dispensatio fuit concessa „motu proprio” , saltem si una causa 
finalis vera fuit 88 . Quae enim conceduntur „motu proprio", non conceduntur 
propter preces porrectas, ut ex ipsis verbis apparet. Proinde nihil refert, 
quale dispensationis motivum in precibus porrectis contineatur. — Immo 
quamvis etiam unica causa finalis desit, validae sunt iuxta vigentem disci- 
plinam dispensationes super impedimenta minora dirimentia matrimonii, scii 
super impedimento 1. consanguinitatis in tertio gradu lineae collateralis; 
2. affinitatis in secundo gradu lineae collateralis; 3. publicae honestatis in 
secundo gradu; 4. cognationis spiritualis; 5. criminis ex adulterio cum pro- 
missione vel attentatione matrimonii 84 . 

b) Si error versatur circa mere accidentales circumstantias obiecti et sub- 
iecti aut circa causas solum impulsivas, dummodo tamen exsistat vera causa 
sufficiens dispensandi atque saltem substantia subiecti et obiecti sit recte 
designata. Statuit enim Codex iur. can. c. 42, § 2: „Nec obstat expositio 
falsi, seu obreptio, dummodo vel unica causa proposita vel ex pluribus pro- 
positis una saltem motiva vera sit", et c. 4 7: „Rescripta non fiunt irrita 
ob errorem in nomine personae cui vel a qua conceduntur, aut loci in quo 
ipsa moratur, aut rei de qua agitur, dummodo, iudicio Ordinarii, nulla sit 
de ipsa persona vel re dubitatio." Vetus igitur adagium „Mendax precator 
carere debet penitus impetratis" restringitur ad casum, quo mendacium 
factum est in parte essentiali causae finalis unicae. 

2. Metus levis non nocet validitati dispensationis obtentae. Ita omnes. 
Num metus gravis iniuste incussus ad dispensationem obtinendam irritet 


81 Cf. supra n. 239. 88 Cf. c. 7, X 2, 22; c. 2 in VI° x, n. 

88 Cf. Cod. iur. can. c. 45. « Ib. c. 1042 et 1054. 


hanc dispensationem controvertitur. Alii affirmant. Etenim repugnat ipsi 
iuri naturali, ut aliquis liberetur ab obligatione legis propter iniustam vim 
superiori legitimo inflictam. Alii recte negant. Nam regula generalis est: 
„Actus positi ex metu gravi et iniuste incusso valent, nisi aliud iure ca- 
veatur." 86 Iamvero in iure nihil cavetur de dispensatione metu extorta (nisi 
agatur de dispensatione remittente poenam c. 2238). 

Cessatio dispensationis. De hac re statuit Codex iur. can. c. 86:268 
„Dispensatio, quae tractum habet successivum, cessat iisdem modis 
quibus privilegium, necnon certa ac totali cessatione causae motivae.“ 
Quomodo privilegia cessent, dicetur infra n. 268. Dispensatio, quae 
non habet tractum successivum, scii, ea, quae unico actu perficitur, non 
potest cessare, quando semel effectum produxit, iuxta illud adagium: 
factum infectum fieri nequit. Aliae dispensationes possunt cessare tri- 
pliciter: 1. ex parte dispensantis; 2. ex parte dispensati; 3. ex parte 
causae finalis. 

1. Ex parte dispensantis cessat dispensatio a) per revocationem; b) ali- 259 
quando etiam per eius mortem. 

a) Quantum ad revocationem notanda sunt: Ille qui propria auctoritate 
dispensavit, semper potest valide revocare dispensationem concessam, dum- 
modo omnis obligatio per priorem dispensationem non fuerit exstincta. Qui 
enim propria auctoritate aliquam obligationem libere suspendit, potest etiam 
eam iterum imponere. Sic e. gr. Papa potest revocare dispensationem datam 
super lege ieiunii. Si tamen res dispensata iam omnem obligationem per- 
didit, revocatio fieri amplius nequit. Sic e. gr. Papa nequit revocare dispen- 
sationem concessam super matrimonio rato, quippe quod semel dissolutum 
et destructum non possit reviviscere. — Ille, qui ex auctoritate delegata 
dispensationem concessit, nequit eam revocare sine sufficienti ratione; nam 
sicut nec valide nec licite dispensationem concedere valuit sine sufficienti 
ratione, ita nec valide nec licite illam semel concessam valet revocare sine 
sufficienti ratione. Ratio autem est, quia potestas ex delegatione dispen- 
santis ligata est ad solum usum licitum. Iam vero illicite utitur aliquis 
potestate sua, si non agit ex sufficienti et rationabili causa. Proinde nec 
ipse legislator aut quicumque ex propria auctoritate dispensavit, potest licite 
revocare sine sufficienti ratione dispensationem concessam. 

b) Per mortem dispensantis aut cessationem in munere generatim non 
cessat dispensatio; cessat autem si concessa fuerit per formulas sequentes 
aut similes ad ipsam concedentis personam se referentes: „ad beneplacitum 
nostrum" 88 , „ad arbitrium nostrum", „donec placuerit"; econtra non cessat 
si concessa est per sequentem aut similem formulam: „usque ad revocatio- 
nem", quia revocatio reapse non est facta. 

2. Ex parte dispensati cessat dispensatio per renuntiationem. Requiritur 260 
autem ad hoc, ut dispensatus valide et licite renuntiare possit dispensationi 
acceptatae: a) ut ex hac renuntiatione non laedatur ius communitatis aut 
tertiae personae; b) ut superior acceptaverit renuntiationem dispensati. — 
Dispensatum posse libere renuntiare dispensationi obtentae facile intelligitur. 


eo Cod. iur. can. c. 103, § 2; cf. Concino, Theol. christ. de iure nat. et gent. 
diss. 6, c. 5» § 7» n - S; S. Alph., Theol. mor. 1. 1, n. 184. 

88 Cod. iur. can. c. 86 et 73. 

Etenim dispensatio est aliquod beneficium, quod nolenti ordinarie non im- 
ponitur. Si tamen dispensatio aut facultas concessa non solum in utilitatem 
accipientis, sed etiam et forte principaliter in utilitatem communitatis aut 
tertiae personae concessa erat, dispensatus iam nequit libere renuntiare dis- 
pensationi acceptatae; quia tunc causaret aliis detrimentum. Sic e. gr. spon- 
sus non potest renuntiare dispensationi super impedimento matrimonii, si 
inde detrimentum causaretur sponsae. — Superioris autem acceptationem 
requiri ad validam renuntiationem dispensati ex eo elucet, quia per dispen- 
sationem obligatio legis exstincta est. Porro nequit nova obligatio oriri, nisi 
consentiente superiore. Qui quidem consensus sit explicitus vel saltem tacitus 
aut praesumptus. In rebus levioris momenti semper sufficit consensus tacitus 
aut praesumptus. Unde ille, qui a lege ieiunii dispensatus est, potest libere 
renuntiare dispensationi obtentae ex praesumpta licentia dispensantis, si 
prudenter valet legem ieiunii implere. 

Per simplicem non-usum dispensatio non cessat 87 , quia non-usus potest 
consistere cum intentione postea utendi dispensatione. Unde si quis dispen- 
satus est a lege abstinentiae, sed nihilominus per plures menses abstinuit a 
manducatione carnium, potest postea, subsistente adhuc causa sufficienti, 
iterum uti dispensatione. Pariter s: quis obtenta dispensatione ad contra- 
hendum matrimonium cum Tullia consanguinea in 3. gradu duxit nihilominus 
Caiam, potest, Caia mortua, ducere Tulliam. Sin autem dispensatio est 
onerosa tertiae personae tunc per non-usum voluntarium potest praevalere 
praescriptio, quae tandem aliquando dispensationem destruet. 

261 3. Ex parte causae finalis cessat dispensatio illa, quae non fuit absolute 

concessa. Secus dispensatio valida manet. Requiruntur ergo duo ad cessa- 
tionem dispensationis: 1) Ut causa vere finalis cesset. Nam ex cessatione 
causae impulsivae non cessat dispensatio, dummodo remaneat causa aliqua 
finalis. 2) Ut dispensatio non data fuerit absolute . Absolute data censetur 
dispensatio, cuius effectus est indivisibilis et statim totaliter obtinetur. Sane 
in praxi haud raro difficillimum est discernere, utrum aliqua dispensatio data 
fuerit absolute, an solum condicionate, sub condicione scii, causae sub- 
sistentis. Hinc saepissime dubia oriri solent de valore dispensationis, quia 
causa finalis iam non exsistit aut essentialiter mutata est. Ad quae dubia 
saltem partialiter eliminanda, Pius X statuit, ut in matrimonialibus impedi- 
mentis minoris gradus dispensatio semper concedatur ex „motu proprio” 
ac projnde in his dispensationibus cessatio causae finalis iam non noceat 
valori dispensationis obtentae 88 . — In aliis autem dispensationibus, quae 
habent „tractum successivum”, uti dicitur, cessante causa finali, etiam eo 
ipso cessat dispensatio. Sic e. gr. ille, qui propter infirmitatem dispensatus 
erat a lege abstinentiae, debet, recuperata sanitate, iterum observare legem 
abstinentiae; qui in initio Quadragesimae dispensatus erat a lege ieiunii ob 
graves labores peragendos, obstringitur ad ieiunandum, si durante Quadra- 
gesima isti labores cessaverint. Sat communiter moderni auctores docent 89 , 
dispensationes super impedimenta matrimonii et super irregularitates con- 
cedi modo absoluto, ac proinde dispensationem remanere validam, si ante 
usum dispensationis causa finalis cessaverit, dummodo revera exstiterit 
tempore ipsius concessionis. E. gr. Berta obtinuit dispensationem super 

87 Cod. iur. can. c. 86 et 76. 88 Cf. supra n. 256. 

88 Ita Lehmkukl, Theol. mor. I, n. 268; Noldin, De prine, n. 189; cf. etiam 
5. Alph., Theol. mor. 1. 1, n. 196. 


impedimento consanguinitatis ad legitimandam prolem susceptam. Tempore, 
quo concessa est dispensatio, proles vivebat, sed mortua est ante matri- 
monium contrahendum. Nihilominus dispensatio concessa valet 00 . — De 
dispensatione super voto castitatis fuerunt speciales difficultates et contro- 
versiae, sed hodie haec dispensatio adiectis ita claris clausulis conceditur, 
ut in praxi nulla gravis difficultas amplius subsistat. Videtur autem in votis 
cessare dispensatio, ante cuius exsecutionem cessaverit causa unica dispen- 
sandi. Etenim nemo (ne Papa quidem) potest sine sufficienti et revera ex- 
sistente causa dispensare in votis, quippe quae sint iuris divini. Quare e. gr. 
si Berta voto castitatis ligata fuerat dispensata ad matrimonium ineundum 
unice propter legitimandam prolem, et haec proles mortua est ante cele- 
brationem matrimonii, dispensatio voti cessat, ita ut Berta remaneat ligata 
per votum atque indigeat nova dispensatione. 

Dispensatio territorialis cessat, si quis egressus est hoc territorium, econtra 
dispensatio personalis sequitur personam dispensatam, ubicumque fuerit. 
Hinc e. gr. Germanus nequit extra Germaniam uti dispensationibus in lege 
abstinentiae pro sua patria concessis; sin autem recepit dispensationem per- 
sonalem in lege abstinentiae, potest illa uti ubique terrarum. Res patet ex 
supra n. 196 sqq. dictis de obligatione peregrinorum. 

Interpertatio dispensationis. 1. Ipsa facultas dispensandi, si est 262 
ordinaria vel ad universitatem negotiorum delegata, late est inter- 
pretanda; alia quaelibet stricte. Ita Codex iur. can. c. 200, § 1. Proinde 
e. gr. confessarius, cui commissa est generalis facultas dispensandi 
pro foro interno, ea uti potest non tantum in foro poenitentiae, sed 
etiam extra confessionale; quoniam forum internum non restringitur 
ad tribunal poenitentiae. — Quamvis facultas dispensandi concessa 
pro certo casu, sit stricte interpretanda B2 , nihilominus secum fert alias 
quoque potestates, quae ad illius usum sunt necessariae; quare e. gr. m 
facultate dispensandi includitur etiam potestas absolvendi a poenis 
ecclesiasticis, si quae forte obstent, sed ad effectum dumtaxat dispensa- 
tionis consequendae 08 . 

2. Ipsa dispensatio est stricte interpretanda, quia censetur esse vul- 
nus legis 8 *. Nihilominus aliquando dispensatio est large interpretanda, 
praesertim in quattuor casibus: a) si concessa est „motu proprio* 4 ; b) si 
concessa est ad bonum publicum; c) si concessa est toti communitati 
et non singulari personae; d) si inserta fuit in Codice iuris can. 8 


§ 3- 


D© cessatione obligationis legis per privilegium. 


Praenotamen. Sobrie et breviter agimus de privilegiis, quia haec materia 
potius ad Ius canonicum quam ad Theologiam moralem pertinet. Pro ampliore 


00 Cf. infra in tractatu de matrimonio III, 880 et 883. 

00 Cod. iur. can. c. 85. 88 Ib- c. 66, § 3. 94 Ib - c - 8 5- 

« B Cf. Lehmkukl 1. c. n. 266. 

igitur doctrina adeundi sunt canonistae, et si agitur de privilegiis particulari- 
bus, imprimis inspiciendum est ipsum Indultum, quod privilegium concessit. 

263 Notio. Privilegium sumitur vel obiective vel subiective, et iterum 
utroque modo vel late vel stricte. 

Privilegium obiective et late sumptum est quaelibet lex particularis, 
sive favorabilis sive odiosa; privilegium enim vi vocis nihil aliud est 
nisi priva seu privata lex ( Ausnahmegesets ). In hoc sensu iura episco- 
porum, parochorum, minorum, uxorum etc. privilegia vocari possunt 86 . 

Privilegium obiective et stricte sumptum definiri potest: Lex pri- 
vata specialem favorem contra vel praeter ius commune concedens; 
vel brevius: privata lex favorabilis (Vorrecht). Privilegium igitur est 
lex, ac proinde omnes, saltem essentiales, condiciones legis habere debet. 
Hinc debet esse: 

1. Aliquid stabile et permanens ; ideoque distinguitur a dispensatione aut 
induito aut aliqua gratia, quae plerumque non modo stabili et permanenti, 
sed transitorie conceditur 

2. Utile communitati. Etsi privilegium prima visum fronte non sit utile 
et favorabile nisi alicui personae vel communitati particulari, tamen reapse 
in utilitatem totius civitatis aut Ecclesiae vergit. Sic e. gr. privilegia Regu- 
larium obiter considerata videntur esse nociva auctoritati episcoporum et 
influxui parochorum, tamen reapse maximae utilitati totius Ecclesiae in- 
serviunt. Etenim sine istis privilegiis Regulares non possent tam expedite 
et facile laborare pro salute fidelium neque etiam ipsos episcopos et parochos 
tam fructuose adiuvare in procuranda animarum salute. Pariter privilegia 
clericorum, scii, privilegia canonis, fori, immunitatis specietenus non sunt 
favorabilia nisi solis clericis; reapse autem vergunt in maximam utilitatem 
totius religionis christianae. — Sin autem revera quaedam privilegia non 
essent utilia bono communi, tunc vocantur exorbitantia et essent quantocius 
abroganda. 

3. Conditum ab eo, qui communitatis curam habet. Unde nemo potest con- 
cedere privilegium proprie dictum nisi ille, qui est supremus legislator ali- 
cuius communitatis perfectae et autonomae, scii. Papa pro tota Ecclesia, rex 
pro suo regno, episcopus pro sua dioecesi etc. ' 

Nota. Aliquando privilegium sumitur in sensu improprio; et tunc nihil 
aliud est nisi aliquis favor specialis concessus a superiore contra vel praeter 
ius commune. In hoc sensu loquimur de privilegio altaris portatilis, oratorii 
privati etc. In hoc quoque sensu in Codice iur. can. accensentur privilegiis 
praeter ius Indulta seu facultates habituales (e. gr. Ordinarium) quae con- 
ceduntur vel in perpetuum vel ad praefinitum tempus aut certum numerum 
casuum® 7 . — Aliquando privilegium confunditur cum dispensatione; quae 
tamen confusio est vitanda. Nam omne proprie dictum privilegium est vera 
lex, ut dictum est; econtra dispensatio est relaxatio legis aut saltem eius 
obligationis. In novo Codice non habetur accurata definitio privilegii. 

Privilegium subiective sumptum est facultas ipsa agendi iuxta pri- 
vilegium obiective consideratum. 

264 Divisiones. Quamplurimae divisiones privilegiorum solent adduci, quarum 
principaliores sunt sequentes: 

97 Cod. iur. can. c. 66, § 1. 


Caput III. De lege humana. Art. VIII. 

1. Ratione subiecti: Privilegium personale et reale. Primum est illud, 
quod primario et directe conceditur alicui personae (sive physicae sive mo- 
rali), ac proinde etiam hanc personam ubique sequitur et cum illa ex- 
stinguitur, e. gr. privilegium recitandi Rosarium loco Breviarii. — Alterum 
est illud, quod primario et directe conceditur alicui rei, puta loco, officio, 
dignitati etc., et mediante hac re determinatis personis. — Ad instar privi- 
legiorum realium habentur illae facultates, quae solent habitualiter delegari 
episcopis et superioribus maioribus ordinum religiosorum. Proinde istae 
facultates non cessant morte aut amotione indultarii 98 . 

2. Ratione obiecti: a) Privilegium favorabile et odiosum. Primum confert 
gratiam aut beneficium privilegiato, sed nemini praeiudicium infert, ut e. gr. 
privilegia honorifica quorundam officiorum. — Alterum est, quod favendo 
uni simul alteri (non autem bono communi) incommodum affert, e. gr. ex- 
emptio a tributis concessa aliquibus; nam si aliqui non tenentur solvere tri- 
buta, aliis imponuntur maiora tributa pro solvendis communibus expensis. 

b) Privilegium contra et praeter ius. Privilegium contra ius derogat iuri 
communi. Tale privilegium est e. gr. exemptio episcoporum aliorumque 
Ordinariorum ab ecclesiastica prohibitione librorum (c. 1401). Privilegium 
praeter ius est id, quod quidem a nulla lege communi datur, sed nec etiam 
a nulla lege communi prohibetur ut sunt variae facultates habituales dispen- 
sandi, absolvendi etc. (c. 66, § 1). 

3. Ratione motivi: Privilegium gratiosum et remuneratorium. Primum 
conceditur ex mera liberalitate superioris; alterum conceditur tamquam prae- 
mium et merces pro meritis propriis vel parentum vel consanguineorum vel 
propinquorum. 

4. Ratione modi, quo conceditur: Privilegium concessum „motu proprio" 
vel „ad instantiam" Si Papa in concessione privilegii inserit formulam 
„motu proprio", tunc tale privilegium est favor specialissimus, qui est latae 
interpretationis et qui non invalidatur vitio obreptionis et subreptionis. — 
Privilegium autem, quod concessum est „ad instantiam" seu „ad preces", 
intelligendum et interpretandum est iuxta petitionem prius porrectam. 

5. Ratione relationis ad alia privilegia: Privilegium concessum „primo 
et per se" et „ad instar". Primum conceditur sine respectu privilegii alias 
dati; alterum vero datur eum in modum, quo iam alteri est concessum. Privi- 
legium autem „ad instar" iterum est duplex: aeque principaliter et relative. 
Privilegium conceditur aeque principaliter, si tribuitur perinde ac si primo 
et per se fuisset concessum. Ideo tale privilegium non revocatum censetur, 
licet aliud privilegium, ad instar cuius concessum fuit, sit abolitum. Privi- 
legium dicitur relative concessum, si communicatur propter connexionem, 
quam habet privilegiatus cum aliis, qui iam antea fuerunt privilegiati. Haec 
distinctio privilegiorum antiquitus quidem saepe adhibita est in sic dicta com- 
municatione privilegiorum; iuxta hodiernam autem disciplinam iam non est 
tanti valoris practici. 

Acquisitio privilegiorum. Triplici modo privilegia acquiri pos -265 
sunt: 1. directa concessione; 2. communicatione; 3. praescriptione seu 
consuetudine 88 . 

99 Cf.S.Off. d. 24 Nov. 1897; 20 Apr. et 23 lun. 1898; 3 Maii et 20 Dec. 1899; 
Cod. iur. can. c. 66, § 2. 

90 Cod. iur. can. c. 63. 


08 Cf. c. 8, C. 9, q. 3. 

Directe concedere aliquod privilegium nemo valet nisi ille, qui 
habet potestatem leges ferendi 100 ; privilegium enim est privata lex, ut 
supra dictum est. Unde ea, quae necessaria sunt pro condendis legibus, 
etiam requiruntur ad directam concessionem privilegiorum 101 . 

2. Communicatione privilegia illa acquiruntur, quae sunt concessa 
alicui personae morali aut alicui statui, quibuscum alia persona moralis 
seu institutum habet sic dictam communicationem privilegiorum vi ali- 
cuius indulti Pontificii. Inter Ordines religiosos approbatos exsistebat 
amplissima communicatio privilegiorum, ac proinde privilegia, quae a 
Summis Pontificibus concessa erant uni Ordini, eo ipso censebantur data 
etiam aliis Ordinibus; nisi tamen in aliquo casu particulari Summus 
Pontifex expresse declaraverit, privilegium concessum non esse com- 
municabile. In posterum talis communicatio privilegiorum inter Ordines 
religiosos est exclusa 102 . — De communicatione privilegiorum agere 
potius pertinet ad canonistas quam ad moralistas. — Ultimis his tem- 
poribus Curia Romana videtur magis ac magis limitare communicatio- 
nem privilegiorum. 

3. Praescriptione vel consuetudine privilegium acquiritur, sicuti isto 
medio etiam aliqua lex abrogatur 108 . Unde illae condiciones pro ac- 
quisitione privilegiorum requiruntur, quae necessariae sunt pro abroga- 
tione alicuius legis 104 . Possessio centenaria vel immemorabilis inducit 
praesumptionem concessi privilegii 105 . 

266 Interpretatio privilegiorum. Omnia illa applicanda sunt, quae supra 
n. 229 sqq. dicta sunt de interpretatione (et dispensatione) legis. Gene- 
ratim dici potest: Privilegium tantum valet, quantum sonat seu ut dicit 
Codex iur. can. c. 67: „Privilegium ex ipsius tenore aestimandum est, 
nec licet illud extendere aut restringere." Sin autem aliquod dubium 
oritur, tunc privilegia sunt late interpretanda, si sunt a) favorabilia, 
b) remunerator ia, c) concessa „motu proprio", d) data alicui Ordini 
vel communitati religiosae, e) si continentur in Codice iuris can. — 
Privilegia autem sunt stricte interpretanda, si sunt odiosa 108 . 

267 Non-usus privilegiorum. 1. Privilegia pure personalia et favorabilia , 

i. e, ea quae unice vergunt in utilitatem solius personae privilegiatae, 
possunt libere renuntiari aut non adhiberi in praxi, nisi alio ex capite 
exsurgat obligatio 107 . Ratio est, quia favores non sunt obtrudendi neque 
debent esse onus. Unde e. gr. sacerdos infirmus, qui domo exire non 
potest ad celebrandum et ideo privilegium accepit instituendi oratorium 
privatum, non tenetur illud instituere, ut diebus praeceptis celebrare 


. 10 ? S . ane etia ™ e Pj SC0 Pi aliique praelati habentes potestatem legiferam possunt 
privilegia concedere in propriis legibus, sed iuxta modernam disciplinam fere sola 
privilegia Summi Pontificis sunt practici momenti. 

101 Cf. supra n. 143. 

109 Cod - iur - can - c - 6x3, § 1. «3 C f. 9, X 1, 31; c. 26, X S , 40. 

104 Cf - ,nfra n - 275 sqq. «5 Cod. iur. can. c. 63, § 2. 

108 Ib. c. 68. 107 Ib. c. 69 et 72. 

possit; immo si oratorium iam erexit, in rigore non tenetur iuxta ali- 
quos theologos istis diebus ibi celebrare, sed a celebranda Missa excu- 
satur 108 , dummodo tamen adsit rationabilis causa non utendi privilegio. 

2. Privilegiis, quae sunt favorabilia communitati, vel quae concessa 
sunt alicui statui, non potest persona individua licite et valide renun- 
tiare 109 . Hinc e. gr. clericus nequit pro sua persona renuntiare privi- 
legio canonis concesso statui clericali 1098 ; neque Religiosus privilegiis 
sui Ordinis. Ratio est, quia huiusmodi privilegia nullo modo pendent a 
libero arbitrio hominis individui et eorum renuntiatio aut etiam non- 
usus vergeret in detrimentum communitatis. — Pariter confessarius 
habens privilegium absolvendi a casibus reservatis, tenetur illo uti erga 
poenitentem rite dispositum. Poenitens enim rite dispositus et confes- 
sus habet ius ad absolutionem, ac proinde confessarius tenetur illum 
absolvere, si habet absolvendi facultatem. Aliter res se habet, si con- 
fessarius iudicaret per dilationem absolutionis et necessitatem ad 
superiorem recurrendi poenitentem efficacius deterreri a relapsu. Tunc 
laudabiliter potest abstinere ab usu sui privilegii. Merito autem dicit 
Lehmkuhl 110 : „Sed in praxi saepe dubitari potest, num tale remedium 
iuvet, cum possit e contrario nocere." 

3. Non-usu numquam cessat privilegium pure favorabile; cessat 
autem tempore ad praescriptionem legum requisito elapso privilegium, 
quod iuri aliorum adversatur 111 . 

Cessatio privilegiorum. Privilegia ex natura sua (sicut leges) cen- 268 
sentur perpetua 112 , sed multis modis cessare possunt, e. gr. per revoca- 
tionem legitime factam a superiore, per privilegiati renuntiationem a 
competenti superiore acceptatam, per cessationem causae, ob quam data 
fuere, per mortem personae privilegiatae, per destructionem completam 
rei, cui adnexa fuerunt privilegia, per abusum, per praescriptionem con- 
tra illa factam. — Non vacat hic tractare de omnibus istis, tum quia 
haec materia pertinet ad Ius canonicum, tum quia in singulis materiis 
melius tractatur de cessatione privilegiorum. Praesertim de revocatione 
privilegiorum, de eius possibilitate, qualitate et extensione in longum et 
latum disserunt canonistae atque in multis non concordant 118 . Breviter 
sequentia notamus: 

1. Privilegia, quae vi Concordati concessa sunt alicui regno, num- 
quam censentur revocata, nisi hoc conceptis verbis sit dictum. Con- 
cordata enim (saltem recenter inter S. Sedem et diversa gubernia inita) 

108 Ita Noldin (De prine, n. 195) post Lehmkuhl (Cas. consc. I. n. 128 sqq.), qui 
tamen recte cum S. Alphonso (Theol. mor. 1 . 3, n. 324) limitat hanc sententiam 
ad solam legem ecclesiasticam. Nam si talis sacerdos diu non posset celebrare 
Missam extra domum, posset autem domi, teneretur uti privilegio suo, quia ex 
lege divina debet aliquoties celebrare vel saltem audire Missam, Infra II, 485 de 
hac re sermo redibit. 

109 c. 12, X 2, 2; c. 36, X 5, 39. Cod. iur. can. c. 72, § 3. 

10*0 c 0 d. i ur . can . c . X23. 110 Cas. consc. I, n. 132. 

111 Cod. iur. can. c. 76. 113 Ib. c. 70. 

Videsis Ioan. Cruz, De statu relig. 2, c. 3. 

induunt characterem pacti bilateralis 114 , quod quidem, eheu! haud raro 
violatur a guberniis civilibus; quod vero numquam indebito modo 
laeditur a S. Sede. Proinde S. Sedes non censetur revocare conces- 
siones factas, nisi id expresse dicatur. Novae igitur leges non revo- 
cant privilegia vi Concordatorum concessa 115 . 

2. Iuxta vigentem disciplinam Curiae Romanae omne privilegium 
(concessum extra Concordatum) praecedens revocatur, si quae lex con- 
traria absolute et universaliter fertur 110 . Hinc e. gr. per Decreta S. C. 
de Relig. d. 3 Febr. et 5 Aug. 1913 lata de confessione religiosorum 
revocata censentur omnia quaecumque privilegia anteriora. Ceterum ad 
maiorem claritatem et securitatem novae leges solent continere clau- 
sulas derogatorias generalissimas, e. gr. „non obstantibus privilegiis 
quibuscumque etiam speciali mentione dignis". Antiquis temporibus 
nonnulla instituta et loca religiosa obtinuerunt Indultum, vi cuius eorum 
privilegia numquam potuerunt revocari, nisi de verbo ad verbum de 
eis mentio facta fuisset in revocatione. Quae quidem hodie videntur 
esse obsoleta (nisi tamen agatur de iure liturgico). 

3. Privilegia realia cessant per absolutum rei vel loci interitum; privi- 
legia vero localia, si locus intra quinquaginta annos restituatur, revivis- 
cunt 111 . Privilegium personale personam sequitur et cum ipsa ex- 
stinguitur 118 , e. gr. privilegium personale oratorii domestici. 

§ 4 - 

De cessatione ipsius legis per revocationem et per cessationem 

finis totalis. 

269 Lex ipsa tripliciter cessare potest: 1. per revocationem; 2. per ces- 
sationem finis totalis; 3. per consuetudinem contrariam. — De consue- 
tudine in paragrapho sequenti specialiter agendum est. Remanent in 
hac paragrapho pauca dicenda de revocatione legis, et deinde de ces- 
satione finis. 

270 Revocatio legis a superiore fieri potest vel totaliter vel partialiter: 
1. per abrogationem 118 , quae est totalis abolitio legis facta per ipsum 
legislatorem (aut eius successorem vel superiorem); 2. per dero- 
gationem 1 ™, quae est partialis abolitio seu mutatio eodem modo facta 121 ; 
3. per subrogationem, quae est additio ad legem iam exsistentem; 4. per 
obrogationem, quae habetur, si lex tollitur lege contraria. 

Qui leges ferre possunt, iidem leges etiam abrogare, derogare, sub- 
rogare, obrogare valent, iuxta illud adagium: „Res, per quas causas 
nascitur, per eas dissolvitur." Cum Summus Pontifex sit supremus 

114 Cf. nostrum Manuale iur. can. q. 24. Cod. iur. can. c. 3. 

110 Ib. c. 4 et 71- 117 Ib. c. 75. «8 ib. c . 74. 

419 Aufhebung einer Rechtsvorschrift. 

120 Abanderung einer Rechtsvorschrift. 

124 „Derogatur. legi cum pars detrahitur; abrogatur legi, cum prorsus tollitur" 
(I. 102 D. 50, 16). Cf. quoque Fragmenta D. Ulpiani I, 3. 

' 

legislator in Ecclesia, valet abrogare quamcumque legem mere eccle- 
siasticam, etiamsi fuit lata a Concilio oecumenico. Sic Pius X abro- 
gavit celebre decretum „Tametsi", quod latum erat a Concilio oecu- 
menico Tridentino. — Omnes autem Praelati habentes iurisdictionem 
in foro externo ordinariam non solum proprias, sed etiam praedeces- 
sorum leges abrogare valent. j 

Modus, quo leges abrogantur vel quo eis derogatur, non est semper 
idem. Aliquando expresse declaratur abrogatio aut derogatio; ali- 
quando novae leges substituuntur, per quas implicite anteriores leges 
abrogantur aut eis derogatur. De hac abrogatione aut derogatione 
implicita valet regula: Lex generalis posterior derogat aut abrogat 
quidem anteriorem oppositam legem generalem, non autem particu- 
larem, nisi id expresse statuatur. Ratio primae partis est, quia opposita 
et contraria se invicem excludunt. Ratio secundae partis est, quia lex 
particularis utpote inde ab initio tamquam quaedam exceptio legis 
generalis lata, censetur tamdiu durare, quamdiu non est clare et certe 
revocata 122 . Specialiter statuitur: „Leges quaelibet sive universales sive 
particulares praescriptis novi Codicis iur. can. oppositae, abrogantur, 
nisi de particularibus legibus aliud expresse caveatur." „In dubio 
revocatio legis praeexsistentis non praesumitur, sed leges posteriores 
ad priores trahendae sunt et his, quantum fieri possit, conciliandae" 128 . 

Cessatio finis totalis, seu causae’ motivae adaequatae, ob quam lex 271 
lata est, producit cessationem ipsius legis. Ratio est, quia cessante 
causa totali, etiam effectus cesset oportet 124 . Sic e. gr. si episcopus 
praescripsit orationem pro recuperanda regis sanitate, mortuo rege, eo 
ipso haec oratio omittenda est. — Finis legis cessare potest universa- 
liter, particulariter, contrarie et negative . 

1. Si finis totalis cessat universaliter, i. e. pro tota communitate, 
vel etiam pro longe maiore parte communitatis, ipsa Jex cessat. Ratio 
est, quia tunc lex evadit inutilis, immo et nociva ac proinde nulla. 

2. Si finis totalis legis cessat particulariter, i. e. pro nonnullis per- 
sonis particularibus, distinctione opus est: 

a) Si talis finis cessat contrarie, ita ut observatio fiat nociva aut 
nimis onerosa, cessat ipsa lex, vel saltem eius obligatio m \ Ratio est, 
quia nulla lex positiva obligat cum magno incommodo. Esset autem 
magnum incommodum, si in isto casu lex adhuc obligaret. 

b) Si finis totalis legis cessat pro aliquibus subditis solummodo j 

negative, i. e. si observatio legis est quidem sine utilitate, sed etiam ! 

sine magno incommodo, tunc lex non cessat. Ita sententia, in praxi 
tenenda 125 . Ratio est, quia secus nervus disciplinae laxaretur, halucina- 
tionibus periculosis lata porta aperiretur et bonum commune laederetur. 


422 Cod. iur. can. c. 22. 422 Ib. c. 6, n. r et c. 23. 

424 Cf. theol. 1, 2, q. 97, a. 2. 

1248 Cf. tamen quae supra n. 233 dicta sunt de lege irritante. 

128 Cf. tamen S. Alph., Theol. mor. 1 . I, n. 199 et infra II, 410. 

PrOmmer, Man. Tlieol . mor. I 

Et revera, si unusquisque posset libere omittere observationem legis, 
quae sibi inutilis videtur, halucinationes essent inevitabiles et paulatim 
cresceret numerus eorum, qui ex eodem motivo legem negligerent. 
Unde e. gr. lex proclamationum matrimonialium non cessat in eo casu, 
quo quis certo cognoscit, nullum impedimentum obstare matrimonio; 
lex de prohibitione librorum lata ad cavenda pericula orientia ex lec- 
tione librorum pravorum non cessat eo quod aliquis fiirmiter putat, 
nullum periculum sibi imminere ex lectione libri proscripti. 

§ 5 - 

De cessatione legis per consuetudinem 120 , 

Praenotamen. Ad clarius intelligendam vim consuetudinis agemus non 
solum de consuetudine abrogatoria seu causante cessationem legis, sed etiam 
de consuetudine obligatoria seu causante novam legem. Non autem agimus 
de consuetudine mere materiali , quae consistit in repetitis iisdem actibus 
diuturno tempore, e. gr. de consuetudine committendi idem peccatum. 

272 Notio. Consuetudo, prout hic sumitur, est ius quoddam seu lex 
introducta moribus populi cum consensu saltem tacito legislatoris; vel 
ut habetur in Decreto Gratiani 127 : ..Consuetudo est ius quoddam 
moribus institutum, quod pro lege suscipitur, quando deficit lex.“ 
Quae quidem definitio est optima, si rite intelligitur. Etenim lex potest 
deficere quantum ad claritatem, et tunc supplet consuetudo iuxta legem; 
vel quantum ad universalitatem aut extensionem, et tunc supplet con- 
suetudo praeter legem; vel demum quantum ad utilitatem, et tunc 
supplet consuetudo contra legem m . 

273 Nota. Aliquando confunditur consuetudo contra legem cum praescriptione 
contra legem, sed haud recte. Etenim ad legitimam praescriptionem requiritur 
bona fides; ad consuetudinis autem valorem non semper requiritur bona 
fides. Vicissim ad consuetudinem legitimam requiritur aliquis consensus 
legislatoris, ut infra dicetur; econtra ad praescriptionem legitimam nullus 
requiritur consensus eius, contra quem praescribitur. Sunt et aliae differen- 
tiae inter consuetudinem et praescriptionem 129 . 

274 Divisiones. Consuetudo potest distingui ex parte 1. finis, 2. ex- 
tensionis, 3. causae seu modi, 4. durationis. 

1. Ex parte finis distinguitur consuetudo secundum, praeter et contra 
legem. Consuetudo secundum legem (cons. inhaesiva, vel declarativa) con- 
firmat et rite explicat legem exsistentem. De illa, et de consuetudine praeter 
legem valet illud notum adagium, quod est desumptum ex lure Romano 180 : 
„Optima enim est legum interpres consuetudo." Unde haec consuetudo vo- 
catur etiam interpretatio usualis legis. — Consuetudo praeter legem illa est, 
quae in casibus non expresse in lege contentis constituit novam legem con- 
formem spiritui legis exsistentis. Tali consuetudine videtur esse primitus 

ise Cum moderni legislatores civiles vix agnoscant vim consuetudinis deroga- 
toriae, hic potissimum tractatur de iure consuetudinario ecclesiastico (cf. tamen 
Cod. civ. Austriae § 10; Cod. civ. Hispaniae a. 5; Cod. civ. Helvetiae a. 1). 

is? c. 5, D. I. 128 Cf. Reiffenstuel, Ius can. 1 . I, tit. 4, n. 6. 

120 Ib. n. 23 sqq. 180 L. 37 D. I De leg. 3. 

introducta obligatio privatim recitandi Officium divinum singulis clericis 
maioristis et religiosis utriusque sexus sollemniter professis incumbens. Huic 
consuetudini imprimis applicatur definitio Isidoriana supra allata: ius quod- 
dam, quod pro lege suscipitur, quando deficit lex. — Consuetudo contra legem 
illa est, quae legem latam vel numquam usu recipit, vel iam receptam legeu 
moribus contrariis tollit atque usu longaevo abrogat vel saltem ei derogat 
Hac consuetudine videtur esse abrogata lex Tridentina de annua convoca- 
tione synodi dioecesanae. 

2. Ratione extensionis distinguitur consuetudo generalissima, generalis, 
specialis, specialissima. Consuetudo generalissima seu universalis ea est, 
quae in universa Ecclesia recepta est. Consuetudo generalis vocatur illa, 
quae viget in tota quadam provincia. Consuetudo specialis ea est, quae viget 
in aliqua urbe. Consuetudo specialissima ea est, quae observatur ab ali- 
quibus personis privatis vel ab aliqua communitate, quae non constituit 
societatem perfectam. Haec consuetudo specialissima numquam potest habere 
vim verae legis 181 , sed ad instar alicuius indulti confert forsan quaedam 
iura subiectiva. 

3. Ratione causae seu modi, quo introducta est, distinguitur consuetudo 
ludicialis et extraiudicalis. Consuetudo iudicialis, quae etiam vocatur usus 
forensis . est illa „quae pluribus sententiis conformibus super eodem causarum 
genere prolatis obtinuit in iudicio, i. e. quando ad minus bis pariformiter 
iudicatum fuit circa causas similes in iudicio contradictorio intra decen- 
nium" 182 . Quae quidem consuetudo si refertur ad formam procedendi in 
tribunalibus aliisque dicasteriis, vocatur „stylus Curiae sin autem spectat 
ipsam materiam sententiarum iudicialium, audit „auctoritas rerum similiter 
indicatarum " vel iuris prudentia. — Consuetudo extraiudicialis illa est; quae 
moribus populi christiani introducitur. 

4. Ratione durationis consuetudo solet distingui: ordinaria (vel longa), 
centenaria, immemorabilis. Prima requirit exsistentiam saltem 40 annorum; 
secunda supponit durationem 100 annorum; tertia illa est, cuius memoria 
initii non exsistit inter homines viventes. 

Requisita ad legitimam consuetudinem. Ut consuetudo plenum 276 
effectum legalem producat, requiruntur tria: 1 .materia apta; 2. sublec- 
tum capax; 3. consensus superioris competentis. 

1. Materia apta consuetudinis est mos rationabilis et stabilitus legitima 276 
praescriptione. Unde breviter solet dici: Consuetudo habet vim legis, si est 
a) rationabilis et b) legitime praescripta 138 . 

Rationabilis est consuetudo quae revera promovet bonum commune. 
Irrationabilis autem censetur consuetudo, si versatur circa aliquid, quod a 
lege humana scripta introduci nequit, nempe: a) Si contrariatur iuri naturali 
vel divino positivo 18 ». Unde Gregorius IX 188 dixit: „Nemo sanae r mtis 
intelligit naturali iuri . . . quacumque consuetudine (quae dicenda est verius 
in hac parte corruptela) posse aliqu atenus derogari." b) Si disrumpit nervum 

181 Cod. iur. can. c. 26. «2 Reiffenstuel, Ius can. 1 . 1, tit. ^n. 18. 

133 c. 11, X 1, 4. Sub nomine praescriptionis requisitae ad legitimam consue- 
tudinem nihil aliud intelligitur nisi duratio sufficiens et debitus consensus legis- 
latoris. Est igitur haec praescriptio distinguenda ab illa de qua sermo erit in 
tractatu de iustitia. 

134 Cod. iur. can. c. 27. 

136 c. n, X 1, 4; cf. etiam S. theol. 1, 2, q. 97, a. 3 ad 1. 

disciplinae 188 Hinc e. gr. omnes consuetudines, quae enervant disciplinam 
monasticam, sunt invalidae, c) Si peccandi licentiam aut occasionem prae- 
bet 187 . Reiffenstuel 188 merito animadvertit: ..Loquendo m specie sive m 
casibus particularibus, num haec vel illa consuetudo sit rationabilis necne, 
id prudentis iudicis arbitrio relinquendum est... Quodsi pensatis omnibus 
remaneat dubium super rationabilitate consuetudinis, praesumenda erit ratio- 
nabilis ac bono communi expediens." Per se patet consuetudinem lam ex- 
sistentem, quae postea in iure expresse reprobatur, lam non esse rationabilem 
ideoque omnem vim amittere 188 . Codex iur. can. huiusmodi consuetudines 
complures (scii. 21) reprobavit. Num autem istae consuetudines nunc re- 
probatae possint postea (mutatis circumstantiis), iterum legitimae evadere, 
non videtur esse negandum. 

Consuetudo debet esse legitime praescripta. Ad hanc legitimam prae- 
scriptionem nullum requiritur determinatum tempus, si consensus tacitus vel 
expressus legislatoris illam ratihabet; secus autem requiritur ad legitiman- 
dam consuetudinem tum contra tum praeter legem praescriptio per annos 40 
continuos et completos; immo si lex continet clausulam futuras consuetudines 
prohibentem, sola praescribere potest rationabilis consuetudo centenaria aut 

27 ? 1 2. Subiectum capax consuetudinis introducendae est sola communitas, cm 
lex proprie dicta imponi potest 181 . Quapropter dioecesis, Ordo religiosus etc. 
consuetudinem inducere valent, non autem privatae personae aut familiae, 
quippe quae non sint capaces legis proprie dictae, sed simplicis praecepti. 
Insuper requiritur, ut consuetudo introducatur a) a maiore parte communi- 
tatis- b) actibus iteratis et spontaneis; c) cum animo se obligandi vel ali- 
quam obligationem respuendi. - Disputant auctor.s, num ad ‘^uce^dam 
consuetudinem contra legem bona fides requiratur in agentibus contra claram 
legem scriptam. Verior sententia videtur esse haec: Si princeps scit et 
tolerat talem consuetudinem, licet facile obstare possit, tunc censetur con- 
sentire abrogationi legis scriptae, et consuetudo evadit legitima, labente tem- 
pore. Sin vero princeps ignorat hanc consuetudinem, vel si nequit contra- 
dicere sine incommodo notabili, tunc primi transgressores legis peccant plus 
minusve iuxta eorum malam fidem. Sed fieri non potest, quin paulatim magna 
populi pars agendo contra legem evadat bonae fidei. Etenim si quae lex 
positiva impune negl igitur a magna parte populi, mox enascetur opimo com- 
munis, talem legem iam non obligare in conscientia 182 . 

P78 -j Consensus superioris competentis ecclesiastici requiritur, ut mores 
communitatis vim legis obtineant. Ita omnes catholici contra scholam, uti 
vocant, ..historicam" (Schulte, Sohm, Windscheid etc.), quae docet causam 
efficientem iuris consuetudinarii esse solam communitatem, quin ullus con- 
sensus principis requiratur. De consensu necessario principis docet Angelicus 
Doctor 143 - „Multitudo, in qua consuetudo introducitur, duplicis condicionis 
esse potest. Si enim sit libera multitudo quae possit sibi legem facere, plus 
est consensus totius multitudinis ad aliquid observandum, quem consuetudo 

“0 c. 3 et 5, X 1, 4- 137 c. 9 et 10, ib. 188 L. c. n. 41 sqq. 

130 Corf iur can. c. 27, § 2. 140 Ib. c. 27, § 1 et c. 28. Ib- c. 26 

»2 Cf. Schmalzgrueber , Ius can. 1. 2, tit. 26, n. 56 sqq. 5. Alphonsus ^solute 
docet, ad consuetudinem non requiri bonam fidem, cum etiam peccando fieri 
possit consuetudo (Theol. mor. 1. 1, 107). 

143 S. theol. I, 2, q. 97, a. 3 ad 3. 

manifestat, quam auctoritas principis, qui non habet potestatem condendi 
legem, nisi in quantum gerit personam multitudinis; unde licet singulae 
personae non possint condere legem, tamen totus populus legem condere 
potest. — Si vero multitudo non habeat liberam potestatem sibi condendi 
legem vel legem a superiori potestate positam removendi, tamen ipsa con- 
suetudo in tali multitudine praevalens obtinet vim legis, in quantum per eos 
toleratur, ad quos pertinet multitudini legem imponere: ex hoc enim ipso 
videntur approbare, quod consuetudo induxit." — Ex his verbis S. Thomae 
sequitur, ut in illis regnis, in quibus potestas legislativa residet in comitiis 
a populo electis, consuetudo (dummodo sit rationabilis) possit oriri sine ullo 
consensu principis. Cum autem ecclesia non sit tale regnum et leges eccle- 
siasticae statuantur sine praevia electione aut consensu populi, ad omnem 
legitimam consuetudinem ecclesiasticam requiritur consensus legislatoris aut 
superioris competentis. Quare statuit Codex iur. can. c. 25: ..Consuetudo in 
Ecclesia vim legis a consensu competentis superioris ecclesiastici unice ob- 
tinet." Qui quidem consensus est vel expressus , si scii, superior competens 
disertis verbis consuetudinem approbat; vel legalis seu iuridicus, si scii, 
datur per ipsam legem permittentem ortum rationabilium consuetudinum, vel 
tacitus , si scii, superior tacet, etsi facile reclamare potest contra consuetu- 
dinem orientem. — Hodierni auctores communissime docent, unumquemque 
ex istis tribus consensibus revera exsistentem sufficere ad legitimam con- 
suetudinem stabiliendam. 

Effectus consuetudinis legitimae sunt tres iuxta S. Thotnam 144 279 
dicentem : „Consuetudo et habet vim legis, et legem abolet , et est legum 
inter pretatrix. < ’ De consuetudine, in quantum est legum interpretatrix, 
nihil dicendum superest. Valent enim ea, quae supra n. 229 dicta sunt 
de interpretatione usuali. Pauca notanda sunt de consuetudine con- 
dente et abrogante legem. 

1. Consuetudo obligatoria seu condens legem novam hodie rara 280 
est. Anterioribus autem temporibus tales consuetudines effecerunt leges 
novas obligatorias. Sic e. gr. lex de recitatione privata Officii divini et 
impedimentum matrimoniale disparitatis cultus iure consuetudinario in- 
troducta fuere. — Consuetudo, debitis qualitatibus ornata, quamcumque 
legem iustam sive praeceptivam sive poenalem sive irritantem inducere 
valet. Qualitates autem requisitae sunt: a) ut adsit consensus legis- 
latoris; b) ut materia consuetudinis sit rationi conveniens; c) ut indu- 
catur a communitate perfecta; d) ut actus sint libere et non coacte 
exerciti, et quidem cum intentione se obligandi; e) ut procedat ex prae- 
scriptione debita, nempe per 40 annos continuos et completos. 

2. Consuetudo abrogatoria (debitis condicionibus vestita) valet legem 281 
ecclesiasticam vel totaliter vel partialiter abolere, ut manifeste docetur 

in Decretalibus Gregorii IX 140 et in Codice iur. can. c. 27, § 1. Neque 

144 S. theol. I, 2, q. 97, a. 3 ad 3. 

145 „Nemo sanae mentis intelligit naturali iur i . . . quacumque consuetudine 
(quae dicenda est in hac parte corruptela) posse aliquatenus derogari. Licet etiam 
longaevae consuetudinis non sit vilis auctoritas, non tamen est usque adeo vali- 
tura, ut vel iuri positivo debeat praeiudicium generare, nisi fuerit rationabilis 
et legitime sit praescripta" (c. 11, X 1, 4). 

uHa est lex ecclesiastica, quae per contrariam consuetudinem rationa- 
bilem abrogari non possit. Textus enim Decretalium est omnino univer- 
salis. Unde etiam decreta disciplinaria Concilii Tridentini 140 per con- 
suetudinem rationabilem, i. e. vestitam qualitatibus supra recensitis, 
abrogari possunt; immo nonnulla istorum decretorum revera videntur 
abrogata in aliquibus regionibus. Sin autem consuetudo aliqua in iure 
expresse reprobatur, non est rationabilis ideoque non valet legem abolere 
aut condere nisi tamen rerum condiciones erunt prorsus mutatae. Hinc 
e. gr. consuetudo novum matrimonii impedimentum inducens aut impe- 
dimentis exsistentibus contraria reprobatur ac nullius est valoris 147 . 

282 Cessatio consuetudinis. Cum consuetudo debitis vestita condicionibus 
sit vera lex, proinde cessat eodem modo, quo lex scripta cessare potest, 
scii, per causas internas (per materiae cessationem et totalem desi- 
tionem finis) vel per causas externas, i. e. per consuetudinem contrariam 
(c. 30) et praecipue per revocationem a competenti superiore factam. 
Circa hanc revocationem sequentia breviter notantur: 

1. Consuetudo universalis abrogatur per legem posteriorem con- 
trariam, licet nullam huius consuetudinis mentionem faciat. Unde e. gr. 
si episcopus fert legem pro tota sua dioecesi, consuetudo contraria in 
tota sua dioecesi hucusque exsistens eo ipso est abrogata. 

2. Consuetudo specialis alicuius loci vel instituti non abrogatur per 
legem generalem contrariam supervenientem, nisi tamen expresse velit 
legislator tollere etiam istam consuetudinem. Quapropter dicit Boni- 
fatius VIII 148 : „Licet Romanus Pontifex (qui iura omnia in scrinio 
pectoris sui censetur habere) constitutionem condendo posteriorem, 
priorem, quamvis de ipsa mentionem non faciat, revocare noscatur; quia 
tamen locorum specialium et personarum singularium consuetudines et 
statuta . . . potest probabiliter ignorare, ipsis, dum tamen sint rationa- 
bilia, per constitutionem a se noviter editam (nisi expresse caveatur in 
ipsa) non intelligitur in aliquo derogare." — Clausula tamen generalis 
derogatoria, e. gr. „non obstante quacumque consuetudine", vel alia 
similis, sufficit ad tollendas consuetudines etiam speciales. Idcirco 
Codex iur. can. c. 5 statuit: „Vigentes in praesens contra horum statuta 
canonum consuetudines sive universales sive particulares, si quidem 
ipsis canonibus expresse reprobentur, tamquam iuris corruptelae corri- 
gantur, licet sint immemorabiles, neve sinantur in posterum revi- 
viscere." 

3. Consuetudo immemorabilis et centenaria non censetur revocata, 
nisi legislator ecclesiasticus dicat in formula derogatoria: „non ob- 
stante quacumque consuetudine in contrarium, etiam immemorabili vel 
centenaria" 140 . Quare tales consuetudines tolerari possunt, si Ordinarii 
pro locorum et personarum adiunctis existiment eas prudenter 

140 Cf. Werns, Ius Decret. I, 194. 

* 47 Cod. iur. can. c. 27, § 2 et c. 1041. 

148 c. I in VI° I, 2. 149 Cf. S. Alph., Theol. mor. I. I, 109. 

submoveri non posse 160 . Quae quidem praesertim valent in rebus 
liturgicis. 

Scholion. De iure consuetudinario in praxi confessarii. Amplior doctrina 288 
de iure consuetudinario videsis apud canonistas. In praxi confessarii haec 
de iure consuetudinario materia, quae est satis intricata, ordinarie non causat 
magnas difficultates. Etenim cum consuetudo in sola lege ecclesiastica (raro 
in lege civili) obtinere valeat, neque ulla lex positiva obliget cum gravi 
incommodo, confessarius se suosque poenitentes semper dirigere potest iuxta 
praxim aliorum hominum timoratae conscientiae, etiamsi non valet ipse iudi- 
care, num aliqua consuetudo in casu particulari possideat omnes condiciones 
ad eius legitimitatem requisitas. Hodie enim impossibile est, ut legislator 
ignoret per longius tempus continuam praxim hominum timoratorum contra 
legem. Quodsi nihilominus non reclamat, recte praesumitur talem praxim 
approbare. 

ARTICULUS IX. 

De lege civili eiusque obligatione. 

Praenotamen. Cum homo ex natura sua sit animal sociale (£t?>ov ko\itik6v) 284 
cumque constet ex anima et corpore, oportet ut sit duplex societas hominum: 
altera spiritualis (licet visibilis), quae imprimis salutem animarum procurat: 
altera corporalis, quae specialiter et primario salutem terrenam et corporalem 
intendit. In utraque autem societate leges exsistere necesse est, cum nulla 
societas sine legibus perdurare possit. Pro societate bonum spirituale pro- 
curante, scii, pro Ecclesia, conditae sunt leges ecclesiasticae, de quibus hucus- 
que praecipue (licet non unice) dictum est. Pro societate autem et bono 
temporali dantur leges civiles, de quibus nunc breviter dicendum super- 
est, cum confessarii intersit cognoscere, utrum et quousque leges civiles 
obligent in conscientia. 

Facultas ferendi leges civiles. Auctoritatem civilem habere veram 
potestatem propriam legiferam est de fide et constat ex multis tex- 
tibus S. Scripturae, e. gr. : „Per me reges regnant et legum conditores 
iusta decernunt: " 161 Ceterum de hac re iam supra n. 180 sufficienter 
dictum est. 

Obligatio legum civilium. „Christianos teneri ad observantiam 285 
civilium legum, etiamsi istae latae fuerint a principibus infidelibus, dum- 
modo istae christianae religioni et morali evangelicae non opponantur, 
nullus est dubitandi locus: nullumque dubitationi locum relinquit Apo- 
stolus, qui, nulla facta inter sublimiores potestates distinctione, inquit: 

, Omnis anima potestatibus sublimioribus subdita sit: non est enim 

potestas nisi a Deo Itaque qui resistit potestati, Dei ordinationi 

resistit: qui autem resistunt, ipsi sibi damnationem acquirunt Ideo 

necessitate subditi estote non solum propter iram, sed etiam propter 
conscientiam 1M . Ex hoc apertissimo testimonio manifestum est, sum- 
mos in civili gubernio imperantes suis subditis ferre leges posse, quae 


189 Cod. iur. can. c. 5. 

«i p rov . 8, 15 ; cf. Sap. 6, 8; Rom. 13, 1 ; I Petr. 1, 13- 

eos etiam in conscientia obligent: quod ratio etiam suadet boni publici, 
arcendi scii, a civilibus societatibus anarchiae monstrum cane peius et 
angue; et praeclara commendant exempla primorum christifidelium, 
qui civilibus gentilium principum legibus obtemperarunt, quousque sine 
fidei bonorumque morum dispendio id facere potuerunt." Ita Instructio 
S. C. de Prop. Fide ad Vicarium Apost. Siami quaerentem, num lex 
civilis vetans sub poena mortis commercium opii obliget in conscien- 
tia 108 . — Est igitur certum, leges civiles etiam principum infidelium, 
qui forte nihil cogitaverunt de obligatione in conscientia imponenda, 
posse inducere veram eamque gravem obligationem moralem in con- 
scientia 104 . Unde prorsus falsa est paucorum theologorum sententia 
asserens omnes leges civiles modernas esse mere poenales, quippe quae 
latae sint a legislatoribus saepe incredulis nihil curantibus de religione 
et conscientia. — Dico autem posse obligare in conscientia leges civiles 
iustas; nam videtur etiam certum, non omnes leges civiles reapse directe 
obligare in conscientia. Communis enim aestimatio populi complures 
leges civiles habet tamquam mere poenales, e. gr. leges sic dictas 
politiae (Polizeiverordnungen). Ad discernendum igitur valorem et 
obligationem moralem legum civilium imprimis consulenda est com- 
munis aestimatio sanioris partis subditorum; qui si legem aliquam ut 
mere poenalem habent, videntur dare interpretationem usualem, quae 
utique est optima legum interpres et in praxi tuto adhiberi potest. — 
Deinde certum est et per se patet, in conscientia nullam legem civilem 
obligare quae est iniqua, seu quae adversatur religioni et bonis moribus. 
Talis enim lex non est vera lex, sed iniusta tyrannis vel rebellio, cum 
laedat ius legislatoris superioris, scii. Dei aut Ecclesiae. Praecisis istis 
duobus casibus, sequentes regulae tamquam normae directivae statui 
posse videntur: 

286 Regula i. Leges iustae civiles tura statuentes seu dominium trans- 
ferentes ordinarie obligant in conscientia ex vera iustitia coinmutativa 
et non solum ex iustitia legali 100 ; idque etiam ante sententiam iudicis. 

Ratio est, quia tales leges sunt iustae et sine earum observatione bonum 
publicum laederetur et pacifica civium cohabitatio esset impossibilis. Insuper 
tales leges non sunt nisi iustae determinationes legis naturalis, quae non 
valet determinare omnes casus particulares. Hinc e. gr. leges civiles quae 
possessori bonae fidei tribuunt proprietatem perceptorum fructuum rei alienae 
possessae, quae patri concedunt usumf ructum in bonis filiorum familias; 
quae filiis partem legitimam hereditatis designant; quae dimidium thesauri 
tribuunt inventori et alterum dimidium domino fundi; quae actionem damni 
ex sola culpa iuridica permittunt etc., valent in conscientia. 

Regula 2. Leges civiles irritantes obligant in conscientia post sen- 
tentiam iudicis. 

163 Collect. de Prop. Fide n. 815 (ed. 1907). Cf. Leo XIII, Encycl. „Diutur- 
oum" d. 29 lunii 1881. 10t Cf. i - . Thom., S. theol. 1, 2, q. 96, a. 4. 

165 Ita etiam Noldin, De praecept. n. 356; D’Annibale, Summula Theol. mor. I, 
n. 206; Marc-Raus I, n. 838. 

Ita sententia communior et longe probabilior 180 . Etenim tales sententiae 
iudiciales sunt iustae, ac proinde illis oboediendum est, sicut semper ob- 
oediendum est superiori legitime praecipienti. Sic e. gr. si iudex declaravit 
invalidum aliquod testamentum informe, illud etiam in foro conscientiae tam- 
quam invalidum habendum est. Si iudex quemcumque alium contractum 
mere civilem declaraverit invalidum, e. gr. emptionem factam a minorenni 
ille est invalidus etiam in foro conscientiae. — Ante sententiam iudicis tales 
leges civiles non videntur inducere obligationem in conscientia, ut iam supra 
n. 215 dictum est 187 . 

Regula 3. In dubio de obligatione morali alicuius legis civilis subditi 
directe non peccant transgredientes huiusmodi legem. 

Sunt auctores, qui volunt probare hanc regulam ex famoso adagio: „Lex 
dubia non obligat"; sed quia hoc adagium non ab omnibus admittitur sine 
restrictione, hinc regula enuntiata potest demonstrari ex eo, quod legislator 
non censetur velle ligare conscientiam subditorum, nisi hoc satis clare ex- 
primat Potest enim finis legis civilis saepe attingi sine directa obligatione 
conscientiae subditorum. In nonnullis regionibus de multis legibus civilibus 
potest quis recte dubitare, num revera adsit obligatio in conscientia. Ideo- 
que tunc nulla stricta obligatio imponenda est. 

Regula 4. Nisi adsit manifesta laesio iuris naturalis, divini aut 
ecclesiastici, subditi semper possunt sequi etiam in conscientia ordina- 
tiones legum civilium. 

Licet igitur non semper sit stricta obligatio sequendi leges civiles, tamen 
subditi possunt semper idque laudabiliter observare statuta legis civilis iustae. 
Hinc valde consulendum est, ut confessarius opportune inculcet observatio- 
nem legum civilium, atque etiam, ut suas decisiones pro viribus conformet 
statutis legis civilis iustae. 

Obiectum legis civilis sunt omnes actus externi humani condu -287 
centes ad bonum commune temporale reipublicae. Lex civilis ne- 
quit propria auctoritate statuere de rebus spiritualibus et ecclesiasticis, 
sicut nec etiam sancire valet poenas spirituales. — A compluribus (Bec- 
caria, Holtzendorf, Schleiermacher etc.) denegatur legi civili potestas 
inferendi poenam mortis, sed S. Thomas 108 et communissima sententia, 
firmata exemplo omnium saeculorum, hanc potestatem legi civili tribuit. 

Ex catholicis fere solus Scotus 109 contradicere videtur existimans poe- 
nam capitalem non posse inferri nisi ex Dei dispensatione. Quae quidem 
Scoti sententia, nisi benigne interpretetur, est satis temeraria 100 ; unde 
iam ante tempora Scoti Innocentius III (a. 1208) exegit a Waldensibus 
redeuntibus ad gremium Ecclesiae, ut declararent: „De potestate saecu- 
lari asserimus, quod sine peccato mortali potest iudicium sanguinis 
exeicere; dummodo ad inferendam vindictam non odio, sed iudicio, non 
incaute, sed consulto procedat." 161 — Ceterum de hac re sermo redibit 
infra ubi de cruenta punitione malefactoris. 

«a Cf. Responsum S. Poenit. d. 21 lan. 1873, apud A. van Gestel, De iustitia 
et lege civili (1896) n. lxv. 187 Cf. A. van Gestel 1 . c. n. LXXXVI. 

158 S. theol. 2, 2, q. 64, a. 2; Summa c. gentes 3, 146. 188 In 4, dist. 15, q* 3 * 

ieo Cf. Ii anne k, Comm. in 2, 2, q. 64, a. 2, conci. 1. 101 Denz. n. 425- 

Cum specialis sit difficultas, quousque se extendat obligatio legum 
civilium de tributis et de servitio militari, hic singulatim iuvat tractare 
de istis legibus. 

§ i- 

De legibus civilibus quae praecipiunt tributa solvenda 162 . 

288 Cum gubernium civile debeat maximas expensas facere pro bono 
communi, e. gr. pro securitate civium, pro securitate patriae, pro scholis, 
pro viis publicis etc., habet strictum ius, ut, deficientibus aliis reditibus, 
cives subditi praestent subsidia sufficentia ad solvendas expensas ne- 
cessarias pro bono communi. Quae quidem subsidia vocantur tributa, 
census, vectigalia aliisque similibus nominibus. Unde tributum definiri 
potest: pecunia, quam cives praestare debent ex lege civili eo praecise 
fine, ut publicis sumptibus rei publicae fiat satis 163 . Sub nomine pe- 
cuniae autem comprehenduntur quaecumque res materiales, e. gr. tri- 
ticum, fructus, bestiae etc., quae in aliquibus regionibus loco monetae 
pro tributis praestantur vel praestabantur antiquis temporibus. 

Quamvis vectigal non raro sumatur in eodem sensu ac tributum, tamen 
aliqualiter differt. Etenim vectigal est id, quod modernis nominibus vocatur 
Zoll, douane, custom , et est pecunia solvenda propter merces in aliquod re- 
gnum aut oppidum introductas. Tributum autem est taxa imposita personis 
aut rebus, quin attendatur ad transvectionem mercium. Quamplurima alia 
nomina inveniuntur in veteribus auctoribus ad significanda tributa aut vecti- 
galia, e. gr. contributiones, exactiones, decimae, census, praestantiae; talliae, 
angariae, gabellae, guidagium, pedagium etc. — Illa pecunia quae aliquando 
solvenda imponitur illis, qui transeunt aliquem pontem vel plateam, non est 
tributum, sed contributio ad expensas pontis aut plateae solvendas. 

289 Divisiones tributorum. Hodie fere innumerae species tributorum 
exsistunt, iuxta diversas res, ex quibus tributa solvi debent. Omnes 
autem istae diversae species satis convenienter ad duas categorias 
reduci valent, scii, ad tributa directa et tributa indirecta. Tributa 
directa vocantur ea, quae post singula intervalla a persona nominatim 
designata exiguntur, seu quae immediate imponuntur personae sive ra- 
tione bonorum, sive ratione artis vel negotii 16 *. — Tributa indirecta 
ea sunt, quae directe imponuntur rebus et non solvuntur statutis inter- 
vallis, sed ratione mutationis iurium, e. gr. per contractus emptionis 
venditionis vel per successionem vel per transvectionem etc. 10 ‘ — In 


i» 2 Cum impossibile sit in parvo Manuali late tractare hanc materiam, quae est 
tanti momenti, remittimus lectorem ad auctores, qui ex professo agunt de hac re, 
e. gr. Marres, De iustitia (1888) 1 . 2, n. 191 sqq. ; Vermeersch, Quaestiones de 
iustitia (1901) q. 94 — 132; Klemens Wagner, Die sittlichen Grundsatze beziiglich 
der Steuerpflicht (1906); Frans Hamm, Zur Grundlegung und Geschichte der 
Steuermoral (1908); Rud. Amberg, Die Steuer in der Rechtsphilosophie der Scho- 
lastiker (1909). 185 Cf. Vermeersch 1 . c. n. 97. 

184 E. gr. Grundsteuer, Einkommensteuer, Gewerbesteuer etc. 

E. gr. Erbschaftssteuer, Branntweinsteuer, Tabaksteuer, Zoile etc. 

praxi aliquando difficulter dignoscitur, utrum aliquod tributum sit 
directum an indirectum. 

Obligatio tributorum. 

Praenotamen. In theologia morali paucae sunt materiae, in quibus tanta 
diversitas opinionum inter theologos invenitur, quanta in quaestione de obli- 
gatione tributorum. Quae quidem diversitas aliqualiter orta esse videtur, quia 
diversis temporibus et in diversis regionibus non eadem est iustitia et ratio 
tributorum. Sane quando et ubi imponuntur multa tributa manifestissime 
iniusta, ibi incumbit civibus singulis nulla vel parva obligatio moralis sol- 
vendi ista tributa. Sicubi autem tributa iuste distribuuntur et imponuntur, 
cives in conscientia obligantur solvere talia tributa. Nos loquimur de tributis, 
quae determinantur lege lata a corpore legislativo, quod coalescit ex deputatis 
a populo electis. In omnibus regnis constitutionalibus modernis aliquo vero 
sensu dici potest, ipsum populum imponere sibimetipsi tributa, mediantibus 
scii, deputatis a populo electis et leges tributorum statuentibus. 

Principium generale. Leges iustae tributorum obligant in con- 290 
scientia subditos. 

Ita omnes theologi catholici inde a S. lustino Martyre secundo sae- 
culo ad nostros dies, et manifeste eruitur ex diversis locis Sacrae 
Scripturae: Christus, ostenso sibi numismate, dicit: „Reddite ergo quae 
sunt Caesaris Caesari, et quae sunt Dei Deo” , sic respondens ad quaestio- 
nem Pharisaeorum: „Licet censum dare Caesari an non?” 186 — Quod 
autem Christus verbo docuit, id exemplo suo confirmavit iubens Petro 
tributum solvere 167 . Eandem doctrinam clare inculcat S. Paulus: 
„Necessitate subditi estote non solum propter iram, sed etiam propter 
conscientiam. Ideo enim et tributa praestatis; ministri enim Dei sunt, 
in hoc ipsum servientes. Reddite ergo omnibus debita: cui tributum, 
tributum ; cui vectigal, vectigal.” 168 Quibus verbis Apostoli duo innu- 
untur: 1. tributa non esse solvenda solum propter iram, i. e. propter 
timorem poenae, sed etiam propter conscientiam; 2. tributa esse sol- 
venda principibus, quia sunt ministri Dei. 

Controversiae de propria indole tributorum. Principium enuntiatum 291 
potest etiam ex ipsa natura tributorum et societatis humanae probari. Mo- 
derni auctores 199 non concordant quidem de natura tributorum et in quattuor 
praecipue sententias abeunt. 

a) Nonnulli volunt ea esse contractum implicitum (Staatskontrakt, Aequi - 
valenztheorie) inter populum et principem: princeps procurat populo multa 
commoda publica, et ideo populus tribuit tributa principi propter haec com- 
moda percepta 

b) Alii hunc contractum magis determinantes docent tributa nihil aliud 
esse quam praemium assecurationis (Assekuranztheorie), scii, pro iuridica 
tutela bonorum et personarum. 

c) Alii deinde docent tributa esse exactiones a principe impositas vi do- 
minii alti, quo pollet princeps in bona subditorum. Nam princeps valet bona 

489 Matth. 22, 17 — 21. 107 Matth. 17, 23 — 26. 168 Rom. 13, 5 — 7. 

198 De hac re tractat Kl. Wagner, Die sittlichen Grundsatze etc. 20 sqq.; 
cf. etiam Amberg, Die Steuer etc. 13 sqq. 

subditorum ex gravi ratione expropriare pro bono publico, dummodo praestet 
sufficientem compensationem bonorum sic expropriatorum. Iam vero in ex- 
actione tributorum iustorum princeps agit propter bonum publicum et praebet 
etiam sufficientem compensationem, scii, tum securitatem publicam, tum mul- 
tigena bona, quae ex tributis procurantur pro omnibus civibus. 

d) Alii demum vocant tributa obligationes reales , quae ex ipsa natura 
societatis humanae sequuntur (Solidaritatstheorie). Homo enim ex natura 
sua est animal sociale; unde non solum inclinatur ad ineundam societatem 
domesticam, sed etiam societatem rei publicae. Membra autem alicuius socie- 
tatis debent etiam eius onera portare. Porro nostris temporibus perpaucae 
res publicae (e. gr. Monaco) possunt sine impositione tributorum sufficientes 
reditus procurare pro publicis expensis solvendis. Ergo tributa sunt neces- 
saria pro conservatione rei publicae, ac proinde subditi tenentur in conscien- 
tia solvere tributa necessaria et iusta. Necessitas igitur solvendi tributa 
sequitur ex ipsa natura societatis humanae. 

292 Restrictio. Non exsistit vera obligatio conscientiae solvendi tributa 
nisi sint iusta. Ad iustitiam vero tributorum tria requiruntur: 1. aucto- 
ritas legitima; 2. iusta causa; 3. debita proportio. 

Auctoritas legitima tributorum imponendorum nostris diebus solet 
esse aliquod corpus deputatorum, ut iam dictum est. Vi privilegii im- 
munitatis clerici per se sunt exempti a solutione tributorum civilium 17 °, 
sed hodie sive ex Concordatis, sive ex concessione saltem tacita Summi 
Pontificis clerici iam amplius non eximuntur a tributis solvendis. 

Iusta causa tributorum est verum bonum publicum procurandum; 
ideoque inde a limine sunt iniusta tributa, quae adhibentur contra veram 
religionem aut bonos mores. Hodie non pauca tributa sunt valde 
iniusta; notanter ea, quae exiguntur a catholicis pro sustentatione cultus 
haeretici, scholarum impiarum, luxus inordinati etc. 

Debita proportio requiritur in imponendis tributis super singulos 
subditos. Quomodo autem haec proportio sit in praxi mensuranda, 
homines periti in oeconomia nationali omnino non concordant 17 *. Im- 
primis non constat, quanta pars tributorum sit percipienda ex directis, 
et quanta pars ex indirectis tributis. Generatim dici potest, tributa esse 
distribuenda iuxta vires singulorum civium; vires autem mensurandas 
esse iuxta reditus, qui unicuique supersunt post congruam sustenta- 
tionem sui ipsius et familiae propriae. In praxi est moraliter impos- 
sibile, ut revera singuli cives stricte iuxta debitam proportionem ad 
tributa adigantur. 

293 Diversae sententiae de qualitate obligationis tributorum. Quamvis omnes 
theologi concedant, leges iustas tributorum aliqualiter obligare in conscientia, 
tamen minime concordant de ipsa qualitate istius obligationis. Quattuor 
sententiae distingui possunt: 

i. Obligatio omnium tributorum iustorum oritur ex iustitia commutativa, 
ita ut defraudatio ipsorum inducat strictam obligationem restitutionis. S. Al- 

170 Cf. Cone. Trid. sess. 25, c. 29 de reform. 

«1 Nonnullos ex multis modis computandi quotam tributorum videsis apud 
Vermeersch, Quaestiones de iustitia n. 104. 

phonsus 17 * vocat hanc sententiam communissimam et probabiliorem, citans 
pro ea 23 auctores, praeter quos hanc sententiam tuentur S. Antoninus et 
Catechismus Romanus. En verba S. Antonini 17 *: „Cives, qui occultant sua 
mobilia vel immobilia vel fingunt minus valere aut debita habere, ut minus 
imponatur eis, furtum committunt et tenentur communitati satisfacere." Cate- 
chismus autem Romanus 174 dicit: „In hoc crimine rapacitatis includuntur, 
qui, quae Ecclesiae praesidibus et magistratibus debentur, vectigalia, tributa, 
decimas et reliqua huius generis non dissolvunt vel intervertunt, et ad se 
transferunt." — Ratio interna huius sententiae est contractus implicitus, 
qui dicitur intercedere inter principem et populum. Princeps tacite aut ex- 
presse promisit pro viribus administrare rem publicam et procurare bonum 
commune civium; cives autem saltem tacite promiserunt, se praestituros esse 
tributa necessaria ad satisfaciendum omnibus expensis iustis. Ergo si cives 
non solvunt iusta tributa, laedunt hunc contractum initum ac proinde etiam 
iustitiam commutativam 176 . Deinde eadem sententia potest probari argu- 
mento indirecto nempe: Tributa iusta civilia eodem modo obligant subditos, 
ac tributa ecclesiastica seu decimae 174 . lamvero tributa ecclesiastica iusta 
obligant ex iustitia commutativa; quod quidem communiter a theologis ad- 
mittitur. Ergo idem dicendum est de iustis tributis civilibus. 

2. Obligatio omnium tributorum oritur ex sola iustitia legali. Haec sen- 
tentia non videtur fuisse cognita antiquis temporibus, sed arridet multis auc- 
toribus modernis, e. gr. Lehmkuhl 177 , Vermeersch 17 *, Simar 178 , Wagner 180 , 
Waffelaert 181 , Mausbach 182 , Schindler 183 . Nonnulli tamen istorum auctorum 
docent, adesse obligationem iustitiae commutativae, si quota tributorum iam 
rite et iuste determinata fuit in casu particulari. Quae quidem limitatio est 
parvae utilitatis practicae in nostris regionibus. Nam si tributa sive directa 
sive indirecta semel in casu particulari determinata sunt, vix non aliter pos- 
sunt defraudari nisi corrumpendo officiales gubernii. Talis autem corruptio, 
consentientibus fere omnibus, laedit iustitiam commutativam. Ceterum si 
tributa semel determinata sunt, solent cum maxima severitate exigi, ita ut 

172 Theol. mor. 1. 3, n. 616. S. Alphonsi sententiam amplectitur Aertnys- 
Damen X I, 831, non autem Marc-Raus 1 18 967. 

173 s. theol. P. 2, tit. 1, c. 13, § 3; cf- etiam P. 3» tit. 8, c. 4, § S- 

17* Pars 3, c. 8, q. 8. 

176 Optime evolvit hanc rationem Billuart, De iust. diss. 9, a. 7, § 2. 

170 Cf. S. Thom., S. theol. 2, 2, q. 87, a. 1. 177 Theol. mor. I, 1170. 

178 Quast. de iust. n. 106. In opere, postea edito: Theol. mor. II, n. 567 iste 
auctor videtur docere, legis tributorum esse potius leges poenales. 

17 « Lehrb. der Moraltheol. (1893) 368. 

is» Die sittl. Grundsatze beziigl. der Steuerpflicht 79. Nihilominus iste auctor 
(p. 87) thesim proposuit: „Wer es unterlaBt, eine in gerechter Weise gebotene 
Steuer zu entrichten, ist dem Staate (oder iiberhaupt dem offentlichen Gemem- 
wesen) gegeniiber beziiglich der nicht entrichteten Steuer zwar nicht zu einer 
Restitution im eigentlichen Sinne verpflichtet, aber es obliegt ihm in dieser Hin- 
sicht einfach die Pflicht der Steuernachzahlung, insoweit der Staat gesetzlich 
auf dieser Nachzahlung besteht, mag nun die Nichtentrichtung der Steuer eme 
boswillige', also eine eigentliche sogenannte Steuerdefraudation sem oder nicht. 
Cf. etiam ib. p. 96, casum Titii. Quomodo haec thesis cum obligatione ex sola 
iustitia legali solvendi tributa cohaereat, difficulter intelligitur. 

Isi Tractatus de virt. card., de iust. n. 420 sqq. 

i» 2 Kath. Moraltheol. III, § 53- 

«s Lehrb. der Moraltheol. III 829. 

defraudatio sit fere impossibilis. Quaestio est igitur non de solutione tribu- 
torum pro individuo homine iam taxatorum, sed de obligatione solvendi 
tributa taxanda iuxta iustam legem exsistentem. 

3. Omnes leges tributorum civilium sunt leges poenales. Haec sententia 
fuit prorsus incognita antiquis temporibus. Primus qui illam aliqualiter pro- 
pugnavit fuit Angelus Carletus (f 1495) in sua Summa Angelica 184 . Contra 
quem vehementer pugnavit Sylvester Prierias 0 . Pr. (1460—1523) 185 . 
Nostris temporibus huic sententiae favent Biederlack 186 , Crolly 187 , Genicot 188 , 
Berardi 189 , Noldin 190 etc. Auctores pro hac sententia multas rationes conge- 
runt: a) Communis aestimatio populi habet leges tributarias pro mere poena- 
libus, ita ut nemo etiam timoratae conscientiae putet se ad restitutionem 
teneri, si tributa defraudaverit; b) legislatores moderni nil curant de obliga- 
tione in conscientia, et enormes poenae, quas infligunt defraudantibus tributa, 
sat clare ostendunt, leges tributorum esse mere poenales; c) si leges tributo- 
rum obstringerent conscientias subditorum, tunc homines timorati essent 
peioris condicionis quam homines impii, quippe qui nihil curantes de obliga- 
tione morali et pro viribus defraudantes tributa causarent magnum praeiu- 
dicium hominibus timoratis, illis imponendo tributa a seipsis defraudata. — 
Unusquisque facile intelligit, has rationes non esse convincentes. 

4. Leges tributorum directorum obligant directe in conscientia; leges autem 
tributorum indirectorum sunt mere poenales. Ita post Ballerini 192 magna 
pars theologorum modernorum. Ratio praecipua est communis aestimatio 
populi, qui nullo modo putat peccare, si defraudat tributa indirecta, saltem 
si ex tali defraudatione non fit commercium habituale. 

In tanto numero opinionum haud facile dignoscitur veritas. Theoretice 
prima opinio videtur praeferenda, tam propter pondus auctorum et prae- 
sertim S. Scripturae quam propter rationes internas. Sine solutione enim 
iustorum tributorum hodie vita socialis saepissime est vere impossibilis. 
Deinde pro tributis solutis civibus pretiosissima bona donantur a gubernio: 
pax interna et externa, plateae, via ferrea, posta etc. Quae quidem omnia 
non censentur gratis concessa. Ergo si cives non solvunt tributa quae sunt 
certo iusta et nihilominus beneficia gubernii acceptant, veram iustitiae com- 
mutativae laesionem videntur committere. 

294 In praxi sequentia sunt consideranda: 

a) In modernis civitatibus haud parva pars tributorum est certe in- 
tusta, tum quia tributa applicantur pro rebus impiis, e. gr. pro falso cultu, 
pro pravis scholis etc., tum quia tributa non sunt iuste distributa iuxta 
vires uniuscuiusque subditi. Nemo autem tenetur solvere tributa iniusta. 

184 s. v. pedagium. 

188 Summa s. v. gabella. Cf. Fr. Hanim, Zur Grundlegung und Geschichte der 
Steuermoral 217, ubi haec res bene tractatur. 

188 De iust. et iure (1891), n. 103; Innsbrucker Quartalschrift 1899, 164. 

187 Disp. theol. de iust. et iure III, n. 1010— 1023. «s Theol. mor. I, 574. 

189 Prax. confess. (ed. 3) II, n. 413, et III, n. 57. 

100 Non potui clare perspicere mentem huius cl. auctoris; de praeceptis n. 316 
docet: „leges tributariae, quae respiciunt tributa directa in nostris Austriae et 
Germaniae regionibus, videntur esse praeceptivae ex iustitia legali"; n. 476 auctor 
videtur leges tributarias potius tamquam poenales habere. 

193 Opus theol. I, n. 327. Noldin (De praeceptis n. 316) simpliciter asserit: 
„Leges, quae respiciunt tributa indirecta, sunt leges mere poenales." 

- Ergo non su x inquietandi illi subditi, qui modicas defraudationes talium 

tributorum fecerunt. Hinc in haud paucis regnis nequit obligari ad resti- 
tutionem poenitens, qui non defraudavit nisi tertiam partem omnium 
suorum tributorum, etiamsi materia sic defraudata est in se gravis. Resti- 
tutio autem, si qua facienda est, potest fieri non solum Fisco, sed etiam 
pauperibus vel causis piis, quippe quibus res publica providere certo debeat. 

b) Fraudatores tributorum indirectorum ordinarie mitius tractari pos- 
sunt quam fraudatores tributorum directorum. Ratio est, quia sat com- 
munis aestimatio moderna cum theologorum tum populi tamquam mere 
poenales habet leges de tributis indirectis. Haud raro quoque ista tri- 
buta indirecta satis iniuste gravant cives aut etiam extraneos. Proinde 
restitutio lucri capti ex tributis indirectis defraudatis aliquando quidem 
consulenda, sed non tam stricte imponenda esse videtur, nisi tamen 
agatur de enormi defraudatione facta a nonnullis mercatoribus e. gr. in 
saccharin, ut infra sub d) dicetur. Etiam homines timorati non putant 
se peccare, quando modica vectigalia non solverunt, saltem si agitur de 
rebus in proprium usum destinatis; e. gr. si quis non solvit vectigal 
pro modica quantitate tabaci introducta pro proprio usu. 

c) Tributorum exactores ex officio graviter peccant, immo ad restitu- 
tionem tenentur, si fraudatoribus scienter favent in materia gravi. 
Laedunt enim graviter contractum initum in susceptione sui officii, 
scii, contractum fideliter implendi officium susceptum. Pariter peccant 
graviter et ad restitutionem tenentur tamquam cooperatores iniusti illi 
omnes, qui corrumpunt exactores, ne debita tributa exigant 108 . 

d) Qui data opera et quasi per modum commercii committunt defrauda- 
tiones tributorum, e. gr. in importatione saccharini, tabaci, sericorum etc., 
solent peccare graviter, quia se exponunt maximis periculis, et adhibent 
media valde illicita. Etiam videntur teneri ad restitutionem tam ipsi quam 
eorum cooperatores efficaces, e.gr. palpones, emptores mercium sic defrau- 
datarum, praesertim si per fraudationem continuatam mercium aliis mer- 
catoribus notabile damnum causaverint. Alii enim mercatores habent stric- 
tum ius, ne ex violatione legis civilis praeiudicium grave ipsis inferatur. 

e) „Generaiiter loquendo (i. e. excepto casu sub c nominato) de omni- 
bus vectigalibus putat Lugo cum Molina, monendos esse populos ad tri- 
buta solvenda ; sed post factum non esse cogendos ad restitutionem tributi 
defraudati, si probabiliter sibi suadeant, in tanta vectigalium multitudine 
aliquid iniustum solvisse vel competenter contribuisse ad publicas neces- 
sitates." Ita S. Alphonsus 104 . 

§ 2. 

De lege civili quae praecipit militiam peragendam. 

Lex civilis de militia peragenda per se obligat in conscientia, quia 295 
militia est necessaria ad defensionem patriae. Militia nihil aliud esse 
videtur nisi tribulum personale, seu ut alii dicunt, tributum sanguinis. 

193 Cf. Marc-Raus, Inst. mor. I, 968. 


194 Theol. mor. 1 . 3, 616. 

Per accidens talis lex non obligat, scii. i. si est iniusta, e. gr. si etiam 
clerici coguntur militare, vel 2. si milites coguntur pugnare in bello 
manifeste iniusto. Satis communiter theologi moderni docent legem 
de militia peragenda neque esse mere poenalem, neque obligare ex 
iustitia commutativa, sed ex sola iustitia legali . 165 In tribus autem 
casibus haec lex obligat ex iustitia commutativa, scii. 1. si quis libere 
et ex contractu se militiae adscripsit; 2. si quis ex sua dolosa sub- 
tractione causavit, ut alius determinatus civis cogatur militare; 3. si 
medicos vel alios officiales, largitionibus corrupit ita, ut ad militiam 
inhabilis declaretur. In hoc ultimo casu autem non semper est certa 
laesio iustitiae commutativae, ut infra n. 298 dicetur. 

296 Amplior explicatio. 1. Absque omni dubio incumbit auctoritati publicae 
onus defendendi et conservandi rem publicam. Cum autem ab initio mundi 
usque ad nostros dies ista defensio sufficienter haberi nequeat sine militibus, 
potestas publica tenetur procurare milites; quod quidem fieri potest con- 
ductione aut conscriptione. Uter modus sit aptior, pendet ex multis circum- 
stantiis. Conductio militum paucis in regionibus hodie adhuc viget (Fremden- 
legion), et est saepe modus insufficiens, saltem pro magnis regnis. — Con- 
ductio militum est contractus onerosus, ac proinde de eius condicionibus 
et laesione valent omnia, quae de aliis contractibus conductionis vigent. 
Hinc miles conductus tenetur ad restitutionem, si militiam susceptam frivole 
deserit. Non autem frivole sed licite deserit militiam susceptam, si contra 
stipulationes initas male tractatur, vel si urgentia pericula religionis et 
morum ei minitantur. — Conscriptio militum est universalis vel partialis. 
In conscriptione universali omnes iuvenes idonei militiam suscipere debent, 
in partiali vero conscriptione tantum pars iuvenum idoneorum eligitur. 
Quando viget conscriptio partialis, aliquando permittitur, ut iuvenis ad mili- 
tiam conscriptus alium loco sui substituat pretio soluto. Talis miles sub- 
stitutus est miles conductus, ac proinde eadem valent, quae supra dicta sunt 
de conductione militum. 

2. Conscriptio rigorose universalis, quae prorsus nullum iuvenem physice 
aptum a militia eximit, est iniusta. Etenim lex tum ecclesiastica tum natu- 
ralis inde laeditur: lex ecclesiastica quidem, quae prohibet, ne clerici et reli- 
giosi servitium militare peragant 199 , lex autem naturalis, quae praecipit, ut 
filii teneantur sustentare parentes in gravi necessitate exsistentes. Porro si 
quilibet iuvenis teneatur per longum tempus in militia servire, accidit, ut 
parentes paupertate et infirmitate oppressi careant necessario subsidio filiorum. 

Conscriptio universalis, quae tamen eximit clericos et filios prorsus neces- 
sarios ad sustentationem parentum per se est lex iusta. Etenim servitium 
militare est quasi tributum personale vel tributum sanguinis necessarium ad 
bonum commune (cf. supra). Sicuti autem obligantur cives omnes fortuna 
praediti ad tributa realia, ita tenentur omnes cives corporali constitutione 
apti et altiore lege non exempti ad tributum personale militiae. Neque 
dicat quis, numerum militum esse excessivum, nam nullus homo privatus 
potest certo probare hoc assertum, cum non sufficienter cognoscat vera 
pericula, quae imminent rei publicae ex aliis regnis. Per accidens servitium 


i» 5 Ita etiam Bouquillon, Theol. fund. n. 226; Gdpfert, Moraltheol. II, 184 
aliique. 106 Cod. iur. can. c. 121, 141, § 1, 188, n. 6. 

militare coactum est iniustum, si scii, militibus praebetur grave scandalum 
contra religionem et bonos mores. 

4. Lex de conscriptione universali vel partiali videtur obligare ex iustitia 291 
legali , non autem est lex mere poenalis. Leges, quibus cives servitium mili- 
tare praestare iubentur, in plerisque regionibus esse mere poenales docent 
Genicot 107 , Aertnys 108 . Vermeersch 108 autem ait: „Ipsa populi persuasio 
quandoque, ut in Belgio, propensa est ad habendas huiusmodi leges ut mere 
poenales, dum alibi opinio, quae negat directam conscientiae obligationem, 
offendit piorum animos. Iamvero consuetudo est optima legum interpres. 
Quare censemus oportere ut in sua quisque regione patrios ex probatis adeat 
auctores, et caute accipiat quae ab extraneis in hac re definiuntur." Quae 
quidem vera sunt, si reapse constet de communi persuasione populi. Secus 
autem praesumptio stat pro obligatione iustitiae legalis 20 °. Sicut enim legem 
tributorum non agnovimus ut legem mere poenalem, ita similiter dicendum 
videtur de conscriptione militari. Utrimque enim eadem est ratio scii, neces- 
sitas rei publicae. Unde sicut non facile oritur obligatio restitutionis ex tri- 
butis defraudatis, ita a fortiori nihil per se restituendum est, si quis se sub- 
trahit illicite servitio militari. Dico autem per se, quia per accidens oriri 
potest restitutionis obligatio, ut infra dicetur. — Rationes, quae afferuntur 

ad probandum legem conscriptionis esse legem mere poenalem, immo non 
obligare in conscientia, non videntur esse solidae. Etenim dicunt: a) Con- 
scriptio non est necessaria; sufficit militum conductio ut in Medio Aevo. — 
Eodem fere iure posset quis dicere, moderna arma bellica non esse neces- 
saria; sufficere arma in Medio Aevo usitata, b) Servitio militari imponitur 
iuvenibus periculosissimum onus coacti coelibatus, quod est contra ius natu- 
rale. — Respondetur: Coelibatus coactus perpetuus est quidem contra ius 
naturale; minime autem, si coactio est tantum temporalis. Secus sexcenta 
alia officia, quae exigunt coelibatum temporalem, essent contra ius naturale, 
c) Non servatur in hoc tributo personali proportio inter personas, cum solae 
familiae habentes iuvenes militiae idoneos tam grave onus subire debeant. — 
Respondetur: Eodem iure divites possunt tributa directa appellare iniusta, 
cum tantum onerent ipsos possidentes, pauperes vero liberi remaneant. Sane 
omnia tributa personalia et realia sunt distribuenda aequaliter inter singulos 
cives, sed est prorsus impossibile vitare omnem duritiem atque inaequali- 
tatem oneris. Proinde non statim iniusta appellanda sunt tributa, si videntur 
unum prae alio aliquantum gravare. 

5. In regnis, ubi viget conscriptio universalis, subtractio fraudulenta a 298 
servitio militari non obligat ad restitutionem. Ratio est, quia sola iustitia 
legalis laeditur 201 , non autem iustitia commutativa. Etenim: a) Rei publicae 
nullum damnum reale infertur, quia remanent milites sufficientes ad defen- 
sionem patriae, cum casus, quo propter subtractionem unius alteriusve militis 
revera periclitatur securitas patriae, videatur fere impossibilis, b) Aliis con- 

107 Theol. mor. I, 576. 

188 Theol. mor. I, n. 836. Novus editor Damen hanc sententiam aliqualiter mitigat 
dicens: „Per accidens hodiedum, nisi de mente legislatoris aliter constat, videtur 
esse (lex) pure poenalis." Noldin (De praec. n. 320) asserit: „Non videtur 
improbabilis sententia affirmans in plerisque regionibus leges militares, praesertim 
ubi viget conscriptio universalis, esse leges mere poenales." 

188 Quaest. de iust. n. 127. 200 Cf. Lehmkuhl, Theol. mor. I, 1175. 

201 Si miles relinquit militiam ad quam se obligavit iuramento, virtus quoque 
religionis laeditur (cf. infra II, 451). 

PbOmsiee, Man. Theol. mor. I. 

civibus nec etiam fit iniuria, cum omnes quotquot sunt idonei cogantur ad 
servitium militare et nemo substituatur si alius se subtraxerit. — Num 
obligatio restitutionis oriatur, si quis corruperit medicum aliosve officiales, 
et ita a militia liberatus fuerit, controvertitur. Complures auctores affirmant, 
quia iste cooperatus est ad laesionem iustitiae commutativae, quam commisit 
ille infidelis medicus aut officialis propter officium suum male adimpletum. 
Ita Aertnys 202 . Alii auctores, ut Lehmkuhl 20S , Gopfert 2M , etiam in hoc casu 
excusant huiusmodi corruptores ab obligatione restitutionis, quia neque rei 
publicae neque aliis conscriptis militibus damnum notabile causatum est. 
Haec secunda sententia videtur probabilior, si revera nullum damnum ex 
corruptione ortum sit, ut fere semper accidit in conscriptione universali. 
Aliter autem res se habet in conscriptione partiali. 

299 6. In regnis ubi viget conscriptio partialis, ita ut ex omnibus iuvenibus 
idoneis sorte determinentur ii, qui militiae servire teneantur, fraudulenta 
subtractio probabilius non tantum est illicita, sed etiam inducit obligationem 
restitutionis erga eum, qui tunc iniuste cogitur ad servitium militare. Ita 
Marres 206 , Bucceroni 209 , Berardi 207 , Tanquerey 208 et communiter auctores, 
contradicentibus aliquibus, e. gr. Vermeersch 20fi , Ballerini 21 °, Ballerini- 
Palmieri 211 , Lehmkuhl 212 . Supponimus legem conscriptionis non esse mani- 
feste iniustam; pariter supponimus iuvenem non emigrasse e regno in quo 
servire debuisset. In duobus enim istis casibus non esset fraudulenta sed 
legitima subtractio. In aliis autem casibus, quando iuvenis conscriptus se 
subtraxit militiae faciendae sive morbum mentiendo sive seipsum mutilando 
sive medicos officialesve corrumpendo, revera est non solum occasio sed 
causa efficax, ut alius iuvenis sorte exemptus nunc iniuste cogatur ad mili- 
tiam. Et revera iste alius iuvenis est merito et rationabiliter invitus, ut hoc 
modo cogatur ad onus grave subeundum illicita actione alterius. Quare 
videtur adesse vera laesio iustitiae commutativae ac proinde obligatio re- 
stitutionis. Gury, qui hanc sententiam vocat probabiliorem, concludit in haec 
verba 218 : „Quidquid sit, in praxi sapientissimum erit etiam in prima (i. e. in 
hac} sententia non valde urgere iuvenes, qui praedictis mediis a militia 
sese liberarunt. Plerique enim nequaquam committi iniustitiam putant, et 
alioquin raro monitis obtemperarent." — Ceterum nostris temporibus haec 
conscriptio partialis fere ubique mutata est in conscriptionem universalem, 
in qua non videtur adesse stricta obligatio restitutionis ex fraudulenta sub- 
tractione, ut supra dictum est. 

300 7. Milites qui legitime iam adseripti militiae aufugiunt (praesertim tem- 
pore belli iusti), graviter peccant, quia a) se exponunt gravissimis et pro- 
brosissimis poenis, e. gr. mortis, spoliationis omnium bonorum etc.; b) gra- 
viter laedunt iustitiam legalem sive etiam (si libere conducti erant) com- 
mutativam; c) dant pessimum exemplum aliis. Nihilominus confessarius 
ordinarie ne imponat iis onus redeundi ad castra, cum huiusmodi desertores 
neque soleant oboedire neque stricte debeant redire propter gravissimas 
poenas ipsis imminentes. Nemo enim tam graves poenas debet libere pati. 

a» 2 Theol. rnor. I, n. 837. Novus editor Damen videtur hanc sententiam mutavisse. 

so8 Theol. mor. I 1177. 204 Moraltheol. II 184. 206 De iustitia n.225. 

300 inst, Theol. mor® II 1386. 207 Prax. Confess. II, n. 41S. 

308 pe iustitia 8 n. 566. 208 De iustitia n. 130. 

810 Nota in Gury, De iustitia I, n. 749. 211 De iustitia n. 184. 

212 L. c. I, n. 1176— - 1177 - 813 D. c. 

TRACTATUS IV. 

De conscientia. 

Cf. S. Thomas, S. theol. 1, 2, q. 19; Quaest. disput. de verit. q. 17; S. Alphonsus, 
Theol. mor. 1 . 1, tract. 1. Merito praenotat S. Doctor, hunc tractatum a se esse 
speciali studio elucubratum; Brocardus a S. Nicolao ord. Carmel., De conscientia 
{Migne, Curs. theol. XI 65 sqq.); Billuart, De conscientia; Reg. Beaudouin O. Pr., 
Tractatus de conscientia, Tornaci 1911; H. Simar, Das Gewissen und die Ge- 
wissensfreiheit, 10 Vortrage, ed. 2, Freiburg 1902; Noldin, Sum. theol. mor. de 
principiis I. 4; Bouquillon, Theol. fund. n. 253 — 317. 

Postquam dictum est de legibus, quae sunt externa regula morali- 
latis, nunc agendum est de regula interna, secundum quam omnes 
actus humani dirigi debent, scii, de conscientia, quae est applicatio 
legum ad casus particulares. Veteres scholastici saeculi XIII brevissime 
de hac materia tractaverunt. Post ortas vero disputationes de Probabi- 
lismo, tractatus de conscientia haud parum amplificatus est. Sequenti 
ordine agemus: 1. de notione et divisione conscientiae; 2. de con- 
scientia vera et erronea; 3. de conscientia laxa; 4. de conscientia per- 
plexa et scrupulosa; 5. de conscientia certa et dubia; 6. de variis 
systematibus moralibus; 7. de educatione conscientiae. 

CAPUT I. 

De notione et divisione conscientiae. 

ARTICULUS I. 

De notione conscientiae. 

Notio. Nomen conscientiae diversimode adhibetur. Praecipuae eius 301 
significationes sunt sequentes: 

1. Communis plurium scientia. (Mitwissen.) In hoc sensu Cicero 
adhibet verbum conscientiae dicens: „Constrictam iam omnium horum 
conscientia teneri tuam coniurationem non vides?" 1 

2. Actus, quo anima nostra proprias affectiones percipit. (Bewufit- 
sein.) Haec perceptio pro obiecto habet vel actiones sensitivas (con- 
scientia sensitiva seu sensus communis vel intimus 2 ) vel actiones 
intellectuales (conscientia intellectiva). Utraque conscientia vocatur 
conscientia psychologica ®, de qua tractant philosophi. 

1 Oratio 1 in Catilinam 1, 1. 

2 C/f. S. theol. 1, q. 78, a. 4 ad 2; Zigliara, Sum. Phil. critica 1 . 2, c. 1, a. 3. 

3 Cf. S. theol. 1, q. 79, a. 13. In hoc articulo Angelicus Doctor optime describit 
conscientiam tum psychologicam tum moralem: ..Dicitur conscientia testificari, 
ligare vel instigare, vel etiam accusare, vel etiam remordere sive reprehendere. Et 
haec omnia consequuntur applicationem alicuius nostrae cognitionis vel scientiae 
ad ea, quae agimus. Quae quidem applicatio fit tripliciter : Uno modo secundum 
quod recognoscimus aliquid nos fecisse vel non fecisse, ... et secundum hoc con- 

3. Notitia vel memoria. In hoc sensu scribit S. Paulus: „In mani- 
festatione veritatis commendantes nosmetipsos ad omnem conscientiam 
hominum coram Deo ”, et rursus: „Spero autem in conscientiis vestris 
manifestos nos esse.”* 

4. Innata promptitudo ad cognoscenda prima principia moralia. Ista 
acceptio conscientiae non est commendanda, quia haec innata promp- 
titudo melius vocatur cum scholasticis synteresis B . Facilius admitti 
potest conscientiam esse habitualem quandam cognitionem obligationum 
moralium (Gewissensanlage) ; quo sensu loquimur de conscientia tenera, 
scrupulosa, laxa etc., habentes prae oculis quendam animi habitum 
seu statum. 

5 . Iudicium intellectus practici ex principiis communibus dictans 
de bonitate vel malitia alicuius actus a nobis faciendi (vel facti). 

Haec est conscientia moralis; quae concinne dicitur scientia cordis et 
de qua nunc in toto hoc tractatu agemus. Explicantur singulae partes 
huius definitionis: 

Dicitur i°: iudicium, quia conscientia non est potentia neque habitus, 
sed actus °, qui quidem elicitur a potentia intellectus mediante praecipue 
habitu prudentiae Christianae. Conscientia enim nihil aliud est nisi 
applicatio scientiae seu notitiae ad aliquod particulare factum. Quae 
quidem scientiae applicatio est iudicium. Conscientia moralis duo 
praestat, scii, ante actionem (per iudicium de eius bonitate aut malitia) 
instigat ad bonum et deterret a malo; post actionem patratam punit 
actionem malam remorsibus, qui in S. Scriptura vocantur: „vermis“ 
(conscientiae) ; actionem vero bonam remuneratur laetitia spirituali et 
pace dulci animae. Omnia autem ista munia sunt actus et non habitus 
vel potentiae 7 . 

scientia dicitur testificari. [En conscientia psychologica.] Alio modo applicatur 
secundum quod per nostram conscientiam iudicamus aliquid esse faciendum vel 
non faciendum; et secundum hoc dicitur conscientia ligare vel instigare. [En 
conscientia moralis antecedens.] Tertio modo applicatur secundum quod per 
conscientiam iudicamus, quod aliquid quod est factum sit ber.e factum vel non 
bene factum; et secundum hoc conscientia dicitur excusare vel accusare seu re- 
mordere." [En conscientia moralis consequens.] 

4 2 Cor. 4, 2; 5, 11. 6 Cf. S. theol. 1. c. 

8 S. theol. i, q. 79> a. 13. 

7 Ad rem scribit optime Angelicus Doctor: ..Secundum modum applicationis, 
quo notitia applicatur ad actum, ut sciatur an actus sit rectus an non, duplex est 
via: Una, secundum quod per habitum scientiae dirigimur in aliquid faciendum 
vel non faciendum. Alio modo, secundum quod actus, postquam factus est, examina- 
tur ad habitum scientiae, an sit rectus vel non rectus. . . Secundum autem utrum- 
que applicationis modum nomine conscientiae utimur. Secundum enim quod appli- 
catur scientia ad actum, ut dirigens ipsum, secundum hoc dicitur conscientia 
instigare, vel inducere, vel ligare; secundum vero quod applicatur scientia ad 
actum per modum examinationis eorum quae iam acta sunt, sic dicitur conscientia 
accusare, vel remordere, quando id quod factum est invenitur discordare a scientia 
ad quam examinatur; defendere autem vel excusare, quando invenitur id quod 
factum est processisse secundum formam scientiae." De verit. q. 17, a. 1. 

In linguis vernaculis conscientia potius significat habitum quam actum 
ideoque sermo est de conscientia habituali scrupulosa, tenera, laxa etc., 
ut supra n. 4 iam dictum est. Unde oportet attendere, ne confusio oriatur! 

Dicitur 2°: intellectus practici. Subiectum conscientiae non est volun- 
tas (ut opinantur Henricus Gandavensis aliique, praesertim Protestantes), 
sed intellectus isque practicus. Actus enim conscientiae non est volitio 
nolitiove, neque mera apprehensio speculativa, neque suspensio assensus, 
neque opinio, sed practicum dictamen de aliquo actu particulari a nobis 
vel faciendo vel facto. Unde e. gr. conscientia non iudicat de veritatibus 
speculativis, ut puta de Trinitate, de valore sacramentorum etc. 

Dicitur 3 0 : ex principiis communibus dictans. Conscientia enim 
principia communia sive fidei sive rationis naturalis ut vera supponit 
et debet supponere iliaque applicat ad casum particularem. Ergo con- 
scientia minime iudicat de ipsa lege naturali vel divina, sed solummodo 
iudicat, num actus a nobis faciendus vel factus sit conformis iustis 
legibus exsistentibus. Sequitur quoque, ut conscientia sit minime auto- 
noma (sicuti volunt Kant eiusque sequaces), atque ut sit falsa illa liber- 
tas conscientiae a multis modernis proclamata, quae sit prorsus inde- 
pendens arbiter boni et mali 8 . 

Dicitur 4 0 : de bonitate vel malitia alicuius actus a nobis faciendi 
(vel facti). Etenim conscientia est regula subiectiva morum. Quidquid 
enim a conscientia ut conforme cum iustis legibus iudicatur, est actus 
subiective bonus vel saltem non malus; quidquid vero tamquam discor- 
dans a lege aestimatur, est subiective malum, licet forte obiective 
sumptum nihil mali habeat 9 . — Proprium et primarium officium con- 
scientiae est iu dicare de actu a nobis faciendo ; est enim conscientia 
regula actuum a nobis faciendorum. Ex consequenti autem ad con- 
scientiam pertinet etiam iudicare de actu iam a nobis patrato, ut patet 
ex verbis S. Thomae supra citatis. Quo sensu in ep. ad Rom. 2, 15 
dicitur conscientia homini reddere testimonium, inter se invicem cogita- 
tionibus accusantibus aut etiam defendentibus. 

Scholion. De differentia inter conscientiam, synteresim, scientiam mo-302 
ralem, prudentiam, legem naturalem. Ut definitio conscientiae moralis adhuc 
clarius appareat, iuvat illam comparare cum synteresi, scientia morali, pru- 
dentia et lege naturali. 

Synteresis 10 est habitus primorum principiorum moralium, cuius actus est 
dictare in genere bonum esse faciendum et malum omittendum, seu, ut 
B. Albertus Magnus 11 dicit: „ Actus eius duplex est, scii, inclinatio ad 

8 Cf. Pius IX., Syllab. prop. 3 4 56 57. 

9 Cf . infra n. 302 in fine et 307 sqq. 

10 Auctores non concordant, utrum scribendum sit synderesis an synteresis. 
Pariter non constat, unde hoc nomen synteresis, quod primo adhibetur a 
5. Hieronymo (In Ezech. 1, 7 [Migne, Patr. lat. 25, 22], desumptum sit. Forte 
est error amanuensis pro ouve(6qon;. „Die Synterese ist die mit dem Vernunft- 
gebrauch unzertrennlich verbundene Fahigkeit zur bindenden Fassung der sit t- 
lichen Grundgesetze" (cf. Rene, Die Synteresis nach dem hl. Thomas vi). 

11 S. theol. 2, tr. 16, q. 99, m. 2, a. 3. Idem docet S. Thom., De verit. q. 16, a. 2. 

bonum et murmuratio comfia malum." Conscientiae vero est, iudicare in 
casu particulari, quid sit .agendum vel omittendum. Conscientia potest errare, 
numquam autem synteresis 12 . Pulchre nominatur synteresis a S. Hieronymo 
et praesertim a Scholasticis saeculi XIII „scintilla conscientiae", „igniculus"; 
synteresis enim est quasi igniculus accensus ab ipso Creatore in intellectu 
nostro; igniculus derivatus ab ipso lumine divino iuxta illud Psalmi 4: 
,.Signatum est super nos lumen vultus tui. Domine” ; igniculus lucens et 
ardens: lucens et ostendens principia generalia morum; ardens i. e. impel- 
lens ad bonum et retrahens a malo. Haec autem scintilla numquam ex- 
stinguitur, neque in hac terra, quando homo sordescit in peccatis, neque in 
caelo, neque in gehenna. Unde S. Thomas 13 dicit: ,,Scintilla rationis ex- 
stingui non potest lumine intellectus remanente; sed intellectus numquam 
per peccatum tollitur." Haec synteresis remanens in damnatis est primaria 
causa sic dicti „ vermis", qui non moritur; nam semper murmurat contra 
malum patratum et impellit ad bonum, quod tamen propter obstinationem 
malae voluntatis etiam semper reicitur 14 . 

Scientia moralis deducit ex principiis conclusiones obiectivas, quae sunt 
ipsius proprium obiectum; conscientia autem est quid prorsus subiectivum, 
quod potest concordare vel discordare cum scientia morali. Quare in quibus- 
dam hominibus est scientia moralis sat magna cum prava conscientia; in 
aliis autem est optima conscientia cum sat parva scientia morali. 

Prudentia est virtus ac proinde habitus; conscientia autem est actus, ut 
iam dictum est. Prudentiae virtutis sunt tres actus, scii, consilium capere, 
iudicare, praecipere 16 . Prudentiae actus, qui est iudicare, coincidit cum recta 
conscientia, cuius est etiam iudicare de actu faciendo vel facto; prudentiae 
vero actus, qui est praecipere, est conscientia antecedens. 

Lex naturalis est participatio legis aeternae in creatura rationali ac 
proinde includit principia obiectiva moralitatis; conscientia autem haec prin- 
cipia applicat ad iudicandum de actu faciendo aut omittendo. — Totam hanc 
doctrinam breviter complectitur S. Thomas dicens: „Patet, qualiter differant 
synteresis, lex naturalis et conscientia; quia lex naturalis nominat ipsa uni- 
versalia principia iuris; synteresis vero nominat habitum eorum; conscientia 
vero nominat applicationem quandam legis naturalis ad aliquid faciendum 
per modum conclusionis cuiusdam." 16 

Nota. Quamquam conscientia differt ab enumeratis normis, dependet ta- 
men ab illis, quia unaquaeque earum ad ipsam efformandam concurrit; quod 
hoc modo clarescit: Synteresis proponit principium generale, e. gr. omne 
malum morale est vitandum. Scientia moralis et lex naturalis docent, fornica- 
tionem esse quid malum morale ac proinde vitandum. Tunc prudentia addit: 
actio, quae hic et nunc facienda proponitur, revera est fornicatio. Ultimo 
conscientia dictat, istam actionem esse absolute vitandam. Ex quibus apparet, 
nihil obstare ne iudicium conscientiae vocetur conclusio alicuius syllogismi, 
in quo synteresis aliaque sunt ad instar praemissarum. Ideo dicit S. Tho- 
mas 17 : „Conscientia perficitur quasi quodam syllogismo particulari. 

12 B. Albertus, De creat. 2, q. 7 i> c- 2 > cf. etiam S. Thom. 1 . c. 

13 2, dist. 39 . Q- 3, a. 1. Cf. De ver it. q. 16, a. 3 - 

14 Cf. S. theol. 1, 2, q. 85, a. 2 ad 3. Similia docent B. Albertus et Alexander 
Halensis, etsi non concordant de munere synteresis in alia vita. 

16 S. theol. 2, 2, q. 47, a. 8. 16 2, dist. 24, q. 2, a. 3 - 

« Quaest. disput. de veritate q. 17» a. 2. 

Conscientia ita descripta est regula subiectiva, ad quam humanae actiones 
sunt conformandae; est enim quasi praeco aut vox Dei nobis intimans et 
• applicans legem divinam. Quod quidem pulchre exprimitur a S. Bonaven- 

tura 18 : „Conscientia est sicut praeco Dei et nuntius; et quod dicit, non 
mandat ex se, sed mandat quasi ex Deo, sicut praeco cum evulgat edictum 
■ regis." Hinc etiam sequitur, ut debeamus semper sequi conscientiam clare 

imperantem. Unde Innocentius III 18 nervose dicit: „Quidquid fit contra 
conscientiam, aedificat ad gehennam"; et S. Thomas* 0 docet: „Omnis volun- 
tas discordans a ratione, sive recta sive errante, semper est mala, ita quod, 
qui contra conscientiam facit, peccat." Dixi autem: hominem teneri sequi 
* conscientiam clare imperantem; nam si conscientia non imperat, sed tantum 
consulit, vel si imperium non est tam clarum, sicuti solet accidere in scru- 
pulosis, tunc conscientiae dictamen non ita obligat. 

Scholion. Errores circa naturam conscientiae moralis. Quamquam omnes, 303 
etiam pagani veteres et moderni, admittunt exsistentiam conscientiae moralis 
! in homine, tamen quamplurimi erraverunt circa eius naturam. Inter in- 

numeros fere errores videntur esse principaliores hi: 

1. Conscientia est aliquid ad affectum pertinens seu est actus alicuius 
sensus ethici specialis, qui vocatur anglice „moraI sense". Ita Shaftesbury 
omnesque qui propugnant subiectivismum moralem. 

2. Conscientia nihil aliud est nisi effectus educationis atque conversationis 
humanae ideoque valde mutabilis secundum diversos gradus civilisationis. 

Ita Herbert Spencer, Robert Owen aliique. 

3. Conscientia est illusio quaedam spiritus; immo mala conscientia est 
quidam morbus animi. Ita Frid. Nietzsche aliique Nihilistae morales. 

Non vacat refutare singulariter istos aliosque errores de conscientiae 
natura. Remanent enim omnes insimul refutati ex vera conscientiae natura 
supra explicata. 

ARTICULUS II. 

De divisione conscientiae. 

Conscientia solet multipliciter dividi: 

1. Ratione actus: in antecedentem et consequentem. Conscientia 304 
antecedens iudicat de actu faciendo; conscientia vero consequens iudicat 
de actu iam patrato. Conscientia consequens vel approbat actum per- 
petratum, et tunc causat spiritualem laetitiam et satisfactionem 21 ; vel 
hunc actum reprobat, et tunc causat dolorem, qui solet vocari remorsus 
seu vermis conscientiae 28 . Iam non loquemur de conscientia conse- 

18 2, dist. 39, a. 1, q. 3 ad 3. Iam a Socrate conscientia pulchre vocata est 
batpdvtov. 

18 Habetur in c. 13, X 2, 13. 20 Quodl. 3, q. 27. 

21 Pulchre dicit 5 . Augustinus : ..Conscientiae bonae laetitia paradisus est" 

(De Genesi ad lit. 1 . 12, c. 34 [Migne, Patr. lat. 34, 482]). Et (Pseudo-) S.Bern- 
ardus dicit: „Nihil est iucundius, nihil suavius, nihil tutius, nihil ditius bona 
conscientia. Premat corpus, trahat mundus, terreat diabolus, et illa erit secura" 

(De interiore domo c. 11 [Migne, Patr. lat. 184, 517]). 

22 Poenas malae conscientiae vivide describunt non solum SS. Patres, e. gr. 

S. Ambrosius, S. Hieronymus, S. Augustinus (vide Migne, Patr. lat. 220, 351 sqq.), 
sed etiam complures poetae profani, e. gr. Horatius, luvenalis, Goethe (Faust); 
cf. supra n. 152. 

quente, sed unice de conscientia antecedente, quae est regula subiectiva 
actuum ponendorum, quos vel a) praecipit, vel b) prohibet, vel c) con- 
sulit, vel d) permittit. 

2. Ratione conformitatis cum lege aeterna: in veram et in erroneam. 
Conscientia vera seu recta 28 illa est, quae ex principiis veris dictat 
aliquem actum particularem esse licitum vel illicitum. Conscientia 
erronea seu falsa ea est, quae ex principiis falsis, reputatis tamen veris , 
dictat aliquid esse licitum vel illicitum, quod revera non est tale. — 
Cum ignorantia sit causa conscientiae erroneae, loquimur in theologia 
morali fere eodem modo de conscientia erronea, ac de ignorantia. Itaque 
etiam distinguimus conscientiam vincibiliter et invincibiliter erroneam, 
conscientiam culpabiliter et inculpabiliter erroneam. 

Conscientia erronea solet subdividi in scrupulosam, perplexam, laxam, 
cauteriatam, pharisaicam. De singulis infra sermo redibit. Interim brevi- 
ter sit notatum: Conscientia scrupulosa ea est, quae ex futilibus et 
prorsus spernendis rationibus iudicat aut timet, ne mala sit aliqua actio, 
quae revera non est talis. — Conscientia perplexa illa est, quae ex 
utraque parte peccatum apprehendit, sive omittatur sive committatur 
actio. — Conscientia laxa vocatur ea, quae ex leviore ratione iudicat, 
aut omnino non adesse peccatum, aut non esse tantum peccatum, quan- 
tum revera est. Altior, i. e. peior gradus istius conscientiae laxae est 
conscientia cauteriata (cauterizata, abgestumpftes Gewissen), quae ex 
diuturno habitu peccandi omnia vel quaedam peccata gravia parvi pen- 
dit. — Conscientia pharisaica ea est, quae magna peccata parvi facit, 
econtra quasdam res minoris momenti magni facit iuxta illud evangelii : 
„ Excolans culicem, camelum autem deglutiens.“ 24 

3. Ratione assensus: in certam , probabilem et dubiam. Conscientia 
certa ea est, quae sine prudenti formidine errandi firmiter iudicat 
aliquem actum esse bonum vel malum, ac proinde faciendum vel omit- 
tendum. — Conscientia probabilis ea est, quae dictat aliquem actum 
esse probabiliter licitum vel illicitum, sed cum formidine partis oppo- 
sitae. Conscientia probabilis coincidit igitur cum opinione. — Con- 
scientia dubia in stricto sensu accepta est suspensio intellectus neutri 
parti contradictionis assentientis 2B . Moderni auctores non solent distin- 
guere inter conscientiam dubiam et probabilem, sed utramque sumunt 
promiscue pro dictamine rationis practicae cum formidine errandi. 

Nota. Conscientia dubia, si dubium sumitur pro suspensione cuiuslibet 
iudicii, revera est contradictio in adiecto. Etenim conscientia est dictamen 
seu iudicium; dubium autem est suspensio seu negatio iudicii. Multo igitur 
melius esset, si iam nemo loqueretur de conscientia dubia, sed solummodo 
de dubio morali solvendo. 


23 Quidam auctores subtiliter distinguunt conscientiam veram quae concordat 
cum veritate obiectiva, a recta conscientia quae concordat cum recto appetitu 
ideoque includit etiam conscientiam invincibiliter erroneam; sed talis distinctio 
est satis superflua et hodie solet relinqui. Cf. Billuart, De conscientia a. 1. 

24 Matth. 23, 24. 26 Cf. Billuart, De consc. a. 1. 

4 . Ratione obligationis quam manifestat: in praecipientem, prohi- 
bentem, permittentem et consulentem, prout actum faciendum aut prae- 
cipit aut prohibet aut permittit aut consulit. 

Scholion. De differentia conscientiae certae et verae. Ex dictis patet, 305 
conscientiam certam a vera differre; prior enim excludit formidinem errandi! 
sed minime semper respondet obiectivae veritati. Sic e. gr. lacob matrimo- 
nium consummavit cum Lia, habens certam conscientiam, Liam esse veram 
suam uxorem; quod tamen obiective falsum erat. — Altera secum fert praeter 
certitudinem etiam obiectivam veritatem; e. gr. si quis iudicat mendacium 
numquam esse licitum ac proinde recusat dicere mendacium. 

Postquam dictum est de notione et divisione conscientiae, nunc de 
singulis partibus singillatim agendum est, scii. 1. de conscientia vera 
et erronea; 2. de conscientia laxa; 3. de conscientia perplexa et scrupu- 
losa; 4. de conscientia certa et dubia; 5. de conscientia probabili, ubi 
tractabitur de diversis systematibus moralibus. 

CAPUT II. 

De conscientia vera et erronea. 

Principium 1 . Homo tenetur adhibere seriam sollicitudinem ad 306 
semper habendam conscientiam veram seu rectam. 

Ratio est obvia. Etenim conscientia est moralitatis norma proxima, 
quae dirigere debet totam nostram vitam moralem. Iamvero homo tene- 
tur inquirere normam rectam moralitatis, cum secus magna pericula 
salutis oriantur. Quare Angelicus Doctor 26 dicit: „Necessaria est in- 
quisitio rationis ante iudicium de eligendis." 

Media praecipua ad obtinendam conscientiam veram et rectam sunt: 
a) Diligentia cognoscendi leges vitam moralem regentes. Non requiritur 
quidem summa, sed sufficit ordinaria diligentia, quam solent habere homi- 
nes timorati attendendo ad condicionem personarum et gravitatem legis. 

b) Consilii exquisitio apud peritos facta, praesertim si agitur de rebus 
arduis et non claris. Hinc exsistente dubio consulendus est confessarius 
vel superior ecclesiasticus. 

c) Oratio. Deus enim orandus est: „Da mihi intellectum, et discam 
mandata tua” 27 , et: ,, Bonitatem et disciplinam et scientiam doce me” 2 * 

d) Remotio impedimentorum, quae sunt inordinatae passiones, habi- 
tus pravi, tenebrae peccatorum nondum remissorum etc. 

Principium 2 . Homo tenetur sequi conscientiam praecipientem aut 307 
prohibentem: a) si est vera seu recta; b) si est invincibiliter erronea. 

Consulto dixi: praecipientem aut prohibentem; nam si conscientia 
aliquem actum permittit aut tantum consulit, tunc non adest obligatio 
stricta sequendi hanc conscientiam. 


26 S. theol. i, 2, q. 14, a. 1. 27 p St n g, ?3 23 Jb 66 

Prima pars principii enuntiati facile probatur; immo per se patet 28 . 
Etenim cum ex supra dictis constet, conscientiam nihil aliud esse nisi 
applicationem legis in casu particulari, sequitur, ut, sicut lex iusta prae- 
cipiens aut prohibens obligat, ita etiam recta applicatio legis facta per 
conscientiam inducat moralem obligationem. In isto igitur casu con- 
scientia vera et recta obligat graviter vel leviter, quemadmodum obligat 
lex praecipiens aut prohibens. 

Altera pars principii probatur tum ex auctoritate, tum ex ratione. 
Et primo quidem ex auctoritate. Iesus increpat pharisaeos dicens: „Si 
caeci essetis, non haberetis peccatum; nunc vero dicitis: quia videmus. 
Peccatum vestrum manet." 80 Salvator hic loquitur de caecitate spiri- 
tuali, i. e. de conscientia invincibiliter erronea, quae excusasset phari- 
saeos, si revera adfuisset 81 . S. Paulus 82 dicit: „Omne quod non est ex 
hde, peccatum est." Quem textum S. Thomas 88 et communiter Exegetae 
intelligunt non tam de fide supernaturali quam de credulitate, per- 
suasione seu conscientia, ita ut sensus illius sit: Omne quod homo 
contra propriam persuasionem seu conscientiam agit, peccatum est. 
Quam interpretationem esse legitimam, sequitur ex contextu; loquitur 
enim S. Paulus in citato loco de esu ciborum, qui per se mali non 
sunt, sed quos quidam christiani malos et immundos, utpote a lege 
mosaica prohibitos, existimabant; et tunc docet, illum graviter peccare, 
qui revera putans huiusmodi esum esse graviter illicitum, nihilominus 
manducat. — Innocentius III 84 dicit: „Si secus [contra conscientiam] 
egerit, aedificat ad gehennam." Angelicus Doctor 88 asserit: „Simpliciter 
omnis voluntas discordans a ratione sive recta sive errante semper 
est mala", et: „Quando ratio errans proponit aliquid ut praeceptum Dei, 
tunc idem est contemnere dictamen rationis et Dei praeceptum." — 
Ex auctoritatibus hucusque adductis abunde constat hominem semper 
peccare, quando agit contra conscientiam. 

Ratio etiam manifeste probat principium enuntiatum: a) Omne id 
est peccatum formale, quod est contra cognitam regulam morum. Atqui 
conscientia est proxima regula morum, ut supra dictum est. Ergo 
quidquid est contra conscientiam, evadit peccatum, b) Bonitas et 
malitia desumuntur ex obiecto, non ut est in se, sed ut proponituf a 
ratione seu conscientia; est enim voluntas potentia caeca sequens 
ductum rationis nihilque appetens nisi a ratione propositum, et quidem 
eo modo, quo est propositum. Ergo si ratio seu conscientia proponit 
(quamvis erronee invincibiliter) obiectum ut moraliter malum, tunc 
voluntas complectens tale obiectum vult malum et peccat formaliter ae . 

29 lam. Cicero dixit: „In omni vita sua quemquam a recta conscientia trans- 
versum unguem non oportet discedere" (Ep. ad Attic. 13, 20). 

39 Io. 9, 41. 31 Cf. etiam Io. 15, 22. 32 Rom. 14, 23. 

33 Lect. III in cap. 14 ep. ad Rom. et S. theol. I, 2, q. 19, a. 5. 

84 c. 13, X 2, 13. 

33 S. theol. 1, 2, q. 19, a. 5; cf. etiam De verit. q. 17, a. 4. 

83 Cf. Billuart, De consc. a. 2 

Corollaria valde notanda in praxi derivantur ex principio sic ex - 308 
plicato. 

1. Conscientia clare imperans aut prohibens est in anima nostra per 
Deum constituta tamquam rex vel dux, cui non oboedire semper est nefas. 
Hinc oboediendum est potius conscientiae quam cuilibet potestati creatae. 

2. Qui invincibiliter errando putat se debere mentiri pro amico salvando, 
tenetur mentiri et mentiendo non committit peccatum formale, sed materiale 
tantum. Sin autem in isto casu non mentiretur, committeret peccatum for- 
male; quia ageret contra conscientiam (licet erroneam). 

3. Qui invincibiliter errando putat hodie esse ieiunium praeceptum, quod 
tamen revera non est, et non obstante tali convictione non ieiunat, committit 
peccatum formale inoboedientiae erga Ecclesiam, licet non adsit materialis 
laesio legis ecclesiasticae, quippe quae non exsistat. Ratio est, quia spernit 
Ecclesiae praeceptum, quod putat exsistere. 

Exceptiones. 1. Qui ponit actum, quocum erronee putat esse coniunctam 309 
poenam, e. gr. censuram, reservationem etc., peccat quidem, sed reapse non 
incurrit hanc poenam. Hinc qui certo quidem, sed erronee, putat, aliquem 
librum esse ab Ecclesia sub poena excommunicationis prohibitum, et non 
obstante tali convictione legit istum librum, graviter quidem peccat, quia 
spernit Ecclesiam, sed non est excommunicatus, quia haec poena lata non 
est nisi contra illos, qui legunt libros reapse et non tantum putative pro- 
hibitos sub poena excommunicationis. 

2. Qui ex conscientia erronea putat se peccare ex omissione involuntaria 
actus sibi impossibilis, non peccat revera, e. gr. si quis in carcere detentus 
putaret se peccare ex omissione Missae dominicalis, quam revera non potest 
audire propter incarcerationem, non peccat, non obstante sua conscientia 
erronea. Ratio est, quia haec omissio est involuntaria et non datur peccatum 
nisi voluntarium. Melior tamen ratio est, quia nemo sanae mentis sibi per- 
suadere valet se teneri ad aliquid prorsus impossibile; ac proinde in casu 
( conscientia iam non est invincibiliter erronea, vel, si est revera ita, talis 

homo, utpote scrupulosus aut demens, non est capax peccati. 

Principium 3. Non licet sequi conscientiam vincibiliter erroneam ; 310 
nec tamen etiam licet agere contra talem conscientiam ; sed error de- 
i ponendus est ante actionem. 

Ita sententia hodie communior, cui tamen complures praesertim 
veteres scriptores aliqualiter contradicunt, ut Billuart ( 1 . c.), Iohannes 
a S. Thoma etc. Homo agens cum conscientia vincibiliter erronea num- 
quam excusatur a peccato, sive agat iuxta sive contra conscientiam. 
Ratio est, quia voluntarie se exponit periculo peccandi, quod quidem 
iam in casu est peccatum. Proinde homo in isto casu tenetur vel ab 
actione supersedere vel conscientiam erroneam deponere 87 . — Sin autem 
tale periculum peccandi deest, tunc licet agere cum conscientia vincibi- 
liter erronea. E. gr. si quis cum conscientia erronea putat, se debere 
Missam audire, non tenetur prius hanc conscientiam vincibiliter 
erroneam deponere, si revera audit Missam; nam Missam audire est 
actus bonus. Proinde sequens regula observanda est ab illo, qui laborat 


87 Cf. quae supra n. 45 sqq. dicta sunt de ignorantia invincibili et vincibili. 

conscientia vincibiliter erronea: i. Deponat illam quaerendo veritatem 
per media opportuna, e. gr. per orationem, deliberationem, petitionem 
consilii etc.; 2. quodsi nequit deponere illam, supersedeat ab actione; 
3. quodsi nec etiam supersedere potest ab actione, eligat id quod se- 
curius est. 

311 Signa ad discernendam conscientiam invincibiliter erroneam a vin- 
cibiliter erronea sunt praecipue sequentia: Confessarius quaerat a 
poeni tente, an aliquam indecentiam in hoc actu adverterit, vel saltem 
num conscientia ipsi dictaverit esse faciendas investigationes de liceitate 
actus. Quodsi poenitens utrumque negaverit, conscientia eius fuit invin- 
cibiliter erronea. 

312 Malitia specifica moralis actus contra conscientiam invincibiliter 
erroneam commissi. Peccatum agentis contra conscientiam invincibiliter 
erroneam est eiusdem speciei et gravitatis, ac si ageret contra conscien- 
tiam rectam in eadem materia. Quare S. Thomas 88 docet: „Quando 
conscientia erronea dictat aliquid faciendum, dictat illud sub aliqua 
ratione boni, vel quasi opus iustitiae vel temperantiae, et sic de aliis; 
et ideo transgressor incurrit in vitium contrarium illi virtuti, sub 
cuius specie conscientia illud dictat; vel si dictat illud sub specie divini 
praecepti, vel alicuius praelati tantum, incurrit peccatum inoboedien- 
tiae, conscientiam transgrediens.“ Unde e. gr. qui omittit mendacium, 
quod ex invincibili errore putat se dicere debere ad amicum salvan- 
dum, peccat contra caritatem aut etiam contra iustitiam; qui omittit 
in confessione sacramentali actum obiective indifferentem, quem ex 
invincibili errore putavit necessario esse declarandum, committit pec- 
catum sacrilegii. 

Malitia theologica gravis vel levis. Aliquando accidit, ut poenitens 
apprehendat tantum in genere malitiam alicuius actus, non cogitando 
utrum actus sit graviter an leviter malus, e. gr. in lectione librorum 
pravorum. Tunc huiusmodi actus a confessario est iudicandus gravis 
vel levis, prout poenitens est laxae vel timoratae conscientiae. Etenim 
si est laxae conscientiae, praesumptio stat contra illum; sin autem est 
timoratae conscientiae, praesumptio stat pro illo. 

Monitum. Confessarii, concionatores aliique directores animarum sedulo 
animadvertant, ut recte et absque exaggerationibus instruant fideles sibi com- 
missos. Imprimis ne proponant tamquam mandata proprie dicta, quae reapse 
non sunt nisi consilia aut piae consuetudines; e. gr. preces matutinas et 
vespertinas instantissime quidem commendent fidelibus, sed simul aperte 
dicant, earum omissionem non esse proprium peccatum per se. Insuper 
omnes exaggerationes evitent, insinuando aliquid esse grave peccatum quod 
revera non est nisi levis transgressio. „Hinc animadvertatur", ait S. Al- 
phonsus 30 , „in quale discrimen se immittant illi, qui rigidam doctrinam 
sectantes facile damnant homines de peccato mortali in iis, in quibus gravis 
malitia evidenti ratione non apparet, eos sic exponendo periculo damnationis 
aeternae; et idem dicendum est de iis, qui de facili notam laxitatis inurunt 

30 Theol. mor. 1 . 5, n. 52. 

sententiis, quae aperte improbabiles non videntur." — Quae omnia concor- 
dant cum doctrina S. Thomae 40 docentis: „Omnis quaestio, in qua de peccato 
mortali quaeritur, nisi expresse veritas habeatur, periculose determinatur; ... 
error quo creditur esse mortale quod non est mortale, ex conscientia ligat 
ad peccatum mortale." 

Scholion. De morali bonitate actus ex invincibili errore commissi. 313 
Saeculo praesertim XVIII acerrime disputatum est inter theologos, num 
conscientia invincibiliter erronea non solum obliget ita ut illi contraire sit 
peccatum, verum etiam num illam sequi sit bonum, immo et meritorium. 
Num e. gr. ille, qui ex conscientia invincibiliter erronea mentitus est, non 
solum sit liber a peccato formali, sed etiam mentiendo actum bonum per- 
fecerit? Talem hominem esse liberum a peccato formali est certum contra 
Lutheranos et Iansenistas. Damnavit enim Alexander VIII propositionem 
(31): „Tametsi detur ignorantia invincibilis iuris naturae, haec in statu 
naturae lapsae operantem ex ipsa non excusat a peccato mortali." Sed 
estne actus ex conscientia invincibiliter erronea productus revera moraliter 
bonus? — S. Alphonsus 41 sententiam affirmantem vocat probabiliorem et 
communissimam, quia testante S. Thoma 42 „actus humanus iudicatur vir- 
tuosus vel vitiosus secundum bonum apprehensum, in quod per se voluntas 
fertur; et non secundum materiale obiectum actus". Contra hanc sententiam 
vehementer invehit Concina 43 praesertim insistens in adagio ab omnibus 
admisso: „Bonum ex integra causa, malum ex quocumque defectu." Pro- 
clamat etiam esse intolerabilem absurditatem, quod quis ex scelere, e. gr. ex 
idololatria cum ignorantia invincibili commissa, mereatur vitam aeternam. 

Sic ille: „Quidnam communi sensui repugnantius quam scelera et horrenda 
flagitia portentosa metamorphosi in virtutes, in meritum vitae aeternae trans- 
formari? Qua vi? — Divina? — Absit. — Qua ergo? Audi et obstupesce: 

Vi erroris humani. Error igitur mentis nostrae est alter Deus." — Haec 
controversia nobis videtur esse pure theoretica neque ullam producere utili- 
tatem practicam. Etenim utraque sententia concedit haec duo: 1. peccatum 
materiale ex conscientia invincibiliter erronea commissum nullam culpam 
moralem inducit; 2. bona intentio huic operi coniuncta est opus virtuosum 
et meritorium (positis ceteris requisitis). Sola igitur differentia consistit in 
determinando, utrum opus materialiter malum, scii, seiunctim acceptum, 
habeat moralitatem bonam, an malam. Vel ut res in exemplo concreto osten- 
datur: Num Patriarcha Iacob copulam carnalem exercens cum Lia, quam 
invincibiliter putavit suam legitimam uxorem, minus bonum opus perfecerit, 
quam si eundem actum perfecisset cum legitima uxore? — Theoretice 
loquendo, sententia Concinae nobis non videtur esse prorsus spernenda 
propter rationes ab ipso allatas et propter auctoritatem S. Thomae dicentis: 
„Illud quod agitur contra legem, semper est malum; nec excusatur per hoc, 
quod est secundum conscientiam." 44 Iam S. Bernardus 46 de hac controversia 

40 QuodI. 9, a. 15. 

41 L. c. I. 1, n. 6. Eandem sententiam docet R. Beaudouin O. Pr., De con- 
scientia p. 24; E. Mulier, Theol. mor. I, § 72; multi moderni. 

42 Quodl. 3, a. 27. 

43 De consc. diss. 1, c. 5. Sententia Concinae paucos asseclas nacta est. Cf. La 
Croix, Theol. mor. lib. 1, n. 14 — 34. 

44 Quodl. 8, n. 13. Haec verba possunt tamen recte intelligi de malitia mere 
obiectiva. Cf. Billuart, De conscientia a. 2, obi. 4. 

46 De praecept. et dispensat, c. 14 (Migne, Patr. lat 182, 883). 


38 De verit. q. 17, a. 4 ad 9. 

longius disserit et concludit: , .Bonum prorsus condemnat intentio prava et 
malum non penitus excusat recta. Sive itaque malum putes bonum, quod 
forte agis, sive bonum malum, quod operaris, utrumque peccatum est.“ 

Rectius autem forte quis dixerit tale opus in se materialiter malum (praecisa 
bona intentione) esse amorale, quia non est voluntarium in genere moris. 

CAPUT III. 

De conscientia laxa. 

314 Notiones. Ad conscientiam vincibiliter erroneam reducitur con- 
scientia laxa, quae ex insufficienti ratione iudicat, aut omnino non 
adesse, aut saltem non adesse ita magnum peccatum in casu particulari, 
sicuti revera est. Cum igitur conscientia laxa sit erronea, applicandum 
est illi principium 3 supra n. 310 allatum. 

Conscientia laxa habet duos gradus fere aeque periculosos, scii, conscien- 
tiam cauteriatam (abgestumpftes Gewissen), quae ex diuturno habitu pec- 
candi omnia vel quaedam determinata peccata gravia parvi pendit, immo fere 
nec percipit. Ex moribus enim perversis ita obnubilari potest sensus moralis, 
ut homo nec gravia peccata abhorreat, sed quasi aquam bibat iniquitatem 4e . , 

Nihilominus inde non licet deducere talem hominem iamnon posse distinguere 
inter bonum et malum morale, seu illum laborare amentia morali (moral 
insanity) ideoque carere responsibilitate morali. Et revera ista insanitas 
moralis repugnat synteresi atque naturae conscientiae. Alter gradus conscien- 
tiae laxae est conscientia pharisaica, quae specietenus est conscientia tenera, 
quoniam in quibusdam rebus, praesertim exterioribus, est valde, immo nimis 
accurata, sed in aliis materiis, iisque magis necessariis, absque scrupulo peccat* 7 . 

315 Causae conscientiae laxae. Prima quidem radix est illa ex peccato 

originali procedens habitualis dispositio animi, quae inclinat ad ne- 
gandas aut minuendas obligationes atque ad extendendam plus iusto 
libertatem agendi; proximae autem causae sunt: 1. Prava educatio et 
conversatio. Experientia, eheu! quotidiana luce clarius ostendit, infantes 
educatos a parentibus irreligiosis et immorigeris nec religionis nec 
moralitatis verum sensum assequi. Pariter quotidie videmus illos, qui 1 

habitualiter conversantur cum perversis hominibus, paulatim perverti 

ac de religione et moralitate falsa iudicia imbibere. — 2. Passiones vehe- 
mentes inordinatae saepius causant conscientiam laxam. Etenim tales 
passiones solent obnubilare intellectum ideoque eius rectum iudicium 
impedire. Quare commune adagium est: „Quod cupit quis, hoc et 
credit.“ Hinc tot iudicia falsa in rebus morum! E. gr. iracundiae motus 

48 Cf. Is. s> 20; Iob 15, 16. 

47 Cf. Matth. 23, i3sqq. „Vae vobis. Scribae et Pharisaei hypocritae, quia 
mundatis quod deforis est calicis et paropsidis, intus autem pleni estis rapina et 
immunditia" (ib. v. 25). Ab hac conscientia pharisaica non ita longe absunt illi, qui 
nimis anxii sunt circa multas devotiones externas; ex alia autem parte facile lae- 
dunt fraternam caritatem virtutesque morales. Vulgo vocantur isti homines 
ScheinheiUge, Betschwestem, Quiseln, devotes, et in sexu masculino aeque ac 
feminino inveniuntur. 

vocantur piae indignationes; effrenata ambitio audit nobilis aemulatio; 
sacra fames auri appellatur providentia pro rebus adversis; voluptas 
sensualis nominatur cura necessaria corporis etc. — 3. Vita diu in vitiis 
immersa, quae solet producere obnubilationem et tandem obcaecatio- 
nem intellectus atque obdurationem voluntatis. Accedit, quod homo 
vitiis deditus semper minores Dei gratias accipit indeque in profundum 
barathrum labitur, in quo iam non recte percipit normas moralitatis. 

Effectus. Nemo non videt, quam periculosa sit conscientia laxa, 
cum inde oriantur innumera peccata, quae eo periculosiora sunt, quo 
minus recte percipiuntur. Quod quidem periculum metuens orat Psalmista : 
„Ab occultis meis [ peccatis ] munda me [Domine] I"* 8 Conscientia laxa, 
nisi orta sit ex mala educatione, solet esse culpabiliter erronea, inde- 
que omnes actus peccaminosi, qui ex illa procedunt, licet non agno- 
scantur ut peccata, ad culpam imputantur. 

Remedia. 1. Primum, optimum et efficacissimum remedium contra 816 
conscientiam laxam est oratio devota et assidua: „Da mihi intellectum, 
et scrutabor legem tuam, et custodiam illam in toto corde meo“ if> — 

2. Alterum remedium valde consulendum est confessio sacramentalis at- 
que instructio a prudenti patientique confessario facta. Quando autem 
confessarius animadvertit, poenitentem laborare laxa conscientia, be- 
nigne illum tractet, simul tamen strenue monens et instruens eum ad 
conscientiae reformationem. — 3. Tertium remedium est amotio cau- 
sarum, quae conscientiam laxam produxerunt. Sic, si ista laxitas pro- 
venit ex mala educatione, bona instructio impertienda est; si accidit ex 
mala conversatione, societas hominum timoratorum consulenda est; 
si mala vita anteacta conscientiam cauteriatam effecit, emendatio om- 
nibus viribus procuranda est. 

CAPUT IV. 

De conscientia perplexa et scrupulosa. 

ARTICULUS I. 

De conscientia perplexa 60 . 

Notio. Conscientia perplexa ea est, quae ex utraque parte peccatumZYl 
timet, sive faciat sive omittat actum. E. gr. aliquis meticulosus, cui 
incumbit cura alicuius infirmi, putat se peccatum committere, si die 
festo non assistit Missae; ex altera autem parte timet, ne caritatem 
graviter laedat, si infirmum solum relinquit domi et Missae assistit; 
vel aliud exemplum, quod saepius accidere potest: confessarius timet 
absolvere poenitentem, vel quia ille est dubie dispositus, vel quia pec- 
catum reservatum probabiliter commisit; ex altera autem parte metuit, 

48 Ps. 18, 13. 40 Ps. 118, 34. 

80 In lingua germanica dicitur: Das verwirrte Gewissen. 

ne poenitens sine absolutione dimissus iam neglecturus sit sacramenta 
suscipienda. — Homo igitur cum conscientia perplexa est sicuti navi- 
gator inter Scyllam et Charybdim. 

818 Regulae observandae, i. Si ille, qui laborat conscientia perplexa, 
actionem suspendere et interim sapientes vel libros consulere potest, 
profecto ad hoc tenetur. Ratio est, quia iuxta principium primum 
supra allatum de conscientia vera quaerenda unusquisque tenetur seriam 
sollicitudinem adhibere ad habendam conscientiam rectam et ad agen- 
dum iuxta leges revera exsistentes. 

2. Si perplexus neque sapientes vel libros consulere neque actionem 
differre valeat, uti accidere solet in exemplo supra allato de confessario, 
tunc eligere debet illud, quod sibi minus malum videtur, prae oculis 
habens, quod lex potior praevalet legi minori. Sic lex divina praevalet 
legi humanae. 

3. Si perplexus neque potest consulere sapientes vel libros neque 
valet discernere, quaenam lex in tali conflictu sit potior, libere alterutram 
partem eligere valet; nam nemo tenetur ad impossibile et nemo neces- 
sario peccat. Attamen si haec perplexitas orta est ex culpa praecedenti, 
ut e. gr. si confessarius non valet recte solvere aliquem casum prac- 
ticum, quia prius neglexit studium Theologiae moralis, tunc valent 
ea omnia, quae supra dicta sunt de ignorantia vincibili et culpabili 51 . 

4. Si conscientia perplexa simul coniuncta est cum conscientia 
scrupulosa, ut saepe accidit, tunc applicandae sunt regulae mox dandae 
de scrupulosis. 

ARTICULUS II. 

De conscientia scrupulosa. 

319 Notio et effectus. Conscientia scrupulosa illa est , quae ex futili- 
bus et prorsus insufficientibus motivis opinatur et timet aliquem actum 
esse peccaminosum. Itaque scrupulus vel sic dicta conscientia scrupu- 
losa est potius timor seu anxietas inanis quam conscientia proprie 
dicta seu iudicium sanae mentis 62 . Hinc quamvis numquam licitum sit 
agere contra conscientiam, non solum licitum sed etiam necessarium est 
agere contra conscientiam scrupulosam. Talis conscientia est vera tor- 
tura fere aeque pro poenitente ac pro confessario. Satis raro producit 
bonos effectus, saepe autem causat damna tum corporis tum animae. 
Etenim debilitat cerebrum nervorumque systema, aliquando nocet sani- 
tati, impedit progressum spiritualem, vitam reddit tristem, immo inter- 
dum ducit ad amentiam aut ad suicidium. Aliquando etiam subito quasi 
ex desperatione homo scrupulosus evadit laxae conscientiae ac vitiis 


51 Cf. n. 46. 

62 Proinde medici merito vocant scrupulos phobiam (religiose Zwangsvorstel- 
lungen); cf. P. Raymond O. Pr., Le guide des nerveux et des scrupuleux. 
Paris 19 11, p. 100 sqq 

laxat habenas. — Conscientia scrupulosa minime confundenda est cum 
conscientia tenera, quae refugit omnia etiam parva peccata. Unde atten- 
denda sunt signa evincentia conscientiae scrupulosae exsistentiam. 

Signa 83 (Symptomatologia). 1. Nimia anxietas circa sufficientiam 320 
actionum 64 et notanter circa praeteritas confessiones. Dico autem: nimia 
anxietas; nam quandoque non sine fundamento adest huiusmodi anxie- 
tas. Nimiam autem anxietatem revera adesse licet ex eo concludere, 
quod illa iterum iterumque in poenitente redit, etiamsi confessarius eam 
infundatam certo declaravit. 

Prolixae accusationes circumstantiarum, quae ad rem non per- 
tinent. Hoc valet praecipue de peccatis internis. Scrupulosi enim solent 
habere magnas anxietates de pravis cogitationibus et desideriis libere 
admissis, de prava aut saltem non sufficienter bona intentione habita 
in agendo. 

3. Pertinacia iudicii, quae confessarii decisionibus acquiescere re- 
cusat et inducit poenitentem ad migrandum ab uno confessario ad 
alium. — Scrupuli aliquando versantur circa universum statum animae 
et circa omnia peccata; saepius autem speciale obiectum attingunt, 
e. gr. castitatem, recitationem Breviarii, prolationem verborum durante 
consecratione etc. 

Causae (Aetiologia) conscientiae scrupulosae interdum (licet satis 321 
raro) sunt supernaturales, scii. Deus, qui immittit scrupulos, ut anima 
exerceatur in patentia et humilitate, sicuti narratur de S. Ignatio de 
Loyola, de S. Francisco Salesio aliisque sanctis; at tales scrupuli non 
solent per longum tempus durare, sed, iis mox superatis, dulcis pax 
animae renascitur. — Deo permittente aliquando diabolus causat scru- 
pulos ad perturbandam animam aut ad vindictam sumendam de illa; at 
etiam isti scrupuli non solent per longum tempus perseverare, sed 
cessabunt adiutrice gratia divina et strenua pugna animae. 

Multo saepius causae naturales producunt scrupulos, licet Deus sit 
dicendus causa prima, quae adhibet causas naturales ad effectus produ- 
cendos. Causae naturales, quae proxime producunt scrupulos, sunt aut 
morales aut physicae. Inter physicas causas scrupulorum eminet dis- 
positio pathologica 88 corporalis, scii, cerebri, cordis, nervorum, prove- 
niens haud raro ex hereditate, vel atavismo. Unde saepe cum huius- 
modi dispositione pathologica corporali scrupuli non solum oriuntur, 
sed etiam cum ea cessant. Recolenda sunt ea, quae supra n. 95 dicta 
sunt de „ideis fixis Forsan non est alienum a vero, si quis diceret, 


83 Cf. A. Gemelli O. M., Skrupulositat u. Psychasthenie (1915) 91 sqq. 

» A modernis vocatur sentiment d-incompl&ude, Gefiihl der Unzulanglichkeit. 

S. Antoninus (Sum. theol. I, 3, 10) iam id agnovit dicens: , .Quandoque cau- 
satur pusillanimitas seu scrupulus ex aegritudine maniaca vel melancolica ... per 
quam laeditur imaginatio et quandoque ratio. . . Aliquando vero procedit ... ex 
regtrmms corporalis negligentia, sc. per nimiam abstinentiam ... vigilias et 
huiusmodi. 0 

maximam scrupulorum partem nihil aliud esse nisi ideas fixas religio- 
sas, seu potius phobiam religiosam. Causa physica scrupulorum aliquando 
etiam est animi imbecillitas et inconstantia, quam moderni psychiatri 
„psychastheniam“ vocant. — Causae morales conscientiae scrupulosae 
sunt nimia fuga humanae conversationis honestaeque recreationis, con- 
versatio cum hominibus meticulosis 60 , lectio scriptorum nimis rigi- 
dorum, occulta superbia, qua quis magis fidit proprio iudicio, quam 
sententiae confessarii 57 , Unde S. Alphonsus 68 dicit: „Saepe scrupuli 
ex superbiae vitio ortum habent." 

322 Remedia scrupulorum. (Therapia.) i. Primum remedium, a quo 
cura huius morbi incipienda est, consistit in amotione causarum, 
quae produxerunt et producunt conscientiam scrupulosam. Unde si 
causa scrupulorum est pathologica qualitas corporalis, haec mediante 
bono et timorato medico eliminanda est. Sane cum saepissime pertur- 
batio nervorum sit causa scrupulorum et cum haec perturbatio diffi- 
culter sanari queat, magna patientia opus est. Quando confessarius 
suspicatur, morbum corporalem esse causam scrupulorum, sollerti pru- 
dentia et circumspectione utatur, praesertim cum mulieribus scrupulosis 
iunioribus, ne det ansam malevolis detractionibus. Simpliciter dicat 
poenitenti: Theologia moralis docet nos, scrupulos saepius oriri ex 
aegra dispositione corporali, ideoque vadas ad medicum prudentem et 
timoratum, ut detegatur, num revera morbus adsit. 

2. Alterum remedium idque uno ore proclamatum cum a Psychiatris 
tum a Theologis est perfecta oboedientia sapienti directori praestanda 69 . 
Etenim scrupulosus nequit seipsum dirigere neque recte iudicare de 
proprio statu propriisque actibus, ideoque tenetur se submittere direc- 
tioni prudentis hominis, cuius auxilio paulatim vanos timores abiciet. 
Propterea confessarius, statim ut clare cognovit poenitentem laborare 
conscientia scrupulosa, conari debet: a) Paterna benignitate eius per- 
fectam fiduciam captare. Quod quidem obtinebit, si clare ostendit, se 
magna caritate christiana affici erga poenitentem ac paratum se esse, ad- 
iuvare illum omnibus quibus poterit viribus. Poenitens autem debet 
non tantum caritatem confessarii persuasam habere, verum etiam revereri 
illius auctoritatem, b) Confessarius cum poenitente semper loquatur 
non haesitanter et dubie, sed tamquam certo sciens et ex auctoritate 
Dei loquens. Proinde iterum iterumque inculcet, se non loqui propria 

»8 Recte scribit Beaudouin O. Pr., Tract. de consc. p. 57: „Causa extrinseca 
scrupulosae conscientiae est societas scrupulosorum; nam unus scrupulosus facit 
alium scrupulosum, sicut unus timidus facit alium timidum." 

o? Cf. S. theol. 2, 2, q. 173, a. 2; Billuart , De consc. diss. 5, a, 5, quaer. 4 0 . 

08 Theol. mor. 1 . 1, n. 12. 

o» „Enixe curet poenitentibus scrupulis vexatis suadere, quod omnino tutus 
incedit, qui sui directoris consiliis acquiescit et obtemperat in omnibus, in quibus 
evidens peccatum non apparet: tunc enim non homini oboedit, sed ipsi Deo 
dicenti: Qui vos audit, me audit, et qui vos spernit, me spernit (Luc. 10, 16)." 
Ita 5 . Alph., Theol. mor. 1 . 1, n. 13. 

tantum auctoritate, sed etiam tamquam ministrum Dei, cui certissime 
numquatn deerit illuminatio Spiritus Sancti, quando rite fungitur officio 
suo. Aut nullas omnino, aut tantum breves rationes modi sui agendi 
afferat; secus enim erunt interminabiles, immo nocivae disceptationes 
mter confessarium et poenitentem. Bona etiam et efficax regula ob- 
servanda est haec: Non tantum brevibus, sed etiam iisdem verbis con- 
fessarius constanter iudicet de actibus statuque poenitentis; secus 
scrupulosus facile putat, se non recte intellexisse verba confessarii. 
Non raro etiam boni effectus obtinentur, si confessarius det in 
scriptis modum agendi poenitenti; qui tunc maiorem securitatem habet 
saepe legens ea quae scripta sunt. 

3. Tertium remedium contra scrupulos est: non continuo adire alios 
confessanos aut directores consilii capessendi causa. Si enim scrupu- 
losus circumit ab uno confessario ad alium, eius perturbatio fit maior 
audiens diversa responsa, neque ipse oboedit tam perfecte, quam si 
semper ab eodem homine dirigatur. 

4 - Quartum remedium est conveniens labor corporalis aut spiritualis 
distrahens mentem a scrupulosis cogitationibus ac honesta recreatio. 
Experientia enim constat, scrupulosos nimium cogitare de proprio 
statu, ac proinde, si mens eorum aliis convenientibus occupationibus 
detinetur, scrupuli eorum diminuuntur. 

5. Quintum remedium (quod numquam omittatur) fervens et assi- 
dua est oratio ad Deum, Patrem luminis. Ex tali oratione non tantum 
obtinetur specialis gratia, sed etiam augetur fiducia in misericordiam 
divinam ac pax animae paulatim restituitur. 

Sic dicta privilegia scrupulosorum. Cum indicium scrupulosorum sit ita 323 
perturbatum, ut ipsi non valeant clare et certo iudicare in illa materia 
circa quam versantur eorum scrupuli, hinc nec etiam in tali re possunt 
graviter peccare, cum ad grave peccatum necessaria sit clara et certa 
cognitio. Unde primum privilegium scrupulosorum est, ut sint excusati a 
diligenti examine conscientiae , neque sint peccato gravi onusti in tali materia 
nisi valeant mramentum praestare, se certo et cum clara notitia actum 
graviter peccammosum commisisse. - Alterum privilegium scrupulosorum 
est excusatio ab integritate materiali confessionis. Etenim integritas con- 
fessionis praecipitur a divino praecepto positivo, quod non obligat cum 
magno incommodo extrmseco aut cum impossibilitate morali. Iamvero 
scrupulosi versantur in tali impossibilitate morali, ac proinde non tenentur 
ad integritatem materialem confessionis. Unde confessarius ne permittat, 
ut scrupulosi confessiones longas peragant, sed dicat illis: ego cognosco 
sufficienter statum ammae tuae, ita ut fectum iudicium de eo ferre valeam, 
Promde nihil amplius ; dicas de peccatis tuis. - Sin autem poenitens scrupu- 
losus lam per aliquod tempus strictam oboedientiam exercuerit, posset illi 
petenti permitti confessio generalis, sed non nisi semel. 

CAPUT V. 

De conscientia certa et dubia. 

ARTICULUS I. 

De conscientia certa. 

324 Notiones. Conscientia certa ea est, quae absque prudenti formidine 
errandi iudicat aliquem actum esse vel licitum vel bonum vel malum, ac 
proinde hic et nunc faciendum vel omittendum. Cum conscientia mora- 
liter certa omnino requiratur, ita ut numquam liceat agere cum con- 
scientia practice dubia, iuvat paucis explicare, quid sit et quomodo 
dividatur certitudo. 

Certitudo solet definiri: firma mentis adhaesio alicui veritati absque 
formidine errandi; vel, ut S. Thomas 60 dicit: „Firmitas adhaesionis vir- 
tutis cognoscitivae in suum cognoscibile.** Certitudo igitur est effectus 
evidentiae (intrinsecae vel extrinsecae). Quando enim aliqua veritas 
nobis evidens apparet, assentimur cum certitudine; quoadusque autem 
evidentia non adfuerit, nec certus assensus adesse potest. Evidentia 
ista est aliquando intrinseca, si scii, ex ipsa natura rei clare perspecta 
oritur, e. gr. homo habet intrinsecam evidentiam de veritate calculi 
2 + 2 = 4. Aliquando autem haec evidentia est solummodo extrin- 
seca, si scii, fundatur super testimonio vel humano vel divino. Sic 
puer certus est, istum virum esse suum patrem, quia ita narratum est 
illi a personis fide dignis; sic omnes catholici sunt certi de veritatibus 
fidei, quia ipse Deus eas revelavit. Veritates ex evidentia intrinseca 
certo cognitae sunt evidenter scibiles; veritates autem ex evidentia 
extrinseca cognoscibiles sunt evidenter credibiles. Etsi autem certitudo 
oritur ex evidentia veritatis, tamen inde non licet concludere, conscien- 
tiam certam et veram coincidere. Cum enim dictamen conscientiae 
sit quasi conclusio alicuius ratiocinationis et cum in ratiocinatione error 
illabi queat, sequitur ut conscientia possit esse falsa seu erronea, et 
nihilominus certa. Unde supra n. 307 probavimus exsistere aliquando 
conscientiam invincibiliter erroneam, quae quidem est certa, sed obiec- 
tive falsa. Hinc breviter dicitur: conscientia vera respicit obiecti veri- 
tatem; conscientia autem certa respicit subiecti firmam adhaesionem. 

325 Divisiones. 1. Certitudo dividitur in metaphysicam, physicam et moralem. 
Certitudo metaphysica fundatur in ipsa idearum essentia et nexu atque ex- 
cludit omnem falsitatis possibilitatem, proindeque etiam vocatur certitudo 
absoluta, quia contraria propositio est absolute falsa et in se repugnat ita, 
ut nec ipse Deus illam possit facere veram. Hanc certitudinem ingerunt 
e. gr. prima principia moralia: bonum est faciendum, Deus colendus est etc. — 
Certitudo physica excludit falsitatem non quidem absolute, sed sic stante 
ordine physico. Physice certum est e. gr. me esse moriturum, solem crastina 
die esse oriturum etc., quia, nisi miraculum ordini physico derogaturum sit, 
certum est, istos effectus eventuros esse. — Certitudo moralis excludit omnem 
formidinem errandi, attento ordine morali reium. Sic e. g r. sum moraliter 

certus, Papam esse hominem dignum, amicum meum mihi perfecte notum 
non dicere mendacium etc. 

2. Dividitur certitudo in strictam seu perfectam et latam seu imperfectam 
Pro maiore enim minoreve quibus nititur rationum pondere certitudo i. e. 
firmitas adhaesionis admittit diversos gradus, qui tamen omnes reduci pos- 
sunt ad duos. Certitudo stricta seu perfecta ea est, quae prorsus excludit 
omne rationabile dubium, ita ut eius oppositum nullo prudenti motivo ful- 
ciatur. Cf. exempla supra n. 1 allata pro certitudine morali. — Certitudo vero 
lata seu imperfecta 61 illa est, quae nititur gravi quidem motivo, sed contra 
quam non solum stat erroris possibilitas, verum etiam quaedam leviores 
rationes militant. Sic e. gr. moraliter certum est, tres actus poenitentis esse 
materiam proximam sacramenti poenitentiae, vel Christum instituisse im- 
mediate omnia sacramenta, licet aliqui auctores contrarium teneant. De hac 
certitudine lata scribit S. Alphonsus 62 : „Ad formandam certitudinem mo- 
ralem alicuius sententiae non requirimur, ut auctores oppositam tenentes omni 
ratione adhuc levi careant; sed sufficit, si sententia illa, omnibus perpensis, 
ita vera appareat, ut contrariae vix supersit apparentia veritatis, vel ut 
contraria videatur non satis probabilis.** Ex quibus verbis S. Doctoris se- 
quitur, ut, quotiescumque aliquam sententiam non satis probabilem vocat, 
oppositam ut moraliter certam ac proinde sequendam habeat. 

3- Dividitur certitudo in speculativam et practicam. Certitudo speculativa 
illa est, quae respicit rei veritatem obiective spectatam, sine relatione directa 
ad casum practicum. Sic speculative loquendo procationes sunt licitae, oscula 
non sunt prohibita; in casu autem particulari haec certitudo aliquando de- 
ficit; immo cedit contrariae certitudini. — Certitudo practica respicit actum 
hic et nunc ponendum, prout vestitus est omnibus circumstantiis, e. gr. licita 
est mihi hodie omissio recitationis Breviarii propter infirmitatem meam. 

4. Dividitur certitudo in directam et indirectam seu reflexam. Directa 
certitudo vocatur ea, quae oritur ex principiis internis claris moralitatem 
actus ponendi manifeste demonstrantibus. Sic e. gr. filius sibi dicit: cum 
parentibus debita oboedientia sit praestanda, teneor hic et nunc patri meo 
legitime praecipienti oboedire. Indirecta certitudo non obtinetur principiis 
directis et internis, sed indirectis et rei extrinsecis. E. gr. subditus dubitai 
utrum res a superiore praecepta sit licita necne. Cum autem sibi persuasum 
habeat, superiorem esse sapientem et timoratum, recurrit ad principium re- 
flexum et verissimum: „In dubio praesumptio stat pro superior. , et exinde 
concludit cum morali certitudine: ergo possum, immo et debeo oboedire 
praecepto superioris. De istis principiis reflexis infra n. 332 sermo redibit. 

Principium, a) Sola conscientia certa (sive directe sive indirecte) 326 
est recta regula morum; b) ad licite autem agendum sufficit ordinarie 
certitudo late dicta. 

a) Hoc principium ab omnibus fere theologis admittitur 83 . Ratio est, 

61 Haec certitudo vocatur a S. Thoma „probabilis certitudo, quae ut in pluri- 
bus veritatem attingit, etsi in paucioribus a veritate deficiat" (S. theol. 2, 2, q. 70, 
a ' X 7 ™ »P™babilis" h ic non sumitur, sicut solet sumi a modernis; secus 
certitudo probabilis esset contradictio in terminis. Moderni auctores hanc certi- 
tudinem etiam vocant moralem eamque late dictam (cf. Marc-Rous, Inst. mor. 

1 3 D- 82 Dissertatio a. 1755, n. 52. 

83 Lacroix (De consc. 1 . 1, n. 47) citat tamquam adversarios Camargo, Taberna 
et quosdam alios parvae auctoritatis. 

quia homo tenetur diligentiam seriam adhibere, ut actus suos conformet 
ad iustam legem, ut supra n. 306 dictum est. Iamvero, nisi adsit 
moralis certitudo conformitatis cum lege, nec etiam homo adhibuit 
sufficientem diligentiam, quia non est ita difficile obtinere certitudinem 
moralem practicam in actionibus nostris. Deinde ille, qui absque mo- 
rali certitudine de liceitate sui actus agit, peccat se exponendo peri- 
culo proximo formaliter peccandi et offendendi Deum. Porro non licet 
voluntarie se exponere proximo periculo peccandi; etenim ille, qui 
facit id quod rationabiliter suspicatur esse peccatum, vult virtualiter et 
interpretative ipsum peccatum. — Idem constat ex S. Thoma 64 , qui 
a) ad conscientiam requirit, ut in nullam dubitationem adducatur; b) con- 
scientiam vocat applicationem scientiae, i. e. certae notitiae ad actum 6B . 

b) Non requiritur tamen certitudo omnimoda, sed ordinarie sufficit 
certitudo lata. Nam „certitudo non est similiter quaerenda in omnibus, 
sed in unaquaque materia secundum proprium modum. Quia vero 
materia prudentiae sunt singularia contingentia, circa quae sunt opera- 
tiones humanae, non potest certitudo prudentiae tanta esse, quod om- 
nino sollicitudo tollatur" 66 . Quod hic docet S. Thomas de certitudine 
prudentiae, idem valet de certitudine conscientiae. Certitudinem mo- 
ralem latam vere sufficere ad licite agendum, manifeste quoque apparet 
ex propositione (3) damnata ab Alexandro VIII: „Non licet sequi 
opinionem vel inter probabiles probabilissimam." 67 Etenim etiam pro- 
babilissima opinio non est absolute certa, ac proinde, si licet sequi opi- 
nionem probabilissimam, item licet sequi opinionem moraliter et late 
certam, quae caret absoluta certitudine. Accedit demum ratio: Certitudo 
absoluta in actibus humanis saepe est prorsus impossibilis. Atqui ad 
impossibile nemo tenetur. Ergo non requiritur certitudo absoluta in 
actibus humanis, sed sufficit certitudo lata. — In paucis casibus non 
sufficit lata, sed requiritur stricta certitudo, quando sc. etiam tenue 
dubium actum reddit illicitum, ut solet accidere, si agitur de valore 
sacramentorum. Hinc extra casum gravis necessitatis non licet sacra- 
menta administrare cum materia, quae non est certo valida, 

827 Scholion. De sola certitudine practica necessaria. Cum conscientia 
sit actus, ut iam saepe dictum est, sufficit et requiritur ad licite agen- 
dum, ut adsit certitudo practica, non autem speculativa. In theologia enim 
morali sunt quam plurimae sententiae controversae, in quibus prorsus 
deest certitudo moralis speculativa, e. gr. utrum leges vectigalium sint 
leges mere poenales, utrum pingere sit opus servile etc. Sane est prorsus 
impossibile in istis controversiis obtinere certitudinem moralem specula- 
tivam, quia rationes utrimque datae sunt graves et Ecclesia nullam de- 
cisionem definitivam dedit. Haud raro autem actus ponendi occurrunt 
ex istis quaestionibus controversis. Tunc igitur, stante dubio speculativo, 
certitudo practica quaerenda est, sicuti dicetur in articulo sequenti. 


01 Quodl. 8, a. 13. 86 S. theol. 1, 2, q. 19, a. 5. 

88 Ib. 2, 2, q. 47, a. 9 ad 2. 87 Denz. n. 1293. 


ARTICULUS II. 

De conscientia dubia 68 , i. e. de dubio morali. 

Claritatis causa dividitur praesens articulus in duas paragraphos: 1. de 
notione et divisione conscientiae dubiae seu dubii moralis; 2. de mediis 
ad solvendum dubium practicum. 


i 


I 


§ i- 


De notione et divisione conscientiae dubiae seu dubii moralis. 


Notiones. Recte animadvertit Billuart 69 : „Dubitare non est iudicare, 328 
sed suspendere omne iudicium seu assensum et haerere fluctuans inter 
utramque partem contradictionis. Opinari est iudicare seu assentiri 
uni parti cum formidine partis oppositae." — Dubium igitur stricte et 
proprie dictum est suspensio assensus et iudicii circa aliquam propo- 
sitionem; itaque opponitur non soli certitudini, sed etiam suspicioni et 
opinioni, in quibus habetur verus assensus, licet imperfectus et cum for- 
midine errandi. In dubio mens est quasi staterae lingula, quae in aequi- 
librio posita neque in unam neque in alteram partem declinat. Veteres 
auctores distinguebant cum S. Thoma 70 relate ad assensum tres gradus: 

1. dubium, in quo omnis assensus deest; 2. opinio et suspicio, in 
quibus adest assensus imperfectus cum formidine partis oppositae 74 ; 

3. scientia et etiam fides, in quibus est firmus assensus sine errandi 
formidine. — Moderni autem auctores non solent distinguere nisi duos 
gradus assensus, scii, assensum certum sine errandi formidine seu certi- 
tudinem, et assensum incertum cum formidine errandi seu dubium late 
dictum. — Cum igitur non eadem terminologia adhibeatur ab auctori- 
bus antiquis et modernis, sedulo cavenda est confusio. 

Divisiones dubii. 1. Dubium turis et dubium facti, prout non certo constat 329 
vel de exsistentia alicuius iuris (seu legis) vel alicuius facti particularis. 
Dubium iuris est e. gr. controversia, num attentio mere externa sufficiat 

°® Stricte et accurate loquendo conscientia dubia est contradictio in adiecto, 
ut iam supra n. 304 dictum est. Etenim conscientia est iudicium seu dictamen; 
dubium autem est suspensio iudicii, ut clare docet S. Thomas: „Quando homo 
non habet rationem ad alteram partem, vel quia ad neutram partem habet, quod 
nescientis est, vel quod ad utramque habet, sed aequalem, quod dubitantis est, 
tunc nullo modo assentit, cum nullo modo determinetur eius iudicium, sed aequa- 
liter se habet ad diversa" (3, dist. 23, q. 2, a. 2, quaestiunc. 3. sol. 1). Unde accu- 
ratius poneretur quaestio hoc modo: Quomodo conscientiae dictamen debeat for- 
mari, si in mente exsistat dubium de liceitate actus? — Verumtamen quoniam, 
praeeunte S. Alphonso, auctores communiter adhibent expressionem «conscientia 
dubia", cumque conscientia in lingua vernacula non raro significet statum mentis, 
etiam nos loquimur de conscientia dubia (cf. Beaudouin, Tract. de conscientia 
P- 47). 

88 De consc. diss. s; a. 6. 78 Cf. De verit. q. 14, a. 1; S. theol. 2, 2, q. 2, a. 1. 

71 Est quidem aliqua differentia inter opinionem et suspicionem. Opinio est 
mentis assensus cum formidine errandi, suspicio autem est pura coniectura et 
solet versari circa particularia facta, e. gr. circa malum ab alio patratum 
(cf. 5". Thom. in 6 ethic. lect. 3), 

ad recitationem Breviarii. Dubium autem facti est e. gr. si confessarius 
haesitat, utrum poenitens fecerit verum votum an simplicem promissionem. 

2. Dubium positivum et negativum. Dubium positivum nititur gravibus 
rationibus. Dubium autem negativum fundatur super levi et insufficienti 
motivo. Commune adagium dicit: , .Dubium negativum est spernendum. 
Ratio est, quia huiusmodi dubium est irrationabile et nequit contrariam 
certitudinem elidere. E. gr. aliquis sacerdos pius solet semper magna cum 
diligentia dicere Breviarium suum; sed semel vespere non recordatur se 
dixisse tertium nocturnum. Istud dubium est negativum ac spernendum, 
neque sacerdos tenetur nocturnum, de quo dubitat, denuo dicere. 

3. Dubium speculativum et practicmn. Dubium speculativum et practicum 
ab aliquibus auctoribus 72 subdividitur in speculativum, speculativo-practicum, 
practicum, practico-practicum. Tales subtilitates videntur esse superfluae ac 
proinde hic omittuntur. Dubium speculativum spectat obiectivam morali- 
tatem alicuius actus humani, sine directa tamen relatione ad ipsum hic et 
nunc ponendum. Tale dubium exsistit circa omnes quaestiones controversas, 
in quibus moralistae in utramque partem disputant, e. gr. num lex civilis sit 
titulus sufficiens usuram accipiendi, num testamentum informe valeat in 
conscientia etc. — Dubium practicmn (ab aliis vocatur practico-practicum) 
versatur circa moralitatem actus hic et nunc, attentis omnibus circumstantiis, 
ponendi; e. gr. num liceat tale legatum ex testamento informi proveniens 
retinere, necne; num liceat talem librum periculosum legere etc. 78 

330 Principium. Numquam licet agere cum conscientia practice dubia 
(saltem si remanet dubium positivum). 

Ita omnes fere theologi catholici 74 , idque deducitur tamquam co- 
rollarium ex principio articuli praecedentis. Etenim cum requiratur 
certitudo (lata) ad licite agendum, non licet agere cum positivo dubio, 
quia secus homo voluntarie se exponeret proximo periculo formaliter 
peccandi 75 . Peccatum autem, quod agens cum practico dubio positivo 
committit, est eiusdem speciei et gravitatis, ac idem peccatum com- 
missum cum certa conscientia. Unde e. gr. qui positive dubitat, num 
actus hic et nunc ponendus sit grave peccatum, et, non obstante tali 
dubio, actum ponit, revera graviter peccat; qui positive dubitat, num 
hodie obliget praeceptum abstinentiae et nihilominus carnes manducat, 
peccat contra legem abstinentiae, etsi forte reapse hodie non est dies 
abstinentiae. — Dixi autem: non licet agere cum conscientia practice 
dubia ; nam dubium speculativum in sensu supra exposito non reddit 
actionem illicitam, dummodo ante actionem mutetur in certitudinem 
latam eo modo, quo infra dicetur. — Dixi demum: remanente dubio 
positivo; etenim dubium negativum non officit actionis moralitati. Unde 
talia dubia sunt spernenda, quia secus vita evaderet intolerabilis, cum 
fere numquam exsistat in actibus nostris talis certitudo moralis, contra 
quam nec leves rationes dubitandi militant. 

72 Cf. Billuart, De consc. 1 . c. 7® Cf. S. Alph., Theol. mor. 1 . 1, n. 21. 

74 Vel ipsi pagani ita docuerunt, e. gr. Cicero, dicens: „Bene praecipiunt, qui 
vetant quidquam agere, quod dubitant aequum sit an iniquum" (De offic. I, 9). 
Plinius monet: „Quod dubitas, ne feceris" (Ep. 1, 18). 

7s 5. Thom., Quodlib. VIII, a. 13. 


§ 2 . 

De mediis ad solvendum dubium practicum. 


Si numquam licet agere cum conscientia practice dubia, sequitur 331 
manifeste, ut homo in tali statu exsistens aut debeat dubium deponere 
aut actione supersedere. Duplex autem exstat via deponendi tale 
dubium: altera directa, altera indirecta. Directe deponitur dubium, si 
aut per consultationem sapientis viri aut libri probati aut per propriam 
investigationem in rei veritatem mens tandem assentitur in alterutram 
partem cum morali certitudine. Hinc si confessarius aliquem difficilem 
casum nequit certo solvere, tenetur, si tempus suppetit, libros consulere 
aut etiam (salvo tamen sigillo sacramentali) doctos theologos. Quodsi 
talis via directa non est possibilis, tunc indirecte dubium deponendum 
est per sic dicta principia ind-recta, de quibus statim disseretur. 
Quodsi nec hac via moralis certitudo haberi queat nec etiam actio 
differri possit, tunc pars tutior est eligenda. Pars autem tutior illa est, 
quae includit observationem legis et quae periculum peccandi excludit 78 . 

Principia reflexa. Inde ab origine Probabilismi solent distingui 332 
principia directa, quae immediate et per se producunt alicuius con- 
clusionis vel evidentiam intrinsecam vel saltem evidentem credibili- 
tatem. Sic e. gr. ex principio intrinseco et directo: „Deus, utpote do- 
minus supremus, colendus est“, sequitur immediate et per se: ergo 
quaelibet blasphemia est intrinsece mala. — Principia indirecta seu 
reflexa sunt quaedam normae generales verae et clarae, quae quidem 
directe et per se rem, de cuius veritate investigatur, non probant, sed 
tamen inserviunt ad dubium practicum depellendum et in casu practico 
ad certitudinem moralem obtinendam. Ista igitur principia quasi reflec- 
tunt proprium lumen super obscurum dubium practicum illiusque tene- 
bras pro momento actionis ponendae disiciunt. Si in hoc sensu principia 
reflexa accipiuntur, nihil obstat, quominus illa rite intellecta et rite ad- 
hibita admittantur 77 . Tunc enim sunt rationi valde consona et similia 
illis 88 Regulis luris, quae iam sub Bonifatio VIII in usu fuerunt. Prin- 
cipaliora principia reflexa sunt sequentia: 


7« Regula trita: „In dubiis tutior pars est eligenda", recte debet intelligi. 
Tutior pars aliquando intelligitur perfectior pars; sic e. gr. in vita religiosa hoiuo 
tutius suam salutem operatur quam in vita saeculari. Non requiritur ut semper 
tutior, i. e. perfectior pars eligatur. Per se patet. — Tutiori parti aliquando oppo- 
nitur pars non tuta sed peccaminosa. Sic e. gr. tutius est non versari in occasione 
proxima peccandi quam in illa versari. Regula supra notata valet in hoc sensu, 
et quidem a) si agitur de quolibet dubio practico, quia numquam licet agere cum 
dubio practico: b) si agitur de dubio valore sacramentorum vel de certo iure 
alterius vel de rebus ad salutem prorsus necessariis. Cf. infra n. 333, ubi expli- 
cabitur principium reflexum: „Lex dubia non obligat." 

77 Merito dicit 5 . Alphonsus (Theol. mor. 1 . 1, n. 64) : „Certum et exploratum 
communiter est inter omnes doctores, quod certitudo moralis alicuius sententiae, 
si non probatur ex aliquo certo principio directo, probetur tamen ex alio principio 
reflexo pariter certo." 

1. Lex dubia non obligat. 

2. In dubio standum est pro eo, pro quo stat praesumptio. 

3. In dubio melior est condicio possidentis. 

4. Delictum non praesumitur, sed probari debet. 

5. In dubio favendum est reo. 

6. In dubio praesumptio stat pro superiore. 

7. In dubio iudicandum est ex ordinarie contingentibus. 

8 . In dubio standum est pro valore actus. 

9. In dubio favores sunt ampliandi et odia restringenda. 

10. In dubiis, quod minimum est tenendum. 

Praecipue circa tria priora principia obscuritates et talsitates versan- 
tur; unde iuvat illa explicare paucis verbis. 

833 1. Lex dubia non obligat. Inde ab ortu Probabilismi hoc principium 

acerrimas controversias causavit. Alii, scii, rigidiores Probabilioristae (Con- 
cina 78 , Patuzzi etc.) illud prorsus reiciunt, docentes in dubio esse eligendam 
partem tutiorem. Alii, scii, laxiores Probabilistae (Caramuel, Diana, Tam- 
burinus, Moya etc.) econtra hoc principium tamquam lapidem sapientium 
proclamant illudque applicant sine ulla exceptione, sive agitur de valore 
actus sive de eius liceitate, sive de dubio stricto sive de dubio lato. Cum 
autem S. Sedes hanc exaggeratam principii applicationem in nonnullis 
materiis damnaverit, hinc Probabilistae moderati admittunt quidem prin- 
cipium, sed illud non extendunt ad quattuor sequentes casus: 

a) Si agitur de valore sacramentorum. Ex virtute enim religionis et cari- 
tatis, imrao aliquando etiam ex virtute iustitiae minister debet sacramenta 
valide administrare, quia secus Deo magna irreverentia et homini suscipienti 
magnum damnum causantur. Unde, nisi urgeat gravis necessitas vel nisi 
Ecclesia defectum suppleat, est grave peccatum administrare sacramentum 
dubie validum. Quapropter etiam proscripsit Innocentius XI propositionem 
(1): „Non est illicitum, in sacramentis conferendis sequi opinionem pro- 
babilem de valore sacramenti, relicta tutiore, nisi id vetet lex, conventio 
aut periculum gravis damni incurrendi. Hinc sententia tantum probabili 
utendum non est in collatione baptismi, ordinis sacerdotalis aut episcopalis." 79 

b) Si agitur de necessariis ad salutem, e. gr. de veritatibus credendis 
necessitate medii, de baptismo suscipiendo, cum quis dubitat num fuerit 
valide baptizatus, de periculo proximo peccandi etc. Salus enim aeterna ob- 
tinenda et damnatio aeterna necessario vitanda est; unde si agitur de peri- 
culo vitae aeternae, pars tutior eligenda est. Ita manifeste exigit rectus 
amor sui. Vel ipse „princeps laxistarum" Caramuel hoc docet 80 . Unde item 
ab Innocentio XI damnata est propositio (4): „Ab infidelitate excusabitur 
infidelis non credens, ductus opinione minus probabili." 81 

c) Si agitur de certo iure tertii. Unde in catisa civili iudex tenetur iudicium 
ferre secundum opinionem probabiliorem. Ratio est, quia iudex ex iustitia 
obligatur dirimere litem iuxta obiectivam veritatem sine ulla acceptione per- 
sonarum. Esset autem manifesta acceptio personarum, si iudex relicta sen- 
tentia certe probabiliore judicar et iuxta opinionem minus probabilem 82 . 

78 De probabilismo diss. 8, c. 3. 

79 Dem. n. 1151. Similem propositionem docuit Ioh. Lugo, De sacr. in genere, 
disput. VIII, n. 139 et 141. 

80 Theol. fund. n. 533. 81 Dem. n. 1154. »2 Cf. S. theol. 2, 2, q. 63, a. 4. 

Quodsi utriusque litigantis causa aeque probabilis est, tenetur iudex vel 
rem controversam inter eos dividere vel transactionem amicabilem eis suadere. 
Hinc facile intelligitur, cur sequentes propositiones damnatae fuerint: pro- 
babiliter existimo iudicem posse iudicare iuxta opinionem etiam minus” pro- 
babilem. 83 „Quando litigantes pro se habent opiniones aeque probabiles, 
potest iudex pecuniam accipere pro ferenda sententia in favorem unius prae 
alio." 81 — Quando altera pars litigantium rem iam possidet bona fide, tunc 
adhibendum est adagittm: „Melior est condicio possidentis." Itaque posses- 
sori res non est abiudicanda, nisi altera pars probet suum ius. — In causa 
criminali reo favendum est, quamdiu crimen eius non est probatum. Hinc 
Regula luris n in VI°: „Cum sunt partium iura obscura, reo favendum est 
potius quam actori", et Codex iur. can. c. 1748, § 2 statuit: „Actore non 
probante, reus absolvitur." 

d) Si agitur * de gravi periculo damni spiritualis vel temporalis (sive pro- 
prii sive alieni), quod praecavere debemus ex caritate aut ex iustitia. Qua- 
propter medicus tenetur adhibere remedia certiora et tutiora (quando haberi 
possunt) atque peccat, si sine urgenti necessitate adhibet remedia dubia, ita 
ut vita aegroti periclitetur. Pariter illicitum est sumere potum dubie 
graviter venenosum. 

Quattuor istae exceptiones, quae, etiam ipsis Probabilistis fatentibus 88 , 
apponi debent famoso principio: „Lex dubia non obligat", satis superque 
ostendunt, illud non esse tam pretiosum lapidem sapientium, sicuti quidam 
Probabilistae venditant. Sin autem istud principium cum clausulis adiectis 
intelligitur et si agitur de vero et serio dubio de exsistentia legis, nihil ob- 
stat, quominus adhibeatur ad dubium practicum eliminandum 89 . 

2. In dubio standum est pro eo, pro quo stat praesumptio. Quod quidem 334 
principium iam apud veteres Canonistas 87 et Moralistas in usu fuit atque 
est fundamentum multorum aliorum. Praesumptio haud incongrue definitur: 
Anticipata rei dubiae probatio ex validis argumentis et indiciis desumpta. 
Dicitur: anticipata probatio, quia praesumptio ante propriam probationem 
aliquid tamquam verum admittit, donec contrarium clare probetur. Res magis 
clarescit exemplis: Aliquis in suspicionem cuiusdam criminis venit. Cum 
autem hucusque fuerit homo pius et iustus, praesumitur innocens, donec con- 
trarium probatum fuerit. Ideoque statuit principium quarto loco supra re- 
latum: „Delictum non praesumitur, sed probari debet", vel etiam: „Quilibet 
praesumitur bonus, nisi probetur malus." — Aliud exemplum: Subditus 
dubitat de obligatione et rectitudine alicuius mandati facti a superiore. Ni- 
hilominus debet oboedire, quia in dubiis praesumptio stat pro superiore, 
cuius auctoritas non labefactatur per dubium subditi. — Tertium exemplum : 
Aliquis accusatur de quodam crimine, cuius exsistentia tamen nequit clare 
probari. In hoc casu praesumptio stat pro accusato, proindeque liberari 
debet iuxta principium reflexum supra relatum: „In dubio favendum est 
reo." Attamen si indicia culpabilitatis accusati sint ita fortia, ut generent 
moralem certitudinem de crimine commisso, poena infligi potest. — Quartum 
exemplum: Aliquis religiosus fecit professionem, sed postea dubitat, num 

83 Innocentius XI {Dem. n. 1152). 8 * Alexander VII (Dem. n. 1x26). 

86 Cf. N oldin-S chmitt, De consc. n. 236. Putat tamen auctor, istos quattuor 
casus non esse exceptiones a principio probabilismi. Est lis de verbis. 

88 Ita etiam S. Alphonsus (Theol. mor. 1. 1, n. 64). Difficultas tamen subsistit, 
quandonam lex sit revera dubia. 87 Cf. tit. 23 de praesumptionibus 1. 2 Decretal. 

habuerit sufficientem intentionem ac cognitionem obligationum, quae ex pro- 
fessione nascuntur. Professio est nihilominus valida iuxta adagium: „In 
dubio standum est pro valore actus.“ Ratio autem est, quia praesumptio stat 
pro valore professionis. 

3. In dubio melior est condicio possidentis. Hoc principium est funda- 
mentum Aequiprobabilismi, et vocatur breviter „ principium possessionis". 
Quantum ad materiam iustitiae commutativae, hoc principium est verissimum 
et iam pronuntiatum est ab Alexandro III, qui, interrogatus num aliqua 
ecclesia teneatur tradere decimas, quae ab altera ecclesia reclamantur, re- 
spondit, non teneri, „quod de iure divino et humano melior est condicio pos- 
sidentis" 88 . Idem principium Benedictus XIV appellat „tritum adagium" 8 ®. 
Billuart 80 autem sequentes rationes assignat, cur istud principium sit opti- 
mum in materia iustitiae: „1. quia, cum homines ex una parte rerum avidi 
non soleant suas [res] apud alios relinquere, et ex alia vir probus non soleat 
acquirere possessionem alicuius rei sine titulo, hinc in dubio possessio infert 
praesumptionem: hunc esse rei dominum, qui illam possidet; 2. quia, cum 
bona fortunae sint subiecta potestati humanae, in ordine ad bonum commune 
statuerunt legislatores, in dubio possessorem posse retinere tamquam sua 
bona quae possidet, ne scii, incerta manerent rerum dominia, et lites forent 
interminabiles." — Merito autem principium possessionis extenditur per ana- 
logiam etiam ad alias materias praeter iustitiam 91 , quia Alexander III supra 
citatus illi valorem tribuit in iure divino et humano. Unde S. Alphonsus illud 
continuo adhibet ad discernendum, utrum aliqua lex obliget necne. Lex enim 
et humana libertas considerari possunt tamquam duo possessores. Lex possidet 
vim obligandi, et humana libertas possidet facultatem libere agendi (servato 
tamen ordine finis). Hinc iuxta hoc principium possessionis ille, qui dubitat 
num commiserit grave peccatum, vel num peccatum certe commissum sit 
mortale, non tenetur, stricte loquendo, huiusmodi actus in confessione de- 
clarare. Possidet enim libertas, uti dicunt; etenim homo liber est ab obli- 
gatione confitendi, quamdiu non est certe reus peccati mortalis. — Econtra 
ille qui certus de peccato mortali commisso serio dubitat, num illud confessus 
sit, tenetur id iterum confiteri. Ratio est, quia possidet lex; etenim certo 
exsistit lex confitendi peccata mortalia, cui non satisfit per dubiam adimple- 
tionem. Prima fronte consideratum videtur esse valde clarum hoc prin- 
cipium possessionis, sed extra materiam iustitiae patitur sat magnas dif- 
ficultates, quia saepe non constat, quid possideat, scii, utrum libertas an lex. 
Quodsi obscurum maneat, utrum lex possideat an libertas, tunc vincat huma- 
nitas et facilitas, ut dicit S. Gregorius Nazianzenus 82 . 


s® Habetur c. 6, X «, 26. Cf. etiam Regula luris 65: „In pari delicto vel 
causa potior est condicio possidentis." 

® 9 Const. „Postremo mense" § 33, d. 28 Febr. 1747. 

80 De consc. diss. 6, a. 2, obi. 3. 

91 Principium hoc non valere nisi in materia iustitiae docent communiter Pro- 
babilioristae, e. gr. Billuart (1. c.) ; praeterea Azor, Vasquez, Salas etc. Econtra 
omnes Probabilistae et Aequiprobabilistae illud extendunt etiam ad alias materias, 
e. gr. Suarez, Lugo, Sanchez, Sporer etc.; quibus accedunt communiter moderni 
auctores; cf. 5. Alph. 1. c. 1. 1, n. 26. 

89 Orat. 39 in sancta lumina n. 19 ( Migne , Patr. graec. 37, 358). Acrem refu- 
tationem huius principii adhibiti in favorem probabilismi videsis apud Concinam, 
De probabilismo diss. 8, c. 2. Cf. etiam Bouquillon, Theol. mor. fund .« n. 302. 

Scholion. De reductione principiorum reflexorum ad unum. Diligenter 336 
consideranti diversa principia reflexa apparet, revera non dari nisi unum 
principium reflexum, ad quod omnia alia facile reducuntur, scii.: „In dubio 
standum est pro quo stat praesumptio." Nam ut praetereamus principium: 
„Lex dubia non obligat", quod a pluribus omnino reicitur, a nemine autem 
hodie accipitur nisi cum clausulis limitantibus supra adductis, omnia alia 
principia non sunt nisi corollaria deducta ex principio praesumptionis. Etenim 
quare in dubio melior est condicio possidentis? Quia praesumptio stat pro 
possidente. — Quare in dubio standum est pro valore actus? — Quia prae- 
sumptio stat, actum semel positum esse rite positum. — Quare delictum non 
praesumitur, sed probari debet? — Quia praesumptio stat pro accusato, cum 
nemo debeat haberi malus, nisi sit clare probatum. Et sic deinceps. — Unde 
melius et simplicius est, si hoc solum principium praesumptionis adhibeatur 
ad obtinendam certitudinem moralem necessariam in quolibet actu particulari. 
Namque hoc principium ab omnibus admittitur, facile etiam a rudibus intel- 
ligitur, adhibetur in foro tum civili tum ecclesiastico, ante ortas controversias 
de Probabilismo adhibebatur a Scholasticis, et demum, illo recte applicato, 
difficultates et praesertim interminabiles et in praxi prorsus inutiles alter- 
cationes inter diversa systemata moralia paulatim cessare fas est sperare. 

CAPUT VI. 

De variis systematibus moralibus 93 . 

ARTICULUS I. 

De notione singulorum systematum. 

Notio. Nomine systematis moralis intelligitur methodus indirecte 0&-337 
tinendi in dubio practico certitudinem moralem practicam. Cum enim in vita 
humana tot diversi casus accidant, cumque saepissime homo anceps haereat, 
quid sibi agendum sit, ne peccatum committat, hinc inde a saeculo XVI 
exeunte diversae normae excogitatae sunt ad solvenda dubia practica. Inde 
inventa vel potius proclamata sunt illa principia reflexa, de quibus n. 332 sqq. 
sermo fuit. Tum SS. Patres tum veteres Scholastici nullum certum systema 
morale propugnabant, sed singulas quaestiones practicas solvebant iuxta 
superius allatum adagium: „In dubio standum est pro quo stat praesumptio"; 
vel: „In dubiis eligenda est pars tutior." Speciali mentione dignus est 
S. Thomas, qui controversiam tunc temporis valde agitatam, num unus 
clericus possit habere plura beneficia, non solvit recurrendo ad principium: 
„Lex dubia non obligat", sed ad conscientiam uniuscuiusque beneficiarii et 
ad circumstantias particulares. Unde concludit Angelicus Doctor licitum esse 
habere plures praebendas, si beneficiarius habet rectam intentionem et officiis 
diversis sufficienter satisfacit 84 . — Primus qui aliquod systema morale ex- 


08 Innumeri fere libri scripti sunt de hac materia inde a tribus saeculis. Inter 
auctores nostri temporis videntur eminere Lehmkuhl „Probabilismus vindicatus" 
(1906), Wouters, „De Minusprobabilismo" 2 (1918), Mandonnet, „Le D£cret 
d’lnnocent XI contre le probabilisme" (1903); Thom. Bouquillon, Theol. mor. 
fundamentalis (ed. 3. 1903) n. 296 — 317. 

84 Cf. Quodl. 8, a. 13, et 9, a. 15. 

cogitavit et quidem systema Probabilismi fuit Barth. Medina O. Pr., Hispa- } 

nus, qui anno 1577 contra argumenta a Scto, Caietano etc. allata haec scribit: 

„Mihi videtur, quod, si est opinio probabilis, licitum est eam sequi, licet 
opposita probabilior sit.“ 05 Fatetur autem ipse, antiquos doctores aliter do- 
cuisse. En eius verba: „Hanc quaestionem difficilem satis explicat doctis- 
simus Soto (De iustitia 1. 3, q. 6) in hunc modum: dicit enim quod, licet 
in speculativis et in gymnasio licitum sit aliquando sequi opinionem pro- 
babilem, relicta probabiliore, ceterum in moralibus et in rebus, quae per- 
tinent ad ius tertii, non est licitum sequi opinionem probabilem, relicta pro- 
babiliore. Sentiunt idem Sylvester (verbo , Opinio' c. 2), Conradus (in !ib. 

De contract. q. ult.) et, quod magis movet, Dominus Caietanus in sua Summa 
(verbo ,Opinio‘).“ — Verba autem Caietani in loco citato haec sunt: „In 
operandis, nisi partem tutiorem eligendo, non licet opinionem cuiuscumque 
assumere ut regulam operis, quoniam eo ipso quo operatio regulanda com- 
mittitur opinioni, committitur regulae ambiguae, quia opinio omnis ambigua 
est utpote cum formidine alterius partis. Et quia praesupponitur, quod non 
eligatur tutior pars, consequens est, ut operatio committatur regulae am- 
biguae ad casum peccati, ac per hoc exponatur periculo peccandi, quod con- 
stat esse illicitum. Et si de peccato mortali agitur, constat esse peccatum 
mortale: facere scienter operationem dubiam an sit mortalis; quoniam talis 
operans mavult adimplere voluntatem suam in tali opere, etiamsi sit mortale, 
quam abstinere ab illo." Ex istis verbis sequitur, ut Medina putaverit (et 
quidem recte), Probabilismum antea non fuisse expresse propugnatum, sed 
potius docuisse theologos in dubio partem tutiorem eligendam esse. — Se- 
quentia systemata moralia tamquam magis nota explicantur: 

388 1. Rigorismus seuTutiorismus rigidus docet, semper esse eligendam partem 

tutiorem, licet opinio favens libertati sit probabilissima. Ita loan. Sinnichius, 
doctor Lovaniensis (f 1666), in suo libro: „Saul exrex" lib. 1, c. 95, 11.357, 
et Iansenistae, — Hoc systema damnatum est ab Alexandro VIII, qui d. 7Dec. 

1690 proscripsit propositionem quam videtur defendere Sinnichius 1. c.: 

„Non licet sequi opinionem vel inter probabiles probabilissimam." 96 — Et 
merito! Nam si ad licite agendum requireretur semper certitudo stricte dicta 
nec liceret sequi opinionem probabilissimam, vita humana evaderet revera 
intolerabilis. Istis Rigoristis verba S. Petri obici possent: „Nunc ergo quid 
tentatis Deum , imponere iugum super cervices discipulorum , quod neque 
patres nostri neque nos portare potuimus t" 97 Systema Rigorismi absoluti 
nunc prorsus obsoletum est et iam a nemine tenetur. 

339 2. Tutiorismus mitigatus docet licitum esse sequi opinionem minus tutam 

faventem libertati, dummodo tamen sit probabilissima. Ita nonnulli doctores 
Lovanienses, e. gr. Steyart (-{• 1701), Opstraet (t 1720) et quidam alii, 
e. gr. Henricus a S. Ignatio (f 1719), Cardinalis Gerdii (f 1802). — Hoc 
systema non quidem est proscriptum ab Ecclesia, sed merito reicitur nostris 
diebus ab omnibus. Etenim etiam iuxta illud vita humana efficitur nimis 
dura aliiganturque onera importabilia super humeros fidelium, quia, si homo 
semper tenetur sequi opinionem tutam, nisi altera sententia sit probabilis- 
sima, via aperitur multis anxietatibus. Praeterea iuxta sententiam S. Thomae 
et fere omnium theologorum sufficit certitudo probabilis seu late dicta 98 ad 


85 In x, 2, q. 19, a. 6 (Venetiis 1580, p. 178 sq.). 

88 Dens, n. 1293. 97 Act. 15, 10. 98 Cf. supram. 326. 

licite agendum. Porro si aliqua opinio est manifeste probabilior, iam est 
etiam moraliter certa, quia tunc rationes illi oppositae sunt leves ac proinde 
non attendendae. Etenim si huic opinioni opponerentur rationes revera graves, 
iam non maneret manifeste probabilior. Unde non semper requiritur opinio 
probabilissima ad licite agendum. 

3. Probabiliorismus docet licitum esse sequi opinionem minus tutam 340 
faventem libertati, dummodo sit manifeste probabilior quam opinio favens 
legi. Hoc systema communissime admissum erat ante Medinam (cf. supra) 

et haud obscure commendatum est a Summis Pontificibus Alexandro VII, 
Innocentio XI, Clemente XI, Benedicto XIV, ut infra n. 345 patebit. 

4. Aequiprobabilismus hac propositione continetur: „In concursu opposi-841 
tarum opinionum aeque vel fere aeque probabilium licet sequi opinionem 
faventem libertati, quandocumque dubium est de legis exsistentia; in dubio 
vero facti de legis cessatione pergit lex obligare." 90 Principalis defensor 
huius systematis est S. Alphonsus, qui illud post annum 1761 adoptavit, 
licet prius purum Probabilismum docuerit. Ante S. Alphonsum hoc systema 
tenuerunt Eusebius Amort 100 , Rassler, Antonius Mayr aliique 101 . Bil- 
luart O. Pr. (f 1757) iam conatur solvere argumenta Aequiprobabilistarum. 

— Hoc systema adoptaverunt praeter Redemptoristas Konings, Mare, Ter 
Haar, Aertnys, Wouters etiam complures alii, e. gr. Scavini, Gousset, Pruner, 
Mulier, Simar etc., et ex Ordine Praedicatorum Moran 102 , Saralegui los , Beau- 
douin etc. 10 * Illud concordat cum Probabiliorismo in hoc, quod 1. homo debet 
sequi sententiam certo probabiliorem faventem legi, et quod 2. possit sequi 
opinionem certo probabiliorem faventem libertati. Discordat autem a Probabi- 
liorismo quantum ad sententias aeque aut fere aeque probabiles, in quibus iuxta 
Probabiliorismum lex observanda est; iuxta Aequiprobabilismum autem di- 
stinctione opus est adhibendo principium possessionis : si agitur de dubio circa 
cessationem legis, possidet lex, quae proinde observanda est (ita etiam docet 
Probabiliorismus) ; sin autem agitur de exsistentia legis, tunc possidet liber- 
tas, et homo non tenetur observare talem legem (hoc non admittit Probabi- 
liorismus). Res magis clarescit exemplis: Feria VI durante nocte dubitat 
aliquis, quanta hora sit. Aeque probabile est: mediam noctem iam praeteriisse 
ac nondum advenisse. Iuxta Aequiprobabilismum tunc non licet manducare 
carnes, quia dubium est de cessatione legis ac proinde lex possidet. Si 
prorsus idem casus cum iisdem circumstantiis accideret nocte Feriae V, 
liceret manducare carnes, quia tunc libertas possidet. Aliud exemplum: Qui 
putat, se probabiliter implevisse obligationem voti emissi, ab obligatione non 
liberatur. Ratio est quia votum certo emissum non impletur per dubiam 
impletionem; votum igitur possidet, Alia exempla: Qui probabiliter recitavit 
Breviarium, vel persolvit poenitentiam sacramentalem, vel confessus fuit 


89 Cf. Aertnys-Damen, Theol. mor. I, n. 85. 

100 Ipse S. Alphonsus citat Eusebium Amort pro suo systemate (Breve disser- 
tazione dell’ uso moderato dell' opinione probabile 1762, apud Wouters, de Minus- 
probabilismo * p. 50). S. Alphonsum autem Aequiprobabilismum et non purum 
Probabilismum docuisse saltem ab anno 1762, historice certum est et manifeste 
eruitur ex epistulis S. Doctoris; cf. infra n. 347. 

101 Cf. B. Mulier, Theol. mor. 1. 1, § 81 ; Ter Haar, De systemate morali anti- 
quorum Probabilistarum p. 21 sqq. (Paderbornae 1894). 

108 Theol. mor. I, n. 128 sqq. 103 Comra. al P. Laraga n. 96. 

104 Tract. de consc. (1911) p. 99 138, 

peccata sua mortalia, iterum tenetur istos actus perficere. Ratio est eadem: 
Lex possidet, et certae legi non satisfit per dubiam impletionem. Praesertim 
quantum ad confessionem peccatorum Aequiprobabilismus differt a Pro- 
babilismo, qui non obligat ad confessionem, si peccata sunt: a) dubie gravia; 
b) dubie commissa; c) dubie confessa. Aequiprobabilismus autem exigit con- 
fessionem, si peccata mortalia fuerint dubie confessa, quia tunc lex con- 
fessionis possidet. Econtra ille, qui aequiprobabiliter opinatur, se emisisse 
aut non emisisse votum, ad nihil tenetur; qui aequiprobabiliter putat, se 
aliquod peccatum non commisisse aut peccatum commissum non esse grave, 
iuxta strictum principium Aequiprobabilismi non tenetur ad confessionem, 
quia possidet libertas. In duobus tamen ultimis casibus confessio consulitur. 

5. Probabilismus purus docet: Quotiescumque adest opinio vere et certo 
probabilis de liceitate alicuius actus, licet illam sequi, etiamsi opposita 
opinio sit vere et certo probabilior atque tutior. Probabilitas autem alicuius 
opinionis seu sententiae est illa eiusdem proprietas, qua propter motiva, 
quibus fulcitur, viri prudentis assensum meretur, etsi cum formidine de 
opposito 108 . Haec probabilitas multipliciter dividitur: 

a) In internam et externam. Interna probabilitas fundatur super ipsa 
natura rei, eius proprietatibus, causis, effectibus, et etiam ex inconvenien- 
tibus partis oppositae. — Probabilitas externa sumitur ex auctoritate Doc- 
torum, qui hanc opinionem tenent. Talis autem probabilitas externa adest 
non solum si qua sententia, tolerante Ecclesia, communiter vel a plerisque 
theologis ut probabilis habetur, sed etiam a) si quinque aut sex theologi 
graves eam opinionem probabilem putant; P) si vel unus S. Ecclesiae Doctor, 
ut S. Thomas, S. Alphonsus, vel alius prorsus eximius auctor, ut S. Antoninus, 
eam probabilem tenet. — De probabilitate intrinseca iudicare non possunt 
nisi viri valde docti et in rebus moralibus versati. Saepe enim aliis viris 
non ita doctis in Theologia morali aliquid videtur intrinsecus probabile et 
licitum, quod tamen revera non est ita; ut patet e. gr. de craniotomia, quam 
complures habuerunt licitam, si aliter vitae matris subveniri nequeat. — 
De probabilitate autem extrinseca vir mediocriter doctus iudicare potest, 
si statum quaestionis recte intelligit et auctores de hac quaestione trac- 
tantes diligenter inspexit 100 . Probabilitas extrinseca sufficit aliquando ad 
formandam rectam conscientiam et ad licite agendum. Probabilitas enim ex- 
trinseca resolvitur in probabilitatem intrinsecam, cum graves auctores ali- 
quam opinionem non reputarent probabilem nisi propter gravia motiva. Unde 
Angelicus Doctor dicit, hominem parvae scientiae magis certificari de eo, quod 
audit ab aliquo scientifico, quam de eo, quod sibi secundum suam rationem 
videtur 107 . Idem constat ex responsione S. Poenitentiariae approbata a Gre- 
gorio XVI die 22 Iulii 1831: „An inquietandus sit confessarius, qui omnes 
S. Alphonsi sequitur opiniones in praxi s. poenitentiae tribunalis sola ratione, 
quod a S. Sede Apostolica nihil in operibus illius censura dignum repertum 
fuerit? Negative.*' — Non tamen sufficit auctoritas unius auctoris, qui non 
sit omni exceptione maior, ad probabilitatem conciliandam alicui sententiae. 
Patet ex propositione damnata ab Alexandro VII: „Si liber sit alicuius 
iunioris et moderni, debet opinio censeri probabilis, dum non constet, re- 
iectam esse a Sede Apostolica tamquam improbabilem.* 1 108 


108 Ita Noldin, De consc. n. 223. 100 Cf. Aertnys-Damen 1 . c. I, n. 78. 

107 S. theol. 2, 2, q. 4, a. 8 ad 2. 108 Dem. n. 1127. 


b) In solidam , dubiam et tenuem. Sententia dicitur solide aut certe pro- 
babilis, quae nititur firmo et gravi motivo; dicitur dubie probabilis vel 
etiam probabiliter probabilis, de cuius motivi soliditate merito dubitatur; 
dicitur tenuiter probabilis, quae levi momento nititur, ideoque nequit assen- 
sum viri prudentis ad se trahere. 

c) In absolutam et comparativam seu relativam. Aliqua sententia dicitur 
absolute probabilis, quando eius argumenta seorsum et in se spectata, i. e. 
independenter ab opinione opposita, apparent gravia; dicitur autem com- 
parative probabilis, quando eius argumenta simul cum argumentis oppositae 
sententiae comparata suam gravitatem retinent 100 . 

Probabilismus igitur docet, licitam esse opinionem vere probabilem, quae 
retinet suam probabilitatem etiam comparatione facta cum sententia opposita. 
Oportet fateri hoc systema esse simplicissimum et clarissimum. Etenim quo- 
tiescumque constat aliquam opinionem esse probabilem sive intrinsece sive 
extrinsece, licet illam sequi in praxi, nihil ultra curando de alia opinione 
probabiliore aut tutiore. Probabilismus tamquam systema primo introductus 
fuit a Bartholomaeo Medina O. Pr. 110 Favent Probabilismo quamplures 
theologi tum antiqui tum praesertim moderni, quos longum est omnes hic 
citare. Sic e. gr. ex Ordine Praedicatorum citantur: Ludovicus Lopez 
(t 1596 ), Dominicus Bannez (f 1604), Ioannes a S. Thoma (f 1644), 
Bartholomaeus Ledesma (f 1604) etc.; ex Ordine Franciscanorum: Reiffen- 
stuel (t 1703), Sporer (f 17x4), Elbel (f 1756) etc.; ex Ordine Carmeli- 
tarum: Salmanticenses. Omnes fere theologi Societatis Iesu adhaerent Pro- 
babilismo, e. gr. Toletus, Suarez, Lugo, Laymann, Lacroix, Gury, Ballerini, 
Lehmkuhl, Noldin, Genicot etc., atque permulti theologi ex clero saeculari, 
e. gr. Gopfert, Bouquillon, Schindler, Tanquerey etc. Argumentum princi- 
pale pro Probabilismo est principium: „Lex dubia non obligat." 111 

6. Probabilismus laxus seu simpliciter Laxismus docet licitum esse sequi 348 
non tantum opinionem vere et certo probabilem, sed etiam sententiam pro- 
babiliter aut tenuiter probabilem. Quod quidem systema videtur docuisse 


100 Cf. Aertnys-Damen 1 . c. I, n. 75. 

110 In commentariis suis in S. theol. 1, 2, q. 19, a . 6. Medina ponit quaestio- 
nem : „Utrum teneamur sequi opinionem probabiliorem, relicta probabili, an satis 
sit sequi opinionem probabilem?" — Prius affert argumenta pro Probabiliorismo 
et deinde respondet : „Certe argumenta videntur optima, sed videtur, quod si est 
opinio probabilis, licitum est eam sequi, licet opposita probabilior sit. . . . Opinio 
probabilis ex eo dicitur probabilis, quod possumus eam sequi sine reprehensione 
et vituperatione. Ergo implicat contradictionem, quod sit probabilis et quod non 
possimus eam licite sequi. Nam opinio non dicitur probabilis ex eo, quod in eius 
favorem adducantur rationes apparentes, et quod habeat assertores et defensores; 
nam isto pacto omnes errores essent opiniones probabiles; sed ea opinio probabilis 
est, quam asserunt viri sapientes et confirmant optima argumenta, quae sequi nihil 
improbabile est." — Cf. etiam eiusdem auctoris opus: ., Breve instruccidn de 
c6mo se ha de administrar el sacramento de Ia penitencia", Salamanca 1580. 
Aliquando ab auctoribus iam S. Antoninus citatur ut Probabilista, sed prorsus 
falso. Potius favet Probabiliorismo S. Antoninus dicens: „Cum bona conscientia 
potest quis tenere unam partem alicuius opinionis et secundum eam operari, quae 
scii, pars habeat pro se notabiles doctores . . quando . . . bonam sibi conscientiam 
et credulitatem formet de eo, quod credit tamquam de probabiliori parte" 
(S. theol. P. 1, tit. 3, c. io, § 10). 

111 Cf. infra n. 349. 

Pbuhmer, Man. Theol. mor. I. 

Thomas Tamburinus (f 1675), qui suam sententiam hoc modo nude et crude 
explicavit: ..Absolute puto cum Salas, Vasquez, Sanchez, Merolla apud 
Bardi (de consc. dist. 1, c. 6, quibus adde Pasq. dec. 18) satis esse in omni- 
bus casibus constare probabiliter, opinionem esse probabilem; tunc enim 
satis firmabitur certa moraliter illa veritas, me in hunc fere modum dirigens: 
Ego hic et nunc prudenter operor, quia dum probabiliter puto, hoc esse 
probabile, satis prudenter illud iudicium in praxi sequor. Nec enim quod 
opposita sit evidenter probabilior, deicit opinionem meam a sua probabili- 
tate.” 112 Eandem sententiam enunciavit Ioannes Caramuel (f 1682) (qui 
vocatus est a S. Alphonso ..princeps laxistarum") sub his verbis: „Si iam 
sunt probabiles opiniones, quae antea non erant, iam non peccant homines, 
cum antea peccarent, cum probabile omne a peccato excuset." 118 Caramueli 
coaevus fuit alius Probabilista Laxismo aliquantisper indulgens, scii. An- 
tonius Diana, Theatinus (f 1663), de quo scribit S. Alphonsus 114 : „Diana 
in seligendis sententiis ut plurimum in benignam partem declinat, et non 
raro declinat plus quam par est." — Diana est purus Casuista (vocatus est: 
..Atlas mundi casuistici"), fere innumerorum auctorum sententias affert et 
tunc modo casuistico singulos casus solvit. Etsi in aliis materiis haud raro 
invenitur nimis benignus, tamen circa peccata luxuriae potius rigidas sen- 
tentias aliquando defendit. — Praeter auctores citatos faverunt Laxismo 
Ioannes Sanchez (f 1624), Stephanus Bauny (f 1649), Matthaeus Moya 
(f 1684), cuius opus ..Quaestiones selectae" in Indicem est redactum d. 26 
Febr. 1704; immo eiusdem auctoris opus, quod sub Pseudonymo „Amadaeus 
Guimenius" publicavit, et cuius titulus est: ..Opusculum singularia universae 
fere theologiae moralis complectens adversus quorundam expostulationes 
contra nonnullas lesuitarum opiniones morales" (Lugduni 1664) per speciale 
Breve Innocentii XI d. 16 Sept. 1680 proscriptum ac proinde sub poena 
excommunicationis prohibitum est. — Inter Laxistas aliquando etiam nomi- 
natur Escobar y Mendoza (f 1669), et revera aliquas opiniones nimis in- 
dulgentes propugnavit, sed nihilominus non meruit nimis vehementes im- 
pugnationes a Blasio Pascal in ..Lettres Provinciales" factas. — Hodiernis 
temporibus nullus theologus catholicus Laxismo favet. Ceterum hoc systema 
est proscriptum ab Ecclesia; nam Innocentius XI damnavit propositionem 
( 3 ): ..Generatim, dum probabilitate intrinseca seu extrinseca quantumvis 
tenui, modo a probabilitatis finibus non exeatur, confisi aliquid agimus, 
semper prudenter agimus." 116 Alexander VII autem in decreto d. 24 Sept. 
1665 emisso proclamavit: „Laxus iste opinandi modus alienus est omnino 
ab evangelica simplicitate. Sanctorumque Patrum doctrina, quem si pro recta 
regula fideles in praxi sequerentur, ingens irreptura esset vitae Christianae 


128 Explicatio deeal. 1 . 1, c. 3, § 3, n. 8. 

1,3 Cf. E. Mulier, Theol. mor. I, § 78, ubi haec citatio invenitur. Iste Cara- 
muel complures sententias docuit, quae, adhuc vivente ipso, ab Ecclesia pro- 
scriptae sunt; e. gr. : „Tam clarum videtur, fornicationem secundum se nullam 
involvere malitiam et solum esse malum quia interdicta, ut contrarium omnino 
rationi dissonum videatur." Hanc propositionem damnavit Innocentius XI 
d. 2 Mart. 1679 ( Dem . n. 1198). 

114 Theol. mor. 1 . 6, n. 257. Per ludibrium Diana vocatus est „agnus, qui 
abstulit peccata mundi" (Ita Concina, Apparatus ad Theol. christ. 1 . 3, diss. 1, c. 2, 
de Probabilismo). 

iib Denz. n. 1153. 

corruptela." Unde, ut S. Augustinus optime dicit, ..melius est cum severitate 
diligere quam cum lenitate decipere." 

7. Systema compensationis seu rationis sufficientis. Cum omnia syste -344 
mata hucusque explicata haud parvas difficultates patiantur, quidam auc- 
tores 116 excogitaverunt novum systema, quod vocabant systema compen- 
sationis seu rationis sufficientis. Cardo omnis difficultatis in cunctis syste- 
matibus est quaestio, utrum et quousque lex dubia obliget. Probabilistae 
puri dicunt simpliciter: Lex dubia nullo modo obligat, saltem si agitur de 
sola liceitate actus. Omnes autem alii theologi hoc non admittunt concedentes 
legi dubiae aliqualem obligationem, licet non teneant concordes sententias 
circa gradum istius obligationis. Probabilioristae asserunt: Lex dubia obligat, 
nisi opinio contraria sit vere probabilior. Aequiprobabil istae hoc idem con- 
tendunt, simul tamen admittentes legem dubiam tunc non obligare, quando 
dubium versatur circa exsistentiam (non autem circa cessationem) legis, et 
opinio est fere aeque probabilis. Systema novum compensationis seu rationis 
sufficientis vult limites legis dubiae obligantis aliter definire. Strenuo de- 
fendit contra Probabilismum, legem dubiam aliquo (licet imperfecto) modo 
obligare. Contra Probabilioristas autem legi dubiae non vindicat tantam 
obligationem, quantam habet lex certe cognita. Obligatio enim legis mensu- 
randa est ex gradu cognitionis, ideoque lex certe cognita obligat perfecto 
modo; lex penitus ignota nullo modo obligat; lex autem imperfecto modo 
cognita, imperfecte obligat. Proinde per se non licet agere contra iegem imper- 
fecte cognitam, qualis est lex dubia. Nihilominus facile accidere possunt casus, 
in quibus adsunt gravia motiva agendi contra legem dubiam, e. gr. poenitens 
favens puro Probabilismo absolute vult sequi sententiam probabilem, relicta 
probabiliore, vel si sententia benigna probabilis est magis proficua pro spiri- 
tuali salute poenitentis quam sententia probabilior, visis omnibus circum- 
stantiis. In huiusmodi casibus remanet periculum, legem saltem materialiter 
transgrediendi. Iamvero cum etiam materialis transgressio legis sit aliquid 
malum, non licet se tali periculo exponere sine sufficienti ratione. Hinc in 
tali casu adhibenda sunt principia de cooperatione ad malum vel potius de 
voluntario indirecto. Ponitur enim causa, ex qua sequitur duplex effectus, 
alter bonus scii, libertas in actione, alter malus, nempe periculum trans- 
grediendi saltem materialiter legem. Inter condiciones autem requisitas ad 
cooperationem vel ad voluntarium indirectum requiritur gravis et proportio- 
nata causa. Quo maior effectus malus praevisus est, eo maior causa ex- 
cusans requiritur. Quare ad sciendum, num contra aliquam legem dubiam 
agere liceat in casu particulari, sequendo opinionem minus probabilem, relicta 
probabiliore, pensanda est gravitas legis et probabilitas opinionis oppositae. 

Quo gravior est lex et quo probabilior est eius obligatio in casu actuali, 
eo maior requiritur causa excusans 117 . 

Hoc systema compensationis seu rationis sufficientis est satis ingeniose 
excogitatum nec ullatenus ducit ad Tutiorismum, sicut volunt Gury 118 aliique 
Probabilistae; econtra hoc systema certo non magis ad Tutiorismum ducit 
quam purus Probabilismus ad Laxismum trahit; nam, ut merito adnotat 


116 Potton, De theoria probabilitatis, Paris 1874. Etiam L. Lehu huic systemati 
favet (Philos. mor. et soc. I [Paris. 1914] 287). Insuper Laloux, De actibus hu- 
manis; Boisdron, Theorie et systemes des probabilitas; Mc Donald, The prin- 
cipies of moral Science. 

117 Cf. Potton 1 . c. 30. 118 Casus conscientiae I 61. 

Tanquerey 110 : „Sicut enim Probabilistae Laxismum vitant, reiciendo suf- 
ficientiam opinionis tenuiter probabilis, ita pariter Compensationistae Tutio- 
rismum evadunt, asserendo legem dubiam et incertam non obligare nisi 
quando omnino deficit ratio sufficiens ad eam transgrediendam, et levem 
omnino causam excusare a lege valde dubia." — • Immo ipsi Probabilistae 
melioris notae in praxi numquam permittunt violationem alicuius legis dubiae 
sed vere probabilis sine aliqua ratione sufficienti. Esset enim nimis absonum 
absque omni motivo nihil prorsus curare legem aliquam vere probabilem 
immo probabiliorem. 

ARTICULUS II. 

Iudicium de singulis systematibus. 

Rigorismus absolutus et Laxismus sunt damnati ab Ecclesia, ut ex supra 
dictis patet. Etiam Tutiorismus mitigatus reiciendus est, cum sit a) nimis 
durus; b) non satis probatus; c) in praxi impossibilis saltem pro simplicibus 
fidelibus. Quapropter hoc systema hodie prorsus obsolevit. — Unde de 
quattuor reliquis systematibus tantum hic iudicandum remanet. Cum maiore 
qua possumus sinceritate exponimus rationes et difficultates uniuscuiusque 
systematis. 

§ r - 

De F obabiliorismo. 

345 Rationes pro Probabiliorismo. a) Ex auctoritate. Nullum est aliud 
systema, quod tam fortiter ex auctoritate fulcitur, quam Probabiliorismus. 
Etenim ante ortas controversias de Probabilismo complures Summi Pontifices 
videntur decisiones dedisse iuxta principia Probabiliorismi. Sic e. gr. Inno- 
centius III 120 agens de violata censura dicit: „Licet autem in hoc non 
videatur omnino culpabilis exstitisse, quia tamen in dubiis via est eligenda 
tutior, debuerat tamen potius se abstinere quam sacramenta ecclesiastica per- 
tractare." Ergo Pontifex non dicit: Lex dubia non obligat, sed potius con- 
trarium. Similia habent Eugenius I m , Clemens III 122 et Clemens V, qui 
dicit: „Nos attendentes, quod in his, quae salutem animae respiciunt, ad 
vitandos graves remorsus conscientiae pars securior est tenenda." 123 Post- 
quam Bartholomaeus Medina systema Probabilismi introduxit et quam pluri- 
mos asseclas nactus est, Summi Pontifices non destiterunt contra illud salu- 
taria monita proponere. Alexander VII in Decretis 24 Sept. 1665 et 18 Mart. 
1666 proscripsit 45 propositiones ex libris Probabilistarum excerptas 124 . 
Manifeste autem favit Probabiliorismo Innocentius XI, qui in celebri De- 
creto 26 Iunii 1680 mandavit Thyrso Gonzalez, Praeposito generali Societatis 
Iesu, „ut ipse libere et intrepide praedicet, doceat et calamo defendat opinio- 
nem magis probabilem, necnon viriliter impugnet sententiam eorum, qui 
asserunt, quod in concursu minus probabilis opinionis cum probabiliore sic 
cognita et iudicata, licitum sit sequi minus probabilem, eumque certum faciat, 
quod quidquid favore opinionis magis probabilis egerit et scripserit, gratum 
erit Sanctitati Suae. Iniungatur Patri Generali Societatis Iesu de ordine 

119 Synopsis Theol. mor. de conscientia n. 416. 

120 c. 5, X 5, 27. 121 c. 3, X 4. 1. 122 c. 12, X 5, 12. 

123 c . 1, V 11 in Clem. 124 Dens. n. 1101 — 1145 

Sanctitatis Suae, ut non modo permittat Patribus Societatis scribere oro 
opinione magis probabili et impugnare sententiam asserentium, quod in con- 
cursu minus probabilis opinionis cum probabiliore sic cognita et iudicata 
licitum sit sequi minus probabilem; verum etiam scribat omnibus Universi- 
tatibus Societatis, mentem Sanctitatis Suae esse, ut quilibet, prout sibi 
libuerit, libere scribat pro opinione magis probabili et impugnet contrariam 

Pr -t ? S<?Ue ,Ubeat ’ Ut mandat0 Sanctitatis Suae omnino sese sub- 

rmttant. Cum autem Matthaeus Moya sub Pseudonymo „Amadeus Gui- 
memus scripsisset opusculum ad defendendas opiniones Probabilistarum 
hoc opusculum lam prius in Indicem redactum iterum condemnatum est et 
quidem speciali Brevi Innocentii XI 16 Sept. 1680 12 «. — Clemens XI anno 
1702 scripsit ad Thyrsum Gonzalez: „Rem gratissimam Sanctitati Suae 
facturos Superiores Societatis, si praestent, ut lesuitae abstineant a docenda 
et defendenda sententia, quae asserit, licitum esse usum opinionis minus 
probabilis et minus tutae, cum Sanctitati Suae compertum sit, ita omnino 
expedire ad incolumitatem et honorem Societatis." 127 Item favebat Pro- 
babihorismo Benedictus XIV, qui monuit confessarium, „ut illam amplectatur 
CUI ma ^ ,s suffra S ari rationem et auctoritatem favere cogno- 
; en * * Praeterea «dem Pontifex iussit.ut theologia P. Antoine S.J. strenui 
robabihoristae in Seminario de Prop. Fide exponeretur. Clemens XIII 
. 26 Febr. 1761 per Decretum S. Officii damnavit folium continens com- 
plures theses faventes systemati Probabilismi; immo propositionem: „Pro- 
babilismus fuit Christo Domino summe familiaris", specialiter damnavit uti 
erroneam et haeresi proximam 12 <*. _ Ex quibus omnibus luculenter apparet, 
quam recte scripserit Thyrsus Gonzalez in libello supplici Clementi XI anno 
1702 oblato: „Certum est, quod Sedes Apostolica semper inclinaverit magis 
in sententiam Probabilismo contrariam." Idem sentiunt ex modernis Maus- 
bach, Sawicki, Koch, Schmuckenschliiger, Liese, Vinati aliique plurimi «<*. 

Unde etiam manifeste constat — quod per transennam notatum velim 

quam immerito et calumniose Dollinger-Reusch 131 , Harnack 132 , Hoens- 
broech 133 et complures alii exprobrent Ecclesiae catholicae, ipsam fovisse 
doctrinas laxas morales. — Ipse Bartholomaeus Medina candide fassus est, 
suam de Probabilismo doctrinam discrepare a doctrina veterum auctorum- 
et revera hucusque nullus auctor adduci potuit, qui clare Probabilismum 
docuerit ante saeculum XVI. Auctores enim veteres, qui aliquando al- 

126 De historia istius Decreti videsis Mandonnet O. Pr , Le Ddcret dTnno- 

Tlfl ?T e Wouters C ’ SS - R - De Minusprobabilismo 2 41; 

Brucker S. J. in „Etudes" t. 86, 778 et t. 91, 831. 

Theol . ^ath ” jy* 6 ' Pr ° h ‘’ ^ ” Guimenius " et Hurter S. J., Nomencl. Iit. 

137 Apud Wouters 1. c. 36. 

T ^ ett fr dn:o,are a tutti i Patriarchi ... sopra la preparazione ali’ anno 
santo, d. 26 Iunii 1749, n. 20. 

„ hoc Decretum a »egatur a S. Alphonso, Theol. mor. 1 . 1, n. 84, ed. 

, Mir “ m es *’ ( l uod non inveniatur in Denzinger-Bannwart, Enchiridion 
Singula testimonia videsis apud Wouters 1 . c. 41. Sic e. gr. Professor Tubin- 
gensis Ant. Koch scribit : „Rom hat den Probabilismus nicht verurteilt, aber die 
3 Sept ° i904 Pin, ° pr ° babiKor sichtIich begiinstigt" (Deutsche Literaturzeitung, 

131 Geschichte der Moralstreitigkeiten, Nordlingen 1889. 

132 Lehrbuch der Dogmengeschichte. isa Die ultramontane Moral. 

legantur tamquam fautores Probabilismi, ut Lactantius, Basilius, Gregorius 
Naz., Augustinus, Antoninus, loannes Nider etc., diligentius inspecti potius 
Probabiliorismo favent 13 *. Hoc praecipue valet de S. Antonino et de Ioanne 
Nider 13B . — Primus, qui videtur satis clare exposuisse principium Probabilio- 
rismi, est Guilelmus Antisidorensis, qui floruit circa annum 1230. Ille scribit 
in tractatu de pollutione: „Regulam illam magistralem, quod dubitans de 
aliquo, an sit illicitum, et stante dubio illud agens peccat, quia discrimini 
se committit, esse intelligendam de dubio tali, quod est vehemens, et magis 
aut saltem aeque inducit mentem credere, quod est mortaliter illicitum, sicut 
quod est licitum. Secus est, ubi mens plus inclinatur et iudicat, quod est 
licitum, quam quod est illicitum, quamvis non habeat usquequaque certitu- 
dinem evidentem aut fixam, quia nec hoc ipsum requiritur — Pro Probabi- 
liorismo citantur inter veteres auctores: Alexander Halensis, Petrus de Ta- 
rantasia, Durandus, Petrus de Palude, Silvester Prierias, Caietanus, Fran- 
ciscus d Victoria et omnes fere theologi ex Ordine Praedicatorum, cui in 
Capitulo Generali coadunato Alexander VII anno 1656 valde commendavit, 
ut membra eius pugnarent pro Probabiliorismo 186 . 

b) Ex ratione. 1. In dubiis pars tutior est eligenda, saltem si hoc est 
moraliter possibile. Ita enim docent non solum magni auctores, sed etiam 
multi textus Decretalium 187 . Atqui Probabiliorismus est multo tutior elegit- 
que semper partem tutiorem, in quantum hoc est moraliter possibile et neces - 
sarium. Ergo Probabiliorismus est systema praeferendum. Prob. Minor: 
Tutius est sequi legem quam, relicta lege aeque et vere probabili, sequi liber- 
tatem, ut omnes admittunt. Probabiliorismus autem docet, semper sequendam 
esse legem, nisi sententia favens libertati sit certe probabilior; si enim sen- 
tentia favens libertati est certe probabilior, valde parvum periculum violandi 
legem exsistit. Parum autem pro nihilo reputatur, ut dicit commune adagium. 
— Neque dicat quis, Tutiorismum esse adhuc tutiorem Probabiliorismo pro- 
indeque illum esse sequendum; etenim, concesso Tutiorismum esse tutiorem, 
ille est in praxi impossibilis, fatentibus omnibus. Ad impossibile autem 
nemo tenetur. 

2. Ubi veritas clare inveniri nequit, tenemur saltem illam opinionem 
amplecti, quae propius ad veritatem accedit. Hinc dicit Regula luris 45 
in VI°: „Inspicimus in obscuris, quod est verisimilius." Atqui Probabilioris- 
mus propius ad veritatem accedit, cum sequatur aut opinionem tutam aut 

131 Cf. Billuart, De consc. diss. 6, a. 1. 

13B loannes Nider O. Pr. in suo optimo libro, cui titulus est ..Consolatorium 
timoratae conscientiae" (P. 3, c. 1), expresse adoptat opinionem B. Aiberti et 
nititur eisdem fere verbis ac S. Antoninus, qui certe favet Probabiliorismo. En eius 
verba: „Cum ergo in aliqua materia morali sunt variae et contrariae opiniones, 
ille qui adhaereret opinioni latioris viae, videtur se exponere periculo peccati mor- 
talis, quia in dubio, cum possit illa opinio esse falsa et contraria vera." Tunc re- 
spondet S. Antoninus revera peccare illum, qui in stricto dubio agit. „Sed agendo 
contra tale [leve ] dubium non peccatur, dum adhaeret opinioni alicuius doctoris et 
habet rationes probabiliores pro ipsa magis quam pro opposita opinione" (S. theol. 
P. 1, tit. 3, c. 10, § 10). — Quid clarius dici potest? 

136 Acta capitulorum Gen. O. P. ed. Reichert vol. VII, p. 403. Testimonia 
singulorum auctorum videsis apud Concina, De Probabilismo diss. x et 2. 

137 Cf . supra. — Saltem septies ita habent Decretales ; c. 3 X 3, 43 ; c. 3 X 4, x ; 
c. 12 X 5, X2; ib. c. 18 et c. 24; c. 5 X 5, 27; Clem. 1 . 5, tit. 11, c. 2. 

manifeste probabiliorem. Ergo Probabiliorismus praeferendus est inter 
diversa systemata. Plura alia argumenta videsis apud Billuart 138 . 

Difficultates. 1. Ipsa fundamentalis regula Probabiliorismi non est ita 346 
certa. Etenim haec regula statuit: In dubio licet sequi opinionem proba- 
biliorem, relicta opinione minus probabili pro lege. lamvero haec regula 
nequit certo probari nisi per argumentum desumptum ex ignorantia in- 
vincibili legis. Hoc autem idem argumentum videtur aeque fere probare 
principium Probabilismi: Lex dubia non obligat; quod tamen Probabilio- 
ristae reiciunt. 

2. Probabiliorismus est in praxi fere impossibilis. Nam a) causare potest 
conflictus inter confessarium et poenitentem; quia, si poenitens vult sequi 
opinionem probabilem, relicta probabiliore, confessarius tenetur illum ab- 
solvere. Ita sententia, quam communem et sequendam vocat S. Alphonsus 
citans plus quam triginta auctores pro ea 139 . Ratio autem est, quia con- 
fessarius non est iudex competens opinionum, sed tantum dispositionis sui 
poenitentis. Dispositio autem poenitentis consistit in vera contritione de 
peccatis commissis et in sincero proposito non peccandi in posterum. Pro- 
inde confessarius Probabiliori sta aliquando cogitur contra suum systema 
agere. — b) Aliquando sententia benigna probabilis multo est utilior pro 
salute spirituali poenitentis quam sententia rigida probabilior. Nam haud 
raro poenitens propter sententiam rigidam a confessario sibi iniunctam om- 
nino deterretur a susceptione sacramentorum et sic in peccatis sordescit. 
Unde hodie forsan nullus confessarius est, qui omnes logicas consequentias 
Probabiliorismi in praxi tribunalis poenitentialis adhibet, aut qui sequitur 
opinionem Billuartii dicentis: „Si opinio poenitentis sit certo minus pro- 
babilis et eam ut talem agnoscat poenitens, velitque eam sequi, debet con- 
fessarius illi denegare absolutionem, tamquam indisposito, etiamsi dicat, se 
esse probabilistam." 140 

§ 2. 

De Aequiprobabilismo. 

Argumenta pro Aequiprobabilismo. a) Ex auctoritate S. Alphonsi. Abs- 347 
que omni prudenti dubio S. Alphonsus de Ligorio, Doctor Ecclesiae, hoc 
systema propugnavit, et ante ipsum iam quidam alii theologi et post ipsum 
complures iique nobilissimi theologi cum Redemptoristae tum extranei, ut 
supra dictum est. Illi autem theologi moderni, qui per fas et nefas conten- 

138 L. c. 

139 Theol. mor. 1 . 6, n. 604. S. Doctor sententiam oppositam ad absurdum 
ducit hoc modo : „Duo confessarii habent duas opiniones contrarias, quarum 
cuique sua apparet probabilior; si unus vellet alteri confiteri, deberet hic suam 
deponere opinionem captivando intellectum, ut confessario suo iudici constituto 
pareat. Contra vero, si alter postea huic confiteatur, deberet hic secundus con- 
fessarius suam resumere opinionem, quae sibi probabilior apparet; tunc enim 
deberet iudicare secundum suum proprium iudicium et deberet illum obligare, 
ut deponat opinionem, quam sibi prius sequendam imposuit. Et en comoedia risu 
digna, quae quotidie inter confessarios eveniret. Quis putavit Christum Dominum 
ad haec onera in sacramento Poenitentiae confessarios et poenitentes voluisse 
obligare?" Cf. tamen Lugo, Respons. mor. 1 . 1, dub. 26 (ed Parisiensi 1869 tom. 8, 

P- 40). 

140 De consc. diss, 6, a. 4. 

dunt, S. Alphonsum fuisse purum Probabilistam, oleum et operam perdunt 141 . 
Etenim ipse S. Doctor conceptis verbis non semel sed pluries affirmat, se 
non esse Probabilistam, sed Probabilismum reprobare 142 . Utrum autem 
S. Alphonsus semper fuerit Aequiprobabilista, an tantum ab anno 1762, non 
concordant theologi 148 . In rebus moralibus autem auctoritas S. Alphonsi est 
maxima, ut constat ex supra n. 7 dictis. 

b) Ex ratione. Aequiprobabilismus parum differt a Probabiliorismo. Unica 
differentia consistit in hoc, quod admittit libertatem agendi et excusationem 
ab observatione legis, quando dubium strictum adest de exsistentia legis, 
contra quam militant rationes aeque- probabiles. Quod quidem non admittit 
Probabiliorismus. Cum autem haec differentia sit parvi momenti, omnia fere 
argumenta, quae ex ratione afferuntur pro Probabiliorismo, valent etiam pro 
Aequiprobabilismo. Insuper additur sequens argumentum: Si agitur de 
opinionibus aeque aut fere aeque probabilibus, adest dubium stricte dictum, 
in quo mens anceps haeret et neutri parti contradictoriae proprie assentitui. 
lamvero lex est in isto casu ita dubia, ut nullum mereatur assensum et nullam 
pariat obligationem. Idem argumentum hoc modo proponitur a Wouters 144 : 
„Cum opinio quae favet libertati aeque probabilis est ac opinio quae favet 
legi, directe nulla datur ratio, ob quam una prae alia tamquam norma agendi 


141 Omnes fere auctores, qui nulli scholae addicti sunt, candide testantur, 
S. Alphonsum saltem ab anno 1762 docuisse Aequiprobabilismum. Unde merito 
dicit Bellesheim: „Seit die Briefe des Heiligen vorliegen, solite nicht langer be- 
stritten werden, daB er von 1762 an bis zu seinem Tode den Aquiprobabilismus 
ais seine Lehre ununterbrochen vorgetragen und standhaft verteidigt hat, und 
zwar nicht aus blofier Vorsicht, sondern aus Uberzeugung und Gewissensdrang". 
Ant. Koch dicit: „Liguori wurde allgemein ais Aquiprobabilist angesehen, bis im 
Jahre 1863 A. Ballerini S. J. erstmals nachzuweisen suchte, der Heilige sei ein- 
facher Probabilist gewesen. Die Tatsache ... kann nur derjenige verkennen und 
leugnen, der im Interesse einer Partei arbeitet" (apud Wouters, De Minuspro- 
babilismo 56). — Franqois de Paul Blachfcre dicit: „Les probabilistes ont pris 
1 ’habitude de se mettre sous son patronage, mais combien A tort!" (Revue Augu- 
stinienne 1905, 484-) 

142 Sic S. Alphonsus scribit in epistula ad Remondinum 30 Iunii 1768: „Sen- 
tentiam reicio, quod opinionem minus probabilem cognitam sequi liceat, ut Busem- 
baum, Lacroix atque omnes fere lesuitae dicunt, qui minus probabilem opinionem 
admittunt." Et in epistula 9 Decembris 1759 scribit: „Iesuitae communiter defen- 
dunt, minus probabilem opinionem nos sequi posse; ego vero defendo, cum cognos- 
citur opinionem legi faventem probabiliorem esse, hanc nos debere sequi neque 
sequi minus probabilem nobis licitum esse; qua de re lesuitae apud me conquesti 
sunt." (Plures alios similes locos videsis apud Wouters 1 . c. 53 sqq.) 

142 „S. Alphonsus numquam firmiter Probabilismo adhaesit illudque systema 
ex oboedientia potius quam ex animo sectatus est; quod adeo verum est, ut 
S. Doctori a. 1756 in summo vitae periculo versanti id unum timorem iniceret, 
quod Probabilismo fuerat patrocinatus. Anno 1756 — ita enarrat Melchionna, qui 
rem coram viderat et audierat — Beatus noster Pater intra hebdomadam maiorem 
mortifere aegrotaverat. E morbo cum paulisper convaluisset, tota nostra Nucerina 
familia eum gratulabunda convenit. Tunc vero Alphonsus sic locutus est: In 
summo hoc vitae periculo adductus nihil erat, quod me inquietum atque anxium 
teneret. Hoc solum timorem mihi iniecit, quod nempe sententiam probabilem 
sectatus sum; verum quae directori praestanda erat oboedientia, id requirebat" 
(apud Wouters 1 . c. 49 — 50). 

144 L. c. 147. 

assumi debeat, neque ratio indirecta assignari potest, ob quam ordinationi 
praeceptivae seu officio potius favendum sit quam ordinationi permissivae 
seu iuri. Atqui ubi res ita se habet, licet, attenta Dei O. M. benignitate, 
supponere opinionem benigniorem, id est eam quae libertati favet, pro norma 
habendam esse.“ 

Difficultates contra Aequiprobabilismum. Cum, sicut ex supra dictis 348 
appareat, sit tam parva differentia inter Probabiliorismum et Aequiprobabi- 
lismum, omnes difficultates, quibus laborat ille, premunt istum. Praeterea 
fundamentale principium Aequiprobabilismi: „In dubio melior est condicio 
possidentis", in materia iustitiae est quidem verum et forte etiam in aliis 
materiis adhiberi potest, ut ex supra dictis patet; sed applicatio, quam de 
illo facit Aequiprobabilismus, non videtur esse semper recta. Etenim si lex 
est stricte dubia, id est si aeque graves rationes suadent eius obligationem 
aut deobligationem, semper possidet libertas, quae natura et ratione videtur 
praecedere legem. Unde in isto casu distinguere inter cessationem et existen- 
tiam legis est supervacaneum. In stricto enim dubio standum est pro illo, 
pro quo stat praesumptio. Porro praesumptio stat pro libertate usque dum 
obligatio legis sit saltem facta probabilis. — Demum inconsequentiam videtur 
committere is qui docet, confessarium debere absolvere poenitentem, qui vult 
sequi opinionem minus probabilem et minus tutam, et tamen ex altera parte 
statuit, non licere sequi opinionem minus probabilem in concursu probabilioris. 

Ita autem docent S. Alphonsus 148 et omnes Aequiprobabilistae post ipsum 14 *. 
Unde magis logice procedunt Probabilioristae, ut Billuart, qui hunc agendi 
modum confessarii reprobant. 

§ 3 - 

De Probabilismo puro. 

Rationes pro Probabilismo puro. Cum inter modernos ProbabiIistas34& 
emineat Noldin S. J., eius argumenta, quae ceterum non differunt ab argu- 
mentatione aliorum Probabilistarum, hic damus 147 . 

1. Ex ratione. Lex dubia non obligat. Atqui lex, contra quam habetur 
vera et solida probabilitas, est vere dubia. Ergo lex, contra quam habetur 
vera et solida probabilitas, non obligat. Ad maiorem probandam adhibentur 
argumenta trita, scii, lex dubia est lex non satis cognita, est incerta atque 
ius libertatis praecedit ius legis eiusque obligationem. — Minor autem hoc 
modo probatur: Quamdiu opinio pro libertate probabilis est, opinio pro lege 
nequit esse certa. Nihil autem refert, utrum opinio haec pro lege sit minus 
an aeque vel magis probabilis, modo opinio pro libertate sit probabilis 148 . 

2. Ex auctoritate. „ Nequit esse falsum systema morale, quod quovis tem- 
pore (!) a maiore theologorum parte exponitur, vindicatur, in quaestionibus 
particularibus tamquam regula morum adhibetur, cuiusmodi est systema Pro- 
babilisticum" (1. c. n. 240). 

3. Ex approbatione Ecclesiae. Explicite quidem Ecclesia Probabilismum 
numquam approbavit; implicite vero mentem suam clare et indubitanter 
manifestavit peculiari illa approbatione, qua insignivit opera S. Alphonsi 
(qui pluries explicite et conceptis verbis dixit se non esse Probabilistam, 

146 Theol. mor. 1 . 6, n. 604. Cf. supra n. 346. 

147 Summa theol. mor. de principiis n. 237 sqq. 

148 S. Alphonsus hoc ultimum expresse negat; cf. Theol. mor. 1 . 1, n. 65. 

et qui explicite reicit systema docens, quod opinionem minus probabilem 
cognitam sequi licet, „ut Busembaum, Lacroix atque omnes fere lesuitae 
dicunt" 149 ). Nihilominus dicit Noldin 180 : „Systema, quo usus est S. Alphon- 
sus in exaranda theologia morali, est purus et simplex Probabilismus." Et 
confidenter concludit 181 : ,, Licet sequi opinionem vere probabilem pro liber- 
tate in omnibus casibus legis dubiae, sive opposita pro lege est minus vel 
aeque vel magis probabilis. . . . Principium probabilisticum prorsus universale 
se extendit non solum ad dubium legis exsistentis, sed etiam legis cessantis . . . 
[et] etiam in materia iustitiae licite adhiberi potest Nihil prohibet, quo- 

minus aliquis in diversis casibus circa eandem rem pro libitu modo una 
modo altera opinione probabili utatur. . . . Sic potest idem pro uno testamento 
uti opinione, qua testamentum carens formalitatibus legis est validum, et 
pro alio testamento opinione contraria." 

350 Difficultates contra Probabilismum purum. 1. Totus Probabilismus fun- 
datur super principio: „Lex dubia non obligat", etsi agatur de dubio late 
dicto. lamvero hoc fundamentum minime solidum est, neque sufficienter 
probatur ex ratione neque ex auctoritate. Non ex ratione: Etenim Proba- 
bilistae conantur hoc principium probare non aliis argumentis nisi sequenti- 
bus: Talis lex non est satis cognita, vel est incerta, vel invincibiliter igno- 
rata, et proinde non obligat. „Verum haec argumentatio non placet: et quia 
involvit petitionem principii; et quia in auctores retorqueri potest ita: Ordi- 
natio permittens non satis cognita vel incerta vel invincibiliter ignorata non 
confert ius; seu: Libertas moralis non satis cognita vel incerta vel ignorata 
nihili facienda est." 162 Non ex auctoritate: Etenim veteres auctores, quando 
asserunt: In dubiis libertas, loquuntur de dubio stricte dicto, ubi mens in 
neutram partem contradictionis inclinatur; non autem de dubio late dicto, 
ubi econtra docent, id quod est securius, esse eligendum 183 . Ceterum nec 
etiam novus Codex iuris can. admittit illimitate principium: Lex dubia non 
obligat. Statuit enim c. 15: „Leges etiam irritantes et inhabilitantes in dubio 
iuris non urgent; in dubio autem facti potest Ordinarius in eis dispensare, 
dummodo agatur de legibus, in quibus Romanus Pontifex dispensare solet." 
Ad quid autem requiritur adhuc dispensatio Ordinarii, si iuxta Probabilistas 
nulla lex dubia obligat? 

2. Nimis audacter asserit Noldin, Probabilismum esse approbatum ab 
Ecclesia. Si quis considerat sine studio partium testimonia supra allata 
praesertim ex Alexandro VII, Innocentio XI, Clemente XI, Clemente XIII, 
erit potius convictus de contrario putans cum Professore Koch et multis 
aliis, Ecclesiam numquam favisse Probabilismo. Neque vere dici potest, 
Ecclesiam approbasse Probabilismum approbando opera moralia S. Alphonsi, 
nam iste Sanctus Doctor expresse reicit purum Probabilismum. Ad summum 
igitur dici potest. Ecclesiam tolerare Probabilismum. 

3. Prob abilismus purus ignotus fuit ante Medinam 164 . Porro periculosum 

149 Cf. supra n. 347. «0 L. c. n. 239. 181 L. c. n. 241 et 242. 

162 Cf. Wouters, De Minusprobabilismo 2 147. 

163 Cf. argumenta supra (n. 345) pro Probabiliorismo allata. 

184 Non vacat refutare nugas et ineptias Caramuelis, qui in longum et latum 
conatur probare, Probabilismum iam fuisse adhibitum ab Adam et Eva eosque 
excusasse a multis gravibus peccatis ante lapsum. Pariter S. Thomam meruisse 
a Christo verba: „Thoma, bene de me scripsisti", eo quod probabilia in fidei et 
morum materia scripserit. (Apologema pro antiquissima et universalissima doc- 
trina de probabilitate p. 127, n. 223, Lugduni 1663.) 


est adhibere aliquod systema, quod per sedecim saecula in Ecclesia neque 
cognitum neque adhibitum est. Prorsus enim incredibile est, omnes sic dictos 
antiquos Summistas, qui scripserunt Manualia pro practico usu confessario- 
rum, erravisse circa rectam solutionem dubii practici; aut etiam omnes con- 
fessarios, quotquot fuerunt in orbe terrarum, in hac materia non recte egisse, 
usquedum Bartholomaeus Medina felicissime invenit Probabilismum. 

4. Probabilismus purus ducit ad Laxismum. Haec propositio probatur: 
a) ex historia. Etenim nemo negare potest, complures Probabilistas eosque 
ingenio excellentes, ut Tamburinus, Moya, Caramuel, Diana etc., revera do- 
cuisse opiniones laxas et postea a Summis Pontificibus proscriptas. — b) ex 
ratione et natura rei. Nam si sola probabilitas extrinseca vel intrinseca ali- 
cuius opinionis iam sufficit ad eam licite deducendam in praxim, errores ne- 
fasti sunt fere inevitabiles. Etenim quam facile aliquis, ne dicam laicus, sed 
etiam clericus theologus, sibi persuadet aliquam opinionem esse vere proba- 
bilem! Nonne non solum catholici medici, sed etiam celebres theologi nostris 
temporibus putaverunt, craniotomiam esse probabiliter licitam, si secus mater 
et infans mori debeant? — Si in re tanti momenti error irrepsit, nonne potest 
idem accidere in aliis rebus non ita momentosis? Quapropter si quis semper 
in suis actionibus sequeretur principia Probabilismi, id est, si relinqueret 
opinionem cognitam ut certe probabiliorem et sequeretur opinionem faventem 
libertati certe minus probabilem et tutam, paulatim in Laxismum laberetur. 
Unde ipse Noldin Probabilista fatetur 156 : „Si homo christianus in servitio 
Dei nil aliud ageret, nisi quod stricte lex ex principiis Probabilismi postulat. 
Profecto vitam ageret parum homine Christiano dignam ." Porro systema, 
quod, fatente ipso patrono, ducit (quamvis paulatim) ad vitam parum homine 
christiano dignam, iam iudicatum est. Periculosos Probabilismi scopulos 
vitat systema prudentiae Christianae, de quo statim. 

§ 4 - 

De systemate compensationis seu causae sufficientis. 

Argumenta pro systemate compensationis. Nullum systema ex supra 351 
dictis evitat graves difficultates; immo unumquodque deductum usque ad 
ultimas consequentias proficuam praxim confessarii impedit. Probabilioris- 
mus praecellit cum Aequiprobabilismum tum Probabilismum purum, ac unus- 
quisque in vita propria Probabiliorismum exercere studeat. Et revera qui- 
libet sincerus amator veritatis amplectitur illud quod est certo verisimilius, 
si nequit obtinere omnimodam certitudinem. Qui quidem sincerus atque 
ardens veritatis amor nequit vix satis commendari praesertim nostris tem- 
poribus, cum tam multi homines decipiantur a diabolo, patre mendacii, qui 
mendacio suo iam decepit protoparentes nostros sicque eos ex paradiso ex- 
sulare induxit. — Confessarius autem in directione animarum cogitur haud 
raro amplecti, relicta opinione probabiliore, opinionem licet mmus sed vere 
probabilem, ad maius malum vitandum. Sicuti etiam aliquando peccata 
materialia permittere debet ad peccata formalia vitanda. Unde etiam S. Poeni- 
tentiaria saepe praescribit, ut poenitens sit relinquendus in bona fide, etsi 
agatur de rebus materialiter certo malis. E. gr. permittitur, ut putativi con- 
iuges exsistentes in bona fide maritaliter convivant. Ergo iuxta praxim nunc 
universalem aliquando licet, ut confessarius permittat peccata materialia et 
sequatur opinionem minus tutam et minus probabilem. Nihilominus nura- 


165 L. c. n. 242. 

quam licet sic agere sine gravi et proportionata causa, cum etiam materialis 
transgressio legis seu materiale peccatum sit quid malum ni Generatim in 
istis casibus agendum est iuxta regulas statutas pro voluntario indirecto. 
Sin autem istae regulae observantur, ex una parte evitantur Laxismi pericula, 
quae coniuncta sunt cum puro Probabilismo; ex altera vero parte procuratur 
salus spiritualis poenitentis meliore quo potest fieri modo. Unde in praxi 
hoc systema compensationis seu rationis sufficientis, quod melius vocatur 
systema prudentiae Christianae, praeferendum esse videtur omnibus aliis. 
Ad sciendum autem, num in casu particulari liceat sequi opinionem vere et 
certe probabilem pro libertate, relicta probabiliore pro lege, prudenter atten- 
dendae sunt singulae circumstantiae: quo sanctior et gravior est lex et quo 
probabilior eius obligatio, eo maior debet esse ratio sufficiens agendi iuxta 
opinionem libertati faventem; quo autem maior utilitas speratur pro poeni- 
tente, eo facilius potest permitti opinio probabilis favens libertati. — Neque 
quis dicat hoc systema rationis sufficientis esse moraliter impossibile in praxi, 
cum confessarius vix ac ne vix quidem recte iudicare possit, num adsint 
rationes sufficientes ad sequendam opinionem probabilem relicta probabiliore. 
Ad hanc obiectionem facile respondetur, talem impossibilitatem hic non magis 
obessc quam in sexcentis aliis casibus voluntarii indirecti, in quibus tamen 
omnis confessarius debet iudicare de ratione sufficienti cohonestante. 

362 Conclusio practica. Sincere exposuimus rationes, quae afferun- 
tur pro singulis systematibus. Si praescindas a Rigorismo absoluto et 
a Laxismo, unumquodque systema ex declaratis toleratur ab Ecclesia, 
ac proinde libere assumi potest, ita ut confessarius nullum ius habeat 
obtrudendi aliquod systema suo poenitenti, et a fortiori non potest 
stricte exigere, ut poenitens adimpleat aliquam obligationem, ad quam 
iuxta principia alterius systematis non tenetur. Etenim confessarius 
non est iudex opinionum sed dispositionis conscientiae 167 . Unde confes- 
sarius potest quidem prudenter consulere opiniones tutiores et proba- 
biliores, sed nequit imponere strictum onus, ad quod poenitens pro- 
babiliter non tenetur. In praxi consulendum est, ut confessarius agat 
iuxta systema prudentiae Christianae , quia a) sic evitat scopulos Pro- 
babilismi, Aequiprobabilismi et Probabiliorismi, b) sic procedit iuxta 
prudentiam Christianam, quae est motor et auriga omnium virtutum 
moralium et quae est maxime necessaria ad bene vivendum 1C8 . Usque 
ad Bartholomaeum Medinam nullum ex istis tribus systematibus certe 
notum fuit. Et tamen confessarii sanctissimi et prudentissimi magno 
cum fructu administrabant sacramentum poenitentiae. Ecquid hodierni 
confessarii sapientiores sunt quam illi? Ecquid hodie alia peccata com- 
mittuntur ac tunc temporis? Confessarius, qui prudenter explorat con- 
dicionem poenitentis atque circumstantias actus, recte iudicabit, 1 . si 
praesertim attendat ad principium: „In dubio standum est pro quo 
stat praesumptio"; 2 . si attente consulat bonos auctores, neque 3 . nimis 
fidat proprio iudicio. Tunc enim adhibet systema, quod est optimum 


15e Cf. 5 '. Alph., Theol. mor. 1 . 2, n. 36. 167 Ib. 1 . 3, n. 669. 

168 S. Thom., S. theol. 1, 2, q. 57, a. 5. 


et quod recte vocari potest: Systema prudentiae Christianae. De hac 
prudentia Christiana dicitur: „Viae eius viae pulchrae, et omnes semitae 
illius pacificae." 159 

CAPUT VII. 

De educatione conscientiae 160 . 

Cum conscientia sit proxima regula nostrorum actuum moralium et 363 
cum ex actibus nostris bene regulatis tota vita felix aeterna dependeat, 
maximum interest, ut conscientia nostra sit regula recta et dux fidus 
in itinere ad felicitatem aeternam. Sicut ex supra dictis patet, con- 
scientia est actus rationis practicae. Ut autem ratio practica semper 
valeat elicere rectos et perfectos actus huiusmodi, indiget speciali edu- 
catione et formatione. Synteresis quidem seu habitus primorum prin- 
cipiorum practicorum est quasi scintilla in mente nostra accensa ex 
lumine divino iuxta illud psalmi: ,, Signatum est super nos lumen vul- 
tus tui, Domine" 161 -, sed non tangit nisi principia generalia vitae mo- 
ralis. Proinde necessarium est, ut conscientia fundata super synteresi 
excolatur, ita ut recte se extendere possit ad omnes actus particulares 
vitae moralis. Ad hoc obtinendum praesto sunt media naturalia et 
sup ematur alia. 

De mediis naturalibus. 1 . Primum idque efficacissimum medium 354 
ad acquirendam bonam conscientiam est bona educatio inde ab infantia 
habita. Magni interest, ut infantibus iterum iterumque inculcetur distinc- 
tio inter bonum et malum, ut infantes assuescant bonum peragere ex 
intima convictione, et non tantum propter mercedem laudemve obtinen- 
dam, aut ad vitandam punitionem. Pariter pueris et puellis inculcan- 
dum est, ut attentas aures praebeant conscientiae, quae nihil aliud sit 
nisi vox Dei. In dubio autem, utrum aliquid sit licitum an illicitum, 
adeant peritos et honestos, non autem imprudentes et depravatos ho- 
mines, consilii capessendi causa. Ad rectam educationem multum quo- 
que confert bonum exemplum parentum et magistrorum, cum econtra 
malum eorum exemplum pessimos effectus producat. 

2 . Alterum medium ad excolendam conscientiam est perfecta sin- 
ceritas hominis cum seipso, quae obtinetur fideli, continua et candida 
perscrutatione propriae conscientiae. De hac re pulcherrime scribit 
S. Ioannes Chrysostomus 162 : „Annon codicem domi habes, in quo quoti- 


15 » p r ov. 3, 17. 

160 Cf. Tract. de interiori domo seu de conscientia aedificanda inter opera sup- 
positicia S. Bernardi (Migne, Patr. lat. 184, 507 sqq.). Cf- de educatione conscien- 
tiae Tanquerey, Synopsis Theol. mor. n. 422 sqq.; Bouquilton, Theol. mor. fund. 
n. 280; H. D. Noble O. P., La conscience morale, Paris 1923, Deuxi£me partie, 
Les perfections naturelles et surnaturelles de la conscience morale. 

181 Ps. 4, 7. 

102 In Ps. 50 hom. 2, n. 5 sq. (Migne, Patr. graec. 55, 581). Consulendum est, 
ne examen conscientiae in lecto fiat, sed antequam quis cubitum it. 

dianas rationes scribas? Habe item codicem in conscientia, et quoti- 
diana peccata scribe; v. gr. cum in lecto tuo iaces, nec quisquam est 
qui tibi negotium facessat, antequam somnus irrepat, libellum in 
medium produc et peccata tua tecum reputa dicens apud teipsum: 
Numquid hodie vel sermone vel opere peccavi? . . . Cum autem ea 
supputas, animum tuum suspende, ipsum lancina, ipsum gehennae metu 
aperi, ... ut postero die ad perpetranda peccata segnior accedas. “ Re- 
vera cotidianum examen conscientiae multum inservit non solum ad 
rectam sui ipsius cognitionem, sed etiam ad recte vivendum. Unde 
quam maxime est commendandum. 

355 De mediis supernaturalibus. r. Ad candidam conscientiam habendam 
medium primum et efficacissimum est fervens oratio ad Deum, patrem 
luminis, ut velit illuminare tenebras nostras. Cum conscientia sit vox 
Dei in nobis loquentis, facile intellegitur, cur frequens et fervens 
elevatio mentis ad Deum per orationem nos aptos reddat ad clare perci- 
piendam hanc vocem iliique perceptae fideliter oboediendum. Saepe 
igitur orandum est: ,,Da mihi intellectum [Domine], et discam mandata 
tua“ 188 ; vel: „Vota, quaesumus Domine, supplicantis populi caelesti 
pietate prosequere; ut et quae agenda sunt, videant, et ad implenda quae 
viderint, convalescant 164 

2. Pugna strenua contra inordinatas passiones cum adiutorio divinae 
gratiae est alterum medium ad obtinendam rectam et candidam con- 
scientiam. Ratio est obvia: Passiones saepe sunt in nobis inordinatae 
propter fomitem peccati originalis et propter inconstantiam nostram. 
Tales autem passiones inordinatae obnubilant rationem; sunt enim quasi 
densus fumus exsurgens et radios limpidos rationis intercipiens. Qua- 
propter experientia cotidiana comprobat, homines captivos sub iugo 
passionum inordinatarum habere conscientiam laxam aut etiam cauteria- 
tam, econtra illos strenuos victores passionum, qui cotidie exercent 
virtutes, gaudere conscientia valde tenera. 

3. Sacramentalis confessio et oboedientia prudenti directori spirituali 
praestita est tertium et valde bonum medium ad habendam teneram 
conscientiam. Ratio est iterum valde obvia. Etenim sacramentalem con- 
fessionem praecedat oportet diligens examen conscientiae, cuius utilitas 
iam supra declarata est et quam iam veteres pagani agnoverunt sta- 
tuentes altissimum principium vitae moralis: Nosce teipsum. Post 
examen conscientiae diligenter peractum et confessionem prudenti con- 
fessario factam, director spiritualis, adiutus divino lumine potest optimas 
regulas imponere pro recta vita morali ducenda. Si qua dubia occur- 
runt, director spiritualis, pollens maiore scientia, experientia et gratia 
suo statui adnexa, ea tuto solvere valet. Hinc accidit, ut post bonam 
confessionem et oboedientiam praestitam bono directori spirituali omnes 
remorsus conscientiae cessare soleant; quod est signum haud obscu- 
rum, animam esse in bono statu atque Deo gratam. Oboedientia prae- 

165 Ps. 118, 73. 104 Orat. Dominicae infra Octav. Epiph. 

standa est confessario aut directori spirituali non solum a rudibus 
et Theologiae moralis ignaris, verum etiam a quolibet doctissimo. 
Ratio est duplex, altera naturalis, altera super naturalis. Naturalis ratio 
est difficultas, ne dicam impossibilitas iudicandi in propria causa. Unde 
etiam commune adagium dicit: „Nemo sit iudex in propria causa." 
Propter nimium enim amorem sui homo facile fallitur in iudicio de 
propriis actibus. Ratio supernaturalis est institutio sacramenti poeni- 
tentiae, quod omnibus peccatoribus est necessarium. In tribunali autem 
poenitentiae confessarius est iudex, cui se submittere tenetur quicum- 
que hoc sacramentum suscipere desiderat. Unde exempla praesto sunt, 
ubi etiam imperatores et reges debuerunt oboedire superiori spirituali 
faciendo poenitentiam de excessibus commissis et instituendo novam 
vitam moralem. 

Haec sunt praecipua media ad excolendam conscientiam, ut sit 
divinae rationi et legi conformis, ac proinde tuta norma agendi. 

TRACTATUS V. 

De peccatis in genere. 

Cf. S. T hornas, S. theol. I, 2, q. 71—89; Alphonsus, Theol. mor. 1 . 5, n. 1 — 84, 
Billuart, Sum. S. Thom., tract. de peccatis; Billot, Disquisitio de natura et ratione 
peccati® (Romae 1900); Noldin, De principiis n. 286 — 352; Otto Schilling, Lehr- 
buch der Moraltheologie I, § 41 ff.; Tanquerey, Synopsis Theol. mor. de peccatis 
et vitiis. (Est tractatus valde commendandus.) 

Praenotamen. Regulae humanorum actuum sunt lex et conscientia, ut ex 
supradictis patet. Actus humani, qui sunt conformes his regulis, ducunt in 
finem ultimum hominis, scii, in beatitudinem aeternam; qui vero sunt dif- 
formes, constituunt peccata et avertunt a fine ultimo et beatitudine aeterna. 
Actus conformes his regulis sunt actus virtuosi, actus vero difformes sunt 
actus peccaminosi. Proinde ex ordine nunc tractandum est de virtutibus et 
peccatis. Quia autem videtur conveniens, ut tractatui de virtutibus in genere 
statim subiungatur tractatus de virtutibus in specie, invertimus ordinem, 
prius tractantes de peccatis in genere et deinde de virtutibus in genere et 
in specie. Remittimus autem ea, quae dicenda sunt de singulis peccatis, ad 
tractatus de singulis virtutibus, quibus singula peccata opponuntur. — Totum 
tractatum de peccatis in genere dividimus in octo capita: 1. de natura pec- 
cati; 2. de divisione peccatorum; 3. de peccatorum distinctione specifica; 

4. de peccatorum distinctione numerica; 5. de peccatorum causis; 6. de pec- 
catorum effectibus; 7. de peccatis internis; 8. de vitiis sic dictis capitalibus. 

CAPUT I 

De natura peccati. 

Peccatum iure merito vocatur mysterium iniquitatis 1 . Etenim us- 356 
que ad hodiernum diem theologi non consentiunt, in quo consistat 

1 2 Thess. 2, 7. 

formale constitutivum peccati. Optimi et nobilissimi viri de hac re 
disputaverunt, e. gr. Ioannes a S. Thoma, Caietanus, Sylvius, Suarez, 
Billuart, Scheeben, Billot etc., quin tamen valuerint adducere desidera- 
tam claritatem. Hinc S. Anselmus 2 perversam voluntatem peccatoris 
vocat „horrorem mirabilem et miraculum horribile". 

Diversa nomina peccato imponi solent in S. Scriptura. Sic e. gr. vocatur 
inoboedientia seu praevaricatio et transgressio divini praecepti 3 * * , offensa 
Dei*, contemptus Dei 6 , iniustitia 6 , iniquitas 7 * , ingratitudo in Deum 6 , im- 
pietas in Deum 6 , superbia 10 , insipientia 11 etc. etc. — Offensa Dei est forte 
melior inter omnes alias denominationes peccati, quia optime exprimit natu- 
ram et gravitatem peccati. Etenim iuxta commune adagium honor men- 
surandus est ex parte honorantis, sed offensa est ponderanda ex parte offensi. 
Nam quo maior est ille, qui offenditur, eo maior est offensa illata. Porro 
Deus est infinitae maiestatis, proindeque offensa illi illata induit aliquam 
veram (licet non absolutam) infinitatem 12 . 

357 Nota. i. In S. Scriptura nomen peccati saepissime occurrit, sed 
aliquando sumitur in latiore sensu a) pro causa peccati, nempe pro 
concupiscentia. Sic. S. Paulus dicit: „Iam non ego operor illud, sed 
quod habitat in me peccatum /' 18 b) Pro hostia, quae offertur pro pec- 
cati expiatione. Sic dicitur de Christo: „Eum qui non noverat pec- 
catum, pro nobis peccatum fecit ." 14 c) Pro poena vel effectu peccati. 
In hoc sensu intelligi potest textus: „Sancta ergo et salubris est cogi- 
tatio pro defunctis exorare, ut a peccatis solvantur"™ 

2. Nomen vitii a modernis auctoribus solet sumi pro peccatis maiori- 
bus (Verbrechen), a S. Thoma autem 10 et veteribus scholasticis pro ha- 
bitu peccaminoso. 

358 Definitio peccati. In catechismis peccatum solet simpliciter de- 
finiri secundum S. Ambrosium 17 : praevaricatio legis divinae. Quae 
quidem definitio est bona, sed explicitiorem definitionem dat S. Augu- 
stinus 18 . „Peccatum est factum vel dictum vel concupitum aliquid 
contra legem Dei aeternam." 

S. '1 hornas habet specialem articulum 19 ad ostendendam convenientiam 
huius definitionis. Etenim illa definitio est bona, quae explicat materiale et 
formale rei definitae, cum omnis res temporalis coalescat ex aliquo elemento 
materiali et formali. Iamvero praefata definitio primo explicat materiale in 
peccato, scii, actum humanum. Omne enim peccatum hominum est actus 
vere humanus. Potuisset quidem Augustinus brevius dicere: Peccatum est 
actus humanus contra legem Dei; sed melius diversa vocabula (factum. 


2 Medit. 3 (Migne, Patr. lat. 158, 726). 

3 Gen. 2, 16. Hebr. 2, 2. « Num. 17, 14. Eccli. 34, 20. Phil. 1, 10. 

3 Lev. 26, 15- 0 Ps. 31, 5. 7 Gen. 4, 13. 9 Luc. 6, 35. 

9 Ps. 31, 5. 39 Ps. 73, 2 3. 11 Sap. 10, 8. 

12 Cf. de hac re Billuart, De pecc. diss. 8, a. 5. 18 Rom. 7, 17. 

11 2 Cor. 5, 21. 1B 2 Mach. 12, 46. 10 S. theol. 1, 2, q. 71. 

17 Lib. de paradiso c. 8 (Migne, Patr. lat. 14, 309). 

18 Contra Faustum 1 . 22, c. 27 (Migne, Patr. lat. 42, 418) 

10 S. theol. 1, 2, q. 71, a. 6. 

dictum, concupitum) apposuit exprimens peccata operis, oris, cordis 20 . Qui- 
dam enim fuerunt qui negarent, cogitationes pravas esse peccata; alii autem 
docebant actus ipsos externos non esse peccata. — Praeterea praefata de- 
finitio optime explicat etiam formale elementum in peccato, scii, per verba 
„contra legem Dei aeternam". Etenim non datur verum peccatum morale, 
quod non sit contra legem Dei aeternam. Supra namque probatum est, omnes 
alias leges derivari oportere a lege aeterna et in tantum esse leges iustas 
obligantes in conscientia, in quantum concordant cum lege aeterna. Ergo illi 
actus, qui sunt contra aliquam aliam moralem legem iustam, eo ipso opponun- 
tur etiam legi aeternae Dei. — Cum autem omne verum peccatum morale sit 
formaliter contra legem Dei aeternam, sequitur, ut omne peccatum sit offensa 
Dei, neque exsistat peccatum mere philosophicum, quod quidem esset contra 
rectam rationem, non autem constitueret offensam Dei ac proinde non mere- 
retur poenam gehennae aut purgatorii. Iam supra n. 25 indicata est ratio 
intrinseca, quare peccatum mere philosophicum non sit possibile. 

Condiciones requisitae ad peccatum. Cum omne peccatum sit actus 
humanus et moralis, requiritur ad illud sufficiens cognitio malitiae actus 
et ex parte voluntatis consensus; vel aliis verbis: requiritur a) adver- 
tentia saltem indirecta ad malitiam actus et b) consensus sive directus 
sive saltem indirectus in hanc malitiam. Consensio et advertentia dicun- 
tur directae, si malitia actus in se cognoscitur et intenditur; vocantur 
vero indirectae, si cognoscuntur et intenduntur solummodo in causa. 
Quapropter ille qui nullo modo advertit vel suspicatur malitiam sui 
actus (propter conscientiam invincibiliter erroneam vel oblivionem) 
non committit peccatum formale; qui vero ex culpabili negligentia non 
advertit ad malitiam sui actus, non excusatur ab omni culpa. Genera- 
tim hic recolenda sunt ea, quae supra n. 35 sqq. dicta sunt de requisitis 
ad actum humanum. 

Scholion. De formali constitutivo peccati. Veteres scholastici penitius 359 
investigantes naturam peccati ponebant quaestionem, utrum formale con- 
stitutivum peccati sit quid positivum an privativum? 21 Omnes quidem debent 
admittere in peccato esse quid positivum (sc. inordinatam conversionem ad 
bonum temporale) et etiam quid privativum (sc. aversionem a Deo); sed 
quid ex istis sit essentialius, non concordant. Quae quidem controversia est 
parvae utilitatis practicae. S. Thomas 22 docet recte: „Omne peccatum for- 
maliter consistit in aversione a Deo"; et iterum 23 : „Culpa mortalis utrumque 
habet: et aversionem a Deo et conversionem ad bonum creatum; sed aversio 
a Deo est ibi sicut formale, conversio autem est ibi sicut materiale." Con- 
cinne dicit B.Albertus: „peccatum est conversio avertens." Aversio a Deo, 
quae est in quolibet peccato mortali, punitur in gehenna aversione coacta, i. e. 
poena damni; conversio autem inordinata ad creaturas punietur post mortem 
poena sensus. 


20 Nomine dicti et facti comprehenduntur etiam culpabiles omissiones, quia 
affirmatio et negatio ad idem genus referuntur. Cf. S. theol. 1, 2, q. 71, a. 6 ad 1. 

21 Videsis Billuart 1 . c. diss. 1, a. 3. 

22 S. theol. 2, 2, q. 1 18, a. 5. 

23 3, q- 86, a. 4 ad 1. 

PbOmmeb, Man. Theol. mor. I. 

CAPUT II. 

De divisione peccatorum. 

Cum divisio peccati in mortale et veniale sit separatim tractanda, 
subdividimus hoc caput in tres articulos: i. de divisione peccatorum 
in genere; 2. de peccato mortali; 3. de peccato veniali. 

ARTICULUS I. 

De divisione peccatorum in genere. 

360 Peccata nacta sunt multiplices divisiones, quarum principaliores 
videntur esse sequentes: 

1. Peccatum originale et personale. Prius est privatio originalis 
iustitiae nobis transmissa ab Adamo. In quo accurate consistat essentia 
peccati originalis, non concordant theologi 25 . Alterum est peccatum a 
nobis personaliter commissum. Unde breviter dici potest: Peccatum 
originale est peccatum naturae humanae; peccatum vero personale est 
peccatum alicuius determinatae personae humanae. Quod quidem pec- 
catum personale subdividitur in: 

2. Peccatum actuale et habituale 26 . Actuale peccatum est actus 
transiens vel omissio discordans a regulis morum. Habituale peccatum 
est macula relicta in anima propter peccatum actuale. Quae ^uidem 
macula inducit duplicem reatum, nempe reatum culpae et poenae, at- 
que durat, donec peccatum mortale deletum fuerit per gratiam sancti- 
ficantem. De hoc duplici reatu infra n. 391 sqq. sermo redibit. Pec- 
catum actuale subdividitur in: 

3. Peccatum mortale et veniale. Peccatum mortale (quod et grave 
vocatur) est illud, quod destruendo gratiam sanctificantem infert mortem 
animae. Veniale (seu leve) peccatum est illud, quod non privat ipsa 
gratia sanctificante ac proinde veniam admittit ex ipsis operibus hu- 
manis cum gratia actuali factis. Peccatum veniale minuit fervorem cari- 
tatis et poenas temporales inducit De intima natura peccati mortalis 
et venialis infra n. 361 sqq. amplior sermo redibit. — Aliae subdivisio- 
nes peccati actualis sunt: 

4. Peccatum commissionis et omissionis. Prius est actus contra 
aliquod praeceptum negativum, e. gr. peccatum commissionis est fur- 
tum, quod est contra praeceptum negativum: Ne furtum facias. Alte- 
rum est omissio actus praecepti, seu transgressio praecepti affirma- 
tivi, e. gr. peccatum omissionis est culpabiliter omittere Missam domini- 
calem, quippe quod sit contra praeceptum affirmativum: Sabbatum 
sanctifices 27 . 

28 Latius de hac re tractant dogmatici. Cf. opus speciale de peccato originali 
conscriptum a Bernardo de Rubeis. S. Thomas tractat de hac quaestione S. theol. 

1, 2, q. 82. 28 Siindige Tat und siindiger Zustand. 

87 Angelicus Doctor (S. theol. 1, 2, q. 72, a. 6) notat peccata commissionis et 
omissionis non formaliter sed materialiter differre. I 

5. Peccatum carnale et spirituale 2 *. Prius perficitur in delectatione 

inordinata carnali; talia peccata sunt: gula, luxuria. Alterurff eTt in- 
ordinata delectatio spiritualis, e. gr. superbia, inanis gloria. Quandoque 
autem in S. Scriptura quaecumque peccata dicuntur carnalia in latiore 
sensu, quia nempe sunt producta ab homine carnali dedito inordinatis 
passionibus. In hoc sensu vocantur a S. Paulo opera carnis 29 invidiae 
homicidia etc. * 

6. Peccatum contra Deum, contra seipsum et contra proximum. 
Primum directe violat divina iura, ut peccatum blasphemiae, haeresis 
odn Dei. Alterum est directe et proxime contra bonum proprium 
ipsius peccantis, ut suicidium, ebrietas. Tertium directe nocet proximo, 
e. gr. furtum, calumnia. — Sane omnia peccata sunt contra Deum, in 
quantum scii, sunt offensa Dei; pariter omnia peccata sunt contra bonum 
ipsius peccantis, quoniam, qui facit peccatum, odit animam suam 80 ; sed 
nihilominus quaedam peccata magis directe laedunt honorem Dei aut 
bonum proprium peccantis aut bonum proximi, ac proinde specialiter 
vocantur a theologis peccata contra Deum, contra ipsum peccantem 81 
contra proximum. 

7. Peccatum cordis, oris et operis 82 , prout peccatum sistit in sola 
mente (e. gr. cogitationes luxuriosae), vel procedit ad locutionem 
(e. gr. blasphemiae), vel opere externo perficitur (e. gr. furtum) 88 . 

8. Peccatum ignorantiae, infirmitatis, malitiae, prout actus pec- 
caminosus procedit ex ignorantia culpabili, vel ex passione minuente 
voluntarium actum, vel ex sola perversa atque mala voluntate absque 
ignorantia et passione 3i . 

9. Peccatum proprium et alienum. Prius est illud, quod ab ipso 
peccante solo committitur, e. gr. pollutio solitaria; alterum autem illud 
est, quod quidem ab alio committitur, sed sub influxu alterius peccan- 
tis. Communiter assignari solent novem modi committendi aliena pec- 
cata, iuxta versiculos: 

Iusslo, consilium, consensus, palpo, recursus, 

Participans, mutus, non obstans, non manifestans. 


10. Peccata in Spiritum Sanctum, in coelum clamantia, capitalia Haec 
divisio non est quidem completa, ita ut omne pecqatum sit vel in Spiritum 
Sanctum, vel in coelum clamans, vel capitale; sed nihilominus adducitur 
quia notio istorum peccatorum non est omittenda in Theologia morali! 

eccatum m Spiritum Sanctum est peccatum commissum ex formali con- 
temptu alicuius doni supernaturalis nos directe 85 retrahentis a peccando. 


t_t. rs. 10, 0. 




--- - a. tneoi. 1. c. a. 4. 

82 Siinden durch Gedanken, Worte und Werke. as Cf S theol 1 c a 7 
‘ !! Jr a * e agit pis tribus peccatis Angelicus Doctor in S. theol. 1, 2> q. 7 (^ 7 8 . 
“ Sc * te ammadv ertit S. Thomas (S. theol. 2, 2, q. ,05, a. 2 ad 2) : , Non enim 
contemptus cuiuscumque quod peccatura impedit, constituit peccatum in Spiri- 
tum S.. ahoquin cuiuslibet boni contemptus esset peccatum in Spiritum S., quia 

16 * 

Vocantur autem peccata in Spiritum Sanctum, quia sunt quasi blas- 
phemiae in hanc divinam personam, cui appropriatur sanctificatio nostra. 
Solent enumerari inde a temporibus Petri Lombardi sex peccata in Spiri- 
tum Sanctum, nempe: i. praesumptio, 2. desperatio, 3. impugnatio agni- 
tae veritatis christianae, 4. invidentia fraternae gratiae supernaturalis, 
5. obstinatio in statu peccati, 6. impoenitentia 36 . Ista peccata vocantur 
irremissibilia vel „peccatum ad mortem" 37 , non quidem quia omnino 
numquam remittuntur, sed quia de eis difficillime agitur vera poeni- 
tentia, quoniam contemnendo dona supernaturalia ad peccati remissio- 
nem necessaria directe impugnant omnem conversionem ad Deum 874 . — 
Peccata in coelum clamantia quattuor enumerantur: r. homicidium 88 , 

2. sodomia 30 , 3. oppressio orphanorum et viduarum 40 , 4. retentio mer- 
cedis operariis pauperibus debitae 41 . Vocantur autem peccata in coelum 
clamantia, quia eorum malitia et praesertim perturbatio ordinis socialis 
per ea facta sunt tantae, ut clament in coelum pro iusta vindicta 
petenda, et quidem iam in hac terra. Solent his versiculis enumerari: 

Clamitat ad coelum vox sanguinis et Sodomorum, 

Vox oppressorum, merces detenta laborum. 

Peccata capitalia illa vocantur, ex quibus tamquam ex radicibus alia 
peccata pullulant. Enumerantur septem 42 : 1. inanis gloria, 2. invidia, 

3. avaritia, 4. ira, 5. luxuria, 6. gula, 7. acedia. — De singulis istis pec- 
catis infra n. 406 sqq. sermo redibit. 

11. Peccatum formale et materiale. Prius est libera et imputabilis 
transgressio legis divinae; alterum est transgressio legis divinae ex 
ignorantia invincibili aut ex violentia internum consensum destruente. 

Nota. Haec duo bene distinguenda sunt a duobus aliis locutioni- 
bus apud Scholasticos usitatis, nempe ab illo, quod vocatur formale 
peccati et materiale peccati. Formale peccati est ipsum essentiale 
constitutivum peccati, quod iuxta superius dicta est vel aliquid posi- 
tivum vel aliquid privativum. Materiale peccati est actus physicus, qui 

per quodlibet bonum potest homo a peccato impediri. Sed illorum bonorum con- 
temptus facit peccatum in Spiritum S., quae directe ducunt ad poenitentiam et 
remissionem peccatorum." 

80 Cf. S. theol. 2, 2, q. 14, a. I et 2. 

87 1 Io. 5, 16. — De essentia et de numero peccatorum in Spiritum Sanctum 

antiqui doctores non concordabant. Quidam, ut S. Athanasius et S. Hilarius, doce- 
bant, esse tantum unum peccatum in Spiritum Sanctum, scii, blasphemiam in Deum. 
Alii ut S. Augustinus hoc unum peccatum contra Spiritum Sanctum putabant esse 
finalem impoenitentiam (cf. S. theol. 1 . c. a. 1). Hodiernis temporibus communiter 
docent theologi, praeeunte Angelico Doctore, peccatum istud esse peccatum ex 
certa quadam malitia, i. e. ex formali contemptu eorum, quae hominem a peccato 
directe retrahunt, commissum. Hugo a S. Victore enumerat quattuor peccata ex 
certa malitia seu contra Spiritum Sanctum; nunc autem, et iam a temporibus 
Petri Lombardi, solent enumerari sex talia peccata supra indicata (cf. S. theol. 
1 . c. a. 2, in prima obiectione). 37,1 S. theol. 2, 2, q. 14, a. 3. 

88 Gen. 4, 10. 30 Gen. 18, 20. 40 Ex. 22, 22 sqq. 

41 Deut. 24, 15; lac. 5, 4. 42 Cf. S. theol. 1, 2, q. 84, a. 4. 

in peccato adest. Sic e. gr. accessus Iacob ad Liam fuit pro Iacob 
peccatum materiale, quia ex ignorantia invincibili egit; in fornicatione 
autem voluntaria materiale peccati est actus physicus fornicationis; 
formale vero peccatum est tota fornicatio voluntaria; formale demum 
peccati est ipsa inordinatio in hoc actu exsistens. 

ARTICULUS II. 

De peccato mortali. 

Essentia. Iam supra n. 358 essentia peccati mortalis aliqualiter 361 
descripta est in definitione peccati in genere. Haec namque definitio 
a. S. Augustino data principaliter competit peccato mortali. Ad maiorem 
tamen explicationem oportet animadvertere sequentia: Deordinatio, quae 
invenitur in peccato mortali, consistit: 

1. In aversione a Deo. Ex supra n. 20 dictis patet, hominem debere 
in omnibus actibus suis (explicite vel saltem implicite) tendere ad 
finem suum ultimum, qui est Deus vel unio intima cum Deo. Quodsi 
homo hoc non facit, peccat, et quidem graviter, si se perfecte avertit a 
Deo, fine ultimo. Quapropter peccatum mortale seu grave est essentia- 
liter aversio a Deo; et Angelicus Doctor 48 optime dicit: „Quando anima 
deordinatur per peccatum usque ad aversionem ab ultimo fine, scii. Deo 
cui unitur per caritatem, tunc est peccatum mortale"; et alibi 44 : „In 
quolibet peccato mortali principalis ratio mali et gravitas est ex hoc, 
quod avertit a Deo; si enim posset esse conversio ad bonum com- 
mutabile sine aversione a Deo, quamvis esset inordinata, non esset 
peccatum mortale." 

2. In conversione graviter inordinata ad creaturas. Tam vehementer 
enim concupiscit peccator bonum temporale, ut malit a Deo averti quam 
hoc bono non frui. Cum conversione igitur inordinata ad creaturas 
coniuncta est necessario aversio a Deo 40 , et utrumque elementum con- 
stituit gravem iniuriam ac proinde offensam contra Deum. Per volun- 
tariam aversionem peccatoris a Deo disrumpitur vinculum caritatis 
inter Deum et hominem, ac consequenter gratia habitualis destruitur. 
Cum autem gratia sanctificans seu habitualis sit quasi vita animae, hinc 
peccatum grave merito vocatur mortale, quia scii, causat mortem animae. 
Anima vero mortua non valet intrare in vitam aeternam. Ergo peccatum 
mortale, quod frivole disrumpit hac in terra vinculum caritatis cum 
Deo, in alio mundo iuste punietur per violentam separationem a Deo 
in gehenna. Quae quidem poena vocatur „poena damni". 

3. In gravi laesione naturae rationalis. Omne enim peccatum est 
vera stultitia commissa contra rectam rationem 48 , cum sit stultissimum 
pro fruendo bono finito amittere bonum infinitum. 

48 S. theol. 1, 2, q. 72, a. 5. 44 2, 2, q. 20, a. 3 (edit. Leon.). 

48 Cf. S. theol. 2, 2, q. 2o, a. 1 ad 1. «c C f. S. theol. 1, 2, q. 71, a. 2. 

4. In gravi laesione ordinis socialis. In nonnullis peccatis haec 
laesio est valde aperta, e. gr. in homicidio, adulterio etc., sed revera 
invenitur in quolibet peccato, quippe quod, graviter laedendo hominem 
peccantem membrum societatis, laedat quoque ipsam societatem hu- 
manam. 

362 Exsistentia peccati mortalis manifeste eruitur e Scriptura Sacra. Nam 
Christus dicit de quibusdam peccatis contra proximum: „Ego autem dico 
vobis, quia omnis qui irascitur fratri suo, reus erit indicio; . . . qui autem 
dixerit fatue [fratri suo], reus erit gehennae ignis” 47 — S. Paulus affirmat: 
„Stipendia peccati mors.” 48 Insuper: „Si secundum carnem vixeritis, morie- 
mini”™ — Exsistunt igitur peccata mortalia. Neque sola peccata ex certa 
malitia aut contra Spiritum Sanctum patrata 80 — ut voluerunt aliqui theo- 
logi — sunt peccata mortalia, sed etiam peccata facta ex gravi passione 
deordinata, ut e. gr. adulterium, fornicatio etc. 

863 Inaequalitas peccatorum mortalium. Antiqui Stoici, Iovinianus, Nova- 
tianus et complures Protestantes docuerunt, omnia peccata esse paria. Sed 
hoc est manifeste falsum, ut apparet cum ex S. Scriptura tum ex ratione 
theologica. — Christus alloquens Pilatum dixit: „Qui me tradidit tibi, maius 
peccatum habet ” 61 De Iudaeis dicit Ieremias: „Peius operati sunt quam 
patres eorum ” 82 — Ratio autem intrinseca, quare unum peccatum sit gravius 
alio, praecipue desumitur ex obiecto inordinate appetito. Peccatum enim 
utpote actus humanus specificatur ex obiecto suo. Porro obiectum peccati 
admittit gradus inordinationis. Sic e. gr. in adulterio est maior inordinatio 
quam in fornicatione. — Contra hanc doctrinam solet obici: Peccatum mor- 
tale est mors animae. Atqui mors non admittit magis et minus. Ergo nec 
etiam peccatum mortale. Sed facile respondetur: Peccatum non est mors 
animae formaliter, sed effective, i. e. peccatum producit quidem mortem, sed 
non est ipsa mors; sicuti gladius qui producit mortem, non est mors. Iam- 
vero sicuti diversae causae producentes mortem corporis possunt esse maiores 
et minores (e. gr. globus sclopeti et globus ballistae), ita etiam diversa 
peccata causantia mortem animae 83 . 

Regulae ad discernendam gravitatem peccatorum. Ad iudicandum de 
gravitate singulorum peccatorum oportet recolere ea, quae supra n. nosqq. 
dicta sunt de obiecto, circumstantiis et fine ut fontibus moralitatis. Quare 
consideranda est imprimis nobilitas virtutis, cui peccatum opponitur. Altis- 
sima et nobilissima virtus est caritas. Hinc peccata directe opposita virtuti 
caritatis sunt gravissima, e. gr. odium Dei, quod a S. Thoma vocatur sim- 
pliciter „pessimum peccatum hominis" 64 . Caritas erga proximum pari modo 
praescribitur sicut caritas erga Deum. Unde peccata, quae laedunt caritatem 

47 Matth. 5, 22. Rom. 6, 23. 

40 Rom. 8, 13; cf. etiam 1 Cor. 6, 9 et lac. 1, 15. 

50 Ista peccata vocantur Siinden mit der aufgehobenen Hand. 

81 Io. 19, 11. 82 Ier. 7, 26; cf. etiam Thren. 4, 6. 

83 Cf. Billuart, De pecc. diss. 3, a. 2 

84 S. theol. 2, 2, q. 34, a. 2. B. Albertus Magnus dicit: ..Infidelitas est maxi- 
mum peccatum simpliciter" (in 4, dist. 39, a. 2 ad 4). Sed nihilominus non videtur 
esse nisi apparens contradictio inter B. Albertum et S. Thomam; nam B. Albertus 
considerat infidelitatis gravitatem ratione nocumenti, quod infert, quod quidqm 
gravius esse potest quam simplex odium Dei; immo includere potest odium Dei. 

proximi, sunt ceteris graviora, et quo nobilius bonum proximi laeditur, eo 
gravius est peccatum. Itaque homicidium, quod laedit summum bonum 
proximi naturale, scii, vitam corporalem, et quod aliquando producit etiam 
ruinam aeternam proximi, est multo gravius peccatum quam adulterium, quo 
laeditur minus bonum. Deinde considerandae sunt circumstantiae, quia, etsi 
gravitas peccatorum primario sit sumenda ex gravitate obiecti et ex nobili- 
tate virtutis 85 cui opponuntur, tamen etiam dependet ex circumstantiis (per- 
sonae, loci, temporis etc.). Sic e. gr. blasphemando sacerdos multo gravius 
peccat quam auriga. Observat S. Thomas ° 8 , peccata carnalia, e. gr. luxuriae, 
esse per se et ceteris paribus minora quam peccata spiritualia, e. gr. blas- 
phemiam, odium proximi, quia maior est aversio et minor solet esse tentatio 
in spiritualibus quam in carnalibus peccatis. Peccata autem carnalia sunt 
magis inf amantia, quia reddunt hominem similem brutis; ac praeterea solent 
esse periculosiora, quia tentationes ad ea sunt vehementiores et habitus inde 
orientes difficilius eradicantur. „Ad haec attendant", ait Billuart 87 , „non 
pauci, qui spirituales haberi volunt et ceteros propter quosdam lapsus hu- 
manos supercilio pharisaico despiciunt, dum ipsi gravioribus peccatis super- 
biae, invidiae, detractionis etc. inficiantur." 

Condiciones requisitae ad peccatum mortale. Ad peccatum mor -364 
tale tria sunt necessaria: 1. materia gravis, 2. plena advertentia, 

3. perfectus consensus voluntatis. Ratio est, quia peccatum mortale 
producit tam nefastos effectus (destruit amicitiam Dei et gratiam sancti- 
ficantem, detrudit in gehennam etc.; cf. infra n. 392), ut nullus actus 
humanus tam malus censendus sit, nisi a) sit perfecte voluntarius, 
i. e. cum perfecta advertentia plenoque consensu sit praestitus atque 
b) versetur cira gravem materiam. 

1. Materia gravis necessaria ad peccatum mortale definiri atque discerni 
potest tum ex auctoritate, tum ex ratione. Auctoritas est triplex, scii. S. Scrip- 
turae, Ecclesiae, Doctorum. 

Si in Scriptura quaedam peccata dicuntur excludere a regno coelorum, 
digna morte aut aeterno igne, exsecranda, abominabilia etc., censentur gravia 
ac eorum materia gravis, e. gr. fornicatio, adulterium etc. 

Si Decreta Summorum Pontificum aut Conciliorum aliquod peccatum tam- 
quam grave declaraverunt, materia eius est gravis. Sic scimus esse gravem 
materiam, si quis omittit actum caritatis per quinquennium 88 , si quis trans- 
greditur praeceptum servandi festa 80 . 

Auctoritate Doctorum et theologorum scimus, quaenam sit materia gravis 
in furto, in violatione ieiunii etc. 

Ratione pensanda est gravitas peccati ex obiecto et circumstantiis actus. 
Illud autem peccatum censetur grave ex obiecto et circumstantiis, quod 
gravem deordinationem contra legem Dei aeternam importat, i. e. contra 
Deum vel societatem humanam vel proximum vel nosmetipsos. Gravitas 
autem deordinationis pensanda est iuxta prudens iudicium, habita ratione 
praecepti eiusque finis, qui impeditur. Sic omittere infusionem guttularum 
aquae in vinum consecrandum censetur grave peccatum gravisque materia, 

88 Cf. S. theol. 1, 2, q. 73, a. 4. 88 Ib. a. 5. 87 De pecc. diss. 3, a. 3. 

68 Prop. 6, damn. ab Innocentio XI; apud Dem. n. 1156. 1 

80 Prob. 52 damn., Denz. n. 1202. 

quia significatio istius infusionis est gravissima, scii, significantur sanguis et 
aqua e latere Christi effluentes. Destruere autem talem significationem videtur 
esse gravis materia in Missae sacrificio, quo sacrificium crucis recolitur. 

Requiritur igitur ad peccatum mortale materia gravis. Levis autem materia 
non potest constituere nisi peccatum leve. Sunt tamen quaedam peccata, 
quae non excusantur a gravi culpa propter levitatem materiae, seu potius, 
in quibus quaecumque materia libere volita semper gravis est. Vocantur 
peccata mortalia ex toto genere suo. Quotiescumque in illis adsunt plena 
advertentia plenusque consensus, etiam peccatum mortale exsistit. Talia pec- 
cata sunt e. gr. blasphemia, odium Dei, luxuria, laesio ieiunii naturalis seu 
eucharistici etc. Ratio autem intrinseca est, quia etiam minimus huiusmodi 
peccatorum actus plene voluntarius includit gravem deordinationem. Unde 
communis loquendi modus: „Peccata ex toto genere suo mortalia non ad- 
mittunt parvitatem materiae' 1 , intelligendus est ita: quaelibet materia plene 
voluntaria istorum peccatorum est gravis deordinatio ac proinde grave pec- 
catum. Attamen ista peccata evadunt venialia ex imperfectione actus, quando 
scii, deficit plena advertentia vel plenus consensus. Sic e. gr. semideliberatae 
cogitationes lascivae sunt peccata venialia, sicuti etiam actus secundo-primi 
blasphemiae. — Alia peccata, ex obiecto mortalia, quae admittunt tamen 
parvitatem materiae (etiam exsistentibus plena advertentia plenoque con- 
sensu), vocantur mortalia ex genere suo (e. gr. furtum, damnificatio etc.). 
Notandae igitur sunt sequentes locutiones: 

peccatum veniale ex genere suo (mendacium); 

peccatum mortale ex genere suo (furtum); 

peccatum mortale ex toto genere suo (luxuria). 

365 2. Advertentia plena. Advertentia circa duplex obiectum versari potest, 

scii, circa actum physicum et circa malitiam istius actus physici. Prima ad- 
vertentia adesse potest sine altera, e. gr. aliquis scienter manducat carnes, 
sed nescit aut oblitus est, hodie hanc manducationem esse illicitam propter 
feriam VI. Si deest advertentia prima, actus iam non est humanus, sed 
hominis, ac proinde nequit esse peccatum mortale. Quantum ad alteram 
advertentiam auctores non concordant, quaenam necessaria sit ad peccatum 
mortale. Omnes quidem docent, advertentiam debere esse plenam, neque 
sufficere semiplenam, sed disputant inter se, utrum requiratur advertentia 
actualis, an sufficiat virtualis. Actualem advertentiam requiri, docent com- 
plures auctores citati a S. Alphqnso 00 ; virtualem sufficere autumant Caieta- 
nus, Billuart 61 aliique. Videtur esse lis de nomine. Profecto falsa est et 
Iansenismum sapit opinio paucorum dicentium, imputandas esse omnes trans- 
gressiones legis, etiamsi nulla umquam intercessit actualis advertentia, nec 
directa nec indirecta, nec clara nec confusa malitiae actus, atque sufficere 
advertentiam interpretativam, quae consistit in hoc dumtaxat, quod homo 
habuerit potentiam physicam et remotam advertendi malitiam. Merito dicit 
S. Alphonsus 62 de hac opinione: „Sequeretur, quod plurimi homines multis 
mortalibus culpis gravatos se invenirent, quin circa illas ullam cognitionem 
umquam habuerint." Econtra minime requiritur ad peccatum mortale, ut 
quis hic et nunc actualiter advertat ad malitiam actus; sufficit inadvertentia 
crassa et supina. Si enim ignorantia seu inadvertentia actualis sit voluntaria 
et culpabilis in causa (e. gr. ob negligentiam 63 , ob passionem, quam quis 

00 Theol. mor. 1. 5, n. 4. 01 De pecc. diss. 5, a. 6, 62 L. c. 

03 S. theol. 1, 2, q. 76» a. 3- De malo q. 3, a. 7 ad 7 et 8. 


vult deliberate sequi 0 *, ob pravum habitum, quem quis scienter retinet 06 ), 
absque omni dubio non excusat a peccato mortali. Sic e. gr. meretrices 
pessima ipsarum vita et vitiis ita interdum abripiuntur, ut iam actualiter 
non attendant malitiam singulorum flagitiorum. Nihilominus ista flagitia, 
non obstante inadvertentia actuali ad malitiam, sunt peccata mortalia. 

Non requiritur advertentia clara, sed sufficit confusa ad malitiam actus. 
Ergo minime necessarium est, ut quis clare et explicite advertat totam mali- 
tiam actus. Sic e. gr. qui occidit inimicum suum, committit homicidium cum 
omnibus circumstantiis, quas potuit et debuit praevidere, etsi actu non cogitet, 
inimicum istum esse e. gr. patrem familias, esse forsan in peccato mortali, 
Deum prohibuisse homicidium etc.; vel sacerdos, qui peccat contra castitatem, 
committit etiam sacrilegium, quamvis hic et nunc nihil cogitet de voto casti- 
tatis violando. 

Nota. In praxi haud raro est sat difficile pro confessario dignoscere, 
utrum adfuerit plena advertentia necne. Si poenitens est timoratae con- 
scientiae, ut plurimum iudicare licet, non adfuisse plenam advertentiam, si 
quod dubium oritur de illa; sin autem poenitens est laxae conscientiae et 
liberioris vitae, praesumptio stat pro sufficienti advertentia habita. 

Signa semiplenae advertentiae sunt: 

a) Si quis semidormiens vel semiebrius vel sui fere impos actum com- 
miserit. Nota hoc de pollutione, quae accidit in somnio aut in somnolentia! 

b) Si quis vehementissima passione abreptus plenum usum rationis non 
retinuit, e. gr. in ira. 

c) Si quis laborat statibus vel affectibus pathologicis, e. gr. hysteria, mania, 
phobia etc. 

d) Si quis post factum vix recordatur, quid graviter mali fecerit, vel si 
sibi firmiter dicit, se numquam id facturum fuisse, si antea serio cogitasset. 

3. Perfectus consensus. Quotiescumque adfuit plena advertentia simul 366 
cum libertate a coactione seu violentia, perfectus consensus exsistit. Ergo 
consensum quidem minuunt metus, passio, sed non tollunt, nisi tamen per- 
turbant rationem. Sic e. gr. mulier, quae stupratur, violentia illata, non 
peccat; econtra peccat, si, ex gravi metu infamiae alteriusve mali, permittit 
stuprum aliosve actus luxuriosos. Pariter iuvenis peccat, qui, calescente 
gravi tentatione, procurat pollutionem, dummodo tamen rationis usus ne sit 
penitus perturbatus passione aut metu. 

Signa semiperfecti consensus in dubio de consensu praestito: 

a) Si quis est timoratae conscientiae et habitualiter abhorret a peccato 
gravi committendo. 

b) Si quis desiderium faciendi aliquid malum expertus est et nihilominus 
ab actu externo abstinuit, etiamsi facile peccare potuit exterius. 

c) Si quis percipiens tentationes, statim angitur et tristatur. 

Ceterum in praxi valet de consensu idem, quod supra dictum est de ad- 
vertentia: In dubio standum est pro eo pro quo stat praesumptio. Homo timo- 
ratae conscientiae, in dubio de sufficienti consensu non censetur plene con- 
sensisse; secus est, si homo laxam conscientiam habet. Si res dubia manet, 
eam confessarius relinquat divino iudicio. 


0 * S. theol. 1, 2, q. 6, a. 8. De malo q. 3, a. xo. 
06 S. theol. 1. c. 

ARTICULUS III. 

De peccato veniali. 

367 Notio. Iuxta vim vocis peccatum veniale illud est, quod veniam 
consequi potest. In hoc sensu omnia peccata hac in terra commissa 
sunt venialia, quia sunt remissibilia. Notat S. Thomas 60 (cum com- 
pluribus auctoribus saeculi XIII) peccatum dici veniale tripliciter: 
1. ab eventu, quia est veniam consecutum, et sic dicit S. Ambrosius 
quod „omne peccatum per poenitentiam fit veniale"; 2. ex parte causae, 
quatenus habet in se aliquid diminuens culpam, ut cum fit ex infirmitate 
vel ignorantia, licet in se sit grave peccatum; 3. ex parte naturae suae, 
quatenus non tollit neque ordinem ad ultimum finem neque gratiam 
sanctificantem. Hic loquimur solummodo de peccato veniali in tertio 
sensu. In quo autem accurate consistat essentia talis peccati venialis, 
auctores non concordant. 

a) Certum est, essentiam peccati venialis non consistere in eo, quod 
peccatum veniale sit contra consilium, peccatum autem mortale sit 
contra praeceptum. Haec opinio a nonnullis (contradicentibus aliis) 
tribuitur Scoto 67 . Falsitas huius opinionis manifesta est. Nam e. gr. 
mendacium officiosum, quod est veniale peccatum, stricte prohibetur 
et non solum dissuadetur. 

b) Pariter certum est essentiam peccati venialis non consistere in eo, 
quod inducat poenas temporales, cum econtra peccatum mortale in- 
ferat poenam aeternam; neque in eo, quod mortale peccatum faciat 
deordinationem irreparabilem, veniale autem reparabilem. Haecenitn 
sunt potius effectus peccati venialis et mortalis, non autem eorum dif- 
ferentiae constitutivae ° 8 . 

c) Relictis his sententiis quidam dicunt, peccatum veniale neque aver- 
tere a Deo neque constituere creaturam finem ultimum peccantis, sicut 
facit peccatum mortale; alii docent, peccatum mortale errare circa ulti- 
mum finem, peccatum veniale vero circa media ad ultimum finem; alii 
dicunt, mortale peccatum contrariari caritati, veniale non; alii opinan- 
tur, mortale peccatum esse mortem animae, veniale vero esse tantum 
morbum animae. — Forte omnes isti modi loquendi potius verbis quam 
re significata differunt. Melior dicendi modus videtur esse: essentia 
peccati venialis consistit in quadam deordinatione, non autem in totali 
aversione ab ultimo fine, sicut est peccatum mortale. Sic etiam loquitur 
Angelicus Doctor e0 : „Peccata quae habent inordinationem circa ea 
quae sunt ad finem, conservato ordine ad ultimum finem, reparabilia 
sunt et vocantur venialia." Quodsi idem Angelicus Doctor quandoque 
docet, peccatum veniale non esse contra sed praeter legem Dei 70 , intelli- 

09 S. theol. 1, 2, q. 88, a. 2. Cf. B. Albertus M. 2, dist. 22, a. 4 ad 2. 

67 2, dist. 21, q. 1. Cf. Billuart, De pecc. diss. 8, a. 2. 

99 De malo q. 7, a. 1. " S. theol. 1, 2, q. 88, a. 1. 

70 „Convenienter dicitur, quod peccatum veniale non est contra legem, sed 
praeter legem: quia, si in aliquo recedit ab ordine legis, non tamen ipsam cor- 

gendus est hoc modo: peccatum veniale non est contra legem simpliciter 
sed secundum quid, i. e. non est contra finem et plenitudinem legis, 
seu non destruit unionem cum Deo fine ultimo, at profecto est contra 
legem, quia est transgressio legis. Unde ipse S. Thomas compluribus 
in locis 71 expresse docet, peccatum veniale esse contra legem, i. e. esse 
transgressionem legis. 

d) Ex dictis apparet, esse maximam differentiam inter peccatum mor- 
tale et veniale, immo veniale non dici peccatum nisi analogice. Unde 
communiter docent theologi, rationem peccati (et offensae Dei) non 
competere univoce, sed analogice peccato mortali et veniali; sicuti ratio 
entis analogice competit substantiae et accidenti 72 . Sicut autem mille 
accidentia non constituunt unam substantiam, ita numerus quantumvis 
magnus peccatorum venialium non constituit unum peccatum mortale 
neque illi aequivalet in malitia 78 . Sane quidam textus SS. Patrum 
prima fronte considerati apparenter contrarium docent. Sic e. gr. 

S. Augustinus 74 dicit: „Quae [peccata levia], quamvis singula non 
letali vulnere ferire sentiantur, . . . tamen omnia simul congregata velut 
scabies, quo plura sunt, necant." Sed haec et similia cum Angelico 
Doctore 76 exponenda sunt eo sensu, „quod multa peccata venialia dis- 
positive causant mortale". Ceterum de effectibus peccati venialis infra 
n. 390 sermo redibit. — Furta autem minuta aliaque peccata venialia 
propter parvitatem materiae, si multiplicantur, possunt tandem ali- 
quando coalescere, ita ut constituant peccatum mortale. Tunc vero 
non coalescunt ipsa peccata venialia, sed materia coalescit, quae evadit 
gravis. Transgredi autem legem in materia gravi est peccatum mortale. 

Corollaria duo sequuntur ex natura peccati venialis hucusque explicata: 368 

1. Actus peccati venialis in homine iusto aliqualiter refertur in Deum 76 . 
Quod quidem non ita intelHgendum est, quasi homo iustus peccata sua 
venialia actualiter referret in Deum aut in eius honorem. Hoc enim esset 
blasphemia, cum etiam peccatum veniale sit iniuria et offensa Dei; sed actus 
peccati venialis refertur in Deum, quia coexsistit cum habitu caritatis in 
homine, qui non vult graviter offendere Deum eiusque amicitiam destruere 
et qui ipse tendit in Deum finem ultimum 77 . 

2. Adam et Eva ante lapsum non potuerunt peccare venialiter in Para- 
diso, sed primum eorum peccatum necessario fuit mortale. Ita S. Thomas 78 
et Thomistae. Ratio est, quia in statu innocentiae primi parentes' habuerunt 
donum originalis iustitiae, quod impedit peccatum veniale. Etenim peccatum 


rumpit, quia non corrumpit dilectionem, quae est plenitudo legis" (De malo q. 7, 
a. 1 ad 1). Cf. Caietanus, Com. in 1, 2, q. 88, a. 1. 

71 Cf. S. theol. 1, 2, q. 74, a. 10 ad 1 ; 2, 2, q. 100, a. 3. 

72 S. theol. 1, 2, q. 88, a. 1 ad 1. De malo q. 7, a. 1 ad 1. Durandus, ut 
assolet, contradicit S. Thomae. 

73 S. theol. 1 . c. a. 4. 74 Sermo 351, n. s (Migne, Patr. lat. 39, 1541). 

75 S. theol. 1 . c. ad 1. 

76 S. theol. I, 2, q. 88, a, 1 ad 2 et 3; 2, 2, q. 24, a. 10 ad 2. 

77 Cf. Billuart, De pecc. diss. 8, a. 4, § 2. 

78 S. theol. 1, 2, q. 89, a. 3. De malo q. 7, a. 7. 

veniale non potest contingere nisi duplici modo: a) propter imperfectionem 
actus, quando scii, non adest plena advertentia aut plenus consensus, sicut 
e. gr. semideliberatae delectationes morosae; b) propter inordinationem circa 
media, quae sunt ad finem, servato ordine ipsius finis, sicut sunt peccata 
venialia ex genere suo vel ex parvitate materiae. Iamvero utrumque fuit 
impossibile in statu innocentiae, quia utrumque accidit propter defectum 
ordinis, ex eo quod vires inferiores hominis detrectant oboedire superioribus. 
Etenim quod in nobis insurgunt subiti motus sensualitatis, qui inducunt ad 
actionem antequam ratio perfecte deliberavit, et sic producunt peccatum 
veniale ex imperfectione actus, oritur ex ordine perturbato inter rationem 
et vires inferiores animae. Quod vero humanus animus sit inordinatus circa 
media, quae sunt ad finem, servato debito ordine ad ipsum finem, provenit 
ex hoc, quod media, quae sunt ad finem, non ordinantur infallibiliter sub 
fine. In statu autem innocentiae, quamdiu Adam et Eva fuerunt subditi Deo, 
fuit perfectissima et firmissima submissio et ordinatio debita inter diversas 
vires animae. Ergo Adam et Eva non potuerunt peccare venialiter neque 
ex imperfectione actus neque ex levitate materiae, quamdiu eorum felicissima 
unio cum Deo non fuit destructa per peccatum mortale. — Item angelus 
(sive bonus sive malus) nequit venialiter peccare ob eandem rationem 79 . 

369 Exsistentia peccati venialis negata est a Pelagio, Wiclef, Luther 80 , 
Melanchthon, Calvin, Baio et forsan etiam a Gerson 81 , qui omnes non vi- 
dentur admittere intrinsecam differentiam inter peccatum mortale et veniale. 
Nihilominus est de fide, hominem cum iustum tum peccatorem posse peccare 
venialiter. Quod quidem apparet ex S. Scriptura, ex SS. Patribus, ex defini- 
tionibus Ecclesiae. 

i. S. Scriptura comparat sine ullo respectu ad personas quaedam peccata 
rebus levissimis, quaedam gravissimis. Sic quaedam comparantur culici, 
quaedam camelo 82 ; quaedam festucae, quaedam trabi 83 . Item iuxta S. Scrip- 
turam omnes homines quaedam peccata committunt. Iamvero nequit dici, 
etiam iustos homines omnes committere peccata mortalia. Sic e. gr. dicitur: 
„In multis offendimus omnes."** „Si dixerimus, quoniam peccatum non 
habemus, ipsi nos seduchnus et veritas in nobis non est." 86 „Septies cadet 
iustus et resurget." 80 

Saepe etiam affertur textus S. Pauli i Cor. 3, iosqq. ad probandam ex- 
sistentiam cum peccati venialis tum purgatorii: Secundum gratiam Dei, 


79 S. theol. ib. a. 4. 

so Luther putavit, hominem iustum non posse peccare mortaliter : „Vides, quam 
dives sit homo Christianus. Etiam volens non potest perdere salutem suam quantis- 
cumque peccatis, nisi nolit credere. Nulla enim peccata eum possunt damnare, nisi 
sola incredulitas. Cetera omnia, si redeat vel stet fides in promissionem divinam 
baptizato factam, in momento absorbentur per eandem fidem" (De captiv. Babyl.). 

81 Haeretici non admittunt peccatum veniale nisi propter eventum, i. e. propter 
veniam postea secutam; quae quidem fit ex praedestinatione (Wiclef), ex fide 
(Luther) vel ex utraque simul (Calvin), Gerson autem putavit, omne peccatum 
etiam leve mereri poenam aeternam, sed ex misericordia divina quaedam . levia 
peccata non imputari ad mortem. (Lib. de vit. spir. animae, lect. 1.) Idem docuit 
Bajus (Prop. damn. 20). Cf. Billuart 1 . c. a. 1. 

82 Matth. 23, 24. 83 Luc. 6, 41- 8 * lac. 3, 2. 88 1 Io. 1, 8. 

88 Prov. 24, 16. De peccatis levibus hunc textum intelligunt multi Exegetae, 
e. gr- Hieronymus, S. Gregorius, S. Beda etc.; alii autem rectius de tribulatione 
seu persecutione. 


quae data est mihi, ut sapiens architectus fundamentum posui ; alius autem 
superaedificat. Unusquisque autem videat, quomodo superaedificet. Funda- 
mentum enim aliud nemo potest ponere praeter id, quod positum est, quod 
est Christus Iesus. Si quis autem superaedificat super fundamentum hoc: 
aurum, argentum, lapides pretiosos, ligna, f oenum, stipulam, uniuscuiusque 
opus manifestum erit; dies enim Domini declarabit, quia in igne revela- 
bitur, et uniuscuiusque opus quale sit, ignis probabit. Si cuius opus man- 
serit, quod superaedificavit, mercedem accipiet. Si cuius opus arserit, detri- 
mentum patietur, ipse autem salvus erit, sic tamen quasi per ignem. — 
Licet in hoc textu directe non sit sermo de peccatis venialibus, sed tantum 
de quibusdam doctrinis doctorum Corinthiorum non ita rectis, quae com- 
parantur ligno, foeno, stipulae, tamen saltem indirecte et per modum con- 
clusionis iste textus videtur satis clare probare exsistentiam cum peccati 
venialis tum purgatorii 87 ; etenim isti doctores pro doctrinis minus rectis 
propositis poenam temporalem per ignem tolerabunt, ac proinde venialiter 
antea peccaverunt. 

2. SS. Patres loquuntur de peccatis venialibus seu levibus. Sic dicit 
S. Ambrosius 88 : „Quia, sicut unum baptisma, ita una poenitentia, quae tamen 
publice agitur; nam quotidiani nos debet poenitere peccati: sed haec de- 
lictorum levium, illa gravium." Sane iam Tertullianus loquitur de peccatis 
levibus, textum S. Ioannis: „Qui scit, fratrem suum peccare peccatum non 
ad mertem, petat, et dabitur ei vita peccanti non ad mortem" 80 , hoc modo 
explicans: „Nec ipsi excidimus, a qua digressi sumus distinctione delictorum. 
Et hic enim illam [distinctionem] Ioannes commendavit, quod sint quaedam 
delicta quotidianae incursionis, quibus omnes simus obiecti. Cui enim non 
accidit, aut irasci inique et ultra solis occasum, aut et manum immittere, 
aut facile maledicere aut temere iudicare, aut fidem pacti destruere, aut 
verecundia aut necessitate mentiri?... In victu, in visu, in auditu quanta 

tentamur, ut, si nulla sit venia istorum, nemini salus competat Sunt 

autem et contraria istis, ut graviora et exitiosa, quae veniam non capiant: 
homicidium, idololatria, blasphemia utique et moechia et fornicatio. Horum 
ultra exorator non erit Christus [sensus videtur esse: Haec non possunt 
deleri oratione sola]. Haec non admittet omnino qui natus ex Deo fuerit.... 
Ita Ioanni ratio constabit diversitatis, distinctionem delictorum disponenti." 90 
Etsi Tertullianus — ut assolet — non ita clare loquitur, tamen iste textus 
videtur esse magni momenti ob duplicem rationem, scii, a) quia est vetustis- 
simum testimonium pro distinctione inter peccata gravia et levia; et b) quia 
Tertullianus ita interpretatus est textum S. Ioannis Apostoli. — Clarius de 
distinctione inter peccata gravia et levia loquitur S. Augustinus 81 : „Illi enim, 
quos videtis agere poenitentiam, scelera commiserunt, aut adulteria aut aliqua 
facta immania: inde agunt poenitentiam. Nam si levia peccata ipsorum 
essent, ad haec quotidiana oratio delenda sufficeret." Inde a temporibus 
S. Augustini testimonia pro exsistentia peccati venialis abundant 92 . 

3. Definitiones Ecclesiae de peccato veniali non desunt: Concilium Triden- 
tinum ait: „Licet enim in hac mortali vita quantumvis sancti et iusti in 

87 Cf. S. theol. 1, 2, q. 89, a. 2. In 1 Cor. c. 3, lect. 2 ad vers. 12. 

88 De poenit. c. 10 ( Migne , Patr. lat. 16, 541)- 89 1 Io. 5, 16. 

90 De pudicitia c. 19 {Migne, Patr. lat. 2, 1074). 

91 De symb. ad Catech. c. 7 (Migne, Patr. lat. 40, 636). 

82 Cf. Billuart, De pecc. diss. 8, a. 1. 

levia saltem et quotidiana (quae etiam venialia dicuntur) peccata quando- 
que cadant, non propterea desinunt esse iusti." 93 Pius V damnavit propositio- 
nem (20) Baii: , .Nullum est peccatum ex natura sua veniale, sed omne 
peccatum meretur poenam aeternam." 99 

Est igitur fide certum, exsistere peccata venialia, i. e. peccata, quae per 
se non causant mortem animae. Idem valde congruit rectae rationi quae 
prorsus abhorret a sententia asserente, ob quodlibet leve peccatum, e. gr. ob 
mendacium iocosum vel distractionem voluntariam in oratione, hominem 
iustum amittere gratiam sanctificantem et fieri dignum aeterna poena 
gehennae. 

370 Divisiones. Distinguuntur peccata venialia triplicis generis: 

1. ex genere suo, nempe ea peccata, quorum obiectum morale non 
constituit nisi levem deordinationem, e. gr. mendacium iocosum, verbum 
otiosum etc.; 

2. ex parvitate materiae, nempe ea peccata, quae quidem ex se sunt 
gravia, tamen ob materiam levem sunt etiam leves deordinationes, e. gr. 
furtum oboli; 

3. ex imperfectione actus, quando deest plena advertentia aut plenus 
consensus, uti accidit in omnibus obiective malis actibus secundoprimis, 
e. gr. cogitationes impurae semideliberatae. 

371 Mutatio malitiae. Licet peccatum veniale numquam fieri possit 
mortale per multiplicationem, ut supra n. 367 dictum est, tamen actio 
obiective venialiter mala potest evadere subiective mortaliter peccami- 
nosa, et vice versa actio obiective graviter mala potest fieri subiective 
leviter mala. In hoc sensu auctores solent breviter dicere: Peccatum 
veniale fit mortale, et vice versa peccatum mortale fit veniale. 

a) Peccatum veniale obiective consideratum fit subiective mortale 
sequentibus modis: 

1. Ex canscientta erronea. Sic e. gr. si quis firmiter credens, omne 
mendacium (etiam de illis, quae non pertinent ad integritatem confes- 
sionis) commissum in tribunali poenitentiae esse peccatum mortale, 
nihilominus mentitur in confessionali, revera peccat mortaliter. Patet 
ex supra n. 307 dictis de conscientia erronea. 

2. Ex fine graviter malo operantis. Sic e. gr. si quis mentitur ex 
intentione fornicandi, peccat graviter. Ratio est, quia finis operantis 
specificat actum. Patet ex supra n. 121 dictis. 

3. Ex multiplicata materia coalescente. Materiae autem peccatorum 
coalescunt, si a) cadunt sub eodem praecepto et b) moraliter uniuntur. 
Sic e. gr. coalescunt plures leves partes omissae eiusdem Officii divini, 
plures leves comestiones factae eodem die ieiunii; econtra non coale- 
scunt partes pertinentes ad diversa Officia, aut leves comestiones factae 
diversis diebus. Materia furtorum minutorum ita coalescere potest ut 
tandem aliquando evadat gravis, et tunc fur per quodlibet furtum mi- 


95 Sess. 6, c. 11 de iustif. ( Denz . n. 804). 
94 Denz. n. 1020; cf. etiam n. 748 1539. 

nutum sequens peccat mortaliter, quia in quolibet furto sequenti cen- 
setur ratas habere omnes ablationes praecedentes, quae utique con- 
stituunt simul sumptae materiam gravem ° 6 . 

4. Ex contemptu formali. Solent theologi distinguere duplicem con- 
temptum formalem: alterum perfectum, alterum imperfectum. — Primus 
est totalis rebellio contra superiorem praecipientem, ita ut subditus 
iam renuat oboedire in quacumque materia. Patet huiusmodi con- 
temptum esse semper peccatum mortale, quotiescumque etiam in re 
levi iteratur. Est enim gravis laesio virtutis oboedientiae. — Alter 
contemptus formalis scii, imperfectus est recusatio oboedientiae in ali- 
qua materia determinata, simul tamen cum promptitudine oboediendi 
in aliis materiis. Auctores non concordant, utrum etiam iste contemptus 
imperfectus, etiamsi est obiective levis, quamlibet inoboedientiam reddat 
graviter malam. Videtur esse tantum apparens discordia inter auc- 
tores. Etenim si talis contemptus est potius materialis quam formalis, 
certo admittit parvitatem materiae; sin autem est stricte formalis, ita 
ut ipse superior tamquam superior spernatur, videtur esse semper 
graviter peccaminosus iuxta illud S. Lucae: „Qui vos spernit, me 
spernit " ° 6 , quia est gravis iniuria illata legitimo superiori. 

5. Ex gravi detrimento (sive damni materialis, sive scandali, sive 
periculi peccandi), quod praevidetur secuturum ex peccato veniali. Sic 
e. gr. peccat mortaliter qui praevidet, ex verbis iocosis orituras esse 
graves rixas; peccat graviter qui ita addictus est ludo, ut omittat 
Missam audiendam die praecepto, ut negligat officia sui status; peccat 
graviter qui ex curiositate legit res liberiores cum proximo periculo 
labendi in grave peccatum 07 . 

b) Peccatum mortale obiective consideratum evadit subiective veniale 
sequentibus modis: 

1. Ex conscientia erronea. Patet ex supra n. 307 dictis. 

2. Ex imperfectione actus™, quando scii, deest aut sufficiens ad- 
vertentia aut plenus consensus. Ex imperfectione actus quodcumque 
peccatum mortale, etiam illud quod est mortale ex toto genere suo, 
ut luxuria, blasphemia etc., evadere potest veniale. Ratio autem est, 
quia ad peccatum mortale, cui tam enormes poenae (ut privatio gra- 
tiae sanctificantis, poena aeterna gehennae etc.) infliguntur, merito ne- 
cessarius est actus humanus perfecte deliberatus et voluntarius. Esset 
enim nimis durum, si tantae poenae infligerentur propter actum non 
perfecte imputabilem agenti. 

3. Ex parvitate materiae. Ut ex supra dictis manifestum est, ad 
peccatum mortale requiritur gravis materia, quae si deest, desit etiam 
oportet peccatum mortale. Peccata ex toto genere mortalia non ad- 


86 Cf. infra II in tractatu de iustitia. 

90 Luc. 10, 16. 97 Cf. Billuart, De pecc. diss. 8, a. 3, § 2. 

98 S. theol. 1, 2, q. 88, a. 6. 

mittunt parvitatem materiae, sed sola peccata mortalia ex genere, ut 
sunt furtum, detractio, inoboedientia etc. 

372 Scholion. De difficultate discernendi gravitatem peccati. Omnes Theo- 
logi concordant, toties adesse peccatum mortale, quoties tres condiciones 
supra n. 364 recensitae adsunt; sed in praxi est valde difficile, immo haud 
semel prorsus impossibile iudicare, utrum actus commissus, attentis omnibus 
circumstantiis et poenitentis dispositionibus, sit peccatum mortale necne. 
Quis e. gr. potest sempcr cum certitudine determinare, quando accurate in 
furto adsit materia gravis et sufficiens pro peccato mortali; quando adfuerit 
sufficiens consensus in pravis cogitationibus; quando interfuerit sufficiens 
advertentia in blasphemiis prolatis ab hominibus rudibus! S. Augustinus, 
quasi aquila inter Doctores, fatetur, se non obstante suo studio ad id non 
potuisse pervenire, et monet id pensandum esse potius iudicio divino quam 
humano 00 . Quae cum ita sint, confessarius non sit pronus ad iudicandum, 
talem vel talem actum fuisse peccatum mortale. Saepe debet iudicium relin- 
quere sapientiae divinae; sollicitus sit de contritione in poenitentis corde 
excitanda eumque enixe hortetur, ut ab omni deliberato peccato abstineat. 

Tamquam obiectiva criteria discernendi inter peccata gravia et levia 
habentur eadem, quae supra n. 364 indicata sunt pro materia gravi in pec- 
cato dignoscenda, nempe: 

1. Auctoritas a) S. Scripturae; b) Ecclesiae; c) Doctorum. 

2. Ratio recta, iudicans utrum aliquod peccatum laedat graviter vel leviter 
ordinem moralem a Deo institutum. 


CAPUT III. 

De distinctione specifica peccatorum. 

373 Concilium Tridentinum 100 docet, in sacramento poenitentiae ex iure 
divino esse manifestanda peccata mortalia iuxta speciem et numerum 
eorum. Ideo poenitentes et imprimis confessarius debent cognoscere regu- ' 
las distinctionis tum specificae tum numericae peccatorum. Quae quidem 
regulae exprimi solent his versiculis quantum ad distinctionem spe- 
cificam ■ 

Obiectum, virtus, diversa praecepta, modusque 
Dant speciem peccatis diversumque reatum 

S. Thomas 101 distinctionem specificam desumit ex obiectis formaliter 
diversis. Sicuti enim obiectum est primum fundamentum moralitatis 102 , 
ita etiam obiectum morale inordinatum est primum specificativum pec- 
cati. Actus enim specificantur ex obiecto. Obiectum autem morale in- 
ordinatum, prout hic sumitur, includit quoque eas circumstantias, quae 
in essentiam moralem redundant. Cf. quae supra n. 144 sqq. dicta 
sunt de moralitate actuum proveniente ex circumstantiis et fine. 


09 De civ. Dei 1 . 22, c. ult., et Enchir. c. 78. 

109 Sess. 14, can. 7 de poenit. {Dem. n. 917); cf. prop. damn. (2) Petri de 
Osma {Detiz. n. 725). 

toi S. theol. x, 2, q. 72, a. 1. «2 cf. supra n. xxi. 


Caput III. De distinctione specifica peccatorum. 

S cotus “• repetit distinctionem specificam peccatorum ex virtutibus 
diversis, quibus peccata opponuntur; sic e. gr. luxuria specie distinguitur 
a furto, quia luxuria opponitur virtuti temperantiae, furtum autem vir- 
tuti iustitiae. S. Thomas 104 quoque hanc regulam cognovit neque illam 
reiecit; scribit tamen: „Peccata magis distinguuntur specie secundum 
obiecta quam secundum opposita, quamvis, etiamsi distinguantur se- 
cundum oppositas virtutes, in idem rediret; virtutes enim distinguuntur 
specie secundum obiecta. “ 

Vasquez 106 putat specificam distinctionem peccatorum desumendam 
esse ex praeceptis moraliter diversis, quibus singula peccata opponuntur. 
Peccatum enim est voluntaria transgressio legis seu praecepti, ac proinde 
ubi sunt diversa praecepta, ibi sunt diversa peccata. Sed si quis quaeiat, 
quare sint praecepta diversa, non habebit aliam responsionem nisi 
quia talia praecepta habent diversa obiecta moralia. Fundamentalis ergo 
ratio, propter quam peccata specifice distinguantur, desumenda est 
ex obiecto formaliter diverso in genere moris. Obiecta physice tantum 
diversa non posse specificare peccata, per se patet, e. gr. actus furandi 
bovem et furandi equum habent obiectum physicum diversum, sed 
obiectum morale est prorsus idem. Quandonam autem obiecta distin- 
guuntur in esse moris? Quando habent specialem et distinctam repug- 
nantiam cum lege aeterna vel recta ratione. Huiusmodi autem specialem 
^P^nsntiam adesse discernitur, quando actus: 

a) Opponuntur diversis virtutibus. Sicut enim quaelibet specialis 
virtus habet specialem et distinctam bonitatem, ita actus illi oppositus 
habet specialem malitiam. Sic actus luxuriae opponitur virtuti tem- 
perantiae, actus furti autem virtuti iustitiae. Porro cum viitus tempe- 
rantiae sit specifice distincta a virtute iustitiae, etiam actus luxuriae 
et actus furti sunt peccata specifice distincta. Si unus actus physicus 
laedit plures virtutes specie diversas, continet tot peccata specifice di- 
stincta, quot virtutes laesit, e. gr. qui occidit patrem proprium, laedit vir- 
tutes iustitiae et pietatis ideoque committit duo peccata specie distincta. 

b) Opponuntur eidem virtuti, sed moraliter modo diverso e. gr. unus 
actus per excessum alius per defectum vel aliis modis, qui secundum 
prudens iudicium prorsus diversi habentur; e. gr. prodigalitas et avaritia 
opponuntur eidem virtuti liberalitatis, sed prima per excessum et altera 
per defectum, proindeque sunt duo peccata specifice distincta; vel 
furtum, rapina, detractio et calumnia omnes opponuntur uni virtuti 
iustitiae (et quidem per defectum), sed modis ita diversis moraliter, 
ut tamquam specialia peccata habeantur. 

c) Opponuntur praeceptis non materialiter, sed formaliter diversis. 
Praecepta censentur tantum materialiter diversa, quando quidem lata 
sunt diversis temporibus vel a diversis dominis, sed propter idem 
motivum intrinsecum virtutis. Sin autem m otivum intrinsecum est di- 

199 In 2, dist. 37. q. I, n. 9. n> 4 s. theol. 1 . c. a. x ad 2. 

196 Disp. in x, 2 S. Thom. disp. 98, c. 2 

PeOmhbr. Man. Theol. mor. X. 

versum, praecepta censentur formaliter diversa. Sic e. gr. furtum, quod 
prohibetur praecepto cum civili tum naturali tum divino, non est nisi 
unum specie peccatum, quia tria ista praecepta habent unum motivum 
intrinsecum, scii, servare ordinem iustitiae. Econtra sacerdos qui violat 
castitatem, ad quam obligatur vi voti et vi virtutis castitatis, committit 
duplex peccatum specifice distinctum, quia transgreditur duo praecepta 
formaliter diversa, scii, praeceptum sextum Decalogi et praeceptum voti. 

Recapitulatio. Ex hucusque dictis sequitur, ut peccata specifice 
distinguantur secundum obiecta moraliter diversa. Obiecta autem sunt 
moraliter diversa, quando habent specificam inordinationem contra 
rectam rationem et legem aeternam. Cognoscitur vero illa specifica in- 
ordinatio ex eo quod peccata: 

a) opponuntur diversis virtutibus; 

b) opponuntur uni virtuti sed diversimode; 

c) opponuntur praeceptis formaliter diversis. 

374 Resolutiones, i. Frater copulam carnalem habens cum sorore coniugata 
committit tria specifice distincta peccata, quia laedit tres virtutes, nempe 
castitatem, pietatem, iustitiam. 

2. Cogitationes lascivae, verba lasciva, fornicatio, mollities etc. sunt specie 
diversa peccata in materia luxuriae, quia opponuntur quidem uni eidemque 
virtuti castitatis, sed diversis modis, cum habeant speciales inordinationes 
contra rectam rationem et contra virtutem castitatis. 

3. Si quis culpabiliter violat ieiunium feriae VI Quadragesimae, ad 
quod est obligatus a) ex praecepto Ecclesiae, b) ex salutari poenitentia 
confessionis, c) ex voto, committit triplex peccatum specifice distinctum, 
quia adest triplex inordinatio et triplex praeceptum formaliter diversum. 
Adest enim triplex motivum intrinsecum, scii, virtutes temperantiae, poeni- 
tentiae, religionis. 

375 Scholion. De specifica differentia inter peccatum mortale et veniale. 
Cum iuxta veriorem sententiam supra explicatam ratio peccati non univoce 
sed tantum analogice competat peccato mortali et veniali; cum autem ex 
alia parte certissimum sit, peccatum mortale maxime differre a peccato 
veniali, theologi solent dicere: Peccatum mortale et veniale differunt secun- 
dum speciem theologicam, quia primum avertit a Deo et alterum non. Alia 
autem peccata sive mortalia sive venialia differunt inter se secundum speciem 
moralem, sicut luxuria a blasphemia, vel sicut mendacium iocosum a verbo 
otioso. Potest tamen peccatum veniale ad eandem speciem moralem referri 
ad quam refertur peccatum mortale. Sic unius oboli furtum quod est pec- 
catum veniale refertur ad eandem speciem moralem furti, ad quam refertur 
1000 f rancorum furtum, quod est peccatum mortale. 

CAPUT IV 

De distinctione numerica peccatorum. 

376 Praenotamen. Veteres auctores ante Concilium Tridentinum non solent 
latius loqui de distinctione numerica peccatorum et inter scriptores modernos 
non adest consensus. Nihil de hac re Ecclesia hucusque definivit. Unde quidam 

haud inconvenienter dixerunt, hic maxime attendendam esse prudentem ho- 
minum aestimationem, ac proinde illa peccata censeri numerice distincta 
quae ut talia habentur a viris timoratis. — Per se patet, peccata specifice 
distincta etiam numerice distingui, quamvis unico actu fiant. Hinc qui com- 
mittit furtum ut fornicetur, non solum duo specifice distincta, sed etiam duo 
numerice diversa peccata perpetrat; ille qui furatur rem sacram, laedit vir- 
tutem iustitiae et religionis, ac proinde eius actus continet duplicem malitiam 
et duo peccata. — In praesenti est unica quaestio, quomodo numerice 
distinguantur peccata illa, quae sunt eiusdem speciei, e. gr. quando distin- 
guantur numerice plura furta, plures fornicationes, plures cogitationes las- 
civae etc. Illud dictum S. Thomae 106 pro distinctione numerica peccatorum 
potest haberi tamquam 

Principium generale: Secundum unitatem voluntatis sumenditm 377 
est indicium de unitate eius , quod in genere moris dicitur ", vel aliis 
verbis: Tot sunt peccata, quot sunt actus mali voluntatis moraliter non 
uniti; quod quidem principium solet explicari duabus his regulis: 

Regula 1. Tot sunt peccata, quot sunt circa idem obiectum voluntatis 378 
actus moraliter interrupti. 

Actus voluntatis est moraliter interruptus, quando nec formaliter 
nec saltem virtualiter perseverat. Censetur autem nec formaliter nec 
virtualiter perseverare: 

1. Per voluntariam revocationem. Hinc si quis e. gr. habens cogi- 
tationes lascivas postea reicit quidem illas, sed post intervallum iterum 
admittit, fecit duos actus et proinde duo peccata. 

2- P er voluntariam cessationem ab actu. Cessatio enim voluntaria 
est implicita retractatio. 

Si cessatio non est voluntaria sed coacta, tunc distinguendum est inter 

a) actus mere internos, ut sunt cogitationes et delectationes morosae, 

b) actus mixte internos, ut sunt desideria, c) actus externos. 

a) Si agitur de actibus mere internis, etiam involuntaria cessatio 
videtur interrumpere moraliter actum inceptum, e. gr. dum aliquis delec- 
tatur cogitationibus obscoenis, eius amicus advenit, quocum debet per 
quadrantem conversari et propterea cogitationes suas ad alia divertere; 
postquam autem amicus abiit, iterum incipit cogitare de obscoenis! 
Videtur esse duplex peccatum, quia prior actus cum secundo nullo 
vinculo conectitur 107 . Attamen in praxi semper fere impossibile est de- 
terminatum numerum huiusmcdi actuum mere internorum invenire, et 
proinde sufficit, si poenitens se accusat: Habui pravas cogitationes, 
quae quidem per tantum tempus durabant. 

b) Si agitur de actibus mixte internis, de desideriis pravis (actus 
faciendi), cessatio involuntaria non interrumpit actum, sed ille censetur 
unus, qui fit ex unico impetu passionis; qui quidem impetus iuxta 

106 2, dist. 42, q. 1, a. 1. 

107 Cf. BiUuart, De pecc. diss. 2, a. 4. 5. Alpkonsus (Theol. mor. I. 5, n. w) 
hanc sententiam aliqualiter temperavit dicens: „Si plures huiusmodi actus ex 
eodem impetu ..concupiscentiae procedant, unum peccatum mortale constituunt, etsi 
aliquod breve intervallum inter actus intercedat.*' 

S. Alphonsum 108 duos ad tres dies durare potest. Hinc e. gr. si quis 
proponit committere furtum et media ad exsecutionem diligenter quaerit, 
sed reapse debet supersedere ab exsecutione furti, usquedum tandem 
in fine tertii diei res pro votis cessit, committit unum tantum peccatum. 

Ad rem scribit S. Thomas 100 : „ Contingit esse actus plures, secundum 
quod ad genus naturae referuntur, qui tamen sunt unum secundum 
quod in genere moris considerantur, ut patet in eo, qui furatur: quia 
omnes actus eius, qui ad finem furti ordinantur, peccatum sunt, cum 
mala intentione fiant, qui possunt valde multi esse; et tamen omnes 
computantur ut unum peccatum, quia non habent rationem peccati 
nisi secundum quod per unam voluntatem in unum perversum finem 
ordinantur." 

Generatim dicendum est, desideria prava, quae versantur circa ali- 
quod opus patrandum vel omittendum, coadunare in unum peccatum 
omnes actus necessarios ad finem intentum obtinendum, et desideria 
non multiplicare peccata, nisi sint explicite vel implicite revocata. 

Quod quidem praecipue valet, si agitur non de opere patrando, sed 
omittendo. Unde e. gr. qui proponit non restituere bona aliena, et vi 
istius propositi per duos annos restitutionem omittit, non videtur com- 
mittere nisi unum peccatum, licet interea saepius istud pravum propo- 
situm renovet 110 . Sin autem propositum non restituendi aliquando re- 
tractavit volens restituere et postea iterum renovat propositum non 
restituendi, tunc profecto multiplicatur peccatum. 

c) Si agitur de actibus externis, cessatio involuntaria (non ita diu 
durans) non interrumpit actus, qui sunt tamquam partes vel media ad 
unum actum consummatum. Aliter res se habet, si agitur de actibus in * 

se moraliter completis et totalibus, de quibus in secunda regula tractabi- 
tur. Hinc e. gr. qui intendens perlegere pravum librum legit eum per 
plures dies, non committit nisi unum peccatum; pariter iuvenes invicem 
miscentes obscoena verba non committunt nisi unum peccatum, etiamsi 
propter heri interventum debent cessare per quadrantem a locutione 
obscoena. Econtra iuvenis qui bis se polluit, aut meretrix, quae bis 
fornicatur infra quadrantem, duo peccata committit. Ratio est, quia 
lectiones aut locutiones obscoenae in istis casibus non sunt peccata 
consummata, pollutio autem et fornicatio sunt actus in se moraliter 
completi. 

879 Resolves: i. Si quis vult furari ioo francos, sed timens ne capiatur, 
aufert hanc summam per partes et multis interpositis intervallis, e. gr. qua- 
libet hebdomada sumendo 5 francos, non committit nisi unum peccatum, etsi 
vicies propositum renovavit et vicies 5 francos abstulit. Ratio est, quia omnes 
isti actus habent unionem moralem utpote tendentes ad unum finem 111 . 

2. Qui accedit ad mulierem cum animo fornicandi, praemittit autem multa 
obscoena verba, tactus atque tandem post horam perficit fornicationem, non- 

“8 L. c. n. 39. 100 2, dist. 42, q. 1, a. 1. 

110 Cf. S. Alpk., Theol. mor. I. 5, n. 40. 

111 Ita Gury, Comp. Theol. mor. I, n. 163; Noldin, De principiis n. 305. 

nisi unum peccatum facit, quod sufficienter accusat in confessione dicens: 
fornicationem semel peregi. Sin autem inde ab initio nullam determinatam 
intentionem habuit, et tunc omnes istos actus impudicos fecit, tenetur singu- 
los declarare in confessione. Idem valet probabilius de mediis adhibitis, si 
quis habuit intentionem fornicandi 111 *, sed eam postea exsecutus non est sive 
propter retractationem sive propter impedimentum subortum. Ratio est, 
quia, ut ait S. Alphonsus 118 , tunc peccatum non manet tantum internum, 
sed externatur in illis actionibus, quae omnes malae deveniunt, cum a malo 
fine omnes informentur. Alii tamen theologi aliter sentiunt. Neque dicat 
quis: Ergo in secundo et tertio casu poenitens commisit plura peccata quam 
in primo, ubi forsan multo plures actus obscoenos perpetravit; quod videtur 
esse inconveniens. Respondetur enim: Sane plura peccata in secundo et tertio 
casu adfuere, sed illud unum peccatum in primo casu magis culpabile est 
coram Deo quam numerus peccatorum in secundo et tertio casu. 

3. Sacerdos, qui proponit uno die integrum Officium divinum omittere 
illudque reapse omittit, committit unum peccatum mortale. Sin autem prius 
intendisset solummodo omittere Matutinum et Laudes et post intervallum 
insuper proposuit omittere aliam Horam, commisit duo peccata mortalia. 
Attamen ista duo peccata profecto sunt tam gravia insimul quam unum 
peccatum per omissionem totius Officii commissum. Sacerdos, qui proponit 
omittere Officium divinum per decem dies, videtur decem peccata mortalia 
committere, sicuti etiam sacerdos, qui reapse per decem dies non recitavit 
hoc Officium. 

Regula 2. Tot sunt peccata , quot sunt obiecta numerice distincta 380 
in esse moris seu moraliter totalia (licet attingantur eodem actu 
voluntatis, immo et eodem actu externo). 

Censentur obiecta numerice distingui in esse moris, quando non se 
habent moraliter per modum unius: sive quia unum non est pars al- 
terius, sive quia non ordinantur ad eundem finem. Ratio est a) quia, 
sicut peccata specifice distinguuntur et multiplicantur per obiecta specie 
distincta, ita a fortiori multiplicantur numerice per obiecta numerice 
distincta et in se completa 118 , b) quia idem actus non solum potest in- 
cludere plures malitias specie diversas, sed etiam numero. Ita docent 
Billuart, Concina, Wigandt, S. Alphonsus 114 , omnes Redemptoristae, 
Mulier etc. contra Suarez, Lugo, Laymann, Noldin, Vermeersch, Merkel- 
bach, Gopfert aliosque. 

Resolves: 1. Qui unica explosione occidit decem homines committit decem 
homicidia et decem peccata mortalia (non unum, sicut volunt Noldin 116 alii- 
que). Ratio est, quia unus homo non est pars alterius, et proinde est obiectum 
totale atque habet speciale ius ad vitam, quod occisor laedit. Ita saltem, si 
occisor intendit et praevidet decem homicidia. — Hic quaeri potest speciminis 
causa, quot peccata committat ille, qui totum viae ferreae tractum, in quo com- 
plures homines vehuntur, perire facit. Respondetur: Hoc pendet ex eius inten- 
tione et praevisione. Si intendit et praevidit, 50 homines in tractu esse morituros, 

50 homicidia committit praeter alia peccata damnificationis, vulnerationis etc. 

uu Hanc peccaminosam fornicandi intentionem debet tamen explicite accusare 
in confessione. 112 L. c. n. 42. 

118 Cf. Billuart 1 . c. 114 Theol. mor. 1 . 5, n. 45. 116 De principiis n. 312. 

2. Qui unico sermone pluribus personis determinatis detrahit, committit 
tot peccata, quot sunt personae ab ipso scienter calumniatae. Ratio est, quia 
unaquaeque persona habet proprium ius, ne sibi detrahatur. Dico autem 
"pluribus personis determinatis' 1 , nam si quis detrahit alicui communitati 
hominum in genere, e. gr. alicui exercitui militum, non committit tot pec- 
cata, quot sunt milites, quia tunc potius totius communitatis quam singulorum 
membrorum ius laeditur. Econtra videtur unum peccatum committere, qui 
detrahit uni personae coram pluribus 110 ; immo etiam qui detrahit uni per- 
sonae in diversis materiis. Utraque enim haec pluralitas non est nisi circum- 
stantia aggravans unius eiusdemque peccati. 

3. Sacerdos, qui in statu peccati mortalis successive vel audit plures con- 
fessiones vel plures sollemniter baptizat, probabilius tot peccata mortalia 
committit, quot confessiones audivit vel quot baptismata contulit. Ratio est, 
quia quaelibet confessio vel quodlibet baptisma est obiectum totale 117 . Ob 
eandem rationem tria peccata numerice distincta committit sacerdos in statu 
peccati mortalis exsistens, qui die Nativitatis Domini tres Missas successive 
dicit. Sacerdos autem peccator, qui administrat s. eucharistiam insimul 200 
personis, non videtur committere 200 peccata mortalia, sed unum, quia videtur 
esse una mensa unaque administratio. Ceterum non est ita certum, sacer- 
dotem committere peccatum mortale, quando administrat s. eucharistiam ipse 
exsistens in statu peccati mortalis 118 . 

4. Qui unico sermone impudico inducit quinque pueros ad peccatum, com- 
mittit quinque peccata mortalia. Ratio est, quia unusquisque puer est ob- 
iectum morale totale habens speciale ius, ne eius anima detrimentum patiatur. 

881 Monitum. Sane confessarius tenetur speciem et numerum peccatorum 
mortalium investigare, cum Concilium Tridentinum hoc praescripserit. 
Nihilominus ne quid nimis! Poenitentes non pauci, praesertim illi, 
qui iam a sat longo tempore confessionem non peregerunt, nequeunt 
(moraliter loquendo) omnia peccata mortalia secundum speciem et 
numerum declarare. Sufficit igitur cum pro poenitente tum pro con- 
fessario, si adhibita seria diligentia peccata declarantur eo modo, quo 
est possibile, quia tunc praestatur sufficiens integritas confessionis 
atque confessarius sufficienter cognoscit conscientiae statum poeni- 
tentis. Sin autem confessarius nimis insistat in sciscitando de ultima 
specie et exacto numero peccatorum, et se et poenitentes inutiliter 
torquet, poenitentes autem deterrebit a confessione peragenda. 

CAPUT V. 

De causis peccatorum. 

Hoc caput dividitur in duos articulos: 1. de peccatorum causis in 
genere; 2. de tentationibus ad peccatum. 


118 S. Alphons., Theol. mor. 1. 5, n. 49; cf. etiam infra II, n. 190. 

117 Cf. infra III in tractatu de sacr. in genere 58. Contrarium docent Noldin 
(1. c. n. 305) aliique. 

118 Ib. 59. 

ARTICULUS I. 

De peccatorum causis in genere. 

Praenotamen. Cum peccatum, illud „mysterium iniquitatis", sit maximum 382 
inter omnia mala, multum interest scire eius causas; si enim eius causae 
clare cognoscuntur, facilius erit et ipsum peccatum vitare. Quapropter S.Tho- 
mas longissime, i. e. per decem quaestiones in 45 articulis tractat de causis 
peccatorum 1 . Nos autem brevitati studentes non possumus specialiter agere 
nisi de causa efficienti et de causis excitantibus. Solent enim quattuor causae 
distingui: materialis, formalis, efficiens, finalis. 

Causa materialis 2 peccati est id, in quo peccatum residet, scii, praeprimis 
voluntas et deinde etiam appetitus sensitivus et facultas intellectiva, non 
autem membra externa. Ubi enim est virtus, ibi potest esse peccatum. lam- 
vero in istis potentiis, utpote aliqualiter liberis, potest esse virtus, non autem 
in membris externis, quippe quae necessario moveantur. Sic e. gr. virtus tempe- 
rantiae est in appetitu concupiscibili, fortitudo autem in appetitu irascibiU. 

Causa formalis peccati est eius essentiale constitutivum, scii, aversio a 
Deo, fine ultimo (si agitur de peccato mortali), et inordinata conversio ad 
bonum creatum. 

Causa efficietis principalis peccati est eius auctor, scii, voluntas perversa, 
ut statim latius probabitur. Exsistunt tamen complures aliae causae efficientes 
secundariae, ut infra dicetur. 

Causa finalis peccati est eius finis intentus. Sunt quidem diversorum pec- 
catorum diversi fines particulares, sed finis communis omnium peccatorum 
est felicitas terrestris inordinate appetita. 

Praetermissis causis materiali, formali et finali nunc de sola causa effi- 
ciente peccati agemus, quae quidem est duplex : altera interior, scii, facultates 
hominis: intellectus, voluntas, imaginatio, appetitus sensitivus 3 ; altera ex- 
terior, scii, daemon, mundus, bona externa 4 . 

Principium. Causa adaequata efficiens peccati est neque Deus neque 388 
diabolus, sed sola voluntas perversa . Ita omnes catholici auctores. Pro- 
batur per partes : 

a) Deus non est causa peccati, ut voluerunt Simon Magus, complures 
Gnostici, Manichaei, Albigenses, Calvin, Zwingli, Beza aliique, docentes, 
Deum ab aeterno positive definivisse et voluisse omnia peccata, quae fiunt 
in mundo 4tt . Sed hoc est manifeste falsum et impium. Etenim in Scriptura 
dicitur: „Non Deus volens iniquitatetn tu es " 6 ; et: „Nemo, cum tentatur, 
dicat, quoniam a Deo tentatur; Deus enim intentator malorum est; ipse 
autem neminem tentat Unde merito definivit Concilium Tridentinum 7 : 

„S. q. d. non esse in potestate hominis vias suas malas facere, sed mala 
opera ita ut bona Deum operari, non permissi ve solum, sed etiam proprie 
et per se, adeo ut sit proprium eius opus non minus proditio Iudae quam 
vocatio Pauli, A. S.“ — Haec dogmatica veritas facile probari potest etiam 
ex naturali ratione. Deus enim omnem creaturam fecit propter semetipsum 


1 S. theol. I, 2, q. 75—84- 

2 Saepe vocatur etiam subiectum peccati. S. theol. 1, 2, q. 74. 

8 S. theol. 1, 2, q- 75, a. 2. * Ib. a. 3. 

40 Cf. Billuart, De pecc. diss. 5, a. 9. 5 Ps. 5, 5. 

6 lac. 1, 13. 7 Sess. 6, can. 6 de iustif. (Dens. n. 816). 

omnesque homines trahit ad se. Porro peccatum mortale est essentialiter 
aversio a Deo, ut supra dictum est. Ergo si Deus vellet aut causaret pec- 
catum, vellet contraria, scii, homines convertere ad se et avertere a se. 

Ad maiorem tamen claritatem duo distingui oportet in peccato, scii, 
ipsum actum materialiter consideratum et malitiam seu deformitatem actus. 

Actus materialiter sumptus est aliquod ens et bonum, atque proinde cau- 
satur a Deo, cum nullum dari possit ens, quod non sit a Deo causatum. 
Hinc e. gr. actus physicus adulterii causatur a Deo. 

Malitia autem seu deformitas actus, in qua praecise consistit essentia 
peccati, nullo modo causatur a Deo. Est enim privatio et defectus. Ad 
hanc rem magis declarandam S. Thomas saepe utitur exemplo tibiae claudi- 
cantis. Sicut enim anima rntjvet tibiam claudicantem et causat motum, non 
autem ipsam claudicationem, ita Deus movet hominem ad actum et causat 
actionem, non autem causat defectum et inordinationem actus. Pariter ac 
claudicatio provenit a tibia aegrota, ita inordinatio seu peccaminositas actus 
provenit a perversa voluntate hominis 8 * . Unde Deus nullo modo vult neque 
causat malum culpae, quod invenitur in quolibet actu peccaminoso, licet causet 
actum physicum peccati. Deus autem permittit omnia peccata, quia nisi 
Deo permittente nihil fieret. In hoc sensu dixit S. Augustinus 8 : „Non fit 
praeter eius {Dei} voluntatem, quod etiam contra eius fit voluntatem, quia 
non fieret, si non sineret; neque utique nolens sinit, sed volens." 

384 b) Diabolus non est directa et sufficiens causa peccati. Ratio est, quia 
diabolus peccatum causare in nobis non potest nisi vel (directe) movendo 
voluntatem ad peccandum vel proponendo aliquod obiectum malum et effi- 
caciter persuadendo hoc obiectum esse appetendum. Atqui neutrum potest 
Ergo . . . 

a) Diabolus certe non potest sufficienter movere- voluntatem humanam, 
nam voluntas humana est essentialiter libera, et proinde eius essentia de- 
strueretur, si quod agens extrinsecum posset cogere ipsam ad aliquem actura. 
Quare S. Thomas multis in locis nervose docet, angelum malum non posse 
directe et sufficienter movere voluntatem humanam 10 . Immo homo potest et 
debet resistere diabolo, ideoque S. Petrus monet: „Adversarius vester diabolus 
tamquam leo rugiens Circuit quaerens quem devoret; cui resistite fortes in 
fide” 11 , et S. Iacobus similiter dicit: „Subditi estote Deo; resistite autem 
diabolo , et fugiet a vobis.” 12 

£) Deinde diabolus non potest efficaciter movere voluntatem proponendo 
obiectum, quia voluntas a nullo obiecto necessario movetur, nisi a solo ultimo 
fine. Sane diabolus potest inquinare phantasiam humanam omnigenis imagini- 
bus illicitis, immo potest totaliter perturbare usum rationis, atque etiam 
causare vehementissimos motus inordinatos in appetitu sensitivo; sed cum 
voluntas humana semper remaneat domina libera actuum suorum, hinc diabo- 
lus non valet sufficienter et certo causare peccatum formale. Quam veritatem 
S. Thomas 18 breviter hoc modo enuntiat: „Diabolus propria virtute, nisi 
refrenetur a Deo, potest aliquem inducere ex necessitate ad faciendum ali- 
quem actum, qui de suo genere peccatum est, non autem potest inducere 
necessitatem peccandi." 

8 Cf. S. theol. 1, 2, q. 79 a. 2. 9 Enchir. c. 100 ( Migne , Patr. lat. 40, 279). 

10 Cf. S. theol. 1, 2, q. 9, a. 6; q. 80, a. 1 et 3; de malo q. 3, a. 4. 

11 1 Petr. 5, 8. 12 lac. 4, 7. 18 S. theol. 1, 2, q. 80, a. 3. 


Caput V. De causis peccatorum. Art. II. 


265 

Fuerunt qui docuerint, omnia peccata hominum esse saltem ex suggestione 
diaboli. Sed S. Thomas 14 hoc expresse negat docens: „Occasionaliter quidem 
et indirecte diabolus est causa omnium peccatorum nostrorum, in quantum 
induxit primum hominem ad peccandum, ex cuius peccato in tantum vitiata 
est humana natura, ut omnes ad peccandum proclives simus. . . . Directe autem 
non est causa omnium peccatorum humanorum, ita quod singula peccata 
persuadeat. Quod Origenes probat ex hoc, quia, etiamsi diabolus non esset, 
homines haberent appetitum ciborum et Venereorum et similium; qui posset 

esse inordinatus nisi ratione ordinaretur, quod subiacet libero arbitrio." 

Haec prae oculis habenda sunt; inserviunt enim ad humilitatem nostram 
fovendam. Non enim dicere debemus, sicut primi parentes in paradiso: 
Seduxit nos diabolus ad peccatum, sed humiliter oportet confiteri: Peccavi 
nimis mea culpa, mea maxima culpa. Sola igitur perversa voluntas ducta ex 
inordinato amore sui est adaequata causa peccati. Sane praeter diabolum 
etiam perversi homines, illecebrae mundanae, propriae passiones inordinatae 
possunt instigare ad peccatum, sed solius voluntatis est consentire in pec- 
catum, et sine isto consensu nullum peccatum umquam adesse potest. 

ARTICULUS II. 

De tentationibus ad peccatum 16 . 

Notio. Duplex solet distingui tentatio: altera probationis, altera 886 
seductionis, a) Tentatio probationis nihil aliud est nisi examen seu pro- 
batio. Hinc S. Bonaventura 16 dicit: „Tentare probare est", et S. Tho- 
mas 17 docet: „Tentare est proprie experimentum sumere de aliquo." 
Quod quidem examen seu probatio eo fine instituitur, ut sciatur aliquid 
circa ipsum tentatum; ac proinde proximus finis cuiuslibet tentantis est 
scientia. Tentatio probationis fieri potest a Deo, ab homine et a dia- 
bolo. Hoc modo Deus tentavit oboedientiam Abrahae 18 , patientiam 
Tobiae et Iob 18 . Sane Deus numquam tentat, ut ipse sciat, quippe 
qui sit omniscius, sed ut scire faciat alios. Unde dicitur: „Tentat vos 
Dominus Deus vester, ut palam Hat, utrum diligatis eum.” 29 Homo 
tentat alium hominem ad eius facultates cognoscendas; unde examen 
solet etiam appellari tentamen. Aliquando homo tentat etiam Deum, 
si scii, quasi incertus experiri praesumit virtutem Dei. Tunc habetur 
illud peccatum, quod vocatur tentatio Dei. Diabolus demum in hoc 
sensu tentare potest ad sciendum quaedam, quae ipsi sunt utilia. Or- 
dinarie tamen diabolus tentat non ad sciendum, sed ad seducendum, 
b) Tentatio seductionis est incitatio ad peccatum, quae quidem provenit 
ex triplici causa: a nostra natura corrupta, a mundo, a diabolo; non 
autem a Deo 2l . De hac sola tentatione hic agitur. 

14 L. c. a. 4. 

18 Cf. Hense, Die Versuchungen 8 (Freiburg i. Br. 1902, Herder); MonsabrS, 

La tentation. Retraites pascales 1877. 

10 2, dist. 22, a. 2, q. 1. « S. theol. 1, q. 114, a. 2. 18 Gen. 22. 1. 

18 Tob. 2, 12. 28 Deut. 13, 3. 21 lac. 1, 3. 

386 Auctores tentationum seu earum causae sunt igitur tres, quarum prae- 
cipua est natura nostra per peccatum originale et personale corrupta seu 
concupiscentia. 1. Concupiscentia est primus auctor tentationum. Quare 
S. Iacobus dicit: „U nusquisque tentatur a concupiscentia sua abstractus 
et illectus/" 22 Quae quidem concupiscentia inordinata a Concilio Tri- 
dentino 23 scite vocatur fomes peccati ; et est nihil aliud nisi perturbatio 
inferiorum virium animae. Post peccatum originale enim inferiores vires 
animae facile et saepe rebellant contra superiores, nempe voluntatem et 
intellectum, illasque ad peccatum pertrahunt. — S. Ioannes 24 distinguit 
triplicem concupiscentiam inordinatam: concupiscentiam carnis, quae 
est verus inimicus domesticus 28 trahens hominem ad peccata contra 
virtutem temperantiae, e. gr. ad luxuriam, ebrietatem; concupiscentiam 
oculorum 2 *, quae incitat ad avaritiam, quae quasi radix omnibus pec- 
catis praebet sucum 27 ; superbiam vitae, quae est initium omnis pec- 
cati 28 et quae merito vocatur subtile vitium, tum quia satis difficulter 
detegitur tum quia studet etiam bonis operibus insidiari. 

2. Mundus secundus auctor multarum tentationum est. Unde S. Ioan- 
nes monet: „N olite diligere mundum/" 29 ... Sub nomine mundi hic 
intelliguntur duo: mundus irrationalis seu bona materialia et mundus 
rationalis seu homines mundani. Mundus irrationalis seu bona terrestria 
causant instrumentaliter tentationes, in quantum excitant inordinatas 
concupiscentias nostras, de quibus iam supra dictum est. Homines 
autem mundani tentant ad peccatum pravo ipsorum exemplo ac nefastis 
persuasionibus contra fidem et bonos mores seu ipsorum scandalo et 
cooperatione ad malum, de quibus amplior sermo erit infra II. 605 sqq. 
Quicumque autem pie volunt vivere non consentientes mundanis ille- 
cebris, a mundo habentur odio et persecutionem patiuntur. Quapropter 
Christus consolatur apostolos dicens: „Si mundus vos odit, scitote, quia 
me priorem vobis odio habuit/" 90 

3. Diabolus est tertius auctor tentationum, qui simpliciter vocatur 
tentator quippe qui tentaverit primos parentes, Iob, ipsum Christum, 
ludam Iscariotem 32 et omnes fere homines, idque praesertim in hora 
mortis 83 . Unde S. Thomas 84 docet: ,,Etsi homo aliquando ... tentet, 
hoc agit, in quantum est minister diaboli" et proprium officium dia- 
boli est tentare ad peccatum. Diabolus non valet quidem directe cau- 
sare peccatum in homine, ut supra dictum est n. 384, sed allicit ad pec- 
catum diversis modis, e. gr. excitando in sensibus externis internisve 


22 lac. 1, 14. 28 Sess. 5 de pecc. orig. {Dens. n. 792). 

24 1 Io. 2, 16. 25 Cf. Matth. 10, 36. 

28 S. Thomas (S. theol. i, 2, q. 77, a. 5) sub concupiscentia oculorum intelligit 
et inordinatam curiositatem cognoscendi et inordinatam propensionem ad divitias 
aliasque res materiales. 

22 Cf. 1 Tim. 6, 9. 28 Cf. Eccli. 10, 15. 28 1 Io. 11, IS- 

38 Io. 15, 18. 81 Matth. 4, 3. 32 Io. 13, 2 27. 

33 Cone. Trid. sess. 14, de sacr. extr. unet., prooem. 

34 S. theol. 1, q. 114, a. 2. 


repraesentationes, ex quibus inordinatae passiones vehementer commo- 
ventur, perturbando animam illusionibus, scrupulis, desperatione etc. 

Circa tentationes sequentia principia sunt notanda: 

Principium 1. Consentire tentationi , non autem sentire tentationem 387 
peccatum est. 

Haec propositio est de fide; docet enim Concilium Tridentinum 85 : 
„Manere autem in baptizatis concupiscentiam vel fomitem, haec sancta 
Synodus fatetur et sentit; quae cum ad agonem relicta sit, nocere non 
consentientibus sed viriliter per Christi Iesu gratiam repugnantibus 
non valet; quin immo qui legitime certaverit coronabitur. Hanc con- 
cupiscentiam quam aliquando apostolus peccatum appellat, sancta Syn- 
odus declarat Ecclesiam catholicam numquam intellexisse peccatum 
appellari, quod vere et proprie in renatis peccatum sit, sed quia ex 
peccato est et ad peccatum inclinat. Si quis autem contrarium senserit, 

A. S." Idem patet ex prop. 50 damnata Baii: „Prava desideria, quibus 
ratio non consentit et quae homo invitus patitur, sunt prohibita prae- 
cepto: Non concupisces." 80 Intrinseca autem ratio est, quia nullus actus 
homini imputatur, nisi sit a deliberata et consentiente voluntate pro- 
ductus. — Praeter sanctissimam Virginem Mariam, in qua fomes pec- 
cati non erat, omnes homines, etiam sanctissimi, tentationibus premun- 
tur, ut in vitis sanctorum saepe narratur. — Ceterum tentationes 
possunt esse valde utiles pro vita spirituali utpote inducentes ad exer- 
citium multarum virtutum, e. gr. humilitatis, prudentiae, poenitentiae, 
fiduciae in Deum etc. 87 

Corrollarium. Consentire tentationi est peccatum, ut per se patet. 
Oportet igitur tentationi dissentire aut saltem non consentire. 

Circa tentationem obortam homo potest tripliciter se habere: a) mere 
passive seu indifferenter, i. e. nullum adhibere medium ad eam abi- 
gendam) ; b) non consentire, i. e. consensum positive cohibere, sed nullum 
actum tentationi directe contrarium ponere; c) dissentire, i. e. ten- 
tationem supprimere per actus contrarios. 

a) Mere passive se habere (in sensu explicato) erga tentationem non 
licet, quia hoc esset parvipendere periculum peccandi fere semper con- 
iunctum cum tentatione 89 . 

b) Non consentire, quin actus directe contrarius tentationi ponatur, 
licitum est ex iusta causa, immo aliquando est commendabile. Etenim hoc 
modo periculum peccandi non solum sufficienter praecavetur, sed etiam 
haud raro efficacius removetur. Sic e. gr. motus carnales melius citius- 
que solent sedari divertendo cogitationes ad alia obiecta, dum econtra 
interdum vehementiores fiunt ex positiva resistentia tentata. Sane si 
isti motus causantur ex actione minus honesta, talis actio est omittenda. 


36 Sess. 5, can. 5 de pecc. orig. {Dens. n. 792).. 

86 Dens. n. 1050; cf. etiam prop. 51 75 76 {Dens. n. 1051 1075 1076). 

87 Cf. Monsabri, La tentation. Retraites pascales 1877 — 1878. 

88 Cf. Billuart, De temp. diss. 6, a. 15, § 2. 

c) Dissentire i. e. positive supprimere tentationem per actus contrarios 
requiritur, quando secus non vitatur proximum periculum peccandi. 
Quod quidem solet locum habere in tentationibus contra fidem, spem, 
caritatem, humilitatem etc. 

888 Principium 2. Non licet tentationem temere provocare , e. gr. se 
committendo peccandi periculo proximo sine gravi causa. Qui autem 
hoc facit , peccat graviter , licet non cadat in illud peccatum , cuius peri- 
culo sese exponit. 

Ratio est, quia quilibet tenetur fugere a peccato sicuti a facie colubri; 
sin autem se temere exponit periculo peccandi, graviter laedit caritatem 
sui atque, etiamsi forte non cadit in peccatum cuius periculum amat, 
nihilominus est reus, sicuti si revera cecidisset. Sicut enim non licet 
temerario ausu se exponere periculo proximo perdendi vitam corpo- 
ralem, ita a fortiori non licet se exponere periculo perdendi vitam 
spiritualem, quae amittitur peccato mortali. — Dico autem: non licet 
temere se exponere periculo peccandi; nam si adsit causa gravis, tunc 
licitum est, dummodo adhibeantur cautelae necessariae ad resistendum 
peccato; e. gr. medicus potest obire functiones artis suae, etsi inde 
gravia pericula atque vehementes tentationes peccatorum exsurgant. 
Ceterum tota haec quaestio de vitandis periculis peccatorum redibit in 
tractatu de poenitentia, quando sermo erit de occassionariis et consue- 
tudinariis. 

Nota. In dubio num quis poenitens tentationibus internis consenserit, 
adhibendum est principium praesumptionis. Si enim poenitens est 
timoratae conscientiae, praesumptio stat pro illo, et praesumere licet 
consensum non adfuisse. Sin autem poenitens est laxae conscientiae 
et liberioris vitae, praesumptio stat contra illum, et consensus in ten- 
tationem praesumi potest. 

389 Remedia contra graves tentationes sunt praecipue sequentia: a) vigi- 
lantia, iuxta illud: Fratres „sobrii estote et vigilate, quia adversarius 
vester diabolus tamquam leo rugiens circuit quaerens quem devoret ” 89 . 
Hinc Christus ipse admonuit discipulos: „Vigilate- et orate , ut non in- 
tretis in tentationem " 40 . Deinde b) humilitas, quia „Deus . . . humilibus 
dat gratiam " 41 . c) Fiducia in Deum, quia „omnia possum in eo qui me 
confortat" * 2 , et d) fervens oratio. Unde Christus docuit nos orare: 
„Et ne nos inducas in tentationem" **, i. e. ne permittas nos peccare in 
tentatione. e) Frequens usus sacramentorum et sacramentalium, quibus 
conferuntur gratiae actuales ad tentatioqes vincendas, f) Consultatio 
facta apud bonum directorem spiritualem. Nemo sit iudex in propria 
causa, dicit commune adagium. Homo difficulter potest iudicare de 
statu propriae animae, ideoque praestat, ut suas difficultates et tenta- 
tiones revelet docto et pio directori spirituali, qui adiutus divinae 
gratiae lumine valet efficacia media indicare ad tentationes vincendas. 

80 1 Petr. 5, 8. 40 Matth. 26, 41. « lac. 4, 6; 1 Petr. 5, 5. 

42 Phil. 4, 13. 48 Matth. 6, 13; Luc. 11, 4. 

De effectibus peccati. 


Praenotamen. 1. Postquam S. Thomas in Summa Theologica egit de causis 390 
peccati tractat de eius effectibus. Angelici Doctoris vestigia sequentes et 
nos tractamus de effectibus peccati, omittentes tamen ea, quae habentur de 
effectibus peccati originalis, quippe quae potius in Dogmatica nunc tractari 
solent. Sane complures effectus nefasti peccati originalis plus minusve pro- 
ducuntur etiam a peccato personali, e. gr. illa quattuor vulnera, quae inflixit 
naturae humanae peccatum originale, renovantur et aggravantur per peccatum 
personale, scii, ignorantia in intellectu, malitia in voluntate, infirmitas in 
irascibili, et inordinata concupiscentia in concupiscibili. Experientia enim 
lugubris manifeste commonstrat, peccatis personalibus saepe repetitis intel- 
lectum humanum paulatim obcaecari circa veritates fidei et morum. Immo 
haec peccatorum frequentia obcaecare potest intellectum eo usque, ut vix ac 
ne vix quidem videat vias salutis, sed quasi in tenebris praeceps ruat ab 
uno peccato in aliud. Insuper malitia in voluntate causatur et augmentatur 
iteratis vitiis, ita ut tandem aliquando obstinatio efficiatur. Infirmitatem in 
resistendo et maiorem propensionem inordinatam in concupiscendo oriri ex 
iteratis peccatis praesertim elucet in passionibus inordinatis, e. gr. in peccatis 
ebrietatis, luxuriae etc. Quae quidem omnia breviter complectitur Angelicus 
Doctor 44 dicens: „Ista quattuor vulnera sunt inflicta toti humanae naturae 
ex peccato primi parentis. Sed quia inclinatio ad bonum virtutis in uno- 
quoque diminuitur per peccatum actuale, etiam ista sunt quattuor vulnera 
ex aliis peccatis consequentia, in quantum scilicet per peccatum et ratio 
hebetatur praecipue in agendis, et voluntas induratur ad bonum et maior 
difficultas bene agendi accrescit, et concupiscentia magis exardescit/' 

2. Effectus peccati a modernioribus vocantur peccatum habituale, quae 393 
quidem denominatio non videtur esse felix innovatio, cum peccatum habituale 
facile confundi queat cum habitu peccandi, qui tamen est prorsus quid aliud. 
Peccatum habituale intelligitur inordinatio culpabilis remanens ex quolibet 
peccato seu status peccati. Antiqui theologi Medii Aevi vocabant illud ma- 
culam™. Sub nomine autem maculae intelligebant proprie privationem 
voluntariam gratiae sanctificantis 46 , ac propterea macula proprie loquendo 
non causatur nisi a peccato mortali: „Peccatum veniale impedit quidem 
nitorem actualem, non tamen habitualem, quia non excludit neque diminuit 
habitum caritatis et aliarum virtutum, sed solum impedit earum actum. 
Macula autem importat aliquid manens in re maculata; unde magis videtur 
pertinere ad detrimentum habitualis nitoris quam actualis. Unde proprie 
loquendo peccatum veniale non causat maculam in anima. Et si alicubi 
dicatur maculam inducere, hoc est secundum quid, in quantum impedit 
nitorem, qui est ex actibus virtutum." 47 


44 S. theol. 1, 2, q. 85, a. 3. 

«s De diversis sententiis circa maculam peccati .videsis Billuart, De pecc. diss. 
7, a. 2, § 2. 










privationem solam, sed significat privationem quandam nitoris animae in ordine 
ad suam causam, quae est peccatum: et ideo diversa peccata diversas maculas 
inducunt" (S. theol. 1, 2, q 86, a. 1, ad 3). 

47 S. theol. 1. 2, q. 89, a. 1. 

Pars I. Tract. V. De peccatis in genere. 

Cum praecipua divisio peccati actualis sit in mortale et veniale, separatim 
videndi sunt effectus peccati mortalis et venialis. 

ARTICULUS I. 

De effectibus peccati mortalis. 

892 Complures quidem enumerantur effectus peccati mortalis, sed omnes 
fundantur tamquam in radice in amissione gratiae sanctificantis. Gra- 
tiam sanctificantem revera amitti per peccatum mortale est de fide; 
definit enim Concilium Tridentinum 18 : „Asserendum est, non modo in- 
fidelitate, per quam et ipsa fides amittitur, sed etiam quocumque alio 
mortali peccato, quamvis non amittatur fides, acceptam iustificationis 
gratiam amitti." Sicut gratia sanctificans fuit causa iustitiae originalis 
totiusque felicitatis primorum parentum, ita amissio istius gratiae per 
peccatum fuit causa omnium malorum. Proportione servata eodem 
modo gratia sanctificans causat nobilitatem et felicitatem cuiuscumque 
hominis, cum econtra amissio illius magnum infortunium super quem- 
libet hominem inducat. Gratia enim sanctificans est participatio naturae 
divinae in anima iusti; per illam homo fit consors divinae naturae 46 , 
fit templum Dei °°, fit coheres Christi M , accipit omnes virtutes infusas 
atque dona Spiritus Sancti. Quae quidem omnia destruuntur in ictu 
oculi per unum peccatum mortale. Unde singulariter enumerando effec- 
tus peccati mortalis sequentes apparent: 

1. Amissio gratiae sanctificantis. 

2. Amissio virtutum infusarum, necnon donorum Spiritus Sancti. 

Ratio est, quia virtutes infusae recipiunt formam, i. e. directionem a cari- 
tate. Cantati autem directe opponitur peccatum, quod est essentialiter gravis 
offensa Dei. Caritas et peccatum mortale se invicem destruunt. Ubi est 
caritas, ibi non est peccatum; ubi vero est peccatum mortale, ibi non est 
caritas. Fides et spes theologica per peccatum mortale non penitus de- 
struuntur; fiunt tamen, uti dicere solent theologi, informes, i. e. actus illarum 
carent directione ad ultimum finem 82 . Haec iactura virtutum et donorum 
est gravissima illique applicari possunt quae lamentando profert Ieremias 
de lerusalem (quae est typus animae) destructa: „Quomodo sedet sola civitas, 
plena populo. >“ 68 Ante peccatum commissum anima repleta est incolis dul- 
cissimis, scii, tribus personis divinis habitantibus in ea, tribus virtutibus 
theologicis, quattuor virtutibus cardinalibus, septem donis Spiritus Sancti; 
post peccatum autem commissum isti incolae violenter eiciuntur atque anima 
remanet sola et deserta, 

3. Amissio omnium meritorum. 

Anima mortaliter peccando perdit merita, quae in tota vita acquisivit, 
siquidem „omnes iustitiae eius, quas fecerat, non recordabuntur " 6 ». Concinne 


48 Sess. 6, c. 15 de iustif. {Dem. n. 808). «9 Cf. 1 Petr. 1, 4. 

58 Cf. 2 Cor. 6, 16; 1 Cor. 3, 16 et 17. 51 Cf. Rom. 8, 17. * 

r ’“ Num fides informis sit vera virtus, dicetur infra in tractatu de fide. Etiam 
spes theologica aliqualiter remanet post peccatum mortale (cf. S. theol. 1 2 
q. 65, a. 4). 88 Thren. 1,1. 54 Ez. 18, 24. 

hoc exprimit Ieremias: „Manum suam misit hostis ad omnia desiderabilia 
eius." 68 Ex misericordia divina haec merita per peccatum mortificata post 
gratiam recuperatam iterum reviviscunt 80 . Sed omnia bona opera facta in 
statu peccati mortalis nullum praemium aeternum merentur, quia, absente 
caritate, opera hominis non sunt accepta coram Deo. 

4. Foedissima inquinatio animae. 

Per gratiam sanctificantem anima obtinet speciosissimum nitorem atque 
pulchritudinem incomparabilem. Ideo in Cantico Canticorum pulchritudo 
sponsae (quae est figura animae iustae) tam magnis laudibus extollitur. 
Quando autem per peccatum gratia amittitur, loco istius pulchritudinis anima 
accipit taetram maculam; quod hoc modo S. Thomas 87 explicat: „Macuia 
proprie dicitur in corporalibus, quando aliquod corpus nitidum perdit suum 
nitorem ex contactu alterius corporis, sicut vestis et aurum et argentum. 
In rebus autem spiritualibus ad similitudinem huius oportet maculam dici. 
Habet autem anima hominis duplicem nitorem, unum quidem ex refulgentia 
luminis naturalis rationis; ...alium vero ex refulgentia divini luminis, scii. 

sapientiae et gratiae Est autem quasi quidam animae tactus, quando 

inhaeret aliquibus rebus per amorem. Cum autem peccat, adhaeret aliquibus 
rebus contra lumen rationis et divinae legis. Unde ipsum detrimentum nitoris 
ex tali contactu proveniens macula animae metaphorice vocatur." Valde 
nervose hanc inquinationem peccati describit Ieremias: „Et egressus est a 
filia Sion omnis decor eius " 88 ; „Occidit omne, quod pulchrum erat visu in 
tabernaculo filiae Sion " 89 ; „Denigrata est super carbones facies eorum et 
non sunt cogniti in plateis ; adhaesit cutis eorum ossibus, aruit et facta est 
quasi lignum." 60 Quanta foeditate anima contaminetur peccato mortali, ali- 
qualiter intelligi potest sequenti deductione. Commune adagium est: Cor- 
ruptio optimi pessima, i. e. quo res nobilior est, eo peior est eius corruptio. 
Porro anima humana per gratiam sanctificantem nobilitata et quasi deificata 
inter omnes creaturas sublunares primum locum obtinet. Ergo eius cor- 
ruptio causata per peccatum mortale peior et foedior erit quacumque alia 
corruptione. Lapis corruptus est foedus, planta corrupta est foedior, cadaver 
canis putrescens est etiam foedius; cadaver hominis putrescens est etiam 
foedius; anima autem eaque ad ordinem supernaturalem elevata, si est mortua 
et putrescens per peccatum mortale, omnium est foedissima. Nil mirum 
igitur, si S. Philippus Nerius, qui ex speciali gratia vidit animam in statu 
peccati mortalis, exclamat, nihil foedius esse in toto mundo quam animam 
mortali peccato inquinatam. Breviter sed nervose hanc doctrinam exprimit 
Petrus Chrysologus 61 his verbis: „Recedente anima mox corpori foetor, cor- 
ruptio, putredo, vermis, cinis, horror et omnia visu detestanda succedunt. 
Discedente Deo confestim venit in animam peccatorum foetor, corruptio cri- 
minum, vitiorum putredo, conscientiae vermis, vanitatum cinis, infidelitatis 
horror, et fit in corporis sepulchro vivo funus animae iam sepultae." 

5. Remorsus conscientiae. 

Quia a) in hominis corde lex naturalis indelebiliter inscripta est; b) sjfn- 
teresis semper dictat bonum esse faciendum et malum esse omittendum; 


88 Thren. 1, 10. ’ 08 S. theol. 3, q. 89, a. 5. 

67 S. theol. 1, 2, q. 86, a. 1. 88 Thren. 1, 6. 80 Thren. 2, 4. 

60 Thren. 4, 8 81 Sermo 19 (Migne, Patr. Iat. 52, 252). 

c) conscientia est tamquam praeco Dei alta voce clamans contra offensorem 
Dei, hinc in anima peccatoris oritur pugna dolorosissima. Quare verissima 
sunt verba S. Scripturae: „Non est pax impiis ” ° 2 , et „ Cervicibus nostris 
minabamur, lassis non dabatur requies .” 63 — Isti remorsus conscientiae 
figurabantur ab antiquis paganis sub specie Furiarum, i. e. mulierum, quarum 
crines erant angues seu serpentes. 

6. Reatus poenae aeternae. 

Iste reatus est debitum poenae propter peccatum admissum luendae. 
Peccatum enim mortale est essentialiter offensa Dei et deordinatio maxima. 
Deus autem, qui optimum ordinem in toto Universo instituit, non potest 
permittere, ut iste ordo impune laedatur. Unde S. Thomas 61 recte docet: 

, .Quidquid contra ordinem aliquem insurgit, consequens est, ut ab ipso ordine 
vel principe ordinis deprimatur, . . . quae quidem depressio poena est." Haec 
poena debet aliqualiter respondere deordinationi seu culpae commissae. Porro 
peccatum inducit quasi infinitam culpam seu malitiam (ut supra n. 356 
dictum est). Ergo poena, quae infligitur peccato, debet esse aliquo modo 
infinita Reapse ista poena dupliciter est infinita aliqualiter, scii, a) quia 
amittitur infinitum bonum, i. e. visio beatifica; quae poena est gravior et 
vocatur poena damni; b) quia damnati puniuntur in gehenna per quasi in- 
finitam durationem, i. e. per totam aeternitatem, et poena damni et poena 
sensus. Breviter sed adaequate haec duplex poena enuntiatur terribilibus 
verbis Christi venturi: „Discedite a me [poena damni], maledicti, in ignem 
aeternum [poena sensus]." 06 Ampliora de poenis gehennae videsis in tractatu 
de alio mundo seu de novissimis. 

Non raro peccata mortalia commissa iam puniuntur in hac vita diversis 
poenis gravibus, e. gr. morbis, iactura famae, bonorum, pacis etc., sicuti etiam 
aliquando Deus in poenam subtrahit gratiam adiutricem peccatori, qui ex- 
inde de die in diem maiora et plura peccata perpetrat. 

Ex omnibus hucusque dictis et brevissime insinuatis evidenter sequitur, 
ut peccatum mortale iure merito vocetur mysterium iniquitatis, idque nimis 
foecundum, producens scii, nefastissimos effectus. 

ARTICULUS II. 

De effectibus peccati venialis. 

893 Iam supra n. 367 dictum est, esse valde difficile determinatu, in quo 
praecise sita sit essentia peccati venialis. Quantum ad effectus autem, 
quos peccatum veniale producit, Doctores satis consentiunt. Praecipui 
effectus sunt: 

1. Privatio actualis nitoris animae. 

Anima in statu gratiae sanctificantis splendet sicut stella. Adveniente 
peccato veniali iste splendor offuscatur, licet non proprie maculetur. S. Tho- 
mas merito non admittit maculam proprie dictam provenire ex peccato 
veniali, ut supra n. 391 dictum est. Alibi 00 autem Angelicus Doctor admittit 
aliquam quasi maculam peccati venialis, quae secum fert «inclinationem 


affectus inordinatam ad aliquid temporale." Macula, quae per peccatum 
mortale m anima producitur, haud incongrue comparatur spirituali leprae 
quae deturpat faciem hominis et quae auferri nequit nisi sanitate hominis 
restituta (nempe per novam infusionem gratiae sanctificantis) ; quasi macula 
autem a peccato veniali causata sunt sordes exterius adhaerentes faciei, quae 
possunt ab ipso homine per lotionem detergi (nempe per remotionem in- 
ordinatae adhaesionis ad .res temporales). 

2. Difficultas in exercitio caritatis aliarumque virtutum. 

S. Thomas constanter docet caritatis habitum infusum non posse diminui 
(neque effective neque meritorie) 0 *. Sane caritas destrui potest per pec- 
catum mortale, ut supra n. 392 dictum est; etiam augeri potest per opera 
meritoria, sed diminui nequit. Unde si quis habens caritatem e. gr. 100 
graduum committit mille peccata venialia, non minorem gloriam in coelo 
obtinebit quam ille, qui aequalem caritatem habet sine ullo peccato veniali. 
Primus profecto per longam durationem in purgatorio luet poenas pro mille 
peccatis venialibus commissis, sed ablutione peracta aequalem cum altero 
gloriam habebit. Ratio, quare habitus caritatis infusae diminui nequeat, haec 
est: caritas utpote exsistens circa ultimum finem, i. e. ipsum Deum, non 
attingitur a peccato veniali, quod est tantum deordinatio circa media ad 
finem. Amor enim finis exsistere potest integer, etsi media (non necessaria) 
ad finem parvipenduntur. — Licet autem peccatum veniale non valeat directe 
diminuere caritatem, reddit tamen actus caritatis aliarumque virtutum dif- 
ficiliores, quia paulatim causat pravas passiones et habitus contrarios. 

3. Subtractio multarum gratiarum. 

Peccatum veniale ducit ad tepiditatem , et homo tepidus non ita dispositus 
est ad suscipiendam gratiam divinam ac homo fervens. Crystallus offuscatus 
non ita pure et abundanter suscipit radios solis, sicuti vitrum pellucidum. 
Quare verba S. Scripturae 08 : „Quia tepidus es et nec frigidus nec calidus, 
incipiam te evomere ex ore meo", possunt applicari animae peccatis venia- 
libus deditae. Deus paulatim subtrahit gratiam tali animae, et ex hac sub- 
tractione exercitium virtutum evadit onerosius, lapsus vero in peccatum mor- 
tale imminentior. Unde tamquam alius peccati venialis effectus assignatur: 

4. Dispositio ad peccatum mortale. 

Licet decies centena milia peccatorum venialium non adaequent unum pec- 
catum mortale, at saepe repetita peccata venialia (plene deliberata) proxime 
disponunt ad peccatum mortale. Ut enim ex dictis patet, per peccatum 
veniale fervor caritatis diminuitur, passio inordinata augetur, gratia divina 
paulatim subtrahitur, et tamquam consectarium fere inevitabile habetur 
lapsus in peccatum mortale. Unde dicitur: „Qui spernit modica, paulatim 
decidet. 68 

5. Reatus poenae temporalis. 

Cum peccatum veniale sit vera culpa, illi debetur poena, quae quidem 
non est aeterna, sed temporalis seu transitoria. Complures quidem poenae 
peccati venialis aliquando infliguntur in hac terra; in alia autem vita in- 


00 Is. 48, 22; 57, 21. es Thren. 5, 5. 

04 S. theol. 1, 2, q. 87, a. x (ed. Leon.). es Matth. 25, 41. 
06 S. theol. 3, q. 87, a. 2 ad 3. 


S. theol. 2, 2, q 24 a. 10. Ex scholasticis solus fere Dionysius Carthusianus 
docuit peccata vemaha directe diminuere gratiam sanctificantem et caritatem. 

08 Ape. 3, 16 e» Eccli. i 9 , 1. Cf. S. theol. 1, 2, q. 88, a. 3. 

fligi* *»r poena purgatorii, de qua docet S. Thomas 70 cum aliis Doctoribus, 
poenam minimam purgatorii excedere maximam poenam huius vitae. Ex- 
sistere revera purgatorium multoties ab Ecclesia definitum est, e. gr. a Con- 
cilio Lugdunensi II 71 , a Concilio Florentino 79 , a Concilio Tridentino 7 *. 

CAPUT VII. 

De peccatis internis. 

994 Notiones. Peccata interna illa vocantur, quae intra hominis cor pdf- 
ficiuntur atque exterius non apparent, nisi forte propter effectum inde 
per accidens secutum. Sunt tres eorum species: delectatio morosa, gau- 
dium, desiderium. — Peccata interna (et non solummodo actus externos, 
ut sentiebant Pharisaei) revera esse peccata patet ex multis S. Scriptu- 
rae textibus. Iam in decalogo habetur praeceptum: „Non concupisces ” u 
In Proverbiis autem dicitur: „ Abominatio Domini cogitationes malae " 7 ‘, 
et in libro Sapientiae: „Perversae cogitationes separant a Deo” 78 

Peccata interna tria enumerata non solum sunt vera peccata, sed 
etiam sunt peccata periculosiora, quia a) facilius perpetrantur; b) diffi- 
cilius vitantur; c) minus curantur. Hinc praestat de illis specialiter et 
singulariter agere. 

Nota. Quamvis peccata interna praecipue et frequentius in materia 
luxuriae accidere soleant, possunt tamen esse etiam in quacumque alia 
materia prava, e. gr. in odio proximi, in laesione iustitiae etc. 

ARTICULUS I. 

De delectatione morosa. 

395 Notio. Delectatio morosa est peccaminosa complacentia de aliqua 
repraesentatione prava nobis ab imaginatione exhibita (sine desiderio). 

Dicitur a) morosa, non a temporis mora, quasi requireretur tempus sat 
longum, sed a rationis mora, quia sc. ratio deliberans in ista prava com- 
placentia libere sistit seu moratur, etsi forsan tantum per pauca momenta 77 . 
Dicitur b) de aliqua repraesentatione prava ab imaginatione exhibita, ad signi- 
ficandum eius obiectum. Delectatio enim morosa non versatur directe circa 
ipsum opus externum, sed circa opus per imaginem nobis exhibitum. — 
Ut res magis clarescat, animadvertendum est, delectationem in genere nihil 
aliud esse nisi quietem appetitus rationalis (voluntatis) vel sensitivi in aliquo 
bono complacente. Porro ista delectatio potest versari circa quattuor ob- 
iecta, scii. i. circa ipsum opus externum, e. gr. delectatio in damnificatione; 
2. circa opus externum repraesentatum per imaginationem, e. gr. delectatio 
circa damnificationem inimici mihi depictam per phantasiam; 3. circa modum 
subtilem et ingeniosum, quo opus malum factum est (filouterie, Gauner- 


70 4, dist. 2i, q. I, a. 1. 71 Dene. n. 464. 72 Dem. n. 693. 

79 Dem. n. 777 840 983. 7 * Deut. 5, 21; cf. Rom. 7, 7 et 13, 9. 

76 Prov. 15, 26. . 70 Sap. 1, 3. Cf. Matth. 23, 27. 

77 Cf. S. theol. 1, 2, q. 74, a. 6 ad 3. 

streich, roguish trick); 4. circa cogitationem vel cognitionem operis mali, 
e. gr. morali sta delectatur de cognitione acquisita de damnificatione, de 
luxuria, quia eget tali cognitione in confessionali. 

Nota. Delectatio morosa minime confundenda est cum delectatione 
venerea, de qua infra II 681 sermo erit. 

Indoles moralis. Quibus notionibus et distinctionibus praemissis 896 
dico: Prima delectatio est ipsum peccatum operis externi 78 , quod placet. 

Secunda delectatio proprie vocatur delectatio morosa, et est eiusdem 
speciei et gravitatis ac opus malum ad quod refertur. Ratio est, quia 
nemo delectaretur de istis repraesentationibus internis, nisi interius 
inclinaretur ad ipsum opus malum, licet illud exterius perficere nollet. 
Unde deliberatus consensus in talem delectationem nihil aliud est nisi 
approbatio rei peccaminosae, vel etiam affectus libere inclinatus in 
ipsum malum opus, e. gr. in fornicationem 79 . Uno verbo: Qui volun- 
tarie delectatur de re mala (repraesentata), idque plene deliberate et 
advertenter, ipsam rem amat et voluntarie illi afficitur. Hinc dicitur in 
S. Scriptura: „Abominatio Domini cogitationes malae.” 80 

Tertia delectatio (de modo ingenioso, quo actus turpis est perpe- 
tratus) per se mala non est, cum iste modus ingeniosus ex se non est 
quid malum sed bonum. Sic e. gr. posset quis delectari et ridere videns 
modum, quo mulierculae inter se rixantur, vel quo facta obscoena nar- 
rantur, vel posset quis delectari videns statuas vel imagines valde artifi- 
ciosas, licet repraesentent obiecta illicita, vel videns spectacula lubrica 
cum magna arte repraesentata, vel legens libros auctorum classicorum, 
in quibus pulcherrimo stilo enarrantur res lubricae “ Huiusmodi tamen 
delectationes saepe esse periculosas atque dare ansam peccandi, infra 
dicetur n. 398. 

Quarta delectatio (circa cognitionem rei malae) item non est mala 
per se. Talis enim delectatio versatur circa obiectum bonum; omnis 
namque cognitio est perfectio quaedam et quid bonum. „Unde talis 
delectatio, qualitercumque malorum cogitationem sequatur, penitus non 
est peccatum, sed delectatio laudabilis, ut cum quis delectatur in cogi- 
tatione veri; vel si sit ibi aliqua immoderantia, continebitur sub peccato 
curiositatis." 82 Quare breviter dici potest: Prava cogitatio est mala, 
sed cogitatio de re mala non semper est mala. Aliquando est mala per 
accidens, ut dicetur infra n. 398. 

Malitia specifica. Delectatio morosa de obiecto graviter malo per 897 
imaginationem repraesentato est peccatum mortale, et specificatur ex 
ipso obiecto. Immo per se probabiliter specificaretur ex obiecto et 
circumstantiis speciem mutantibus, cum sit peccaminosa complacentia 

78 Cf. tamen quae supra n. 87 et 88 de passione consequente dicta sunt. 

79 Cf. S. theol. 1 . c. a. 8. 80 Prov. 15, 26. 81 Cf. S. Alph., Theol. mor. I. 5, n. 18. 

82 S. Thom., Quaest. disp. de verit. 15, a. 4; cf. S. theol. 1, 2, q. 74, a. 8. Ic 

linguis gallica et germanica distinguenda sunt penstes mauvaises, schlechte Ge~ 
danken (delectatio morosa) et pensies sur des mauvaises choses, Gedanken uber 
schlechte Dinge (cogitatio speculativa de rebus malis). 

non solum in obiecto pravo repraesentato, sed etiam in eius circum- 
stantiis repraesentatis. Unde qui habuit delectationem morosam de 
adulterio repraesentato deberet dicere in confessionali, se delectatum 
esse de adulterio, et qui habuit delectationem morosam de incestu, 
deberet dicere, se delectatum esse de incestu; verumtamen in praxi 
saepissime sufficit, si poenitens accusat solum generice, de quo delec- 
tatio fuit, sine circumstantiis. E. gr. sufficit, si poenitens confitetur, se 
habuisse cogitationes pravas contra castitatem vel contra caritatem etc. 

Ratio est, a) quia semper fere est moraliter impossibile, ut poenitens 
(praesertim si iam a tempore satis longo confessus non fuerit) omnes 
et singulas cogitationes pravas secundum obiecta et circumstantias 
declaret. Saepe iam perdifficile est invenire numerum istarum cogi- 
tationum. Ergo a fortiori difficillimum est indicare non tantum nume- 
rum, verum etiam singula obiecta, circa quae cogitationes pravae versa- 
bantur. Porro impossibilitas moralis excusat ab integritate materiali 
confessionis, ut infra patebit in tractatu de poenitentia. Accedit, b) quod 
cogitationes pravae (praesertim in materia luxuriae), quibus non 
adiungitur desiderium, solent cito transilire ab uno obiecto in aliud, 
neque tam clare obiectum cum omnibus circumstantiis exhibent, sed 
tantum vago et indeterminato modo. Sin autem repraesentatio est tam 
instabilis, etiam delectatio exinde sequens non potest induere omnes 
circumstantias obiecti repraesentati. — Propter istas duas rationes con- 
fessarius poenitentem se accusantem de pravis cogitationibus contra 
castitatem ( absque desiderio ) ne torqueat quaerendo ex illo, circa quod- 
nam obiectum in particulari cogitationes versatae sint 83 . Aertnys- 
Damen 84 vocat hanc sententiam valde probabilem; nec contrarius est 
S. Alphonsus 85 docens, non quidem ratione solius delectationis morosae 
esse necessario accusandas circumstantias illius, sed ob periculum proxi- 
mum cadendi in desideria prava. Etenim licet obiective saepe adsit tale 
periculum, tamen subiective illud saepe non percipitur ac proinde non 
est peccatum formale neque necessario est accusandum. 

398 Criteria distinctiva. Diximus supra, delectationem tum de modo ingenioso 
rem malam faciendi, tum de sola cogitatione theoretica rei malae non esse 
per se quid malum, esse tamen periculosam ac proinde peccaminosam, si 
fiat sine sufficienti ratione. Ratio huius periculi est, quia tam facile fit trans- 
itus de his delectationibus ad delectationem pravam de ipsa re mala. Unde 
quaeri solet, quomodo in praxi possit altera ab altera delectatione discerni. 
Criteria distinctionem indicantia sunt praesertim tria: 

1. Motivum vel bona intentio agentis. Etenim si quis ex motivo puro et 
bono de istis rebus studet vel loquitur (e. gr. confessarius, medicus, arti- 
fex etc.), praesumi licet delectatio de cogitatione et non de re ipsa cogitata. 

2 . Inclinatio habitualis agentis. Si quis habitualiter inclinatur et saepius 
peccat, e. gr. in rebus luxuriae, tunc eius cogitationes iam non mere theo- 
reticae sed de ipsis rebus pravis esse praesumuntur. 

83 Optime et late tractat de hac re Billuart, De temperantia diss. 6, a. 15, § 3. 
Cf. quoque Bucceroni, Instit. theol, 8 I 291 ; Lehmkuhl, Theol. mor. 13 I 364. 

84 Theol. mor. 1 . 1, n. 246. 88 Theol. mor. 1 . 5, n. 15. 

3 . Causa sufficiens. Si enim quis sine ulla causa vel ex mera curiositate 
delectetur de modo, quo res mala sit facta vel repraesentata, est peccatum 
veniale; sin autem id faciat, quia tenetur talibus rebus intendere, nullum est 
peccatum. — Iam veteres auctores (Castropalaus et Salmanticenses) animad- 
verterunt (quod et ipsi sacerdotes prae oculis habeant), eos non raro delecta- 
tione carnis latenter ferri, qui frequenter et libentius de occultis partibus 
corporis, de aegritudinibus, vestibus aliisque ad eas pertinentibus loquuntur 
et irrumpunt facile in risus incompositos. Unde sacerdos amator castitatis, 
cum haec vel invitus audit vel iusta de causa profert, nullum debet praebere 
signum laetitiae, sed serenitatem et gravitatem vultus in omnibus servare. 

ARTICULUS II. 

j 

De gaudio pecoaminoso. 

{ 

Notio. Gaudium, prout constituit speciale peccatum internum, 
est deliberata complacentia quam quis habet de re mala peracta 
sive a se sive ab aliis. 

Est igitur quaedam approbatio mali prius perpetrati. S. Alphonsus 88 et 399 
cum illo quamplurimi auctores moderni, ut Gury, Aertnys, Mare, Gopfert etc., 
distinguunt delectationem morosam a desiderio et gaudio sequenti modo: 
Desiderium est de aliqua re futura; gaudium de re seu actu praeterito; de- 
lectatio morosa de imaginatione praesenti alicuius rei, abstrahendo num ipsa 
res sit praeterita vel praesens vel futura. Delectatio enim morosa prorsus 
abstrahit ab omni opere externo. Veteres autem auctores promiscue sumpse- 
runt gaudium et delectationem morosam, vel saltem nullam specificam diffe- 
rentiam inter utrumque admiserunt, ac proinde in eorum sensu ea omnia 
valent de gaudio pravo, quae supra dicta sunt de delectatione morosa. 

Ad gaudium istud revocantur a) iactantia de peccato commisso; p) tristitia 
de opere malo non patrato vel de praecepto 87 opere bono patrato. 

In sensu modernorum sequentia notentur circa gaudium pravum: 

Indoles moralis. Gaudium potest versari: 400 

a) In ipso opere malo patrato, vivide per memoriam repraesentato 
et de novo approbato. In hoc casu gaudium est prorsus idem peccatum 
ac illud, quod antea commissum fuit. Ratio est, quia tota malitia 
peccati est in actu voluntatis perverso. Porro iste novus actus volun- 
tatis est aeque perversus ac ille, qui prius cum opere externo coniunc- 
tus erat. Hinc e. gr. qui recordatur adulterii commissi atque de illo 
gaudet, iterum adulterium in spiritu committit teneturque confiteri 
claris verbis: Gavisus sum de adulterio commisso, neque sufficit dicere: 
Gavisus sum de rebus obscoenis. A fortiori haec valent, si quis sese 
iactat in opere malo patrato coram aliis, cum tunc accedat peccatum 
scandali. In hoc casu tenetur confiteri: Me iactavi in tali opere malo, 
e. gr. in adulterio, coram pluribus hominibus. 

80 L. c. 

87 Si bonum opus non fuit praeceptum, sed merum consilium, ut e. gr. votum 
privatum, tunc tristari de illo non est peccatum, si tristitia orta est ex iusta causa; 

j secus est solum leve peccatum, utpote leviter laedens rectum rationis ordinem. 

p) In modo ingenioso, quo opus malum factum est, non autem in 
ipso opere. Tunc valent ea, quae supra dicta sunt de delectatione 
morosa super modum ingeniosum, scii, tale gaudium per se non est 
peccatum, est tamen periculosum. In hoc sensu „laudavit Dominus vil- 
licum iniquitatis , quia prudenter fecisset"* 6 . 

f) In bono effectu secuto ex malo opere, e. gr. aliquis gaudet de 
hereditate, quam acquisivit ex morte violenta alterius hominis, vel illud 
celebre exemplum: gaudet Ecclesia de peccati Adami effectu (non de 
ipso peccato), qui fuit redemptio nostra per Christum. Proinde canitur 
Sabbato Sancto: „0 felix culpa, quae talem et tantum meruit habere 
Redemptorem." Per se patet huiusmodi gaudium de bono effectu lici- 
tum esse, sive peccatum causans fuerit formale sive materiale, dummodo 
tamen solus bonus effectus et non peccatum approbetur. Etenim bonus 
effectus nihil inordinatum secum fert, si praescinditur a causa mala. 
Nihilominus tale gaudium potest esse periculosum, quia saepe non est 
facile seiungere bonum effectum a mala causa. Attendenda est etiam 
propositio (15) damnata ab Innocentio XI: „Licitum est filio gaudere 
de parricidio parentis a se in ebrietate perpetrato, propter ingentes 
divitias inde ex hereditate consecutas." 89 Quae quidem propositio me- 
rito damnata est, cum in illa dictum sit: „licet gaudere de parricidio “; 
quod idem est ac dicere, licet gaudere de aliqua re mala; insuper 
graviter laeditur ordo caritatis, cum talis filius magis amet divitias 
quam vitam patris. — Exempla talis gaudii de bono effectu secuto ex 
mala operatione sunt quamplurima. Sic delectamur de gloria Martyrum 
secuta ex detestabili tyrannide paganorum, de resipiscentia adolescentis, 
licet detestemur eius crimina et rixas etc. 

Scholion. De gaudio super actu coniugali vel praeterito vel futuro. 
Quaeri hic solet, num liceat viduae gaudere de actu coniugii durante matri- 
monio legitime habito, et num liceat sponsis gaudere de actu futuro con- 
iugii. Omnes auctores docent huiusmodi gaudium esse vitandum, cum vix 
possibile sit ex illo non oriri motus carnales gravesque tentationes. Theo- 
retice autem loquendo vidua potest gaudere de actibus licitis in matrimonio 
habitis, cum tale gaudium nihil sit nisi approbatio actus praeteriti liciti. 
Quantum ad sponsos res est difficilior, cum in isto casu vix non adsit de- 
lectatio morosa de obiecto per phantasiam repraesentato. Attamen cum omnes 
doceant sponsis licere desiderare copulam futuram, non ita apparet, quare 
graviter illis prohibitum sit gaudium de eadem re futura. S. Alphonsus 80 
severiorem doctrinam proponit dicens: „Etiam secluso periculo delectationis 
sensitivae verius dicendum est cum Holzmann, Roncaglia, Sanchez, Vasquez, 
Azor, Laymann, Palao, Diana etc. apud Salmanticenses, quamcumque delec- 
tationem voluntatis in sponsis et viduis de copula futura vel praeterita esse 
malam." Sed Ballerini 91 recte animadvertit, citatos auctores huiusmodi de- 
lectationem non damnasse ut sic, sed prout inducit delectationem sensitivam 
vel etiam veneream. Unde etiam Caietanus 82 dicit: „Vidua quae delectatur 

8 8 Luc, 16, 8. 89 Dem. n. 1165. 80 Theol. mor. 1 . 5, n. 24. 

91 Opus, theol. I, tract. de pecc. n. 141 sqq. 

Summa, s. v. «Delectatio morosa". 

de praeteritis actibus coniugii, non peccat mortaliter, quia delectatur de operi- 
bus sibi licitis pro tempore quo fuerunt licita. Plus est enim explicite appro- 
bare quam delectari, sed constat quod vidua licite approbat praeteritas de- 
lectationes." Addit autem Caietanus: „Peccat tamen [vidua] venialiter in 
huiusmodi memoria, quia caret tam necessitate quam pietate huiusmodi de- 
lectatio, ...si nihil aliud adiungatur; sed si adiunxeris quod hinc in vidua 
insurgunt in concupiscibili appetitus, aut in carne commotiones, oportet ad 
regulas de annexis malis aut periculis recurrere." 98 

ARTICULUS III. 

De desiderio pravo. 

Notio. Desiderium pravum est complacentia in aliqua mala actione 402 
facienda, vel est optio faciendi aliquid moraliter malum. Desiderium 
dividitur in desiderium efficax, quod est verum et firmum propositum 
aliquid malum faciendi; et in desiderium inefficax, quod est tantum 
quaedam velleitas sine firmo proposito; et quod vocatur etiam desi- 
derium condicionatum. Vellet enim quis malum opus, si posset vel si 
liceret. Circa moralitatem desiderii sequentia notanda sunt: 

Moralitas. a) Desiderium efficax (sive absolutum) actionis malae 403 
est peccatum eiusdem speciei et malitiae ac externus actus in quem 
fertur . Ita omnes. — Ratio est, quia tota malitia actus humani fun- 
datur in perVersa voluntate et actus externus nullam specialem morali- 
tatem addit, ut patet ex supra n. 133 dictis. Unde et Christus dixit: 
„Qui viderit mulierem ad concupiscendum eam, iam moechatus est 
eam in corde suo ."® 4 

Ex quo sequitur, ut desiderium speciem sumat ex obiecto eiusque circum- 
stantiis speciem mutantibus. Pariter sequitur, ut peccator desideria sua 
prava absoluta teneatur prorsus eodem modo confiteri sicuti actus externos, 
ad quos referuntur. Unde si quis e. gr. desiderat furari calicem consecratum, 
non sufficit confiteri: Volui furari, sed debet dicere: Volui furari rem con- 
secratam. Peccatum autem isto pravo desiderio commissum non tantum est 
furtum mentale, sed etiam sacrilegium mentale. — In praxi autem non raro 
accidit, quod desideria non referuntur ad obiectum omnino determinatum, sed 
potius ad aliquid genericum. E. gr. aliquis desiderat vindictam sumere de inimico 
suo, quin determinet modum, quo velit istam vindictam; vel aliquis desiderat 
carnaliter peccare cum persona alterius sexus, quin sibi conscius sit de actu 
speciali committendo. In istis casibus sufficeret confiteri: Volui vindictam 
sumere de inimico meo, vel: Volui peccare cum persona alterius sexus. 

b) Desiderium inefficax (seu condicionatum) alicuius mali a) sem- 404 
Per est otiosum et subinde periculosum; {}) non est per se peccatum, si 
condicio apposita auferat malitiam actus; f) est autem per se peccatum 
(leve vel grave iuxta qualitatem obiecti), si in illo inveniatur inordi- 
natio, non obstante apposita condicione. — Declarantur singulae partes 
huius propositionis: 


93 Cf. etiam Billuart, De temperantia diss. 6, a. 15, § 4. 

Quantum ad a) omnes consentiunt. Ad quid enim istae velleitates! 

Per illas phantasia perturbatur atque tempus teritur. Praeterea facile 
exinde oriri potest consensus in rem malam. E. gr. desiderium inefficax 
sacerdotis, qui diceret: Vellem uxorem ducere, nisi essem sacerdos. 

Nemo non videt, quam otiosum et periculosum sit buiusmodi deside- 
rium. Similiter solent se habere aliae velleitates circa obiecta illicita. 

Quantum ad p) res est clara. Etenim, si condicio apposita exuit 
obiectum desideratum malitia sua, huiusmodi desiderium seu velleitas 
per se non est peccatum. E, gr. comederem carnes, nisi esset feria VI; 
vellem in lecto remanere, si non tenerer laborare etc. 

Quantum ad y). Patet; si enim quis vult deordinationem, peccat, licet 
quascumque condiciones apposuerit. Ergo peccata sunt sequentes vel- 
leitates: Fornicarer, si non esset infernus; vellem adulterium commit- 
tere, si hoc liceret; vellem occidere inimicum, si possem. Ratio est, j 

quia haec omnia sunt contra legem naturalem et condicio apposita ne- 
quit auferre inordinationem actus. Notandum tamen est, huiusmodi 
desideria apud rudes saepe non esse peccata, saltem non gravia, quia non 
cognoscunt eorum malitiam et volunt per ea solummodo exprimere natu- 
ralem propensionem in obiectum, sine tamen libero consensu voluntatis. 
Nihilominus a quolibet homine istae optiones semper sunt vitandae, 
quantumvis appositae sint condiciones; quia in omni casu inutiles sunt 
atque periculosae. 

405 Scholion. De desiderio mali propter bonum finem vel effectum. Malum 
morale seu peccatum non potest licite desiderari, quantumvis finis vel effectus 
sit bonus. Patet ex supra dictis. Aliquando tamen huiusmodi malum potest 
permitti, ut ex nostra actione ceteroquin bona vel indifferenti sequitur, sicut 
dictum est n. 57 sqq. de voluntario indirecte malo. Ut malum physicum possit 
licite desiderari, imprimis ordo caritatis servandus est neque indulgendum 
est nimio amori proprio. Innocentius XI complures propositiones circa hanc 
materiam proscripsit, e. gr. prop. 13: „Si cum debita moderatione facias, 
potes absque peccato mortali de vita alicuius tristari, et de illius morte natu- 
rali gaudere, illam inefficaci affectu petere et desiderare, non quidem ex dis- 
plicentia personae, sed ob aliquod temporale emolumentum"; et prop. 14: 

„Licitum est absoluto desiderio cupere mortem patris, non quidem ut malum 
patris, sed ut bonum cupientis, quia nimirum ei obventura est pinguis here- 
ditas." BB — Istae propositiones videntur esse proscriptae propter duas ratio- 
nes: 1. quia in talibus gaudiis et desideriis vix deerit periculum proximum 
peccandi; 2. quia secus graviter ordo caritatis laederetur. Etenim vita 
humana, et a fortiori vita patris, longe praeferenda est emolumento temporali 
aut pingui hereditati. Sin autem servatur ordo caritatis, per se nihil obstat, 
quominus quis desideret aliquod malum physicum, ex quo bonus effectus 
speratur. Sic licet optare adolescenti immorigero aegritudinem, ut resipiscat 
a vitiis suis; licet patri optare mortem filii, quem praevidet seductum iri, 
si diutius vixerit. Num autem liceat uxori optare mortem mariti, a quo 
citra spem emendationis durissime tractatur; vel num in isto casu uxor 
possit optare mortem propriam, non ita constat. Complures 88 affirmant, quia 

»» Dens. n. 1163 sq. 38 Cf. S. Alph., Theol. mor. 1 . 5, n. 22. 


„melior est mors quam vita amara" 07 et quia in hoc casu servatur ordo cari- 
tatis. Negativa tamen sententia melior et tutior videtur, tum quia ex tali 
desiderio vix non semper impeditur maius bonum spirituale, scii, exercitium 
pretiosissimae patientiae, tum quia revera non constat, num tali desiderio 
ordo caritatis non laedatur. Numquid mors physica sit revera melior quam 
vita amara? Textus autem citatus aliter explicari potest. 

CAPUT VIII. 

De vitiis capitalibus. 

S. Thomas 1 tractans de causis peccatorum, et quaerens num unum 
peccatum alterius possit esse causa, agit quoque de vitiis capitalibus. 
Vestigia Angelici Doctoris sequendo hic tangimus quidem hanc ma- 
teriam, sed breviter, cum de singulis his vitiis acturi simus, quando 
loquemur de virtutibus, quibus opponuntur. 

Notiones. Vitium capitale illud est, ex quo alia vitia et peccata 406 
tamquam ex fonte profluunt. 

Ad rem scribit S. Thomas 3 : „Capitale a capite dicitur. Caput autem 
proprie quidem est quoddam membrum animalis, quod est principium et 
directivum totius animalis. Unde metaphorice omne principium (et directi- 
vum) caput vocatur; et etiam homines, qui alios dirigunt et gubernant, capita 
aliorum esse dicuntur. Dicitur ergo peccatum capitale, prout metaphorice 
significat principium vel directivum aliorum: et sic dicitur vitium capitale, 
ex quo alia vitia oriuntur, et praecipue secundum originem causae finalis, 

quae est formalis origo Et ideo vitium capitale non solum est principium 

aliorum, sed etiam est directivum, et quodammodo ductivum aliorum. . . Unde 
Gregorius 8 huiusmodi vitia capitalia ducibus exercituum comparat." 

Angelicus Doctor potius adhibet verbum vitii quam peccati capitalis, ad 
significandum hic agi de habitibus seu propensionibus pravis, quae ex iteratis 
actibus ortae sunt. Unde e. gr. ille, qui semel vel paucis vicibus ebrietatis 
peccatum commisit, nondum proprie innodatus vitio capitali dicendus est. 
Idem Angelicus Doctor notat, ex vitiis capitalibus oriri alia vitia praecipue 
secundum originem causae finalis, i. e. alia peccata committuntur pro fine 
vitii capitalis obtinendo, seu, ut exemplo S. Gregorii* utar: Vitium capitale, 
e. gr. indurata propensio luxuriae, est quasi tyrannus, in cuius satisfactionem 
multi subditi, i. e. multi inordinati alii actus, coguntur servire. 

Numerus. Post S. Gregorium Magnum communiter enumerantur septem 407 
vitia capitalia: inanis gloria, avaritia, luxuria, invidia, gula, ira, acedia. Ab 
aliquibus additur superbia, quae tamen melius cum S.Thoma 5 vocatur regina 


0* Eccli. 30, 17. 1 S. theol. 1, 2, q. 84. 2 L. c. a. 3. 

• Moral. 1 . 31, c. 17 a med. 

* Moral. 1 . 31, c. 45 ( Migne , Patr. lat. 76, 620). 

8 S. theol. z, 2, q. 84, a. 2 et a. 4 ad 4; 2, 2, q. 163, a. 8. „Superbia dupliciter 
considerari potest: uno modo secundum se, prout scilicet est quoddam speciale 
peccatum; alio modo, secundum quod habet quandam universalem influentiam in 
omnia peccata. . . Et ideo quidam considerantes superbiam secundum quod est 
speciale peccatum, connumeraverunt eam aliis vitiis capitalibus. Gregorius vero 

et initium omnis peccati. Etenim „finis in omnibus bonis temporalibus ac- 
quirendis est, ut homo per illa quandam perfectionem singularem et excellen- 
tiam habeat. Et ideo ex hac parte superbia, quae est appetitus excellentiae, 
ponitur initium omnis peccati". Nonnulli, qui adnumerant superbiam vitiis 
capitalibus, eorum numerum octonarium statuunt. 

Primus, qui de istis octo vitiis locutus est atque ea insimul enumeravit, 
videtur esse Evagrius Ponticus (f circa 400) 6 : „Octo summa vitiosarum 
cogitationum genera sunt, sub quibus omnis cogitatio continetur: prima est 
gulae, secunda libidinis, tertia avaritiae, quarta tristitiae, quinta irae, sexta 
desidiae, septima inanis gloriae, octava superbiae." 7 

Vitiorum capitalium numerum septenarium esse convenientem scite de- 
monstrat S. Thomas 8 . Quattuor sunt genera bonorum, quae homo solet in- 
ordinate appetere, et tria sunt bona, quae homo inordinate fugit propter 
aliquod malum adiunctum. Ergo sunt septem vitia capitalia. Primum bonum 
inordinate appetitum est propria hominis excellentia, laus et honor. Inde 
oritur superbia et inanis gloria. Aliud bonum, quod saepissime inordinate 
desideratur, est bonum corporis. Hoc autem bonum est duplex: conservatio 
individui, quae inordinate appetitur per gulam, i. e. usum inordinatum cibi 
et potus; conservatio speciei humanae, in cuius appetitu vitium luxuriae 
producit magnam deordinationem. Quartum bonum, quod irrationabiliter 
concupiscitur, sunt divitiae, circa quas versatur vitium avaritiae. — Bona 
vero, quae inordinate fugiuntur propter malum eis coniunctum, sunt: 
1. Bonum proprium spirituale, quod derelinquitur propter laborem corporalem 
adiunctum. Talis fuga est acedia. 2. Bonum alienum, quod causat tristitiam, 
quia impedit nostram propriam excellentiam. Ista tristitia est invidia. 
3. Bonum alienum, in^ quantum incitat ad inordinatam vindictam, et quod 
producit iram. 

408 Malitia vitiorum capitalium non semper excedit malitiam aliorum 
peccatorum, sed econtra exsistunt peccata illis multo peiora, e. gr. 
odium Dei, blasphemia. Immo nequit recte dici, quemlibet actum libere 
productum ex vitio capitali esse mortale peccatum. Sic e. gr. datur 
propter parvitatem materiae peccatum leve irae. Nihilominus paene 
semper est in statu peccati mortalis ille, qui scienter et libenter vitia 
capitalia, i. e. propensiones istas vitiosas, fovet neque strenue impugnat. 
Nam versatur in proximo voluntario periculo peccandi etiam graviter; 
quod profecto non licet et iam est peccatum grave. 

Nunc de singulis vitiis capitalibus breviter tractandum est. Insimul 
autem agemus de superbia et de inani gloria, cum sint affines. 


considerans universalem eius influentiam, quam habet in omnia vitia, non con- 
numeravit eam aliis capitalibus vitiis, sed posuit eam reginam omnium vitiorum 
et matrem." 

8 Eodem fere tempore disseruit de vitiis capitalibus Ioan. Cassianus (f circa 435), 
De coenob. instit. I. 5, c. 1 ( Migne , Patr. lat. 49, 201). 

7 TTepi tiIiv 6ktuj Xofiopiuv (Migne, Patr. gr. 40, 1271 sqq.). Belle notat iste 
auctor de vitio desidiae, quod regnat in monacho: „Desidiae daemon, qui etiam 
meridianus vocatur, daemonum omnium gravissimus est." Hunc daemonem tunc 
graphice describit. 

8 S. theol 1, 2, q. 84, a. 4. 

ARTICULUS I. 

De superbia. 

Notio. Superbia est inordinatus appetitus propriae excellentiae. Ita 409 
S. Thomas 9 . Superbia est perversae celsitudinis appetitus. Ita S. Au- 
gustinus J0 . 

Dicitur i°: inordinatus appetitus, quia, licet superbia (sicut quilibet 
actus humanus) supponat actum intellectus, scii, erroneam consideratio- 
nem aliorum defectuum et propriorum meritorum, formaliter tamen 
residet in appetitu sive rationali sive sensitivo irascibili Proprium 
enim obiectum superbiae est quid arduum, scii, propria excellentia quae 
inordinate, i. e. contra rectam rationem, appetitur. 

Haec inordinatio quattuor praecipue modis accidere potest: a) Si quis 
aestimat habere se a semetipso, quod revera a Deo habet. Talem hominem 
superbum S. Paulus increpat dicens : „Quid autem habes, quod non accepisti ? 

Si autem accepisti, quid gloriaris, quasi non acceperis ?" 12 b) Si quis ad- 
mittit quidem, omnia bona provenire a Deo, sed se illa obtinuisse ex propriis 
meritis. Contra quem superbum dicitur: „Gratia estis salvati per fidem; et 
hoc non ex vobis. Dei enim donum est; non ex operibus, ut ne quis glo - 
rietur ." 18 c) Si quis iactat, se habere quod aut omnino non habet aut non 
habet in tanto gradu. Iste modus est frequentissimus; solent enim homines 
superbi suas dotes pluris aestimare quam revera sunt; qui proinde vitu- 
perantur: „Dicis quod dives sum et locupletatus et nullius egeo; et nescis, 
quia tu es miser et miserabilis, et pauper et caecus et nudus ." 14 d) Si quis 
alios contemnit, seipsum autem vult singulariter videri, ut fecit pharisaeus 
gratias agens Deo, quod non esset peccator sicut ceteri homines et praesertim 
sicut publicanus 15 . Tales superbos redarguit Christus: „Omnis qui se exaltat, 
humiliabitur ." 16 

Dicitur 2°: propriae excellentiae, quia obiectum superbiae est ex- 
cellentia propriae (non alienae) personae. „Sicut enim humilitas de- 
pressionem personae intendit, ita superbia, quae ipsi opponitur, exalta- 
tionem personae quaerit: et per hoc distinguitur ab ambitione, prae- 
sumptione et inani gloria; nam obiectum ambitionis est excellentia in 
honoribus et dignitatibus; praesumptionis, excellentia in operibus; in- 
anis gloriae, excellentia in fama et gloria. Haec tamen a superbia 
originem ducunt et ipsi deserviunt; quia enim superbus inordinate ap- 
petit propriam excellentiam, ideo fit, quod intendat magnos honores 
et magnas dignitates, quod aggrediatur praesumptuosa opera, et quod 
appetat magnam famam et magnam gloriam, ut ex his praecellat et 
magni fiat." Ita Billuart 17 post S. Thomam 18 , qui scite animadvertit, 
superbiam, ut est speciale vitium, opponi virtutibus tum humilitatis 


B S. theol. 2, 2, q. 162, a. 2 (Hoffart, Oberkebung). 

10 De civ. Dei 1. 14, c. 13. 11 S. Theol. 1, c. a. 3. 12 1 Cor. 4, 7. 

13 Eph. 2, 8 sq. 18 Ape. 3, 17- 15 Cf. Luc. 18, 10 sqq. 

is Luc. 18, 14. Cf. de istis quattuor modis seu speciebus superbiae a S. Gre- 
gorio allatis .9. Thomam 1. c. a. 4. 

17 De temperantia diss. 7, a. 4, § 2. 18 S. theol. 1. c. a. 4. 

tum magnanimitatis, sed diversimode: „humilitati quidem, secundum 
quod subiectionem aspernatur; magnanimitati autem, secundum quod 
inordinate ad magna se extendit.*' 19 Directius autem superbia adver- 
satur humilitati. 

410 Malitia, a) Superbia completa est peccatum mortale ex toto genere 
suo; b) incompleta est quidem peccatum veniale ex genere suo, sed 
c) est vitium periculosissimum. 

a) Superbia completa ea est, quae se ita extollit, ut Deo eiusque 
legi se subicere recuset, quasi ista subiectio esset laesiva suae excellen- 
tiae. Talis /superbia est revera daemoniaca et propria angelo Lucifero; 
raro autem invenitur apud homines. Eam esse peccatum mortale ex 
toto genere suo, per se patet; est enim manifesta rebellio contra Deum, 
immo talis superbia est gravissimum peccatum saltem ex parte aver- 
sionis a Deo, „quia in aliis peccatis homo a Deo avertitur vel propter 
ignorantiam vel propter infirmitatem sive propter desiderium cuiuscum- 
que alterius boni; sed superbia habet aversionem a Deo ex hoc ipso, 

quod non vult Deo et eius regulae subici Propter quod etiam 

specialiter dicitur, quod Deus superbis resistit 20 . Et ideo averti a Deo 
et eius praeceptis, quod est quasi consequens in aliis peccatis, per se 
ad superbiam pertinet, cuius actus est contemptus Dei. Et quia id, 
quod est per se, semper potius est eo, quod est per aliud, consequens 
est, quod superbia sit gravissimum peccatum secundum suum genus'*. 
Ita S. Thomas 21 , qui tamen alibi 22 docet, odium Dei esse adhuc gravius 
peccatum. Ratio autem est, quia odium Dei pro ipso suo obiecto habet 
aversionem a Deo, dum econtra superbiae obiectum est propria ex- 
cellentia inordinate appetita, ex qua sequitur aversio a Deo. 

b) Superbia incompleta ea est, qua quis salva subiectione Deo et 
superioribus debita se nimis extollit, se ipsum pluris facit et ab aliis 
vult pluris aestimari quam par est. Talis superbia ex se solum pec- 
catum veniale est, quia eius inordinatio non videtur esse tanta, ut in- 
ducat aversionem a Deo; est enim inordinatus appetitus rei ex se in- 
differentis. Per accidens autem etiam superbia incompleta est peccatum 
grave, scii, si ex illa gravis iniuria proximo infertur, aut si inde alia 
gravia peccata oriuntur. 

c) Superbia est vitium periculosissimum, tum a) quia etiam bonis 
operibus insidiatur, ut pereant, tum p) quia illius peccati fontem et 
radicem in nobis ipsis habemus, nihilque vivit in nobis prius et moritur 
tardius quam superbia; tum y) quia, si forte dominetur in homine 
superbia, signum est ut plurimum reprobationis. Superbus homo enim 
difficulter hoc vitium detegit in se, ac proinde nec etiam fortiter co- 
natur illud vincere. 

Omnes fere SS. Patres loquuntur de malitia et periculo superbiae. Sicuti 
S. Benedictus enumerat duodecim gradus humilitatis 2S , ita a S. Bernardo 

18 L- c. a. i ad 3. 20 lac. 4, 6. 21 L. c. a. 6. 

22 S. theol. 2, 2, q. 34, a. 2. 

29 Quarum explicationem videsis apud S. Thomam, S. theol. 2, 2, q. 161, a. 6. 

enumerantur duodecim gradus superbiae, scii, curiositas, levitas animi, inepta 
laetitia, iactantia, singularitas, arrogantia, praesumptio, defensio peccatorum, 
simulata confessio, rebellio, libertas peccandi, consuetudo peccandi. Longum 
est singulos istos gradus hic latius explicare, sed non cognosco alium, qui 
tam graphice et perfecte describit superbiam, quae invenitur in viro reli- 
gioso, quam S. Bernardus 24 . Sit pro exemplo id quod dicit Doctor mellifluus 
de sexto gradu, de arrogantia: „Laudat, quod agit, et quod intendat, non 
attendit; ...quique de omni alia re plus sibi credit quam aliis, de se solo 
plus aliis credit quam sibi; ...et quidquid de se laudatum agnoverit, non 
ignorantiae aut benevolentiae laudatoris sed suis meritis arroganter ascribit." 
Alardus Gazaeus scribens Commentarium in Ioannis Cassiani opus „de 
coenobiorum institutione" delineavit duas scalas habentes duodecim gradus. 
Prima scala est humilitatis, per quam duodecim humilitatis gradibus a 
S. Benedicto enumeratis ascenditur ad coelum. Altera scala est superbiae, 
per quam duodecim superbiae gradibus descenditur in barathrum gehennae 25 . 

Filiae superbiae. Superbia in latiore sensu, quatenus est nimius 411 
sui ipsius amor, est mater et regina omnium vitiorum, ut iam dictum 
est. Sin vero in sensu stricto superius explicato sumitur, tunc imprimis 
sequentia vitia ex illa pullulant: praesumptio, ambitio, vana gloria. 

Praesumptio in diversis sensibus accipitur, tum in iure canonico, 412 
tum in Theologia morali. Ut duplex peccatum accipitur in Theologia 
morali: „una, quae innititur propriae virtuti, attentans scilicet aliquid 
ut sibi possibile, quod propriam virtutem excedit; . . . alia vero est prae- 
sumptio, quae innititur inordinate divinae misericordiae vel potentiae, 
per quam quis sperat se obtinere gloriam sine meritis vel veniam sine 
poenitentia; et talis praesumptio videtur directe oriri ex superbia, ac 
si ipse tanti se aestimet, quod etiam eum peccantem Deus non puniat 
vel a gloria excludat." 28 

Praesumptio in primo sensu accepta directe quidem opponitur virtuti 
magnanimitatis, sed etiam aliqualiter ad inanem gloriam et superbiam redu- 
citur. Dicit enim Angelicus Doctor 27 : „Nullus attentat aliquid supra suam 
facultatem, nisi in quantum facultatem suam aestimat maiorem quam sit. 
Circa quod potest esse error dupliciter: uno modo secundum solam quanti- 
tatem; puta cum aliquis aestimat, se habere maiorem virtutem, vel scientiam, 
vel aliquid aliud huiusmodi, quam habeat; alio modo secundum genus rei; 
puta cum aliquis ex hoc aestimat se magnum et magnis dignum, ex quo 
non est, puta propter divitias, vel propter aliqua bona fortunae. Ut enim 
Philosophus dicit: ,Qui sine virtute talia bona habent, neque iuste magnis 
seipsos dignificant, neque recte magnanimi dicuntur/ — Similiter etiam illud, 
ad quod aliquis tendit supra vires suas, quandoque quidem secundum rei 
veritatem est magnum simpliciter, sicut patet de Petro, qui tendebat ad hoc 
quod pro Christo pateretur, quod erat supra virtutem suam: quandoque 
vero non est aliquid magnum simpliciter, sed solum secundum stultorum 
opinionem, sicut pretiosis vestibus indui 28 , despicere et iniuriari aliis ®V‘ 

24 Tract. de gradibus humilitatis et superbiae c. 15 ( Migne , Patr. lat. 182, 965). 

25 Videsis istas duas figuras rcproductas apud Migne, Patr. lat. 49, 1329 sqq. 

28 S. theol. 2, 2. q. 21, a. 4. 27 Ib. q. 130, a. 2 ad 3. 

29 Gigerltum. 29 Lumpenstols, Geckenstole. 

Ista praesumptio, quae a S. Bernardo 30 ponitur septimus gradus superbiae, 
sic beile describitur: „Qui enim alios se praecellere putat, quomodo non 
plus de se quam de aliis praesumat? Primus in conventibus residet, in con- 
ciliis primus respondet, non vocatus accedit, non missus se intromittit, re- 
ordinat ordinata, reficit facta. Quidquid ipse non fecerit aut ordinaverit^ nec 
recte factum nec pulchre existimat ordinatum. Iudicat iudicantes, praeiudicat 
iudicaturis. . . . Quodsi mediocris ei aliqua [functio vel officium] oboedientia 
iniuncta fuerit, indignatur, aspernatur, arbitrans se non esse minoribus oc- 
cupandum, qui ad maiora se sentit idoneum." — Praesumptio haec per se 
non tantam inordinationem includit, ac proinde non est ex genere nisi 
Peccatum veniale; per accidens autem ratione gravis periculi et damni 
causandi facile fit peccatum grave. Sic e. gr. confessarius, medicus etc. prae- 
sumentes fungi officio suo sine sufficienti scientia et peritia, facile peccant 
graviter propter damna inde orientia. 

De praesumptione in secundo sensu, prout nempe opponitur virtuti spei, 
infra n. 549 sermo erit. 

418 Ambitio est inordinatus appetitus honoris 81 . Honor autem est re- 
verentia alicui exhibita in testimonium excellentiae eius. Excellentia 
hominis maxime consideratur secundum virtutem. Alia quae sunt infra 
virtutem honorantur, in quantum coadiuvant ad opera virtutis, sicut 
nobilitas, potentia, divitiae etc. 82 Superioribus debetur honor etiam 
in quantum sunt Dei vicesgerentes. Honor vero inordinate appetitur 
tripliciter: 1. si quis quaerit honorem de excellentia, quam non habet, 
ut si velit honorari ut doctus, cum sit ignarus; 2. si quis sibi honorem 
cupit non referendo in Deum; 3. si quis honorem acceptum non refert 
in utilitatem proximi. Illud enim, in quo homo excellit, illi datur a 
Deo, ut inde aliis prosit 88 . Ambitio oritur quidem ex superbia, sed 
directe opponitur virtuti magnanimitatis, quae iuxta rectam rationem 
inducit hominem ad quaerendum honorem. — Sicuti praesumptio ita 
etiam ambitio ex se est peccatum veniale; per accidens autem ratione 
pravorum effectuum potest evadere peccatum mortale. 

414 Inanis gloria 84 hic sumitur pro appetitu inanis gloriae. Gloria, est 
clara cum laude notitia de bono alicuius vel frequens fama de aliquo 
cum laude 8B . Stricte loquendo gloria distinguitur tum a fama tum ab 
honore. Fama est opinio et sermo multorum de vita et moribus alicuius, 
ac proinde (si est bona) consistit in bona opinione, quam multi habent 
de aliquo homine. Honor est testificatio de excellentia alicuius, vel re- 
verentia alicui exhibita propter excellentiam eius. Gloria demum est 
effectus et finis honoris. Ex eo enim quod aliquis saepe et a multis 
honoratur, gloria illi nascitur. — Appetitus inanis gloriae directe op- 

80 Tract. de grad. humil. et superb. c. 16. 

81 Eitle Ehrsucht. 32 S. theol. 2, 2, q. 145, a. 1. 33 Ib. q. 131, a. 1. 

84 Eitle Ruhmsucht. Optime de inani gloria, quam cenodoxiam (ttevoboSlctv) 

vocat, tractat Ioan. Cassianus, De coenob. instit. 1. it ( Migne , Patr. lat. 49, 
397 sqq.). Pariter valde bona sunt commentaria, quae de hoc opere scribit Alardus 
Gazaeus O. S. B. (ib. apud Migne 1. c.). 

88 Cf. Cicero, De invent. rhetor. 2, 55. 


ponitur virtuti magnanimitatis, quippe quae recte appetat veram et non 
inanem gloriam; producitur autem a superbia, quae ex inani gloria j 

putat propriam excellentiam augere. Gloria dicitur vana, si quis quaerit 
gloriam ex re, quae aut non exsistit aut quae nullam vel saltem non j 

tantam gloriam meretur 88 . — Inanis gloria secundum se non est nisi 
peccatum veniale, quia non includit tantam inordinationem, neque con- 
tradatur caritati 87 ; dupliciter tamen fit mortalis: 1. ratione materiae, 
de qua quis gloriatur; e. gr. si quis gloriam inanem quaerit ex forni- 
catione facta, ex duello etc.; 2. ratione circumstantiarum et praesertim 
finis agentis, ut si quis pro vana gloria paratus est transgredi prae- 
ceptum obligans sub gravi. 

Cum inter superbiam et inanis gloriae appetitum sit aliqualis dif- 
ferentia, quidam auctores, ut Ioannes Cassianus, Evagrius Ponticus, 

Ioannes Damascenus, enumerant, octo vitia capitalia, ut iam supra 
n. 407 dictum est. Differentia autem inter superbiam et appetitum 
inanis gloriae est haec: Superbia est appetitus inordinatus propriae 
excellentiae; inanis gloria est appetitus inordinatus manifestationis huius 
excellentiae 88 . A S. Gregorio et cum eo a S. Thoma 89 , qui non super- 
biam sed tantum inanem gloriam enumerant inter vitia capitalia, assig- 
nantur filiae inanis gloriae, i. e. septem vitia, quae ex se oriuntur ex 
inani gloria et insuper illi inserviunt 40 . 

1. lactantia, quae est inordinata manifestatio propriae excellentiae 
(principaliter) per verba* 1 . 

2. Praesumptio novitatum seu singularitas, qua quis aliquid conatur 
singulare agere (e. gr. in exercitiis religiosis) aut se gerit singulariter, 
quo supra ceteros aestimetur 42 . 

3. Hypocrisis, quae est inordinata manifestatio propriae excellentiae 
per simulatas virtutes 48 . 

4. Pertinacia, qua quis nimis fidit proprio iudicio 44 . 

5. Discordia, quae est dissensus inordinatus cum aliis 48 . 

6. Contentio, quae est clamorosa litigatio cum aliis 40 . 

7. Inoboedientia, dum quis scii, saepe recusat exsequi mandatum 
superioris 47 . 

Remedia contra superbiam sunt: 1. Sui ipsius intima et sincera 415 
cognitio. Si quis enim omnia peccata suae praeteritae vitae recogitat, 
multigenos suos defectus considerat, omnesque dotes, quibus pollet, 
a Deo esse collatas sibi intime persuadet, impossibile est illum adhuc 
superbire de aliqua re. — 2. Contemplatio humilitatis Christi, qui „hu- | 

33 Cf. S. theol. 2, 2, q. 132, a. 1. 37 Cf. ib. a. 3. 

38 Cf. ib. q. 162, a. 8 ad 2. 88 Cf. ib. a. 5. 40 Cf. de malo q. 9, a. 3. 

41 Prahlerei, prahlerische Aufschneiderei, h&blerie, cf. S. theol. 2, 2, q. 1 1 2, a. 1 ad 2. 

42 Hascherei nach eigentumlichem Benehmen. 43 Scheinheiligkeit. 

44 Rechthaberei, ergoterie, cf. S. theol. 2, 2, q. 138, a. 2 ad 1. 

45 Zwietracht, cf. S. theol. 2, 2, q. 37, a. 2. 

48 Streitsucht, cf. S. theol. 2, 2, q. 38, a. 2. 

47 Cf. S. theol. 2, 2, q. 105, a. 1 ad 2. 


1 


288 


Pars I. Tract. V. De peccatis in genere. 


miliavit semetipsum, factus oboediens usque ad mortem, mortem autem 
crucis" 48 , et qui omnes invitavit: „Discite a me, quia mitis sum et hu- 
milis cor de. " 49 — 3. Continuum exercitium humilitatis. Opposita enim 
se invicem excludunt. Humilitas autem opposita est superbiae. De hu- 
militate infra sermo erit in tractatu de virtute temperantiae. 

ARTICULUS II. 

De avaritia. 

416 Notio. Avaritia (philargyria) est immoderatus amor habendi pos- 
sessiones seu divitias 60 . Talis amor est inordinatus, a) si divitiae ac- 
quiruntur non ex fine honesto, sed ex inordinato pecuniae amore, qui in 
acervatis opibus delectatur; b) si divitiae nimia sollicitudine acqui- 
runtur, ita ut homo nihil fere aliud cogitet et cupiat nisi lucrum tem- 
porale faciendum ( Habsucht ) ; c) si divitiae nimia parcimonia retinentur, 
ita ut homo se suosque privet rebus secundum convenientiam status 
necessariis (Geiz). — Avaritia non solum in divitibus, sed etiam quan- 
doque in pauperibus invenitur. Ordinarie et recte dicitur, avaritiam 
esse vitium proprium senibus, qui saepe sunt nimis tenaces pecuniae 
et implentur immoderata cura pro futuris necessitatibus. Raro iuvenes 
sunt avaritiae dediti, sed potius opposito vitio prodigalitatis. 

417 Malitia. Aliquando valde difficulter discerni potest, utrum cupi- 
ditas rerum temporalium sit illicita an licita. Tum certe peccaminosa 
est huiusmodi cupiditas, cum inducit ad quandam veram servitutem 
erga pecuniam. Hinc avaritia peccaminosa vocatur a S. Paulo t , idolorum 
servitus "*\ et Christus monet: „Non potestis Deo servire et mam- 
monae."** Quantum autem ad gradum peccaminositatis discernendum 
spectat, distinctione opus est: avaritia, quae opponitur iustitiae, est ex ge- 
nere peccatum mortale; quae vero opponitur soli virtuti liber alitatis, est 
peccatum veniale ex genere suo **. Avaritia enim dupliciter considerari 
potest: uno modo, in quantum quis acquirit et conservat bona tempo- 
ralia ultra debitum, surripiendo vel retinendo aliena, e. gr. per iniustum 
monopolium aut syndicatum iniusta pretia pro mercibus exigendo. Per 
se patet, talem avaritiam esse peccatum mortale, cum non tantum libe- 
ralitatis sed etiam iustitiae virtus inde laedatur. Immo exsurgit obligatio 
restitutionis propter iustitiam laesam. — Altero modo avaritia opponi- 
tur soli virtuti liberalitatis, in quantum salva virtute iustitiae inducit 
ad exaggeratum amorem bonorum temporalium. Talis avaritia, quia est 
tantum excessus in amore rei secundum se indifferentis et licitae, non 
tam graviter repugnat rectae rationi et legi divinae, et est ex genere 
suo peccatum veniale; potest tamen fieri mortale, si ,,in tantum amor 
divitiarum crescat, quod praeferatur caritati, ut scii, propter amorem 
divitiarum aliquis non vereatur facere contra amorem Dei et proximi" 54 , 

48 PhiI - 2 > 8 - 49 Matth. 11, 29. C f. S. theol. 2, 2, q. 11 8, a. 2. 

51 Eph. S, 5 - 42 Matth. 6, 24. ” C f. S. theol. 1 . c. a. 4. «* Ib. 

ut e. gr. peierare, non audire Missam die festo, non subvenire pauperi- 
bus in gravi vel extrema necessitate versantibus. 

Avaritia est peccatum valde turpe, quia prorsus repugnat dignitati 
hominis, ut sit servus mammonae. Proinde homo avarus solet despici 
et odio haberi ab omnibus. Hinc etiam dicitur: „Nihil est iniquius quam 
amare pecuniam ; hic enim et animam suam venalem habet, quoniam 
in vita sua proiecit intima sua"**, et: „Qui volunt divites fieri, incidunt 
in tentationem et in laqueum diaboli et desideria multa inutilia et 
nociva, quae mergunt homines in interitum et perditionem; radix enim 
omnium malorum est cupiditas."** 

Filiae avaritiae assignantur a S. Gregorio 87 sequentia septem vitia 418 
tamquam ex ea fluentia eique servientia. Obduratio cordis, inquietudo, 
violentia, fallacia, periurium, fraus, proditio. 

1. Obduratio cordis 68 erga pauperes et proximos, quos avarus absque 
misericordia tractat, eis non subveniendo, illos cogendo ad debita sol- 
venda, etiamsi impares sunt. 

2. Inquietudo , i. e. superflua et crucians cura ad bona acquirenda 
et acquisita conservanda. 

3. Violentia, i. e. brutalis modus ad bona acquirenda. 

4. et 5. Fallacia et fraus, i. e. dolus aut verbo aut opere factus ad 
decipiendum proximum et ad pecuniam acquirendam. Complures ho- 
diernae sic dictae ,, speculationes Bursae" fallaciis et fraudibus inquinantur. 

6. Periurium. Cum avarus sit servus mammonae, a nullo crimine 
deterretur, nec etiam a periurio, ad lucrum capessendum. 

7. Proditio, cuius triste exemplum praebet ludas Iscariotes avaritiae 
deditus. 

Remedia contra avaritiam sunt: 1. Meditatio vanitatis omnium 419 
bonorum terrestrium. Unde Christus monet: „N olite thesaurizare vobis 
thesauros tn terra, ubi aerugo et tinea demolitur, et ubi fures effodiunt 
et furantur . Thesaurizate autem vobis thesauros in coelo , ubi neque 
aerugo neque tinea demolitur, et ubi fures non effodiunt, nec furan- 
tur.... Quaerite ergo primum regnum Dei et iustitiam eius, et haec 
omnia adicientur vobis."* 6 Ceterum omnia bona terrestria tam instabilia 
et transitoria sunt; mors venit hominemque ab omnibus divitiis separat 00 . 

2. Meditatio exempli Christi, qui, cum esset dives, propter nos egenus 
factus est, ut illius inopia divites essemus 61 . In tota vita sua terrestri 
a praesepio usque ad crucem, Christus paupertatem semper exercuit 

3. Opera liberalitatis et caritatis, e. gr. eleemosynarum largitio, donatio- 
nes. — Ceterum vitium avaritiae difficillime curatur, tum quia latenter 
irrepit sub praetextu prudentis curae de futuro, ita ut pauci avari suam 
avaritiam agnoscant, tum quia virtutis nomine blanditur et servitutem 
fere ineluctabilem inducit. 

66 Eccli. 10, IO. 50 I Tim. 6, 9 sq. ~ 

Z w°T* L ** 3 t X ’ C ' 45 (Mi Z ne > Patr. lat. 76, 162). as Harthersigkeit. 

Matth. 6, I9sqq. 33. «0 Cf. Luc. 12, 20 sq. ei Cf. 2 Cor. 8 9. 

PBttHHER, Man. Theol. mor. I. 

ARTICULUS III. 

De luxuria. 

420 Notio. Luxuria est inordinatus appetitus delectationis venereae. 
De ea latius tractabitur infra, quando sermo erit de virtute castitatis. 
Luxuria est vitium capitale, quia ex illa multa alia peccata pullulant. 
Delectatio enim venereorum est maxima, ac propterea avide appetitur 
a multis multosque servos habet. A S. Gregorio 62 et post ipsum a 
S. Thoma 63 enumerantur octo filiae luxuriae. 

Filiae luxuriae sunt: 

1. Caecitas mentis. Terribile huius caecitatis exemplum praebet sa- 
pientissimus Salomon, qui, cum esset senex, mulieribus ardentissimo 
amore copulatus, adeo fuit per eas depravatus, ut deos alienos seque- 
retur labens in idololatriam stultam. 

2. Praecipitatio in agendis, scii, sine sufficienti consilio. 

3. Inconsideratio, i. e. defectus in iudicio practico. Hinc videmus 
luxuriosos facere res stultissimas, i. e. cum maximo damno famae, ho- 
noris, sanitatis, bonorum temporalium passioni suae serviunt. 

4. Inconstantia. Voluntas namque luxuriosi hominis valde debilis 
evadit neque valet resistere diversis tentationibus internis et externis. 

5. et 6. Amor sui et odium Dei. Luxuriosus enim super omnia 
quaerit suam delectationem ac proinde odio habet Deum, qui hoc 
vitium tam severe prohibet punitque. 

7. et 8. Affectus praesentis saeculi et horror futuri. Isti effectus 
necessario sequuntur ex amore sui et odio Dei. Etsi autem luxuriosus 
horret futurum saeculum, tamen propter suam caecitatem mentis, prae- 
cipitationem et inconsiderationem haud raro committit suicidium, ut 
constat praesertim nostris temporibus. 

Remedia contra luxuriam sunt: 1. humilis et frequens oratio; 
2. sacramentorum frequentatio; 3. otii fuga; 4. temperantia; 5. fuga 
occasionum. 

ARTICULUS IV. 

De invidia. 

421 Notio. Invidia (quae aliquando etiam vocatur livor, zelus, zelo- 
typia) est tristitia de bono alterius, quod aestimatur proprium malum, 
quia diminuit nostram excellentiam vel gloriam 64 . 

Tristitia de bono alterius potest oriri pluribus modis: 1. Si quis 
dolet de bono alterius, quem huiusmodi bono indignum aestimat; non 
est invidia, sed indignatio seu nemesis. 2. Si quis tristatur de alterius 
bono, in quantum ex hoc imminet sibi periculum alicuius nocumenti 
(sicut cum homo tristatur de exaltatione inimici sui, timens ne ab eo 

e 2 Moral. 1 . 31, c. 45 (at 17). 

65 De filiabus luxuriae cf. S. Thom., S. theol. 2, 2, q. 153, a. 5. 

64 Cf. ib. q. 36, a. 1. 

impugnetur) ; non est invidia, sed magis timoris effectus 6B . 3. Dolere de 
bono proximi, non quia ille hoc habet, sed quia nos hoc caremus et 
volumus honestis mediis hoc assequi; non est invidia, sed aemulatio 80 . 

4. Tristari de bono proximi, quatenus eius bonum est sine relatione 
ad nos; non est invidia, sed odium proximi. 5. Tristari de bono alterius, 
prout diminuit nostram excellentiam est proprie invidia. — Ex quibus 
dictis apparet: 

a) Invidum considerare bonum proximi unice prout diminuit propriam 
excellentiam et gloriam; 

b) Invidiam oriri ex superbia, quae est inordinatus appetitus propriae 
excellentiae. De qua re optime notat Angelicus Doctor cum S. Gre- 
gorio 07 : „Prima superbiae soboles inanis est gloria, quae, dum oppres- 
sam mentem corruperit, mox invidiam gignit: quia, dum vani nominis 
potentiam appetit, ne quis hanc alius adipisci valeat, tabescit. Non est 
ergo contra rationem vitii capitalis, quod ipsum ex alio oriatur.... 
Forte tamen propter hoc, quod invidia manifeste ex inani gloria nas- 
citur, non ponitur vitium capitale neque ab Isidoro..., neque a Cas- 
siano. . .“ 

c) Invidiam plerumque non inveniri nisi inter aequales. Etenim in- 
vidus conatur praeferri in gloria alteri vel saltem illum aequare. Nullus 
autem nisi insanus studet se aequare vel praeferre in gloria his, qui 
sunt multo maiores ipso. Ideoque his, qui multum distant vel loco vel 
tempore vel statu, homo invidere non solet 68 . Quare pulchre dicit Ari- 
stoteles 09 : „Illis qui abhinc decem millibus annorum aut fuerunt aut 
erunt, nemo invidet; neque iis qui ad columnas Herculis habitant." 

Malitia. Invidia ex genere suo est peccatum mortale. Ratio est, quia 422 
invidia directe opponitur caritati, quae per se sub gravi obligat. Caritas 
enim exigit, ut de bono alterius gaudeamus. Invidia econtra de eodem 
bono tristatur 70 . 

Ut autem invidia sit revera peccatum mortale, requiritur a) ut adsit 
materia gravis. Hinc bonum proximi, de quo tristatur invidus, debet esse 
gravis momenti, et quo maius est hoc bonum, eo gravius est invidiae pec- 
catum. Quapropter „quaedam invidia inter gravissima peccata computatur, 
scii, invidentia fraternae gratiae, secundum quod aliquis dolet de ipso aug- 
mento gratiae Dei, non solum de bono proximi. Unde ponitur peccatum in 
opiriturn Sanctum, quia per hanc invidentiam homo quodammodo invidet 
bpiritu Sancto, qui in suis operibus glorificatur." 71 

b) Ut actus sit perfecte deliberatus. Per se patet ex supra n. 364 dictis 
de requisitis ad peccatum mortale necessarium esse actum perfecte delibe- 
ratum ad hoc, ut invidia sit revera peccatum mortale. — In praxi invidia 
per se sola est raro peccatum mortale, quia raro adsunt istae duae con- 
diciones requisitae. Dico autem per se sola; nam invidia saepius evadit 
grave peccatum propter effectus, qui vocantur eius filiae. 

60 Cf. Aristot., Rhet. 1 . 2, c. 9, n. 3, ~ “ “ 

!! 9 : ?• C - IZ ' 07 S - theo1 - 2 > 2 > q- 36, a. 4 ad 1. 

Z £***• ?• 1 ad 2 - , 69 L ; c - c - »0. 20 C f. S. theol. 2, 2, q. 36, a. 3. 

71 S. theol. 2, 2, q. 36, a. 4 ad 2. M 

423 Filiae invidiae enumerantur a S. Gregorio 72 et post ipsum a S. Thoma 7 * 
quinque, scii, odium, susurratio, detractio, afflictio in prosperis proximi 
exsultatio in adversis eius. 

1. Odium. Pessima filia eaque quasi primogenita invidiae est odium, 
quod potest evadere revera diabolicum et infernale. Ex invidia diabolus 
tentavit primos parentes et mortem in omnes filios Adae invexit 74 ; ex 
invidia Cain occidit fratrem Abel 7B ; ex invidia filii Iacob vendiderunt 
fratrem suum Ioseph 70 ; ex invidia Pharisaei accusaverunt Christum 77 . 
Unde scite dicitur: „F ortis est ut mors dilectio, dura sicut infernus 
aemulatio" 78 , et S. Cyprianus 79 ait de hoc vitio: „Radix est malorum 
omnium, fons cladium, seminarium delictorum, materia culparum. Inde 
odium surgit, animositas inde procedit." 

2. Susurratio, quae hic sumitur ut occulta denigratio famae alterius, 
Oritur etiam ex invidia. Invidus enim omnibus mediis et praesertim 
sinistris locutionibus studet diminuere gloriam proximi. 

3. Detractio, quae hic accipitur ut manifesta denigratio famae alte- 
rius, item oritur ex invidia propter eandem rationem. 

4. et 5. „Afflictio autem in prosperis proximi uno modo est ipsa in- 
vidia, in quantum scilicet aliquis tristatur de prosperis alicuius, secun- 
dum quod habent gloriam quandam: alio vero modo est filia invidiae, 
secundum quod prospera proximi eveniunt contra conatum invidentis, 
qui nititur ea impedire. — Exsultatio autem in adversis non est directe 
idem quod invidia, sed ex ea sequitur; nam ex tristitia de bono proximi, 
quae est invidia, sequitur exsultatio de malo eiusdem." 80 

424 Remedia contra invidiam sunt: 1. Exercitium humilitatis. Ut supra 
dictum est, invidia oritur ex superbia tamquam ex radice. Proinde si 
ladix superbiae evellitur per humilitatem, ut ramus invidiae arescat 
oportet. 2. Exercitium caritatis fraternae. Invidia enim directe op- 
ponitur caritati, ut supra dictum est. Opposita autem se invicem ex- 
pellunt. Quare sicut invidia expellit caritatem, ita caritas strenue exer- 
cita expellit invidiam. 3. Consideratio malorum, quae ex invidia solent 
oriri. Iam quosdam malos effectus invidiae supra enumeravimus. 
Praeter illos mentione dignum est grande damnum, quod invidus sibi 
ipsi causat in bonis corporis et animae. Invidia enim solet nocere sani- 
tati corporali; unde de Cain invido dicitur: „Concidit vultus eius " 81 . 
Invidia vocatur „tabescens“ * 2 , „putredo ossium" 98 . Invidia causat im- 
properium et contumeliam 84 . Quare recte dictum est 88 . 

lustius invidia nihil est, quia protinus ipsum 
Auctorem rodit, cor cruciatque suum. 


73 Moral. I. 31, c. 45 (al. 17). 73 S. theol. I. c. a. 4 ad 3. 74 Cf. Sap. 2, 24. 

76 Cf. Gen. 4, 8 . 78 Cf. Gen. 37, 8 . 77 Cf. Matth. 27, 18. 

73 Cant. 8, 6 78 De zelo et livore (Migne, Patr. lat. 4, 642). 

80 S. theol. 1 . c. a. 4 ad 3. 81 Gen. 4, 5. 

82 Nagender Neid; Sap. 6, 25. 83 Prov. 14, 30. 84 Cf. Eccli. 6, 1. 

86 Cf. Tract. de interiore domo seu de conscientia aedificanda, c. 23 inter opera 
■upposititia S. Bernardi (Migne, Patr. lat. 184, 542). 

ARTICULUS V. 

De gula. 

Infra in tractatu de virtute temperantiae sermo amplior habebitur 425 
de hoc vitio, et praesertim de illa specie eius, quae vocatur ebrietas. 
Hic breviter notantur sequentia. 

Notio. Gula (voracitas, ingluvies, cupedia, gastrimargia) est in- 
ordinatus appetitus edendi et bibendi. Quae quidem inordinatio potest 
quinque modis accidere („praepropere, laute, nimis, ardenter, stu- 
diose"), scii, quoad 

a) substantiam cibi, i. e. nimis lautos cibos quaerendo; 

b) quantitatem, i. e. nimios cibos devorando cum detrimento sanitatis; 

c) qualitatem, i. e. petendo cibos nimis delicate et preciose praepara- 
tos seu conditos; quod est idem quod studiose excedere in comedendo et 
bibendo; 

d) modum sumptionis, i. e. nimis voraciter et avide seu ardenter 
manducare aut bibere; 

e) tempus, i. e. quando quis tempus manducandi praevenit aut longius 
aut saepius comedit bibitque, quam par est, quod est idem ac praepropere. 

Malitia. Gula est ex genere suo peccatum veniale 86 \ Ratio est, quia 426 
inordinatio in ea inventa non est tanta, ut destruat caritatem. Per ac- 
cidens autem gula evadit peccatum grave, nempe a) ratione gravis 
damni corporalis, si nempe quis propter ingluviem graviter laedat sani- 
tatem corporalem; b) ratione gravis damni animae, si scii, propter gulam 
homo negligit officia gravia sui status 80 . De istis gulosis dicitur: 

», Quorum Detis venter est" (Phil. 3, 19). 

Gulae voluntarie indulgere usque ad vomitum ab aliquibus habetur 
peccatum veniale 87 , sed merito dicit Wigandt 88 . „Tales helluones, qui 
ingerunt, ut egerant; bibunt, ut vomant; evomunt, ut iterum immodice 
bibant, ne victi, sed victores videantur, vix videntur posse excusari a 
mortali peccato, tum scandali, tum contra dilectionem sui ipsius, tum 
quia per illum vomitum, utpote violentissimum, stomachum et sani- 
tatem graviter laedunt." 

Filiae gulae enumerantur quinque: 

1. Hebetudo mentis iuxta vetus adagium: „Plenus venter non studet 427 
libenter." Fere tota vis hominis gulosi consumitur in digestione cibi 
sumpti et in delectatione durante ipsa sumptione, ita ut homo talis 
evadat paulatim ineptus ad figendum acumen mentis in opus spirituale. 

2. Inepta laetitia. Inter pocula et epulas saepe quaeruntur gaudia 
non solum inepta, sed etiam indecentia. 

3. et 4. Multiloquium et scurrilitas, i. e. inordinatio tum in verbis 
tum in exterioribus actibus; quod praecipue accidit in illa gulae specie, 
quae est ebrietas. 

85 ‘ Cf. S. theol. 2, 2, q. 148, a. 2. 88 Cf. S. Thomas, De malo q. 14, a. 2. 

87 Cf . 5 . Alph., Theol. mor. 1 . 5, n. 73. 88 Trib. confess. tr. s, exam. 3, n. 70. 

5. Immunditia , „quae potest attendi sive secundum inordinatam 
emissionem quarumcumque superfluitatum (vomitus aliaeque excretio- 
nes) vel specialiter quantum ad emissionem seminis“ ". 

428 Remedia contra gulam sunt: r. Consideratio pravorum consecta- 
riorum, quae ex gula solent sequi: corporis aegritudines, acceleratio 
mortis, hebetudo mentis, contemptus a bonis hominibus inflictus etc. 

2. Fuga occasionis, praesertim si agitur de potu inebriante. 3. Exer- 
citium temperantiae, in quantum fortiter reiciuntur quaecumque delec- 
tationes superfluae in cibo et potu. 

ARTICULUS VI. 

De ira. 

429 Notio. Ira definiri potest: inordinatus appetitus vindictae. In hoc 
sensu sumpta ira opponitur virtuti mansuetudinis. Ira solet duplicem 
inordinationem continere: 1. Immoderatum motum appetitus sensi- 
tivi seu immoderatam passionem irae. Solent enim iracundi etiam 
in corpore pati magnas et nocivas excitationes. Graphice describit hanc 
iram Seneca 90 : „FIagrant et micant oculi, multus ore toto rubor ex- 
aestuante ab imis praecordiis sanguine; labia quatiuntur, dentes com- 
primuntur, horrent et subriguntur capilli; spiritus coactus ac stridens, 

articulorum se ipsos torquentium sonus, gemitus mugitusque Nescis 

utrum magis detestabile vitium sit an deforme." Unde non immerito 
tamquam aptissimum remedium passionis irae inordinatae consulitur, 
ut homo iratus in speculo inspiciat deformitatem sui vultus. 2. Inordi- 
natum appetitum vindictae, quatenus quis iniustam et immoderatam 
vindictam sumit de eo, a quo laesus est aut se laesum existimat. 

Non omnis ira est illicita, sed sola ira immoderata. Dicitur enim 
ipse Christus iratus fuisse contra ementes et vendentes in templo 91 . In 
Psalmo dicitur: „Ir ascimini et nolite peccare /' 02 Et quidem ira licita 
esse potest, sive consideretur ut passio recte ordinata sive ut appetitus 
iustae vindictae 98 . Ira licita vocatur ira per zelum; ira illicita autem 
appellatur ira per vitium seu etiam iracundia 94 . 

430 Malitia irae inordinatae. Apprime distinguenda est ira in se spec- 
tata ab ira cum suis effectibus per accidens coniunctis. Loquimur 
primo de ira secundum se et deinde de illa cum eius effectibus. 

Principium 1. Ira secundum se spectata prout est passio inordinata 
est peccatum veniale; est autem peccatum mortale ex genere suo prout 
est inordinatus appetitus vindictae 95 . 

Ratio primae partis est, quia in tali inordinata passione non habe- 
tur tanta laesio recti ordinis, ut constituat aversionem a Deo ac proinde 
peccatum mortale. Per se autem patet, etiam ipsam inordinatam passio- 

80 S. theol. 2, 2, q. 148, a. 6. ®° De ira I. 1, n. 1. 

si Cf. Io. 2, 14 sqq. »» Ps. 4, 5 - 93 S. theol. 2, 2, q. 158, a. I. 

Cf. ib. a. 2. «s cf. S. theol. I. c. a. 3. 

nem irae posse evadere peccatum mortale ratione scandali aliorumque 
pravorum effectuum, ut dicetur in Principio sequenti. 

Ratio alterius partis est, quia inordinatus appetitus vindictae opponi- 
tur caritati et quandoque iustitiae; quae quidem utraque virtus obligat 
ex genero suo sub gravi. Unde ipse Christus dicit: „Ego autem dico 
vobis, quia omnis qui irascitur fratri suo, reus erit indicio." 98 Ra- 

tione parvitatis obiecti vel imperfectionis actus haud raro talis appetitus 
inordinatus vindictae est peccatum veniale. 

Principium 2. Ira spectata in suis effectibus est grave vel leve pec- 
catum, prout isti effectus potuerunt et debuerunt praevideri atque 
graviter leviterque repugnant rectae rationi. 

Per se patet. Nam peccanti imputantur omnes sui actus effectus, 
quos potuit et debuit praevidere. Hinc ille, qui ex inordinata ira pro- 
ximo infert grave damnum, peccat mortaliter; vel sacerdos, qui ex ira 
sua inordinata causat grave scandalum, grave peccatum committit. 

Filiae irae enumerantur a S. Gregorio et S. Thoma 97 sex sequentes : 481 
indignatio, tumor mentis, clamor, blasphemia, contumelia, rixa. 

1. Indignatio 98 est irritatio in illum, qui immerito aestimatur nobis 
ansam irae praebuisse. 

2. Tumor mentis 99 est mens repleta cogitationibus inveniendi apta 
media vindictae durae. 

3. Clamor est inordinata et confusa locutio, quae alta voce fieri 
solet ab iracundo homine. 

4. Blasphemia 100 est locutio iniuriosa contra Deum. 

5. Contumelia 101 sunt verba iniuriosa prolata contra proximum ad 
laedendum eius honorem. 

6. Rixa 102 est privatum bellum, quo homo ira accensus alium laedere 
molitur sive verbis sive factis 108 . 

Remedia irae sunt: 1. Praecavere causas. Ira nasci potest ex diversis 438 
causis: a) Ex temperamento nimis sanguineo. Homo mutare quidem 
nequit temperamentum, sed illud cohibere potest, ne erumpat in motus 
inordinatos. Quare homo sit tardus ad loquendum, si sentiat se incitari 
ad iram. Recte dicit Seneca 103 *: „Maximum irae remedium mora est." 
b) Ex nervorum excitatione aut debilitate. Experientia enim constat, 
hominem, cuius nervi sunt superexcitati, nimis vivide sentire omnes 
impressiones ab extrinseco provenientes, ac tunc facile in motus im- 
patientiae aut etiam irae prorumpere. Hinc talis excitatio nervorum 
pro viribus vitanda aut curanda est. c) Ex diversis causis extrinsecis. 

Sic e. gr. parentes haud raro ad iram excitantur a filiis immorigeris. 

2. Considerare exemplum Christi et nostras imperfectiones. Christus 
nobis dixit: „Discite a me, quia mitis sum et humilis corde et nos 
monuit: „Diligite inimicos vestros, benefacite his, qui oderunt vos, et 

96 Matth. 5, 22. 87 L C. a. 7; » 8 Entriistung. Rachsucht. 

100 Gottesldsterung. 101 Schmahung. «« Streit. 

103 Cf. S. theol. 2, 2, q. 41, a. 2. 103a De ira II, 29, 1. 


104 Matth. ix, 29. 

orate pro persequentibus et calumniantibus vos." 108 Si quis autem pro- 
prios excessus erga alios considerat, facilius iram compescit. «Pa- 
tienter namque illatam iniuriam tolerat qui pie meminit, quod fortasse 
adhuc habeat in quo debeat ipse tolerari. Et quasi aqua ignis exstingui- 
tur, cum, surgente furore animi, sua cuique ad mentem culpa revocatur; 
quia erubescit peccata non parcere, qui vel Deo vel proximo saepe se 
recolit parcenda peccasse." 100 

3. Strenue et statim resistere motibus irae. Simulae quis animad- 
vertit ortos irae motus, statim resistere conetur, quia scintilla facilius 
exstinguitur quam magnus ignis: „Sol non occidat supra iracundiam 

vestram Omnis amaritudo et ira et indignatio et clamor et blas - 

phemia tollatur a vobis cum omni malitia ." 107 

ARTICULUS VII. 

De acedia. 

433 Notio. Acedia 108 est tristitia de bono spirituali, in quantum est 
bonum divinum. Ita S. Thomas 109 , qui ad explicationem huius defini- 
tionis dicit: „Si accipiatur spirituale bonum communiter, non habebit 
acedia rationem specialis vitii, quia omne vitium refugit spirituale 
bonum virtutis oppositae. Similiter etiam non potest dici, quod sit 
speciale vitium acedia, in quantum refugit spirituale bonum, prout est 
laboriosum vel molestum corpori, aut delectationis eius impeditivum: 
quia hoc etiam non separaret acediam a vitiis carnalibus, quibus aliquis 
quietem et delectationem corporis quaerit." 110 Tristitia in duobus istis 
sensibus accepta est pigritia, quae est taedium laboris; vocatur acedia 
in lato sensu. Acedia autem, prout est speciale vitium, est tristitia et 
taedium de bono spirituali, i. e. de mediis salutis a Deo nobis collatis, 
ac proinde adversatur altissimae virtuti, scii, caritati Dei. Sicut enim 
caritas erga Deum gaudet de amicitia et unione cum Deo, atque de 
omnibus mediis conducentibus ad amicitiam et unionem cum Deo, ita 
acedia de bis omnibus tristatur eaque aspernatur praecipue, quia homo 
nimio amore proprio affectus non vult cum labore tendere ad Deum. 
Tali peccato acediae delinquunt, e. gr. Christianus qui taedio et tristitia 
afficitur ex fide profitenda; sacerdos, qui tristatur de vocatione sacer- 
dotali accepta; religiosus, qui ex taedio vitam religiosam deserit etc. 

Figura haud dissimilis hominis acedia infecti est populus israeliticus, 
quem donis divinis vere cumulatum, cibo mirabili Mannae enutritum in itinere 

105 Matth. 5, 44- 

108 S. Gregor., Moral. 1. 5, c. 45 ( Migne , Patr. Jat. 75, 725)- 

io? Eph. 4, 26 31. 

los 'AKriblo. UberdruB an gottlich-geistigen Dingen, d^gofit des choses spiri- 
tuelles. 

io» S. theol. 2, 2, q. 35, a. 3. Cf. Caietanum, qui recte interpretatur hanc de- 
finitionem. Com. in S. theol. 2, 2, q. 35, a. 4. 

110 Ib. a. 2. 


Caput VIII. De vitiis capitalibus. Art. VII. 

ad terram promissam taedere coepit itineris ac laboris et sic locutus est 
contra Deum et Moysen: „Cur eduxisti nos de Aegypto, ut moreremur in 
solitudine? . . . anima nostra iam nauseat super cibo isto levissimo. Quam- 
obrem misit Dominus in populum ignitos serpentes; ad quorum plagas et 
mortes plurimorum venerunt ad Moysen atque dixerunt: Peccavimus, quia 
locuti sumus contra Dominum et te." 111 Homo christianus a Deo cumulatus 
omnigenis beneficiis et ductus ad terram promissam salutis aeternae, si acedia 
inficitur, exclamat: Anima mea nauseat super mediis tuis ad salutem me 
cum labore ducentibus. Serpentes igniti poenarum atque peccatorum tunc 
irruunt et haud raro occidunt talem hominem 

Malitia. 1 Acedia in stricto sensu accepta est peccatum mortale ,u \ 434. 
Ratio est quia ipsius tristitia directe repugnat caritati, cuius est gaudere 
non solum de Deo ipso, sed etiam de bonis divinis nobis collatis in 
quantum nos ducunt ad unionem cum Deo. 

2. Acedia etiam in sensu paulo latiore, prout est negligentia propriae 
salutis mediorumque ad eam consequendam necessariorum, et prout 
causatur ex taedio operandi, est peccatum mortale ex genere suo. Ratio est, 
quia opponitur praecepto diligendi Deum ex toto corde, ex tota anima, 
ex totis viribus, et haud raro evadit graviter mala propter pessimos eius 
effectus Anima pigri merito comparatur agro, in quo urticae ac spinae 
vitiorum feraciter crescunt 112 . Hinc dicit S. Scriptura: „Multam mali- 
tiam docuit otiositas." 118 Et revera constat quotidiana experientia, 
enasci in mente pigra tentationes omnigenas, quibus talis homo solet 
succumbere propter debilitatem suae voluntatis. Ista acedia ducit ad 
tepiditatem, et tepiditas ducit ad ruinam, cum Deus dicatur evomere 
ex ore suo tepidos 114 

Filiae acediae enumerantur a S. Gregorio et S. Thoma 118 sex se - 436 
quentes: desperatio de salute, pusillanimitas, torpor circa praecepta, 
rancor, malitia, evagatio circa illicita. 

1. Desperatio de salute necessario sequitur ex acedia, nam „regnum 
coelorum vim patitur, et violenti rapiunt illud" 116 . Ergo acedia infectus 
homo nequit serio sperare salutem suam. 

2. Pusillanimitas, prout hic sumitur, est fuga adhibendi media non 
quidem stricte praecepta, sed potius consulta. In Evangelio legitur 
punitus ille servus pusillanimis, qui acceptam pecuniam domini sui 
fodit in terram 117 . Pusillanimitas directe opponitur magnanimitati 118 . 

3. Torpor circa praecepta est negligens adimpletio praeceptorum. 

4. Rancor erga eos, qui ad spiritualem fervorem admonent; quos 
acedia infectus homo detestatur tamquam importunos monitores. 

211 Num. 21, 4 sqq. U,B S. theol. 2, 2, q. 35, a. 4. 

* ia Cf. Prov. 24, 31. 113 Eccli. 33, 29. 

114 Cf. Ape. 3, 16. De acedia, prout aliquando in sacerdotibus invenitur, bene 
scripsit lac. Schmitt (Linzer Theol. Quartalschrift 1883, 769 sqq. et 1884, 21 sqq.), 
late tractans de eius diagnosi, prognosi, remediis. 

116 S. theol. 2, 2, q. 35, a. 4 ad 2; de malo q. 11, a. 4. 

118 Matth. 11, 12. 117 Cf. Matth. 25, 18 sqq. 

118 Cf. S. theol. 2, 2, q. 133, a. I et 2. 

5. Malitia est odium bonorum spiritualium, quae homo tepidus de- 
testatur atque irridet. 

6. Evagatio circa illicita. Cum quilibet homo naturaliter desideret 
delectationem et felicitatem, cumque homo acedia laborans non in- 
veniat hanc delectationem in rebus spiritualibus, illam quaerit aliunde 
et quidem vagatur circa delectationes illicitas. 

436 Remedia acediae sunt: Frequens et seria consideratio tantorun 
malorum, quae ex acedia et pigritia sequuntur. Paterfamilias in Evan- 
gelio dicit increpando: „Quid hic statis tota die otiosi ?” 110 Christus 
iussit succidi ficum infructiferam: „Succide ergo illam; ut quid etiam 
terram occupat?” 120 Acedia et pigritia reddunt hominem revera misera- 
bilem: taedium vitae, vitia carnis, discordiae illum invehunt; a nemine 
honoratur piger, a multis despicitur. — Econtra strenuus labor et 
fervens vita spiritualis hominem reddunt felicem et in hac terra et in 
altera vita. 

TRACTATUS VI. 

De virtutibus in genere. 

Cf. S. T hornas, Sum. theol. 1, 2, q. 49 — 70; Quaest. disp. de virtut. in communi; 
loatt. a S. Thoma, Curs. theol. disput. XIII; E. Mulier, Theol. mor. lib. I, tract. 4, 
cap. 2, sect. 2; Lnd. Barri, Tract. de virtut. (Parisiis 1886); Tanquerey, Synopsis 
Theol. mor. de virtut. in communi; Fr. X. Mutz, Christi. Aszetik 0 ; Gdpfert, Mo- 
raltheol. I, § 42 sq. 

437 Praenotamen. Postquam egimus de actibus humanis ac de regulis eorum 
moralitatem determinantibus (scii, de lege et de conscientia), nunc tractan- 
dum est de principiis actuum humanorum. Talia principia sunt duplicis 
generis: 

1. Principia intrinseca, scii, potentiae humanae habitibus instructae. 

2. Principia extrinseca , scii, omnes causae extrinsecae, quae movent ho- 
minem ad agendum, i. e. diabolus, mundus, Deus. Licet autem mundus et 
diabolus valeant vehementer allicere hominem ad actus voluntarios, tamen 
illum infallibiliter inducere nequeunt. Etenim homo etiam sub vehementis- 
sima tentatione liber manet ac consensum recusare valet. Sane si ratio 
hominis perturbetur, vel si sub influxu violentiae exterioris extorqueatur 
actus hominis, causa extrinseca effectum suum obtinet, sed talis actus iam 
non est humanus. Unde verissime dicit Angelicus Doctor 1 : ,,Quod motus 
voluntarius eius [scii, hominis] sit ab aliquo principio extrinseco, quod non 
est causa voluntatis, est impossibile." Cum autem solus Deus sit causa volun- 
tatis, ipse solus valet sufficienter et infallibiliter movere hominem ad quos- 
cumque actus voluntatis, illaesa humana libertate. Deus non movet hominem 
ad actus malos, seu ad peccatum, quia ipse odio habet peccatum; movet 
autem ad actus bonos largiendo multiplices gratias. Gratia igitur divina 
est principalis causa extrinseca actuum bonorum. - — Iuxta hodiernum scho- 
larum usum solet de gratia tractari potius in Dogmatica quam in Morali, 
forsan tum quia tractatus de gratia intime cohaeret cum tractatu de prae- 

119 Matth. 20, 6. 130 Luc. 13, 7- 1 S. theol. x, 2, q. 9, a. 6. 


destinatione, qui profecto ad Dogmaticam pertinet, tum quia Ecclesia comr 
plura dogmata definivit de gratia contra haereticos, e. gr. contra Pelagianos, 
Lutheranos, Calvinistas, Iansenistas etc. Quae quidem dogmata solent latius 
explicari in theologia dogmatica. Hunc scholarum usum sequendo relinqui- 
mus tractatum completum de gratia theologiae dogmaticae et nonnisi pauca 
tetigimus supra n. 136 de hac materia. 

Principia intrinseca actuum humanorum sunt animae potentiae prout sunt 
habitibus perfectae aut saltem inclinatae. Quae quidem potentiae sunt intel- 
lectus, voluntas, appetitus sensitivus etc., de quibus omnibus agitur in psycho- 
logia et a S. Thoma tractatum est in Summa theol. 1, q. 79 s q<l- Unie sup- 
posita doctrina de potentiis, restat ut agamus de habitibus, qui perficiunt 
potentias. Habitus autem sunt aut boni, scii, virtutes, aut mali, scii, vitia. 
Cum iuxta commune adagium: ..Contrariorum eadem est ratio", vitia utpote 
contraria virtutibus ex ipsis virtutibus cognitis facile iudicentur, insimul 
agemus, duce Angelico Doctore, de virtutibus earumque vitiis oppositis. 
Primo igitur tractandum est de virtutibus in genere; deinde de singulis 
virtutibus vitiisque oppositis. 

Tractatus de virtutibus in genere dividitur in tria capita: 1. de natura 
virtutis; 2. de virtutibus moralibus acquisitis earumque proprietatibus; 3. de 
virtutibus infusis earumque proprietatibus. In capite tamen praeliminari 
brevissime tractatur de habitibus in genere, quia natura virtutis nequit per- 
fecte cognosci, nisi prius sciatur quid sit habitus. 

CAPUT PRAELIMINARE. 

De habitibus in genere. 

Notio. Habitus (?£iq) 2 sensu generali significat modum se habendi; sensu 438 
vero magis particulari habitus dicitur qualitas secundum quam bene vel 
male disponitur aliqua res aut secundum se aut ad aliud; vel brevius: est 
qualitas stabilis, qua perficitur aliquod ens 8 . Huiusmodi vero qualitates affi- 
ciunt vel ipsam naturam quantum ad esse vel potentias quantum ad agendum, 

Si directe afficiunt naturam, vocantur habitus entitativi, e. gr. sanitas cor- 
poris, gratia sanctificans; sin autem directe subiectantur in aliqua potentia, 
nominantur habitus operativi, e. gr. scientia, virtus moralis. Habitus, prout 
includit habitus et entitativos et operativos, definitur ab Aristotele 4 „dis- 
positio secundum quam bene vel male disponitur dispositum, aut secun- 
dum se aut ad aliud". Vel brevius, ut iam dictum est: Habitus est qualitas, 
qua subiectum bene vel male se habet ad semetipsum aut ad aliud. Habitus 
vero operativus 6 definiri potest: Qualitas difficile mobilis, qua homo dis- 
ponitur ad facile, prompte et delectabiliter operandum: vel secundum 
S. Thomam 8 : „Habitus sunt quaedam qualitates aut formae inhaerentes 
potentiae, quibus inclinatur potentia ad determinatos actus secundum spe- 
ciem." Habitus igitur est quoddam accidens, scii, qualitas, et differt iuxta 


2 Philosophi sumunt habitum vel a) ut ultimum praedicamentum, vel b) ut 
postpraedicamentum, vel c) ut speciem qualitatis. Nos in hoc ultimo tantum sensu 
loquimur de habitu. 

2 Cf. S. theol. 1, 2, q. 49» »■ t- 

* L. 4: Metaphys. c. 20 (ed. Didot 2, 529). Germanice: Veranlagung. 

6 Fertigkeiten, Tiichtigheiten. 8 S. theol. I, 2, q. 54, *• 

S. Thomam a simplici dispositione in hoc, quod haec sit quid imperfectum, 
incohatum et nondum stabile, dum econtra habitus est qualitas perfecta et 
stabilis 7 . Sic e. gr. artifex iuvenis et imperfecte formatus habet dispositionem 
artis; artifex vero longa experientia et completa formatione instructus pollet 
habitu artis. Definitio data valet pro habitibus naturalibus , qui causant 
expeditam facilitatem operandi. Habitus vero supernaturales, ut virtutes 
infusae fidei etc., non dant talem facilitatem et promptitudinem eliciendi 
actus supernaturales, sed potius potentiam et quandam inclinationem. Hinc 
homo in statu gratiae sanctificantis exsistens habet quidem habitum infusum 
supernaturalem omnium virtutum, sed in exercitio talium virtutum multas 
difficultates sentire potest. Facilitas autem exercendi virtutes supernaturales 
acquiritur per actus strenuos et repetitos, in quantum inde removentur obsta- 
cula et potentiae redduntur promptiores ad istos actus perficiendos. 

Distinctiones habitus sunt numerosae 8 * . Breviter notentur: 

1. Ratione subiecti distinguuntur habitus entitativi et operativi*. Priores 
immediate perficiunt naturam quantum ad esse accidentale et mediate tantum 
potentias, e. gr. pulchritudo corporis, gratia sanctificans etc. Habitus autem 
operativi immediate perficiunt potentias ad prompte, facile et delectabiliter 
operandum, e. gr. ars musica, virtutes morales etc. Inter habitus entitativos 
primum locum obtinet gratia sanctificans, quae recipitur in essentia animae 
nostrae 10 , quam reddit consortem divinae naturae 11 . Per se et immediate 
gratia sanctificans non disponit ad operandum, quippe quae sit habitus enti- 
tativus, sed mediantibus virtutibus, quae simul cum ipsa infunduntur. Scite 
autem notat Angelicus Doctor 13 : , .Secundum rationem habitus convenit omni 
habitui aliquo modo habere ordinem ad actum." Ratio est, quia omnis habitus 
habet ordinem ad naturam rei. Iamvero quaelibet natura rei ordinatur aliquo 
modo ad operationem. 

2. Ratione moralitatis distinguuntur habitus boni et mali, prout sunt 
dispositiones stabiles vel ad bonum vel ad malum. In ordine morali habitus 
boni sunt virtutes, habitus vero mali sunt vitia. 

3. Ratione originis distinguuntur habitus naturales, acquisiti et infusi, 
prout causantur vel ex ipsa quasi natura humana, vel iterato exercitio, vel 
infusione supernaturali divina. Nonnumquam autem habitus naturales sumun- 
tur in alio sensu; prout scilicet dividuntur contra habitus supernaturales 
seu infusos et prout includunt habitus tum a natura tum ex exercitio ortos 
Habitus naturales in primo sensu accepti sunt quaedam propensiones natu- 
rales vel omnibus hominibus usum rationis habentibus inditae vel alicui 
particulari homini specialiter concessae. Sic omnes homines naturalem habent 
habitum primorum principiorum speculativorum et practicorum, scii, statim 
intelligunt principia generalia, e. gr. totum esse maius sua parte; bonum 
esse faciendum et malum esse omittendum 18 . Prior a Scholasticis dicitur 
intellectus primorum principiorum scii, speculativorum; posterior vocatur 
synteresis. Pariter in quibusdam hominibus inveniuntur quaedam propen- 
siones naturales, quae merito vocantur habitus incohati, e. gr. ad iracundiam, 
ad alcoholismum, ad patientiam, ad castitatem etc. 14 Ut plurimum tales par- 

7 Cf. S. theol. q. 49, a. 2 ad 3. 

8 Videsis L. Schiits, Thomas-Lexicon s. v. habitus. 

0 Germanice: Seins- «. Tdiigkeitsanlagen. 10 S. theol. 1, 2, q. no, a. 2. 

11 Cf. 2 Petri 1, 4. 12 S. theol. 1, 2, q. 49, a. 3. 

18 Cf. ib. 1, q. 79, a. 12; 1, 2, q. 51, a. 1. 14 Cf. ib. r, 2, q. 63, a. 1. 

ticulares habitus incohati proveniunt ex corporis complexione aut ex heredi- 
tate parentum. 

Habitus acquisiti causantur ex multiplicatis actibus ab aliqua potentia 
hominis elicitis. Sic e. gr. causatur habitus scientiae in potentia intellectus 
ex multiplicatis actibus studii; habitus virtutis temperantiae producitur ex 
actibus ieiunii; habitus ebrietatis irrepit ex multa potatione vini etc. 

Habitus infusi seu supernaturales a Deo liberaliter conceduntur homini, 
quin natura humana strictum ius ad illos habeat. Qui quidem habitus infusi 
sunt supernaturales vel a) quoad substantiam vel b) quoad solum modum. 
Quoad substantiam habitus est supernaturalis, si propriae vires humanae 
nullo modo actus correspondentes talibus habitibus elicere valent, e. gr. actus 
fidei, contritionis. Quoad modum vero est supernaturalis habitus infusus, 
qui etiam naturali virtute acquiri posset, sed nunc miraculose conceditur. 

Sic apostolis miraculose concessa fuit scientia scripturarum et linguarum, 
quae etiam naturali studio potuisset acquiri 16 . 

Subiectum habitus operativi sunt omnes illae potentiae humanae, quae 440 
non determinantur ad unum, sed diversimode operari possunt et plus minusve 
perfecte ac prompte operationes suas exercent. Potentiae vero illae, quae 
necessario agunt et quidem semper eodem modo, non possunt recipere habitus 
proprie dictos. Ratio est, quia habitus est superfluus, si potentia est omnino 
determinata ad unum ac per seipsam sufficienter instructa est ad operandum. 
Hinc habitus operativi sunt in intellectu (e. gr. scientia), in voluntate (e. gr. 
virtus iustitiae), in appetitu sensitivo (e. gr. virtus temperantiae et vitium 
intemperantiae) 18 ; econtra non exsistunt habitus operativi in potentia vege- 
tativa, in sensibus externis 17 , neque etiam per se inveniuntur habitus opera- 
tivi in brutis animalibus, sed tantum prout ab homine diriguntur. Bruta 
enim semper sequuntur instinctum suae naturae, nisi ab homine sint directa 
aut prius instructa ie . 

Habitus autem entitativi possunt esse in corpore, ut e. gr. sanitas, pulchri- 
tudo etc. 19 , et in anima prout est supernaturali habitu gratiae sanctificantis 
instructa. Quia autem essentia animae est natura completa neque ulla ac- 
cidentia nova accipere potest, hinc nequit esse subiectum habituum entitati- 
vorum naturalium 20 . 

Origo et augmentum habituum. Origo habituum intelligitur eorum causa 441 
efficiens, quae est triplex, ut iam dictum est: 1. Deus, qui causat habitus 
supernaturales gratiam sanctificantem infundendo 31 . 2. Ipsa natura, quae 
causat tum a) quasdam dispositiones seu habitus entitativos (pulchritudinem, 
sanitatem), tum b) quasdam propensiones in facultatibus animae. Sane istae 
propensiones naturales hereditate transmissae non sunt habitus perfecti, sed 
quasi latentes et incohati**. Ad quas propensiones naturales unicuique homini 
proprias invigilandas, scii, fovendo vel reprimendo, maxime attendere debet 
ars paedagogica. Bonae propensiones naturales sunt fovendae; malae vero 
strenue simul ac continuo exstirpandae. Iam supra n. 439 dictum est, huius- 
modi propensiones vel esse communes omnibus hominibus, scii, habitus primo- 


18 Cf. S. theol. 1, 2, q. 51» a. 4- 

i® Cf. ib. q. 50, a. 3 4 et 5. Brevitatis causa omittimus controversiam inter theo- 
logos agitatam, quo accurato modo habitus et virtutes inveniantur in appetitu 
sensitivo. Videsis loan. a S. Thoma, Curs. theol. in 1, 2, disp. 15, a. 2. 

17 Cf. S. theol. 1, 2, q. 50. a. 3 - 18 Ib. ad 2. 19 Cf. ib. a. l. 20 Ib. 

91 Cf. infra de virtutibus infusis n. 468. 22 Cf. S. theol. 1, 2, q. 5 *> a. 1. 

rum principiorum speculativorum et practicorhm, vel esse particulares certis 
hominibus, e. gr. propensio ad iracundian^ 3. Exercitium. Constat ex- 
perientia quotidiana, habitus generari atque etiam augeri multiplicatis acti- 
bus. Quo intensius, diutius et frequentius/repetuntur actus, eo maior habitus 

1. e. eo maior promptitudo perficiendi tales actus, oriri solet, nisi tamen ex 
actibus nimis repetitis vires hominis exhauriantur. Sic e. gr. ex intenso 
studio litterarum acquiritur habitus scientae, nisi tamen tale studium sit ita 
exaggeratum, ut vires cerebri debilitentur. 

Augmentum habituum est duplex: alterum extensivum, alterum intensi- 
vum. Primum habetur, quando habitus se extendit ad maiora vel plura ob- 
lecta. Hoc modo augeri possunt soli habitus intellectuales 2 *, ita e. gr. habitus 
scientiae crescit, quando scientiae obiectorum numerus augetur. Alterum 
augmentum scii, intensivum adest, quando habitus magis radicatur in suo 
subiecto, quod ita facilius et promptius eliciat actus. Tali modo augeri pos- 
sunt habitus et intellectuales et morales. Sic e. gr. habitus virtutis tem- 
perantiae acquisitae augetur, quando homo facilius et promptius et per- 
severantius actus temperantiae elicere valet. Habitus potest fieri tamquam 
altera natura, et quo magis ad hanc naturalitatem accedit, eo facilius et de- 
lectabilius operatur. Quae enim naturaliter fiunt, facile et delectabiliter 
aguntur. Sic etiam habitus pravi scii, vitia possunt evadere quasi altera 
natura inducens hominem fere cum quadam naturali necessitate ad agendum. 
Exempla sunt vitia ebrietatis, luxuriae, iracundiae etc. De augmento habi- 
tuum infusorum scii, virtutum supernaturalium infra n. 475 sermo redibit. — 
Notat Angelicus Doctor 24 habitus acquisitos non augeri quolibet sed solo 
intenso exercitio actuum. Si enim actus exercitus, etsi saepe repetitus, sit 
remissus et imperfectior quam actus, qui posset ab habitu possesso produci, 
habitus non augetur, sed potius diminuitur. Hinc constat experientia, e. gr. 
hominem musicum saepe, sed non multum artificiose ludentem, non solum 
non crescere in arte musica, sed illam paulatim perdere. 

442 Corruptio et diminutio habituum. 1. Habitus primorum principiorum 
tum speculativorum tum practicorum non possunt corrumpi ulla oblivione 
aut deceptione. Ratio est, quia tales habitus sunt quasi a natura humana 
progeniti, ac proinde tamdiu durant, quamdiu exsistit natura hominis. Quod 
quidem etiam constat experientia; etenim nemo est ita vitiosus, qui non 
cognoscat, bonum esse faciendum et malum omittendum; nemo sanae mentis 
est ita stupidus, qui non intelligat, totum esse maius sua parte, principium 
contradictionis etc. 

2. Habitus supernaturales seu- infusi possunt quidem corrumpi, sed non 
diminui, ut infra n. 476 sq. de virtutibus infusis explicabitur. 

3. Habitus naturales acquisiti possunt et corrumpi et diminui. Imprimis 
tales habitus diminuuntur et corrumpuntur: 

a) Per actus contrarios, praesertim intensos et saepe repetitos. Contraria 
enim contrariis destruuntur et consuetudo consuetudine contraria vincitur. 

m °K aIi ! SCU ViftUS n6qUit augeri extens ‘ve, i. e. in quantum se ex- 
dit ad plura obiecta nam virtus non est vera virtus nisi se extendat ad totum 
suum ob lectum. Quare S. Thomas dicit: „De ratione virtutis est, quod in omnibus 
virtuose se agat; unde scientia potest augeri vel secundum numerum obiectorum 
\el secundum intensionem eius in subiecto; virtus autem uno modo tantum» 
tQuaest. d t sp. de virtut. a. n, ad 10). 

24 S. theol. 1, 2, q. 52, a. 3. 

Hinc e. gr. habitus temperantiae acquisitus paulatim decrescit et tandem cor- 
rumpitur repetitis actibus ebrietatis 26 . 

b) Per diuturnam cessationem ab exercitio actuum. Ita patet experientia 
in habitibus tum intellectualibus tum moralibus. „Cum aliquis non utitur 
habitu virtutis ad moderandas passiones et operationes proprias, necesse est, 
quod proveniunt multae passiones et operationes praeter modum virtutis, 
ex inclinatione appetitus sensitivi et aliorum, quae exterius movent. Unde 
corrumpitur virtus vel diminuitur per cessationem ab actu. Similiter etiam 
est ex parte habituum intellectualium, secundum quos est homo promptus 
ad recte iudicandum de imaginatis. Cum igitur homo cessat ab usu intel- 
lectualis habitus, insurgunt imaginationes extraneae et quandoque ad con- 
trarium ducentes ; ita quod . . . redditur homo minus aptus ad recte iudicandum 
et quandoque totaliter disponitur ad contrarium." 28 Sic e. gr. habitus loquendi 
aliquam linguam paulatim diminuitur et tandem cessat per diuturnum 
non-usum. 

4. Per accidens habitus operativi etiam spirituales corrumpuntur per cor- 
ruptionem organi corporei, quod est necessarium ad exercitium actus. Sic 
illi, qui laborant quibusdam morbis cerebri, iam non habent rectum iudicium 
de moralitate actuum. 

CAPUT I. 

De natura virtutis. 

Dividimus hoc caput in tres articulos: 1. de notione virtutis; 2. de 
relatione inter virtutes et dona fructusque Spiritus Sancti et beati- 
tudines; 3. de distinctione virtutum. 

ARTICULUS I. 

De notione virtutis 27 . 

Diversae acceptiones. Nomen virtutis non uno sensu accipitur a diversis 443 
auctoribus. Inter quas multiplices acceptiones videntur sequentes magis nota- 
biles; scii, virtus nominatur: 

1. Vis et potestas (ictyus, buvoquq), in quo sensu loquimur de virtute attrac- 
tiva, exsecutiva, materiali etc., et in S. Scriptura dicitur: „Gigas non salva- 
bitur in multitudine virtutis suae.“ 28 

2. Aliqua species Angelorum, qui sunt quasi virtutes personificatae. Unde 
dicitur: Deus Christum „constituit ad dexteram suam in coelestibus supra 
omnem principatum et potestatem et virtutem et dominationem ” 29 . 

3. Potentia per oppositionem ad actum et formam. Sic solet dici; Anima 
intellectiva continet virtute id, quod sensitiva formaliter habet. 

4. Bonitas et perfectio, vel aliquid laudabile. Quare S. Thomas 30 dicit: 

„ Virtus nominat quandam perfectionem", et: ..Communiter autem dicitur 
virtus omne, quod est bonum et laudabile in humanis actibus et passionibus." 31 

26 S. theol. I, 2, q. 53, 1 — 2. 20 ib. a. 3. 

27 S. Tkom. 1. c. q. 55 — 70; Billuart, Dissert. de virtutibus; E. Mulier, Theol. 
mor. I, § 104— 123; Billot, De virtutibus infusis; Chr. Pesch, Praei, dogm. VIII 
de virtutibus; Gopfert, Moraltheol. I, § 42sqq.; Mare, Instit. mor. I, n. 379 sqq. 

28 Ps. 32, 16. 20 Eph. 1, 20 sq. 30 s. theol. 1, 2, q. 55, a. 1. 

31 Cf. ib. 2, 2, q. 144, a. x. 

5 - Miraculum. Unde operatio virtutum idem est ac operatio miraculonlm**. 

6. Habitus operativus bonus. In hoc ultimo sensu unice loquimur nunc 
de virtutibus. Socrates, Plato aliique docuerunt, „omnes virtutes ^sse pru- 
dentias , ideoque hominem non posse peccare, quamdiu vera scientia in ipso 
exsistat, ac proinde omne peccatum oriri ex ignorantia. Quam/ opinionem 
refutat S. Thomas 33 , quoniam manifeste constat, quaedam peccata committi 
non propter ignorantiam, sed ex certa scientia et post seriam deliberationem. 
Iuxta eundem S. Thomam 34 „de ratione [i. e. de essentia] virjhtis humanae 
est, quod sit habitus operativus", atque „virtus humana, qUae est habitus 
operativus, est bonus habitus et boni operativus". > 

444 Definitio. Complures assignantur definitiones virtutis in hoc ultimo 
sensu acceptae, quarum praecipuae sunt tres Aristotelicae et una Augu- 
stiniana 85 . 

1. Virtus est dispositio perfecti ad optimum. Ita Aristoteles 89 , signi- 
ficans virtutem esse quandam habitualem dispositionem alicuius naturae 
vel potentiae perfectae (i. e. completae) ad suum optimum, i. e. ad 
operationem. Natura enim et potentia dantur a Creatore propter opera- 
tiones peragendas, illaeque tunc sunt optimae, quando suas operationes 
prompte, facile et delectabiliter exercere possunt. Hoc autem contingit, 
si sunt congruis virtutibus ornatae 87 . 

2. Virtus est quae bonum facit habentem et opus eius bonum reddit. 
Ista definitio saepe adhibita ab Aristotele 88 et post illum a S. Thoma 88 
est optima, si intelligitur de virtute morali; non autem potest sine 
limitatione adhiberi de virtute intellectuali, ut infra n. 457 dicetur. 
Virtus namque moralis producit duplicem bonitatem, i. e. ex parte 
subiecti quod perficit et ex parte operis quod bonum efficit. Quod autem 
virtus moralis reddit moraliter bonum illum hominem, qui habet ipsam, 
provenit inde, quia qui habet perfecte unam virtutem moralem, possidet 
etiam omnes alias, quoniam virtutes morales sunt connexae, ut infra 

n. 464 dicetur. Porro ille, qui possidet omnes virtutes, est homo moraliter 
bonus. Quod autem opus patratum ex virtute sit bonum, per se patet 40 . 

3. Virtuf (moralis) est habitus electivus in medietate rationis con- 
sistens, ut sapiens determinaverit. Ita Aristoteles 41 et pluries S. Tho- 

32 Cf. S. theol. 1, 2, q. m, a. 4, et 2, 2, q. 178, a. 1 ad 1. 

33 Ib. 1, 2, q. 58, a. 2. a* ]b . q . 55( a> 2 et 3 

33 Complures alias definitiones virtutis videsis apud S. Bonaventuram (2 dist 27 
dub. 3) et apud Lactantium (Div. instit. 1 . 6, c. 5 [Migne, Patr. lat. 6. 649 sqq.] ! 
Notatu valde digna est propter eius brevitatem et perfectionem illa definitio, quam 
dat S. Augustinus dicens: „Mihi videtur, quod definitio vera et brevis est virtutis- 
ordo est amoris " (De civ. Dei 1 . i S ,.c. 22; Migne, Patr. lat. 41, 467). Cf. quoque 

o. Thomas, S. tbeol. 1, 2, q. 62, a. 2 ad 3. 

33 Phys. 1 . 7, c. 3. 37 Cf. S. theol. 2, 2, q. 123, a. 2 ad 1. 

38 Cf. e. gr. Ethic. 1 . 2, c. 5 et 6. s» Cf. e. gr. Quodl. 4, q. 2, a. 2. 

40 Bonam explicationem istius definitionis Aristotelicae videsis apud 5 . Thomam 
Quaest. disp. de virtut. q. 1, a. 1. 

41 Ethic. 1 . 2, c. 6 : "Etmv 6p« Aperfj -irpoaipeTtKfj pead-nrn oOaa Tfj irpbc 
dipiaudvr) X6 T uj kcu - di? flv & <pp6vi M o<; bpiaacv - Virtus est habitus qui 

deliberate consistit m ea medietate, quae determinata est a ratione et quidem 
prout sapiens determinaverit. 

mas 4a . Virtus enim moralis debet in actibus cavere defectum aeque ac 
excessum. Ideoque commune adagium dicit: „In medio virtus." E. gr. 
virtus liberalitatis tunc tantummodo adest, quando homo (visis omnibus 
circumstantiis) neque nimis abundanter largitur pecuniam sive alia 
bona (hoc enim esset prodigalitas), neque nimis parce (quod quidem 
esset avaritia). In particularibus autem casibus determinare, in quo 
praecise consistat medium, non est facile, sed ad hoc requiritur sat 
magna sapientia; unde in definitione additur: „ut sapiens determina- 
verit". Saepe etiam a scholasticis dicitur, virtutes morales requirere 
medium rationis, quod significat: a ratione recta esse determinandum, 
in quo consistant debitus modus et mensura actionum. 

4. Virtus est bona qualitas mentis, qua recte vivitur, qua nemo 
male utitur, quam Deus in nobis sine nobis operatur. 

Haec definitio composita ex diversis locis S. Augustini 48 a S. Thoma 44 
aliisque theologis ut optima proponitur. 

Dicitur i°: bona qualitas , quibus verbis indicatur genus et differentia rei 
definitae. Genus enim virtutis est qualitas; differentia autem bonum. „Esset 
tamen convenientior definitio, si loco qualitatis habitus poneretur, qui est 
genus propinquum." 46 Etenim cum qualitas sit aliquod genericum, sub quo 
continentur quattuor species: a) habitus et dispositio, b) potentia et im- 
potentia, c) passio et patibilis qualitas, d) forma et figura 49 , habitus est 
qualitas specialis, nempe difficile mobilis, qua quis facile, prompte et delecta- 
biliter operatur. Revera autem omnis perfecta virtus est qualitas difficile 
mobilis. Sicuti enim virtus non acquiritur nisi iteratis actibus, ita nec amitti 
solet uno actu. De amissione virtutum infra n. 465 et 476 sermo explicitior 
redibit. Mediante virtute homo peragit opera bona facile, prompte et de- 
lectabiliter. Quae quidem verba non significant, hominem virtuosum nullas 
omnino difficultates pati in exercitio operum, sed tantum, illum facilius, 
promptius et delectabilius agere, quam si non haberet virtutes. Ratio autem, 
propter quam ex virtute habita oriantur facilitas, promptitudo et delectatio 
in agendo, ea est, quia virtus est habitus. Habitus autem perfectus est quasi 
dltera natura. Quae vero iuxta naturam fiunt, aguntur facile, prompte et 
cum delectatione. 

Dicitur 2 0 : mentis, i. e. potentiae essentialiter aut saltem participative 
rationalis, sive sit mens aut intellectus, sive voluntas, sive appetitus sen- 
sitivus (prout tamen iste est motus a voluntate). Omnis enim virtus humana 
est in his potentiis tamquam in proprio subiecto. Ratio est, quia virtus datur 
ad agendas operationes liberas bonas. Unde potentiae illae hominis, quae 
non participant (saltem aliqualiter) libertatem, non sunt subiectum virtutum, 
ut e. gr. oculi, aures, membra corporis, sensus interni. In qua facultate 
virtutes subiectentur, dicetur quando sermo erit specialis de singulis 
virtutibus. 

43 E. gr. Quaest. disp. de virtut. q. 1, a. 13; S. theol. 1, 2, q. 64, a. 1. 

43 Variis in locis et praecipue De libero arbitrio 1 . 2, c. 19; Contra lulian. 

1. 4, c. 3. 

44 Cf. S. theol. 1, 2, q. 55, a. 4; Quaest. disp. de virt. q. x, a. 2. 

46 Ita S. theol. 1 . c. 

46 De quibus omnibus videsis S, theol. I, 2, q. 49, a. 2. 

PrOmmbr, Man. Theol. mor. I. 

Dicitur 3°: qua recte vivitur* 7 , quibus verbis breviter quidem sed nervose 
officium et necessitas virtutum designantur. Virtutes igitur neque consistunt 
in pura scientia boni, ut voluerunt complures Stoici, neque in affectibus 
sterilibus, uti docuerunt Michael de Molinos et Quietistae, sed in recta et 
operosa vita iuxta legem aeternam aliasque normas moralitatis. — Cum recta 
vita sit prorsus necessaria cuilibet homini, eidem etiam virtus sit necessaria 
oportet. Ad rectam enim vitam requiritur, ut homo, non obstantibus im- 
pugnationibus diabolicis, mundanis, carnalibus, sequatur rectam rationem 
perfecte, prompte et constanter. Quod quidem fieri profecto nequit sine auxilio 
virtutum. — Recte vivere in hac definitione non tamen sumi potest pro sola 
rectitudine morali, sed pro rectitudine illius potentiae, in qua est virtus. 
Ideoque respectu virtutis intellectualis recte vivere est verum attingere. Cum 
autem verum attingere non sit simpliciter recta vita, haec pars definitionis 
competit virtutibus intellectualibus non ita perfecte, ac virtutibus moralibus 
et theologalibus. Vel breviter: Virtutes intellectuales causant expeditam 
facultatem bene agendi; morales autem insuper inducunt ad rectum usum 
huius facultatis 48 . 

Dicitur, 4 0 : qua nemo male utitur, ad distinguendam virtutem ab aliis 
habitibus, quibus homo abuti potest ad malum, e. gr. scientia, arte etc. Recte 
autem animadvertit Angelicus Doctor 49 , hominem posse quidem abuti virtute 
tamquam obiecto. Sic e. gr. potest quis odio habere virtutem vel de illa 
superbire. Minime autem potest esse, ut actus elicitus a vera virtute sit 
malus in se consideratus. Sic e. gr. actus verae liberalitatis semper est in 
se bonus, utpote rectae rationi conformis. Sane si iste actus fieret propter 
malum finem, e. gr. ad seducendam pauperem puellam, esset totaliter malus; 
sed nec etiam esset tunc actus virtutis liberalitatis, cum liberalitas sit virtus 
moderans amorem divitiarum et reddens hominem facilem et promptum ad 
eas erogandas, quando recta ratio dictat. Esset quidem actus similis materia- 
liter actibus liberalitatis, sed virtus liberalitatis nullo «nodo in illum influeret. 
Saepe enim accidit, ut unus idemque actus materialiter consideratus eliciatur 
vel imperetur a diversis habitibus. 

Dicitur 5": quam Deus in nobis sine nobis operatur. Haec particula tantum 
valet pro virtutibus infusis; sin autem auferatur, reliquum definitionis erit 
commune omnibus virtutibus, et praecipue moralibus. 

ARTICULUS II. 

De relatione inter virtutes et dona fructusque Spiritus Sancti 

et beatitudines. 

Essentia virtutis adhuc clarius cognoscitur, si attenditur differentia 
quae intercedit inter virtutem et dona fructusque Spiritus Sancti et 
beatitudines. 

Virtus igitur est habitus permanens et disponens hominem, ut in 
suis actibus sequatur rationem vel fidem. 

47 Ci. S. theol. 1, 2, q. 61, a. I. 

48 Haec sicut et sequens pars definitionis non convenit (necessario) virtutibus 
intellectualibus. 

48 S. theol. 1, 2, q. 55, a. 4 ad 5. 

Dona autem Spiritus Sancti sunt habitus supernaturales concomi-446 
tantes gratiam sanctificantem, quibus animae vires efficiuntur bene dis- 
positae ad recipiendas illustrationes vel motiones Spiritus Sancti 50 
Quo altior est movens, eo altior solet requiri dispositio in mobili; quod 
hoc exemplo apparet: Discipulus, qui instruitur in schola primaria, non 
eget tam perfecta dispositione quam studens, qui in Universitate vult ad- 
.scere scientiam In utroque requiritur quidem praevia dispositio, sed non 
aequahs Sic similiter dispositio, quae requiritur ad actus virtuosos elicien- 
dos, multo inferior est quam dispositio, quae requiritur ad actus donorum 

SpidtTsancto PCragend ° S Sl ' Hinc i,!e qui habe * i*a dona dicitur unctus a 

Hinc dona Spiritus Sancti a virtutibus sic differunt: a) Dona disponunt 
hominem ut sit bene mobilis a Deo; virtutes vero eum disponunt, ut sit 
bene mobilis a ratione (disposita tum naturali tum supernaturali perfectione), 
b) Dona efficacius quam virtutes ad agendum movent; «nescit enim tarda 
molimina Sancti Spiritus gratia" 89 . Ideoque sub influxu donorum homo magis 
agitur quam agit, attamen minime se habet mere passive 83 ; c) Virtutes dis- 
ponunt hominem ad facienda opera necessaria salutis-; dona vero non solum 

hnpeUurft^^ SaIUtiS ’ VCrUm ^ 3CtUS her ° iC ° S * su P erer °g a ti°nis 

S. Thomas 58 docet, dona esse homini necessaria ad salutem, quia in finem 
ultimum supernaturalem, ad quem ratio aliqualiter (sed non perfecte) in- 
formata per virtutes theologicas movet, non sufficienter movetur homo, nisi 
desuper adsit instinctus et motio Spiritus Sancti, secundum illud: „Quicum- 
que spiritu Dei aguntur, ii sunt filii Dei .. et heredes "««; et dicitur: 

„ Spiritus tuus bonus deducet me in terram rectam ."* 7 Hinc leo XIII in 
sua Encyclica Divinum illud munus" d. 9 Maii ,897 specialiter tractans 
de Spiritu Sancto dicit: „Homim msto, vitam scilicet viventi divinae gratiae 
e per congruas virtutes tamquam facultates agenti, opus plane est septenis 
illis quae proprie dicuntur Spiritus Sancti donis." 

Dona Sancti Spiritus esse habitus adaequate distinctos a virtutibus com- 
munissima sententia docet cum S. Thoma. Contrarium docent Hugo Victo- 
rinus , Scotus , Petrus Lombardus «», Vasquez»*, Christ. Pesch 89 aliique. 
bententia S. Thomae melior esse videtur, quia illi habitus sunt distincti, qui 
hcet conveniant in obiecto materiali, differunt tam en in obiecto formali. 

(S '"theol S o q r 68 ’ a ' -! 7 3; 2 \ 2 ’ q ' I2I > a - *• Notat Angelicus Doctor 

i'"' 01 - q> 68 ’ a ' 4) \ ” In omnibus viribus hominis quae possunt esse principia 

vi “iva" ’ S,CUt SUm VirtUt6S ’ ita Ctiam SUnt d ° na ' SC - in ««««e et ii 
ed. 8 , C i9i4 XCeIlenS ° PUS ” DiG GabC dCS Pfingstfestes “ a Meschler compositum, 

63 r4 A Q*%. OS \’ In LuC j;, 2 ’ C ’ l> n - 19 Patr. Iat. 15, 1640). 

Di P a a ‘ 3 ad 2; 2 ’ 2 ' q ' a. 2 ad 1 et 3 et Jos. Regler, 

Die sieben Gaben des Heihgen Geistes (Regensburg 1899) 32 S qq. Si sub influxu 

donorum homo non se haberet nisi mere passive et solummodo ageretur, non 
em ageret, tunc actibus donorum non mereretur; quod est falsum 
S. Bonav., In 3, dist. 34, P. 1, a. 1, q. 1 ad 5. 

88 S. theol. I, 2, q. 68, a. 2. «s R om . 8, 14. 89 Ps. 142, 10. 

Summa sent. tr. 3, c. 17 (Migne, Patr. Iat. 176, 114) 

” pA%’ 4 -vuiV\,, 00 3> dist - 51 In * «■ -• - 

Pars I. Tract. VI. De virtutibus in genere. 

Iam vero habitus virtutum et donorum conveniunt quidem in obiecto ma- 
teriali, scii, in actibus humanis dirigendis, sed differunt in obiecto formali. 
Causa* enim directrix et motrix virtutum est ratio sive naturalis sive super- 
natur aliter adiuta per fidem. Causa vero directrix et motrix donorum est 
ipse Spiritus Sanctus mediante gratia actuali. Iamvero ubi est diversa causa 
directrix, seu diversa ratio regulans et mensurans, ibi quoque est diversum 
obiectum formale, nempe bonum et verum ut regulatum et mensuratum non 
ratione humana sed illustratione et mensuratione divina. 

446 Numerus donorum. Constat esse septem dona Spiritus Sancti, iuxta 
i enumerationem Isaiae: „Requiescet super eum Spiritus Domini: Spiritus sa- 
I pientiae et intellectus, Spiritus consilii et fortitudinis. Spiritus scientiae et 

pietatis, et replebit eum Spiritus timoris Domini." 63 Licet autem haec sint 
dicta principaliter de Christo Messia, tamen constans est doctrina catholica, 
eadem dona descendere per Christum ad singulos homines iustificatos. Qua- 
propter Ecclesia orat: „Veni, Sancte Spiritus. ... Da tuis fidelibus in te con- 
fidentibus sacrum septenarium"; et: „Veni, creator Spiritus.... Tu septiformis 
munere." — Ratio etiam theologica ostendit convenientiam septenarii numeri 
donorum. Etenim dona conferuntur ad perficiendas adiuvandasve virtutes. 
Porro septem dantur virtutes, scii, tres theologicae et quattuor morales car- 
dinales. Ergo convenienter exsistunt etiam septem dona Spiritus Sancti 04 . 
De singulis donis Spiritus Sancti haec sint breviter dicta: 

447 i. Donum sapientiae est altissimum, et correspondet nobilissimae virtuti, 
scii, caritati. Definiri potest: habitus divinitus infusus, quo mens redditur 
facile mobilis a Spiritu Sancto ad contemplandum divina et ad iudicandum 
tum de illis tum de humanis secundum rationes divinas. Donum sapientiae 
non solum speculativas sed etiam practicas veritates considerat 65 . Pulchre 
de hoc dono notat Angelicus Doctor 86 , sapientiam importare quandam recti- 
tudinem iudicii secundum rationes divinas. Rectitudo autem iudicii provenit 
aut ex recto usu rationis aut ex quadam connaturalitate cum obiecto iudicii. 
Sic e. gr. Theologus recte iudicat de castitate sequens adeptam scientiam 
moralem; homo autem simplex habens perfectam virtutem castitatis etiam 
recte iudicat de iis, quae pertinent ad castitatem, non quidem ex adepta 
scientia morali, sed ex quadam connaturalitate. Similiter est in sapientia. 
Sapientia, prout est virtus intellectualis, iudicat de rebus altissimis et divinis 
sequens rectum usum rationis; sapientia vero, prout est donum Spiritus 
Sancti, iudicat de eisdem rebus divinis, quia sibi sunt quasi connaturales. 
Huiustnodi autem connaturalitas cum rebus divinis oritur ex virtute theolo- 
gica caritatis, quae nos intime unit cum Deo. Ideoque donum sapientiae 
fundatur super caritate, et quo perfectior est caritas, eo perfectius in homine 
operatur donum sapientiae 07 . Unde dicitur: „Anima viri sancti enuntiat 
aliquando vera quam [i. e. plus quam] septem circumspectores sedentes in 
excelso ad speculandum "® 8 ; et: „Super senes intellexi, quia mandata tua 

« 8 Is. ii, 2 — 3. Textus hebraicus aliquam sed non insolubilem difficultatem 
causat. Cf . Regler 1 . c. 138 sq. 

«* Parallelismus inter dona et virtutes non tamen est perfectus; nam tribus 
virtutibus theologicis correspondent quattuor dona (sapientia, intellectus, scientia, 
timor), et ad quattuor virtutes morales referuntur tria dona (consilium, fortitudo 
et pietas). Cf. Salmant., Curs. tbeol., de virtut. arbor praedic. § 2, ed. Paris. 1876, 
t. VI, 419 - 

eo S. theol. 2, 2, q. 45, a. 3. 80 Ib. a. 2. 07 Ib. a. 5- 08 Ecch. 37, 18. 

quaesivi ." 08 In „Imitatione Christi" 70 verissime scribitur: „Bona vita facit 
hominem sapientem secundum Deum et expertem in multis." 

S. Scriptura maximis laudibus extollit sapientiam: " Praeposui illam regnis 

et sedibus et divitias nihil esse duxi in comparatione illius Venerunt 

autem mihi omnia bona pariter cum illa, et innumerabilis honestas per manus 
illius ." 71 Sapientia est mater et ductrix omnium virtutum: „Sobrietatem enim 
et prudentiam docet et iustitiam et virtutem, quibus utilius nihil est in vita 
hominibus . . . . Doctrix enim est disciplinae Dei et electrix operum illius." 78 

Effectus primus doni sapientiae est filialis timor Dei 73 secundum illud: 
„lnitium sapientiae timor Domini." 74 

Effectus supremus doni sapientiae est dulcis pax facta tum inter diversas 
facultates animae, tum inter hominem et proximos. Hinc correspondet dono 
sapientiae beatitudo: „Beati pacifici, quoniam filii Dei vocabuntur." 75 Pax 
enim est tranquillitas ordinis. Iamvero sapientiae est facere optimum ordinem 
tum inter hominem et Deum, tum inter singulos homines. Accedit, quod 
donum sapientiae oritur ex caritate, cuius est habere pacem 70 . 

2. Donum intellectus est lumen supernaturale homini iusto datum, quo 448 
intime apprehendit ea, quae a Deo revelata sunt sive practica sive theoretica. 

Si igitur homo instructus est hoc dono, habet quasi instinctum divinum 
veritatis revelatae recte et intime percipiendae. Christus increpat Apostolos 
non capientes sensum verborum: „Adhuc et vos sine intellectu estis f" 77 
S. Thomas prius aliter explicavit donum intellectus 78 , sed hoc postea re- 
tractavit 70 . Donum intellectus est quoddam complementum virtutis fidei, 
ipsique correspondet beatitudo: „Beati mundo corde, quoniam ipsi Deum 
videbunt." 80 Producit autem donum intellectus duos fructus Spiritus Sancti, 
scii, fidem, i. e. quandam certitudinem fidei intime perceptam, et deinde 
gaudium hinc oriens 81 . Fides quidem neque fuit in Christo, neque est in 
beatis in coelo; sed donum intellectus, quod dat specialem mentis illustratio- 
nem, et fuit in Christo et erit in beatis in coelo. 

3. Donum scientiae est habitus supernaturaliter infusus, quo homo iustus 449 
ex speciali instinctu Spiritus Sancti recte discernit credenda a non credendis, 
firmiter iudicat res revelatas concordare cum sana ratione, et generatim 
iudicat divina humanaque in ordine ad finem supernaturalem. Donum igitur 
scientiae simul cum dono intellectus fidei theologicae correspondet, quia 
utrumque disponit ad assensum fidei omnino perfectum 82 . Donum scientiae 
(quod vocatur quoque scientia sanctorum ) ex quodam spirituali gustu et 
affectu caritatis iudicat et quidem per causas inferiores seu naturales de 
omnibus, in quantum ordinantur ad finem supernaturalem. S. Bonaventura 
refert donum scientiae ad virtutem prudentiae 83 . Dono scientiae correspondet 
beatitudo: „Beati qui lugent, quoniam ipsi consolabuntur." 84 Nam lugemus 

et tristamur, quia per scientiam cognoscimus, quam saepe et efficaciter crea- 


•° Ps. 118, 100. 70 Lib. 1, c. 4. 

71 Sap. 7, 8 11. 72 Sap. 8, 7 et 4. 

78 S. theol. 2, 2, q. 19, a. 7. 7 * Ps. 110, 10. Eccli. 1, 16. 

76 Matth. 5, 9. 70 Cf. S. theol. 2, 2, q. 45, a. 6 c., et ad 1 et 3. 

77 Matth. 15, 16. 78 Cf. S. theol. 1, 2, q. 68, a. 4. 

70 Cf. ib. 2, 2, q. 8, a. 6. 80 Matth. 5, 8. 

81 Cf. S. theol. 2, 2, q. 8, a. 7 et 8. Differentiam inter donum intellectus et fidem 
optime explicat Ioan. a S. Thoma in 1, 2, disp. 18, § 3, n. 8. 

83 Cf. ib. q. 9, a. 1. 88 Breviloq. P. 5, c. 5. 84 Matth. s, 5. 

turae sint causae deficiendi a Deo 85 . — Donis sapientiae, intellectus, scientiae 
idem fructus Spiritus Sancti respondet, nempe fides , quae est quaedam certi- 
tudo circa veritates supernaturales 86 . 

450 4. Donum consilii est habitus supernaturaliter infusus, quo homo iustus 
a Spiritu Sancto motus recte iudicat et praecipit singulas actiones faciendas. 
Dirigitur itaque homo per donum consilii, quasi per consilium ab ipso Deo 
acceptum; ideoque confidenter dicere potest: „Dominus regit me, et nihil mihi 
deerit .“** Donum consilii adiuvat et valde perficit virtutem prudentiae, prae- 
sertim in casibus extraordinariis 88 . Huic dono respondet quinta beatitudo, 
scii. „Beati misericordes, quoniam ipsi misericordiam consequentur." 89 Nam 
consilium debet dirigere nos in omnibus, quae conducunt ad vitam aeternam. 
Iamvero saepe et recte exercita misericordia est optimum medium, utpote 
actus excellens caritatis, vitam aeternam obtinendi 00 . 

451 5. Donum pietatis est habitus cum gratia sanctificante infusus, ex quo 
animus est affectus erga Deum ut patrem benignissimum prompteque mobilis 
a Spiritu Sancto ad venerandum Deum Patrem et ad amandos homines ut 
filios Dei. In hoc sensu dicitur: „Accepistis Spiritum adoptionis filiorum 
Dei, in quo clamamus: Abba pater. “ 01 Dono pietatis attribuunt S. Augustinus 
et S. Thomas 02 secundam beatitudinem: „Beati mites, quoniam ipsi pos- 
sidebunt terram" ° 3 , quia per mititatem tolluntur impedimenta actuum pietatis. 
Donum autem pietatis respondet virtuti iustitiae 8 *. Ex fructibus Spiritus 
Sancti tres specialiter attribuuntur dono pietatis, nempe: bonitas, benignitas, 
mansuetudo ® 6 . 

452 6. Donum fortitudinis est habitus cum gratia sanctificante infusus, quo 
animus roboratur quadam singulari fiducia evadendi quaecumque mala tem- 
poralia et perveniendi ad finem certaminis sine detrimento 88 . Virtus quoque 
fortitudinis, cui donum fortitudinis respondet, roborat animum ad sustinenda 
quaecumque pericula, sed non dat tantam fiduciam evadendi ea, sicut hoc 
praestat donum fortitudinis. Huic fortitudinis dono correspondet quarta 
beatitudo, scii. „Beati, qui esuriunt et sitiunt iustitiam, quoniam ipsi satura- 
buntur" 87 , et ex fructibus Spiritus Sancti referuntur ad illud: patientia et 
longanimitas 98 . 

453 7 - Donum timoris est habitus supernaturalis, quo homo iustus ex motione 
Spiritus Sancti profundissime reveretur Dei maiestatem. Est ergo timor 
filialis (non servilis) et reverentialis erga divinam maiestatem, coram qua 
et ipsi angeli in facies suas procidunt 88 . Donum timoris correspondet virtuti 
spei. „Timor enim filialis et spes sibi invicem cohaerent et se invicem per- 
ficiunt" iot) , nam timor filialis erigit mentem ad sperandum in Deum patrem 
amantissimum et sic cavet desperationem; reprimit autem animum a prae- 
sumptione, ne scii, nimia fiducia habeatur. — Donum timoris etiam cor- 
respondet virtuti temperantiae, quia ambo isti habitus efficaciter reprimunt 
inordinatum appetitum delectationis et propriae excellentiae. Beatitudo prima, 
scii. „Beati pauperes spiritu, quoniam ipsorum est regnum coelorum " 10i , solet 
oriri ex dono timoris; etenim ille qui habet profundum timorem reverentialem 

88 Cf. S. theol. 2, 2, q. 9, a. 4. 86 Ib. q. 8, a. 8 ad 3. 

07 Ps. 22, 1. 88 Cf. S. theol. 2, 2, q. 52, a. 1 et 2. 89 Matth. 5, 7. 

80 S. theol. 2, 2, q. 52, a. 4. 01 Rom. 8, 15. 82 S. theol. 2, 2, q. 121, a. 2. 

98 Matth. 5, 4. 94 S. theol. 1 . c. a. I. 85 Ib. 1, 2, q. 70, a 3. 

99 Ib. 2, 2, q. 139, a. 1. 97 Matth. 5, 6. 98 Cf. S. theol. 1 . c. a. 2. 

08 Cf. Ape. 7, 11. 108 S. theol. 2, 2, q. 19, a. 9. 101 Matth. 5, 3. 

erga Deum, omnia tribuit Deo et sibi ipsi nihil; quod quidem est vera humi- 
litas seu paupertas spiritus 102 . — Dono timoris ex fructibus Spiritus Sancti 
correspondent ii, qui pertinent ad moderatum usum rerum temporalium, sicut 
modestia, continentia et castitas 103 . 

Fructus Spiritus Sancti, qui a S. Paulo 104 enumerantur duodecim 106 : 454 
..Fructus Spiritus est caritas, gaudium, pax, patientia, benignitas, boni- 
tas, longanimitas, mansuetudo, fides, modestia, continentia, castit as", 
sunt actus humani , qui ex virtutibus et donis Spiritus Sancti eliciuntur 
et quadam sancta et sincera delectatione nos reficiunt. Ex qua defini- 
tione apparet verba, quibus isti fructus denominantur, non designare 
habitus, sicuti prima fronte considerata possent videri, sed actus 
istorum habituum. Unde e. gr. si caritas enumeratur fructus Spiritus 
Sancti, non intelligitur virtus theologica caritatis, sed actus elicitus ab 
ista virtute sub speciali influxu Spiritus Sancti. Pulcherrime aeque ac 
verissime a S. Paulo tres priores fructus assignantur „caritas, gaudium, 
pax". Actus enim amoris sive Dei sive proximi causant maximas delec- 
tationes, gaudia et pacem imperturbabilem; et quidem non solum in 
vita aeterna, sed etiam iam in hac terra. Merito autem post S. Augu- 
stinum S. Thomas 100 docet, S. Paulum non omnes fructus enumerasse; 
„unde potuissent vel plures vel pauciores fructus enumerari". Fructus 
Spiritus Sancti, i. e. dulcedo quaedam coniuncta cum actibus virtuosis, 
sunt necessarii pro homine in hac lacrimarum valle, sicuti populo israe- 
litico desertum transeunti necessarium fuit Manna confortans. 

Beatitudines, quae a S. Matthaeo 107 enumerantur octo, a S. Luca 108 456 
autem quattuor, sunt, pariter ac fructus Spiritus Sancti, actus et non 
habitus. Differunt autem a fructibus in hoc, quod beatitudines signi- 
ficant actus eximios virtutum et praecipue donorum, quatenus peculiari 
quadam ratione ducunt a) ad beatitudinem coelestem adipiscendam et 
insuper b) ad habendam aliquam incohatam beatitudinem iam in hac 
terra; fructus vero sunt actus non ita excellentes, sed secum afferentes 
quandam spiritualem delectationem. Unde omnis beatitudo est fructus, \ 
non autem vice versa omnis fructus est beatitudo 109 . 

Breviter dicit Angelicus Doctor 110 : ..Accipitur autem differentia donorum, 
beatitudinum, virtutum et fructuum ad invicem hoc modo: In virtute enim 
est considerare habitum et actum. Habitus autem virtutis perficit ad bene 
agendum; et si quidem perficit ad bene operandum humano modo, dicitur 
virtus; si vero perficit ad operandum supra humanum modum, dicitur 
donum Actus vero virtutis est perficiens, et sic est beatitudo; vel de- 


102 Cf. S. theol. 1 . c. a. 12. 788 Ib. ad 3. 104 Gal. s, 22. 

105 i n textu Graeco huius Idci tantum novem fructus enumerantur: '0 H Kapird? 
toO itveOpardi; <!<mv dyarrri ( Liebe); xapa (Freude), eipqvq (Friede), paKpo 0 up(a (Lang- 
mut), xpnordTri; (Milde), frra6ui06vn (Rechtschaffenheit), irfamc (Treue), irpaOTqc 
(Sanftmut), ^YKpdreia (Reinkeit). 

108 S. theol. 1, 2, q. 70, a. 3 ad 4 et a '4. 

107 Matth. 5, 3sqq. 198 Luc. 6, 20 Sqq, 

108 S. theol. 1, 2, q. 69, a. 1 c et ad 1 ; a. 2 ; 


110 In Gal. 5, lect. 6. 

lectans, et sic est fructus." — B. Albertus 111 videtur tum beatitudines tum 
fructus Spiritus Sancti sumpsisse tamquam habitus, sed non ita constat 
de mente eius, 

ARTICULUS III. 

De distinctione virtutum. 

Praecipue distinguuntur: 

45S i. Virtutes acquisitae et infusae. Virtutes acquisitae illae vocantur, 
quas homo propriis actibus sibi comparat. Sane indita sunt homini 
quaedam principia quasi naturaliter congenita tam scibilium quam agen- 
dorum. Sic voluntati inest quidam naturalis appetitus boni, et in in- 
tellectu sunt quaedam veritates practicae ita obviae et ita clarae, ut 
quasi cum lacte quilibet illas imbibat. Unde incohative quaedam vir- 
tutes sunt a natura rationali m . Accedit, quod quidam homines ex 
naturali sua complexione (vulgo dicitur ex «temperamento") sunt 
inclinati ad certas virtutes, e. gr, ad fortitudinem, ad mansuetu- 
dinem etc. Nulla autem virtus perfecta competit homini a natura, sed 
debet acquiri aut exercitio actuum aut infusione supernaturali 118 — 
Virtutes infusae illae sunt, quae supernaturali modo misericorditer 
homini infunduntur a Deo simul cum gratia sanctificante, e. gr. fides, 
spes, caritas. — Quamdiu caritas, quae est forma omnium virtutum 
(cf. infra 559), exsistit in homine, eius virtutes dicuntur formatae; 
amissa autem caritate aliae virtutes (et notanter fides et spes) vocantur 
informes. 

2 . Virtutes intellectuales, morales, theologicae. 

467 Virtutes intellectuales 114 illae dicuntur, quae perficiunt hominem 
quantum ad cognitionem veri (sive practici sive speculativi) 118 . Enu- 
merantur ab Aristotele et S. Thoma quinque, scii, intellectus, scientia, 
sapientia, prudentia, ars. 

Virtus intellectus 116 est habitus perficiens facultatem intellectus ad 
prima principia perfecte cognoscenda. Facultas enim intellectiva ho- 
minis a nativitate est quasi tabula rasa. Mediante perceptione sensitiva 
paulatim ideae in facultatem intellectivam perveniunt. Quodsi ista 
facultas assecuta fuerit habitum clare et intime cognoscendi prima 
principia practica, tunc acquisivit sic dictam virtutem intellectus, quae 
vocatur synteresis. 

Virtus scientiae 117 est habitus perficiens facultatem rationalem ho- 
minis ad logice deducendas conclusiones ex principiis cognitis, e. gr. 
scientia Theologiae moralis. 

Virtus sapientiae 118 est habitus perficiens facultatem intellectivam 
ad considerandas omnes res, sive principia sive conclusiones, prout 


In Matth. 5, 3. 112 Cf. S 1 . Chrysost., Hom. 13 de statuis. 

113 Cf. S. theol. 1, 2, q. 63, a. 1, et infra n. 473. 

114 Geistestugenden, btavoqxiKal dpexai, cf. Aristot., Ethic. Nicom. 1, c. 13, 1103. 

118 Cf. S. theol. 2, q. 58, a. 3. 1,8 vou<;. 117 £m<rxf)pn. 1,8 ooqpia. 

habent relationem ad ditissimam causam. Virtus igitur sapientiae 
continet sub se et virtutem intellectus et virtutem scientiae 119 . Vere 
et perfecte sapiens dicitur ille, qui non solum cognoscit, Deum esse 
principium atque finem omnium rerum et actionum, sed etiam secun- 
dum hanc cognitionem omnes suas actiones dirigit; quod S. Bernar- 
dus IS0 breviter enuntiat hisce verbis: „Sapientis est, in eis quae 
creata sunt spectare Deum ut finem, ad quem creata sunt." 

Virtus prudentiae 121 solet definiri: „recta ratio agibilium“ 122 , vel 
habitus intellectivus humanarum actionum secundum rectam rationem 
directivus in omni eventu. Prudentia vocatur auriga omnium virtutum ; 
dirigit enim omnes virtutes morales; unde nulla virtus moralis esse 
potest sine prudentia, sed etiam virtus prudentiae esse non potest 
sine virtutibus moralibus 128 . Prudentia secundum suam essentiam est 
virtus intellectualis, perficit enim hominis intellectum practicum, in 
quo etiam residet; secundum materiam autem est virtus moralis, quon- 
iam dirigit actus humanos seu morales ad finem ultimum 124 . Infra erit 
specialis tractatus de prudentia. 

Virtus artis 136 e st recta ratio f adibilium 136 . Factibilia distinguuntur 
ab agibilibus. Factibilia enim sunt actiones physice consideratae et 
praesertim opera externa, e. gr. pingere, cantare; agibilia autem sunt 
actiones humanae moraliter consideratae, prout conducunt ad finem ul- 
timum et normam accipiunt a lege aeterna. 

Virtutes intellectuales (unica excepta prudentia) non sunt virtutes per- 
fectae. Etenim virtutis perfectae est reddere hominem moraliter bonum, ut 
patet ex definitione secunda Aristotelica supra n. 444 allata. Iamvero vir- 
tutes intellectuales producunt quidem opera in se bona, atque bonam seu 
rectam faciunt potentiam intellectus 127 , sed non necessario reddunt ipsum 
hominem bonum. Sic e. gr. aliquis potest pingere ex perfecto habitu artis 
et tamen esse homo absque bonis moribus. — Virtutes intellectuales sunt 
iusto pretio aestimandae, i. e. neque exaggeratione complurium nostrae aetatis 
hominum, opinantium totam perfectionem hominis consistere in sic dicta cul- 
tura spiritus; neque parvipensione Wiclefii et quorundam Lutheranorum. 
Unde Concilium Constantiense 129 damnavit errorem (29) Wiclefii dicentis: 
«Universitates, studia, collegia, graduationes et magisteria in iisdem sunt 
vana gentilitate introducta; tantum prosunt Ecclesiae, sicut diabolus." 

Virtutes morales sunt habitus (sive acquisiti bonis actibus sive 458 
infusi simul cum gratia sanctificante), qui perficiunt potentias hominis 
ad recte agendum circa ea, quae sunt media ad finem ultimum. lam 
ab antiquissimis temporibus 129 solebant omnes virtutes morales ad 

119 S. theol. I, 2, q. 57, a. 2 ad 2. 

138 Sermo 3 de Pentec. n. 4. 221 <pp6vqou;. 

122 Arist., Ethic. 1 . 6, c. 5. S. theol. 2, 2, q. 47, a. 2, arg. Sed contra. 

128 Cf. S. theol. I, 2, q. 58, a. 4 et 5. 

* 2 * Cf. ib. a. 3 ad 1 ; 2, 2, q. 181, a. 2 ad 3. 128 xty v * 1 - 

128 S. theol. 1, 2, q. 57, a. 4. 127 Ib. a. 1. 138 Sess. 8 (Dem. n. 609). 

128 Quaternarius numerus virtutum moralium iam statuebatur a Socrate, Pla- 
tone et Aristotele (cf. Ziegier, Die Ethik der Griechen undRomer 88). Cicero vero 

quattuor principaliores reduci, scii, ad prudentiam, iustitiam, fortitu- 
dinem et temperantiam. S. Ambrosius 130 autem videtur inter SS. Patres 
fuisse primus, qui quattuor praelaudatas virtutes appellaverit cardi- 
nales: „Et quidem scimus, virtutes esse quattuor cardinales: temperan- 
tiam, iustitiam, prudentiam, fortitudinem.” S. Thomas 131 docet istas 
virtutes sub duplici respectu posse vocari cardinales seu principales, 
scii, vel quia sunt quaedam generales condiciones necessariae ad quam- 
cumque virtutem, vel quia versantur circa materias principaliores 
morales. 

Quantum ad primum in omni virtute requiruntur a) prudens discretio, ita 
ut homo neque excedat neque deficiat; b) rectitudo animi seu iustitia; 
c) fortitudo, ne homo periculis vel difficultatibus ab exercitio virtutis retra- 
hatur; d) temperantia, ne homo passionibus abripiatur. 

Quantum autem ad secundum sensum, quattuor sunt principaliores 
materiae morales, scii, ipsum imperium rationis (circa hoc versatur pru- 
dentia), operationes externae (circa quas versatur iustitia), passiones ira- 
scibilis partis (circa quas versatur fortitudo), et demum passiones con- 
cupiscibilis partis (circa quas versatur temperantia). 

Potest etiam tertius respectus assignari: Quattuor virtutes cardinales (sive 
infusae sive acquisitae) multum inserviunt ad sananda quattuor vulnera nobis, 
inflicta ex peccato originali; prudentia enim abigit ignorantiam in intellectu; 
iustitia reprimit malitiam in voluntate; fortitudo aufert vel saltem minuit 
infirmitatem in parte irasdbili; et demum temperantia refrenat con- 
cupiscentiam in parte concupiscibili. 

459 Virtutes theologicae illae sunt, quae a) Deum habent ut ohiectum 
directum (formale, finale) et quae b) a solo Deo nobis infunduntur 

et revelantur 132 . Morales virtutes versantur circia media ad finem 

supernaturalem, virtutes autem theologicae directe ipsum Deum, finem 
nostrum ultimum, attingunt. Sunt tres virtutes theologicae, scii, fides, 
spes, caritas. Etenim primo requiritur, ut Deum supernaturaliter 
cognoscamus, quod fit per fidem; secundum est, ut in eundem Deum 
efficaciter intendamus, quod fit per spem; tertium est, ut cum ipso per 
affectum intime iam in hac terra coniungamur, quod fit per cari- 
tatem. 


conceptis verbis enumerat quattuor virtutes morales: „Habet igitur [simplex 
honestas] partes quattuor: prudentiam, iustitiam, fortitudinem, temperantiam" 
(De invent. 2, c. 53; cf. etiam De officiis 1, c. s). Haud obscure easdem virtutes 
morales indicat S. Scriptura (Sap. 8, 7) : „Et si iustitiam quis diligit, labores huius 
■magnas habent virtutes; sobrietatem (ouicppoauvqv, i. e. temperantiam) enim et 
prudentiam (cppdvqoiv) docet et iustitiam (bu<aio<Juvr|v) et virtutem (dvbpelav, i. e 
fortitudinem), quibus utilius nihil est in vita hominibus'' In tractatu de sacra- 
mentis ( 1 . 3, c. 2 [Migne, Patr. lat. 16, 453]), qui falso adscribitur S. Ambrosio, 
septem dona Spiritus Sancti vocantur virtutes cardinales. 

130 Expos. in Luc. 1 . S, n. 49 et 62 ( Migne , Patr. lat. 15, 1738). 

131 S. theol. i,,2, q. 6l, a. 4. 132 Ib. q. 62, a. 1. 

CAPUT II. 

De virtutibus moralibus acquisitis earumque 
proprietatibus. 

Dividimus caput istud in duos articulos: 1. de exsistentia et essentia vir- 
tutum acquisitarum; 2. de earum proprietatibus. 

ARTICULUS I. 

De exsistentia et essentia virtutum acquisitarum. 

De virtutibus intellectualibus utpote non ita proprie ad Theologiam 
moralem pertinentibus iam satis videtur esse dictum; restat, ut de vir- 
tutibus moralibus paulo latius disseramus, et primo quidem de illis 
prout actibus nostris acquiruntur, seu de virtutibus acquisitis. 

Exsistentia virtutum acquisitarum in homine est certa, ita ut non videatur 460 
tutum in fide, si quis assereret, hominem non posse actibus suis naturalibus 
virtutes acquirere. Nam certum est, hominem posse propriis viribus actus 
bonos elicere 1 . Porro ex iteratis actibus bonis oriuntur boni habitus seu 
virtutes. Unde proscripta est Baii propositio 25: „Omnia opera infidelium 
sunt peccata et philosophorum virtutes sunt vitia" 2 , et S. Thomas docet 3 : 

, .Licet sine gratia homo non possit peccatum mortale vitare, ita quod ntm- 
quam peccet mortaliter, non tamen impeditur, quin possit habitum virtutis 
acquirere, per quam a malis operibus abstineat ut in pluribus." 4 Hinc doc- 
trina Baii et Quesnelii et Synodi Pistoriensis docentium, hominem lapsum 
sine gratiae auxilio imparem esse ad aliquam virtutem sibi acquirendam, 
aeque falsa est ac sententia plurium philosophorum affirmantium virtutes 
esse innatas*. 

Essentia istarum virtutum non eodem modo ab omnibus explicatur. 461 
Complures SS. Patres et Doctores, ut S. Hieronymus 6 , S. Augustinus T , 

S. Gregorius Magnus 8 , S. Bernardus 9 , immo et S. Thomas 10 docent, 
virtutes acquisitas sine caritate et gratia non esse virtutes simpliciter, 
sed tantum secundum quid. Benedictus XIV 11 autem et post illum 


1 Cf. ib. q. 109, a. 2. 2 Dem. n. 1025. 3 S. theol. 1, 2, q. 63, a. 1 ad 2. 

4 Cf. etiam ib. q. 65, a. 2 . 

8 Sic Schopenhauer scribit: „Tugenden und Laster sind angeboren. Der Mensch 
andert sich nicht" (Die beiden Grundprobleme der Ethik I 53). 

6 Comm. in ep. ad Gal. c. 5. 7 De civ. Dei 1 . 5, c. 19 aliisque in locis. 

8 Moral. 1 . 20, c. 7, n. 17. 

8 In Cant. Cant. sermo 22, n. 11 {Migne, Patr. lat. 183, 883): „Quid vobis cum 
virtutibus, qui Dei virtutem Christum ignoratis? Ubinam, quaeso, vera prudentia, 
nisi in Christi doctrina? Unde vera iustitia, nisi de Christi misericordia? Ubi vera 
temperantia, nisi in Christi vi. a? Ubi vera fortitudo, nisi in Christi passione? 
Soli ergo qui eius doctrina imbuti sunt, prudentes dicendi sunt; soli iusti, qui de 
eius misericordia veniam peccatorum consecuti sunt; soli temperantes, qui eius 
vitam imitari student; soli fortes, qui eius patientiae documenta fortiter in adversis 
tenent. Incassum proinde quis laborat in acquisitione virtutum, si aliunde eas spe- 
randas putat quam a Domino virtutum." 

10 S. theol. 1, 2, q. 65, a. 2. 11 De serv. Dei beatif. 1 . 3, c. 21, n. 6. 

Ernestus Mulier 12 et Tanquerey 18 asserunt, virtutes acquisitas absque 
caritate et gratia esse veras et perfectas virtutes in suo genere. En 
verba Benedicti XIV 14 : „Si enim infideles possunt honesta opera facere 
et in eis frequenter se exercere, possunt etiam habitus talium operum 
acquirere et sibi comparare, et sic per consequens veras et perfectas 
in suo genere habere morales virtutes." 

Concedi quidem debet etiam sine caritate exsistere posse veras vir- 
tutes morales, nam illae habent quidquid ad essentiam virtutis moralis 
pertinet; possunt enim esse habitus valde firmi inducentes ad actus 
bonos et reddentes hominem moraliter bonum, saltem in aliquo sensu. 
Praeterea haec doctrina sequitur ex sententia nunc certa, hominem 
peccatorem vel etiam hominem infidelem posse operari opera moraliter 
bona. Porro si quis opera bona operari potest, idque iteratis vicibus, 
paulatim oritur habitus bonus, qui quidem habitus vere et proprie 
virtus nominari potest. Attamen non videtur esse concedendum, hasce 
virtutes sine caritate esse perfectas virtutes. Etenim a) perfecta virtus 
illa est, quae facit hominem simpliciter bonum. Atqui homo exsistens 
in statu peccati mortalis, licet exerceat quaecumque opera bona, non 
potest vocari simpliciter bonus, sed econtra semper est odio divino 
dignus. Praeterea b) non est perfecta virtus sine perfecta prudentia, 
cum prudentia sit auriga omnium virtutum. Porro si quis scienter in 
peccato mortali vel in infidelitate exsistat, nullo modo potest vocari 
vere prudens, cum felicitatem suam atque ultimum finem suum parvi 
pendat. Sancti Patres autem et S. Thomas, qui videntur negare vir- 
tutes veras morales sine caritate, intelligendi sunt de virtutibus per- 
fectis et praesertim merentibus vitam aeternam, ut ipse S. Augustinus 16 
haud obscure insinuat loquens de virtute „quae liberandis et beatifican- 
dis hominibus deserviat" ia . Unde reapse non videtur esse discordia 
inter diversos Doctores nisi in modo loquendi. 

ARTICULUS II. 

De proprietatibus virtutum acquisitarum. 

Indoles virtutum acquisitarum manifestatur quattuor proprietatibus, scii.: 
i. quod consistant in medio, 2. quod sint conexae, 3. quod sint inaequales, 
4. quod durent post hanc vitam. De singulis separatim agemus simul tan- 
gentes per transennam, quomodo eaedem proprietates conveniant virtutibus 
quoque infusis. 

§ i- 

De medio virtutum. 

462 Virtus moralis acquisita consistit in medio, unde tertia definitio 
Aristotelica supra n. 444 citata asseruit: „Virtus est habitus electivus 

1S Theol. mor. I, § 107. 13 Synopsis Theol. mor. 8 II, De virtut. mor. n. 586. 

14 De serv. Dei beatif. 1. 3, c. 21, n. 6. 10 Contra lulian. 1. 4, c. 3. 

18 Cf. Billuart, De pass. et virtut. diss. 2, a. 4, § 3. 

in medietate consistens." SS. Patres saepe de hac proprietate (de medi- 
tullio virtutis) sermonem faciunt. Sic e. gr. auctor Commentarii in 
Isaiam inter opera S. Basilii 17 dicit: „ Virtus est medietas et symmetria. 

Ex alterutra autem parte immoderatio virtutem excedens et deficientia 
est inconcinnitas et deformitas. Ita fortitudo medietas est, immoderatio 
eiusdem audacia, et deficientia timiditas est. Itaque animae pulchri- 
tudo est symmetria secundum virtutem, foeditas vero immoderatio a 
malitia procedens." S. Gregorius Nyssenus 18 scribit: „Virtus media est 
inter duo vitia: nempe inter defectum honesti et exuberationem." 

S. Hieronymus 10 autem pulchre dicit: „Difficile est, modum tenere in 
omnibus. Est vere iuxta philosophorum sententiam : , Modus virtus est, 
vitium nimietas reputatur/ 20 Quod nos una et brevi sententia expri- 
mere possumus: Ne quid nimis." S. Thomas 21 hanc proprietatem vir- 
tutum moralium hoc modo probat: Moralis virtus est habitus bonus 
perficiens appetitivam partem hominis in aliqua determinata materia. 
Mensura autem et regula appetitivi motus circa res appetibiles est ipsa 
ratio recta; vel aliis verbis: Tunc appetitus humanus est bonus, quando 
est commensuratus cum recta ratione. Atqui res mensuranda est bona, 
si prorsus correspondet mensurae; est autem mala sive mensuram non 
attingat sive mensuram excedat. Unde etiam appetitus mensurandus 
et regulandus per virtutes morales erit bonus et virtuosus, si sit pror- 
sus conformis rectae rationi neque excedat neque deficiat, sed in medio 
consistat inter excessum et defectum. 

Medium rationis et medium rei. Omnis virtus moralis consistit in 463 
medio rationis; virtus autem iustitiae praeter medium rationis insuper 
requirit medium rei 22 . Cuius ratio est, quia aliae virtutes, ut castitas, 
sobrietas, magnificentia etc., versantur circa passiones internas, quae 
non possunt mensurari physice et mechanice sed tantum proportio- 
naliter ad subiectum et obiectum. Unde e. gr. passio irae, quae in 
talibus circumstantiis est moderata et virtuosa, in aliis circumstantiis 
et praesertim in aliis hominibus est immoderata et peccatninosa. In 
quolibet casu ergo ratio in istis virtutibus debet determinare, quid sit 
moderatum et quid sit immoderatum attentis circumstantiis personae, 
loci, temporis etc. Quapropter e. gr. ille, qui gravi febri thyphoidea 
laborans sumit magnam quantitatem liquoris alcoholici praevidens 
quidem ebrietatem inde secuturam, sed intendens solam sanitatem 
recuperandam, non laedit virtutem temperantiae, neque peccat. Ratio 
est, quia sumit potum iuxta rectum iudicium rationis. — Aliter res se 
habet in iustitia, quae non directe versatur circa passiones sed circa 
exteriores actiones, scii, unicuique reddendi, quod suum est. Quod 


« Gap. 5, n. 174 ( Migne , Patr. graec. 30, 410). 

18 Hotn. 9 in Cant. (Migne, Patr. graec. 44. 97i)- 
18 Ep. 108, n. 20 (Migne, Patr. lat. 22, 898). 

30 Meo6re<; f| dpe-rri, uirepftoXi*] Katda. 

21 S. theol. 1, 2, q. 64, a. I. ” Ib. 2, 2, q. 58, a. 10. 


3 18 Pars I Tract. VI De virtutibus in genere. 

quidem unusquisque facere tenetur sine ullo respectu ad diversas con- 
diciones personarum. Unde e. gr. quicumque ioo francos furatus est, 
debet etiam ioo francos restituere. Hinc in virtute iustitiae non tan- 
tum observandum est medium rationis, sed etiam medium rei. Recte 
autem animadvertit Billuart 29 , „medium in iustitia non sic dici medium 
rei, quasi non sit medium rationis. Habet quidem [iustitia] ex sua spe- 
cifica ratione, quod sit medium rei, sed habet ex generali ratione vir- 
tutis, quod sit etiam medium rationis: tum quia nihil rationi confor- 
mius quam constituere aequalitatem inter ius et debitum, tum quia 
actus iustitiae sicut actus aliarum virtutum debet per prudentiam et 
rectam rationem regulari, ita ut ponatur loco et tempore debito, cum 
recta intentione et aliis debitis circumstantiis; unde si quis e. gr. sol- 
veret debitum praemature cum suo detrimento aut sinistra intentione, 
satisfaceret quidem praecepto restitutionis, sed non exerceret actum 
iustitiae (nisi tantummodo materialiter). Observandum insuper, in 
iustitia medium seu aequalitatem rei esse duplicem: unam scii, quan- 
titatis ad quantitatem, quam facit iustitia commutativa, puta reddendi 
viginti pro viginti; alteram proportionis ad proportionem, quam facit 
iustitia distributiva, ut si [uni] habenti meritum ad quattuor dentur 
decem, [tunc alteri] habenti meritum ad duo dentur quinque." 

Nota. Virtutes theologicae per se et ratione obiecti non consistunt 
in medio; unde numquam possumus nimis amare Deum, aut niinis in 
ipsum credere aut sperare. Per accidens 2i autem, praesertim ratione 
nostri, istae quoque virtutes consistunt necessario in medio, in quantum 
secundum veram prudentiam, i. e. tempore, modo aliisque servatis 
congruis circumstantiis, actibus theologicarum virtutum vacare debe- 
mus. Hinc tempore inopportuno, quod deberet e. gr. impendi rebus 
familiaribus, non licet contemplationi divinarum veritatum se dare. 

§ 2 * 

De conexione virtutum. 

464 Omnes virtutes morales sunt conexae. Iam S. Augustinus scribens 
ad S. Hieronymum dixit: „Illud de inseparabilitate virtutum ... omni- 
bus philosophis 25 placuit Certe hinc suadent: qui unam virtutem 

habuerit, habere omnes, et omnes deesse cui una defuerit, quod pru- 
dentia nec ignava nec iniusta nec intemperans potest esse; nam si ali- 
quid horum fuerit, prudentia non erit. Porro si prudentia tunc erit, 
si et fortis et iusta et temperans sit, profecto, ubi fuerit, secum habet 
ceteras. Sic et fortitudo imprudens esse non potest vel intemperans 
vel iniusta: sic temperantia necesse est, ut prudens, fortis et iusta sit: 
sic iustitia non est, nisi sit prudens, fortis et temperans. Ita ubi vera 


S3 De pass. et virt. a. 4, § 1. 

2 * Cf. S. theol. 1, 2, q. 64, a. 4, et 2, 2, q. 17, a. 5 ad 2. 
28 Cf. Aristot., Ethic. 1 . 6, c. ult. 

est aliqua earum, et aliae similiter sunt; ubi autem aliae desunt, vera 
illa non est, etiamsi aliquo modo similis esse videatur." 26 Simili modo 
loquuntur alii SS. Patres, ut S. Ambrosius 27 , S. Gregorius Magnus 28 , 
qui nervose et verissime dicit: „Una virtus sine aliis aut omnino nulla 
est aut imperfecta", et omnes fere Scholastici contra B. Albertum Ma- 
gnum 22 et Scotistas 30 . — Antequam haec doctrina de conexione et 
concatenatione virtutum probetur, praenotandum est: hic tantum agi 
de virtutibus moralibus acquisitis eisque in statu perfecto exsistentibus. 
Certum est enim: 

1. Virtutes intellectuales non esse conexas neque inter se neque 
cum aliis virtutibus. Non enim, qui habet unam scientiam aut artem, 
callet omnes alias **, vel habet omnes virtutes morales. 

2. Virtutes theologicas non esse inter se necessario conexas. Nam 
Concilium Tridentinum 32 definit: „S. q. d. amissa per peccatum gratia 
simul et fidem semper amitti, aut fidem, quae remanet, non esse veram 
fidem, ... A. S." Fides autem et spes sine caritate exsistentes vo- 
cantur virtutes informes et imperfectae, sed ex misericordia divina 
relinquuntur peccatori, ut ipse possit facilius iterum converti ad Deum. 

3. Omnes virtutes morales infusas esse inter se conexas, quia sunt 
effectus gratiae sanctificantis, quacum simul omnes infunduntur, et 
quacum pereunte omnes pereunt 33 . 

4. Aliquas dispositiones sive innatas sive acquisitas ad hanc virtutem 
moralem posse adesse, quin ceterae virtutes morales perfecte in homine 
exsistant 3 *. Sic e. gr. homo potest esse prorsus deditus vitio luxuriae, 
ac proinde omnino carere virtute castitatis, qui tamen est misericors 
erga pauperes vel iustus in venditione et contractibus. At isti actus 
misericordiae vel iustitiae non procedunt a perfecta virtute caritatis 
aut iustitiae, sed tantum ex aliqua dispositione plus minusve perfecta. 

5. Si una virtus est perfecto modo in homine, inde nondum sequitur, 
ut etiam omnes aliae eodem gradu adsint. Sic e. gr. si quis pauper 
per longum exercitium in maximo gradu acquisivit virtutem mansuetu- 
dinis, inde nondum sequitur illum habere in eodem gradu virtutem 
liberalitatis, quam forsan numquam exercere potuit ob suam pauper- 
tatem. Habet tamen istam virtutem „in dispositione animi", quia casu 
occurrente et possibilitate exsistente valde dispositus est etiam ad exer- 
cendam istam virtutem 36 . 

Quibus praenotatis sit: 

Propositio: Virtutes morales acquisitae sunt ita conexae, ut, si una 465 
in statu perfecto adsit, omnes aliae adsint; sin autem adsit vitium uni 


86 ( Migne , Patr. lat. 33, 735.) — In Ep. 167 videtur autem S. Augustinus de- 
sumere conexionem virtutum potius ex caritate supernaturali quam ex prudentia, 
27 Expos. in Luc. 1 . S, n. 63 (Migne, Patr. lat. 15, 138). 

23 Moral. 1 . 22, c. x. 20 3 3 Sent., dist. 36, q. 1, a. 1. 

50 Cf. Billuart, De virtut. a. 4, § 2. 31 Cf. S. theol. 1, 2, q. 65, a. 1 ad 3. 

32 Sess. 6, can. 28 de iustif. (Denz. n. 838). 83 Cf. S. theol. x, 2, q. 65, a. 3. 

34 Cf. ib. a. x. 38 Cf. ib. q. 66, a. 2. 

virtuti morali oppositum , tunc nulla alia virtus moralis perfecta est in 
tali homine. 

Probatur. Neque perfecta virtus moralis sine prudentia neque 
prudentia perfecta sine aliis virtutibus moralibus exsistit in homine. 
Ergo virtutes morales perfectae necessario conexae sunt cum pru- 
dentia, proindeque etiam inter se; omnes autem destruuntur, si vel 
unus habitus graviter vitiosus unam virtutem oppositam destruxerit. 

Explicantur singula: a) Non datur perfecta virtus moralis sine pru- 
dentia, nam nulla virtus moralis potest exsistere, nisi medium observet, 
i. e. nisi aeque evitet excessum ac defectum, ut supra dictum est. Unde 
etiam virtus moralis definitur ad Aristotele: habitus electivus in me- 
dietate consistens. Determinare vero, in quo consistat medium, pertinet 
ad prudentiam; quapropter Aristoteles addit in definitione allata: 
„prout sapiens (i. e. prudens) determinaverit". Idem patet quotidiana 
experientia. Etenim non raro accidit, fit aliquis homo exerceat iteratis 
vicibus opera (obiective) valde virtuosa, e. gr. opera mortificationis, et 
tamen minime acquirat virtutem correspondentem, potissimum quia 
deest prudentia in exercitio talium operum. 

b) Deinde non potest exsistere prudentia vera et perfecta in homine, 
qui est deditus vel uni vitio directe opposito alicui virtuti. Nam licet 
virtus prudentiae non amittatur per unum alterumve actum peccamino- 
sum (e. gr. homo virtuosus, qui ex subitanea tentatione committit pec- 
catum grave contra castitatem, inde nondum amittit neque prudentiam 
neque alias virtutes acquisitas) ; tamen is qui iteratis actibus acquisivit 
habitum vitiosum, e. gr. luxuriae, etiam amisit virtutem prudentiae 
aliasque omnes virtutes acquisitas. Quomodo enim quis potest adhuc 
vocari vere prudens, qui identidem agit contra rationem? Habitus enim 
vitiosus est contra rectam rationem — Si quis autem deditus alicui 
vitio caret vera virtute prudentiae, quomodo potest semper et perfecte 
exercere actus aliarum virtutum, e. gr. iustitiae, fortitudinis et tempe- 
rantiae, cum tot tentationes difficultatesque in continuo exercitio vir- 
tutum occurrant? — Concedimus quidem, hominem vitio deditum posse 
exercere unum alterumve actum virtuosum, immo et posse hrbere 
virtutes quasdam imperfectas; sed impossibile est talem hominem 
habere vel unam virtutem perfectam, cum ad quamlibet perfectam 
virtutem requirantur perfecta prudentia et voluntas firma semper et in 
omni eventu agendi ea, quae sunt recta. 

466 Corollarium. Ex dictis sequitur, ut prudentia et aliae virtutes ab in- 
vicem dependeant, sed diverso modo. Prudentia dependet ab aliis virtutibus 
tamquam a dispositione necessaria; seu aliae virtutes optime disponunt ad 
habendam et exercendam prudentiam. Unde Psalmista dicit: „Super senes 
intellexi , quia mandata tua quaesivi .“ 88 Econtra vitia maxime obnubilant 
rationem redduntque hominem sicut equum et mulum, quibus non est in- 
tellectus 37 . Hinc etiam vidimus ex historia, magnates immo et imperatores 


56 Ps. n8, ioo. s? cf Ps. 31, 9. 

adiisse homines sanctos consilii petendi causa etiam in rebus terrestribus 
e. gr. consuluit ducissa Brabantiae S. Thomam, et S. Antoninus tanta cum 
prudentia dare consuevit consilia, ut vocaretur ..Antoninus consiliorum" — 
Ceterae autem virtutes dependent a prudentia sicuti a causa dirigente. Pru- 
dentia enim illis praestituit apta media ad consequendos proprios fines atque 
praecavet, ne corrumpantur neque per excessum neque per defectum. Quare 
prudentia est completiva omnium virtutum moralium earumque forma 


3 - 


De inaequalitate virtutum. 


Virtutes non sunt aequales, sicuti voluerunt Stoici, Cicero, Seneca 89 . 
Ratio est, quia virtutes sunt habitus acquisiti, qui possunt augeri vel 
minui et qui inter se comparati non sunt eiusdem praestantiae. Tota 
doctrina de inaequalitate virtutum sequentibus propositionibus enun- 
tiari potest: 

i. Virtutes in se consideratae sunt inaequales. 407 

Ratio est, quia una virtus habet nobilius obiectum quam alia. Ordinem 
autem hunc inter se obtinent diversae virtutes: 

Summum gradum obtinent virtutes theologicae aliaeque infusae; quia 
directe disponunt hominem ad finem supernaturalem. Simpliciter autem 
altissimum gradum inter omnes virtutes obtinet caritas ; de qua S. Paulus 
dicit: „Nunc manent fides, spes, caritas, tria haec; maior autem horum est 
cantas ." 40 , 


Secundum gradum post virtutes infusas obtinent ex parte obiecti virtutes 
intellectuales. Nam „illa virtus nobilior est, quae habet nobilius obiectum. 
Manifestum est autem, quod obiectum rationis est nobilius quam obiectum 
appetitus. ... Unde simpliciter loquendo virtutes intellectuales, quae perficiunt 
rationem, sunt nobiliores quam morales, quae perficiunt appetitum." Ita 
S. Thomas 11 , qui tamen statim addit: „Sed si consideretur virtus in ordine 
ad actum, sic virtus moralis, quae perficit appetitum, cuius est movere alias 
potentias ad actum, nobilior est." 

Tertium gradum obtinent virtutes morales, et praecipue virtutes cardi- 
nales, inter quas primum locum obtinet prudentia, secundum iustitia, tertium 
fortitudo, quartum temperantia. Nam prudentia est ductrix omnium vir- 
tutum atque perficit intellectum, qui est nobilior facultas quam voluntas et 
appetitus sensitivus. Iustitia autem venit post prudentiam; quod patet tum 
ex obiecto tum ex subiecto eius. Obiectum seu materia iustitiae sunt opera- 
tiones, quibus homo non solum ordinatur in seipso, sed etiam ad alterum- 
quae quidem operationes sunt nobiliores quam refrenationes passionum, qui- 
bus incumbunt fortitudo et temperantia. Subiectum autem, in quo residet 

iustitia, est voluntas, quae utique secundum locum inter animae potentias 

scii, post intellectum — obtinet. Post iustitiam venit fortitudo, quae residet 
m appetitu irascibili tamquam in subiecto et versatur circa timorem in rebus 
arduis. Ultimo venit temperantia in appetitu concupiscibili, quae versatur 
circa passiones infimas refrenandas, scii, circa appetitum ciborum et Vene- 
reorum, qui est homini et brutis communis 12 . 










uwi. 4. 4, a. soi. 


Z ?twi h< i 01 ' 2 ’ Q ‘ 66, a i l ' . 40 1 Cor - r 3- 13 ; cf. S. theol 1. c. a. 6. 

S. theol. 1 . c. a. 3. « Cf. ib. a. 4. 

Pars I. Tract. VI. De virtutibus in genere. 


Caput III, De virtutibus infusis earumque proprietatibus. Art. 1. 


468 2. Virtutes morales in diversis hominibus possunt esse inaequales. 

Ratio est, quia unus homo est melius dispositus ad virtutes quam alius 
vel a) propter maiorem assuetudinem, vel b) propter meliorem dispositionem 
naturae, vel c) propter perspicacius iudiciuin rationis, vel d) propter maius 
gratiae donum, quod unicuique donatur „secundum mensurant donationis 
Christi ", ut dicit S. Paulus 43 . Ex quibus dictis iam refutatur error Luthe- 
ranorum docentium omnes homines esse aequaliter sanctos. Quare contra 
illos definivit Concilium Tridentinum *. iustos in ipsa iustitia per Christum 
accepta, cooperante fide, bonis operibus crescere atque magis iustificari 44 . 
Si enim inaequalitas exsistit in habitibus supernaturalibus, conveniens est 
similis inaequalitas in virtutibus naturalibus acquisitis. 

463 3- Virtutes morales in eodem homine possunt esse inaequales secundum 

diversa tempora, i. e. possunt augeri vel minui. 

Sicut enim virtutes acquiruntur iteratis actibus atque augentur per con- 
tinuum exercitium, ita etiam diminuuntur aut etiam totaliter tolluntur per 
cessationem ab actibus vel per vitia opposita. Contra complures auctores 
S. Thomas 46 docet, habitus et proinde etiam virtutes acquisitas non augeri 
per quoslibet actus etiam remissos, sed tantum per actus intensos. Sicuti 
enim musicus vel pictor, qui remisse seu negligenter artem suam exercet, 
non proficit, sed potius paulatim deficit, ita etiam ille, qui negligenter facit 
actus virtutum, e. gr. qui negligenter dicit orationes, non proficit in virtuti- 
bus, sed econtra sensim illas amittit 46 . Virtutes morales in eodem homine 
posse minui aut etiam tolli secundum diversa tempora, quotidiana experientia 
patet. Quod quidem evenit vel ex cessatione actuum vel ex actibus contrariis 
repetitis. Si enim quis diu cessat ab actibus virtutum, pedetemptim agendi 
impedimenta crescunt et habitus contrarii inducuntur; sin vero saepe in- 
dulget actibus contrariis, paulatim vitium contrarium oritur. Sic si quis 
hucusque parcus in cibo et potu iteratis vicibus excessus in manducando et 
bibendo committit, sensim vitia gulae et ebrietatis contrahet. 

470 4. Virtutes morales etiam eodem tempore non sunt aequales inter se 
in eodem homine; aliae enim sunt maiores, aliae autem minores. 

Ratio est, quia virtutes istae augentur per continuum exercitium. Porro 
potest quis se magis exercere in una virtute quam in alia. Praeterea potest 
aliquis ex ipsa indole naturali esse magis dispositus ad unam virtutem quam 
ad aliam; et demum Deus potest speciales gratias dare ad aliquam specialem 
virtutem et non alias 47 . Unde et videmus diversos sanctos in diversis vir- 
tutibus excelluisse, e. gr. S. Franciscum in paupertate, S. Dominicum in zelo 
apostolico etc. 

§ 4- 

De duratione virtutum. 

471 Virtutes morales durant post hanc vitam quantum ad earum formale, 
non autem quantum ad earum materiale. 

48 Eph. 4, 7; cf. S. theol. 1. c. 

44 Sess. 6, c. io et can. 24 de iustif . (Dena. n. 803 et- 834). 

45 S. theol. 1, 2, q. 52, a. 3. 

46 Nota. Aliud est crescere in virtutibus acquisitis, aliud crescere in merito. 
Omnes enim actus boni etiam remissi, si sunt facti in statu gratiae sanctificantis, 
merentur augmentum gratiae et gloriae, sed hoc meritum potius provenit ex 
gratia sanctificante quam ex actu humano. 

47 S. theol. 1, 2, q. 56, a. 2. Cf. supra n. 4640. 

Sufficit afferre quae de hac re habet S. Thomas 48 : „In huiusmodi vir- 
tutibus aliquid est formale et aliquid quasi materiale. Materiale quidem est 
in his virtutibus inclinatio quaedam partis appetitivae ad passiones vel 
operationes secundum modum aliquem. Sed quia iste modus determinatur 
a ratione, ideo formale in omnibus virtutibus est ipse ordo rationis. Sic 
igitur dicendum est, quod huiusmodi virtutes morales in futura vita non 
manent quantum ad id, quod est materiale in eis; non enim habebunt in 
futura vita locum concupiscentiae et delectationes ciborum et venereorum; 
neque etiam timores et audaciae circa pericula mortis; neque etiam distri- 
butiones et commutationes rerum, quae veniunt in usum praesentis vitae. 
Sed quantum ad id, quod est formale, remanebunt in beatis perfectissime 
post hanc vitam; in quantum ratio uniuscuiusque rectissima erit circa ea, 
quae ad ipsum pertinent secundum statum illum; et vis appetitiva omnino 
movebitur secundum ordinem rationis in his, quae ad statum illum pertinent. 
Unde Augustinus dicit, quod .prudentia ibi erit sine ullo periculo erroris; 
fortitudo sine molestia tolerandorum malorum; temperantia sine repugna- 
tione libidinum; ut prudentiae sit nullum bonum Deo praeponere vel aequare, 
fortitudinis ei firmissime inhaerere, temperantiae nullo defectu noxio de- 
lectari 1 . De iustitia vero manifestum est, quem actum ibi habebit, scii, esse 
subditum Deo; quia etiam in hac vita ad iustitiam pertinet esse subditum 
superiori. 11 

Post hanc vitam virtus theologica caritatis quidem manet, non autem 
fides neque spes 48 . 

CAPUT III. 

De virtutibus infusis earumque proprietatibus. 

Dividimus istud caput in duos articulos: 1. de exsistentia et essentia 
virtutum infusarum; 2. de earum proprietatibus. 

ARTICULUS I. 

De exsistentia et essentia virtutum infusarum. 

Thesis. Fidei proximum est, simul cum gratia sanctificante infundi 472 
virtutes theologicas fidei, spei et caritatis; sententia autem communis- 
sima theologorum tenet, insuper infundi omnes virtutes morales et 
dona Spiritus Sancti. 

1. Exsistentia virtutum theologicarum clare innuitur in Sacra Scriptura, 
e. gr.: „Caritas Dei diffusa est in cordibus nostris per Spiritum Sanctum, 
qui datus est nobis " B0 ; „N on enim dedit nobis Deus spiritum timoris, sed 
virtutis et dilectionis et sobrietatis ." 61 — Praeterea Concilium Tridentinum 82 
declaravit: „In ipsa iustificatione cum remissione peccatorum haec omnia 
simul infusa accipit homo per lesum Christum, cui inseritur: fidem, spera 
et caritatem", et definivit 68 : „S. q. d. homines iustificari vel sola imputa- 
tione iustitiae Christi, vel sola peccatorum remissione, exclusa gratia et 
caritate, quae in cordibus eorum per Spiritum Sanctum diffundatur atque 

48 S. theol. 1, 2, q. 67, a. 1. « Cf. ib. 2, a, q. 18, a. 2. 

66 Rom. 5, S- « 2Tim. 1, 7. « S ess. 6, c. 7 de iustif. (Dena. n. 800). 

68 Sess. 6, can. 11 de iustif. (Dens. n. 821). 

illis inhaereat ... A. S.“ Cum haec verba „diffusa“, „inhaeret“ tam clare 
exprimant, fidem, spem, caritatem dari non per actum transeuntem, sed 
per habitum permanentem, complures theologi (e. gr. Vega 61 , Suarez 66 , 
Ripalda 66 , Benedictus XIV 67 ) censent, exsistentiam virtutum infusarum 
theologicarum esse de fide. Quia tamen Concilium non diserte loquitur de 
virtutibus seu habitibus permanentibus, hinc melius dicitur, id esse tantum 
fidei proximum. Ceterum omnes theologi veteres et recentiores unanimiter 
docent, exsistere virtutes theologicas infusas. Unicus Petrus Lombardus, 
Magister Sententiarum, vult caritatem non esse virtutem, sed ipsum Spiritum 
Sanctum, qui directe et sine habitu mediante nos movet ad actus caritatis 68 . 

2. Exsistentia virtutum moralium infusarum non fuit absolute negata 
nisi a paucis antiquis, e. gr. Scoto 68 , Durando, Biel, Occamo etc. Saeculo 
autem XIII complures dubitabant, num non solum in iustificatione hominis 
adulti verum etiam in baptismo infantium simul cum gratia infunderentur 
virtutes 60 . Ratio dubitandi fuit, quia istae virtutes videntur tunc prorsus 
supervacaneae esse, cum infantes sint incapaces ad usum illarum. Nihilominus 
Concilium Viennense (1311) declaravit: „Nos autem attendentes generalem 
efficaciam mortis Christi, quae per baptisma applicatur pariter omnibus 
baptizatis, opinionem secundam, quae dicit, tam parvulis quam adultis con- 
ferri in baptismo informantem gratiam et virtutes, tamquam probabiliorem 
et dictis sanctorum et doctorum modernorum theologiae magis consonam 
et concordem, sacro approbante Concilio, duximus eligendam." 61 — Accedit 
auctoritas sane magna Catechismi Romani 62 docentis: „Huic [gratiae sanc- 
tificanti) autem additur nobilissimus omnium virtutum comitatus, quae in 
animam cum gratia divinitus infunduntur." 

Demum addi potest ratio convenientiae. Maxima analogia exsistit inter 
ordinem naturalem et ordinem supernaturalem; gratia enim non corrumpit 
naturam, sed illam elevat. Porro in ordine naturali homo ad bene, prompte 
et delectabiliter agendum eget diversis habitibus et virtutibus moralibus. 
Ergo a pari idem dicendum est in ordine supernaturali, ad quem elevatur 
homo per gratiam sanctificantem, quae animam quasi deificat. Praeter 
gratiam sanctificantem igitur requiruntur habitus supernaturales et quidem 
prime habitus, qui animam bene disponunt circa ipsum finem ultimum; 
i. e. virtutes theologicae. Deinde requiruntur habitus supernaturales dis- 
ponentes hominem circa apta media ad obtinendum finem ultimum, qui 
quidem habitus supernaturales sunt virtutes morales infusae 63 . 

Hodie a nullo theologo exsistentia infusarum virtutum moralium negatur. 
Tot sunt virtutes morales infusae, quot sunt virtutes morales acquisitae. Ita 
docet sententia verior et communior 61 . 

Virtutes intellectuales, cum non sint necessariae ad vitam moralem et 
supernaturalem ducendam, non infunduntur simul cum gratia sanctificante; 
aliquando tamen conferuntur tamquam gratiae gratis datae, e. gr. gratia 


61 In Trid. 1. 7, c. 24. 65 De gratia 1. 6, c. 8, n. 14. 

66 De ente supern. disp. 120, n. 18 sqq. 

67 De serv. Dei beatif. 1. 3, c. 21, n. 13. 

60 Videsis refutationem huius erroris in S. theol. 2, 2, q. 23, a. 2. 

ea In 3, dist. 36, q. 1, n. 28, § „Licet de istis". 60 Cf. S. theol. 3, q. 69, a. 6. 

61 Dem. n. 483. 62 Pars 2 de sacr. bapt. c. 2, q. 39. 

63 Cf. S. theol. 1, 2, q. 63, a. 3, et Comm. Caietani et Sylvii in hunc art. 

61 Salmant., Curs. S. theol. de virtut. disp. 3, dub. 1, n. 18. 

linguarum. — De Spiritus Sancti donis, quae simul cum gratia infunduntur, 
supra n. 445 iam dictum est. 

3. Essentia virtutum infusarum. Definitio Augustiniana superius data 473 
explicat essentiam virtutum infusarum. Virtus enim infusa est bona qualitas 
mentis, qua recte vivitur, qua nemo male utitur et quam Deus in nobis sine 
nobis operatur. Unde virtus infusa causatur in nobis actu divino, scii, in- 
fusione gratiae sanctificantis, quin homo propriis actibus naturalibus ullo 
modo hanc infusionem mereri valeat. Sicuti enim homo nequit mereri gratiam 
sanctificantem, ita etiam non valet mereri virtutes infusas. 

a) Virtutes infusae sunt consectaria gratiae sanctificantis. Hoc quidem 
certum est pro virtutibus moralibus infusis et pro caritate, sed pro virtute 
infusa fidei et spei docent complures theologi, ut Caietanus et Bannez 66 , 
Medina 66 , Suarez 67 , Schilling 68 aliique, habitum fidei et spei aliquando in- 
fundi ante habitum caritatis, adeoque ante gratiam sanctificantem putant 
enim isti auctores, haereticum aut catechumenum posse esse sufficienter 
dispositum ad habitum fidei et spei, antequam sit dispositus ad caritatem. 
Sicut enim fides et spes (informes) conservantur sine gratia sanctificante 
in catholico peccatore, ita possunt produci sine gratia sanctificante in cate- 
chumeno. Sed merito reicitur haec sententia cum S. Thoma 69 asserente 
habitus omnium virtutum simul infundi. Docet enim Concilium Triden- 
tinum 70 : „In ipsa iustificatione cum remissione peccatorum haec omnia simul 
infusa accipit homo per lesum Christum, cui inseritur: fidem, spem et cari- 
tatem." Idem patet ex Catechismo Romano, qui virtutes vocat comitatum 
gratiae et docet eas infundi simul cum gratia 71 . Nihil autem obstat, quo- 
minus homo sine gratia sanctificante etiam ante baptismum eliciat actus fidei 
cum auxilio gratiae actualis, et in hoc sensu intelligendi sunt SS. Patres et 
S. Thomas loquentes de eo, „qui accipit a Deo fidem absque caritate" 72 . 

b) Virtutes infusae realiter differunt a gratia sanctificante. Disputant 
theologi utrum virtutes infusae sint realiter distinctae a gratia sanctificante, 
an potius sint ipsa gratia sanctificans, prout ordinatur ad actus. Affirmant 
realem distinctionem S. Thomas 73 , omnes Thomistae, ut Caietanus, Medina, 
Soto, et quampiurimi alii, e. gr. Valentia, Suarez, Kleutgen, Scheeben, 
Gopfert aliique. Negant autem differentiam saltem inter caritatem et gratiam 
(licet concedant, gratiam differre ab aliis virtutibus) Alexander Hales, Du- 
randus, Scotus, Vega, Lessius, Bellarminus aliique. Sententia thomistica non 
tantum est longe communior, sed etiam verior. Etenim Concilium Tridentinum, 
Concilium Viennense et Catechismus Romanus loquuntur de gratia et cari- 
tate tamquam de rebus distinctis 71 . Praeterea sicut anima nostra distinguitur 
a potentiis suis, ita gratia sanctificans, quae in essentia animae recipitur, 
distingui debet a virtutibus infusis, quae in potentiis animae subiectantur 7 *. 

c) Virtutes infusae specifice distinguuntur a respectivis virtutibus aequi- 474 
sitis. Nam licet obiectum materiale e. gr. virtutis temperantiae acquisitae 

et temperantiae infusae sit unum et idem, scii, moderatus usus cibi, tamen 
regula moderans istud obiectum alia est in temperantia acquisita et alia est 


«e Comm. in 2, 2, q. 6, a. 2. 00 Comm. in 1, 2, q. 62, a. 4. 

67 3. t. 3» disp. 28, sect. 3. es Moraltheologie I, §40. 

69 S. theol. 1, 2, q. 62, a. 4; 3, q. 85, a. 6. 

70 Sess. 6, c. 7 de iustif. {Dem. n. 800). 71 Cf. supra n. 472. 

72 S. theol. 2, 2, q. 6, a. 2 ad 3. 73 Ib. q. no, a. 3 et 4 aliisque in locis. 

71 Cf. locos supra citatos. 76 Cf. S. theol. 1, 2, q. no, a. 4 ad 1. 

in temperantia infusa. Regula enim temperantiae acquisitae est recta ratio, 
praecipiens moderationem in cibo et potu, non solum ne valetudo pessumdetur, 
sed etiam ut totus appetitus concupiscibilis sit bene ordinatus; regula vero 
temperantiae infusae est lex divina, quae praecipit, ut homo castiget corpus 
suum et in servitutem redigat, ad securius assequendam beatitudinem coele- 
stem. Generatim loquendo virtutes infusae dirigunt omnia ad finem super- 
naturalem; virtutes autem acquisitae directe intendunt bonum naturale. Con- 
cinne dicit Angelicus Doctor: „Et per hunc etiam modum differunt specie vir- 
tutes morales infusae, per quas homines bene se habent in ordine ad hoc 
quod sint cives sanctorum et domestici Dei; et aliae virtutes acquisitae, 
secundum quas homo se bene habet ad res humanas." 76 

d) Virtutes infusae causant potentiam, non autem facilitatem (extrin- 
secam) peragendi actus supernaturales. Sicut gratia sanctificans residens in 
essentia animae illam elevat ad naturam altiorem, ita virtutes infusae ele- 
vant potentias animae ad actus supernaturales ponendos. Cum virtutes 
acquisitae procurent facilitatem agendi, virtutes infusae ipsam potentiam 
supernaturaliter agendi in praesenti rerum condicione causant. E. gr. sine 
virtute temperantiae homo posset, licet difficulter, peragere actus sobrietatis, 
sed sine virtute fidei homo esset impar eliciendi actus verae fidei. Cum 
autem virtutes infusae dent potentiam quidem, non autem facilitatem (ex- 
trinsecam) 77 eliciendi actus virtuosos, hinc etiam homo iustificatus habens 
istas virtutes non raro patitur magnos labores in illarum exercitio, praesertim 
si antea fuit vitiis deditus. Oportet igitur, ut virtutes infusae adiuventur a 
virtutibus acquisitis non quidem intrinsece, quia habitus naturalis virtutum 
acquisitarum nequit intrinsece perficere habitum supernaturalem virtutum 
infusarum, sed extrinsece, in quantum removent obscacula, scii, inclinationes 
perversas et concupiscentiam inordinatam. Remotis huiusmodi obstaculis 
virtutes infusae incipiunt etiam facile prompteque agere et producere optima 
opera meritoria. 

ARTICULUS II. 

De proprietatibus virtutum infusarum. 

Praeter quattuor proprietates, quae sunt virtutibus infusis et acqui- 
sitis communes 78 , enumerantur tres, quae sunt virtutibus infusis spe- 
ciales, scii. 1. virtutes infusae intrinsece augentur simul cum gratia 
sanctificante; 2. pereunt simul cum gratia sanctificante (exceptis vir- 
tutibus fidei et spei) ; 3. non possunt directe diminui. 

475 1. Virtutes infusae intrinsece augentur, quoties gratia sanctificans 

augetur. 

Constat gratiam sanctificantem augeri: a) per dignam susceptionem sacra- 
mentorum et b) per quaelibet opera meritoria de condigno. — Virtutes in- 

76 S. theol. i, 2, q. 63, a. 4. 

77 Duplex distinguitur facilitas agendi, nempe intrinseca et extrinseca. Intrin- 

seca consistit in pronitate, quae ipsi facultati inest ad suum actum proprium. Ex- 
trinseca facilitas oritur ex remotione obstaculorum externorum, quae impediunt 
actum. Intrinsecam quidem facilitatem agendi conferunt virtutes infusae, quia 
elevant et roborant naturalem vim potentiae; non autem extrinsecam, quia re- 
manant obstacula externa e. gr. inveterati habitus contrarii (cf. S. Thomas, De 
virtut. in com. a. 10 ad 14). 78 Cf. supra n. 462. 

1 fusas revera posse crescere patet manifeste ex S. Scriptura. S. Paulus scribit 

ad Romanos: „Deus spei repleat vos omni gaudio et pace in credendo, ut 
abundetis in spe et virtute Spiritus Sancti” 76 ; ad Corinthios: „Usque ad 
vos pervenimus in Evangelio Christi, . . . spem habentes crescentis fidei 
, vestrae” 80 ; ad Philippenses: „Hoc oro, ut caritas vestra magis ac magis 

abundet.”* 1 Unde Ecclesia ipsa orat: „Qmnipotens sempiterne Deus, da 
nobis fidei, spei et caritatis augmentum." 82 Ceterum omnes Theologi con- 
sentiunt circa possibilitatem immo et circa factum augmenti virtutum in- 
fusarum; sed minime sunt concordes circa modum istius augmenti. Cum 
autem eorum disputationes sint fere nullius utilitatis neque ullam certitu- 
dinem inducant, illas hic omittimus 83 . Si iam difficillimum est dicere, quo- 
modo plantae aliaeque res naturales crescant, quanto difficilius erit assignare, 
quomodo virtutes infusae, quae sunt res supernaturales, augeantur s *. 

2. Virtutes infusae omnes amittuntur (exceptis virtutibus fidei et 476 
spei) per peccatum mortale. 

Caritas perit per peccatum mortale, quod destruit ipsum fundamentum 
caritatis, nempe gratiam sanctificantem, de qua definivit Concilium Triden- 
tinum 88 : „ Asserendum est, non modo infidelitate, per quam et ipsa fides 
amittitur, sed etiam quocumque alio mortali peccato, quamvis non amittatur 
fides, acceptam justificationis gratiam amitti." Deperdita autem gratia sanc- 
tificante nondum eo ipso perire virtutem fidei, certum est de fide, ut patet ex 
eodem Concilio Tridentino 88 . Idem valet de spe, cum eadem ratio militet 
pro utraque virtute 87 . Unde peccatores possunt habere veras (licet informes) 
virtutes fidei et spei, quas Deus ex infinita misericordia reliquit in cordibus 
eorum post peccatum commissum. Habentes enim fidem et spem multo facilius 
convertuntur ad Deum quam infideles, qui fidem vel numquam habuerunt vel 
amiserunt. Attamen ista fides, quia est mortua, minime sufficit ad justifi- 
cationem obtinendam, ut voluerunt Protestantes. Unde S. Paulus dicit: „Et 
si habuero omnem fidem, ita ut montes transferam, caritatem autem non 
habuero, nihil sum” 9 *, et S. Iacobus asserit: „Quid proderit, fratres mei, 
si fidem quis dicat se habere, opera autem non habeat ? Numquid poterit 
fides salvare eum?”** Quare pulchre dicit S. Augustinus 80 : „Sine caritate 
quippe fides potest quidem esse, sed non et prodesse." Virtus fidei amittitur 
per peccatum infidelitatis, ut patet ex Concilio Tridentino supra citato. Ratio 
autem est, quia per infidelitatem voluntariam destruitur obiectum formale 
quo fidei, ut infra n. 494 latius dicetur. Sicut fides amittitur peccato infideli- 
tatis, ita spes amittitur per actum desperationis. Eadem est enim ratio. 

Virtutes morales infusas perdi ex amissione gratiae sanctificantis com- 
munis est doctrina theologorum. Etenim istae virtutes sunt quasi proprie- 
tates fundatae super gratia sanctificante. Sin autem fundamentum ruit, ne- 
cesse est, ut etiam omnia, quae illi superstructa sunt, corruant. 

79 Rom. 15, 13. 88 2 Cor. 10, 14 et 15. 81 Phil. 1, 9. 

82 Dom. 13 post Pentec. 83 Cf. Billuart, De caritate diss. 2. 

84 Cf. S. theol. 2, 2, q. 24, a. 4 ad 3, et art. 5 ad 3. 

85 Sess. 6, c. is de iustif. (Dene. n. 808). 

88 Sess. 6, can. 28 supra n. 464 b cit. 

87 Cf. S. theol. 1, 2, q. 71, a. 4. Hinc damnata est sequens propositio Quesnellii: 
„Totum deest peccatori, quando ei deest spes; et non est spes in Deo, ubi non est 
amor Dei" (Dene. n. 1407)- 88 1 Cor. 13, 2. 89 lac. 2, 14. 

99 De trinit. lib. 15, c. 18, n. 32 ( Migne , Patr. lat. 42, 1083). 

477 3. Virtutes infusae non possunt directe diminui. 

Ita sententia communissima, cui fere solus Dionysius Carthusianus 1 
videtur contradixisse. Ratio est, quia talis diminutio non posset fieri nisi 
vel per peccatum veniale vel per cessationem ab actibus virtutum. Per 
peccatum enim mortale istae virtutes non minuuntur, sed tolluntur, ut dictum 
est. Porro virtutes infusae non possunt diminui a) per cessationem ab 
actibus. Nam sicut istae virtutes non fuerunt causatae ab actibus humanis, 
sed ex sola infusione divina, ita nec diminuuntur per cessationem ab actibus. 
Neque etiam b) per peccata venialia. Nam peccatum veniale non attingit 
istas virtutes, quia peccatum veniale est solum deordinatio quaedam circa 
boni temporalis appetitum, quin inde intentio ultimi finis laedatur; virtutes 
autem infusae versantur circa ultimum finem super naturalem. — Praeterea, 
si istae virtutes possent diminui peccatis venialibus, tunc per multa peccata 
venialia tandem aliquando totaliter absumerentur, quod est certe falsum, cum 
nihil nisi peccatum mortale virtutes infusas destruere possit 2 . 

Hinc sequitur, si duo e. gr. habentes caritatem et virtutes infusas in gradu 
100 moriuntur, quorum unus sine peccato veniali, alter autem cum decem 
peccatis venialibus decedit, ut ambo eundem gradum gloriae in coelo ob- 
tineant. Sane ille, qui cum decem peccatis venialibus transit de hoc mundo, 
prius debet ire in purgatorium, sed postea eadem beatitudine fruetur qua 
alter sine peccato veniali exsistens, quia habet eundem gradum caritatis. 

Nihilominus indirecto quodam modo virtutes infusae diminuuntur peccatis 
venialibus, in quantum ista peccata congerunt plura graviaque impedimenta, 
ne actus virtutum facile elici queant. Oriuntur enim ex illis passiones in- 
ordinatae, quae intellectum obnubilant et voluntatem debilitant in exercitio 
bonorum operum 3 . 

Scholion. De caritate, prout est mater, regina et forma omnium virtutum 
et praesertim prout totus status perfectionis seu status religiosus super 
perfecta caritate fundatur, infra in appendice de perfectione spirituali 
sermo erit. 

TRACTATUS VII. 

De fide theologica et vitiis oppositis. 

Ordo dicendorum. Quoniam egimus de virtutibus in genere, nunc tractare 
oportet de singulis virtutibus in specie. Principatum inter omnes virtutes 
obtinent virtutes theologicae, ut supra n. 467 probatum est; proindeque prius 
agendum est de virtutibus theologicis. Inter virtutes theologicas ordine gene- 
rationis (non autem ordine dignitatis) prima est virtus fidei; unde prius 
agemus de fide, deinde de spe, et ultimo de caritate. Post tractatum de 
virtutibus theologicis sequetur tractatus de virtutibus moralibus. 

Cf. S. Thomas, S. theol. 2, 2, q. 1— 16; S. Alphonsus, Theol. mor. II 1—19; 
Lugo, Tract. de fide; Billuart, Tract. de fide; Bouquillon, De virtutibus theol., 
1890/ Schiffini, De virtut. infusis, 1904; Noldin, De praecept. pars I.; Gdpfert, 
Moraltheol. I, § 44 — 48; Mausbach , Moraltheol. II, § 3 — 11. 

Tractatum de fide theologica dividimus in tria capita, scii. 1. de 
natura fidei, 2. de necessitate fidei, 3. de vitiis fidei oppositis. 

1 Apud Suarez, De gratia 1. 11, c. 8, n. 6. 2 Cf. De Rubeis, De caritate c. 31. 

* Cf. Mulier, Theol. mor. I, § 1x9, et Chr. Pesch, Praei, dogm. VIII, n. 93sqq. 

CAPUT I. 

De natura fidei theologicae. 

Variae significationes vocis fidei. In Sacra Scriptura et in theologia vox 478 
fidei multis diversisque sensibus sumitur, qui tamen omnes ad duas classes 
reduci possunt, scii, vel referuntur ad voluntatem, vel designant actus aut 
habitus intellectus. 

Prout fides exprimit quandam perfectionem vel actum voluntatis, notandae 
sunt praesertim tres acceptiones: 

1. Fidelitas in promissis. Quo sensu adhibetur a S. Paulo; „Numquid in- 
credulitas illorum fidem Dei evacuabit ? Absit. Est autem Deus verax." 4 

2. Promissio ipsa. Sic S. Paulus increpat viduas, „quia primam fidem 
irritam fecerunt"*; voverunt enim castitatem, sed votum non servaverunt. 

3. Existimatio probitatis. Sic v. g. dicitur; „Qui denudat arcana amici, 
fidem perdit, et non inveniet amicum ad animum suum."* 

Prout autem fides refertur ad intellectum, pariter tres acceptiones oc- 
currunt praecipue: 

1. Conscientia. Sic dicit S. Paulus: „Omne, quod non est ex fide, pec- 
catum est." 7 De hac acceptione iam supra n. 307 dictum fuit in tractatu de 
conscientia. 

2. V eracitas (Glaubwiirdigkeit). Sic dicitur: „Periit fides et ablata est 
de ore eorum"*, et eodem fere sensu superscriptus est aliquis articulus in 
Codice luris: „De fide instrumentorum." s 

3. Ipsae veritates revelatae. Quo sensu dicitur: „Non negasti fidem 
meam" 1 *, et in symbolo Athanasiano: „Quicumque vult salvus esse, ante 
omnia opus est ut teneat catholicam fidem“, i. e. veritates catholicas. 

Relictis his omnibus acceptionibus, fides sumitur adhuc duobus modis, 
quorum nostra pluris interest in praesenti tractatu, scii. 1. fides est habitus, 
quo assensum praestamus seu credimus propter auctoritatem loquentis. Si 
loquens, cui credimus, est homo, habetur fides humana ; sin autem ille lo- 
quens est ipse Deus, tunc adest fides divina seu theologica 11 . 2. Protestantes 
loquentes de fide salvifica sumunt verbum fidei pro firma fiducia, qua quis 
putat se arripuisse merita Christi 1Z . Qua quidem fide sola seu fiducia sine 

t 

4 Rom. 3, 3 sq. 8 1 Tim. 5, 12. 6 Eccl. 27, 17. 

7 Rom. 14, 23. 8 Ier. 7, 28. 9 c. 1812 — 1818. 18 Ape. 2, 13. 

11 Auctores solent distinguere inter fidem divinam ac catholicam, simpliciter 
divinam, ecclesiasticam. Fides divina ac catholica (seu publica) est revelatio facta 
toti Ecclesiae et se extendit ad omnia dogmata ab Ecclesia definita. Fides simpli- 
citer divina (seu privata) est revelatio privata et se extendit ad revelationes di- 
vinas particulares, quas quis certo habuit ac proinde credere debet, e. gr. revela- 
tiones S. Brigittae. Fides ecclesiastica ea est, quae praestanda est ijs veritatibus, 
quae ab Ecclesia docentur, sed non ut dogmata fidei, e. gr. conclusiones theolo- 
gicae. Ceterum istae expressiones non ab omnibus in eodem sensu accipiuntur. 

Qui primus adhibuit terminologiam : „Fides ecclesiastica", videtur esse archiepi- 
scopus Parisiensis Perefixe a. 1764- (Cf. Marin-Sola, L’£voIution du Dogme ca- 
tholique n. 230.) 

12 Sic e. gr. Reinhold Seeberg (Lehrbuch der Dogmengeschichte II 239) ex- 
plicat sententiam Lutheri : „Der Glaube ist also nicht ein theoretisches Fiirwahr- 
halten, sondern er ist die praktische Zuversicht, dafi wir selbst durch Christi Werk 
bei Gott in Gnaden sind." 

operibus hominem iustificari putant Protestantes. Falsitas huius opinionis 
ostenditur infra n. 480. 

Definitio realis. Praecipue duplex datur definitio fidei theologicae, altera 
ex S. Paulo, altera ex Concilio Vaticano. 

479 Definitio S. Pauli: „Est fides sperandarum substantia rerum, argu- 
mentum non apparentium" 1 * S. Thomas 14 de hac definitione anim- 
advertit: „Omnes aliae definitiones, quaecumque de fide dantur, ex- 
plicationes sunt huius, quam apostolus ponit.“ Sane ista definitio 
Paulina non est proposita in forma philosophica, sed facile in hanc for- 
mam reduci potest sub his verbis: Fides est habitus mentis, quo inco- 
hatur in nobis vita aeterna (substantia rerum sperandarum) faciens 
firmiter assentire nostrum intellectum rebus non apparentibus (argu- 
mentum est idem quod firma convictio). 

Definitio Concilii Vaticani: „Fides est virtus supernaturalis, qua, 
Dei aspirante et adiuvante gratia, ab eo revelata vera esse credimus, non 
propter intrinsecam rerum veritatem naturali rationis lumine perspec- 
tam, sed propter auctoritatem ipsius Dei revelantis, qui nec falli nec 
fallere potest" 1 * 

Ad istas duas definitiones magis explicandas separatim agendum est 
de actu et de habitu seu virtute fidei. 

ARTICULUS I. 

De actu fidei theologicae. 

Definitio. Actus fidei est assensio supernaturalis, firma ac libera, 
veritatibus revelatis praestita propter auctoritatem Dei dicentis, seu, 
ut dicit S. Thomas 16 : „actus intellectus assentientis veritati divinae ex 
imperio voluntatis a Deo motae per gratiam", Quibus verbis indicatur 
actus fidei 1. subiectum, 2. obiectum, 3. proprietates, de quibus agemus 
in separatis paragraphis. 

I 1. 

De subiecto actus fidei. 

480 Subiecti nomine hic intelligimus vel a) potentiam, quae proxime et 
formaliter actum fidei elicit, vel b) personas, quae elicere valent actum 
fidei. Potentia est subiectum proximum, personae vero sunt subiectum 
remotum. 

a) Subiectum proximum actus fidei est intellectus speculativus 16 ‘ 
seu: Actus fidei salutaris est actus intellectus scii, est assensus veritati- 
bus praestitus. Haec doctrina est contra Protestantes docentes fidem 
esse fiduciam; quod damnatum est in Concilio Tridentino 17 : „S. q. d. 
fidem justificantem nihil aliud esse quam fiduciam divinae misericordiae 

14 Hebr. 11, 1. 14 S. theol. 2, 2, q. 4, a. 1. 

15 Cone. Vatie, sess. 3, Const. de fide cath. c. 3 (Dens. n. 1789). 

18 S. theol. 2, 2, q. 2, a. 9. 18 ‘ De verit. q. 14, a. 4- 

17 Sess. 6, can. 12 de iustif. (Dens. n. 822). 


peccata remittentis propter Christum, vel eam fiduciam solam esse, qua 
iustificamur, A. S.“ Fidem esse actum intellectus, manifeste docetur 
in S. Scriptura, quae de fide salutari dicit: „Sine fide impossibile est 
placere Deo ; credere enim oportet accedentem ad Deum, quia est, et in- 
quirentibus se remunerator sit." 1 * Credere autem manifeste est actus 
intellectus. Insuper S. Scriptura clare dicit, fidem non esse fiduciam, 
sed potius eius causam et fundamentum. Sic e. gr. dicitur: „In quo 
habemus fiduciam et accessum in confidentia per fidem eius" 19 ; et: 
„Qui enim bene ministraverint, gradum bonum sibi acquirent et multam 
fiduciam in fide, quae est in Christo lesu." 20 Eandem doctrinam omnes 
Patres unanimiter docent 21 . Audiatur unus S. Augustinus: „Ipsum cre- 
dere nihil aliud est, quam cum assensione cogitare . . . cogitat omnis qui 
credit; et credendo cogitat et cogitando credit." 22 S. Thomas 28 de hac 
re docet: „Credere immediate est actus intellectus, quia obiectum huius 
actus est verum, quod proprie pertinet ad intellectum. Et ideo necesse 
est, quod fides, quae est principium huius actus, sit in intellectu, sicut 
in subiecto." 

Nota. Voluntatis vis in actu fidei. Quamvis actus fidei sit formaliter 
et immediate actus intellectus, tamen voluntas quoque magnam partem in 
illo habet; non solum enim voluntas debet movere intellectum ad exer- 
citium actus, sicuti movet in quolibet actu intellectus (voluntas enim 
movet etiam ad actum scientiae) ; sed insuper voluntas debet imperare 
ipsum assensum in actu fidei. Obiectum namque fidei seu res credendae 
non sunt evidentes in se ac proinde non cogunt intellectum ad assensum, 
sicut veritates naturales (e. gr. bis bina esse quattuor), sed sunt veri- 
tates pro nobis obscurae, excedentes capacitatem nostram naturalem. Non 
obstante ista obscuritate voluntas mota a gratia divina imperat assensum 
in actu fidei. Quare S. Thomas docet: „Fides non est in intellectu nisi 
secundum quod imperatur a voluntate; unde quamvis id, quod est ex 
parte voluntatis, possit dici accidentale intellectui, est tamen essentiale 
fidei." 24 Immo: „In cognitione fidei principalitatem habet voluntas; 
intellectus enim assentit per fidem his, quae sibi proponuntur, quia vult, 
non autem ex ipsa veritatis evidentia necessario tractus." 25 

Ut haec propositio, quae est tanti momenti, darius intelligatur, iuvat 
quaedam ex philosophia recolere de actibus intellectus nostri. Inter actus 
nostri intellectus primus est simplex apprehensio obiecti. Secundus actus est 
indicium, seu assensus, quo aliquid de obiecto apprehenso affirmamus vel 
negamus. Sic simplici apprehensione cognoscimus triangulum; iudicio autem 
asserimus tres angulos trianguli adaequare duos rectos angulos. Respectu 
obiecti iudicii multis modis se habere potest intellectus; potest enim igno- 


* 8 Hebr. n, 6. 19 Eph. 3, 12. *> 1 Tim. 3, 13. 

21 Testimonia vide apud Bouquillon, Tract. de virtut. theol. p. 19 sq. 

22 De praed. sanet, c. 2, n. 5 (Migne, Patr. lat. 44» 963)* 

28 S. theol. 2, 2, q. 4» a. 2. 

24 De verit. q. 14, a. 3 ad 10. 

28 Contra Gent. 1. 3, c. 40. 

rare, dubitare, suspicari, assentire. Assensum autem intellectus plane et per- 
fecte praebet alicui propositioni tripliciter 26 : 

1. Quia, cognitis subiecto et praedicato propositionis, statim haec apparet 
vera, e. gr. sic intellectus assentitur huic propositioni: Totum est maius sua 
parte; habitis enim notionibus totius et partis statim necessario intelligitur, 
totum esse maius sua parte. Huiusmodi actus intellectus vocatur visio in- 
tellectualis. 

2. Quia aliqua propositio evidenter et necessario deducitur ex principiis 
per se notis. Sic intellectus assentitur conclusionibus evidenter deductis ex 
certis principiis, e. gr. tres anguli trianguli sunt aequales duobus rectis. 
Licet ista conclusio non sit in se evidens intellectui, fit tamen evidens propter 
necessarium nexum cum principiis in se evidentibus. Talis actus intellectus 
vocatur scientia, et assensus inde sequens est necessarius. 

3. Quia aliqua propositio, licet non sit evidens nec in se nec in suis prin- 
cipiis, nobis enuntiatur ab aliqua persona competenti et fide digna. Ante- 
quam intellectus assentitur isti propositioni, debet perspicere: a) scientiam 
et veracitatem testificantis; b) factum testificationis. Haec duplex cognitio 
producit indicium credibilitatis. Actus intellectus assentientis huiusmodi veri- 
tatibus vocatur fides. Cum veritas talium propositionum non sit evidens in se, 
intellectus non necessario assentitur illis, sed oportet, ut voluntas accedat 
imperans assensum. Proindeque fides recte vocatur assensus imperatus 27 . 

Ex hoc necessario influxu voluntatis sequitur, ut actus fidei sit maxime 
liber et meritorius. Ex alia autem parte, cum, non obstante obscuritate ob- 
iecti, assensus fidei debeat esse firmissimus, requiritur gratia divina super- 
naturalis ad actum fidei praestandum, unde S. Paulus dicit: „Gratia enim 
estis salvati per fidem, et hoc non ex vobis; Dei enim donum est.“ 2a Infra 
n. 487 sqq. sermo redibit de firmitate, libertate et supernaturalitate fidei, 
quando tractabitur de proprietatibus fidei. 

b) Subiectum remotum fidei, i. e. personae, quae actum fidei elicere 
possunt, sunt: a) omnes homines viventes in hac terra, exceptis 
haereticis infidelibusque formalibus 29 . Haeretici enim formales negant 
infallibilitatem Ecclesiae, quod est dogma fidei; ac proinde tenent, ali- 
quod dogma posse falsum esse neque omnia revelata esse vera. Hoc 
autem est destruere obiectum formale quo fidei ipsamque fidem (cf. 327). 
b) Animae in purgatorio, quippe quae adhuc careant visione beatifica. 

Angeli et beati in coelo non habent fidem, quia vident Deum facie 
ad faciem 80 . Neque etiam daemones aut damnati habent fidem (saltem 
theologicam) . 

481 Scholion. De conceptu modernistico fidei. Modernistae (Myers, James, 
G. Lansing Reymond) sequentes aliquos Protestantes, ut Schleiermacher, 
Jacobi, Strauss etc. putant fidem esse aliquem sensum religionis seu actum 
sub conscientiae. Quam falsitatem debent eiurare omnes, qui iuramentum 
anti-modernisticum emittunt ex mandato Pii X: ..Certissime teneo ac sincere 
profiteor, fidem non esse caecum sensum religionis e latebris subconscientiae 
erumpentem sub pressione cordis et inflexionis voluntatis moraliter informatae/' 

26 In opinione est quidem etiam assensus mentis, sed non perfectus (cf. S. theol. 
2, 2, q. 2, a. x). 

27 Cf. S. theol. 1, 2, q. 17, a. 6. 38 Eph. 2, 8. 

29 S. theol. 2, 2, q. 5, a. 3. 30 Ib. a. 1. 

§ 2 . 

De obiecto actus fidei. 

Praenotamen. Solet distingui triplex obiectum, scii, materiale , formale 
quod (vocatur etiam subiectum vel obiectum attributionis) et formale quo, 
seu sub quo. 

Obiectum materiale est id omne, circa quod potentia vel habitus vel actus 
versatur. 

Obiectum formale quod est illud, quod primo et per se attingitur a potentia 
'v s el habitu vel actu, et ratione cuius omnia alia attinguntur. 

Obiectum formale quo seu sub quo est id, mediante quo obiectum formale 
quod attingitur; — e. gr. obiectum materiale potentiae visivae sunt omnes res 
corporeae; obiectum formale quod est color, quia illud, quod primo percipit 
oculus, est color; obiectum formale quo est lux, quia nulla res videri potest 
nisi sit illuminata. 

Propositio 1. Obiectum formale quod seu obiectum attributionis 482 
fidei est prima Veritas in essendo, seu Deus ipse ut excedens rationem 
naturalem (non autem Deus, ut cognosci potest naturali ratione, e. gr. 
in Theodicea). Ita sententia unanimis theologorum. 

Probatur. Illud est obiectum formale quod alicuius actus vel habitus, 
quod principaliter ab illo attingitur, et ratione cuius omnia alia 
obiecta attinguntur. Atqui prima veritas seu Deus est id, quod primo 
et principaliter a fide attingitur; cetera autem omnia, ut humanitas 
Christi, sacramentorum efficacia, retributio aeterna etc., creduntur in 
ordine ad Deum. Ergo Deus ut Deus est obiectum formale quod seu 
attributionis fidei. 

Idem potest etiam hoc modo ostendi: Beatitudo hominis consistit 
in visione divinae essentiae seu Dei ut est in se; fides autem est iam 
incohatio istius beatitudinis ( „substantia rerum sperandarum" , ut dicit 
S. Paulus). Ergo fides debet versari primo et principaliter circa ipsam 
essentiam Dei S1 . 

Propositio 2. Obiectum formale quo, seu sub quo, seu motivum 4 S 3 
internum fidei est auctoritas Dei revelantis seu prima veritas in di- 
cendo. 

Haec doctrina eruitur ex Sacra Scriptura; semper tradita fuit a 
SS. Patribus et a Scholasticis; et definita est a Concilio Vaticano. 
Unusquisque christianus interrogatus, quare credat, statim respondet, 
quia articuli fidei sunt verbum Dei revelantis. Probatur igitur propo- 
sitio: 

31 Ad rem scribit S. Thomas : „Si consideremus materialiter ea, quibus fides 
assentit, non solum est ipse Deus, sed etiam multa alia, quae tamen sub assensu 
fidei non cadunt, nisi secundum quod habent aliquem ordinem ad Deum, prout 
scii, per aliquos divinitatis effectus homo adiuvatur ad tendendum in divinam frui- 
tionem. Et ideo etiam ex hac parte obiectum fidei est veritas prima, in quantum 
nihil cadit sub fide nisi in ordine ad Deum, sicut etiam obiectum medicinae est 
sanitas, quia nihil medicina considerat nisi in ordine ad sanitatem" (S. theol. 2 2, 
q. 1, a. 1). 

1. Ex Sacra Scriptura. S. Paulus dicit: „Ergo fides ex auditu, 
auditus autem per verbum Christi" 92 , et Christus ipse dicit: „Confiteor 
tibi Pater, Domine coeli et terrae, quia abscondisti haec a sapientibus 
et prudentibus, et revelasti ea parvulis." 88 Unde S. Paulus fidem Thes- 
salonicensium laudans scribit: „Ideo et nos gratias agimus Deo sine 
intermissione, quoniam, cum accepissetis a nobis verbum auditus Dei, 
accepistis illud non ut verbum hominis, sed, sicut est vere, verbum 
Dei, qui operatur in vobis, qui credidistis ." 84 

2. Ex auctoritate SS. Patrum et Doctorum. Sit pro omnibus unicum 
testimonium S. Thomae 85 : „In fide, si consideremus formalem rationem 
obiecti, nihil est aliud quam veritas prima. Non enim fides, de qua 
loquimur, assentit alicui, nisi quia est a Deo revelatum. Unde ipsi 
veritati divinae fides innititur tamquam medio." 

3. Ex Concilio Vaticano: „S. q. d. fidem divinam a naturali de Deo 
et rebus moralibus scientia non distingui, ac propterea ad fidem divi- 
nam non requiri, ut revelata veritas propter auctoritatem Dei revelantis 
credatur, A. S." 80 

Cum igitur actus fidei sit assensus propter auctoritatem Dei re- 
velantis, sequitur, obiectum formale quo, seu motivum intrinsecum fidei, 
constitui duplici veritate, scii.: Deus est infallibilis in cognoscendo et 
loquendo, et: Deus hanc rem revelavit 87 . Factam revelationem homo 
ordinarie cognoscit per propositionem Ecclesiae; quae tamen propositio 
non intrat in obiectum formale quo fidei. Vera enim fides divina 
haberi potest sine propositione Ecclesiae, nempe per revelationes 
divinas privatas nonnullis sanctis concessas, e. gr. Patriarchis, Pro- 
phetis, Apostolis. Hinc etiam, cum Ecclesia dogmatice definit rem antea 
disputabilem, e. gr. immaculatam conceptionem B. M. V., nil aliud facit 
nisi authentice removere dubitationem de facto revelationis divinae 
iam diu exsistentis. Propositio igitur Ecclesiae est quidem regula sed 
non intrinsecum motivum fidei divinae. 

Propositio 3. Obiectum materiale fidei est omne vere et formaliter 
revelatum a Deo. 

484 Probatur. Obiectum materiale alicuius actus seu habitus est omne 
illud, quod attingitur ab illo actu seu habitu, et quidem sub lumine 
obiecti formalis quo. Atqui Deus revelavit et nobis credenda proponit 
primo seipsum suasque perfectiones et praeterea multa alia. Ergo omnia 
haec revelata pertinent ad obiectum materiale fidei. Concilium Vati- 
canum 88 designavit materiale fidei obiectum his verbis: „Fide divina et 
catholica ea omnia credenda sunt, quae in verbo Dei scripto vel tradito" 
continentur et ab Ecclesia sive sollemni iudicio sive ordinario et uni- 
versali magisterio tamquam divinitus revelata credenda proponun- 


32 Rom 10, 17. 38 Matth. n, 25. 34 1 Thess. 2, 13. 

33 S. theol. 2, 2, q. 1, a. 1. 39 Sess, 3, can. de fide cath. 3, 2 {Dene. n. i8n). 

37 Videsis Chr. Pesch, Praei, dogm. t. VIII, prop. 13. 

83 Sess. 3, Const. de fide cath. c. 3 {Dene. n. 1792). 


tur." — Sollemni iudicio (oecumenici concilii vel Romani Pontificis 
ex cathedra loquentis) 38 ipsae definitiones dogmaticae (e. gr. Immacu- 
lata Conceptio Beatae Mariae Virginis), universali autem magisterio 
etiam aliae veritates (e. gr. aeternitas poenarum gehennae), nobis cre- 
dendae proponuntur. Ea omnia et sola sunt obiectum fidei, quae a Deo 
certo revelata sunt. Quare omne verbum divinum est obiectum fidei. 

Duplex solet distingui revelatio: altera formalis, altera virtualis . Aliquid 
autem est formaliter revelatum vel a) explicite, quando scii, conceptis et 
claris verbis a Deo nobis enuntiatum est, e. gr. trinitas personarum divi- 
narum; vel b) implicite, quando non expressis quidem verbis a Deo dictum 
est, sed tamen formaliter idque sine discursu includitur in alia veritate certe 
revelata. Sic e. gr. explicite revelatum est, Christum assumpsisse veram 
naturam humanam; implicite in hac revelatione continetur, Christum habuisse 
corpus et animam. Omnia illa, quae sive explicite sive implicite revelata 
sunt, continentur sub obiecto materiali fidei divinae. 

Revelatio virtualis versatur circa sic dictas conclusiones theologicas, quae 
deducuntur per discursum proprie dictum ex duabus praemissis, quarum 
altera est de fide, altera ex ratione humana certe est cognita. 

Theologi unanimiter docent, obiectum credibile constitui per revelationem 
formalem sive explicitam sive implicitam. Ratio est, quia huiusmodi reve- 
latae veritates sunt revera verbum Dei. Theologi autem minime concordant, 
num etiam revelatio virtualis sufficiat ad hoc, ut aliqua veritas sit credenda 
fide divina (etiam praevie ad definitionem Ecclesiae forte supervenientem). 
Affirmativam sententiam docent Melchior Canus* 0 , Vasquez 41 , Ripalda**, 
Maurus 43 aliique. Negativam sententiam docent Suarez* 4 , Lugo* B , Sal- 
manticenses 46 et communiter Thomistae. Quae quidem sententia videtur esse 
melior, quia ad talem conclusionem theologicam statuendam concurrunt tum 
revelatio divina tum ratio humana. Ergo motivum. illam credendi non est 
sola auctoritas divina, sed etiam auctoritas rationis humanae. Iam vero ob- 
iectum fidei ex sola auctoritate divina creditur 47 . Sin autem Ecclesia in- 
fallibili suo magisterio definivit aliquid virtualiter revelatum, e. gr. im- 
mortalitatem animae, tunc profecto id est credendum fide divina. 

In casibus particularibus saepe difficulter distinguitur revelatio formalis 
a revelatione virtuali. Sic e. gr. non concordant theologi, num formaliter 
revelatae ac proinde fide divina credendae sint sequentes propositiones: 

1. Hic Summus Pontifex (Pius XI) legitime electus est successor S. Petri 
in primatu ac proinde infallibilis. 

2. Hic homo natus et nondum baptizatus est in peccato originali. 

3. Hic baptizatus infans est in statu gratiae sanctificantis. 

Ceterum in praxi huiusmodi controversiae parvam utilitatem afferunt, 
quoniam propositiones citatae aliaeve similes sunt omnino certae, immo et 
fide ecclesiastica credendae, et absque dubio graviter peccaret ille, qui eas 
pertinaciter negaret. 


39 Cf. Cod. iur. can. c. 1323. 

40 De loc. theol. 1 . 6, c. 8 ad 10, § Sed id postremo, et 1 . 12, c. 5 circa finem. 

41 In 1, disp. s, c. 3, n. 6 — 8. 42 De fide disp. 8, sect. 3, n. 44. 

43 3, q. 140, n. 7. 44 De fide disp. 3, sect. 11, n, 7. 

48 De fide disp. 1, sect. 13, n. 258 et 261. 49 De fide disp. 1, dub. 4, n. 144, 

47 Cf. Chr. Pesch, Praei, dogm. VIII, n. 258 sqq. 

485 Scholion i. De symbolis et de professione fidei. Ut ex verbis Concilii 
Vaticani mox citatis apparet, totum obiectum fidei continetur in verbo Dei 
scripto et tradito, seu in S. Scriptura et in Traditione; tota autem haec 
revelatio divina tradita est Ecclesiae custodienda et explicanda, ideoque vo- 
catur depositum fidei; cuius breve sed authenticum summarium continetur 
in diversis symbolis et in sic dictis fidei professionibus. Symbolum vi nominis 
significat collectionem vel tesseram (ouppoMj vel ouppoXov). Symbolum fidei 
fuit necessarium, ut fides facilius possit omnibus proponi et ab omnibus co- 
gnosci. Complura quidem symbola fidei habentur, sed tria sunt principa- 
liora: I. Symbolum Apostolorum, quod nunc solet dividi in duodecim arti- 
culos; quae divisio non semper fuit in usu, unde S. Thomas 48 illud dividit 
in quattuordecim articulos, et aliam divisionem ut secundariam indicat. 

2. Secundum symbolum principalius, quod a S. Thoma vocatur symbolum 
Patrum, est Nicaeno-Constantinopolitanum, quia a Patribus in Concilio Ni- 
caeno incohatum et in Constantinopolitano auctum fuit (solet dici in Missa). 

3. Tertium dicitur Athonasianum, licet probabilius non a S. Athanasio sed 
ab auctore latino sub fine saeculi V compositum sit. Incipit „Quicumque 
vult salvus esse“. — Symbolis accesserunt professiones Fidei, quarum cele- 
brior est illa, quae contra haereses Lutheri et Calvini a Pio IV praescripta 
fuit et postea aucta a Pio IX adhuc in usu est ante susceptionem SS. Ordi- 
num et complurium officiorum ecclesiasticorum 49 . 

486 Scholion a. De analysi et genesi actus fidei. Sicut analysis chimica est 
dissolutio alicuius corporis in sua elementa, ita analysis fidei est resolutio 
ipsius in sua ultima principia. Ultimum et essentiale principium actus fidei 
est eius obiectum formale quo, seu eius motivum intrinsecum. Quaerunt igitur 
theologi, quid sit ultima ratio, quare credamus; certum enim est, obiectum 
formale fidei esse auctoritatem Dei revelantis. Porro quomodo possumus 
scire, Deum aliquam veritatem revera revelasse? Si quis diceret - ex S Scrip 
tura vel ex propositione Ecclesiae, statim redit quaestio: Unde scimus, 
S. Scripturam continere genuinam revelationem divinam, vel Ecclesiam esse 
infallibilem in proponendis articulis fidei? Debemus respondere- Quia hoc 
Deus ita revelavit. Haberemus igitur manifestum circulum vitiosum. Ad 
istam difficultatem solvendam inde iam a compluribus saeculis complures 
responsiones eaeque minime inter se concordantes excogitatae sunt. Alois 
bchmid 60 enumerat plus quam quadraginta diversas sententias. — In tanta 
diversitate opinionum, quarum nulla est certa, et quas non vacat enumerare, 
sufficit sequentia breviter notare: 

Ante fidem praerequiritur certa notitia auctoritatis Dei et facti revela- 
tionis. Quae quidem notitia solet vocari praeambula fidei «, quia praecedit 
fidem et acquiri potest naturali lumine rationis. Factum revelationis neces- 
sario cognosci debet, antequam quis actum fidei elicere valet. Etenim quo- 
modo quis posset credere aliquam veritatem tamquam divinitus revelatam, 
nisi prius certo cognosceret, Deum revera hanc veritatem revelasse? Hinc 

18 S. theol. 2, 2, q. i, a. 6. « Cf. infra n. 506. 

bens ^g t 7 e 9 r ) SUChunSen tiber den letzten GewiBheitsgrund des Offenbarungsglau- 

51 Praeambula fidei a nonnullis auctoribus sumuntur pro omnibus, quae prae- 
cedunt actum fidei; melius autem cum S. Thoma (S. theol. 1, q. 2, a. 2 ad 1) re- 
stringuntur ad ea, „quae per rationem naturalem nota possunt esse de Deo“, et 
quae solent esse obiectum Thepdiceae. 

damnata est ab Innocentio XI prop. (2*): ..Assensus fidei supernaturalis et: 
utdis ad salutem stat cum notitia solum probabili revelationes, immo cum 
formidine, qua quis formidet, ne sit locutus Deus." 89 luxta ordinarium 
odum revelationis factum solet cognosci per instructionem a parentibus 
et magistris acceptam ac praesertim per propositionem Ecclesiae. P 

Insuper sic dicta ,/motiva credibilitatis“ naturali ratione cognosci possunt 
Mot.va credibihtatis sunt imprimis miracula et prophetiae et Ecclesia ipsa' 
Ad rem scribit Concilium Vaticanum „Ut fidei nostrae obsequium ratfom 
consentaneum esset, voluit Deus cum internis Spiritus Sancti 1 auxiliis ex- 
terna iungi revelationis suae argumenta, facta scilicet divina atque imprimis 
miracula et prophetias, quae cum Dei omnipotentiam et infinitam scientiam 

liumTntir ° m r nStrent ’ diYinae revelati °™ sunt certissima et om 

ma^mf ChH^ n aCCOmm , a ' Quare tUm Moyses et Pro P h ^ tum ipse 
max,me Christus Dommus mu i ta et manifestissima miracula et prophetias 

aUZ’ de f p0St0llS legimus: ' Illi autem praedicaverint ubi- 

que Domino cooper ante et sermonem confirmante sequentibus signis .../st 

Quin etiam Ecclesia per se ipsa, ob suam nempe admirabilem propagationem 
eximiam sanctitatem et inexhaustam in omnibus bonis foecundifatem ob 

e s t ^o v tm? r r Stabilitatem ma S" um T^dam et perpetuum 

ol fi T' b l, at,S6t dlvinaesuae legationis testimonium irrefragabile. 
Quo fit ut ipsa velut , signum levatum in nationes 1 88 et ad se invitet qui 

SU ° S Cert5 ° reS fadat ' firmi8Sim0 niti fundamento 

° mnia iSta m ° tiVa credibilitati s, quamvis efficiant, ut fides 
t ‘ ."f 10na n lhS ’ n ° n tamCn P erti "ent ad internum et specificans motivum 
ipsius, mtelligi enim possunt naturali ratione, et proinde non possunt gi-nere 

fidei deh? PUre T Ura,Cm , Gt Ce i titUdinem naturalem. Porro ce” 

dei debet esse super naturalis. Ergo omnia motiva credibilitatis sunt tantum 
quid extrwsece alliciens, non autem quid intrinsece et efficaciter sufficienter- 

tdnsece^r^fi^ ^ USUm fidei Pistandum. Illud vero, quod in- 

insece et efficaciter assensum fidei causat, est gratia divina, quam Deus 

et bre Ur f SeC h UndUm J 5en f P aCltUm SUUm ‘ Quam veritatem S. Thoma s 88 clare 
sunt fidei r no°ter ”? Uantum ad assensum hominis in ea, quae 

sunt fidei, potest considerari duplex causa: una quidem exterius inducens 

sicut miraculum visum, vel persuasio hominis inducentis ad fidem- quorum 
neutrum est causa sufficiens. Videntium enim unum et idem miraculum et 

E*! ideo oT Tl praedicationem q uida "i credunt et quidam non credunt. 
Et ideo oportet ponere aliam causam interiorem, quae movet hominem interius 

ad assent, endum his, quae sunt fidei. Hanc autem causam Pelagiani ZZ 
bant solum liberum arbitrium hominis; et propter hoc dicebant, quod initium 
fidei sit ex nobis; in quantum scii, ex nobis est, quod parati sumus ad assen- 

nohkTrn hlS ’ T** ^ fidC1 ' Std consumma 6o fidei est a Deo, per quem 

homo T t nUn r, ea ’ qUae Cr6dere debemUS ‘ Sed hoc est falsum; quia cum 
homo assentiendo his, quae sunt fidei, elevetur supra naturam suam? oportet 

quod hoc insit ei ex supernaturali principio interius movente, quod est Deus’ 

nJ de °t ^ qUantUm ad assen ™m, qui est principalis actus fidei est a 
Deo interius movente per gratiam. " Ex hac Angelici Doctoris d'octrina 
luculenter apparet, quantus sit influxus et gratiae et voluntatis in assensu 

“ Mare V 20 1 ' r T SeSS ’ 3 ’ ConSt - de fide Cath - c - 3 ^nz. n. 1790 1794). 

Mare. 16, 20. s, Is . I2 00 g theo , ^ ^ ^ 'W- 

PsttiiMB», Man. Theol. mor I 

fidei. Unde idem S. Doctor dicit: ( ,Quamvis illud, quod est ex parte volun- 
tatis, possit dici accidentale intellectui, est tamen essentiale fidei." 67 - Nam 
„intellectus credentis determinatur ad unum, non per rationem, sed per 
voluntatem, et ideo assensus hic accipitur pro actu intellectus, secundum 
quod a voluntate determinatur ad unum" 68 . Immo dicit: „In cognitione 
autem fidei principalitatem habet voluntas; intellectus enim assentit per fidem 
his, quae proponuntur, quia vult, non autem ex ipsa veritatis evidentia neces- 
sario tractus." 69 Ex quibus omnibus etiam intelligi potest, quare multi, licet 
sint praediti optimo ingenio et habeant efficacissima motiva credibilitatis, 
tamen nihilominus non credant; deest enim illis bona voluntas, et proinde 
etiam deest gratia. Exinde pariter elucet quare omnes christiani Deum pre- 
cari teneantur, ut augeat et conservet in cordibus eorum fidem, quoniam non 
dependet a naturalibus viribus conservare aut augere hanc virtutem. 

Genesis igitur actus fidei haec est: Homo ex instructione, praedicatione, 
studio aliisve mediis intelligit Deum exsistere illumque revelasse complures 
veritates, quae quidem inveniuntur in Sacra Scriptura aut in Traditione 
Omnes istas veritates revera a Deo veracissimo esse revelatas manifestatur 
homini per sic dicta motiva credibilitatis (credenditatis). Notiones, quas 
hucusque homo acquirit, praeparant quidem, nullo autem modo in ipsum 
actum supernaturalem fidei intrant. Quibus praehabitis Deus homini rite 
disposito misericorditer largitur lumen fidei seu gratiam, quae a) illuminat 
intellectum ad sufficienter cognoscendum obiectum cum materiale tum formale 
quo fidei; b) principaliter indit voluntati pium credulitatis affectum, quo 
imperatur intellectui firmissimus assensus veritatibus licet adhuc obscuris et 
imperfecte cognitis. 

Ex quibus dictis breviter respondemus ad celeberrimam controversiam de 
ultima analysi actus fidei hoc modo: Motivumobiectivum actus fidei est aucto- 
ritas Dei revelantis non scita sed credita. Firmissime autem, sed libere 
creditur hoc motivum obiectivum propter supernaturale lumen fidei, quod el 
movet voluntatem et illuminat intellectum; vel aliis verbis: Assensus fidei 
resolvitur formaliter in auctoritatem Dei revelantis, dispositive in motiva 
credibilitatis, directive in auctoritatem Ecclesiae proponentis, effective in 
gratiam supernaturalem, quae influit in intellectum et voluntatem. Tota dif- 
ficultas in hac analysi videtur orta esse, quia multi theologi non satis animad- 
verterunt, actum fidei non ex discursu, sed ex simplici intelligentia nasci. — 
Si ita percipitur genesis et analysis actus fidei, iam videntur omnes difficul- 
tates evanescere et actus fidei remanet totaliter supernaturalis tam ex parte 
obiecti quam ex parte principii 0O . 

§ 3 - 

De proprietatibus fidei. 

Non eodem modo proprietates fidei a diversis theologis enumeran- 
tur; quidam enumerant plures, quidam pauciores. Inter omnes autem 

87 De verit. q. 14, a. 3 ad 10. 68 S. theol. 2, 2, q. 2, a. 1 ad 5. 

6 ® Contra gent. 1 . 3. c. 40. 

60 Qui plura cupit de analysi fidei, adeat IVilmers, De fide divina libri quattuor, 
prop. 13, 69 — 80, vel Alois Schmid, Untersuchungen etc., vel Garrigou-Lagrange, 
De revelatione 1 . 1, c. 14, a. 3. Veteres auctores parum habent de hac controversia; 
inde a saeculo XVI theologi quidam plus debito hanc rem tractaverunt. 

proprietates fidei videntur sequentes quattuor esse principaliores : super- 
naturalitas, libertas , infallibilitas, firmitas seu constantia, quas sin- 
gulas oportet breviter explicare. Istae autem proprietates non solum 
actui, sed etiam habitui fidei conveniunt. 

1. Supernaturalitas fidei. Actum fidei esse supernaturalem ex parte 487 
obiecti et ex parte motivi obiectivi (seu ex parte obiecti formalis quod 
et quo), iam satis supra dictum est; restat ut ostendamus, illum esse 
etiam supernaturalem ex parte principii. Actum fidei esse omnino 
supernaturalem, ita ut non possit elici nisi ex viribus gratiae, probatur: 

a) Quamplurimi textus Sacrae Scripturae hoc manifeste enuntiant: „Hoc 
est opus Dei, ut credatis in eum, quem misit ille.“ 01 „Gratia enim ‘ estis 
salvati per fidem, et hoc non ex vobis; Dei enim donum est ”* 2 

b) Pluries haec veritas definita est in Conciliis, praesertim in Concilio 
Arausicano II 88 : „Si quis sine gratia Dei credentibus . . . nobis misericordiam 
dicit conferri divinitus, non autem ut credamus, ...per infusionem et in- 
spirationem Sancti Spiritus in nobis fieri confitetur; et aut humilitati aut 
oboedientiae humanae subjungit gratiae adiutorium, nec ut oboedientes et 
humiles simus, ipsius gratiae donum esse consentit, resistit Apostolo dicenti: 
,<Jutd habes, quod non accepisti ?' 8t et ,< Gratia Dei sum id quod sum'”** — 
Concilium autem Vaticanum 88 expressis verbis dicit: „Fides est virtus 
supernaturalis, qua adiuvante et aspirante gratia . . . credimus. . . . Nemo 
evangelicae praedicationi consentire potest, sicut oportet ad salutem con- 
sequendam, absque illuminatione et inspiratione Spiritus Sancti, qui dat 
omnibus suavitatem in consentiendo veritati." Gratia autem, quae ad fidem 
necessaria est, refertur tum ad intellectum tum ad voluntatem; seu est illu- 
minatio intellectus el motio voluntatis. Gratia haec elevat mediante lumine 
fidei intellectum, ut assentiat veritatibus capacitatem suam excedentibus- 
sanat et confortat voluntatem, ut ipsa inducat intellectum ad firmiter assen- 
ti endum veritatibus, quae pro vita practica exigunt non raro sacrificia satis 
dura; fides enim vera illa est, quae operatur opera omnium virtutum. Est 
itaque fides theologica donum Dei speciale, quod nullo modo naturalibus 
viribus acquiri potest. 

c) Idem facile probari potest ratione theologica: Etenim „fides est hu- 
manae salutis initium, fundamentum et radix omnis iustificationis" 97 Porro 
impossibile est, ut homo solis naturalibus viribus ponat initium salutis super- 
naturahs. Naturales enim vires nequeunt producere supernaturalem effectum. 
Unde Concilium Tridentinum 88 definivit: „S. q. d. sine praeveniente Spiritus 
Sancti inspiratione atque eius adiutorio hominem credere . . . sicut oportet 
ut ei iustificatioms gratia conferatur, A. S." 

2. Libertas fidei. Hic non agitur de libertate morali, quasi nulla 488 
obligatio moralis exsisteret eliciendi actus fidei; certum est enim, ho- 
minem omnino teneri, et quidem necessitate medii, ad eliciendos actus 
fidei, ut infra n. 495 probabimus. Loquimur in praesenti de libertate 

81 Io. 6, 29. e* Eph. 2, 8. es Can. 6 (Dem. n. 179). ~ 

61 I Cor. 4> 7 . 88 1 Cor. 15, 10. 

88 Sess. 3, Const. de fide cath. c. 3 (Dem. n. 1789 1791). 

87 Cone. Trid. sess. 6, c. 8 de iustif. (Dem. n. 801). 

88 Sess. 6, can. 3 de iustif. (Denz. n. 813). 

physica; quae quidem est duplex, scii, libertas exercitii , consistens in 
possibilitate avertendi cogitationem ab obiecto considerato; et libertas 
specificationis, consistens in possibilitate dubitandi de veritate credenda, 
immo et negandi illam. Iam vero certum est actum fidei theologicae 
esse liberum non solum libertate exercitii, sed etiam libertate speci- 
ficationis. (Solus Hermes videtur contrarium docuisse 80 .) 

a) In Sacra Scriptura enim non credentes reprehenduntur, laudantur cre- 
dentes, praemiantur fideles; quae quidem omnia ostendunt, actum fidei esse 
quid liberum; etenim nemo reprehenditur aut punitur pro actibus, quos non 
potest vitare. Unus alterve tantum textus hic afferatur: „Euntes in mundum 
universum, praedicate Evangelium omni creaturae. Qui crediderit, salvus 
erit: qui vero non crediderit, condemnabitur 70 „Qui credit in eum, non 
indicatur; qui autem non credit, iam indicatus est, quia non credit in nomine 
unigeniti Filii Dei." 71 

b) Idem patet ex Conciliis; e. gr. Concilium Tridentinum 72 docet: „Dis- 
ponuntur ad iustitiam. dum excitati divina gratia et adiuti, fidem ex auditu 
concipientes, libere moventur in Deum, credentes vera esse, quae divinitus 
revelata et promissa sunt“; et Concilium Vaticanum 73 dicit: „ Actus eius 
[scii, fidei] est opus ad salutem pertinens, quo homo liberam praestat ipsi 
Deo oboedientiam, gratiae eius, cui resistere posset, consentiendo et co- 
operando", et 74 : „S. q. d. assensum fidei christianae non esse liberum, sed 
argumentis humanae rationis necessario produci, A. S. 

c) Ad rem scribit Angelicus Doctor 75 : „ Assensus scientiae non subicitur 

libero arbitrio, quia sciens cogitur ad assentiendum per efficaciam demon- 
strationis; et ideo assensus scientiae non est meritorius. Sed consideratio 
actualis rei scitae subiacet libero arbitrio; est enim in potestate hominis con- 
siderare. .. . Sed in fide utrumque subiacet libero arbitrio et ideo quantum 
ad utrumque actus fidei potest esse meritorius." < .. 

d) Ratio intrinseca, quare assensus fidei habeat libertatem, tum exercitii, 
tum specificationis, est, quia obiectum fidei non est quid evidens, sed quid 
obscurum utpote, „argumentum non apparentium" . Quod autem est obscurum, 
ad assensum non cogit intellectum, qui proinde non assentiret, nisi ad hoc 
induceretur a libera voluntate. Licet autem veritates fidei, quas credimus, 
sint in se obscurae et inevidentes, seu ut Concilium Vaticanum 70 dicit, „ve- 
lamine contectae et quadam quasi caligine obvolutae", nihilominus sunt 
evidenter credibiles propter extr inseca motiva credibil itatis; unde dicit Psal- 
mista: „Testimonia tua credibilia facta sunt nimis ” 77 

489 3 . Infallibili tas fidei. Haec proprietas sequitur ex qualitate obiecti 

formalis quo, quod est veracitas Dei revelantis. Deus enim est summa 
veritas, quae, nec fallere nec falli potest. Insuper magisterium Ecclesiae, 
quae nobis proponit veritates credendas, atque gratia divina, quae nos 
illuminat et movet ad assensum, nullo modo possunt nos in errorem 

60 Cf Christkath. Dogmatik 3. Tei! (Miinster 1834), § 285. Distinguit Hermes 
fidem cognitionis (Vernunftglaube) a fide cordis (Herzensglaube). Prima est neces- 
saria, non autem altera. 

70 Mare. 16, 15 sq. 71 Io. 3. 18. 72 Sess. 6, c. 6 de mstif. (Dem. n. 79«)- 

73 Sess, 3, Const. de fide cath. c. 3 (Denz. n. 179 1 )- 

7 * Ib. can. 5- (Dem. n 1814). 75 S. theol. 2, 2, q. 2, a. 9 ad 2. 

76 L. c. c. 4 (Dem. n. 1796). 77 Ps. 92, 5- 

inducere, unde Richardus a S. Victore 78 vere dicere potuit: „Domine, 
si error est [in fide], a te decepti sumus.“ 

Ex hac omnimoda infallibilitate fidei sequuntur tria corollaria, nempe: 

a) Quod gignitur in mente credentis appretiative firmissimus assensus seu 
perfectissima certitudo. Certitudo est status mentis firmiter adhaerentis ali- 
cui veritati sine ulla errandi formidine. Certitudo admittit gradus non quidem 
ex parte formidinis errandi, cum quaelibet vera certitudo omnem errandi 
formidinem excludat, sed ex parte adhaesionis ; homo enim potest uni veri- 
tati firmius adhaerere quam alteri. Fides est certior omni naturali cognitione 
ratione adhaesionis 79 . 

b) Cum firmitas assensus fidei dependeat a gratia intellectum illuminante 
et voluntatem movente, in diversis hominibus non est aequalis firma adhaesio 
fidei, sed est diversa secundum diversum fervorem, quo unusquisque actus 
fidei, adiutrice gratia, elicit 80 . 

c) Is, qui fidem rectam catholicam rite amplexus est, numquam habere 
potest sufficientes rationes deficiendi aut etiam dubitandi de fide, quare non 
tantum haeresis, sed etiam voluntaria dubitatio de aliqua veritate revelata 
est grave peccatum. De dubio in fide infra n. 520 sermo redibit. 

4 . Firmitas seu constantia fidei. Monet S. Paulus, „ut iam non 490 
simus parvuli fluctuantes et circumferamur omni vento doctrinae in 
nequitia hominum, in astutia ad circumventionem erroris" 61 . Quare 
fides christiana debet esse ita firma et constans, ut homo potius vitam 
quam fidem perdere sit paratus. Mira exempla constantiae in pro- 
fessione fidei dederunt omnes Martyres cuiusque aetatis et sexus, e. gr. 

S. Agnes, S. Laurentius, S. Petrus Martyr. 

Scholion. De divisionibus fidei. Postquam breviter exposita est natura 491 
fidei, per modum curonidis quaedam divisiones fidei, quae aliquando affe- 
runtur ab auctoribus, hic adduntur. Distinguuntur igitur: 

1. Fides explicita et fides implicita. Explicite aliquid credere est illud 
in particulari et secundum proprios terminos cognitum credere; implicite 
autem aliquid credere est illud credere ut contentum in alio velut principio 
universali explicite cognito 82 . Explicite omnes tenentur credere, e. gr. ex- 
sistentiam Dei personalis. Implicite autem credunt homines rudes singulos 
articulos fidei, licet illos non clare cognoscant; credunt enim quidquid Ec- 
clesia catholica credendum proponit. 

2. Fides formalis et fides virtualis seu exercita. Actus fidei formaliter 
elicitur, quando quis explicite praestat assensum alicui veritati revelatae, 
e. gr. recitando Symbolum Apostolicum. Virtualiter autem aliquis elicit 
actum fidei, quando facit alium quidem actum, qui tamen includit professio- 
nem fidei, e. gr. quando quis genuflectendo ante altare fidem suam 'de prae- 
sentia Christi eucharistici manifestat. 

3. Fides formata (perfecta, viva) et fides informis. Fides vocatur formata 
seu viva, quando coniuncta est cum caritate supernaturali seu cum statu 
gratiae sanctificantis. Sin autem deest ista caritas, fides vocatur informis. 

78 De Trin. 1. 1, c. 2 (Migne, Patr. lat. 196, 891). 

70 Cf. S 1 . Thom., De verit. q. 14, a. x ad 7, et S. theol. 2, 2, q. 4, a. 8. 

80 S. theol. 2, 2, q. 5, a. 4. 81 Eph. 4, 14. 

82 Cf. S. Thomas, De verit. q. 14, a. xx. 

Praeter has divisiones ab aliquibus auctoribus assignatur alia divisio, scii, 
fides proprie dicta et fides late dicta. Fides proprie dicta illa est, quam 
hucusque explicavimus; fides autem late dicta illa est, quae non nititur testi- 
monio revelationis divinae positivae, sed quae est cognitio Dei exsistentis 
et remunerantis naturalibus viribus acquisita atque cum adiutorio gratiae 
actualis perfecte possessa. Talem fidem late dictam minime sufficere pro 
salute obtinenda, probabimus in capite sequenti n. 498. 

Complures moderni auctores insuper alias fidei distinctiones afferunt, e. gr. 
fides divina, fides Christiana, fides catholica, fides theologica etc. Pro praxi 
morali omnes istae divisiones sunt parvae utilitatis, cum ordinarie non detur 
nisi una fides salutifera, scii, fides catholica. Sub nomine fidei divinae isti 
auctores intelligunt illam fidem, quae habita fuit in Vetere Testamento et 
quae habetur a quibusdam sanctis, qui recipiunt revelationes privatas. Fides 
Christiana illa est, quae nobis tradita fuit per Christum. Fides catholica sunt 
dogmata, quae ut divinitus revelata proponuntur ab Ecclesia catholica. Fides 
demum theologica seu supernaturalis opponitur fidei naturali seu humanae. 
Ceterum, ut iam supra dictum est, istae expressiones non eodem sensu a 
diversis auctoribus sumuntur, quapropter confusiones sedulo vitandae sunt. 

ARTICULUS II. 

De virtute fidei theologicae. 

Post illa, quae supra n. 472 sq. de virtutibus infusis in genere dicta 
sunt, pauca remanent addenda de virtute infusa fidei. — Fidei virtus 
infusa recidet in intellectu, quoniam actus fidei est credere, qui quidem 
profecto elicitur a potentia intellectiva. Iamvero habitus perficit eam 
potentiam, quae elicit actus. — Praeter habitum intellectualem, a quo 
immediate elicitur actus fidei, requiritur in voluntate habitus infusus 
ad eliciendum actum piae credulitatis, seu ad imperandum assensum 
intellectus. Ratio est, quia ad perfecte producendum aliquem actum, 
qui ex duobus principiis procedit, requiritur, ut utrumque istud prin- 
cipium sit praeditum habitu perficiente. Ad rem scribit S. Thomas ** : 
„Credere est actus intellectus, secundum quod movetur a voluntate 
ad assentiendum. Procedit autem huiusmodi actus a voluntate et in- 
tellectu; quorum utrumque natum est per habitum perfici. Et ideo, 
oportet, quod tam in voluntate sit aliquis habitus quam in intellectu 
si debeat actus fidei esse perfectus.'* 

492 Exsistentia virtutis fidei in adultis iustificatis fide tenenda est; exsi- 
stentia autem eiusdem virtutis fidei in baptizatis infantibus est omnino 
certa. Prima pars huius propositionis patet ex Concilio Tridentino 84 
dicente: „In ipsa iustificatione cum remissione peccatorum haec omnia 
simul infusa accipit homo per Iesum Christum, cui inseritur, fidem, 
spem et caritatem." Altera pars propositionis patet ex Concilio Vien- 
nensi supra n. 472 citato. 


Controversia. Inter theologos disputatur 85 , num virtus fidei possit ali- 
quando infundi ante primam gratiam sanctificantem, e. gr. num catechumeni 
elicientes cum adiutorio gratiae actualis actus fidei iam habeant virtutem 
fidei ante baptismum et gratiam sanctificantem. Sunt tres sententiae. Prima 
affirmat. Ita Caietanus, Bannez, Medina, Sylvius 88 . Pro eadem sententia 
citantur a Wilmers 97 (qui ipse eam probabiliorem habet) Suarez, Vasquez, 
Valentia, Turri anus, Coninck. — Secunda sententia negat, quam tenent 
Lugo 88 , Durandus, Bonaventura, Scotus, Viva, Platel, Kilber citati a 
Wilmers 89 . Ista sententia videtur melior, quia prima sententia nullum soli- 
dum fundamentum videtur habere neque in S. Scriptura neque in Conciliis, 
quae econtra docent, virtutes infundi simul cum gratia 90 . — Tertia sententia 
docet, virtutem fidei infundi in baptismo cum obice suscepto. Ita Dom. Soto 91 . 
Haec sententia prorsus caret argumento solido. 

Fides informis. Virtus fidei remanet in christiano peccatore, dummodo 
tamen iste ne commiserit grave peccatum infidelitatis, De amissione virtutis 
fidei per peccatum infidelitatis postea sermo erit. Virtutem fidei remanere 
in christiano peccatore, est de fide definitum contra Protestantes putantes, 
hominem iustificari sola fide 92 . Concilium Tridentinum 98 definivit: „S. q. d. 
amissa per peccatum gratia simul et fidem semper amitti; aut fidem, quae 
remanet, non esse veram fidem, licet non sit viva; aut eum, qui fidem sine 
caritate habet, non esse Christianum, A. S.“ Ratio autem est, quia fides, 
etiam quoad habitum, non dependet necessario ab habitu gratiae, quoniam 
non comparatur ad gratiam tamquam proprietas necessario coniuncta cum 
illa, sicut caritas, sed quasi fundamentum vitae Christianae, quod potest 
manere, destructo aedificio gratiae 94 . Fides, quae in peccatore remanet, de- 
structa gratia, vocatur fides informis, quia caritas est forma fidei, in quantum 
actum fidei ad finem ultimum ordinat et reddit meritorium vitae aeternae 96 . 
Porro destructa gratia necessario destruitur etiam caritas ac proinde forma 
fidei. Talis fides vocatur quidem a S. Iacobo mortua 98 ; sed nihilominus est 
vera fides nec essentialiter differt a fide formata caritate. Etenim „habitus 
diversificatur secundum illud, quod per se ad habitum pertinet. Cum 
autem fides sit perfectio intellectus, illud per se ad fidem pertinet, quod 
pertinet ad intellectum. Quod autem pertinet ad voluntatem, non per se per- 
tinet ad fidem, ita quod per hoc fidei habitus possit diversificari. Distinctio 
autem fidei formatae et informis est secundum id, quod pertinet ad volun- 
tatem, id est secundum caritatem, non autem secundum illud, quod pertinet 
ad intellectum. Unde fides formata et informis non sunt diversi habitus." 
Ita S. Thomas 87 . Sin autem quandoque fidei informi seu mortuae nomen 
virtutis negatur, intelligenda est virtus perfecta, cum fides revera non sit 
perfecta nisi per caritatem 98 . 


85 Cf. supra n. 473. 80 Comm, in S. theol. 2, 2, q. 3, a. 2. 

87 De fide divina prop. 34. 88 De fide disp. 16, sect. 2. 80 L. c. 

90 Cf. supra n. 473. 91 De natura et gratia c. 8. 

92 „Docendum est, si 3ancti . . . ruant in manifesta peccata, ut adulterium etc., 
eos excutere fidem ... et abesse tam ab ipsis fidem quam Spiritum Sanctum." Ita 
in articulis Smalcaldicis. 

98 Sess. 6, can. 28 de iustif. ( Dens . n. 838). 

94 Cf. Gonet, De fide disp. 8, a. 2, n. 27. 

96 Cf. S. theol. 2, 2, q. 4, a. 3. 98 lac. 2, 17 

98 Ib. a. 5 ad 3. 


88 S. theol. 2, 2, q. 4» a- 2. 

84 Sess. 6, c. 7 de iustif. (Denz. n. 800). 


97 L. c. a. 4. 

493 Augmentum virtutis fidei non solum possibile est, sed etiam illud 
petit sancta Ecclesia, dum orat: „Da nobis, Domine, fidei, spei et cari- 
tatis augmentum." 80 Virtus fidei supernaturalis augetur simul cum 
gratia sanctificante. Sicut enim fides infunditur cum ista gratia, ita 
etiam cum illa augetur. Homo in gratia sanctificante constitutus ex 
repetitis actibus fidei supernaturalis, e. gr. repetitis actibus fidei in 
Christum eucharisticum, tandem acquirit facilitatem huiusmodi actus 
eliciendi. Nihilominus talis facilitas, quae in aliquo sensu habitus vo- 
cari potest, probabilius non est habitus supernaturalis, sed naturalis. 

Nam eadem est ratio augmenti et productionis habitus. Iamvero actibus 
nostris non valemus producere habitum supernaturalem fidei. Ergo nec 
etiam valemus (saltem directe) producere augmentum eiusdem habitus 
supernaturalis. Actibus igitur bonis in statu gratiae factis meremur 
augmentum gratiae et fidei; actibus autem fidei saepe et ferventer 
elicitis acquirimus insuper facilitatem huiusmodi actus eliciendi, sed 
ista facilitas est habitus naturalis 100 . 

494 Amissio virtutis fidei supernaturalis contingit per solum actum 
infidelitatis sive haereseos formalis, qui est peccatum mortale. Ita 
sententia certa contra Durandum. Unde Concilium Tridentinum 101 
dicit: „ Asserendum est, non modo infidelitate, per quam et ipsa fides 
amittitur, sed etiam quocumque alio mortali peccato, quamvis non amit- 
tatur fides, acceptam iustificationis gratiam amitti." Ratio autem est, 
quia qui pertinaciter negat unum articulum fidei, destruit obiectum 
formale quo fidei. Iamvero destructo obiecto formali, destruatur totus 
habitus oportet. Obiectum formale fidei est auctoritas Dei revelantis, ut 
dictum est. Qui autem unum articulum fidei scienter negat, saltem 
implicite dicit, Deum non esse infallibilem aut veracem, ac proinde iam 
nullam fidem habet. Sin autem nihilominus aliis veritatibus revelatis 
assentitur, eius assensus non fundatur super auctoritatem Dei revelan- 
tis, sed super aliud motivum, ideoque iste assensus non est assensus 

fidei. Ad rem scribit Angelicus Doctor 102 : „Manifestum est, quod hae- j 

reticus, qui pertinaciter discredit unum articulum fidei, non est paratus 
sequi in omnibus doctrinam Ecclesiae; si enim non pertinaciter, iam 
non est haereticus, sed solum errans. Unde manifestum est, quod talis 
haereticus circa unum articulum, fidem non habet de aliis articulis, sed 
opinionem quandam secundum propriam voluntatem." | 

Hinc reicienda est sententia Lugonis 103 , Vivae 104 et paucorum aliorum 
docentium, fidem aliquam imperfectam posse coniungi cum haeresi formali 
quoad unum alterumve articulum. Istorum auctorum ratio est praecipue haec: 

Haereticus negat hunc articulum, non quia credit Deum esse fallibilem, sed 

_ — j 

e» Cf- Cone. Trid. sess. 6, c. io de iustif. {Dem. n. 803). I 

100 Qui plura cupit de hac quaestione potius speculativa quam practica, adeat 
Lugonem, De fide disp. 16, n. 69sqq. ’ | 

ici L. c. c. 15 (Dem. n. 808). 102 S. theol. 2, 2, q. 5, a. 3. | 

ioa De fide disp. 17, sect. 6. 104 Curs. theol. P. 4, disp. 4, 9, 3. 

quia non apprehendit illum articulum esse revelatum; alios autem articulos 
tenet ut revelatos: neque enim necesse est ad fidem, ut credam primae veri- 
tati ut manifestatae per Ecclesiam, cum Deus per alia media ac per Eccle- 
siam possit fidem proponere, ut per testimonia prophetarum, per lumen in- 
terius etc., sicut revera infundit infantibus fidem per baptismum. — Ad 
hanc argumentationem facile respondetur: Sane propositio Ecclesiae non 
est absolute necessaria ad fidem veram, atque Deus potest illam proponere 
per multa alia media. At profecto nulla est ratio dicendi, haereticum, de 
quo est quaestio, illam habere per media extraordinaria. Nam si revera 
illam haberet, esset etiam animo paratus credere omnia, quae ipsi ut reve- 
lata proponuntur per Ecclesiam, cuius infallibilitas est de fide divina. Qua- 
propter si talis haereticus reicit unum ex diversis articulis fidei ab Ecclesia 
propositis tamquam ad fidem pertinentibus, sequitur proprium iudicium, quo 
sibi persuadet, alios articulos esse revelatos, non autem istum. Unde graviter 
errat, et proprium motivum credendi est potius naturale eius iudicium idque 
obiective falsum, quam auctoritas Dei revelantis. Actus autem ex tali iudicio 
procedens minime est actus fidei divinae 106 , sed fidei naturalis. 

CAPUT II. 

De necessitate fidei theologicae. 

Notiones. Distinguitur duplicis fidei necessitas: necessitas fidei habitualis 
seu virtutis fidei et necessitas fidei actualis seu actus fidei. De utraque 
seorsum agendum est. Fides tum habitualis tum actualis potest esse neces- 
saria vel necessitate medii vel necessitate praecepti. Necessitas medii, quae 
aliquando melius vocatur necessitas finis obtinendi, est absoluta condicio, 
sine qua non potest aliquis finis obtineri. Proinde si tale medium deest (sive 
culpabiliter, sive inculpabiliter), finis nullo modo obtinetur. Sic oculus est 
necessarius ad videndum, anima est necessaria ad vitam humanam, gratia 
ad vitam aeternam etc. — Necessitas praecepti sequitur ex speciali prae- 
cepto legitimi superioris et est condicio apposita quidem alicui medio ad 
finem obtinendum, sed non ita absolute, ut sine tali medio finis nullo modo 
obtineri queat. Sic e. gr. susceptio eucharistiae est necessaria ad vitam 
aeternam habendam necessitate praecepti a Christo lati, sed etiam sine eucha- 
ristiae susceptione reali aliquando vita aeterna obtineri potest, e. g. ab in- 
fantibus. Ab iis mediis, quae sunt necessaria necessitate praecepti, solet 
excusare ignorantia aut moralis impossibilitas. 

Praesens caput dividimus in duos articulos: 1. de fide necessaria neces- 
sitate medii; 2. de fide necessaria necessitate praecepti. 

ARTICULUS I. 

De fide necessaria necessitate medii. 

Agimus 1. de ipsa fide habituali et actuali necessaria, 2. de veritati- 
bus necessario credendis. 


106 Cf. Billuart, De fide diss. 4, a. 2. 

§ I. 

De ipsa fide habituali et actuali necessaria. 

495 Propositio i. Omnibus hominibus fides habitualis est necessaria 
necessitate medii, ita ut sine ea nemo salvari possit . Est de fide. 

Prob. i. Ex S. Scriptura. S. Faulus dicit simpliciter et sine ulla restric- 
tione: „Sine fide autem impossibile est placere Deo “ x , et in initio eiusdem 
capitis definivit fidem: „Est autem fides sperandarum rerum substantia " 
Substantia autem significat initium vel fundamentum, et res sperandae sunt 
salus aeterna. Ergo si deest fides, desit oportet fundamentum salutis, ac 
proinde ipsa salus. 

Prob. 3. Ex Conciliis. Concilium Trid. sess. VI c. 7 asserit: „Sacra- 
mentum baptismi, quod est sacramentum fidei, sine qua nulli unquam con- 
tigit iustificatio.“ Concilium Vaticanum 1 2 definivit: „Quoniam sine fide im- 
possibile est placere Deo et ad filiorum eius consortium pervenire, ideo nemini 
umquam sine illa contigit iustificatio; nec ullus, nisi in ea perseveraverit 
usque in finem, vitam aeternam assequetur." 3 

Prob. 3. Ratione convenientiae. Nequeunt quidem rationes intrinsecae 
naturales huius omnimodae necessitatis assignari, quippe quae oriatur ex 
libera ordinatione Dei, qui profecto etiam sine fide praevia hominem sal- 
vare possit; sed haec necessitas est valde conveniens. Nostra enim vita est 
via ad unionem beatam cum Deo in alia vita. Valde autem conveniens est, 
ut haec unio iam incohetur in vita terrestri; quod quidem fit per fidem. 

Infantibus aliisque omnibus actuali usu rationis carentibus (ut amentibus 
baptizatis, qui numquam usum rationis habuerunt) haec fides habitualis, quae 
infunditur simul cum gratia sanctificante in baptismo, sufficit ad iustifica- 
tionem et ad salutem aeternam; adultis i. e. usu rationis f ruentibus insuper 
necessaria est fides actualis. Unde ponitur : 

496 Propositio a. Omnibus adultis (rationis capacibus) necessaria est 
insuper necessitate medii fides actualis et explicita. 

Est certum. Solus Andreas Vega (f 1560) docuit, in casu necessitatis 
hominem iustificari sine fide supernaturali, sed sola cognitione naturali 
Dei 4 . Non videtur esse magna differentia inter Andream Vega et illos 
auctores, qui putant, fidem late dictam sufficere aliquando ad salutem 5 * . 

Prob. 1. Ex S. Scriptura. , Justitia autem Dei per fidem lesu Christi in 
omnes et super omnes, qui credunt in eum , non enim est distinctio." 8 Christus 
praecipit Apostolis.: „Praedicate Evangelium omni creaturae. Qui crediderit 
et baptizatus fuerit, salvus erit; qui vero nOn crediderit, condemnabitur ." 7 
Quem textum explicans S. Bernardus dicit: „solam interdum fidem sufficere 
ad salutem, et sine ipsa sufficere nihil" 8 . S. Paulus dicit: „ Arbitramur 
iustificari hominem per fidem sine operibus legis"*; et: „S cient es autem, 
quod non iustif icatur homo ex operibus legis, nisi per fidem lesu Christi ." 10 


1 Hebr. 11, 6. . 2 Sess. 3, Const. de fide cath. c. 3 (Dens. n. 1793). 

* Cf. etiam Cone. Trid. sess. 6, c. 7 de iustif. (Dens. n. 799 sq.). 

4 De iustif. I. 6, c. 10 sq. 5 Cf. infra n. 498. 5 Rom. 3, 22. 

7 Mare. 16, 15 sq. 

8 Tract. de baptismo c. 2, n. 8 ( Migne , Patr. lat. 182, 1036). 

9 Rom. 3, 28. 18 Gal. 2, 16. 

In istis aliisque textibus S. Scripturae clare praecipitur fides non solum 
habitualis, sed etiam actualis. Est enim sermo de actu fidei, scii, credere. 

Prob. 2. Ex Concilio Tridentino, quod verba S. Pauli explicans dicit: 
„Cum vero Apostolus dicit iustificari hominem per fidem et gratis, ea verba 
in eo sensu intelligenda sunt, quem perpetuus Ecclesiae consensus tenuit et 
expressit; ut scilicet per fidem ideo iustificari dicamur, quia fides est hu- 
manae salutis initium, fundamentum et radix omnis iustificationis, sine qua 
impossibile est placere Deo, et ad filiorum eius consortium pervenire." 11 

Prob. 3. Ratione convenientiae. Beatitudo hominis consistit in visione 
divinae essentiae, et homo adultus tenetur istam beatitudinem assequi propriis 
actibus. Nemo autem potest tendere in aliquem finem, nisi cognoscat illum. 
Ergo homo adultus debet cognoscere finem suum supernaturalem ; porro hoc 
est impossibile ex sola ratione naturali. Proinde requiritur supernaturalis 
illuminatio intellectus, quae est fides 12 . 

Nonnullae opiniones minus rectae de necessitate fidei, a) Opinio Lugo- 497 
nis. Fides actualis omnibus adultis est quidem necessaria ad iustif icationem, 
non autem semper ad salutem aeternam. Hinc Lugo 13 scribit: „Quaestio 
solum procedit de peccatore adulto, qui debet iustificari, ut salvetur." Idem 
asserit Elbel 14 : „Si infans baptizatus paulo post adeptum usum rationis 
moriatur, vel si baptizatus iam grandaevus a nativitate caecus, surdus et 
mutus invincibiliter ignoret Dei exsistentiam et sine peccato mortali com- 
misso decedat ex hac vita, procul dubio velut amicus et filius Dei adoptivus 
ob baptismi gratiam consequetur beatitudinem aeternam velut iure heredi- 
tario sibi debitam, esto supponatur numquam elicuisse actum fidei." Hoc 
admitti posse negamus, quia omnis adultus rationis capax (et non solum 
adultus peccator qui vult iustificari) tenetur obtinere beatitudinem tamquam 
mercedem pro operibus bonis. Nullum autem opus salutare fieri potest sine 
fide actuali, saltem implicita 16 . 

Contra necessitatem absolutam fidei videtur pugnare possibilitas salutis 
aeternae omnibus hominibus a Deo concessa. Etenim cum longe maior pars 
hominum non recipiat sacramentum baptismi, cumque quamplurimi homines 
numquam audiant praedicationem verae fidei et proinde tam difficulter elicere 
possint actum fidei, videtur sequi, ut omnis ista turba hominum pereat cadat- 
que tamquam massa damnationis in gehennam. Ad istam durissimam con- 
sequentiam vitandam nonnulli theologi excogitaverunt diversos modos ad 
possibilitatem salutis adstruendam pro omnibus hominibus. 

b) Opinio Ripdldae. Votum fidei sufficit, et non requiritur actus fidei 
explicite elicitus. Sicuti enim ad salutem sufficit baptismus in re aut in voto 
susceptus, ita videtur etiam sufficere fides in voto habita seu desiderata 18 . 
Quam doctrinam pauci theologi admiserunt, quam plurimi autem reiecerunt 
requirentes fidem explicitam et non solam fidem in voto. Nullibi enim neque 
in S. Scriptura neque in Traditione habetur fundamentum huius opinionis; 

11 Sess. 6, c. 8 de iustif. (Dens. n. 8oi). 12 Cf. S. theol. 2, 2, q. 2, a. 3. 

13 De fide disp. 12, sect. I, n. 3. Idem docet Thom. Bouquillon (De virt. theol. 
n. 165) qui etiam addit : „fieri potest ut aliquis adultus salvetur, qui Deum amore 
amicitiae nunquam dilexit actualiter, sed solum habuerit caritatem habitualem 
gratiae annexam." Quae quidem sententia videtur esse improbabilis. 

14 De fide n. 13. 15 Cf. 5". Thom., De verit. q. 14» a. 11. 

16 Ripalda tamen non assentiendo sed dubitando loquitur (De ente supern. lib. I, 
disp. 20, n. 123); cf. Schiffini, De virt. infus. n. 168. 


348 


349 


Pars I. Tract. VII. De fide theologica et vitiis oppositis. 

unde nec admitti potest. Praeterea cum dicitur: Accedentem ad Deum 
oportet credere, illa verba sumenda sunt sicut sonant, pro fide explicita et 
non tantum pro velle credere, nisi alium sensum admittat authentica inter- 
pretatio; quae quidem facta non est. 

c) Opinio Gutberlet. Fides late dicta sufficit. Quid sit fides late dicta, 
iam supra n. 491 dictum est, ubi divisiones fidei enumeratae sunt. Prae- 
cipuus defensor modernus huius fidei late dictae fuit cl. Gutberlet 17 , Pro- 
fessor Fuldensis. — Sed haec sententia admitti nequit, et videtur aperte 
adversari doctrinae S. Thomae 18 dicentis: ,, Omnibus articulis fidei inhaeret 
fides propter unum medium, scilicet propter veritatem primam propositam 
nobis in Scripturis secundum doctrinam Ecclesiae intelligentis sane. Et ideo, 
qui ab hoc medio decidit, totaliter fide caret.“ Ergo S. Thomas non agnoscit 
nisi unum medium seu motivum intrinsecum fidei, scii, veritatem primam 
revelantem seu revelationem divinam, et proinde reicit lumen rationis tam- 
quam motivum sufficiens credendi. Ratio autem, quare lumen rationis est 
motivum insufficiens fidei salutaris, desumitur inde, quia actus salutaris fidei 
debet esse prorsus supernaturalis, qualis profecto non esset, si motivum in- 
trinsecum esset ratio naturalis etiam sub influxu gratiae actualis. — Prae- 
terea sententia ista videtur esse parum tuta, cum Innocentius XI damnaverit 
propositionem: „Fides late dicta, ex testimonio creaturarum similive motivo, 
ad iustificationem sufficit" 10 , et Concilium Vaticanum 20 definiverit: „S. q. d. 
fidem divinam a naturali de Deo et rebus moralibus scientia non distingui, 
ac propterea ad fidem divinam non requiri, ut revelata veritas propter auc- 
toritatem Dei revelantis credatur, A. S." 21 

498 Sententia S. Thomae de salute infidelium. S. Thomas et post illum omnes 
fere theologi difficultatem propositam de salute infidelium explicant hoc 
modo: „Numquid illi, ad quos non pervenit [Evangeliumj , utpote nutriti in 
silvis, excusationem habent de peccato infidelitatis? — Ad hoc dicendum est, 
quod secundum sententiam Domini, quae habetur Ioann. 15, 22, illi, qui 
loquentem Dominum per se vel eius discipulos non audierunt, excusationem 
habent de peccato infidelitatis, non tamen beneficium Dei consequentur, ut 


17 Dogmat. Theologie VIII 403 sqq.: „Im allgemeinen muB der Glaube eigent- 
Iicher Glaube sein; er ist notwendig necessitate medii; im besondern aber sind 
nur die zwei Wahrheiten : Gott ist, und Gott ist Vergelter, sicher necessitate medii 
notwendig; diese beiden Wahrheiten miissen explicite, aber nicht immer im eigent- 
lichen Sinne geglaubt werden. So ware es denkbar, daB der Heide, dem die 
Glaubensmotive unbekannt sind, auch durch Vernunftmotive zu einem wahren 
Glauben gelangen konnte." — Auctor iste optima intentione hanc sententiam pro- 
posuit; subdit enim: „Gerade aus apologetischem Interesse, um den vielgehorten 
Vorwurf, die katholische Kirche verdamme alie Unglaubigen und Heiden zur 
Holle, zuruckzuweisen, haben wir uns so eingehend mit dieser Frage beschaftigt. 
Wenn wir nun freilich die Zulanglichkeit des uneigentlichen Glaubens zum Heile 
ais sehr wahrscheinlich dargetan haben, so ware es verkehrt, auf Grund dieser 
Probabilitat in praxi mit dem uneigentlichen Glauben sich zu begnugen" (1. c. 
P- 503)- 

18 S. theol. 2, 2, q. 5, a. 3 ad 2. 19 Dem. n. 1173. 

20 Sess. 3, c. de fide cath. 3, 2 {Dem. n. 1811). 

21 Late de hac re scripsit Martin O. Pr., De necessitate credendi et creden- 
dorum (1906) p. 56 sqq. Pariter reiecerunt sententiam a Gutberlet propugnatam 
F. Schmid, Die auBerordentlichen Heilswege fur die gefallene Menschheit (1906), 
et Wilh. Liese, Der heilsnotwendige Glaube (1902). 

scii, iustificentur ab aliis peccatis, quae vel nascendo contraxerunt, vel male 
vivendo addiderunt, et pro his merito damnantur. Si qui tamen eorum fecis- 
sent, quod in se est, Dominus secundum suam misericordiam providisset." 82 
Immo dicit: „Si enim taliter nutritus ductum naturalis rationis sequeretur 
in appetitu boni et fuga mali, certissime est tenendum, quod ei Deus vel 
per internam inspirationem revelaret ea, quae ad credendum sunt necessaria, 
vel aliquem fidei praedicatorem ad eum dirigeret, sicut misit Petrum ad 
Cornelium." 23 Ratio autem est, quia Deus sincere vult, omnes homines salvos 
fieri et ad agnitionem veritatis pervenire, et quia illuminat omnem hominem 
venientem in hunc mundum. 

Scholion. De salute infantium sine baptismo mortuorum. Cum, omni- 
bus theologis consentientibus, fides saltem habitualis sit necessaria ad salu- 
tem, difficillima quaestio oritur: Quomodo infantes sine baptismo morientes 
habeant gratiam sufficientem ad istam fidem habitualem? Nulla certa re- 
sponsio ad hanc quaestionem dari potest, neque Ecclesia quidquam de hac 
re determinavit. Diversas opiniones theologorum de ista quaestione, quae 
potius ad Theologiam dogmaticam pertinet, videsis apud Billuart 24 . 

§ 2 . 

De veritatibus necessario credendis. 

Hucusque probatum est, fidem actualem esse homini adulto neces- 
sariam necessitate medii. Statim nunc oritur quaestio: Quaenam sunt 
veritates fidei, quae credi debent necessitate medii? 

Propositio 1. Fide saltem implicita omnia credenda sunt, quae- 499 
cumque Deus nobis revelavit et per Ecclesiam suam nobis proposuit. 
Patet ex supra n. 484 dictis de obiecto materiali fidei. Non sufficit 
autem ista fides implicita, sed insuper fides explicita saltem de quibus- 
dam veritatibus haberi debet. Hinc statuitur: 

Propositio 2. Fides explicita a) in Deum exsistentem et b) remune- 
ratorem omnibus adultis semper necessaria fuit necessitate medii. 

Ita docent omnes fere theologi, et eruitur a) ex verbis S. Pauli 26 : 
„Credere oportet accedentem ad Deum quia est, et inquirentibus se 
remunerator sit.“ b) Ex eo quod Innocentius XI damnavit propositio- 
nem (22) : „Nonnisi fides unius Dei necessaria videtur necessitate 
medii, non autem explicita remuneratoris. “ 26 c) Ex ipsa natura fidei 
sequitur, ut isti duo articuli explicite credendi sint. Nam omnes homi- 
nes debent accedere ad Deum, in quo solo consistit hominis beatitudo, 
ut supra n. 20 sqq. probatum est. Nemo autem potest accedere ad 
Deum, nisi a) cognoscat eum exsistere; sola autem fide cognoscitur, 
Deum (ut est in se) exsistere. Ergo pro beatitudine obtinenda neces- 
saria est fides in Dei exsistentiam. Insuper b) ut homo accedat, debet 
habere motivum; quod est remuneratio supernaturalis in alia vita. Prae- 
terea cum virtutes exercendae, sine quibus beatitudo obtineri nequit, 
sint ita difficiles, convenientissimum est, ut omnes credant, Deum 

22 In Rom. c. 10, lect. 3. 23 De verit. q. 14, a. ix ad 1. 

24 De voluntate Dei diss. 7, a. 1. 26 Hebr. xx, 6. 26 Dem. n. 1172. 

remuneraturum esse unicuique secundum opera eius. Etiam in 

Veter e Testamento omnibus adultis necessarium fuit credere istas duas 
veritates. 

Corollarium. Cum fides istarum duarum veritatum sit necessaria neces- 
sitate medii ideoque medium necessarium salutis, numquam, ne in mortis 
articulo quidem, potest baptizari vel sacramentaliter absolvi adultus, qui 
ignorat istos articulos fidei. 

Controversia. Num praeter istas duas veritates etiam aliae sint explicite 
credendae necessitate medii, non concordant theologi. Fidem explicitam 
Christi Redemptoris et SS. Trinitatis esse necessariam necessitate medii, 
videtur docere S. Thomas 27 et cum illo complures Thomistae compluresque 
ahi theologi allegati a S. Alphonso 28 . Hoc autem absolute negant complures 
aln, e. gr. Suarez, Lugo, Chr. Pesch, Bouquillon, Gutberlet, et etiam saltem 
probabiliter, quidam Thomistae, ut Dom. Soto, Gotti, Sylvius etc. Late 
defendit Martin in opere supra citato sententiam affirmativam, cui favere 
videtur S. Paulus scribens: Justitia autem Dei [i. e. nostra iustificatio] 
Per fidem Iesu Christi in omnes et super omnes, qui credunt in eum' non 
enim est distinctio" 23 Simili sensu dicit S. Ioannes (17, 3): „Haec est vita 
aeterna, ut cognoscant te solum Deum verum, et quem misisti, Iesum 
Christum" 

Sententia haec affirmativa in praxi sequenda est. Hinc S. Officium 
d. 25 lan. 1703 declaravit, antequam baptisma conferatur, ..Missionarium 
teneri adulto etiam moribundo, qui incapax omnino non est, explicare 
mysteria fidei, quae sunt necessaria necessitate medii, ut sunt praecipue 
mysteria Trinitatis et Incarnationis" 30 . Constat insuper ex propositione (64) 
damnata ab Innocentio XI: „ Absolutionis capax est homo, quantumvis 
laboret ignorantia mysteriorum fidei, et etiamsi per negligentiam, etiam cul- 
pabilem^ nesciat mysterium SS. Trinitatis et Incarnationis D. N. Iesu 
Christi." — Non obstantibus istis decisionibus, cum sententia negativa 
sit saltem extrinsecus solide probabilis, cumque sacramenta sint propter 
homines, in articulo mortis quilibet homo, qui censetur habere intentionem 
suscipiendi sacramentum baptismi vel poenitentiae, sub condicione baptizari 
aut absolvi debet, etsi non habet explicitam fidem mysteriorum Incarnationis 
et SS. Trinitatis, dummodo saltem explicite credat Deum exsistentem et 
remuneratorem. At vero extra articulum mortis sacramentum baptismi vel 
etiam poenitentiae nequit licite conferri homini adulto, qui ignorat mysteria 
Trinitatis et Incarnationis. Immo iuxta S. Alphonsum S2 , poenitens gravi 
peccato onustus, qui pluries confessus est sine notitia istorum mysteriorum, 
debet confessiones sic factas iterare. Ceterum prae oculis habendum est, 
fidem explicitam istorum mysteriorum non esse idem ac notitiam perfectam 
eorum. Minime autem requiritur necessario notitia perfecta. Ideoque casu 
occurrente, si d ubitatur de sufficienti fide alicuius moribundi, dicat illi sacer- 

ll r'f f 7 et 8 , ; De verit q ’ I4, a ‘ I,; dist 25 ’ T 2 < «• 2 > soL 2 - 

Cf. 5 -. Alph., Theol. mor. 1 . 2, n. 2, ubi S. Doctor vocat hanc sententiam 
communiorem et probabiliorem. se Rom. 3, 22. 

80 Collect. de Prop, Fide n. 254. Haec decisio S.' Officii confirmata est a 
Benedicto XIV, Const. „Postremo mense" n. 41, d. 28 Febr. 1747, et iterum lata 
est d. 30 Mart. 1898. Cf. quoque decisio S. Officii d. 12 Maii 1703 ad 2. (Collect. 
de Prop. Fide n. 256.) 

s * Dens. n. 1214. Theol. mor. 1 . 2, n. 2. 


I 


Caput II. De necessitate fidei theologicae. Art. II. 


351 


dos (vel alius homo) haec vel similia: ..Eliciamus breviter actum fidei sub 
hac forma: Credo in Deum unum et trinum, iustum iudicem bonorum et 
maiorum; spero, me iri salvatum meritis Iesu Christi, incarnati filii Dei.“ 
Quodsi moribundus consentiat, statim tunc baptizetur vel absolvatur. 

ARTICULUS II. 

De fide necessaria necessitate praecepti. 

Circa fidem duo praecipiuntur: actus fidei internus et externa fidei 
manifestatio seu professio; de quibus seorsim agendum est. 

§ 1. 

De actu fidei interno praecepto. 

Propositio. Datur divinum praeceptum internos actus fidei (et 
quidem explicitos) eliciendi circa praecipuos articulos fidei. 

Claritatis gratia explicabimus a) exsistentiam, b) extensionem, 
c) tempus obligationis istius praecepti. 

a) Exsistentia praecepti fidei internae est omnino certa. Si enim 500 
Deus ad hominem loquitur, eo loquitur consilio, ut sibi fides habeatur. 
Nec potest is, qui fidem detrectat, non inferre iniuriam aut Dei scien- 
tiae aut veracitati, dum eum erroris aut fraudis non expertem innuit; 
aut Dei sapientiae, dum eum absque consilio agere vel loqui opinatur; 
aut supremo eius dominio, cui se non vult submittere. Hinc praeceptum 
fidei merito vocari potest praeceptum utris naturalis, eo sensu quod 
sequitur neccessario et naturaliter ex ipsa relatione inter Deum et 
hominem. — Praeterea ex praecepto divino positivo omnes homines 
usum rationis habentes credere tenentur. Unde Christus dicit: „Qui 
non crediderit, condemnabitur " 88 , et S. Ioannes dicit: „Et hoc est man- 
datum eius: ut credamus in nomine Filii eius Iesu Christi, et diligamus 
alterutrum, sicut dedit mandatum nobis" 8 * Hinc etiam damnata est 

(a. 1679) ab Innocentio XI propositio sequens: „Fides non censetur 
cadere sub praeceptum speciale et secundum se." 85 

b) Extensio praecepti istius. Pro diversa instructione et praesertim 601 
pro diversis ipsorum officiis homines tenentur habere notitiam plus 
minusve perfectam veritatum fidei. Hinc parochi, magistri religionis, 
parentes etc., qui alios instruere debent, habeant necesse est perfec- 
tiorem notitiam fidei, quam alii simplices fideles. Hic tantum agimus 

de illis veritatibus revelatis, quas omnes homines scire vel credere 
tenentur. Ecclesia nihil determinavit de istis veritatibus, unde in 
quibusdam Catechismis enumerantur quinque, in aliis septem puncta, 
quae omnes credere vel scire tenentur. Theologi moralistae autem 
solent enumerare sequentia quattuor ut necessario credenda vel scienda 
(quoad substantiam) necessitate praecepti, scii.: 

33 Mare. 16, 16. 8* 1 Io. 3, 23. ac &enz. n. 1166. 

I. Symbolum apostolicum, 2. Orationem Dominicam , 3. praecepta de- 
calogi, 4. sacramenta omnibus necessaria, scii, baptismum, poenitentiam, 
eucharistiam. Cetera sacramenta scire debet ille, qui ea suscepturus est 89 . 

Quaeres: Num fideles teneantur memoriter scire istas veritates? Com- 
plures theologi exigunt, ut fideles sciant memoriter symbolum apostolicum, 
Orationem Dominicam et decalogum. Sane omnes pastores animarum pro 
viribus laborare tenentur, ut fideles sibi commissi diligenter instruantur in 
rebus ad fidem et bonos mores pertinentibus, unde Pius X in Encyclica 
„Acerbo nimis" (15 April. 1905) praescripsit: „Parochi universi ac gene- 
ratim quotquot animarum curam gerunt, diebus dominicis et festis per in- 
tegrae horae spatium pueros et puellas de iis, quae quisque credere agereque 
debeat ad salutem adipiscendam, ex catechismi libello erudiant." Nihilo- 
minus nequit probari solidis argumentis, fideles teneri aliquas formulas fidei 
memoriter scire (saltem per se et ex praecepto divino). Etenim decalogus 
et Oratio Dominica in diversis locis S. Scripturae non iisdem verbis tra- 
duntur. Ergo, non est ex praecepto divino determinata formula verborum 
memoriae tradenda. Per accidens adest gravis obligatio addiscendi memo- 
riter Orationem Dominicam, quia secus imminens periculum oritur, ne omnis 
oratio penitus negligatur. Unde in praxi semper fere quilibet homo usu 
rationis perfecte pollens tenetur addiscere istam orationem. Excipiuntur 
semifatui aut ita hebetes mente, ut nequeant quidquam addiscere. 

Obligatio instruendi fideles in rebus fidei primario obstringit ani- 
marum pastores; potest tamen etiam casus accidere, in quo confes- 
sarius tenetur in confessionali poenitentes de necessario credendis edo- 
cere. Si enim percipit, poenitentem esse valde ignarum in rebus fidei, 
debet illi explicare, Deum esse unum et trinum; Christum esse verum 
Deum et mundum redemisse; meritis eius dari hominibus vere con- 
tritis remissionem omnium peccatorum; Christum esse praesentem rea- 
liter in sacramento eucharistiae illumque esse venturum in fine mundi 
ad iudicandum omnes homines. Praesertim de pueris prima vice con- 
fitentibus potest dubium oriri, num sufficienter cognoscant articulos 
fidei. Quo in casu, si confitentur aliquod peccatum mortale, in con- 
fessionali breviter instruendi sunt; sin autem non se accusant de aliquo 
peccato gravi, et si est nimis onerosum, illos in ipso confessiona*i in- 
struere, melius cum sola benedictione dimittuntur, et postea extra con- 
fessionale instruuntur. 

502 c) Tempus obligationis istius praecepti. Praeceptum eliciendi actum 
fidei obligat aliquando per se et aliquando per accidens. 

Per se, seu vi ipsius praecepti credendi et independenter ab omni 
alia obligatione, homo tenetur actum fidei elicere: 

1. Primo quando illi sufficienter proposita est revelatio divina. Hoc 
autem accidit pro catholicis, quando perfectum usum rationis acquisi- 
\ erunt. Ratio est, quia homo post adeptum usum rationis cognoscens 
Dei exsistentiam et revelationem tenetur Deo se submittere illumque 
revereri. Porro esset maxima irreverentia, si homo recusaret vel negli- 

36 Cf. S Alph., Theol. mor. 1 . 2, n. 3. 

geret fidem praestandam Deo revelanti. Istud vero praeceptum a pueris 

iam sufficienter adimpletur, quando devote recitant preces ad Deum. 

Pro haereticis autem et infidelibus hoc accidit, quando cognoscunt 
veritatem religionis catholicae. Est eadem ratio. Statim enim ut veri- 
tates revelatae sufficienter propositae sunt, unusquisque tenetur eis 
assentiri, quia secus graviter laedit honorem Deo debitum. Ergo tales 
haeretici et infideles tenentur statim converti ad veram religionem (sal- 
tem occulte). Si quando autem conversio publica est difficillima, e. gr. 
propter leges civiles (in Russia) vel propter maxima incommoda inde 
sequentia, tunc ad tempus illam differre licet iuxta prudens iudi- 
cium parochi aut confessarii. 

2. Quando nova definitio dogmatica ab Ecclesia proponitur. Sic 
e. gr. quando Pius IX declaravit dogma infallibilitatis Summi Ponti- 
ficis, omnes Christiani debuerunt actum fidei de hoc dogmate elicere. 

3. Saepius in vita. Quare propositio (1) damnata est a. 1665 ab 
Alexandro VII: „Homo nullo umquam vitae suae tempore tenetur eli- 
cere actum fidei, spei et caritatis ex vi praeceptorum divinorum ad 
eas virtutes pertinentium." 37 Ab Innocentio XI autem damnatae sunt 
(a. 1679) sequentes propositiones: „Satis est actum fidei semel in vita 
elicere": et: „ProbabiIe est, ne singulis quidem rigorose quinquenniis 
per se obligare praeceptum caritatis erga Deum." 38 Cum autem cari- 
tatis et fidei fere eadem sit necessitas, etiam fidei praeceptum obligat 
saltem quolibet quinquennio. 

Nonnulli auctores hic movent quaestionem, quoties accurate homo teneatur 
sub gravi elicere actum fidei. Alii affirmant, fidei actum esse eliciendum 
saltem semel singulis annis, alii semel in mense, alii semel singulis dominicis 
et festis Domini 3e . Omnes istae sententiae sunt arbitrariae neque ullo solido 
fundamento nituntur. Ceterum fideles christiane viventes abunde satisfaciunt 
huic praecepto per diversa exercitia religionis, quae solent perficere. Homo 
autem, qui per longos annos neque oravit neque exercitia Christianae reli- 
gionis peregit, sane transgressus est graviter etiam praecepta eliciendi actus 
fidei, caritatis, orationis, sed confessarius ex hac generali omissione cognita 
iam sufficienter valet iudicare de statu poenitentis neque tenetur de singulis 
investigare. 

4. Probabilius in articulo mortis 40 , quia tunc maxime tenemur ad 
credendum, in Deum misericordem et iustum remuneratorem. 

Per accidens i. e. ex peculiari circumstantia praeceptum fidei obligat: 

1 ■ Quando aliquod praeceptum implendum est, quod requirit actum fidei; 
e. gr. in susceptione sacramentorum. Videtur tamen in istis casibus 
sufficere actus implicitus fidei, licet non detur melior praeparatio ad 
susceptionem sacramentorum quam elicere explicite et ferventer actum 
fidei, spei et caritatis. 2. Si contra aliquam virtutem oritur gravis 
tentatio, quae aliter vinci non potest. 

37 Dem. n. 1101. 33 ib. n. 1167 1 156. 3 » Cf. 5 . Alph., Theol. mor. 1 . 2, n. 7. 

40 Ita etiam 5 1 . Alph., Hom. ap. tr. 4, n. 13; Lehmkuhl, Theol. mor. I, n. 398 
et complures alii. Contrarium docet Noldin, De praecept. n. 14, e. 

PeCmmer. Man. Theol. mor. I. qq 

503 Scholion. De omissione actus fidei in praxi confessarii. Fideles timo- 
ratae conscientiae non debent esse anxii, ne praeceptum fidei eliciendae non 
adimpleverint, cum quaelibet pia oratio iam sit sufficiens actus fidei ; attamen 
diligenter adhortandi sunt, ut saepissime et ferventer actus fidei eliciant. 
Ex repetitis actibus enim fides fit fervidior et pervadit omnes actiones, unde 
S. Paulus monet: „Iustus ex fide vivit "' 1 Fideles autem non multum reli- 
giosi et post longum tempus ad sacramentum poenitentiae accedentes nihi- 
lominus raro censendi sunt graviter peccasse ideo, quia per longum tempus 
actus fidei non elicuerunt; solent enim ignorare obligationem istius praecepti. 
Proinde confessarius non tenetur ex poenitente quaerere, per quodnam tem- 
pus actum fidei non elicuerit. Ceterum non constat, quanta duratio omissionis 
actus fidei sit requisita ad peccatum mortale constituendum, ut iam supra 
dictum est. 

§ 2 . 


De externa professione fidei praecepta. 


604 Exsistentia praecepti. Fidei professio est externa eius manifestatio 
coram aliis hominibus facta, et fieri potest sive verbis sive factis ; prae- 
cipitur autem i. a lege divina; 2. a lege ecclesiastica. 

I. Divinum exstare praeceptum exterius confitendi fidem, eruitfcr 
ex S. Scriptura. Dicit enim S. Paulus: „Si confitearis in ore tuo 
Dominum lesum, et in corde tuo credideris , . . . salvus eris; corde enim 
creditur ad iustitiam, ore autem confessio fit ad salutem ."* 2 Christus 
autem dicit: „Omnis ergo, qui confitebitur me coram hominibus, con- 
fitebor et ego eum coram Patre meo, qui in coelis est. Qui autem ne- 
gaverit me coram hominibus, negabo et ego eum coram Patre meo, qui 
in coelis est."** 

Rationes intrinsecae, cur Deus praeceperit exteriorem fidei professio- 
nem, praecipuae sunt: a) Christus fundavit Ecclesiam visibilem cum 
cultu etiam visibili; proindeque membra istius Ecclesiae debent se 
exterius manifestare qua talia et praesertim in cultu externo. Hoc 
autem fit per professionem fidei, b) Praeterea magnam irreverentiam 
in Deum et turpem ignaviam committit ille, qui ob vanum timorem 
humanum omittit se exhibere fidelem servitorem et cultorem Dei. 
c) Accedit, quod exterior professio fidei multum inservit ad interiorem 
fidem firmandam et ad convertendos alios homines tepidos in fide vel 
etiam prorsus infideles ad fervidam fidem. 

Extensio huius praecepti. Praeceptum divinum profitendi fidem 
est potius affirmativum 44 quam negativum. In quantum autem est ne- 
gativum, vetat, ne fides umquam exterius negetur, quod quidem fieri 
potest vel directe vel indirecte. Directe negatur fides per infidelitatem 
aut haeresim formalem, i. e. ab eo, qui scienter et voluntarie veram 
fidem exterius interiusque negat. Indirecte fides negatur, quando quis 
ponit actum externum, qui ab aliis hominibus ut negatio fidei haberi 


« Rom. x, 17. Hebr. 10, 38. 42 Rom. 10, 9sq. 43 Matth. 10, 32 sq. 

44 S. theol. 2, 2, q. 3, a. 2. 

debet (visis omnibus circumstantiis), licet ipse interius noluerit fidem 
negare; e. gr. quando quis sumit coenam protestanticam, licet interius 
nullo modo crediderit, Christum esse praesentem in tali coena. 

Principium. Numquam licet fidem negare, neque directe neque in- 
directe **. Omnis enim negatio fidei infert Deo grave dedecus, quia 
detrectat Dei auctoritatem et reverentiam. Insuper causat grave scan- 
dalum proximo. Christus minatur negantibus fidem: „Qui negaverit 
me coram hominibus, negabo et ego eum caram Patre meo, qui in coelis 
est." Notandum vero est, aliud esse fidem negare, aliud fidem occultare 
aut dissimulare. Aliquando enim licet fidem dissimulare aut occultare, 
ut infra n. 507 dicetur. De directa negatione fidei tractabitur in capite 
sequenti (n. 512 sqq.). 

Praeceptum affirmativum fidem profitendi est duplex, alterum di- 
vinum, alterum ecclesiasticum. Sequentia sunt observanda: 

Praeceptum divinum profitendi fidem obligat: 1. quando ex ornis- 505 
sione huius confessionis subtrahitur Deo debitus honor; 2. quando 
utilitas proximi id exigit. Ita Angelicus Doctor 4 * statuit regulas, quae 
ab omnibus theologis admittuntur. 

1. Honor Dei servandus exigit professionem fidei: a) quando quis 
a publica auctoritate interrogatur de sua fide; b) quando quis in odium 
religionis permovetur ad fidem verbo aut opere negandam. 

Ad a) Communiter theologi docent, hominem catholicum teneri (etiam 
cum periculo vitae) candide fidem suam fateri, si a publica auctoritate inter- 
rogatur in causa fidei, quia secus magnum scandalum gravisque irreverentia 
contra Deum committuntur. Ideoque damnavit d. 2 Mart. 1679 Innocentius XI 
sequentem propositionem (18): „Si a potestate publica quis interrogetur, 
fidem ingenuo confiteri ut Deo et fidei gloriosum consulo, tacere ut peccami- 
nosum per se non damno/* 47 Si quis autem interrogatus non de fide, sed 
de statu suo, e. gr. num sit sacerdos, monachus etc., veritatem celaret, non 
peccaret contra fidem, sed forsan contra veritatem, aut etiam contra cari- 
tatem, si inde scandalum pateretur proximus. Quodsi auctoritas publica per* 
sequendo religionem generali edicto praecipiat, ut fideles se sistant vel certo 
signo se prodant, nemo tenetur oboedire, quia talis lex est prorsus iniusta 
proindeque non obligat in conscientia. Quapropter in persecutionibus Christia- 
norum fideles, et sacerdotes possunt se occultare, iramo et fugere, ut patet 
tum ex verbis Christi: „Si vos persequentur in civitate ista, fugite in 
aliam " 48 , tum ex ipsius et Apostolorum exemplo 4e . Pastores autem anima- 
rum tunc deberent etiam cum periculo vitae remanere, si eorum fuga populum 

46 Nonnulli auctores, ut Noldin, De praec. n. 24; Gdpfert, 1, n. 274, permittunt 
indirectam negationem fidei, dummodo adsint sufficientes rationes. Qui quidem 
modus loquendi, quamvis recte intelligi queat, melius vitatur, cum male sonet et 
ansam praebeat errandi. 

48 S. theol. 1 . c. Hoc praeceptum exprimitur in Codice iur. can. c. 1325, § 1, 
his verbis: „Fideles Christi fidem aperte profiteri tenentur quoties eorum silen- 
tium, tergiversatio aut ratio agendi secum ferrent implicitam fidei negationem, 
contemptum religionis, iniuriam Dei vel scandalum proximi/* 

47 Dem. n. 1168. 43 Matth. 10, 13. 

« Io. 8, 595 10, 39. 2 Cor. 11, 33. Act. Ap. 12, 8 sqq. 

Caput II. De necessitate fidei theologicae. Art. II. 


sibi commissum gravi periculo apostasiae exponeret. Etenim „bonus pastor 
animam suam dat pro ovibus suis; mercenarius autem . . . videt lupum 
venientem, et dimittit oves et fugit, et lupus rapit et dispergit oves ." 60 

51 quis interrogatur de fide a persona privata, non tenetur (saltem per se) 

fateri veritatem, sed potest tacere aut dare responsionem evasivam. Ratio 
est, quia in hoc casu silentium aut responsio evasiva non est irreverentia 
erga Deum, sed potius parvipensio interrogantis, qui nullum ius hab°t huius- 
modi quaestiones ponendi. Per accidens autem etiam in isto casu privatae 
quaestionis interrogatus deberet veritatem fateri, si scilicet „ex hoc cre- 
deretur, vel quod non haberet fidem, vel quod fides non esset vera, vel alii 
per eius taciturnitatem averterentur a fide“ 51 . * 

Ad b) Si quis in odium religionis vel fidei a publica aut etiam a privata 
auctoritate permovetur ad agendum verbo aut opere contra fidem, sane ne- 
quit oboedire, sed debet fidem veram profiteri. Sic e. gr. si herus ex odio 
religionis catholicae vellet cogere servos ad manducandas carnes diebus pro- 
hibitis, tunc isti non possent tacite oboedire, sed deberent aut absolute recu- 
sare oboedientiam, aut aperte dicere hero: Veneramur Ecclesiam nostram 
illique oboedimus; sed in magna necessitate constituti manducamus carnes, 
quia in istis circumstantiis Ecclesia ipsa nos dispensat a sua lege 52 . 

506 2. Spiritualis utilitas proximi exigit confessionem nostrae fidei, 

quoties secus oriretur grave scandalum pro proximo. Sic e. gr. in anti- 
quis Christianorum persecutionibus illi, qui vocabantur „libellatici“ eo 
quod libellum a praefecto emerant, quasi idolis sacrificassent, graviter 
peccaverunt. Mitius tamen puniebantur quam sic dicti „sacrificati“ aut 
„thurificati“, qui scii, metu mortis revera sacrificaverant idolis. Nostris 
temporibus hoc modo peccant contra divinum praeceptum confitendi 
fidem omnes illi, qui publice praebent favorem haeresi, etsi interius 
fidem negare nolunt. 

II. Lex ecclesiastica statuit, ut sequentes personae emittant pro- 
fessionem fidei: 

1. Baptizandi; qui si sint infantes, eorum loco patrini emittunt professio- 
nem fidei per recitationem symboli apostolici 6S . 

2. Omnes, qui ex haeresi aut schismate in gremium Ecclesiae catholicae 
redeunt B4 . 

3. Omnes qui cum voto seu consultativo seu decisivo intersunt Concilio 
oecumenico vel particulari aut synodo dioecesanae. Debent isti professionem 
emittere coram praeside talis coetus vel coram delegato praesidis 56 . 

4. Promoti ad cardinalitiam dignitatem 58 . 

5. Promoti ad episcopatum (etiam titularem), ad regimen Abbatiae vel 
Praelaturae nullius, Vicariatus Apostolici, Praefecturae Apostolicae, et 
quidem coram Delegato ab Apostolica Sede 57 . 

6. Vicarius capitularis coram Capitulo cathedrali 58 . 

60 Io. 10, usqq. 51 S. theol. 2, 2, q. 3, a. 2. 

52 Cf. S. Alph., Theol. mor. 1 . 2, 15 in fine; Konings, Theol. mor. n. 137. 
Aertnys, Theol. mor. 1 . 2, n. 8, q. 6. 

83 Rit. Rom. de baptismo, tit. 2. 

54 S. Off. d. 20 Jul. 1859 (Collect. de Prop. Fide n. 1178). 

88 Cod. iur. can. c. 1406, § 1, n. 1. 68 Ib. n. 2. 87 Ib. n. 3. 

88 Ib. n. 4. 

7. Promoti ad canonicatum vel ad dignitatem in Capitulo. Debent isti 
professionem emittere coram loci Ordinario eiusve delegato et coram Capitulo 
congregato B9 . 

8. Consultores dioecesani coram loci Ordinario eiusve delegato et coram 
aliis consultoribus congregatis 60 . 

9. Vicarius generalis, parochus, beneficiarius curatus, Seminarii rector, 
professores tum theologiae tum philosophiae, tum iuris canonici, omnes pro- 
movendi ad subdiaconatum, librorum censores in curiis episcopalibus, reci- 
pientes facultatem audiendi confessiones vel concionandi 81 . 

10. Rector Universitatis vel Facultatis canonice erectae coram Ordinario 
i. e. coram episcopo vel suo superiore religioso eorumve delegato; omnes 
autem professores talium institutorum coram Rectore eiusve delegato. Item 
qui post examen academicis gradibus donantur 82 . 

11. Superior religiosus in religionibus clericalibus coram Capitulo vel 
superiore qui eum nominavit 88 . 

Nota. 1. Qui priore dimisso, aliud officium vel beneficium aut dignitatem 
etiam eiusdem speciei consequitur, rursus debet fidei professionem emittere M . 
Ergo e. gr. parochus, qui ab una paroecia in alteram transfertur, debet iterum 
professionem fidei emittere. 

2. Obligationi fidei professionem emittendi non satisfacit is, qui eam per 
procuratorem aut coram laico emittit 85 . 

Poenae latae contra eos, qui sine iusto impedimento debitam professionem 
fidei emittere negligunt, sunt Post congruam monitionem spretam a) amissio 
fructuum beneficii, officii, dignitatis, muneris. Haec amissio fructuum statim 
obtinet, proindeque e. gr. parochus, qui monitus non emisit professionem 
fidei, debet restituere fructus perceptos eodem modo ac si omisisset recita- 
tionem Breviarii, b) privatio ipsius officii, beneficii, dignitatis, muneris 68 . 

Valde decet, ut professio fidei emittatur vel coram altari, vel saltem coram 
Crucifixo et duobus cereis accensis. 

De fidei occultatione seu dissimulatione. Numquam licet fidem 507 
negare nec directe nec indirecte, ut iam supra dictum est: veram autem 
fidem aliquando occultare non solum licitum, sed etiam necessarium 
est. Etenim praeceptum divinum profitendi fidem est praeceptum af- 
firmativum, ac proinde non semper obligat. Quocirca scribit S. Tho- 
mas 67 : „Si turbatio infidelium oriatur ex confessione fidei manifesta, 
absque aliqua utilitate fidei vel fidelium, non est laudabile in tali casu 
fidem publice confiteri; unde Dominus dicit: , Nolite sanctum dare cani- 
bus, neque margaritas spargere ante porcos, ne conversi dirumpant 
vos.” 06 Sed si utilitas fidei aliqua speretur aut necessitas adsit, con- 

89 Ib. n. 5. «° Ib. n. 6. 

61 Ib. n. 7. Qui emisit professionem ante susceptum subdiaconatum, non tene- 
tur eandem repetere ante diaconatum vel presbyteratum, nisi Ordinarius aliter 
iudicaverit. Pariter confessarius qui ante incoeptum .munus professionem emisit, 
non tenetur eam repetere, si in alia dioecesi recipit facultatem audiendi con- 
fessiones. S. C. Consist. d. 24 Mart. 1911 et 20 Iun. 1913 (Act. Ap. Sed. III, 182, 

V, 273). 

82 Cod. iur. can. c. et § cit. n. 8. « 3 Ib n. 9. jb. § 2 . 

88 Cod. c. 1407. 88 Ib. c. 2403. 

67 S. theol. 2, 2, q. 3, a. 2 ad 3. 68 Matth. 7, 6 

tempta perturbatione infidelium, debet homo publice fidem confiteri; 
unde dicitur 6e , quod cum discipuli dixissent Domino, quod Pharisaei 
audito eius verbo scandalizati sunt, Dominus respondit: , .Sinite illos 
(scii, turbari), caeci sunt et duces caecorum." Ex quibus sequentes 
conclusiones practicae deducuntur: 

Resolves: i. Aliquis haereticus aut paganus, qui vult veram fidem amplecti, 
sed hoc publice praestare non valet sine magnis incommodis temporaneis, 
potest clam coram duobus testibus discretis in gremium Ecclesiae recipi 70 . 
At vero post conversionem, licet sit dispensatus a praeceptis positivis divinis 
et ecclesiasticis, quae sine gravi incommodo impleri nequeunt, tamen non 
potest amplius perficere actus, qui sunt professio haereseos aut paganismi, 
ut e. gr. recipere coenam protestanticam, matrimonium contrahere coram 
ministro acatholico, munus ministri acatholici exercere, signa deferre idolo- 
latriam significantia 71 etc. Posset autem alia peragere, quae non sunt directa 
professio fidei heterodoxae, ut e. gr. visitare templa haereticorum, assistere 
funeri non catholico, immo una alterave vice assistere sermoni acatholico, 
dummodo tamen desit periculum perversionis aut scandali. 

2. Homo catholicus potest gestare vestes, quas solent ferre incolae ali- 
cuius regionis infidelium, e. gr. pileum Turearum; minime vero licet gestare 
vestimenta aut signa, quae instituta sunt unice ad profitendam falsam fidem, 
ut sunt vestes sacerdotales idololatrarum. Hinc S. Congregatio de Prop. Fide 

d. 23 Mart. 1844 vetuit, ne Missionarii ad facilius catholicam fidem inter 
Tartaros inducendam induant vestes a sacerdotibus Lama adhibitas, neve 
tondeant more illorum caput suum 72 . Ratio utriusque solutionis est, quia 
gestare vestes alicuius regionis acatholicae est quidem dissimulatio verae 
fidei, non autem simulatio falsae fidei, cum non omnes incolae istius regionis 
sint acatholici; econtra gestare vestes vel signa alicuius sectae, est simulare 
falsam fidem; quod profecto non est licitum. 

3. Sacerdos aut Religiosus potest ex rationabili causa habitum clericalem 
aut religiosum dimittere. Potest etiam manducare carnes diebus a lege ec- 
clesiastica prohibitis, si in terra haereticorum degens secus magnas angustias 
pati deberet. Ratio est, quia leges ecclesiasticae positivae non obligant cum 
gravi incommodo 78 . 

4. Homo catholicus non potest licite facere nutus, motus, compressionem 
digitorum etc., quae ex conventione unice deserviunt ad professionem falsae 
religionis aut alicuius sectae acatholicae. Hinc non licet portare signa di- 
stinctiva franco-massonum ; non licet facere signa reverentiae ante idolum etc. 

5. Catholicus simul comedens cum acatholicis non tenetur consuetas preces 
ante et post prandium dicere et sic se prodere tamquam catholicum, si inde 

69 Matth. 15, 14. 

70 Ita quoque statuit S. Officium d. 28 Mart. 1900 (Collect. de Prop. Fide 
n. 2079). 

71 Quam longissimae et acerrimae controversiae ortae fuere inter Missionarios 
Indiarum aliarumque regionum adiacentium de sic dictis usibus Malabaricis, 

e, gr. num mulieres conversae matrimonio iungendae possent in collo portare 
tesseram quandam Taly vocatam repraesentantem aliquod idolum. Plures 
SS. Pontifices et praecipue Benedictus XIV Const. „Omnium sollicitudinum" 
d. 12 Sept. 1744 hunc usum condemnaverunt. S. Officium autem d. 3 Febr. 1892 
permisit usum Taly, postquam illud omni superstitione fuit expurgatum. 

72 Collect. de Prop. Fide n. 988. 73 Cf, Noldin, De praecept. n. 21. 

gravia incommoda pro illo orirentur. Ratio est obvia; etenim nullo stricto 
praecepto homoj:atholicus obligatur ad istas preces, neque haec omissio 
precum includit negationem fidei; 

Nota. Ceterum in praxi non semper facile distingui potest, num occultatio 
fidei licita sit necne. Generatim loquendo multo melius est fidem candide 
profiteri, quia damna ex professione orientia non solent esse tanta, quanta 
apparent prima fronte considerata. Econtra ex ingenua professione fidei 
solent maxima bona produci tum pro ipso profitente, tum pro aliis eius 
bonum exemplum admirantibus. 

Scholion. De mediis proficiendi in fide. Cum fides sit tantae necessitatis 508 
utilitatisque, praestat adhibere efficacia media ad eius augmentum procuran- 
dum. Fides utpote virtus infusa nequit directe quidem augeri actibus nostris, 
ut iam supra n. 493 dictum est, sed augetur ea mensura qua augetur in nobis 
gratia sanctificans. Nihilominus acquirimus actibus nostris facilitatem valde 
pretiosam eliciendi actus fidei meritorios et sic crescendi in gratia et in fide 
ipsa. Tales actus sunt: 

1. Fervens et frequens oratio. Hinc vel ipsi Apostoli petierunt a Domino: 
..Adauge nobis fidem." 7 * Etenim oratio, utpote elevatio mentis ad Deum, 
intime unit mentem cum Deo, patre luminis, et spiritu inflammante corda 
nostra; ideoque perquam utilis est ad proficiendum in fide. 

2. Lectio S. Scripturae, quae continet revelationem divinam et nos vehe- 
menter incitat ad credendum. Valde utilis quoque est lectio librorum trac- 
tantium de egregiis fidei actibus patratis a sanctis hominibus. 

3. Pia auditio sermonum, in quibus fidei veritates bene exponuntur et in- 
culcantur. Qui quidem sermones valde utiles sunt non solum simplicibus 
fidelibus, sed etiam clericis et religiosis. 

4. Exercitium fidei a) cogitatione; b) verbo; c) opere. Cogitationes omnes 
et iudicia debemus dirigere neque secundum carnis prudentiam, quae est 
inimica Deo 70 , neque secundum prudentiam huius saeculi, quae est stultitia 
coram Deo 76 . Proinde non sunt magni aestimanda, nisi ea, quae coram 
Deo sunt magna. — Verba nostra conformanda sunt cogitationibus ac proinde 

in colloquiis aestimare debemus valorem rerum secundum Evangelium. 

Opera nostra omnia peragenda sunt ex motivo super natur ali, non autem ex 
inani gloria, cupiditate, aliove motivo mere egoistico. 

5. Propagatio fidei apud alios. Laborando enim pro fide propaganda et 
fides nostra excitatur et opera meritoria nostra augentur. 

CAPUT III. 

De vitiis fidei oppositis. 

Cum fides sit fundamentum totius vitae spiritualis, hinc vitia, quae 509 
fidem destruunt aut etiam labefactant, sunt perniciosissima et latam 
sternunt viam omnibus aliis vitiis. Quamdiu autem fidem conservat 
peccator, aliquod divinum semen in se retinet et spes firma adest fore, 
ut aliquando ad sinceram conversionem perducatur. Hinc infidelitas 
merito vocatur a S. Thoma 1 post odium Dei gravissimum peccatum. 

74 Luc. 17, 5. 70 Rom. 8, 7. 73 x Cor. 3, 19. 

1 Cf. S. theol. 2, 2, q. 34, a. 2 ad 1 ; q. 20, a. 3 ; q. 10, a. 3. 

Peccata contra fidem dividi possunt 1. in peccata omissionis et 2. in 
peccata commissionis. 

1. Omissione culpabili contra fidem aliquis peccat a) per omis- 
sionem actus fidei internae aut externae (de his iam dictum est in 
capite praecedenti) ; b) per ignorantiam voluntariam fidei veritatum 
scitu necessariarum. Quilibet homo tenetur satagere, ut sufficientem 
notitiam fidei habeat; ideoque debet aliquando audire sermones de doc- 
trina catholica, nisi aliunde sibi necessariam notionem fidei procurare 
paratus sit; quod quidem pro simplicibus fidelibus difficile erit. Gra- 
viter hac omissione peccant praesertim parentes, qui filios mittunt in 
scholas acatholicas, in quibus traditur aut nulla aut insufficiens instructio 
in doctrina catholica. 

2. Commissione potest quis peccare contra fidem dupliciter, scii, 
a) per excessum et b) per defectum. 

a) Per excessum peccat homo contra fidem vel temeraria credulitate 
vel superstitione. Temeraria credulitate ille peccat, qui admittit res 
tamquam ad fidem et religionem Christianam spectantes, quin tales 
sint, e. gr. si quis leviter credit privatas revelationes suspectas et valde 
dubias. Hinc S. loannes monet: „Carissimi , nolite omni spiritui cre- 
dere; sed probate spiritus, si ex Deo sint ; quoniam multi pseudo- 
prophetae exierunt in mundum”* 

Superstitio, quae est quaedam infidelitatis protestatio per exteriorem 
actum 8 , adversatur non solum virtuti fidei, sed etiam virtuti religionis, 
quia exhibet divinum cultum, vel cui non debet, vel eo modo quo non 
debet. De superstitione latius agetur infra II, 501 sqq. in tractatu de 
virtute religionis. 

b) Per defectum peccatur contra fidem infidelitate. Infidelitas autem 
est duplex: negativa et positiva. Infidelitas negativa (vocatur quoque 
infidelitas materialis) est carentia fidei in eo, cui aut numquam aut non 
sufficienter fides est annuntiata; est igitur infidelitas involuntaria. In- 
fidelitas positiva (vocatur quoque infidelitas formalis) est carentia cul- 
pabilis fidei in eo, qui assensui fidei repugnat vel fidem contemnit. In- 
fidelitatis positivae seu formalis praecipuae species sunt: paganismus, 
iudaismus, haeresis. Ita S. Thomas 2 * 4 * , qui scribit: „Cum peccatum in- 
fidelitatis consistat in renitendo fidei, hoc potest contingere dupliciter: 
quia aut renititur fidei nondum susceptae, et talis infidelitas est paga- 
norum sive gentilium; aut renititur fidei christianae susceptae, hoc vel 


2 1 Io, 4, 1. 3 S. theol. 2, 2, q. 94, a. 1 ad 1. 

* Ib. q. 10, a. 5. Moderni auctores distinguunt infidelitatem proprie et im- 

proprie dictam. „Infidelitas proprie dicta est carentia fidei in homine non bapti- 
zato; infidelis enim proprie is dicitur, qui non accepit habitum infusum fidei. 

Infidelitas improprie dicta est quilibet defectus fidei internae, quo sensu ipsa 

comprehendit etiam haeresim et apostasiam a fide." Ita Noldin, De praeceptis 

n. 26. Quamvis in linguis vernaculis infideles soleant haberi non-baptizati iique 
soli, tamen non est cur recedamus in Theologia morali a terminologia adhibita 
a S. Thoma aliisque veteribus theologis. 

in figura, et sic est infidelitas iudaeorum, vel in ipsa manifestatione 
veritatis, et sic est infidelitas haereticorum. Unde in generali possunt 
assignari tres praedictae species infidelitatis. “ Ad haeresim revocatur 
apostasia, quae est totalis defectio a fide in eo, qui veram fidem antea 
habuit 6 . S. Thomas 6 ait: „ Apostasia non importat determinatam spe- 
ciem infidelitatis, sed quandam circumstantiam aggravantem." Haeresis 
stricte dicta est hominis baptizati error voluntarius et pertinax contra 
aliquam veritatem fidei catholicae. Ab haeresi solet distingui schisma, 
quod consistit in subtractione pertinaci ab oboedientia Summo Pontifici 
debita. Schisma igitur directe non opponitur fidei, at fere seinper schis- 
matici sunt quoque haeretici, cum non solum oboedientiam Ecclesiae 
capiti detrectent, sed etiam unum alterumve articulum fidei negent 
(praesertim primatum Summi Pontificis). 

S. Thomas 7 docet: „Haeresis et schisma distinguuntur secundum ea, qui- 
bus utrumque per se et directe opponitur. Nam haeresis per se opponitur 
fidei; schisma autem per se opponitur unitati ecclesiasticae caritatis. Et ideo 
sicut fides et caritas sunt diversae virtutes, quamvis quicumque caret fide, 
careat caritate; ita etiam schisma et haeresis sunt diversa vitia, quamvis 
quicumque est haereticus, sit etiam schismaticus; sed non convertitur. Et 
hoc est quod S. Hieronymus 8 dicit: , Inter schisma et haeresim hoc interesse 
arbitror, quod haeresis perversum dogma habet, schisma ab Ecclesia separat/ 

Et tamen sicut amissio caritatis est via ad amittendam fidem secundum illud: 

,A quibus quidam aberrantes [scii, a caritate et aliis huiusmodi] conversi 
sunt in vaniloquium ' 8 , ita etiam schisma est via ad haeresim. Unde Hiero- 
nymus ibidem subdit quod .schisma a principio aliqua in parte potest intelligi 
diversum ab haeresi; ceterum nullum schisma est quod non sibi aliquam 
haeresim confingat, ut recte ab Ecclesia recessisse videatur'." 

Ad apostasiam a fide reducuntur indifferentismus, pantheismus, ma- 
terialismus, scepticismus, monismus etc. hominis prius catholice educati. 

In hoc capite agemus 1. de paganismo et iudaismo, seu de eis, qui 
numquam fidem susceperunt; 2. de apostasia a fide et de haeresi; 3. de 
periculis fidei. 

ARTICULUS I. 

De paganismo et iudaismo. 

Propositio 1. Infidelitas negativa seu materialis non est peccatum. 510 

Ratio est, quia quod causatur ab ignorantia invincibili, non est pec- 
catum. Atqui infidelitas negativa oritur ex ignorantia invincibili; nam 
si infidelis scit, se esse in errore, et nihilominus fidem non amplectitur, 
iam laborat infidelitate positiva et non negativa tantum. Hinc damnata 
est propositio (68) Baii: „Infidelitas pure negativa in his, quibus 
Christus non est praedicatus, peccatum est." 10 


5 Cf. Cod. iur. can. c. 1325, § 2. 6 S. theol. 2, 2, q. 12, a. 1 ad 3. 

7 Ib. q. 39, a. 1 ad 3. 8 Comm in epist. ad Tit. 3, 10. 

® I Tim. 1, 6. 10 Dens. n. 1098. Cf. S. theol. 2, 2, q. 10, a. i. 

Propositio 2. Infidelitas positiva seu formalis est valde grave peccatum. 

Ratio est, a) quia est gravis contemptus auctoritatis Dei revelantis; 

b) quia reicit medium prorsus necessarium ad salutem, quale est fides; 

c) quia propter hanc infidelitatem homo condemnabitur in altera vita, 
~ iuxta illud: „Qui vero non crediderit, condemnabitur." 11 

Propositio 3. a) Pagani et iudaei, licet non sint violenter impellendi 
ad amplectendam fidem catholicam, possunt tamen cogi, ne cultum 
catholicum impediant aut opprobriis afficiant ; 

b) a principibus Christianis ritus et cultus infidelium aliquando 
Possunt ex gravi causa tolerari. 

a) Quantum ad primam partem istius propositionis scribit S. Tho- 
mas 12 '■ «Infidelium quidam sunt, qui numquam susceperunt fidem, sicut 
gentiles et iudaei, et tales nullo modo sunt ad fidem compellendi, ut ipsi 
credant; quia credere voluntatis est 16 . Sunt tamen compellendi a fideli- 
bus, si adsit facultas, ut fidem non impediant vel blasphemiis vel malis 
persuasionibus vel etiam apertis persecutionibus. Et propter hoc fideles 
Christi frequenter contra infideles bellum movent, non quidem ut eos 
ad credendum cogant, quia si etiam eos vicissent et captivos haberent, 
in eorum libertate relinquerent, an credere vellent; sed propter hoc, 
ut eos compellant, ne fidem Christi impediant." 

b) Quantum autem ad alteram partem propositionis scribit idem 
S. Doctor 14 : «Humanum regimen derivatur a divino regimine, et 
ipsum debet imitari. Deus autem, quamvis sit omnipotens et summe 
bonus, permittit tamen aliqua mala fieri in universo, quae prohibere 
posset; ne iis sublatis maiora bona tollerentur vel etiam peiora mala 
sequerentur. Sic ergo in regimine humano illi, qui praesunt, recte 
aliqua mala tolerant, ne aliqua bona impediantur, vel etiam ne aliqua 
mala peiora incurrantur; sicut Augustinus dicit: , Aufer meretrices de 
rebus humanis, turbaveris omnia libidinibus.' Sic ergo, quamvis infi- 
deles in suis ritibus peccent, tolerari possunt vel propter aliquod bonum, 
quod ex iis provenit, vel propter aliquod malum, quod vitatur." ~ 
Requiritur autem gravis causa, ut princeps Christianus possit licite ali- 
quando tolerare publicum cultum infidelium. Nam sic dicta «libertas 
cultuum" illimitata pluries proscripta est a Summis Pontificibus, quia 
non est concedenda errori et veritati eadem libertas. Sic e. gr. Pius IX 
in Syllabo condemnavit sequentes propositiones 16 : „aetate hac nostra 
non amplius expedit, religionem catholicam haberi tamquam unicam 
status religionem, ceteris quibuscumque cultibus exclusis"; „Hinc lau- 
dabiliter in quibusdam catholici nominis regionibus lege cautum est, ut 
hominibus illuc immigrantibus liceat publicum proprii cuiusque cultus 
exercitium habere ; «Enimvero falsum est, civilem cuiusque cultus 
libertatem, itemque plenam potestatem omnibus attributam, quaslibet 

11 Mare. 16, 16. 12 Ib. a. 8. 

13 Idem docet Leo XIII., Encycl. „Immortale Dei" d. 1 Nov. 1885. 

14 S. theol 2, 2, q. 10, a. 11 10 Prop. 77 — 79 (Denz. n, 1777 — 1770). 

opiniones cogitationesque palam publiceque manifestandi conducere ad 
populorum mores animosque facilius corrumpendos ac indifferentismi 
pestem propagandam." 

Ex hac doctrina Pii IX Ecclesia catholica minime potest accusari sic 
dictae «intolerantiae". 

Etenim etiamsi Ecclesia nequit admittere tolerantiam dogmaticam, 
i. e. permittere, ut errores in fide spargantur, attamen exercet toleran- 
tiam civilem, i. e. non solum tolerat acatholicos, sed etiam eos vero 
amore Christiano prosequitur. Quare e. gf. numquam persecuta est 
iudaeos, sicuti facit modernus Antisemitismus. 

ARTICULUS II. 

De apostasia a fide et de haeresi. 

Apostasia, quae vi nominis significat idem ac secessio (& tt 6 -icrrapai, 612 
dcpiOTapcu), est triplex, scii, apostasia a fide 16 , apostasia ab ordine et 
apostasia a religione, prout quis culpabiliter secedit aut a fide ortho- 
doxa aut a statu clericali aut a statu religioso. Hic unice tractatur de 
apostasia a fide; quae definiri potest: totalis 17 defectio a fide Chri- 
stiana voluntarie olim recepta. Dicitur totalis defectio; nam si quis 
negaret unum alterumve articulum fidei, esset potius haereticus quam 
apostata. Nihilominus cum quilibet homo catholicus, qui negat ve! 
unum articulum fidei, consequenter negare debet etiam infallibilitatem 
Ecclesiae, eo ipso ab Ecclesia et fide catholica totaliter secedit et fit 
verus apostata. Unde vera essentia apostasiae videtur consistere in 
hoc, quod quis voluntarie reicit fidem catholicam, quam prius habuit 18 . 
Ergo ille, qui ab infantia in haeresi est baptizatus et enutritus, non 
est apostata, sed haereticus. At vero ad apostasiam non requiritur, 
ut homo falsae alicui sectae determinatae adhaereat, e. gr. ut transeat 
ad iudaismum vel mahumetanismum, sed sufficit, ut post baptismum in 
Ecclesia catholica susceptum penitus a fide deficiat. Hinc rationalistae, 
atheistae, liberi cogitatores et franco-massones (saltem plurimi) sunt 
revera apostatae a fide. Quae de haeresi positiva et formali, de eius 
malitia et poenis postea dicemus, a fortiori valent de apostasia, quae 
ut supra n. 509 dictum est ex S. Thoma, non est nisi circumstantia 
aggravans infidelitatis et haereseos. 

De apostasia ad sectam massonicam. Secta massonica aliaeque similes 613 
sectae eundem finem prosequentes per totum orbem dispersae sunt et iam 
multa mala verae religioni inflixerunt. Apparenter et specietenus quidem 
fines philanthropicos et mutuum adiutorium se intendere proclamant massones ; 

»8 Vocatur a S. Thoma: apostasia perfidiae (S. theol. 2, 2, q. 12, a. 1). 

»2 Ita communiter definiunt apostasiam auctores, e. gr. Busenbaum apud 
5 . Alph., Theol. mor. 2, 17; Laymann, Theol. mor. 1 . 2, tr. 1, c. 12; Billuart, 

De fide diss. 5, a. 4; Lehmkuhl, Theol. mor. I 413; Noldin, De praec. n. 28. 
Eodem modo loquitur Codex iur. can. c. 1325, § 2. Pauci auctores etiam partia- 
lem recessum a fide vocant apostasiam. Cf. Lugo, De fide disput. 18, sect. 4, n. 96 

18 Cf. Billuart , De fide diss. 5, a. 4. 

revera autem omnem religionem positivam evertunt 18 . In Anglia et in 
America septentrionali secta massonica non videtur tam vehementer contra 
veram religionem machinari, quam in Gallia, Hispania aliisque regionibus, 
sed nihilominus nulli catholico umquam licet nomen dare isti sectae mas- 
sonicae; immo illi, qui nomen dant sectae massonicae aut aliis eiusdem 
generis associationibus, quae contra Ecclesiam vel legitimas civiles potestates 
seu palam seu clandestine machinantur, excommunicationem incurrunt Summo 
Pontifici simpliciter reservatam 20 . Clerici et religiosi huiusmodi associatio- 
nibus nomen dantes insuper aliis poenis plectuntur atque denuntiari debent 
S. Officio 21 . Omnes sectae clandestinae qua tales iam prohibitae sunt, licet 
non directe machinentur contra Ecclesiam aut civile gubernium. Hinc pro- 
scripta fuit a S. Officio d. 9 Aug. 1893 secta cui nomen ,,Independent Order 
of Good Templars“, licet principalis eius finis videatur esse bonus, scii, ab- 
stinentia et temperantia promovenda 22 . Societas Fenianorum („Fenians and 
Invincibles") utpote machinans contra legitimam auctoritatem civilem pro- 
scripta fuit a S. Officio d. 12 Ian. 1870 sub poena excommunicationis eodem 
modo ac secta massonica 28 . Massones notorii non possunt admitti ut patrini 
in sacramento baptismi aut confirmationis 24 neque possunt sepultura eccle- 
siastica donari, nisi debita retractatione praemissa 26 . Fideles absterrendi 
sunt a nuptiis cum iis; parochus autem his nuptiis assistere nequit sine 
venia Ordinarii 2e . Quaenam exigenda sint a franco-massonibus volentibus 
redire in gremium Ecclesiae, dicetur in tractatu de censuris 27 . 

614 Haeresis (graece aTpcmc = selectio) designat sectam, quae quas- 
dam fidei veritates seligit et alias reicit. Haeresis obiective considerata 
est propositio, quae contradicit alicui articulo fidei, e. gr. confirmatio 
non est sacramentum; haeresis autem subiective sumpta vel haeresis 
formalis, de qua sola hic agimus, definiri potest: error pertinax ho- 
minis Christiani contra aliquam veritatem fidei catholicae. Unde ad 
haeresim formalem requiruntur in intellectu error et in voluntate perti- 
nacia, ita ut homo Christianus i. e. baptizatus scienter el voluntarie 
neget aut in dubium vocet aliquam veritatem, quam Ecclesia catholica 
tamquam dogma fidei docet. Hinc haereticus formalis non est: 

1. Qui ex metu, levitate aliove motivo exterius fidem negat, interius 
autem fidem veram retinet. (In foro externo autem etiam mera externa 
haeresis graviter punitur, quia per illam graviter laeditur praeceptum 
confitendi fidem.) 

2. Qui ex ignorantia etiam graviter culpabili 28 errat in fide, deest 

enim pertinacia. 1 

18 In conventu massonico Genevae anno 1902 habito Mayoux exclamabat: 

„Nous disons gu’un franc-macon peut etre mat£rialiste, oui; qu’il peut etre posi- 
tiviste, oui; qu’il peut 6tre d£iste, spiritualiste, oui; mais qu’il soit catholique, 
protestant ou juif, jamais" (applaudissements). Cf. Tanquerey, Synopsis Theol. 
mor. 8 II, d. 666. 

28 Cod. iur. can. c. 2335. 31 Ib. c. 2336. 22 Collect. de Prop. Fide n. 1845. 

23 Collect. de Prop. Fide n. 1350. 24 S. Offic. 5. Iulii 1878; Collect. n. 1495. 

26 S. Offic. 1 . c.; Cod. iur. can. c. 1240. 28 Cod. iur. can. c. 1065. 

22 Cf. infra III, 516. 

28 Complures auctores, ut Lugo (De fide disp. 20, sect. 6 , n. 174), Bannes, 

Suarez, Azor etc., putabant quamlibet ignorantiam etiam crassam et affectatam 

3. Qui negat aliquam veritatem, quae a compluribus quidem habe- 
tur ut revelata, quam tamen Ecclesia ut revelatam nondum proposuit. 
Multo minus est haereticus, qui negat aliquam propositionem, quae est 
tantum conclusio theologica. 

Illi, qui errant sine pertinacia in fide, solent vocari haeretici ma- 
teriales; dummodo tamen parati sint errorem suum corrigere statim 
ac illum certo cognoverint. Non pauci acatholici, qui in haeresi ab in- 
fantia sunt enutriti atque nullum serium dubium de ipsorum religione 
umquam habuerunt, sunt materialiter quidem haeretici, revera autem 
pertinent ad catholicam Ecclesiam, quia sunt valide baptizati. In dubio, 
utrum quis sit haereticus materialis an formalis, censendus est haere- 
ticus materialis, et propterea in articulo mortis potest, dummodo desit 
scandalum, absolutionem sacramentalem 20 recipere, non tamen s. com- 
munionem. Hinc e. gr. si confessarius vocetur ad moribundum acatho- 
licum, posset cum illo elicere actum fidei in Deum unum et trinum, in 
Iesum Christum redemptorem et remuneratorem, deinde actum contri- 
tionis de omnibus peccatis commissis et postea condicionate illi abso- 
lutionem impertire. Ita Lacroix apud Elbel, qui dicit 30 : „Si sacerdos 
catholicus intelligat hominem acatholicum ad extrema deductum, pru- 
denter facit (nisi quid aliud obstet) eum accedendo, cumque eodem 
actus fidei, spei et caritatis eliciendo, manendo in illis [veritatibus], quae 
nobis communes sunt cum haereticis. Si tamen circumstantiae patiun- 
tur, potest postea rogare, annon vellet amplecti fidem salvificam, si 
sciret, se non esse in vera fide; item annon vellet amplecti omnia ad 
salutem necessaria, confiteri et absolvi. “ Econtra si agitur de haereticis 
vel schismaticis non moribundis, vetitum est iis sacramenta Ecclesiae 
ministrare nisi prius, erroribus reiectis, Ecclesiae reconciliati fuerint 81 . 

Divisiones. Haeresis dividitur: a) In materialem et formalem, de quibus 515 
iam supra dictum est. Prima est error involuntarius vel saltem sine per- 
tinacia; altera autem error voluntarius et pertinax hominis baptizati in fide. 

b) In internam et externam. Haeresis interna est error contra fidem ex- 
sistens in sola mente, quin ullo signo externo manifestetur. Haeresis ex- 
terna est error contra fidem manifestatus verbo vel alio signo externo 

c) In occultam et publicam. Ita subdividitur haeresis externa, quae est 
occulta, si nulli vel paucis innotescit; sin autem multis nota est, ita ut celari 
amplius nequeat, vocatur publica. 

Nota. Ad incurrendam culpam haereseos sufficit haeresis interna volun- 
taria; ad incurrendas autem poenas ecclesiasticas latas contra haereticos re- 
quiritur et sufficit haeresis externa saltem occulta. Ratio est, quia Ecclesia 
non solet punire nisi actus externos. Hinc si quis e. gr. libere et culpabiliter 
cogitat, Summum Pontificem carere dono infallibilitatis, incurrit gravem 

excusare ab haeresi et haereticorum poenis. Talis autem ignorantia certo graviter 
est peccaminosa atque laedit praeceptum cognoscendi ea, quae sunt fidei, neque 
hodie excusat a poenis contra haereticos latis. 

28 Cf. S. Offic. d. 20 Iulii 1898. 88 De fide, Conferent. I, n. 35. 

81 Cod. iur. can. c. 731, § 2. 

culpam haereseos; sin autem eandem haeresim aliquo signo licet occulto ex- 
primit, incurrit insuper poenam excommunicationis (positis ceteris requisitis). 

516 Malitia haereseos. i. Haeresis formalis est peccatum ex toto genere 
suo mortale, ideoque non admittit parvitatem materiae. 

Ratio est, quia continet formalem contemptum veracitatis et auctori- 
tatis Dei. Quare S. Thomas 32 recte scribit: „ Aliquis gravius contra 
fidem peccat, qui fidei renititur susceptae, quam qui renititur fidei 
nondum susceptae, sicut gravius peccat, qui non implet quod promisit, 

quam qui non implet quod numquam promisit Unde, simpliciter 

loquendo, infidelitas haereticorum (et a fortiori infidelitas apostatarum) 
est pessima. Apostasia non differt specifice ab haeresi formali, sed est 
eius circumstantia valde aggravans (ut iam supra n. 509 dictum est), 
praesertim si est apostasia ad iudaismum vel paganismum. 

2. Haeresis materialis non est peccatum, quia non est voluntaria. 

517 Poenae ecclesiasticae. Haeretici formales et apostatae, qui haeresim 
publice vel saltem externe manifestaverunt, incurrunt: 

1. Excommunicationem latae sententiae Summo Pontifici speciali 
modo reservatam 88 . 

2. Privationem beneficiorum, dignitatum, pensionum, officiorum 
aliorumve munerum ecclesiasticorum, nisi moniti resipuerint **. 

3. Infamiam iuris et incapacitatem suffragium ferendi in electioni- 
bus ecclesiasticis, si sectae haereticae vel schismaticae nomen dederunt 
vel publice adhaeserunt 86 . 

4. Depositionem vel degradationem pro clericis, qui moniti non re- 
sipuerint 30 . 

5. Irregularitatem, cum ex delicto 87 tum ex defectu, si sectae acatho- 
licae nomen dederint vel publice adhaeserint, propter infamiam iuris 88 . 

6. Privationem sepulturae ecclesiasticae. Censentur enim haeretici 
notorii esse publici peccatores, quibus deneganda est sepultura eccle- 
siastica. Ratio est, quia haeretici utpote in vita exterius segregati ab 
Ecclesia, etiam in morte et in coemeterio non possunt esse coniuncti 
cum fidelibus christianis 89 . 

Sunt vel fuerunt etiam aliae poenae contra haereticos latae, quae tamen 
sunt nihil aliud nisi sequelae poenarum supradictarum, et hodie in praxim 
non reducuntur, e. gr. bonorum confiscatio, incarceratio, verberatio. Ad iudi- 
candum et puniendum crimenJiaereseos antiquitus instituta erant tribunalia 
Inquisitionis. Non pauci iudices istorum tribunalium in odium fidei ab haere- 
ticis trucidati fuerunt (S. Petrus Martyr, B. Antonius Pavonius, B. Bartholo- 
maeus Saviliamis). Iuxta modernam disciplinam iam non exsistunt in diversis 
mundi partibus talia tribunalia Inquisitionis, sed episcoporum est vigilare 

32 S. theol. 2, 2, q. 10, a. 6. 38 Cod. iur. can. c. 2314, § 1, n. 1. 81 Ib. n. 2. 

38 Ib, et c. 167, § 1, n. 4. Propter infamiam iuris tales haeretici alias quoque 
poenas incurrunt, e. gr. sunt inhabiles ad officia et beneficia ecclesiastica (c. 2294), 
ad munus patrini (c. 765 et 795)> ad ius personale patronatus (c. 1453, § 1). 

38 Ib. c. 2314. 37 jb. c. 985, n. 1. 36 i b . c 9 g 4> n s 

88 c. 8, X 5, 7. Cod. iur. can. c. 1240, § 1, n. 1. 

in propria dioecesi de puritate fidei. Romae autem exsistit Congregatio 
S. Officii, cui causae ad fidem pertinentes demandantur. * b 

De absolutione a peccato haereseos vide tractatum de censuris. 

Scholion 1. De propositionibus nota theologica qualificatis. Haereticus 
formalis ille est, qui pertinaciter negat aliquam veritatem revelatam, ut iam 
dictum est. Verum non solum peccatur, quando reicitur veritas certo revelata, 
sed etiam quando reicitur illud, quod est quasi consequentia istarum veri- 
tatum; ideoque Concilium Vaticanum dicit: „Quoniam vero satis non est 
haereticam pravitatem devitare, nisi ii quoque errores diligenter fugiantur, 
qui ad illam plus minusve accedunt, omnes officii monemus servandi etiam 
constitutiones et decreta, quibus pravae eiusmodi opiniones, quae isthic di- 
serte non enumerantur, ab hac Sancta Sede proscriptae et prohibitae sunt/' 40 
Idem iam dixerat antea Pius IX in Ep. ad archiep. Monae. 21 Dec. 1863 
his verbis: ,,Cum agatur de illa subiectione, qua ex conscientia ii omnes 
catholici obstringuntur, . . . idcirco eiusdem conventus viri agnoscere debent, 
sapientibus catholicis haud satis esse, ut praefata Ecclesiae dogmata recipiant 
ac venerentur, verum etiam opus esse, ut se subiciant tum decisionibus, quae 
ad doctrinam pertinentes a Pontificiis Congregationibus proferuntur, tum iis 
doctrinae capitibus, quae communi et constanti catholicorum consensu re- 
tinentur, ut theologicae veritates et conclusiones ita certae, ut opiniones eis- 
dem doctrinae capitibus adversae, quamquam haereticae dici nequeant, tamen 
aliam theologicam merentur censuram/* 41 

Propositiones adversae doctrinis catholicis vocantur: 

a) Haereticae, si directe opponuntur veritati certo revelatae. 

b) Haeresi proximae, quae licet non opponantur veritati certo revelatae, 
opponuntur tamen doctrinae, quam plerique theologi ut ad fidem pertinentem 
defendunt, e. gr. qui asserit, Papam errare in canonizatione sanctorum. 

c) Erroneae, quae adversantur conclusioni theologicae deductae ex duabus 
praemissis, quarum una est de fide et altera est certa lumine rationis natu- 
ralis, e. gr. B. Virgo carnaliter descendebat ab Adamo. Ergo habuit debitum 
contrahendi peccatum originale (licet ex speciali privilegio numquam reapse 
peccatum originale contraxerit). 

d) Errori proximae, quae adversantur conclusioni deductae ex duabus 
praemissis, quarum aut altera non est certo revelata aut altera non certo 
evidens, e. gr. si quis assereret, nullum aliud peccatum excludere a coelo, 
nisi peccatum factum ex obstinata malitia. 

e) Temerariae, quae aut adversantur communi doctrinae theologorum aut 
quas improbant Ecclesiae universalis instituta et consuetudines, e. gr. si 
quis assereret, aliquem alium sanctum praeter B. Virginem esse sine peccato 
originali conceptum. 

Non raro etiam aliae censurae inustae sunt propositionibus falsis; e. gr. 
vocantur: piarum aurium offensivae, .scandalosae, blasphemae, seditiosae, 
captiosae etc. 42 Quae quidem omnia satis facile intelliguntur. Regula ge- 
neralis est: Qui aliquam propositionem ab Ecclesia proscriptam pertinaciter 
defendit ut veram, procul dubio peccat atque subiacet poenis ecclesiasticis 43 


40 Const. „Dei Filius" in fine (Dene. n. 1820). 41 Dene. n. 1684. 

42 Cf. De Groot, Summa apologetica q. 10, a. 5; 1 . Mayol O. Pr., Summa 
mor. circa Decal. disput. praeam., a. 3. 

43 Cod. iur. can. c. 2317 

(e. gr. arceatur a ministerio praedicandi), nondum tamen est haereticus, nisi 
voluntarie assentitur propositioni vere haereticae. 

519 Scholion 2. De decisionibus SS. Congregationum in rebus fidei. Sum- 
mus Pontifex non semper directe per semetipsum, sed haud raro per SS. Con- 
gregationes Romanas, praesertim per S. Officium, iudicat de rebus ad fidem 
et mores pertinentibus; e. gr. de authenticitate Commatis loannei, de illiceitate 
craniotomiae etc. Sane nulla Congregatio Romana habet donum infallibili- 
tatis; cum tamen iuxta Codicem iur. can. c. 244, § 2 istarum Congregationum 
resolutiones quaevis, si sint maioris momenti, recipiant approbationem Pon- 
tificiam, esset temerarium et peccaminosum iisdem aut interius non assentiri 
aut exterius contradicere. Immo etiam illae decisiones SS. Congregationum, 
quae non sunt expresse approbatae a Summo Pontifice, cum magna reverentia 
sunt accipiendae, quippe quae latae sint a dignissimis coetibus aut tribu- 
nalibus ecclesiasticis. 

620 Scholion 3. De dubio in fide. Cum fides catholica sit certissima, num- 
quam adesse potest iusta causa eam in dubium vocandi* 4 , ideoque omne 
dubium voluntarium de illa est graviter peccaminosum. Attamen sequentia 
attendenda *sunt : 

a) Catholicus, qui positive dubitat de aliqua propositione, quam certo scit 
esse ab Ecclesia ut articulum fidei propositam, est haereticus 4411 . Patet; 
etenim tali dubio destruitur obiectum formale fidei, scii, infallibilitas Dei 
revelantis. Hinc illud adagium: „Dubius in fide infidelis est.“ 

b) Catholicus, qui negative dubitat de aliquo articulo fidei, e. gr. qui 
patitur difficultates gravesque tentationes in credendo, quas non satis superat, 
nondum est haereticus, cum non sit pertinax; tenetur tamen pro viribus 
huiusmodi dubia eludere. Sin autem remisse se habet, peccat venialiter 
vel mortaliter, secundum periculum amittendi fidem. 

c) Acatholicus, qui positive de veritate suae sectae dubitat, tenetur serio 
investigare veram religionem. Quodsi hoc neglexerit, peccat quidem, sed 
nondum videtur esse haereticus formalis, cum desit pertinacia in suo errore. 
Ergo haberi potest ut haereticus materialis (ac proinde non ligatus excom- 
municatione) tamdiu, quamdiu non certo cognoverit falsitatem suae sectae 
et nihilominus renuerit amplecti veram fidem. Cum saepe sit difficile de- 
terminatu, num error in fide sit revera pertinax, haereticis reversis in gre- 
mium Ecclesiae solet dari absolutio a censuris, quas forte incurrerunt. 

Scholion 4. De blasphemia. Tamquam peccatum confessioni fidei op- 
positum affertur ab Angelico Doctore 46 blasphemia. Cum autem blasphemia 
etiam opponatur virtuti religionis, infra II 529 sqq. in tractatu de virtute 
religionis de illa agemus. 

ARTICULUS III. 

De periculis fidei. 

521 Praenotamen. Cum fides sit ita necessaria ad salutem obtinendam, ilico 
sequitur, ut homo cum omni solertia teneatur vitare proxima pericula fidei. 
Talia pericula sunt aut interna, e. gr. superbia, cupiditas, vita immorigera, 
aut externa, quorum praecipua sunt: t. consuetudo seu communicatio cum 

44 Cone. Vat. sess. 3, cap. 3 (Dens. n. 1794)- ** a Cf. Cod. iur. can. c. 1325, § 2. 

45 S. theol. 2, 2, q. 13. 

haereticis et infidelibus, 2. frequentatio scholarum acatholicarum, 3. lectio 
librorum pravorum, 4. matrimonia cum haereticis aut incredulis inita De 
singulis pauca. Per modum scholii tractabimus de periculis fidei internis. 

§ I- 

De communicatione cum infidelibus et haereticis. 

Distinctiones. Imprimis duplex distinguitur communicatio cum hae- 522 
reticis et infidelibus: altera civilis seu profana, altera religiosa seu in 
sacris. Civilis communicatio habetur in rebus ad vitam civilem perti- 
nentibus, e. gr. in commercio, cohabitatione et praesertim in continua 
amicabili conversatione. Communicatio religiosa seu in sacris (rebus) 
habetur in rebus ad religionem et cultum pertinentibus. Haec iterum 
duplex est: positiva, quando catholicus participat in cultu haeretico aut 
infideli, e. gr. quando catholicus sumit coenam Protestanticam ; negativa, 
quando acatholicus participat in sacris caerimoniis aut bonis spirituali- 
bus catholicis, e. gr. quando haereticus assisit sacrificio Missae. Com- 
municatio positiva religiosa iterum duplex distinguitur: formalis et 
materialis. Prima adest, quando catholicus participat in cultu acatho- 
lico cum vera intentione colendi Deum more acatholicorum. Altera 
communicatio, scii, materialis, exsistit, si catholicus solum externe 
assistit propter rationes sufficientes, quin interius aut positive velit 
proprie participare in cultu heterodoxo. Haec communicatio vocatur in 
Codice iur. can. (c. 1258, § 2) assistentia passiva et materialis. 

Regulae generales. 1. Communicatio civilis inter catholicos et 523 
acatholicos (sive haereticos sive infideles) iam non est prohibita iur e 
ecclesiastico * a ; saepe tamen ex iure naturali ac divino illicita est, utpote 
periculorum perversionis plena. 

Experientia constat ex tali communicatione civili (saltem si est 

frequens atque familiaris) oriri dubitationes de fide, indifferentismum 

aliaque incommoda multigena, immo haud raro totalem defectionem 

a fide catholica. Nisi ergo necessitas quaedam aut magna utilitas cogat, 

ista communicatio vitanda est iuxta monitum S. Pauli: „Haereticum 

, ________ 

— __ 

40 Communicatio civilis cum infidelibus paganis numquam erat prohibita lege 
ecclesiastica; communicatio autem cum iudaeis et haereticis antiquitus erat vetita 
et quidem communicatio cum haereticis notoriis sub poena excommunicationis 
minoris (cf. c. 2, X 2, 25; c. 31, X 5, 39). Martinus V (Const. „Ad evitanda", 
1418) communicationem civilem permisit cum excommunicabis toleratis et solos 
excommunicatos vitandos ac publicos percussores clericorum ab hac communione 
exclusit. Iuxta vigentem disciplinam adhuc mitior praxis obtinet, cum communi- 
catio civilis etiam cum excommunicatis vitandis sit licita, dummodo tamen adsit 
rationabilis causa (Cod. iur. can. c. 2267). — Iuxta veterem disciplinam ecclesiasticam 
christiani non poterant cum iudaeis in eadem domo cohabitare, non interesse 
eorum conviviis, communi balneo uti, eis famulari, eos ut medicos adhibere, et 
mulieres Christianae prohibebantur esse nutrices infantium iudaeorum. Quae 
quidem prohibitiones fuerunt optimae, sed Ecclesia numquam persecuta est 
iudaeos, sicut facit modernus Antisemitismus. 

PbOmmer, Man. Theol. mor. I. 

hominem . . . devita “ 47 Unde parentes curent, ne filii filiaeque habeant 
specialem familiaritatem cum sodalibus acatholicis. Pariter, nisi vera 
necessitate exsistente, opifices catholici ne dent nomen societatibus sic 
dictis interconfessionalibus (interkonfessionelle Gewerkschaf ten) 48 . 

524 2 . Communicatio religiosa negativa cum haereticis ( exceptis excom- 

municatis vitandis) generatim loquendo licita est. 

Ratio est, quia ex tali communicatione prudenter admissa nedum 
incommoda sed potius pretiosa commoda oriri solent. Possunt igitur 
acatholici interesse sacris caerimoniis catholicis, e. gr. possunt assistere 
Missae, audire sermones in ecclesiis nostris etc. Immo Ecclesia desi- 
derat, ut acatholici devote intersint functionibus nostris religiosis; hoc 
enim modo videntes pulchritudinem cultus nostri facilius convertentur 
ad veram religionem. Attamen acatholici non possunt publice partici- 
pare in sacramentis, in sacramentalibus, in indulgentiis aliisque gratiis, 
quia huiusmodi favores non conceduntur nisi veris membris Ecclesiae. 
Nihil autem obstat, quominus acatholici privatim accipiant sacramen- 
talia, benedictiones, e. gr. aquam benedictam, numismata bendicta etc. 49 , 
dummodo caveatur abusus. 

625 Sequentia statuta iuris eccl. notanda sunt: 

a) Haereticus nequit valide admitti ut patrinus in baptismo, immo potius 
administrandus est baptismus sine patrino, quam cum patrino haeretico 80 . 
Nihil autem obstat, quominus haereticus sit praesens in baptismo e. gr. tam- 
quam testis. 

b) Accedente gravi causa et absente scandalo acatholici possunt esse testes 
in matrimonio catholicorum 51 . Sed „illicitum est in sacris functionibus haere- 
ticos in chorum invitare, alternis psallere, dare iis pacem, sacros cineres, 
candelas et palmas benedictas aliaque id genus externi cultus, quae interioris 
vinculi ac consensionis indicia iure meritoque existimantur, tam in sensu 
activo, nimirum similia eis dando, quam passivo, ab iis in eorum sacris ac- 
cipiendo" ° 2 . Hodie viget mitior disciplina quoad sacramentalia. 

c) Acatholicis non permittitur, ut ad functiones Iiturgicas faces, vel lumina 
deferant 88 , neque ut adscribantur confraternitatibus aut associationibus piis 8 *. 

d) Consuetudinem adhibendi cantores acatholicos in cantu liturgico S. Of- 
ficium d. i Maii 1889 tamquam abusum tollendum declaravit 88 , sed d. 24 Ian. 
1906 permisit, attentis peculiaribus circumstantiis, ut puellae schismaticae 
una cum catholicis in ecclesia paroeciali cantent in functionibus ecclesiasticis 
ac praesertim in expositione ac benedictione cum Sanctissimo 88 . 

e) Post Missam sollemnem et in benedictione SS. Sacramenti licet pro 
rege Angliae publice cantare: „Domine, salvum fac regem nostrum" etc., et 

47 Tit. 3, 10. 48 Pius X. „Singulari quadam" d. 24 Sept. 1912. 

49 Cod. iur. can. c. 1149 I1 S2- 

80 S. Offic. 27 Iunii 1900 (Anal. eccl. IV [1901] 14), S. Offic. 3 Maii 1893 
(Collect. de Prop. Fide n. 1831). Cod. iur. can. c. 7 ^ 5 , n. 2. 

61 S. Offic. 19 Aug. 1891 (Collect. de Prop. Fide n. 1765). 

89 S. Offic. 22 Iunii 1859 (ib. n. 1176). 

88 S. Offic. 20 Nov. 1850 (ib. n. 1053). 64 Cod. iur. can. c. 693. 

88 Cf. etiam S. Offic. d. 30 lun. et 7 Iui. 1864 (ib. n. 1257). 

88 Collect. de Prop. Fide n. 1703 et 2227. 

nominaliter orare- Pariter episcopus et clerus possunt acatholicum regem 
ad catholicum templum comitar., dummodo rex ne se immisceat precibus 
ac ritibus catholicis 88 . F S 

f) Deficiente catholico organista potest temporarie ad officium organistae 
in ecclesia admitti musicus acatholicus, dummodo scandali periculum sit re- 
Ex omnibus istis decisionibus apparet. Ecclesiam haereticis haud diffi- 
culter aliquando permittere communicationem negativam in sacris caerimo- 
niis nostris, dummodo absit scandalum. 

3 . Communicatio formalis in sacris positiva et activa haud licita est 526* 
Codex iur. can. c. 1258 , § 1 haec habet: „Haud licitum est fideli 
bus quovis modo active assistere seu partem habere in sacris acatholi- 
corum/ Saepe enim est talis positiva assistentia nihil aliud nisi negatio 
. 5* thohcae P er professionem internam et externam falsae religio- 
nis. Hinc e. gr. non licet circumcisionem peragere ad modum iudae- 
orum; licet autem operationem chirurgicam similem circumcisioni sani- 
tatis causa procurare. 

Etiam absente negatione fidei huiusmodi communicatio prohibetur 
a) quia sae pe adest periculum perversionis; b) quia facile oritur scan- 
alum pro fidelibus; c) quia saltem aliqua externa approbatio cultus 
haeretici m tali communicatione includitur. Hinc sequentes decisiones 
S. Officii prodierunt: 

a) Absolute non licet nec per se nec per alios fungi officio patrini in 
baptismis, qui haereticorum filus ab haereticis ministrantur 80 . Ratio est obvia. 
Etenim patrinus offert baptizandum ad baptismum ac proinde in casu offerret 
infantem ministro haeretico,, quod profecto non licet. Insuper patrinus debet 
pro viribus curare, ut baptizatus educetur in fide catholica; quod illi im- 
possibile esset. Licitum autem est, ut catholicus sit testis in baptismo acatho- 
lico, quia hoc videtur esse nihil aliud nisi munus civile. 

b) Non licet matrimonium contrahere coram ministro acatholico; qui autem 
hoc mhilommus facit, incurrit excommunicationem Ordinario reservatam 84 . 

. Officium d. 14 Ian. 1874 declaravit, tolerari posse, ut catholici adsint 
nuptiis haereticis et etiam mixtis coram ministro acatholico contractis civilis 
officii^ causa tantum, „semoto scandalo et quovis perversionis periculo et 
ecclesiasticae auctoritatis contemptu" 02 . 

c) Licitum est, ut catholici intersint funeribus heterodoxorum 88 , dummodo 
ne agatur de illis exsequiis mere civilibus, „a quibus ad incredulitatis osten- 
tationem et in rehgioms contemptum quilibet sacer ritus et minister con- 
sulto excluditur 8 *. Gra viter autem illicite agunt et suspecti de haeresi sunt 

87 Die 23 Febr. 1S20 (ib. n. 739). 

88 S. Offic. d. 22 Iunii 1864 (ib. 1256). 

80 S. Offic. 23 Febr. 1820 (ad 3). 

80 S. Offic. io Maii 1710 et 7 Iui. 1864 (Collect. de Prop. Fide n. 478 et 12^7) 

61 Cod. iur. can. c. 2319. 

02 Collect de Prop. Fide n. i 4 io. Cf. quoque Cod. iur. can. c. 1258, § 2 
Quare in istis casibus et sub istis condicionibus licitum est catholicis gerere 
munus domicellae honorariae etc. vulgo bride's-maid vel best man 
88 Cod. iur. can. c. 1258, § 2. a* S. Offic. d. n Maii 1892. 

ii catholici qui advocant ministrum acatholicum ad peragendum funus pa- 
rentis aut propinqui catholici defuncti, cui denegata est sepultura ecclesia- 
stica, e. gr. ob cremationem cadaveris. 

d) Non licet in templis haereticorum, cum ibi falsus cultus exercetur, orga- 
num pulsare 06 , vel orare et cantare, quamvis in orationibus et cantilenis nihil 
haereticum inveniatur. 

e) Sorores religiosae infirmis curandis servientes non possunt advocare 
falsae religionis ministrum pro infirmo acatholico, qui eundem ministrum 
petiverit, sed debent passive se habere 00 . In istis enim casibus melius est, ut 
soror religiosa adiuvet infirmum ad eliciendum actum contritionis, quam ut 
advocet ministrum acatholicum, qui nullam potestatem habet administrandi 
sacramenta. Sin autem infirmus prorsus exigat, ut minister acatholicus ad- 
vocetur et ex recusatione a sorore facta oriantur magna incommoda, tunc 
soror religiosa potest per se aut per aliam personam nuntiare ministro acatho- 
lico hoc desiderium infirmi. Ratio est, quia talis nuntius non est nisi actio 
in se indifferens, quam licet ponere ex rationabili causa 07 . 

f) Ex gravi causa episcopus potest permittere sic dictam simultaneitatem, 
i. e. ut ritus catholici peragantur in ecclesia, quae etiam inservit ritui hetero- 
doxo. Sic Hierosolymis in ecclesia S. Sepulcri omnes sectae suos ritus per- 
agunt. Quaedam autem cautelae solent apponi in tali simultaneitate 08 . 

g) Licet iurare tangendo et osculando biblia haereticorum, sicut moris 
est in Anglia 03 . 

h) Discipuli catholici, qui in Russia cogebantur una cum discipuli acatho- 
licis ritibus acatholicis participare, crucem a ministro acatholico porrectam 
osculari, genuflectere, panes benedictos accipere etc., tenebantur pro viribus 
ab his omnibus abstinere, poterant autem in bona fide relinqui, si admoniti 
non evitabant has actiones propter necessitatem eis impositam 70 . 

i) Laicis prohibitum est cum haereticis publice disputare de rebus fidei, 
cum ex huiusmodi disputationibus raro quid boni, saepissime autem quid 
pessimi proveniat 71 . Catholici autem ad id provocati possunt quidem privatas 
disputationes, i. e. coram paucis auditoribus de fide habere cum haereticis, 


S. C. de Prop. Fide d. 19 Iunii et 8 Iulii 1889 (Collect. n. 1713). 

«a S. Offic. d. 14 Dec. 1898 (ib. n. 2030). 

87 Ita etiam Ginicot, Cas. consc. I 204. Immo Lehmkuhl (Theol. mor. n. 
g IO — 81 1) putat, ex gravi omnino causa licere, ut soror possit pro ministro 
acatholico in similibus circumstantiis mensam parare, in qua vult ritum suum 
conficere, in ipso ritu utensilia, panem et vinum porrigere. — Quae tamen non 
omnia videntur esse admittenda. Sane soror potest mensam parare, quia haec 
est actio indifferens, sed durante ipso ritu haeretico active ministrare licite non 
potest, quia hoc est cooperatio proxima in ipso ritu haeretico, quae non videtur 
esse licita. Si enim non licet in templis haereticorum, cum ibi falsus cultus 
exercetur, organa pulsare, a fortiori videtur esse illicitum tam proxime cooperari 
ad coenam protestanticam. Insuper iuxta praescriptum S. Officii pluries repe- 
titum sorores debent se passive habere in tali casu. Numquid tam proxime co- 
operari est passive se habere? 

os Cf. S. Offic. d. 5 Iunii 1889 (Collect. n. 1707). 
eo S. Offic. d. 23 Febr. 1820 (ib. n. 739). 

’o S. Offic. d. 26 Apr. 1894 (ib. n. 1868). 

w c. 2, V, 2 in Vl°. Si tamen est spes fructus sive in provocantibus sive in 
audientibus, laicus potest privatim disputare cum haereticis ad defendendam 
fidem catholicam. 

non autem publicas absque expressa licentia Summi Pontificis, aut, si casus 
urgeat, loci Ordinarii 72 . 

4. Communicatio materialis, quae est per accidens et passiva, licita 52 ? 
est, dummodo adsit sufficiens causa. 

Ratio est, quia talis communicatio est actio in se honesta aut saltem 
indifferens, cui accidit, ut sit coniuncta cum aliquo ritu heterodoxo. 

Hinc catholico sequentes actiones licitae sunt, dummodo adsint sufficientes 
rationes et desit scandalum: invisere templa haereticorum ad picturas, statuas 
aliaque artefacta aspicienda, aut ad musicam audiendam; audire, occasione 
data, contiones haereticorum, si periculum perversionis absit (attamen in 
praxi in hoc casu reapse raro deest omne periculum perversionis, etiam si 
talis contio auditur mediante nova inventione, quae vocatur: „Radio“); 
assistere aliis functionibus liturgicis, si adsit sufficiens causa. Sic e. gr. 
milites aut discipuli, qui ducuntur gregatim ad tales functiones neque pos- 
sunt sine gravi incommodo se subtrahere, licite assistunt. De hac re docet 
S. Officium die 13 Ian. 1818 78 : „Templa haereticorum adire est actus per 
se indifferens, qui nonnisi a pravo fine vel ex circumstantiis 'efficitur malus. 
Malus nimirum efficitur: 1. si quis ea adeat animo assistendi sacris haereti- 
corum functionibus; 2. vel etiam absque tali animo, si ingressus ipse in 
haereticorum ecclesias aliquam inferat vel inferre videatur cum haereticis 
in divinis communicationem; hinc et scandali occasionem praebeat; 3. aut 
si talis aditus indictus sit ab haeretico gubernio tamquam protestatio eius- 
dem fidei ac religionis catholicos inter et acatholicos; 4. vel utrumque com- 
muniter habeatur veluti tessera unius eiusdemque communionis catholicorum 
et acatholicorum.“ 

Nota. Cum hodie innumeri fere casus accidere possint, in quibus catholici 
communicent cum haereticis, et cum non sit facile determinare in uno- 
quoque casu, utrum adsit communicatio licita an illicita, prae oculis habendae 
sunt regulae de voluntario indirecto: Licet ponere actionem, ex qua sequitur 
duplex effectus alter bonus alter malus, si actio est in se honesta aut in- 
differens, si adest sufficiens causa et malus effectus non intenditur. Prae- 
sertim etiam praecavendum est tum periculum perversionis, tum scandalum 
proximi. Ex quibus dictis sequitur, ut non liceat inferre e. gr.: Visitatio 
ecclesiae protestanticae licita est in tali loco et tali personae. Ergo idem 
licitum est cuilibet et in quolibet loco. Prudentis viri et praesertim con- 
fessarii aut episcopi est iudicare, num in casu particulari adsint omnes con- 
diciones necessariae ad licitam reddendam aliquam communicationem cum 
haereticis. 

§ 2 . 


De frequentatione scholarum acatholicarum. 

Nostris temporibus schola est campus fertilissimus tum pro bonis 
moribus et sana doctrina religiosa, tum pro corruptione omnis morali- 
tatis et religionis. Hostes omnes Ecclesiae plane cognoscentes hanc 
fortissimam scholae efficientiam, unitis viribus tendunt, ut in scholis 


73 Cod. iur. can. c. 1325, § 3. De infelici eventu complurium disputationum 
religiosarum vide Wetzer et Welte, Kirchenlexicon, verb. „Disputation“. 

73 Collect. de Prop. Fide n. 727. 

eradicentur e mentibus adolescentium fides et religio catholica. Unde 
manifeste patet, quam vehementia pericula ex pravarum scholarum 
frequentatione oriantur adolescentibus. 

Scholae acatholicae diversi generis sunt: i. positive acatholicae, et 
noxiae, in quibus aperte et data opera docetur haeresis vel infidelitas. 
Tales sunt sic dictae scholae confessionales Protestantium et infidelium; 
2. neutrales (simultaneae, paritaeticae, mixtae), quae in instructione ab 
omni positiva religione praescindunt et non praebent nisi instructionem 
profanam 7 *. 

528 Principium. Numquam licet frequentare scholas, in quibus proxi- 
mum periculum perversionis removeri non potest 76 . 

Ratio est obvia; etenim non licet se exponere proximo periculo 
perversionis. — Fere semper scholae positivo-acatholicae tale proxi- 
mum periculum perversionis inducunt, quia in eis data opera haeresis 
propugnatur, discipuli coguntur preces haereticas recitare et falsis 
ritibus interesse. Unde non licet nisi in magna necessitate frequentare 
tales scholas acatholicas, et quidem positis necessariis cautelis. 

Nec scholae neutrales semper liberae sunt a proximo periculo per- 
vertendi adolescentes. Etenim in istis scholis fere necessario indifferen- 
tismus fovetur in cordibus discipulorum, qui vident magistros et con- 
discipulos non multum curantes aut etiam aperte impugnantes religionem. 
Insuper dignitas religionis diminuitur in mentibus adolescentium, si 
vident illam velut publico honore carentem intra domesticos parietes 
relegatam. Deinde haud raro etiam boni mores discipulorum in magno 
periculo versantur, cum sit difficillimum sine adiutorio religionis refre- 
nare inordinatas passiones tam vehementes in iuventute. Exinde patet 
etiam in scholis neutralibus proximum periculum perversionis saepe 
adesse ac proinde earum frequentationem esse malam. Unde iure merito 
Concilium plenarium Americae Latinae anno 1 899 celebratum statuit 78 * 
„Itaque parentes catholicos atque tutores pupillorum, omni qua vale- 
mus auctoritate, non solum hortamur sed iubemus, prolem sibi com 
missam a scholis arcere, in quibus Ecclesiae auctoritas et salutaris 
nostrae religionis influxus excluditur, nisi forte eae sunt circumstantiae, 
ut ob causam sufficientem ab episcopo approbatam et cum opportunis 
cautelis ac remediis frequentatio huiusmodi scholarum in casibus par- 
ticularibus et ad tempus tolerari possit." Similia iteratis vicibus sta- 


74 Attendenda est propositio (48) Syllabi damnata a Pio IX: „Catholicis viris 
probari potest ea iuventmis instituendae ratio, quae sit a catholica fide et ab 
Ecclesiae potestate seiuncta, quaeque rerum dumtaxat naturalium scientiam ac 
terrenae socialis vitae fines tantummodo vel saltem primario spectat" ( Dem 
n. 174 »)- 

76 Fere eisdem verbis loquitur de hac re Instructio S. C. de Prop. Fide ad 
episcopos Stat. Foederat. Americae Sept. d. 24 Nov. 1875 approbata a Pio IX: 
„Hoc autem periculum perversionis nisi e proximo remotum fiat, tales scholae 
tuta conscientia frequentari nequeunt. Id vel ipsa clamat lex naturalis et divina." 

7 ® n. 667. 


tuit Romana curia 77 . — Ex quibus patet, iudicium de qualitate scholae 
et de sufficientia causarum pertinere ad Ordinarium loci, non autem 
ad alium quemquam. Ita quoque expresse statuit Codex iur.can. c. 1374. 

Difficulter dici potest, in quibusnam scholis neutralibus pericula 
perversionis sint maiora: utrum in scholis primariis et secundariis, an 
in Academiis et Universitatibus. Attamen cum hodie paucae sint Aca- 
demiae et Universitates catholicae, facilius propter diram necessitatem 
excusantur iuvenes frequentantes Universitates etAcademias neutrales. 
Parentes, qui sine ratione sufficienti mittunt filios suos in scholas neu- 
trales, peccant graviter nec sunt absolutione digni. Ratio est, quia 
filios suos sine sufficienti ratione exponunt periculo perversionis. 

Media, quibus periculum proximum perversionis removeri potest, 
sunt: a) diligenter invigilare, ne discipuli catholici ex pravis libris, 
pravis condiscipulis, irreligiosis magistris damnum capiant; b) disci- 
pulos catholicos aliunde sufficienter instruere in religione et bonis 
moribus; c) inducere discipulos catholicos ad frequentem susceptionem 
sacramentorum et ad vitam piam. 

Munia in scholis acatholicis. Hic oritur quaestio, num catholicus 529 
possit licite suscipere officium magistri aut inspectoris in huiusmodi 
scholis acatholicis vel neutralibus. — In omni casu requiritur causa 
proportionate gravis, ut catholicus possit cooperari in istis scholis 
tam periculosis. In scholis maioribus et in Academiis ac Universitatibus 
hodie in regionibus mixtis satis facile potest esse causa sufficiens, 
ut quis catholicus assumat officium magistri. Hinc in Germania, Anglia, 
Helvetia, Hollandia, America etc. videmus viros praeclaros catholicos 
tamquam magistros in Gymnasiis et Universitatibus neutralibus. In 
regionibus autem catholicis, si scandalum oriatur ex susceptione talis 
muneris, catholico non licet esse magister in huiusmodi scholis. In 
scholis autem positive acatholicis et in scholis neutralibus primariis 
catholicus rarissime et normist ex causa valde gravi potest licite assu- 
mere officium magistri, quoniam solet causare grave scandalum, prae- 
bere cooperationem ad malum et seipsum inicere in periculum propriae 
perversionis. 

„An sacerdoti liceat scholarum [neutralium] alumnis catholicis sive intra 
earum septa sive alio, ut in ecclesiam ad id convocatis, fidei Christianae 
documenta speciatim tradere, aut pro eis capellam (aumonier) quovis munere 
fungi?" S. Officium die 21 Mart. 1866 respondit: „ Affirmative, et ad 
mentem: mens est, ut non modo fidei christianae tradendae verum etiam 
aliarum disciplinarum scholis, quotquot fieri potest, praefici sacerdotes aut 
honestos perspectaeque religionis laicos curandum sit; quo vero cesset omnis 
scandali formido, monendum esse populum id fieri ut mala, quae ex huius- 
modi scholis dimanant, quantum fieri potest, avertantur; idque proinde 
nemini excusationi esse debere, quominus liberos suos mittat ad scholas 
mere catholicas, in quibus eorum fides ac mores nullo modo periclitentur." 78 

77 Instr. S- C. de Prop. Fide citata; Instr. S. Officii ad episcopos Helvetiae 
d. 21 Martii 1866; Cod. iur. can. c. 1374. « Collect. de Prop. Fide n. 1286. 


376 


Pars J. Tract. VII. De fide theologica et vitiis oppositis. 


§3- 

De lectione librorum haereticorum. 

*530 Iam a saeculis 70 Ecclesia sollerti cum vigilantia libros pravos pro- 
scripsit eorumque lectionem sub gravibus poenis interdixit. De istis 
poenis ecclesiasticis sermo erit infra in tractatu de censuris. Nihil fere 
est tam pestiferum pro vera religione et bonis moribus quam lectio 
pravorum librorum. Unde Leo XIII dicit: „In certamine [contra doc- 
trinam Christi] variae profecto atque innumerabiles sunt inimicorum 
callididates artesque nocendi; sed cum primis est plena periculorum 
intemperantia scribendi disseminandique in vulgus, quae prave scripta 
sunt. Nihil enim cogitari potest perniciosius ad inquinandos animos 
per contemptum religionis perque illecebras multas peccandi." 80 Idem 
Pontifex novas quasdam regulas generales statuit ad discernendas cate- 
gorias librorum prohibitorum. Quae quidem regulae in Codice iur. 
can. c. 1399 innovantur. Sic prohibentur, e. gr.: „Libr i quorumvis scrip- 
torum haeresim vel schisma propugnantes, aut ipsa religionis funda- 
menta utcumque evertentes; libri, qui religionem aut bonos mores 
data opera impetunt; quorumvis acatholicorum libri, qui ex professo 
de religione tractant, nisi constet, nihil in eis contra fidem catholicam 
contineri; ... libri, qui duellum, suicidium vel divortium licita statuunt, 
qui de sectis massonicis vel aliis eiusdem generis societatibus agunt 
easque utiles et non perniciosas Ecclesiae et societati civili esse conten- 
dunt; libri, qui res lascivas seu obscoenas ex professo tractant, narrant 
aut docent.*' - — Omnes isti libri prohibiti sunt propter imminens peri- 
culum fidei et bonorum morum, Quodsi in casu particulari pro homine 
singulari tale periculum non exsistit propter firmitatem ingenii eius, 
nihilominus lex prohibitionis perseverat 81 . Facile autem tunc obtinetur 
ab auctoritate competenti facultas legendi libros prohibitos, rationabili 
exsistente causa. 

Nota. Non datur efficacior modus impediendi lectionem pravorum 
librorum et foliorum, quam populo praebere bonos libros legendos 
et praesertim bona folia diurna aut periodica. Hinc cum optimo 
fructu in diversis regionibus operantur associationes pro bonis libris 
divulgandis 82 . 

§ 4- 

De matrimoniis initis cum haereticis et incredulis. 

631 Aliud idque nefastum periculum perversionis in fide sunt matri- 
monia mixta, de quibus Pius IX dicit: „Omnes norunt, quid ipsa 

79 De historia prohibitionis librorum videsis los. Hilgers, Der Index der 
verbotenen Biicher (Friburg. 1904) 2sqq. Geschichtl. tlberblick des kirchl. Bucher- 
verbotes. 80 Const. „Officiorum et munerum" d. 25 Ian. 1897. 

81 Confer, quae supra (n. 218) dicta sunt de lege fundata in praesumptione 
periculi communis. 

82 E. gr. in Germania: der Borromausverein, in aliis regionibus: 1'oeuvre de 
Ja bonne presse. 

Catholica Ecclesia de huiusmodi catholicos inter et acatholicos nuptiis 
constanter senserit, cum illas semper improbaverit, ac tamquam illicitas 
planeque perniciosas habuerit, tum ob flagitiosam in divinis communio- 
nem, tum ob impendens catholico coniugi perversionis periculum, tum 
ob pravam sobolis institutionem." 83 — Ad maiora autem mala vitanda, 
e. g. concubinatus, S. Mater Ecclesia aliquando tolerat matrimonia 
mixta, adhibitis certis cautelis, quibus periculum perversionis proxi- 
mum aufertur. De istis cautelis (quae sunt: promissio seria et fide 
digna, ut universa proles nascitura educetur in fide catholica, ut pars 
catholica libere exercere valeat suam religionem) latius disseretur in 
tractatu de matrimonio, III 784 sqq. 

Ecclesia suis legibus sequentia statuit ad praecavenda matrimonia 
mixta inter catholicos et acatholicos: a) matrimonium inter catholicum 
et infidelem non-baptizatum est nullum (impedimentum dirimens dis- 
paritatis cultus) ; b) matrimonium inter catholicum et acatholicum 
baptizatum est graviter illicitum (impedimentum prohibens mixtae 
religionis), nisi praecesserit legitima dispensatio; c) si, matrimonio iam 
contracto, alter coniux a vera fide deficit et labitur in haeresim 
aut apostasiam, permittitur divortium quoad torum et habitationem 81 . 
Qui matrimonium mixtum init sine debita dispensatione Ecclesiae aut 
sine debitis cautelis serio praestitis, graviter peccat atque exclusus est 
ab actibus legitimis ecclesiasticis (e. g. a munere patrini) et sacramen- 
talibus 84 “; qui autem huiusmodi matrimonium init coram ministro 
acatholico, incurrit excommunicationem Ordinario reservatam 86 . 

Nota. In nonnullis regionibus exsistit laudabilis usus, ut quotannis 
Dominica, quando legitur evangelium de nuptiis in Cana, specialis in- 
structio ad populum Christianum habeatur de periculis matrimonii 
mixti. Confessarii et animarum pastores studeant deterrere fideles a 
matrimoniis mixtis et in religiosis instructionibus dandis saepe loquan- 
tur de periculis istorum matrimoniorum 88 . 

Scholion. De nonnullis periculis fidei internis. Praeter pericula externa 532 
fidei exsistunt etiam interna nocumenta, quorum praecipua sunt: superbia 
et vita immorigera. 

1. Superbiam valde obstare fidei, facile intelligi potest; etenim fides, ut- 
pote argumentum rerum non apparentium, exigit humilem voluntatis et in- 
tellectus subiectionem, quae quidem homini superbo difficillima est. Hinc 
videmus homines simplices et pios saepe habere vividiorem fidem quam 
sapientes huius mundi, qui haud raro in rebus supernaturalibus potius agno- 
sticismo quam fidei favent. Pariter ex historia constat, theologos etiam 
eruditissimos veram fidem perdidisse propter superbiam. 

2. Vitam immorigeram labefactare veram fidem, apparet ex eo, quod fides 
minatur poenas severissimas illis, qui mandata Dei transgrediuntur. Porro 
istae minae valde torquent peccatorem, qui proinde illas abigere conatur 
dubitando de fide vel etiam prorsus negando veritates revelatas. Quae cum 

83 Instr. d. 15 Nov. 1858 (Collect. de Prop. Fide n. 1169). 

84 Cod. iur. can. c. 1131, § 1. 848 Ib. c. 2375. 86 Ib. c. 2319, § 1, n. I. 

86 Ib. c. 1064. 

ita sint, obvium est, quare nostris temporibus homines ita numerosi, vitiis 
et voluptatibus dediti, naufragium in fide passi sint. S. loannes Chrysosto- 
mus 87 de hac re loquitur praeclaris his verbis: „Fides opus habet auxilio 
Spiritus Sancti et perseverantia, ut inconcussa permaneat. Auxilium autem 
Spiritus vitae puritate et morum probitate retineri apud nos solet. Quare 
si cupimus fidem alte radicatam habere, pura vivendi ratione nobis opus est, 
quae Spiritum Dei retineat, a quu totam fidei vim dependere constat; im- 
possibile enim profecto est, si vitam improbam agas, in fide non vacillare. . 
Et ut hoc verum esse sciatis, fidei nempe robur mala opera vehementer 
impedire, audite quid Paulus dicat ad Timotheum scribens: ,Ut milites in 
illis bonam militiam, habens fidem et bonam conscientiam [bona autem con- 
scientia per piam vitam et opera bona obtinetur], quam [bonam conscien- 
tiam] quidam, inquit, repellentes circa fidem naufragaverunt/ 88 Et rursus 
alibi: „Radix omnium malorum est cupiditas, quam quidam appetentes erra- 
verunt a fide / 80 Vides tum illos propterea naufragium fecisse, tum istos 
ob hoc ipsum aberravisse, quoniam illi bonam conscientiam repulerunt, isti 
vero cupiditati adhaeserunt. Quae quidem omnia cogitantes, magnam curam 
habemus vitae quam optime instituendae, ut duplex nobis merces contingat, 
una ex operum retributione, altera ex fidei robore. Sicut enim se habet ali- 
mentum ad corpus, ita recta vita ad fidem, et sicut carnis nostrae natura 
sine alimento durare non potest, ita neque fides sine bonis operibus." 

TRACTATUS VIII. 

De spe theologica et vitiis oppositis. 

Cf. S. Thom,, S. theol. 2, 2, q. 17 — 22; Quaest. disp. de spe; Biiluart/Txzct. de 
spe; Gdpfert, Moraltheol. I, § 49 sq. ; Schtffini, De virtut. infusis (1904); 
Th. Bouquillon, De virtut. theol. (1890); Tanquerey, Synops. Theol. mor. de 
virtute spei. O. Schilling, Lehrbuch der Moraltheol. II, § 72sqq. 

Conexio materiae. Cum fide theologica intime nectitur virtus spei. 
Secundum S. Paulum enim * fides est substantia rerum sperandarum, i. e. 
fundamentum spei nostrae; fide namque homo cognoscit coelestia bona re- 
posita omnibus illis, qui mandata Dei custodiunt; pariter ex fide cognosci- 
mus, ista bona esse nobis possibilia adeptu, licet sint valde ardua. Ex hac 
autem cognitione nascitur vehemens desiderium illa bona obtinendi; quod 
- quidem desiderium ortum ex fide theologica est spes. Quare fides necessario 
praecedit spem (S. theol. 2, 2, q. 17, a. 7) et haud incongrue fides vocatur 
mater spei. 

533 Praenotanda de nomine et notione spei. Nomen spei diversimode 
sumitur, scii, prout est: 

1. Passio appetitus irasdbilis, quae a S. Thoma* definitur- „Motus 
appetitivae virtutis, consequens apprehensionem boni futuri, ardui, possibilis 
adipisci, scilicet extensio appetitus in huiusmodi obiectum" Haec autem 
passio spei nullo modo confundenda est cum virtute spei; nam virtus spei 
est quid omnino spirituale, dum econtra passio spei est materiale quid. 
Est tamen aliqua analogia inter passionem et virtutem spei, scii, obiectum 

87 Homil. de verb. Apost. ( Migne , Patr. graec. 51, 280 sq.). 

88 1 Tim. 1, 18 sq. 80 1 Tim. 6, 10. 

* Hebr. 11, 1. 9 S. theol, 1, 2, q. 40, a. 2. 

utriusque est bonum a) absens, quia spes non se habet per modum quietis 
in bono possesso, sed per modum tendentiae ad bonum possidendum; 
b) arduum ac difficile, quia sicut non timetur, quod facile vitari aut depelli 
potest, ita nec sperare dicitur aliquis res minores ac facillimas, quas statim, 
ut voluerit, obtinere potest. Hinc esse arduum simili modo pertinet ad ob- 
iectum spei, sicut esse obscurum spectat ad obiectum fidei; c) obtentu pos- 
sibile, quia, quod quis cognoscit se non posse aut nullatenus aut vix obtinere, 
illud prudenter sperare non valet. Ex quibus omnibus apparet, sperare nihil 
aliud esse nisi optare sibi aliquid bonum arduum, et confidere se illud ob- 
tenturum. Hinc spes dicit duos actus: desiderium efficax (tamquam quid 
praesuppositum 3 ), et confidentiam sive erectionem animi sibi quasi spon- 
dentis, quod bonum illud sit obtenturus. 

2. Res ipsa sperata; sic dicit S. Paulus: „Expectantes beatam spem/' * 

3. Causa nostrae fiduciae. Sic dicitur: „Quia factus es spes mea: turris 
fortitudinis " 6 ; et B. Virgo vocatur: „Vita, dulcedo et spes nostra." 

4. Virtus theologica; prout distinguitur a fide et caritate. 

In sequentibus non loquimur nisi de virtute theologica spei, et totum 
tractatum dividimus in tria capita, scii.: 1. de natura spei theologicae; 

2. de necessitate spei; 3. de vitiis et peccatis contra spem. 

CAPUT I. 

De natura spei theologicae. 

Definitio. Virtus theologica spei definiri potest: virtus voluntatis 534 
divinitus infusa, qua certa cum fiducia propter omnipotentiam 
Dei auxiliantem exspectamus et consectamur tam aeternam beatitu- 
dinem quam media ad eam consequendam necessaria. 

Ad maiorem explicationem istius definitionis agemus_separatim 1. de 
obiecto spei; 2. de subiecto spei; 3. de proprietatibus spei. 

ARTICULUS I. 

De obiecto spei theologicae. 

Ut iam supra de obiecto fidei (n. 481) dictum est, distinguitur triplex 535 
obiectum alicuius virtutis, scii, obiectum materiale, obiectum formale 
quod et obiectum formale quo. 

1. Obiectum materiale spei primarium est beatitudo aeterna, secun- 
darium autem sunt omnia media conducentia ad beatitudinem. 

Ita docent omnes theologi; et eruitur ex S. Scriptura: „Ut iustificati 
gratia ipsius heredes simus secundum spem vitae aeternae ." 6 „Filii sancto- 
rum sumus, et vitam illam exspectamus, quam Deus daturus est his, qui 
fidem suam numquam mutant ab eo /' 7 S. Thomas 8 de hac re scribit: „Non 
enim minus aliquid ab eo sperandum est, quam sit ipse, cum non sit minor 
eius bonitas, per quam bona creaturae communicat, quam eius essentia; 


8 Ib. a. 1. * Tit. 2, 13. » Ps. 60, 4. 

8 Tit. 3, 7. 7 Tob. 2, 18. 

8 S. theol. 2, 2. q. 17, a. 2; cf. etiam ib. ad 2. 

et ideo proprium et principale obiectum spei est beatitudo aeterna ." — Secun- 
darium autem obiectum spei esse omnia media necessaria ad 'beatitudinem 
aeternam, per se patet; quia homo non valet propriis viribus acquirere 
beatitudinem aeternam. Talia autem media sunt omnes gratiae, quibus homo 
illuminatur et corroboratur ad opera virtutis exercenda; immo etiam bona 
temporalia, sed nonnisi in quantum sunt media ad beatitudinem aeternam. 
Principium generale est: Licet sperare, quaeTicet in oratione petere. Vel 
ut S. Augustinus dicit: „Ea ad spem pertinent, quae Oratione Dominica 
continentur." 9 

2. Obiectum formale quod spei theologicae est Deus supernaturali 
beatitudine nos beatificaturus. 

Ita sententia communior et verior 10 , quae hoc modo probatur a Billuart 11 : 
„Obiectum formale quod et immediatum spei debet esse aliquid pure divinum 
et increatum, ut patet in caritate et in fide, et quia alioquin religio, quae 
mediante cultu attingit Deum, foret virtus theologica, quod communiter ne- 
gatur. Atqui sola beatitudo obiectiva seu Deus ipse est quid divinum et 
increatum, non beatitudo formalis, quae est actus creatus. Ergo . . . Con- 
firmatur: idem est obiectum in quod tendit motus spei seu desiderii et in 
quo quiescit, quando illud consequitur, sicut idem est locus in quem tendit 
lapis et in quo quiescit. Atqui obiectum formale quod et immediatum quietis 
et fruitionis Dei est ipse Deus, ut bonum infinitum, non aliquid creatum. 
Ergo . . .“ 

Ex dictis apparet vera natura et dignitas spei. Etenim licet in spe sit 
amor concupiscentiae, iste tamen non est ultimum motivum, quia speramus 
quidem possessionem Dei et in hac possessione appetimus nostram beatitu- 
dinem, sed ibi non sistimus; ordinamus enim istam nostram beatitudinem 
ulterius ad honorem Dei. Insuper cum aperte profiteamur, beatitudinem 
consistere in unione cum Deo, valde honoramus Deum, agnoscendo eius 
infinitam bonitatem. Unde errant Lutherani, Calvinistae, Baius, Iansenistae, 
Quietistae et complures moderni opinantes, esse quid inhonestum et vile, 
agere propter mercedem, sicut faciunt catholici operando virtutes propter 


0 Enchir. c. 114 ( Migne , Patr. lat. 40, 285). 

10 Durandus (In 3 Sent. disp. 26, q. 2) putat, solam beatitudinem -ubiectivam 
esse immediatum obiectum spei, Deum vero esse obiectum mediatum; Coninck 
(De act. super n. disp. 19, dub. 3, n. 42), Ripalda (De spe disp. 23, sect. 4, n. 34) 
Chr. Pesch (Praei, dogm. VIII 477) putant, obiectum spei esse compositum ex 
beatitudine obiectiva et subiectiva. Econtra S. Thomas et Thomistae communiter 
docent, beatitudinem obiectivam esse immediatum obiectum spei; beatitudinem 
autem subiectivam seu visionem beatificam non esse nisi condicionem attingendi 
hoc obiectum. Sententiam a Coninck, Ripalda, Chr. Pesch propositam bene refu- 
tat Billuart (Diss. de spe a. 2) : „Aggregatum ex beatitudine formali et obiectiva 
non potest dici obiectum formale quod spei, tum quia istud aggregatum non est 
quid pure divinum et increatum, tum quia beatitudo formalis (subiectiva) et 
obiectiva in obiecto spei non sunt duae res aut duae causae, sed una res tantum 
et una causa cum applicatione causae, ita ut tota ratio formalis obiecti sit beati- 
tudo obiectiva seu Deus, eius autem possessio condicio tantum requisita, ut 
beatificet; sicut dum ignis applicatus ligno comburit, ignis et applicatio non sunt 
duae causae, sed una tantum, quae est solus ignis; in eo solo enim est tota virtus 
comburendi, in applicatione nulla, sed requiritur dumtaxat, ut virtus ignis attingat 
lignum et in ipsum agat." 

11 Diss. de spe a. 1. 

praemium aeternum 13 . Saepe enim in S. Scriptura monemur ad facienda 
opera bona intuitu mercedis aeternae: „Omnis, qui in agone contendit, ab 
omnibus se abstinet; et illi quidem, ut corruptibilem coronam accipiant, nos 
autem incorruptam ." 13 „Esto fidelis usque ad mortem, et dabo tibi coronam 
vitae ," 14 „Inclinavi cor meum ad faciendas iustificationes tuas in aeternum 
propter retributionem ." 15 Merito igitur Concilium Tridentinum eos repro- 
bavit, „qui statuunt, in omnibus operibus iustos peccare, si in illis suam 
ipsorum socordiam excitando . . . mercedem quoque intuentur aeternam." 19 

3. Obiectum formale quo spei est omnipotentia auxilians, i. e. prae - 536 
bens aut offerens auxilia. Ita S. Thomas 17 . 

Theologi non concordant in hoc puncto. Scotistae et Suarez docent, ob- 
iectum formale quo seu motivum proprium spei nostrae esse summam boni- 
tatem Dei. Nonnulli autem motivum spei reponunt in fidelitate Dei, qui 
promisit vitam aeternam iis, qui mandata custodierint. Alii (S. Alphonsus 18 , 
Bouquillon, Tanquerey, Schilling etc.) ponunt motivum spei in tribus mo- 
mentis recensitis simul sumptis. Unde Tanquerey 18 ponit propositionem: 
„Motivum spei adaequatum est Dei bonitas erga nos, simulque eius potentia 
auxiliatrix, necnon fidelitas in servandis promissis." Procul dubio ista tria 
momenta debent in actu spei theologicae intervenire, sicuti etiam ad actum 
fidei necessaria sunt motiva credibilitatis et praeambula fidei, sed si quae- 
ritur, quid proprium motivum spei theologicae constituat, videtur hoc esse 
omnipotentia Dei auxilians. Quod quidem sequenti ratione probari potest: 
„Illud est obiectum formale quo spei, in quod fit ultima eius resolutio, 
sicut obiectum formale fidei est illud, in quod fit ultima eius resolutio. Atqui 
ultima spei nostrae resolutio fit in omnipotentiam auxiliantem; quaerenti 
enim cur speres beatitudinem, adaequate respondes, quia Deus potest et vult 
eam dare, sicut quaerenti cur credas Deum esse unum et trinum, adaequate 
respondes, quia Deus, qui verax est, revelavit." 20 Sane Deus vult nobis 
dare praemium vitae aeternae, quia est summe bonus erga nos, et quia 
nobis promisit hoc, sed utrumque est praeambulum quoddam ad spem, non 
autem est ipsum motivum spei. Deus enim ut sumrhe bonus erga nos at- 
tingitur ab amore concupiscentiae, qui praesupponitur ad ipsam spem; pro- 
missio autem Dei est quid extrinsecum, cum spes theologica saltem possibilis 
sit sine hac promissione. S. Thomas 21 hanc doctrinam ita enuntiat: „Spes 
adipiscendi vitam aeternam habet duo obiecta, scii, vitam aeternam quam 
quis sperat, et auxilium divinum a quo sperat; sicut etiam fides habet duo 
obiecta, scii, rem quam credit, et veritatem primam cui correspondet. . . . 

Sic igitur, sicut formale obiectum fidei est veritas prima, per quam sicut 
per quoddam medium assentit his quae creduntur, quae sunt materiale ob- 
iectum fidei; ita etiam formale obiectum spei est auxilium divinae potestatis 
et pietatis, propter quod tendit motus spei in bona sperata, quae sunt mate- 
riale obiectum spei." In alio loco Angelicus Doctor nervose dicit: „Spei 


12 Cf. Ph. Kneib, Die Jenseitsmoral im Kampfe um ihre Grundlagen (1906) 
109 sqq. 

18 1 Cor. 9, 25. 14 Ape. 2, 10. 15 Ps. 118, 112. 

18 Sess. 6, cap. 11 de iustif. {Dens. n. 804). 

17 Quaest. disp. de spe a. 1. 18 Theol. mor. 1 . 2, 21. 

19 Synopsis Theol. mor. 8 II 697. 

2C Ita Billuart, Diss. de spe a. 2. 21 Quaest. disp. de spe a. 1. 

autem, secundum quod est virtus theologica, obiectum formale est auxilium 
divinum, cui inhaeret." 22 

Corollarium. Ex dictis de obiecto spei sequitur illam esse virtutem theo- 
logicam eamque distinctam a fide et caritate 22 ®. Etenim obiectum formale quod 
spei est quidem Deus sicut est obiectum fidei et caritatis; sed obiectum for- 
male quo spei differt ab obiecto formali quo tum fidei (quod est Deus ut 
verus), tum caritatis (quod est Deus ut in se bonus). 

357 Scholion. De motivis secundariis spei. Proprium igitur motivum spei 
est Deus auxiliator bonus et fidelis. Nihilominus praeter Deum possumus 
spem nostram ponere etiam in creaturis, sed nonnisi ut causis secundariis 
agentibus sub Deo 22b . Nobilissima inter has creaturas est humanitas Christi, 
quae fuit instrumentum Dei pro nostra redemptione perficienda. Post 
Christi humanitatem veniunt sancti et praecipue B. Virgo, quorum meritis 
et precibus nos adiuvari recte possumus sperare. Deinde etiam merita 
nostra sub influxu gratiae acquisita fundant in nobis spem vitae aeternae. 
Prima tamen et ultima causa nostrae spei semper manere debet Deus, cui 
dicere possumus cum propheta Isaia: „Ecce Deus salvator meus; fiducialiter 
agam et non timebo, quia fortitudo mea et laus mea Dominus et factus est 
mihi in salutem" 2S , vel brevius cum Psalmista: „Deus meus adiutov meus, 
et sperabo in eum.‘" 1K 

ARTICULUS II. 

De subiecto spei theologicae. 

538 Subiectum proximum, i. e. facultas animae, in qua residet spes 
theologica, non est appetitus sensibilis neque intellectus, sed voluntas. 
Ita docent omnes fere catholici cum S. Thoma dicente: „Spes est in 
appetitu superiore, qui dicitur voluntas." 25 Ratio est, quia obiectum 
spei est bonum spirituale, quod non attingitur nisi ab appetitu spiri- 
tuali, scii, a voluntate. 

Subiectum remotum virtutis spei, seu personae, in quibus vera 
spes theologica invenitur, sunt sequentes: 

1. Omnes fideles etiam peccatores, exceptis illis, qui a) in haeresim 
formalem, aut b) in praesumptionem vel desperationem incidunt. 

2. Animae in purgatorio detentae. 

Quantum ad i: Concilium Tridentinum exigit pro iustificatione impii- 
adulti spem, docens de praeparatione ad remissionem peccatorum: „Dum, 
peccatores se esse intelligentes, a divinae iustitiae timore, quo utiliter con- 
cutiuntur, ad considerandam Dei misericordiam se convertendo in spem eri- 
guntur, fidentes Deum sibi propter Christum propitium fore." 20 Ergo 
manifeste supponit Concilium, spem in peccatore posse remanere. — Ratio 
autem intrinseca est, quia fundamentum spei est fides, quae remanet in pec- 
catoribus, ut supra n. 492 dictum est. Homo autem peccator habens veram 
fidem potest elicere actum spei supernaturalis (adiuvante gratia actuali), 
scii, sperando se meritis Christi acquisiturum esse remissionem peccatorum 
et tandem beatitudinem aeternam. Nihil autem obstat, nc talis actus spei pro- 

22 Quaest. disp. de spe a. 4. 22ft S. theol. 2, 2, q. 17, a. 5 et 6. 22b Ib. a. 4 

23 Is. 12, 2. 20 Ps. 17, 3. 26 S. theol. 2, 2, q. 18, a. 1. 

26 Sess. 6, c. 6 de iustif. (Dens. n. 798). 

cedat ex vera virtute spei antea habitae et nondum penitus destructae 27 . — 
Virtus autem spei necessario destruitur: a) Per haeresim formalem, quippe 
quae destruat fidem ideoque ipsum fundamentum spei. Quare optime dicit 
S. Augustinus 28 : „Fides credit, spes et caritas orant, sed sine fide esse non 
possunt. ... Nec amor sine spe est nec sine amore spes, nec utrumque sine 
fide." b) Per praesumptionem et desperationem graviter culpabilem, utpote 
directe contrarias virtuti spei. Contraria enim se invicem destruunt. 

Quantum ad 2: Licet animae in purgatorio sint certae de salute obtinenda, 
tamen eam nondum habent, neque ad illam pervenire valent nisi tolerando 
graves poenas. Beatitudo igitur aeterna est pro illis bonum futurum, arduum, 
possibile, ac proinde omnes condiciones obiecti spei habet 29 . 

Corollaria. Ex dictis sequitur, ut spes non sit: 539 

a) in Christo, quippe qui ab initio suae conceptionis fuerit comprehensor 
et semper fruitus sit visione beata 30 . 

b) in beatis, ob eandem rationem. Possident enim iam beatitudinem; ergo 
illam nequeunt ut futuram sperare, iuxta illud: „Spes autem, quae videtur, 
non est spes; nam quod videt quis, quid sperat?" 81 Quapropter S. Augu- 
stinus 82 pulchre dicit: „Spes iam non erit, quando res erit." Nonnulli 
quidem theologi (Suarez, Ripalda, Becanus) asserunt, beatos posse sperare 
sibi beatitudinem accidentalem, immo et beatitudinem essentialem pro homi- 
nibus viatoribus. S. Thomas autem hoc negat, quia beatitudo accidentalis 
pro beatis non habet rationem ardui et difficilis, cum hanc beatitudinem beati 
sint habituri sine ulla difficultate aut incertitudine. Spes autem, qua beati 
sperant beatitudinem viatoribus, non est spes proprie theologica, sed in 
latiore sensu sumpta. Etenim omnis spes theologica praesupponit amorem 
concupiscentiae, ut iam supra dictum est. Unde si quis in hac terra sperat 
salutem aeternam proximi sui, hoc facit, quia proximus est alter ego, illius- 
que beatitudo auget suam propriam beatitudinem. In beatis autem omnis 
talis amor concupiscentiae est impossibilis. Quapropter beati desiderant 
quidem beatitudinem viatorum, sed tale desiderium procedit ex amore cari- 
tatis et non ex spe 33 . 

c) in damnatis . Ratio est obvia; spes enim est de beatitudine futura 
possibili. Iamvero damnati cognoscunt beatitudinem sibi esse impossibilem, 
ac proinde ipsorum spem esse vanam et infructuosam. Praeterea damnati 
non habent amplius fidem theologicam; sine fide autem theologica spes est 
impossibilis, cum fides sit fundamentum spei. Unde dicitur: „Mortuo homine 
impio nulla erit ultra spes " 34 

d) in haereticis formalibus, quippe qui careant fide, quae est necessarium 
fundamentum spei, ut iam supra dictum est. 

e) in homine desperante aut praesumptuoso, quoniam desperatio et prae- 
sumptio (saltem perfecta) utpote contrariae spei illam destruunt. 

Scholion. De sententia S. Thomae circa obiectum et subiectum spei. 540 
Breviter et optime Angelicus Doctor explicat obiectum et subiectum proxi- 
mum virtutis spei indicando simul differentiam eius a desiderio, cupiditate 
et similibus: „ Manifestum est, quod sperare importat motum quendam appeti- 
tivae virtutis tendentem in bonum, non quidem sicut gaudium et delectatio; 

27 S. theol. 1, 2, q. 65, a. 4. 23 Enchir. c. 7 et 8. 

29 S. theol. 2, 2, q. 18, a. 3. 30 Ib. a. 2 ad 1 ; 3, q. 7, a. 4. 

31 Rom. 8, 24. 32 Sermo 158, n. 8 ( Migne , Patr. lat. 38, 866). 

83 S. theol. 2, 2, q. 18, a. 2 ad 3. 3 « Prov. n, 7. 

sed tamquam assequendum, sicut etiam desiderium et . cupiditas. Differt 
tamen spes a desiderio in duobus: primo quidem, quia desiderium est com- 
muniter cuiuscumque boni, et ideo attribuitur concupiscibili; spes autem est 
boni ardui, quod difficile est assequi, et ideo attribuitur irascibili. Secundo, 
quia desiderium est alicuius boni absolute absque consideratione possibilitatis 
illius; sed spes tendit in aliquod bonum sicut in id quod est possibile adipisci: 
importat enim in sui ratione quandam securitatem adipiscendi. Sic ergo in 
obiecto spei quattuor considerantur: primo quidem, quod sit boni, per quod 
differt a timore; secundo, quod sit boni futuri, per quod differt a gaudio vel 
delectatione; tertio, quod sit boni ardui, per quod differt a desiderio; quarto, 
quod sit boni possibilis, per quod differt a desperatione. — Est autem pos- 
sibile aliquid habere ab aliquo dupliciter: uno modo per propriam potestatem, 
alio modo per auxilium alterius; nam quae per amicos sunt possibilia, ali- 
qualiter possibilia dicimus. Sic igitur quandoque sperat homo aliquid adipisci 
per propriam potestatem; quandoque vero per auxilium alienum; et talis spes 
exspectationem habet, in quantum homo respicit in auxilium alterius. Et 
tunc necesse est, quod motus spei feratur in duo obiecta, scii, in bonum 
adipiscendum, et in eum cuius auxilio innititur. Summum autem bonum, 
quod est beatitudo aeterna, homo adipisci non potest nisi per auxilium divi- 
num, secundum illud Rom. 6, 23: , Gratia Dei vita aeterna/ Et ideo spes 
adipiscendi vitam aeternam habet duo obiecta, scii, vitam aeternam quam 

quis sperat, et auxilium divinum a quo sperat Sicut formale obiectum 

fidei est veritas prima, per quam sicut per quoddam medium assentit his, 
quae creduntur . . ., ita etiam formale obiectum spei est auxilium divinae 
potestatis et pietatis; propter quod tendit motus spei in bona sperata, quae 
sunt materiale obiectum spei." 38 

ARTICULUS III. 

De proprietatibus spei theologicae. 

541 Tres possunt enumerari proprietates spei, scii, sup ematur alitas, ef- 
ficacia, firmitas. 

1. Spem theologicam esse supernaturalem, facile intelligitur, quia est 
virtus infusa, cuius a) motivum seu obiectum formale quo est prorsus 
supernaturale, scii, omnipotentia Dei auxilians, et b) obiectum formale 
quod est pariter supernaturale, scii, beatitudo aeterna obiectiva. 

2. Spes debet esse efficax et viva; non enim solum exspectamus, 
sed etiam animose consectari debemus aeternam beatitudinem atque 
media conducentia ad eam. Quare S. Thomas dicit 88 : „Spes facit ten- 
dere in Deum sicut in quoddam bonum finale adipiscendum." 

3. Quantum ad tertiam spei proprietatem, scii, ad eius firmitatem, 
distinctione opus est: spes theologica, in quantum Deum respicit, est 
absolute firma; sed in quantum nostram cooperationem supponit, in- 
certitudinem et timorem includit. 

Ante probationem huius assertionis notandum est, certitudinem proprie ad 
intellectum pertinere et includere duo: ex parte obiecti, quod illud sit in- 
fallibiliter verum (infallibilitas) ; ex parte subiecti, quod homo sine fluc- 


36 Quaest. disp. de spe a. 1. 


38 S. theol. 2, 2, q. 17, a. 6 ad 3. 

tuatione seu dubitatione adhaereat obiecto (firmitas). Haec certitudo quae 
est propria intellectui, participatur a voluntate secundum obiectivum et sub- 
lectivum respectum. Ex parte obiecti, in quantum actui sperandi infallibiliter 
respondet obiectum, 1. e. beatitudo aeterna, et ita iste actus dicitur „infrustra- 
bihs ; ex parte subiecti, quatenus voluntas firmiter inhaeret huic obiecto 
excludens fluctuationem et dubitationem, et sic dicitur actus spei firmus 
Iamvero obiectum spei seu beatitudo aeterna a nobis obtinetur mediante 
duplici causa, scii, omnipotentia Dei auxiliante et nostra cooperatione 
Quod spes nostra sit summe firma, si spectatur auxilium Dei, patet tum 
ex S. Scriptura tum ex Concilio Tridentino, tum ex ratione theologica. Nam 
in multis locis S. Scriptura hanc firmitatem inculcat, e. gr. Psalmista dicit: 
„Deus meus, in te confido, non erubescam. Neque irrideant me inimici mei • 
etenim universi, qui sustinent te, non confundentur” 37 , et alibi* 8 dicitur: 
„In te Domine speravi, non confundar in aeternum.” S. Paulus extollit spem 
his verbis : „In quo abundantius volens Deus ostendere pollicitationis heredi- 
bus immobilitatem consilii sui, interposuit iusiurandum, ut per duas res im- 
mobiles, quibus impossibile est mentiri Deum, fortissimum solatium habeamus, 
qui confugimus ad tenendam propositam spem, quam sicut anchoram habe- 
mus animae tutam ac firmam, et incedentem usque ad interiora velaminis ” 38 
Quod confirmatur a Concilio Tridentino dicente: „In Dei auxilio firmissimam 
spem collocare et reponere omnes debent."* 8 — Ratio autem huius doctrinae 
est evidens. Nam spes theologica fundatur super certam fidem in Dei 
omnipotentiam, bonitatem et fidelitatem, quae numquam fallere aut decipere 
possunt. Proinde spes nostra et fiducia in Deum sit aeque firma ac fides 
nostra sit certa necesse est“. Ceterum omnes theologi in hac re consentiunt. 

Ex parte autem nostra spes quandam incertitudinem admittit, nam etsi 
Deus nobis deesse nequit, tamen nos Deo deesse possumus; et quia Deus 
non vult salvare nos sine nobis cooperantibus, hinc est, cur considerantes 
propriam infirmitatem, inconstantiam et malitiam, merito timere possumus 
immo et debemus, ne salutem aeternam perdamus. Nihilominus iste timor 
debet esse moderatus, ne in pusillanimitatem aut in desperationem abeat. — 
Spem non esse quantum ex nostra parte summe certam et excludentem 
omnem timorem (ut docuerunt Lutherani), manifeste eruitur ex S. Scriptura: 
„Nescit homo, utrum amore an odio dignus sit; sed omnia in futurum ser- 
vantur incerta.”” S. Paulus monet fideles: Jtaque qui se existimat stare 
vtdeat ne cadat.” 48 Immo de se ipso ait: „Nihil enim mihi conscius sum 
sed non m hoc mstificatus sum; qui autem iudicat me Dominus est...'. 
Castigo corpus meum et in servitutem redigo, ne forte cum aliis praedica- 
verim, ipse reprobus efficiar.”” Idem docuit Concilium Tridentinum «: 
„Nam sicut nemo pius de Dei misericordia, de Christi merito, deque sacra- 
mentorum efficacia dubitare debet: sic quilibet, dum seipsum suamque pro- 
priam infirmitatem et indispositionem respicit, de sua gratia formidare et 
timere potest; cum nullus scire valeat certitudine fidei, cui non potest sub- 
esse falsum, se gratiam Dei esse consecutum. . . . Verumtamen qui se ex- 
istimant stare, videant ne cadant; et cum timore ac tremore salutem suam 
operentur in laboribus, in v igiliis, in eleemosynis, in orationibus et oblatio- 

37 Ps. 24, 2 sq. 38 Ps. 30, 2. 3» Hebr. 6, i 7 sqq. ~ 

48 Sess. 6, c. 13 de iustif. (Dene. n. 806). « Cf. S. theol. 2, 2, q. 18, a. 4 

48 Ecch. 9, 1 sq. 4 * 1 Cor. 10, 12. 44 I Cor. 4, 4 et 9, 27. 

48 Sess. 6, c. 9 et 13 de iustif. (Dem. n. 802 806). 

nibus, in ieiuniis et castitate. Formidare enim debent, scientes, quod in spem 
gloriae et nondum in gloriam renati sunt.“ 

542 Scholion. De timore. Timor igitur in hac vita necessario comunctus 
est cum spe; temperat enim illam, ne ex una parte m falsam securitatem 
excrescat, et ex altera parte, ne cadat in desperationem. Unde S. Ihomas 
in tractatu de spe agit etiam de dono timoris 4e . Timor tn genere definiri 
potest: motus appetitus refugientis malum arduum et imminens; seu u^ 
communiter dicitur: Juturi et instantis periculi causa menhs trepidatio. 
Timor autem Dei includit duplex momentum, scii, malum poenae et infinitam 
Dei potentiam et maiestatem; ideoque actus timoris non est solum fugere 
malum, sed etiam revereri summam Dei maiestatem. Solet generatim 
distingui quadruplex timor cum relatione ad Deum: i. mundanus, 2. servius, 

V filialis , 4. initialis. 

Timor mundanus est recessus a Deo propter aliquod malum terrenum 
imminens; e. gr. homo abnegat fidem propter timorem mortis. Timor mun- 
danus est mor aliter malus, ut per se patet. 

Timor servilis causat observationem mandatorum Dei propter metum 
poenae; subdividitur in timorem simpliciter servilem et in timorem serviliter 
servilem. Qui agit ex timore simpliciter servili observat mandata Dei ex 
timore quidem poenae, sed etiam sincere vult vitare peccata et ex cor e 
suo expellit omnem positivam propensionem ad peccatum. Qui autem agit e> 
timore serviliter servili, vitat peccatum unice propter poenam, ita ut si poena 
non esset, committeretur culpa. Timor serviliter servilis manum quidem co- 
hibet a malo, sed non animum. Primus timor servilis est bonus et utilissimus, 
ideoque orat Psalmista: „Confige timore tuo carnes meas / 47 Secundus timor 
est malus, quia est quid inordinatum, plus timere poenam quam culpam. 

Timor filialis facit vitare peccata et transgressionem mandatorum Dei 
propter amorem erga Deum; timetur enim offensa patris. Iste timor est 
perfectissimus. Immo et manebit in patria saltem quoad substantiam; habet 
enim duos actus: revereri Deum et timere separationem ab eo. Actus reve- 
rentiae perfectissimae manet in coelo, sed timor separationis a Deo non 
manet ibi, cum beati sint securi de sua ipsorum gloria. 

Timor initialis est medius inter timorem simpliciter servilem et timorem 
filialem; facit enim vitare peccatum tum propter poenam tum propter amo- 
rem Dei. Non differt essentialiter a timore filiali, est enim eius quasi m- 
cohatio, licet imperfecta 40 . Crescente caritate crescit timor filialis; quanto 
magis enim homo diligit Deum, tanto magis timet offendere eum et separari 
ab eo- crescente autem caritate minuitur timor servilis; tum quia quanto 
quis plus amat Deum, tanto minus attendit ad proprium bonum; tum etiam 
quia ferventius per caritatem inhaerens Deo magis confidit de praemio et 
per consequens minus timet poenam 48 . 

CAPUT II. 

De necessitate spei theologicae. 

Sicut datur fidei necessitas medii et necessitas praecepti, ita pariter 
exsistit ista duplex necessitas spei. Unde sit: 

m S. theol. 2, 2, q. 19- 47 Ps - Il8 > 120 48 S - theo5 ‘ 2 ’ 2 ’ q ‘ l% a ' 8 ' 

Propositio 1. Spes habitualis a Deo infusa tam parvulis quam 543 
adultis ad salutem necessaria est ac semper fuit necessitate medii. 

Probatur. Nemo salutem aeternam obtinebit sine gratia sanctificante. 
Atqui simul cum gratia sanctificante infunduntur omnes virtutes theolo- 
gicae 80 . Ergo etiam spes necessario aderit simul cum gratia sanctificante. 
Unde Concilium Tridentinum docet: , .Fides nisi ad eam spes accedat et 
caritas, neque unit perfecte cum Christo, neque corporis eius vivum mem- 
brum efficit.* 1 61 

Propositio 2. Spes actualis seu aliquis spei actus omnibus adultis 544 
rationis usu pollentibus ad salutem necessarius semper fuit neces- 
sitate medii. 

Probatur, a) Nemo adultus salutem aeternam obtinet sine fide theologica, 
ut supra n. 496 probatum est. Fides autem est substantia rerum sperandarum. 
Ergo ubicumque est vera et perfecta fides, ibi etiam elicitur actus spei. Et 
revera primus voluntatis motus, qui fidem cohnaturaliter sequitur, est fiducia 
obtinendi salutem. 

b) Praeterea salus aeterna datur omnibus adultis tamquam merces et 
non tamquam pura hereditas. Porro nemo sanae mentis operatur propter 
aliquam mercedem, nisi habeat firmam fiduciam obtinendi eam. UndeS. Paulus 
dicit: „Spe enim salvi facti sumus /* 62 

c) Accedit, quod nemo salutem aeternam obtinebit sine perseverantia finali. 
Atqui perseverantia finalis non cadit sub merito stricte dicto (ut docetur 
in tractatu de gratia), sed tantum obtineri potest oratione. Porro vera oratio 
impetrativa est impossibilis sine firma spe et fiducia, quippe quae sit pro- 
prietas essentialis orationis. Ergo spes absolute necessaria est ad salutem 
aeternam obtinendam. Concinne dicit S. Augustinus: „Domus Dei [beati- 
tudo] credendo fundatur, sperando erigitur, diligendo perficitur/* 80 

Propositio 3. Actus spei omnibus adultis usum rationis habenti- 545 
bus necessarius quoque est necessitate praecepti divini positivi. 

Probatur. Quam plurima loca ex S. Scriptura afferuntur, in quibus illud 
praeceptum continetur, e. gr. : „S perate in eo omnis congregatio populi /* 66 
„Divitibus huius saeculi praecipe non ... sperare in incerto divitiarum^ 
sed in Deo vivo/* 66 S. Paulus praeceptum spei inculcat praesertim divitibus, 
quia divitiae haud raro sunt obstaculum sperandi in beatitudinem altiorem 
quam illam, quam dant divitiae. Omnibus autem idem Apostolus dicit: 

„Pie vivamus in hoc saeculo exspectantes beatam spem /* 66 

Praeceptum divinum spei obligat sicut praeceptum fidei, scii, per se 
et per accidens. 

Obligat per se: 

1. In initio vitae moralis , i. e. in initio perfecti usus rationis, -Ratio 
est, quia tunc obligat praeceptum fidei. Porro fides in Deum remunera- 
torem necessario causat actum spei. 

2. In articulo mortis. Etenim, si umquam spes est necessaria, tunc 
certe hoc est in articulo mortis, quando homo est constitutus in con- 

80 Cf. supra n. 472. 81 Sess. 6, c. 7 de iustif. {Dens. n. 800), 

52 Pom - 8 > 2 4- ** Sermo 27, c. 1 (Migne, Patr. lat. 38, 178). 

84 Ps. 61, 9- 88 i Tim. 6, 17. oe Tit. 2, 12 sq. 

finio huius et alterius vitae, et quando iamiam recepturus est retribu- 
tionem pro meritis suis. . . 

3. Aliquoties in vita, ut patet ex damnatione propositionis iam supra 
citatae: „Homo nullo umquam vitae suae tempore tenetur elicere 
actum fidei, spei et caritatis ex vi praeceptorum divinorum ad eas vir- 
tutes pertinentium." 57 — Si autem quaeritur, quoties homo teneatur 
elicere actum spei theologicae, non concordant auctores, et sunt eaedem 
dissensiones et incertitudines, quae supra n. 502 indicatae sunt pro 
actu fidei. Pro praxi nulla est difficultas, cum non necessario requiratur 
spes formalis sed sufficiat virtualis, et quilibet christianus religiose 
vivens et orans iam qualibet pia oratione deprecatoria huic praecepto 
sufficienter satisfaciat eliciendo actum spei virtualis. 

Obligat per accidens: 

1. Quando urget gravis tentatio contra spem, e. gr. tentatio despera- 
tionis, quae aliter ac per actum spei vinci nequit; aut si aliae 

nes urgent, quae aut oratione aut ipsa spe auxilii divini vinci debent. 
Unde recte dici potest: Toties obligat actus spei, quoties adest obli- 
gatio auxilium divinum petendi. . 

2. Quando adimpleri debet praeceptum, quod sine actu spei heri 
nequit, e. gr. praeceptum suscipiendi sacramentum poenitentiae, prae- 
ceptum orandi, praeceptum expellendi desperationem admissam etc. 

646 Corollarium. Praestantia et honestas spei sequuntur ex dictis aeque ac 
f alsit as Quietismi et Semiquietismi. Si enim spes ita commendatur ac prae- 
cipitur in S. Scriptura, non potest esse nisi honesta et praestans. Unde 
Concilium Tridentinum statuit: „S. q. d., iustos non debere pro bonis operi- 
bus, quae in Deo fuerint facta, exspectare et sperare aeternam retributionem 
a Deo per eius misericordiam et lesu Christi meritum, si bene agendo e 
divina mandata custodiendo usque in finem perseveraverint, A. S. balso 
igitur complures moderni acatholici despiciunt nos tamquam mercenarios, 
quasi non virtuose viveremus nisi pro mercede obtinenda. Sane virtuose 
vivimus propter beatitudinem obtinendam, sed hanc beatitudmem consistere 
in unione cum Deo, aperte profitemur. Proinde Deus eiusque gloria est 
noster finis ultimus et supremum motivum actionum nostrarum, i deoque 
quilibet bonus catholicus dicere potest cum S. Paulo: ,, Optabam ego ipse 
anathema esse a Christo pro fratribus meis“ »; sed etiam: Ad destinatum 
persequor , ad bravium supernae vocationis Dei in Christo lesu , et. „in 
reliquo reposita est mihi corona iustitiae, quam reddet mihi Dominus 1 n 
illa die iustus xudex — Quietismus lapsu temporis diversas modificationes 
subiit. Iam Ekardus videtur erravisse circa utilitatem spei, ideoque a 
loanne XXII damnata est propositio: „Qui non intendunt res, nec honores, 
nec utilitatem, nec devotionem internam, nec sanctitatem, nec praemium, 
nec regnum coelorum, sed omnibus his renuntiaverunt, etiam quod suum est, 
in illis hominibus honoratur Deus." 62 Nudum autem et crudum Qmetismum 
propugnavit Michael de Molinos (1640 —1696), qui docuit 68 propositiones 

w Dem. n. 1101. 68 Sess. 6, can. 26 de iustif. {Dem. n. 836). 

damnatas ab Innocentio XI 68 . Sic e. gr. damnata est eius propositio 12: 
„Qui suum liberum arbitrium Deo donavit, de nulla re debet curam habere, 
nec de inferno, nec de paradiso, nec debet desiderium habere propriae per- 
fectionis, nec virtutum, nec propriae sanctitatis, nec propriae salutis, cuius 
spem expurgare debet/' 64 — Semiquietismus non reicit quidem spem tam- 
quam quid illicitum, sed docet, dari habitualem statum amoris sine spe. 
Quam doctrinam proposuit Fenelon 65 (1651 — 171 5) episcopus Cameracensis, 
sed post damnationem ab Innocentio XIT a. 1699 factam revocavit. Inter 
propositiones damnatas de hac re invenitur haec: „Datur habitualis status 
amoris Dei, qui est caritas pura et sine ulla admixtione proprii interesse. 
Neque timor poenarum, neque desiderium remunerationum habent amplius 
in eo partem. Non amatur amplius Deus propter meritum, neque propter 
perfectionem, neque propter felicitatem in eo amando inveniendam." 88 

CAPUT III. 

De vitiis et peccatis contra spem theologicam. 

Sicuti contra fidem ita quoque contra spem peccatur omissione et 547 
commissione; commissione autem peccatur dupliciter sc. per defectum 
i. e. per desperationem, vel per excessum i. e. praesumptionem. Tria 
igitur enumerari solent peccata contra virtutem spei, scii. 1. omissio 
actus spei, quando est praeceptus, 2. desperatio , 3. praesumptio. 

1. De omissione actus spei fideles timoratam conscientiam ha- 
bentes non debent esse anxii, quia iam in qualibet devota oratione 
habetur actus spei. Fideles autem vitam irreligiosam ducentes raro in 
confessione interrogandi sunt de omissione actus spei, quia non solent 
cognoscere gravem obligationem istius actus et praeterea quia con- 
fessarius sufficienter de eorum statu iudicare potest, quando scit, poeni- 
tentem per longius tempus orationem omisisse et in plena Dei oblivione 
vixisse. Tunc enim laesit etiam obligationem fidei, spei et caritatis. 

Ad omissionem actus spei reducitur etiam nimia adhaesio bonis terrenis 
praebita, qua temporalia aeternis praeferuntur, ita ut quis in hac vita per- 
petuo manere exoptet. Haec nimia adhaesio praecipue accidit in illis, qui 
divitiis et voluptatibus abundant; est valde perniciosa, quia minuit, immo et 
aufert desiderium vitae futurae proindeque hominem reddit languidum et 
inermem ad vincendas tentationes atque ad strenue tendendum in perfectio- 
nem christianam. Tales homines haud raro prorsus imparatos mors subito 
opprimit. 

2. Desperatio peccat contra spem per defectum. Desperatio autem 548 
est vel positiva et perfecta, vel privativa et imperfecta. 

a) Desperatio positiva est voluntaria diffidentia beatitudinem con- 
sequendi, vel melius: est voluntarius recessus a beatitudine aeterna prose- 
quenda, quae indicatur adeptu impossibilis. Duplex igitur elementum 

63 Cf. Dem. n. 1221 — 1288. 64 Dem. n. 1232. 

65 Explications des maximes des Saints sur la vie intdrieure, Paris 1697. 

00 Dem. n. 1327. 

(alterum praesuppositum, alterum formale) est distinguendum in hac 
desperatione. Primum pertinet ad intellectum, qui iudicat beatitudinem 
esse adeptu impossibilem (sive quia Deus non dat sufficientia auxilia, 
sive quia propria cooperatio est nimis difficilis). Alterum idqu e formale 
elementum est recessus seu fuga voluntatis , qua homo se avertit a 
beatitudine prosequenda. Sicut enim spes essentialiter consistit in fidu- 
ciali consectatione beatitudinis, ita ex opposito desperatio essentialiter 
est voluntaria fuga ab hac beatitudine. Quare Angelicus Doctor dicit 67 : 
„desperatio non importat solam privationem spei, sed importat quem- 
dam recessum a re desiderata propter aestimatam impossibilitatem 
adipiscendi", itaque desperatio est actus voluntatis fugientis Deum ut 
beatificantem et auxiliantem, sed supponit falsum iudicium intellectus 
quo homo iudicat beatitudinem aeternam sibi esse impossibilem adeptu. 
Tale iudicium potest quidem oriri ex infidelitate, sed non necessario sic 
oritur; potest enim homo absque infidelitate formare falsum iudicium, 
se esse in tam malo statu, ut beatitudinem numquam adepturus sit 68 

b) Desperatio privativa est 'quaedam animi pusillanimitas, qua quis 
vel ex tentatione diaboli vel ex melancholica aliave morbida dispositione 
corporali animum despondet et nimio torquetur timore perdendi salu- 
tem aeternam. Ista desperatio privativa (ut plurimum) nullum est 
peccatum, sed mera: tentatio aut scrupulositas. Poenitentes, qui talibus 
scrupulis laborant, magna cum patientia et caritate tractandi sunt. Non 
est semper facile in praxi discernere, utrum adsit desperatio privativa 
an positiva. Signum tamen satis clarum est non adesse desperationem 
positivam, si poenitens non omiserit, saltem totaliter, consueta exercitia 
pietatis et religionis. 

Malitia eius. Desperatio positiva est peccatum mortale ex toto genere 
suo, ita ut non admittat parvitatem materiae. Etenim maximam iniuriam 
infert Deo, quia eius misericordiam aut negat aut in dubium vocat. Nihil 
tam frequenter et ferventer praedicatur in libris Veteris et Novi Testamenti 
quam misericordia divina; unde homo, qui nihilominus dubitat de isto at- 
tributo divino, desperans de propria salute, committit peccatum in Spiritum 
Sanctum, quia parvi pendit misericordiam divinam, quae est efficacissimum 
medium salutis obtinendae. Admissa' semel voluntaria desperatione et sublata 
spe, homo iam praeceps ruit in vitia neque serio conatur perficere bona 
opera. Hinc S. Augustinus 09 dicit: „Peccatum cum desperatione certa mors 1 ', 
et S.Thomas 70 docet: „Odium (Dei) et infidelitas, si desperationi comparentur, 
inveniuntur secundum se quidem, i. e. secundum rationem propriae speciei, 
graviora ... sed si comparetur desperatio ad alia duo peccata (infidelitas et 
odium Dei] ex parte nostra, sic desperatio est periculosior, quia per spem 
revocamur a malis et inducimur ad bona prosequenda, et ideo sublata spe 
irrefrenate homines labuntur in vitia et a bonis laboribus retrahuntur. 
Unde ... Isidorus dicit: Perpetrare flagitium aliquod, mors animae est, sed 
desperare est descendere in infernum/* _____ 

e? S. theol. I, 2, q. 40, a. 4 ad 3. 68 Cf. S. theol. 2, 2, q. 20, a. 2. 

0 » Enarr. in Ps. 50, n. 5 ( Migne , Patr. lat. 36, 588). 

70 S. theol. 2, 2, q- 20, a. 3. 

Ad desperationem reduci potest contemptus vel totalis neglectio beatitu- 
dinis, qualis inveniri solet in Rationalistis et praecipue in illis, qui negant 
aliam vitam post mortem corporalem. 

Causae desperationis sunt praecipue: a) Luxuria aliaeque inordinatae 
libidines 71 . Nam homo, qui deditus est luxuriae et libidini corporali, fasti- 
dit bona spiritualia atque parum curat de beatitudine aeterna, b) Acedia 
quae est quaedam tristitia deiectiva spiritus. Beatitudo est bonum arduum, 
quod obtineri nequit sine strenuo labore, quem refugit homo languidus, et 
proinde desperat de obtinenda beatitudine. c) Fidei defectus. Etenim homo 
non valet efficaciter intendere et sperare beatitudinem, nisi firmiter credat 
exsistentiam talis beatitudinis, auxilii divim et gratiarum. Necesse est 
igitur, hominem debilem in fide esse etiam debilem in spe, et qui naufragium 
fecit in fide, cadere in 'barathrum desperationis. 

Remedia contra desperationem eligens confessarius prius videre debet, 
ex quanam causa ipsa sit producta. Si orta est ex inveteratis vitiis, e vita 
irreligiosa, ex acedia, tunc praecipiat opera pietatis et praesertim meditatio- 
nem parabolarum S. Scripturae, in quibus elucet divina misericordia, e. gr. de 
ove perdita, de filio prodigo. Ante omnia autem curet, ut poenitens retrahatur 
a vitiis atque saepe ad sacramenta poenitentiae et eucharistiae accedat. Sin 
autem desperatio et pusillanimitas ortae sunt ex dispositione morbida cor- 
porali, aut ex ideis fixis (quod non raro accidit), tunc illa remedia adhibenda 
sunt, quae supra n. 95 et 322 indicata sunt contra ideas fixas et contra 
scrupulos. 

3. Praesumptio peccat contra spem per excessum 72 et contra timo-549 
rem (servilem) Dei per defectum. Homo enim praesumptuosus nimis 
sperat de Deo bono et misericordi et non satis timet Deum iuste punien- 
tem. Praesumptio definiri potest: temeraria fiducia obtinendae beati- 
tudinis mediis a Deo non ordinatis. 

Praesumptione diversimode peccari potest, scii, a) ab eo, qui propriis 
tantum viribus beatitudinem vult obtinere, quod est simul haeresis 
Pelagiana; b) ab eo, qui in sola misericordia divina nititur et beati- 
tudinem obtinere praesumit sine propria cooperatione; c) ab eo, qui 
divinum auxilium exspectat ad res illicitas, vel qui exspectat auxilium 

71 S. theol. 2, 2, q. 20, a. 4. 

72 Praesumptio diversis sensibus sumitur; potest enim referri vel ad intellec- 
tum vel ad voluntatem. Prout refertur ad intellectum, significat: a) nimiam 
aestimationem propriae excellentiae; b) iudicium circa facta aliorum ex coniec- 
turis desumptum, et tunc solet distingui praesumptio vehemens seu violenta, 
probabilis et levis iuxta gravitatem motivorum, quae causant coniecturam seu 
praesumptionem ( Rechtsvermutung oder auch Indizienbeweis). In hoc sensu 
supra n. 216 sermo fuit de lege fundata in falsa praesumptione. — Prout prae- 
sumptio refertur ad voluntatem, licet subinde sumatur in bono sensu ad desig- 
nandam excellentem fiduciam (cf. ludith 6, 15; 9, 17), ordinarie tamen adhibetur 
in malo sensu et significat, a) quendam animi motum eius, qui sine metu et vi, 
sed sciens et volens et cum quodam contemptu transgreditur legem; quo in 
sensu saepe in iure dicitur: „Si quis praesumpserit", „si quis temerario ausu", 

„si quis scienter"; b) motum, quo quis aggreditur opus, quod superat eius vires; 
in hoc sensu est idem ac temeritas seu audacia et opponitur virtuti fortitudinis 
aut magnanimitatis (cf. S. theol. 2, 2. q. 127 et 130; BouquiUon, De virt theol. 

1. 2, c. 2); c) vitium oppositum virtuti spei. 

divinum prorsus extraordinarium sine ratione sufficienti, quae quidem 
praesumptio vocatur tentatio Dei et saepe locum habebat Medio Aevo 
in sic dictis „Ordaliis“; d) ab eo, qui divinam misericordiam sumit 
ut ansam ad liberius peccandum vel ad perseverandum in statu pec- 
cati mortalis. In hoc ultimo tamen casu videndum est, num revera 
adsit vitium praesumptionis; nam si quis peccat ex fragilitate vel ex 
passione, simul sperans se postea veniam esse consecuturum, ac proinde 
saltem implicite iam nunc proponit conversionem suam a peccato, ille 
non committit peccatum praesumptionis, sed potius levius peccat, cum 
talis peccator videatur habere voluntatem minus firmatam ad peccan- 
dum 73 . Si quis autem peccat cum proposito perseverandi in peccato 
sub spe veniae, committit peccatum praesumptionis, immo et peccatum 
contra Spiritum Sanctum, quia est contemptus adiutorii Spiritus Sancti, 
per quod homo revocatur a peccato. 

Resolves: i. Poenitens qui confitetur: Feci tale peccatum cogitans me 
posse illud postea confiteri, nondum certo commisit peccatum praesumptionis. 
Verumtamen sedulo est admonendus de falsitate suae opinionis, cum minime 
certus sit se posse confiteri peccata commissa et sic veniam obtinere. Hoc 
enim dependet a gratia divina et non ab eius sola voluntate. Sin autem 
poenitens confitetur: feci 20 peccata cogitans me aeque facile posse obtinere 
a Deo veniam 20 quam 2 peccatorum, videtur revera commisisse peccatum 
praesumptionis, quia frivole peccavit in misericordiam divinam. 

2. Non est peccatum praesumptionis, si homo nullo modo vitat peccata 
venialia, quia ista peccata per se non impediunt beatitudinem. Nihilominus 
talis homo se committit gravi periculo perditionis, cum peccata venialia saepe 
repetita sternant viam ad peccatum mortale. 

3. Non est proprie dictum peccatum praesumptionis, si quis per sat 
longum tempus sacramenta neglexit. 

Malitia praesumptionis, a) Praesumptio haereticalis, seu illa, quae in- 
cludit errorem in fide, est peccatum ex toto genere mortale, quia opponitur 
et fidei et spei et dono timoris atque divinae iustitiae magnam iniuriam 
infert. A theologis distinguuntur quattuor praesumptiones haereticales, scii, 
praesumptio Pelagiana, praesumptio Lutherana, praesumptio Calviniana et 
praesumptio pietistica, secundum quod quis praesumit obtinere beatitudinem 
vel propriis viribus sine gratia, vel sola fide sine operibus, vel sola prae- 
destinatione absoluta, vel sola circumcisione et fide Abrahae. Cum autem 
complures Lutherani et Calvinistae sint in bona fide, eorum praesumptio non 
est nisi peccatum materiale. 

b) Praesumptio simplex est peccatum mortale ex genere suo, et parvitatem 
materiae admittit. Ratio est, quia etiam haec praesumptio ex se gravem 
iniuriam divinae iustitiae infert atque homini magnum damnum causat. Hoc 
autem peccatum est levius quam peccatum desperationis; praesumptio enim 
contemnit divinam iustitiam, desperatio autem divinam misericordiam. Porro 
secundum nostrum modum concipiendi Deo magis competit misericordia 
quam iustitia et ultio peccatorum 74 . 

Causae praesumptionis sunt praeter errores in fide supra recensitos 
superbia et inanis gloria. Ad rem scribit S. Thomas 76 : „Duplex est prae- 

73 Cf. S. theol. 2, 2, q. 21, a. 2 ad 3. 7 * Ib. a. 2. 76 Ib. a. 4. 

sumptio: una quae innititur propriae virtuti attentans scilicet aliquid ut 
sibi possibile, quod propriam virtutem excedit; et talis praesumptio mani- 
feste ex inani gloria procedit; ex hoc enim quod quis multum desiderat 

gloriam, sequitur quod attentet aliquid super vires suas Alia vero est 

praesumptio, quae innititur inordinate divinae misericordiae vel potentiae, 
per quam quis sperat se obtinere gloriam sine meritis, vel veniam sine poeni- 
tentia; et talis praesumptio videtur directe oriri ex superbia, ac si ipse 
tanti se aestimet, quod etiam eum peccantem Deus non puniat, vel a gloria 
excludat." 

Remedia contra praesumptionem sunt ea omnia, quae supra n. 415 allata 
sunt tamquam remedia contra superbiam, quippe quae sit mater praesumptio- 
nis, ut dictum est; scii, sui intima cognitio, contemplatio humilitatis Christi, 
exercitium humilitatis. 

Scholion. De spe excolenda. Multum interest, ut homo christianus habeat 560 
firmissimam spem. Hoc enim necessarium est tum pro continuo exercitio 
virtutum, tum pro patientia in tot aerumnis huius vitae. Spes augetur sicut 
fides; qui enim vividam fidem habet in divinam omnipotentiam, bonitatem 
et fidelitatem, etiam firmiter sperat in Deum, cui credidit. De mediis pro- 
ficiendi in fide supra n. 508 dictum est. Praeterea ad augmentum spei multum 
conducit bona conscientia. Hinc S. Ioannes dicit: „Si cor nostrum non 
reprehenderit nos, fiduciam habemus ad Deum, et quidquid petierimus, 
accipiemus ab eo, quoniam mandata eius custodimus, et ea quae sunt placita 
coram eo facimus. " 7B De eadem re dicit S. Augustinus 77 : „Quomodo mala 
conscientia tota in desperatione est sic bona conscientia tota in spe." — Spes 
excolenda est non solum in rebus adversis, sed etiam in rebus secundis. 
Quando enim omnia nobis prospere contingunt, proni sumas ad Deum obli- 
viscendum. Hoc autem omnino debemus evitare semper anhelantes bona 
coelestia. 

TRACTATUS IX. 

De caritate theologica et vitiis oppositis, 

Cf. 5 . Thomas, S. theol. 2, 2, q. 23—46; Quaest. disp. de caritate; S. Alphon - 
sus, Theol. mor. 1 . 2, 22—80; S. Fr ancise. Sales., Trait6 de 1 ’amour de Dieu 
(Theotimus); quem librum vocat Pius IX: „insignem ac incomparabilem trac- 
tatum"; Billuart, Diss. de caritate; Massoulie Trait6 de l’amour de Dieu (1703); 
Bouquillon, De virtutibus theologicis; Tanquerey, Synops. theol. mor. de caritate; 

O. Schilling, Lehrb. d. Moraltheol. II, § 75 sq. 

Notiones praeviae. Amor, amicitia, dilectio, caritas aliquando promiscue 551 
sumuntur; sed stricte loquendo non significant eandem rem. Amor magis 
late patet quam dilectio, caritas et amicitia; atque potest vocari genus, sub 
quo tres aliae tamquam species continentur. Quid igitur est amor? 

Amor definitur a S. Thoma: complacentia appetibilis 1 . Amor vocatur 
etiam nexus amantium, vel unio inter amantem et amatum. Triplex solet 
distingui amor: naturalis, sensibilis, rationalis. Amor naturalis est quaedam 
propensio cuiuslibet entis in finem sibi convenientem. Haec propensio non 

7 » 1 Io. 3, 21 sq. 77 In Ps. 31 n. 5 ( Migne , Patr. lat. 36, 261). 

1 , .Prima immutatio appetitus ab appetibili vocatur amor, qui nihil est aliud 
quam complacentia appetibilis" (S. theol. 1, 2, q. 26, a. 2.). 

oritur ex apprehensione propria, sed ex ordinatione Creatoris. Sic tendentia 
lapidis deorsum propter eius gravitatem, potest vocari amor naturalis, et 
omne corpus grave dicitur amare centrum terrae. Ut patet, amor naturalis 
non est actus moralis, sed tendentia a naturae auctore insita 2 . Amor sen- 
sibilis seu sensitivus seu animalis est prima ex undecim passionibus supra 
n. 74 rescriptis et definiri potest: complacentia appetitus sensibilis in bono 
sensibiliter apprehenso. Talis amor invenitur etiam in brutis. Amor ratio- 
nalis est complacentia voluntatis in bono apprehenso per intellectum. Iste 
amor rationalis nobilior et constantior est quam amor sensibilis; subdividitur 
autem in amorem concupiscentiae et amorem benevolentiae. Si enim amans 
intendit principaliter proprium commodum, adest amor concupiscentiae; sic 
homo amat cibum, divitias, honores etc. Si autem amans principaliter in- 
tendit bonum et utilitatem amati, adest amor benevolentiae. Amor bene- 
volentiae nobilior est quam amor concupiscentiae; saepe uterque amor in- 
simul adest. Sic e. gr. pater amat filium amore benevolentiae, quia sincere 
vult bonum filii; sed simul adest etiam amor concupiscentiae, quia bonus 
filius auget felicitatem patris. 

Amicitia est verus amor benevolentiae exsistens inter duas personas, quae 
se invicem scienter amant et sibi invicem aliquid communicant et amice con- 
versantur. Ad veram igitur amicitiam requiruntur tria: i. amor mutuus 
benevolentiae, 2. cognitio talis amoris ab utroque parte, 3. communicatio 
quaedam inter amantes 3 . Vera et nobilis amicitia omni laude digna est; unde 
dicitur in S. Scriptura 4 : „Amicus fidelis protectio fortis; qui autem invenit 
illum, invenit thesaurum; amico fideli nulla est comparatio, et non est digna 
ponderatio auri et argenti contra bonitatem fidei illius; amicus fidelis medi- 
camentum vitae et immortalitatis ." 

Dilectio addit supra amorem electionem praecedentem, ut ipsum nomen 
sonat; unde dilectio non est in concupiscibili (appetitu), sed in voluntate 
tantum, seu est in sola rationali natura 6 . 

Caritas autem addit supra amorem perfectionem quandam amoris, m quan- 
tum id, quod amatur, magni pretii aestimatur et carum est, ut ipsum nomen 
designat 0 . — De amore possumus loqui in malo sensu, e. gr. de amore im- 
puro, amore egoistico, amore vitioso etc.; numquam autem vel rarissime 7 
adhibemus verbum caritatis in malo sensu; hinc non loquimur de caritate 
vitiosa, de caritate concupiscentiae, de caritate egoistica etc. 

Causae et efiectus amoris. Ex illis, quae S. Thomas 8 optime disserit de 
causis et effectibus amoris, iuvat pauca depromere. Amor, solet oriri ex 
triplici causa: 1. ex cognitione boni convenientis, 2. ex similitudine et 3. ex 
familiari conversatione. Etenim commune adagium est: „Ignoti nulla cu- 
pido", vel nihil amatum nisi praecognitum. Ergo amor praesupponit cogni- 
tionem; et si res cognita apparet bona et appetitui conveniens, amatur. 
Quae quidem convenientia oriri solet ex similitudine inter amantem et 

2 S. theol. l, q. 60, a. 1 ad 3; 1, 2, q. 26, a. 1 ad 3- 

* Cf. S. theol. 2, 2, q. 23, a. 1 et 2, q. 26, a. 3, ubi amicitia vocatur quasi habitus. 


Cf. quoque 2, 2, q. 80, a. unie, ad 2. 

« Eccli. 6, 14—16. 8 Cf. S. theol. 1, 2, q. 26, a. 3 - . .. 

0 ib. — Alii desumunt nomen caritatis a verbo graeco xdp^ < 5 uod sigmneat 
gratiam et benevolentiam; ideoque malunt scribere in lingua latina: chantas. 
Prima tamen acceptio videtur esse melior. (Cf. Fr. Schaub, Die kath. Cantas 51) 
7 S. Augustinus loquitur de caritate illicita. Sermo 349, c. 1 (Mtgne, Patr. lat. 
38, 1529). * S. theol. I, 2, q. 27—28. 

amatum, unde in S. Scriptura dicitur: „Omne animal diligit simile sibi, 
sic et omnis homo proximum sibi "®, et Aristoteles asserit, amicitiam aut 
pares invenire aut pares facere. Haec tamen paritas non debet necessario 
esse perfecta, sed sufficit quaedam proportio. Si paritas est nimia, aliquando 
per accidens oritur invidia, unde dicitur: „Figulus figulum odit.“ — Fami- 
liarem autem conversationem haud parum conducere ad amorem fovendum, 
patet ex experientia; tali enim conversatione amantes se melius cognoscunt 
et plura signa amicitiae sibi dare possunt. 

Effectus amoris concinne enumerantur a S. Thoma x0 quinque, scii, unio, 
mutua inhaesio, extasis, zelus et quaedam laesiones. Amor est formaliter 
unio affectiva, in quantum amantes idem volunt et idem nolunt ; efficit autem 
unionem realem, in quantum est possibilis. Amantes enim quaerunt prae- 
sentiam personalem et delectantur in ea 11 ; immo et mutuam inhaesionem. 
Quare dicitur: „Qui manet in caritate, in Deo manet, et Deus in eo." 12 
Propter hanc unionem cum re amata, amor cuiusque boni veri et con- 
venientis perficit amantem. Unde e. gr. homo amans Deum perficitur. Amor 
vero rei malae aut disconvenientis laedit amantem, sicut e. gr. amor peccati 
laedit hominem. Amor causat extasim, i. e. egressum ex ipso agente dupli- 
citer, scii, secundum intellectum et secundum affectum. Secundum intellectum 
quidem, quia amans, oblitus sui de amato frequenter cogitat, et quo maior 
est amor, eo magis obliviscitur sui et eo saepius cogitat de amato. Secundum 
affectum autem non quaerit proprium bonum, sed bonum amati 18 . Cum 
amor hominem extra se ipsum trahat et illum reddat similem rei amatae, 
plurimum interest nonnisi res sanctas et honestas diligere. Amor causat 
zelum 14 , quia intensus amor quaerit excludere omne id, quod sibi repugnat, 
et solus vult frui re amata 16 . Zelus aliquando (sed non semper) est bonus 
et sic dicitur in S. Scriptura: „Zelo zelatus sum pro Domino Deo exerci- 
tuum" 10 , et „Zelus domus tuae comedit me" 17 . Amor intensivus cum pro- 
ducat graves immutationes corporales et inducat hominem ad laborandum 
totis viribus, causat laesiones vel saltem debilitatem corporis 18 . 

Totum tractatum de caritate dividimus in tria capita: 1. de cari- 
tate erga Deum; 2. de caritate erga nosmetipsos: 3. de caritate erga 
proximum. 

CAPUT I. 

De caritate erga Deum. 

In hoc capite agemus: 1. de natura et proprietatibus caritatis; 2. de 
necessitate caritatis; 3. de vitiis caritati erga Deum oppositis. 

ARTICULUS I. 

De natura et proprietatibus caritatis. 

Definitio. Caritas est virtus divinitus infusa, qua Deum tamquam 552 
summum bonum diligimus propter seipsum, nosque et proximum 

s Eccli. 13, 19. 10 S. theol. 1, 2, q. 28. 

11 S. theol. 1, 2, q. 28, a. 1 et 2. 18 I Io. 4, 16. 

18 S. theol. i, 2, q. 28, a. 3. Auctores mystici distinguunt extasim a raptu per 
hoc quod extasis suaviter, raptus autem violenter abstrahit mentem a sensibus. 

Cf. S. theol. 2, 2, q. 175, a. 2 ad x. 18 Eifersucht. 16 L. c. a. 4. 

10 3 Reg. 19, 10. 17 Ps. 68, 10. 18 S. theol. I, 2, q. 28, a. 5. 

propter Deum, vel potius cum S. Thoma 19 : „Caritas est quaedam 
amicitia hominis ad Deum” (fundata super communicatione beati tud in is 
aeternae) . 

Explicatur. Dicitur i° : Caritas est virtus divinitus infusa, per quae 
verba excluditur: a) erronea sententia Petri Lombardi (Magistri Senten- 
tiarum) docentis, caritatem habitualem esse ipsum Spiritum Sanctum in- 
habitantem in anima iusti et moventem ad actus caritatis immediate et non 
j mediante aliquo habitu 20 . Quae quidem sententia adversatur S. Paulo dicenti: 

i! „Caritas Dei diffusa est in cordibus nostris per Spiritum Sanctum, qui datus 

est nobis ." 21 In hoc textu caritas et Spiritus Sanctus tamquam duae res 
distinctae manifeste ostenduntur. Excluditur b) sententia quorundam theo- 
logorum (Scoti, plurium Scotistarum, Bellarmini etc.) docentium, caritatem 
identificari cum gratia sanctificante. Nam gratia sanctificans recipitur in 
essentia animae illamque perficit in ordine essendi, caritas autem recipitur 
in voluntate, quam perficit in ordine operandi. Unde S. Scriptura loquitur 
de gratia et caritate tamquam de duabus rebus distinctis: „Gratia Domini 
| nostri lesu Christi et caritas Dei.” 22 Licet autem caritas sit realiter di- 

stincta a gratia sanctificante, tamen cum illa est inseparabiliter coniuncta 
i ita ut cum ea et nascatur in iustificatione et pereat per peccatum mortale. — 

Caritas est una et specialis virtus, licet se extendat ad Deum, ad proximum 
et ad hosmetipsos, quia eadem caritate et eodem motivo diligimus Deum, 
proximum et nos ipsos, ut patebit ex dicendis de motivo caritatis. 

Dicitur 2°: qua Deum tamquam summum bonum diligimus etc., quibus 
|j: verbis designatur obiectum caritatis. 

I 663 Obiectum primarium quod caritatis est Deus ipse, prout a fide nobis 

!| i proponitur. Dicitur enim: „Diliges Dominum Deum tuum ex toto corde tuo, 

et ex tota anima tua, et ex omnibus viribus tuis, et ex omni mente tua.” 23 
;; Obiectum secundarium cui sunt omnes creaturae, in quantum sunt divinae 

beatitudinis capaces 2 *. Unde dicitur: „Secundum autem [praeceptum] simile 
{ est huic: Diliges proximum tuum sicut teipsutn.” 26 Caritas igitur extendit 

se ad omnes homines et angelos, nullo modo autem ad damnatos et daemones 
j! in gehenna, quia iam non sunt capaces divinae beatitudinis. 

664 Obiectum formale quo seu ratio formalis motiva caritatis est bonitas 
Dei, ut est in se et propter se amabilis, lumine supernaturali cognoscibilis. 
Ita sententia communissima theologorum contra paucos, e. gr. Vine. Bolgeni 28 , 
Ballerini 27 , opinantes Deum ut nobis bonum esse motivum caritatis. Ratio 
autem est, quia caritas est amor benevolentiae, non autem amor concupiscentiae, 
qui generat spem et non caritatem. Motivum caritatis esse bonitatem Dei 

19 S. theol. 2, 2, q. 23, a. 1 et 5. 

] 20 j Sent. dist. 17; cf. S. Thomae in hunc locum a. 1. 21 Rom. 5, 5. 

22 2 Cor. 13, 13. Cf. S. Thom., S. theol. 1, 2, q. 113, a. 3; De verit. q. 27, a. 2; 
Billuart, De gratia diss. 4, a. 4. 

23 Luc. xo, 27. 

2« Aliquando sumitur obiectum materiale caritatis non solum pro iis, quibus 
bene volumus, sed etiam pro rebus, quas dilecto volumus. In hoc lato sensu 
obiectum caritatis sunt prorsus omnes res, immo et daemones, in quantum ex 
caritate volumus omnia entia creata servire ad honorem Dei et utilitatem hominis 
(cf. S. theol. 2, 2, q. 25, a. 3 et 11). 

28 Matth. 22, 39. 28 Delia cariti o amor di Dio, Roma 1788. 

27 Opus theol. mor. II, de carit, n. 6sqq. 

supernaturali lumine (fidei vel gloriae) et non sola naturali ratione appre- 
hensam, patet ex eo, quod secus caritas esset habitus naturalis. 

Disputant theologi, utrum per bonitatem divinam, quae est obiectum for- 
male caritatis, intelligi debeat solummodo cumulus omnium perfectionum 
divinarum, an vero intelligi possit etiam quaevis perfectio seorsim sumpta 
abstrahendo ab aliis, e. gr. num Deus amari possit vera caritate propter in- 
finitam eius iustitiam, sapientiam etc. 2e In praxi ista controversia est parvae 
vel nullius utilitatis; certum est enim omnia attributa divina esse amabilia. 
Porro si ex amore alicuius attributi divini procedimus ad veram et sinceram 
dilectionem Dei super omnia et ad verum amorem benevolentiae, tunc cari- 
tas adest. — Gratitudo per se non est amor caritatis, sed moralis virtus 
gratitudinis; sicuti nec etiam amor erga Christum pro nobis passum; tamen 
facillime ad caritatem transeunt. Hinc fideles adhortandi sunt ad tales actus 
gratitudinis et amoris erga Christum eliciendos. 

Bonitas igitur divina est motivum, propter quod Deum caritate dili- 
gimus; eadem bonitas est etiam motivum, quare diligimus nos et pro- 
ximos, quia nempe divina bonitas in nobis et in proximo relucet, 
quatenus a) imago Dei in nobis omnibus resplendet, b) Christus pro 
nobis omnibus mortuus est, c) quatenus nos omnes ad eandem beatitu- 
dinem vocati sumus. Unde dicitur: „Si diligamus invicem, Deus in 

nobis manet , et caritas eius in nobis perfecta est Et hoc mandatum 

habemus a Deo, ut qui diligit Deum, diligat et fratrem suum .” 29 Est 
igitur una eademque caritas, qua diligimus Deum, proximum et nos, 
quia scii, est unum idemque motivum formale. Sin autem quis amet 
proximum ex alio motivo, e. gr. propter beneficia accepta, propter 
egregias eius qualitates (sive naturales sive supernaturales), quatenus 
sunt ipsius perfectiones, non est amor caritatis. Nec refert, quod forte 
sint qualitates supernaturales a Deo infusae, quia supernaturali tas ibi se 
habet tantum materialiter. Si tamen illae perfectiones considerentur ut 
participationes divinae perfectionis atque initium beatitudinis aeternae, 
possunt amari amore caritatis. Ita saltem sententia communior et verior 
contra Vasquez, Lessium, De Coninck, Herincx, putantes in hoc casu 
adesse quendam amorem caritati inferiorem, licet forte supernaturalem 30 . 

Corollarium. Ex definitione hucusque explicata sequitur, a) ut caritas 665 
sit perfectus amor benevolentiae, et b) ut sit amor amicitiae. 

a) Amor benevolentiae caritas est, quia motivum illius est bonitas Dei 
ut est in se; et caritate amamus Deum propter se et non propter nostram 
utilitatem. Sane etiam in perfecta caritate adesse potest amor concupiscen- 
tiae, sed ille non debet esse finis ultimus. In amore Dei homo solet incipere 
ab amore concupiscentiae et procedere usque ad amorem benevolentiae. 
Etenim homo in omnibus actibus suis necessario quaerit beatitudinem suam; 
cum autem videat istam beatitudinem in nullo alio consistere nisi in con- 
iunctione cum Deo, inde quaerit Deum. At vero, cum Deum coeperit oc- 
casione propriae necessitatis colere frequenter cogitando, legendo, orando. 


26 Cf. Caietanus, Banez, Sylvius in 2, 2, q. 23, a. 4. 

29 1 Io. 4, 12 et 21. 

30 Cf. Bouquillon, De virt. theol. 1 . 3, n. 41 1; Billuart, De car. diss. 1, a. 3, §2. 

oboediendo, quadam huiuscemodi familiaritate paulatim Deus innotescit, con- ; 

sequenter et dulcescit; et sic expertus, quam suavis sit Dominus, homo 
transit ad amandum Deum propter se, i. e. puro amore benevolentiae 31 . 

Amor benevolentiae tres actus includit, scii. 1. gaudium de bonis divinis, 

2. desiderium ea augendi, in quantum hoc homini possibile est, 3. zelum 
exterius promovendi gloriam Dei. 

1. Amor benevolentiae causat gaudium seu complacentiam de bonis, quae Deus 
possidet. Hinc Christus dicit Apostolis: „Si diligeretis me, gauderetis utique, 
quia vado ad Patrem," 82 ; et pulcherrime dicitur exclamasse S. Augustinus: 

„Domine Deus, sic te diligo, ut si ego Deus essem et tu Augustinus, vellem 
ego esse Augustinus, ut tu esses Deus.“ Ita refert S. Franciscus Salesius 83 , 
qui et ipse precatus est: „Magis gaudeo de infinitis perfectionibus tuis, 

Domine, quam si eaedem meae essent; gaudeo, quod nihil in mundo eas tibi 
auferre vel minuere valet." Ex gaudio et complacentia de perfectionibus 
divinis homo inducitur ad laudem Dei: „Gloria in excelsis Deo.“ . . . lau- 
damus te, benedicimus te, glorificamus te." . . . „Te Deum laudamus, te Domi- 
num confitemur." 

2. Desiderium, ut est actus benevolentiae erga Deum, ardenter intendit 
promovere gloriam Dei ubique. Hinc sincerus Dei amator vult et orat, ut 
homines omnes crescant in cognitione et amore Dei. „Confiteantur tibi populi 
Deus, confiteantur tibi populi omnes" 3 *, et: „Benedicite omnia opera Domini 
Domino." 33 „Sanctif icetur nomen tuum, adveniat regnum tuum." 36 — Istud 
desiderium producit etiam tristitiam de peccatis et offensionibus contra Deum 
commissis; causat timorem filialem, ne separemur a Deo super omnia dilecto. 

3. Zelus ad gloriam Dei promovendam oritur, cum amor non in solo 
affectu sistat, sed etiam exterius operetur; quod quidem fit dupliciter: 
a) quando quis ea, quae sunt contra honorem vel voluntatem Dei, ut sunt 
imprimis peccata mortalia, repellere iuxta prudentiam christianam pro viri- 
bus conatur 37 ; b) quando quis positive honorem Dei promovet, e. gr. in vita 
propria exemplari; perfectissime observando mandata Dei iuxta illud: „Qui 
habet mandata mea et servat ea, ille est, qui diliget me" 33 , in aliis homini- 
bus exercitia religionis et virtutum promovendo. 

556 b) Amicitia, ut supra n. 551 dictum est, tria importat, scii, quod sit amor 
benevolentiae, quod sit amor mutuus, et intercedat aliqua communicatio bono- 
rum inter amantes. Porro ista tria inveniuntur in vera caritate, unde S. Tho- 
mas scite docet, caritatem esse veram amicitiam (Freundschaftsliebe). 

Etenim absque dubio Deus amat homines amore benevolentiae, nam pretiosis- 
sima bona dedit nobis, quin ullum proprium commodum inde habeat. „Sic 
enim dilexit Deus mundum, ut Filium suum unigenitum daret." 39 Amorem 
caritatis esse mutuum et ut talem cognitum, per se patet; nam Deus cognoscit 
hunc amorem et homo cognoscit illum. Ex hoc autem amore mutuo oriri 40 
aliquam communicationem, manifeste indicat S. Scriptura: „Per quem 
maxima et pretiosa nobis promissa donavit, ut per haec efficiamini divinae 

31 Cf. S. Bernard., Ep. 11, n. 8 ( Migne , Patr. lat. 182, 113 — 114). 32 i 0 . 14, 28. 

33 Trait6 de 1’amour de Dieu 1. 5, c. 6. Cf. Ribadeneira, Vita S. Aug. in fine. 

34 Ps. 66, 4. 36 Dan. 3, 57. 36 Matth. 6, 9; Luc. n, 2. 

37 Cf. S. theol. 1, 2, q. 28, a. 4. 33 Io. 14, 21. 33 Io. 3, 16. 

40 Altera communicatio (quae ab Aristotele vocatur xoiviuvla), nempe similitudo 
aliqualis inter amantes, est fundamentum amicitiae, altera vero communicatio 
scii, bonorum, est effectus amicitiae. 


Caput I. De caritate erga Deum. Art. I. 


399 


consortes naturae " 41 . Homo igitur habens gratiam sanctificantem et cari- 
tatem participat divinam naturam et beatitudinem sicut ferrum in ignem 
missum participat naturam et vim ignis. Quae cum ita sint, homo iustus 
vere est et nominatur amicus Dei. „V os amici mei estis, si feceritis, quae 
ego praecipio vobis"* 2 , et: Nimis honoridcati sunt amici tui, Deus."* 3 — 
Iste amor amicitiae se extendit non solum ad Deum, sed propter Deum 
etiam ad eos omnes pertingit, qui beatitudinis aut iam sunt consortes aut 
saltem eius sunt capaces. Ratio est, quia, ut supra dictum est, eadem cari- 
tate diligitur Deus et proximus. 

Proprietates caritatis sunt tres: caritas enim debet esse 1. super- 657 
naturalis, 2. efficax, 3. appretiative summa. 

r. Caritatem esse super naturalem , per se patet; est enim virtus in- 
fusa et necessario coniuncta cum gratia sanctificante. Eius principium 
igitur est supernaturale. Insuper eius obiectum tum formale quod, tum 
formale quo est supernaturale, ut ex supra dictis apparet. 

2. Caritas debet esse efficax. Ideo non sufficit merus affectus cari- 
tatis seu caritas affectiva, ut voluerunt Quietistae. Quapropter mone- 
mur: „Non diligamus verbo neque lingua, sed opere et veritate" **, et 
Christus dicit: „Qui habet mandata mea et servat ea, ille est, qui di- 
ligit me." M S. Gregorius 48 autem breviter asserit: „Probatio dilec- 
tionis exhibitio est operis." 

3. Caritas debet esse appretiative summa, i. e. debemus pluris aestimare 
Deum quam omnem creaturam, ita ut parati simus potius universum 
mundum amittere quam amicitiam Dei per peccatum. In hoc sensu com- 
muniter dicimus, nos amare Deum super omnia. Hinc praecipitur : „Dili- 
ges Dominum Deum tuum ex toto corde tuo, et in tota anima tua, et 
in tota mente tua " 47 , et „Qui amat patrem aut matrem plus quam me, 
non est me dignus; et qui amat filium aut filiam super me, non est me 
dignus." 48 Ratio autem intrinseca est, quia est iniuria atrox, postponere 
Deum infinitum alicui creaturae. — De essentia vero caritatis non est, 
ut Deus ametur intensive aut sensibiliter in summo gradu. Intensio enim 
voluntatis et sensatio amoris proveniunt non tam a dignitate obiecti, 
quam ab eius vivida perceptione et propinquitate. Iamvero multa obiecta 
creata a nobis percipiuntur ut magis propinqua et a nobis vividius sen- 
tiuntur quam Deus. Quapropter e. gr. homo non peccat, qui sentit vivi- 
diorem amorem erga parentes, amicos etc., quam erga Deum; dummodo 
tamen semper paratus sit, omnia potius amittere quam amicitiam Dei. 

Gradus caritatis. Licet caritas debeat esse appretiative summa, 
tamen gradus admittit: Primus gradus est, quando Deus ita diligitur, 
ut homo propter nullam creaturam velit perdere amicitiam cum Deo 
per peccatum mortale. Versatur homo tunc in sic dicta via purgativa, 

41 2 Petr. 1, 4- 42 Io. 15, 14. 

43 Ps. 138, 17. Textus hebraicus multum differt a textu, quem habent Vul- 
gata et Septuaginta. 44 Io. 3, 18. 45 Io. 14, 21. 

48 Hom. in Evang. 1. 2, hom. 30 (Migne, Patr. lat. 176, 1220). 

47 Matth. 22, 37; cf. Deut. 6, 5. 48 Matth. 10, 37- 

qua strenue resistit inordinatae concupiscentiae trahenti ad peccatum 
mortale. — Secundus gradus exsistit, quando homo propter nullam 
creaturam vult non solum non amittere, sed nec etiam diminuere ami- 
citiam cum Deo; quod fieret per peccatum veniale. Est via illuminativa, 
in qua homo per diligens exercitium virtutum roboratur et perficitur in 
gratia. Tertius et altissimus gradus caritatis obtentus est, quando homo 
ita diligit Deum, ut etiam omnes voluntarias imperfectiones vitet propter 
amorem Dei, quocum intime est unitus. Tunc in quolibet actu homo eli- 
git id, quod Deo magis placere putat. Est via unitiva, qua homo vivit 
in dulci unione cum Deo. Primus gradus est incipientium, secundus 
proficientium , tertius est perfectorum™. 

558 Efficacia caritatis sequitur ex ipsa eius natura. Cum enim caritas 
sit vera amicitia cum Deo, non potest simul esse cum peccato mortali, 
quippe quod sit directa aversio a Deo ideoque vera inimicitia Dei. Cari- 
tatis verae actus igitur destruit peccatum mortale et iustificat pecca- 
torem. Non requiritur tertius sed sufficit primus gradus caritatis. 
Quare talis actus caritatis non est ita difficilis, sicut a nonnullis auc- 
toribus asseritur. Cum autem Christus in Novo Testamento sacramen- 
tum baptismi et poenitentiae instituerit ad iustificationem peccatoris 
requiritur ut peccator eliciens cum adiutorio divino actum caritatis 
habeat votum saltem implicitum sacramenta suscipiendi. — Actus verae 
caritatis est causa dispositiva, causa autem formalis simul et efficiens 
iustificationis nostrae est gratia sanctificans. 

Sunt quidam veteres auctores docentes, etiam amorem nobilis concupiscen- 
tiae, scii, beatitudinis supernaturalis, sufficere ad iustificationem obtinen- 
dam. Quae quidem sententia accepta in sensu obvio est reicienda et nullum 
solidum fundamentum habet. Sin autem sub amore beatitudinis intelligitur 
amor, quo vehementer cupimus Deo uniri, iste amor est vera amicitia caritas- 
que, atque sufficit, ut proxime disponamur ad iustificationem. In hoc sensu 
S. Paulus elicuit actum perfectae caritatis dicens: „Mihi -vivere Christus est 
et mori lucrum, . . . desiderium habens dissolvi et esse cum Christo .” 69 

559 Scholion i. De praestantia caritatis. luxta Protestantes fides, i. e. fiducia, 
est praestantissima virtus, quia causat iustificationem. luxta doctrinam 
autem catholicam caritas est simpliciter praestantissima virtus 808 atque prae- 
ceptum caritatis est primum et maximum mandatum. Unde S. Paulus dicit: 
„Nunc autem manent fides, spes, caritas, tria haec; maior autem horum est 
caritas" 61 Ratio vero intrinseca huius praestantiae est, quia inter virtutes 
ea est potior, quae magis Deum attingit. Atqui caritas Deum attingit multo 
intimius quam quaelibet alia virtus. Sane etiam fides et spes directe attingunt 
Deum, ex quo nobis contingunt cognitio mysteriorum supernaturalium et 
adeptio beatitudinis, sed non tam perfecte quam caritas, quae „attingit Deum, 
ut in ipso sistat, non ut ex eo aliquid nobis proveniat” 02 . Caritas perfectior 

49 Paulo aliter S. Thomas explicat hos tres gradus caritatis (S. theol. 2, 2, 
q. 24, a. 9). 

80 Phil. i, 21 23. 808 Pulchre asserit S. Franciscus Salesius: „La charitS 

est entre les vertus comme le soleil entre les estoiles" (TraitS de l’amour de Dieu 
1. 11 c. 9). 

81 1 Cor. 13, 13. 


82 S. theol. 2, 2, q. 23, a. 6. 

? *“ tum 0mn,blls alus V, rtutibus sed etiam donis et fructibus Spiritus 

ancti. Etenim per caritatem homo quasi essentialiter unitur cum Spiritu 

Sancto'^"? “ n“ tem fit . lan,um a P' us . ut moveatur a Spiritu 

? ai !f° ' - Praecellentia caritatis apparet quoque ex eius effectibus: i Sola 

ouando P ( eCCata m ° rtalia immediale disponendo ad iustificationem 

quando sacramenta mortuorum non possunt reapse recipi. 2. Sola caritas 
constituit veram amicitiam inter Deum et hominem, ut supra dictam est 
3. i>oia caritas est forma omnium aliarum virtutum, ideoque fides et snes 
carentes cantate vocantur expresse virtutes informes. De hac qualitate cari 
tatis pauca sunt explicanda. 4 e can- 

Scholion 2. De caritate ut forma omnium virtutum. Caritas non est 
forma essendi omnium virtutum, quasi ipsa constituat essentiam uniuscuius- 
que virtutis 538 ; nam quaelibet virtus habet propriam essentiam distinctam 
ab essentia caritatis. Scholastici solent principium vitale vocare formam rei. 
Cum autem omnes virtutes sine caritate sint mortuae nec quidquam agere 
valeant meritorium vitae aeternae, cum vero econtra accedente caritate eva- 
dant vivaces, ita ut earum opera sint meritoria vitae aeternae, merito vocatur 
cantas principium vivificativum et forma aliarum virtutum. Reliquae vero 
virtutes sine caritate sunt tam imperfectae et debiles, ut nequeant reddere 
hominem simpliciter virtuosum et bonum; econtra simul cum caritate in- 
funditur gratia sanctificans cum omnibus aliis virtutibus, ita ut homo evadat 
simpliciter bonus et virtuosus. - Scholastici sub triplici respectu caritatem 
vocabant formam omnium virtutum: 

1. Quia imperat seu ordinat actus omnium virtutum illasque fortiter simul 
et suaviter ad perfectissimos actus excitat. In hoc sensu dicit S. Paulus- 
, Cantas patiens est, benigna est, ...omnia suffert, omnia credit, omnia 
sperat, omnia sustinet ." 84 

2. Quia omnes virtutes debent tendere in id, quod est proprium obiectum 
cantatis, scii, in unionem cum Deo. Hinc S. Thomas dicit: „Caritas potest 
dici forma exemplaris virtutum, non ad cuius similitudinem virtutes gene- 
rentur, sed in quantum ad eius similitudinem quodammodo operantur." 88 

3 - Quia tantum ex caritatis influxu, sive actuali sive virtuali, actus aliarum 
virtutum sunt meritorii. De qualitate autem huius influxus theologi non 
concordant. Alti, e. gr. Vasquez 8 «, docent, caritatem habitualem et habitualem 
influxum cantatis sufficere, ut omnia opera honesta hominis iusti sint meri- 
toria; alii, scii. Iansenistae et quidam veteres Lovanienses, putabant, influxum 
actualem caritatis esse necessarium in quolibet actu, qui secus non esset 
meritorius. Alii demum, scii, plurima pars Thomistarum et multi alii, docent, 
requiri et sufficere aliqualem influxum virtualem caritatis ad reddendum vere 
meritorium unumquodque opus honestum in statu gratiae sanctificantis 
factum. Quae quidem ultima sententia videtur esse melior, cum sit a 
S. Thoma propugnata et rationi conformior. Angelicus Doctor dicit: , Meri- 
tum vitae aeternae primo pertinet ad caritatem, ad alias autem virtutes, 
secundum quod earum a ctus a caritate imperantur"”; et: „Oratio autem! 

83 S. theol. 1, 2, q. 68, a. 8. 538 Ib. 2, 2, q. 23, a. 8 ad i. ~ 

84 1 Cor. 13, 4 sqq. 88 Quaest. disp. de carit, a. 3 ad 6. 

60 In 1, 2, disp. 217. Nostris temporibus eandem sententiam proposuit Ioan. 
Ernst in opusculo „Uber die Notwendigkeit der guten Meinung", Freiburg, Her- 
der, 1905. Pariter Chr. Pesch, Praelect. dogm. VIII, n. 63Q. 

87 S. theol. 1, 2, q. 114, a. 4. 

PeOmmeb, Man. Theol. mor. I. 

sicut et quilibet alius actus virtutis, habet efficaciam merendi, in quantum 
procedit ex radice caritatis." 68 — Ratio autem intrinseca est, quia per id 
meremur ultimum finem, scii, perfectam unionem cum Deo, per quod ten- 
dimus in Deum. Atqui per solam caritatem tendimus ad perfectam unionem 
cum Deo. Ergo caritas saltem virtualis necessaria est in omnibus actibus 
nostris meritoriis neque sufficit caritas habitualis BB . 

In praxi iste influxus virtualis caritatis facile adest in omnibus actibus 
iusti. Nam „cum aliquis seipsum ordinat in Deum sicut in finem in omnibus 
quae propter se ipsum facit, manet virtute intentio ultimi finis, qui Deus est: 
unde in omnibus mereri potest, si caritatem habeat." 60 Nihilominus fideles 
hortandi sunt, ut saepius etiam actualiter referant actus suos in finem cari- 
tatis, scii, in Deum. Sic enim caritas fervidior evadit; ex fervore autem 
caritatis dependet quantitas meriti; ideoque obolus viduae plus meruit quam 
thesauri divitum. 

ARTICULUS II. 

De necessitate caritatis. 

560 Propositio I. Caritas habitualis (seu virtus caritatis) omnibus tam 
infantibus quam adultis necessaria est ac semper fuit ad salutem ne- 
cessitate medii. 

Haec est doctrina catholica 61 ; unde simpliciter S. Ioannes dicit^ „Deus 
caritas est : et qui manet in caritate , in Deo manet , et Deus in eo ." 63 Qui 
autem non habet „vestem nuptialem " os i. e. caritatem, mittetur in tenebras 
exteriores. Ratio est, a) quia nemo salvatur, nisi Dei amicus. Atqui per 
solam caritatem constituitur vera amicitia inter Deum et hominem, ut ex 
supra dictis patet. Ergo nemo salvatur sine caritate, b) quia nemo salva.tur 
sine gratia sanctificante. Iam vero cum gratia sanctificante indissolubiliter 
coniuncta est caritas. 

561 Propositio a. Caritas actualis (seu actus caritatis) necessaria est 
necessitate medii omnibus adultis, usu rationis capacibus, a) si in statu 
peccati mortalis exsistentes non possunt suscipere sacramentum mor- 
tuorum (baptismum seu poenitentiam); b) post caritatem habitualem 
adeptam aliquoties in vita. 

Ratio primae partis est, quia ad suscipienda sacramenta mortuorum bap- 
tismi et poenitentiae et, mediantibus illis, ad recipiendam iustificationem 
sufficit attritio, quae non est actus perfectae caritatis 04 . Quando autem 
peccator nequit suscipere ista sacramenta, tunc requiritur et sufficit ad 
iustificationem obtinendam contritio, quae includit veram caritatem 06 . Neque 
tamen requiritur, ut iste actus caritatis sit ex omni parte perfectus, sed 
merito dicit Angelicus Doctor: ..Quantumvis parvus sit dolor, dummodo ad 


es S. theol. a, 2, q- 83, a. 35. 

ee Cf. Billuart, De gratia diss. 8 , a. 4; de carit, diss. 4, a. 8. 
eo S. Thom., Quaest. disp. de carit, a. 11 ad 2. 

«i Cone. Trid. sess. 6, cap. 7. 62 1 Io. 3, 16. 63 Matth. 21, 13. 

« 4 Cf. Cone. Trid. sess. 14, c. 4 de sacr. poenit ( Denz . n. 897 sq.). Ista sententia 
nunc est certa, quidquid est de natura istius attritionis. Cf. infra III, 342 sqq. in 
tractatu de poenitentia. 

6e Cf. Prop. 71 damnata Baii (Denz. n. 1071). 


contritionis rationem attingat, omnem culpam delet." 06 — Ratio secundae 
partis est, quia nemo adultus perveniet ad Dei visionem, nisi ad unionem 
cum Deo tendat; quod quidem fit per caritatem actualem. Hinc dicit S. loan- 
nes de caritate fraterna: „Qui non diligit, manet in morte ." 97 Idem valet 
a fortiori de caritate divina. 

Propositio 3. Caritas actualis (seu actus caritatis) omnibus adultis 562 
usu rationis pollentibus necessaria est etiam necessitate praecepti divini 
specialis. 

Exsistentia huius praecepti divini manifeste eruitur ex verbis Christi: 

>; Diliges Dominum Deum tuum ex toto corde tuo, et in tota anima tua, et 
in tota mente tua " 08 — Hoc autem praeceptum esse speciale et distinctum 
a ceteris mandatis, atque esse quid aliud ac observantiam ceterorum manda- 
torum (quod nonnulli veteres falso docuerunt 66 ) patet: a) Ex verbis Christi 
immediate sequentibus: „Hoc est maximum et primum mandatum " Si enim 
est maximum et primum mandatum, non est complexus omnium mandatorum, 
b) Ex propositione damnata ab Alexandro VII: ,,Homo nullo umquam vitae 
suae tempore tenetur elicere actum fidei, spei et caritatis ex vi praeceptorum 
divinorum ad eas virtutes pertinentium." Huc spectant etiam sequentes pro- 
positiones damnatae: „An peccet mortaliter, qui actum dilectionis Dei semel 
tantum in vita eliceret, condemnare non audemus." «Probabile est, ne singulis 
quidem rigorose quinquenniis per se obligare praeceptum caritatis erga 
Deuin " Tunc solum obligat, quando tenemur justificari et non habemus 
aliam viam, qua iustificari possumus." Istae tres propositiones damnatae 
sunt ab Innocentio XI anno 1679. «Horno non tenetur amare neque in 
principio neque in decursu vitae suae moralis." Hanc propositionem dam- 
navit Alexander VIII anno 1690™. — c ) Ex auctoritate S. Thomae dicentis: 
«Cadit tamen actus dilectionis sub praeceptis specialibus." 71 

Extensio huius praecepti. Caritatis praeceptum, quatenus est 663 
negativum, prohibet peccata contra hanc virtutem, de quibus infra 
sermo redibit; quatenus autem est affirmativum, obligat, ut aliquando 
debitus actus caritatis a nobis eliciatur. Debemus autem: a) Deum 
diligere ex toto corde, ex tota mente, ex tota anima, ex totis viribus. 

SS. Patres diversimode explicant hos terminos. S. Thomas 72 vero 
hanc declarationem dat: «Praecipitur nobis, ut tota nostra intentio 
feratur in Deum, quod est ex toto corde; et quod intellectus noster 
subdatur Deo, quod est ex tota mente; et quod appetitus noster re- 
guletur secundum Deum, quod est ex tota anima; et quod exterior 
actus noster oboediat Deo, quod est ex tota fortitudine, vel virtute, vel 
viribus Deum diligere." — b) Deum diligere caritate appretiative 
summa, ut iam supra n. 557 explicatum est. 

Cum praeceptum caritatis affirmativum non obliget semper et pro 
semper, iam quaeritur: 


buppi. q. 5, a. 3. 67 1 j a ^ 14, es Matth. 22, 37 sq. 

E. gr. Ioan. Sanchez (Select. disp. 1, n. 2), Maldonatus (Comm. in Matth. 
22, 38). 

70 Istae propositiones damnatae inveniuntur apud Denz. n. 1101 1280 

71 S. theol. 2, 2, q. 44, a. 1 ad 1. 

72 Ib. a. 5. 

Quoties et quando sit eliciendus actus caritatis. Ad quam quaestio- 
nem respondetur, hoc praeceptum caritatis obligare vel per se vel per 
accidens. 

Per se adest obligatio actus caritatis eliciendi: 

1. In initio vitae moralis, i. e. quando homo usum sufficientem 
rationis iam adeptus satis clare cognoscit Deum super omnia amabilem 
et amandum 78 . Tunc enim homo tenetur elicere actum caritatis, quia 
secus parvi pendit Deum ac proinde graviter peccat. Istud autem mi- 
tium vitae moralis non est mathematice sed moraliter sumendum, 
quia perfectus usus rationis non est simul et semel, sed solet successive 
acquiri 74 . Boni catholici, etsi non recordantur se implevisse hoc prae- 
ceptum, non debent esse anxii, quia iam satisfecerunt huic obligationi 
per quodlibet servitium Deo libere praestitum. 

2. In articulo mortis. Ita sententia longe probabilior 78 . Etenim 
homo iamiam ex hoc mundo egressurus .tenetur desiderare unionem 
cum Deo, quod fieri nequit sine actu caritatis. 

3. Saepius in vita. Ita constat ex propositionibus damnatis supra 
recensitis. Sin autem nunc quaeritur, quoties in vita homo per se tenea- 
tur elicere actum caritatis, theologi non concordant, nec quidquam aliud 
certi dici potest nisi ut actus caritatis saepius quam quolibet quin- 
quennio elici debeat. Ita ex propositione damnata supra citata. S. Al- 
phonsus 70 putat, hominem teneri sub gravi peccato elicere actum cari- 
tatis quolibet mense; alii volunt, hanc obligationem exsistere quolibet 
die dominico et festivo 77 . — Ceterum fideles timoratae conscientiae 
non debent esse anxii de transgressione huius praecepti, quia suffi- 
cienter actum caritatis eliciunt, quoties ex intentione Deum honorandi 
pium aliquod opus peragunt, quoties pias orationes fundunt, etc. Etenim 
vel in sola recitatione Orationis Dominicae tres actus caritatis conti- 
nentur; nimirum triplex desiderium, ut sanctificetur nomen Dei, ut 
voluntas Dei fiat in coelo et in terra, ut adveniat regnum Dei. 

Per accidens urget obligatio eliciendi actum caritatis: 

1. Quoties quis versatur in peccandi periculo, quod removeri nequit 
sine actu caritatis. Iste casus facile accidere potest, si quis patitur 
graves tentationes odii contra proximum, quae vinci nequeunt sine 
forti actu caritatis erga Deum, quippe qui prohibeat omne odium contra 
proximum, cum hic sit imago Dei. 

2. Quoties quis in statu peccati mortalis exsistens et carens con- 
fessario tenetur statum gratiae sanctificantis recuperare; e. gr. aliquis 
tenetur aliquod sacramentum vivorum recipere, vel aliquis tenetur sol- 
lemniter administrare aliquod sacramentum, dum ipse est in statu pec- 
cati mortalis, et caret copia confessarii. Tunc enim actus contritionis 
perfectae eliciendus est, qui necessario coniungitur cum actu caritatis. 

73 Cf. S. theol. 1, 2, q. 89, a. 6- 7 * Cf. Billuart, De pecc. diss. 8, a. 7. 

73 S. Alphansus (Theol. mor. II, 23) hanc sententiam vocat probabilissimam 

70 Homo apost. tr. 4, n. 14- 77 Billuart, De gratia diss. 4, a. 7, § 2. 

— Nonnulli theologi asseruerunt, hominem post peccatum mortale 
peractum teneri statim elicere contritionis ac caritatis actum ; quae qui- 
dem sententia hodie ab omnibus derelicta est, utpote minus conformis 
decretis Concilii Tridentini 7e . Sane optimum et valde consulendum est 
quantocius exsurgere ex statu peccati mortalis, sed nullibi exsistit 
grave praeceptum faciendi statim hanc resurrectionem 70 . 

Nota. Valde salutiferum est, ut saepissime actus caritatis eliciamus; 
ideoque Benedictus XIV 80 hortatur episcopos, ut in qualibet ecclesia 
paroeciali faciant populo praelegi omnibus diebus Dominicis et festivis 
actus fidei, spei et caritatis. 

ARTICULUS III. 

De vitiis caritati erga Deum oppositis. 

Caritati erga Deum generaliter opponitur omne peccatum mortale, 664 
quippe quod destruat amicitiam Dei ac proinde caritatem; specialiter 
autem opponuntur caritati per modum commissionis duo vitia: odium 
Dei et acedia 81 , et per modum omissionis: omissio actus caritatis de- 
biti. De omissione actus caritatis sufficienter iam dictum est art. praec. 
Restat dicendum de odio Dei et acedia. 

§ 1. 

De odio Dei. 

Notiones. Odium in genere est actus, quo aliquod malum aversamur. 
Illud vero malum potest esse res vel persona. Nunc loquimur de odio 
alterius personae. Potest autem aliquis male affici erga alteram per- 
sonam, vel quia illa est mala seu abominabilis vel quia illi optatur 
aliquod malum. In primo casu habetur sic dictum odium abominationis, 
quod consistit in animi aversione, qua personam aliquam tamquam 
nobis vel nostris (i. e. personis nobis coniunctis, e. gr. consanguineis 
aut amicis) nocivam refugimus et repellimus. In altero autem casu 
habetur odium inimicitiae seu malevolentiae, quod praecise intendit 
malum ut alteri noceat. Sic e. gr. uxor potest habere odium abomina- 
tionis contra ebrietatem mariti, quem ipsum tamen amat; pariter contra 
illos, qui inducunt maritum ad ebrietatem. Sin autem istis seductoribus 
optat malum, habet odium inimicitiae. 


78 Sess. 14, c. 4 de sacr. poenit. {Dene. n. 897 sq.). 

78 Cf. 5 . Alph., Theol. mor. 1 . 6, n. 437. 

80 Const. „Etsi minime" d. 7 Febr. 1742. 

s» Veteres auctores loquentes de vitiis contra caritatem solebant insimul 
afferre vitia contra caritatem tum Dei tum sui ipsius tum proximi. Sic e. gr. 
Guilelmus Peraldus O. Pr. in optimo suo tractatu „Summa virtutum ac vitio- 
rum" scribit: „Caritati videntur adversari superfluus amor nostri, vanus amor 
mundi, odium proximi et generaliter damnabilis offensa Dei" (t. I fed. Venetiis 
1771 ]» P- 276, de carit, c. 17). 

Odium abominationis opponitur amori concupiscentiae; quia, sicut 
amore concupiscentiae volumus nobis bonum, ita odio abominationis 
aversamur nobis malum. Tale odium est licitum, si debitum modum 
non excedit et potius defectus quam ipsam personam attingit, ut patet 
exemplo mox allato de uxore, quae odit ebrietatem mariti. Hinc dicit 
quoque pius Psalmista: „lniquos odio habui " 82 . 

Odium inimicitiae opponitur amori benevolentiae et amicitiae; quem- 
admodum enim amore benevolentiae volumus alteri bonum, ut illi bene 
sit, sic odio inimicitiae volumus alteri malum, ut illi male sit. Sicut 
autem amor concupiscentiae saepe ducit ad amorem benevolentiae, ita 
vicissim odium abominationis solet gignere odium inimicitiae; nam ex 
eo quod aliquem ut nobis valde molestum aversamur, facile inducimur, 
ut illi velimus malum et hoc malum reputemus nostrum bonum. Odium 
inimicitiae aliquando fere diabolicum est. Nam sicut diabolus optat 
Deo et hominibus malum praecise ad nocendum, etsi scit, se inde 
nullum commodum posse consequi, ita quidam perversi homines odio 
perciti inimicis optant et procurant interitum cum proprio ipsorum 
evidenti periculo sine spe alterius commodi. 

Odium abominationis erga Deum est aversari aliquam eius perfec- 
tionem, e. gr. iustitiam, omnipotentiam ut nobis nocivam. Sic peccator 
luxuriosus obstinatus forte odit iustitiam divinam punientem. Odium 
inimicitiae est optare malum Deo. 

Malitia. Omne odium Dei est peccatum mortale ex toto genere suo; 
immo si est odium inimicitiae, est ex genere suo omnium peccatorum 
gravissimum. 

Ratio est, a) quia est directa aversio a Deo summo bono; b) quia prae- 
stantissimae virtuti, scii, caritati, directe opponitur. Propter speciales tamen 
circumstantias interdum aliquod aliud peccatum potest esse gravius odio Dei, 
e. gr. proditio Iudae Iscariotae facta propter avaritiam videtur esse maius 
peccatum quam odium Dei alicuius Franco-Massonici. — Consulto dictum 
est omne odium Dei esse peccatum mortale, quia odium Dei, si est actus 
plene deliberatus, non admittit parvitatem materiae, cum semper includat 
gravem offensam Dei atque gravem deordinationem contra rectam rationem. 

Odium Dei ita adversatur rectae rationi, ut Angelicus Doctor 83 specialem 
sibi ponat quaestionem: „Utrum quis possit Deum odio habere.“ Respondet 
autem Deum visum secundum suam essentiam, quae est summe amabilis, 
non posse odio haberi; secundum vero effectus iustitiae, qui repugnant in- 
ordinatae voluntati creatae, peccatores et damnatos odio habere posse Deum, 
qui iuste et severe punit crimina, quique praecipit ordinem moralem et exigit 
summam reverentiam sibi exhibendam. 

Nota. i. Non omne odium poenarum a Deo inflictarum vel infligen- 
darum est odium Dei; nam poenas oderunt multi, qui tamen eas pa- 
tienter ferunt propter reverentiam iustitiae divinae. Immo murmu- 
rationes contra divinam providentiam non sunt semper odium Dei, nisi 
tamen accedat blasphemia contra Deum. 


sa Ps. 118, 113. 


88 S. theol. 2, 2, q. 34, a. I. 

2. Licet caritas Dei et sui et proximi sit eadem virtus, tamen odium 
Dei, odium sui et odium proximi non sunt idem peccatum, nam uni 
virtuti opponi possunt diversa peccata. Unde peccatum odii Dei specie 
distinguitur a peccato odii sui et proximi. Immo non omnia odia 
proximi sunt eiusdem speciei; sic patrem odio habere est peccatum 
aliud ac odisse aliquam personam extraneam. 

§2. 

De acedia. 

Acedia est quaedam tristitia aggravans, quae scii, ita deprimit ani- 565 
mum, ut nihil agere libeat; et ideo acedia importat quoddam taedium 
operandi vel quendam torporem mentis negligentis bona incohare 84 . 
Acedia prout est vitium speciale definiri potest: fastidium et tristitia 
de bonis spiritualibus seu de mediis salutis aeternae ob difficultatem 
in eis acquirendis et adhibendis expertam. Quo quidem sensu accepta 
acedia est peccatum mortale ex genere suo, utpote directe opposita ca- 
ritati, quae non solum non tristatur sed potius gaudet de bonis spiritua- 
libus et divinis eaque ferventer prosequitur iuxta illud Psalmi: „Laetatus 
sum in his, quae dicta sunt mihi: in domum Domini ibimus. “ 86 Cf . quae 
supra n. 434 sqq. dicta sunt de malitia, effectibus et remediis acediae. 

CAPUT II. 

De caritate erga nosmetipsos. 

Praenotamen. Post illa, quae dicta sunt de caritate erga Deum, pauca 
remanent notanda de caritate erga nosmetipsos; nimirum de obligatione 
nosmetipsos diligendi vera caritate, et de vitiis oppositis. Longior sermo 
de sic dictis iniuriis contra proprium corpus infra in tractatu de iustitia 
redibit II n. 1 11 sqq. 

Hic non loquimur a) de amore sui, prout est innatus appetitus quaerendi 
propriam beatitudinem. Talis enim appetitus non est virtus, cum sit neces- 
sarius. In omni enim actu homo necessario appetit propriam beatitudinem; 
b) de amore sui naturali, quo homo libere sibi quaerit aliqua bona naturalia 
sine motivo supernaturali. Talis enim amor est quidem moralis, sed non 
est virtus theologica; c) de amore sui supernaturali spei seu concupiscentiae, 
quo homo sibi optat beatitudinem supernaturalem. Talis enim amor pertinet 
ad virtutem spei, ut supra dictum est. 

Sermo est igitur de amore sui supernaturali caritatis, quo homo seipsum 
diligit propter Deum et in Deo, quatenus est filius Dei. 

1. Obligatio diligendi nosmetipsos amore caritatis manifeste iam 566 
supponitur, quando iubemur diligere proximum sicut nos ipsos 86 . Ratio 
autern est, -quia caritas se extendit ad omnes, qui sunt capaces beatitudinis 
aeternae. Inter, quos sumus et nos ipsi. Ideo S. Thomas 87 docet: „Pos- 
sumus loqui de 'caritate secundum propriam rationem eius, prout scii. 

j ■ - " * 

84 S. theol. 2, 2, q.: 35 , a. 1. 88 Ps. 121, 1. 88 Matth. 22, 39. 

87 S. theol. 2, 2, q. 125, a. 4. 

est amicitia hominis ad Deum principaliter, et ex consequenti ad ea, 
quae sunt Dei, inter quae etiam est ipse homo, qui caritatem habet; et 
sic inter cetera, quae ex caritate diligit quasi ad Deum pertinentia, 
etiam seipsum ex caritate diligit." — Quia autem etiam - corpus no- 
strum est particeps beatitudinis, debet quoque dilectione caritatis 
amari 88 . Optima sane est haec ratio Angelici Doctoris, simulque est 
unica norma et regula in amore nostro: In tantum debemus nos, i. e. ani- 
mam et corpus, diligere, in quantum pertinemus ad Deum. Quam ob 
rationem amando nos semper intendere debemus etiam gloriam Dei. 
Hinc appetendo bonum corporis, e. gr. sanitatem, voluptatem, vitam etc., 
haec omnia debemus dirigere (saltem implicite) in gloriam Dei; pariter 
bona animi, e. gr. instructio, scientia, honor etc., non sunt amanda et 
appetenda propter semetipsa, sed propter Deum. Omnia autem, quae 
nos avertunt a Deo, oportet odio habere. Proinde homo tenetur refre- 
nare inordinatas passiones, debet rationabilem mortificationem infligere 
corpori, quippe quod post peccatum originale aggravet animam et 
semper pronum sit ad rebellandum. Minime autem homo Christianus 
tenetur fugere omnes delectationes, sed potest et debet gaudere, potest 
frui rebus terrestribus iuxta rectam rationem. Hinc homo non solum 
potest, sed etiam debet honestas recreationes sumere ad restaurandas 
mentis et corporis vires. 

Multum interest, ut quilibet homo habeat verum et ordinatum 
amorem erga semetipsum. Nam merito S.Thomas 80 dicit: „Inordinatus 
amor sui est causa omnis peccati"; et S. Augustinus 60 graphice dicit: 
„Fecerunt civitates duas amores duo: terrenam scilicet amor sui usque 
ad contemptum Dei; coelestem vero amor Dei usque ad contemptum 
sui." — Amare est velle alicui verum bonum. Proinde ille vere et 
ordinate se amat, qui sibi vult verum bonum. Porro verum bonum 
hominis est illud, quod animam meliorem atque Christo similiorem 
reddit. Christus enim fuit perfectissimus homo, et saepe nos monet, 
ut exemplum suum sequamur. Ergo in imitatione Christi consistit 
verus et perfectissimus amor sui. 

567 Amor proprii corporis. Ex amore nostri obligamur propriam vitam, 
sanitatem et membrorum integritatem conservare, nisi tamen bonum 
commune aut etiam bonum spirituale contrarium exigat. Sic e. gr. in ■ 
bello bonum commune exigit, ut milites sacrificent propriam sanitatem, 
immo et ipsam vitam. Propter bonum spirituale proprium potest quis 
sibi imponere duras mortificationes, quae aliqualiter sanitatem laedunt; 
propter bonum spirituale paroeciae pastor animarum tenetur vitam 
suam periculo exponere. 

Obligatio vitae sanitatisque conservandae se extendit ad ordinaria, 
non autem (nisi raro) ad extraordinaria media. Qui enim nec media 
ordinaria adhibere vellet ad conservationem suam, eo ipso sibi mortem 

88 Cf. S. theol. 2, 2, q. 25, a. 5 ad 2. 88 Ib. 1, 2, q. 77, a. 4. 

e» De civ. Dei 1 . 14, c. 28. 

inferret, quod profecto non licet. Talia media ordinaria sunt e. gr. ad- 
vocare medicum durante aegritudine, sumere nutrimentum sufficiens 
et conveniens etc. Media autem extraordinaria homo, etiamsi potest 
adhibere non tenetur, quia de tali obligatione non constat et quia secus 
nimis grave onus imponeretur. Quaenam autem sint media extraordi- 
naria, iuxta prudens indicium discernendum est. Tamquam media 
extraordinaria habentur e. gi. longinquum iter in aerem salubriorem, 
operatio chirurgica valde dolorosa vel onerosa, velut amputatio utrius- 
que femoris. Hodie autem ob magnam artis chirurgicae perfectionem 
operationes ordinariae, ut operatio appendicis, herniae iam non cen- 
sentur media extraordinaria. Aliquando tamen tenetur quis adhibere 
etiam media extraordinaria, si scii, eius vita est valde necessaria pro 
familia aut pro bono communi, e. gr. mater debet media extraordinaria 
ad vitam conservandam adhibere, si secus eius filii remanerent orphani 
in magnis angustiis versantes. 

2 . Peccata opposita caritati sui comprehenduntur omnia in odio 568 
sui. Formali ter loquendo homo nequit quidem odio habere seipsum, 
quia in omnibus actibus suis necessario quaerit suam felicitatem et 
non suum malum 91 . In sensu autem lato nempe nocumenti causati 
loquuntur S. Scriptura et SS. Patres de odio sui, e. gr. „Qui diligit ini- 
quitatem, odit animam suam."»* „Qui faciunt peccatum et iniquitatem, 
hostes sunt animae suae.” 93 Odium sui igitur sunt diversa nocumenta, 
quae homo voluntarie sibi infert, scilicet: 

a) Gravissimum nocumentum, quod homo sibi infert, est ipsum pec- 
catum mortale, quo occidit animam suam et destruit in se veram cari- 
tatem supernaturalem; unde recte dicitur: ,,Qui diligit iniquitatem, odit 
animam suam.” 9 * 

b) Deinde contra caritatem sui peccat, qui sine sufficienti ratione se 
exponit periculo animae aut corporis. Item qui post lapsum in pecca- 
tum mortale poenitentiam diu differt. Peccatum enim, quod mox per 
poenitentiam non deletur, suo pondere ad aliud trahit. Quaenam autem 
sit diuturna dilatio, auctores non concordant 88 , nec potest mathema- 
tice determinari, cum hoc pendeat a proclivitate hominis ad peccandum. 

c) Qui suicidium committit, vel qui salutem corporis temere minuit 
aut pessumdat, peccat item contra caritatem sui. Dico autem temere 
minuit, nam propter rationes sufficientes et praesertim propter bonum 
spirituale licet austeritates corporales subire et sanitatem corporalem 
periculo exponere, ut dictum est 98 

d) Inordinatus egoismus, qui in actionibus suis quaerit praecipue 
proprias quasdam utilitates temporales, laedit caritatem sui, caritas 
enim non quaerit, quae sua sunt 97 . 


81 Cf. S. theol. 1, 
84 Ps. 10, 6. 

86 Cf. infra II n. 

87 1 Cor. 13, 5. 


2, q. 29, a. 4. 88 Ps. 10, 6. 88 Tob. 12, 10. 

86 Cf. S - . Alph., Theol. mor. 1 . 6, n. 437, dub. 1. 

112 sqq. de iniuriis contra proprium corpus. 

Scholion i. De modo confitendi peccata contra caritatem sui commissa. . 
In confessione sufficit declarare actus commissos contra salutem animae aut 
corporis, quin sit necessarium expresse dicere, hosce actus fuisse peccata 
contra caritatem sui. Ratio est, quia confessarius sufficienter iudicare potest 
de his actibus commissis. Praeterea ista peccata saepe laedunt non tantum 
caritatem sui, sed etiam iustitiam. Homo enim non est dominus absolutus 
corporis sui, sed tantum quasi villicus. Si ergo temere nocet corpori suo, 
laedit iustitiam Deo et communitati debitam. 

569 Scholion z. De obligatione laborandi. Labor in stricto sensu morali 
sumptus videtur esse liberum et onerosum exercitium humanarum virium 
ad aliquod bonum utile (et non solum delectabile) obtinendum. Labor igitur 
sive sit spiritualis sive sit corporalis est necessario productivus et lucrativus, 
ac proinde operationes improductivae, quamvis sint onerosae, ut sunt non- 
nulli ludi vulgo „Sport“, non sunt labor proprie dictus, quia primario inten- 
dunt delectationem vel gloriam. In latiore sensu labor est quaelibet humana 
operatio sive corpore sive mente exercetur, e. gr. oratio mentalis et vocalis. 
Labor productivus certe necessarius est generi humano, quippe quod existere 
nequeat sine eo. Singulis autem hominibus labor est quidem necessarius m 
hoc sensu, quod non est licitum totam vitam peragere in otio; non est autem 
ipsis necessarius tempore determinato, nisi 

a) secus convenientem victum licite habere nequeant. Ii autem, qui aliunde 
convenientem victum licite sibi comparant, non tenentur ex hac sola ratione 
laborare, ut e. gr. religiosi ducentes vitam contemplativam; 

b) secus sufficienter vitari nequeat otium, ex quo multa mala oriuntur. 
Otium istud periculosum potest tamen etiam aliis modis vitari; 

c) secus malae passiones sufficienter domari non possint. Evidenter autem 
exsistunt alia quoque media ad hunc finem obtinendum; 

d) secus bonum societatis non satis promoveatur. Absque omni dubio 
competit labori magnum momentum sociale, quoniam affert multa bona socie- 
tati humanae, sed neutiquam probari potest unumquemque debere hoc modo 

promovere bonum sociale. . 

e) Cum igitur ex nulla ex quattuor rationibus adductis evincatur omnimoda 
necessitas laboris productivi pro unoquoque homine, cumque insuper nequeat 
afferri clarum praeceptum positivum divinum® 8 aut humanum laborandi, 
sequitur a) ut quilibet homo non stricte obligetur ad laborem; ex recto 
autem amore tum sui tum societatis humanae unicuique labor rationabilis 
maxime commendandus est; p) ut operistitium non sit intrinsecus malum, 
quamvis pro viribus vitandum® 8 . 

CAPUT III. 

De caritate erga proximum. 

Ex supra n. 554 dictis constat, caritatem erga proximum non esse aliam 
virtutem ac caritatem erga Deum, quia adest idem obiectum formale quo. 

«8 Iu compluribus locis S. Scripturae labor valde quidem commendatur, sed 
non stricte praecipitur. Sic e. gr. S. Paulus scribit: «Quoniam, si quis non vult 
operari, nec manducet. Audivimus enim, inter vos quosdam ambulare inquiete, 
nihil operantes sed curiose agentes. Iis autem, qui eiusmodi sunt, denuntiamus, 
et obsecramus in Domino Iesu Christo, ut cum silentio operantes, suum panem 
manducent" (2 Thess. 3, iosqq.). 

90 Cf. infra II, n. 309; S. theol. 2, z, q. 187, a. 3- 


Caput III. De caritate erga proximum. Art. I. 41 1 

„Ratio enim diligendi proximum Deus est; hoc enim in proximo debemus 
diligere, ut in Deo sit. Unde manifestum est, quod idem specie actus est, 
quo diligitur Deus et quo diligitur proximus. Et propter hoc habitus cari- 
tatis non solum se extendit ad dilectionem Dei, sed etiam ad dilectionem 
proximi." 1 

Totum hoc caput dividimus in tres articulos: 1. de exsistentia, extensione 
et ordine praecepti caritatis erga proximum; 2. de operibus caritatis; 3. de 
peccatis huic caritati oppositis. 

ARTICULUS I. 

De exsistentia, extensione et ordine praecepti caritatis 
erga proximum. 

Dividimus hunc articulum in tres paragraphos: 1. de exsistentia huius 
praecepti; 2. de extensione huius praecepti ad inimicos; 3. de ordine 
caritatis. 

§ 1. 

De exsistentia praecepti caritatis erga proximum. 

Propositio. Exsistit praeceptum speciale diligendi proximum amore 570 
supernaturali, tum affectivo tum effectivo. 

Praenotamen. Distinguitur amor naturalis, quo proximus diligitur propter 
naturales dotes, sive materiales (e. gr. propter eius pulchritudinem, bona for- 
tunae etc.) sive spirituales (e. gr. propter eius scientiam, ingenium, artem etc.), 
ab amore supernaturali, quo diligitur propter Deum, in quantum sc. proximus 
est filius Dei, frater Christi, templum Spiritus S. etc. Sicuti enim diligimus 
filium nostri amici propter amicum, ita debemus quoque diligere proximum 
utpote filium Dei super omnia dilecti. Amor etiam pure naturalis, quo dili- 
gimus proximum, per se licitus est, dummodo ne sit inordinatus ; sed nunc non 
loquimur de illo. — Ut iam supra notatum est, nomine proximi intelligimus 
omnes creaturas, quae beatitudinis coelestis sunt capaces, scii, omnes homi- 
nes in hac terra (ac proinde etiam peccatores, haereticos, iudaeos etc.), omnes 
beatos in coelo et animas in purgatorio; non autem damnatos in gehenna, 
utpote obstinatos inimicos Dei. — Sicut praeceptum diligendi Deum est 
speciale praeceptum et non tantum generale, ita etiam praeceptum diligendi 
proximum distinguitur ab aliis praeceptis. — Amor autem proximo exhiben- 
dus est non solum interiore affectu sed etiam exteriore opere, si necessitas 
aut occasio id exigit. 

Prob. i ex S. Scriptura, quae iam in Vetere Testamento hoc prae- 
ceptum inculcavit 2 , et in Novo Testamento, quod solet vocari lex 
amoris, illud multis in locis renovavit ac magis explicavit. Sic e. gr. 
Christus, postquam tulit primum et maximum praeceptum dilectionis 
Dei, subiungit: „Secundum autem [mandatum] simile est huic: Diliges 
proximum tuum sicut teipsum." 8 , Mandatum novum do vobis, ut dili- 
gatis invicem. In hoc cognoscent omnes, quia discipuli mei estis, si 
dilectionem habueritis ad invicem." 4 Christus vocat in hoc loco prae- 
ceptum caritatis novum mandatum non quidem in eo sensu, quasi antea 

1 S. theol. 2, 2, q. 25, a. 1. 2 Cf. Lev. 19, 17 sq.; Deut. 15, n. 

s Matth. 22, 39- 4 Io. 13, 34 sq. 

omnino non exstitisset obligatio amandi proximum, sed quia nova sunt: 

i. exemplar huius dilectionis (amor ipsius Salvatoris) ; 2. eius motivum; 
3. mensura et modus. S. Ioannes Apostolus iterum iterumque adhor- 
tatus est discipulos suos, ut diligerent alterutrum. B — „Et nunc rogo 
te, domina, non tamquam mandatum novum scribens tibi, sed quod 
habuimus ab initio, ut diligamus alterutrum.” 8 Quam quidem caritatem 
erga proximum non solum affectu et verbis sed etiam opere exhiben- 
dam esse, inculcat idem S. Ioannes dicens: „Qui habuerit substantiam 
huius mundi, et viderit fratrem suum necessitatem habere, et clauserit 
viscera sua ab eo, quomodo caritas Dei manet in eo? Filioli mei, non 
diligamus verbo neque lingua, sed opere et veritate” 7 Ex S. Scriptura 
igitur abundanter constat, exsistere praeceptum speciale diligendi proxi- 
mum actibus internis et externis. 

Prob. 2 ex propositionibus damnatis. Innocentius XI proscripsit 
sequentes duas propositiones 8 : „Non tenemur proximum diligere actu 
interno et formali"; et: „Praecepto proximum diligendi satisfacere 
possumus per solos actus externos." 

Proprietates caritatis erga proximum. Caritas ista debet esse 
1. affectiva et effectiva; 2. universalis; 3. bene ordinata. 

1. Caritas debet esse affectiva et effectiva, i. e. debet producere 
actus internos et externos. Actus interni caritatis erga proximum sunt 
ad instar actuum caritatis erga Deum (cf. supra n. 555) : 1. congaudere 
in eius rebus secundis et contristari in eius rebus adversis; 2. sincere 
desiderare ei bonum. — Actus autem externi caritatis erga proximum 
sunt ei benefacere et praecipue illi praebere septem opera misericordiae 
spiritualis et corporalis, de quibus infra n. 587 sqq. tractabitur. 

2. Caritas debet esse universalis, i. e. debet se extendere ad omnes 
beatitudinis coelestis capaces, ita ut nullus excludatur. De extensione 
caritatis ad inimicos infra § 2 specialiter tractabitur. 

3. Caritas debet esse bene ordinata tum quoad personas tum quoad 
bona. De ordine caritatis infra § 3 agetur. 

§2. 

De extensione praecepti caritatis ad inimicos 9 . 

671 Notio. Nomine inimici significantur 1. omnes, qui nobis iniuriam 
quandam reapse intulerunt neque eam reparaverunt; 2. qui nos odio 
habent; 3. quos aversamur ob iustam antipathiam aliudve motivum 
iustum. — Inimicitia directe opponitur amori benevolentiae atque solet 
oriri ex odio et invidia. 

6 Cf. 1 Io. 3, 11 23; 4, n. 8 2 Io. v. 5. 

7 1 Io. 3, 17 sq. 8 Dem. n. n6osq. 

® De dilectione inimicorum specialia opuscula complures scripserunt, e. gr. 
Mich. Waldmann, Die Feindesliebe in der antiken Welt u. im Christentum (Wien 
1902, Mayer); Steph. Randlinger, Die Feindesliebe nach natiirlichem und posi- 
tivem Sittengesetz (Paderborn 1906, Schoningh) ; I. Neeb, De dilectione inimico- 
rum tentamen historico-morale, Moguntiae 1791. 

Propositio. Inimici sunt ex caritate diligendi, non quidem qua 
inimici sed qua homines. 

Ita statuit ius divinum positivum, quod fundatur super iure naturali. 

Ex ipso iure naturali nos aliqualiter teneri ad diligendos inimicos nostros, 
eruitur ex eo, quod inimicus est creatura et imago Dei sicut nos, pertinens 
ad societatem humanam. lamvero ius naturale praecipit, ut membra eiusdem 
societatis se diligant, quia secus bonum societatis laeditur ex rixis et vin- 
dictis orientibus. Cum autem obligatio diligendi inimicos non pertineat ad 
prima principia iuris naturalis, ac insuper in nonnullis casibus tam diffi- 
culter observari valeat, facile intelligitur, quare pagani veteres et moderni 
verum amorem inimicorum vix cognoverint et exercuerint 10 . 

Ius divinum positivum iam in Vetere Testamento praescripsit dilectionem 
inimicorum: „Non oderis fratrem tuum in corde tuo, sed publice argue eum, 
ne habeas super illo peccatum. Non quaeras ultionem, nec memor eris in- 
itiriae civium tuorum ." 11 „Si esurierit inimicus tuus, ciba illum; si sitierit, 
da ei aquam bibere; prunas enim congregabis super caput eius, et Dominus 
reddet tibi .” 12 In Novo autem Testamento clarius exprimitur et explicatur 
praeceptum diligendi inimicos: „Audistis, quia dictum est: Diliges proximum 
tuum et odio habebis inimicum tuum. Ego autem dico vobis: Diligite in- 
imicos vestros, benefacite his, qui oderunt vos, et orate pro persequentibus 
et calumniantibus vos”** luxta falsam interpretationem Pharisaeorum lici- 
tum erat odio habere inimicum et etiam privata auctoritate exercere ius 
talionis, sed Christus hanc interpretationem expresse reiciens iussit (et non 
tantum consuluit) sincerum amorem erga inimicos. Idem Salvator docuit 
nos orare: ..Dimitte nobis debita nostra, sicut et nos dimittimus debitoribus 
nostris” 1 *, atque ipse in cruce pendens orabat pro inimicis suis. 

Nota, a) Non iubemur quidem diligere inimicos, quia sunt inimici, sed 672 
quamvis sint inimici; b) Deinde nec tenemur nec possumus licite diligere 
vitia et defectus inimici; quia hoc esset approbare aliquod malum; c) Demum 
non tenemur inimicos diligere affectu sensibili, sicut diligimus amicum; quia 


10 Inter antiquos philosophos, qui dilectionem inimicorum non solum docuerunt, 
sed etiam exercuerunt, facile princeps est Socrates, cuius &op-fn<fia (mansuetudo) 
laudatur et vere est heroica (cf. Plato, Criton 49). Eius axioma fuit : Melius est 
iniuriam pati quam iniuriam facere. Cicero (De Offic. 1, 25, 88) dicit: „Nec vero 
audiendi, qui graviter inimicis irascendum putabunt idque magnanimi et fortis 
viri esse censebunt; nihil enim laudabilius, nihil magno et praeclaro viro dignius 
placabilitate atque clementia." Alibi tamen dicit: „Est bellum, aliquem libenter 
odisse" (Ad Att. 13, 49, 2). Seneca, Epictetus et Marcus Aurelius Antoninus bene 
locuti sunt de dilectione inimicorum, sed forte iam fuerunt sub influxu veritatis 
Christianae. Videsis apud Randlinger 1. c. 42 sqq. 

11 Lev. 19, 17 sq. 

12 Prov. 25, 21 sq. Cf. Tob. 4, 16; Iob 31, 29 sq. Pulchra exempla dilectionis 
inimicorum praebent loseph venditus a fratribus suis ac postea benefaciens illis; 
David in caverna Engaddi erga Saul et erga filium suum nequam Absalon. Pa- 
riter Iob, Moyses, Aaron, Samuel. In Vetere Testamento haud semel videtur 
specietenus praeceptum esse aut saltem permissum odium inimicorum. Sic in 
plurimis Psalmis (e. gr. 34, 4 — 8; 54, 10 16—24; 68, 23—29; 108, 6—20; 136, 
7 — 9) multa mala optantur inimicis; sed omnia ista facile explicantur, si animad- 
vertimus, Israelitas haec mala optasse aut etiam intulisse inimicis tamquam 
iustam poenam pro sceleribus commissis contra Deum (cf. Randlinger 1. c. 90 sqq). 

18 Matth. 5, 43 sq. 14 Matth. 6, 12 

haec caritas erga inimicos est supernaturalis et spiritualis, ac proinde non 
ita a sensitiva parte nostra percipitur. Ad rem scribit Angelicus Doctor: 
„Dilectio inimicorum tripliciter potest considerari: uno quidem modo, ut 
inimici diligantur, in quantum sunt inimici; et hoc est perversum et caritati 
repugnans, quia hoc est diligere malum alterius. Alio modo potest accipi 
dilectio inimicorum quantum ad naturam, sed in universali; et sic dilectio 
inimicorum est de necessitate caritatis, ut scii, aliquis diligens Deum et 
proximum ab illa generalitate dilectionis proximi inimicos suos non excludat. 
Tertio modo potest considerari dilectio inimicorum in speciali, ut scii, aliquis 
in speciali moveatur motu dilectionis ad inimicum; et istud non est de neces- 
sitate caritatis absolute, quia nec etiam moveri motu dilectionis in speciali 
ad quoslibet homines singulariter est de necessitate caritatis, quia hoc esset 
impossibile. Est tamen de necessitate caritatis secundum praeparationem 
animi, ut scii, homo habeat animum paratum ad hoc, quod in singulari 
inimicum diligeret, si necessitas occurreret." 18 

Ex dictis clare apparet exsistere grave praeceptum vera caritate dili- 
gendi inimicos; quod quidem praeceptum complectitur sequentes obli- 
gationes particulares: 

1. Omne odium inimicitiae omneque desiderium vindictae deponi 
debet; 

2. Saltem communia signa dilectionis exhibenda sunt inimico; 

5. Reconciliatio quaerenda est. 

573 1. Omne odium inimicitiae omneque desiderium vindictae deponi 

debet, cum tale odium directe opponatur virtuti caritatis, ac proinde 
est peccatum mortale ex genere suo. Odium inimicitiae evadit leve pec- 
catum non solum propter imperfectionem actus, i. e. propter semi- 
plenam cognitionem et voiitionem, sed etiam ex parvitate materiae, 
e. gr. si quis alteri parvum malum optat. Vehementer reprehendit odium 
S. Ioannes dicens: „Qui autem odit fratrem suum, in tenebris est, et in 
tenebris ambulat, et nescit, quo eat, quia tenebrae obcaecaverunt oculos 
eius. “ 18 Mirum est, quam nefasto modo odium obcaecet mentem, ita 
ut iudicium aequum sit fere impossibile. Idem apostolus dicit: „Qui 
non diligit, manet in morte. Omnis, qui odit fratrem suum, homicida 
est, et scitis, quoniam omnis homicida non habet vitam aeternam in 
semetipso manentem “ 17 
I i i Corollaria, a) Quia odium inimicitiae est intrinsece malum, non licet 

j ;! proximo optare aliquod malum ut est malum; licet autem malum temporale 

l !l (non spirituale) cuipiam optare, sive propter eius emendationem, sive 

propter bonum communitatis, sive etiam propter bonum alterius personae 
1 i ! merito magis dilectae i9 . Cavendum tamen est, ne ordo caritatis laedatur, 

j , Sic e. gr. licet optare mortem haeresiarchae, qui multos pervertit; licet 

| j! optare morbum iuveni immorigero, ut resipiscat a vitiis suis; licet desiderare 

| i gravem punitionem temporalem parentibus, qui filios pessime educant 1# . 

jj.j; « S. theol. 2, 2, q. 25, a. 8. ™ 1 Io. 2, u. 17 1 Io. 3, i4sq. 

i® Cf. S.Thom., Comm. in Rom. 12, lect. 3; Quaest. disp. de carit, a. 8 ad 2. 
i! | • 10 Cf. quae supra n. 405 dicta sunt de desiderio mali propter bonum effectum. 

b) Si non licet inimico optare malum, a fortiori non licet illi malum 
imprecari, seu illi maledicere. Maledictio (Verfluchung) est ex genere suo 
peccatum mortale, utpote directe opposita virtuti caritatis. In praxi tamen 
saepe est peccatum veniale, non solum propter parvitatem materiae, sed prae- 
cipue propter imperfectionem actus. Tales enim imprecationes et maledictio- 
nes saepe non ex serio animo procedunt, sed sunt signa momentaneae irae. 
Nihilominus sunt sedulo vitandae propter scandalum aliaque prava consectaria. 

c) Vindictam (Rache, vengeance) sumere de inimico numquam licet, nisi 574 
sit iusta punitio delinquentis ac licita protectio sui ipsius. Ratio est, quia 
vindicta solet oriri ex odio et inde laeditur caritas fraterna. Sin vero „in- 
tentio vindicantis feratur principaliter ad aliquod bonum, ad quod per- 
venitur per poenam peccantis, puta ad emendationem peccantis, vel saltem 

ad cohibitionem eius et quietem aliorum, et ad iustitiae conservationem et 
Dei honorem, potest esse vindicatio licita, aliis debitis circumstantiis ser- 
vatis." 510 Unicus fere casus, in quo in praxi licet privata auctoritate vin- 
dictam sumere, est moderata punitio delinquentis in flagranti delicto de- 
prehensi. Sic e. gr. si quis deprehendit in horto suo puerum poma clam 
auferentem, posset licite illi paucas alapas dare pro punitione furti, dum- 
modo tamen haec punitio ne sit immoderata, neque sit prohibita a lege civili. 
Ratio est, quia huiusmodi vindicta servit cum ad bonum pueri tum ad licitam 
defensionem bonorum propriorum. Dico autem: licet vindictam sumere de 
delinquente in flagranti delicto deprehenso; nam si delictum iam inde ab 
aliquo tempore commissum est, tunc homo privatus non potest propria aucto- 
ritate punitionem infligere, nisi tamen iudex legitimus non possit aut non 
velit debitam satisfactionem statuere. 

Quaeres: An licet petere publicam punitionem inimici ex zelo iustitiae a 
legitimo iudicef S. Alphonsus 21 respondet: „In praxi ego numquam ausus 
sum absolvere aliquem istorum, qui dicebant, se inimicis pepercisse, sed 
voluisse, ut iustitia suum haberet locum animadvertendo tn scelestos; nam 
numquam mihi persuadere potui, quod huiusmodi, qui aliquando veniunt 
peccatis onerati, ita bonum commune et iustitiam diligant (non quidem in 
alios delinquentes, sed in suum offensorem), ut omnis vindictae labe sint 
defaecati; unde in ipsis dicunt Doctores: facillimum est, ut eorum erga 
iustitiam amor sit coloratus praetextus ad tegendam propriam vindictae 
cupiditatem." Haec sententia videtur esse sat rigida, si intelligatur eo sensu, 
ut numquam liceat absolutionem sacramentalem dare illi, qui vult repara- 
tionem iniuriae ope legitimi iudicis. Sane ordinarie solet esse virtutis per- 
fectioris, condonare inimico iniuriam illatam; sed si desit desiderium in- 
ordinatae vindictae omneque odium inimicitiae, tunc non videtur esse pec- 
caminosum, adire iudicem ad petendam reparationem iniuriae sive realis sive 
personalis toleratae. Nam si tales iniuriae semper remanerent impunes, 
homines arrogantes adhuc magis insolescerent; homines autem pacifici et 
iusti despicerentur tamquam ignavi. Verumtamen sat raro expedit iudicem 
adire propter offensas acceptas; quia inde solent provenire rixae et inimi- 
citiae interminabiles. Praesertim autem clerici pro viribus caveant, ne de- 
ducant laicos, aut, quod peius est, alios clericos ad tribunal civile propter 
reparationem offensae. Etenim fere semper oritur ex tali modo agendi 

» S. theol. 2, 2, q. 108, a. 1. 

21 Homo Ap. tract. 4, 27. De dilectione inimicorum. 

magnum scandalum in populo. Insuper sic laeditur privilegium fori clericis 
concessum, quod adhuc nostris temporibus viget, nisi in aliquibus regionibus 
sit abolitum propter concordata aut Jegitimas consuetudines 23 . Unica fere 
exceptio est, si in publicis ephemeridibus honor clerici laeditur graviter; 
tunc enim silentium observatum a clerico facile posset putari a vulgo tam- 
quam tacita confessio criminis; ac proinde clericus teneretur, ad suum suique 
status clericalis honorem salvandum, calumniatorem in iudicium vocare, 
prius consulto episcopo aut altero superiore competenti. 

575 2. Saltem communia signa dilectionis exhibenda sunt inimico. Et 
hoc quidem non tantum externe, sed etiam interno affectu. Per se 
autem nulla obligatio exsistit inimico exhibendi etiam signa specialia 
dilectionis. Ita docent omnes theologi 28 . 

A) Signa communia dilectionis ea sunt, quae omnibus hominibus in 
similibus adiunctis solemus exhibere, e. gr. salutantem resalutare, inter- 
roganti respondere, non excludere a communibus beneficiis etc.; signa 
vero specialia illa sunt, quae non exhibemus nisi amicis aut aliqua 
necessitudine nobis coniunctis, e. gr. familiariter conversari, aegrotum 
invisere etc. Tamquam regula practica et satis facilis ad discernenda 
signa communia a signis specialibus haberi potest: Quoties ex denegato 
aliquo signo vel beneficio statim concluderet quilibet homo prudens et 
aequabilis, adesse inimicitiam, tunc tale signum est commune et etiam 
inimico est exhibendum. Secus oritur peccatum, cuius gravitas mensu- 
randa est: a) ex gravitate odii denegantis hoc signum caritatis; b) ex 
gravitate scandali orti. Sin autem signa communia dilectionis dene- 
gantur non ex odio et inimicitia, sed aut in iustam punitionem aut in 
emendationem delinquentis, tunc nedum est peccatum, sed est opus 
bonum et iusta vindicatio. 

576 Resolves, a) Pater non peccat, sed bene agit, si filium propter gravem 
offensam commissam per aliquod tempus neque aspicit neque alloquitur ad 
ostendendam gravitatem offensae sibi illatae, aut ad iustam punitionem in- 
fligendam, aut ad emendationem rei procurandam. 

b) Econtra ordinarie est peccatum, si duo alumni eiusdem seminarii, vel 
duo religiosi eiusdem conventus hucusque familiariter conversantes iam 
amplius nolunt se invicem alloqui aut salutare, cum id ex odio aut ex 
inimicitia procedere et scandalum causare soleat. 

c) Pariter est peccatum, si quis excludat inimicum a communibus eleemo- 
synis, a communi commercio etc. Quantum ad orationem pro inimicis, notat 
S. Thomas 24 : „Eodem modo quo tenemur diligere inimicos, tenemur pro 
inimicis orare. . . . Necessitatis est, ut in communibus nostris orationibus, 
quas pro aliis facimus, inimicos non excludamus. Quod autem pro eis 
specialiter oremus, perfectionis est, non necessitatis, nisi in aliquo casu spe- 
ciali [gravis necessitatis]." Prudentis confessarii est, aliquando etiam spe- 
cialem orationem pro inimico iniungere ad citius finiendam inimicitiam ex- 
sistentem. 


22 De poenis latis contra violantes privilegium fori vide Cod. iur. can. c. 2341. 
22 S. theol. 2, 2, q. 25, a. 9. 

24 S. theol. 2, 2, q. 83, a. 8; cf. 3, dist. 30, q. 1, a. 2. 


d) Specialiter quaeritur, num sit necessarium salutare inimicum obviam 
venientem t Respondeo: 1. Salutatio anticipata nemini debetur nisi quibus- 
dam personis in maiore dignitate constitutis. Unde si inimicus est aequalis 
condicionis ac ego, non teneor eum prius salutare. 2. Salutatio est neces- 
saria, si ex eius denegatione scandalum oriretur, aut quilibet homo prudens 
statim concluderet, hanc denegationem unice oriri ex odio aut ex inimicitia. 
Hinc in iis locis, ubi est consuetudo salutandi omnes obviam venientes, etiam 
inimicus salutandus est; non autem in aliis locis, ubi talis consuetudo non 
exsistit. 3. Resalutatio ex affabilitate debita est omnibus hominibus, ac 
proinde etiam inimico. 

B) Signa specialia dilectionis non debentur per se inimico. Ratio est, 
quia secus inimicus esset melioris condicionis atque haberet maiora iura 
erga nos quam ceteri proximi communes (quibus nec etiam debemus 
specialia signa dilectionis) ; quod quidem absurdum est. Hinc non 
tenemur e. gr. inimicum invitare ad mensam, illum hospitio recipere etc. 
Per accidens etiam signa specialia dilectionis exhibenda sunt inimico, 
quando scii, versatur in necessitate. Sed rectius quis dixerit, tunc ista 
signa iam non esse specialia, sed communia, i. e. omnibus proximis 
debita. Sic e. gr. si inimicus aegrotus incurreret periculum mortis, nisi 
a nobis hospitio reciperetur, tunc profecto esset recipiendus, quamvis 
hospitio recipere aliquem in casibus ordinariis sit signum speciale et 
non commune dilectionis, ut supra dictum est. Homo Christianus recte 
agit erga inimicum, si illum tractat sicut alium proximum non inimi- 
cum, qui est eiusdem status et condicionis. — Non est quidem neces- 
sarium, sed valde meritorium exhibere etiam specialia dilectionis signa 
inimico; sic enim prunae ardentes congeruntur super caput eius. 

3. Reconciliatio cum inimico non tantum non est impedienda, sed 577 
etiam pro viribus facilitanda. 

Quoad ordinem in reconciliatione facienda, regulariter ille, qui 
alterum offendit, vel, si sint offensiones ex utraque parte (ut commu- 
niter fieri solet), ille qui prius aut magis offendit, tenetur prius recon- 
ciliationem quaerere. Dicit enim Christus: „Si ergo offers munus tuum 
ad altare, et ibi recordatus fueris, quia frater tuus habet aliquid adver- 
sum te [i. e. iustam querelam], relinque ibi munus tuum ante altare, et 
vade prius reconciliari fratri tuo: et tunc veniens offeres munus tu- 
um” 26 Tenetur ergo offensor vel veniam petere 26 vel alio modo apto 
pacem componere cum offenso, in quantum tamen hoc moraliter possi- 
bile est; nam offensor non tenetur offenso satisfacere, a) si inde 
multo gravius incommodum pati debet quam fuit offensa inflicta, b) si 
praevidet, oblatae reconciliationi aut satisfactioni alterum non esse con- 
sensurum. In praxi vero, cum haud raro cuique persuasum sit, se esse 
prius aut gravius laesum, confessarius debet utrique suadere, ut recon- 

26 Matth. 5, 23 sq. 

2 « Non est stricte necessarium veniam petere ab offenso, nisi hoc est unicum 
medium ad plenam reconciliationem obtinendam. Quod quidem solet contingere, 
a) si offensa fuit valde gravis, b) si offensus est superior legitimus. 

PRiiiiHER, Man. Theol- mor. I. 

ciliationem incipiat. Etiam ille, qui certe prius et gravius laesus est, 
debet inimico offensam acceptam condonare, i. e. aversionem, indigna- 
tionem et odium deponere, sed non tenetur iniuriam et damnum forsan 
acceptum gratis remittere; potest enim congruam satisfactionem et pro 
damno restitutionem- exigere. Si ante offensam exsistebat specialis 
amicitia inter offensorem et offensum, non requiritur, ut etiam haec 
amicitia per reconciliationem restituatur, nisi tamen secus aliquod scan- 
dalum oriatur. Ad vitandum enim scandalum, vel si inimicus est in 
necessitate, non tantum signa communia sed etiam specialia amoris 
sunt illi exhibenda, ut iam dictum est. 

578 Scholion. De modo tractandi peccata odii in confessionali. Poenitens, 
qui recusat deponere grave odium proximi, non est absolutione dignus. Per 
se patet; detrectat enim implere gravem obligationem. Sed etiam si agitur 
de levi odio (praesertim si id invenitur in personis religiosis aut piis), con- 
fessarius strenue simul ac prudenter insistat, ut tale odium deponatur. Etenim 
nihil fere tam graviter nocet vitae spirituali et influxui gratiae, quam odium 
proximi, vel etiam solus defectus amoris erga proximum. Confessarius autem 
magna prudentia utatur, si poenitens confitetur odium contra inimicum. Ante 
omnia afferat motiva condonationis („Dimitte nobis debita nostra, sicut et 
nos dimittimus debitoribus nostris"; exempla Christi in passione, S. Ste- 
phani in martyrio, S. Ioannis Gualberti etc.) ; sed non semper stricte exigenda 
est externa reconciliatio, vel explicita oratio pro inimico, cum poenitens 
ceterum dispositus ad interius condonandum, exteriorem et manifestam re- 
conciliationem ob magnas eius difficultates non raro recuset. In istis casi- 
bus sufficit, ut confessarius exigat a) interiorem et sinceram condonationem, 
b) amotionem omnis scandali. 

- §3- 

De ordine caritatis. 

Praenotamen. Praeceptum caritatis non solum se extendit ad actus tum 
internos tum externos, non solum ad amicos et inimicos, sed etiam ad debitum 
ordinem servandum a) quoad personas diligendas, b) quoad bona diligenda. 

Caritatem esse necessario ordinatam constat ex S. Scriptura dicente: 
„Ordinavit in me caritatem " 27 , et docetur ab omnibus theologis 29 . Pulchre 
sdicit S. Augustinus 20 : „Ille autem iuste et sancte vivit, qui rerum integer 
aestimator est: ipse est autem, qui ordinatam dilectionem habet, ne aut 
diligat quod non est diligendum, aut amplius diligat quod minus est diligen- 
dum, aut aeque diligat quod vel minus vel amplius diligendum est, aut minus 
vel amplius, quod aeque diligendum est.“ — Agimus de ordine caritatis 
a) quoad personas diligendas, b) quoad bona diligenda. 

A. De ordine caritatis quoad personas diligendas. 

579 Per se patet, Deum in ordine caritatis obtinere locum supremum; 
super omnia enim diligendus est, et caritas nostra erga Deum debet 

Cant. a, 4. 99 Cf. S. Thomas, S. theol. 2, 2, q. 26, a. 1 et 2; q. 44, a. 8. 

90 De doctr. christ. 1. 1, c. 27 ( Migne , Patr. lat. 34, 35). 


esse appretiative, licet non intensive summa, ut supra n. 557 dictum 

est. Hic tantum sermo erit de ordine caritatis inter diversos homines 
diligendos. 

In ordine autem isto stabiliendo ad tria attendere debemus: ad per- 
sonam, quae diligitur; ad bona, quae in illa vel pro illa amantur, et — 
si agitur de caritate effectiva, seu de adiutorio praestando — ad necessi- 
tatem, in qua persona diligenda versatur. 

Necessitas triplex solet distingui: extrema, gravis, levis. Extrema 
necessitas censetur adesse, quando homo versatur in proximo periculo 
mortis corporalis aut spiritualis. Si adest tale periculum proximum cor- 
porale, vocatur necessitas extrema corporalis, e. gr. periculum sub- 
mersionis in aqua; sin autem istud periculum est spirituale, nempe 
periculum proximum damnationis aeternae, tunc appellatur necessitas 
extrema spiritualis, e. gr. in tali necessitate versatur infans moriturus 
sed nondum baptizatus. Gravis necessitas adest, cum quis grave dam- 
num corporis aut spiritus sine alterius auxilio evitare nequit. Sic e. gr. 
versatur in gravi necessitate spirituali peccator adultus morti proxi- 
mus, qui nequit confiteri. Licet enim salvari possit sola contritione 
perfecta, tamen hoc fit multo securius confessione. In gravi necessitate 
corporali versatur e. gr. ille qui magnam suae fortunae partem amittet, 
nisi adiuvetur ab alio. Levis aut communis necessitas censetur exsistere, 
quando quis in angustiis quidem versatur, sed sibi ipse piovidere 
potest: in tali necessitate versantur vulgares peccatores et mendici. 
Quibus praenotatis sequentes regulae attendendae sunt: 

Regula 1. Unusquisque ordinarie tenetur, ceteris paribus, seipsumbSO 
magis diligere quam proximum. Dico „ceteris paribus " *. e. in pari 
necessitate et in pari ordine bonorum. 

Prob. 1. Christus praecepit diligere proximum sicut nos ipsos. Ergo amor 
sui est regula, norma, exemplar amoris proximi. Porro exemplar est potius 
quam exemplatum 30 . 

2. Homo naturaliter magis inclinatur ad amorem etiam spiritualem sui 
quam ad amorem proximi. Haec autem naturalis inclinatio, utpote ab auctore 
naturae indita, non potest esse inordinata. Unde vulgare et verum adagium 
dicit: „Caritas bene ordinata incipit a semetipso" (scii, diligente), vel: 
„Amor alterius incipit ab ego.“ 

Ex hac regula sequentes conclusiones practicae deducuntur: 

a) Homo tenetur proprium bonum spirituale necessarium anteponere omni- 
bus aliis bonis. Ideo numquam potest mortaliter aut leviter peccare aut 
etiam se exponere certo periculo peccandi propter quodcumque bonum 
proximi sive spirituale sive corporale. Sin autem periculum peccandi non 
est ita propinquum, tunc licet tale periculum subire pro magno commodo 
proximi, e. gr. confessarius vel medicus potest officium suum implere, etsi 
inde tentationes oriantur. 

b) Licite quispiam potest, immo et quandoque debet bona propria spiri- 
tualia non necessaria vel minus necessaria dimittere pro salute proximi, 


30 Cf. S. theol. 2, 2, q. 26, a. 4, ubi etiam alia ratio assignatur huius regulae. 

e er sacerdos potest et quandoque debet meditationem differre ad audiendam 
confessionem poenitentis; mulier sciens se turpiter concupisci a luvene, potest 
omittere Missam diebus ferialibus, ut evitet peccatum invenis; filius vel h ia 
volens intrare in statum religiosum potest remanere in mundo pro conso a- 
mine parentum, dummodo tamen ibi ne immineat proximum periculum morta- 
liter peccandi; laudabile est facere sic dictum „heroicum actum caritatis, 
i. e. offerre omnes suas satisfactiones pro animabus in purgatorio. 

c) Homo tenetur regulariter propriam vitam corporalem vitae alterius 
praeferre. Sunt tamen exceptiones, si intercedit aut bonum commune aut 
bonum virtutis propriae. Sic homo potest et aliquando debet vitam suam 
dare pro bono communi; e. gr. miles debet vitam suam dare pro duce ex- 
ercitus necessario pro patria 34 ; illi, qui inserviunt aegrotis morbo infectioso 
laborantibus, possunt vitam suam gravi periculo exponere propter bonum 
virtutis, e. gr. propter caritatem heroicam. De hac re scribit Angelicus 
Doctor* „Tradere seipsum morti propter amicum est perfectissimus actus 
virtutis; unde hunc actum magis appetit virtuosus quam vitam propriam 
corporalem. Unde quod aliquis vitam propriam corporalem propter amicum 
ponit, non contingit ex hoc, quod aliquis plus amicum quam setpsum dl hgat; 
sed quia in se plus diligit quis bonum virtutis quam bonum corporale. 

681 Regula 2. Proximi non aequaliter a nobis diligendi sunt, sed plus 
minusve, prout vel Deo vel nobis sunt propinquiores. Ita S. Thomas . 

Ratio est, quia in caritate est duplex principium, scii. Deus et nos ipsi. 
Quod autem propinquius est alterutri principio, hoc plus diligendum est. 
Hinc meliores et perfectiores homines, utpote Deo similiores et pro- 
pinquiores, magis diligendi sunt quam alii minus perfecti 33 *. Hoc modo magis 
diligendus est vir sanctus quam pater improbus. At vero id intelligendum 
est de reverentia et de appretiatione tantum, non autem de affectu bene 
faciendi et bene volendi; etenim filius recte potest desiderare, ut pater, nunc 
quidem improbus, postea convertatur et maiorem gloriam assequatur quam 
alius vir, qui nunc est sanctus. Unde tamquam regula haberi potest: Qui 
nobis sunt propinquiores, magis diligendi sunt affectu desiderii et externo 
opere. Debemus enim, ceteris paribus, magis illis quam alus bona tempo 
ralia et spiritualia exoptare et procurare. Inter ipsos autem coniunctos et 
propinquos sequens ordo est servandus, si agitur de communi necessitate: 
1. coniux 34 , 2. filii 35 , 3 - parentes, 4. fratres et sorores, 5 - aln cognati, 
6 . amici, benefactores. In extrema necessitate autem, si scii, agitur de peri- 
culo vitae, parentes praeferendi sunt omnibus aliis; ergo etiam comugi et 
filiis. Ita S. Thomas 36 et cum illo fere omnes theologi. 

582 Scholion. De istis regulis limitandis. Circa regulas datas duo sunt 
notanda: 1. Si agitur de bono communi, istae regulae non sunt stricte ap 
plicandae- nam prae ceteris debemus salvare illos homines, qui sunt neces- 
sarii pro bono communi. 2. Regulae datae obligant quidem in conscientia; 
verum si agitur de levi necessitate, aliqualis inversio ordinis non excedit 
reatum peccati venialis. Hinc e. gr. si quis, patre et matre in eadem neces- 
sitate exsistentibus, prius subveniret matri quam patri, hoc non esset magnum 
peccatum. Pariter si quis magis amaret consobrinum quam sororem, etc. 

31 Ouaest. de carit, a. 9 ad 15. 32 3 . dist. 29, a. 5 ad 3. 

33 S. theol. 2, 2, q. 26, a. 6. 880 Ib. a. 7. 34 Ib. a. ir. 

s» Ib. a. 9 ad 1. 89 Ib. 

B. De ordine caritatis quoad bona diligenda. 

Inter bona diversa talis ordo exsistit: 1. bona spiritualia eaque 
supernaturalia, e. gr. gratia, salus aeterna; 2. bona corporis, e. gr. vita, 
sanitas, integritas membrorum; 3. bona externa, e. gr. honor, fama, 
divitiae. Sequentes autem regulae observandae sunt: 

Regula 1. Proximo in extrema necessitate spirituali constituto 583 
succurrere debemus etiam cum periculo nostrae vitae corporalis, si 
tamen a) est fundata spes salvandi proximum, neque b) bonum com- 
mune obstat. Ita S. Thomas 87 cum sententia communi. 

Etenim Christus dicit: „Hoc est praeceptum meum , ut diligatis invicem, 
sicut dilexi vos." 38 Porro Christus vitam corporalem suam dedit pro salute 
animarum. Unde et S. Ioannes expresse dicit: „Nos debemus pro fratribus 
animas ponere."™ Quod praeceptum obligat saltem in extrema necessitate 
spirituali proximi. Ratio autem intrinseca huius praecepti est, quia vita 
aeterna proximi est bonum longe excellentius quam vita nostra corporalis. 
Accedit, quod homo ponendo talem actum perfectae, immo et heroicae 
caritatis, meretur certissime vitam aeternam. — Ratio utriusque limitationis 
facile intelligitur, a) quia sine fundata spe felicis eventus nemo tenetur sus- 
cipere opus arduum; b) quia bonum commune praevalet bono privato. 

Resolves: a) Ancilla catholica custodiens infantem iudaicum graviter 
aegrotantem tenetur etiam cum maximo incommodo proprio talem infantem 
baptizare, nisi inde vere timeantur persecutiones Ecclesiae. 

b) Mater gravida teneretur etiam cum periculo vitae pati operationem 
caesaream, si secus infans deberet mori sine baptismo. Attamen in praxi 
mater aliquando monenda quidem est, ut hanc operationem permittat, fere 
numquam autem illi imponenda est stricta obligatio. Etenim I. non certo 
constat, infantem fore adhuc vivum post operationem; 2. validus baptismus 
cum morali certitudine administrari potest, ope alicuius instrumenti, infanti 
in utero materno exsistenti. 

c) Parochus debet cum periculo vitae administrare sacramenta necessaria, 
sicubi morbus infectiosus grassatur. Nam licet homo salvari possit per 
actum contritionis, tamen non omnes aegroti sunt capaces ad eliciendum 
actum perfectae contritionis, et revera extrema est necessitas moribundi, qui 
vixit in habitu peccandi et adeo rudis est, ut nesciat actum contritionis eli- 
cere. Similis obligatio incumbit alii sacerdoti si deficit parochus eiusque 
coadiutor. Econtra non videtur adesse extrema necessitas, si quis cum inten- 
tione suicidii se proicit in flumen; potest enim actum contritionis elicere et 
propria culpa in istud discrimen se contulit. Ergo in isto casu non videtur adesse 
stricta obligatio salvandi talem suicidam cum imminenti periculo propriae vitae. 

Regula 2. Extra casum extremae necessitatis spiritualis proximi 684 
non urget obligatio subveniendi illi neque cum imminenti periculo vitae 
neque etiam cum alio maximo damno proprio. Excipiuntur tamen 
casus, in quibus bonum commune aut speciale munus exigit auxilium 
etiam cum maximo damno corporali. 

s* S. theol. 2. 2, q. 26, a. 5. Io. 15, 12. 

3» 1 Io. 3, 16. 

Ratio est, quia in istis casibus aut agitur de extrema necessitate cor- 
porali proximi, scii. _ de imminenti mortis corporalis periculo, aut de aliis 
necessitatibus gravibus non autem extremis. In primo casu nemo tenetur 
cum gravi damno succurrere proximo, quia nec tenetur propriam vitam cor- 
poralem servare cum magno damno, ut supra dictum est. Ergo a fortiori 
non tenetur in istis circumstantiis servare vitam corporalem proximi. Sic 
e. gr. dives non tenetur dare magnam summam pecuniae ad salvandum 
proximum aegrotum a certa morte. Sin autem agitur de aliis necessitatibus 
gravibus proximi, tunc ille potius quam ego eandem necessitatem subire 
tenetur. Excipiuntur tantum a) necessitas communitatis, cum bonum com- 
mune praevaleat bono privato, et b) speciale munus susceptum. Hinc 
pastores animarum tenentur etiam cum periculo vitae administrare sacra- 
menta subditis suis; medicus deputatus pro aliquo hospitali tenetur curare 
infirmos morbo contagioso laborantes. Ratio est, quia in istis casibus non 
solum ex caritate, sed etiam ex iustitia subveniendum est proximo. 

585 Regula 3. Proximo constituto in gravi necessitate sive spirituali 
sive corporali succurrendum est cum mediocri tantum incommodo, nisi 
tamen alii tituli, ut iustitia, pietas aut officium susceptum ampliorem 
obligationem imponant. 

Ratio est, quia caritas sui praecedit caritatem proximi. Quapropter in 
gravi necessitate proximi nemo tenetur cum proprio gravi incommodo sub- 
venire illi, sed tantum cum incommodo mediocri. 

Resolves: a) Teneris etiam cum aliquo sed non cum magno incommodo 
pecuniam mutuare homini in tanta necessitate constituto, ut sine pecunia 
tua cogatur cessionem omnium bonorum suorum facere (vulgo facere 
Bankrott, faillite). Si tamen nulla vel parva spes adsit recuperandi pecuniam 
mutuandam, iam non teneris, quia probabilis amissio sat magnae quantitatis 
pecuniae est notabile incommodum. 

b) Homo dives non tenetur dare magnam summam pecuniae ad hoc, 
ut pauper aegrotus valeat mediis extraordinariis, e. gr. sumendo balnea in 
longinquo loco, sanitatem recuperare. Ratio est eadem. 

De ampliore obligatione ex titulis accedentibus iustitiae, pietatis et officii 
iam supra sufficienter dictum est. 

586 Regula 4. Cum levi tantum incommodo succurrendum est proximo 
versanti in communi vel levi necessitate. 

Ratio est, quia caritas postulat quidem, ut subveniamus proximo degenti 
in aliqua necessitate, sed si haec necessitas non est nisi levis, etiam obli- 
gatio tantum levis succurrendi exsistit, quia proximus se ipsum adiuvare 
potest. In huiusmodi levi seu communi necessitate versantur e. gr. ordinarii 
mendicantes. Quare non nisi cum levi incommodo tenemur eis eleemosynam 
dare, ut infra n. 594 latius explicabitur. 

Adunando omnes regulas enuntiatas sequens ordo resultat: Ordine 
caritatis homo tenetur post Deum diligere 1. seipsum secundum bona 
spiritualia; 2. proximum quoad eadem bona; 3. seipsum quoad bona 
corporalia; 4. proximum quoad eadem bona; 5. denique seipsum et 
deinde proximum quoad bona externa 40 . 


*° Cf. S. Alph., Theol. mor. 1. 2, n. 25. 

ARTICULUS II. 

De operibus caritatis erga proximum. 

Cum proximum debeamus diligere non solum affectu interno, sed 
etiam effectu et opere externo, cumque specialis difficultas sit recte 
exercendi caritatem in opere externo, hinc specialiter agendum est de 
operibus externis caritatis, seu de operibus misericordiae. 

Misericordia 41 potest tripliciter sumi, scii, a) prout est passio appe- 587 
titus, et tunc nihil aliud est nisi compassio seu tristitia de miseria 
aliena, scii, alterius hominis vel etiam alicuius bruti animalis; vel 
b) prout est virtus moralis et specialis, quo sensu definiri potest: 

,, virtus inclinans voluntatem ad debitam alienae miseriae compassionem 
et sublevationem ” 42 ; obiectum igitur materiale huius misericordiae est 
proximi miseria (egestas, peccatum, infirmitas etc.) pro viribus suble- 
vanda; c) prout est caritativa voluntas alienam miseriam suble- 
vandi, et tunc non est virtus distincta a caritate, atque sic accepta 
misericordia invenitur perfectissime in Deo* 3 , qui est miserator et 
misericors. 

Misericordia prout est virtus specialis, moderatur compassionem 
circa alienam miseriam, ne sit nimis magna, neve sit nimis parva. Licet 
autem haec misericordia sit virtus moralis, in quantum moderatur com- 
passionem, tamen intime coniuncta est cum virtute theologica caritatis, 
ex qua solet oriri tamquam effectus. Propter Deum enim solet homo 
misericors compati proximo patienti. Proinde S. Thomas de miseri- 
cordia agit in tractatu de caritate. 

Doctrina Christiana valde commendat 4 * virtutem et opera miseri- 
cordiae caritativae, et ubicumque religio Christiana floret, etiam magni- 
fica opera misericordiae producuntur. 

Solent enumerari misericordiae septem opera corporalia totidemque 
spiritualia ; scii, opera corporalia misericordiae sunt: pascere esurientes, 
potare sitientes, colligere hospites, vestire nudos, visitare infirmos, redi- 
mere captivos, sepelire mortuos. Quae quidem omnia hoc versiculo 
memoriali exprimi solent: 

Visito, poto, cibo, redimo, tego, colligo, condo. 

Opera spiritualia misericordiae sunt: corrigere peccantem, docere igno- 
rantem, consulere dubitanti, consolari afflictum, ferre onerosos et 
graves, condonare offendenti, et pro omnibus orare. Quae hoc versiculo 
continentur : 

Consule, carpe, doce, 9olare, remitte, fer, ora. 

Errores de misericordia. Misericordiae virtus, licet ab ipso iure naturali 
inculcetur, tamen a multis paganis antiquis et modernis negatur aut con- 

41 Miileid. 42 Cf. S. theol. 2, 2, q. 30, a. 3. 42 Cf. ib. 1, q. 21, a. 3. 

44 Videsis pulchrum tractatum „De commendatione misericordiae" conscriptum 
a Guil. Peraldo O.Pr. (Smnm. virt. et vitior. I, pars 14, c. 2 [ed. Venet. 1571, 

P- 535 sqq.J). 

temnitur. Sic ipse Seneca dicit: ..Misericordia animi vitium est", „pessimo 
cuique familiarissima". „Boni misericordiam vitabunt." „Sapiens non misere- 
bitur." 46 Nostris temporibus F. Nietzsche astruens duplicem Moralem, 
alteram dominorum, alteram servorum, exclusit misericordiam a Morali 
dominorum 40 . Econtra Schopenhauer et Ad. Smith nimis exaggeraverunt 
misericordiam, illam proclamantes ultimam normam moralitatis 47 . 

Propter res multum mutatas nostris temporibus et in nostris regionibus 
quaedam opera misericordiae enumerata iam rarissime exerceri possunt, 
e. gr. redimere captivos, sepelire mortuos. Unde hic tantum agimus de 
duobus operibus misericordiae, scii, de eleemosyna et de correptione fraterna, 
ad quae omnia alia reduci possunt. 

§ I. 

De eleemosyna. 

588 Notio. Eleemosyna est verbum graecum (£X€r||iO<xuvri) et significat 
misericordiam; communiter autem solet sumi pro actu misericordiae, 
et definiri potest: „opus, quo datur aliquid indigenti ex compassione 
propter Deum“. Ita Angelicus Doctor 48 , qui scite animadvertit, elee- 
mosynam non sumi (nt saepe fit) pro re data, sed pro ipsa actione 
dandi, quae fit propter Deum. 

Eleemosyna est actus caritatis, mediante tamen misericordia. Ratio 
est, quia actus exterior ad illam virtutem pertinet, ad quam pertinet 
proximum motivum agendi. Iam vero motivum dandi eleemosynam 
est miseria proximi sublevanda; quod quidem pertinet ad miseri- 
cordiam, ut dictum est. Ergo dare eleemosynam Normaliter est actus 
misericordiae. Quia autem misericordia est effectus caritatis, ut supra 
dictum est, ex consequenti dare eleemosynam est actus caritatis me- 
diante misericordia 4811 ; seu adhuc clarius: est actus elicitus a misericordia 
et imperatus a caritate. Potest tamen eleemosyna etiam ex alio honesto 
motivo dari, e. gr. ad satisfaciendum pro peccatis, pro cultu divino etc. 
Tunc eleemosyna imperatur a virtute poenitentiae, vel religionis etc. 48 
Per se patet, eleemosynam non esse actum virtutis, si ex solo vel prin- 
cipali motivo pravo fit, e. gr. ad seducendam puellam. Eleemosyna 

48 Cf. WeiB, Apologie III 807. 40 Cf. „Ienseits von Gut und Bose" c. 9. 

47 Cf. Cathrein , Moralphilosophie I 259. 

48 S. theol. 2, 2, q. 32, a. 1. Idem Angelicus Doctor (In IV dist. 15, q. 2, a. 1, 
sol. 1) hanc definitionem sic explicat: „In definitione praedicta tanguntur omnia, 
quae ad perfectionem eleemosynae concurrunt, secundum quod est meritoria. Ipsa 
enim miseria aliena, quae est misericordiae principium, tangitur in hoc quod dicit 
.indigenti'; misericordia autem, quae ex aliena miseria nascitur in nobis, tangitur 
in hoc quod dicit ,ex compassione'; sed misericordiae effectus in relevando alie- 
nam miseriam quasi suam tangitur in hoc quod dicitur ,opus in quo aliquid datur' : 
hoc enim est essentiale ipsi eleemosynae; sed intentio directa in Deum, quae dat 
ei rationem merendi, tangitur in hoc quod dicitur .propter Deum'." Alias defini- 
tiones videsis in opere erudito (§ 12) Fr. Schaub, Die kath. Caritas und ihre 
Gegner, M.-Gladbach 1909. 

49 * S. theol. 1 . c. 49 Cf. Billuart, De carit, diss. 5, a. 1. 

potest sumi pro actu tum corporalis tum spiritualis misericordiae. 
Nunc non loquimur nisi de eleemosyna corporali. 

Principium 1 . Tum ex iure naturali tum ex iure positivo divino 589 
exstat verum praeceptum erogandi eleemosynam pauperibus. 

1 . Ipsum ius naturale praecipit, ut aliquando erogetur eleemosyna. Etenim 
a) caritas proximi effectiva praecipitur a iure naturali. Atqui aliquando 
haec caritas effectiva manifeste laederetur, nisi pauperi indigenti eleemosyna 
daretur. Ergo ipsum ius naturale praecipit eleemosynam dandam. 

b) Necessitas eleemosynae sequitur ex condicione dominii privati. Licet 
enim dominium privatum sit licitum, immo necessarium pro bono totius 
societatis humanae, tamen ex alia parte quilibet homo eo ipso, quod vita 
donatur a Creatore, etiam ius habet ad necessariam vitae sustentationem, 
quam quidem debet sibi comparare laboribus suis; sed si hoc est impossibile, 
habet ius, ut sustentetur ex bonis aliorum, ac proinde in extrema necessitate 
potest sibi licite assumere ea, quae necessaria sunt, ne vitam perdat. Unde 
dives tenetur ex bonis suis subvenire proximo in necessitate exsistenti; 
quod est eleemosynam dare. Ad rem scribit S. Thomas 80 : „Bona temporalia, 
quae homini divinitus conferuntur, eius quidem sunt quantum ad proprie- 
tatem, sed quantum ad usum non solum debent esse eius, sed etiam aliorum, 
qui ex eis sustentari possunt, ex eo quod ei superfluit. Unde Basilius dicit: 

,Si fateris ea tibi divinitus provenisse [scii, bona temporalia], an iniustus est 
Deus inaequaliter nobis res distribuens? Cur tu abundas, ille vero mendicat, 
nisi ut tu bonae dispensationis merita consequaris, ille vero patientiae 
braviis decoretur? Est panis famelici, quem tu tenes; nudi tunica, quam 
in conclavi conservas; discalceati calceus, qui penes te marcescit; indigentis 
argentum, quod possides inhumatum. Quocirca tot iniuriaris, quot dare 
valens es.“' Sin autem S. Basilius et ceteri SS. Patres videntur dicere esse 
contra iustitiam, si quis recusat dare eleemosynam, hoc non est ita intel- 
ligendum, quasi divites transgredientes praeceptum eleemosynae dandae 
laederent iustitiam commutativam ac proinde ad restitutionem tenerentur, 
sed volunt SS. Patres solummodo dicere, tales avaros graviter peccare contra 
iusta praecepta divina de administratione bonorum atque laedere iustitiam 
generalem, quae obligat ad bonum commune procurandum. Obligatio igitur 
dandi eleemosynam proprie est obligatio caritatis et iustitiae generalis, non 
autem iustitiae commutativae 61 . Unde pauper, cui indebite negatur elee- 
mosyna a divite, minime potest se occulte compensare. Si tamen versatur 
in extrema necessitate, potest sibi sumere, quae sunt necessaria, ut dictum 
est, neque dives potest hanc ablationem licite impedire. 

60 S. theol. 1 . c. a. 5 ad 2. 

81 Dicit quidem Leo XIII (Encycl. „Rerum novarum" d. 15 Maii 1891) Io- 
quens de obligatione dandi eleemosynam: „Non iustitiae, excepto in rebus extre- 
mis, officia ista sunt, sed caritatis Christianae." Sed Summus Pontifex videtur 
sumere verbum iustitiae non pro iustitia commutativa, ex cuius laesione oritur 
obligatio restitutionis, sed pro iustitia generali seu legali. Quo sensu iam Angelicus 
Doctor (S. theol. 2, 2, q. 118, a. 4 ad 2) explicavit verba S. Basilii dicens: „Ba- 
silius loquitur de illo casu, in quo aliquis tenetur ex debito legali bona sua pau- 
peribus erogare, vel propter periculum necessitatis vel etiam propter superfluitatem 
habitorum." Ipse autem S. Thomas semper vocat eleemosynam actum caritatis 
et nunquam actum iustitiae. 

c) Necessitas eleemosynae dandae sequitur etiam ex pace servanda in 
societate humana. Si enim divites recusarent convenientes eleemosynas, 
pauperes facerent rebellionem et perturbarent pacem societatis. 

2. Ius positivum divinum inculcat praeceptum eleemosynae dandae cum 
in Vetere tum in Novo Testamento. „Ego (Deus) praecipio tibi, ut aperias 
manum fratri tuo egeno et pauperi, qui tecum versatur in terra ." 58 „Fili, 
j eleemosynam pauperis ne defraudes et oculos tuos ne transvertas a pau- 

pere." 88 „Disc edite a me maledicti in ignem aeternum; esurivi enim, et 
non dedistis mihi manducare; sitivi, et non dedistis mihi potum ." st 

690 Principium a. In casu . particulari obligatio dandae eleemosynae 
dimetienda est ex duplici capite: a) ex necessitate proximi; b) ex facul- 
tate propria dantis. 

Ita omnes theologi post S. Thomam dicentem: „Ex parte quidem dantis 
considerandum est, ut id quod est in eleemosynas erogandum, sit ei super- 
fluum. ... Ex parte autem recipientis requiritur, quod necessitatem habeat; 
alioquin non esset ratio, quare eleemosyna ei daretur." 65 Ratio autem in- 
trinseca huius principii est ordo caritatis observandus. Etenim amor bene 
ordinatus incipit a semetipso. Ideoque non teneor adiuvare proximum in 
necessitate corporali versantem cum magno incommodo meo. — Recolenda 
sunt ea, quae supra n. 579 dicta sunt de triplici necessitate (extrema, gravi, 
levi). Praeterea notandum est, distingui triplicis generis bona: 

1. Bona vitae necessaria, quibus homo indiget, ut suam suorumque vitam 
sustentare valeat, adeo ut subtractis illis caderet in gravem aut extremam 
necessitatem. Huiusmodi bona sunt reditus necessarii ad alendum se pro- 

I priamque familiam sibi concreditam. 

2. Bona statui necessaria, sine quibus homo potest quidem vitam degere, 
sed de statu suo legitime obtento descendere deberet. Ad huiusmodi bona 
pertinent e. gi. ea, quibus vir nobilis aut dives indiget, ut ducat vitam 
sicuti alii homines cordati eiusdem condicionis et status in eadem regione 

i viventes. Ad bona statui necessaria pertinent etiam quaedam modicae parci- 

I moniae, quibus providetur casibus fortuitis infirmitatis, infortunii etc., immo 

vel modica augmentatio status. Hinc parentes monentur thesaurizare pro filiis 60 . 

3. Bona simpliciter superflua sunt illa, quae neque pro sustentatione vitae 
neque pro decentia status sunt necessaria. Sic e. gr. si reditus alicuius ho- 
minis multum excedunt ordinarias expensas, adsunt bona simpliciter super- 
flua. Attamen, ut merito Angelicus Doctor 67 notat, decentia status non con- 
sistit in aliquo indivisibili: quia multis additis homo non excedit status sui 
condicionem; multis etiam subtractis condicio sui status decenter conservatur. 
Unde in praxi standum est iudicio prudentis et sinceri viri. Quibus prae- 
missis sequentes regulae practicae scitu dignae sunt: 

591 Regula 1. Nemo ratione solius caritatis tenetur subvenire proximo 
ex bonis vitae necessariis. 

Ratio est, quia unusquisque tenetur suam suorumque vitam anteponere 
vitae alterius extraneae personae privatae. Hinc S. Thomas 88 dicit: „Neces- 

68 Deut. 15, 11. 83 Eccli. 4, 1; cf. etiam Tob. 4, 7; Is. 58, 7. 

“ Matth. 25, 41; cf. etiam 1 Io. 3, 17; 1 Tira. 6, 17 sq 

06 S. theol. 2, 2, q. 32, a. 5. 88 Cf. 2 Cor. 12, 14. 

I 67 4, dist. 15, q. 2, a. 4, sol. 1. 58 S. theol. 2, 2. q. 32, a. 6. 

sarium dicitur dupliciter: uno modo sine quo aliquid esse non potest; et 
de tali necessario omnino eleemosyna dari non debet: puta si aliquis in 
articulo necessitatis constitutus haberet solum unde posset sustentari, et 
filii sui vel alii ad eum pertinentes; de hoc enim necessario eleemosynam 
dare est sibi et suis vitam subtrahere." M — Dixi: ratione caritatis; nam 
ratione boni communis necessarii homo non solum tenetur tradere ea, quae 
sunt sibi necessaria pro vita sustentanda, sed ipsam vitam. Hinc e, gr. 
miles tenetur cedere regi cibos, quibus ille indiget ad vitam sustentandam, 
etsi ipse miles fame periret; ita saltem, si secus bonum commune civitatis 
magnum damnum pateretur. 

Regula 2. Proximo in extrema necessitate versanti succurrendum 592 
est 1. ex bonis simpliciter superfluis; 2. etiam ex bonis decentiae status 
necessariis, dummodo id fieri possit sine magno incommodo. 

Prima pars huius regulae per se patet et ab omnibus admittitur. Quoad 
alteram vero partem auctores dissentiunt quidem quoad modum loquendi, in 
re ipsa autem conveniunt 80 . Ordo caritatis exigit, ut magis quidem dili- 
gamus vitam proximi quam nostra bona temporalia, quae pro degenda vita 
non sunt absolute necessaria; sed, sicut non tenemur nostram vitam con- 
servare mediis extraordinariis aut cum magno incommodo, ita a fortiori 
nulla exsistit stricta obligatio dandi magnam summam pecuniae ad servan- 
dam vitam proximi. Hinc dives non tenetur dare e. gr. 1000 francos, ut 
aegrotus pauper in patria brevi moriturus possit ire in aerem salubriorem 
regionis longinquae 61 . 

Regula 3. Proximo in gravi necessitate constituto succurrendum est 598 
ex bonis superfluis status. Ita sententia hodie communis ° 2 . 

Probatur ex S. Scriptura: „Qui habuerit substantiam huius mundi et 
viderit fratrem suum necessitatem habere, et clauserit viscera sua ab eo, 
quomodo caritas Dei manet in eo?" 63 Prorsus improbabile est, S. Apostolum 
loqui de sola necessitate extrema, quae est in praxi rarissima. Confirmatur 
haec sententia ex propositione (12) damnata ab Innocentio XI: „Vix in 
saecularibus invenies, etiam in regibus, superfluum statui. Et ita vix aliquis 
tenetur ad eleemosynam, quando tenetur tantum ex superfluo statui." 64 — 
Ratio autem intrinseca est, quia videtur esse gravis deordinatio, si homo 
magis amat bona sua superflua quam sublevamen proximi in vere gravi 
necessitate versantis. — Quidam theologi volunt, in gravi necessitate proximo 
succurrendum esse etiam ex bonis aliquo modo statui necessariis, seu cum 
modico sui status detrimento. Reipsa vix ulla dissensio est inter utramque 

88 S. theol. 2, 2, q. 32, a. 6. 

80 Sic e. gr. Billuart (De carit, diss. 5, a. 2, dico 2) asserit: „De superfluis 
naturae, etsi necessariis statui, tenemur sub mortali facere eleemosynam patienti 
extremam necessitatem." Noldin autem (De praec. n. 91) dicit: „Etsi proximo 
in extrema necessitate dari debeat eleemosyna ex bonis ad solam decentiam 
status necessariis, non potest tamen demonstrari obligatio dandi etiam de bonis 
ad ipsum statum conservandum necessariis, adeo ut quis teneatur a proprio statu 
decidere. Neque enim propriam vitam tenetur aliquis conservare cum amissione 
status sui seu per media extraordinaria." Similia habent Lehmkuhl, Theol. mor. 

I 762; Gopfert, Moraltheol. II 28, aliique. 

61 Cf. Billuart 1 . c. in fine. 63 Cf. S. Alph., Theol. mor. 1 . 2, n. 31. 

88 1 Io 3, 17. 64 Dens. n. 1162. 

sententiam. Nam decentia status aliquam latitudinem admittit, adeo ut 
„multis additis homo non excedat status sui condicionem, multis etiam 
subtractis condicio sui status decenter conservetur" 0B . Proinde illi auctores, 
qui dicunt, eleemosynam esse dandam in gravi necessitate proximi etiam 
ex necessariis status, intelligendi sunt de bonis aliquo modo, non autem 
omnino necessariis ad decentiam status. Hodie iam nemo docet, proximo 
constituto in gravi necessitate succurrendum esse etiam cum iactura proprii 
status. — Quidam veteres auctores, ut S. Antoninus 6 ®, Ioannes Medina 67 
non recte intell i gentes S. Thomam in hac re putabant, non esse praecepti, 
sed consilii tantum dare eleemosynam proximo in gravi necessitate ex- 
sistenti. Haec sententia hodie obsoleta est 68 . 

Regula 4. In communi necessitate proximorum adest quidem a) gra- 
vis obligatio dandi aliquando eleemosynam ex superfluis status, non 
autem b) est obligatio dandi eleemosynam huic cut alteri pauperi 
communi. 

Secunda pars ab omnibus admittitur nostro tempore, sed de prima parte 
mirum est, quam acriter disputaverint et disputent auctores, licet forte eorum 
dissensiones sint potius verbales quam reales. S. Alphonsus 69 vocat sen- 
tentiam propositam comi mniorem, cui ipse adhaeret. S. Thomas (de cuius 
mente tamen disputatur) dicit simpliciter: „Sic ergo dare eleemosynam de 
superfluo est in praecepto." 70 Non quidem expresse dicit hoc praeceptum 
esse grave, sed cum in extrema necessitate proximi praeceptum eleemosynae 
obliget sub gravi, pariter sub gravi obligat praeceptum dandi eleemosynas 
ex bonis superfluis, ut patet ex IV dist. 15, q. 2, a. i, sol. 4. In S. Scriptura 
dicitur: „Quod super est, date eleemosynam: et ecce omnia munda sunt 
vobis." 71 Quae quidem verba solent intelligi: De superfluis eleemosyna 
danda est; quod si factum est, mundi estis a vitio avaritiae. — Ratio autem 
intrinseca est, quia divites non sunt domini absoluti bonorum temporalium, 
sed tantum quasi villici seu administratores, qui iuxta voluntatem Dei de 
bonis suis disponere debent. Porro Deus ordinavit, ut divites debeam 
pauperibus distribuere de superfluis bonis suis. Hinc etiam damnat in in- 
fernum illos, qui pauperibus eleemosynam defraudaverint. „Discedite a me 
maledicti in ignem aeternum, qui paratus est diabolo et angelis eius. Esurivi 

enim, et non dedistis mihi manducare; sitivi, et non dedistis mihi potum 

Amen dico vobis : Quamdiu non fecistis uni de minoribus his, nec mihi 
fecistis." 72 — Econtra magnam mercedem promittit illis, qui eleemosynam 
dant pauperibus, scii, vitam aeternam 78 , et amplas benedictiones in hac terra: 
„Beatus qui intelligit super egenum et pauperem: in die mala liberabit eum 
Dominus. Dominus conservet eum. et vivificet eum, et beatum faciat eum 
in terra: et non tradat eum in animam inimicorum eius. Dominus opem 
ferat illi super lectum doloris eius: universum stratum eius versasti in in- 
firmitate eius." 74 — Quae omnia videntur satis aperte ostendere grave prae- 

06 S . Thom., 4, dist. 15, q. 2, a. 4. 

68 S. theol. pars 2, tit. 1, q. 24 (ed. Veronae II 334). 

67 Tract. 5 de eleem. q. 3, dub. 2, conci. 2. 

08 Optime explicat mentem S. Thomae eius fidelissimus Commentator Caietanus 
in opusculo „De praecepto eleemosynae ad mentem S. Thomae". 

09 Theol. mor. 1 . 2, n. 32. 

70 S. theol. 2, 2, q. 32, a. 5. Cf. Caietanus in h. loc. 71 Luc. 11, 41. 

72 Matth. 25, 4i — 45 - 73 Cf Matth. 25, 34. 74 Ps. 40, 1 — 3. 

ceptum dandi eleemosynam ex bonis superfluis etiam in communi necessitate 
pauperum, cum gravis et extrema necessitas proximi sit rarissima, praesertim 
propter defectum cibi et potus 76 . 

Nihilominus in praxi confessarius, etsi instanter debet hortari divites, 
ut pauperibus dent eleemosynas, non debet denegare absolutionem illi diviti, 
qui recusat erogare eleemosynam; nam a) sententia negans obligationem 
gravem dandi eleemosynam pauperibus in communi necessitate versantibus 
est saltem extrinsecus probabilis, cum quamplurimi iique graves auctores 
illam teneant 78 ; b) hodiernis temporibus divites coguntur a legibus civilibus 
ad succurrendum pauperibus in diversis institutis publicis pro sustentatione 
pauperum erectis; et sic omnes dant aliquas eleemosynas. 

Regula 5. Clerici beneficiarii tenentur ( ex iure ecclesiastico ) ero- 
gare in pauperes aut ad usus pios omnia superflua, quae remanserunt 
post ipsorum convenientem sustentationem ex reditibus beneficialibus. 

De hac obligatione, quae, consentientibus omnibus, est gravis, sermo re- 
dibit infra II 37 in tractatu de iustitia, ubi agetur de bonis clericorum. 

Quantitas eleemosynae dandae. 595 

Admissa gravi obligatione dandi eleemosynam, statim oritur quaestio, 
quanta summa bonorum eroganda sit in pauperes. Respondetur: 

1. In extrema necessitate proximi dandum est tantum, quantum sufficit 
ad eripiendum illum ex hac necessitate, nisi tamen sint alii, qui illi sub- 
venire velint. Supra autem iam dictum est, neminem teneri magnam 
pecuniae summam erogare ad pauperem e periculo mortis liberandum. 

2. In communi necessitate plures theologi cum S. Alphonso 77 docent, 
divites teneri ad dandam quinquagesimam partem annualium redituum, 
qui statui supersunt, seu ad 2%. Si tamen reditus essent valde in- 
gentes, minor proportio requireretur. Nil certi in hac quaestione re- 
sponderi potest; unde monendi sunt quidem fideles ad largas eleemo- 
synas dandas, sed non potest eis imponi certa summa sub gravi prae- 
cepto eroganda. 

Quinam possunt licite dare eleemosynas? Respondetur: omnes illi , 596 
qui habent propria bona atque liberam administrationem de illis. 

In extrema tamen necessitate sicut unusquisque sibi potest licite 
assumere bona aliena ad hanc necessitatem tollendam, ita tunc etiam 
alius potest subvenire ex bonis, quorum secus non habet liberum do- 
minium. Aliquando (sed magna cum discretione) licite potest praesumi 
facultas dandi eleemosynas moderatas ex alienis bonis. — Specialis 
difficultas est de potestate largiendi eleemosynas uxorum, filiorumfa- 
milias, famulorum. 

Uxor potest dare eleemosynas non solum ex suis bonis paraphernali- 
bus seu liberis, sed etiam ex aliis bonis matrimonialibus, quorum 

76 Ita etiam Leo XIII , Const. „Rerum novarum" 15 Maii 1891 : „Officium est, 
de eo quod superat, gratificari indigentibus." 

76 Cf. Ballerini in notis ad Gury (Comp. Theol. mor. I n. 228) pro sententia 
benigna, et Concina (Theol. christ. in Decal. 1 . 1, diss. 6, c. 13) pro sententia 
contraria. 77 Homo Ap. tr. 4, 19. 

administratio est penes maritum. In hoc ultimo casu tamen requiritur 
consensus mariti, vel expressus vel praesumptus 78 . Si maritus esset 
nimis avarus et nollet debitas eleemosynas dare, nihilominus uxor 
posset moderatas eleemosynas facere iuxta condicionem sui status, quia 
tunc maritus esset irrationabiliter invitus. Praesertim pauperes paren- 
tes suos uxor potest atque debet adiuvare moderatis donis desumptis 
ex bonis communibus matrimonii 7 *. 

Filiifamilias possunt quidem ex bonis propriis liberis, si quae ha- 
beant, eleemosynas dare, sed non ex bonis parentum, nisi eorum licen- 
tia expressa aut tacita habita fuerit. 

Famuli et ancillae nullas prorsus eleemosynas dare possunt ex 
bonis dominorum sine eorum expressa licentia; nec vix umquam talis 
licentia potest recte praesumi, quia domini non solent huiusmodi gene- 
ralem licentiam concedere ob rationes valde obvias. Unica fere ex- 
ceptio est, si famuli dant pauperibus illos cibos, qui supersunt ex mensa 
dominorum et qui secus proicerentur foras. In hoc enim casu dominus 
nullum prorsus damnum patitur, neque rationabiliter est invitus, quod 
isti cibi dentur pauperibus. Famuli illicite dantes eleemosynas in nota- 
bili quantitate ex bonis dominorum tenentur ad restitutionem. 

Modus dandi eleemosynam. Ut eleemosynae largitio sit revera mora- 
liter bona, requiritur, ut non solum debitis personis secundum debitam 
quantitatem sed etiam debito modo fiat. Qui quidem modus includit 
1. circumstantias in omni eleemosyna observandas; 2. quaestionem, utrum 
eleemosynae sint dandae potius per homines privatos quam per auctoritatem 
publicam, sive ecclesiasticam sive civilem. 

1. Circumstantiae eleemosynarum observandae exprimuntur his versiculis: 

lusta sit et prudens, veloxque, secreta libensque, 

Ordine procedens, omnibus auxilians. 

a) lusta debet esse eleemosyna, i. e. dari non potest nisi ab illo, qui verum 
dominium liberum rei habet. 

b) Prudenter eleemosyna detur, i. e. solis illis, qui vere egentes sunt; non 
autem illis, qui ex pigritia nolunt laborare. Nam „si quis non vult operari, 
nec manducet' 1 80 . Eleemosyna imprudenter data fovet vitia. 

c) Velox sit eleemosyna iuxta illud: „Bis dat, qui cito dat; nil dat, qui 
munera tardat." 

d) Secreta sit eleemosyna iuxta illud: „Cum ergo facis eleemosynam, 
noli tuba canere ante te, sicut hypocritae faciunt in synagogis et in vicis, 
ut honorificentur ab hominibus. Amen, dico vobis, receperunt mercedem 
suam. Te autem faciente eleemosynam, nesciat sinistra tua, quid faciat 
dextera tua“ 8i 

e) Libenter danda est eleemosyna iuxta verba S. Pauli : „N on ex tristitia 
aut ex necessitate: hilarem enim datorem diligit Deus." 83 

f) Ordine recto danda est eleemosyna, i. e. ordo caritatis (supra expli- 
catus) est observandus. 

** S. theol. 2, 2, q. 32, a. 8 ad 2. n Cf. infra II, 16. 

eo 2 Thess. 3, 10. 8i Matth. 6, 2sq. 82 2 Cor. 9, 7. 


g) Omnibus auxilium sit eleemosyna, i. e. nemo excludendus est ab ele- 
emosynis nostris. Ergo etiam peregrinis, peccatoribus, infidelibus versantibus 
in necessitate debemus subvenire. At vero in pari necessitate fideles, pii, 
concives et generatim magis nobis coniuncti prae ceteris adiuvandi sunt. 
Immo sibi ipsi vere indigenti potest aliquis facere eleemosynam, si ponitur 
distributor eleemosynarum 83 . 

2. Suntne eleemosynae dandae potius per personas privatas quam per 
auctoritatem publicam (sive ecclesiasticam sive civilem)? 

Solutio huius quaestionis imprimis pendet a fine eleemosynae. Qui quidem 
finis minime coarctatur in sublevamine materialis indigentiae, qua laborat 
pauper, sed etiam comprehendit eiusdem bonum spirituale; pariter com- 
prehendit bonum sociale et bonum spirituale largientis eleemosynam. Cum 
ea sit condicio temporum, ut neque privata neque etiam ecclesiastica cura 
pauperum sufficienter valeat sublevare omnes indigentias, gubernium quoque 
civile debet adiuvare pauperes. Attamen haec cura pauperum a gubernio 
civili instituta gravibus periculis est obnoxia. Etenim tunc saepe accidit, 
a) ut pauperes ficti recipiant largas eleemosynas, veri autem et praesertim 
erubescentes pauperes nihil acquirant; b) ut egestas quidem materialis sub- 
levetur, spiritualis autem miseria, i. e. immorigera vita ex qua orta est 
egestas, non sanetur; c) ut oriatur magnum schLma inter divites et pauperes; 
divites namque conqueruntur de coacto gravi tributo solvendo pro pauperi- 
bus, pauperes autem exigunt bona a divitibus nimis abundanter possessa. 
Quae cum ita sint, oportet operam dare, ut cura pauperum demandetur eccle- 
siasticis vel piis personis, quae non solum materialem eorum egestatem stu- 
dent sublevare, sed etiam eos adducunt ad vitam moraliter bonam. Iam a 
suis primordiis Ecclesia semper habuit sollicitam curam de pauperibus. Sic 
Apostoli ipsi instituerunt septem diaconos pro curandis viduis et pauperibus. 
Postea institutae sunt diaconissae, et hodie opera omnigenae misericordiae 
exercent innumerae congregationes ab Ecclesia approbatae. 

Scholion. De pauperibus fictis. Pauperes ficti, i. e. illi, qui vera egestate 595 
non pressi fingunt magnam miseriam et exinde eleemosynas aucupantur, pec- 
cant tripliciter: scii, a) contra veritatem, quia eorum agendi modus est 
purum et putidum mendacium; b) contra caritatem, quia aliis veris pauperi- 
bus subtrahunt eleemosynas secus accipiendas; c) contra iustitiam commuta- 
tivam, quia dolo et fraude decipiunt homines misericordes, qui rationabiliter 
et graviter inviti sunt de tali deceptione. Unde huiusmodi falsi pauperes 
tenentur restituere eleemosynas fraudulenter obtentas. Restitutio ista per 
se quidem facienda esset illis, a quibus eleemosyna obtenta fuit. Cum tamen 
hoc saepe sit impossibile, tunc hae usurpatae eleemosynae veris pauperibus 
sunt dandae aut erogandae sunt in causas pias 8 *. In praxi saepe impossibile 
erit huiusmodi restitutionem exsequi, quia tales falsi pauperes eleemosynas 
obtentas cito dilapidare solent. 


®» S. theol. 2, 2, q. 32, a. 9 ad 3. 

84 Cf. S. Alph., Theol. mor. 1 . 3, n. 622. De hac re dicit Catechismus Romanus : 
„Furtum facere videntur, qui fictis simulatisque verbis quive fallaci mendicitate 
pecuniam extorquent; quorum eo gravius est peccatum, quod furtum mendacio 
cumulent" (pars 3, c. 8, q. 7). Pauperes autem, qui fingunt se pauperiores, quam 
revera sunt, ut facilius aut largius recipiant eleemosynam, non videntur esse obli- 
gati ad restitutionem eleemosynae sic obtentae, quia communiter solent omnes 
pauperes exaggerare suam paupertatem et hoc sciunt etiam donantes. 

De correptione fraterna. 

699 Notio. Correptio (sive correctio 86 ) fraterna, quae est quasi eleemo- 
syna spiritualis, definiri potest: admonitio privatim facta ex fraterna 
caritate procedens, qua quis proximum a peccato vel a peccati peri- 
culo avertere conatur. Vel, ut dicit S. Thomas: „Correptio fraterna est 
admonitio fratris de emendatione delictorum fraterna caritate proce- 
dens." 86 Quae quidem admonitio fieri potest non solum verbis, sed 
etiam aliis modis, e. gr. tristi vultu, gestibus. 

Distinctiones. Distinguitur triplex correptio, scii. i. fraterna, de 
qua modo dictum est; 2. paterna, qua superior non quidem tamquam 
iudex, sed tamquam pater (praetermisso ordine iudiciali) corripit sub- 
ditum, imponens vel nullam vel levem poenam medicinalem; 3. iudi- 
cialis seu coercitiva, qua superior tamquam iudex punit subditum delin- 
quentem ad bonum commune et laesum ordinem iustitiae tuendum. 
Correptio coercitiva (et aliquando correptio paterna) est actus iustitiae, 
correptio autem fraterna est actus caritatis 87 . De correptione paterna 
et iudiciali tractatur in Codice iur. can. c. 2308 sqq. 

600 1. Obligatio correptionis fraternae oritur ex iure tum naturali tum 

positivo divino. 

a) Ex iure positivo divino oritur haec obligatio, nam praeceptum 
correptionis habetur et in Vetere et in Novo Testamento. Sic dicitur: 
„Corripe amicum, ne forte non intellexerit, et dicat: Non feci; aut 
si fecerit, ne iterum addat facere. Corripe proximum, ne forte non 
dixerit, et si dixerit, ne forte iteret/'** Christus autem non tantum 
ipsam correptionem, sed etiam ordinem eius praescripsit dicens: „Si 
autem peccaverit in te frater tuus, vade et corripe eum inter te et 
ipsum solum. Si te audierit, lucratus eris fratrem tuum. Si autem te 

86 Quamvis differant correptio et correctio — correptio enim est reprehensio 
ad emendationem fratris; correctio est ipsa emendatio — , usu tamen recepto inter 
theologos correptio et correctio pro uno et eodem sumuntur. 

88 Pulchre notat Angelicus Doctor in hoc loco (4, dist. 19, q. 2, a. 1) : „Cor 
reptio fraterna notificatur per tria, . . . scii, actus ipse, cum dicit admonitio fratris ; 
finis, cum dicit de emendatione delictorum ; principium, cum dicit fraterna caritate 
procedens." Deinde reddit rationem, cur in definitione potius delictorum quam 
peccatorum emendatio dicatur (ad 5) : „Nullus movetur ex odio vel timore turpis 
nisi ille, cui inest aliqualiter voluntas pulchri et boni: et ideo cum correptio pro- 
cedat hac via, proprie illi competit, ut corripiatur, qui habet propositum boni, a 
quo tamen propter ignorantiam vel propter aliquam desidiam avertitur; et ideo 
magis proprie respicit omissionem, quae in ipsa transgressione considerari potest, 
quam transgressionis perversitatem: et propter hoc convenientius dicitur delic- 
torum quam peccatorum emendatio." — Igitur propria materia correptionis fra- 
ternae sunt delicta commissa ex ignorantia aut negligentia; econtra peccata ex 
certa malitia perpetrata correptione iudiciali coercenda sunt. — Nihil obstat, quo- 
minus ille, qui prudenter applicat correptionem fraternam, praeter bonum proximi 
etiam intendat honorem Dei (quod est actus caritatis) vel bonum commune socie- 
tatis (quod est actus iustitiae generalis). 

87 Cf. S.Thom., S. theol. 2, 2, q. 33, a. i. 88 Eccli. 19, 13 sq 

♦ton audierit, adhibe tecum adhuc unum vel duos, ut in ore duorum vel 
trium testium stet omne verbum. Quodsi non audierit eos, dic Ecclesiae. 
Si autem Ecclesiam non audierit, sit tibi sicut ethnicus et publicanus/'** 

b) Obligatio correptionis fraternae sequitur etiam ex iure naturali, 
i. e. ex praecepto amandi proximum amore effectivo. Nam si ex cari- 
tate tenemur subvenire proximo in necessitatibus eius corporalibus per 
eleemosynas materiales, a fortiori tenemur illi largiri eleemosynam 
spiritualem correptionis fraternae, cum necessitas spiritualis sit durior 
quam paupertas corporalis. Sapienter de hac re scripsit S. Augu- 
stinus 00 : „Quis enim facile invenitur, qui velit reprehendi? et ubi est 
ille sapiens, de quo dictum est: corripe sapientem et amabit te?* 1 Num- 
quid tamen ideo non debemus reprehendere et corripere fratrem, ne 
securus tendat in mortem? Solet enim fieri et frequenter accidit, ut ad 
horam contristetur, cum reprehenditur, et resistat et contendat, et tamen 
postea consideret secum in silentio, ubi nemo est nisi Deus et ipse, nec 
timet displicere hominibus, quia corripitur, sed timet displicere Deo, 
quia non corrigitur, et deinceps non faciat illud, in quo iuste reprehen- 
sus est, et quantum odit peccatum suum, tantum diligat fratrem, quem 
sensit hostem peccati sui." 

Obligatio correptionis fraternae per se gravis est. Si enim prae- 
ceptum eleemosynae materialis per se obliget sub gravi, a fortiori obli- 
gat correptio fraterna, quippe quae sit eleemosyna spiritualis ® 2 . 

2. Condiciones, sub quibus praeceptum correptionis fraternae obligat, < 
sunt duae, nempe non teneor sub gravi corrigere proximum nisi: 

a) constet de eius gravi necessitate spirituali, ex qua non aliter quam 
per meam correptionem liberari praevidetur ; 

b) correptio a me fieri possit sine magno meo incommodo. 

Quantum ad primum requiritur: 

a) ut certo constet de peccato gravi a proximo commisso aut de imminenti 
periculo 03 graviter peccandi, e. gr. de adulterio commisso vel committendo. 
Si enim proximus non commisit nisi leve peccatum, vel si versatur in solo 
remoto periculo graviter peccandi, non est in gravi necessitate spirituali ac 
proinde non teneor sub gravi illum corripere. Etenim cum omnis correptio 
sit onerosa corripienti et odiosa correpto, atque aliunde peccata venialia sint 
frequentissima, si urgeret gravis obligatio ea corripiendi, onus esset im- 
portabile tam corripientibus quam corripiendis, ita ut neque pax neque 
tranquillitas inter homines servari posset •«. Ita saltem per se loquendo, nam 
per accidens peccata venialia possunt esse materia necessaria correptionis 

89 Matth. 18, 15 — 17. 99 Ep. 210 ( Migne , Patr. lat. 33, 957 sq.). Prov. 9, 8. 

89 Ci. S. Thom., S. theol. 2, 2, q. 33, a. 2; S. Alph., Theol. mor. I. 2, n. 37. 

88 Quidam theologi volunt non adesse obligationem correptionis fraternae, si 
agitur tantum de periculo graviter peccandi et non de peccato gravi iam patrato 
aut de periculo relapsus in grave peccatum; in hoc casu adesse tantum obliga- 
tionem admonitionis. Sed de verbis non est disputandum. Omnes admittunt in 
utroque casu posse adesse gravem obligationem monendi proximum, ut a peccato 
resurgat aut in peccatum ne cadat. 

04 Cf. Billuart, De carit, diss. VI, a. 2. 

PrOkheb, Mho. Theol. mor. I. 

fraternae, e. gr. si ex eis sequeretur- grave scandalum, vel detrimentum 
disciplinae in aliqua communitate religiosa, vel periculum proximum graviter 
peccandi, e. gr. pro pueris. 

p) Ut proximus nequeat aliter liberari ex sua necessitate spirituali, quam 
per meam correptionem. Quapropter si ad corripiendum alius est paratus 
aeque potens et volens quam ego, e. gr. superior delinquentis, non teneor. 
Item si delinquens praevidetur seipsum mox esse emendaturum; item si mea 
correptio praevidetur inutilis, immo potius obfutura quam profutura a8 . Hinc 
saepe non expedit corripere ignotum , cum eius emendatio videatur valde dubia. 
Correptio tamen etiam dubie efficax facienda est, si secus oritur scandalum 
aliis, aut si proximus versatur in periculo mortis. Sic e. gr. catholicus morti 
proximus debet moneri ad suscipienda sacramenta, licet forte recusaturus 
sit hanc obligationem implere. 

Quantum ad secundum res patet ex supra dictis de ordine caritatis. Omnis 
quidem correptio aliquod incommodum affert corripienti, cum sit quid one- 
rosum et saepe taediosum et damnosum. Unde non quodcumque incommodum 
excusat a correptione fraterna, sed illud tantum, quod videtur merito gravius, 
quam necessitas, in qua proximus errans versatur. Quapropter famuli et 
subditi raro tenentur sub gravi ad correptionem superiorum; neque scrupu- 
losi tenentur, cum secus semper in angustiis animi versarentur, utrum in 
casu particulari pro ipsis adsit vera obligatio necne. Superiores autem 
strictius tenentur ad correptionem subditorum suorum ; non enim ex caritate 
tantum, sed etiam ex officio suo providere debent bono spirituali subditorum. 
Nomine superiorum praecipue veniunt episcopi, parochi, parentes, heri. 
Unde isti solent graviter peccare, si non corripiunt subditos delinquentes et 
si sunt, uti dicitur, tamquam canes muti. 

Corollarium. Cum hae duae condiciones raro simul concurrant, raro 
quoque adest pro homine privato (qui non est delinquentis superior vel 
valde propinquus) gravis obligatio faciendi correptionem fraternam. 

602 3 . Modus in correptione fraterna servandus est magna cum pru- 

dentia. Hinc erga inferiores et aequales facienda est cum benignitate 
et amore, iuxta monitum S. Pauli 98 : „Si praeoccupatus fuerit homo m 
aliquo delicto, vos qui spirituales estis, huiusmodi instruite m spiritu 
lenitatis " Erga superiores autem correptio facienda est cum reverentia 
et humilitate. „Seniorem ne increpaveris, sed obsecra ut patrem."” 

Quia correptio fraterna facile laedere potest famam proximi, hinc 
ipse Christus praescripsit hunc ordinem in caritate servandum: a) In- 
cipiendum est a monitione secreta: „Vade et corripe eum inter te ei 
ipsum solum " Publica enim correptio saepe offendit corrigendum 
atque illum magis obstinatum reddit, b) Si secreta correptio nihil pro- 
fuerit, adhibendi sunt duo vel tres testes, ut hoc modo peccator effi- 
cacius ad emendationem inducatur, c) Si necdum vult converti, tunc 
denuntiandus est legitimo superiori. „Quod si non audient eos, dic 
Ecclesiae " Superior, consideratis omnibus circumstantiis, contra reum 
procedere potest correptione vel paterna vel etiam iudiciali. 


e» Cf. S. theol. 2, 2, q. 33. a. 6 et 8. 
ee Gal. 6, i. 97 1 Tim. 5, 1. 

Exceptiones, in quibus iste ordo correptionis fraternae non est 
observandus : 

a) Si peccatum est publicum, i. e. maiori parti communitatis iam 
notum vel mox notificandum: tunc enim non est necesse ut admonitio 
secreta praecedat denuntiationem, sed peccator est publice arguendus, 
iuxta illud: „P eccantes coram omnibus argue, ut et ceteri timorem ha- 
beant , "" Ratio autem est, quia, quando peccatum est publicum, re- 
medium non est solummodo adhibendum peccanti, ut melior fiat, sed 
etiam praecavendum est, ne alii scandalum sumant. Praeterea in hoc 
casu cessat finis, propter quem correptio secreta praecipitur, scii, fama 
servanda proximi. 

b) Si peccatum est quidem occultum, sed vergit in aliorum detrimen- 
tum, quod alio modo nequit sufficienter praecaveri. E. gr. si in aliquo 
collegio iuvenum unus alios ad peccatum grave pertrahit, corruptor 
talis est denuntiandus superiori, qui periculum tam imminens perver- 
sionis efficaciter avertere possit (saltem si per secretam monitionem 
mala imminentia statim impediri nequeunt) 99 . Si quis autem sciens tale 
periculum exsistere in aliqua communitate recusaret denuntiare corrup- 
torem, illi absolutio sacramentalis esset deneganda. ' 

c) Si delinquens cessit iuri suo ad privatam admonitionem, ut fit 
in quibusdam societatibus religiosis, in quibus denuntiatio omnium de- 
lictorum statim facienda est superiori legitimo. Attamen etiam in 
istis societatibus religiosis caritas postulat, ut res non denuntietur su- 
periori, si certo constet fratrem iam emendasse vel sub brevi emenda- 
turum esse suum delictum, neque adesse periculum relapsus 10 °. 

Scholion. De correptione peccantis solummodo materialiter. Cum prae- 603 
cepto fraternae correptionis hucusque explicato similitudinem habet officium 
monendi seu corripiendi eum, qui ex ignorantia vel inadvertentia legem 
materialiter transgreditur. Hinc oritur quaestio, num quis teneatur monere 
proximum, qui cum ignorantia non culpabili e. gr. manducat carnes die 
prohibito? Ad hanc quaestionem respondetur: 

1 . Superiores quibus incumbit ex officio instruere subditos suos, tenentur 
(communiter loquendo) monere errantes, si quis fructus ex monitione spe- 

°8 1 Tim. 5, 20. 89 cf. S. theol. 2, 2, q. 33, a. 7. 

109 Operae pretium est afferre sententiam S. Thomae de modo servando in cor- 
reptione fraterna: „Respondeo dicendum quod 'huiusmodi correctio ex caritate 
debet procedere; et inde est, quod dicitur fraterna correctio; et ideo oportet ordi- 
nem fraternae correctionis sumere secundum ordinem caritatis. Ordo autem 
caritatis est, ut quis bono proximi praeferat commune bonum: item ut velit bo- 
num proximi et conscientiae et famae; et in his magis velit bonum conscientiae, 
quando utrumque haberi non potest. Et ideo his consideratis credo, quod, si esset 
aliquod peccatum carnale seu spirituale, quod vergeret in detrimentum multitu- 
dinis, statim est revelandum; cum praeponderet bonum commune in ordine cari- 
tatis . . . bono proximi, sive sit famae, sive sit conscientiae. Quando vero non 
timetur multitudinis detrimentum, tunc debet quis utrumque custodire, scii, bo- 
num famae et conscientiae, corrigendo occulte in:er se et ipsum. Si autem ex hoc 
correctio non sequatur, tunc secundum ordinem Evangelii debet secum adhibere 
alium, vel etiam referre Ecclesiae" (QuodI. 11, a. 12) 

ratur; sin autem ex monitione peccata materialia facile transformentur in 
peccata formalia, monitio omitti debet. E. gr. confessarius debet monere 
poenitentem, qui ex ignorantia transgressus est legem ecclesiasticam. Ex- 
cipitur tantum casus, quando poenitens ex monitione magnum damnum spiri- 
tuale probabiliter habiturus esset. Immo in hoc casu si adest urgens ratio, 
potest permitti materialis transgressio etiam legis naturalis. Sic e. gr. non 
semel permisit S. Poenitentiaria, ut putativi coniuges in bona fide versantes, 
qui non possunt ab invicem separari sine maximo incommodo, cohabitare 
pergant tamquam vero matrimonio coniuncti. 

2. Aequales homines privati communiter non tenentur ad monitionem, nisi 
secus a) oriatur damnum ipsius ignorantis aut alicuius personae tertiae; 
e. gr. si quis vellet destruere alterius personae rem pretiosam, cuius valorem 
nescit; b) eveniat scandalum; c) adsit iuris divini aut religionis laesio quippe 
quae sit intrinsecus mala 101 . Ex quibus sequitur, ut e. gr. infantes agentes 
impudice, licet non cognoscant peccatum, debeant moneri de talibus actibus 
omittendis; infideles publice detrahentes de religione catholica argui debent 
propter scandalum secus oriens. 

ARTICULUS III. 

De peccatis contra caritatem proximi. 

604 Praenotamen. Praeceptum caritatis erga proximum est simul positivum 
et negativum. Quatenus est positivum, iniungit actus caritatis, quos omit- 
tendo homo peccat. Quae in articulo praecedenti dicta sunt, sufficiant ad 
judicandum de istis peccatis omissionis. Quatenus autem praeceptum caritatis 
est negativum , prohibet complures actus: odium, inimicitias, invidiam, dis- 
cordiam, contentiones, bellum, rixas, scandalum, cooperationem ad malum etc. 
lam supra sufficienter dictum est de odio, de inimicitia, et etiam de in- 
vidia 103 . De bello tractabitur infra t. II, quia per bellum non solum caritas 
sed etiam iustitia solet laedi. 

Discordia (Zwietracht) opponitur concordiae, quae est unio cordium. Dis- 
cordia est dissensio voluntatum circa bonum Dei et proximi; non autem 
dissensio opinionum, quae aliquando licita est et exsistebat e. gr. inter 
S. Petrum et S. Paulum. Discordia oritur ex nimio amore sui et notanter 
ex inani gloria 103 . Testante S. Scriptura (Prov. 6, 19 et 17, 19), qui medi- 
tatur discordias, diligit rixas, et qui seminat discordias inter fratres, eum 
detestatur Deus. 

Contentio (Wortstreit) est inordinata pugna verborum, vel sicut Cicero 
(Rhet. lib. 3) dicit: „est oratio acris ad confirmandum et confutandum ac- 
commodata." Haec inordinata pugna verborum solet oriri ex inani gloria, 
sicuti discordia 104 . 

Rixa (tatlicher Streit) inter privatas personas est quoddam privatum 
bellum, quod non solum verbis, sed etiam exteriore opere geritur. Rixa solet 
oriri ex ira et est plus minusve peccaminosa, nisi fiat ex iusta defensione 10S . 

Restat tantum, ut hic latius agatur de scandalo et de cooperatione. Ista 
duo peccata non sunt specifice distincta, sed tantum gradu differunt. Nihilo- 
minus claritatis causa singillatim agemus 1. de scandalo et 2. de coopera- 
tione ad m alum. 

101 Xta 5- Alph., Theol. mor. I. 2, n. 36. 102 Cf. n. 421 sqq. 

103 S. theol. 2, 2, q. 37» a. 2. 104 Ib. q. 38, a. 2. 105 Ib. q. 41, a. 2. 

Caput III. De caritate erga proximum. Art. III. 

§ I. 

De scandalo. 

Notio. Scandalum a graeca voce OKdvbctXov derivatum significat 608 
secundum etymologiam quodvis offendiculum, in quo quis pedem offen- 
dit, titubat aut cadit. Scandalum aliud est activum, de quo hic directe 
agimus et quod consistit in data occasione ruinae proximi; aliud est 
passivum , quod est ipsa ruina seu ipsum peccatum proximi causatum 
ex tali occasione. Scandalum activum (anstoGige Handlung) definitur 
a S. Thoma 106 : „dictum vel factum minus rectum praebens alteri 
occasionem ruinae" (spiritualis). 

Dicitur i°: dictum vel factum, quibus verbis comprehenditur etiam dicti 
vel facti debiti omissio, quae alteri praebet occasionem ruinae. 

Dicitur 2°: minus rectum , i. e. vel malum in se, vel speciem mali habens; 
nam nemo ex opere, quod est aut bonum in se aut saltem bonum apparet, 
ansam sumit peccandi. In scandalo pharisaico et in scandalo pusillorum (de 
quibus infra) opus, ex quo oritur, in se quidem est bonum, sed apparet 
malum ex malitia vel ex imperfectione illius, qui scandalum sumit. 

Dicitur 3 0 : praebens alteri occasionem ruinae, i. e. scandalum est aptum 
ad alterum inducendum ad malum morale. Sane nihil potest sufficienter et 
necessario inducere hominem ad malum, cum homo semper maneat liber, 
sed scandalum allicit eum (licet non semper efficaciter) ad peccandum. 

Divisiones. Scandalum multipliciter dividitur. Praeter divisionem 606 
in scandalum activum et passivum, de qua iam mentio facta est, 
notandae sunt sequentes subdivisiones: 

1. Scandalum activum subdividitur in scandalum directum et scandalum 
indirectum. Prius habetur, si intentio agentis fertur in peccatum alterius, 
e. gr. iussione, consilio, seductione etc. Posterius habetur, quando peccatum 
alterius non quidem intenditur, sed praevidetur, et non obstante praevisione, 
actus, qui praebet causam peccati alterius, non omittitur, e. gr. si quis publice 
committit peccatum praevidens alios inde ad aliquod malum induci. Scan- 
dalum igitur indirectum est sicuti malum voluntarium indirectum vel etiam 
sicut voluntarium secundum quid, de quibus cf. supra n. 53 sq. 

Scandalum directum iterum subdividitur in directum formale seu diaboli- 
cum et in directum simpliciter. Prius est, quando quis ex odio Dei aut 
proximi per suam actionem principaliter intendit perversionem proximi. 
Vocatur merito diabolicum, quia talis homo revera agit sicut diabolus, 

„qui tamquam leo rugiens Circuit quaerens quem devoret " 107 . Posterius est, 
quando homo actione sua non quidem directe intendit peccatum formale 
alterius, sed aliquid aliud quocum coniunctum est peccatum, e. gr. .suam 
voluptatem, vindictam etc. Cum autem istum finem assequi nequeat sine 
peccato alterius, indirecte etiam intendit hoc peccatum 108 . 

100 S. theol. 2, 2, q. 43, a. 1. ™ Cf. 1 Petr. 5, 8. 

108 Haec est communis divisio scandali data a modernis, e. gr. Lehmkuhl, 
Theol. mor. I 628. Noldin, De praec. n. 103. Gdpfert, Schindler. Alia est divisio 
data a S. Thoma (S. theol. 1. c. a. 1 ad 4), scii, subdividitur scandalum activum 
in scandalum pet se et scandalum per accidens. Scandalum per se adest „quando 
aliquis suo malo verbo vel facto intendit alium ad peccatum inducere, vel etiamsi 

2. Scandalum passivum subdividitur in scandalum datum et in scandalum 
acceptum seu sumptum. Prius est illud, quod producitur ex actione vere mala 
alterius, e. gr. puella seducitur ex lubricis locutionibus, quas quis publice 
profert. Posterius illud est, quod non oritur ex actione mala alterius, sed 
ex actione in se recta et bona, quae tamen ab alio sive ex ignorantia et 
fragilitate, sive ex malitia tamquam ansa peccandi sumitur. Si passivum 
scandalum oritur ex ignorantia aut imperfectione, vocatur scandalum pusil- 
lorum, e. gr. si quis scandalum sumeret videns sacerdotem in machina biro- 
tali (vulgo Velociped), putans hoc esse sacerdotibus per se prohibitum. Sin 
vero scandalum passivum sumitur ex malitia, vocatur pharisaicum, quia 
Pharisaei videntes optima opera Christi eiusque miracula nihilominus scan- 
dalizati sunt ex propria ipsorum malitia et malevolentia. 

Ex datis explicationibus sequitur, ut quandoque scandalum activum et 
passivum simul sint, e. gr. si quis committit peccatum praecise quia alius 
veram ansam dedit. In hoc casu habetur ex una parte scandalum activum 
et ex altera parte scandalum passivum datum. Quandoque autem est scan- 
dalum activum ex una parte, cum scii, quis facit opus inductivum ad pec- 
catum alterius; sed ex altera parte non est scandalum passivum, quia iste 
homo fortiter resistit tentationi insurgenti. Quandoque demum est scandalum 
passivum sine scandalo activo, si scii, quis ex propria fragilitate aut malitia 
sumit ansam peccandi propter opus vere bonum apprehensum. In hoc casu 
habetur scandalum passivum acceptum 100 . 

Ut facilius praebeantur uno conspectu divisiones scandali, ponimus sequens 
schema: 


i. activum 


formaliter directum seu diabolicum 
materialiter seu simpliciter directum 

indirectum 
(per accidens) 


directum 
(per se) 


datum 

2. passivum pusillorum 

acceptum 

pharisaicum 


Malitia scandali. 


607 Principium i. Scandalum directum est peccatum mortale ex genere 
suo, et quidem tam contra caritatem, quam contra illam virtutem, ad 
quam laedendam proximus inducitur. 


ipse hoc non intendat, ipsum factum est tale, quod de sui ratione habet, quod sit 
inductivum ad peccandum". Si agens intendit proximi peccatum praecise ut est 
peccatum (scii, ex odio Dei vel proximi ductus), vocatur scandalum diabolicum; 
sin autem intendit tantum actionem alterius, quacum necessario est connexum 
peccatum, est scandalum simpliciter directum. Huic scandalo per se correspondet 
in illo, qui propter scandalum in peccatum incidit, scandalum datum. — Scanda- 
lum per accidens est verbum vel factum, quod praeter intentionem operantis et 
praeter condicionem ipsius operis est occasio peccati pro alio propter eius infirmi- 
tatem vel malitiam. Scandalum passivum citum ex scandalo per accidens est vel 
pharisaicum vel pusillorum. 

100 Cf. S. theol. 2, 2, q. 43. a- * ad 4. 

Prob. 1. Ex S. Scriptura. Christus dicit: ;,Qui autem scandalizaverit 
unum de pusillis istis, qui in me credunt, expedit ei ut suspendatur mola 
asinaria in collo eius, et demergatur in profundum maris. Vae mundo a 
scandalis / Necesse est enim ut veniant scandala ; verumtamen vae homini 
illi, per quem scandalum venit." 110 Ex quibus verbis omnino gravibus mani- 
feste constat, scandalum esse ex genere suo peccatum mortale. 

Prob. 2. Scandalum est contra caritatem, quae bonum spirituale proximi 
laedere graviter prohibet. Unde S. Thomas docet: „Scandalum activum 
semper est peccatum in eo, qui scandalizat: quia vel ipsum opus quod facit, 
est peccatum; vel etiam si habeat speciem peccati, dimittendum est semper 
propter proximi caritatem, ex qua unusquisque tenetur saluti proximi pro- 
videre; et sic qui non dimittit, contra caritatem agit." 111 Cum autem omnia 
peccata, quae directe sunt contra caritatem, sint peccata mortalia ex genere 
suo, hinc peccatum scandali directi est mortale ex genere suo. — Non solum 
autem caritas, sed etiam illa virtus laeditur, quam scandalizans aut scan- 
dalizatus violat. Unde scandalum activum directum communiter tria peccata 
includit, e. gr. qui impudice agit coram puella, ut illam seducat, tria peccata 
gravia committit, scii, duplex peccatum contra castitatem (nempe proprium 
peccatum et puellae peccatum, quod illi etiam imputatur), et peccatum contra 
caritatem, in quantum nocet puellae 119 . — Scandalum directum, licet sit 
ex genere suo peccatum mortale, potest tamen evadere peccatum veniale; 
et quidem non solum ex imperfectione actus, in quantum scandalizans 
cum semiplena advertentia aut imperfecto consensu egit, sed etiam ex 
parvitate materiae. 

Gravitas scandali ex multis circumstantiis pendet. Semper est peccatum 
mortale, si scandalizans actione sua, quae forte ex obiecto non est graviter 
peccaminosa, intendit peccatum grave proximi. Nam talis intentio prava 
est graviter laesiva caritatis, licet proximus forte reapse non consenserit 
in seductionem ipsi praestitam. 

Regulae generales ad iudicandum de gravitate scandali haberi possunt 
sequentes : 

Eo gravior est culpa scandali, quo a) peccatum proximi est magis volitum; 
b) actio magis influit in peccatum proximi; c) gravius est peccatum a 
proximo commissum. 

Eo levior est culpa scandali, quo a) maior est defectus sufficientis de- 
liberationis; b) actio ipsa levius influit in proximum; c) levior est materia 
peccaminosa, ad quam proximus inducitur, e. gr. si quis inducitur ad parvum 
mendacium officiosum. 

Nota. Malitia scandali evadit maior, si proximus scandalizatus revera 
cadit in peccatum. Etsi autem (direcfe) scandalizans praevidet suam sol- 
licitationem probabiliter infructuosam fore, nihilominus committit peccatum 
scandali. Quapropter meretrices sollicitantes viros ad peccandum toties scan- 
dalum causant, quoties sollicitant, licet saepe praevideant, se ipsas repulsam 
passuras esse. 

Principium 2 . Scandalum indirectum est quidem peccatum contra 608 
caritatem, sed non contra illam virtutem, quae a scandalizato laeditur. 

110 Matth. 18, 6 sq. 111 S. theol. 1 . c. a. 2. 

119 Cf. tamen infra n. 61 1 de puella libere consentiente in fornicationem. 

Ita S. Thomas et quamplurimi eius Commentatores 118 ut Caietanus, 
Bannez, Ioannes a S. Thoma u *. Eandem sententiam tenent complures 
moderni auctores, ut Ballerini 11B , Lehmkuhl 118 , Noldin 117 . Mens S. Thomae, 
de qua auctores multum disputant, videtur tamen esse satis clara; scribit 
enim Angelicus Doctor: „Scandalum activum potest accipi dupliciter: per 
se scii, et per accidens; per accidens quidem, quando est praeter intentionem 
agentis; ut puta cum aliquis facto suo vel verbo inordinato non intendit 
alteri dare occasionem ruinae, sed solum suae satisfacere voluntati: et sic 
etiam scandalum activum non est speciale peccatum; quia, quod est per 
accidens, non constituit speciem." 118 — Sententiam oppositam tenet S. Al- 
phonsus dicens: „Qui directe vel indirecte inducit proximum ad peccatum, 
dupliciter peccat, scii, tam contra caritatem quam contra virtutem, ad quam 
laedendam proximum inducit." 110 Citat S. Doctor pro hac sua sententia 
multos auctores, quorum tamen aliqui non recte allegantur. — Prima sen- 
tentia videtur esse melior, quia in scandalo indirecto non est proprie volitio 
et approbatio peccati alieni, sed potius eius permissio, quae non necessario 
imputatur danti scandalum indirectum. Ceterum in praxi non est tanta diffe- 
rentia inter utramque sententiam, fatente ipso Concina 120 patrono secundae 
sententiae. — Sequentia sunt in praxi attendenda: 

609 Resolves: i. Qui sine sufficienti causa dat scandalum indirectum per 
actionem in se bonam aut indifferentem, peccat contra caritatem tantum. 
Hinc scandalum pusillorum aut pharisaicum praevisum et culpabiliter non 
impeditum est peccatum contra caritatem in illo, qui fuit occasio voluntaria 
istorum scandalorum. Quapropter e. gr. sacerdos legitime dispensatus a lege 
ieiunii et manducans carnes coram laicis, praevidens illos scandalizatum iri 
ac forte eius exemplo induci ad esum carnis diebus vetitis, peccat quidem 
contra caritatem, sed non contra temperantiam. Tenetur in confessione 
dicere: Legitime dispensatus manducavi carnes coram laicis praevidens illos 
scandalum inde sumpturos esse, nec monui illos de mea dispensatione, nec 
habui ullam rationem sufficientem ita agendi. 

2. Qui dat scandalum indirectum per actionem malam coram aliis per- 
actam, duplex peccatum committit in confessione declarandum, scii, alterum 
per actionem malam in se consideratam, alterum per laesionem caritatis, 
quia fuit occasio damni spiritualis pro proximo; non autem peccat contra 
virtutem, quam proximus propter scandalum indirectum forte laeserit. Hinc 
e. gr. ille, qui coram aliis furtum commisit, praevidens, sed minime intendens, 
ut proximus, viso hoc malo exemplo, etiam sit commissurus furtum, peccavit 
quidem contra caritatem, publice furtum perpetrando, idque in confessione 
declarare tenetur, sed non peccavit contra iustitiam ex eo, quod proximus 

113 In S. theol. 2, 2, q. 43» 1—4- 114 In i, 2, q. 18, disp. io, a. i. 

116 In notis ad Gury, Comp. Theol. mor. I, n. 236. 

Theol. mor. I 789. 117 De praecept. n. 104. 

118 S. theol. 2, 2, q. 43. a. 3- Adhuc explicitius idem docet Angelicus Doctor 4, 
dist. 38, q. 2, a. 2, quaestiunc. 2. Mens S. Thomae optime explicatur a Caietano 
in Commentariis super S. theol. 1. c. a. 1. 

110 Theol. mor. 1. 2, n. 45. — In longum et latum de hac controversia disserit 
G. /. IVaffelaert, „L’esp£ce morale du scandale". Conclusio eius generalis est: 
„1, Tout scandale contient une espece contre la charit£. 2. Le scandale indirect 
n’est pas, gdn^ralement pariant, un p£ch£ de meme nature que celui auquel il 
donne occasion" (p. 145). 

120 Lib. 1 in Decal., diss. de scand. c. a. 


etiam furtum commiserit; et a fortiori non tenetur ad restitutionem propter 
furtum a proximo commissum. Vel ipse S. Alphonsus 121 aliique complures 
auctores opinantes in hoc casu esse duplex peccatum contra iustitiam, non 
obligant illum, qui scandalum indirectum dedit, ad restitutionem. Alii autem 
fautores secundae sententiae magis logice loquentes obligant in hoc casu ad 
restitutionem. Ideo Billuart 122 fautor secundae sententiae dicit: „Si [quis] suo 
exemplo efficaciter movet ad damnificationem, aeque peccat contra iustitiam 
respectu damnificati, ac si moveret consilio aut suasione." Qui autem effica- 
citer consulit iniustam damnificationem, absque omni dubio tenetur ad resti- 
tutionem. Et revera, ut infra in tractatu de iniusta damnificatione docebitur, 
consentientibus omnibus theologis, iniustus damnificator tenetur ad restitu- 
tionem, si eius actio fuit vere, formaliter et efficaciter iniusta. lamvero iuxta 
secundam sententiam actio illius, qui exemplo suo causat damnum alterius, 
est vere, formaliter et efficaciter iniusta. Unde logice deberet inferri, ex 
tali scandalo indirecto oriri obligationem restitutionis. Quod tamen paucis- 
simi auctores docent et in praxi exigunt. Unde prima sententia etiam propter 
hanc rationem, quia scii, magis logice procedit, est praeferenda in theoria 
et insuper est tuta in praxi. 

3. Qui culpabiliter dat scandalum indirectum coram pluribus, probabilius 
committit tot peccata contra caritatem, quot personae revera scandalizantur. 
Ratio est, quia caritas laeditur erga quamlibet personam scandalizatam, 
quippe quaelibet persona scandalizata sit obiectum totale. Unde e. gr. qui 
verba turpia elocutus est coram viginti personis congregatis, debet (in quan- 
tum moraliter potest) numerum personarum scandalizatarum in confessione 
declarare. Cum autem in praxi saepe sit impossibile indicare accuratum 
numerum personarum scandalizatarum, cumque scandalum indirectum fre- 
quenter non sit peccatum mortale, sive propter materiae sive propter actus 
imperfectionem, saepe sufficit modo generali in confessione declarare tale 
peccatum esse commissum coram pluribus. — Iuxta sententiam primam supra 
recensitam in Principio 2 non est necessarium confiteri specialem condicionem 
personarum scandalizatarum per scandalum indirectum. Hinc e. gr. non est 
necesse confiteri, verba turpia fuisse prolata coram moniali, aut consan- 
guinea, aut coniugata persona. Est autem aliquando explicanda condicio 
scandalizantis, ut si superior, paterfamilias, parochus etc. scandalizaverit 
subditos, quia hi tenentur non solum ex caritate, sed ex officio praecavere 
ruinam suorum subditorum 128 . 

4. Actio ex siia natura graviter peccaminosa coram aliis perpetrata non 
est scandalum, si nullam prorsus causalitatem exercet in proximum videntem 
aut audientem; e. gr. si ii, coram quibus talis actio mala committitur, sunt 
adeo stabiles in bono, ut nullo modo moveantur; aut vice versa, si sunt 
tam perditis moribus imbuti, ut iam non ex actione mala alterius ad peccatum 
inducantur, sed ex propria malitia aut passione peccare consueverunt 124 . Ita 
in theoria, sed in praxi generaliter accusanda est circumstantia, quod actio 
graviter peccaminosa facta sit coram aliis, quia haec circumstantia non 
tantum aggravat actionem peccaminosam, sed etiam saepe verum scandalum 
producit, cum fere impossibile sit statuere, utrum huiusmodi actio omnino 
nullam nefastam causalitatem exercuerit in proximum, necne. Hinc e. gr. qui 

121 L. c. 122 De carit, diss. 7, a. 6, § 3. 

188 Cf. Billuart , De carit, diss. 7, a. 6, § 3. 

m Cf. S. Alph., Theol. mor. I. 2, n. 45. 

fornicationem faceret, praesentibus aliis etiam perditissimis hominibus, de- 
beret hanc circumstantiam peccati commissi confiteri. Etenim est fere im- 
possibile, ut tanta foeditas visa nihil moveat ad luxuriam. Communiter docent 
auctores, esse verum peccatum scandali, si quis directe inducit alium ad 
rem in se malam, etsi ille alius iam antea fuerat paratus ad peccatum. 
Ratio est, quia alii causatur nova ruina actualis. Quapropter illicite egit 
ille vir, qui dubitans, num muliei vivens in domo sua fuerit meretrix, lar- 
vatus petiit ab illa fornicationem ad dubium expellendum. Cum mulier statim 
consensisset in peccatum, eiecta est a viro 126 . 

610 Obligatio vitandi scandalum. 

1. Scandalum pharisaicum non est necessario vitandum, si subest 
aliqua causa rationabilis agendi. 

Ratio est, quia tale scandalum oritur ex sola malitia illius, qui scandalum 
accipit. Quod quidem confirmatur exemplo Christi, qui respondit discipulis 
dicentibus: „Scis , quia Pharisaei, audito verbo hoc [de cibis) scandalizati 
sunt ? — Sinite illos; caeci sunt et duces caecorum/' 1 ™ Aliquando tamen 
caritas exigit, ut etiam istud scandalum vitetur; e. gr. clericus ex caritate 
tenetur, si facile potest, non transgredi per plateam, ubi homines nefarii eum 
videntes prorumperent in blasphemias contra religionem. 

2. Scandalum pusillorum vitandum est, quoties fieri potest absque 
gravi incommodo m . 

Ratio est, quia caritas obligat, ut mala proximi impediamus, cum potest 
facile fieri. Sin autem notabile incommodum pro agente oritur, tunc potest 
scandalum pusillorum permitti; quod quidem incommodum debet esse eo 
gravius, quo timetur gravius peccatum, quo certius praevidetur futurum et 
quo plures sunt scandalum passuri. Hinc opera indifferentia vel opera, quae 
sunt tantum de consilio, aliquoties omittenda sunt ad vitandum scandalum 
pusillorum, e. gr. puella, quae scit, se turpiter concupisci a iuvene, tenetur 
aliquoties, non autem diuturno tempore, omittere auditionem Missae diebus 
ferialibus; immo iuxta complures theologos etiam una alterave vice diebus 
de praecepto 128 . Pariter ingressus in Religionem aliqualiter differri debet, 
si secus parentes grave scandalum sumerent, et spes exsistit, illos breviter 
consensum esse daturos. Econtra nemo tenetur plus solvere alicui operario, 
etiamsi praevideat, eum non obstante iusto pretio accepto esse blasphema?- 
turum. Ratio est, quia talis operarius per maiorem solutionem redderetur 
alia vice adhuc insolentior et peior. Parochus non ieiunus posset, immo 
deberet Missam celebrare, si secus magnum scandalum in populo oriretur. 
Ratio est, quia lex positiva ieiunii eucharistici debet cedere legi naturali 
scandali vitandi. Numquam autem (ut ceterum per se patet) licet facere 
aliquid intrinsecus malum ad vitandum scandalum, e. gr. non licet negare 
fidem ad evitandas blasphemias haereticorum. 

3. Non est peccatum scandali, occasionem peccati ex iusta causa 
permittere aut etiam ponere actione aliqua honesta. 

Ita S. Alphonsus 199 et communiter theologi. Consentit S. Thomas dicens: 
„Inducere aliquem ad peccatum nullo modo licet; uti tamen peccato alterius 

«s Cf. 5“. Alph., Theol. mor. 1. 2, n. 47- 126 Matth. 15, 12 14. 

199 Cf. S. theol. 2, 2, q. 43, a. 7 et 8. 198 S. Alph., Theol. mor. 1. 3, n. 51. 

129 Ib. n. 58. 

ad bonum licitum est; quia et Deus utitur omnibus peccatis ad aliquod 
bonum; ex quolibet enim malo elicit aliquod bonum“ 130 ; et: „Quandoque 
vir, uxorem suspectam de adulterio habens, ei insidiatur, ut deprehendere 
possit eam cum testibus in crimine fornicationis; et sic potest ad accusationem 
procedere." 131 Hinc Iudith ob gravissimam rationem praebuit Holopherni 
occasionem peccandi. Ratio autem est, quia permittere peccatum non est 
quid malum in se, cum Deus etiam permittat multa peccata. Ad discernen- 
dum autem in praxi, quando liceat permittere peccatum, applicandae sunt 
illae regulae, quae supra datae sunt, ubi agebatur de voluntario indirecto 
(n. 57 sqq.), quando nempe liceat ponere causam, ex qua sequitur duplex 
effectus, alter bonus, alter malus. E. gr. hero licet non auferre occasionem 
furandi filiis et famulis, ut deprehensi convenienter puniantur et corrigantur; 
custodes hortorum, pomariorum, vinearum possunt se occultare, ut damnifi- 
cantes apprehendant; licet pecuniam mutuo accipere ab usurario ex iusta 
causa, etsi iste commissurus est peccatum usurae. 

Quaestiones nonnullae solent hic a theologis proponi et solvi, nempe: 611 

1. Num liceat ex causa rationabili petere ab altero id, quod ipse non prae- 
stabit sine peccato? R. Affirmative, si peccatum ex sola malitia alterius 
provenit; negative, si opus petitum est intrinsecus malum. Hinc licet ex 
rationabili causa petere sacramenta a sacerdote indigno; iuramentum ab illo 
qui peieraturus est; debitum coniugale a coniuge, qui perpetraturus est ona- 
nismum. Econtra non licet emere a fure res furto ablatas, petere absolutionem 
sacramentalem a sacerdote, qui caret iurisdictione. 

2. Num liceat suadere alicui minus malum ad impediendum maius? 

R. Negative, nisi illud minus malum sit virtualiter inclusum in alio maiore 
malo iam determinate volito. Sunt tamen multi et magni auctores, inter 
quos S. Alphonsus 139 , Dom. Soto 138 , Caietanus 13 * docentes probabilius lici- 
tum esse minus malum suadere, si alter iam determinatus fuerit ad maius 
exsequendum, uti Lot fecisse legitur (Gen. 19, 8), dum Sodomitis volentibus 
abuti duobus viris, suasit fornicationem cum duabus filiabus suis. Nihilominus 
prima sententia, nempe negativa videtur esse melior et verior. Etenim ille 
qui suasione inducit alium ad minus malum non virtualiter inclusum, sed 
disparatum, causat revera novum peccatum et primum peccatum maius non 
impedit (secundum eius malitiam). E. gr. si quis determinate vult adulterium 
facere, non possum illi suadere simplicem fornicationem. Nam si ille con- 
sentit meo consilio, reus est coram Deo non solum adulterii voliti, sed etiam 
fornicationis a me suasae, et ego sum revera causa huius fornicationis factae. 
Econtra si quis vult furari Petro 100 francos, possum illi suadere, ut auferat 
nonnisi 10 francos, quia tunc hoc secundum peccatum virtualiter includitur 
in primo 186 . 

3. Num in peccatis, quae sine complice patrari nequeunt, circumstantia 
inductionis sit necessario declaranda in confessione? R. Omnes quidem 
docent, illum, qui alterum ad peccatum induxit, gravius peccasse quam si 
peccatum factum esset sine inductione; sed complures graves theologi, inter 
quos Lugo, Salmanticenses, S. Alphonsus 136 et multi moderni recte affirmant, 


130 S. theol. 2, 2, q. 78, a 4. 131 Suppi, q. 62, a. 3 ad 4. 

189 Theol. mor. 1. 2, n. 57. 133 De iur. et iust. 1. 6, q. x, a. 5. 

134 Summula v. Tyrannis. 13s Cf. infra II, n. 103. 

188 Theol. mor. 1. 2, n. 46. 

hanc circumstantiam inductionis non esse nisi circumstantiam aggravantem 
et non speciem mutantem, nisi tamen inductio facta fuisset minis, coactione 
aut dolo. Hinc ille, qui fornicationem commisit, non stricte tenetur dicere, 
se induxisse mulierem ad hoc peccatum, si illa libere consensum, sine minis, 
dolo aut coactione praecedentibus, dederit. Ratio autem est, quia nulla 
specialis iniuria illata est consentienti. 

612 Reparatio scandali. 

Exsistit vera obligatio scandali reparandi, quia per scandalum laesa 
est caritas proximi et haud raro etiam bonum publicum. Quare is qui 
grave scandalum dedit, nequit ad sacramenta admitti, nisi scandalum 
grave datum reparaverit, aut si agitur de absolutione sacramentali, nisi 
saltem serio promiserit reparationem istius scandali. Haec obligatio 
oritur ex virtute caritatis, aut etiam ex virtute iustitiae legalis, non 
autem ex virtute iustitiae commutativae, nisi proximus seductus fuerat 
mediis vere iniustis, e. gr. minis, coactione, dolo etc. 

1. Scandalum publicum publice etiam reparari debet. Ratio est ob- 
via, quia scii, secus eius malus influxus non eliminatur. Animadverten- 
dum est, hanc obligationem publicae reparationis exsistere, etiamsi ex 
scandalo activo dato nulla ruina proximi revera secuta est. Bonum 
enim publicum exigit, ut singula membra societatis humanae vitam 
morigeram ducant. Quodsi hanc obligationem publice neglexerint, 
debent etiam publice redire ad bonam frugem. Iste reditus aliquando 
sufficienter habetur, si ille, qui scandalum dedit, nunc dat bonum exem- 
plum, e. gr. si notoria adultera publice suscipit sacramenta, devote 
assistit exercitiis religionis, sedulo adimplet officia sui status. Ali- 
quando tamen bonum exemplum publice datum non sufficit pro debita 
reparatione scandali, sed insuper requiritur expressa retractatio. Sic 
e. gr. ille, qui falsas doctrinas sparsit, debet illas publice revocare; qui 
publice nomen dedit sectae Massonicae, tenetur expresse et notorie 
suam adhaesionem retractare etc. Prudentis est confessarii, aut parochi, 
determinare modum reparationis scandali publici. In casibus graviori- 
bus oportet recurrere ad Ordinarium vel ad S. Sedem. 

2. Scandalum secretum debet reparari coram illis personis, quae 
exinde damnum aliquod tulerunt. Hinc e. gr. seductor tenetur meliore 
quo potest modo curare, ut proximus seductus pristinam salutem re- 
cuperet. Si ex scandalo secreto nullum verum damnum obvenerit 
proximo, tunc sufficit, ut ille, qui scandalum dedit, bono suo exemplo 
ostendat deinceps emendationem factam. 

Scandalum in quibusdam casibus particularibus. 

Totus quidem mundus in maligno positus est 187 , et quamplurima sunt, 
quae scandalum causant. At vero sunt quaedam res, quae frequentius ad 
peccatum alliciunt, et de his solet specialiter agi in tractatu de scandalo. 
Sunt autem illae res: i. ornatus mulierum, 2. imagines et statuae obscoenae, 

3. choreae et spectacula, 4. pravi libri et malae ephemerides. 


137 Cf. 1 Io. 5, 19. 

1. Ornatus mulierum. Licitum est, ut mulieres se ornent, dummodo tamen 613 
id fiat modo recto et fine honesto. Unde dicit S. Paulus: „V olo ergo . . . simi- 
liter et mulieres in habitu ornato, cum verecundia et sobrietate ornantes se, 
et non in tortis crinibus aut auro aut margaritis, vel veste pretiosa, sed quod 
decet mulieres ." 138 Imprimis attendendum est ad finem seu intentionem, qua 
mulier se ornat. Quae quidem intentio potest esse vel a) honesta, e. gr. ut 
marito placeat, ut sponsum inveniat, ut defectus naturales celet ; vel b) minus 
honesta, e. gr. ut pulchritudinem praebeat omnibus in admirationem; vel 
c) demum directe peccaminosa, e. gr. ut virorum concupiscentiam et impurum 
amorem provocet. Patet per se, in tertio casu omnem ornatum mulierum 
esse graviter peccaminosum. In primo autem et secundo casu ornatus est 
licitus, aut tantum leviter malus, dummodo tamen ne sit ornatus immodestus. 
Possunt ergo mulieres ex fine honesto ornatum modestum assumere, etsi 
forsan aliquis ansam sumat peccandi. — Ornatus vero notabiliter immodestus 
est grave peccatum, quia est grave scandalum praebens multis causam ruinae 
spiritualis. Ad discernendum autem, quinam ornatus mulierum sit immo- 
destus, imprimis attendendae sunt consuetudines patriae, in qua mulieres vivunt, 
ex. gr. in regionibus calidis. Ille ornatus vel habitus censetur iure merito 
immodestus, qui visis circumstantiis loci et temporis incitat ad libidinem. 

Cf. Instruet. S. C. Cone, ad ordinarios dioec. „De inhonesto feminarum 
vestiendi more“ d. 12 Ian. 1930. Act. Ap. Sed. XXII 26 sqq. 

Quando theologi loquuntur de habitu immodesto mulierum, potissimum 
prae oculis habent nudationem pectoris. Quaenam autem nudatio pectoris 
sit graviter inhonesta, multum a consuetudine pendet. Assueta enim minus 
alliciunt. Hinc fieri potest, ut mulier in una occasione grave scandalum prae- 
beat et non in alia, licet eodem modo ornata appareat. Facile erit peccatum 
mortale scandali, si mulieres publice in plateis cum veste perlucida circa 
pectus, vel cum aliquali, licet non ita immoderata denudatione pectoris se 
omnium aspectui praebent; econtra non ita facile est peccatum mortale, si 
in aliqua societate privata, e. gr. occasione prandii sollemnioris, saltationis, 
vel alterius festivitatis tali habitu — cum moderata tamen denudatione, et 
non usque ad media ubera — apparent. Ratio est, quia est consuetudo fere 
universalis, ut mulieres in istis circumstantiis aliqualiter pectus denudent 
aut vestes perlucidas circa superiorem partem pectoris gestent. Unde esset 
grave incommodum, si quaedam mulier deberet isti consuetudini non ob- 
temperare. — Decentia habitus praesertim servanda est in sacris functionibus 
assistendis. Quare multi episcopi specialia statuta ediderunt de decentia 
habitus in his circumstantiis. — Num liceat mulieribus faciem suam fuco 
pingere? Respondet S. Thomas, hoc licitum esse, si fiat ad occultandam ali- 
quam maculam vel turpitudinem; esse autem peccatum leve, si fiat ex vani- 
tate, absque tamen malo fine 138 . 

2. Imagines et statuae obscoenae. Obscoenae dicuntur imagines et statuae, 614 
quae solent excitare ad libidinem veneream. Quod quidem fieri potest, aut 
propter scenam, quam exhibent, aut propter nuditatem personarum, quas 
repraesentant. Quare obscoenae sunt quae repraesentant actus revera turpes, 
et ordinarie etiam, quae repraesentant personas adultas prorsus nudas; econtra 
eae, quae repraesentant infantes nudos, obscoenae vocari nequeunt. Item 
obscoenae non sunt figurae anatomicae (quamvis non ab omnibus licite possint 
aspici). Item sic dicta „studia artistica" (Aktstudien) super exemplari 

138 1 Tim. 2, 9 sq. 


139 S. theol. 2, 2, q. 169, a. 2 ad 2. 

humano nudo, dummodo sint facta ex causa iusta. Item si personae nudae 
repraesentantur modo ita artistico vel idealistico, ut aspicientes maxime 
moveantur ab arte vel ab idea repraesentata. Hinc e. gr. celeberrima 
Laocoontis in Museo Vaticano non potest vocari obscoena; pariter non sunt 
obscoenae complures repraesentationes in Catacumbis vel primis temporibus 
Medii Aevi factae, quarum pietatem admiramur, et quae etiam in ecclesiis catho- 
licis aliquando habentur. Porro nequit profecto dici, Ecclesiam catholicam et 
praesertim Ecclesiam in Catacumbis, quo convenerunt sancti martyres et con- 
fessores, admisisse imagines obscoenas. Nihilominus etiam istae repraesen- 
tationes artificiosae vel idealisticae, si repraesentant personas nudas adultas, 
hodie iam non sunt ponendae ante oculos omnium, praesertim iuvenum, quia 
complures non valent ita bene dignoscere artem, sed potius moventur ex re 
ipsa repraesentata. — 'Illi, qui imagines aut statuas obscoenas conficiunt ve! 
ante oculos omnium in publicis plateis aut hortis ponunt, committunt grave 
peccatum scandali. Iuvenibus autem nondum iudicium maturum habentibus 
non est (sine rationabili causa) permittendus ingressus in publica Musea alias- 
que publicas expositiones, ubi complures statuae et imagines nudae prostant. 

61 & 3. Choreae et spectacula licet in se sint aliquid indifferens, solent tamen 

saepissime gravia scandala producere atque esse occasiones proximae graviter 
peccandi. Sane numquam licet choreas instituere, in quibus ratione nuditatis, 
gestuum etc. aliquid notabiliter inhonestum externe agitur; si vero haec non 
occurrunt, licet timeantur plurium peccata occasione chorearum patranda, 
gravis peccati obnoxii dici per se non possunt, qui illas ex rationabili causa 
instituunt, aut qui illis intersunt. Eo gravior requiritur causa, quo propior 
est occasio peccandi. Nostris temporibus saepe difficillimum est, avertere 
fideles ab omnibus choreis instituendis et frequentandis. Parochus igitur et 
confessarius pro viribus conentur, ut iuvenes rarius choreis intersint, uf nihil 
inhonestum ibi perpetretur et ut desit occasio proxima peccandi. — Idem 
fere dici debet de spectaculis et de exhibitionibus cinomatographicis. At vero 
nostris temporibus haud pauca spectacula sunt prava tum propter res contra 
religionem aut bonos mores repraesentatas, tum propter vestes immodestas 
repraesentantium. Cum in casibus ordinariis facilius possit qui se eximere ab 
obligatione assistendi istis spectaculis, quam a morali coactione assistendi 
choreis, videtur severior praxis quantum ad spectacula quam ad choreas 
ordinarie esse observanda. 

616 4. Pravi libri et malae ephemerides nostris temporibus constituunt uber- 

rimum fontem scandalorum, quia quamplures homines pervertunt quantum 
ad mores et quantum ad religionem. Hinc gravissimum scandalum praebent 
auctores et editores pravorum librorum, diariorum aliorumque scriptorum. 
Pariter peccant graviter librarii, qui eiusmodi libros et scripta cuilibet ven- 
dunt aut legenda praebent. Propter magna autem incommoda secus orientia 
librarii aliquando possunt vendere tales libros hominibus maturum iudicium 
habentibus, qui ex lectione nullum perversionis periculum incurrunt, dum- 
modo tamen isti libri ne sint ex professo obscoeni. De hac re statuit Codex 
iur. can. c. 1404: „Librorum venditores libros de obscoenis ex professo trac- 
tantes ne vendant, commodent, retineant; ceteros prohibitos venales ne 
habeant, nisi debitam licentiam a Sede Apostolica impetraverint, neve cui- 
quam vendant, nisi prudenter existimare possint ab emptore legitime peti.“ 
Operarii quoque, qui proxime cooperantur ad impressionem et divulgationem 
istorum scriptorum, de se graviter peccant. 


§ 2 . 

De cooperatione ad malum. 

Notiones. Cooperari generaliter est operari cum alio; cooperari 617 
igitur ad malum est concursus praestitus actioni pravae alterius. Potest 
autem iste concursus praeberi triplici modo: a) Per influxum in volun- 
tatem agentis, qui actionem pravam exsequitur; qua ratione cooperan- 
tur mandantes, consulentes, adulatores etc. Haec cooperatio essentialiter 
non differt a scandalo, de quo satis dictum est in paragrapho praecedenti, 
atque de ea sermo redibit infra II, n. 100 , ubi de damnificatione coopera- 
tiva sermo erit, b) Per participationem in ipsa actione prava.) qua ratione 
cooperantur e. gr. illi, qui collatis viribus furtum exsequuntur, c) Per 
exhibitionem materiae vel facultatis necessariae ad agendum ; qua ra- 
tione cooperantur e. gr. illi, qui praebent vinum ad ebrietatem, arma ad 
occisionem etc. Primus modus cooperationis reducitur ad scandalum ut 
iam dictum eot et est causa peccati; secundus modus est cooperatio im- 
mediata; tertius autem modus est cooperatio mediata , et est vel proxima, 
quando materia aut facultas praestita proxime influit in actionem pravam 
alterius, ut si quis vendit venenum homini parato ad occidendum alium; 
vel est remota, quando materia praebita non influit in actionem pravam 
nisi remote, ut si quis vendit Iudaeo agnum, quem ille forsan tamquam 
agnum paschalem mactabit. Ex hucusque dictis sequitur, ut scandalum 
et cooperatio intime connectantur. Principalis autem differentia inter 
utrumque est, quod scandalum causat malam voluntatem peccantis, sive 
consilio, sive mandato, sive persuasione, sive exemplo etc.; cooperatio au- 
tem supponit malam voluntatem peccantis et inservit solummodo tamquam 
instrumentum ad istam malam voluntatem opere externo complendam. 

Divisio. Praeter distinctiones cooperationis iam datas in mediatam 
et immediatam, et in proximam et remotam, datur principalis distinctio 
in cooperationem formalem et materialem. 

Cooperatio formalis est illa, quae alterum ad formale peccati, i. e. ad 
peccatum ut est peccatum, coadiuvat; quod quidem contingit, si for- 
malis cooperatio est peccaminosa in se, i. e. sive ex ipso obiecto morali 
seu fine operis, sive ex fine operantis, e. gr. si quis alium adiuvat ad 
homicidium patrandum. 

Cooperatio materialis est adiuvare ad materiale peccati, i. e. ad actio- 
nem alterius, non ut est peccatum, sed ut est actio physica 140 ; materialis 

no Auctores, non concordant in descriptione cooperationis materialis et for- 
malis, S. Alphonsus (Theol. mor. 1 . 2, n. 63) scribit: „Alii dicunt quod cooperatio 
tunc est materialis, quando ipsa per accidens et remote conducit ad peccatum 
alterius; tunc autem formalis, quando per se, vel ob aliquam circumstantiam ad- 
iunctam, proxime conducit ad exsecutionem peccati, licet per se esset indifferens, 

— Sed melius cum aliis dicendum, illam esse formalem, quae concurrit tantum 
ad malam voluntatem alterius et nequit esse sine peccato; materialem vero illam, 
quae concurrit tantum ad malam actionem alterius praeter intentionem operantis." 

• — Cooperatio formalis oritur x. ex actione intrinsecus mala, e. gr. imprimere res 
contra religionem; 2. ex prava intentione agentis, e. gr. adiuvare ancillam, ut 
facilius possit peccare cum amasio, ut supra dictum est. 

ideoque cooperatio est actio in se honesta aut saltem indifferens, qua 
tamen abutitur alius ad peccatum, e. gr. si uxor ex bona intentione 
reddit debitum coniugale marito illud abutente adonanismum. — Faten- 
dum est, non raro esse difficillimum discernere, utrum adsit cooperatio 
formalis necne; neque diversi theologi semper in hac re concordant. 

618 Principium i. Cooperatio formalis ad peccatum alterius est intrin- 
secus mala ideoque numquam licita est. 

Ita docent omnes theologi. Ratio autem intrinseca huius principii 
est, quia cooperatio formalis includit consensum voluntatis in alterius 
peccatum; quod sane numquam licitum est. 

Cooperatio formalis duplicem malitiam habet: alteram contra cari- 
tatem, alteram contra virtutem particularem, e. gr. iustitiam quae per 
peccatum utriusque cooperantis laeditur, ac proinde in confessione 
declarandum est illud peccatum cum omnibus circumstantiis, ad quod 
aliquis formaliter cooperatus est. 

619 Principium 2. Cooperatio materialis ad peccatum alterius aliquando 
licita est, dummodo adsit sufficiens causa et recta intentio. 

S. Alphonsus hoc modo probat principium istud ab omnibus fere 
admissum: ,, Ratio, quia, cum tu praestas actionem indifferentem sine 
prava intentione, si alter illa abuti voluerit ad suum peccatum ex- 
sequendum, non teneris nisi ex caritate illud impedire; et quia caritas 
non obligat cum gravi incommodo, ideo ponens tuam cooperationem 
cum iusta causa non peccas; tunc enim peccatum illius non provenit 
ex cooperatione tua, sed ex malitia ipsius, qui tua actione abutitur. 
Nec valet dicere, quod tua actio, etsi indifferens, coniuncta tamen cum 
circumstantia pravae intentionis alterius, evadit mala; nam revera actio 
tua non est per se coniuncta cum mala voluntate illius, sed ille con- 
jungit suam malam voluntatem cum actione tua; unde tua actio non 
erit tunc causa per se influens in peccatum, sed tantum occasio, qua 
ille abutitur ad peccandum.'* 141 

Ad discernendum autem, quando in singulis casibus ista cooperatio 
licita sit, applicandae sunt regulae, quae supra n. 57 datae sunt de vo- 
luntario indirecto, scii, si adsint tres condiciones, i. e.: 1. si actio co- 
operantis est in se bona aut saltem indifferens; 2. si recta est intentio 
cooperantis; et 3. si adest iusta causa, et quidem proportionata tum 
ad gravitatem peccati alterius tum ad proximitatem concursus, qui prae- 
statur ad peccati exsecutionem. 

Applicatio in praxi. Principium de cooperatione materiali est clarum 
et certum; applicatio autem illius in singulis casibus occurrentibus 
saepe est difficillima. Difficultas autem in praxi occurrere potest 
1. utrum talis actio sit intrinsecus mala annon; 2. etiam si constat, 
actionem non esse intrinsecus malam, num adsit causa excusans suf- 
ficienter gravis. Quantum ad primum 142 , actio non est solummodo con- 
sideranda abstracte, sed cum omnibus circumstantiis et adiunctis. Hinc 


141 Theol. mor 1. 2, n. 63. 

e. gr. quod auriga publicus (vulgo Lohnkutscher, cocher ) curru suo 
vehit petentem ad aliquem locum determinatum, est actio indifferens; 
si quis autem peteret ab illo auriga, ut duceret ipsum a 1 lupanar, hoc 
non esset licitum et actio vehendi evaderet intrinsecus mala. In casu 
vero, quo quis accedat ad talem aurigam iam non petens, ut velit illum 
ducere ad lupanar, sed ad determinatam domum in determinata platea, 
tunc etsi ista domus designata est lupanar et auriga hoc scit, actio 
vehendi remanet actio indifferens et proinde licita, si adsit sufficiens 
causa. Ratio autem est, quia auriga publicus tenetur omnes homines 
petentes veliere ad loca ab ipsis determinata, nec illius est curare, quid 
petentes in illis locis sint acturi. — Quantum vero ad secundum, quan- 
donam scilicet adsit causa proportionate gravis, hoc pendet ex pru- 
dentium aestimatione. Sequentes regulas assignat S. Alphonsus 143 ex 
Busenbaum: ,,Tanto gravior requiritur causa, 1. quanto gravius est 
peccatum, cuius occasio datur; 2. quanto probabilius est, te non co- 
operante, alterum non peccaturum, aut quanto certior est effectus 
peccati; 3. quanto propinquius tua cooperatio peccatum attingit; 

4. quanto minus iuris habes ad tale opus; 5. denique, quanto magis pec- 
catum cum iustitia pugnat, idque propter damnum tertii.** 

Ex hucusque dictis sequitur, ut non solum cooperatio formalis, sed 
aliquando (idque non raro) etiam materialis cooperatio sit graviter 
illicita propter defectum causae sufficientis. Ut autem clarius appareat, 
quo quidem modo principia data in praxi sint applicanda, sequentes 
casus practicos solvimus: 

Resolves. 1. Cooperatio in rebus religiosis et politicis. Hodie fere ubi- 620 
que exsistit sic dicta ,, libertas cultus 11 . Ista libertas cultus ex se est quid 
prorsus illicitum, attamen propter maiora mala vitanda catholici possunt 
illam acceptare, et proinde deputati catholici possunt ex gravi causa votum 
dare in Parlamentis, ut ex publico aerario subsidia dentur ad cultum 
acatholicum 14t . Non autem licet eligere deputatum pro comitiis parlamen- 
tariis vei municipialibus, qui vult tueri Liberalismum aut aliud quid contra 
religionem catholicam; esset enim cooperatio contra bonum religionis. Non 
licet positive adhaerere Socialistis, qui machinantur contra religionem 
et legitimam auctoritatem civilem; si autem adsit iusta causa, licet simul 
cum Socialistis adhibere legitima media ad obtinendum salarium iusturn, 
vel ad repellendas iniustas oppressiones divitum. Cooperatio proxima ad 
actionem, quae bono communi, sive religionis sive reipublicae, graviter nociva 
est, propter nullum damnum privatum temporale licita est. Hinc Romae, 
ubi magnum damnum olim inferebatur religioni catholicae ex quocumque 
adiutorio praestito Protestantismo, graviter prohibita fuit constructio tem- 
plorum protestantium a Cardinali Vicario per Instructionem die 12 Iulii 
1878: „Neque eximuntur a peccato mortali architecti, conductores opificum, 
domini, qui curam et operam suscipiunt ad exstruendum et ornandum ali- 
quod templum protestanticum. Quod ad ipsos vero murarios aliosque opifices 
subalternos pertinet, ii possunt a peccato excusari, modo desit scandalum, 
neve quae facere iubentur, fiant in contemptum religionis. 1 * — In aliis regio- 

143 L. c. n. 59. 144 Ita quoque Lehmkuhl, Theol. mor. I 818. 

nibus, ubi multi protestantes habitant cum catholicis, neque ullum grave scan- 
dalum oritur, si architectus catholicus aedificat templum protestanticum, exsi- 
stente gravi ratione, potest permitti, ut ille tale opus suscipiat 1 * 5 . Idem dicen- 
dum est de iis qui ornant templa protestantica picturis vel statuis, qui vendunt 
utensilia ad ritum acatholicum necessaria. Ad rem scribit Marc-Raus 146 : 
„Non sunt inquietandi catholici, qui ad grave damnum vitandum iudaeorum 
synagogas et haereticorum templa aedificant vel restaurant, dummodo non 
adsit scandalum nec sit in contemptum religionis. Ob defectum huius con- 
dicionis tenentur ab opere se abstinere, a) ubi huiusmodi opus communiter 
habeatur pro signo protestativo falsae religionis; vel b) aliquid in ipso con- 
tineatur, quod per se directe ac unice exprimat reprobationem cultus catho- 
lici et approbationem damnati cultus haereticorum; aut c) constet, artifices 
catholicos ad opus adigi vel vocari ab haereticis in contemptum catholicae 
religionis." — S. Poenitentiaria interrogata, an catholicis liceat pecuniam 
pro aedificando templo haeretico contribuere, anno 1822 respondit: Affirma- 
tive, sed tantum ad se suaque templa ab incommoda illa ac scandalosa cum 
Protestantibus simultaneitate liberandum." 

621 2. Cooperatio famulorum materialis et licita censetur esse: a) Praeparare 

cibos vetitos diebus ieiunii. Possunt enim sibi conscientiam formare, herum 
habere dispensationem ad manducandos istos cibos, b) Aperire portam visi- 
tantibus, licet isti veniant ad malum finem, dummodo absit periculum per- 
versionis, quod quidem raro in isto casu aberit, c) Comitari herum ad tem- 
plum protestanticum vel ad synagogam, si hoc exigitur ab illis famulatus 
causa et non in odium fidei. Requiritur autem, ut talis comitatus non appareat 
tamquam protestatio falsae religionis, neque ut famuli active participent 
in cultu falso 147 , d) Portare litteras aut alias res ad personam aliquam, 
quacum herus illicitum commercium habet 148 . Ratio autem est, quia famulus 
vi officii tenetur huiusmodi opera peragere, nec illius est investigare quid 
in istis litteris contineatur aut ad quem finem tales res ab hero mittantur. 
Neque etiam S. Alphonsus huic solutioni adversatur nisi apparenter; nam 
videtur supponere famulum habere plenam, uti dicunt, confidentiam sui heri, 
illumque suis operibus proxime et positive adiuvare ad malum finem; quod 
quidem sane non licet. Nostris autem temporibus et in nostris regionibus 
famuli non solent ita habere confidentiam suorum dominorum, sed illis in- 
junguntur opera simpliciter et non pertinet ad illos curare, quid in particu- 
lari intenderit dominus aliquo opere iniuncto. Sane esset cooperatio illicita, 
si famulus aut ancilla celaret aut adiuvaret actiones malas filiorum familias, 
ne a parentibus detegerentur. De tali cooperatione proxima et positiva in 
ipsam actionem malam videtur etiam esse intelligenda propositio damnata 
ab Innocentio XI: „Famulus, qui submissis humeris, scienter adiuvat herum 
suum ascendere per fenestram ad stuprandam virginem, et multoties eidem 
subservit deferendo scalam, aperiendo ianuam, aut quid simile cooperando, 
non peccat mortaliter, si id faciat metu notabilis detrimenti, puta ne a 
domino male tractetur, ne torvis oculis aspiciatur, ne domo expellatur." 148 

145 Ita etiam S. Off. d. 7 Iu!. 1864 ad 10 (Collectan. de Prop. Fid. n. 1257). 

140 Instit. mor. I, n. 523 (3). 

447 Cf. quae supra n. 525 sq. dicta sunt de communicatione activa in 
falso cultu. 

Quamvis enim talis cooperatio non sit intrinsecus mala, ut recte docet 
S. Alphonsus 100 , tamen causae excusantes adductae non sufficiunt ad illam 
licitam reddendam. 

3. Cooperatio cauponum, a) Ad ebrietatem. Est cooperatio materialis 622 
quidem, sed saepe illicita, si caupo ministrat potum inebriantem alicui, qui 
iam ebrius est, aut sub brevi ebrius erit, si ampliorem potum sumpserit. 
Ratio est, quia potus inebrians est causa proxima alicuius peccati contra 
ius naturale, ideoque solum lucrum cessans propter talem quantitatem vini 
non venditam est insufficiens causa excusans. Sin autem ex denegato potu 
orirentur magna incommoda, e. gr. magnae rixae et perturbationes in 
caupona, tunc ad maius malum vitandum licite posset caupo administrare 
potum etiam cum praevisione ebrietatis. 

b) Ad violationem abstinentiae. Quantum ad cibos vetitos mitior praxis 
hodie permitti potest, quia lex positiva ciborum vetitorum non obligat cum 
magno incommodo, et quia hodiernis temporibus exsistunt in aliquibus saltem 
regionibus multae dispensationes pro illis, qui in publicis tabernis manducant. 
Generatim loquendo caupo potest cuilibet petenti ministrare carnes etiam 
diebus vetitis, nisi aperte constet, scandalum inde oriri aut id fieri in odium 
religionis; debet autem hospites convenienter monere vel edocere, etiam cibos 
esuriales ipsis praesto esse. 

c) Quantum ad conventus pravos, qui forsan in domo eius peraguntur, 
illa principia adhibenda esse videntur, quae statuuntur de locatione domus 
pro meretricibus. Si ex tali locatione peccata et seductiones istarum femi- 
narum evadant numerosiora et proinde magis nociva, non licet illis locare 
domus; sin autem id non eveniret et si pro locatario ex non locatione magnum 
damnum oriretur, posset domum suam meretricibus locare. Ad rem scribit 
S. Alphonsus 161 : „In civitatibus, in quibus vitandi maioris mali causa per- 
missum est, licet domum locare usurario et meretricibus; maxime si alii 
conductores desint, nisi tamen meretrices graviter nocerent vicinis honestis, 
vel ob situm ansam maiorem darent peccatis." Citat S. Doctor pro hac 
sententia complures theologos, inter quos Sanchez, Suarez, Azor, Salmanti- 
censes. Nihilominus nostris temporibus improbandus esset, et male audiret 
apud omnes probos quisquis, dum locare posset domum personis boni 
nominis, eam locaret meretricibus, unde in praxi hodie rarissime omnes 
condiciones adsunt, quae reddunt licitam huiusmodi locationem, — Idem 
valet de conventibus aperte malis, quibus caupo fere nutnquam suam domum 
aperire potest, e. gr. non liceret concedere Francomassonicis aliquam came- 
ram. Si autem tales conventus non sint evidenter mali vel si tantum duae 
personae suspectae conducere volunt cameram (ut eheu ! frequenter accidit), 
tunc facilius adesse potest causa excusans. 

d) Ad pravas lectiones. Caupones non possunt licite legenda exponere 
folia, quae evidenter et ordinarie sunt religioni vel moribus adversa. Alia 
folia, quamvis non ita bona possunt quidem exponere ex causa gravi, curent 
autem, ut semper quoque praesto sint bona folia. 

4. Cooperatio mercatorum, a) Numquam licet vendere res, quae ex 623 
ipsa natura sua non habent nisi usum malum. Hinc e. gr. non licet vendere 
illa instrumenta, quae inserviunt ad abusum matrimonii; pariter non licet 
vendere imagines obscoenas. b) Licet ex rationabili causa vendere alias res, 

160 Theol. mor. 1. 3, n. 571. «1 Theol. mor. 1. 2, n. 70. 

Appendix de perfectione spirituali et de statu perfectionis. 

ex se indifferentes, quae forsan ex malitia ementis adhibentur ad malum 
finem; est enim materialis cooperatio tantum. Quae quidem causa excusans 
debet esse eo gravior quo gravior praevidetur abusus rei venditae. Hinc 
licet ex proportionata causa vendere venenum, arma, organa et suggestum 
etiam pro templis Protestantium etc. c) Non licet in diariis, quae sunt 
prorsus mala, i. e. contra religionem vel bonos mores aperte pugnantia, res 
suas locandas aut vendendas annuntiare; esset enim cooperatio ad ista folia 
pessima sustentanda. Si vero diaria non sint tam manifeste mala, liceret, 
iusta et gravi exsistente causa, annuntiare res ad commercium spectantes; 
tinde Leo XIII Const. ..Officiorum ac munerum" statuit: „Nemo a catholicis, 
praesertim e viris ecclesiasticis, in huiusmodi diariis, vel foliis, vel libellis 
periodicis, quidquam nisi suadente iusta et rationabili causa, publicet. 
Pariter non licet, nisi ex rationabili causa, ista diaria vendere vel emere, 
praesertim habitualiter per sic dictum abonnementum. Semper autem prae- 
cavere oportet et perversionem propriam et scandalum aliorum. Ista diaria 
et periodica solent magnum salarium solvere iis, qui bene scribunt pro ipsis. 
Nihilominus solius lucri causa catholicus videtur non posse scribere in ipsis. 
Statuit enim Codex iur. can. c. 1386, § 2: „In diariis, foliis vel libellis 
periodicis, qui religionem catholicam aut bonos mores impetere solent, nec 
laici catholici quidquam conscribant, nisi iusta ac rationabili causa suadente, 
ab Ordinario loci approbata." 

Scholion. Sunt adhuc casus innumeri fere cooperationis. Omnes autem 
possunt recte solvi, si attendantur principia de voluntario indirecto et si 
prae oculis habeantur diversorum locorum, temporum et personarum circum- 
stantiae. Animadvertendum est etiam, hodiernis temporibus non amplius 
valere omnes resolutiones veterum theologorum, cum tempora et circum- 
stantiae sint multum mutatae 182 . 

Appendix de perfectione spirituali et de statu perfectionis. 

$24 1. S. Paulus monet: „Super omnia caritatem habete, quod est vinculum 

perfectionis” 188 ; nam caritas est forma omnium virtutum illasque ad finem 
supernaturalem ordinat et propriam rationem merendi vitam aeternam iis 
tribuit. Propter hanc quoque rationem ex habitu caritatis nostra perfectio 
spiritualis dependet, et quo perfectior est gradus caritatis in homine, eo 
maior est perfectio spiritualis. Quare concinne dicit S. Augustinus: „Caritas 
incohata incohata iustitia est, caritas provecta provecta iustitia est, caritas 
magna magna iustitia est, caritas perfecta perfecta iustitia est." 184 Perfectio 
caritatis in hac vita terrestri secundum S. Thomam dupliciter exercetur ab 
homine, scii, primo modo, „ut studium suum deputet ad vacandum Deo et 
rebus divinis, praetermissis aliis, nisi quantum necessitas praesentis vitae 
requirit; et ista est perfectio caritatis, quae est possibilis in via; non tamen 
est communis omnibus habentibus caritatem. Alio modo ita, quod habitualiter 
aliquis totum cor suum ponat in Deo, ita scilicet quod nihil cogitet vel velit, 
quod divinae dilectioni sit contrarium; et haec est perfectio communis omni- 
bus caritatem habentibus." 168 Iuxta S. Thomam igitur sunt duo gradus cari- 
tatis: primus omnibus habentibus gratiam sanctificantem communis; secundus 

152 Cf. Lehmkukl, Theol. mor. I, n. 809 — 838. 153 Coi. 3, 14* 

is» De nat. et grat. c. 70 (Migne, Patr. lat. 44, 290). 

competit tantum illis, qui praetermittunt omnia mundana, in quantum est 
possibile, et totis viribus student rebus divinis. 

2. Caritas utpote virtus infusa, non potest augeri ex actibus nostris nisi 
per gratiae sanctificantis augmentum, quod meremur actibus nostris. Pos- 
sumus tamen actibus nostris etiam auferre impedimenta caritatis illamque 
sic indirecte augere. Quod quidem hoc modo fit. Cupiditas multigena in- 
ordinata impedit, ne homo totis viribus Deo inhaereat. Unde homo tenetur 
istam cupiditatem, repetitis actibus paulatim coercere, et quo magis cupiditas 
inordinata est edomita, eo maior est perfectio caritatis. Hinc S. Thomas 168 
dicit: ..Perfectio attenditur quantum ad hoc, quod excludantur ea, quae 
repugnant motui dilectionis in Deum, sicut Augustinus dicit in libro 83 
Quaest. q. 36, quod venenum caritatis est cupiditas, perfectio nulla cupiditas ." 
Actus autem, quibus mortificantur passiones et exercentur virtutes, pertinent 
ad perfectionem caritatis, non quia eam formaliter constituunt, sed quia 
imperantur a caritate et omnia impedimenta opposita eliminant. Ergo non 
potest absolute concludi illos sanctos, qui maiores mortificationes exercuerunt, 
habuisse maiorem caritatem et sanctitatem. 

3. Quicumque habet permanentem dispositionem amandi Deum super 
omnia et nullum peccatum mortale committendi potest recte dici esse in 
statu perfectionis, quia omnis permanens et stabilis dispositio vocari potest 
status. Nihilominus sub statu perfectionis theologi solent aliquid aliud intel- 
ligere, scii, certum vivendi genus, in quo observantur tria consilia evangelica 
et certa Regula a Summis Pontificibus approbata. Imprimis autem adverten- 
dum est statum perfectionis in hoc sensu acceptum non esse idem ac ipsam 
perfectionem; potest enim aliquis extra illum statum vivens esse maxime 
perfectus; et econtra aliquis in statu perfectionis vivens potest esse maximi 
imperfectus, immo et degere in statu peccati mortalis. Vocatur autem nihilo- 
minus iste status merito status perfectionis, quia a) membra illius tenentur ex 
professo tendere ad perfectionem et quia b) debent adhibere optima media 
ad hanc perfectionem assequendam. Obstacula enim caritatis sunt inordinata 
cupiditas 1. propriae excellentiae, 2. delectationum carnalium et 3. bonorum 
materialium. Porro ista triplex cupiditas efficacissime mortificatur votis 
oboedientiae, castitatis et paupertatis; ista vero tria vota perfecte observantur 
in statu religionis iuxta Regulas a Summis Pontificibus approbatas. Hinc 
etiam historia omnium saeculorum probat, praeclarissima exempla sanctitatis 
resplenduisse in ordinibus religiosis. 

TRACTATUS X. 

De virtute prudentiae et vitiis oppositis, 

Cf. S. Thomas, Sum. theol. 2, 2, q. 47 — 56; Commentatores in Sum. theol. ut 
e. gr. Sylvius, Ioannes a S.Thoma, Billuart etc.; JVaffelaert, De virtut. card., 
Brugis 1889; Janvier O. P., La prudence chr&ienne, Car£me 1917. 

Praenotamen. Duce Angelico Doctore post tractatum de virtutibus theo- 
logicis agemus de virtutibus moralibus seu cardinalibus, scii, de prudentia, 
iustitia, fortitudine, temperantia. Quia autem supra n. 444 iam satis dictum 

est de natura virtutum moralium in genere, statim de singulis istis virtutibus 
tractare incipimus et prime quidem de virtute prudentiae. 

Totum de prudentia tractatum dividimus in quattuor capita: i. de notione 
virtutis prudentiae; 2. de functionibus eius; 3. de partibus prudentiae; 4. de 
vitiis ei oppositis. 

CAPUT I. 

De notione virtutis prudentiae. 

625 Notio. Prudentia enumeratur inter virtutes tum intellectuales tum 
morales. In utroque sensu illi applicari potest definitio ab Aristotele 1 
data: «Prudentia est recta ratio agibilium.“ — In omnibus quidem 
artibus et actionibus, in quibus opus est consilio propter incertitudinem 
eorum, quibus pervenitur ad finem, requiritur prudentia, saltem ut 
virtus intellectualis. Hinc loquimur de prudenti architecto, qui post 
deliberationem factam recte solet procedere in aedificando; de prudenti 
latrone, qui cum magna calliditate latrocinia sua perpetrat; et Christus 
vocat filios huius saeculi prudentiores in generatione sua, quia cum 
magna sollertia et sagacitate disponunt actiones suas ad fines mundanos 
obtinendos. Haec ultima autem prudentia vocatur a S. Paulo pru- 
dentia carnis, quae est mors animae. At si de prudentia loquimur, prout 
est vera virtus moralis , tunc est recta ratio i. e. ordinatio actuum 
humanorum ad verum finem ultimum vitae humanae, vel est habitus 
eligendi media ad finem moraliter bonum. Omnes autem aliae pruden- 
tiae humanae, quae sunt oppositae huic verae prudentiae, reapse sunt 
magnae stultitiae. — Prudentia varie a variis definitur 3 . Sic S. Augu- 
stinus 8 praeeunte Cicerone 4 dicit: «Prudentia est cognitio rerum appe- 
tendarum et fugiendarum." Ab aliis definitur: Virtus intellectiva, qua 
in quovis negotio occurrente novimus quid honestum sit, quid turpe. 
Haec ultima definitio est communior idemque significat, quod definitio 
Aristotelica supra allata. 

Subiectum. Prudentia subiectatur in ratione, et quidem in ratione 
practica 6 , etenim est cognitio practica. Praeterea actus prudentiae 
seu eius functiones nempe consultare, iudicare, praecipere sunt actus 
rationis. At non in solo iudicio practico consistit ratio prudentiae, 
sed etiam in practica et efficaci motione potentiarum ad actus. Nemo 
enim prudentem dixerit illum, qui quidem scit, quid recte agendum sit, 
at minime recte agit: immo talis quam maxime stultus est. Ex quo 
sequitur, ut prudentia, si est perfecta, supponit rectitudinem appetitus, 
seu adiutorium aliarum virtutum moralium. Aliis verbis: cum virtutes 
morales sint conexae, virtus prudentiae requirit, ut aliae virtutes mo- 
rales insimul adsint cum ipsa. Sed vice versa aliae virtutes morales 
etiam pendent a prudentia, quia nulla virtus moralis exsistere potest 

1 Ethic. 1 . 6, c. 5, n. 4. 

2 Videsis plures definitiones prudentiae apud Gttil. Peraldum, Summ. virtat. et 
vitior., de prud. c. 2. 

sine medio rationis, ut supra n. 463 dictum est; porro istud medium 
rationis in qualibet virtute stabilitur a prudentia. 

Divisio. Virtus prudentiae est vel acquisita vel infusa. Prout est 626 
virtus acquisita, competit illi definitio supra data. Prout autem est 
virtus infusa, definiri potest: Virtus supernaturaliter infusa, qua intel- 
lectus practicus, illustratus per Udem formatam et excitatus a Spiritu 
Sancto iudicat et praecipit, quid sit in singulis casibus agendum ut fini 
supernaturali conveniens, aut vitandum ut isti fini disconveniens. 
Recolenda sunt ea, quae supra n. 473 dicta sunt de virtutibus moralibus 
infusis in genere, scii, de earum relatione ad gratiam, de earum depen- 
dentia a caritate. — Prudentia supernaturalis multum differt a natu- 
rali virtute prudentiae; et quidem a) ratione causae efficientis, quia scii, 
prudentia naturalis acquiritur repetitis actibus nostris, prudentia vero 
supernaturalis infunditur nobis a Deo cum gratia sanctificante; 
b) ratione extensionis et principii motivi. Naturalis enim prudentia 
praesupponit tantum intellectum primorum principiorum moralium, 
quae quasi naturaliter cognoscuntur, et insuper rectum appetitum 
naturalis boni. Prudentia autem infusa maxime supponit fidem eam- 
que informatam caritate. Unde S. Thomas 8 dicit: «Ad rectam ratio- 
nem prudentiae multo magis requiritur, quod homo bene se habeat circa 
ultimum finem, quod fit per caritatem, quam circa alios fines, quod fit 
per virtutes morales." Virtus supernaturalis prudentiae insuper se 
extendit ad actus dirigendos circa ultimum finem vitae humanae, cum 
virtus naturalis prudentiae saepe attingat tantum actus circa finem sub- 
alternum. Hinc S. Thomas 7 dicit: «Prudentia est vera et perfecta, quae 
ad bonum finem totius vitae recte consiliatur, iudicat et praecipit, et haec 
sola dicitur prudentia simpliciter, quae in peccatoribus esse non potest." 
Propter has rationes prudentia infusa intime pendet cum a fide tum 
a caritate. Nam fides ostendit prudentiae verum ultimum finem vitae 
humanae, scii, beatitudinem aeternam; caritas autem efficaciter tendit 
in Deum et totum hominem ordinat ad Deum; prudentia demum, prae- 
lucente lumine fidei et movente caritate, invenit et praecipit aptissima 
media ad istum finem obtinendum. 

Ut supernaturalis prudentia nobilissimum suum munus perfectius 
adimplere possit, adiunctum est ipsi donum consilii, quod hominem 
reddit bene docibilem a Spiritu Sancto, qui mediante isto dono suggerit 
nobis optima media ad obtinendum finem ultimum, i. e. beatitudinem 8 
De aliis divisionibus prudentiae infra n. 632 sermo erit, ubi dis- 
seretur de partibus eius subiectivis. 

Obiectum materiale prudentiae sunt omnes actiones morales hominis 627 
(,,agibilia“ dicit Aristoteles), non autem actiones physicae, quippe circa quas 
versetur ars („factibilia“ dicit Aristoteles). 

Obiectum formale quo prudentiae est actus humanus sub ratione veri 
practici et boni. De hac re scribit recte Billuart»: «Nota, aliud esse verum 

6 S. theol. 1, 2, q. 65, a. 2. * Ib. 2, 2, q. 47, a. 13. 

• De prud. diss. I, a. 1. 


8 Ib. q. 52, a , 2. 


456 Pars I. Tract. X. De virtute prudentiae et vitiis oppositis. 

speculativum, aliud practicum. Verum speculativum attenditur per conformi- 
tatem intellectus ad rem, ut scii, intellectus concipiat et enuntiet rem sicuti 
est; practicum per conformitatem a 3 appetitum rectum, ut scii, intellectus 
concipiat et enuntiet id, quod est conforme appetitui recto. Prudentia itaque 
primo attingit suum obiectum sub ratione veri practici, quia, ut dictum est, 
eius obiectum est agibile et conforme appetitui recto, adeoque practice verum, 
et sub hac ratione est virtus intellectualis, cui non subest falsum; et quia 
non cognoscit istud honestum seu conforme appetitui recto, ut in eius cogni- 
tione sistat, sed ut illud per alias virtutes morales operetur, quod est bonum, 
ideo secundario respicit suum obiectum sub ratione boni, sicque ratione 
materiae et finis est virtus moralis, non quidem elicitiva morum, ut aliae 
virtutes, iustitia, fortitudo et temperantia, sed directiva morum. “ 

828 Relatio inter prudentiam Theologiam moralem et conscientiam. Ex 
dictis licet concludere, quomodo prudentia se habeat ad scientiam Theologiae 
moralis et ad conscientiam. Scientia Theologiae moralis est regula obiectiva, 
iuxta quam prudentia efformari debet, et nulla datur vera prudentia, quae sit 
difformis isti regulae. Conscientia autem, quae est iudicium, seu dictamen 
rectae rationis de liceitate actus faciendi vel facti, est actus prudentiae. 
Actus iste prudentiae seu conscientia dictans iuxta prudentem aestimationem, 
quid sit faciendum hic et nunc, est proxima regula subiectiva moralitatis, 
cui falsum subesse nequit, quia, qui sequitur conscientiam, numquam peccare 
potest, etiamsi conscientia est invincibiliter erronea. — Sic igitur est ge- 
nesis prudentiae eiusque effectuum: Prudentia tamquam altissima principia 
habet virtutes theologicas, et praesertim fidem formatam; quae quidem prin- 
cipia scientifice explicantur et illustrantur in scientia Theologiae moralis 
et dogmaticae; prudentia conclusiones huius scientiae quantum ad singularia 
et contingentia deducit 10 ; conscientia demum tamquam actus prudentiae 
iudicat et praecipit, quid in singulis sit agendum aut omittendum. 

629 Dignitas et excellentia virtutis prudentiae apparet ex dictis. Tam 
S. Scriptura, quam SS. Patres illam magnis laudibus extollunt. „ Beatus 
homo, qui invenit sapientiam et qui affluit prudentia 11 „Melior est 
sapientia quam vires, et vir prudens quam fortis 15 Christus autem monet: 
„Estote ergo prudentes sicut serpentes.” 18 S. Ambrosius 14 ait: „Primus 
officii fons prudentia est. Quid enim tam plenum officii, quam deferre 
auctori [Deo] studium atque reverentiam? Qui tamen fons et in virtutes 
derivatur ceteras; neque enim potest iustitia sine prudentia esse, cum exami- 
nare quid iustum quidve iniustum sit, non mediocris prudentiae est Si- 

quidem et fortitudo ... plena sit iustitiae, et scire, quo consilio defendat 
atque adiuvet, captare etiam temporum et locorum opportunitates prudentiae 
ac modestiae sit, et temperantia ipsa sine prudentia modum scire non possit 
Ratione quoque facile demonstrari possunt dignitas atque necessitas prudentiae; 
etenim sine prudentia nulla virtus subsistere potest. Nam omnis virtus moralis 


v> Cf. S. theol. 2, 2. q. 47 . a. 6. . 

11 Prov. 3, 13 — 17: „Beatus homo, qui invenit sapientiam et qui affluit pru- 
dentia. Melior est acquisitio eius negotiatione argenti et auri primi, et purissimi 
/ metus eius. Pretiosior est cunctis opibus, et omnia quae desiderantur, huic non 
valent comparari. Longitudo dierum in dextera eius, et in sinistra illius divitiae 
et gloria. Viae eius viae pulchrae, et omnes semitae illius pacificae ." 

12 Sap. 6, x. 13 Matth. 10, 16. 

14 De offic. 1 . T, c. 27 ( Migne , Patr. lat. 16, 66). 

debet consistere inter duo extrema, id est non debet neque excedere neque 
deficere a recta ratione; porro prudentiae officium est, omnes virtutes morales 
continere in recto medio. Quapropter homo prudentia destitutus merito com- 
paratur navigio carenti rectore quod ventorum et fluctuum impetu huc illuc- 
que pellitur, et tandem certo naufragio perire necesse est. Prudentia autem 
dicitur merito moderatrix et auriga virtutum, ordinatrix affectuum, doctrix 
morum 16 . — Praesertim autem confessario perquam necessaria est prudentia; 
nam dubia practica, quae in confessionali saepe occurrunt nequeunt suf- 
ficienter solvi diversis systematibus moralibus, sed prudentia christiana, quae 
in unoquoque casu recte indicat, quid sit poenitentis animae utile vel nocivum. 

CAPUT II. 

De actibus seu de functionibus prudentiae. 

Actus seu functiones prudentiae enumerantur a S. Thoma 10 tres : 630 
1. bene consultare, 2. recte iudicare, 3. imperare seu praecipere. 

Explicatur. Prudentia primo consultat atque deliberat seu quaerit 
media et circumstantias, quae sint necessariae, ut opus fiat honeste et 
virtuose. Post istam consultationem et deliberationem sequitur iudi- 
cium seu conclusio, quid, quomodo quibusque circumstantiis agendum 
sit, e. gr. esse abstinendum hic et nunc ab opere, vel fortius esse labo- 
randum. Tandem prudentia imperat exsecutionem iudicii practici per 
alias potentias. Actus imperandi est principalis et proprius actus pru- 
dentiae 17 . Hi tres actus, ut bene fiant, debent exerceri cum sollicitudine 
et diligentia, prout condicio personae et negotii requirit, quia pruden- 
tiae est adhibere omnia necessaria media, ut operatio honeste et per- 
fecte fiat, quod sine magna diligentia haberi nequit. Unde nemo dicitur 
prudens, nisi in consultando, in iudicando et in exsequendo diligentiam 
debitam pro gravitate negotii et personae adhibuerit. Sin autem istam 
diligentiam debitam adhibuerit, licet speculative erraverit, nihilomi- 
nus dicitur prudens et non peccat. Ut isti tres actus seu functiones 
prudentiae perfecte exerceantur, debent esse complures alii habitus 
adiuvantes, qui a S. Thoma vocantur partes integrantes et potentiales 
prudentiae, dc quibus in capite sequenti sermo erit. 

CAPUT III. 

De partibus prudentiae. 

Partes prudentiae non secus ac cuiusvis alterius virtutis cardinalis 
sunt triplicis generis, scii, a) integrales, b) subiectivae, c) potentiales. 

a) Partes integrales dicuntur, non quod ex eis tamquam ex parti - 631 
bus componatur habitus, sicut e. gr. domus componitur ex parietibus; 
virtutes enim sunt unus habitus et non quid compositum ex compluri- 
bus partibus. Sed dicuntur partes integrales, quia virtutes non possunt 

1B Ingeniose scribit de commendatione prudentiae Guil. Peraldus, Summa 
virtut. et vitior., de prud. c. 4. Cf. Leo XIII in Encycl. d. 10 lan. 1890. 

S. theol. 2, 2, q. 47, 8. 17 Ib. 

exercere actus undequaque perfectos sine illis partibus. Sunt igitur 
partes integrales praerequisita quaedam ad perfectum actum virtutis. 
Pro prudentia talia praerequisita enumerantur a S. Thoma 18 octo, 
scii, memoria, intellectus, docilitas, sollertia, ratio, providentia, circum- 
spectio et cautio; quorum quinque priora pertinent ad prudentiam se- 
cundum quod est cognoscitiva, tria vero reliqua, secundum quod est 
praeceptiva applicando cognitionem ad opus. 

1. Memoria 10 (quae hic non sumitur pro potentia memorativa, sed pro 
ipsa recordatione rerum praeteritarum) valde necessaria est pro perfecto 
actu prudentiae, quia merito ab antiquis dictum fuit: „Nihil novi sub sole“; 
seu id quod temporibus anteactis accidit in similibus rerum adiunctis, etiam 
accidet nunc, si circumstantiae sunt eaedem aut similes. Hinc ex praeterita 
experientia possumus cum sufficienti probabilitate iudicare de praesentibus 
actibus faciendis, et propterea constat, bonam et vividam memoriam even- 
tuum praeteritorum esse optimum adiutorium prudentiae. Hinc etiam patet, 
illos, qui habent multas experientias, esse generatim prudentiores quam illos, 
qui non tam longam experientiam habuerunt. — Memoriae opponitur oblivio. 
Cum autem oblivio respiciat solam cognitionem, prudentia vero non in sola 
cognitione sed etiam in recto appetitu consistat, oblivio potest quidem ali- 
qualiter impedire, sed non totaliter tollere prudentiam* 0 . 

2. Intellectus seu intelligentia pariter hic non sumitur pro potentia in- 
tellectiva, sed cum pro cognitione praesentium, tum pro recta aestimatione 
alicuius finis, aut principii moralis particularis 21 . Intellectum in hoc sensu 
acceptum valde concurrere ad actum prudentiae per se patet; nam, ut quis 
prudenter suas actiones disponat, requiritur, ut praesentem rei statum bene 
perspectum habeat, ut recte cognoscat illud principium morale, quod con- 
clusioni practicae hic et nunc est applicandum. 

3. Docilitas est affectus et promptitudo ad discendum. Docilitatem esse 
necessariam ad perfectam prudentiam ex eo elucet, quod prudentia versatur 
circa particularia operabilia, in quibus sunt quasi infinitae diversitates, quae 
ab uno homine non possunt cognosci et considerari. Unde homo indiget 
ab aliis erudiri. Contemptus vero audiendi alios vivos vel vita functos causa 
est imprudentiae. Haec autem voluntas et promptitudo discendi est docilitas. 

4. Sollertia seu sagacitas (etitfTOxici) est prompta coniectura circa media 
congruentia ad aliquem finem intentum obtinendum, seu sollertia est quaedam 
perspicacitas velociter apprehendendi medium, quae contingit ex naturali 
aptitudine et etiam ex exercitio”. Hanc sollertiam maxime iuvare ad pru- 
dentiam exercendam, per se patet. Sollertia est quidem saepe donum natu- 
rale, nec omnibus eodem gradu concessum, sed nihilominus etiam aliqualiter 
acquiri potest sedulo exercitio. 

5. Ratio , i. e. promptitudo ratiocinandi seu unum ex alio colligendi, pariter 
necessaria est ad prudentiam, cum saepe opus sit longa ratiocinatione, ante- 
quam quis perveniat ad prudens iudicium practicum. 


18 S. theol. 2, 2, q. 48, a. unie. 10 Erinnerung, souvenir. 

30 S. theol. I. c. q. 47, a. 16. 

21 Klares Oberschauen der Sachlage und gesundes sittliches Urteil. S. theol. 
I. c. q. 49, a. 2 ad 1, et a. 5 ad 3. 

22 Findigkeit, schnelles Dwchschauen der Ursachen einer Erscheinung, Geistes- 
gegenwart; prdsence d'esprit, sagacitd. Cf. S. theol. 1. c. q. 49 a. 4. 


6. Providentia sumitur hic in duplici sensu, scii, vel pro ordinatione 
mediorum ad finem 23 vel pro consideratione futurorum eventuum, qui possunt 
sequi ex opere”. De providentia S. Thomas dicit: „Est enim principalis 
pars prudentiae, ad quam aliae duae partes ordinantur ; scilicet memoria 
praeteritorum et intelligentia praesentium, prout ex praeteritis memoratis 
et praesentibus intellectis coniectamus de futuris providendis." ” 

7. Circumspectio 28 est attenta consideratio circumstantiarum; contingit 
enim aliquid secundum se consideratum esse bonum et conveniens fini; quod 
tamen ex aliquibus circumstantiis redditur malum et ineptum pro assecutione 
finis. Unde patet circumspectionem esse necessariam pro prudentia. 

8. Cautio 27 est cura vitandi omnia mala et impedimenta, quibus ab extrin- 
seco opus virtutis vitiari aut impediri possit, e. gr. ne damnum incurratur, ne 
proximus offendatur 28 . 

b) Partes subiectivae alicuius virtutis cardinalis sunt species, in 682 
quas dividitur. Praeter prudentiam naturalem et supernaturalem, 

de qua supra n. 626 sermo fuit, prudentia dividitur in prudentiam 
personalem, qua quis regit seipsum, et prudentiam gubernatricem seu 
regnativam, per quam quis regit multitudinem. 

Prudentia gubernatrix 38 ab antiquis dividebatur in varias species, secun- 
dum diversas species multitudinis. Est autem quaedam multitudo adunata 
ad aliquod speciale negotium, sicut exercitus congregatur ad pugnandum. — 
Prudentia regitiva super exercitum vocatur prudentia militaris. Prudentia, 
qua regitur familia, vocatur prudentia oeconomica. Prudentia, qua regitur 
aliquod regnum, vocatur prudentia regnativa seu legislativa. Prudentiae 
gubernatrici superioris respondet in subditis prudentia politica, per quam se 
ipsos dirigunt in oboediendo principatibus ad bonum commune 30 . — Pru- 
dentia personalis est species revera distincta a prudentia politica et guberna- 
trice, quia habet diversum finem, scilicet rectitudinem personalem, cum pru- 
dentia gubernatrix et politica insuper intendat et directe procuret rectitu- 
dinem communitatis. Sane sunt multi sancti homines, qui licet perfecti in 
omni virtute, nihilominus non habent ita perfecte prudentiam gubernatricem. 
Hinc S. Coelestinus abdicavit Summum Pontificatum, quia se imparem sentiebat 
ad Ecclesiam dirigendam iis difficillimis temporibus. Nihilominus qui habet 
magnam sanctitatem potest merito vocati valde prudens, quia omnes actus 
suos dirigit perfecto modo ad verum finem et ad veram beati tudinem. Prop- 
terea B. Virgo, quae fuit sanctissima, vocatur virgo prudentissima. 

c) Partes potentiales prudentiae dicuntur virtutes adiunctae, quae 633 
ordinantur ad aliquos actus secundarios vel materias secundarias, et 
sunt tres, scii, eubulia, synesis, gnome. 

1. Eubulia est habitus recte consultandi 91 . Ut supra dictum est, bene 
consultare vel bene consiliari est actus prudentiae, sed hoc ita intelligendum 


28 Ausfiihrungsplan. 24 Voraussicht der Folgen einer Tat, prdvoyance. 

28 S. theol. I, q. 22, a. 1. 28 Umsicht. 27 Vorsicht, prdeaution. 

28 De accurata differentia inter providentiam, circumspectionem et cautionem 
videsis Caietanum in 2, 2, q. 49, a. 8. 

20 Regieiungstalent. 30 S. theol. 2, 2, q. 50, a. 2. 

81 Fahigkeit, gut zu uberlegen und sich Rat zu holen. La facultd de bien rdfid- 
chir et prendre conseil. 

est, ut prudentia non immediate per se ipsam, sed mediante virtute eubuliae 
istum actum exerceat, seu aliis verbis: „ad prudentiam pertinet bene con- 
siliari imperative, ad eubuliam autem elicitive" 32 . 

2. Synesis est virtus bene iudicativa de operabilibus secundum regulas 
communes, i. e. secundum legem naturalem et positivam ss . 

3. Gnome 3i est virtus iudicativa secundum altiora principia in iis, in qui- 
bus aliquando recedendum est a lege communi, sed non a mente legislatoris. 
Gnome igitur producit actum epikeiae in legis observatione. 

CAPUT IV. 

De vitiis prudentiae oppositis. 

Praenotamen. Peccatum, cum sit contra conscientiam, est etiam con- 
tra prudentiam, quia conscientia est actus prudentiae, ut dictum est. 
Inde omne peccatum merito vocari potest stultitia vel imprudentia. 
Sed nihilominus ideo nondum licet concludere, omne peccatum proce- 
dere ex imprudentia, cum complura peccata procedant ex passione in- 
ordinata, aut etiam ex malitia. Verum si nunc loquimur de peccatis 
contra prudentiam, ea intelligimus, quae directe opponuntur tribus 
actibus prudentiae, scii, recte consiliari, iudicare et praecipere. Talia 
autem vitia opponuntur prudentiae aut per defectum aut per excessum. 

a) Per defectum opponitur prudentiae imprudentia, quae habet 
quattuor species: 

634 1. Praecipitatio, quae neglecta sufficienti inquisitione et consideratione 

nimis cito agit, seu quae prius agit quam consideravit. Praecipitatio op- 
ponitur eubuliae atque parvipendit illud monitum: „Oportet consiliari tarde." 
Ut recte notat Angelicus 36 , praecipitatio in actibus animae metaphorice dici- 
tur secundum similitudinem corporalis praecipitationis. Corporaliter autem 
aliquis praecipitatur, qui a summo loco descendit ad inferiorem ex impetu 
sine recto ordine et saepe cum magno periculo aut damno corporali, e. gr. qui 
praecipitatur ab alto monte. Si quis ad opus externum descendit sine suf- 
ficienti consideratione praeteritorum, praesentium et futurorum eventuum, 
tunc nimis cito procedit, quod est peccaminosa praecipitatio. Quando prae- 
cipitatio oritur ex contemptu regulae dirigentis, vocatur temeritas 38 . 

2. Inconsideratio, quae ex praecipitatione semper sequitur, sed quae potest 
etiam adesse sine praevia praecipitatione, quando scii, quis iudicium fert de 
aliqua actione facienda aut omittenda sine sufficienti consideratione omnium 
circumstantiarum 37 . S. Thomas dicit: „uefectus recti iudicii ad vitium in- 

32 S. theol. 2, 2, q, 51, a. 2 ad 1. 

83 Fahigkeit, iiber die zu verrichtenden Handlungen nach dem Gesetz richtig 
su urteilen. La facult6 de bien juger d’apr£s la loi. 

34 Fahigkeit, bei auBer gewohnlichen V orkommnissen nicht nach dem Wortlaut, 
sondern nach dem Sinne des Geselzes richtig zu urteilen. La facult£ de bien juger 
contre la Iettre de la loi dans un cas extraord‘naire. 

35 S. theol. 1, 2, q. 53, a 3. 

38 Praecipitatio = Vberstiirzung; temeritas = Verwegenheit. Iste sensus te- 
meritatis attendendus est in nonnullis excommunicationibus, quae feruntur contra 
temere violantes aliquam legem. 

32 Uniiberlegtheit, Unbedachtsamkeit. 

considerationis pertinet, prout scilicet aliquis . . . contemnit vel negligit at- 
tendere ea, ex quibus rectum iudicium procedit." 38 Inconsideratio igitur 
opponitur synesi et gnomae. 

3. Inconstantia SB , quae importat recessum quendam a bono proposito 
definito 40 . Haec inconstantia solet oriri a vi appetitiva, sed consummatur 
in ratione. Sicut praecipitatio est ex defectu circa actum consilii et in- 
consideratio ex defectu circa actum iudicii, ita inconstantia versatur circa 
actum praecepti. — Haec tria vitia saepe oriuntur ex luxuria, quia perfecta 
prudentia consistit in abstractione a sensibilibus; delectatio autem venerea 
totam animam absorbet et trahit ad sensibilem delectationem; ideo maxime 
corrumpit aestimationem prudentiae 41 . Unde Aristoteles 42 dicit: „Venus 
furatur intellectum multum sapientis." Triste exemplum huius rei est 
Salomon rex. 

4. N egligentia, quae potest sumi dupliciter: a) generaliter pro omissione 
cuiuslibet actus debiti, et sic non opponitur prudentiae, sed virtuti in cuius 
materia versatur, e. gr. negligentia restituendi, iustitiae; b) pro defectu sol- 
licitudinis requisitae in actu interiore intellectus ad excitandam et dirigendam 
voluntatem in exsecutione boni operis propositi. Negligentia hoc secundo 
sensu accepta est speciale peccatum atque opponitur prudentiae, distinguitur 
autem ab omissione, pigritia, torpore et inconstantia. Nam negligentia con- 
sistit in defectu interioris actus rationis non praecipientis, quod debet aut 
eo modo quo debet. Omissio autem pertinet ad exteriorem actionem. Pigritia 
et torpor pertinent ad exsecutionem, ita tamen ut pigritia importet tarditatem 
ad exsequendum, torpor vero remissionem quandam in ipsa exsecutione. 
Tandem inconstans deficit in praecipiendo quasi ab aliquo impeditus, negli- 
gens vero per defectum propriae voluntatis 43 . 

Haec quattuor peccata sunt venialia ex genere suo; possunt tamen fieri 
mortalia propter circumstantias, e. gr. scandali, vel periculi se exponendi 
peccato gravi. 

b) Per excessum 44 opponuntur prudentiae praesertim tria vitia: 635 

1. Prudentia carnis, quae excogitat media idonea ad vivendum secundum 
carnem seu secundum corruptam naturam humanam, vel etiam quae habet 
bona carnis ut ultimum finem vitae. De hac prudentia carnis S. Paulus ait: 
„Nam prudentia carnis mors est; prudentia autem spiritus vita et pax. Quo- 
niam sapientia carnis inimica est Deo; legi enim Dei non est subiecta, nec 
enim potest. Qui autem in carne sunt, Deo placere non possunt ." 45 

2. Astutia, dolus et fraus. Astutia proprie dicta non necessario versatur 
circa malum finem in se; peccat tamen, quia excogitat prava media ad ob- 
tinendum finem (sive bonum sive malum) intentum; opponitur christianae 
simplicitati et est saepe nihil aliud nisi mendacium practicum et perniciosum. 
Homo astutus solet timeri aeque ac despici. Illi applicari possunt verba 
Psalmi 3: „Sepulcrum patens est guttur eorum; linguis suis dolose agebant; 


38 S. theol. 2, 2, q. 53, a. 4. 30 Unbestdndigkeit, Wankehniitigkeit. 

«0 Cf. S. theol. 2, 2, q. 53, a. S- 41 Cf. ib. a. 6. 42 Ethic. 7, c. 6, 11. 3. 

43 Cf. S. theol. 2, 2, q. 54, a. 2 ad 1 — 3; Billuart, De prud. diss. 3> a. 1. 

44 Angelicus Doctor (S. theol. 2, 2, q. 53, prolog.) docet, ista vitia habere 
quandam falsam similitudinem cum prudentia eaque contingere per abusum eo- 
rum quae ad prudentiam requiruntur. 

45 Rom. 8, 6 — 8. 

venenum aspidum sub labiis eorum." 40 Dolus et fraus 47 sunt exsecutio 
astutiae; dolus universaliter sive per facta sive per verba, fraus autem prin- 
cipaliter fit per facta. 

3. Nimia sollicitudo de temporalibus et futuris. Sollicitudo importat stu- 
dium quoddam ad aliquid consequendum vel conservandum; potest autem 
tripliciter esse illicita circa temporalia et futura: a) si temporalia tamquam 
finis quaerantur ea praeponendo spiritualibus; b) si superfluum studium ad 
ea acquirenda vel conservanda adhibeatur; c) si adsit nimius timor et anxietas 
ne faciendo, quod fieri debet, necessaria nobis deficiant. Non ergo omnis 
sollicitudo temporalium illicita est, sed tantum immoderata 48 . 

Scite animadvertit Angelicus Doctor 48 , sicut vitia contra prudentiam per 
defectum oriri communiter ex luxuria, ita vitia contra prudentiam per ex- 
cessum saepe ortum ducere ex avaritia. 

686 Scholion. De mediis aptis ad prudentiam acquirendam. Cum prudentia 
sit tam digna et excellens virtus atque tam necessaria aeque pro vita spiri- 
tuali personali ac pro directione spirituali aliorum, operae pretium est, illam 
ex toto corde concupiscere et intenso labore acquirere. Media autem effi- 
cacia ad prudentiam acquirendam sunt x. fervens oratio ad Deum Patrem 
omnis luminis, 2. refrenatio passionum inordinatarum et praesertim luxuriae. 
Salomon sapientissimus propter luxuriam decidit in idololatriam stultissi- 
mam. 3. Consideratio omnium eventuum sub specie aeternitatis. Si enim in 
omnibus actibus prae oculis habemus illud: Quid hoc ad aeternitatem? pro- 
fecto exercemus prudentiam Christianam eligendo aptiora media ad finem 
nostrum supernaturalem assequendum. 


40 Listigkeit. 47 Tduschung; cf. S. theol. 2, 2, q. 55, a. 3 4 5. 
48 Cf. S. theol, 2, 2, q. 55, a. 6. 48 Ib. a. 8. 

Blasphemia in quantum opponitur pro- 
fessioni fidei 520. 

Bona ecclesiastica quid sint 36. 

C 

Cadaverum crematio v. Crematio. 

Caecitas mentis est tristis effectus luxu- 
riae 420. 

Canonis privilegium laesum 541. 

Cantus in templis Iiaereticis num possit 
a catholicis fieri 526 ; num liceat ad- 
hibere cantores heterodoxos in eccle- 
siis nostris 524. 

Capitalia vitia 406. 

Capitulum quomodo puniatur, quod ap- 
pellat ad futurum concilium generale 
53 °- 

Caritas quid sit 5 5 1 sq. ; ut est virtus theo- 
logica habet Deum pro obiecto prima- 
rio 552; eius obiectum formale quo 554; 
includit tres actus 555; est vera ami- 
citia cum Deo 556, ac proinde efficit 
destructionem peccati mortalis 557; 
eius proprietates 558; eius praestantia 
559; quomodo sit forma virtutum ib., 
eius necessitas 560; quandonam elici 
debeat actus caritatis 563 ; vitia opposita 
caritati Dei sunt odium etacedia 564 sq.; 
caritas se extendit etiam ad nosmetip- 
sos et ad nostrum corpus 566 sqq. ; pec- 
cata opposita caritati erga nostnetipsos 
568; extensio caritatis ad proximum 
570 sqq., ad inimicos 571 sqq.; ordo 
caritatis quoad personas diligendas 
579, quantum ad bona diligenda 583; 
opera caritatis 587 sqq.; peccata contra 
caritatem proximi 604 sqq. 

Casuistica theologia moralis quid sit et 
quomodo sit adhibenda 9. 

Caupo: eius cooperatio ad ebrietatem, 
ad esum ciborum vetitorum, ad con- 
ventus pravos etc. 622. 

Causa eximens et excusans a lege v. Ex- 
cusatio et Exemptio. 

Cautio ut est integralis pars prudentiae 
631. 

Certitudo quid et quotuplex sit 324 sqq.; 
qualis requiratur ad licite agendum 
326 sqq. ; quomodo illa sit obtinenda 
dubio exsistente 331 sqq. 

Chirurgica operatio num subeunda ad 
salvandam vitam 567. 

Choreae quandonam sint illicitae 615. 

Circumcisio nequit nunc licite adhiberi 
tamquam caeremonia religiosa 5, sed 
tantum sanitatis causa 511. 

Circumspectio ut est integralis pars 
prudentiae 631. 

Circumstantiae sunt aliquando fons 
moralitatis 1 16 ; earum numerus 115, 
divisio 1 19. 

Civilis lex qualem obligationem inducat 
286 ; eius obiectum 290 ; lex civilis de 


tributis solvendis 291 sqq., de militia 
peragenda 296 sqq. 

Coactio v. Violentia. 

Cogitationes de re mala v. Delectatio 
morosa. 

Collisio obligationum 236. 

Coloratus titulus quid sit 61 ; sufficit ad 
legitimam praescriptionem 61. 

Commoratio quaenam requiratur ad ob- 
tinendum domicilium vel quasi-domi- 
ciiium 193. 

Communicatio cum haereticis et in- 
fidelibus alia est civilis, alia est reli- 
giosa 522 ; comm. religiosa est vel 
positiva vel negativa, est vel formalis 
vel materialis ib.; comm. civilis cum 
haereticis per se non est prohibita 523 ; 
item comm. religiosa negativa 524; 
sunt tamen plures exceptiones ib. ; 
comm. in sacris activa formalis num- 
quam licita est 525; comm. in sacris 
materialis aliquando licita est 526 sq. 

Compensationis systema ut systema 
morale 344 35 *• 

Concilia generalia et particularia: eorum 
potestas legifera 178. 

Concilii S. Congregatio 170. 

Concupiscentia sumitur vel ut passio in 
genere vel ut passio specialis, nempe 
desiderium 7 1 76 ; concupiscentia ante- 
cedens auget voluntarium, sed minuit 
liberum 89. 

Conexio virtutum quid et qualis sit 
464 sqq. 

Confessarius quot peccata committat 
in statu peccati mortalis exsistens, qui 
audit plures confessiones 380. 

Congregationes Romanae: earum of- 
ficia et auctoritas 167 sqq.; earum de- 
cisiones in rebus fidei 519. 

Coniux v. Mulier. 

Conscientia: diversae eius acceptiones 
302; eius differentia a synderesi, scien- 
tia morali, prudentia, lege naturali 303 ; 
eius divisiones 304; num liceat sequi 
conscientiam erroneam 307; consc. 
laxa: eius causa 315, eius remedia 316; 
consc. perplexa 317, scrupulosa 318; 
conscientiae scrupulosae signa 320, 
causae 321, remedia 322; consc. certa 
324, sola est recta regula morum 326 ; 
consc. dubia 328; numquam licet agere 
cum conscientia practice dubia 330; 
media ad solvendum dubium 331 sqq.; 
educatio conscientiae 353 sqq- 1 remor- 
sus conscientiae causati a peccato 392. 

Conscriptio militum 297. 

Consensus legislatoris requisitus ad legi- 
timam consuetudinem introducendam 
278; cons. requisitus ad peccatum mor- 
tale 366 ; signa consensus imperfecti ib. 

Consilia evangelica quid sint 162 ; do- 
num consilii 450. 


! 

i 

Consilium ut donum 450. 

Consistorialis Congregatio 168. 

Consuetudo quid sit 272; quotuplex sit 
274; conditiones requisitae ad legiti- 
mam consuetudinem 276 sqq.; effectus 
consuetudinis legitimae 279 sqq. ; eius 
cessatio 282. 

Contemptus formalis legis 207, prae- 
cepti vel praecipientis 371. 

Contentio quale peccatum sit 414. 

Contractus: vis et metus in contractu 
7 1 - 

Contumelia in Deum v. Blasphemia. 

Cooperatio ad peccatum quotuplici modo 
fieri possit 617; est vel materialis vel 
formalis ib.; coop. materialis aliquando 
licita est 618, numquam autem formalis 
619; coop. mala in rebus religiosis et 
politicis 620; coop. mala famulorum 
628, cauponum 622, mercatorum 623. 

Corpus proprium est vera caritate dili- 
gendum 567; peccata contra hanc 
caritatem 568. 

Correptio fraterna quid sit et quomodo 
differat a correptione paterna et iudi- 
ciali 599; eius obligatio 600 ; quando- 
nam haec obligatio oriatur 601 ; modus 
correptionis 602 ; quandonam corripien- 
dus sit ille, qui ex ignorantia invinci- 
bili materialiter peccat 603. 

Corruptio officialium in tributis defrau- 
dandis 295, in carcere effringendo 301. 

Crassa ignorantia v. Ignorantia. 

Credere v. Fides. 

Credibilitas v. Motiva. 

Credulitas nimia 509. 

Crematio: catholici advocantes ministrum 
acath. in crematione cadaveris sunt su- 
specti de haeresi 526, 4(c). 

Cultus : num liceat interesse cultui acatho- 
lico 526 sq. 

D 

Damnatae theses v. Propositiones. 

Decalogus continet secundaria principia 
legis naturalis 153; quomodo ab omni- 
bus sciri debeat 501. 

Declaratio v. Interpretatio. 

Defraudatio tributorum 295, servitii mili- 
taris 300. 

Delectatio prout est passio 78 ; delect. 
morosa quid sit 395 ; eius indoles mo- 
ralis 396, malitia specifica 397, criteria 
distinctiva 398. 

Denudatio pectoris mulieris scandalosa 
613. 

Denuntiatio peccatoris quando facienda 
sit praetermissa correptione fraterna 
602. 

Depositum fidei quid sit 485. 

Desertor militiae quomodo peccet 301. 

Desiderium ut est passio 76 ; desid. rei 
malae: eius moralitas 403; licetne de- 

PfOhmer. Man. Tlieol. mor. X. 


siderare malum propter bonum effec- 
tum 405. 

Desidia v. Acedia. 

Desperatio quid si/ ut passio 81, ut vitium 
contra spem theologicam 548 ; eius 
malitia ib. ; eius causae ib. ; eius re- 
media ib. 

Desuetudo legem abrogans 281. 

Diaria v. Ephemerides. 

Dilectio v. Caritas. 

Discordia prout est filia superbiae 414. 
prout laedit caritatem proximi 604. 

Dispensatio quid sit et quomodo differat 
ab epikeia, licentia, declaratione, privi- 
legio 238 ; divisiones 239 ; auctor dispen- 
sationis 240; Summus Pontifex 241; 
Episcopus 242; Superior regularis 243; 
parochus 244 ; confessarii regulares 245 ; 
subiectum dispensationis recipiendae 
(peregrini, regulares exempti, ipse dis- 
pensans) 247; condiciones ad dispensa- 
tionem requisitae 251 sqq.; vitia dis- 
pensationis 255; eius cessatio 259; eius 
interpretatio 262. 

— in irregularitatibus 245. 

Disputatio cum haereticis 526. 

Dissimulatio et occultatio fidei 507. 

Distinctio peccatorum specifica 373, 
numerica 376. 

Docilitas ut est integralis pars pruden- 
tiae 631. 

Dogmata scitu necessaria necessitate 
medii et praecepti 495 sqq. 

Domicilium quid sit 193; quasi-domi- 
cilium quid sit ib. 

Dona Spiritus Sancti: eorum notio et 
numerus 445 sqq.; eorum relatio ad 
virtutes, beatitudines et fructus Spiri- 
tus Sancti ib. 

Dubium quid sit 328; quotuplex sit 329; 
quomodo dubium practicum sit solven- 
dum 321 sqq.; dubia lex num obliget 
333 ; in dubio standum est pro quo 
stat praesumptio 334; in dubio melior 
est condicio possidentis 335- 

Duratio virtutum 471. 

E 

Ecclesiastica lex v. Lex. 

Educatio propriae conscientiae quomodo 
obtinenda 353 sqq. 

Egoismus inordinatus est aliquod sig- 
num hysteriae 96 ; est peccatum contra 
amorem sui 568. 

Eleemosyna: eius notio 588; eius obli- 
gatio ib. ; quandonam praeceptum ele- 
emosynae dandae obliget 590 ; quanti- 
tas eleemosynae dandae 595 ; quinam 
possint dare eleemosynam 596; modus 
dandi eleemosynam 597. 

Ephemerides pravae: num liceat eas 
vendere 624, in illis annuntiationes aut 
articulos publicare ib. 


30 


4 66 


Index alphabeticus rerum. Vol. I. 


Index alphabeticus rerum. Vol. I. 


467 


Epikeia: quandonam liceat adhibere epi- 
keiam in legibus 231 ; epikeia proprie 
dicta nequit adhiberi in lege naturali 
356, neque in lege irritante 233. 

Episcopus: eius potestas legifera 179; 
eius potestas dispensandi in legibus 242. 

Error quid sit 39: quomodo influat in 
voluntarium et in moralitatem actus 
45 sqq.; error in dispensatione 256; 
conscientia erronea quomodo obliget 
307 sqq.; error pertinax in fide est 
haeresis 514. 

Eubulia ut esc potentialis pars pruden- 
tiae 633. 

Eudaemonismus ut est systema morali- 
tatis lot. 

Examen conscientiae rudium 47. 

Excusatio a lege: num liceat ponere 
causas excusantes a lege 237. 

Exemptio a lege : licetne ponere causas 
eximentes a lege 237;- exemptio a lege 
concessa pueris 189, peregrinis 194. 

Extasis est effectus vehementis amoris 

„ 5SI * 

Externus actus non auget quidem per 
se moralitatem, sed est declarandus 
in confessione I33 s 99- 

F 

Facultates confessariis concessae 245; 
episcopis et superioribus generalibus 
ordinum religiosorum delegatae non ex- 
spirant morte indultarii 264. 

Famuli non possunt dare eleemosynas 
ex bonis heri 596; eorum cooperatio 
in peccatis heri 621. 

Fatui v. A /nentes. 

Femina v. Mulie?'es. 

Fictio iuris quid sit 220. 

Fides : variae significationes huius nomi- 
nis 478; fides theologica quid sit 479; 
subiectum proximum et remotum actus 
fidei 480 sq. ; obiectum fidei 482 sq. ; 
symbola fidei 485 ; professio fidei ib. 
et 504 sqq.; analysis et genesis fidei 
486; proprietates fidei 487 sqq.; eius 
divisiones 491; fides informis 492; 
augmentum et amissio virtutis fidei 
493 sq.; eius necessitas medii et prae- 
cepti 495 sqq.; fides in voto aut fides 
late dicta non sufficit 497 sqq. ; obiecta 
necessario credenda 499; quandonam 
homo teneatur elicere actus fidei 
500 sqq. ; occultatio et dissimulatio 
fidei 507 ; vitia fidei opposita 508 sqq. ; 
dubitatio in fide 520; pericula fidei 
521 sqq. 

Finis: eius definitio 15; divisiones 16; 
finis et bonum sunt materialiter idem 
19; Deus est finis ultimus hominis, ita 
ut homo teneatur tendere ad Deum 
eumque glorificare 20; in assecutione 
huius finis solius consistit ultima beati- 


tudo hominis 21; finis ut fons morali- 
tatis 120 sqq.; finis non iustificat media 
1 24 ; homo tenetur in omnibus actibus 
suis sibi praefigere finem honestum, ne- 
quit autem licite agere ob solam volup- 
tatem 125; quandonam lex cesset ob 
totalem cessationem finis 271. 

Fontes theologiae moralis 5 sqq. 

Forma omnium virtutum est caritas 559. 

Fortitudo ut est donum Spiritus Sancti 
452. 

Francomurarn v. Massones. 

Fraterna correctio v. Correptio. 

Fraus quid sit 418; est aliquando filia 
avaritiae ib. ; fraus in tributis 265, in 
evadendo servitio militari 300. 

Frequentatio templi acatholici 527, scho- 
larum acath. 528. 

Fructus Spiritus Sancti 454. 

Fucus num sit licitus 538 et 613. 

Fuga prout est passio 77. 

Funus: num liceat interesse funeribus 
acatholicorum 526; qui funus a mi; 
nistro acatholico petunt, sunt suspecti 
de haeresi ib. 

G 

Gaudium ut est passio 78; gaud. pecca- 
minosum 399; quomodo specificetur 
400; gaud. super actu coniugii vel 
praeteriti vel futuri 40 1. 

Genesis et analysis actus humani 34, 
actus fidei 486. 

Gnome ut est pars potentialis prudentiae 
6 33- . . . 

Gula ut vitium capitale 425; est ex genere 
suo peccatum veniale 426; filiae eius 
427; remedia eius 428. 

H 

Habitus quid sint 438 ; quotuplices sint 
439; in quibusnam potentiis invenian- 
tur 440; eorum origo et augmentum 
441 ; eorum diminutio et corruptio 442; 
eorum influxus in moralitatem actus 
humani 90. 

Haeresis: eius notio 514; divisiones 515; 
malitia 516; poenae ecclesiasticae 517. 

Haereticus: poenae in haereticos 507; 
quomodo possint absolvi 517; haere- 
tici eorumque descendentes quomodo 
sint irregulares 517; haereticorum 
templa adire quandonam liceat 527, 
ea construere 620. 

Hereditas: hereditariae propensiones 90 
et 439- 

Heroicus actus quandonam possit prae- 
cipi a lege 184. 

Hypocrisis est filia superbiae 414. 

Hysteria quid sit eiusque signa characte- 
ristica 96; eius influxus in moralitatem 
actuum 97; eius cura 98. 


i 1 

J lactantia quid sit 4 1 4 ; est filia superbiae ib. 

Ideae fixae multum diminuunt volunta- 
I rium 95 ; quomodo causentur et amo- 

veantur ib. 

Ignorantia quid sit 39; eius divisiones 
40 sqq.; influxus eius in actus huma- 
nos 45 I ignor. legis naturalis num sit 
possibilis 157 sq. ; ignor. mysteriorum 
fidei 499. 

Imagines et statuae obscoenae in quan- 
tum sunt propter scandalum removen- 
dae 614. 

Impotentia quaenam excuset a lege posi- 
tiva 236 sq. 

Impuberes nonnullis legibus humanis 
non subiciuntur 190. Cf. etiam Infantes. 
Inadvertentia peccatoris consuetudinarii 
num excuset a peccato 47. 
Inaequalitas peccatorum 363, virtutum 
467 sqq. 

Inanis gloria prout est filia superbiae 4 14. 
Incarnationis mysterium num sit ex- 
plicite credendum necessitate medii 
499- 

Incola quis sit 193. 

Inconsideratio in agendis prout oritur 
ex luxuria 420; prout opponitur pru- 
dentiae 634. 

Inconstantia saepe oritur ex luxuria 420. 
Indifferentes actus num exsistant in 
specie et in individuo 128 sqq. 
Infantes quinam sint 188; num suffician- 
tur legibus 189 ; non licet eos provocare 
ad transgrediendam legem naturalem 
aut divinam 151. 

Infideles : quid sit infidelitas positiva et 
negativa 509; malitia infidelitatis 510; 
communicatio cum infidelibus 51 x; 
infid. non subiciuntur legibus eccle- 
siasticis 187. 

Informis fides 492, spes 538. 

Inimicus est ex caritate diligendus 571 ; 
proinde deponi debet omne odium 
inimicitiae omneque desiderium vin- 
dictae 573 sq.; exhibenda sunt inimico 
saltem communia signa dilectionis 575 ; 
quaerenda est reconciliatio 577. 
Inquisitio necessaria ad dubium practi- 
cum solvendum 331. 

Intellectus prout est donum Spiritus 
Sancti 448; prout est virtus intellec- 
tualis 457; prout est pars integralis 
prudentiae 631. 

Intentio in genesi actus humani 34; int. 

necessaria ad legis adimpletionem 223. 
Internus actus num praecipi possit a 
lege humana 182 sq. 

Interpretatio legis quid sit 227; quo- 
tuplex sit 228; regulae observandae 
in interpretatione legis 230; dispensa- 
tionis 262; privilegiorum 266. 


Interruptio : tot sunt peccata, quot sunt 
voluntatis actus mali moraliter inter- 
rupti 378. 

Invidia: eius notio 421; eius malitia 422; 
eius filiae 423; eius remedia 424; in- 
vidia fraternae gratiae est peccatum 
in Spiritum Sanctum 360. 

Involuntarium quid sit et quomodo 
distinguatur a non-voluntario 56, 

Ira quid sit ut passio 84, ut vitium capi- 
tale 429 ; malitia irae, i. e. iracundiae 
430 ; -eius filiae. 431; eius remedia 432. 

Irritans lex 213 sqq. 

ludaei non sunt violenter impellendi ad 
fidem catholicam 51 1; possunt tamen 
cogi, ne cultum catholicum impediant 
ib.; communicatio civilis cum eis hodie 
videtur licita 523. 

Iuridica culpa quid sit et quandonam in- 
ducat obligationem restitutionis 92 98. 

K 

Kantianismus in re morali v. Rationa- 
lismus. 

L 

Laxa conscientia v. Conscientia. 

Laxismus ut systema morale quid doceat 
343; eius defensores ib. 

Lectio pravorum librorum inducit grave 
periculum fidei 530. 

Legislator quomodo sufficiatur propriis 
legibus 191 sq.; eius consensus ad vali- 
dam consuetudinem necessarius 278; 
legislator civilis potest subditorum do- 
minium transferre 286. 

Lex quid sit 142; quattuor eius actus 
145; eius divisiones 146; lex aeterna 
quid sit et quomodo omnes aliae leges 
ab ea derivari debeant 149 sq.; lex 
naturalis quid sit 15 1; eius exsistentia 
152; eius obiectum 153; eius proprie- 
tates 1 54 ; quomodo sit immutabilis et 
indispensabilis 155: quomodo possit 
ignorari X57sq. ; lex divina positiva 
Novae et Veteris Legis 159 sqq.; quo- 
modo dispensari valeat in hac lege 
164 ; legis humanae (ecclesiasticae) 
auctores x 66 sqq. ; obiectum legis huma; 
nae 18 1 sqq.; quinam sufficiantur legi 
humanae 186 sqq.; promulgatio et ac- 
ceptatio legis 200 sqq. : obligatio legis 
humanae 205 sqq. ; lex poenalis quid 
sit et quomodo obliget 209 sqq. ; lex 
irritans: eius notio 213; eius effectus 
2X4sq.; lex fundata in falsa praesump- 
tione 216 sqq.; modus et tempus ad- 
implendi legem 221 sqq.; interpretatio 
legis 226 sqq.; cessatio legis 234 sqq.; 
dispensatio 238 sqq. ; privilegium 
263 sqq.; lex civilis eiusque obligatio 
284 sqq. 

Libertas humana (liberum arbitrium) 
quid sit et quotuplex 50; eius exsisten- 
tia probatur 51 ; libertas sic dicta con- 
scientiae 302; libertas cultus 51 1; poe- 
nae contra violatores libertatis eccl. 
510. 

Liberum quid sit 50; quotuplex sit ib., 
quomodo distinguatur a voluntario 49. 

Libri pravi causant vehemens periculum 
fidei 530; cooperatio ad libros pravos 
edendos et divulgandos 623. 

Locare domum meretricibus aliisque pra- 
vis hominibus quandonam sit licitum 
622. 

Locus sacer quinam sit 545. 

Luxuria stricte sumpta et directe volita 
est peccatum mortale ex toto genere 
suo 420. 

M 

Macula peccati quid sit 392 ; qualis ma- 
cula producatur pedcato veniali 393. 

Magister in scholis acatholicis 529. 

Malitia peccati in quo formaliter con- 
sistat 359; peccata malitiae quaenam 
vocemur 360. 

Massones notorii non possunt admitti 
ut patrini in sacram, baptismi et con- 
firmationis, neque sepultura ecclesia- 
stica donari 513. 

Materia gravis et levis in peccato 364. 

Materiale peccatum vitari debet in quan- 
tum est possibile 153 344 351. 

Medicus nequit adhibere remedia minus 
secura relictis tutioribus 333 ; medicus 
iniuste aliquem liberans a servitio mili- 
tari 300. 

Medium rei et rationis in virtutibus 462; 
necessitas medii 494. 

Memoria ut est integralis pars pruden- 
tiae 631. 

Mendicantes pauperes ficti quomodo 
peccent 598. 

Mendicantes ordines religiosi: eorum 
privilegia quoad diversas dispensatio- 
nes 243 sqq. 

Meritum actus humani quid sit 136; 
quotuplex sit 137; condiciones requi- 
sitae ad meritum 139; quid mereri 
possimus 140. 

Metus quid sit 67; eius divisiones 68; 
eius influxus in moralitatem actuum 
humanorum 69; leges positivae non 
solent obligare sub gravi metu 70. 

Militia peragenda a lege civili praescripta 
quomodo obliget 296; quomodo fraudu- 
lenta subtractio a militia peragenda in- 
ducat obligationem restitutionis 300. 

Misericordia quid sit 587; opera cor- 
poralia et spiritualia misericordiae ib. 

Moralitas quid sit 99; falsae sententiae 
circa normam moralitatis 100 sqq.; divi- 
siones seu species moralitatis 109; prin- 


cipia seu fontes eius sunt obiectum, 
circumstantiae et finis 1 10 sqq.; morali- 
tas actus externi et eventus sequentis 
132 sqq. 

Mortale peccatum quid sit 361 : eius 
exsistentia 362 ; condiciones requisitae 
364 ; peccatum mortale ex genere suo 
et ex toto genere suo ib. ; effectus pec- 
cati mortalis 392. 

Motiva credibilitatis quid sint 486. 

Motus primo-primi sensualitatis non sunt 
peccata venialia 26. 

Mulieres: earum ornatus quandonam 
scandalum praebeat 613. 

Mysteria fidei credenda 499 sqq. 

N 

Naturalis lex v. Lex. 

Necessitas: quomodo adiuvandus sit 
proximus in necessitate exsistens 583; 
necessitas medii et praecepti quid sit 
494 - 

Negligentia ut est vitium oppositum 
prudentiae 634. 

Numerica distinctio peccatorum unde- 
nam sit desumenda 376 sqq. 

o 

Obiectum est principalis fons moralitatis 
112; quomodo specificet peccata 373. 

Oblivio quae excusat a peccato 45 365. 

Obreptio dispensationis 256. 

Occultatio fidei 507. 

Odium prout est passio 75; prout est 
vitium contra caritatem Dei 564, con- 
tra caritatem proximi 573 ; saepe ori- 
tur ex invidia 423. 

Officii S. Congregatio 167. 

Omissio: peccatum omissionis 360. 

Opera misericordiae 587. 

Opifices quantum ad associationes inter- 
confessionales 523. 

Opinio: notio 328; confessarius non est 
iudex opinionum 352. 

Oratio Dominica num debeat ab omni- 
bus cognosci 501. 

Ordo naturalis et supernaturalis quid 
sit 25; omnes actus humani debent 
referri in ordinem supernaturalem, ac 
proinde exsistere nequit peccatum mere 
philosophicum ib. 

— caritatis quoad personas diligendas 
579 sqq.; quoad bona diligenda 583 sqq. 

Organum : haereticus potest temporarie 
exercere officium organistae in eccle- 
sia cathol. 524, non autem catholicus 
in templo haeretico 526. 

Ornatus mulierum 613. 

P 

Parochus quid valeat circa relaxatio- 
nem legis ecclesiasticae 244. 

Passio sumitur in sensu vel Aristotelico 
vel Platonico 72; sunt undecim passio- 
nes iuxta Aristotelem 73 ; influxus pas- 
sionum in voluntarium 85. 

Pathologici status quomodo influant in 
voluntarium 91 sqq. 

Pauperes num habeant strictum ius ad 
eleemosynas 589; pauperes ficti quo- 
modo peccent 598. 

Peccatum: diversa eius nomina 3571 
eius definitio 358; eius formale con- 
stitutivum 359; eius divisiones 360; 
quomodo peccata distinguantur speci- 
fice 373 sqq., numerice 376 sqq. ; cau- 
sae peccatorum 382 sqq. ; tentationes 
ad peccatum 385 ; peccata interna quid 
sint 394 sqq.; eorum malitia specifica 
397 sqq.; peccata capitalia 406; peccata 
prout sunt materia remota poenitentiae, 
vide in tractatu de poenitentia. 

— mortale: eius essentia 361; eius ex- 
sistentia 362; inaequalitas peccatorum 
mortalium 363 ; eorum gravitas de- 
cernenda ib.; condiciones requisitae 
364 sqq.; eius effectus 392. 

— veniale: eius essentia 367, exsistentia 
369; eius divisiones 370; eius effectus 
393 . 

Peregrinus quis sit 193 ; non tenetur legi- 
bus particularibus stricte territorialibus 
sui domicilii aut quasi-domiciiii 194, 
neque legibus territorialibus loci, ubi 
versatur (sunt tamen exceptiones) 195; 
tenetur legibus communibus, quae_ in 
loco commorationis observantur 196; 
potest uti privilegiis loci commoratio- 
nis, non autem domicilii sui 197; a quo 
possit dispensari in legibus 248. 

Perfectio spiritualis in quo consistat, eius- 
que relatio ad statum perfectionis 624. 

Periculum v. Scandalum, Peccatum. 

Perplexa conscientia 317; regulae obser- 
vandae ib. 

Perseverantia finalis quomodo cadat sub 
merito 140. 

Pertinacia ut est filia superbiae 414; ut 
causat haeresim formalem 514. 

Pietas prout est donum Spiritus Sancti 
451; ut specialis virtus est quaedam 
protestatio caritatis, quam quis habet 
ad parentes et patriam 569; eius obiec- 
tum 570 ; officia pietatis 5S0 sqq. 

Poenalis lex: eius notio, exsistentia, obli- 
gatio 209 sqq. 

Pontifex Romanus : eius potestas legifera 
166; eius potestas declarandi legem 
divinam 164 241, dispensandi in om- 
nibus legibus ecclesiasticis 241, dispen- 
sandi et irritandi vota 416 422. 

Positivismus moralis errat circa ulti- 
mam normam moralitatis 104. 

Praeambula fidei quid sint 486. 

Praeceptum quomodo distinguatur a lege 
* 43 - ... 

Praecipitatio in agendis prout oritur ex 
luxuria 420; prout opponitur pruden- 
tiae 634. 

Praelatus religiosus v. Superior. 

Praesumptio sumi potest in diversis sensi- 
bus 549; prout opponitur virtuti spei ib.; 
eius causae et remedia ib.; prout est 
filia superbiae 412; lex fundata in falsa 
praesumptione ib. et 216. 

Pravum desiderium v. Desiderium. 

Primo-primi motus 38. 

Principia moralitatis reflexa 332 sqq. 

Privilegium: eius notio 263; eius divi- 
siones 264; eius acquisitio 265; eius 
interpretatio 266; eius non-usus 267; 
eius cessatio 268. 

Probabiliorismus quid doceat 340; ratio- 
nes pro eo 345 ; difficultates contra 
eum 346. 

Probabilismus purus quid doceat 342; 
argumenta pro illo 349; difficultates 
contra illum 350. 

Probabilitas quid sit 342 ; quotuplex sit 
ib. ; quandonam certo non liceat sequi 
opinionem probabilem 333. 

Professio fidei 485 ; praeceptum divinum 
profitendi fidem 504 sqq. ; quinam ex 
lege ecclesiastica teneantur emittere 
professionem fidei 506. 

Promissio Dei ut necessaria ad meritum 
139; non est spei obiectum formale 
quo 536. 

Promulgatio legis: eius notio 200, ne- 
cessitas 201, modus 202. 

Propaganda Fide, S. Congregatio de 172. 

Propositiones nota theologica qualifica- 
tae 518; sunt haereticae, haeresi proxi- 
mae, erroneae, temerariae etc. ib. 

Providentia ut virtus adnexa prudentiae 
631. 

Prudentia ut virtus intellectualis 457: 
ut virtus moralis 625; est vel acquisita 
vel infusa 626 ; dignitas et excellentia 
virtutis prudentiae 629 ; cius actus 630 : 
eius partes integrales 631 ; eius partes 
subiectivae 632; eius partes potentiales 
633; vitia opposita 634 sqq.; media ad 
acquirendam prudentiam 636. 

Pubertas v. Impuberes. 

Pueri ante septennium v. Infantes. 

Pusillanimitas saepe oritur ex acedia 435. 

Q 

Quaestiones faciendae in confessione 47. 

Quasi-domicilium v. Dojnicilium. 

Quietismus: eius falsitas ostenditur 546. 

R 

„Radio“ audire conciones heterodoxas 
527. 

Rationalismus constituit insufficientem 
normam moralitatis 102. 

Reatus poenae peccati mortalis 392, 
peccati venialis 393. 

Reconciliatio cum inimico necessaria 
577- 

Reflexa principia quomodo adhiberi pos- 
sint ad solvendum dubium practicur' 
332 . 

Religiosorum negotiis praeposita S. Con- 
gregatio 171. 

Remedia contra scrupulos 322 ; contra 
tentationes 389; contra superbiam 415; 
contra avaritiam 419; contra luxuriam 
420; contra invidiam 424; contra 
gulam 428; contra iram 432; contra 
acediam 436. 

Restitutio ob defraudata tributa 293 ; 
ob militiam elusam 296 sqq. 

Revocatio legis 270, dispensationis 259, 
privilegii 268, consuetudinis 282. 

Rigorismus v. Tutiorismus. 

Rituum S. Congregatio 174. 

Rixa quid sit 431; solet oriri ex ira ib. 

Romanus Pontifex v . Pontifex Romanus. 

S 

Sacramentorum disciplina, S. Congre- 
gatio de 169. 

Saltationes v. Choreae. 

Salutatio inimici quandonam sit neces- 
saria 576. 

Sapientia ut est donum Spiritus Sancti 
447; ut est virtus intellectualis 457. 

Satisfactio congrua potest ab inimico 
exigi 577. 

Scandalum quid sit 605 ; eius divisiones 
606; malitia 607; obligatio vitandi 
scandalum quandonam adsit 610; re- 
paratio scandali 612; scand. in quibus- 
dam casibus particularibus 613 sqq. 

Schismatici quinam sint 509. 

Scholae debent diligenter supervigilari 
ab episcopis 528; scholae acatholicae 
et neutrales quandonam possint licite 
frequentari ib.; quandonam liceat in 
iisdem scholis munus magistri aliudve 
munus suscipere ib. 

Scientia theologiae moralis quid sit 2; 
donum scientiae 449; virtus intellec- 
tualis scientiae 457. 

Scriptura Sacra quomodo sit fons theo- 
logiae moralis 5. 

Scrupulosa conscientia : eius signa, 
causae, remedia 319 sqq. ; privilegia 
scrupulosorum 323. 

Scurrilitas quid sit 427 ; saepe oritur ex 
gula ib. 

Semiplena advertentia 36. 

Signa communia exhibenda inimicis 575. 

Simultaneitas cultus heterodoxi in ali- 
qua ecclesia potest ab episcopo tole- 
rari 526. 


Sollertia ut est integralis pars pruden 
tiae 631. 

Species infima peccatorum unde desu- 
matur 373 sq. 

Spectacula solent saepissime causare 
grave scandalum 615 et 697. 

Spes quid sit ut passio 80, ut virtus theo- 
logica 533 ; obiectum spei theologicae 
535; obiectum formale quo est omni- 
potentia auxilians 536 ; motiva secun- 
daria spei 537; subiectum remotum 
et proximum 538; proprietates 54isq.; 
necessitas 543 sqq.; vitia contra spem 
547 sqq. ; quomodo spes sit excolenda 
550; spes ut est virtus informis 476. 

Status gratiae requiritur ad meritum 140. 

— perfectionis includit tria consilia evan- 
gelica 624; quomodo se habeat ad 
ipsam perfectionem spiritualem ib. 

Status pathologici ut oppositi voluntario 
91 sqq. 

Studiorum S. Congregatio 177. 

Subiectivismus ut est falsum systema 
moralitatis 103. 

Subreptio in dispensatione 256. 

Superbia quid sit 409; eius malitia 410; 
sup. est vitium periculosissimum ib.; 
eius filiae 411; remedia 415; quomodo 
causet vehemens periculum fidei 532. 

Superior quinam possit leges ferre 179. 

— religiosus solet habere potestatem 
quasi-episcopalem, ac proinde in sub- 
ditos suos potest fere eosdem actus 
exercere ac episcopus in dioeeesanos 
243 . 

Superstitio in quantum adversetur virtuti 
fidei 509. 

Susurratio saepe oritur ex invidia 423. 

Synderesis ut est potentialis pars pru- 
dentiae 633. 

Systemata moralia ad habendam certi- 
tudinem moralem exsistente dubio 
337 sqq.; systema compensationis 344 


Temerariae propositiones quid sint 518. 

Templa haereticorum quandonam liceat 
adire 527, construere aut pecunia ad- 
iuvare 620. 

Tempus persolvendi leges 225. 

Tentatio sumitur in diverso sensu 385; 
tentatio ad peccatum oritur ex diversis 
causis 386; consentire tentationi est 
peccatum, non eam sentire 387; non 
licet temere provocare tentationem 
388; remedia contra tentationes 389. 

Tepiditas v. Acedia. 

Theatrum v. Spectacula. 

Theologia moralis: eius definitio nomi- 
nalis 1 ; definitio realis 2 ; finis 3 ; in 
stricto sensu nequit dici ars 3, nota 2 ; 
eius relatio ad ethicam et dogmaticam 

4 ; eius fontes 5 sqq. I de usu rationis tn 
theologia morali 8 ; methodus adhiben- 
da 9; historia theologiae moralis 10 sqq. 

Theses damnatae v. Propositiones. 

Thomas Aquinas, S.: eius auctoritas I, 
prologus. 

Timiditas ut est passio timoris 83. _ 

Timor ut passio 83 ; ut donum Spmtus 
Sancti 4^3; ut est coniunctus cum vir- 
tute spei 542. 

Tolerantia religiosa 5x1. 

Traditio: eius usus in theologia morali 6. 

Tributa quid sint 291 ; divisiones 292 ; 
leges iustae tributorum obligant in 
conscientia 293 ; num ex iustitia com- 
mutativa an legali 294: quandonam 
ex defraudatione tributorum oriatur 
obligatio restitutionis 295. 

Trinitas, SS., estne necessitate medn 
explicite credenda 499. 

Tristitia prout est passio 79 ; tnst. de 
bono alterius est invidia 421, de bono 
spirituali est acedia 433. # . 

Tutiorismus absolutus vel mitigatus ut 
systemata moralia 338 sq. 

U 

Urgentiores casus dispensandi 245. 

Utilitarismus constituit falsam normam 
moralitatis 101. 

V 

Vagi quinam sint 193 : quomodo teneantur 
legibus territorialibus 198; pro dispen- 
sationibus obtinendis debent recurrere 
ad superiorem loci, in quo hic et nunc 
versantur 247. 


Vectigalia v. Tributa. _ , . 

Veniale peccatum : eius notio et intima 
indoles 367; eius exsistentia 369; eius 
divisiones 370; eius effectus 393. 

Veritates fidei necessario et explicite 
credendae 495. 

Vestes inhonestae mulieris 613. 

Vetus Testamentum: quomodo eius 
praecepta moralia, caeremonialia, iu- 
dicialia obligent 5 163. 

Vidua gaudens de usu matrimonii prae- 
teriti quandonam peccet 40 1. _ 

Vindictam sumere numquam est licitum 
574. 

Violentia (violentum) quid sit 63 ; actui ex- 
terno, non autem actui interno volun- 
tatis violentia inferri potest 64 sq.; 
mulier oppressa num teneatur potius 
mortem quam violationem sui pati 66; 
violentia ut est filia avaritiae 418. 

Vitia capitalia quid sint 406; eorum 
numerus 407; eorum malitia 408. 

Voluntarium quid sit 48; distinguitur 
a volito, spontaneo et naturali actu 
ib. ; quotuplex sit 49 ; voluntarium in- 
directum quid sit, et quandonam liceat 
admittere malum indirecte voluntarium 
57 sqq.; hostes voluntarii sunt ignoran- 
tia 45, violentia 63, metus 67, passio 
seu concupiscentia 72, nonnulli status 
corporales pathologici 9 1 - , 

Voluptas: non licet agere propter solam 
voluptatem 125. 

z 

Zelus : ira per zelum est licita 4 2 9‘. zelus 
causatur ex amore 551. 

ad XIII. Editionem 

MANUALIS THEOLOGIAE MORALIS 
A. R. P. Dominici Prummer OP 
AD TOMUM I 

111-116. De Ethica Sltuatlonis. 

Contra doctrinam moralem eiusque applicationem in Ecclesia catho- 
lica traditam multis in regionibus etiam inter catholicos spargi coepit 
systema ethicum quod plerumque nomine cuiusdam «Ethicae Situationis» 
venit, quamque dicunt non dependere a principiis ethicae obiectivae (quae 
ultimatim in «Esse» fundatur), sed cum ea non solum in eadem linea 
poni, sed eidem superordinari. 

Auctores qui hoc systema sequuntir decisi vam et ultimam agendi nor- 
mam statuunt non esse ordinem obiectivum rectum, naturae lege deter- 
minatum et ex hac lege certe cognitum, sed intimum aliquod mentis unius- 
cuiusque individui indicium ac lumen, quo ei iti concreta situatione posito 
innotescit quid sibi agendum sit. Haec igitur ultima hominis decisio se- 
cundum eos non est, sicut ethica obiectiva apud auctores maioris momenti 
tradita docet, legis obiectivae ad particularem casum applicatio, attentis 
simul ac ponderatis, secundum regulas prudentiae, particularibus « situa- 
tionis » adiunctis, sed immediatum illud internum lumen et iudicium. Hoc 
iudicium saltem multis in rebus ultimatim nulla norma obiectiva, extra 
hominem posita atque ab eius persuasione subiectiva independente, 
quoad suam obiectivam rectitudinem ac veritatem est mensuratum, neque 
mensurandum neque mensurabile, sed sibi ipsi plene sufficit. 

Secundum hos auctores « naturae humanae » conceptus traditionalis 
non sufficit, sed recurrendum est ad conceptum naturae humanae « exis- 
tentis » qui quoad plurima non habet valorem obiectivum absolutum, sed 
relativum tantum ideoque mutabilem, exceptis fortasse illis paucis ele- 
mentis atque principiis quae ad naturam humanam metaphysicam (abso- 
lutam et immutabilem) spectant. Eiusdem valoris tantum relativi est 
traditionalis conceptus «legis naturae». Perplura autem quae hodie cir- 

cumferuntur tamquam legis naturae postulata- absoluta, nituntur secun- 
dum eorum opinionem et doctrinam in dicto conceptu naturae existentis, 
ideoque non sunt nisi relativa et mutabilia atque omni semper situationi 
adaptari queunt. 

Acceptis atque ad rem deductis his principiis, dicunt atque docent 
homines in sua quisque conscientia non imprimis secundum leges obiec- 
tivas sed mediante lumine illo interno individuali secundum intuitionem 
personalem iudicantes, quid ipsis in praesenti situatione agendum sit, a 
multis conflictibus ethicis aliter insolubilibus praeservari vel facile liberari. 

Multa quae in huius « Ethicae Situationis » systemate statuuntur, rei 
veritati sanaeque rationis dictamini contraria sunt, relativismi et moder- 
nismi vestigia produnt, a doctrina catholica per saecula tradita longe 
aberrant. Variis systematibus Ethicae non catholicae in non paucis asser- 
tis affinia sunt. 

Quibus perpensis, ad avertendum «Novae Moralis» periculum, de 
quo Summus Pontifex Pius Pp. XII in Allocutionibus diebus 23 Martii 
et 18 Aprilis 1952 habitis locutus est, , et ad doctrinae catholicae purita- 
tem et securitatem tuendam, haec Suprema Sacra Congregatio Sancti 
Officii interdicit et prohibet hanc « Ethicae Situationis » doctrinam, quo- 
vis nomine designetur, in Universitatibus, Athenaeis, Seminariis et reli- 
giosorum formationis domibus tradi vel approbari, aut in libris, disserta- 
tionibus, acroasibus seu, ut aiunt, conferentiis, vel quocumque alio modo 
.propagari atque defendi. 

Supr. S. Congr. S. Off. Instructio : De Ethica Situationis die 2 Feb. 
1956 ; AAS 48 (1956) 144 sq. 

154- 158. De Ethica Situationis. 

Instructio Supr. S. Congr. S. Off. De Ethica Situationis d. 2 Feb. 1956 ; 
cf. ad I, n. 111-116. 

526. De mixtis conventibus cum acathollcis. 

Cum compertum sit variis in locis, contra Sacrorum Canonum praes- 
cripta et sine praevia S. Sedis venia, mixtos conventus acatholicorum 
cum catholicis habitos fuisse, in quibus de rebus fidei tractatum est, om- 
nibus in memoriam revocatur ad normam canonis 1325, § 3, prohibitum 
esse quominus his conventibus intersint, sine praedicta venia, cum laici, 
tum clerici sive saeculares sive religiosi. Multo autem minus catholicis li- 
citum est huiusmodi conventus convocare et instituere. Quapropter Ordi- 
narii urgeant, ut haec praescripta ab omnibus adamussim serventur. 

Quae quidem potiore iure observanda sunt, cum agitur de conventi- 
bus, quos « oecumenicos » vocant, quibus catholici, sive laici sive clerici, 
sine S. Sedis praevio consensu, nullo modo interesse possunt. 

Cum vero, tum in praedictis conventibus tum extra ipsos, etiam 
actus mixti cultus haud raro positi fuerint, denuo omnes monentur quam- 

libet in sacris communicationem ad normam canonum 1258 et 731, § 2, 
omnino prohibitam esse. 

Supr. S. Congr. S. Off. d. 5 Iunii 1948 ; AAS 40 (1948) 257. 

Cf. etiam Instructionem eiusdem S. Congr. Ad locorum Ordinarios 
«De motione oecumenica» d. 20, Dec. 1949; AAS 42 (1950) 142-147. 

530. 

Cum quaesitum fuerit utrum fideles orientalis ritus teneantur, prae- 
terquam can. 1396 CIC, etiam can. 1399, Sacra Congregatio pro Ecclesia 
Orientali respondendum censuit : Affirmative. 

AAS 36 (1944) 25. 


